
THEOLOGIAE  DOGMATICJ! 

TRACTATUS  IX. 

DE  GRATIA  CHRISTI  (i). 


INTRODUCTIO. 

§ I.  Argumentum.  — § II.  Definitio  entis  supernaturalis.  — § III.  Definitio 

et  divisiones  Gratice.  — § IV.  Catholica  circa  gratiam  doctrina.  — § V .{Er- 
rores contrarii.—  § VI.  Instrumenta  theologica.—  § VII.  Divisio  Tractatus. 

§ I.  Argumentum. 

1.  Divina  Gratia,  de  qua  nobis  habendus  est  sermo,  Gratia 
Christi  nuncupatur,  quia  gratia  per  Jesum  Christum  facta  est. 
Joan.  I,  17.  Est  enim  fructus  redemptionis  gratia,  quae  cum 
divino  sanguine  de  Christi  vulneribus  veluti  effluxit. 

2.  Per  mortem  enim  Christi,  humanum  genus,  quod  ex 
pristino  statu  exciderat,  instauratum  est  (2).  Haec  autem  in- 
stauratio in  restitutione  consistit  gratiae  etgloriae.  Ad  gloriam 
seu  visionem  beatificam  tanquam  finem  filii  Adae  iterum  vo- 
cantur, et  per  gratiam  disponuntur;  ita  ut  gratia  sit  princi- 
pium et  inchoatio,  gloria  autem  terminus  et  consummatio 
hominis  per  Christum  instaurati. 

3.  Pretiosa  illa  gratiae  effusio  in  mundum,  ad  supernatura- 
lem  ordinem  iterum  elevat  quotquot  eam  recipiunt:  Dedit  il- 
lis potestatem  filios  Dei  fieri.  Joan.  I,  12. 

4.  Gratia  itaque  novum  restituit  ordinem,  novum  regnum 
gratiae  pro  regno  peccati ; novum  humani  generis  statum , 
naturae  nempe  reparatae , quae  naturae  lapsae  superstruitur. 
Scilicet  per  peccatum  Adae  gratia  exstincta  fuit,  et  homo  in 

(1)  De  hac  S.  Thom.  1.  2 qq.  109-114;  Suarez,  torn.  6,  7,  8.  — (2)  Eph. 

tenebris  et  umbra  mortis  relictus ; sed  ecce  novus  sol  per 
Christum  accenditur,  cujus  ignibus  irrigatum  humanum  ge- 
nus quasi  de  suis  cineribus  renascitur  et  spiritu  vitae  reple- 
tur: vitae  supernaturalis,  qua  filii  hominum  renovantur  in 
tilios  Dei,  destinatos  jam  ad  habitandum,  non  in  terra  terre- 
nos, sed  in  coelo  coelestes.  Tota  haec  oeconomia,  i.  e.  hominis 
vocatio  et  motus  ad  terminum  supernaturalem  glorias,  est  ordo 
gratiae.  Influxus  autem  divinus,  quo  homo  ad  illum  finem 
elevatur  et  deducitur,  est  gratia. 

5.  Ut  autem  penitius  intelligatur  hujusmodi  supernaturale 
donum,  distincte  definiendum  quid  sit  supernaturale  et  quid 
sit  gratia. 

§ II.  Definitio  entis  supernaturalis. 

6.  Supernaturale  vi  vocis  illud  est,  quod  superat  atque 
transcendit  naturale , seu  naturae  dominium,  ita  ut  eousque 
se  natura  extendere  non  possit.  Potest  autem  sumi  rela- 
tive (i),  respectu  alicujus  entis  determinati ; vel  absolute  re- 
spectu omnis  naturae,  quo  sensu  hic  supernaturale  accipi- 
mus. 

7.  Naturale  proprie  dictum  (2),  et  prout  supernaturali  op- 
ponitur, dicitur  illud  quod  est  vel  natura  aliqua , vel  pars  na- 
turae creatae  aut  creabilis,  vel  ex  ipsius  principiis  fluit,  vel  ipsi 
quodammodo,  sive  de  jure  sive  de  convenientia,  debitum  est. 

8.  Hinc  supernaturale  illud  est  quodnec  est  natura  ulla,  nec 
pars  naturae  ullius  creatae  vel  creabilis , nec  ex  ipsa  fluit , nec 
ipsi  ullatenus  debetur;  nec  proinde  cadit  sub  ullo  merito  sive 
naturae,  sive  personae,  per  solas  vires  naturales  operantis. 

9.  Distinguendae  sunt  variae  supernaturalis  species : aliud 
in  primis  est  supernaturale  essentialiter,  aliud  supernaturale 
participative. 

10.  1°  Supernaturale  essentialiter  est  ipse  Deus,  substantia 
supernaturalis.  Potest  autem  Deus  spectari  dupliciter,  nimi- 
rum in  creaturis  et  in  se  ipso,  1)  In  creaturis,  h.  e.  quatenus 
relucet  in  creaturis,  et  per  eas  abstractive  cognoscitur:  seu, 

(l)Cf.  quae  dicta  sunt  tom.  1,  tract.  7,  De  Creatione,  cap.  3,  art.  1,  notion. 
privv.  n.  129.  — (2)  Alias  multiplices  acceptiones  naturalis , v.  in  op.  Mon- 
tagni,apud  Migne,  Curs.  theol.  tom.  10,  coi.  1 1. 

ut  est  auctor  natura.  2 ) In  se,  h.  e.  sicut  in  se  est,  et  in  se 
immediate  attingitur : seu,  ut  est  auctor  gloria* . Solum  hoc 
secundo  modo  spectatus  Deus,  est  ens  essentialiter  superna- 
turale.  — Porro  Deus  ut  in  se  est , duobus  modis  ab  homine  at- 
tingi potest:  a)  entitative , quatenus  se  immediate  attingendum 
communicat,  ut  fit  unione  hypostatica  et  visione  beatifica ; 
•et  b)  dispositivc , quatenus  homo  ad  Deum  objective  attingen- 
dum disponitur,  ut  fit  virtutibus  theologicis.  Respectu  hu- 
jusmodi dispositionis,  Deus  proprie  dicitur  auctor  gloria  ; 
respectu  vero  visionis  beatificae,  objectum  gloria. 

11.2 0 Supernaturale  participative  est  omne  id  creatum , 
quod  naturae  vires  et  exigentiam  excedit,  maxime  vero  illud 
per  quod  Deus  ut  in  se  est  attingitur:  sive  immediate , ut 
unio  hypostatica,  visio  beatifica ; sive  mediate,  ut  gratia,  virtu- 
tes theologicae,  lumen  gloriae,  etc.,  quae  per  modum  qualita- 
tum vel  affectionum  ordinant  et  disponunt  ad  visionem  beati- 
ficam. — Dicitursupernaturalepar^cipa/ive,  quia  participatio 
quaedam  est  virtutis  aut  rationis,  qua  se  Deus  immediate  at- 
tingit ex  natura  sua.  Tn  Deo  illa  virtus  non  est  quid  superad- 
ditum ; at  in  creatura,  est  virtus  Dei  superaddita,  per  quam 
creatura  ad  esse  divinum  elevatur  ut  ipsum  attingat;  et  de- 
scribi potest : Virtus  Dei  elevans  et  ordinans  creaturam  ad  Deum , 
ut  in  se  est : illamque  constituens  participantem  esse  divini. 

12.  Porro  participative  supernaturale  aliud  est  quoad  mo- 
dum, aliud  quoad  substantiam:  quoad  modum  duntaxat,  est 
donum  in  se  quidem  naturale,  at  collatum  modo  supernatu - 
rali,  i.  e.  excedente  creaturae  vires  et  exigentiam:  ut  vita 
mortuo  restituta,  visus  caeco  (i)  — Quoad  substantiam  vero, 
quod  proprie  supernaturale  dicitur,  est  peculiare  Dei  donum, 
quod  i)  in  se  totius  naturae  creataeet  creabilis  ordinem,  vires 
et  exigentiam  transcendit;  2)  creaturam  elevat  et  ordinat  ad 
Deum,  ut  est  auctor  gloria?,  i.  e.  ut  est  in  se  spectatus  et  per 
visionem  intuitivam  possidendus;  3)  mira  quadam  et  eximia 
unione  hominem  angelumque  cum  ipso  Deo,  qualis  in  se 
est  spectato,  conjungit.  Quae  unio  vel  est  realis  et  physica , 
qualis  est  in  Incarnatione;  vel  intentionalis  proxima  et  imme- 
diata, qualis  est  in  visione  beatifica;  vel  intentionalis  mediata 
(1)  Suar.  tom.  6,  De  Gn*£/proleg.  3,  cap.  1,2. 

et  minus  proxima,  qualis  obtinetur  per  gratiam  sanctifican- 
tem, virtutes  theologicas,  etc.  Illa  autem  unio  tam  intime 
creaturas  cum  Deo  conjungit,  ut  eas  in  Deum  veluti  trans- 
formet, atque  deiformes  efficiat.  Hinc  per  gratiam  dicimur  a 
S.  Petro  fieri  divinx  consortes  natur  xy  II  Pet.  I,  4 ; et  ut  lo- 
quitur S.  Dionysius,  deificati.  De  Eccles.  hier.  cap.  I. 

§ III.  Definitio  el  divisiones  Gratiae. 

13.  Vox  gratia , varie  accipitur  : 1°  improprie , pro 
elegantia  tum  oris  tum  sermonis,  pro  favore  et  benevolentia, 
pro  gratitudine  et  gratiarum  actione. 

14.  2°  Proprie , sensu  multiplici,  i)  Sensu  latissimo,  est 
omne  donum  gratuitum,  i.  e.  non  debitum  personae,  seu  me- 
rito personali,  licet  sit  debitum  naturae  : ut  liberum  arbi- 
trium. 

15.  2)  Sensu  lato,  est  donum  quodlibet  gratuitum  praeterna- 
turale,  seu  non  debitum  naturae:  ut  immortalitas  in  primo 
homine,  ut  etiam  auxilium  Dei  in  statu  purae  naturae,  quod 
et  gratia  connaturalis  dici  potest. 

16.  3)  Sensu  stricto,  est  donum  supernaturale,  creaturae  ra- 
tionali gratis  a Deo  concessum,  et  pertinens  aliquo  modo  ad 
vitam  aeternam.  Hujusmodi  est  gratia  angelis  et  hominibus 
data.  — Distingui  solet  in  gratiam  primi  statusy  seu  naturae 
innocentis,  quae  nempe  concessa  est  homini  in  statu  inno- 
centiae ; et  gratiam  secundi  status , seu  naturae  lapsae,  quae  de- 
scribi potest : Supernaturalis  Dei  influxus , homini  lapso  per 
Christi  merita  concessus  in  ordine  ad  vitam  xternam.  — Gratia 
primi  status  a quibusdam  auctoribus  vocatur  gratia  Dei , ut 
distincta  a gratia  secundi  status,  quae  ab  iisdem  nuncupatur 
proprie  dicta  gratia  Christi , quasi  haec  posterior  sola  per 
Christum  data  esset.  Quanquam  probabilius  omnis  gratia, 
quae  collata  est  sive  angelis  sive  hominibus,  tam  in  statu 
naturae  integrae  quam  lapsae,  Christi  meritis  tribuenda  est, 
adeoque  gratia  Christi  dicenda  (i). 

1“.  Gratia  sensu  stricto  accepta,  de  qua  potissimum  sermo 
nobis  est,  multifariam  distinguitur:  t)  ratione  finisy  alia  est 
gratis  datay  alia  gratum  faciens.  Prior  illa  est,  quae  datur  ho- 

(I)  Suar.  tom.  6,  proleg.  3,  c.  !,2. 

mini  principaliter  ad  salutem  aliorum,  potestque  existere 
sine  charitate;  v.  g.  donum  miraculorum.  — Altera  est  illa, 
qua?  datur  homini  principaliter  ad  salutem  propriam.  Dicitur 
gratum  faciens , quia  per  eam  homo  fit  Deo  gratus,  vel  forma- 
liter,  vel  saltem  dispositive. 

18.  2)  Ratione  sui , est  vel  increata  vel  creata.  — Gratia  in- 
creaia  est  ipse  Deus,  quatenus  Deus  ipsemet  donum  efficitur, 
et  sese  creaturis  communicat.  Talis  est  charitas  Dei  erga  nos, 
seu  amor  quo  Deus  ab  aeterno  nos  diligit:  qui  amor  est  si- 
mul ipse  Deus,  et  principium  omnium  donorum  qute  Deus 
nobis  in  tempore  largitur.  Talis  est  etiam  missio  Verbi  in 
carne , et  effusio  Spiritus  sancti , quae  a Scriptura  et  Patribus 
vocantur  gratia  (i).  — Gratia  creata  est  donum  a Deo  distin- 
ctum et  creatum:  qualis  est  gratia  actualis  et  gratia  sanctifi- 
cans. 

19.  3)  Ratione  modi , est  vel  externa  vel  interna.  Externa  est, 
quae  hominem  extrinsece  tantum  afficit,  ut  sunt  praedicatio 
Evangelii,  miracula  et  exempla  Christi.  — Interna  est,  quae 
homines  interius  afficit:  et  haec  dividitur  in  actualem  et  habi- 
tualem, ut  sequitur. 

20.  4)  Ratione  objecti , est  vel  actualis  vel  habitualis.  Actua- 
lis ea  est,  quam  Deus  homini  largitur  per  modum  actus  seu 
auxilii,  ad  operandum  in  ordine  ad  suam  sanctificatio- 
nem (2) ; — habitualis  est  ea,  quam  Deus  animae  infundit  per 
modum  habitus,  seu  qualitatis  fixae  et  permanentis,  ut  ani- 
mam sanctam  et  justam  constituat;  unde  et  sanctificans  ac 
justificans  quoque  dicitur.  Huic  habituali  gratiae  annexae  sunt 
virtutes  infusee  e t dona  Spiritus  sancti,  quae  tanquam  conna- 
turales  gratiae  proprietates  spectari  possunt  (3). 

21.  Gratia  sanctificans  dividitur  in  primam  et  secundam. 
Prima  est,  quae  de  injusto  facit  justum  ; secunda , qu*  etiam 
augmentum  gratix  dicitur,  de  justo  facit  justiorem. 

22.  Gratia  actualis  multipliciter  subdividitur : a)  Ratione 
finis  immediati,  alia  est  illustratio  alia  inspiratio , prout  vel 
ad  illuminandam  mentem  datur,  vel  ad  movendam  volunta- 

(!)  Suar.  ibid.  c.  5 et  4.— (2)  Suar.  ibid.  cap.  6 ; item  tom.  7,  lib.  3,  c.  1. 
— (3)  Suar.  tom.  8,  lib.  6,  cap.  11, 12. 

23.  b)  Ratione  subjecti  immediati  quod  afficit,  est  gratia  in- 
tellectus vel  gratia  voluntatis . 

24.  c)  Ratione  effectus  quem  producit,  est  vel  medicinalis  vel 
elevans.  Medicinalis  est  illa,  qua  roborando  sanat  infirmita- 
tem naturae;  elevans  autem,  quae  elevat  naturam  ad  ordinem 
supernaturalem.  Quae  licet  ambae  conjunctim  dari  soleant 
fidelibus,  ab  invicem  tamen  dividi  possunt.  Quod  si  seorsim 
spectentur,  prior,  id  est,  gratia  medicinalis,  tantum  roborat 
naturam , v.  g.  in  homine  gentili,  ut  possit  legem  naturalem 
observare,  quin  observatio  inde  sequens  sit  altioris  ordinis 
quam  est  ordo  mere  naturalis.  Gratia  vero  elevans  ita  afficit 
naturalem  potentiam,  ut  actus  inde  sequens  non  sit  jam  ordi- 
nis naturalis,  sed  supernaturalis,  splendore  quodam  divino 
refulgens,  quo  dignus  evadat  aspectu  Dei.  Quemadmodum 
fere  ut  calamus  possit  scribere,  intingi  debet  atramento : 
quod  si  intingatur,  non  atramento  communi,  sed  auro  liquido, 
characteres  inde  sequentes  non  erunt  jam  communes,  sed  no- 
bilioris ordinis,  scilicet  aurei. 

25.  d)  Ratione  diversi  respectus  ad  consensum  liberi  arbitrii , 
gratia  «)  est  vel  excitans , operans , praeveniens ; vel  adjuvans , 
cooperans  et  concomitans : qua3  tria  nomina  fere  sunt  syno- 
nyma. Excitans  consistit,  tum  in  illustratione  intellectus,  tum 
in  voluntatis  motione,  quas  Deus  in  nobis,  physice  quidem, 
non  tamen  moraliter  et  libere  agentibus,  ac  proin  in  nobis 
sine  nobis  producit,  ut  ad  bene  volendum  et  bene  agendum 
nos  excitet.  — Adjuvans  consistit  in  auxilio  supernaturali, 
quo  Deus  nobiscum  libere  agentibus,  ad  omnes  et  singulos 
actus  supernaturales  liberos  concurrit  et  influit.  Huc  etiam 
reducitur  gratia  subsequens ; quae  tamen  ab  aliis  constituitur 
in  auxilio  divino,  quo  ad  opus  externum  perficiendum , et  in 
bono  proposito  perseverandum  indigemus. 

26.  /3)  Gratia  excitans  dicitur  vel  sufficiens  vel  efficax. — Suf- 
ficiens pure  talis,  et  ut  efficaci  opposita,  est  gratia  excitans 
quatenus  non  obtentura  liberum  hominis  consensum,  ad  quem 
tamen  obtinendum  sufficit.  Potest  esse  sufficiens  remote  vel 
proxime;  item  sufficiens  in  actu  primo  vel  in  actu  secundo. — 
Efficax  est  gratia  excitans,  liberum  hominis  consensum  certo 
<et  infallibiliter  obtentura. 

§ IV.  Doctrina  catholica  circa  gratiam. 

27.  Gratia  distinguitur  alia  quae  hominem  ad  justificatio- 
nem disponit,  alia  quae  ipsam  justificationem  formaliter 
operatur  (i) : prior  gratia  actualis , posterior  habitualis  vocari 
solet. 

28.  Ad  quemlibet  actum  salutarem,  etiam  ad  initium  fidei, 
necessaria  est  gratia  sita  in  praeveniente  illuminatione  et  in- 
spiratione Spiritus  S.,  adeoque  pr deveniens,  supernaturalis  et 
interior  (2). 

29.  Haec  gratia  praeveniens  debet  esse,  vel  saltem  ei  debet 
adnecti  gratia  actualis  excitans , 1°  in  homine  quibusvis  habi- 
tibus supernaturalibus  adhuc  destituto;  2°  pariter  in  pecca- 
tore (juxta  communem  et  certam  sententiam),  licet  habitum 
fidei  aut  spei  possidente  ; 3°  denique  etiam  in  justo  (3). 

30.  Ut  actus  quilibet  salutaris  reapse  existat,  necessaria 
quoque  est  gratia  adjuvans  (4). 

31.  Sine  aliquo  auxilio  gratiae,  distinctae  a dono  creationis 
et  providentiae  mere  naturalis,  homo  in  statu  naturae  Japsae 
non  potest  potentia  morali , sive  omnes  veritates  ordinis 
naturalis  cognoscere,  sive  universam  legem  naturalem  quoad 
substantiam  adimplere,  sive  gravem  tentationem  supe- 
rare (5). 

32.  Potest  tamen  absque  ullo  hujusmodi  auxilio,  ut  fert 
longe  communior  sententia  (6),  nonnullas  ordinis  naturalis 
veritates  etiam  practicas  cognoscere,  faciliora  ejusdem  ordi- 
nis naturalis  bona  opera  perficere,  et  leves  tentationes  vin- 
cere. 

33.  Potest  itaque  a fortiori,  ante  assecutam  fidei  gratiam, 
aliqua  opera  naturaliter  honesta  patrare.  Quod  si  fidem  ha- 

(1)  Trid.  Sess.  6.  — (2  Arausic.  2,  can.  7,  5,  23,  25.  Trid.  Sess.  6,  can.  3 
el  cap.  5 et  6. 

(3)  Haec  poslrema  assertio  de  necessitate  gratiae  actualis  excitantis  inju- 
sto, est  modo  loquendi  Scripturae  et  Patrum  conformior,  juxta  Suarez ; longe 
conformior  juxta  alios;  proxima  fidei,  juxta  P.  Antoine:  imo,  ut  eidem 
immerito  videtur,  sufficienter  definita  et  declarata  per  Traditionem.  — 
S.  Ccelestin.  Epist.  21  ad  Episc.  Gallice ; Arausic.  2,  can.  9.— (4)  S.  Coelest. 
ibid.  cap.  6.— Araus.  2,  can.  9 et  20.—  (5)  S.  Coelest.  ibid.—  (6;  Adversus 
Vasquezium  et  quosdam  alios  Catholicos. 

buerit,  licet  peccator,  poterit,  opitulante  gratia,  actus  super- 
naturales  ac  salutares  elicere  (i). 

34.  Homo  justificatus  in  praesenti  statu  naturae  lapsae,  sine 
speciali  Hei  auxilio,  in  accepta  justitia  perseverare  non  po- 
test; cum  eo  autem  potest.  Nequit  tamen  in  tota  vita  pec- 
cata omnia,  etiam  venialia,  vitare,  nisi  ex  speciali  Dei  pri- 
vilegio (2). 

3o.  Gratia  Dei  omnino  gratuita  est:  neque  actus  ullus, 
solo  naturae  vigore  absque  gratia  elicitus,  potest  gratiam 
quomodocumque  mereri  vel  impetrare  (3). 

36.  Deus  autem,  pro  sua  misericordia,  eam  ita  largitur, 
ut  non  tantum  justis,  praesertim  volentibus  et  conantibus, 
urgente  praecepto,  concedat  gratiam  vere  et  relative  suffi- 
cientem ad  servanda  omnia  praecepta;  sed  peccatoribus  etiam, 
quantumvis  obduratis  et  obcaecatis,  illud  auxilium  conferat 
pro  loco  et  tempore,  quo  possint  et  peccata  cavere  et  a pec- 
catis resipiscere  (4).  Quinimo  infidelibus,  etiam  negativis, 
non  denegat  gratiam  sufficientem  ad  fidem  consequendam, 
et  infantibus  decessuris  absque  Baptismo  praeparavit,  quan- 
tum est  ex  se,  media  sufficientia,  quibus  ad  salutem  perve- 
nire possint  (5).. 

3?.  Omnes  enim  homines  ad  salutem  ordinati  sunt  (6) ; nec 
Deus  quemquam  absoluto  decreto  gehennae  addixit,  sed  re- 
probationis causa  sunt  peccata.  — Quanquam  non  omnes 
praedestinantur,  sed  ii  soli,  qui  veri  nominis  praedestina- 
tione, eaque  certa  et  immutabili  ex  parte  Dei,  electi  sunt. 
Quae  praedestinatio  fit  vel  ante , vel,  ut  non  paucis  probabi- 
lius videtur,  post  praevisa  merita  per  gratiam  comparata. 
Numerus  autem  electorum,  in  superna  civitate  locandus,  soli 
Deo  cognitus  est;  nec  ullus  homo,  sine  speciaii  revelatione, 


de  sua  praedestinatione  certus  esse  potest  (7).  - - • ’ 

V 1'-  'VV*  ^ 

(1)  Trid.  Sess.  6,  can.  7 et8,cap.  5 et  6;  Sess.  U de  Pcenit.  can.  5 et  cap. 
4;  Ct‘.  prop.  damn.  Huss,  Baii,  Quesnelli,  Synodi  Pistor. 

(2)  Araus.  2,  can.  10  ; Trid.  Sess.  6,  can.  22,  23.  — (3)  Araus.  2,  can.  3, 
6,  18  — (4,  Araus.  2,  can.  25  circa  finem  ; Trid.  Sess.  6,  can.  4,  et  cap.  1 i, 
can.  18  et  cap.  i4.— (5)  Prop.  5 inter  danin.  ab  Alex.  VII! ; item  Quesn.  26, 
27.  _ v6)  Cf.  tom.  l,tract.  5,  De  Deo , n 178  etseqq.  — (7;  Trid.  Sess.  6, 
cap.  9,  can.  15,  16. — Orat,  secreta  5 in  (Juadrag. 

38.  Gratia  sanctificans  est  donum  Dei  permanenter  inhae- 
rens animae,  quo  homo  immediate  sanctus  efficitur,  justus, 
amicus  Dei,  filius  Dei  adoptivus,  haeres  secundum  spem 
vitae  aeternae,  et  capax  eliciendi  opera  aeternae  mercedis  meri- 
toria (i). 

39.  In  justificatione  impii  peccata  vere  remittuntur,  ac 
prorsus  delentur ; et  homo  interius  renovatur  gratia  et 
charitate,  quae  in  ejus  corde  per  Spiritum  S.  diffunditur. 
In  eadem  justificatione  simul  cum  gratia  sanctificante  infun- 

IsUs  ^^jduntur  tres  virtutes  theologicae,  et  probabilius  etiam  virtutes 
^•'W.^iorales  et  dona  Spiritus  S. 

40.  Ad  justificationem  consequendam,  in  adultis  praere- 
quiruntur  quaedam  dispositiones  praeter  fidem.  Fides  autem 
quae  requiritur,  non  est  fiducia  in  divinis  promissionibus, 
sed  firmus  assensus  praestitus  iis  omnibus  quae  Deus  revela- 
vit; neque  fide  credere  quisquam  tenetur  se  esse  justifica- 
tum : cum  nemo,  absque  speciali  revelatione,  de  propria 
justificatione  certitudine  fidei  certus  esse  possit  (3). 

41.  Accepta  justitia  per  peccatum  lethale  amitti  potest,  et 
per  quodlibet  peccatum  mortale  revera  amittitur  (4), 

42.  Conservatur  autem,  et  augetur  coram  Deo,  operibus 
bonis  ex  gratia  factis,  quibus  vere  merentur  justi  augmentum 
gratiae,  vitam  aeternam  et  gloriae  augmentum. 

^/Xo/43.  Et  quidem  hoc  augmentum  gratiae  et  gloriae  justus  me- 
'f* r'4"  4tftur  de  condigno  (s).  Primam  autem  gratiam  sanctificantem 
peccator,  per  contritionem  perfectam,  de  congruo  tantum, 
licet  infallibili, 


* 


44.  Peccator,  etiam  absque  contritione  perfecta,  probabi- 
lius potest  sibi  veniam  mereri  de  congruo  fallibili. 

43.  Justus  potest  sibi  mereri  perseverantiam,  item  de  con- 
gruo fallibili ; sicut  et  potest  idem  justus  mereri  pro  altero 
primam  gratiam. 

46.  Conditiones  meriti  de  condigno  sunt  sequentes : ^ope- 
rans sit  viator  et  in  statu  gratiae,  2°  opus  sit  liberum,  bonum, 
supernaturale. 


(1)  Trid.  Sess.  6,  cap. 7,  can.  II  et  32.  — (2)  Trid.  Sess.  5.  can.  5;  Sess. 
6.  cap.  7.  — (3)  Trid.  Sess.  6,  cap.  9,  can.  12,  13,  14.  — (4)  Trid.  Sess.  6, 
cap.  15,  can  22,  27.  — (5)  Ibid.  can.  32. 


TRACT.  IX.  DE  GRATIA. 


10 

§ V.  Errores  contrarii  (i). 

47.  Errores  praecipue  referuntur  ad  gratiam  actualem,  et 
sunt  duplicis  generis:  alii  nimirum  inflando  naturae  vires 
gratiam  destruunt;  alii  nimis  extollendo  gratiae  virtutem, 
liberum  arbitrium  exstinguunt.  Primum  errorum  genus  ad 
veteres , secundum  ad  recentiores  haereticos  pertinet. 

48.  I.  Veteres  sunt  Pelagiani,  Semipelagiani  et  Praedesti- 
natiani. 

49.  Pelagius , ineunte  saeculo  V,  Manichaeorum  haereseos 
oppugnandae  specie,  gratiam  Redemptoris  omnino  evertere 
conatus  est.  Docuit  enim  carnem  nostram,  quam  illi  a malo 
principio  profectam  dicebant,  ita  puram  esse,  ut  ab  omni 
labe  originali  sit  immunis. 

50.  In  pelagiaiia  haeresi  distingui  possunt  tria  capita,  qua- 
tuor  periodi  vel  status,  et  tria  fundamenta. 

51.  Errores  Pelagii  universim  ad  tria  capita  referuntur: 
1°  Non  dari  in  nobis  originale  peccatum.  2°  Sufficere  homini 
naturales  vires  et  liberum  arbitrium,  nec  esse  necessariam 
gratiam  Dei.  3°  Gratiam  Dei  secundum  meritum  naturalium 
operum  concedi. 

52.  Quod  attinet  ad  gratiae  necessitatem  ejusque  naturam,  Pe- 
lagianismus  percurrit  periodos  quatuor,  totidem  signatas  va- 
riationibus. 1°  Fuit  velut  Ethnicismus,  nullam  gratiae  mentio- 
nem faciens. — 2°  Fuit  velut  Semi 'ethnicismus,  naturam  ipsam 
et  liberum  arbitrium  pro  gratia  agnoscens.  Tunc  invecta 
est  celebris  illa  distinctio  inter  posse,  velle,  ei  agere.  Posse,  h.  e. 
naturalis  potentia , est,  aiebant,  a Deo ; velle  autem  et  agere , est 
ab  homine.  3°  Fuit  velut  Judaismus,  admittens  pro  gratia 
legem  et  doctrinam,  exempla  Christi,  et  remissionem  pecca- 
torum. — 4°  Demum  fuit  velut  Semi-christianismus  : scilicet 
ab  anno  418,  Pelagiani  admittere  coeperunt,  juxta  Jansenium, 
veram  gratiam  internam,  sed  illustrationis  tantum,  et  simul 
triplici  errore  infectam.  Etenim  eam  dari  dicebant,  non  ad 
inchoandum  opus  bonum,  sed  solummodo  ad  perficien- 
dum; nec  esse  gratuitam,  sed  retribui  pro  merito  naturali ; 


(1  Cf.  Wirceb  Theol.  De  g vatia. 

nec  esse  necessariam,  sed  tantum  conferre  ad  operandum  fa- 
cilius. 

53.  Fundamenta  Pelagianismi  erant  haec  tria  : 1°  absolutam 
gratiae  necessitatem  repugnare  libero  arbitrio  et  inducere  fa- 
tum ; 2°  Deum  non  praecipere  impossibilia,  nec  proin  homini 
imposuisse  legem,  quam  suis  viribus  implere  non  possit ; 
3°  Deum  non  esse  personarum  acceptorem,  nec  proin  gratiam 
suam  dispensare  nisi  pro  meritis  cujusque. 

54.  Hos  errores  Pelagius  spargere  coepit  Romae,  anno  405. 
Discipulos  et  adjutores  nactus  est  tres  praecipuos  : Coelestium. 
Julianum  Eclanensem  et  Anianum  diaconum;  impugnatores 
vero  acerrimos,  Hieronymum  praesertim  et  Augustinum. 
Damnatus  est  24  conciliis  particularibus  : quorum  praecipua 
suntCarthaginense  (412),  Diospolitanum  (415),  et  Milevitanum 
in  Numidia  (417),  quo  misit  Innocentius  I decretales  litteras, 
quibus  receptis  Augustinus  illud  solemne  edixit : Rescripta 
ab  Apostolica  Sede  venerunt:  causa  finita  est.  Utinam  finiatur 
error  (i) ! 

^ 55.  Damnatus  praeterea  ab  Innocentii  l successore,  Zozimo, 
edita  Tractatoria , cui  ab  universis  orbis  Episcopis  subscri- 
ptum est  (418).  Hanc  damnationem  confirmarunt  subsequen- 
tes  Romani  Pontifices  : Bonifacius,  Sixtus,  Coelestinus,  Leo; 
et  OEcumenicum  Concilium  Ephesinum  (431). 

56.  Ex  Pelagianismo  orti  sunt  Semipelagiani  (428),  sic  dicti 
a dimidiata  quasi  haeres  i Pelagii.  Dicuntur  etiam  Massilienses 
ab  urbe  Massiliensi  in  Gallia.  In  hoc  errabant,  quod  initium 
boni  salutaris  tribuerent,  non  gratiae,  sed  homini,  dicentes, 
initium  fidei  ac  salutis  esse  a nobis , non  vero  augmentum  et 
perseverantiam.  Initium  fidei,  eorum  sensu,  complectebatur: 
1°  pium  credulitatis  affectum,  qui  potest  per  praedicationem 
et  auditionem  Evangelii  excitari;  3°  desiderium  salutis  inde 
ortum  ; 3°  implorationem  divinae  benignitatis.  Exemplo  ute- 
bantur aegroti,  qui  cupit  sanari  et  vocat  medicum  : his  acti- 
bus, aiebant,  qui  prorsus  ab  aegroto  pendent,  continetur 
principium  curationis,  non  tamen  pars  curationis,  quae  tota 
perficietur  a medico.  — His  opinionibus  errarunt,  ante  diluci- 
datam  plene  quaestionem,  ac  proin  non  culpanda  fide,  viri 
(1)  Serm  131,  n.  10,  alias  Serm  2 De  verbis  Apost.  c.  10. 

quidam  alioquin  probatissimi,  ut  Jo.  Cassianus,  dictus  Col- 
lator (t),  Faustus,  Vincentius  Lirinensis  abbas,  Gennadius. — 
Semipelagianismus  tandem  damnatus  est  in  concilio  Arausi- 
cano  II  (529) ; quam  damnationem  approbavit  Felix  IV  Pon- 
tifex, et  Bonifacius  II  confirmavit  (530).  A quo  tempore  Se- 
mipelagiani  haberi  haeretici  coeperunt,  cum  antea  catholici 
nominis  honore  non  excidissent.  9 

57.  Preedestinatiani , rigidi  scilicet  et  proprie  dicti,  quos 
jam  in  praecedenti  Tractatu  recensuimus  (2),  dicebant,  prae- 
destinationem esse  absolutam  Dei  voluntatem,  qua  Deus 
sincere  non  vult  salvare  nisi  solos  electos,  neque  reliquis 
gratias  vere  sufficientes  concedit.  Apparuerunt  saec.  V,  saec. 
IX,  et  deinceps.  Damnati  sunt  in  conc.  Carisiaco  (849),  et 
recentius  per  censuram  latam  in  propos.  quintam  Janse- 
nii  (1653). 

58.  II.  Recentiores  circa  gratiam  haeretici  sunt : Lutherani 
et  Calviniani,  Baiani,  Janseniani  et  Quesnelliani. 

59.  Lutherani , Calviniani  et  aliae  sectae  saec.  XVI,  quos 
communi  nomine  Protestantes  vocabimus,  errarunt  in  ma- 
teria gratiae,  tum  actualis  tum  habitualis,  sequentibus  capi- 
tibus: 1°  Liberum  arbitrium,  aiebant,  in  statu  naturae  lapsae 
esse  vanum  nomen,  nec  aliud  ad  summum  significare  quam 
libertatem  a coactione , nequaquam  vero  a necessitate.  2*  Ho- 
minem non  posse  resistere  gratiae,  et  necessitari  absolute, 
sive  ad  bonum  sive  ad  malum.  3°  Nullam  de  facto  dari  gra- 
tiam sufficientem,  quae  simul  non  sit  efficax.  4°  Praecepta  Dei 
homini  esse  impossibilia,  nec  posse  ab  homine  per  gratiam, 
qualem  Deus  largiri  solet,  impleri.  Consonat  in  his  Luthero 
Calvinus;  at  haeresiarcha  gallus  horribiliorum  doctrinam  de 
praedestinatione  proposuit,  dicens,  absoluto  Dei  decreto  ho- 
mines alios  esse  destinatos  ad  beatitudinem,  alios  vero  irre- 
vocabili sententia  creatos  ad  «terna  supplicia.  Et  haec  quidem 
spectant  ad  gratiam  actualem. 

60.  Ad  gratiam  habitualem  quod  attinet,  docuerunt  : 
1°  Justificationem,  s'eu  ejusdem  causam  formalem,  gratiam 
justificantem,  consistere  in  sola  remissione  peccatorum,  sive 
in  favore  Dei  extrinseco,  sive  in  ipsa  justitia  Christi  nobi& 

(1)  In  collatione  43.—  (2)  Vid.  tom.  1,  tract.  8,  De  Ineam,  n.  34.  ^ 

duntaxat  imputata.  2°  Ad  justificationem  acquirendam  suf- 
ficere solam  ac  nudam  fidem  sive  fiduciam.  3°  Justificatio- 
nem semel  receptam  esse  inamissibilem,  in  omnibus  homi- 
nibus aequalem,  nec  per  ulla  opera  variabilem.  Omnes  isti 
errores  damnati  sunt  in  Concilio  Tridentino  (1543). 

61.  Baii  (1567)  errores  circa  gratiam  sunt  sequentes  : 
1°  Gratiam  et  dona  in  Adamo  fuisse  debita  naturae.  2°  Libe- 
rum arbitrium  sine  gratia  non  nisi  ad  peccandum  valere. 
3°  Peccatores,  et  eos  omnes  qui  gratia  sunt  destituti,  in 
omnibus  actionibus  peccare  (i).  4°  Non  dari  alium  amorem 
praeter  charitatem  theologicam  et  vitiosam  cupiditatem.  Haic 
est  hypothesis  illa  de  duplici  amore  (2),  quae  praecipuum 
Baiani  systematis  principium  est.  Ista  damnavit  S.  Pius  V, 
anno  1567. 

62.  Jansenii  errores  summatim  continentur  famosis  quin- 
que propositionibus,  quas  excerptas  ex  ejus  libro,  cui  titu- 
lus Augustinus , damnavit  ut  haeretica^s  Ingoc.  X (1653),  alii- 
que subsequentes  Pontifices.  Sunt  autem  sequentes  : 

63.  — 1.  Aliqua  Dei  praecepta  hominibus  justis  volentibus  et 
conantibus , secundum  praesentes  quos  habent  vires , sunt  impos- 
sibilia : deest  quoque  illis  gratia , qua  possibilia  fiant. 

2.  Interiori  gratiae , in  statu  naturae  lapsae , nunquam  resi- 
stitur. 

3.  Ad  merendum  et  demerendum , in  statu  naturae  lapsae , non 
requiritur  in  homine  libertas  a necessitate , sed  sufficit  libertas  a 
coactione. 

4.  Semipelagiani  admittebant  praevenientis  gratiae  interioris 
necessitatem  ad  singulos  actus , etiam  ad  initium  fidei , et  in  hoc 
erant  haeretici , quod  vellent  eam  gratiam  talem  esse , cui  posset 
humana  voluntas  resistere  vel  obtemperare. 

5.  Semipelagianum  est  dicere , Christum  pro  omnibus  omnino 
hominibus  mortuum  esse  aut  sanguinem  fudisse. 

64.  Totius  Janseniani  systematis  principium  ac  fundamen- 
tum in  delectatione  relative  victrici  consistit.  Statuit  nempe 
discipulus  Baii,  ex  mente  Magistri  sui,  loco  liberi  arbitrii 
successisse  in  homine  lapso  duplicem  delectationem,  ter- 


ti) Prop.  2 d et  3 o.  — (2)  Prop.  38. 
THEOLOG.  DOGM.  II. 

renam  et  coelestem ; quarum  eam,  quae  major  fuerit,  neces- 
sario  flectere  voluntatem,  juxta  hoc  Augustini  effatum,  per- 
peram ab  haeretico  homine  interpretatum  : Secundum  id 
operemur  necesse  est , quod  amplius  nos  delectat. 

65.  Quinque  autem  Jansenii  propositiones,  in  sensu  ab 
auctore  intento,  jure  et  recte  fuerunt  damnatae.  Ecclesia 
enim  cum  in  decidendis  quaestionibus  facti  dogmatici  sit  in- 
fallibilis, in  definiendo  haeretico  propositionum  Jansenii 
sensu  errare  non  potuit.  Quod  et  Alexander  VII,  per  con- 
stitutionem datam  16oct.  1665,  expresse  declaravit  (i). 

66.  Quesnellismus,  ita  dictus  a Paschasio  Quesnello,  fa- 
ctionis Jansenianae  post  Arnaldum  (f  1694)  antesignano,  non 
est  nisi  systema  Balanum  et  Jansenianum,  tum  accessione 
aliorum  errorum  auctum,  tum  majori  pertinacia  et  Ecclesiae 
contemptu  defensum.  Universi  errores  Quesnelli  reducuntur 
ad  tres  fundamentales  : 1°  de  gratia,  2°  de  virtutibus  theo- 
logicis, 3°  de  Ecclesia  et  ecclesiastica  disciplina.  — Circa 
gratiam  statuit  : a)  habitualem  non  intrinsece  sanctificare; 
b)  actualem  vero  esse  efficacia  ineluctabilem,  ad  omne  opus 
etiam  naturaliter  bonum  necessariam,  omnibus  peccatori- 
bus denegatam  ; c)  non  dari  medium  inter  supernaturalem 
charitatem  qua  Deus  gratis  et  propter  se  diligitur,  et  vitio- 
sam cupiditatem.  — Quesnelli  errores  damnati  sunt  a Ge- 
mente XI,  Constitutione  Unigenitus , 8 sept.  1713. 

67.  Hic  adnotare  juvat,  sicut  catholicae  de  gratia  doctrinae 
radix  sita  est  in  recte  intellecto  statu  hominis  ante  pecca- 
tum, et  per  peccatum  mutato;  ita  in  eodem  statu  perperam 
intellecto,  errorum  omnium  de  gratia  radicem  latere.  Et 
reapse  Pelagius  dicebat  : Peccatum  Adae  nihil  naturae  hu- 
manae nocuit  ; ergo  natura  humana  nihil  indiget  gratia 
Christi.  — Protestantes  vero  : Peccatum  Ada?  essentialiter 
naturam  humanam  vitiavit,  exstincta  omni  bonitate  et  liber- 
tate : ergo  gratia  actualis  sola  movet  hominem,  et  gratia 
habitualis  nihil,  nisi  ad  tegendam  extrinsecus  intimam  ejus 
corruptionem,  valet.  — Catholici  autem  docent,  peccatum 
Adas  tantum  spoliasse  et  vulnerasse  naturam  humanam,  nec 
eam  intime  corrupisse  aut  liberum  arbitrium  exstinxisse; 

(i  Cf.  lom.  \,  tract.  4,  De  regula  fidei , cap.  3,  art.  3,  n.  218. 

unde  sequitur,  et  gratiam  actualem  libertati  cooperari,  et 
habitualem  detracta  per  peccatum  ornamenta  animas  re- 
stituere. 


§ VI.  Instrumenta  theologica  in  materia  gratiae. 


68.  Instrumenta  in  hoc  Tractatu  usurpanda  alia  sunt  tra- 
ditionalia,  alia  canonica.  Inter  traditionalia,  primo  loco  ve- 
niunt Augustini  opera  illa,  quae  S.  Doctor  in  causa  Pelagia- 
«orum  et  Semipelagianorum  exaravit;  sunt  autem  sequentia  : 
Libri  tres  de  libero  arbitrio , liber  unus  de  duabus  animabus , 
libri  duo  de  diversis  quaestionibus  ad  Simplicianum . Haec  tria 
opera  scripta  quidem  sunt  antequam  Pelagii  errores  vulga- 
rentur, sed  eosdem  jam  tum  praefocasse  censeri  possunt.  — 
Ca?tera  sunt  : i)  De  peccatorum  meritis  et  remissione , 2)  de  spi- 
ritu et  littera , 3)  de  natura  et  gratia , 4)  de  perfectione  justitiae, 
5)  de  gestis  Pelagii  vel  Palaestinis,  6)  de  gratia  Christi ,7)  de  pec- 
cato originali , 8)  de  nuptiis  et  concupiscentia , 9)  de  anima  et 
ejus  origine , io)  contra  duas  epistolas  Pelagianorum , it)  contra 
Julianum , 12)  Enchiridion , sive  de  fide , spe  et  charitate , 13)  de 
grati  et  libero  arbitrio , 14)  de  correptione  et  gratia , 15)  libri 
duo  Retractationum , 16)  de  praedestinatione  Sanctorum , 17}  de 
dono  perseverantiae  ad  SS.  Hilarium  et  Prosperum,  48)  opus 
imperfectum  contra  Julianum.  Haec  opera  continent  plus 
quam  30  libros,  quibus  addenda?  sunt  plures  S.  Doctoris 
epistolae. 

69.  Secundo  loco  nominanda  veniunt  scripta  aliorum 
Patrum,  praesertim  S.  Prosperi  Aquitani,  qui  cum  S.  Hila- 
rio  de  Semipelagianorum  erroribus  ad  S.  Augustinum  retu- 
lit; item  Marii  Mercatoris  etS.  Fulgentii  Ruspensis. 

70.  Instrumenta  canonica  sunt  praecipue  sequentia  : 1°  Ca- 
nones Concilii  Milevitani  II,  contra  Pelagianos,  ab  Innocen- 
tio  I,  nec  non  Concilii  plenarii  Carthaginiensis  (418),  a Zosimo 
per  Tractatoriam  illam  celeberrimam,  quam  in  totum  or- 
bem misit,  probati. 

2°  Canones  lus  et  4US  Concilii  Ephesini,  adversus  Coele- 
stianos,  h.  e.  Pelagianos  (431). 

3°  Canones  25  Concilii  Arausicani  II  (529),  contra  Semi- 
pelagianos,  confirmati  a Bonifacio  II. 

4°  Concilii  Tridentini  Sessionis  VI  capita  dogmatica  16  et 
canones  33. 

5°  Propositiones  79  Michaelis  Baii,  damnatae  a S.  Pio  V 
<1567) ; a Greg.  XIII  (1579),  et  ab  Urbano  VIII  (1641). 

6°  Propositiones  5 Jansenii  Yprensis,  damnatae  ab  Inno- 
centio  X,  Constitut.  Cum  occasione  (1653);  ab  Alexandro  VII, 
Constitut.  Ad  sanctam  B.  Petri  Sedem  (1665) ; et  a Clemente 
XI,  Constitut.  Vineam  Domini  Sabaoth  (1705). 

7°  Propositiones  101  Paschasii  Quesnelli,  damnatae  a 
Clem.  XI,  Constitut.  Unigenitus  (1713). 

71.  — CANONES  CONCILII  TRIDENTINI  SESS.  6,  DE  JUSTIFICATIONE. 

Can.  1.  Si  quis  dixerit , hominem  suis  operibus , qua  vel  per  humanae  na- 
turae vel  per  legis  doctrinam  fiant,  absque  divina  per  Jesum  Christum  gratia 
posse  justificari  coram  Deo ; anathema  sit. 

Can.  2.  Si  quis  dixerit , ad  hoc  solum  divinam  gratiam  per  Christum  Je- 
sum dari , ut  facilius  homo  juste  vivere  ac  vitam  aeternam  promereri  possit : 
quasi  per  liberum  arbitrium  sine  gratia  utrumque , sed  aegre  tamen  et  diffi  ■ 
culter  possit ; anathema  sit. 

Can  3.  Si  quis  dixerit,  sine  praeveniente  Spiritus  Sancti  inspiratione , 
atque  ejus  adjutorio,  hominem  credere , sperare , diligere , aut  poenitere 
posse  sicut  oportet , ut  ei  justificationis  gratia  conferatur ; anathema 
sit. 

Can.  4.  Si  quis  dixerit , liberum  hominis  arbitrium , a Deo  motum  et  exci- 
tatum, nihil  cooperari  assentiendo  Deo  excitanti,  atque  vocanti,  quo  ad  obti- 
nendam justificationis  gratiam  se  disponat  ac  prceparet ; neque  posse  dissen- 
tire, si  velit , sed,  veluti  inanime  quoddam , nihil  omnino  agere , mereque 
passive  se  habere ; anathema  sit. 

Can.  5.  Si  quis  liberum  hominis  arbitrium,  post  Adde  peccatum , amis- 
sum et  exstinctum  esse  dixerit , aut  rem  esse  de  solo  titulo , imo  titulum 
sine  re,  figmentum  denique  a satana  invectum  in  Ecclesiam;  anathema 

sit . 

Can.  6.  Si  quis  dixerit , non  esse  in  potestate  hominis  vias  suas  malas 
facere , sed  mala  cpera , ita  ut  bona,  Deum  operari,  non  permissive  solum, 

sed  etiam  proprie,  ct  per  se  : adeo  ut  sil  proprium  ejus  opus  non  minus 
proditio  Judce , quam  vocatio  Pauli;  anathema  sit. 

Can.  7.  Si  quis  dixerit,  opera  omnia , quae  ante  justificationem  fiunt  qua- 
cumque ratione  facta  sint  vere  esse  peccata , vel  odium  Dei  mereri ; aut , 
quanto  vehementius  quis  nititur  se  disponere  ad  gratiam , tanto  eum  gravius 
peccare ; anathema  sit . 

Can.  8.  Si  quis  dixerit  gehtnnce  metum , per  quem  ad  misericordiam  Dei 
de  peccatis  dolendo  confugimus  vel  a peccando  abstinemus , peccatum  esse , 
aut  peccatores  pejores  facere ; anathema  sit. 

Can.  9.  Si  quis  dixerit,  sola  fide  impium  justificari,  ita  ut  intelligat  nihil 
aliud  requiri,  quod  ad  justificationis  gratiam,  consequendam  cooperetur , et 
nulla  ex  parte  necesse  esse  eum  suce  voluntatis  motu  praeparari , atque  dis- 
poni ; anathema  sit. 

Can  10.  Si  quis  dixerit,  homines,  sine  Christi  justitia,  per  quam  nobis 
meruit,  justificari,  aut  per  eam  ipsam  formaliter  justos  esse  ; anathema 
sit. 

Can  11.  Si  quis  dixerit,  homines  justificari  vel  sola  imputatione  justitiae 
Christi,  vel  sola  peccatorum  remissione,  exclusa  gratia,  et  charitate,  quce  in 
cordibus  eorum  per  Spiritum  Sanctum  diffundatur,  atque  illis  inhaereat; 
aut  etiam  gratiam , qua  justificamur , esse  tantum  favorem  Dei ; anathema 
sit. 

Can.  12.  Si  quis  dixerit,  fidem  justificantem  nihil  aliud  esse  quam  fidu- 
ciam divinae  misericordiae  peccata  remittentis  propter  Christum ; vel  eam 
fiduciam  solam  esse,  qua  justificamur ; anathema  sit. 

Can.  13.  Si  quis  dixerit,  omni  homini  ad  remissionem  peccatorum  asse- 
quendam necessarium  esse,  ut  credat  certo,  et  absque  ulla  haesitatione  pro- 
priae infirmitatis  et  indispositionis,  peccata  sibi  esse  remissa;  anathema 
sit . 

Can.  14.  Si  quis  dixerit  hominem  a peccatis  absolvi,  ac  justificari  ex  eo, 
quod  se  absolvi  ac  justificari  certo  credat ; aut  neminem  vere  esse  justifica- 
tum, nisi  qui  credat  se  esse  justificatum,  et  hac  sola  fide  absolutionem  et  ju- 
stificationem perfici;  anathema  sit. 

Can.  15.  Si  quis  dixerit,  hominem  renatum  et  justificatum  teneri  ex 
fide  ad  credendum , se  certo  esse  in  numero  prcedestinatorum ; anathema 
sil. 

Can.  16.  Si  quis  magnum  illud  usque  in  finem  perseverantiae  donum  se 
certo  habiturum , absoluta  et  infallibili  certitudine  dixerit,  nisi  hoc  ex  spe- 
ciali revelatione  didicerit ; anathema  sit. 

a. 

Can  17.  Si  quis  justificationis  gratiam  non  nisi  praedestinatis  ad  vitam 
contingere  dixerit , reliquos  vero  omnes  qui  vocantur , vocari  quidem,  sed 
gratiam  non  accipere , utpote  divina  potestate  praedestinatos  ad  malum ; ana- 
thema sit. 

Can.  18.  Si  quis  dixerit,  Dei  praecepta  homini,  etiam  justificato,  et  sub 
gratia  constituto , esse  ad  observandum  impossibilia ; auathema  sit. 

Can.  19.  Si  quis  dixerit,  nihil  praeceptum  esse  in  Evangelio  praeter  fidem, 
caetera  esse  indifferentia,  neque  praecepta,  neque  prohibita,  sed  libera  ; aut 
decem  praecepta  nihil  perlinere  ad  Christianos;  anathema  sit. 

Can.  20.  Si  quis  hominem  justificatum,  et  quantumlibtt  perfectum , dixe- 
rit non  teneri  ad  observantiam  mandatorum  Dei  et  Ecclesiae,  sed  tantum 
ad  credendum , quasi  vero  Euangelium  sit  nuda  et  absoluta  promis- 
sio vitae  aeternae,  sine  conditione  observationis  mandatorum ; anathema 
sit. 

Can.  21.  Si  quis  dixerit , Jesum  Christum  a Deo  hominibus  datum  fuisse 
ut  redemptorem,  cui  fidant,  non  etiam  ut  legislatorem,  cui  obediant ; ana- 
thema sit. 

Can.  22.  Si  quis  dixerit,  justificatum,  vel  sine  speciali  auxilio  Dei  in 
accepta  justitia  perseverare  posse , vel  cum  eo  non  posse  ; anathema 

sil 

Can.  23.  Si  quis  hominem  semel  justificatum  dixerit  amplius  peccare  non 
posse,  neque  gratiam  amittere,  atque  ideo  eum  qui  labitur  et  peccat  nunquam 
vere  fuisse  justificatum  ; aut  contra,  posse  in  tota  vita  peccata  omnia,  etiam 
venialia . vitare,  nisi  ex  speciali  Dei  privilegio,  quemadmodum  de  beata  Vir- 
gine tenet  Ecclesia ; anathema  sit 

Can.  24-.  Si  quis  dixerit,  justitiam  aceeptam  non  conservari  atque  etiam 
augeri  coram  Deo,  per  bona  opera ; sed  opera  ipsa  fructus  solummodo  et 
signa  esse  justificationis  adeptos,  non  autem  ipsius  augendae  causam ; ana- 
thema sit. 

Can.  23.  Si  quis  in  quolibet  bono  opere  justum  saltem  venialiter  peccare 
dixent,  aut,  quod  intolerabilius  est,  mortaliter,  atque  ideo  poenas  aeternas 
mereri,  tantumque  ob  id  non  damnari,  quia  Deus  ea  opera  non  imputet  ad 
damnationem ; anathema  sit. 

Can.  26.  Si  quis  dixerit,  justos  non  debere  pro  bonis  operibus,  quoe  in. 
Deo  fuerint  facta,  exspectare  et  sperare  aeternam  retributionem  a Deo, 
per  ejus  misericordiam  et  Jesu  Christi  meritum,  si  bene  agendo  et 
divina  mandata  custodiendo  usque  in  finem  perseveraverint ; anathema 
sit . 

Can.  27.  Si  quis  dixerit,  nullum  esse  mortale  peccatum,  nisi  infidelitatis; 
aut  nullo  alio,  quantumvis  gravi  et  enor  mi,  praeter  quam  infidelitatis,  peccato, 
semel  acceptam  gratiam  amitti;  anathema  sit 

Can.  28  Si  quis  dixerit,  amissa  per  peccatum  gratia,  simul  et  fidem 
semper  amitti;  aut  fidem,  quce  remanet,  non  esse  veram  fidem,  licet  non  sit 
viva;  aut  eum  qui  fidem  sine  charitate  habet , non  esse  Christianum;  ana- 
thema sil. 

Can.  29.  Si  quis  dixerit , eum,  qui  post  Baptismum  lapsus  est,  non  posse 
per  Dei  gratiam  resurgere;  aut  posse  quidem , sed  sola  fide,  amissam  justi- 
tiam recuperare  sine  Sacramento  Poenitentice  prout  sancta  Romana  et  uni  ■ 
versalis  Ecclesia , a Christo  Domino , et  ejus  Apostolis  edocta , hucusque  pro- 
fessa est , servavit  et  docuit ; anathema  sit. 

Can  30.  Si  quis,  post  acceptam  justificationis  gratiam,  cuilibet  peccatori 
pcenitenli  ita  culpam  remitti,  et  reatum  aeternes  poence  deleri  dixerit , ut  nul- 
lus remaneat  reatus  poence  temporalis  exsolvendce,  vel  in  hoc  saeculo  vel  in 
futuro  in  Purgatorio,  antequam  ad  regna  coelorum  aditus  patere  possit ; ana- 
thema sit. 

Can.  31.  Si  quis  dixerit,  justificatum  peccare,  dum  intuitu  ceternoe  mer- 
cedis bene  operatur;  anathema  sit. 

Can.  32.  Si  quis  dixerit , hominis  justificati  bona  opera  ita  esse  dona  Dei, 
ut  non  sint  etiam  bona  ipsius  justificati  merita ; aut  ipsum  justificatum,  bo- 
nis operibus  quce  ab  eo  per  Dei  gratiam , et  Jesu  Christi  meritum,  cujus 
vivum  membrum  est,  fiunt,  non  vere  mereri  augmentum  gratiae,  vitam  veter- 
nam, et  ipsius  vitee  ceternoe , si  tamen  in  gratia  decesserit,  consecutionem, 
atque  etiam  gloricB  augmentum;  anathema  sit. 

Can.  33.  Si  quis  dixerit , per  hanc  doctrinam  Catholicam  de  justifica- 
tione, a sancta  Synodo  hoc  praesenti  decreto  expressam,  aliqua  ex  parte 
gloriae  Dei,  vel  meritis  Jesu  Christi  Domini  nostri,  derogari,  et  non  potius 
veritatem  fidei  nostrae , Dei  denique  ac  Christi  Jesu  gloriam  illustrari ; ana- 
thema sit. 

§ V!I.  Divisio  Tractatus. 

72.  Gratia  universim  considerata,  ut  est  medium  ad  gloriam, 
tribus  quasi  gradibus  distinguitur,  qui  sunt  : gratia  actualis, 
gratia  habitualis  et  meritum.  Actualis  scilicet  ducit  ad  habi- 
tualem; hujus  autem  fructus  est  meritum,  quod  est  semen 
glorife.  Hinc  tria  capita  : 

Caput  I,  de  gratia  actuali. 

Caput  II,  de  gratia  habituali  et  justificatione. 

Caput  III,  demerito. 


CAPUT  PRIMUM. 


DE  GRATIA  ACTUALI. 


73.  Circa  gratiam  actualem  quaeri  possunt  quatuor : 1°  quid 
in  se  sit,  2°  quam  sit  necessaria,  3°  quam  efficax,  4°  qua 
mensura  ac  regula  a Deo  distribuatur  Quae  quatuor  distin- 
ctis articulis  tractabimus. 

Articulus  I,  de  gratice  actualis  natura. 

Articulus  II,  de  ejus  necessitate. 

Articulus  III,  de  ejus  efficacia. 

Articulus  IV,  de  ejus  distributione . 

ARTICULUS  I. 

DE  GRATIA  ACTUALIS  NATURA. 

QUESTIONES. 

4°  Qucenam  est  vera  gratice  actualis  notio  ? — 2°  Quaenam  circa  gratice 
actualis  naturam  sentenlice  sunt  removendce?  — 3°  In  quo  illa  natura 
videtur  reponenda  ? — 4°  An  gratia  adjuvans  distinguitur  ab  exci- 
tante ? — 5°  An  gratia  adjuvans  et  cooperans,  qua  talis , potest  esse 
gratia  prceveniens?  — 6°  Quodnam  est  principium  gratice  adjuvantis 
in  homine  justo , quodnam  in  peccatore?  — 7°  An  differt  gratia  na- 
tur ce  lapsce  a gratia  natur  ce  integrae  ? 

74.  qu^:r.  1°  Quaenam  est  vera  gratiee  actualis  notio?  — 
R.  Gratia  actualis,  juxta  definitionem  superius  positam,  est 
influxus  super  natur  alis,  quem  Deus  homini  lapso  largitur  per 
modum  actus , vel  motionis  transeuntis , ad  operandum  in  ordine 
ad  sanctificationem. 

75.  Haec  gratiae  descriptio,  secundum  constantem  Eccle- 
siae doctrinam  expressa,  veram  quidem  de  gratia  notionem 
tradit;  non  tamen  quid  in  se  sit  ille  divinus  influxus  aperit. 
Ulterius  itaque  de  intima  gratiae  natura  quaeri  potest;  quae 

licet  non  diserte  ab  Ecclesia  explicetur,  tamen  ad  mentem 
Scripturae,  Conciliorum  et  Patrum  a Theologis  exponitur. 
Haec  porro  expositio  fit  i)  removendo  sententias  erroneas, 
2)  scrutando  seorsim  gratiam  excitantem  et  gratiam  adju- 
vantem, quibus  quasi  duobus  elementis  gratia  actualis  con- 
stituitur. 

76.  Q.  2°  Quaenam  circa  gratiae  actualis  naturam  sententia ? 
sunt  removendae? — R.  Tres  sequentes,  quarum  duae  priores 
erroneae  sunt,  et  ab  haereticis  prolatae  ; tertia  vero,  licet 
Catholicorum  quorumdam,  fundata  non  videtur.  Prima  est 
Quesnelli,  secunda  Arnaldi,  tertia  Alvarezii  et  Lemos. 

77.  1°  Quesnellus  dicit  gratiam  actualem  esse  Dei  omni- 
potentem voluntatem.  — Sed  haec  sententia  falsa  est,  quod 
patet  ex  ejusdem  Quesnelli  propos  19'  damnata.  Et  vero, 
gratia,  ex  constanti  Ecclesiae  idiomate,  sonat  illustrationem, 
visionem,  suasionem  in  intellectu  ; aut  inspirationem  amoris, 
suavitatem,  dulcedinem,  voluptatem  sanctam,  concupiscen- 
tiam boni  et  delectationem  coelestem  in  voluntate : sed  hoc 
falsum  esset,  si  Dei  gratia  nihil  aliud  foret,  quam  voluntas 
Dei  omnipotens;  ergo. 

78.  2°  Arnaldus  dicit,  gratiam  actualem  esse  actum  crea- 
turae deliberatum.  — Sed  haec  sententia  pariter  neganda.  Li- 
cet enim  actus  deliberatus,  si  sit  positus  ex  aliqua  gratia 
actuali  prima,  quae  non  fuerit  actus  deliberatus,  possit  etiam 
ipse  aliquo  sensu  vocari  gratia  actualis  excitans  (i) ; non  tamen 
dici  potest  gratia  excitans  proprie  dicta.  Nam  gratia  excitans 
proprie  dicta  est  ea,  quae,  ut  infra  statuemus,  requiritur  ad 
quemlibet  actum  supernaturalem,  etiam  ad  primum  in  aliqua 
serie  hujusmodi  actuum  invicem  dependentium.  Porro  talis 
gratia  esse  nequit  actus  deliberatus  creatura?.  Etenim  i)  Con- 
cilia et  PP.  supponunt  gratiam  excitantem  esse  distinctam 
a libera  voluntatis  actione ; 2)  actus  deliberatus  est  consen- 
sus vocationi  divinae  praestitus.  Afqui  hic  consensus  non  est 
gratia  excitans:  tum  quia  est  effectus  hujus  gratiae  tanquam 
causae,  tum  quia  hujus  gratiae  natura  est  talis  cui  possit  homo 
non  consentire.  Ergo  gratia  excitans  non  est  hominis  con- 
sensus, nec  proin  ejus  actus  deliberatus. 

(j)  Cf.  Suarez,  De  Gratia,  parte  2,  1.  3,  cap.  5,  opp.  tora.  7. 

79.3°  Dicunt  Alvarez  et  Lemos  gratiam  actualem  consistere 
in  qualitate  aliqua  mortua , seu  non  vitali. — Sed  et  hoc  negan- 
dum videtur ; cum  hanc  notionem  nequaquam  insinuent  Scri- 
pturae, Concilia  aut  Patres;  imo  potius  a gratia  removeant, 
eam  explicantes  per  illuminationem  et  inspirationem  (i),  qui- 
bus intelligunt  cognitionem  et  voluntatis  affectionem , qui  sunt 
actus  vitales  in  homine. 

80.  Q.  3°  In  quo  gratiae  actualis  natura  videtur  reponenda  ? 
— R.  Ut  haec  melius  perspiciatur,  distincte  gratia  actualis, 
tum  ut  est  excitans,  tum  ut  est  adjuvans,  consideranda  est. 

81.  Gratia  excitans , theologice  sumpta,  formaliter  stat  in 
duplici  actione  vitali  creaturae  rationalis,  nempe  sancta  cogi- 
tatione circa  objectum,  aut  veritatem  pertinentem  ad  salutem, 
quae  dicitur  illustratio ; et  pia  affectione  ad  actus  salutares, 
quae  dicitur  inspiratio.  Etenim  concil.  Milevitanum,  can.  4, 
definit,  utrumque  esse  donum  Dei,  et  scire  quid  facere  debea- 
mus:,  et  diligere  ut  faciamus. 

82.  Sancta  autem  cogitatio  et  pia  affectio  ejusmodi,  sunt 
actus  indeliberati , h.  e.  vitaliter  quidem  et  physice,  non  vero 
libere  a nobis  producti ; et  supernaturales.  Sunt  indeliberati, 
quia  fiunt  in  homine  sed  non  ab  homine , Araus.  II,  can.  20. 
Sunt  supernaturales,  quia  juxta  Concilia  et  PP.  producuntur 
a Spiritu  S.,  id  est,  supernaturaliter. 

83.  Illustratio  intellectus  habetur  maxime  per  judicium; 
imo  haberi  potest  per  apprehensionem  suasivam,  h.  e.  talem 
quae  proponat  convenientiam  objecti.  — Inspiratio  plerumque 
est  affectio  simplex  et  indeliberata ; non  autem  est  semper 
formaliter  amori  multo  minus  charitus  proprie  dicta,  ut  asse- 
ruerunt Jansenii  discipuli. 

84.  Influxus  gratiae  excitantis  in  actum  salutarem  delibera- 
tum, qui  ex  ea  ponitur,  probabilius  videtur  esse  tantum  mo- 
ralis; quandoquidem  Concilia  et  Patres  eumdem  per  vocatio- 
nem et  suasionem  explicant. 

85.  Gratia  adjuvans  recte  dicitur  consistere  in  actione,  qua 
Deus,  ut  specialis  auctor  gratiae,  actum  salutarem  nobiscum, 
libere  operantibus,  physice  producit;  unde  et  in  Scriptura 
noster  adjutor  vocatur. 

(I)  Cl.  Tri«L  Sess.  6,  cap.  5. 

86.  Q.  4°  An  gratia  adjuvans  distinguitur  ab  excitante?  — 
Respondeo  ad  mentem  Suarezii  (i) : gratia  adjuvans,  modo 
descripta,  distinguitur  ab  excitante  in  hoc,  quod  supra  gra- 
tiam excitantem  addit  novum  auxilium,  id  est,  physicum  w- 
fluxum  actualem  in  opus  salutare  deliberatum.  Hic  autem 
influxus  realiter  distinguitur  a gratia  excitante,  quippe  quae, 
si  spectetur  dum  non  obtinet  consensum,  non  influit  actuy 
sed  tantum  ordinatione  et  aptitudine  in  opus  salutare;  si  vero 
spectetur  dum  obtinet  consensum,  influit  etiam  actu,  sed 
influxu  morali , non  physico.  Unde  gratia  excitans  potest  dici 
moraliter  adjuvans,  ordinatione  scilicet  vel  etiam  actu.  Sic 
igitur  distinguuntur  gratiae  excitans  et  adjuvans  : i)  Gratia 
excitans  fit  sine  libera  cooperatione  nostri  arbitrii ; adjuvans 
vero  fit  cum  libera  cooperatione  nostri  arbitrii,  per  unicam 
actionem  indivisibilem,  immediate  et  a Deo  et  a libero  ho- 
minis arbitrio  profluentem.  2)  Gratiae  excitanti  de  se  potest 
resisti,  et  ideo  saepe  est  tantum  sufficiens;  actuali  adjuvanti 
nunquam  resistitur,  et  semper  est  actu  efficax ; quia  non 
datur  nisi  homini  actualiter  operanti  et  consentienti. 
3)  Gratia  excitans  non  est  regula  majoris  sanctitatis  : potest 
enim  aliquis  recipere  magna  auxilia  excitantia  et  illis  non 
cooperari,  uti  fecerunt  Judaei ; sed  regula  et  mensura  majo- 
ris sanctitatis  sumenda  est  a majori  gratia  adjuvante  actuali. 
— Nihilominus  si  utraque  gratia  principiative  spectetur,  re 
non  distinguitur:  quandoquidem  idem  est  utriusque  gratiae 
principium , utraque  videlicet  procedit  ab  eodem  Deo,  ut 
auctore  gratiae ; vel  insuper  saepe,  ab  eodem  habitu  superna- 
turali.  Pariter,  si  nomine  gratiae  excitantis  adaequate  sumptae, 
inteliigatur  complexus  gratiarum  actualium,  actum  salutarem 
deliberatum  aliqua  ratione  praevenientium,  gratia  excitans 
dicenda  est  ab  adjuvante  distingui  inadaequate,  sicut  totum  a 
parte,  ex.  gr.  homo  ab  anima;  satis  enim  constat,  gratiam 
adjuvantem  esse  partem  grate  excitantis,  acceptae  pro  illarum 
gratiarum  complexu. 

87.  Q.  5°  An  gratia  adjuvans  et  cooperans , qua  talis , potest 
esse  gratia  praeveniens?  — R.  Non  potest  esse  praeveniens  no- 
stram operationem  deliberatam,  respectu  cujus  adjuvans'est. 

(1)  Tom.  7,  De  Grat.  part.  2, 1.  3,  c.  16. 

Nam  gratia  quidem  etiam  ut  adjuvansn\)  praevenit  merita  na- 
turae, 2)  praevenit  nostram  justificationem,  quia  ad  eam  dis- 
ponit; 3)  praevenit  etiam  prioritate  naturae  nostrum  actum 
salutarem,  quia  ad  illum  ponendum  cooperatur.  Tamen, 
quatenus  praecise  adjuvans  est,  gratia  non  praevenit,  sed  sim- 
pliciter comitatur  nostram  operationem  deliberatam,  qua 
actum  salutarem  elicimus.  — Imo  gratia  adjuvans  ab  hac 
interna  operatione  nostra,  ut  modo  cum  Suarezio  adnotavi- 
mus,  realiter  distingui  non  videtur,  sed  tantum  virtualiter: 
quatenus  nimirum  eadem  operatio,  praecise  spectata  ut  est 
seu  fluit  vitaliter  et  libere  a nobis,  concipitur  esse  operatio 
nostra  ; spectata  vero  ut  est  seu  fluit  a principio  supernatu- 
rali  (de  quo  mox  dicemus),  concipitur  esse  gratia  adjuvans. 

88.  Q.  6°  Quodnam  est  principium  gratiae  adjuvantis  in 
homine  justo , quodnam  in  peccatore?  — R.  In  homine  justo, 
per  gratiam  praevenientem  ad  actus  supernaturales  excitaio, 
principium  physicum  gratiae  adjuvantis  est  habitus  virtutis 
supernaturalis,  per  se  infusae,  influens  in  etfectum  seu  actum 
salutarem.  Ejusmodi  enim  habitus  se  habet  ad  instar  na- 
turae, respectu  actuum  supernaturalium. 

89.  In  homine  peccatore,  qui  habitibus  supernaturalibus 
caret , vel  qui  saltem  non  habet  habitum  supernaturalem  re- 
spondentem actui  salutari,  puta  spei,  charitatis,  eliciendo  ; 
principium  gratiae  adjuvantis  est  Deus  ipse,  vel  Spiritus 
S.  specialiter  assistens,  et  per  se  immediate  supplens  (juxta 
probabilem  sententiam),  in  genere  causae  efficientis,  defe- 
ctum alterius  principii  intrinseci  in  actum  salutarem  physice 
influentis. 

90.  Nota.  Adjutorium  gratiae  adjuvantis  non  est  tota  ratio 
agendi;  sed  voluntas  per  illud  elevata  etiam  cum  ilio  con- 
currit, tanquam  concausa,  ad  actus  salutares  liberos : Non 
ego , sed  gratia  Dei  mecum.  I Cor.  XV,  10. 

91.  Q.  7°  An  differt  gratia  hominis  lapsi  a gratia  primi  ho~ 
minis  innocentis?  — Respondetur  juxta  S.  Augustinum  (i), 
gratiae  adjutorium  etiam  homini  innocenti  necessariui# 
fuisse,  sed  a gratia  praesentis  status  discrepasse.  Gratia  enim 
naturae  lapsae  est  potentior  et  major,  quam  gratia  primo  ho- 

(1)  Lib.  De  corrept.  et  gratia. 

mini  collata  : haec  praestabat  quidem  potentiam  faciendi 
bonum  et  perseverandi  : illa  autem  praestat  etiam  ipsum 
velle  et  perseverare;  gratia  in  natura  integra  erat  penes 
liberum  arbitrium : in  natura  lapsa,  gratia  est  per  donum 
gratiae  ; primo  homini  datum  fuit  auxilium  sine  quo  non 
posset  recte  operari  et  perseverare : hominibus  autem  lapsis 
datum  est  praeterea  auxilium  quo  reapse  justi  plurimi  bene 
operentur  et  perseverent  (i). 

ARTICULUS  II. 

DE  GRATIA  ACTUALIS  NECESSITATE. 

92.  Tria  stabilienda  nobis  sunt:  1°  gratiae  necessitas 
contra  Pelagianos ; 2°  ejusdem  necessitatis  extensio,  contra 
Semipelagianos ; 3°  ejusdemque  limites,  contra  Protestantes 
et  libertatis  peremptores. 

93.  Quae  ut  efficiantur,  necessitas  gratiae  in  omni  hypo  • 
thesi,  tum  respectu  operum,  tum  respectu  operantium,  con- 
sideranda est. 

Propositio  I,  de  gratias  necessitate  ad  opera  supernaturalia. 

Propositio  II,  de  gratiae  necessitate  ad  initium  fidei. 

Propositio  III,  de  gratiae  necessitate  ad  omnia  opera  naturalia. 

Propositio  IV,  de  gratiae  necessitate  ad  aliqua  opera  naturalia. 

Propositio  V,  de  gratiae  necessitate  in  infidelibus. 

Propositio  VI,  de  gratiae  necessitate  in  peccatoribus . 

Propositio  VII,  de  gratiae  necessitate  injustis  ad  omnia  peccata  vitanda. 

Propositio  VIII,  de  gratiae  necessitate  injustis  ad  perseverandum. 

Quaestiones. 

PROPOSITIO  1. 

Ad  omnes  et  singulos  actus  salutares , necessaria  est  interior 
Spiritus  S.  gratia  illustrationis  et  inspirationis . 

94.  De  fide , ut  patet  ex  Cone.  Arausicani  II  canone  7 : Si 
quis  per  naturae,  vigorem , bonum  aliquod , quod  ad  salutem  per- 
linet vitae  aeternae r cogitare  ut  expedit , aut  eligere ; sive  salutari 
i.  e.  evangelicae  praedicationi  consentire  posse  confirmat , absque 

(1)  Theol.  Wirceb.  De  gratia , cap.  1,  art.  4.  — Circa  adjutorium  quo  et 
sine  quo  non , notandum  est,  inter  Theologos,  etiam  orthodoxos,  non  satis 
convenire  quid  nomine  utriusque  adjutorii  intellexerit  S.  Augustinus.  Hac 
de  re  vid.  Theol.  Wirceb.  ibid.  art.  5. 


CAP.  I.  DE  GRATIA  ACTUALI.  27 

illuminatione  et  inspiratione  Spiritus  S.,  haeretico  fallitur  spi- 
ritu. — Confer  Trid.  Sess.  6,  can.  2 et  3. 

95.  Dicitur  in  propositione,  gratiam  necessariam  esse  ad 
actus  salutares , h.  e.  ad  salutem  aliquo  modo  positive  condu- 
centes. Actus  enim  salutaris  est  actus,  non  tantum  moraliter 
bonus  vel  honestus  ; sed  insuper  ad  salutem,  i.  e.  ad  finem 
supernaturalem,  situm  in  visione  beatifica,  tanquam  medium 
proportionatum,  saltem  remote,  conferens. 

96.  Dicitur  gratia  in terior  Spiritus  S.,  scilicet  distincta  a 
revelatione,  atque  externa  objecti  credendi  propositione;  ut 
excludatur  Pelagianorum  gratia,  quam  in  doctrina  et  exem- 
plo Christi  reponebant  (i). 

97.  Dicitur  gratia  illustrationis  et  inspirationis , quin  tamen 
determinetur  an  utraque  immediate  per  Spiritum  S.  efficia- 
tur. Probabilius  quidem  hoc  est  affirmandum,  sunt  tamen 
auctores  graves,  qui,  saltem  absolute  loquendo,  negant  ne- 
cessariam esse  gratiae  excitationem  quae  immediate  afficiat 
voluntatem,  quam  sufficienter  excitari  posse  per  gratiam 
intellectus  arbitrantur. 

98.  Dicitur:  ad  omnes  actus  salutares;  quod  generaliter, 
scilicet  tam  de  justis  quam  de  peccatoribus,  asseritur. 

99.  prob.  1°  Scriptura , II  Cor.  III,  5 : Non  quod  sufficientes 
simus  cogitare  aliquid  a nobis , quasi  ex  nobis:  sed  sufficientia 
nostra  ex  Deo  est.  — Sicut  palmes  non  potest  ferre  fructum  a 
scmetipso , nisi  manserit  in  vite ; sic  nec  ros,  nisi  in  me  manse- 
ritis. Ego  sum  vitis , vos  palmites : qui  manet  in  me,  et  ego  in 
eo,  hic  fert  fructum  multum;  quia  sine  me  nihil  potestis  facere. 
Joan.  XV,  4 et  5. 

100.  2°  Traditione.  S.  Augustinus  praecedentia  Christi 
verba  commentans,  ait : Sive  parum,  sive  multum,  sine  illo 
fieri  non  potest,  sine  quo  nihil  fieri  potest.  Tract.  81  in  Joan. — 
Idem  Pater,  Lib.  de  grat.  Christi,  c.  19,  recitatis  hisce  Pela- 
gii verbis:  Ut  quod  per  liberum  homines  facere  jubentur  arbi- 
trium, facilius  possint  implere  per  gratiam,  subjungit:  Tolle 
facilius,  et  non  solum  plenus,  verum  etiam  sanus  est  sensus. 


(I)  Supra  d.  53. 

101.  Huc  accedit  constans  Ecclesiae  sensus,  quae  a princi- 
pio sic  orare  consuevit:  Actiones  nostras,  quaesumus.  Domine, 
aspirando  praeveni  et  adjuvando  prosequere... 

102.  3°  Ratione  theol.  Medium  debet  habere  proportionem 
ad  finem;  ergo  actio  ut  sit  salutaris,  h.  e.  ut  sit  medium  ad 
finem  supernaturalem,  et  ipsa  supernaturalis  esse  debet,  ac 
proin  ex  principio  supernaturali  gratiae  procedere.  — Sicut 
homo,  etiamsi  multis  passibus  ambulet  in  terra,  non  ideo 
tamen  ad  coelum  ascendet  aut  coelo  appropinquabit:  quia 
non  est  proportio  inter  passum,  quo  secundum  longitudi- 
nem inceditur  super  terram,  et  altitudinem  secundum  quam 
ascenditur  in  coelum ; ita  fieri  nequit,  ut  operibus  mere  na- 
turalibus homo  ad  finem  supernaturalem  accedat.  — Sicut 
etiam  oleaster  natura  sterilis  est;  si  autem  insertam  habue- 
rit bonam  oleam,  quasi  mutat  naturam  suam  ut  fructus 
bonos  producat ; sic  homo  ex  natura  nihil  valet  ad  salutem 
nisi,  accedente  gratia,  supra  naturam  elevetur  ut  fructus 
salutares  possit  producere. 

103.  objic.  1°  Actus  fidei,  spei  et  amoris  Dei  sunt  saluta- 
res ; atqui  hujusmodi  actus  possunt  viribus  naturalibus  pro- 
duci; ergo  aliqui  actus  salutares  fieri  possunt  sine  gratia.  — 
R.  Dist . maj.  Hujusmodi  actus  sunt  salutares  quatenus  per 
gratiam  elevantem  dignificantur,  conc. ; quatenus  natura? 
viribus  eliciuntur,  et  mere  secundum  se  spectantur,  neg. 

104.  Obj.  2°  Natura  hominis  debet  esse  proportionata  fini 
ejus;  atqui,  si  natura  humana  non  potest  ullum  actum  salu- 
tarem elicere,  non  est  proportionata  fini ; ergo.  — R.  Dist. 
maj.  Natura  hominis  debet  esse  proportionata  fini  ejus  na- 
turali, conc.;  fini  ejus  supernaturali,  subdist .,  apti tudinaliter, 
conc.;  formaliter,  neg.  Scilicet  natura  humana  debet  esse 
proportionata  bono  ordinis  naturalis  operando,  saltem  me- 
diate : ut  nimirum,  mediante  oratione  ordinis  naturalis, 
possit  acquirere  vires  sufficientes  ad  legem  implendam,  et 
ita  consequendum  finem  suum  naturalem,  qui  in  Deo  abs- 
tractive  contemplando  consistit.  — Posito  autem  quod  homo 
elevatus  sit  ad  finem  supernaturalem,  hoc  est,  ad  Deum 
intuitive  videndum,  sufficiet  ut  habeat  aptitudinem  ad  re- 
cipienda media,  nimirum  gratia?  auxilia,  quae  Deus  ipsi 

largiturus  est,  ut  ad  finem  illum  supra  sphaeram  suam  posi- 
tum perveniat. 

PROPOSITIO  II. 

Eadem  gratia  necessaria  est  ad  salutare  initium  fidei. 

105.  De  fide , ut  patet  ex  Cone.  Araus.  II  canone  7,  supra 
citato,  et  ex  Trid.  Sess.  6,  can.  3. 

106.  Propositio  contra  Semipelagianos  dirigitur,  quorum 
error  nitebatur  in  eo,  quod  liberi  arbitrii  vigorem  natura- 
lem, quem  non  penitus  exstinctum  fatebantur,  cum  ejus- 
dem elevatione  ad  operationem  supernaturalem  confunde- 
rent. 

107.  prob.  1°  Nemo  potest  venire  ad  me , nisi  Pater , qui  misit 
me,  traxerit  eum.  Joan.  VI,  44.  Atqui  qui  incipit  credere 
venit  ad  Christum,  sicut  qui  incipit  venire  reapse  venit.  — 
Quis  enim  te  discernit?  Quid  habes  quod  non  accepisti  ? Si  autem 
accepisti?  quid  gloriaris  quasi  non  acceperis?  I Cor.  IV,  7.  Quo 
praecipue  testimonio,  ait  S.  Augustinus,  etiam  ipse  convictus 
sum,  cum  similiter  errarem,  putans  fidem,  qua  in  Deum  credi- 
mus, non  esse  donum  Dei,  sed  a nobis  esse  in  nobis  (i). 

108.  2°  Praeter  auctoritatem  S.  Augustini,  qui  data  opera 
Semipelagianos  confutavit,  non  desunt  anteriorum  Patrum 
testimonia.  Inter  alios,  Chrysostomus  ait:  Nihil  ex  te  habes , 
sed  a Deo  accepisti...  Ergo  cum  acceperis,  habes:  non  hoc  vel 
illud,  sed  omnia  quae  habes ; non  enim  haec  tua  recte  facta  sunt, 
sed  ex  Dei  gratia  proveniunt.  Si  fidem  dixeris,  ex  vocatione  illa 
venit.  Homil.  2 in  I epist.  ad  Cor.  n.  1 et  2. 

109.  3°  Ex  praxi  Ecclesiae,  quae  semper  pro  infidelibus  et 
inimicis  suis  oravit  ut  crederent. 

110.4 0 Ratione  theologica.  Ex  opinione  Semipelagiana  se- 
quitur gratiam  non  jam  esse  gratiam.  Rom.  XI,  6.  — In  fide 
consistit  fundamentum  seriei  bonorum  operum,  quibus  aedi- 
ficium salutis  conficitur  (2):  atqui  hoc  aedificium  homo  viri- 
bus suis  exstruere  non  potest;  ergo  nec  ejusdem  ponere 
fundamentum.  Facilius  enim  est  aliquam  aedificio  partem 
adjungere,  quam  ejusdem  jacere  fundamentum. 

(1)  Lib.  Deprcedcst.  Sanet,  cap.  3,  n.  7. 

(2)  cfr.  Cone.  Trid.  Sess.  VI,  cap.  8. 

111.  OBJic.  1°  Dicit  Apostolus  : Velle  adjacet  mihi , perficere 
autem  bonum  non  invenio , Rom.  VII,  18;  ergo  hominis  est 
initium.  — R.  Dist.  antec.  Adjacet  velle , jam  a gratia  pra?ve- 
niente  productum,  et  adhuc  indigens  gratia  perficiente,  conc.; 
adjacet  velle  ex  solis  viribus  natura?,  neg.  Deus  est  enim , ait 
ipse  Apostolus,  qui  operatur  in  vobis  et  velle  et  perficere , pro - 
bona  voluntate.  Philip.  II,  13. 

112.  Obj.  2°  Hominis  est  praeparare  cor  suum,  secundum 
illud  I Reg.  VII,  3:  Praeparate  corda  vestra  Domino;  ergo.  — 
R.  Dist.  antec.  Hominis  est  praeparare  cor  cooperando  gratiae 
jam  praesenti,  conc. ; viribus  naturae,  subd. : praeparare  nega- 
tive, conc.;  positive,  neg.  Praeparatio  negativa  sita  est  in  tol 
lendis  seu  removendis  obicibus  gratiae;  porro  non  negamus, 
viribus  naturae  posse  nonnullos  obices  removeri.  Verum  haec 
negativa  praeparatio  neutiquam  se  habet  per  modum  meriti, 
impetrationis,  aut  generatim  per  modum  conditionis,  boni- 
tate sua  aliquomodo  moventis  Deum  ad  gratiam  largiendam ; 
sed  tantum  se  habet  per  modum  puri  termini,  qui  nempe 
non  movet  quidem  Deum  ad  dandam  gratiam,  sed  jure  potest 
a Deo  exigi,  antequam,  aliunde  motus,  homini  gratiam  con- 
ferat. 

113.  Obj.  3°  Axioma  est  apud  Theologos  receptum : Fa- 
cienti quod  est  in  se  Deus  non  denegat  gratiam;  ergo.  R. — Dist. 
sensum  axiomatis  : Facienti  quod  est  in  se', per  vires  gratiae  jam 
gratuito  praevenientis,  Deus  non  denegat  gratiam  ulteriorem, 
conc.;  facienti  quod  est  in  se  ex  viribus  naturae,  Deus  nQn 
denegat  gratiam  primam,  subd.:  non  denegat  ex  gratuita 
bonitate,  conc.;  non  denegat  quia  denegare  non  potest,  neg. 
— Deus  scilicet  ex  Christi,  non  hominis  meritis,  gratiam  se 
daturum  omnibus  promisit  sub  conditione  negativa,  ut  nempe 
non  ponant  obstaculum.  Quanquam  vel  eam  conditionem 
Dei  liberalitas  non  semper  requirit  (i).  Itaque,  i)  si  homo 
non  faciat  viribus  naturae  quod  in  se  est,  Deus  potest,  spe- 
ctatis suis  promissis,  non  largiri  gratiam,  licet  nihilominus 
eam  saepe  largiatur;  2)  si  autem  homo  faciat  viribus  naturae 
quod  in  se  est,  Deus  gratiam  concedet,  non  motus  ex  eo 
quod  homo  fecit  quod  in  se  est,  sed  aliunde:  id  est,  ex  meri- 

(1)  Cf.  Suar.  t.  1,  1.  4,  cap.  12-i5. 

tis  Christi  et  promissionibus  suis.  Facere  quod  in  se  est 
viribus  naturae, , ut  exemplo  aliquo  rem  illustremus,  sic  se 
habet  in  ordine  ad  gratiam  a Deo  obtinendam,  sicut  esse  bene 
lotum  ac  mundatum  se  habet  in  ordine  ad  dignitatem  famuli 
regii  a Principe  obtinendam.  Suppono  enim  Principem,  qui 
gratuito  velit  quemdam  hominem  sibi  in  famulum  assu- 
mere, ideoque  jubeat  illum  ad  se  venire:  si  veniat  ille  bene 
lotus  et  mundatus,  admittetur  in  famulum;  sin  sordidus, 
non  admittetur.  In  primo  tamen  casu,  id  quod  movet  Prin- 
cipem ad  hominem  admittendum,  non  est  ullo  modo  ejus 
mundities;  sed  alia  causa,  puta  ipse  filius  Principis,  qui  pro 
tali  homine  admittendo  patrem  enixe  rogavit. 

PROPOSITIO  III. 

Necessaria  est  Dei  gratia  homini  lapso , tum  ad  plures  veritates 
ordinis  naturalis  cognoscendas , tum  ad  universam  legem 
adimplendam , tum  denique  ad  graves  tentationes  superandas. 

114.  Propositio  ad  fidem  catholicam  pertinet  quoad  omnes 
suas  partes.  Si  enim,  uti  Pelagius  asserebat,  homo  in  prae- 
senti statu  cognoscere  veritatem  et  implere  legem  valeret,, 
sicut  Adam  ante  lapsum,  sequeretur  non  fuisse  totum  horni 
nem  in  deterius  mutatum , quod  est  contra  Trid.  Sess.  5, 
can. 1. 

115.  Gratia,  in  praesenti  propositione,  consideratur  quate- 
nus est  medicinalis  ac  roborat  infirmitatem  naturae;  non  vero 
quatenus  est  elevans , atque  actionem  ad  supernaturalem  or- 
dinem evehit.  De  sola  enim  operis  substantia  agitur,  non 
autem  de  modo  aut  supernaturalitate  ejus.  Porro  ad  operis 
substantiam  in  ordine  naturaliter  se  sufficit  gratiae  auxilium 
ordinis  similiter  naturalis,  at  supernaturaliter  ultra  vires 
naturales  collatum : seu  tale,  ut  supernaturale  quidem  sit 
quoad  modum , naturale  vero  quoad  substantiam  (i). 

116.  Dicitur  homini  lapso , nimirum  qui  totus  in  deterius 
«ommutatus  fuit.  Quae  commutatio  potissimum  complecti- 
tur ignorantiam  ex  parte  intellectus,  infirmitatem  ac  in  ma- 
lum proclivitatem  ex  parte  voluntatis,  et  concupiscentiam 
ex  parte  sensuum. 

(i)  Cf.  Suar,  tora  6, 1. 1,  cap.  2,  8,  27,  28. 

117.  Dicitur:  ad  plures  veritates  cognoscendas  : quales  sunt 
abstrusiores:  — ad  observanda  legis  praecepta,  praesertim  diffi- 
ciliora, ut  est  praeceptum  diligendi  Deum  s.uper  omnia.  — 
Praecepta  omnia , scilicet  collective  sumpta;  imo  probabilius 
de  quibusdam  in  sensu  distributivo  idem  est  asserendum. 

118.  Additur:  ad  graves  tentationes  superandas.  Tentationes 
dicuntur  sollicitationes  ad  malum,  quae  vel  revocant  abacti- 
bus praeceptis  a lege,  vel  ad  actus  prohibitos  impellunt. 
Oriuntur  vel  ab  appetitu  inferiori , vel  ab  objectis  extrinsecis , 
sive  veris,  sive  apparentibus  phantasiam  concitantibus  ; vel 
a daemone , aliove  principio  extraneo,  judicium  et  voluntatem 
sollicitante.  — Tentationes  porro  possunt  esse  graves  vel 
leves , prout  ad  vincendum  faciles  vel  difficiles,  non  tantum 
respective  ad  tale  objectum,  sed  etiam  absolute;  sive  difficultas 
ex  duratione,  sive  ex  intensitate,  sive  ex  ipso  habitu  et  con- 
suetudine prava  proveniat. — Triplex  potest  esse  victoria: 
1°  vitiosa , ubi  quis  tentationem  ad  peccatum  vincit  alio  pec- 
cato: ut  si  avarus  largiatur  pecuniam  ex  vana  gloria.  2°  Sa- 
lutaris, ut  ex.  gr.  cum  quis,  gratia  elevante  adjutus,  ex  motivo 
fidei  et  vitae  aeternae  intuitu,  superat  tentationem.  3°  Praecise 
honesta  et  naturaliter  moralis,  ubi  quis  propter  motivum 
naturalis  honestatis  tentationi  resistit.  De  hac  ultima  victo- 
ria in  praesentiarum  controversia  agitur. 

119.  Ad  supradicta  omnia  dicitur  gratia  necessaria  homini, 
eo  sensu,  quod  sine  gratia  sint  ei  impossibilia,  non  quidem 
physice  sed  moraliter.  Distinguitur  enim  duplex  impotentia: 
physica  et  moralis.  Impotentia  physica,  quae  nonnunquam 
dicitur  etiam  absoluta, es.  est  quae  superari  nullatenus  potest; 
cujusmodi  est  in  homine  impotentia  ad  volandum,  quia 
alis  destitutus  est.  Impotentia  moralis  ea  dicitur,  quae  aegre 
quidem  ac  difficile,  attamen  absolute  vinci  potest;  qua- 
lis in  aegroto  concipitur  ad  pondus  quoddam  attollendum, 
quod  ingentem  ipsi  molestiam  afferret.  Haec  moralis  impo- 
tentia seu  verius  difficultas,  plures  admittit  gradus,  tum 
absolute  tum  relative : absolute,  cum  oritur  ex  ipsa  rei  ardui- 
tate ; relative,  cum  non  solum  ex  arduitate  operis  pendet, 
verum  etiam  ex  ratione  temporis,  loci,  personae,  aliarumque 
circumstantiarum,  quae  negotium  illud  jam  per  se  arduum 

comitantur.  Impotentia  moralis  eo  potest  pervenire  ut  physicae, 
vel  absolutae  impotentiae  aequivaleat : sic  vir  probus  et  sanae 
mentis  moraliter  non  potest  se  ex  turri  in  terram  dejicere:  et 
haec  est  moralis  impotentia  summa.  — In  propositioneautem, 
ut  dictum  est,  impotentia  moralis , non  physica  asseritur. 

120.  prob.  i.  pars.  Etiamsi  dixerit  sapiens  se  nosse,  non 
poterit  reperire.  Eccl.  VIII,  v.  ult.  — Da  mihi  sapientiam  et 
intelligentiam....  Quis  enim  potest  hunc  populum  tuum  digne , 
qui  tam  grandis  est , judicare?  II  Paral.  I,  10. 

121.  Deinde  experientia  et  historia  constat,  humanam  sa- 
pientiam sibi  derelictam,  multis  gravibusque  erroribus  esse 
obnoxiam. 

122.  n pars.  Impotentia  ad  legem  implendam.  Ut  scivi 
quoniam  aliter  non  possem  esse  continens , nisi  Deus  det , et  hoc 
ipsum  erat  sapientiae , scire  cujus  esset  donum , adii  Dominum  et 
deprecatus  sum  illum.  Sap.  VIII,  21.  — Infelix  ego  homo , quis 
me  liberabit  de  corpore  mortis  hujus?  Gratia  Dei  per  Jesum 
Christum  Dominum  nostrum.  Rom.  VII,  24. 

123.  Deinde  impotentia  ex  eo  oriri  cernitur,  quod  ex  una 
parte  summa  quibusdam  praeceptis  difficultas,  ex  altera 
autem  maxima  homini  imbecillitas  inesse  sentiatur. 

124.  in  pars.  Impotentia  ad  vincendas  tentationes.  Ha^c 
pars  sequitur  ex  praecedenti.  In  immensum  enim  augetur 
difficultas  implendi  legem,  cum  graves  tentationes  animum 
pulsant.  Caro  enim  concupiscit  adversus  spiritum,  spiritum  autem 
adversus  carnem.  Gal.  V.  17.  Quod  et  ipsi  ethnici  viderunt: 


Sed  trahit  invitum  nova  vis;  aliudque  cupido , 
Mens  aliud  suadet.  Video  meliora  proboque  ; 
Deteriora  sequor. 

OviD. 


125.  Objicies:  In  statu  naturae  purae  homo  haberet  poten- 
tiam moralem  totius  legis  naturalis  diuturno  tempore  ser- 
vandae; atqui  in  statu  naturae  lapsae  homo  potentiam  omnem 
retinet,  qua  in  statu  naturae  purae  gauderet ; ergo,  etc.  — ^Re- 
spondent quidam  Theologi  : Neg.  maj.,  conc.  min.,  neg.  con - 
seq.  — 2°  Respondent  alii:  Dist.  maj.  Homo  potentiam  istam 
haberet  in  re,  N.;  in  spe , i,  e.  haberet  spem  obtinendi  a Deo 
supplementum  potentiae,  subdist. ; spem  fundatam  i n exigentia 

naturae,  cui  proinde  auctor  naturae  deberet  satisfacere,  N.  ; 
fundatam  in  naturae  indigentia,  iterum  subd.:  in  naturae  in- 
digentia inculpabili , utpote  naturae  innocentis,  cui  proin 
deceret  ut  auctor  naturae  subveniret,  conc.;  in  qualicumque 
indigentia,  praesertim  orta  ex  culpa,  neg.  — Ad  min.,  pari- 
ter dist.  Homo  lapsus  retinet  in  re  omnem  potentiam,  qua 
innocens  gauderetis  re,  C.;  retinet  quoque  in  spe  potentiam 
qua  innocens  gauderet  in  spe,  subd.:  si  agatur  de  spe  fundata 
in  naturae  exigentia , trans.;  si  de  spe  fundata  in  indigentia 
naturae  inculpabili , N.  Etenim  in  statu  naturae  lapsae  indi- 
gentia ista  oritur  ex  culpa  originali ; dum  e contra,  in  statu 
naturae  purae,  culpam  nullam  supponeret,  sed  connaturalis 
prorsus  imperfectio  foret  (i). 

PROPOSITIO  IV. 

tn  statu  naturae  lapsae  potest  homo , absque  speciali  gratiae  auxi- 
lio, nonnullas  ordinis  naturalis  veritates  cognoscere , tum 
faciliora  ejusdem  ordinis  opera  perficere , ac  leves  t.entationes 
super  cur  e. 

126.  Propositio  certa  est,  si  intelligatur  de  auxilio  gratiae 
ordinis  supernaturalis,  seu  gratiae  supernaturalis  quoad  sub- 
stantiam: ex  damnatione  enim  variarum  propositionum  tum 
Baii  tum  Quesnellii  (2),  id,  ut  minimum,  eruitur. 

127.  Quod  si  universalissime  intelligatur  de  auxilio  cujus- 
vis  gratiae,  etiam  naturalis  quoad  substantiam  et  duntaxat 
quoad  modum  supernaturalis  : id  est,  de  omni  gratia,  quae  a 
dono  creationis  et  providentiae  mere  naturalis  distinguitur; 
in  hoc  sensu,  propositio  nostra  est  longe  communior  et 
probabilior.  Etenim,  ut  caetera  argumenta  mittamus,  videtur 
ea  sequi  ex  damnatis  Baii  proposit.  praesertim  27  et  28. 

128.  prob.  1 pars.  Potest  homo  quaedam  cognoscere:  A 
magnitudine  enim  speciei  et  creaturae  cognoscibiliter  poterit 
Creator  horum  videri.  Sap.  XIII,  5.  — Cfr.  Bom.  I,  18  et 
II,  14. 

129.  Augustinus  : Manu  formatoris  nostri  in  ipsis  cordibus 
nostris  veritas  scripsit : Quod  tibi  fieri  non  vis , ne  feceris  alteri. 


(1)  Vide  quoque  Platel.  De  gratia , c.  6,  § 2,  n.  514. 

(2)  Cf.  prop.  Baian.  25,  27,  28,  30,  35,  36,37,  38,  40 Quesn.  38,  39-49. 

Hoc , et  antequam  lex  daretur , nemo  ignorare  permissus  est. 

Enarr.  in  Ps.  LVII,  n.  1. 

130.  n pars.  Potest  quaedam  opera  perficere  : Gentes  quae 
legem  (Mosaicam)  non  habent , naturaliter  ea  quae  legis  sunt  fa- 
ciunt. Rom.  II,  14. 

131.  ni  pars.  Potest  tentationes  leviores  superare.  — Ex 
praecedentibus  sequitur,  hominem,  qui  veritatem  moralem 
faciliorem  cognoscere  et  eam  implere  valet,  etiam  leviorem 
tentationem  posse  vincere. 

A 132.  Eadem  confirmantur  ratione.  Adversarii  falso  nitun- 
tur fundamento,  scilicet,  originalem  justitiam  et  dona  con- 
nexa, homini  essentialia  ac  naturae  debita  fuisse ; proindeque 
per  peccatum,  quidquid  bonum  esset  in  homine  fuisse  per- 
ditum, ac  imaginem  Dei  in  anima  ejus  prorsus  deletam. 
Haec  autem  veritati  catholicae,  in  Tractatu  de  peccato  origi- 
nali demonstratae,  contraria  sunt.  Quocirca  recte  Augustinus 
dicit : Non  usque  adeo  in  anima  humana  imago  Dei  terrenorum 
affectuum  labe  detrita  est , ut  nulla  in  ea  velut  lineamenta  ex- 
trema remanserint , unde  merito  dici  possit , etiam  in  ipsa  impie- 
tate vitae  suae  facere  aliqua  legis  vel  sapere.  De  Sp.  et  litt.  cap. 
28,  n.  48. 

133.  objic.  S.  Augustinus  ait : Regnat  carnalis  cupiditas  ubi 
non  est  Dei  charitas , Enchir.  cap.  117  ; ergo  S.  Doctor,  praeter 
charitatem  quae  est  opus  gratiae,  nihil  boni  in  homine  agno- 
scit.— R.  Dist  anlec.  Regnat  carnalis  cupiditas  habitualis , quae 
tamen  vfm  suam  non  exerat  in  actus  singulos,  conc regnat 
semper  actualiter  in  omni  opere,  neg.  — Notandum  quoque 
est,  S.  Augustinum  adversus  Pelagianos  requirere  charita- 
tem ad  omne  opus  bonum,  intelligendo  supernalurale  et  vitae 
aeternae  meritorium;  ad  opus  vero  naturaliter  honestum  si 
quandoque  videtur  requirere  charitatem,  hanc  intelligit  lato 
sensu  et  improprie  dictam,  quaeque  nihil  aliud  sit  quam 
naturahs  amor  honesti.  Duplicem  enim  S.  Doctor  nominat  cha- 
ritatem : divinam  scilicet  seu  theologicam,  et  humanam  seu 
naturalem,  quae  nihil  praeter  naturalem  honestatem  inducit. 

134.  Doctrina  de  naturali  possibilitate  in  ordine  morum, 
quae  ultima  propositione  generatim  propugnata  est,  duabus 
subsequentibus  propositionibus  speciatim  est  explicanda. 

PROPOSITIO  V. 

Possunt  infideles , sine  gratia  fidei , aliqua  opera  moraliter 
bona  facere. 

13o.  Propositio  certa  : sequitur  enim  ex  hac  : Aliqua  infi- 
delium opera  non  sunt  peccata;  quae  contradictoria  est  propo- 
sitioni 2o*  inter  proscriptas  Baii  : Omnia  infidelium  opera 
peccata  sunt , et  philosophorum  virtutes  sunt  vitia  (i). 

136.  Dicitur  sine  gratia  fidei , intelligendo  nomine  fidei , 
non  tantum  actum  aut  habitum  fidei,  sed  etiam  fidei  ini- 
tium. 

137.  Dicitur  moraliter  bona , scilicet  bonitate  ordinis  natu- 
ralis, non  autem  supernaturalis.  Ante  fidem  enim,  opera 
supernaturalia  non  dantur;  cum  absque  fide  opus  ad  finem 
supernaturalem  dirigi  ab  homine  nequeat,  quae  tamen  di- 
rectio ad  actus  supernaturalitatem  essentialis  est  (2).  Quo- 
circa dicit  Apostolus  : Sine  fide  impossibile  est  placere  Deo , 
Hebr.  XI,  6;  et  Tridentinum  : Fides  est  humanae  salutis  ini- 
tium,, fundamentdm  et  radix  omnis  justificationis.  Sess.6,  c.  8. 
— Gratia  ergo  fidei  adaequate  sumpta,  quatenus  etiam  fidei 
initium  comprehendit,  prima  gratia  supernaturalis  et  ele- 
vans ad  ordinem  salutis  vocari  potest  (3).  Unde  ubi  de  boni- 
tate operum  fidem  praecedentium  sermo  est,  hujusmodi 
bonitas  mere  moralis  ac  naturalis  intelligitur.  — Quae  tamen 
non  obstant  quominus  auxilium  infidelibus  collatum,  natu- 
rale quoad  substantiam , dicatur  et  sit  supernaturale  quoad  mo- 
dum quo  a Deo  confertur,  et  quoad  finem  qui  a Deo  intenditur, 
qui  est  ut  infideles  ad  fidem  et  salutem  consequendam  nega- 
tive disponantur. 

138.  Propositio  praesens  a praecedenti  differt  eo,  quod 
vim  naturae  praecise  in  infidelibus  consideret. 

139.  prob.  1°  Ex  propositione  praecedenti,  in  qua,  tanquam 
in  generali  principio,  haec  particularis  conclusio  continetur. 

140.  2°  Dedi  ei  [Nabuchodonosor]  terram  jEgypti , pro  eo 
quod  laboraverit  mihi , ait  Dominus  Deus.  Ezech.  XXIX.  20.  In 
quae  verba  S.  Hieronymus  scribit  : Ex  eo,  quod  Nabuchodo - 

1)  Cfr.  propos.  damn.  Quesnelli  27,  28,  48, 

(2)  Cf.  supra  prop.  l,n.  102.— (3;  Cf.  Suarez,t.  6, 1.  i,  cap.  27. 

nosor  mercedem  accepit  boni  operis , intelligimus,  etiam  ethnicos , 
si  quid  boni  fecerint , non  absque  mercede  Dei  judicio  preeteriri . 
Lib.  9,  in  Ezech.  loc.  cit. 

141.  3°  Ratio  abhorret  ab  isto  paradoxo  : Infidelis,  stipem 
indigenti  tribuendo,  obsequium  parentibus  deferendo,  male 
agit,  et  sic  deterior  fit  coram  Deo.  — Porro  quid  vetat,  quo- 
minus homo  rationalis  actum  ponat  honestum,  tum  ratione 
sui  seu  substantialiter,  tum  ratione  finis  proximi?  Jam  vero, 
finis  proximus  naturaliter  bonus  pondere  suo  fertur  in  finem 
ultimum  naturalem , quem,  saltem  virtualiter,  includit  : et 
propterea  actus,  qui  attingit  finem  proximum  bonum,  respi- 
cit etiam  finem  hominis  ultimum,  ac  proin  bonus  est. 

propositio  vi. 

Potest  homo  cum  sola  gratia  actuali , sine  gratia  sanctificante , 
actus  bonos  et  salutares  elicere. 

142.  Propositio  est  ad  fidem  pertinens , adversus  Hussitas 
damnatos  in  Cone.  Constantiensi  (i) ; item  adversus  Luthe- 
rum  et  Calvinum,  quorum  doctrinam  damnavit  Trid.  Sess.  6, 
can.  7;  item  adversus  Baium,  cujus  damnata  prop.  33  ita  so- 
nat ; Omne  quod  agit  peccator  vel  servus  peccati , peccatum  est . 
Eadem  doctrina  quoque  damnata  postmodum  fuit  in  Janse- 
nianis,  qui  cum  Protestantibus  in  hunc  eumdem  errorem,  li- 
cet ex  distincto  principio,  devenerunt  (2). 

143.  prob.  1°  Scriptura  supponit,  opera  bona  et  salutaria  a 
peccatoribus  ante  conversionem  elici  : Convertimini  ad  mey 
ait  Dominus  exercituum , et  convertar  ad  vos.  Zach.  1,3. 

144.  2°  Cone.  Araus.  II,  can.  25  : Credendum  esse,  ait,  nec 
pii  latronis , nec  Cornelii  centurionis , nec  Zacheei  conversionem 
sine  divinee  largitatis  dono  accidisse. 

143.  3°  Hypothesis  adversariorum  omnem  viam  conversio- 
nis peccatoribus  pnecludit ; siquidem  negat  ab  eis  posse  actus 
illos  elici,  quibus  conversio  ad  Deum  peragitur.  — Infideles 
possunt  quaidam  opera  bona  facere  (3) ; a fortiori  hoc  possunt 

(1)  Cf.  artic.  16,  inter  articulos  30  Joannis  Huss  damnatos  a Cone  Const. 
et  Martino  v,  i418.  — (2)  Cfr.  Perrone,  De  gratia,  n.  160.  — (3)  Propos. 
proeced. 

peccatores,  qui  fidem  habent,  et  praeterea  ipsa  fide  ad  opera- 
tiones supernaturales  sunt  idonei. 

PROPOSITIO  VII. 

Homo  justificatus  non  potest  in  tota  vita  sua  vitare  peccata 
omnia , etiam  venialia , nisi  ex  speciali  privilegio. 

146.  De  fide,  ex  Trid.  Sess.  6,  can.  23. 

147.  Propositio  contra  recentiores  haereticos  statuitur,  qui, 
sicut  Pelagiani,  impeccabilitatem  homini  tribuunt,  diverso 
tamen  modo.  Pelagiani  enim,  quos  supra  confutavimus, 
aiunt,  hominem  ad  perfectionem,  imo  impeccabilitatem,  na- 
turae viribus  posse  pertingere ; rationalistae  similiter  asserunt, 
homines,  non  solum  ideale  prototypon,  ut  dicunt,  hominis 
paradisiaci,  sed  ipsum  reale  quod  in  se  exhibuit  Christus 
Jesus,  aemulari  posse. — Protestantes  pariter  impeccabilitatem 
in  homine,  non  quocunque,  sed  justificato,  admittunt.  Haec 
tamen  Protestantium  impeccabilitas  potius  dicenda  est  impu- 
nitas; cum  nequaquam  excludant  culpam,  docentes,  peccare 
quidem  justos,  imo  in  quolibet  opere  peccare;  peccata  autem 
eorum  sub  indumento  justitiae  tegi,  nec  ad  poenam  impu- 
tari. 

148.  Dicitur  venialia  omnia , i.  e.  tam  deliberata  quam  sub- 
reptitia,  quae  nempe  plenam  advertentiam  praeveniunt.  — ln 
tota  vita , h.  e.  per  spatium  moraliter  longum,  ut  passim  in- 
terpretantur Theologi.  — Non  potest  homo,  de  potentia,  non 
physica,  sed  morali.  Obstat  itaque  impotentia  moralis , consi- 
stens in  difficultate  tantam  perfectionem  consequendi  : quam 
difficultatem  superare  quidem  possumus,  sed  re  ipsa  non  su- 
peramus ; ita  ut  omnes  committamus  peccata,  saltem  venialia, 
saltem  illa  venialia  quae  dicuntur  subreptitia. — Vitare  peccata 
omnia,  scilicet  collective , non  seorsim  seu  distributive  sumpta; 
nam  singillatim  sumptam  quamlibet  peccati  venialis  speciem, 
praesertim  quoad  actus  deliberatos,  potest  justus  ordinaria 
gratia  praecavere.  Potest  etiam  quamdiu  vivit  sua  venialiajni- 
nuere. — Nisi  ex  speciali  privilegio ; nimirum  gratiae  communes 
non  sufficiunt,  sed  requiritur  privilegium,  quo  plene  sanetur 
infirmitas  naturae.  Hujusmodi  autem  privilegium  videtur  esse 

non  praeter , sed  contra  legem , quale  est  conceptio  sine  peccato 
•originali  (i). 

149.  prob.  1°  In  multis  offendimus  omnes.  Jac.  III,  2.  cf. 
I Joan.  I,  8. 

/ 150.  2°  S.  Gregorius  Naz.  : Illud  cognoscamus , quod  omni 
quidem  vitio  carere , ejusmodi  procul  dubio  est , ut  humanum 
modum  excedat , solique  Deo  conveniat.  Orat.  XV  in  Plagam 
grandinis. 

151.  3°  Ratio  hujus  impotentiae  percipitur  in  infirmitate 
virium  superiorum  ex  una  parte,  et  in  perduratione  luctae 
sustinendae  ex  altera.  Sic  infirmus,  dum  ambulare  incipit, 
singulos  quidem  passus  facere  potest,  longum  iter  conficere 
non  potest;  sic  eriam  viator,  per  viam  salebrosam  incedens, 
aliquoties  offendet;  et  miles  fortissimus,  qui  singulos  hostes 
facile  prosternere  valet,  non  poterit  tamen,  si  plurimi  ad 
certamen  usque  instaurandum  succedant,  aliquando  non  oc 
eidi.  His  consonat  S.  Thomas  1,  2,  q.  109,  art.  8 et  9 (2). 

152.  objic.  1°  Jubet  Deus  vitari  omnia  peccata;  ergo  vitari 
possunt.  — R.  Disl.  consequens  : Ergo  vitari  possunt  potentia 
physica,  conc. ; potentia  morali,  neg. 

153.  Obj.  2°  Atqui  si  datur  impotentia  moralis,  non  am- 
plius datur  voluntarium,  ac  proin  neque  peccatum;  ergo 
omnia  peccata  vitari  possunt.  — Dist.  antec.  Si  datur  impo- 
tentia cadens  in  aliquod  peccatum  particulare,  determina- 
tum, trans . antec . ; si  impotentia  quaedam  generalis,  vaga, 
oriens  ex  multitudine  offendiculorum,  tunc  non  amplius  est 
voluntarium,  neg.  antec.  Motus  pravi  singuli  ab  homine 
reprimi  possunt,  et  ex  hoc,  dum  non  reprimuntur,  habent 
rationem  peccati  et  voluntarii ; non  autem  omnibus  coer- 
cendis humana  infirmitas  sufficit. 

154.  Obj.  3°  Si  res  ita  esset,  non  recte  peteremus  a Deo 
gratiam  vitandi  omne  peccatum;  ergo.  — R.  Nego  antec. 
Recte  petimus  illam  gratiam  a Deo,  sperantes  ex  parte  Dei 
datum  iri,  licet  timeamus  ex  parte  nostra  ne  saepius  fru- 
stranda sit.  Deinde  hujusmodi  desiderium  et  conatus  hone- 
stissima sunt,  ad  minuendos  lapsus  utilia,  et  rationi  confor- 
mia, quoniam  singuli  lapsus  vitari  possunt. 

(1)  Suar.  t.  8,1.  9,  c.  8.  — (2J  Gf.  Suar.  ibid. 

PROPOSITIO  VIII. 

Homo  justificatus  non  potest  in  accepta  justitia  perseverare , 
nisi  ex  speciali  auxilio. 

155.  De  fide , ex  Trid.  Sess.  6,  can.  22. 

156.  Perseverantia  generatim  est  in  accepta  justitia  perdura - 
tio.  — Sumitur  tripliciter  : pro  bono  proposito  nunquam  a 
virtute  recedendi,  pro  habitu  perseverandi,  et  demum  pro 
actuali  perduratione  in  statu  gratiae.  Ultima  haec  perseve- 
rantia, nempe  actualis , ad  quaestionem  nostram  pertinet. 

157.  Actualis  autem  perseverantia  multipliciter  distingui- 
tur. Est  enim  1°  ratione  personarum , perseverantia  infantium 
et  perseverantia  adultorum.  2°  Ratione  modi , dicitur  passiva 
vel  activa.  Passiva  scilicet  est  illa,  quae  bonorum  operum 
exercitium  non  requirit,  ut  in  infantibus  baptizatis  evenit;* 
activa , qua  quis  adultus  justificatus  in  operando  bono  per- 
durat, et  potest  esse  diuturna , vel  brevis.  3°  Ratione  termini 
est  vel  temporalis  vel  finalis.  Temporalis  perseverantia  dici- 
tur, qua  quis  adultus  justificatus  brevi  vel  longiore  tempore 
durat,  donec  relabatur  in  peccatum  mortale;  finalis,  qua 
justus  acceptam  gratiam  conservat  usque  ad  mortem.  — 
Porro  finalis  perseverantia  potest  esse  mere  passiva,  ut  infan- 
tibus post  baptismum  morientibus,  aut  adultis  statim  post 
justificationem  decedentibus  contingit;  vel  simul  activa  et 
passiva , quum  adultus  acceptam  justitiam,  bene  operando, 
custodit,  donec  mors  illum  occupet,  in  quo  casu  perfecta 
perseverantia  dicitur. 

158.  Potentia  perseverandi,  alia  est  physica  et  absoluta  : 
haec  adest  communibus  gratiae  auxiliis,  etiam  absque  auxilio 
speciali.  Alia  est  moralis , in  eo  sita,  quod  quis  summa  perse- 
verandi difficultate  non  laboret.  Utraque  vero  potentia  est 
vel  reducenda  ad  actum,  si  nempe  perseverantiam  allatura 
praevideatur  et  reapse  allatura  sit ; vel  mere  reducibilis , si 
nempe  perseverantiam  non  obtentura  praevideatur. 

159.  Jam  vero  canon  Trid.  citatus  certissime  intelligendus 
est,  ut  minimum , i)  de  perseverantia  quae  perfecta  et  diuturna 
sit;  2)  de  potentia  perseverandi  quae  moralis  sit  atque  redu- 
cenda  ad  actum.  Sensus  itaque  canonis  est  saltem  iste  : Si 

quis  dixerit  justificatum. ..  sine  speciali  auxilio  Dei  in  accepta 
justitia  perseverare  (active,  diu,  usque  ad  mortem)  posse  (abs- 
que summa  difficultate,  atque  ita,  ut  reapse  perseveret) ; 
anathema  sit. 

160.  Porro  Propositio  nostra  stricto  hoc  sensu  accipienda 
est.  Quod  si  desideras  de  aliis  perseverantiae  speciebus  co- 
gnoscere (juid  sentiendum  sit,  an  nempe  specialia  auxilia 
ad  eas  requirantur;  an  sint  speciale  Dei  donum,  etc.  consule 
P.  Suarezium  qui  de  his  fuse  agit  (i). 

161.  Nota.  Auxilium  speciale,  de  quo  in  Propositione, 
constituit  in  adultis  illud,  quod  Tridentinum  magnum  perse- 
verantiae donum  appellat  (2).  — Donum  autem  perseverantiae 
in  genere  sumptum,  et  prout  etiam  ad  parvulos  extenditur, 
definiri  potest:  Beneficium  Dei , seu  gratuita  Dei  operatio , quae 
praestat  ut  homo  in  statu  gratiae  sanctificantis  moriatur. 

162.  prob.  1°  Scriptura  perseverantiam  exhibet  ut  donum 
distinctam  a dono  bonorum  operum,  seu  gratiae  communis: 
Timorem  meum  dabo  in  corde  eorum , ut  non  recedant  a me. 
Jer.  XXXII,  40.  In  quae  verba  ita  scribit  Augustinus : Quod 
quid  aliud  est , quam , talis  et  tantus  erit  timor  meus , quem  dabo 
in  cor  eorum , ut  mihi  perseveranter  adhaereant.  De  dono  persev. 
cap.  2.  — En  perseverantia  activa. 

163.  Placens  Deo  factus  est  dilectus , et  vivens  inter  peccatores 
translatus  est . Raptus  est  ne  malitia  mutaret  intellectum  ejus , aut 
ne  fictio  deciperet  animam  illius.  Sap.  IV,  10,  11.  — En  per- 
severantia passiva. 

164.  2°  Augustinus  ait:  Videte  jam  a veritate  quam  sit  alie- 
num .negare  donum  Dei  esse  perseverantiam  usque  in  finem  hujus 
vitae : cum  vitae  huic , quando  voluerit , ipse  det  finem.  Quem  si  dat 
ante  imminentem  lapsum , fecit  hominem  perseverare  usque  in 
finem.  Sed  mirabilior  et  fidelibus  evidentior  largitas  bonitatis 
Dei  est , quod  etiam  parvulis  detur  haec  gratia.  De  dono  persev. 
cap.  17. 

165.  3°  Tria  ad  perfecte  perseverandum  sunt  necessaria : 
declinare  a malo  in  omni  occasione,  — facere  omne  bonum 
ad  salutem  necessarium,  observando  constanter  omnia  prae- 
cepta affirmativa,  — mortem  contingere  dum  haec  duo  rite 


(1)  Opp.  tom.  8,  lib.  10,  cap.  4 etseqq.  — (2)  Sess.  6,  can;  16. 

observata  sunt;  quse  tria  simul  homini  diu  viventi  in  hoc 
mundo,  sine  speciali  divinae  gratiae  dono,  evenire  non  pos- 
sunt (i). 

QUESTIONES. 

4*  Quanta  est  super  natur  alitas  gratiae  actualis,  seu  auxilii  necessarii  el 
sufficientis,  de  quo  hactenus  disseruimus?  — 2°  An  donum  perseve- 
rantiae ita  est  gratuitum,  ut  nullatenus  sub  meritum  cadat  ? — 5 0 An 
potest  homo  lapsus,  Deum  solis  naturae  viribus  amare  super  omnia? 

— A°  An  gratia  actualis , ad  omne  opus  salutare  necessaria , injusto 
a gratia  sanctificante  diversa  est  ? — 5®  Quibusnam  privilegium  im- 
munitatis ab  omni  actuali  peccato  fuit  concessum?  — 6°  Quomodo 
differt  donum  perseverantice  a dono  confirmationis  in  gratia  ? — 

7°  Quinam  sunt  varii  gratice  gradus  qui  in  justis  distingui  pos- 
sunt ? 


166.qu^er.  1 0 Quanta  est supernatur alitas  gratiae  actualis,  seu 
auxilii  necessarii  et  sufficientis,  de  quo  hactenus  disseruimus? 

— R Distinguendum  est  inter  auxilium  positive  sufficiens  ad 
aliquod  opus,  et  auxilium  negative  sufficiens.  Positive  suffi- 
ciens illud  est,  quod  praestat  potentiam  tali  operi  propor- 
tionatam  sensu  positivo;  negative  sufficiens  est,  quod  prae- 
stat potentiam  proportionatam  sensu  negativo.  Voco  autem 
potentiam  ad  opus  aliquod  proportionatam  sensu  positivo, 
eam,  ex  qua  opus  illud  vere  et  proprie  procedere  potest; 
proportionatam  sensu  negativo  voco  eam,  a qua  vere  et  pro- 
prie procedere  potest,  non  quidem  opus,  sed  remotio  obicis 
seu  impedimenti  quod  forte  obesset,  quominus  vel  opus  po- 
natur, vel  potentia  positiva  obtineatur.  — Porro  auxilM ^ 
positive  sufficiens  potest  esse  vel  proxime  \e  1 remote  sufficieSHjj^r 
prout  potentiam  positive  proportionatam  praestat  vel  proJg^ 
mam  vel  remotam.  Proxima  est  ea,  ex  qua  opus  proceder^^ 
potest  proxime  seu  immediate;  remota  est  ea,  ex  qua  opus  a 
procedit  quidem,-  sed  remote  seu  mediate.  Sic  v.  g.  gratia 
actualis,  qua  tempore  tentationis  excitaris  ad  peccati  horro- 
rem fiduciamque  erga  Deum,  est,  non  tantum  positive,  sed 
etiam  proxime  sufficiens  ad  tentationem  superandam ; gratia 
vero  qua,  nondum  concepto  tali  horrore  peccati  et  fiducia? 


* (i)  Cf.  Tiid.  Sess.  6,  cap.  13. 

msu,  excitaris  tamen  ad  utrumque  a Deo  postulandum, 'est 
id  tentationem  vincendam  positive  quidem  sufficiens,  sed 

olum  remote.  His  positis,  respondeo  ad  quaistionis  solutio- 


jsem : 

YjT  467.  1°  Gratia  actualis  necessaria,  et  positive  sufficiens  ad 
‘"tractum  salutarem  eliciendum,  qui  quidem  supernaturalis  sit 
^ quoad  substantiam,  cujusmodi  sunt  saltem  actus  fidei,  spei 
charitatis  Christianae,  debet  esse  et  ipsa  supernaturalis^ 
% quoad  substantiam , atque  adeo  infusa. 

168.  2° Si  darentur  actus  deliberati  salutares,  qui,  licetor-' 


inis  naturalis  ac  nonnisi  quoad  modum  supernaturales,  ta- 
^ men  vere  salutares  forent  (id  est  ad  vitam  aeternam  positive^ 


bonducentes),  videretur  ad  illos  eliciendos  sufficere  gratia  or^ 


dinis  naturalis,  nempe  tantum  quoad  modum  supernaturalis . 

erum  communior  ac  probabilior  sententia,  quam  prorsus  - 
cum  Suarez  (i)  sequimur,  tenet,  nullum  actum  salutarem  esse$  ; 
nisi  sit  supernaturalis  quoad  substantiam  (-2). 

169.  3°  Gratia  actualis  necessaria  et  positive  sufficiens  ad£> 

_ legem  naturalem  diu  implendam  quoad  substantiam  (id  est  f 
iO  1 modo  non  salutari,  sed  tantum  naturaliter  honesto),  per  se 
| ^ V posset  esse  mere  supernaturalis  quoad  modum;  verum  ex^^ 
J decreto  Dei  pej^Sbripturas,  Concilia  et  Patres  satis  manife-V  ¥ 
J £<stato,  reapse  requiritur  gratia  entitative,  seu  quoad  substan- ; ~ ' 
% * "stiaift  supernaturalis^ Spectata  itaque  praesenti  Providentia,  ^ ' 


* Ingratia  diuturnae’ Observationis  legis,  est  simul  gratia  initialis 


' vjjfidei. 

i 170.  4°  Auxilium 
^em  negative  sufficiens,  i. 


actuale  infidelibus  necessarium,  et  ad 
e.  quo  possint  obices  removere,  t 


quibus  stantibus  Deus,  vi  suae  promissionis,  minime  tenetur 
iis  suppeditare  gratiam  positive  sufficientem,  videtur  esse*  . 


pernaturale  duntaxat  quoad  modum ; siquidem  ante  po- 
sitivam vocationem  ad  fidem,  seu  ante  omnem  initium  fidei, 
milia  datur  gratia  supernaturalis  quoad  substantiam.  — Nec 


cas:  quare  non  potius  statuitur  requiri  in  infidelibus,  ad 


obices  illos  removendos,  gratias  supernaturales  quoad  sub 


(1)  Cf.  Suar.  opp.  tom  7 De  gratia,  1.  4,  cap.  12,  13,  14,  15,  praesertim 
v ...  19etseqq.;  cf.  etiam,  1.  1,  cap.  11  etseqq.  — (2;  Suar.  Degratia,\.  1, 

^ .s ,7  cap-  27,  n-  13,  1-4  etseqq.;  Wirceburg.  Degrat.,  n.  313,  resp.  ad  object.2.  ^ 

stantiam,  pias  videlicet  cogitationes  atque  motiones,  quae  sint 
inchoationes  fidei  ipsius?  — Respondeo:  licet  id  plures  sta- 
tuant, nobis  tamen  cum  Patre  Suarezio  videtur  minime  ad- 
mittendum (t) : cujus  rationes  tamen,  brevitatis  causa,  afferre 
praetermittimus. 

171 . Q.  2°  An  donum,  perseverantix  ita  est  gratuitum  ut  nul- 
latenus sub  meritum  cadat?  — R.  Donum  perseverantiae  adae- 
quate spectatum,  quatenus  etiam  includit  primum  auxilium 
efficax,  est  plane  gratuitum,  nec  in  ullo  antecedente  merito 
fundari  potest.  Consummatio  vero,  aut  progressus  et  perfectio 
perseverantia}  jam  inchoatae,  a bono  gratiarum  usu  pendere 
potest,  adeoque  sub  meritum  cadit;  ita  ut  justus  perseveran- 
tiae donum  possit  mereri  de  congruo,  nempe  per  orationem 
ac  bona  opera  impetrare,  seu,  ut  Augustinus  ait,  suppliciter 
emereri  (2). 

172.  Q.  3 0 An  potest  homo  in  natura  lapsa , Deum  solis  natu - 
ree  viribus  amare  super  omnia,  amore  non  quidem  salutari , sed 
naturaliter  honesto? — Resp.  affirmative,  si  sermo  sit  de  amore 
affectivo  imperfecto ; negative  vero,  si  agatur  de  amore  effectivo , 
qui  scilicet,  diu  perseveret,  et  actualem  divinae  legis  obser- 
vationem importet.  Imo,  probabilius,  amor  Dei  super  omnia 
affectivus  sed  efficax,  viribus  natura}  lapsae,  elici  nequit  (3). 

173.  Q.  4°  An  in  homine  justo,  prxter  gratiam  habitualem, 
requiritur  etiam  actualis  ad  opus  salutare?  — R.  Quidam  cum 
Thomassino  negant,  dicentes,  gratiam  habitualem  in  anima 
residentem,  et  opera  bona  ad  supernaturalem  ordinem  ele- 
vantem, supplere  gratiae  actualis  officium.  Communior  autem 
et  verior  sententia  statuit,  necessariam  esse  gratiam  actualem, 
qua  justus  excitetur  ad  agendum.  Habitus  enim  non  erumpit 
in  actum  nisi  applicetur  a facultate  in  qua  est:  atqui  haec  ap- 
plicatio non  potest  esse  naturalis  pro  habitu  supernaturali. 
Quare  S.  Aug.  L.  de  nat.  etgrat.  c.  26:  Sicut  oculus  corporis, 
etiam  plenissime  sanus , nisi  candore  lucis  adjutus,  non  potest 
cernere;  sic  homo,  etiam  perfectissime  justificatus,  nisi  xterna 
luce  justitix  divinitus  adjuvetur,  recte  non  potest  vivere  (i). 

(1)  Tora.  7,  De  grat.,  1.  4,  locis  citatis. — (2)  Lib.  De  dono  persev.  cap.  6, 
n.  10.—  Cf.  Suar.  t.  8,  lib.  10,  c.  7 — (3)Cf.  Suar.  tom.  6,  lib.  1,  cap.  3 et 
praecedent. Item  Wireeburg.  Theol.  De  grat.,u.  3i4.— (4)  Suar.  t.  7, 1. 5,  c.  8. 

Ergo  necesse  est,  ut  per  gratiam  actualem  habitus  superna- 
turalis  applicetur. 

174.  Q.  5°  Quibus  concessum  fuit  privilegium  impeccantiae?  — 
R.  Concessum  id  fuisse  B.  Virgini  tenet  Ecclesia  (i).  Conces- 
sum quoque  fuisse  Praecursori  Domini,  quidam  concludunt 
ex  his  Matth.  XI,  11:  Inter  natos  mulierum  non  surrexit  ma- 
jor Joanne  Baptista;  at  conclusio  non  est  certa;  nam  Luc. 
VII,  28,  habetur:  Major  inter  natos  mulierum  propheta  Joanne 
Baptista  nemo  est  (2). 

175.  Q.  6°  Quomodo  differt  donum  perseverantiae  a dono  con- 
firmationis in  gratia?  — Resp.  juxta  Suarez  (3) : licet  omnes 
qui  salvantur  perseverantiae  dono  fruantur,  tamen,  intra  doni 
hujus  latitudinem,  possunt  quasi  duo  gradus  distingui : unus 
communis , importans  nempe  auxilia  interna  et  externa  com- 
munis seu  ordinariae  efficacitatis  ; alter  singularis , importans 
nempe  auxilia,  non  communis,  sed  singularis  atque  excel- 
lentioris efficaciae.  Prior  gradus  donum  perseverantiae ; poste- 
rior donum  confirmationis  in  gratia  appellatur.  Nota  vero, 
eos,  qui  confirmati  sunt  in  gratia,  intensiorem  gratiam  san- 
ctificantem frequentius  possidere,  quam  qui  tantum  perse- 
verantiae dono  praediti  sunt.  Hinc  donum  confirmationis  a 
dono  perseverantiae  accidentaliter  differt,  sicut  gratia  inten- 
sior a minus  intensa. 

176.  Q.  7.  Quinam  gradus  gratiae  actualis  distingui  possunt 
in  justis? — R.  Hi  quinque:  i)  cum  justus  habet  auxilia  com- 
munia, quibus  vitare  mortalia  et  perseverare  possit,  potentia 
physica , quam  peccandi  possibilitas  supponit:  imo  potentia 
morali  sed  remota  tantum.  Trid.  Sess.  6,  can.  18. 

2)  Cum  justus  habet  speciale  auxilium , quo  possit  vitare  mor- 
talia, et  perseverare,  potentia  morali  proxima.  Ibid.  can.  22. 

3)  Cum  justus  habet  magnum  donum  perseverantiae , quo 
actu  perseverabit . Ibid.  can.  16. 

4)  Cum  justus  habet  privilegium  confirmationis  in  gratia, 
quo  efficaciter  praeservetur  ab  omni  mortali. 

5)  Cum  justus  habet  privilegium  speciale  ad  vitanda  etiam 
omnia  venialia.  Trid.  Sess.  6,  can.  23. 

(1)  Trid.  Sess.  can.  23.  — (2)  Cf.  Suar.  t.  8,  1.9,  c.  8. 

<3)  Cf.  Suar.  t.  8,  1.  10,  c.  8. 


versus  haereticos,  qui  libertatem  sub  actione  gratiae  destrui 
contendunt.  Praedestinatiani  et  Protestantes  passim  dicunt, 
hominem  ad  bonum  vel  malum  non  quidem  cogi,  sed  neces- 
sitari  absolute , ac  libertate  carere.  — Janseniani  eumdem  er- 
rorem, licet  per  ambages,  profitentur  dicentes,  hominem 
libertate  non  carere,  eumque  ad  bonum  vel  ad  malum  non 
necessitari  absolute , sed  tantum  relative.  Scilicet,  juxta  ipsos, 
homo  vires  gratiae  habet  ad  bonum  absolute  sufficientes,  sed 
insufficientes  relative  ad  oppositam  concupiscentiam,  quoties 
haec  vehementior  est  delectatione  coelesti.  Ergo  necessitatur 
quidem,  sed  ita  ut  tamen  liber  dicendus  sit. 

178.  Hos  primum  errores  confutabimus,  et  deinde  Catho- 
licorum opiniones  exponemus. 

Propositio  I,  de  existentia  gratice  sufficientis  et  gratice  efficacis. 

Propositio  II,  de  'permanentia  libertatis  6ub  gratia  efficaci. 

Propositio  III,  de  natura  gratice  efficacis  in  delectatione  Janseniana  non 
reponenda. 

Systemata  Catholicorum  de  gratice  efficacia. 

PROPOSITIO  I. 

Datur  in  praesenti  statu , tum  gratia  vere  et  relative , sed  mere 
sufficiens , tum  gratia  certo  et  infallibiliter  efficax. 

179.  De  fide , quoad  utramque  partem:  quoad  primam,  pa- 
tet ex  Jansen.  prop.  la  et  2a  damnatis;  quoad  secundam,  ex 
apertis  Scripturae  testimoniis,  et  Ecclesiae  constanti  doctrina, 
qua  docet  nos  orare,  ut  Deus  faciat  nos  amare  quod  praecipit; 
ut  nostras  etiam  rebelles  compellat  voluntates. 

180.  Praenotandum  est,  efficacem  vel  sufficientem  dici  gra- 
tiam, non  quamcumque,  sed  eam  quam  supra  (i)  appellavi- 
mus excitantem , seu  praevenientem. 

181.  Dicitur  gratia  vere  et  relative  sufficiens , ea,  quae  sub- 
jecto, cui  datur,  praestat  potentiam  ad  illud  opus  vere  pro- 
portionatam,  et  quidem  relative  ad  praesentes  subjecti 

H)  NN.  25,  26. 

circumstantias.  Gratia  haec  vocatur  proxima  vel  remote  suffi- 
ciens, prout  potentiam  praestat  proxime  vel  remote  propor- 
tionatam.  — Dicitur  mere  sufficiens  gratia  illa,  quae  opus  ad 
quod  sufficit,  reapse  non  producit,  culpa  scilicet  voluntatis; 
vel  etiam  gratia  illa,  cui  voluntas  resistit.  Notio  gratia?  mere 
sufficientis  non  est  confundenda  cum  notione  gratiae  prxcise 
sufficientis.  Mere  sufficiens  negat  consensum  liberum  secutu- 
rum; praecise  sufficiens  id  neque  negat  neque  affirmat; 
utraque  vero  affirmat  proportionem  ad  consensum  obtinen- 
dum. 

182.  Propositio  militatadversus  Jansenium,qui  non  admit- 
tit nisi  gratiam  magnam , id  est  efficacem  et  victricem,  sensu 
supra  exposito  ; et  parvam,  quae  victrix  non  est,  sed  sufficiens, 
imo  juxta  Jansenium,  sufficientissima,  non  quidem  relative , 
sed  absolute  considerata. 

183.  prob.  i pars.  1 0 Ex  Script.  Isai.  V,  4:  Quid  est  quod 
debui  ultra  facere  vinexmeee  et  non  feci?  Hoc  textu  patet,  i)  da- 
tam fuisse  Judaeis  gratiam  vere  et  relative  sufficientem  ; secus 
enim  aliquid  ultra  faciendum  fuisset;  2)  remansisse  tamen 
mere  sufficientem,  Judaeis  nempe  gratiae  resistentibus,  quod 
eis  saepe  Deus  exprobrat.  — Act.  VII,  51:  Vos  semper  Spiritui 
sancto  resistitis.  Ex  hoc  textu  iterum  constat,  Judaeos  vere  ct 
relative  potuisse  Spiritui  sancto  consentire,  et  nihilominus 
culpa  sua  mere  potuisse,  reapse  vero  restitisse. 

184.  2°  Ex  CC.  et  PP.  Arausicanum  II,  can.  25:  Secundum 
fidem  catholicam  credimus,  quod , accepta  per  Baptismum  gratia, 
omnes  baptizati  qux  ad  salutem  pertinent  possint  (utique  vere  et 
relative , quandoquidem)  et  debeant  si  fideliter  laborare  volue- 
rint, (quae  conditio  iterum  clare  supponit,  eos  vere  et  relative 
posse  velle,)  adimplere.  — Dicitur:  omnes ; ergo  etiam  illi  qui 
reapse  non  adimplent,  vere  tamen  et  relative  possunt  adim- 
plere quae  ad  salutem  pertinent.  En  gratia  vere  quidem  et  rela- 
tive, sed  mere  sufficiens.  — Trident.  Sess.  6,  can.  4:  Homo 
Deo  excitanti  atque  vocanti  ( cui  reipsa  cooperatur  assentiendo, 
et  cui  hoc  ipso  vere  et  relative  potuit  consentire),  potest  ni- 
hilominus dissentire , si  velit:  i.  e.  potest  efficere  ut  illa  divina 
excitatio,  licet  vere  et  relative  sufficiens,  maneat  tamen  mere 
sufficiens.  Et  etiam  Sessione  6,  cap.  11 : Deus  impossibilia 

non  jubet;  sed  jubendo  monet,  et  facere  quod  possis , et  petere 
quod  nonpossis.  Desumpta  est  haec  doctrina  fere  tota  ex  S.  Aug. 
lib.  De  Nat.  et  Grat.  cap.  43,  n.  30. 

183.  3°  Ratione  theol.  Quantum  est  ex  parte  Dei,  datur  om- 
nibus gratia  vere  et  relative  sufficiens,  ut  ex  dicendis  de  distri- 
butione gratiae  patebit.  Atqui  certum  est,  saepissime  in  eis 
gratiam  remanere  pure  sufficientem,  ex  culpa  voluntatis  re- 
sistentis. Ergo. 

186.  prob.  n pars.  Datur  gratia  efficax.  Id  constat  ex  Scri- 
ptura, Conciliis,  SS.  Patribus,  maxime  Augustino,  et  ex  ipso 
omnipotentiae  divinae  conceptu.  Quae  argumenta  innuisse  suf- 
ficiat; cum  adversarii,  i.  e.  Janseniani,  hanc  IIam  partem  liben- 
tissime concedant. 

187.  objic.  1°  Scriptura  testatur  omnem  gratiam,  vere  et  re- 
lative sufficientem,  esse  quoque  efficacem.  Nam  ex.  gr.  Joan. 
VI,  43  : Omnis , qui  audivit  a Patre...  et  didicit , venit  ad  Chri- 
stum ; atqui  quicumque  habet  gratiam  vere  et  relative  suffi- 
cientem, audivit  a Patre , et  didicit.  Ergo  quicumque  habet 
gratiam  sufficientem,  venit  ad  Patrem  seu  consentit;  ac 
proinde  gratia  non  remanet  in  eo  mere  sufficiens.  — R.  Neg. 
assertum,  ut  patet  ex  textibus  Script.  allatis  in  probatione.  — 
Ad  argum.  Nego  min.  Non  enim  a Patre  didicisse  dicitur  qui  - 
cumque  gratiam  vere  et  relative  sufficientem  accepit ; sed  ille 
solum  qui  gratiae  consentit.  Et  nego  conseq. 

188.  Obj.  2°  Augustinus  gratiam  omnem,  vere  ei  relative  suf- 
ficientem, dicitesse  efficacem,  ut  pluribus  testimoniis  ejusdem 
comprobatur. — R.  Nego  assertum.  — Ad  rectam  testimonio- 
rum, quae  afferri  ex  Aug.  solent,  intelligentiam,  confer  Per- 
rone  de  gratia,  n.  346  et  seqq. 

189.  Obj.  3°  Gratia  mere  sufficiens  potius  maleficium  esset 
quam  beneficium.  Nam  pater  aliquis  humanus  censeretur 
nocere  filio,  si  illi  suppeditaret  ea  media  recte  vivendi,  quae 
praevidet  ei  fore  certe  noxia,  prae  mediis  quae  praevidet  certo 
profutura.  Ergo  idem  de  Deo  sentiendum  foret,  si  gratiam 
mere  sufficientem  tribueret  . — R.  Nego  assertum,  si  de  gratia 
vere  et  relative  sufficienti  intelligatur.  — Ad  comparationem 
allatam,  resp.  Pater  ille  conseretur  nocere  filio,  si  sciret 
media  illa  fore  noxia  per  se,  conc. ; si  sciret  media  per  se  vere 

sufficere,  sed  noxia  fore  per  accidens , et  quidem  sola  culpa 
filii,  subd.  : censeretur  nocere  filio  directe  et  positive,  nego.; 
indirecte , i.  e.  non  impediendo  illam  culpam,  quam  posset 
impedire  aliorum  mediorum  largitione,  iterum  subd.  : ideo 
censeretur  nocere  filio,  saltem  indirecte,  quia  pater  huma- 
nus foret  obligatus  ad  impediendam  illam  culpam,  conc.  vel 
trans. ; ideo  censeretur  nocere,  quia  praevideret  illam  culpam 
filii,  eamque  posset  impedire,  nego.  Et  nego  paritatem.  Siqui- 
dem Deus,  ut  caetera  omittam,  minime  tenetur,  quemadmo- 
dum in  casu  allato  pater  humanus,  impedire  mediorum  vere 
et  relative  sufficientium  abusum  quem  praevidet;  quippe 
Deus  non  tenetur,  pro  genio  et  inordinatis  cupiditatibus 
hominum,  gratias  suas,  caeteroquin  vere  et  relative  sufficien- 
tes, mutare,  etc. 

PROPOSITIO  II. 

Gratia  efficax  ita  hominem  ad  bonum  adducit , ut  non  tollat 
ejus  libertatem. 

190.  De  fide,  ex  Trid.  Sess..  6,  can.  4. 

191.  prob.  1°  Convertimini  ad  me,  et  ego  convertar  ad  vos. 
Zach.  I,  3.  — Qui  potuit  transgredi  et  non  est  transgressus , fa- 
cere mala  et  non  fecit.  Eccli.  XXXI,  10. 

192.  2°  S.  Aug.  integro  opere  De  gratia  et  libero  arbitrio 
hanc  veritatem  defendit. 

193.  3°  Ratio  reprobat  contrarium  novatorum  dogma;  ex 
quo  sequeretur  nullam  esse  virtuti  laudem,  nec  vitio  ullum 
vituperium  (i). 

194.  Nota.  Difficultates  omittuntur  brevitatis  gratia;  sed 
dicenda  de  systematibus  circa  naturam  gratiae  efficacis  plu- 
ribus difficultatibus  enodandis  poterunt  inservire  (2). 

PROPOSITIO  III. 

Gratia  efficax  non  consistit  in  delectatione  relative  victrici  ad 
sensum  Jansenii . 

193.  Ad  fidem  pertinet , ut  patet  ex  propositionibus  Jansenii 
damnatis  tanquam  haereticis ; nec  non  ex  Trid.  Sess.  6,  can.  4. 

(1)  Cf.  tom.  I,  tract.  7,  De  creat,  et  peccato  orig.  cap.  3,  prop.  6,  de  non. 
exstincto  libero  arbitrio  hominis , etc.,  n.  230  et  seqq.  — (2)  Infra  n.  i99. 

196.  prob.  i.  Indirecte , ex  falso  supposito  Jansenii.  Nam 
sacrae  Litterae  ostendunt,  delectationem  non  esse  unicum 
principium,  quo  homo  inflectitur  ad  bonum  : Timor  Domini 
expellit  peccatum.  Eccli.  I,  27.  Ergo  falso  supponitur,  omnem 
gratiam  efficacem  esse  coelestem  delectationem. 

197.  ii.  Directe . 1°  Ex  Augustino.  Non  faciebam  quod  et  in- 
comparabili affectu  amplius  mihi  placebat.  Confess.  I,  3, 
cap.  8. 

198.  2°  Ratione  theologica.  Gratia  efficax  non  tollit  libe- 
rum arbitrium;  atqui,  si  consisteret  in  delectatione  Janse- 
niana,  illud  tolleret;  ergo.  — Deinde  falsum,  imo  haereti- 
cum est  principium,  unde  necessario  ac  evidenter  profluunt 
haereticae  propositiones;  atqui  tale  est  Jansenii  principium 
de  delectatione  sive  coelesti  sive  terrena  relative  victrici  : ex 
iilo  enim  fluunt  quinque  ipsius  haereticae  propositiones  ; 
ergo. 

CATHOLICORUM  DE  GRATIA  EFFICACI  SYSTEMATA  (i). 

199.  i.  Systema  Thomistarum.  Hujus  systematis  auctor,  vel 
saltem  ejusdem  promovendi  princeps  fuit,  saec.  XVI,  Ban- 
nesius,  Ord.  Praedicatorum  Theologus.  Juxta  ipsum,  et  Tho- 
mistasum  scholam  generatim,  gratiae  efficacia  consistit  in 
quadam  praedeler minatione  physica , quam  gratia  efficax  in- 
fert, gratia  vero  mere  sufficiens  non  infert.  Hujusmodi  prae- 
determinatio,  ex  eorumdem  Thomistarum  mente,  definiri 
potest : Actio  Dei , quae  voluntatem  humanam,  priusquam  ipsa 
se  determinet , ita  ad  actum  movet  insuperabili  virtute,  ut  volun- 
tas nequeat  omissionem  sui  actus  cum  illa  praemotione  conjun- 
gere. Hac  autem  praemotione  voluntati  necessitatem  agendi 
antecedentem  minime  imponi  contendunt,  nec  proin  liberta- 
tis exercitium  impediri. 

200.  ii.  Systema  Augustinianorum,  est  ipsum  Jansenii  sy- 
stema, sed  emollitum  et  ab  haeresi  purgatum.  Dicunt,  e 
delectationibus  duabus,  altera  coelesti,  altera  terrena,  eam 

(1)  Gonet.  Clypeus  theologice  thomisticce Billuart.  t 2,  De  Deo,  dissert. 
8; — Gotti,  t.  2,  De  Grat.  tract.  4,  dub.  4 ; — Clericus  a Belliberone,  De  gra- 
tia, apud  Migne,  Curs.  theol.,  t.  10.  coi.  1512  seqq. ; — Molina,  Concordia 
liberi  arb.  cum  grat.;  — Suarez,tom.  7,  lib.5,  cap.  6 seqq. ; — • Lessius,  De 
gratia  efficaci  disputatio  apolog. VVirceb.  theol.  De  grat.  actual.,  cap.  4, 
art.  1,  3,  4, 5;  — Perrone,  De  grat.  actual.,  cap.  4,  art  2. 

quae  potentior  fuerit  trafiere  voluntatem  semper,  non  tamen 
necessario;  gratiamque  proinde  esse  de  se  efficacem.  Quod  si 
quaeratur  quomodo  salva  sit  libertas,  respondent,  delecta- 
tione illa  determinari  quidem  voluntatem,  sed  tantum  mora - 
liter , non  physice  et  absolute. 

201.  ni.  Systema  Molinistarum  ita  dictum  est  a P.  Molina 
Soc.  Jesu,  qui  anno  1588  celebre  opus  edidit  de  concordia  li- 
beri arbitrii  cum  gratiae  donis;  ex  qua  occasione  deinde  ha- 
bitae sunt  Congregationes  dictae  de  auxiliis , quia  in  illis 
exagitata  potissimum  fuit  quaestio  de  auxilio  divinae  gratiae 
[1598-1607].  — Juxta  systema  Molinae,  1°  gratiae  efficacia,  seu 
infallibilis  ejus  connexio  cum  hominis  consensu  obtinendo, 
pendet  a duobus  : a)  a virtute  gratiae  intrinseca,  tanquam 
principio  activo  voluntatem  sollicitante  : haec  autem  virtus, 
in  actu  primo  considerata,  non  differt  a virtute  quas  inest 
gratiae  sufficienti ; b)  pendet  a scientia  Dei  media,  tanquam 
principio  direclivo  et  extrinseco,  quod  de  humano  consensu 
certitudinem  praestat. 

202.  2°  Efficacia  gratiae  cum  libertate  arbitrii  componitur 
ope  scientiae  medix  : scilicet  Deus  per  hanc  scientiam,  quae 
etiam  conditionatorum  vocatur,  videt  hominem  libere  con- 
sensurum, si  ei  talem  vel  talem  gratiam  tribuet.  Quod  si 
reapse  illam  dare  decernat,  duo  simul  consistunt  : nempe 
gratiae  infallibilis  efficacia,  et  hominis  libera  cooperatio;  ita 
tamen  ut  gratiae  efficacia,  respectu  cognitionis  divinae,  con- 
cipiatur consequenter  ad  liberum  consensum  hominis  con- 
ditionate  praevisum. 

203.  iv.  Systema  Congruistarum  illud  dicitur,  quod  funda- 
tur, saltem  partialiter,  in  gratiae  concessae  congruitate.  Con- 
gruitas  ista,  juxta  Suarez  (i),  reponenda  est  in  duobus  : 
alterum  est,  quod  gratia  ita  sit  homini  cui  conceditur  pro- 
portionata,  ut  effectui  obtinendo  vere  et  relative  sufficiat  : in 
quo  a gratia  mere  sufficienti  per  se  non  differt.  Alterum  est, 
quod  homini  revera  detur  in  iis  praecise  circumstantiis,  in 
quibus,  teste  scientia  media,  illi  gratiae  homo  consentiret, 
si  eam  haberet.  — Hinc  congruitas  haec  partim  intrinseca 
est  gratiae,  quatenus  dicit  aptitudinem  ad  movendum  ; par- 


(1.  Tom.  10,  Opusc.  1,  De  concursu , motione  et  auxilio  Z)ei,  lib.  3,  c.  14, 
maxime  n.  9,  10. 


consensus  conditionate 
mediam,  a qua  habet 

tim  extrinseca , quatenus  importat 
futuri  praevisionem  per  scientiam 
gratia  omnimodam  infallibilitatem. 

• 204.  Hinc  patet  Congruismum  (i)  a Molinismo’ substantia- 

J t j^bter  non  differre.  Quamvis  enim  Molina  efficaciam  gratiae  in 
f fejus  congruitate  modo  definita,  explicite,  ut  Suarez,  non  re- 
^ponat;  tamen,  rem  ipsam  non  negat,  imo  satis,  saltem  impli- 
cite affirmat  : quod  ex  ejus  systemate  supra  adumbrato  facile 

ARTICULUS  IV. 

DE  GRATIAE  DISTRIBUTIONE. 

205.  Hactenus  spectavimus  gratiam  secundum  se;  in  hoc 
5 ' "autem  articulo  eam  principalius  considerabimus  quatenus 
>homini  tribuitur.  Qua  in  re  plura  quaeri  possunt  sequenti- 
| r-  Cbus  propositionibus  indicata. 

Propositio  I,  de  gratice  gratuitate. 

Propositio  II,  de  gratia  concessa  justis. 

Propositio  III,  de  gratia  concessa peccatoribus . 
r?  x»  'l  ^ Propositio  IV,  de  gratia  concessa  infidelibus. 

\ Propositio  V,  de  gratia  concessa  infantibus . 

Propositio  VI,  de  existentia  praedestinationis. 

Propositio  VII,  de  arcano  prcedestmationis. 

Propositio  VIII,  de  reprobatione. 

Opiniones  catholicorum  circa  praedestinationem. 
Quaestiones. 

PROPOSITIO  I. 


Gratia  est  omnino  gratuita , seu  nulla  opera  mere  naturalia 


»ivT* 


*|js$  P°ssunt  mereri  gratiam,  neque  de  condigno  neque  de  congruo. 

206.  De  fide , ut  patet  ex  synodi  Araus.  II  can.  18  : Debetur 
: vperces  bonis  operibus,  si  fiant;  sed  gratia,  quae  non  debetur, 
> praecedit  ut  fiant. 

- ,207.  Gratuitatem  gratiae  negabant  Pelagiani  et  Semipela- 

^giani.  Priores  nullam  gratiam  dari  aiebant,  nisi  homo  eam 

— 

; 1)  Saltem  eum  qui  in  dicto  Opusculo  a Suarezio  exponitur.  Quamvis  enim 

vjSuarez  alibi  videri  forte  possit  speciale  quoddam  elementum  ad  gratiae  effi 


. £acitatem  requirere,  quod  Molina  non  requirit;  in  dicto  tamen  Opusculo 
4dnon  postulat. 

- (2)  Paulus  V,  anno  1607,  post  celebres  congregationes  de  auxiliis , ubi 
.sententiae  Thomistarum  et  Molinistarum  acriter  fuere  discussae,  utrique 
" 'iiarti  propriam  tueri  opinionem  permisit;  simulque  prohibuit  ne  quis  al- 
% terutram  censura  notaret. 

per  conatus  suos  ae  condigno  mereatur. — Semipelagiam  dice- 
bant, solam  gratiam  fidei  non  esse  gratuitam.  Initium  eni 
fidei  esse  ab  homine,  qui*per  conatus  proprios  primam  gra^v 
tiam  meretur  de  congruo.  — Pelagiani  docebant,  hominemx 
propria  industria  atque  labore  a perditionis  massa  se  ipsum 
discernere;  Semipelagiani  vero  tantum  statuebant,  homine 
viribus  naturalibus  sic  se  posse  discernere.  Adversus  utrosque 
S.  August.  catholicam  doctrinam  propugnavit. 

5208.  Dicitur  mere  naturalia , i.  e.  quae  neque  quoad  sub 
stantiam,  neque  quoad  modum  supernaturalia  sint.  Nan 
t)  opera  supernaturalia  quoad  substantiam,  seu,  ut  aiunt; 
ordinis  super  natur  alis,  non  tantum  quae  a justo,  sed  etiam  qua* 
a peccatore  eliciuntur,  possunt  gratiam  actualem  de  congruo 
mereri  (i),  sive  ad  surgendum  a lapsu,  sive  ad  perseverari 
dum  in  bono.  2)  Etiam  opera  naturalia  quoad  substantiam, 
seu  naturalis  ordinis , modo  supernaturalia  sint  quoad  mo- 
dum, censent  quidam  Catholici,  si  minus  omnia,  saltem 
aliqua,  esse  posse  gratiae  actualis  impetratoria,  vel  etiam 
meritoria  de  congruo:  utpote  qute  non  sine  aliqua  grati^i 
eliciantur  (2).  Quam  opinionem,  licet  nos  non  approbemus  ; 
tamen,  ne  damnare,  praesertim  ut  haereticam,  \ideamur,  ab 
ea  hic  abstrahentes,  de  operibus  mere  naturalibus  proposi- 
tionem statuimus.  — Dicitur  negue  de  condigno  neque  de  con- 
gruo, ad  excludendam  quamlibet  positivam  dispositionem 
quae  se  teneat  ex  parte  nostra,  et  vim  habeat  movendi  Deum 
ad  primam  gratiam  nobis  conferendam:  iia  ut  quomodo 
cumque  praeveniatur  Dei  electio.  Nulla  enim  admitti  potest 
dispositio  in  homine,  quae,  per  modum  causae  moralis  vel 
conditionis  positivae,  certam  cum  gratia  recipienda  connexio- 
nem habeat.  — Negativa  tamen  dispositio  admittitur,  quae 
non  est  nisi  remotio  obicis  gratiae,  et  appellari  etiam  potest 
aptitudo  quaedam  negativa  ad  gratiam  recipiendam;  sicut 
vas  quodpiam,  postquam  evacuatum  fuerit,  dicitur  ad  reci- 
piendum liquorem  aptum  evasisse  (1). 

209.  prob.  l°Si  autem  gratia , jam  non  ex  operibus : alioquin 
gratia  jam  non  est  gratia.  Rom.  XI,  6. — Cumque  de  gratuita 
vocatione  ad  gratiam,  tota  parte  dogmatica  illius  epistolae  ad 


Rom.,  disserat  Apostolus,  tandem,  cap.  IX,  16,  ita  concludit: 
Igitur  non  volentis  neque  currentis , sed  mfcerentis  est  Dei . 

210.  2°  Augustinus:  Quare  gratia?  Quia  gratis  datur?  Quare 
gratis  datur?  Quia  merita  tua  non  praecesserunt:  sed  beneficia 
Dei  te  'praevenerunt.  Illi  ergo  gloria  qui  nos  liberat.  Enarrat.  2 
in  Ps.  XXX,  n.  6. 

211.  3° Nullatenus  homo  opere  naturali  mereri  gratiam  po- 
test, quia  nulla  inter  opus  naturale  et  donum  supernaturale 
proportio  datur.  — Gratia  est  principium  meriti;  ergo  ipsa 
sub  meritum  cadere  nequit. 

propositio  n. 

Justis  omnibus , urgente  praecepto , datur  a Deo  gratia  vere  ac 
relative  sufficiens  ad  servanda  omnia  praecepta. 

212.  Propositio  intellecta  de  justis  volentibus  et  conanti- 
bus,  est  de  fide,  ex  damnata  Jansenii  prop,  la:  Aliqua  praece- 
pta, etc.,  adversus  quem  errorem  militat  nostra  Propositio. 
Animadvertendum  est,  non  agi  de  quovis  praecepto , sed  tan- 
tum de  illo  ad  quod  implendum,  deficiente  gratia,  non  super- 
esset  in  justis  potentia,  saltem  physica,  vere  et  positive  suffi- 
ciens. 

213.  prob.  1°  Ex  Scriptura.  Fidelis  Deus  est,  qui  non  patie- 
tur vos  tentari supra  id  quod  potestis.  ICor.  X,  13.—  St  volueris 
(supponeris  ergo  id  posse  velle)  mandata  servare,  conservabunt 
te.  Eccli.  XV,  16. 

214.  2°  Ex  Cone.  Araus.’  II  can.  25,  supra  citato  (2).  — 
Trid.  Sess.  6,  cap.  II  et  praesertim  can.  18:  Si  quis  dixerit. 
Dei  praecepta  justificato  esse  ad  obser  vandum  impossibilia ; ana- 
thema sit.  Unde  sic  argumentamur  adversus  Jansenistas:  hoc 
canone  anathema  dicitur  asserentibus  illam  impossibilitatem 
observandi  mandata,  quam  Tridentinum  rejicit  doctrina 
exposita  cap.  II  ejusdem  Sessionis.  Porro  illo  capite  Tri- 
dentinum rejicit,  Deum  sua  gratia  actuali  prius  deserere 
justificatos  quam  ab  eis  deseratur  : id  autem  dicit  ians. 
propos.  Ia.  Ergo  canone  18  citato,  propositio  I"  Jansenii  ana- 
themati subjicitur. 

215.  3°  Ex  PP.  — Idem  ac  Tridentinum  sensit  Augustinus, 
lib.  I De  nat.  et  gratia,  cap.  2,  et  iisdem  fere  verbis  tradit : 

(1)  Cf.  supra,  n.  112  et  166.  — (2)  Art.  praeced.  prop.  1,  n.  184. 

Deus , cum  per  mediatorem  Dei  et  hominum , hominem  Jesum 
Christum , spiritualiter  sanat  segrum , ve/  vivificat  mortuum , 
i.  e.  justificat  impium  ; et  cum  ad  perfectam  sanitatem , es/, 

ad  perfectam  vitam  justitiamque  perduxerit:  non  deserit  si  non 
deseratur , w/  /ne  semper  justeque  vivatur.  — Et  Enarr.  in 
Ps.  39,  n.  27 : Te  (jam  justum)  ex  fide  viventem  negliget, 
deseret , dimittet?  Imo  vero  et  hic  fovet,  et  hic  adjuvat , et  hic 
necessaria  (utique,  etiam  relative  necessaria)  subministrat... 
nusquam  tibi  deest.  Tu  illi  noli  deesse:  tu  tibi  noli  deesse. 

216.  objic.  De  Petro  Christum  negante  dicit  S.  Augusti- 
nus : Quid  est  homo  sine  gratia  Dei , nisi  quod  fuit  Petrus,  cum 
negaret  Christum  (\)?  Et  cum  Augustino  consonant  alii  Pa- 
tres; atqui  S.  Petrus  erat  e justis;  ergo  justi  remanent  ali- 
quando sine  gratia.  — Dist.  min.  S.  Petrus  erat  ex  justis 
humilibus,  volentibus  et  conantibus,  ut  supponitur  in  pro- 
positione Jansenii,  neg. ; erat  ex  iis  qui  nimium  propriis 
viribus,  constantiae  ac  firmitati  suae  confidunt,  subdist. : et 
fuit  derelictus  sine  gratia  vere  et  relative  sufficienti  ad  vo 
lendum  et  conandum  tentationem  vincere,  neg.;  ad  ipsam 
tentationem  vincendam,  iterum  subd.  : sine  gratia  proxime 
sufficienti,  trans. ; remote  sufficienti,  neg.  Nec  alius.est  sen- 
sus Patrum  qui  ut  contrarii  afferuntur:  Quis  enim  dubitave- 
rit, ait  Augustinus  (2),  quod...  Petrus  si  voluisset,  ter  Dominum 
non  ncgasset?  Scilicet,  juxta  S.  Doctorem,  derelictus  fuit 
Petrus  ob  mentis  suae  tumorem  et  praesumptionem  ; nec 
tamen  interim  ita  derelictus,  ut  gratia  orationis  fuerit  de- 
stitutus, qua  potuisset  gratiam  tentationi  vincendae  proxime 
sufficientem  impetrare. 

PROPOSITIO  111. 

Omnibus  fidelibus  peccatoribus , etiam  obduratis  et  obceecatis , 

Deus  gratias  vere  sufficientes  confert , quibus  possint  et  pec- 
cata cavere , et  a peccatis  resipiscere. 

217.  Prima  pars  ad  fidem  pertinet , ut  patet  ex  Araus.  II 
can.  25  (3).  — Secunda  pars,  de  obduratis  et  obcaecatis,  certa 
«est,  ut  ex  Scriptura  et  Traditione  luculenter  ostenditur. 

218.  Dicitur  dari  gratia  vere  sufficiens,  scilicet  vel  proxime 
vel  saltem  remote , ita  ut  saltem  gratia  orationis  praesto  sit. 

(l)Serm.124  deTemp.n.1.  - (2)  Lib. Dc unit.Eccl.cvp. 9.-^3) Supra,  n.184. 

Ea  dari  asseritur,  non  quasi  singulis  momentis,  sed  ita,  ut 
pro  tempore  et  loco  sufficiens  auxilium  conferatur.  — Hujus- 
modi auxilium  dicitur  conferri  peccatoribus  omnibus , etiam 
obduratis  et  obcxcatis.  Est  autem  obduratio , ea  voluntatis  dis- 
positio, qua  cor,  ex  consuetudine  peccandi  et  gratiis  resistendi, 
fit  velut  lapideum : adeo  ut  vix  aut  ne  vix  quidem  moveatur, 
sive  remorsu  conscientiae,  sive  minis  divina?  justitiae,  sive  in- 
vitatione misericordiae.  Obduratio  haec  non  excludit  necessario 
fidem.  — Obcxcatio  est  dispositio  intellectus , quae  tum  ex 
neglectu  instructionis,  tum  ex  lectione  vel  auditione  falsitatis, 
accedente  ut  plurimum  corruptione  cordis,  oritur;  quaque 
fides  exstinguitur,  et  intellectus  ita  obscuratur,  ut  respectu 
veritatum  religiosarum  fiat  velut  crystallum  opacum,  non 
percipiens  atque  intelligere  non  valens  ea  quee  sunt  Spiritus 
Dei.  I Cor.  II.  14. 

219.  probatur  simul  ulraque  pars.  1°  Vivo  ego , dicit  Do - 
minus,  nolo  mortem  impii;  sed  ut  convertatur  impius  avia  sua, 
et  vivat.  Ezech.  XXXIII,  11.  — dura  cervice  et  incercumcisis 
cordibus,  vos  semper  Spiritui  sancto  resistitis.  Act.  VII,  51.  — 
Patienter  agit  (Deus)  propter  vos , nolens  aliquos  perire,  sed  om- 
nes ad  poenitentiam  reverti.  II  Pet.  III,  9. — EtadRom.  11,4... 
An  divitias  bonitatis  ejus  contemnis ?...  Secundum  autem  duri- 
tiam tuam... 

220.  2°  Ex  CC.  Araus.  II  can.  25.  (i).  — Trid.  Sess.  6.  cap. 
14.  Qui  vero  exciderunt  (indefinite  loquitur  Cone.,  nullos 
excipit,)  rursus  justificari  poterunt , cum , excitante  Deo...  gra- 
tiam (habitualem)  recuperare  procuraverint.  Evidenter  sup- 
ponit Concilium  quoslibet,  qui  a gratia  exciderint,  pro  loco 
et  tempore  ad  poenitentiam  a Deo  excitari;  aliunde  diserte 
asserit,  sic  excitatos  posse  rursus  justificari.  Atqui  id  non 
assereret,  si  eos  non  putaret  gratia  vere  et  relative  sufficienti 
esse  praeditos.  — Lateranense  IV  cap.  1 : Si  post  susceptionem 
Baptismi  quisquis  prolapsus  fuerit  in  peccatum,  per  veram  potest 
semper  poenitentiam  reparari. 

221.  3°  ExPP.  — Augustinus:  quidquid  feceris , quacumque 
peccaveris , adhuc  in  vita  es,  unde  te  Deus  omnino,  si  sanari 
(alias  sanare)  nollet,  auferret.  Similia  alibi. 

'vl)  Supra  n.  184. 

222.  4°  Ex  ratione  theol.  — i)  Excaecatio  hujus  vitae  est  in- 
choata: alterius  vitae  est  consummata.  Sic  Aug.  et  S.  Thom. 
Porro,  si  hujus  vitae  excaecatio  non  posset,  potentia  vera  et 
relativa,  auferri,  esset  consummata.  — 2)  Nemo  in  hac  vita 
desperare  debet,  sed  tenetur  sperare  salutem.  Ergo  nemini 
deest  gratia  vere  et  relative  sufficiens.  — 3)  Deus  impossibilia 
nonjubetfexS.  Aug.,Trident.  etc.) ; atqui  Deus  jubet  excaecatos 
et  obduratos  resipiscere : aliunde  haec  resipiscentia  impossi- 
bilis est  sine  gratia  vere  et  relative  sufficienti ; ergo  gratia 
hujusmodi  adest.  — 4)  Deus  habet  seriam  voluntatem  salvandi 
omnes,  etiam  excaecatoset  obduratos  (t).  Porro  seria  non  esset 
haec  voluntas,  si  gratiam  saluti  relative  sufficientem  non  lar- 
giretur. 

propositio  iv.  -v 

Infidelibus  omnibus , etiam  negativis,  gratia  ad  fidem  et  salutem 
positive  sufficiens , pro  loco  et  tempore  non  denegatur. 

223.  Propositio  certa , ut  ex  Scriptura  et  Traditione  lucu- 
lenter ostendiiur;  imo  suadetur  ex  prop.  4a  inter  damn.  ab 
Alex.  VIII:  Pagani , Judaei,  haeretici,  aliique  hujus  generis , 
nullum  omnino  accipiunt  a Jesu  Christo  influxum ; adeoque 
hinc  recte  inferes , in  illis  esse  voluntatemnudam  etinermen, sine 
omni  gratia  sufficienti.  — Item  ex  Quesn.  27° : Fides  est  prima 
gratia , et  fons  omnium  aliarum. 

224.  Infideles  negativi  dicuntur  illi,  qui  ad  actum  fidei  eli- 
ciendum vocati  seu  excitati  non  fuerunt:  positivi , qui  ad  hu- 
jusmodi actum  vocati  seu  excitati  sunt  saltem  inchoate: 
cujusmodi  communiter  censentur  esse  illi,  qui  Evangelii 
praedicationem  audiverunt. 

225.  Dicitur:  positive  sufficiens,  quae  scilicet  praestat  po- 
tentiam, ex  qua  opus  vere  et  proprie  procedere  potest  (2). 

226.  prob.  i.  Generatim.  1°  Ex  Scriptura  et  Patribus.  — 
Erat  lux  vera , quae  illuminat  omnem  hominem  venientem  in 
hunc  mundum.  Joan.  I,  9. — Quae  verba  expendens  S.  Joannes 
Chrysostomus,  ait:  Illuminat  omnem  hominem...  quantum  in 
ipso  est.  Si  qui  autem , sponte  sua  mentis  oculos  claudentes , hu- 
jus lucis  radios  percipere  nolint  : non  ex  natura  lucis  evenit , 
quod  in  tenebris  maneant , sed  ex  nequitia  eorum , qui  sponte  se 

(1)  Cf.  tom.  I,  tract-  5,  De  Deo , n.  182.  — (2)Cf.  supra,  n.  166. 

hoc  privant  munere . Gratia  quippe  in  omnes  effusa  est.  Hom,  8 
in  Joan.  opp.  t.  8. 

227.  2°  Ex  voluntate  Dei  seria  salvandi  omnes  homines  (i). 

228.  n.  Spefriatim  de \nf\de\\bus  positivis.  Etenim  isti  infide- 
les peccant,  actum  fidei  ad  quem  per  gratiam  sollicitantur 
non  eliciendo : non  autem  peccarent,  si  hujusce  actus  eli- 
ciendi ne  remotam  quidem  potentiam  haberent. 

229.  ni  Speciatim  de  infidelibus  negativis , Nam  gratia  po- 
sitive sufficiens  ipsis  non  denegatur  a Deo,  si  1°  ea  certis 
sime  confertur  omnibus  infidelibus  negativis,  qui  obicem 
gratiae  tollunt,  i.  e.  abstinent  a peccatis  contra  naturalem 
legem;  et  si  2°  obicem  tollere  tenentur  et  possunt.  Atqui 
utrumque  constat.  Nam  ad  primum  quod  attinet , si  infideli 
bus  obicem  gratiae  tollentibus  Deus  gratiam  denegaret,  jam 
non  haberet  voluntatem  seriam  eos  salvandi:  quum  per 
ipsum  solum,  non  autem  ipsorum  culpa  staret,  quominus 
salvarentur.  Praeterea  S.  Thomas  idem  docet  tum  alibi,  tum 
maxime.  De  veritate , quaest.  14*  quae  agit  de  Fide,  art.  It  ad 
lra:  Si  aliquis  taliter  nutritus  (i . e.  in  silvis  vel  inter  bruta 
animalia)  ductum  rationis  sequeretur  in  appetitu  boni  et  fuga 
mali , certissime  tenendum  est , quod  ei  Deus...  aliquomodo, 
etiam  miraculose,  si  opus  foret,  necessaria  ad  fidem  suppe- 
ditaret. — Ad  secundum  vero  quod  attinet , infideles  negativos 
teneri  a peccatis  contra  legem  naturalem  abstinere,  nemo 
profecto  negabit;  eos  porro  abstinere  posse,  probatur,  tum  ex 
eo,  quod  alias  ne  tenerentur  quidem : cum  nemo  peccet  in 
iis  quae  vitare  non  potest  (t),  et  Deus  impossibilia  non  jubeat ; 
— tum  ex  eo,  quod  aliter  non  possent  obicem  gratiae  remo- 
vere: jam  vero,  cum  Deus  serio  velit  eos  salvare,  debet  effi- 
cere ut  possint  obicem  removere. 

230.  objic.  1°  Infideles  auamdiu  negativi  remanent,  non 
habent  ullum  positivum  initium  fidei,  ne  indeliberatum 
quidem,  nec  proinde  ullam  gratiam  supernaturalem  quoad 
substantiam ; atqui  absque  tali  gratia  nemo  potest  diu  vitare 
peccatum  contra  legem  naturalem  ; ergo  infideles  quamdiu 
negativi  remanent,  nequeunt  diu  peccatum,  adeoque  obicem 
vitare.  — R.  Cone.  maj.f  dist.  min.  Si  sermo  sit  de  fuga  pec- 
ti) Tom.  i tract.  5,  De  Deo , n.  178.  — (2)  Cf.  prop.3,  modo  probatam. 

cati,  absolute  diuturna  et  completa , C si  sermo  sit  de  fuga 
sufficienti  ad  hoc,  ut  censeatur  infidelis  non  admisisse  obi- 
cem gratiae,  saltem  substantialem,  subd. : nemo  potest  pec- 
catum vitare  absque  gratia  ordinis  supernaturalis  et  elevante, 
N.;  absque  aliqua  gratia  saltem  ordinis  naturalis  et  medici- 
nali, C.  (i) ; et  neg.  consequens,  in  sensu  objectionis.  — Porro 
gratiam  medicinalem,  necessariam  ad  removendum  obicem, 
Deus  infidelibus  negativis  non  negat,  ut  ex  propositione  modo 
probata  sequitur. 

231.  Nota.  Ut  infidelis  censeatur  fecisse  quodin  ipso  est,  seu 
removisse  obicem,  debet  a peccato  mortali  tamdiu  absti- 
nere, donec  terminus  effluxerit  a Deo  praefixus  ad  gratiam, 
seu  vocationem  ordinis  supernaturalis,  ei  concedendam. 
Porro  hic  terminus  non  aequali  temporis  lapsu  advenit  re- 
spectu omnium;  sed  quibusdam  infidelibus  citius,  quibus- 
dam vero  serius  pro  Dei  beneplacito.  Quemcumque  autem 
terminum  Deus  praefixerit,  semper  justissimus  est  Hoc  tamen 
est  valde  credibile,  infidelem  negativum,  si  incipiat  facere 
quod  in  ipso  est,  primae  gratia)  medicinali  cooperando,  a 
Deo  majora  semper  auxilia  recepturum  esse,  quibus  juvetur 
ulterius,  ad  totum  illud  perficiendum  quod  a Deo  requiritur, 
ut  infidelis  ille  censeatur  fecisse  quod  in  ipso  est  (2). 

232.  Obj.  2°  Supponitur  in  probationibus,  fugam  peccati 
esse,  ex  parte  infidelis,  dispositionem  sufficientem  ad  gratiam 
ordinis  supernaturalis;  atqui  id  sapit  Semipelagianismum. 
— R.  Dist.  maj.  Supponitur  fugam  peccati  esse  dispositionem 
negativam,  C.;  positivam,  per  modum  meriti  vel  impetratio- 
nis^". Item  respectu  Dei,  supponitur  fugam  peccati  esse  con- 
ditionem non  stricte  dictam,  sed  late,  seu  purum  terminum , 
quem  sibi  Deus  pragfigit,  ut  eo  posito  ex  parte  infidelis,  gra- 
tiam huic  largiatur,  ad  hanc  largitionem  motus  aliunde. — Ad 
min.,  neg.,  si  res  intelligatur  sensu  explicato,  qui  potius  con- 
formis est  iis  quffi  habet  S.  Thomas,  Cont.  Gent.  1.  3.  c.  159, 
et  alibi. 

(1)  Cf.  Suar.  tom.  6,  De  gr at.  1,  i,cap.  27,  n.  27. 

(2)  Ita  fere  P.  Mayr,  De  grat.  tract.  6,  disp.  i,  q.  2,  n.  8. 

PROPOSITIO  V. 

Infantibus  absque  Baptismo  decedentibus  Deus , quantum  ex  se 
est , sufficientia  praeparavit  media  salutis. 

233.  Propositio  est  inter  Theologos  disputata;  nos  eam  de- 
fendimus ut  argumentis  fundatam  non  spernendis,  et  sensui 
Christiano  valde  consentaneam. 

234.  De  infantibus  agitur,  qui  vel  hominum  culpa,  vel  solo 
naturae  cursu,  sic  evita  excidunt,  ut  Baptismi  beneficium  non 
assequantur.  — * Hos  dicimus  non  a Deo  neglectos  fuisse; 
Deumque  ipsis  providisse  media  salutis  quantum  est  ex  se; 
licet  ex  parte  creaturarum  fuerit  impedimentum,  quominus 
illa  mediaapplicarentur.  — Sufficientia , quae  scilicetproxime 
vel  remote  talia  sint. 

235  prob.  i pars.  Praeparavit  media.  Omnes  homines  vult 
salvos  fieri , l Tim,  II,  4 ; ergo  et  hos  infantes  vult  salvos  fieri, 
et  quidem  serio  (i) ; ergo  et  iis  gratias  praeparavit  ad  quas  jus 
quoddam  remotum  habent.  — Pro  omnibus  mortuus  est  Chri- 
stus, II  Cor.  V,  15;  ergo  et  pro  his  infantibus;  quibus 
proinde  gratias  acquisivit,  quas  vi  promissionis  divinae  et 
meritorum  Christi  infallibiliter  accipient,  nisi  naturae  cursu 
vel  hominum  culpa  impediantur. 

236.  ii  pars.  Sufficienter  praeparavit,  si  tanquam  provisor 
universalis  constituit  medium  universale,  per  se  sufficiens 
omnibus,  et  applicabile  omnibus  qui  juxta  naturae  cursum 
applicationis  hujus  capaces  sunt.  Atqui  ita  est;  ergo.  — Quid 
enim  amplius  Deus  facere  potuit,  aut  quid  praeterea  abeo  po- 
stules, nisi  ipsam  naturam  ejusque  cursum  mutandum  velis? 

237.  Confirmatur  et  declaratur  exemplo.  Ille  dominus 
redemptioni  servi  sui,  apud  Saracenos  captivi,  satis  provi- 
disse censeretur,  qui  pretium  redemptionis  mitteret  per 
famulum,  licet  hic  in  itinere  moreretur  ; similiter  Deus  pro- 
vidisse infantibus,  licet  hi  absque  Baptismo  decedant,  et 
circa  salutem  eorum  providentiae  suae  satisfecisse  existiman- 
dus est,  hoc  ipso,  quod  medium  per  se  sufficiens,  ut  expli- 
catum est,  constituit,  etc. 

238.  objic.  1°  Parvuli  qui  moriuntur  in  utero  materno,  nul- 

(1)  Cf.  vol.  I,  tract.  5,  De  Deo , n.  191,  prop.  De  voluntate  Dei  salvandi 
etiam  parvulos. 

lum  medium  salutis  habent.  Ergo.  — R.  Dist.  antec.  Nullum 
habent  salutis  medium,  ipsis  immediate  colialum,  C.;  colla- 
tum aliis,  puta  parentibus,  curatoribus,  etc.  in  bonum  par- 
vulorum, JV. 

239;  lnst.  1°  Atqui  media  ista  collata  aliis  reapse  non  ce- 
dunt in  bonum  parvulorum,  qui  in  materno  utero  moriuntur. 
Ergo  stat  difficultas.  — R.  Dist.  antee.  Non  cedunt,  Deo  au- 
ctore, N.;  non  cedunt,  causa  aliorum  : quia  nempe  illi,  qui- 
bus haec  media  in  manu  data  sunt,  iis  uti  omittunt,  sive  culpa 
sua,  sive  prohibiti  cursu  naturae,  etc.  corie. 

240.  Inst.  2°  Quod  consequitur  ex  naturae  cursu,  id  voluit 
seu  vult  Deus  ; atqui  ex  cursu  naturae  consequitur  aliquando 
(juxta  concessa),  ut  homines  impediantur  uti  mediis  necessa- 
riis ad  parvulorum  salutem ; ergo  aliquando  Deus  vult  ho- 
mines impediri  in  usu  talium  mediorum.  Ergo,  etc.  — 
R.  Dist.  maj.  Quod  consequitur  per  se , id  voluit  Deus,  etc. 
C. ; quod  consequitur  per  accidens,  id  voluit,  subd. : voluntate 
positiva,  neg.;  voluntate  negativa,  id  est,  voluit  Deus  non 
impedire  quominus  id  consequeretur,  conc.  — Dist.  min . 
...consequitur  per  se,  JV. ; per  accidens,  C.  — Et  dist.  conseq . 
Vult hominesimpediri, positiva  voluntate,  JV. ; negativa,  subd.; 
et  haec  voluntas  conciliatur  cum  Dei  voluntate  seria  salvandi 
parvulos,  et,  quantum  est  ex  se,  eis  providendi,  C.;  ali- 
ter, JV. 

241.  lnst.  3°  Pater  qui  posset  impedire,  quominus  exclude- 
retur a Baptismate  filius  suus,  nec  tamen  impediret,  minime 
censeretur,  quantum  est  ex  se,  media  sufficientia  ad  salutem 
filio  providisse.  Ergo  a pari  Deus,  qui  posset  impedire  nec 
tamen  impedit,  quominus  cursu  natura?  prohibeantur  parvuli 
a Baptismate  suscipiendo,  minime  censendus  est,  etc.  — 
R.  Dist.  anteced.  Si  posset  impedire  via  ordinaria  et  regulari, 
minime  censeretur...  C. ; si  tantum  via  extraordinaria,  subd. : 
posito  quod  teneretur  ille  pater  ad  providendum  etiam  viis 
extraordinariis,  C. ; alias,  JV.  Et  nego  consequens.  — Quando 
dicitur  quantum  est  in  ipso  vel  ex  se,  Deus  providit  parvulis, 
sensus  non  est:  Deus  providit  quantum  est  in  potestate  ejus 
absolute  spectata;  sed:  Deus  providit  quantum  est  in  ejus 
potestate  ordinariis  viis  procedente,  et  de  cursu  naturae  nihil 
derogante. 

242.  Inst.  4°  Augustinus  expresse  dicit,  aliquando  cupienti ^ 
bus  festinantibusque  parentibus , ministris  quoque  volentibus  ac 
paratis , deo  nolente,  non  dari  gratiam  Baptismatis  (i).  — 
R.  Distinguo : dicit,  Deo  nolente  positive , N. ; nolente  negative, 
seu  nolente  tollere  impedimenta  Baptismatis  conferendi,  quae 
per  accidens  affert  naturae  cursus,  conc. 

243.  Inst.  ultimo.  — Deus  aliquando  inspirat  matri  aliquid, 
ex  quo  mortem  infantis  in  utero  secuturam  praevidit;  ex.  gr. 
inspirat  ingressum  in  templum,  cujus  dein  ruit  fornix,  et 
matrem  cum  prole  occidit.  Ergo.  — R.  l°modo:  inspirat 
Deus  aliquid  ex  quo  praevidet  mortem  per  se  secuturam,  N.; 
secuturam  per  accidens,  trans.  — R.  2°  modo  et  forte  melius. 
Dist.  antec.  Deus  aliquando  inspirat  tale  aliquid,  et  quando 
hoc  inspirat  simul  praevidet  mortem  illam  jam  aliunde  secu- 
turam fuisse,  C. ; id  simul  non  praevidet,  N. 

PROPOSITIO  IV. 

Datur,  ex  parte  Dei,  veri  nominis  praedestinatio,  eaque  certa 
est  et  immutabilis. 

244.  Utraque  pars  de  fide  est ; ita  propugnata  fuit  ab  Augu- 
stino in  lib.  Depraedest.  Sanet,  et  De  dono persev.;  cujus  Do- 
cioris  judicium  universa  Ecclesia  adversus  Pelagianos  et  Se- 
mipel.  approbavit. 

245.  Praedestinatio,  sensu  lato,  est  pars  providentiae,  quae  ver- 
satur circa  finem  super  naturalem  creaturae  liberae..  Sensu  stricto 
est,  juxta  S.  Augustinum  (2):  Praescientia  et  praeparatio  bene- 
ficiorum Dei,  quibus  certissime  liberantur  quicumque  liberantur . 
Huic  consonat  illa  definitio,  quam  S.  Thomas  magistralem 
vocat  (3) : Praedestinatio  est  praeparatio  gratiae  in  praesenti,  et 
gloriae  in  futuro  (4).  Duo  includit,  actum  intellectus  et  actum 
voluntatis;  ita  ut  simul  sit  pars  providentiae  et  opus  miseri- 
cordiae. 

246.  Praedestinatio  potest  1°  sumi  complete  vel  incomplete. 
Complete  sumpta,  prout  in  propositione  nostra  accipitur, 
est  efficax  praeparatio  gratiae  finaliter  efficacis,  (i.  e.  de  facto 
perducentis  ad  gloriam,)  et  etiam  ipsfus  gloriae.  Sumpta  vero 
incomplete,  est  efficax  praeparatio,  vel  solius  gratiae  finaliter 

(1)  Epist.  217  ad  Vitalem,  num  17. — (2)  Lib.  de  dono  persev.,  cap.  14.  — 
-(3)  In  1,  dist.  60,  quaest.  1,art.  2. — (4)  Cfr.  Summ.  p.  1,  q.  23,  art.  2. 

-efficacis,  et  dicitur  etiam  praedestinatio  ad  gloriam  radicalis 
seu  virtualis;  vel  solius  gloria,  et  dicitur  praedestinatio  ad 
gloriam  formalis.  2°  Considerari  potest,  vel  prout  est  in  inten- 
tione, Dei  scilicet  praedestinantis  ; vel  prout  est  in  executione : 
i.  e.  in  actu  primo  vel  in  actu  secundo ; in  principio  vel  in  ter- 
mino. 

247.  Praedestinationis  proprietates  sunt  certitudo  et  immu- 

tabilitas ex  parte  Dei,  incertitudo  et  mutabilitas  ex  parte 
nostra  ; adeo  ut  immutabilitas  ex  parte  Dei  nullatenus  officiat 
libertati  ex  parte  hominis.  — Praedestinationis  existentiam  in- 
ticiati  sunt  Pelagiani ; certitudinem  et  immutabilitatem  iidem 
Pelag.  et  Semipelagiani.  Incertitudinem  ex  parte  fidelium  re- 
probavit Calvinus.  4. 

248.  prob.  i pars.  1°  Venite  benedicti  Patris  mei , possidete  pa- 
ratum vobis  regnum  a constitutione  mundi.  Matth.  XXV,  34.— 
Elegit  nos  in  ipso , ante  mundi  constitutionem , ut  essemus  san- 
cti. . . praedestinavit  nos.. . secundum  propositum  voluntatis  suae. 
Eph.  I,  4.  Ex  quibus  verbis,  licet  de  praedestinatione  ad  gra- 
tiam pronuntiatis,  a fortiori  tamen  concludi  potest,  dari  prae- 
destinationem ad  gloriam.  Si  enim  Deus  praedestinat  hominum 
justificationem,  quod  minus  est,  procul  dubio  praedestinat 
quoque  eorum  glorificationem,  quod  majus  est.  Cfr.  Rom. 
VIII,  29,  seq. 

249.  2°  AuguStinus  : Veritatem  praedestinationis  hujus  et  gra- 
tiae, quae  nunc  contra  novos  haereticos  cura  diligentiore  defen- 
ditur, nunquam  Ecclesia  Christi  non  habuit.  Lib.  De  dono  per- 
sev.  cap.  23. 

250.  3°  Ratione . Nihil  fit  a Deo  in  tempore  quod  non  fuerit 
ordinatum  ab  aeterno;  ergo  ab  aeterno  fuit  praeparata  salvatio 
electorum  (i). 

251.  n pars.  Praedestinatio  est  immutabilis  ita,  ut  certissime 
numerus  electorum  nec  majore  nec  minor  futurus  sit,  quam  a 
Deo  praevisum  est  atque  praeordinatum.  1°  Oves  meae  vocem 
meam  audiunt...  et  non  peribunt  in  aeternum,  et  non  rapiet  eas 
quisquam  de  manu  mea.  Joan.  X,  27. 

252.2°  S.  Fulgentius:  Firmissime  tene,  neque  perire  posse 
aliquem  eorum,  quos  Deus  praedestinavit  ad  regnum  coelorum ; 

(t)  Confer.  S.  Thom.  part.  1,  q.  23,  art.  1. 

nec  quemquam  eorum , quos  non  praedestinavit  ad  vitam,  ulla 
ratione  posse  (potentia  consequenti)  salvari.  Lib.  De  fide, 
cap.  35. 

253.  3°  Ratione.  Immutabilis  est  praedestinatio,  quia  actus 
est  intellectum  infallibilis  Dei,  et  «voluntatis  insuperabilis 
qua  vult  absolute  et  efficaciter  solam  electorum  salutem: 
quamvis  caeteroquin  omnium  etiam  non  electorum,  salutem 
sincere  ac  serio  velit,  et  quantum  in  ipso  est,  sufficienter  pro- 
curet (t). 

254.  objic.  Si  sors  futura  hominum  esset  immutabiliter 
praedeterminata,  inutile  esset  vel  superfluum  allaborare  sa- 
luti. Atqui  hoc  dici  non  potest.  Ergo.  — R.  Dist  maj.  Si  sors 
hominum  foret  ita  praedeterminata,  ut  felix  vel  infelix  esset 
futura  independenter  a libera  ipsorum  operatione,  conc. ; 
si  ita  est  pradeterminata,  seu  praevisa  et  praeordinata,  ut 
nihilominus  felix  vel  infelix  futura  sit  dependenter  a libera 
ipsorum  operatione,  neg.  — Dist.  min.  Inutile  esset,  etc.,  si 
sors  nostra  ita  esset  praeordinata,  ut  futura  esset  felix  vel 
infelix  independenter  a nostris  liberis  actionibus,  conc. : si 
ita  sit  praeordinata,  ut  nihilominus  futura  sit  felix  vel  infelix 
dependenter  a nostris  liberis  actionibus,  neg.  — Inde  sequi- 
tur hominem  ex  parte  sua  debere  salutem  operari,  quasi 
nulla  esset  praedestinatio  ex  parte  Dei,  seu  quasi  homo  ipse 
suis  operibus  suam  praedestinationem  determinare  deberet, 
juxta  illud  II  Pet.  1,  10:  Satagite  ut  per  bona  opera  certam  ve- 
stram vocationem  et  electionem  faciatis.  Et  hinc  illud  effatum  : 
Si  non  es  praedestinatus,  fac  ut  praedestineris.  — Fertur  de  san- 
cto quodam  anachoreta,  eum  aliquando  fuisse  impugnatum 
a daemone  dicente:  Vel  salvus  eris,  vel  non  eris;  si  primum, 
superflua  est  tOa  poenitentia;  si  alterum,  est  inutilis;  ergo 
relinque  poenitentiam.  Respondit  anachoreta  retorquendo 
dilemma:  Vel  salvus  ero,  vel  non;  si  primum,  inutilis  est  tua 
tentatio  ; si  alterum,  est  superflua;  ergo  mitte  me  tentare  (2). 


(1)  S.  Thom.  ibid.  art.  6 et  7.  Cf.  tom  I.tract.  De  Deo,  n.  478,  De  volun- 
tate Dei  seria  salvandi  omnes ; item  supra,  de  distribui,  grat.,  n.  | 2 seqq. 
(2  Cf.  Lessius,  Deprcedest.  et  reprob.  scct.  6,  assertione  5,  n.79  et80. 

PROPOSITIO  VII. 

Nemo , absque  speciali  revelatione , absolute  certus  esse  potest  de 
sua  praedestinatione. 

255.  De  fide , ex  Trid.  Sess.  6,  cap.  12  et  can.  16. 

256.  prob.  1°  Qui  se  existimat  stare,  videat  ne  cadat.  I.  Cor. 
X,  12.  — Cum  metu  et  tremore  vestram  salutem  operamini . 

Phil  II,  12. 

257.  2°  Augustinus  : Quis  enim  ex  multitudine  fidelium , 
quamdiu  in  hac  mortalitate  vivitur, in  numero  praedestinatorum 
se  esse  praesumat?  De  corr.  et  grat.,  cap.  13. 

258.  Ratione.  Cum  praedestinatio  sit  actus  liber  divinae 
voluntatis,  nullus  eam  seclusa  revelatione  cognoscere  potest. 

259.  Notandum.  In  propositioneagitur  de  absoluta  et  in- 
fallibili certitudine,  non  vero  de  certitudine  illa  late  sumpta, 
quae  non  excludit  timorem,  quae  fiducialis  et  conjecturalis 
dici  possit,  et  quam  ipse  Spiritus  sanctus  cordibus  commu- 
nicat : Ipse  enim  Spiritus  testimonium  reddit  spiritui  nostro 
quod  sumus  filii  Dei.  Rom.  VIII,  16.  Dantur  etiam  quaedam 
signa  conjecturalia  praedestinationis,  nimirum  : 1°  Studium 
constans  puritatis  conscientiae  : Carissimi , si  cor  nostrum  non 
reprehenderit  nos , fiduciam  habemus  ad  Deum.  I Joan.  III,  21. 

2°  Atfectus  ad  orationem  et  frequens  recursus  ad  Deum. 

3°  Conformitas  divinae  voluntati,  praesertim  in  rebus  ad- 
versis; imo  primarium  indicium  praedestinationis  est  multa 
adversa,  christiana  patientia,  tolerare:  Nam  quos  praescivit,  et 
praedestinavit  conformes  fieri  imaginis  Filii  sui.  Rom.  VIII, 29; 
scilicet  primum  crucilixi  et  dolorosi,  et  deinde  resurgentis  et 
gloriosi. 

4°  Frequens  memoria  Passionis  Christi,  et  fiducia  in  ip- 
sius meritis. 

5°  Amor  lectionis  spiritualis  et  Verbi  Dei  : Qui  ex  Deo  est 
verba  Dei  audit.  Joan.  VIII,  47. 

6°  Humilitas,  cui  Deus  gratiam  largitur. 

7°  Gharitas  erga  proximum,  misericordia  in  pauperes. 

8°  Charitas  erga  Deum,  et  amor  omnium  rerum  qua?  ad 
Deum  pertinent,  ut  sunt  religio,  cultus,  personae  sacra?  et  pia?. 
Ecclesia  ejusque  exaltatio;*  ita  ut  pro  iis  libeat  omnem  labo- 
rem impendere. 

6. 

9°  Singularis  devotio  erga  B.  V.  Mariam.  Quapropter  Ec- 
clesia applicat  ei  illud  Prov.  VIII,  35  : Qui  me  invenerit  inve- 
niet vitam,  et  hauriet  salutem  a Domino. 

PROPOSITIO  VIII. 

Impium  est  asserere , Deum  ex  solo  suo  beneplacito  aliquos  ho- 
mines positive  reprobasse , atque  antecedenter  ad  praevii  pec- 
cati et  finalis  impoenitentiae  praecisionem , aeternis  suppliciis 
destinasse. 

260.  Fide  certa  propositio;  cum  assertio  contradictoria 
aperte  repugnet  Scripturae,  Traditioni  et  rationi. 

261.  Reprobatio  duplex  distingui  solet,  positiva  et  negativa. 
Positiva  describi  potest  : Praescientia  et  praeparatio , seu  decre- 
tum, aeternae  damnationis.  Reprobatio  positiva,  quae  quidem, 
ut  ex  propositione  sequitur,  non  fit  a Deo  nisi  consequenter 
ad  peccati  et  finalis  impoenitentiae  praevisionem,  est  pars 
providentiae,  atque  vindicativa3  justitiae  opus.  — Negativa 
describi  potest:  Pura  negatio  pfaedestinationis  seu  electionis  ad 
gloriam.  Dicitur  : pura , ut  indicetur,  sola  reprobatione  ne- 
gativa minime  praeparari  seu  decerni  aeternam  damnationem. 
— Utrum  autem  reprobatio  negativa,  antecedenter  ad  praevii 
peccati  absolute  futuri  praevisionem,  admitti  debeat  aut  pos- 
sit, disputatur  inter  Theologos. 

262.  Propositio,  praescindendo  a quaestionibus  scholasti- 
cis, statuit  adversus  Praedestinatianos,  tum  veteres,  tum 
etiam  recenliores,  scilicet  Calvi  nianos  eorumque  surculos, 
falsum  esse  quod  ipsi  asserunt : Deum  pro  arbitrio , ante  quam- 
cumque  culpam  praevisam , homines  praedestinasse  ad  aeternum 
interitum,  et  hinc  denegare  eis  fidem,  gratiam,  imo  necessi- 
tate eo.s  compellere  ad  peccandum  (i).  Haec  desperabunda 
impietas  sequentibus  refellitur  argumentis. 

263.  prob.  1°  Deus  mortem  non  fecit , nec  laetatur  in  perdi- 
tione vivorum.  Sap.  I,  13.  — Nec  alia  causa  damnationis  in 
Scriptura  assignatur,  praeter  peccatum  : Perditio  tua,  Israel ; 
tantummodo  in  me  auxilium  tuum.  Osee.  XIII,  9.  — Discedite 
.a  me,  maledicti,  in  ignem  aeternum...  Esurivi  enim,  et  non  de- 
distis mihi  manducare...  Matth.  XXV,  41. 

(1)  Ita  Calvinus,  instit.  lib.  3,  e.  22,  n.  7 ; et  alibi  passita.  Cf.  Bellam., 
tom.  IV,  Controv.  lib.  II,  De  statu  peccati,  cap.  5» 

aliquos  sine  bonis  meritis  liberare , quia  bonus  est:  non  potest 
quempiam  sine  malis  meritis  damnare , quia  justus  est.  Lib.  3, 
Contra  Jul. 


CATHOLICORUM  DOCTORUM  OPINIONES  CIRCA  PRAEDESTINATIONEM 
DEI  ATTRIBUTIS  HOMINIS^UE  LIBERTATE  COMPONENDAM. 


CUM 


265.  I.  Catholici  consentiunt  circa  sequenda. 

266.  1°  Praedestinatio  ad  gloriam  radicatis  seu  virtualis  (i) 
est  ante  omnia  merita  nostra  de  condigno. 

267.  Etenim  hujusmodi  praedestinatio  nihil  est  aliud,  quam 
decretum  efficax  dandi  gratiam  perseverantiae  finalis.  Porro 
certum  omnibus  est,  talem  gratiam  non  posse  a nobis  de 
condigno  mereri  (2). 

268.  2°  Praedestinatio  formalis  ad  gloriam  [ut  coronam)  (3), 
considerata  in  exeeutione  (seu  in  actu  secundo,  in  termino), 
id  est,  ipsa  actualis  collatio  gloriae,  quae  in  tempore  peragitur, 

- fit  propter  et  post  merita  praedestinati.  Id  ex  infra  dicendis,  de 
objecto  meriti,  patebit. 

269.  II.  Catholici  differunt  circa  ipsam  praedestinationem 
formalem , prout  est  in  intentione  Dei,  explicandam  in  ordine 
ad  merita  praedestinati  absolute  futura.  Duae  hac  in  re  sunt 
celebres  sententiae,  quibus  addi  potest  tertia  minus  illu- 
stris. 

270.  1°  Prima  sententia  affirmat  praedestinationem  forma- 
lem ad  gloriam,  prout  est  in  intentione  Dei,  factam  esse  ante 
merita  praedestinati  absolute  praevisa  : i.  e.,  independenter 
a scientia  visionis,  qua  Deus  ab  aeterno  praenovit  merita  illa 
reapse  exstitura.  Distinguunt  itaque  hujus  sententiae  patroni 
duplicem  voluntatem  Dei  ab  aeterno  : unam  praedestinantem, 
alteram  exsequentem.  Praedestinantem  dicunt  esse  priorem 
(prioritate  signorum  rationis,  ut  aiunt,)  exsequente,  et  sine 
respectu  ad  merita  absolute  futura  pradestinati ; exsequentem 


(1)  Consule  definitiones  supra  allatas,  n.  246. 

(2)  Cf.  infra  De  merito , n.  375;  et  superiora  De  perseverantia,  n.  171. 

(3)  Dicitur  : ad  gloriam  (ut  coronam),  quia  hic  sermo  est  de  gloria  confe- 
renda adultis  ratione  utentibus,  respectu  quorum  gloria  habet  rationem  co- 
ronae, seu  mercedis;  non  autem  de  praedestinatione  infantium  et  perpetuo 
amentium,  quae  utique semper  praecedit  omnia  ipsorum  merita  personalia; 
haec  enim  nulla  sunt. 

vero  dicunt  esse  posteriorem,  et  respectum  habere  ad  merita 
praedestinati.  Hoc  modo  defendunt  gloriam  conferri  quidem 
ex  meritis,  non  tamen  praedestinari  ex  meritis.  Juxta  hanc 
sententiam  praedestinatio  alicujus  hominis,  puta  Petri,  sic 
potest  concipi.  In  primo  signo  rationis,  Deus,  minime  atten- 
dendo utrum  Petrus  habiturus  sit  reapse  merita  necne,  effica- 
citerdecernit,  ut  illesalvus  fiat,  seu  gloriam  aeternam  obtineat. 
In  posteriori  signo  rationis  Deus  efficaciter  decernit  conferre 
Petro  gratias  finaliter  efficaces,  ut  nempe  ille  merita  vitae 
aeternae  reapse  sibi  comparet,  et  in  statu  gratiae  decedat ; atque 
sic  gloriam,  ad  <|uam  ante  merita  praedestinatus  est  ab  aeterno, 
post  seu  per  merita  revera  consequatur  in  tempore.  Res  itaque 
peragitur  quasi  Deus  diceret  : Volo  creaturam  istam  tali  glo- 
ria coronare  et  ideo  illi  conferam  gratiam  efficacem  meriti 
proportionati. 

271.  Haec  sententia  propugnatur,  tum  a Thomistis  et  Au- 
gustinianis  communiter,  tum  a pluribus  Congruistis  (t)  : 
non  tamen  eodem  modo.  Nam  Thomistai  et  Augustiniani 
explicant  infallibili tatem  praedestinationis  quoad  executionem 
independenter  a scientia  media  (2),  per  decretum,  quo  Deus 
ab  aeterno  statuit  conferre  praedestinato  gratias  finaliter  effi- 
caces ab  intrinseco , i.  e.  praedeterminantes  vel  physice  (juxta 
Thomistas)  vel  moraliter  (juxta  Augustinianos)  (3).  — Con - 
gruistae  vero  i n fal  1 i b i I i tatem  praedestinationis  explicant  de- 
pendenter  a scientia  media  ; videlicet  per  decretum,  quo  Deus 
ab  aeterno  statuit  conferre  praedestinato  gratiam  finaliter 
efficacem  ab  extrinseco , seu  congruam  ; quae  quidem  congrui- 
tas,  juxta  horum  DD.  mentem,  a scientia  Dei  media  depen- 
det (4). 

272.  2°  Secunda  sententia  ponit  praedestinationem  forma- 
lem ad  gloriam,  prout  est  in  intentione  Dei,  factam  esse  post 
merita  praedestinati  absolute  praevisa.  In  hac  sententia  prae- 
destinatio alicujus  hominis,  puta  Petri,  sic  potest  concipi. 
In  primo  signo  rationis,  Deus  scientia  visionis  praevidet 
Petrum  cooperando  gratiis,  merita  sibi  comparaturum,  et 
usque  ad  finem  perseveraturum.  In  secundo  signo  rationis, 

(1)  Suarezio,  Bellarmino,  etc.  — (2)  Cf.  tom.  \,  tract  5,  Dc  Deo , n.  143. 

v3;  Cf.  sup.,  Systemata  circa  naturam  gratice  efficacis , n.  199. 

(4)  Cf.  supra, expoAtionem  Congruisvu , n.205. 

Deus  decernit  gloriam  se  Petro  collaturum ; quia  nempe 
illum  cum  merito  vita?  aeternae  decessurum  praenovit.  Res  ita- 
que peragitur  quasi  Deus  diceret : Volo  conferre  Petro  gra- 
tiam efficacem  talis  meriti ; et  propter  hoc  meritum  ipsi  glo- 
riam talem  decerno.  — Haec  sententia  pluribus  Congruistis 
arridet  (i). 

273.  3°  Tertia  sententia , inter  duas  priores  quasi  media, 
est  quorumdam,  qui  volunt  Deum  aliquos  singulariter  dile- 
ctos, v.  g B Virginem,  Joannem  Baptistam,  praedestinasse 
ad  gloriam  ante  eorum  merita  absolute  praevisa  ; plerosque 
vero  praedestinasse  sdium  merita.  — Haec  sententia,  quae 
paucorum  est,  rejicitur  et  merito , ait  Platel.  De  Deo , n.  105  (2). 

274.  Secunda  sententia  praeplacuit  sancto  Francisco  Sa- 
lesio,  qui  die  26  Augusti  1613,  ad  P.  Leonardum  Lessium 
S.  J.  scribebat  his  verbis:  Sententia  illa  antiquitate , suavi- 
tate, ac  Scripturarum  nativa  auctoritate  nobilissima,  de  praede  - 
stinatione  ad  gloriam  post  praevisa  opera,  sane  mihi  gratissima 
fuit;  qui  nimirum  eam  semper  ut  Dei  misericordiae  ac  gratiae 
magis  consentaneam , veriorem  et  amabiliorum  existimavi:  quod 
etiam  tantisper  in  libello  L)e  amore  Dei,  indicavi...  (3). 

QUAESTIONES. 

1°  Qucenam  est  oeconomia,  qua  Deus  gratias  suas  in  praesenti  providen- 
tia dispensat  ? — 2°  Cur  auxilia  gratiae  tam  parce  conferuntur , ut 
pauci  admodum  illis  f ruantur  ? — 3‘  Cur  Deus  non  dat  omnibus 
auxilium  efficax  ? — 4"  Qucenam  sunt  praedestinationis  causae  et 
effectus  ? — 5°  Quomodo  prcedestinafio  cadit  sub  m&ritum  ? — 6°  Quo 
sensu  justificati  omnes  vocantur  electi , praedestinati  et  scripti  in  libro 
vitee  ? — 7°  Quantus  est  praedestinatorum  numerus  ? — 8°  Unde 
prove  it  ut  numerus  salvandorum  sil  relative  exiguus ? 

275  qu^er.  1°  Quaenam  est  oeconomia , qua  Deus  gratias  suas 
in  praesenti  providentia  dispensat? — R.  Post  lapsum  generis 
humani  in  primo  parente,  et  eversum  illum  primum  provi- 
dentiae modum,  per  quem  omnes  ad  salutem  eramus  praeor 

( 1 ) Ex  gr.  Vasquesio,  Lessio,  etc. 

(2)  Cf.  Vasquez,  disp.  89  in  1 p.s.  Th  , cap.  1 seqq.— Lessius,  Disput.  de 
prcedest.  et  reprob.,  sect.2  et  seqq  — Bellarm.  De  grat.  et  lib.  arbit.  1.  2. 
c.  9,  § uU. — Suar.,  tom  i,  tract.  2,  lib.  1,  cap.  8 — Cf.  Cercia,  Theol.  t.  5, 
Apparatus  ad  doctr.  de  grat.,  proleg.  3,  lect.  3,  seqq. 

(3)  Pulcherrimam  hanc  S.  Fr.  Salesii  epistolam  inseruit  Clar.  deRamin 
opere  Agiographie  nationale.  Vid.  Revue  catholique , avril  1861,  pag.  205. 

dinati ; Deus  rursus  statuit  misereri,  et  Adae  progeniem  ad 
salutem  erigere,  in  eum  finem  praedestinata  Filii  sui  redem- 
ptione; ob  cujus  merita  statuit  rursus  omnibus  auxilium 
sufficiens,  quo  sensim  ad  salutem  possint  assurgere,  imper- 
tiri : quantum  tamen  cursus  rerum  naturalis,  et  providen- 
tiae ratio  statui  naturae  lapsae  conveniens  pateretur. — Everso 
enim  illo  felici  statu,  et  suavissima  gubernandi  ratione,  qua 
ille  status  protegebatur  et  fovebatur,  in  aliam  delapsi  sumus, 
quae  res  naturales  sinit  agi  suis  motibus,  nec  illarum  actio- 
nes comprimit  aut  injurias  avertit ; multaque  tum  diabolicae 
tum  humanae  malitiae  permittit,  quae"*in  damnum  salutis 
hominum  cedunt.  Hanc  rationem  providentiae  Deus  statuit 
ordinarie  non  mutare  ob  incommoda,  quae  praeter  ipsius 
intentionem  obveniunt:  tum  quia  haec  providentiae  ratio  est 
quasi  connaturalis  rebus,  si  naturam  nudam  spectes,  in  quam 
per  Adae  peccatum  recidimus;  tum  quia  est  accommodata 
ad  vindicandum  peccatum*  ejusque  gravitatem  ostenden- 
dam. 

276.  Deus  itaque  statuit  dare  omnibus  auxilium  sufficiens, 
quantum  haec  ratio  providentiae  pateretur,  juxta  quam  tanta 
licentia  et  causis  naturalibus  et  liberis  conceditur.  Nec 
obstat  quod  ipse  praesciret,  fore  ut  hocauxilium  plurimis  non 
posset  humano  modo  applicari,  causis  naturalibus  vel  libe- 
ris applicationem  impedientibus;  quia  id  a Deo  non  deside- 
ratur nec  procuratur:  imo  ex  se  ipsi  displicet,  quamvis  ab 
eo  justas  ob  causas  permittatur.  Sicut  si  Princeps  institueret 
hospitalem  domum,  omnibus  regni  pauperibus  alendis  suf- 
ficientem, sincere  cupiens  omnes  ibidem  ali;  quamvis  prae- 
videret negligentia  ministrorum  aliquos  fame  morituros, 
vel  impediendos  ne  possint  ad  illam  domum  accedere;  non 
ideo  censeretur  noluisse  illis  sufficiens  subsidium  praebere. 
— Nec  dicatur:  Deus  est  auctor  hujusce  providentiae,  ergo 
et  impedimentorum  ejusdem.  Nam  hunc  ordinem  Deus  non 
instituit  ex  se , suoque  proprio,  ut  ita  dicam,  instinctu;  sed 
occasione  peccati.  Nunquam  enim  ista  permisisset  si  pecca- 
tum non  fuisset  (4). 

277.  Q.  2°  Cur  auxilia  gratiae  tam  parce  conferuntur?  — 
R.  Multis,  iis  praesertim  omnibus  passim  qui  sunt  in  Eccle- 


(1)  Lassius,  De prcedestin.  sect.  6,  assert. 


et  2. 


i, 

sia,  dantur  uberrime.  Quod  si  caeterorum  plurimis  satis  parce 
conceduntur,  habet  Deus  justas  rati-ones  cur  ita  faciat.  Quas 
licet  omnes  penetrare  non  detur,  quoniam  judicia  Dei  abyssus 
multa  (Ps.  35);  dicere  tamen,  possumus,  ideo  Deum  noluisse 
gratiae  ubertate  animas  quasi  cogere  ad  bonum,  quia  hujus- 
modi ceiconomia  neque  erat  ad  salutem  necessaria,  neque 
naturae  humanae  consentanea,  neque  praemiorum  excellentiae 
congruens.  Postulat  enim  ratio  virtutis  et  dignitas  praemii,  ut 
plena  libertas  homini  relinquatur,  utque  modis  naturae  suae 
accommodatis,  ad  omnino  libere  eligendum  quod  placuerit, 
juvetur. 

278.  Addo,  Deum  duplices  vires  homini  dedisse:  vires 
naturae  et  vires  gratiae.  Utrasque  vult  intendi  in  opus,  ad  tan- 
tum bonum  promerendum,  et  tantum  malum  fugiendum.  Et 
ipsa  rei  magnitudo  postulat  manifeste,  ut  etiam  pro  extremo 
virium  laboremus,  vim  facientes  naturae  cum  auxilio  gratiae. 
Itaque  nolit  Deus  dare  tantam  gratiae  copiam,  qua  omnia  sint 
naturae  facilia,  ipsaque  natura  sit  secura:  sed  eam  duntaxat 
mensuram,  quae  multam  nobis  relinquat  sollicitudinem;  ut 
animadversa  rei  difficultate,  et  ancipiti  eventu,  excitemus 
naturam,  eique-vim  inferamus,  ut,  quantum  potest,  gratiae 
cooperetur.  — Hoc  saepe  monet  Scriptura,  ut  cum  hortatur 
ad  vigilantiam,  ad  assiduam  orationem,  ad  redimendum 
tempus,  ad  caute  ambulandum,  ad  salutem  cum  timore  et 
tremore  operandam.  — Non  decebat  ut  vires  naturae  a Crea- 
tore accepta?  essent  otiosae,  et  quasi  passive  se  ad  gratiae 
vires  haberent,  earum  impulsum  tantummodo  exspectantes, 
et  sinentes  se  ab  illis  moveri,  et  sic  totum  a sola  gratiae 
motione  pendere:  sed  conveniens  erat,  ut  natura  suffi- 
cienti auxilio  instructa,  semper  esset  sollicita,  ‘et  ideo  se 
ipsam  una  cum  gratia  in  opus  excitaret,  juxta  illud  Apostoli : 
Resuscita  gratiam  quae  est  in  te  (II  Tim.  I);  et  illud:  Exhorta- 
mur ne  in  vacuum  gratiam  Dei  recipiatis  (II  Cor.  VI).  Hoc  si 
faceremus,  sicut  possumus  et  debemus,  omnes  salvi  fiere- 
mus (i). 

279.  Q.  3°  Cur  Deus  non  dat  omnibus  auxilium  efficax H — 
K.  Omne  auxilium  quod  Deus  confert  homini  est  efficax  in 


(1,  Lessius,  ibid.  n.  71. 

actu  primo,  quia  habet  ex  parte  sua  vim  efficiendi  id  ad 
quod  proxime  datur;  Deusque  cupit  ut  sit  efficax  in  actu 
secundo:  id  est,  ut  reipsa  efficiat  opus ; eique  displicet  si 
reddatur  inefficax.  Quod  autem,  sit  efficax  vel  inefficax  iu 
actu  secundo,  provenit  a libero  hominis  arbitrio.  — At  dices : 
in  Dei  potestate  est  eam  gratiam  largiri,  quam  novit  fbre  effi- 
cacem in  actu  secundo ; cur  hujusmodi  non  semper  conce- 
dit? Ad  hoc  reponi  possent  rationes  in  quaestione  praecedenti 
allatae.  Quod  si  quis  ulterius  instare  voluerit,  ut  ultimam 
Dei  rationem  et  quasi  adaequatam  percipiat,  cum  Augustino 
respondeo:  Si  ad  illam  profunditatem  scrutandam  quisquam 
nos  coarctet,  cur  illi  ita  suadeatur  ut  persuadeatur,  illi  autem 
non  ita:  duo  solum  occurrunt  interim  quae  respondere  mihi  pla- 
ceat: 0 ALTITUDO  DIVITIARUM  SAPIENTIAE  ET  SCIENTIA  DEI  *.  QUAM 
INCOMPREHENSIBILIA  SUNT  JUDICIA  EJUS,  ET  INVESTIGABILES  VI.E 

ejus!  Quis  enim  cognovit  sensum  Domini?  Aut  quis  consiliarius 
ejus  fuit?  Aut  quis  prior  dedit  illi,  et  retribuetur  ei?  (Rom. 
XI,  33,  seqq.)  Et  illud:  Numquid  iniquitas  apud  Deum?  (Rom. 
IX,*  14)  (i). 

280.  Q.  4°  Quaenam  sunt  praedestinationis  causae  et  quinam 
effectus?  — R.  Causa  finalis  praedestinationis  est  gloria  Dei; 
efficiens  est  specialis  Dei  amor  erga  electos  ; meritoria  externa 
seu  principalis,  opera  Christi ; meritoria  interna , sau  secun- 
daria, saltem  quoad  executionem,  sunt  opera  salutaria  ipsius 
praedestinati. 

281.  Effectus  autem  praedestinationis  sunt:  vocatio,  justi- 
ficatio, et  glorificatio,  juxta  illud  Rom.  VIII,  30:  Quos  prae- 
destinavit, hos  et  vocavit;  et  quos  vocavit,  hos  et  justificavit i; 
quos  autem  justificavit,  illos  et  glori ficavit . Praeterea  inter  prae- 
destinationis edectus  recensenda  sunt,  bona  naturalia  ac  variae 
vita?  vicissitudines,  quae  ex  speciali  Dei  providentia  et  amore 
ad  salutem  electorum  ordinantur. 

282.  Q.  5°  Quomodo  praedestinatio  cadit  sub  meritum?  — R. 
Si  adaequate  spectetur,  praedestinatio  CGmplectiturduo:  i)  spe- 
cialem Dei  amorem,  et  2)  hinc  promanantia  specialia  dona, 
seu  gratiarum  seriem  a prima  gratia  efficaci  usque  ad  glo- 
riam. — Jam  vero  amor  Dei  ille  specialis  est  mere  gratuitus 

&L&  •'rvs/t 

(1)  Aug.  De  sp&r.  et  litt.  cap.  34. 

respectu  nostri;  licet  tamen  in  meritis  Christi  fundari  videa- 
tur (t).  Quod  attinet  ad  dona,  seu  gratiarum  seriem,  hiec 
tota  a principio  usque  ad  consummationem  meritis  Christi, 
saltem  in  actu  primo,  debetur.  Cadit  quoque  eadem  series 
sub  meritum  hominis,  qui,  vi  meritorum  Christi,  gratias 
successivas  mereri  aliqua  ratione  potest,  prima  duntaxat 
gratia  efficaci  excepta,  quam  nullo  modo  potest  homo  me- 
reri (2). 

283.  Q.  6°  Quo  sensu  justificati  omnes  vocantur  electi,  pr a? 
destinati , et  scripti  in  libro  vitee?  — R.  Omnes  justificati  di- 
cuntur in  Scriptura  electi  et  praedestinati  ad  gloriam:  qui- 
bus verbis  ea  electio  et  praedestinatio  intelligenda  est,  qua? 
non  sit  completa,  sed,  ut  compleatur,  requirat  conditio- 
nem ex  parte  nostra,  quam  implere  vel  non  implere  est 
in  nostra  potestate;  ac  proinde  etiam  in  potestate  nostra 
est  efficere  ut  praedestinatio  nostra  compleatur.  Quo  sensu 
recte  dici  solet  : Si  non  es  praedestinatus,  fac  ut  praedestine- 
ris (3). 

284.  Q.  7°  Quantus  est  praedestinatorum  numerus?  — Re- 
spondet S.  Thomas : Dicunt  quidam  quod  tot  ex  hominibus 
salvabuntur  quot  angeli  ceciderunt.  Quidam  vero , quod  tot  sal- 
vabuntur quot  angeli  remanserunt . Quidam  vero , quod  tot  ex 
hominibus  salvabuntur , quot  angeli  ceciderunt , et  insuper  tot 
quot  fuerunt  angeli  creati.  Sed  melius  dicitur  quod  soli  Deo  est 
cognitus  numerus  electorum  in  superna  felicitate  locandus, 
ut  habet  Collecta  pro  vivis  et  pro  defunctis  (4). 

285.  Quod  spectat  ad  numerum  electorum  comparatum 
cum  numero  reproborum,  censent  Theologi  communiter, 
quoad  angelos,  plures  esse  praedestinatos  quam  reprobos, 
cum  dicatur  in  Apoc.  VIII,  draco  traxisse  tertiam  partem 
stellarum.  — Quoad  homines,  si  agatur  de  omnibus  ab  . 
Adamo  usque  ad  ultimum  nasciturum,  reproborum  numerus 
est  major:  pauci  enim  intrant  per  angustam  portam;  sin 
restringatur  quaestio  ad  Christianos,  qui  intra  Ecclesiam  ca- 
tholicam moriuntur,  censet  Suarez  majorem  numerum  sal- 


l)Suar.  t.  I,  tract.  2,  cap.  24  — (2)  Infra  Demerito,  n.  372. 
(3)  Lassius,  ibid.  sect.  6,  n.  73. — (4)  1 p.  q.  23,  art.  7. 

vari : multi  enim  obeunt  ante  usum  rationis,  et  alii  non  nisi 
muniti  sacramentis  e vita  migrare  solent  (\). 

286.  Q.  8°  Unde  provenit  ut  salvandorum  numerus  sit  relative 
exiguus? — R.  Quod  iste  numerus  sit  tam  exiguus,  non  pro- 
venit ex  ipsius  praedefinitione ; quivis  enim  numerus  isto 
major  regno  Dei  aptus  et  proportionatus  est.  Omnes  possunt 
esse  lapides  in  illo  palatio,  et  membra  in  illo  corpore,  et 
cives  in  illa  coelesti  Jerusalem,  et  convivae  in  illis  aeternis 
nuptiis  : nec  idcirco  excedetur  vel  palatii  debita  mensura, 
vel  corporis  congrua  proportio,  vel  civitatis  proportionata 
multitudo,  vel  convivii  justus  numerus.  Sed  quod  tam  exi- 
guus sit  futurus  iste  numerus,  provenit  ex  hominum  negli- 
gentia  et  amentia  voluntaria,  ut  expresse  Dominus  in  Evan- 
gelio  docet  (2). 


(1)  Suar.  t.  1,  tract.  2,  lib  6,  cap.  5. 

(2)  Lessius,  Deprccdest.  sect.  6,  assert.  5,  n.  81. 

287.  Justificatio  ab  ipsa  justitia , seu  gratia  habituali  distin- 
guitur, sicut  effectus  a sua  causa  formali;  justificatio  enim 
per  infusam  animae  formam  perficitur,  quae  justitia  seu  gratia 
habitualis  nuncupatur. 

288.  Protestantes,  qui  tanquam  principium  statuunt,  gra- 
tiam originalem  fuisse  partem  essentialem  naturae  humanae, 
consequenter  docent,  humanam  naturam  essentialiter  corru- 
ptam esse  originali  peccato,  quod  ei  tanquam  mala  radix  in 
sertum  est;  cujus  manifestationes  sunt  omnia  peccata  actua- 
lia, quasi  malae  arboris  flores  et  fructus.  Ex  hoc  principio 
promanant  Protestantium  errores  circa  Justificationem,  qui 
sunt  hujusmodi : 

289.  1°  Justificationem  esse  totam  extrinsecam,  et  in  re- 
missione poenae  consistere,  prout  contingit  in  justificatione 
forensi ; culpam  inierim  totam  remanere,  licet  ea,  propter 
justitiam  Christi,  qua  tanquam  velo  homo  oculis  Dei  conte- 
gitur, minime  imputetur. 

290.  2°  Hanc  Christi  justitiam,  per  solam  ac  nudam  fidem, 
seu  potius  fiduciam,  tanquam  per  causam  efficientem  vel  in- 
strumentalem,  obtineri  seu  apprehendi: 

291.  3°  Justitiam  hanc  in  omnibus  justis  aequalem,  immu- 
tabilem et  eis  certam  esse,  neque  amitti  posse. 

292.  Doctrina  Catholica,  his  erroribus  contraria,  initio  Tra- 
ctatus tradita  est.  Ex  qua  sponte  fluit  gratiae  habitualis  seu 
sanctificantis , seu  justificantis  definitio  catholica  : Gratia 
sanctificans  est  supernaturale  Dei  donum  permanenter  inhaerens 
animae,  quo  homo  immediate  et  formaliter  sanctus  efficitur , 
justus,  amicus  Dei , filius  Dei  adoptivus , haeres  secundum  spem 
vitae  aeternae,  et  capax  eliciendi  opera  aeternae  mercedis  meri - 

293.  Porro  hujusce  definitionis  veritas  ex  tribus  sequenti- 
bus articulis  innotescet,  ad  quos  doctrina  de  gratia  sanctifi- 
cante reduci  potest. 


Articulus  I,  de  natura  gralice  habitualis  et  justificationis. 
Articulus  II,  de  dispositionibus  ad  eamdcni  requisitis . 
Articulus  IU,  de  ejusdem  proprietatibus. 


ARTICULUS  I. 


DE  NATURA  GRATIA  HABITUALIS  ET  JUSTIFICATIONIS. 

294.  Justificatio,  si  nomen  spectes,  quatuor  modis  in  Scri- 
ptura usurpatur : 1°  pro  lege : Justificationes  luas  custodiam , 
Ps.  CXVIII.  — 2°  Pro  acquisitione  justitiae:  Haec  quidem 
fuistis;  sed  abluti  estis , sed  sancti ficati  estis,  Sed  justificati  estis. 

I Cor.  VI,  11.  — 3°  Pro  incremento  justitia? : Qui  justus  est , 
justificetur  adhuc.  Apoc.  XXII,  11.  — 4°  Pro  declaratione 
externa  justitiae  more  forensi  : Qui  justificat  impiumy  et  qui 
condemnat  justum  y abominabilis  est  uterque  apud  Deum.  Prov. 
XVK,  15. 

295.  Si  rem  consideres,  justificatio,  de  qua  nobis  sermo, 
active  inspecta,  est  operatio  supernaturalis  in  anima,  qua 
homo  per  infusam  gratiam  in  statu  justitiae  ac  sanctitatis 
constituitur.  A Tridentino  definitur  : Translatio  ab  eo  statu , 
in  quo  homo  nascitur  filius  primi  Adae , in  statum  gratiae  et  ado- 
ptionis filiorum  Dei , per  secundum  Adam , Jesum  Christum  Sal- 
vatorem nostrum.  Sess.  6,  cap.  4. 

Propositio  I,  de  vera  abolitione  peccati  in  justificatione. 

Propositio  II,  de  causa  formali  justificationis. 

Quaestiones. 

PROPOSITIO  I. 

In  justificatione  impii  peccata  vere  remittuntur  ac  prorsus 
delentur . 


■ 


296.  De  fide , aut  saltem  proximum  fidei , ex  Trid.  Sess.  5, 
can.  5:  Si  quis  per  Jesu  Christi  Domini  nostri  gratiam , quae  in 
Baptismate  confertur , reatum  originalis  peccati  remitti  negat ; aut 
etiam  asserit  non  tolli  totum  id , quod  veram  et  propriam  peccati 
rationem  . habet ; sed  illud  dicit  tantum  radiy  aut  nonjmputart : 

anathema  sit. — Idem  autem  dicendum  de  peccatis  actualibus, 
cum  ratio  sit  eadem. 

297.  Dicitur  vere  remittuntur , etc.  Remissio  vera  sita  est  in  §■  v 
co,  ut  totum  id  quod  veram  et  propriam  peccati,  i.  e.  culpae,  £ 
rationem  habet,  tollatur , neque  tantum  radatur  aut  non  im-  • 
putetur. 

298.  prob.  1°  Teste  Scriptura,  in  hominis  justificatione  ^ e 
delentur  peccata,  Ps.  L,  Act.  III,  19;  — lavatur , mundatur 
anima,  Eph.  V,  25  seqq.;  — longe  fiunt  iniquitates  a nobis, 


quantum  distat  ortus  ab  occidente,  Ps.  CII ; — deponuntur ? 
projiciuntur  in  profundum  maris,  Mich.  VII,  19;  — exhau-  * 


riuntur , Eph.  V,  8;  — tolluntur , Joan.  1,39;—  nihildamna- 
tionis  est  in  iis  qui  sunt  in  Christo  Jesu, 

299.  2°  S Augustinus:  Intelligamus...  nihil  mortem  Christi 
crucifixi,  nisi  remissionis  peccati  similitudinem;  et  quemadmo- 
dum in  illo  vera  mors  facta  est , sic  in  nobis  vera  remissio  pec 
catorum.  Enchirid.  c.  52. 

300.  S.  Chrysostomus : Corporis  lepram  purgare , imo  po- 
tius nullatenus  purgare , sed  purgatos  probare  tantum , Judaeo- 
rum sacerdotibus  licebat...  his  vero  [nostrisj  non  corporis  le- 
pram, sed  animae  sordes  non  dico  purgatas  probare , sed  purgare 
prorsus  concessum  est.  De  sacerdot.  1.  I,  cap.  13. 

301.  3°  Si  peccata  adhuc  aliquo  modo  existerent  in  justo, 
Deus  nullo  pacto  posset  ea  non  videre  ac  odio  habere  : Om- 
nia enim  nuda  et  aperta  sunt  oculis  ejus.  Hebr,  IV,  13. 


propositio  ii. 

Impii  formaliter  non  justificantur,  vel  sola  imputatione  justitiae 
Christi , vel  sola  peccatorum  remissione ; sed  per  gratiam  et 
charitatem,  quae  in  cordibus  eorum  per  Spiritum  S.  diffundi * 


tur  atque  illis  inhaeret,  quaeque  non  est  tantum  favor  Dei  ex- 
trinsecus. 1 

302.  De  fide,  exTrid.  Sess.  6,  can.  10  et  11.  < < 

303.  prob.  1°  Positio  vera  est,  si  teste  Scriptura  justificatio 
consistit  in  intrinseca  hominis  renovatione;  aut,  si  injusti-  O 
ficatione  charitas,  seu  gratia,  in  cordibus  nostris  ita  diffun-  't  ~ 
ditur,  ut  interius  regeneremur  et  renovemur,  ac  Deus  in 
nobis  mansionem  per  suam  gratiam  faciat.  Atqui7ita  habet ; 

ergo.  Etenim  Rom.  V,  5:  Ciiaritas  Dei  diffusa  est  in  cordibus 
nostris  per  Spiritum  sanctum  qui  datus  est  nobis.  — Nisi  quis 
renatus  fuerit  ex  aqua  et  Spiritu  sancto , non  potest  introire  in 
regnum  Dei . Quod  natum  est  ex  carne , caro  est : quod  natum 
est  ex  Spiritu,  spiritus  est.  Joan.  III,  o. 

304.  2°  Augustinus  : Charitas  Dei  dicta  est  diffundi  cordibus 
nostris,  non  qua  nos  ipse  diligit,  sed  qua  nos  fac  it  dilector  es  suos; 
sicut  justitia  Dei, qua  justi  ejus  munere  efficimur . Lib,  de  spir. 
et  litt.  cap.  32,  n.  36.  — De  Augustino  testatur  ipse  Calvi- 
nus, se  ab  eo  discedere,  quia  gratiam  ad  sanctificationem  re- 
fert, qua  in  vitde  novitate  per  Spiritum  regeneramur. 

305.  3°  Ratione.  Justificatioest  transitus  a statu  in  statum, 
puta  a tenebris  in  lucem  (i) ; ita  ut  non  exeatur  ab  uno  nisi 
intretur  in  alterum;  quare  non  potest  intelligi  remissio 
culpa?,  saltem  in  hac  providentia,  nisi  adsit  infusio  gratiae. 

S.  Thom.  1.  2.  q.  113.  art.  8 et  2 (2).  -w 

306.  objic.  1°  Scriptura  sa?pe  testatur  nos  justos  esse  sola 
justitia  Christi ; ergo  justitia  nostra  non  est  intrinseca.  — 

R.  Dist.  antec.  Sola  justitia  Christi,  tanquam  causa  meritoria, 
cone . : tanquam  causa  formali,  neg. 

307.  Objic.  2°  Atqui  Scriptura  loquitur  de  causa  formali, 
quod  patet  ex  sequentibus.  Phil.  III,  9:  Inveniar  in  illo  non 
habens  meam  justitiam,  quae  ex  lege  est,  sed  illam,  quae  ex  fide 
est  Christi  Jesu.  — I Cor.  I,  30:  Qui  (Christus)  factus  est  no- 
bis sapientia  a Deo,  et  justitia,  et  sanctificatio  et  redemptio . — 
R.  Nego  assertum.  Ad  probationem,  dist.  Non  habens  meam 
justitiam,  i.  e.  meis  meritis  acquisitam,  independenter  a 
meritis  Christi,  conc. ; non  habens  meam  justitiam,  i.  e.  mihi 
inhaerentem  per  gratiam  Christi,  neg.  — Christus  factus  est 
nobis  justificatio  efficienter  et  meritorie,  conc.;  formoliter,  neg. 

308.  Objic . 3°  Sic  nos  edicimur  justi,  sicut  Christus  effe- 
ctus est  peccatum  ; atqui  Christus  effectus  est  peccatum  ex - 
trinsece , i.  e.  per  meram  imputationem  extrinsecam  pecca- 
torum nostrorum  ; ergo  etiam  nos  efficimur  justi  extrinsece 
per  meram  imputationem  extrinsecam  justitiae  Christi,  — 
Major  constat  ex  testimonio  Pauli  II  Cor.  V,  21 : Eumqui  non 

(1)  Eratis  aliquando  tenebree,  nunc  autem  lux  in  Domino . Eph.  V,  8. 

{2)  Ctr.  Suar,  tom  8,  Le  gratia,  tib.  7, cap.  15. 

noverat  peccatum,  pro  nobis  peccatum  fecit  (Pater),  ut  nos  effi- 
ceremur justitia  Dei  in  ipso. — Resp.  1°  modo.  Dist.  maj.  Sicut 
Christus  effectus  est  peccatum  sensu  proprio  acceptum,  N. ; 
sensu  figurato  acceptum,  i.  e.  sicut  Christus  effectus  est  hostia 
pro  peccato,  conc. — Dist.min.  Si  sermo  sit  de  peccato  proprio 
sensu , C.,  si  de  peccato  sensu  figurato,  i.  e.  de  peccati  hostia, 
N.  Nam  vere  et  intrinsece  Christus  effectus  est  hostia  pro  pec- 
cato. Et  mgo  cunseq. 

309.  Resp.  2°  modo.  Dist.  maj.  Sic  efficimur,  sicut  Chri- 
stus, etc.,  si  attendatur  veritas  utriusque  effectionis,  C.  pari- 
tatem; si  attendatur  natura  et  modus  utriusque  effectionis, 
nego.  Scilicet  sensus  est:  sicut  vere  Christus  factus  est  pecca- 
tum, sic  vere  nos  efficimur  justi ; non  autem  sensus  est:  co 
modo  quo  Christus  vere  est  factus  peccatum,  eodem  modo  nos 
efficimur  vere  justi.  — Tr.  seu  C.  min.  — Et  nego  consequens. : 
siquidem,  ut  dictum  est  in  dist.  maj.,  Apostolus  instituit  si- 
militudinem inter  peccatum  in  Christo  et  justitiam  in  nobis, 
spectata  utriusque  rei  veritate,  non  autem  natura  et  modo. 

QUiEST  IONES. 

1°  An  certum  csl  gratiam  sanctificantem,  qux  anima’  inficeret,  esse  ha- 
bitualem, seu  per  modum  habitus  ? — ±°  An  gratia  illa  est  ipsa  Spi- 
ritusS.  persona,  quce  substantialiter  animes  justi  communicetur  eamque 
vivificet  ? —"5°  An  gratia  est  forma  a charitale  realiler  distincta  ? — 
4°  In  quo  demum  gratia  sanctificans  consistere  dicenda  est  ? — 5 “An 
gratia  qua  formaliter  justificamur,  est  unus  simplex  habitus,  an  vero 
plurium  collectio?  — 6°(2uo  sensu  gratia  habitualis  est  speciali  modo 
participatio  nalurce  divince  ? 

310.  Q.  1°  An  certum  est  gratiam  sanctificantem  esse  habi- 
tum ? — R.  Habitus  est  qualitas,  qua?  per  modum  disposi- 
tionis stabilis,  rei  supervenire  concipitur,  ita  utetiam  absque 
operatione  actuali  permaneat : ut  sunt  scientia\  virtutes.  — 
Distinguitur  praesertim  dupliciter:  i)  est  vel  substantivus  seu 
essentialis,  vel  operativus , prout  afficit  immediate  rei  substan- 
tiam vel  ejus  potentias.  Habitus  substantivus  importat  rei  no- 
vum modum  essendi  ; habitus  operativus  importat  potentiae 

novum  modum  operandi  (i). — 2}  est  vel  acquisitus  vel  infusus 
prout  naturali  exercitio  acquiritur  vel  supernaturali  dono  in- 
funditur. 

311.  Jam  vero  gratiam  sanctificantem  esse  habitum  infu- 
sum, animae  physice  inhaerentem,  realiter  ab  actibus  virtu- 
tum distinctum,  et  actibus  cessantibus  in  nobis  permanen- 
tem, Suarez  quidem  censet  esse  de  fide  (2) ; alii  vero  negant, 
cum  Trid.  a voce  habitus  in  gratia  justiticante  describenda 
consulto  abstinuerit.  Sin  autem  minus  de  fide,  saltem  res  est 
omnino  certa,  juxta  communem  Theologorum  sententiam.  Ex 
momentis  autem,  quibus  haec  sententia  fulcitur,  unum  hic  in- 
dicare sufficiat:  parvuli  accipiunt  in  Baptismo  gratiam  san- 
ctificantem ; atqui  eam  non  recipiunt  per  modum  motionis 
ad  operationem  cujus  sunt  incapaces  ; ergo  per  modum  habi- 
tus (3). 

312.  Q.  21 * 3  An  gratia  sanctificans  est  ipsa  Spiritus  S.  Persona? 
— R.  liaec  est  sententia  Petavii  (4),  cui  praeiverat  Magister  Sen- 
tentiarum (o).  Verum  communius  et  verius  rejiciunt  illam 
Theologi  qui  nempe  docent  gratiam  habitualem  esse  donum 
aiiquod  creatum,  a Spiritu  S.  distinctum.  Quae  doctrina  con- 
sonat cum  Scripturae  testimoniis  et  cum  Tridentino  Concilio, 
Sess  6,  can.  11,  anathema  decernente,  si  quis  dixerit  homines 
justificari,  exclusa  gratia  et  charitale , qux  in  cordibus  eorum 
per  Spiritum  S.  diffundatur , atque  illis  inheereat : ubi  gratia  a 
Spiritu  S.  omnino  distinguitur  (6). 

313.  Q.  3°  An  gratia  sanctificans  est  forma  a charitate  rea- 
liter distinctu  ? — U.  Praeplacet  opinio  S.  Thomae  (7)  et  Sua- 
rezii  (8),  qui  sentiunt,  a charitate  aliisque  virtutibus  gratiam 
distingui,  fere  sicut  sol  a calore,  luce  ct  coloribus  distingui- 
tur. Est  enim,  aiunt,  gratia  radix  et  principium  virtutum ; 
gratia  dat  homini  esse  quoddam  super  natur  ale  et  divinum, 
charitas  vero  disponit  hominem  ad  operationes  supernatu- 

(1)  S.  Tlioin.  1,  2,  q.  49  a.  I,  2,  5;  et  q.  1 10,  a.  4. — Cf.  infra  tract.  18, 
De virtutib.  cap.  1,  art.  i,  n.  44.  43  — (2j  Tom.  8,  De  grat.  I.  6,  c.  3.  — 
(5j  Ufr.  Suarez,  De  gratia , t.  8,  lib.  VI,  cap.  2 et  5;  Bellarm.  De  justi f. 
iib.  1 1 , cap.  13.  Item  Perrone,  De  justi  f.  n.  475,  not.  3.  — (4)  De  Trin.  lib. 
VIII,  cap.  4 etseqq. — (3)  Lib.  I,  disi.  17. — (6  Cfr.  Suar.  tom.  8.  iib.  VI, 

cap.  8. — Hem  Wirceb.  Tlieol.  Degralice  liabit,  cntitate. — 1)  1,  2,  q.  1 10, 

a.  3.—  (8)  Loc.  cit.  cap.  12. 

rales,  adeoque  praesupponit  hominem  in  esse  super naturali, 
per  gratiam  habitualem,  constitutum.  — Sententia  tamen 
opposita,  quae  multorum  est,  Magistri  Sent.,  Bonav.,  Scoti, 
etc.,  probabilitate  minime  caret.  Hac  autem  praecipue  ratione 
fundatur,  quod  Scriptura  omnes  effectus  gratiae  sanctificantis 
tribuat  charitati.  At  respondetur,  ideo  effectus  gratiae  tribui 
charitati,  quia  gratia  per  charitatem,  sicut  sol  per  lucem, 
plerosque  effectus  suos  operatur. 

314.  Q.  4°  In  quo  tandem  gratia  sanctificans  consistere  di- 
cenda est? — R.  Non  in  substantia,  neque  in  qualitate  morali, 
sed  in  qualitate  accidentali,  creata,  spirituali,  quae  in  anima 
physice  permanet  et  vocari  solet  habitus.  Hanc  enim  notio- 
nem ipsae  Scripturae  perpetuo  ingerunt,  dum  gratiam  exhi- 
bent nomine  vitee , lucis,  seminis , pignoris , signaculi,  unguenti, 
fontis , etc.  ; quae  omnia  stabile  quid,  ac  physice  permanens 
significant  (i). 

315.  Q.  5°  An  gratia  sanctificans  est  unus  simplex  habitus , 
an  vero  plurium  collectio ? — R.  Est  unus  simplex  habitus 
essentialiter.  Scilicet  simplex  et  sola  gratiae  qualitas,  quae 
animae  substantiam  informat,  est  eadem  ipsa  essentialiter 
justitia  infusa;  seu  est  forma  illa  quae  absolute  justificat 
hominem:  ita  ut  idem  sit,  hominem  habere  illud  esse  divi- 
num, quod,  ut  modo  dicetur,  animae  per  gratiam  tribuitur, 
et  hominem  esse  justum.  Quemadmodum  idem  est,  ferrum 
habere  novum  illud  esse,  quod  ei  per  ignem  tribuitur,  et 
ferrum  esse  ignitum.  — At  haec  essentialis  justitia,  nisi  acce- 
derent habitus  virtutum,  suo  complemento  careret;  essetque 
sicut  arbor  sine  ramis,  aut  sol  sine  radiis.  Justitia  enim 
intelligitur  esse  forma  bene  disponens  hominem  ad  omnia 
justitiae  opera  facienda,  etiam  quoad  proximam  operandi 
facultatem.  Itaque  completa  omnino  et  perfecta  justitia  om- 
nium virtutum  collectionem,  concentum  et  ordinem  etiam 
complectitur:  ita  tamen,  ut  charitas  principem  locum  te- 
neat. — Porro  virtutes  omnes  connaturaliter  a gratia  tan- 
quam  a suo  principio  promanant : sicut  enim  ab  essentia 
animae  effluunt  ejus  potentiae,  qute  sunt  operum  principia ; 


(I)  Cfr.  supra  q.  4°,  n.  310. 

ita  etiam  ab  ipsa  gratia  in  potentias  animae  effluunt  virtutes, 
per  quas  potentiae  moventur  ad  actum  (i). 

316.  6°  Quo  sensu  gratia  habitualis  est  speciali  modo  parti- 
cipatio naturae  divinae?  (2).  — R.  Quia  i)  est  principium  et 
radix  operationum  supernaturalium  et  sanctarum,  quales 
(licet  infinito  gradu  excellentiores)  ab  ipsa  natura  divina  essen- 
tialiter procedunt:  quod  ergo  Deo  essentiale  est,  hoc  nobis 
per  gratiam  participatum  est,  operari  nimirum  opera  Dei  (3). 
— 2)  Quia  est  semen  et  radix  gloriae,  h.  e.  visionis  Dei : Deo 
autem  est  essentiale  videre  se,  et  in  hoc  illius  natura  con- 
sistit; quod  ergo  Deo  competit  essentialiter,  nobis  competit 
participatum  per  gratiam  (4). 

ARTICULUS  II. 

DE  DISPOSITIONIBUS  AD  JUSTIFICATIONEM  REQUISITIS. 

317.  Juxta  novatores  XVI  sa3culi,  ad  justi ficaitionem  requi- 
ritur et  sufficit  fides  illa,  quam  vocant  promissionum  fidem. 
Triplicem  enim  fidem  distinguunt:  historicam , miraculorum , 
et  promissionum.  Haec  ultima  est  vel  generalis:  quae  respicit 
promissiones  Dei  toti  humano  generi  factas,  de  non  imputan- 
dis peccatis  cuilibet  firmiter  credenti  sibi  peccata  remittti,  seu 
potius  esse  remissa;  vel  specialis , qua  nempe  quilibet  justifi- 
candus, illis  promissionibus  confisus,  potest  et  debet  certo 
credere  sibi  peccata  esse  dimissa  : et  haec,  juxta  novatores, 
est  sola  fides  justificans  (5). 

Propositio  I,  de  insufficientia  solius  fidei. 

Propositio  11,  de  natura  fidei  justificantis. 

PROPOSITIO  I. 

in  adultis , ad  justificationem  consequendam , aliquae  praeter  fidem 

dispositiones  praerequiruntur ; seu , sola  fides  non  justificat. 

318.  De  fide , ex  Trid.  Sess.  6,  can.  9. 

319.  Praerequiruntur  dispositiones  praeter  fidem , ex.  gr.  timor , 
spes,  dilectio  Dei  saltem  inchoata,  et  propositum  servandi  in 
posterum  divina  mandata  (6).  Hae  dispositiones  non  habent 

li)  S.  Thom.  p.  1,  q.  110,  art.  3 ad.  1.  — Suar.  toin.  8,  1.  7,  c.  9.  Cf.  et 
cap.  25. — (2  II  Pet.  I,  4 — 3j  Joan  VI,  28 — 4)  Haunold,  Theol.  specui ., 
De  grat.  habit.,  conlrov.  3.  — (5;  Cf.  Moehier,  Symbolique,  tom.  1,  liv.  1, 
ch.  3,  § 16. — (6,  Trid.  Sess.  6,  cap.  5. 

rationem  meriti  proprie  seu  stricte  dicti,  cum  Deus  gratis 
hominem  justificet;  sed  tantum  meriti  de  congruo , aut  impe- 
trationis; simul  etiam  requisitae  sunt  ad  impedimenta  gratiae 
removenda,  et  conditio  sine  qua  non  infunditur  gratia.  — 
Neque  habent  rationem  causae,  efficientis  scilicet  vel  meri- 
toriae stricto  sensu,  i.  e.  de  condigno  ; justificationis  enim 
nostrae  causa  est  ipse  Deus,  ac  Christi  Passio,  aliaeque  quas 
enumerat  Trid.  cap.  7. 

320.  prob.  1°  Si  impius  egerit  poenitentiam  ab  omnibus  pec - 
catis  suis  qux  operatus  est , et  custodierit  omnia  preecepta  mea , 
et  fecerit  judicium  et  justitiam;  vita  vivet  et  non  morietur.  Ezech. 
XVI II,  21.  — Ex  operibus  justificatur  homo , et  non  ex  fide  tan- 
tum. Jac.  II,  24. 

321.  2°  Augustinus:  Qui  fecit  te  sine  te , non  te  justificat  sine 
te...  Fecit  nescientem,  justificat  volentem.  Serm.  15.  De  verbis 
Apost.  Cap.  11,  n.  13.  — Et  ibid.  Serm.  27,  cap.  1:  Domus 
Dti  credendo  fundatur , sperando  erigitur , diligendo  perfici - 

tur. 

322.  3°  Ratione.  Systema  illud  admitti  non  potest,  quod 
praecidit  omnia  virtutum  germina  ; atqui  tale  est  hoc  sy- 
stema Protestantium,  cum  bonorum  operum  necessitatem 
excludat. 

PROPOSITIO  II. 

Fides , qua  ad  justificationem  requiritur , non  est  fides  promissio- 
num, seu  firma  persuasio  de  peccatorum  remissione;  sed  firmus 

assensus , iis  omnibus  preestitus  qux  Deus  revelavit. 

323.  De  fide , ex  Trid.  Sess.  6,  can.  12. 

324.  probatur.  1°  Scriptura  ad  justificationem  requirit 
fidem  circa  plura,  quae  ipsa  Scriptura  designat:  Qui  credide- 
rit... salvus  erit,  Marci  ult.  — Si  conflearis...  et  credideris , 
quod  Deus  illum  suscitavit  a mortuis,  Rom.  X,  9;  silet  tamen 
de  fide  circa  speciales  istas  promissiones,  de  non  imputandis 
peccatis  cuilibet  firmiter  credenti  sibi  peccata  esse  remissa. 
Ergo  fides  haec  promissionum  ad  justificationem  non  requiri 
censenda  est,  maxime  a Novatoribus  soli  Scripturae  fidenti- 
bus. — Praeterea  Scriptura  requirit  fidem  tantum  circa  re- 
velata ; atqui  promissiones  istae  non  sunt  revelatae,  praesertim 


TKACT.  IX.  DE.  GRATIA. 


8'r 

Scriptura,  quam  Novatores  habent  pro  unico  revelationis 
fonte.  Ergo. 

325.  2°  Contra  hanc  promissionum  fidem,  ut  dispositio- 
nem  ad  justificandum,  stat  universa  Traditio:  quae  constat  ex 
antiquissima  consuetudine  exigendi  a catechumenis  profes- 
sionem articulorum  Symboli,  in  quibus  hujusce  fidei  pro 
missionum  nullum  prorsus  vestigium  occurrit. 

326.  3°  Ad  quid  dicere  tenemur:  Dimitte  nobis  debita  no- 
stra, si  fide  credere  debemus  nobis  ea  esse  dimissa  ? 

327.  4°  Fides  promissionum  pugnat  cum  justificationis 
jncertitudine,  infra  propugnanda.  Ergo  commentitia  est. 

328.  Nota.  Aliqua  certitudo  moralis  late  accepta  de  dimis- 
sis peccatis  obtineri  potest,  ut  infra  dicetur,  absque  reve- 
latione speciali.  Verum  justificationem  non  praecedit  ut 
dispositio  ad  illam  ; sed  comitatur  et  consequitur  ut  justifi- 
cationis effectus. 

ARTICULUS  III. 

DE  PROPRIETATIBUS  JUSTIFICATIONIS. 

329.  Tres  sunt  proprietates  justificationis,  quas  Concilium 
Tridenlinum  contra  Protestantes  definivit:  incertitudo,  inae- 
qualitas, amissibilitas. 

Propositio  I,  de  justificationis  incertitudine. 

Propositio  II,  de  ejusdem  inaequalitate. 

Propositio  III,  de  ejusdem  amissibilitate. 

Quaestiones. 

PROPOSITIO  1. 

Nemo , absque  speciali  revelatione , certus  esse,  potest , certitudine 

fidei , de  propria  justificatione  ; nec  fide  proin  tenetur  credere 

se  esse  justificatum. 

330.  Nota  Novatores  tria  docuerunt:  \)  Quilibet  potest  abs- 
que speciali  revelatione,  habere  de  sua  justificatione  certitu- 
dinem fidei ; 2)  tenetur  habere;  3)  justificatur  hac  certitudine 
vel  formaliter  vel  instrumentaliter.  Catharinus  rejecit  qui- 
dem 2um  et  3um  ex  his  tribus  punctis,  sed  admisit  lum  hac 
restrictione  adjecta  : potest  homo  habere  certitudinem  fidei, 
non  quidem  catholicae,  quae  infallibilis  est,  sed  tantum  di- 
vinae, quae  fallibilis  est.  — Porro  nomine  fidei  catholicae  venit 

ea  fides,  qua  creditur  id  quod  a Deo  revelatum  et  ab  Ecclesia, 
omnibus  credendum  proponitur;  fidei  vero  tantum  divinae 
seu  theologicae  nomine  venit  ea  fides,  cpia  creditur  quod  a Deo 
revelatum  quidem  est,  non  tamen  ab  Ecclesia  omnibus  pro- 
positum. — Licet  Catharinus  non  haeresim  formalem,  certo 
errorem  protulit. 

331.  Prior  pars  propositionis,  intellecta  de  certitudine  fidei 
catholicae , quae  infallibilis  est,  admittitur  ab  omnibus  Catho- 
licis, ut  de  fide  : juxta  ea  quae  Trid.  Sess.  6,  cap.  9 et  can.  16. 
— Si  vero  intelligatur  de  certitudine  fidei  tantum  divinae , 
iterum  ab  omnibus  ut  certa  conceditur  (excepto  Catharino), 
et  a nobis  hoc  etiam  sensu  propugnatur.  Revera  enim,  juxta 
Trid.  cap.  9 et  can.  16,  nemo,  absque  revelatione,  scire 
valet  certitudine  fidei,  cui  non  potest  subesse  falsum , etc. ; 
nemo  absolutam  et  infallibilem  certitudinem  habere  potest; 
atqui  certitudo  fidei  etiam  tantum  divince  est  absoluta  et  in- 
fallibilis, nec  ei  potest  subesse  falsum;  ergo  nemo,  absque  re- 
velatione, potest  habere  certitudinem,  nec  fidei  catholicae,  nec 
fidei  tantum  divinae  (l). 

332.  Altera  pars  propositionis  : nemo  proin  tenetur , etc., 
est  de  fide  contra  Protestantes,  ex  Trid.  Sess.  6,  can.  13,  14, 
cap.  9. 

333.  prob.  i pars.  1°  Scriptura,  quae  4)  testatur  hoc  aperte 
de  omnibus  : Sunt  justi  atque  sapientes , et  opera  eorum  in  manu 
Dei;  et  tamen  nescit  iiomo  utrum  amore  vel  odio  djgnus  sit  ; sed 
omnia  in  futurum  servantur  incerta.  Eccl.  IX,  1.  Quem  tex- 
tum S,  Hieronymus,  inter  alios,  explicat  in  sensu  proposi- 
tionis nostrae.  — Et  Prov.  XX,  9:  Quis  potest  dicere : Mundum 
est  cor  meum , purus  sum  a peccato  (mortali)?  — 2)  Testatur 
viros  sanctos,  ob  incertum  statum  gratiae,  formidine  fuisse 
pulsatos.  Sic  de  Paulo , I Cor.  IV,  4 : Nihil  mihi  conscius 
sum , etc. ; quem  locum  de  hujusmodi  formidine  explicant 
PP.  plures,  inter  quos  Hieron.,  Chrys.,  Aug.  in  Psalm.  41,  ut 
sequitur. 

334.  2°  PP.  idem  asserunt,  ut  dictum  est;  inter  quos  Aug. 
in  Ps.41 : Tantam  profunditatem  Paulus  credit  esse  in  homine , 
quae  lateat  ipsum  hominem  in  quo  est : quum  enim  dixisset : Ni - 

(i)  Bellarm.  De  Justif.  lib.  3,  c.  3. 

hil  mihi  conscius  sum;  adjecit: sed  non  tn  hoc  justificatus  sum. 
— Praeterea  S.  Aug.  non  pauca  profert,  ex  quibus  concluda- 
tur oportet,  certitudinem  de  justificatione  propriarer  se  ha- 
beri non  posse;  talia  sunt  : a)  justificationem  adulti  a certis 
ipsius  dispositionibus  dependere,  ex.  gr.  actibus  supernatu - 
ralibus , de  quibus  certus  ille  esse  nequit;  — b)  actus  homi- 
num non  humano  sed  divino  judicio  esse  pensandos;  — 
c)  timore  et  sollicitudine  in  negotio  salutis  opus  esse;  quae 
intelligenda  sunt,  non  solum  circa  possessionem  gratiae  non 
amittendam,  sed  etiam  circa  ipsam  possessionem. 

335.  prob.  n pars.  Nemo  tenetur  credere,  se  esse  justificatum. 
1°  Nemo  potest  certitudinem...  habere;  ergo  nemo  tenetur. 
2°  Huc  faciunt  argumenta,  quae  ad  probandam  Propos.  prae- 
ced.  allata  sunt  (i). 

PROPOSITIO  II. 

Accepta  justitia  conservatur  et  augetur  coram  Deo  per  bona 
opera , ideoque  in  omnibus  ecqualis  non  est. 

336.  De  fide , ex  Trid.  Sess.  6,  can.  24. 

337.  Jovinianus  saeculo  IV  (389)  docebat,  virtutes  omnes 
aequales  esse,  perinde  ac  vitia.  Novatores  vero  saeculi  XVI 
concedunt  quidem  haec  inaequalia  esse;  negant  tamen  operi- 
bus virtutum  augeri  justitiam,  vel  operibus  vitiosis  detrimen- 
tum inferri  saluti.  Opera  enim  bona,  juxta  illos,  non  sunt, 
ad  summum,  nisi  manifestationes  seu  signa  praesentis  justi- 
tiae; mala  vero,  homini  justo  non  imputantur  (2). 

338.  prob,  i pars.  1°  Scriptura  juxta  obvium  sensum  intel- 
lecta, exhibet  justos  proficientes  in  ipsa  justitia  seu  sancti- 
tate, et  non  tantum  in  virtutibus,  sicut  Novatores  contende- 
bant. Sic  Prov.  IV,  18  : justorum  semita  quasi  lux  splendens , 
procedit  et  crescit  usque  ad  perfectam  diem.  — II  Cor.  IX,  10  : 
Deus  augebit  incrementa  frugum  (graece  tu  yiw^uTu,  germina) 
justitiae  vestra.  — Apoc.  XXII,  11  : Qui  justus  est  justifi- 
cetur adhuc , et  sanctus  sanctificetur  adhuc.  — Praeterea 
Scriptura  dicit,  charitatem  posse  crescere  : ergo  et  gratia 
habitualis  crescere  potest;  cum  haec  vel  (ut  plures  putant), 

(1)  Supra,  n.  324  seqq.—  (2;  Cf.  superiora,  n.  288. 

ipsissima  charitas  sit,  vel  saltem  cum  charitate  connectatur, 
eique  proportionetur. 

339.  2°  Aug.  Justificati  sumus ; sed  ipsa  justitia,  cum  profici- 
mus (subaudi  : operibus  bonis , virtutum  e xer citatione) , crescit. 

340.  2°  Ratione.  Justitia  crescit  coram  Deo,  si  justificatus 
meretur  bonis  operibus  augmentum  gloriae  et  gratiae.  Atqui 
meretur,  ut  patebit  ex  infra  dicendis  de  merito;  ergo. 

341 . n pars.  In  omnibus  sequatis  non  est.  1°  Id  evidenter  se* 
quitur  ex  prima  parte.  Si  enim  justitia  operibus  bonis  crescit, 
cum  haec  in  diversis  hominibus  inaequalia  sint,  sequitur  illam 
in  diversis  inaequaliter  crescere,  adeoque  esse  inaequalem.  — 
2°  Coronae  in  coelo,  gradus  coelestis  gloriae  diversi  et  inaequa- 
les sunt,  pro  inaequalitate  meritorum.  Jam  vero  coronae,  gra- 
dus gloriae  proportionantur  gradibus  gratiae  sanctificantis, 
quae  tempore  mortis  possidetur.  — 3°  Prima  causa  hujus  di- 
versitatis accipienda  est  ex  parte  ipsius  Dei,  qui  diversimode  suae 
gratiae  dona  dispensat  ad  hoc , quod  ex  diversis  gradibus  pulchri- 
tudo et  perfectio  Ecclesiae  consurgat;  sicut  etiam  diversos  gradus 
rerum  instituit , ut  esset  universum  perfectum.  S.  Thom.  1, 2, 
q.  112,  a.  4. 

propositio  m. 

Justitia  amitti  potest , et  per  quodvis  peccatum  mortale  subsequens 
revera  amittitur. 

342.  De  fide.  Ex  Trid.  Sess.  6,  can.  23. 

343.  puob.  i»  Scriptura,  quae  i)  id  generatim  affirmat  : 
Ezech.  XXXIII,  12  : Justus  non  poterit  vivere  in  justitia  sua, 
in  quacunque  die  peccaverit.  2)  Nos  exhortatur  ut  curemus  ne 
a justitia  excidamus  : I Cor.  X,  12  : Qui  se  existimat  stare, 
videat  ne  cadat.  3)  Testatur  de  angelis  malis,  de  Adam,  Saul, 
David,  Salomone,  Petro,  Juda,  etc.,  eos,  cum  primum  fuis- 
sent justi,  postea  deliquisse,  inimicos  et  odibiles  Deo  factos 
esse  (quod  profecto  cum  conservatione  justitia?  stare  nequit); 
atque  horum  alios  in  hoc  statu  mortuos  esse,  alios  amissam 
gratiam  poenitentia  recuperasse. 

344.  2°  Augustinus,  lib.  Decorr.  et  gratia,  praesertim  cap. 
6 et  seqq.,  totus  in  eo  est  ut  probet,  hominem,  si  jam  rege- 
neratus et  justificatus  in  malam  vitam  sua  voluntate  relabitur , 

esse  corripiendum  : quia  acceptam  gratiam  suo  in  malum  libero 
amisit  arbitrio. — Patres  omnes  hanc  veritatem  supponunt;  ii 
praesertim,  qui  potestatem  Ecclesiae  remittendi  peccata,  post 
Baptismum  commissa,  defendunt  contra  Montanistas  et  No- 
vatianos  : ut  SS.  Cyprianus,  Ambrosius,  Pacianus,  Augusti- 
nus. 

345.  3°  Ratione.  Ipse  Grotius  fatetur,  Christiani  esse  ea  do- 
gmata abhorrere  quae  pietati  noceant;  quale  illud  est  a non- 
nullis defensum  : Pecca  fortiter,  sed  crede  fortius,  et  nihil 
nocebunt  tibi  centum  homicidia  et  mille  stupra  (i). 


questiones. 

1°  Quartam  dona  cum  gratia  sanctificante  connexa  sunt  ? — 2°  Quinam 
sunt  gratice  sanctificantis  effectus?  — 3°  Quomodo  gratia  expellit 
peccatum  ? — 4°  An  justificatio  impii  est  maximum  inter  opera  Dei? 
— 5°  An  gratia  sanctificans  semel  accepta  potest  minui , quin  tamen 
tota  amittatur  ? 

346. QILER.  1°  Quaenam  dona  cum  gratia  sanctificante  connexa 
sunt?  — R.  In  justificatione  simul  cum  gratia  infunduntur, 
primo,  tres  virtutes  theologicae,  quod  de  fide  esse  censet  Sua- 
rez  (2)  ex  Trid.  Sess.  6,  cap.  7;  deinde  virtutes  quoque  cardi- 
nales, morales,  et  dona  Spiritus  S.,  ut  communius  docent 
Theologi  (3).  — Notandum  autem,  illos  virtutum  habitus  in 
homine  recens  justificato  adesse  quidem  quoad  substantiam, 
non  tamen  semper  quoad  exercitium  expeditum : ad  hoc  enim 
requiritur  subsequens  hominis  cooperatio  et  cultura.  Eodem 
fere  modo  in  infante  recens  nato  adsunt  omnes  hominis  fa- 
cultates, etsi  nondum  ad  exercitium  expedita?. 

347.  Q.  2°  Quinam  sunt  gratiae  sanctificantis  effectus?  — R. 
i)  Per  eam  efficimur  divinae  consortes  naturae  : tum  quia  per 
eam  conformantur  mores  nostri  cum  moribus  divinis  (4),  tum 
etiam,  quia  per  eam  Deus  substantialiter  habitat  in  nobis, 
quemadmodum  in  tract.  de  SS.  Trinitate  (5)  breviter  expli- 
catum est ; ita  ut,  etiam  si  Deus,  seu  loquendo  secundum  ap- 
propriationem (6),  persona  Spiritus  sancti,  per  impossibile, 


(1)  In  Discussione  apologice  Rivet  i , pag.  217.  — (2)  Dcgrat.  tom.  8, 1.  6: 
cap.  8.  — 3)  Suarez,  ibid.  cap.  9,  10.  — S.  Thom.  i,  2,  q.  63,  art.  5.  — 
(4;  cf  supra  art.  l,quaest.6,  n.  316. — (5)  Cap.  11,  Quaer.  7°.  Cf.  tom.  I,  Dc 
Irin.  n.  173.  —(6)  Tom.  I,  DeTrin.  nn.  176,  181,  182. 

ut  aiunt,  ubique  praesensnon  esset  vi  immensitatis  suae ; nihi- 
lominus vi  gratiae,  qua  homo  justus  ornatur,  in  hujus  anima 
praesens  esse  deberet.  —2)  Per  eamdem  efficimur  amici  et  grati 
Deo.  — 3)  Efficimur  filii  Dei  adoptivi.  Haec  enim  filiatio  ado- 
ptiva a)  postulat,  ut  persona  adoptata  sit  Deo  adoptanti  extra- 
nea; b)  affert  personae  adoptatae  similitudinem  aliquam  in 
natura  cum  adoptante  Deo,  atque  jus  ad  haereditatem  coele- 
stem. Jam  vero  gratia  habituali  praestatur  nobis,  ut,  qui 
natura  sumus  extranei  Deo,  vere  nihilominus  filii  Dei  nomi- 
nemur et  simus.  Si  autem  filii , et  haeredes  (i).  — 4)  Efficimur 
justi:  quae  justitia  est  rectitudo  illa  totius  hominis,  per 
quam  homo  et  est  immunis  a peccato,  et  est  dispositus  atque 
ordinatus  ad  opera  salutaria.  Consistit  proinde,  tum  in 
expulsione  peccati,  tum  in  potentia,  saltem  remota  et  radi- 
cali  (2),  eliciendi  actus  supernaturales  aeternae  vitae  meritorios. 
— 5)  Efficimur  sancti;  seu  mundamur  et  immunes  sumus 
ab  omni  peccato  mortali,  et  simul  divino  quodam  fulgore 
condecoramur  : Eratis  aliquando  tenebrae,  nunc  autem  lux  in 
Domino.  Eph.  V.  8.  ^ 

348.  Q.  3°  Quomodo  gratia  sanctificans  expellit  peccatum?  — 
R.  Disputari  solet,  an  gratia  habitualis  ex  intrinseca  sua  vi, 
natura  et  dignitate,  praescindendo  ab  omni  favore  et  condo- 
natione Dei  extrinseca,  peccatum  expellat.  In  hac  quae- 
stione, quamvis  facile  concedatur,  ad  expellendum  peccatum 
requiri  peculiarem  Dei  voluntatem  illud  remittendi  seu 
condonandi;  videtur  tamen  Tridentino  conformius,  si  dica- 
tur in  ipsa  gratia  habituali  hanc  Dei  voluntatem  essentiali- 
ter contineri,  adeoque  gratiam  habitualem  formaliler  adae- 
quate peccatum  expellere.  — Hinc,  ut  multi  contra  multos 
contendunt,  oppositio  gratiae  habitualis  cum  mortali  pec 
cato  essentialis  et  metaphysica  censenda  esJ;  ita  ut  ne  de 
potentia  quidem  absoluta  Dei,  possint  ambo  in  eodem  sub- 
jecto conjungi.  Spectari  enim  debent,  inquiunt,  gratia  et 

(1)  Rom.  VIII,  17  ; — I Joan.  III,  i. 

(2)  Dicitur  : saltem  remota  et  radicati:  quia  proxima  el  immediata  po- 
tentia habetur  per  virtutes  infusas,  praesertim  per  habitum  charitatis. Porro 
justitia,quod  nobis  probabilius  est  (supra  n.  3l3i  re  distinguitur  a charita- 
tis habitu ; ergo  nequit  esse  proxima  potentia.  Est  tauien  potentia  remota 
et  radicatis  : quia  ex  justitia,  quasi  fonte,  fluunt  habitus  supernaturales 
Operati  vi,  maxime  habitus  charitatis  (supra  n.  313  . 

peccatum,  tanquam  duae  formae  contraria?,  quarum  una 
positiva  est,  altera  positivae  privatio:  scilicet  gratia  et  pec- 
catum se  habent  ad  invicem,  sicut  lux  et  tenebrae,  calor  et 
frigus,  sanitas  et  morbus,  vita  et  mors.  Non  concipiunt  hi 
auctores  posse  fieri,  ut  Deus  participationem  divinae  sua? 
naturae,  adoptionem  in  filium,  et  pulchritudinem  superna- 
turalem  maximam  alicui  homini  tribuat ; et  simul  eumdem 
hominem  summo  odio  prosequatur,  utpote  peccato  mortali, 
prout  supponitur,  infectum.  Impossibilitatem  hanc  Scriptura 
testatam  putant:  Quae  participatio  justitiae  cum  iniquitate?  aut 
quae  societas  luci  ad  tenebras?  II  Cor.  VI,  14.  Et  Joan.  I.  III,  9 : 
Omnis  qui  natus  est  ex  Deo , peccatum  non  facit,  quoniam  semen 
ipsius  in  eo  manet ; et  non  potest  peccare , quoniam  ex  Deo  natus 
est  (i). 

349.  Q.  4°  An  justificatio  impii  est  maximum  inter  opera 
Dei?  — R.  Tria  sunt  opera  Dei  praecipue  magna,  creatio 
mundi,  incarnatio  Verbi,  justificatio  impii.  Jam  vero,  si 
comparetur  cum  creatione  mundi  naturalis,  justificatio  im- 
pii, utpote  ordinis  supernaturalis,  major  est.  — Si  compa- 
retur cum  Incarnatione,  distinguendum:  spectata  in  se, 
quoad  suam  substantiam,  justificatio  impii  utique  minor  est 
incarnatione  Verbi,  qua?  fons  omnis  justificationis  existit : 
sin  spectetur  quoad  modum,  i.  e.  quoad  media  per  quae  a 
Deo  efficitur,  justificatio  majus  est  opus;  cum  ipsa  Incar- 
natio medium  sit,  per  quod  Deus  impium  justificare  volue- 
rit: Propter  nostram  salutem  descendit  de  coelis , et  incarnatus 
est.  Symbol.  Nic. 

350.  Q.  5°  An  gratia  justificans  semel  accepta  potest  minui , 
quin  tamen  tota  amittatur?  — R.  Idem  de  gratia  sanctifi- 
cante tenendum  ac  de  charitate  habituali,  de  qua  S.  Thomas 
scribit,  quod  charitas  nullo  modo  diminui  possit , directe  lo- 
quendo. Potest  tamen  indirecte  dici  dimunitio  charitatis  dispo- 
sitio ad  corruptionem  ipsius  (i.  e.  charitatis),  quae  fit  vel  per 
peccata  venialia,  vel  etiam  per  cessationem  ab  exercitio  operum 
charitatis  (2). 

(t  Gf.  Wirceb.  Theol.  De  effectib.  gratiae  habitualis.  Item  Vasquez,  t 4, 
disput.  207. — Haunold,  Theol.  specui.  De  grat.  habit.  controv.  6. 

(2)  S.  Thoin.  2,  2,  q.  24,  art.  10,  in  corpore.  — Cf.  infra,  traet.  18,  de 
virtutibus,  n.  274. 

351.  Protestantes  omne  meritum  respuunt.  Cum  enim, 
juxta  ipsorum  placita,  homo  sub  externo  cortice  justitia? 
corruptus  maneat,  non  potest  quidquam  boni  de  sua  corru- 
ptionejproducere.  Quod  si  nihilominus  bona  opera  facit,  haec 
ad  summum  non  sunt  nisi  signa  inhabitantis  justitiae  alienae. 

352.  Adversus  truculentos  hoc  errores,  doctrina  catholica, 
solatio  plena,  explicanda  est  atque  probanda. 

Articulus  I,  de  existentia  meriti. 

Articulus  II,  de  objecto  meriti. 

Articulus  III,  de  conditionibus  meriti. 

ARTICULUS  I. 

DE  MERITI  EXISTENTIA. 

Quaestiones  praeviae,  de  natura  meriti. 

Propositio,  de  merito  justorum. 

Quaestiones  de  ejusdem  meriti  condignitatc. 

QUESTIONES  PREVJE. 

1°  Quid  est  meritum  et  quotuplex?  - 2°  Quomodo  explicanda  distinctio 
inter  meritum  de  condigno  et  meritum  de  congruo  ? 

353.  QUA2R.  1°  Quid  est  meritum  et  quotuplex?  — R.  Meri-  . 
tum  apud  Deum , et  super  natur  ale,  de  quo  unice  hic  agimus, 
in  concreto  spectatum,  delinitur:  Opus  bonum  in  obsequium 
Dei  factum , ex  se  potens  illum  movere  ad  doni  supernaturalis 
retributionem.  Hoc  autem  donum  tali  obsequio  respondens 
dicitur  praemium;  et  ejus  retributio,  praemiatio  vel  remune- 
ratio.  — Meritum,  in  abstracto  spectatum,  est  ipse  valor  ope- 
ris, quod  in  obsequium  Dei  fit,  seu  conditio  illa , vi  cujus 
opus  potens  est  movere  Deum  ad  praemium  retribuendum  (i).~- 

(l)  Haunold,  Theol.  speculat.,  1. 3,  tract.  3,  c.  3,  n 840  et  seqq. 

Meritum  ab  impetratione  in  eo  differt,  quod  haec  moveat  per 
modum  submissae  petitionis,  illud  vero  per  modum  obsequii ; 
a satisfactione  etiam  differt,  quod  haec  sit  redditio  seu  com- 
pensatio aequivalens  injuriae. 

354.  Distinguitur  i)  in  essentiale  ei  participatum.  Essentiale 
est  meritum  quod  inest  operibus  Christi,  eique  soli  competit, 
utpote  fundatum  dignitate  atque  excellentia  infinita  personae 
merentis ; vocatur  quoque  meritum  excellentiae.  Varticipatum 
est  illud,  quod  vim  quidem  merendi  veram  habet,  sed  eam  mu- 
tuatur et  haurit  ex  Christi  meritis,  sicut  palmes  fructificandi 
vim  haurit  e vite.  Hujusmodi  sunt  opera  meritoria  nostra. 
— 2)  In  meritum  condignum  seu  de  condigno , et  de  congruo  (i). 

355.  De  condigno  vocatur  illud  meritum,  quod  est  non  solum 
potens  movere  ad  retributionem , sed  illam  exigit ; seu  est  illud , 
quod  eam  habet  je  qualitatem  cum  praemio,  ut  hoc  ei  debeatur  ct/i- 
quomodo  ex  j ustitia,  saltem  accedente  promissione  praemiantis. — 
De  congruo  dicitur  illud  meritum,  quod  est  quidem  potens 
movere  ad  retributionem , non  tamen  illam  exigit;  seu  est  illud 
meritum , cui  deest  aequalitas  cum  praemio : vel  saltem , cui  de- 
fectu promissionis,  non  debetur  praemium  aliquomo do  ex  justi- 
tia, sed  tantum  ex  liberalitate  praemiantis.  Itaque  meritum  de 
condigno  respicit  justitiam,  seu  habet  vim  remuneralionis 
exactivam;  meritum  vero  de  congruo  respicit  liberalitalem. 

356.  Meritum  de  congruo,  aliud  est  de  congruo  infallibili , 
i.  e.  habens  infallibilem  retributionem,  vi  promissionis  di- 
vinae de  ea  factae;  — aliud  de  congruo  fallibili , i.  e.  non  ha- 
bens infallibilem  retributionem,  eo  quod  de  illa  nulla  sit  a 
Deo  facta  promissio.  Meritum  de  congruo  fallibili  minus  pro- 
prie rationem  meriti  participat,  cum  nullam  obligationem 
praemii  retribuendi  inducat:  quare  vix  differt  ab  impetra- 
tione, cum  qua  non  solum  a Vasquez,  sed  ab  Augustino  et 
Tridentino  confunditur. 

357.  Q.  2°  Quomodo  explicanda  est  distinctio  inter  meritum 
de  condigno  et  meritum  de  congruo ? — R.  Hanc  distinctionem 
explicat  S.  Thomas  his  verbis:  Dicitur  aliquis  mereri  ex  con- 
digno, quando  invenitur  aequalitas  inter  praemium  et  meritum 

(lj  Cfr.  quae  tom.  I,  tract.  de  Incarnat.  cap.  3,  ari.  2,  u.  500  seqq. 

SECUNDUM  RECTAM  iESTIMATIONEM  *,  — EX  CONGRUO  autem  tantum , 
quando  talis  aequalitas  non  invenitur , sed  solum , secundum  li- 
beralitatem  donantis  munus  tribuitur , quod  dantem  decet  (i). 

358.  Ut  autem  natura  utriusque  meriti  penitus  percipia- 
tur, duo  notanda  videntur:  alterum  circa  vim  ad  movendum 
meriti  de  congruo  propriam  ; alterum  circa  aequalitatem  cum 
praemio  meriti  de  condigno  propriam.  Itaque — i)opus  tantum 
4e  congruo  meritorium,  licet  non  requirat  aequalitatem  cum 
praemio,  debet  tamen  esse  tale,  ut  intuitu  illius  possit  retri- 
butor ad  praemium  largiendum  prudenter  moveri ; seu,  debet 
-esse  opus,  cujus  intuitu  deceat  praemium  operanti  retribui.  Sic 
ex.  g.  praeclarum  facinus  duce  militiae  dignum,  sed  a privato 
milite  patratum,  dignitatem  summi  ducis  huic  militi  non 
meretur  quidem  de  condigno  apud  Principem  : quia  scilicet 
opus  illud  spectatum  in  concreto , i.  e.  in  ipsa  persona  ope- 
rante, aequabilitatem  cum  tanto  praemio  non  habet:  nihi- 
lominus dignitatem  illam  mereri  poterit  de  congruo ; quia 
nempe  est  tale  facinus,  ut  intuitu  illius  prudenter  moveri 
possit  Princeps  ad  illam  dignitatem  militi  liberaliter  largien- 
dam ; seu,  est  facinus,  cujus  intuitu  si  Princeps  militem 
tam  magnifice  praemiaretur,  rem  praestaret  quae  liberalem 
Principem  omnino  deceret.  — Contra  vero,  cura  a stabulario 
in  equum  principis  impensa,  ne  de  congruo  quidem  ado- 
ptionem in  filium  Principis  mereretur  stabulario  ; quia 
nempe  hujusmodi  cura  est  tale  opus,  cujus  intuitu  si  Princeps 
stabularium  adoptaret  in  filium,  rem  praestaret  quae  Princi- 
pem vel  maxime  liberalem  minime  deceret. 

359.  — 2)  Opus  de  condigno  meritorium  requirit  aequalitatem 
cum  praemio,  non  eam  quae  accipi  solet  in  contractibus,  et 
est  aequalitas  pretii  cum  re  emenda  (quo  sensu  recte  negavit 
S.  Paulus  condignas  esse  passiones  hujus  temporis  ad  futuram 
gloriam) ; sed  eam,  quae  concipitur  esse  inter  semen  et  fru- 
ctum, atque  vocari  potest  aequalitas  seminis  cum  fructu  ex  eo 
nascituro.  Mereri  enim,  ait  acute  Cardinalis  de  Lugo  (2), 
non  est  emere  pro  aequali  pretio  aequalem  rem,  sed  est  se- 
minare apud  aequitatem  et  gratitudinem  Principis.  Quare 
aequalitas  meriti  non  est  sicut  aequalitas  pretii,  sed  sicut 

( i)InMa{/.  Scnt  2,  dist.  27  ; q.  i,  art.  3.  — (2 )De  pcenit.  disp.  24,  n.  10. 

aequalitas  seminis  fecundissimi  in  Corde  Principis. — Ex  his 
colligitur,  condignitatem  non  residere  adaequate  in  praestantia 
operis,  spectati  secundum  se ; sed  in  praestantia  ejusdem 
operis,  spectati  prout  a persona  operante  dignificatur,  et  a 
praemiante  liberaliter  accipitur. 

360.  Hac  de  meriti  natura  : sequitur  de  meriti  existentia. 

PROPOSITIO  UNICA. 

Justi  per  bona  opera  ex  gratia  facta  vere  merentur  augmentum 
gratiae  sanctificantis , vitam  aeternam , et  gloriae  augmentum. 

361.  De  fide , ex  Trid.  Sess.  6,  can.  26  et  32. 

362.  Dicitur  in  propositione  : merentur  ; scilicet  merito 
participato:  — vere  : praescindendo  hic  (i)  a quaestione, 
utrum  verum  hoc  meritum  sit  de  condigno,  necne. 

363.  Dicitur  gratiae  sanctificantis  augmentum:  prima  enim 
gratia  sanctificans  jam  adesse  supponitur,  nec  illa  proprie 
ac  vere  sub  meritum  cadit.  Constat  enim  hominem  per 
€hristi  gratiam  justificari  gratis. 

364.  Merentur  vitam  aeternam , scilicet  gloriam,  visionem 
beatificam;  quae  proinde  recte  vocatur  merces , quatenus  da- 
tur ob  merita:  et  hujusmodi  rationem  mercedis  habet  re- 
spectu omnium  adultorum.  Vocatur  quoque  haereditas,  qua- 
tenus tribuitur  filiis  adoptivis ; misericordia  et  gratia , quia 
merita  nostra  profluunt  ex  gratia;  quia  Deus  misericorditer 
et  gratuito  promisit  operibus  bonis  vitam  aeternam;  et  de- 
mum, quia  electio  ad  gloriam  gratis  facta  est. 

365.  Dicitur  demum  gloriae  augmentum,  quia  augmento 
gratiae  respondet  augmentum  gloriae;  et  quia  per  bonorum 
operum  merita,  donec  vivunt  justi,  in  dies  magis  magisque 
crescere  possunt. 

366.  prob.  1°  Scripturae  vitam  aeternam  vocant  coronam 
justitiae , bravium , mercedem  reddendam  homini  justo,  quae 
omnia  meritum  supponunt:  Bonum  certamen  certavi,  cursum 
consummavi , fidem  servavi:  in  reliquo  reposita  est  mihi  corona 
justitiae , quam  reddet  mihi  Dominus  in  illa  die  justus  judex. 
II  Tim.  IV,  7.  — Unusquisque  propriam  mercedem  accipiet , se - 
eundum  suum  laborem.  I Cor.  III,  8. 

(1)  Infra  hsec  qucesiio  resolvenda  est,  n.  369. 

367.  2°  Cone.  Araus.  II,  can.  18  : Debetur  merces  bonis  ope- 
ribus, si  fiant;  sed  gratia , quae  non  debetur,  pr decedit,  ut  fiant . 

368.  Nota  Difficultates,  quae  contra  hanc  propositionem 
objiciuntur,  magna  ex  parte  dissolvi  possunt  ex  iis,  quae  de 
natura  meriti  in  quaestionibus  praeviis  explicata  sunt. 

QUAESTIONES. 

1°  An  verum  illud  justorum  meritum , de  quo  agitur  in  propositione, 
dicendum  est  de  condigno,  an  de  congruo  ? — 2’  An  condignum  est 
ratione  divince  promissionis  tantum,  an  etiam  ratione  operis  ? — 
3°  An  Deus  opera  justorum  supra  condignum  remuneratur  ? 

369.  Q.  1°  An  verum  justorum  meritum  dicendum  est  de 
condigno,  an  de  congruo? — R.  Nihil  de  fide  hac  in  re  definitum 
est:  tamen  distinctio  inter  meritum  de  condigno  et  de  congruo , 
ut  etiam  sententia  affirmans,  justos  de  condigno  mereri  au- 
gmentum gratiae  et  gloriae,  fundatur  in  doctrina  Patrum, 
praesertim  S.  Augustini  (i),  imo  et  sensu  Tridentinorum  Pa- 
trum (2);  ita  ut  theologice  certa  sit.  — Ad  difficultates  autem 
hac  in  re  diluendas,  recolantur  quae  praenotata  sunt  initio  hu- 
jus articuli. 

370.  Q.  2°  An  meritum  illud  justorum  est  condignum  tantum 
ratione  promissionis  divinae , an  etiam  ratione  ipsius  operis?  — 
R.  Theologice  item  certum  est  condignitatem  hanc  esse  adae- 
quatam, scilicet  fundatam  tum  promissionibus  divinis,  tum 
intrinseco  operis  valore  (3). 

371.  Q.  3°  An  Deus  opera  justorum  supra  condignum  remu- 
neratur? — R.  Deum  ex  sua  liberalitate  opera  justorum  remu- 
nerari supra  condignum,  item  theologice  certum  est,  praeser- 
tim post  proscriptam  Baii  propos.  14  in,  quae  ita  se  habet : 
Opera  bona  justorum  non  accipient  in  die  judicii  ampliorem 
mercedem , quam  justo  Dei  judicio  mereantur  accipere. — Quod 
quidem  non  ita  est  intelligendum,  quasi  Deus  novos  gradus 
gloriae  adderet  ultra  eos  quos  quisque  operibus  promeruit, 
cum  scriptum  sit  : Reddet  unicuique  secundum  opera  ejus , 

(I)  Epist.  I9T,  cap.  5,  n.  9 et  n.  6.  — Cfr.  et  S.  Thom.  I,  2,  q.  i U,  art.  3; 
et  ln  II  Sent  disl.  27,  art.  3.  — (2)  Sess.  6,  cap.  16  et  can  52.  Sfr.  Pallav. 

Matth.  XVI,  27  ; sed  quod  non  est  proportio  inter  labores  no- 
stros materialiter  spectatos  et  gloriam  aeternam  (i);  totaque 
proportio  venit  a gratia  labores  nostros  dignificante.  Imo  no- 
stra opera,  etiam  ita  dignificata,  aequalitatem  et  condignitatem 
cum  illo  praemio  nullam  habent  actualem , nisi  Dei  ordinatio 
et  acceptatio  accedat  (2). 

ARTICULUS  II. 

DE  OBJECTO  MERITI. 

QILESTIONES. 

1°  Quaenam  bona  super  natur  alia  certo  cadunt  vel  non  cadunt  sub 
meritum  ? — 2°  Quaenam  tantum  probabiliter  sunt  objectum  me- 
riti ? 

372.  Q.  1°  Queenam  bona  sujper  natur  alia  certo  cadunt  vel 
non  cadunt  sub  meritum? — R.  1)  Homo  ne  de  congruo  quidem , 
potest  sibi  mereri,  primam  gratiam  actualem;  siquidem  tale 
meritum  esset  opus  salutare  sine  praeveniente  gratia  elicitum; 
qu6d  fieri  nequit  ex  dictis  supra  (3). 

373.  2)  Neque  potest  mereri  de  condigno  primam  gratiam  habi- 
tualem seu  sanctificantem.  Id  ita  certum  est,  ut  nonnulli 
asserant  esse  de  fide  ex  Cone.  Araus.  II,  can,  ultimo,  et  Tri- 
denti no  (4). 

374.  3)  Illam  tamen  potest  mereri  de  congruo  infallibili;  imo 
peccator  eam  sic  meretur  per  actum  contritionis  perfecta? ; 
quod  Augustinus  (5)  et  Tridentinum  (6)  satis  testantur. 

375.  4)iVon  potest  homo  quantumvis  justus,  de  condigno  aut 
de  congruo  infallibili  sibi  aut  alteri  mereri,  a)  donum  perse- 
verantiae, b)  reparationem  post  lapsum  consequendam,  imo 
c)  nec  ullam  gratiam  actualem  (7),  nec  d)  generatim  ullam 
aliud  beneficium  a gratia  sanctificante  et  gloria  distinctum; 
quia  de  illis  nulla  exstat  divina  promissio ; imo  in  Scripturis 

(1)  Rom.  VIII,  18.  — (2)  Cf  Suar.  ibid.  c.  31.  — (3)  Cap.  1,  a.  2,  prop.  I, 
u.  94.—  (4  Sess.6,  can.  1,2,  23  et  cap.  8.—  Item  Rom.  III,  24  ; Justificati 
gratis.  — (3)  Epist.  194,  cap.  3,  n.  9.  — (6)  Sess.  14,  cap.  4. 

(7)  Nota  tamen,  hominem  per  justificationem,  cujus  augmentum  mereri 
tle  condigno  potest,  ut  dicitur  n.  seq.,  acquirere  quoddam  jus  ad  gratias 
actuales  necessarias  illis  bonis  operibus  perficiendis,  ex  quibus  hujusmodi 
augmentum  pendet. 

potius  significatur  contrarium.  I Cor.  X,  12:  Qui  se  existimat 
stare , videat  ne  cadat;  etPhilipp.  II,  12 : Cum  metu  et  tremore 
salutem  vestram  operamini  (i). 

376.  s)  Justus  potest  sibi  mereri,  etiam  de  condigno , gratiae 
sanctificantis  augmentum,  vitam  aeternam,  et  gloriae  augmen- 
tum. Id  certum  est,  ut  supra  diximus  (2),  imo  est  de  fide,  si 
intelligatur  tantum  de  vero  merito,  praescindendo  a condi- 
gnitate.  Trid.  can.  cit.  in  prop. 

377.  Q.  2°  Queenam  tantum  probabiliter  sunt  objectum  me- 
riti? — R.  i)  Actus  contritionis  perfectae,  quo  peccator 
ultimo  ad  justificationem  suscipiendam  disponitur,  meretur 
illi  de  condigno  gloriam  primam,  seu  primum  gloriae  coele- 
stis gradum;  meretur,  inquam,  vel  primo  illo  momento, 
quo  actus  contritionis  elicitur  et  gratia  sanctificans  recipi- 
tur, ut  plures  cum  Platel  contendunt ; vel  secundo  momento, 
quo  actus  contritionis  continuatur,  ut  alii  cum  Bellarm.  exi- 
stimant. Haec  sententia  valde  probabilis  est.  Fundatur  enim 

a)  in  Trid.  definiente  Sess.  6,  can.  32,  bona  opera  hominis 
justificati  mereri  vitam  sternam  atque  etiam  glorix  augmentum; 

b)  in  Scriptura , quae  quotiescumque  gloriam  tanquam  mer- 
cedem  promittit,  ita  loquitur,  ut  non  de  parte  duntaxat  glo- 
riae et  augmento,  sed  de  tota  gloria  intelligenda  videatur,  ac 
proinde  etiam  de  primo  gloriae  gradu;  c ) in  ratione  theolo- 
gica: quia  nimirum  ille  contritionis  actus  habet  omnes  con- 
ditiones requisitas  ad  hoc,  ut  de  condigno  primum  gloriae 
gradum  mereatur. 

378.  2)  Homo  tam  peccator  quam  justus,  gratiam  actualem 
secundam  et  efficacem  potest  sibi  mereri  de  congruo  fallibili : 
scilicet  precibus,  aliisque  operibus  bonis.  Moris  divini  est, 
inquit  Lessius,  initia  virtutum  largiri  gratis , indignis  et  indi- 
spositis ; sed  augmenta , non  nisi  se  disponentibus  et  idoneos 
reddentibus:  ita  ut,  quo  quis  se  magis  reddat  idoneum  vi  prioris 
gratiee,  eo  uberiores  gratias  a Deo  sit  accepturus  (3). 

379.  3)  Justus  potest  sibi  et  alteri  de  congruo  fallibili  mere- 
ri, a)  donum  perseverantiae,  ut  communius  docent  TT.  juxta 
Augustini  effatum  : Hoc  Dei  donum  suppliciter  emereri  po- 

( 1 ) Gf . Platel.  Synops.  degrat.  et  merito,  n.  672.  — (2)  In  prop.  n.  361. 

(3)  Epist.  citata  in  ejus  vita. 

tes  (4);  b)  reparationem  post  lapsum  ut  iterum  fert  commu- 
nior sententia  cum  Bellarmino  (2) ; c)  generatim gratias  actua- 
les etiam  efficaces,  aliaque  beneficia  distincta  a gratia  sancti- 
ficante et  gloria  ; d)  in  specie  vero,  potest  alteri  sic  mereri 
primam  gratiam  actualem  et  quidem  efficacem,  puta  conver- 
sionem peccatori,  ut  communius  docent  cum  S.  Tlioma  (3) : 
Orate  pro  invicem  ut  salvemini.  Jac.  V,  16.  Hacratione  S.  Mo- 
nica  conversionem  filii  sui  Augustini  meruisse  censenda  est. 

ARTICULUS  III. 

DE  CONDITIONIBUS  MERITI. 

§ I.  Conditiones  meriti  de  condigno.  — § II.  Conditiones  meriti  de  cotigmo. 

— § III.  Quccstiones. 

§ I.  Conditiones  meriti  de  condigno. 

380.  Ad  merendum  de  condigno  augmentum  gratia?  et  glo- 
riae, variae  conditiones  requiruntur,  ex  parte  operantis,  ope- 
ris, praemiantis. 

381.  1°  Ex  parte  operantis  requiritur,  i)  status  viae : Ante  obi- 
tum tuum  operare  justitiam.  Eccli.  XIV,  17.  — Venit  nox 
quando  nemo  potest  operari . Joan.  IX,  4.  — Dum  tempus  ha- 
bemus operemur  bonum. Gal.  VI,  10.  Cf.  Eccl.  IX, 10. — 2) Sta- 
tus gratiae  habitualis : Sicut  palmes  non  potest  ferre  fructum  a 
semetipso , nisi  manserit  in  vite , sic  nec  vos , nisi  in  me  manse- 
ritis. Joan.  XV,  4.  — 3)  Intentio  recta,  qua  opus  fiat  in  obse- 
quium Dei,  seu  ad  finem  supernaturalem. 

382.  2°  Ex  parte  operis  requiritur:  i)  Ut  sit  actus  liber  non 
solum  a coactione,  ut  volueruntBaius  etJansenius;  sed  etiam 
a necessitate  (4),  ut  eruitur  ex  damn.  Jans.  prop.  3a  Ad  meren- 
dum, etc.  — 2)  Ut  sit  honestus  in  individuo. — 3)  Ut  sit  ex  gratia 
factus  (o). — 4)  Ut  sit  supernaturalis,  et  quidem  non  quoad  mo- 
dum tantum,  sed  quoad  substantiam,  seu  entitative:  ut  fert 
sententia  communior  cum  Suarez  adversus  Vasquez.  Hic  enim 
contendit,  justos  mereri  de  condigno  etiam  actibus  natu- 
raliter honestis  seu  naturalis  ordinis,  elicitis  ex  praeveniente 

(I)  De  dono  persev.  cap.  d,  n.  10.  — (2)  De  justif.  I.  o,  c 21,  n.  3.  Cf. 
S.  Thom.  4,  2,  q.  144,  art.  7 ad  ».  S*uar.  t.  8,  1.  42.  c.  24  seqq.  — (3)  1,  2, 
q.  114,  art.  6.  Suar  t.  8,  1.  12,  c.  38.—  (4)  Cfr.  superiora  de  gratia  efficaci , 
ji.  177  seqq.  — (5)  Cfr  super,  de  necessitate gratice , n.  92 seqq. 

aliqua  gratia  pariter  naturalis  ordinis,  sed  supernaturali 
quoad  modum  (i). 

383.  3°  Ex  parte  praemiantis  Dei,  requiritur  divina  promis- 
sio praemii,  i.  e.  vitae  aeternae  augmentique  gratiae,  retri- 
buendi ; requiritur,  inquam,  ad  hoc  ut  bona  justorum  opera 
sint  condigne  meritoria  inactu  secundo:  seu,  ad  hoc  ut  prae- 
mium actualiter  exigant.  — Independenter  vero  a divina  pro- 
missione, opera  illa  meritoria  sunt  in  actu  primo,  seu  pro- 
portionata  sunt  praemio;  quia  nempe,  tum  ex  parte  sua,  tum 
ex  parte  operantis,  aequalitatem  valoris  seu  condignitatem 
cum  praemio  habent,  juxta  prudentem  aestimationem,  consi- 
derata praesertim  infinita  majestate  et  liberalitate  praemiantis 
Dei  (2). 

§ II.  Conditiones  merili  de  congruo. 

384.  Ad  meritum  de  congruo  praemii  supernaturalis  requi- 
ritur 1°  ut  actus  sit  liber , honestus , et  ad  finem  supernatura- 
lem,  seu  in  obsequium  Dei  directus.  — 2°  Ut  sit  supernaturalis 
saltem  quoad  modum : adeoque  ex  gratia,  saltem  quoad  mo- 
dum supernaturali : quia  solis  viribus  naturae  nihil  possumus 
ad  vitam  aeternam  positive  conducens  (3). — 3°  Ut  sit  superna- 
luralis  quoad  substantiam , seu  ordinis  supernaturalis,  adeo- 
que ex  gratia  ejusdem  ordinis,  ut  probabilior  sententia  docet 
adversus  Vasquezium  (4). — 4.  Promissio  praemii  non  requiri- 
tur ad  meritum  de  congruo  fallibili ; sed  requiritur  ad  meri- 
tum de  congruo  infallibili1  ut  patet. 

§ III.  Quaestiones. 

1a  An  ad  meritum  de  condigno  requiritur  ut  actus  sit  a charitate  ? — 

2°  Undenam  repetenda  est  quantitas  merili  ? — 3°  An  justi  in  hac 

vita  sempcr  possunt  gratiam  habitualem  augere  ? 

385.  Q.  1°  An  ad  meritum  de  condigno  vitee  eeternee  et  au- 
gmenti gratiae , requiritur  ut  actus  a charitate  procedat?  — 
K.  Non  requiritur  ut  actus  sit  a charitate  sive  elicitus  sive  im- 

(1)  Vasquez,  opp.  t.  4,  disp.  190,  c 11,  n.  107. 

(2)  Platel,  de  gratia  et  merito.  Synopsis,  § 7,  n.  642. — (3)Cfr  superiora, 
n.  94  seqq. — (4)  Vasquez,  de  gratia  opp.  tom.  4,  disp.  189,  n.  126  etseqq. 
docet,  ante  actum  fidei  supernaturalis  dari  in  infidelibus  actus  bonos  ordi- 
nis naturalis,  elicitos  tamen  ex  praevia  gratia  ordinis  ejusdem,  sed,  quoad 
modum,  supernaturali,  qui  mereantur  de  congruo  donum  supernaturale  et 

•peratus,  sed  sufficit  ut  sit  actus  supernaturalis  iis  conditioni- 
bus praeditus,  quas  supra  enumeravimus.  Haec  sententia  est 
plurimorum,  Suarezii,  Vasquezii  (i),  etc.,  adversus  plures, 
maxime  Thomistas,  qui  censent  requiri  ut  opus  a charitate 
sit  elicitum,  vel,  ut  minimum  imperatum , eo  saltem  genere 
imperii  quod  appellant  proprie  virtuale  imperium  ; videlicet, 
saltem  imperatum  per  actum  charitatis  praeteritum,  sed  mo- 
raliter  perseverantem  in  continuata  serie  actionum,  quae  ad 
finem  charitatis  sint  ordinatae.  Prior  sententia  nobis  proba- 
bilior videtur,  magisque  conformis  cum  Trid.  Sess.  6,  cap. 
16  et  can.  32 ; atque  cum  Christo  dicente : Quicumque  potum 
dederit  uni  ex  minimis  istis , calicem  aquae  frigidae...  amen  dico 
vobis , non  perdet  mercedem  suam.  Matth.  X,  42.  — Posterior 
non  paucis  videtur  fuisse  sententia  S.  Thomae  (2).  — Nota , 
Practice  tamen  suadendum  omnibus  ut  conenturex  charitate 
agere ; quia  sic  tutiora , vel  certo  majora  merita  sibi  compa- 
rabunt. 

386.  Q 2°  Undenam  repetenda  est  quantitas  meriti ? — - R.  A 
subjecto  operante  et  ab  ipso  opere. — Si  spectetur  subjectum , 
quantitas  meriti  pendet  a dignitate  personae  operantis.  Sic,  in 
eodem  opere,  majus  est  meritum  hominis  justi  qnam  pecca- 
toris ; sic,  in  omnibus  operibus  Christi  infinitum  fuit  meri- 
tum, ob  infinitam  personae  dignitatem  (3). 

387.  Si  spectetur  ipsum  opus,  quantitas  meriti  repetenda  est 
primo  et  principaliter  ex  charitate ; hinc  homo  qui  aliquod 
opus  ex  magna  charitate  facit,  saepe  magis  meretur  quam  alius, 
qui  opus  ex  se  majus  et  dignius,  sed  cum  minori  charitate 
peragit. 

388.  Secundo,  ex  specie  seu  dignitate  operis , sic  actus  fidei 
et  spei,  caeteris  paribus,  sunt  magis  meritorii  quam  actus 
temperantiae. 

salutare,  i.  e.  illuminationem  quse  ad  actum  fidei  requiritur.  Porro  gratiam 
illam  ordinis  naturalis  dicit  sitam  esse  in  cogitatione  honesta  ordinis  natu- 
ralis, sed  congrua,  seu  efficaci  in  ordine  ad  illos  actus  bonos  ab  infidelibus 
obtinendos.  Cfr.  superiora  de  supernaturalitate  gratiae,  n.  166. 

(1)  Vasquez,  in  1,  2.  S.  Thom.  tom.  II,  disp.  217,  cap.  2 et  seqq.—  Sua- 
rez,  t.  8,  l.  12,  c.  7, 8,  9,  10.  — Cfr.  Wirceburg.  De  virtutibus  theologicis , 
disp.  5,  decharitate.  — (2)  1. 2,  q.  114,  art.  4.  — Cfr.  Bellarm.  De  justifica- 
tione , 1.  5,  cap.  5. — 3)  Cf.  tom.  I,  De  Ineam,  nn.  309,  311. 

389.  Tertio,  ex  quantitate  operis,  quae  duplex  est  : una 
=scilicet  absoluta;  et  hoc  modo  majus  opus  est,  centum  aureos 
distribuere  pauperibus  quam  decem ; alia  vero  proportiona- 
lis : et  hoc  modo  pauper  illa  vidua,  quae  duo  minuta  in 
gazophylacium  misit,  dicitur  a Christo  plus  omnibus  mi- 
sisse (i). 

390.  Quarto,  quantitas  meriti  augetur  ex  aliis  circumstan- 
tiis v.  g.  durationis,  intensionis,  etc. ; maxime  vero  ex  operis 
difficultate,  quando  haec  scilicet  ex  ipsius  operis  conditione 
oritur.  Nam  si  ex  defectu  charitatis,  et  propriae  voluntatis 
ignavia  oriretur,  meritum  nequaquam  augeret,  imo  potius 
minueret  (2). 

391.  Q.  3°  An  justi  in  hac  vita  possunt  semper  ingratia 

crescere ? — R.  Admittenda  quidem  est  aliqua  definita  limi- 
tatio et  quasi  sphaera,  intra  quam  justorum  progressus  effi- 
citur, et  ultra  quam  protendi  nequit.  Ratio  est,  quod  gratiae 
auxilia,  sine  quibus  justus  in  sanctitate  crescere  non  potest, 
secundum  certam  mensuram  ac  legem  a Deo  statutam  distri- 
buuntur; ergo  potentia  crescendi  in  gratia,  quae  ex  illis  con- 
surgit, limitata estad  aliquem  terminum  extrinsecum  ad  quem 
pertingere  non  potest.  Exempli  causa,  gratia  personalis  Chri- 
sti Domini,  estterminus  extrinsecus  ad  quem  caeterae  creaturae 
ne  appropinquare  quidem  possunt;  item  terminus  extrinse- 
cus augmenti  gratiae,  respectu  omnium  hominum  et  angelo-  . 
rum,  est  gratia  R.  Virgini  a Deo  collata.  A ' 

392.  Hujusmodi  tamen  terminus,  a Deo  cuivis  justo  defi- 
nitus, ita  longe  ab  unoquoque  remotus  est,  ut  quilibet  dum 
vivit,  crescere  semper  in  gratia  possit  si  velit,  secundum 
haec  : Qui  justus  est  justificetur  adhuc , et  sanctus  sanctificetur 
adhuc.  Apoc.  XXII,  11;  — Justorum  semita  quasi  lux  splen- 
dens, procedit  et  crescit  usque  ad  perfectam  diem.  Prov.  IV,  18. 

— Nec  aliter  SS.  PP.  loquuntur,  ut  S.  Leo : Haec  est  perfectorum 
vera  justitia,  ut  nunquam  praesumant  se  esse  perfectos.  Serm.  2 
de  quadrag.  (3). 

<1)  Mare.  XII,  42. 

i2)  Cf.  Suarez,  t.  8,1.  12,  c.  20  seqq. 

&)  Cf.  Suarez,  t.  8,  1.  9 c.  6. 

TRACTATIS  X. 

DE  SACRAMENTIS  IN  GENERE  (1). 


INTRODUCTIO. 


§1.  Argumentum .\ — § II.  Doctrina  catholica.  — § III.  Errores  contrarii.  — 
§ IV . Instrumenta  theologica.  — § V.  Divisio  Tractatus. 

§ I.  Argumentum. 

1.  Hactenus  consideravimus  in  se  principium  vitae  nostrae 
supernaturalis  et  salutis  aeternae,  divinam  scilicet  gratiam, 
quam  Christus  nobis  suo  sanguine  promeruit  copiosissimam, 
ut  ubi  abundavit  delictum  superabundaret  gratia  (2). Nunc  vero 
investigandum  jam  est,  quomodo  divinus  ille  influxus  ad  nos 
usque  dimanet;  atque  hujusmodi  quaestio  Tractatus  de  Sacra- 
mentis argumentum  est.  Nihil  enim  aliud  Sacramenta  sunt 
quam  media  et  instrumenta,  quibus  Dei  donum  animae  no- 
strae communicatur;  atque  adeo  canales,  per  quos  divina  gra- 
tia in  nos  influit. 

2.  Materia  de  Sacramentis,  universim  spectata,  pertinet 
partim  ad  Jus  Canonicum,  partim  ad  Theologiam  Moralem, 
ad  Pastoralem,  adJLiturgicam  ; partim  demum  ad  Dogmati- 
cam : et  sub  hoc  ultimo  respectu  tantum  a nobis  est  evol- 
venda. 

3.  Inscribitur  autem  hic  Tractatus  de  Sacramentis  in  genere , 
quoniam  quae  omnibus  Sacramentis  communia  sunt,  primum 
tractantur;  deinde  vero  singula  in  specie  Sacramenta  singu- 
lis Tractatibus  exponuntur. 

(1,S.  Thom.  p.  3,  q 60  seqq.  — Suarez,  opp.  t.  18  et  19.  — Lessius,  in 
g p.  D.  Thomce  praelectiones  posthumos,  de  sacramentis.  — Lugo  opp.  t.  5 
et  e. — Praeterea,  in  tota  de  sacramentis  materia,  maximo  cum  fruc  u con- 
suli poterit  Theologia  ad  usum  seminarii  Mechliniensis , nuper  accuratissime 
edita.  — (2)  Rom.  V,  20. 

§ II.  Doctrina  catholica  (i). 

4.  Sacramenta  Nova?  Legis  a Jesu  Christo  instituta  sunt 
omnino  septem,  nimirum  : Baptismus,  Confirmatio,  Eucha- 
ristia, Poenitentia,  Extrema  Unctio,  Ordo,  et  Matrimonium; 
quae  gratiam  continent  quam  significant,  eamque  non  po- 
nentibus obicem  conferunt  ex  opere  operato.  Ex  his  porro 
sacramentis  tria,  Baptismus  scilicet.  Confirmatio  et  Ordo 
characterem  imprimunt  in  anima  indelebilem,  unde  ea  ite- 
rari non  possunt. 

5.  Omnia  sacramenta  tribus  perficiuntur  : videlicet,  rebus 
tanquam  materia,  verbis  tanquam  forma,  et  persona  ministri 
conferentis.  Huic,  ut  valide  saeramentum  administret,  non 
est  necessaria  fides  neque  probitas ; sed  intentio,  saltem  fa- 
ciendi quod  facit  Ecclesia. 

6.  Certum  est  sacramenta  operari  gratiam,  saltem  virtua- 
liter  duplicem  : altera  est  gratia  sanctificans  vel  prima  vel 
secunda ; altera  gratia  sacramentalis  dicta,  quae  est,  probabi- 
lius, quoddam  jus  annexum  gratiae  sanctificanti  ad  specialia 
Dei  auxilia,  cujusque  sacramenti  fini  accommodata. 

7.  In  suscipiente  non  requiritur  fides  aut  sanctitas  ad  va- 
lorem ; sed  in  adultis,  usu  rationis  gaudentibus,  requiri 
intentionem,  seu  veram  voluntatem  id  recipiendi  quod  ab 
Ecclesia  datur,  communiter  docent  Theologi. 

§ III.  Errores  contrarii. 

8.  Errores  alii  sunt  veterum,  alii  recentiorum  haeretico- 
rum. 

9.  I.  Errores  veterum  juxta  Bellarminum  (2)  ad  quatuor 
capita  revocari  possunt  : 1°  Quidam  omnia  sacramenta  tol- 
lebant, quales  fuerunt  Gnosticorum  quidam,  et  Archontici , 
saec.  II;  Pauliciani,  saec.  VH;  Fratricdli  et  Beguardi,  saec. 
XIII  ct  XIV  ineunte;  qui  omnes  passim  sacramenta  de- 
spexerunt. 

10.  2°  Alii  quaedam  sacramenta  tollebant,  ut  Novatiani 
saec.  III,  qui  tollebant  Poenitentiam;  Manichaei , saec.  III,  qui 
tollebant  Baptismum  et  Matrimonium  ; Berengarius , saec.  XI, 

(i)  Concil.  Flor.  Decret pro  Armenis.;  Trid.  Sess.7. 

\i)  Le  sacramentis  in  gen.  cap.  1. 

qui  tollebat  Eucharistiam ; Albigenses,  saec.  XII,  qui  tolle- 
bant Confirmationem,  Poenitentiam,  Ordinem  et  Extremam 
Unctionem. 

11.  3°  Alii  sacramenta  virtute  sua  et  efficacia  spoliabant: 
ut  Massaliani  seu  Euchitae , saec.  IV,  qui  solis  precibus  colla- 
tionem gratiae  tribuebant,  non  vero  sacramentis,  quae  tamen 
ut  utilia  retinebant. 

12.  4°  Alii  demum  certa  sacramenta  non  rite  intelligebant 
vel  administrabant:  ut  Marcosiani,  saec.  II,  qui  Baptismum 
non  conferebant  in  nomine  SS.  Trinitatis;  Marcionitde, 
saec.  II,  qui  iterum  et  tertio  Baptismum  repetebant ; Reba- 
ptizantes et  Novatiani,  saec.  III ; Donatistae,  saec.  IV,  qui  fi- 
dem in  ministro  essentialem  esse  asserebant;  Montanistae , 
saec.  III,  qui  imminuebant  potestatem  Clavium  ; Arnaldus  de 
Brescia , saec.  XII ; Tanchelinus , saec.  XII ; Waldenses , saec.  XII 
et  XIII ; WicleflUae , et  Hussilae , saec.  XIV  et  XV,  qui  omnes 
asserebant  probitatem  in  ministro  esse  essentialem. 

13.  II.  Errores  recentiorum  in  eo  generatim  consistunt, 
quod  dicant,  sacramenta  esse  nuda  et  vacua  signa,  aut  sal- 
tem esse  ejusdem  ordinis  ac  sacramenta  veteris  Legis.  Ita 
omnes  Protestantes.  Deinde  non  omnia  sacramenta  admit- 
tunt: Calviniani  tantum  recipiunt  Baptismum,  Eucharistiam 
et  Ordinem  ; Zwingliani , Baptismum,  Eucharistiam  et  Matri- 
monium ; Lutherus  modo  unum,  modo  duo,  modo  tria  rece- 
pit; Confessio  Augustana  statuit  recipiendum  Baptismum, 
Eucharistiam  et  Poenitentiam. 

§ IV.  Instrumenta  theologica  de  Sacramentis. 

14.  I.  Instrumenta  traditionalia , praeter  testimonia  multa 
sparsa  in  operibus  SS.  Patrum,  sunt  libri  liturgici,  Ritualia 
latina  et  Euchologia  graeca.  Et  hic  notandum  est,  in  materia 
de  sacramentis,  fontem  argumentorum  praecipuum  in  Tra- 
ditione consistere.  Circa  sacramenta  enim,  generatim  lo- 
quendo, S.  Scriptura  non  adeo  explicita  est.  Ideo  non  abs 
re  judicavimus  in  memoriam  revocare  principia  certitudinis 
traditionalis  sequentia: 

15.  i)  Quod  apud  multos  unum  invenitur  non  est  erratum  sed 
traditum.  Tertull.  De  praescript.  cap.  28. 

2)  Quod  universa  tenet  Ecclesia , nec  a Conciliis  institutum 
sed  semper  retentum  est , ab  ipsa  apostolica  traditione  manare 
rectissime  creditur.  August.  De  Bapt.  contra  Donat.  Lib.  4, 
cap.  24,  n.  31. 

3)  Illud  est  catholicum  et  verum , quod  semper , quod  ubique , 
quod  ab  omnibus  creditum  est.  Vine.  Lirin.  Commonit.  c.  2. 

4)  Quae  sunt  contra  fidem  vel  bonam  vitam , Ecclesia  nec  facit , 
nec  approbat , nec  facef.  August.  Epist.  55. 

16.  II.  Instrumenta  canonica  seu  decretoria  sunt  duo  prae- 
cipua: 1°  Decretum  Concilii  Florentini  sub  Eugenio  IV, 
anno  1439,  pro  instructione  Armenorum  (t).  — 2°  Tridenti- 
num  Concilium,  in  Sessionibus  7,  13,  14,  21,  22,  23,  24. 

17.  — DECRETUM  CONCILII  FLORENTINI. 

A 'ovoe  Legis  septem  sunt  sacramenta ; videlicet  Baptismus , Confirmatio , 
Eucharistia , Poenitentia , Extrema  Unctio,  Ordo  et  Matrimonium  : quae 
multum  a sacramentis  differunt  antiquae  Legis  t Illa  enim  non  causabant 
gratiam , sed  eam  solum  per  Passionem  Christi  dandam  esse  figurabant  : haec 
vero  nostra  et  continent  gratiam , et  ipsam  digne  suscipientibus  conferunt. 
Horum  quinque  prima  ad  spiritualem  uniuscujusque  hominis  in  se  ipso  per- 
fectionem : duo  ultima  ad  totius  Ecclesice  regimen  multiplicationemque  or- 
dinata sunt.  Per  Baptismum  enim  spiritualiter  renascimur , per  Confirma- 
tionem augemur  in  gratia  et  roboramur  in  fide ; renati  autem  et  roborati 
nutrimur  divinae  Eucharistiae  alimonia.  Quod  si  per  peccatum  aegritudinem 
incurrimus  animae , per  Poenitentiam  spiritualiter  sanamur  : spiritualiter 
etiam  et  corporaliter , prout  animae  expedit , per  Extremam  Unctionem  : per 
Ordinem  vero  Ecclesia  gubernatur , et  multiplicatur  spiritualiter  : per  Ma- 
trimonium corporaliter  augetur.  Haec  omnia  sacramenta  tribus  perficiuntur : 
videlicet,  rebus  lanquam  materia,  verbis  lanquam  forma , et  persona  ministri 
conferentis  sacramentum  cum  intentione  faciendi  quod  facit  Ecclesia  : quo- 
rum si  aliquid  desit  non  perficitur  sacramentum  Inter  haec  sacramenta, 
tria  sunt : Baptismus,  Confirmatio  et  Ordo,quce  characterem,  id  est,  spiri- 
tuale quoddam  signum  a cceteris  distinctivum , imprimunt  in  anima  indele - 

(I)  Circa  hanc  instructionem  notandum  est,  eam  non  esse  definitionem 
de  ministro,  materia  et  forma  sacramentorum,  ut  multi  putarunt;  sed  in- 
structionem tantummodo  praclicam  : quae  tamen,  ut  talis,  plenam  habet 
auctoritatem.  Ipsum  decretum  in  fine  distinguit  inter  capitula,  declaratio- 
nes, definitiones,  traditiones,  praecepta,  statuta  et  doctrinam,  quae  in  ipso 
continemur. 

Vile.  Unde  in  eadem  persona  non  reiterantur.  Reliqua  vero  quatuor  chara- 
cterem non  imprimunt , et  reiterationem  admittunt. 

18.  — CANONES  CONCILII  TRIDENTINl  SESS.  7. 

Can.  I.  Si  quis  dixerit , sacramenta  novae  Legis  non  fuisse  omnia  a 
Jesu  Christo , Domino  nostro , instituta ; aut  esse  plura  vel  pauciora  quam 
septem  , videlicet , Baptismum , Confirmationem , Eucharistiam , Poeni- 
tentiam, Extremam  Unctionem,  Ordinem  et  Matrimonium  ; aut  etiam 
aliquod  horum  septem  non  esse  vere  et  proprie  sacramentum ; anathema 
sit. 

Can.  2.  Si  quis  dixerit ea  ipsa  novae  Legis  sacramenta  a sacramentis  an- 
tiquae Legis  non  differre,  nisi  quia  caeremoniae  sunt  aliae,  et  alii  ritus  ex- 
terni; anathema  sit. 

Can.  3.  Si  quis  dixerit , haec  septem  sacramenta  ita  esse  inter  se  paria,  ut 
nulla  ratione  aliud  sit  alio  dignius ; anathema  sit. 

Can.  4.  Si  quis  dixerit,  sacramenta  novae  Legis  non  esse  ad  salutem  ne- 
cessaria, sed  superflua;  et  sine  eis,  aut  eorum  voto, per  solam  fidem  homines 
a Deo  gratiam  justificationis  adipisci;  licet  omnia  singulis  necessaria  non 
sint;  anathema  sit 

Can.  5 Si  quis  dixerit,  sacramenta  propter  solam  fidem  nutriendam  in- 
stituta fuisse ; anathema  sit. 

Can.  6.  Si  quis  dixerit,  sacramenta  novae  Legis  non  continere  gratiam , 
quam  significant,  aut  gratiam  ipsam  non  ponentibus  obicem  non  conferre  : 
quasi  signa  tantum  externa  sint,  acceptae  per  fidem  gratice  vel  justitiae,  et 
nolce  quaedam  Christianae  professionis,  quibus  apud  homines  discernuntur 
fideles  ab  infidelibus ; anathema  sit . 

Can.  7.  Si  quis  dixerit,  non  dari  gratiam  per  hujusmodi  sacramenta  sem- 
per  et  omnibus,  quantum  est  ex  parte  Dei,  etiam  si  rite  ea  suscipiant,  sed 
aliquando,  et  aliquibus;  anathema  sit. 

Can.  8.  Si  quis  dixerit , per  ipsa  novae  Legis  sacramenta  ex  opere  operato 
non  conferri  gratiam  sed  solam  fidem  divinae  promissionis  ad  gratiam  con- 
sequendam sufficere ; anathema  sit. 

Can.  9.  Si  quis  dixerit,  in  tribus  sacramentis.  Baptismo  scilicet , Con- 
firmatione et  Ordine,  non  imprimi  Characterem  in  anima,  hoc  est , signum 
quoddam  spirituale  indelebile,  unde  ea  iterari  non  possunt;  anathema 
sit. 

Can  10.  Si  quis  dixerit,  Christianos  omnes  in  verbo,  et  omnibus  sacra- 
mentis administrandis  habere  potestatem ; anathema  sit. 

Can.  11,  Si  quis  dixerit , in  ministris,  dum  sacramenta  conficiunt  et  con- 
ferunt, non  requiri  intentionem  saltem  faciendi  quod  facit  Ecclesia ; ana- 
thema sit . 

Can.  12  Si  quis  dixerit,  ministrum  in  peccato  mortali  existentem , modo 
omnia  essentialia  quae  ad  sacramentum  conficiendum , aut  conferendum 
pertinent , servaverit , non  conficere,  aut  conferre  Sacramentum ; anathema 
sit. 

Can.  13.  Si  quis  dixerit,  receptos  et  approbatos  Ecclesiae  catholicae  ritus , 
in  solemni  sacramentorum  administratione  adhiberi  consuetos,  aut  contemni , 
aut  sine  peccato  a ministris  pro  libitu  omitti,  aut  in  novos  alios  per  quem- 
cumque Ecclesiarum  Pastorem  mulari  posse  ; anathema  sit. 

§ V.  Divisio  Traciaius. 

19.  Quaecumque  ad  sacramenta  generatim  pertinent  reduci 
possunt  ad  sequentes  quaestiones  : 1°  Quid  est  sacramentum, 
et  an  aliqua  Sacramenta  existunt?  2°  Quae  sunt  eorum  causae? 
3°  Qui  sunt  eorum  effectus?  — Prima  quaestio  respicit  sacra- 
mentorum essentiam  etexistentiam  ; secunda,  sacramentorum 
causas,  tum  internas : materiam  et  formam ; tum  externas: 
institutorum  et  ministrum;  tertia  respicit  sacramentorum 
causalitatem  et  effectum. 

20.  Hinc  tria  capita  : 

Caput  I,  de  sacramentorum  essentia  et  existentia. 

Caput  II,  de  sacramentorum  causis  intrinsecis  et  extrinsecis. 

Caput  III,  de  sacramentorum  causalitate  et  effectu. 


CAPUT  PRIMUM. 


I»E  SACRAMENTORUM  ESSENTIA  ET  EXISTENTIA. 


Articulus  I,  de  sacramentorum  notione . 

Articulus  II,  de  sacramentorum  N.  L.  existentia  et  numero. 


ARTICULUS  I. 

DE  SACRAMENTI  NOTIONE. 

QUESTIONES. 

\°  Quid  significat  nomen  sacramenti?  — 2 0 Quomodo  sacramentum 
definitur  ? — 3°  Quid  sunt  sacramentaliayet  in  quo  di/ferunt  a sacra- 
mentis ? — 4°  Quomodo  veram  sacramenti  notionem  pervertunt 
sectarii  ? 

^ 21.  qiler.  1°  Quid  significat  nomen  sacramenti  ? — R.  Sacra- 
mentum vi  vocis  significat  rem  sacram.  — Sacrum  dicitur  il- 
lud quod  est  separatum  ab  usu  communi,  et  deputatum  Deo 
ejusque  cultui,  Sacrum  quandoque  sumitur  pro  sancto;  quan- 
quam  proprie  sanctum  significat  id  quod  est  purum,  praeser 
tim  a peccato,  inviolabile,  venerabile.  Vox  autem  sacramen- 
tum accipitur  aliter  apud  scriptores  profanos,  aliter  apud 
ecclesiasticos.  Apud  profanos  designabat  olim,  modo  pecu- 
niam a litigantibus  depositam  in  manu  pontificis,  donec 
causa  decisa  esset ; modo  jusjurandum,  praesertim  militare, 
quod  si  miles  violasset,  diis  Manibus  caput  ejus  sacra- 
batur. 

22.  Apud  scriptores  ecclesiasticos  latinos,  sacramentum 
idem  sonat  ac  pvrT^tov  apud  graecos,  et  quadruplici  sensu 
usurpatur.  Significat  enim:  1°  religionem,  praecipue  Chri- 
stianam ; 2°  rem  secretam ; et  occultam  ac  sacram ; 3°  signum, 
symbolum,  typum  rei  sacrae  ; 4°  sensu  strictiore,  signum  rei 
sacrae  pertinens  ad  sanctificationem  hominis.  Hoc  strictiore 

THEOLOG.  DOGM.  II. 


10 


110 


TRACT.  X.  DE  SACRAMENTIS  IN  GENERE. 


sensu  sacramentum  a nobis  accipitur,  et  triplicem  sacramen- 
torum speciem  comprehendit  : sacramenta  legis  Naturae, 
legis  Mosaicae  et  legis  Novae. 

23.  Q.  2°  Quomodo  definitur  sacramentum?  — R.  1°  Sacra- 
mentum, prout  complectitur  generatim  triplicem  speciem 
modo  dictam,  ex  mente Lessii  (t),  describi  potest : Caeremonia 
externa,  ad  homines  aliquomodo  sui  usu  sanctificandos , et  veram 
animae  sanctitatem  singificandam , divinitus  instituta.  Vel,  juxta 
S.  Thomam  (2):  Signum  rei  sacrae , in  quantum  est  sanctificans 
homines.  — 2°  Sacramentum  Legis  veteris  describi  potest : 
Signum  sensibile,  a Deo  institutum  permanenter  tanquam  prae- 
figurativum  gratiae  per  Christum  dandae , operans  sanctitatem 
legalem , adjuvans  ad  sanctitatem  internam  (3).  — Sanctitas 
scilicet  alia  est  interna  seu  perfecta , solis  propria  creaturis 
intellectualibus,  consistens  in  gratia  sanctificante  ; alia  ex- 
terna seu  imperfecta  et  legalis,  sita  in  passiva  quadam  con- 
secratione ad  cultum  divinum,  vel  in  singulari  cum  Deo 
conjunctione:  haec  rebus  etiam  inanimatis  convenire  potest, 
v.  g.  vasis  et  ornamentis  altarium,  quae  per  caeremonias 
sacras  ad  cultum  divinum  deputantur.  Levit.  XII,  14:  Omne 
sanctum,  i.  e.  Deo  dicatum,  non  tanget. 

24.  — 3°  Sacramentum  N.  L.  breviter  definit  Catechismus 
Romanus:  Invisibilis  gratiae  visibile  signum,  ad  nostram  justi- 
ficationem institutum  (4).  Quandoque  etiam  brevius  definitur: 
Signum  practicum  gratiae,  a Christo  institutum.  — Explicatius 
autem  describi  potest:*  Signum  sensibile  a Christo  perma- 
nenter institutum , quod  sanctitatis  tum  significandae  tum  effi- 
ciendae vim  habet.  Cujus  definitionis  singula  verba  perpen- 
denda sunt  (5).  Signum  est  generatim  id  quod  potentiam 
cognoscitivam,  sive  sensitiva  ea  sit  sive  intellectiva,  ducit 
in  cognitionem  rei  alterius. — Dividitur  varie:  a)  in  sensibile , 
ut  signum  crucis;  et  spirituale , ut  character  sacramentalis. 
— b)  In  naturale,  ut  fumus  indicans  ignem ; et  arbitrarium,  ut 
vocabulum  significans  ideam  mentis. — c)  In  rememorativum , 
demonstrativum, prognosticum : prout  indicat  rem  praeteritam, 
praesentem  vel  futuram.  — d)  In  symbolicum , quod  cum  re 

(i)  De  sacram.  In  p.  5,  S.  Thom.  q.  60,  art.  4.—  (2)  P.3,  q.  60,  art.  2. — 
(3}  Cf.  Sylvius,  in  p.  5,  q.  60,  a.  2.— ;4)  Part.  2,  n.  5.—  (5)  3 p.  q.  60,  a.  I. 

significata  analogiam  aut  similitudinem  habet;  et  purum, 
quod  similitudine  destitutum  est.  — e)  In  speculativum , quod 
rem  nude  significat  ; et  practicum , quod  rem  non  tantum  si- 
gnificat sed  etiam  causat.  f)  In  sacrum  et  profanum : prout 
ad  ordinem  sacrum  vel  profanum  pertinet. 

25.  Jam  vero  sacramentum  in  definitione  ultimo  loco  citata, 
i)  dicitur  signum;  quia  est  in  genere  signi,  ut  S.  Thomas  lo- 
quitur, et  non  in  genere  causae;  id  enim  quod  facit  ut  ali- 
quid sit  sacramentum,  non  est  quod  causet,  sed  quod  signi- 
ficet; ut  patet  ex  sacramentis  veteris  Legis,  quae  gratiam  non 
causabant  sed  significabant. 

26.  Porro  sacramentum  novae  Legis  est  signum — a)  sacrum, 
tum  ex  parte  sui , quatenus  est  res  sive  caeremonia  sacra,  ad 
cultum  Dei  ordinata,  in  loco  sacro  perficienda  et  a persona 
sacra ; tum  ex  parte  rei  significatae , quae  est  gratia.  — b)  Com- 
memorativum , nempe  Passionis  Christi,  quae  est  causa  justi- 
ficationis nostrae;  demonstrativum , nempe  gratiae  sanctifi- 
cantis, quae  est  forma  justificationis  ; prognosticum , nempe  - 
gloriae  futurae,  quae  ejusdem  justificationis  finis  est.  — c)  Si- 
gnum arbitrarium , non  naturale  ; quia  quod  sacramentum 
gratiam  significet,  praesertim  modo  sacramentali  et  practico, 
id  non  habet  nisi  ex  institutione  divina.  Fundatur  tamen  haec 
institutio  in  aliqua  similitudine  rei  significantis  cum  re  si 
gnificata,  unde  et  signum  symbolicum  dicendum  est.  — d)  Effi- 
cax et  practicum , non  quidem  omnium  quae  sacramentum 
significat,  sed  sanctitatis. 

27.  2)  Dicitur  in  definitione,  signum  sensibile , h.  e.  in  re 
sensibili  institutum,  ut  est  ablutio,  unctio,  certa  verborum 
formula. 

28.  3)  A Christo  institutum , i.  e.  auctorem  habens  Chri- 
stum, qui,  sicut  est  fons  gratiae,  ita  est  ejusdem  dispen- 
sandae arbiter. 

29.  4)  Permanentcr : scilicet  debet  esse  institutio  stabilis  et 
permanens,  frequentanda  a tota  religiosa  societate,  ita  ut 
tamdiu  perduret,  quamdiu  ipsa  religio  ad  quam  pertinet. 

30.  5)  Vim  habens  et  significandae  et  efficiendae  sanctitatis  : 
hoc  est,  ut  significet  et  producat  gratiam  sanctificantem  vel 
ejusdem  augmentum,  et  gratiam  quae  dicitur  sacramen talis. 

31.  Ex  dictis  facile  cernitur,  a ratione  sacramenti  exclu- 
denda esse  manna  deserti,  serpentem  aeneum,  etc.  ; quia,  li- 
cet haec  rem  aliquam  sacram  praefigurarent,  non  erant  tamen 
caeremoniae  sacrae,  vel  quid  stabile  a tota  religione  frequen- 
tandum. Excluditur  item  sacrificium,  utpote  quod  ordinatur 
ad  cultum  ipsi  Deo  exhibendum  : sacramentum  autem  ad 
sanctificationem  hominum.  Similiter  excluditur  martyrium, 
et  lotio  pedum  fieri  solita  in  Coena  Domini ; excluditur  de- 
mum aquae  benedictae  aspersio  et  quodvis  aliud  sacramen- 
tale. 

32.  Q.  3°  Quid  sunt  sacramentalia , et  in  quo  differunt  a sa- 
cramentis? — R.  Sunt  res  aut  actiones  ab  Ecclesia  institutae 
aut  adhibitae,  ad  quosdam  effectus  praesertim  spirituales 
producendos  : ex.  gr.  publicae  Ecclesiae  preces,  benedictio- 
nes, aqua  benedicta,  etc.  Vocantur  sacramentalia , quia  ali- 
quam cum  sacramentis  similitudinem  habent:  sunt  enim 
res  sensibiles  et  sacrae,  ad  hominum  sanctificationem  insti- 
tutae. Differunt  vero  a sacramentis  in  eo  praesertim,  quod  a 
Christo  instituta  non  sunt,  neque  gratiam  ex  se,  seu  ex  opere 
operato  producunt. 

^ 33.  Q.  4°  Quomodo  veram  sacramenti  notionem  pervertunt 

recentiores  sectarii  ? — R.  Admittunt  quidem  sacramentum 
esse  externum  signum,  sacrum  ritum  et  caeremoniam  ; sed  id 
quod  ei  intrinsecum  est,  et  quasi  ejus  animam  constituit,  re- 
jiciunt : efficaciam  scilicet  seu  vim  sanctificandi,  quam  soli 
fidei  tribuendam  esse  contendunt.  Quapropter  variae,  quas 
tradiderunt  sacramenti  definitiones,  fere  reduci  possunt  ad 
hanc : Sacramentum  est  ritus  et  signum  divinitus  institutum  ad 
excitandam  fidem , vel  ad  dignoscendos  Christi  fideles  (i).  — 
Juxta  Zwinglium,  sacramentum  nihil  aliud  est  quam  oppi- 
gnoratio , qua  se  homines  obligant  Christo , ejusque  militiae  dani 
nomen.  — Juxta  Lutherum,  est  ritus  habens  Dei  mandatum , et 
annexam  promissionem  gratiae , et  remissionis  peccatorum  ap- 
prehensam per  fidem  in  Christo.  In  Confessionis  Augustanae 
apologia,  c.  7,  ita  loquuntur  Lutherani:  Si  sacramenta  voce- 
mus ritus , qui  habent  mandatum  Dei , et  quibus  addita  est  pro- 
missio gratiae,  facile  est  judicare,  quae  sint  proprie  sacramenta .. , 

(t)  Cf.  Perrone,  Desueram,  in  gea.  n.  4. 

Vere  igitur  sunt  sacramenta  : Baptismus , Caena  Domini , Abso- 
lutio, quae  est  sacramentum  Poenitentiae.  Nam  hi  ritus  habent 
mandatum  Dei  et  promissionem  gratiae , quae  est  propria  novi 
Testamenti. 

ARTICULUS  II. 

DE  SACRAMENTORUM  EXISTENTIA  ET  NUMERO. 

Propositio  unica,  de  septenario  numero  sacramentorum . 

Quaestiones. 

PROPOSITIO. 

Septem  sunt  omnino  N.  L.  sacramenta , videlicet  Baptismus , 
Confirmatio , etc. 

34.  De  fide,  ut  patet  ex  Trid.  Sess.  7,  can.  1. 

35.  Controversia  cum  Protestantibus  non  est  de  existentia 
sacramentorum ; aliqua  enim  sacramenta  existere  ultro  ad- 
mittunt; sed  denumero  septenario  quem  rejiciunt,  et  qui 
propterea  in  propositione  directe  asseritur. 

36.  Quoniam  naturam  et  proprietates  sacramenti  nondum 
probavimus,  hoc  loco,  polemice  contra  Protestantes  agentes, 
nomine  septem  sacramentorum  intelligimus  septem  illos  ri- 
tus, qui  apud  Catholicos  dicuntur  sacramenta;  hosque  con- 
tendimus perpetuo  in  Ecclesia  exstitisse  tanquam  ritus  divi- 
nitus institutos,  et  ejusdem  generis  ac  Baptismum. 

37.  Dicitur  in  propositione  septem  sacramenta  omnino , hoc 
est,  nec  plura,  nec  pauciora. 

38.  prob.  1°  Septem  horum  rituum  Scriptura  exhibet  vesti- 
gia plus  minusve  clara  : 

1)  Nisi  quis  renatus  fuerit  ex  aqua  et  Spiritu  Sancto,  non  po- 
test introire  in  regnum  Dei.  Joan.  III,  5. 

2)  Petrus  et  Joanncs...  imponebant  manus  super  illos  (Bapti- 
zatos),  et  accipiebant  Spiritum  Sanctum.  Act.  VIII,  14seqq. 

3)  Uoc  est  corpus  meum..:  Hic  calix  novum  testamentum  est 
in  meo  sanguine:  hoc  facite  in  meam  commemorationem.  I Cor. 
XI,  23,  seqq. 

4)  Quorum  remiseritis  peccata , remittuntur  eis ; et  quorum 
retinueritis , retenta  sunt.  Joan.  XX,  23. 

5)  Infirmatur  quis  in  vobis?  inducat  presbyteros  Ecclesiae , et 

io. 

orent  super  eum , ungentes  eum  oleo  in  nomine  Domini.  Jac. 
V,  14. 

6)  Noli  negligere  gratiam  quae  in  te  est , quae  data  est  tibi  per 
prophetiam  cum  impositione  manuum  presbyterii.  ITim.  tV,  14. 

7)  Viri  diligite  uxores  vestras , sicut  et  Christus  dilexit  Eccle- 
siam, et  seipsum  tradidit  pro  ea...  Sacramentum  hoc  magnum 
est,  ego  autem  dico  in  Christo  et  in  Ecclesia.  Eph.  V,  3o. 

39.2°  In  Patrum  traditione  habemus  testimonia  clara. 

De  Baptismo  et  Eucharistia  loquuntur  omnes.  — De  Con- 
firmatione loquuntur  Tertullianus,  Cornelius  Papa,  Cypria- 
nus, Cyrillus  Hierosol. ; — de  Poenitentia,  Tertullianus, 
Origenes,  Cyprianus,  et  deinceps  quotquot  impugnarunt 
Montanistas  et  Novatianos ; — de  Extrema  Unctione,  Orige- 
nes, Victor  Antiochenus,  Chrysostomus,  Innocentius  1;  — de 
Ordine,  Chrysostomus,  Epiphanius,  Hieronymus,  Optatus, 
Augustinus;  — de  Matrimonio,  Ignatius,  Tertullianus,  Justi- 
nus, Augustinus.  Hujusmodi  autem  Patrum  testimonia,  cum 
de  singulis  in  specie  sacramentis  agetur,  aliqua  proferen- 
tur. 

40.  3°  In  Ecclesia?  tum  Occidentalis  tum  Orientalis  usu  et 
consensu,  habemus  testimonia  evidentia.  — Vetustissima 
enim  Latinorum  ritualia  seu  sacramentalia  (i),  euchologia 
Gra?corum  (2) , Armenorum  (3) , aliarumque  orientalium 
nationum  (4),  qua?  ab  Ecclesia  Komana  pluribus  abhinc 
saeculis  fuerunt  separatae,  septem  nostra  exhibent  sacra- 
menta (3). 

41.  4°  ln  praescriptione  habemus  argumentum  irrecusabile. 
Praescriptio  considerari  potest  tum  absolute,  tum  relative  ad 
Protestantes. 

42.  Praescriptio  absoluta  ita  statuitur  : Ecclesia  in  posses- 
sione septem  sacramentorum  semper  exstitit,  nec  ulla  epocha 
assignari  potest,  qua  aliquod  ex  iis  primum  administrare 

(1)  Apud  Martenium,  De  antiquis  Ecclesice  ntibus. 

^2,  Apud  Allaiiuni,  De  perpetua  occid.  et  or.  Eccl.  consensione. 

<3)  Apud  Serpos,  Compendio  storico  di  memorie  chronol.  concernenti  la 
religione  della  naziona  Armena,  vot.  III,  Venez.  1736. 

(4)  Apud  Assemauum,  BihUoth.  Orient 

(5)  Ct'r.  Renaudol,  La  perpetuite  de  la  foi  deVEglise  catholique  sur  les  Sa - 
crements. 

coeperit : ergo  septem  sacramenta  ab  Apostolis  adeoque  ab 
ipso  Christo  recepit. 

4^.  Praescnptio  r^sgectu  Protestandum  ita  statui  potest  : 
saectlfo a’pparente  Luthero  cum  sequacibus  suis,  Eccle- 
sia universa  septem  sacramentorum  possessione  fruebatur ; 
ergo  Lutherus  et  sequaces  ejus,  ha?c  sacramenta  negantes, 
pro  novatoribus  habendi  sunt.  Porro  Ecclesiam  universam, 
seu  potius  universum  Christianum  nomen,  tunc  temporis 
habuisse  septem  sacramenta  patet,  4)  ex  Concilio  Tridentino, 
quod  Ecclesia?  Occidentalis  et  Catholicae  personam  gerebat; 
2)  ex  publicis  ecclesiarum  orientalium  testimoniis,  quorum 
praecipua  sunt  : — a)  responsio  Jeremiae  CP.  Patriarcha?  ad 
Protestantes  a°  1575,  qua,  cap.  7 declarat  septem  esse  Ecclesix 
sacramenta  : Baptismum , S.  Unguenti  Unctionem , etc.  — 
b)  Synodi  adversus  Cyrillum  Lucar,  in  annis  1638  ac  1642 
Constantinopoli,  et  1672  Hierosolymis,  sub  Dositheo  Patriar- 
cha. In  synodo  CP.  1638,  cui  tres  Patriarchae  et  plurimi 
Episcopi  intererant,  decretum  est  : Anathema  Cyrillo  nova 
dogmata  fabricanti , et  credenti  noti  esse  ex  institutione  Jesu 
Christi , neque  ex  Apostolorum  traditione , pr axique  perpetua , 
septem  Ecclesiee  sacramenta , Baptismum  scilicet , Confirmatio- 
nem, etc.  (l). 

44.  5°  Confirmat  ratio  congruentiae.  Septem  sacramenta 
Catholicorum  ad  omnes  vitae  spiritualis  necessitates  parata 
sunt  : sive  haec  spiritualis  vita  consideretur  in  individuis, 
sive  in  communitate  qua?  est  Ecclesia.  Sicut  enim  vita  su 
pernaturalis  in  suo  ordine  analoga  est  vitae  naturali  : ita  in 
suo  cursu  et  evolutione  eamdem  analogiam  sequitur.  Quem- 
admodum igitur  in  vita  naturali,  homo  individuus  nascitur, 
roboratur,  alitur;  si  in  morbum  incidit,  medicina  sanatur, 
et  sublatis  morbi  reliquiis  perfectae  incolumitati  restituitur  ; 
humana  vero  societas  propagari  debet  et  legitimo  regimine 
gubernari  : ita  in  vita  spirituali,  homo  nasci , roborari , ali , 
sanari,  reconvalescere ; Ecclesia  vero  propagari  et  regi  debet. 
Ad  hos  autem  effectus  obtinendos  septem  sacramenta  ordinata 
sunt. 

(I)  Cf.  Mansi,  Collect.  Cone.  t.  21,  coi.  1629  et  1651. — Item  Scheelstrate, 
Acta  orientalis  Eccl.  contra  Lutheran.  hceresim. 

45.  objic.  1°  Nuspiam  Scripturae  septem  dari  sacramenta 
commemorant;  ergo.  — R.  Dist.  antec.  Nuspiam  Scripturae 
notis  arithmeticis  septem  sacramenta  commemorant, sicut  nec 
duo  nec  tria  enumerant,  conc nuspiam  commemorant,  id 
est,  non  tradunt  aut  indicant  unumquodque  e septem  sacra- 
mentis, neg.  — Et  nego  conseq. 

46.  Obj.  2°  Nuspiam  Patres  septem  sacramenta  commemo- 
rant ; ergo.  — R.  Eadem  esto  distinctio.  Patres  pro  data 
opportunitate  sparsa  de  variis  sacramentis  testimonia  relique- 
runt; quae,  si  simul  conferantur,  luculenter  septenarium 
numerum  adstruunt.  Primum  invenitur  hic  numerus  ex- 
pressus, non  tamen  ut  inusitatus,  in  sermonibus  S.  Ottonis, 
apostoli  Pomeraniae,  a°  1124.  Deinde  apud  Hugonem  a S.  Vi- 
ctore, 1130;  apud  Magistrum  Sent.,1140;  in  concilio  Londi- 
nensi,  1237. 

QUAESTIONES. 

1 0 An  etiam  ante  Christi  adventum  vera  exstitere  sacramenta?  —2°  Quo- 
modo sacramenta  N.  L.  prceslant  anterioribus?  --  5'*  Sacramenta 
N.  L.  suntne  necessaria,  an  tantum  convenientia?— 4°  An  conveniens 
est  septenarius  sacramentorum  numerus?  — 5°  An  septenarius  ille 
numerus  figuratus  fuit  in  V.T.?  — 6°  An  omnia  sacramenta  sunt 
dignitate  paria?  — 7°  Quid  sentiendum  de  ordine  quo  a Tridentino 
enumerantur?  — 8°  Quomodo  varie  dividuntur  ? 

47.  qiler.  1°  An  etiam  ante  Christi  adventum  vera  exstitere 
sacramenta? — R.  In  quaestione  de  existentia  sacramento- 
rum ante  Christi  adventum,  distinguendi  sunt  varii  homi- 
num status ; scilicet  innocentiae,  sub  lege  naturae,  sub  lege 
Moysis.  — In  statu  innocentiae  fuisse  sacramenta  communis 
opinio  negat  : cum  videatur  homo  tunc  non  indiguisse  sen- 
sibili adminiculo,  ut  ad  invisibilia  se  converteret. — Sub  lege 
naturae  homo  hujusmodi  adminiculis  indiguit,  neque  ca- 
ruisse  putandus  est.  Fuisse  saltem  unum  sacramentum  pro 
parvulis,  ceu  remedium  aliquod  ad  tollendum  originale 
peccatum,  communis  est  sententia.  S.  Thomas  (i)  probabile 
existimat,  quod  parentes  fideles , pro  parvulis  natis , et  maxime 

(1  P.  3,  q.  70,  ari.  4. 

in  periculo  exis  tentibus,  aliquas  preces  Deo  funderent,  vel  ali- 
quam, benedictionem  eis  adhiberent , quod  erat  quoddam  signa- 
culum fidei. — Circumcisionem  ab  institutione  sua  valuisse  aci 
justificationem,  probabilis  juxta  S.  Augustinum  opinio  est; 
quod  tamen  peccati  originalis  remedium  non  censendum 
est  exclusivum  fuisse.  — Sub  lege  Moysis  fuere  plura  sacra- 
menta. Legi  enim,  tanquam  paedagogo  ad  Christum,  conve- 
niebant plura  et  magis  determinata  signa,  quibus  Christum 
et  legem  gratiae  congrue  praefiguraret.  Itaque  praeter  Circum- 
cisionem, enumerantur  a S.  Thoma  triplicis  generis  Mosaica 
sacramenta:  consecratio  sacerdotum,  esus  agni  Paschalis,  et 
lustrationes  quibus  ab  immunditiis  legalibus  Judaei  purgaban- 
tur (i). 

48.  Q.  2°  Quomodo  sacramenta  N.  L.  praestant  anterioribus? 
— R.  Praestant  numero,  claritate  et  dignitate.  Sacramenta 
primaeva,  ut  Hugo  a S.  Victore  adnotat  (2),  fuere  tanquam  um- 
brae ; intermedia  tanquam  imagines  et  figurae;  novissima  vero, 
hoc  est,  christiana,  corpus  sunt  et  realitas  Haec  enim  vero 
non  jam  sunt  signa  muta,  sed  verbis  animata;  non  tantum 
gratiam  significant,  sed  continent  et  effundunt;  non  tantum 
sunt  caeremoniae  ad  cultum  pertinentes,  sed  totius  cultus  Chri- 
stiani basis  atque  substantia. 

49.  Q.  3°  Sacramenta  N.  L.  suntne  necessaria  an  tantum 
convenientia? — R.  Duplex  distinguitur  necessitas  sacramen- 
torum: necessitas  usus  et  necessitas  institutionis.  Quaestio 
hoc  loco  est  de  necessitate  institutionis;  de  qua  dicendum 
est,  institutionem  sacramentorum  ad  humanam  salutem  non 
fuisse  necessariam  necessitate  absoluta,  cum  Dei  potestas  ne- 
quaquam adstricta  sit  ad  haec  vel  illa  media;  sed  necessitate 
congruentiae,  quae  variis  rationibus  explicatur.  Nam  sacra- 
menta institui  congruum  fuit  (3) : 1)  ut  homo  juxta  modum 
sibi  proprium  coelestem  gratiam  et  gloriam  consequeretur. 
Humanae  namque  naturae  proprium  est,  per  corporalia  et 
sensibilia  ad  spiritualia  et  intelligibilia deduci . Unde  S.  Chry- 
sost.  in  Homil.  60,  ait:  Si  incorporeus  esses , incorporea  dedis- 
set ipse  tibi  dona;  nunc  autem  quia  conjuncta  est  corpori  anima 

(1;  Cfr.  Becanus,  Analog.  cap.  15. — (2)  De  sacram,  tib.  I,  part.  8,  cap.12. 

(3)  Cfr  S.  Thom.  3 p.  q.  61,  art.  1.  — Catech.  Rom.  parte  2,  11.  13. 

tua , sub  sensibilibus  tibi  intelligibilia  tradidit.  2)  Ut  sic  apte 
humiliaretur  homo,  dum  a rebus  sensibilibus  et  infra  se 
positis,  sanctitatem  amissam  quasi  repetere  cogeretur. 
3)  Ut  demonstraretur  omnipotentia  Dei,  qui  solus  per  res 
sensibiles  spiritualem  vitam  gratiae  producere  potest.  4)  Ut 
existerent  notae  quaedam  ac  signacula,  et  vincula,  quibus 
visibilis  Ecclesiae  membra  inter  se  colligarentur  et  ab  aliis 
distinguerentur.  5)  Ut  in  sacramentis  haberentur  totidem 
documenta  et  simul  testimonia  fidei  nostrae.  6)  Demum 
consentaneum  erat  oeconomiae  redemptionis  nostrae,  ut 
sacramenta  essent,  quae  sensibili  forma  divinam  gratiam 
continerent.  Haec  enim  respondent  Auctori  salutis,  qui  in- 
visibilem divinitatem  corporali  humanitati  conjunxit;  re 
spondent  quoque  Ecclesiae  conditioni,  quae  ad  imaginem 
facta  sui  Sponsi,  et  ipsa  thesauros  invisibiles  visibili  societate 
conservat. 

§0.  Q.  4°  An  conveniens  est  septenarius  sacramentorum  nu- 
merus?— R.  Numerus  hic  convenientissimus  est,  quia  respon- 
det cunctis  vitae  spiritualis  necessitatibus,  sive  haec  vita  in 
membris  sive  in  corpore  Ecclesiae  consideretur,  prout  in  ar 
gum.  4°  praecedentis  propositionis  explicatum  est.  Neque 
tantum  relate  ad  subjectum,  sed  etiam  ad  se  invicem  septem 
sacramenta  aptissime  comparata  sunt ; cum  pulcherrimum 
systema,  cujus  centrum  et  caput  est  Eucharistia,  consti- 
tuant. 

51.  Q.  5°  An  septem  N.  L.  sacramenta  in  V . T.  fuere  figu- 
rata?— R.  Videntur  figurata  fuisse  septem  illis  columnis,  quas 
increataet  incarnata  Sapientia  excidit,  et  quibus  domum  suam 
Ecclesiam  imposuit  (i);  item  candelabro  aureo  quod  vidit Za- 
charias  (2),  in  quo  septem  erant  lucernae  ardentes  et  septem 
infusoria  ex  auro  (3). 

52.  Q.  6°  An  omnia  sacramenta  sunt  dignitate  paria?  — 
R.  Nequaquam;  inter  omnia  enim  dignitate  supereminet 
augustissimum  Eucharistiae  Sacramentum,  ad  quod  veluti  ad 
centrum  suum  reliqua  omnia  referuntur  (4).  Quare  Trid. 
Sess.  7,  can.  3,  definit : St  quis  dixerit , haec  septem  sacramenta 

(1)  Prov.  IX,  l.  Cfr.  Hebr.  III,  3 et  6.  —(2)  Cap.  IV. 

(3)  Cfr.  A Lapide , in  hunc  locum.  — (4)  Cfr.  S.  Thom.  p.  3,  q 6o,  art.  3. 

ita  esse  inter  se  paria , ut  nulla  ratione  aliud  sit  alio  dignius ; 
anathema  sit . 

53.  Q.  7°  Quid  sentiendum  de  ordine  quo  sacramenta  a Tri- 
dentino  enumerantur?  — R.  Hic  ordo,  ut  adnotat  Bellarmi- 
nus  (i),  non  est  ordo  dignitatis , sed  potius  prioritatis  seu 
usus  (2),  tum  respectu  individuorum,  tum  respectu  commu- 
nitatis Ecclesiae ; seu  est  ordo  procedendi,  juxta  quem  Ec- 
clesiae membra  perficiuntur ; primo  in  seipsis,  deinde  vero 
respectu  aliorum. 

54.  Q.  8°  Quomodo  varie  dividuntur  ? — R.  i)  In  sacramenta 
vivorum  et  mortuorum. 

2)  In  imprimentia  characterem  ac  non  iterabilia,  et  in  non 
imprimentia  characterem  ac  iterabilia. 

3)  Alia  sunt  necessaria  necessitate  medii,  alia  necessitate 
praecepti  tantum,  alia  liberae  electionis. 

4)  Alia  unicuique  particulari  directe  prosunt;  alia,  nimi- 
rum Ordo  et  Matrimonium,  etiam  directe  communitati. 

5)  Aliud  est  validum  simul  et  fructuosum,  quod  formatum 
dicitur;  aliud  validum,  sed  non  conferens  gratiam  ob  indis- 
positionem  suscipientis,  quod  ideo  informe  vocatur. 

6)  Denique  sacramentum  si  informe  fuerit,  aliud  est  revi- 
viscens, aliud  non  reviviscens. 

(1)  De  sacram.  1.  2,  cap.  28. — 2)  Cfr.  S.  Thom.  p.  3,  q.  63;  item  Wirceb. 
Theol.  De  sacramento  Bapt.  u.  i. 

oo.  Causae  sacramentorum  intrinsecae  sunt  materia  et  for- 
ma; extrinsecae  vero,  minister  et  objectum  ; unde: 

Articulus  I,  de  materia  et  forma  atque  huc  spectantibus. 

Articulus  II,  de  Christo  instituente. 

Articulus  III,  de  ministro  conferente. 

ARTICULUS  I. 

DE  MATERIA  ET  FORMA  SACRAMENTORUM  ATQUE  HUC  SPECTANTIBUS. 

QlLiCSTIONES. 

1°  Ah  singula  sacramenta  perficiuntur  rebus  lanquam  materia  et  verbis 
tanquam  forma  ? - 2°  An  vario  sensu  possunt  accipi  haec  nomina  : 
sacramentum novce  Legis;  RES  et  VERBA  ; MATERIA  et  FORMA?  — 3°  Quo 
modo  intclligendum  est  quod  asseritur  Decreto  ad  Armenos  : Quodli 
bet  sacramentum  N.  L.  perfici  rebus  lanquam  materia , et  verbis 
tanquam  forma ? — 4°  Verba  formae  sunlne  concionaloria  an  conse- 
cratoria  f — 5°  Quid  sunt  caeremoniae  sacramentorum  ? - 6°  Qucenam 
est  caeremoniarum  utilitas  ? — 7°  An  Ecclesia  potestatem  habet 
caeremonias  instituendi  ? 

56.  quaer.  1°  An  singula  sacramenta  perficiuntur  rebus  tan- 
quam materia  et  verbis  tanquam  forma?  — R.  Haec  assertio: 
omnia  N.  L.  sacramenta  perficiuntur  rebus  tanquam  materia  et 
verbis  tanquam  forma , admitti  debet,  saltem  quod  attinet  ad 
loquendi  modum.  Habetur  enim  expresse  in  Decreto  pro  Ar- 
menis,  quod  a Florentino  Concilio  approbatum  est  (i).  Quod 
vero  spectat  ad  hunc  loquendi  modum  intelligendum  seu 
interpretandum,  potest  esse,  atque  revera  est,  opinionum 
nunnulla  varietas. 

,1)0'.  Bellarm.  DeSacram.  ingen.  1.  J,c.  18. 

rum, non  esse  valde  antiqua  : cum  constet  ea  ante  saec^-XIII, 
nec  ab  Anselmo,  nec  ab  Hugone  Victorino,  nec  a Magistro 
Sententiarum  fuisse  usurpata;  sed  tantum  circa  annum  1215, 
ut  Morinus  existimat,  probabiliter  a Guillielmo  Antissiodo- 
rensi  adhiberi  coepta.  — Etenim  respondetur,  illa  nomina  ab 
Ecclesia,  non  tantum  Occidentali,  sed  etiam  Orientali  fuisse 
adoptata  : quodeonstatex Cone.  FlorentinoetTrid.  ;tum  etiam 
ex  declarationibus  Jeremiae  CP.  1575,  et  Dosithei  Jerosolym. 
1672.  Caeterum,  si  antiquitus  minus  nota  fuere  vocabula,  non 
fuit  ignota  res  ipsa  : quod  patet  vel  ex  Augustino  : Accedit 
verbum  ad  elementum  et  fit  sacramentum.  Tract.  8 in  Joan. 

58.  Q.  2°  An  vario  sensu  possunt  accipi  haec  nomina  sa- 
cramentum N.  L.;  res  et  verba;  materia  et  forma?  — R.  Di- 
versis significationibus  possunt  haec  nomina  usurpari ; quas 
juvat  breviter  indicare  ut  sequenti  quaesito  3°  distincte  re- 
spondeatur. 

59.  i)  Sacramentum  N.  L.  potest  accipi  adaequate  vel  inad- 
ffiquate,  et  quidem  tum  materialiter  tum  formaliter.  Ete- 
nim in  quovis  sacramento  N.  L.  reperire  est  elementum 
duplex  : alterum  quasi  materiale;  et  est  totum  illud  sensibile 
(ex  gr.  in  Baptismo,  complexus  ex  ablutione  aquae  et  ver- 
bis : Ego  te  baptizo , etc.)  quod  proxime  delerminatur  atque 
elevatur  ad  esse  sacramentale,  seu  ad  esse  significativum  at- 
que productivum  gratiae  : alterum  quasi  formale;  et  est  id 
quod,  materiali  elemento  veluti  applicatum,  illud  determinat 
ad  esse  sacramentale.  Porro  quando  utrumque  illud  elemen- 
tum simul  junctum  spectatur,  sacramentum  accipitur  adae- 
quate; quando  vero  spectatur  praecisive  alterutrum  e duo- 
bus his  elementis,  sacramentum  accipitur  inadaequate;  et 
quidem  formaliter,  si  spectetur  elementum  formale,  mate  - 
rialiter, si  materiale. 

60.  2)  Verba  et  res  possunt  vocari,  tum  ea  quae  physice  et 
proprie  sunt  talia;  tum  ea  quae  tantum  aequivalenter  sunt 
talia.  Vocatur  proprie  et  physice  verbum  seu  vocabulum  : Vox 
articulata  ab  homine  prolata , conceptuum  ex  instituto  signifi- 
cativa. — Dicitur  vero  aequivalenter  verbum  : Signum  sensibile 
ab  homine  prolatum , voci  articulatae  in  ordine  ad  conceptus 

significandos  aequivalens;  cujusmodi  sunt  nutus,  gestus,  etc. 
Pariter  vocatur  proprie  et  physice  res  (quando  accipitur  ut 
aliquid  oppositum  verbo  seu  contradistinctum  a verbo)  : 
Objectum  sensibile , quod  verbum  non  est.  Dicitur  vero  res  aequi- 
valenter  seu  moraliter  : Objectum  sensibile , quod , licet  sit  ver- 
bum, non  tamen  consideratur , quatenus  verbum  est , sed  qua- 
tenus rei  proprie  tali  aequivalet  in  ordine  ad  certos  effectus. 

61.  3)  Formae  nomine  generatim  venit  : Elementum  deter- 
minans alterum , per  unionem  sui  cum  illo  utriusque  completi- 
vam; nomine  materiae  vero  : Elementum  determinabile  per  for- 
mam (i).  Porro  materia  et  forma  sacramenti  potest  concipi 
multiplex.  Nam  utraque  potest  esse : — a)  ratione  distinctionis 
mutuae,  vel  invicem  realiter  distincta , ut  in  Baptismo;  vel 
tantum  vir tualiter,  ut  in  matrimonio  (2).  — b)  Ratione  sui,  vel 
transiens  vel  permanens  : sic  in  Eucharistia,  substantia  panis 
et  vini  est  materia  transiens  : species  vero  sacramentales 
sunt  materia  permanens. — c)  Ratione  modi  quo  sacramentum 
perficit,  vel  intrinseca , quae  nempe  sacramentum  perficiat 
ut  causa  ejus  intrinseca,  adeoque  per  modum  partis  ex  qua 
sacramentum  constet : ut  ablutio  in  Baptismo;  vel  extrinseca , 
adeoque  non  per  modum  partis.  Porro  materia  extrinseca 
quae  nempe  sacramentum  conficiat  ut  causa  ejus  extrinseca 
vocatur  etiam  materia  circa  quam  cum  circa  illam  sacramenti 
confectio  versetur  : intrinseca  vero  dicitur  ex  qua.  — Gene- 
ratim materia , ratione  necessitatis  suae , potest  esse  essentialis 
vel  integralis  : prout  ad  essentiam  vel  ad  integritatem  sacra- 
menti necessaria  est.  Sic  in  Eucharistia,  panis  triticeus  et 
vinum  de  vite  sunt  materia  essentialis  sed  circa  quam;  in 
sacramento  Poenitentiae,  confessio  peccatorum  est  materia 
essentialis  et  ex  qua  ; poenitentia  vero  a poenitente  adimplenda 
est  materia  ex  qua}  sed  integralis. — Speciatimf  materia  intrin- 
seca seu  ex  qua , ratione  dispositionis  suae , potest  esse  proxima 
vel  remota  . prout  habet  vel  non  habet  omnes  dispositiones 
requisitas  ad  formam  immediate  suscipiendam,  et  cum  ea 
sacramentum  constituendum.  Sic  in  Baptismo,  aqua  est  mate- 

(1)  Cf  tom.  i.  De  Trin.  n.  io  et  seqq.  ubi  de  definit,  formce  et  materiae. 

(2)  Cf.  tom.  i,  De  Deo , n.  64,  ubi  de  distinctionis  notione,  et  n.  98  seq.,. 
ubi  de  notione  compositi. 

ria  ex  qua , remota;  ablutio  per  aquam  est  materia  ex  qua , 
proxima . 

62  Q.  3°  Quomodo  intelligendum  est  quod  asseritur  ex  De- 
creto ad  Armenos  : Quodlibet  N.  L.  sacramentum  perfici  rebus , 
tanquam  materia , et  verbis , tanquam  forma?  — R.  Intelligen- 
dum est — i)  de  sacramento  materialiter  inspecto ; ita  ut  sensus 
sit  hujusmodi  : in  quovis  sacramento  totum  illud  sensibile, 
quod  ad  esse  sacramentale  elevatur  (i),.(ex.  gr.  in  Baptismo, 
complexus  ex  aquae  ablutione  et  verbis  : Ego  te  baptizo , etc.,) 
perficitur  rebus,  etc.  Caeteroquin  enim,  si  loquamur  de  sa- 
cramento adaequate  sumpto,  perficitur  tanquam  materia  rebus 
et  verbis  simul  rite  conjunctis;  tanquam  forma  vero,  institu- 
tione Christi,  quae  complexum  illum  rerum  atque  verborum 
ad  gratiam  significandam  ac  producendam  elevat.  — 2)  De 
materia  et  forma  etiam  intrinseca,  saltem  quoad  ea  sacramenta 
quae  in  usu  et  actione  transeunte  consistunt  : ita  Suarez  cum 
multis  (2).  — 3)  De  rebus  et  verbis  physice  vel  saltem  aequiva- 
lenter  talibus  : sic  theologi  communius. 

63.  Q.  4°  Verba  formae  suntne  concionaloria , an  consecrato - 
ria?  — R.  Protestantes  docuerunt  verba  illa  esse  tantum 
concionatoria,  juxta  principium  suum  quo  statuunt,  sacra- 
menta tantum  ad  fidem  nutriendam  esse  instituta;  quod 
damnavit  Trid.  Sess.  7,  can.  5.  At  catholica  veritas  docet, 
verba  sacramenti  esse  vere  consecratoria;  i.  e.  consecrantia 
materiam  ; quo  fit,  ut  materia  non  tantum  e profana  fiat  sa- 
cra; sed  etiam  fiat  pars  sacramenti  et  concausa  gratia?.  Haec 
verborum  virtus  luculenter  patet  ex  Baptismo  parvulorum, 
qui  validus  semper  est  habitus,  licet  infantes  nihil  de  verbis 
percipiant.  Aliunde  id  ipsum  Scriptura  et  Patres  testantur  : 
Calix  benedictionis , cui  benedicimus , nonne  communicatio  san- 
guinis Christi  est?  I Cor.  X,  16.  — Vetus  auctor  libri  De  sa- 
cramentis : Ubi  accesserit  consecratio , de  pane  fit  caro  Christi. 
Lib  4,  c.  4,  n.  14. 

(t)  Complexus  materi®  et  form*  simul  junctarum,  cum  sua  significatione 
naturali,  quam  videlicet  retineret,  etiamsi  sacramentum  non  esset,  utpote 
naturaliter  vel  institutione  humana  ex  rebus  et  verbis  exurgentem, elevatur 
Institutione  Christi  ad  gratiam  cuique  sacramento  propriam  significandam 
atque  efficiendam.—  (2)  Cf.  Suar.  tom.  18,  disp.  2,  sect.  2. 

64.  Q.  5°  Quid  sunt  caeremoniae  sacramentorum?  — R.  Sunt 
accidentales  ritus,  ab  Ecclesia  in  sacramentorum  administra- 
tione  laudabiliter  usurpati.  — Caeremonia  et  ritus  (i)  affinia 
sunt  significatione  vocabula,  quae,  licet  aliquando  promi- 
scue adhibeantur,  non  tamen  plane  confundi  possunt. 
Ritus  generatim  dicitur  quicumque  mos,  quaecumque  cow- 
suetudo  probata.  — Caeremonia  vero  est  ritus  externus  ha- 
bens peculiarem  aliquam  dignitatem,  solemnitatem , vel  signi- 
ficationem. — Caeremonia,  ut  et  ritus,  distinguitur  in  civilem 
et  religiosam ; religiosa  porro  in  sacramentalem  et  non 
sacr omentalem,  prout  pertinet  vel  non  pertinet  ad  sacra- 
menta. 

65.  Ritus  sacramentalis  est  duplex,  alter  substantialis  ipsius 
sacramenti  saltem  partialiter  constitutivus ; alter  accidentalis , 
sacramenti  substantiam  non  attingens  (2).  Posterior,  qui  com- 
muniter nomine  sacramentalis  caeremoniae  venit,  et  solus  hic 
est  explicandus,  describi  potest  : Exterior  actio  religiosa , 
aut  circumstantia , vel  conditio  ejus , in  sacramentorum  admi- 
nistratione  et  sacrificii  oblatione , ab  Ecclesia  observata  (3). 
Hujusmodi  sunt  luminaria,  vestes,  signa  crucis,  precationes, 
cantus,  etc. 

66.  Q.  6°  Quaenam  est  caeremoniarum  utilitas?  — R.  1)  Caere- 
moniae, tum  antiquitate  tum  significatione  maxime  venera - 
biles,  ad  reverentiam  sacramentis  conciliandam  egregie 
conferunt.  2)  Juvant  ad  majestatem  et  ornatum  cultus,  qui 
caeremoniarum  dignitate  nudatus  statim  vilescit.  3)  Inser- 
viunt devotioni  fidelium,  quae  externis  et  sensibilibus  rebus 
excitari  et  foveri  solet.  4)  Inserviunt  instructioni  fidelium  : 
juvant  enim  intelligentiam,  praesertim  rudium,  quibus  sunt 
loco  Scripturae;  juvant  et  memoriam,  ex  qua  divina  mysteria 
et  beneficia,  nisi  frequenter  variis  caeremoniis  repraesenten- 
tur, brevi  oblitterantur.  5)  Sunt  protestatio  fidei  et  religionis. 
G)  Distinguunt  Catholicos  et  custodiunt  ab  hfereticis  sacras 
caeremonias  respuentibus. 


Cfr.  infra  Tract.  DeEuchar.  part.  2,  cap.  3,  art.  1,  quaest.  4,  n.  331 

(2)  Cfr.  Theol.  Mechliu.  De  sacram,  in  gen.  n.  48. 

(3)  Suar.  t.  18,  disp.  15,  sect.  1,  2. 

67.  Q.  7°  An  Ecclesia  potestatem  habet  caeremonias  instituendi? 
— Resp.  affirmative.  Etenim  t)  Christus  Apostolis,  eorum- 
que  successoribus  omnem  contulit  potestatem  ad  convenien- 
ter Dei  cultum  ordinandum  et  sacramenta  dispensanda:  Sic 
nos  existimet  homo  ut  ministros  Christi , et  dispensatores  myste - 
riorum  Dei,  1 Cor.  IV,  1 ; — Caetera  cum  venero  disponam , 
I Cor.  XI,  34  (i).  — Atqui  ad  convenientem  illam  ordinatio- 
nem et  dispensationem  maxime  conducunt  caeremoniae,  ut 
ex  modo  dictis  patet;  ergo.  2)  Constat  e SS.  Patribus  Eccle- 
siam ab  apostolicis  temporibus  hac  potestate  usam  esse  ; 
porro,  ut  Augustinus  ait,  disputare  contra  id  quod  facit  uni - 
versatis  Ecclesia , insolentissimae  insaniae  est.  Quare  merito 
Concilium  Trid.  asserit,  hanc  potestatem  perpetuo  in  Ecclesia 
fuisse , ut  in  sacramentorum  dispensatione , salva  illorum  sub - 
stantia,  ea  statueret  vel  mutaret , quae  suscipientium  utilitati , 
seu  ipsorum  sacramentorum  venerationi, pro  rerum , temporum 
et  locorum  varietate , magis  expedire  judicaret  (2).  Hinc  quoque 
rectissime  tulit  hunc  canonem:5t  quis  dixerit , receptos  et 
approbatos  Ecclesiae  catholicae  ritus,  in  solemni  sacramentorum 
administratione  adhiberi  consuetos,  aut  contemni , aut  sine  pec- 
cato a ministris  pro  libitu  omitti , aut  in  novos  alios  per  quem- 
cumque Ecclesiarum  Pastorem  mutari  posse;  anathema  sit  (3). 

ARTICULUS  II. 

DE  CHRISTO  INSTITUENTE. 

Propositio  unica,  de  sacramentorum  divina  institutione. 

Quaestiones. 

PROPOSITIO. 

Omnia  et  singula  iV.  L.  sacramenta  Christus  immediate  et  per 
seipsum  instituit. 

68.  Prima  pars,  Christum  instituisse  omnia  sacramenta, 
de  fide  est,  ex  Trid.  Sess.  7,  can.  1 ; secunda  pars,  Christum 
ea  immediate  et  per  seipsum  instituisse,  certa  apud  Theolo- 
gos sententia  est. 

(1) Cfr.  tom.  \,  De  Eccl.,  n.  123  seqq. 

(2)  Sess  21,  cap.  2. 

(5)  Sess.  7,  can.  13. 

ii. 

69.  Propositio  haec  non  est  juris,  sed  facti ; enuntiat  enim 
quis  institutor  sacramentorum  sit,  non  vero  quis  esse  po- 
tuisset. 

70.  Dicitur  Christum  instituisse  sacramenta;  sed  instituere 
potuisset  mediate  vel  immediate.  Mediate , h.  e.  per  Aposto- 
los vel  Ecclesiam,  ex  speciali  mandato;  et  sic  Extremam 
Unctionem  ab  Apostolis  fuisse  institutam  post  ascensionem 
Domini,  olim  asseruerunt  Hugo.Vict.  et  Magister  Sent. ; sic 
etiam  Alexander  Alensis  Confirmationem  a concilio  Mel- 
densi  84$,  originem  habere  putavit.  — Immediate  Christus 
instituit  sacramenta,  si  per  seipsum,  sicut  Eucharistiam,  ita 
reliqua  tradidit  Apostolis  dicens:  Hoc  facite;  quae  senten- 
tia in  propositione  asseritur. 

71.  prob.  i pars.  1°  Sic  nos  existimet  homo , ut  ministros 
Christi  et  dispensatores  mysteriorum  Dei.  1 Cor.  IV,  1.  Ergo 
non  instituendi  sacramenta,  sed  ministrandi  et  dispensandi 
potestatem  acceperunt  Apostoli. 

72.  2°  S.  Ambrosius,  vel  vetus  scriptor  sub  ejus  nomine : 
Auctor  sacramentorum  quis  est,  nisi  Dominus  J esus?  De  sacram, 
lib.  4,  cap.  4. 

73.  3°  Ratione  theol.  Sicut  Deus  auctor  est  gratiae,  ita  ar- 
biter est  et  auctor  modi  quo  vult  eam  dare;  et  sicut  eam 
tribuit  cui  vult,  ita  etiam  quomodo  vult  largitur. 

74.  n.  pars.  Immediate.  1°  Hic  est  sensus  obvius  Trid. 
Sess.  7,  can.  1. 

75.  2°  Idem  est  sensus  obvius  I Cor.  IV,  1 ; quod  clarius 
patet  ex  collatione  eorum  quae  dicit  Apostolus  cap.  praeced. 
4 et  5:  Quid  igitur  est  Apollo?  Quid  vero  Paulus?  Ministri 
ejus  cui  credidistis. 

76.  3°  Ex  inductione.  Quaedam  sacramenta  novimus  im- 
mediate a Christo  instituta ; ergo  inductione  concludimus, 
reliqua  omnia  sic  instituta  fuisse.  — Quod  si  dubitandi  locus 
esset,  hic  praecipue  circa  Extremam  Unctionem  existeret;  at 
Trid.  Sess.  14,  de  Extr.  Unet.  can.  1,  dubium  sustulit. 

77.  4°  Si  quaedam  sacramenta  instituisset  Ecclesia,  mutare 
posset  eorum  substantialia,  sicut  eorum  ritus,  quos  ipsa  in- 
stituit; sed  Trid.  sat  aperte  negat  hanc  potestatem  competere 
Ecclesiae,  dum  Sess.  21,  cap.  2,  docet  quidem  esse  potestatem 

in  Ecclesia  mutandi  sacramentorum  ritus,  at  salva  eorum 
substantia  ; hoc  est,  non  posse  Ecclesiam  immutare  eorum 
materias  et  formas,  sub  ea  ratione  sub  qua  eas  Christus  in- 
stituit. 

QUESTIONES. 

1°  Cuinam  competit  sacramentorum  institutio?  — 2 An  Christus  om- 
nium sacramentorum  materias  et  formas  determinavit  f 

78.  quasr.  1°  Cuinam  competit  sacramentorum  institutio  ? — 
R.  Si  quaestio  sumatur  in  thesi  generali,  cuinam  nempe  insti- 
tutio sacramenti  competere  possit,  dicendum:  institutor  prin- 
cipalis non  potest  esse  nisi  Deus,  ad  quem  solum  pertinet 
determinare  media  dispensandae  sua}  gratia}.  Quare  Christus, 
qui  Deus-Homo  est,  hac  principali  potestate  gaudet:  non  so- 
lum secundum  voluntatem  divinam,  sed  etiam  secundum  vo- 
luntatem humanam,  quae,  utpote  conjuncta  personae  Verbi, 
illam  principalitatem  potestatis  participat  (i) : Data  est  mihi 
omnis  potestas  in  coelo  et  in  terra . Matth.  ult.  — Potest  tamen 
Deus,  juxta  S.  Thomam  (2),  puro  homini  communicare  pote- 
statem instituendi  sacramenta,  sed  tantum  ministerialem  et 
quasi  delegatam. 

79.  Quod  si  quaestio  sumatur  in  hypothesi  praesentis  provi- 
dentiae, utrum  revera  sacramentorum  institutio  reservata  sit 
soli  Christo,  an  etiam  Ecclesiae  communicata,  dicendum: 
Christo  soli  reservata  esse  videtur  : nullibi  enim  legimus  Ec- 
clesiam hanc  potestatem  accepisse;  imo  potius  non  accepisse 
positivis  argumentis  suadetur  (3). 

80.  Q.  2°  An  Christus  omnium  sacramentorum  materias  et 
formas  determinavit? — R.  i)  Christum  aliquo  modo  determi- 
nasse sacramentorum  omnium  materiam  et  formam,  certa 
Theologorum  sententia  est.  Christus,  enim,  ut  probavimus, 
est  immediatus  auctor  sacramentorum  N.  L.;  sed  immediatus 
auctor  alicujus  compositi  ille  proprie  dicitur,  qui  ejus  mate- 
riam et  formam  instituit  ac  determinat;  ergo. 

(1)  Cfr.  S.  Thom.  p.  3,  q.  6i,  art.  3. — Cf.  infra,  de  ministro,  n.  88. 

Ibid.  art.  4.  — (3)  Cfr.  dicta  in  propos.  praeced. 

81.  2)  Christum  non  determinasse  sacramentorum  om- 
nium materias  et  formas  eodem  modo,  sed  alias  in  specie 
infima , alias  plus  minusve  generice , communius  existima- 
tur. 

82.  3)  Certum  est  Christum  non  determinasse  materias 
in  individuo ; neque  formam  determinasse  quoad  verba  vel 
quoad  idioma  , sed  tantum  quoad  substantiam  vel  sen- 
sum. 

83.  4)  Certa  quoque  Theologorum  sententia  est,  Christum  in 
specie  materiam  et  formam  Baptismi  et  Eucharistiae  determi- 
nasse. 

84.  5)  Idem  communius  asserunt  DD.  de  sacramentis  Poe- 
nitentiae, Extremae  Unctionis  et  Matrimonii. 

85.  6)  Quod  attinet  ad  Confirmationem,  non  pauci  tenent 
determinationem  fuisse  genericam. 

86.  7)  De  sacramento  Ordinis  gravior  exstat  controversia, 
inde  potissimum  nata,  quod  Ecclesia  graeca  illud  conferat 
aliis  ritibus  ac  latina;  imo  ipsa  Ecclesia  latina  non  iisdem 
plane  ac  hodie  ritibus  olim  usa  sit.  Quaere  multi  Doctores  as- 
serunt Christum  materiam  et  formam  Ordinis  in  genere  tantum 
designasse,  relicta  Ecclesiae  potestate  res  et  Verba  in  specie 
determinandi,  quae  pro  variis  locis  et  temporibus  magis  con- 
venirent.— Hanctamen  sententiam  alii  rejiciunt  utpote  quam 
putant  minus  consonare  cum  Tridentino  dicente,  Ecclesiam 
quidem  gaudere  potestate  circa  sacramenta,  at  salva  eorum 
substantia.  Quapropter  recentiores  auctores  non  pauci  tenent, 
materiam  et  formam  Ordinis,  ut  et  sacramentorum  omnium, 
a Christo  in  specie  determinatas  fuisse. 

ARTICULUS  III. 

DE  MINISTRO  CONFERENTE. 

Quaestiones  praeviae. 

Propositio  I,  dc  fide  et  probitate  ministri. 

Propositio  II,  de  intentione  ministri. 

Quaestiones  de  intentione. 

QUESTIONES  PREVIE. 

\°  Quotuplex  distinguitur  causa  efficiens  gratice  in  sacramentis  T — 
2°  Quomodo  Christus  operatur  in  sacramentis  ? — 5U  Quotuplex  di- 
stinguitur sacramentorum  minister  ? — 4°  Quid  circa  sacramentorum 
administrationem  inquirendum  est  ? 

87.  qujER.  1°  Quotuplex  distinguitur  causa  efficiens  gratiae  in 
sacramentis?  — R.  Quintuplex:  i)  principalis,  qui  est  solus 
Deus ; 2)  meritoria , quae  est  Passio  Christi ; 3)  ministerialis 
minus  principalis  et  secundario  seu  remote  instrumentalis , 
qui  est  homo  sacramentum  conferens;  4)  instrumentalis  pro- 
xima, quod  est  ipsum  sacramentum;  3)  ministerialis  et  in - 
slrumentalis  principalis,  quae  est  humanitas  Christi,  seu  Chri- 
stus ut  homo. 

88.  Q.  2°  Quomodo  Christus  in  sacramentis  operatur?  — 
R.  Christus  interiores  sacramenti  effectus  operatur  non  tan- 
tum ut  est  Deus,  per  potestatem  seu  auctoritatem  supremam : 
sed  etiam  ut  est  homo,  per  potestatem  ministerii  principalis , 
sive  excellentiae.  Potestas  autem  excellentiae  consistit  in  qua- 
tuor  (1) : 4)  in  eo,  quod  Christus  per  merita  sua  vim  et  effica- 
ciam sacramentis  tribuere  potuerit;  2)  quod  ipse  solus  sit 
principalis  et  proprio  jure  sacramentorum  minister:  quare 
ab  aliis  ministrari  non  possunt,  nisi  tanquam  vicariis,  Christi 
nomine  et  loco  agentibus  ; 3)  quod  ipse  solus  potuerit  sacra- 
menta instituere;  4)  quod  ipse  solus  sacramentorum  effectum 
etiam  sine  sacramentis  conferre  possit,  ut  contulit  Magdalenae 
et  paralytico  (2). 

89.  Q.  3°  Quotuplex  distinguitur  sacramentorum  minister? 
— R.  Quadruplex.  1)  Alius  est  enim  principalis , scilicet  Chri- 
stus, per  potestatem  excellenti ; alius  minus  principalis  seu 

(I)  S.  Thom.  p.  3,  q.  64,  art.  3.—  (2  Luc.  VII,  48 ; Matth.  IX,  2. 

secundarius , qualis  esse  potest,  de  lege  Dei  ordinaria,  solus 
homo  viator. 

90.  2)  Minister  secundarius  alius  est  ordinarius,  alius  extra - 
ordinarius. 

91.  3)  Minister  secundarius  iterum,  alius  est  solemnitatis , 
qui  speciali  consecratione  ad  sacramentum  ministrandum  est 
deputatus ; alius  necessitatis,  qui  absque  speciali  consecra 
tione  mere  deputatur  pro  necessitate. 

92.  4)  Respectu  Eucharistiae,  distinguitur  minister  conficiens 
et  minister  dispensans. 

93.  Q.  4°  Quid  circa  sacramentorum  administrationem  in- 
quirendum est? — R.  Inquirendum  i)  quis  sit  minister  (secun- 
darius) legitimus;  2)  quaenam  sint  in  eo  requisita  ut  valide 
ministret:  an  requiratur  intentio,  an  vera  fides,  an  probitas 
vel  sanctitas? — Unde  consideranda  veniunt  quatuor:  ministri 
persona , intentio , fides,  probitas. 

94.  Circa  personam  ministri  errant  Prolestantes  docendo, 
omnes  baptizatos  esse  legitimos  omnium  sacramentorum  mi- 
nistros, saltem  radicaliter , nec  requiri  nisi  vocationem  mul- 
titudinis, ut  actu  ministerium  exercere  possint.  — Catholici  e 
contra  docent,  ministros  esse  tantum  quasdam  personas,  quae 
Christi  voluntate  determinatae  sunt  inter  homines  viatores. 
Quae  doctrina  de  sacramentis  singulis  infra  probabitur;  hic 
duntaxat  de  requisitis  in  ministro  agendum. 

propositio  i. 

U t valeat  sacramentum , non  requiritur  in  ministro  fides  aut 

sanctitas. 

95.  De  fide , quoad  sanctitatem,  ut  definit  Trid.  Sess.  7, 
can.  12.  Errorem  contrarium  jam  damnaverat  Melchiades 
Papa  adversus  Donatistas  saec.  IV,  et  Cone.  Constant,  adver- 
sus Wicleffitas  et  Hussitas.  — Altera  pars  propositionis,  de 
non  necessitate  fidei,  quatenus  spectat  ad  Baptismum,  de  fide 
est,  ut  constat  ex  Trid.  can.  4 de  Bapt.  Quod  vero  attinet  ad 
sacramenta  reliqua  (si  Poenitentiam  excipias,  quae  invalide  a 
sacerdote  acatholico  administratur,  non  quidem  ex  defectu 
fidei,  sed  ex  defectu  jurisdictionis,  qua  carent  acatholici  (t)), 

(I)  In  periculo  mortis  potest  poenitens  valide  absolvi  etiam  a sacerdote 

certa  est  ac  fidei  proxima . Etenim  quae  Cone.  Trid.  de  Ba- 
ptismo pronuntiat,  ob  intimam  analogiam,  de  reliquis  sacra- 
mentis dicta  etiam  intelligi  debent  (i). 

96.  Dicitur  in  propositione:  ut  valeat;  quia  agitur  de^ 
validitate  non  de  liceitate  administrationis,  quae  apprime  dis- 
tinguenda sunt.  Sciendum  enim  est,  ut  Catechismus  Concil. 
Trid.  tam  nitide  exponit,  ministrum  sua  pravitate  sacramenti 
virtutem  impedire  non  posse,  sed  sibimetipsi  damnationem 
acquirere. 

97 . Non  requiritur  fides,  ideoque  ab  haeretico  aut  infideli 
collatum  sacramentum  omnino  valet.  Circa  hoe  dogma,  non- 
dum tunc  satis  eliquatum,  exorta  est  in  Africa,  saec.  111,  cele- 
bris quaestio,  quae  rebaptizantium  vocatur.  Agrippinus,  Car- 
thaginiensis Episcopus,  S.  Cypriani  antecessor,  statuerat 
(217),  esse  rabaptizandos  eos  qui  ab  haereticis  fuerant  bapti- 
zali.  Postea  Cyprianus,  in  duplici  synodo  (255  et  256),  item 
decrevit.  Re  delata  Romam  ad  Stephanum  Papam,  obstitit 
Stephanus  et  respondit : Si  quis  a quacumque  heeresi  venerit 
ad  nos , nihil  innovetur , nisi  quod  traditum  est , ut  manus  illi 
imponatur  in  poenitentiam...  Quod  accepimus  ab  Apostolis  hoc 
sequimur.  Simul  Pontifex  litteras  minitabundas  ad  Cypria- 
num dedit,  nec  non  ad  Firmilianum  Caesariensem  Episco- 
pum, qui  cum  Episcopis  Ciliciae,  Cappadocia*  et  aliis, 
Cypriani  erat  in  errore  socius.  — Licet  autem  intentarit  utri- 
que Praesuli  excommunicationem  Stephanus,  non  tamem 
tulit;  verosimiliter  exoratus  precibus  Dionysii  Alexandrini, 
qui  teste  Eusebio  (2),  pro  Firmiliano  praesertim  ac  caeteris 
Asiaticis,  ne  eos  a communione  praecideret,  apud  Stephanum 
intercesserat.— Utrum  Stephanus  hanc  quaestionem  ad  fidem, 
an  ad  disciplinam  pertinere  censuerit,  non  omnino  certum 
est ; saltem  non  definivit  ex  cathedra  ut  dogma  fidei ; sed  Cy- 
priani opinionem  ut  contrariam  traditae  consuetudini  rejecit. 

— Stephanus  martyrio  coronatus  est  sub  Valeriano,  anno  257, 
Cyprianus  similiter  258.  Firmilianum  vero  Ecclesia  graeca 
inter  Sanctos  constanter  coluit. 

haeretico  aut  schismatico,  catholicis  deficientibus ; tunc  enim  jurisdictio- 
nem supplet  Ecclesia,—  (1)  Cfr.  Perrone,  De  sacram,  in  gen.  u.  106. 

(2)  Hist  lib.  7,  cap.  4. 

98.  Errorem  Rebaptizantium  renovarunt,  sed  longius  pro- 
gressi, Donatistae  saec.  IV.  Pulso  namque  Caeciliano  Cartha- 
giniensi Episcopo,  intrusus  est  Majorinus,  agente  praecipue 
Donato  Casarum  Nigrarum  Episcopo,  praetendendo  Caeciliani 
ordinationem  fuisse  nullam,  propterea  quod  a proditore  sa- 
crorum codicum  fuisset  ordinatus  (311). 

99.  Eumdem  errorem  resuscitarunt,  saec.  XII,  Apostolici 
ac  Waldenses  et,  saec.  XIV,  Wicleffitae  ac  Hussitae;  qui  tamen 
generatim  docebant,  essentialem  esse,  non  tantum  fidem, 
sed  etiam  sanctitatem  in  ministro.  Quem  alterum  errorem 
quoque  propositio  rejicit  his  verbis  : nec  requiritur  sanctitas , 
hoc  est,  improbitas  aut  ullum  peccatum  ministri  non  officit 
validitati  sacramentorum. 

100.  probatur  utraque  pars  simultanee.  1°  Ex  Scriptura, 
unde  duo  non  obscure  colliguntur:  i)  ministrum  non  sua  sed 
divina  auctoritate  operari;  2)  Deum  hanc  potestatem  a mini- 
stro, ob  ejus  infidelitatem  et  peccata,  non  auferre.  Neque  qui 
plantat  est  aliquid , neque  qui  rigat , sed  qui  incrementum  dat, 
Deus.  I Cor.  III,  7.  — Multi  dicent  mihi  in  illa  die:  Domine , 
Domine , nonne  in  nomine  tuo  prophetavimus , et  in  nomine  tuo 
daemonia  ejecimus,  et  innomine  tuo  virtutes  multas  fecimus? 
Matth.  VII,  22  seqq. 

101.  2°  Traditionem  Augustinus  invocat  contra  Donatistas: 
Huj us  consuetudinis  robore,  ai  t,  tenebatur  orbis  terrarum,  quando 
re  in  quaestionem  pertracta,  communis  traditio  etiam  ad  Concilii 
plenarii  auctoritatem  roburque  deducta  est.  De  Bapt.  lib.  2, 
cap.  7 (i).  — Optime  S.  Greg.  Naz.  sacramenta  administranda, 
vel  potius  ipsum  ministrum,  sanctum  vel  improbum,  com- 
parat sigillo,  aureo  vel  ferreo,  quod  utrumque  eamdern  regis 
imaginem  gerens,  idem  prorsus  signaculum  imprimit  in 
cera  (2). 

102.  objic.  1°  Nemo  dat  quod  non  habet;  atqui  mali  mini- 
stri non  habent  gratiam  sanctificantem,  ergo.  — R.  Dist.maj. 
Nemo  dat  quod  non  habet,  si  agat  ut  causa  principalis,  et 
nomine  proprio  ac  propria  virtute,  conc . ; si  agat  ut  causa 
instrumentalis,  et  nomine  alieno,  subd . : nemo  dat  quod 

(1)  Ct'r.  Bellarm.  De  sacram,  lib.  I,  cap.  26.—  (2)  Orat.  40,  n.  25. 

nec  habet  virtute  causae  principalis,  nec  virtute  propria,  conc. : 
nemo  dat,  quod  non  habet  in  se  ipso  et  virtute  propria, 

nego. 

103.  Obj.  2°  Christus,  Apostolos  constituens  ministros  sa- 
cramentorum, dixit  : Accipite  Spiritum  S.,  Joan.  XX,  22; 
ergo  ministri,  ut  possint  sacramenta  administrare,  debent 
habere  Spiritum  S.  et  sanctitatem.  — R.  l\ego  consequent. 
Etenim  Spiritus  S.  datur  sacerdotibus  ut  habeant  potestatem, 
et  simul  ut  sanctificentur  quemadmodum  decet  ministros 
Christi.  At  sanctitate  amissa,  non  destituuntur  potestate,  quae 
immutabiliter  permanet. 

PROPOSITIO  II. 

Ut  valeat  sacramentum,  requiritur  in  ministro  vera  intentio 
faciendi  id  quod  facit  Ecclesia. 

104.  De  fide  exTrid.  Sess.  7,  can.ll.  — Tridentinis  Patri- 
bus praeiverat  Martinus  V in  Conc.  Constant.,  et  EugeniuslV, 
in  Conc.  Florent. 

105.  Intentio  in  genere,  ut  hic  accipitur,  est  voluntatis  de- 
liberata tendentia  in  aliquid,  sive  faciendum,  sive  omitten- 
dum, sive  consequendum,  etc.  ; id  est,  actus  voluntatis  deli- 
beratus, quo  haec  fertur  in  aliquod  objectum.  Itaque  intentio 
faciendi  id  quod  facit  Ecclesia,  est  tendentia  deliberata  vo- 
luntatis, ad  illum  ritum  ponendum  quem  ponit  Ecclesia.  Jam 
vero  hujusmodi  intentio  spectari  potest  ratione  objecti , in  quod 
voluntas  fertur,  et  ratione  modi , quo  in  illud  fertur  : sub 
utroque  respectu  intentio  varia  distinguitur. 

106.  Ratione  objecti , intentio  faciendi  quod  facit  Ecclesia 
potest  t)  esse  vel  mere  externa  vel  insuper  interna.  Vocatur 
mere  externa,  si  tantum  sit  intentio  faciendi  materialiter,  quod 
facit  Ecclesia,  seu,  faciendi  ritum  externum  quem  facit  Ec- 
clesia. Vocatur  interna,  si  sit  intentio  faciendi,  etiam  forma 
liter , id  quod  facit  Ecclesia  ; seu,  faciendi  non  tantum  ritum 
externum,  quem  facit  Ecclesia,  sed  etiam  id  quod  per  ritum 
externum  Ecclesia  facere  intendit  (i).  Itaque  habere  inten 
tionem  mere  externam  ille  dicitur,  qui  praeter  actiones  exte 

(l)  Cfr.  Platel.  Synops.  de  sacr.  in  genere , n.  84. 

riores  ad  sacramentum  in  Ecclesia  requisitas,  nihil  aliud  nec 
explicitenec  implicite  intendit  ex  iis,  quae  peractiones  illas 
lieri  intendit  Ecclesia.  Porro  2)  intentio  mere  externa  potest 
esse  seria  vel  jocosa,  sive  interne,  sive  etiam  externe.  Est  se- 
na, si  voluntas  in  ritum  externum  feratur,  ut  in  rem  non 
jocosam  sed  seriam.  Est  jocosa , si  in  illum  feratur  ut  in  rem 
jocosam  : et  quidem  est  jocosa  tantum  interne , si  feratur  in 
illum  ritum  ut  quid  jocosum,  non  tamen  ut  ponendum  modo 
externe  jocoso  : est  vere  jocosa  etiam  externe , si  feratur  in 
illum  ritum,  ut  ponendum  modo  externe  jocoso,  ex.gr.  ut  in 
comoediis  fieri  solet. 

i 07 . Ratione  modi,  intentio  potest  ess e actualis,  vir tualis, 
habitualis , indirecta  vel  inter pretativa. 

108.  Dicitur  in  propositione,  requiritur  intentio;  contra 
Protestantes,  qui  nullam  asserunt  intentionem  requiri  : ita 
ut  valeat  juxta  ipsos  sacramentum  administratum  ab  ebrioso; 
dormiente,  etc.  — Intentio  vera;  praescindendo  a quaestione 
utrum  intentio  mere  externa,  praesertim  interne  jocosa  ex- 
terne vero  seria,  appellari  jure  possit  vera  intentio. — Faciendi 
id  quod  facit  Ecclesia,  hoc  est,  ritum  in  Ecclesia  frequentatum 
ponendi. 

109.  prob.  i pars.  Intentio  vera.  1°  Deducitur  ex  Scriptura. 
Etenim  Christus  sacramenta  instituit  per  homines  admini- 
stranda; ergo  humano  modo  et  cum  vera  intentione  admini- 
stranda constituit  : Hoc  facite  in  meam  commemorationem. 
i Cor.  XI,  24. — Sic  nos  existimet  homo  ut  ministros  Christi  et 
dispensatores  mysteriorum  Dei.  I Cor.  IV,  1. 

110.  2°  Ecclesia  nunquam  approbavit  Baptismum  aliave 
sacramenta,  ab  insanis  vel  ebriis,  vel  per  jocum  et  ludibrium 
coilata.  Ordinatio  Novatiani,  saec.  III,  ab  Episcopis  temulen- 
tis facta,  a Cornelio  Papa  adumbrata  et  inanis  manuum  im- 
positio vocatur  (i). 

111.  3°  Ratione,  i)  Conficiens  sacramentum  agit  ut  minister 
Christi : atqui  nemo  agit  ut  minister  alterius,  nisi  vere,  saltem 
aliquo  modo,  id  facere  intendat  quod  alter  nomine  suo  fieri 
voluit.  Ergo. — 2)  Actiones  sacramentales  sunt  actiones  quae- 

(1)  Epistola  ad  Fabium  Antiochenum,  apud  Euseb.  Hist.  Eccles.  lib.  4, 
cap.  43. 

dam  morales  : atqui  ad  actionem  moralem  requiritur  aliqua 
vera  intentio.  Ergo.  — 3)  Verba  formae  in  sacramentis  non 
sunt  speculativa  sed  practica,  id  est,  operativa  ejus  rei  quam 
significant. Atqui  non  possunt  esse  talia,  nisi  in  eo  qui  verba 
profert  adsit  potestas  et  vera  intentio  id  faciendi.  In  hoc  enim 
differunt  verba  practicaa  speculativis,  seu  mere  significativis, 
quod  haec,  a quocumque  et  quomodocumque  proferantur, 
semper  idem  significant  : illa  vero,  ad  suum  effectum  requi- 
rant potestatem  ac  intentionem  in  proferente.  Unde,  qui  ex- 
terius profert  formam  contractus,  si  intentionem  contrahendi 
non  habeat,  nihil  operatur. 

112.  ii  pars.  Intentio  faciendi  quod  facit  Ecclesia. — Etenim, 
ut  patet  argumentis  in  la  parte  propositionis  allatis,  requiri- 
tur vera  intentio  faciendi  quod  Christus  instituit.  Atqui  hujus- 
modi intentio  est  (vel  explicite,  vel  saltem  implicite)  intentio 
faciendi  quod  facit  Ecclesia.  Ergo  intentio  faciendi  quod  facit 
Ecclesia  requiritur. 

QUAESTIONES. 

i°  Qualis  intentio  est  ad  valorem  sufficiens  ? — 2°  Quxnam  circa  inten- 
tionem controversia  est  cum  Protestantibus,  et  quep  disceptatio  inter 
ipsos  Catholicos  ? — 5°  An  opinio  Ambrosii  Catharini  damnata  fuit 
ab  Alex.  VIII , proscriptione  propositionis  28? 

113.  qUaER.  1°  Qualis  intentio  est  ad  valorem  sufficiens?  — 
K.  Non  requiritur  intentio  producendi  effectum  sacramenti, 
neque  celebrandi  ritum  tanquam  sacrum , neque  faciendi  id 
quod  facit  Ecclesia  Romana ; sed  sufficit  intentio  generalis 
faciendi  quod  facit  Ecclesia.  Etenim  praeterquam  quod  Trid. 
nihil  ultra  insinuat,  illa  sufficientia  manifeste  patet  ex  vali- 
ditate sacramenti  ab  haereticis  et  infidelibus  administrati. 
Deinde  sacramenta  sunt  quasi  publica  Christi  sigilla,  quae  va- 
lent, sicuti  diplomata  civilia,  dummodo  a viro  competente 
rite  conferantur.  Id  autem  in  eo  fundatur,  quod  minister  non 
suo  sed  principis  nomin&agit (i). 

114.  Q.  2°  Queenam  circa  intentionem  controversia  est  cum 
Protestantibus,  et  quee  disceptatio  inter  ipsos  Catholicos?  — 

H)€fr.  S.  Thom.  3 p.  q.  64,  art.  3 et  10. 

R.  Protestantes,  ut  dictum  est,  nullam  requirunt  intentionem 
in  ministro.  Lutherus,  in  lib.  de  captivitate  Babylonica , affir- 
mat, sufficere  illam  intentionem,  quam  supra  vocavimus 
externam,  quantumvis  jocosa  etiam  externe  sit.  Catholici  vero 
docent,  requiri  intentionem  saltem  faciendi  quod  facit  Eccle- 
sia, ut  minimum  externam , atque  externe  seriam . Unde  una- 
nimiter concludunt : i)  sacramenta  esse  nulla  si  admini- 
strentur per  jocum ; nam  Ecclesia  rem  seriam  agit,  et  qui 
jocatur  non  vult  vere  quod  facit  Ecclesia ; 2)  sacramenta  esse 
valida,  etiam  si  minister  non  velit  facere  quod  facit  Ecclesia 
Romana , aut  praescindat  a sacramenti  effectu,  etc  ; modo 
tamen  intendat  facere  quod  Christi  Ecclesia  vera  facit.  Hac- 
tenus consentiunt  Catholici. 

115.  Sed  quaeritur  inter  ipsos  Catholicos,  utrum  ad  validi- 
tatem sacramenti  sufficiat  intentio  mere  externa  faciendi  quod 
Ecclesia  facit,  quantumvis  interne  jocosa  sit,  dummodo  ex- 
terne sit  seria ; videlicet,  an  sufficiat  ut  minister  publicus  Ec- 
clesiae externum  ritum  peragat  modo  externe  serio,  sed  intus 
irridendo  quod  serio  facere  censetur?  — Ambrosius  Cathari 
nus  affirmavit  illam  intentionem  sufficere;  sed  longe  major 
Theologorum  pars  id  negat. 

116.  Q.  3°  An  opinio  Catharini  damnata  fuit?—  R.  Duplici 
modo  forte  explicari  illa  opinio  potest : primo  modo,  si  di- 
catur sufficere  intentionem  mere  externam,  dummodo  vo- 
luntas internam  positive  non  excludat,  sed  tantum  ab  ea 
praescindat  seu  abstrahat.  Secundo  modoTsi  dicatur  sufficere 
intentionem  externam,  etiamsi  voluntas  internam  positive 
excludat,  intentionem  nempe  faciendi  idem  formaliter  quod 
facit  Ecclesia.  — Porro  si  hoc  secundo  modo  explicetur 
Gatharini  opinio,  non  videtur  posse  effugere  damnationem, 
quae  inflicta  est  28*  propositioni  inter  31  ab  Alex.  VIII  (1690) 
damnatas.  Etenim  juxta  illam  propositionem,  valet  Bapti- 
smus collatus  a ministro , qui  omnem  ritum  externum  formam- 
que baptizandi  observat,  intus  vero  in  corde  suo  apud  se 
resolvit  : non  intendo  quod  facit  ecclesia  ; — atqui  etiam 
juxta  opinionem  Catharini  secundo  modo  explicatam,  vale- 
ret Baptismus  ita  collatus.  Ergo  opinio  illa,  si  secundo  modo 
explicetur,  idem  affirmat  ac  propositio  damnata.  — Nec 

dicatur : opinio  Catharini  non  supponit  ministrum  excludere 
omnem  intentionem  faciendi  quod  facit  Ecclesia ; sed  tantum 
intentionem  internam  : propositio  vero  damnata  supponit 
eum  excludere  omnem  intentionem  hujusmodi,  etiam  exter- 
nam. Resp.  enim  negando  assertum  : siquidem  etiam  propo- 
sitio damnata  supponit,  ministrum  omnem  ritum  externum 
deliberate  ponere,  ac  proinde  velle,  seu  intendere  ritum  illum 
externum  quem  facit  Ecclesia.  — Si  autem  opinio  Catharini 
priori  modo  explicetur,  gravissimis  argumentis  impugnari 
potest,  quamvis  daretur  eam  propositione  illa  28a  damnata 
non  prorsus  labefactari.  Quidquid  sit,  Benedictus  XIV  (i), 
etsi  fatetur  sententiam  Catharini  ab  errore  Lutheri  supra  me- 
morato longe  distare;  affirmat  tamen  negari  non  posse,  grave  , 
vulnus  Catharini  opinioni  ab  Alex.  VIII  fuisse  inflictum.  Quare 
censet  Pontifex,  si  casus,  quem  Catharinus  supponit,  reapse 
occurreret,  vel  Baptismum  iterandum  esse  sub  conditione, 
vel,  si  per  tempus  liceat,  sedem  Apostolicam  esse  consulen- 
dam. 

(1)  De  synodo,  l.  8,  c.  4. 

DE  SACRAMENTORUM  CAUSALITATE  ET  EFFECTU. 


4- 

117.  Causalitas  sacramentorum,  et  effectus  per  eam  proce- 
dentes, duae  sunt  notae,  quibus  praecipue  sacramenta  N.  L. 
a sacramentis  L.  V.  distinguuntur.  Duobus  illis  vocabulis 
duo  dogmata  indicantur  contra  Protestantes  defendenda. 
Dicunt  enim  isti,  sacramenta  tantum  ad  excitandam  vel  nu- 
triendam fidem  esse  instituta,  nec  aliud  efficere  quam  quod 
efficit  Evangelii  praedicatio.  Hinc  irrident  sacramentorum 
efficaciam  ex  opere  operato,  et  impressionem  characteris ; nec 
ullum  discrimen  inter  nostra  et  Y.  L.  sacramenta  intercedere 
contendunt. 

Articulus  I,  de  sacramentorum  causalitate  seu  efficacia. 

Articulus  II,  de  sacramentorum  effectibus , seu  gratia  et  charactere . 

Articulus  111,  de  conditionibus  ad  effectus  requisitis. 

ARTICULUS  I. 

DE  SACRAMENTORUM  CAUSALITATE. 

Quaestiones  praeviae,  de  natura  et  generibus  causarum. 

Propositio  unica,  decausalitate  ex  opere  operato.  ^ 

Quaestiones  de  causalitate  sacramenlali. 

QUESTIONES. 

1®  Quid  est  causa , et  quotuplex  ? — Qucenam  sunt  causae  efficientis 
species  pr ce  oculis  habe ndce,  ubi  de  causalitate  sacramentorum  agi- 
tur ? 

118.  qujER.  1°  Quid  est  causa , et  quotuplex?  — R.  Causa 
, generatim  (i)  describi  brevissime  potest : Principium  alterius; 
i seu  : Ens  potens  influere  in  existentiam  alterius , quod  ab  in- 
fluente differat , saltem  essentia  numerica . 

(i)  Cfr.  tora.  1,  Iract.  De  SS.  Trinit.  n.  32. 

IIP. — i)  Causa  generatim, pro  diverso  ejus  influxu , est  vel 
physica  vel  moralis.  Physica  est  illa  quae  in  effectum  influit 
physice,  seu  cujus  influxus  est  physicus;  nempe  situs  in  ali- 
qua entitate  physica.  Moralis , quando  hoc  vocabulo  venit  causa 
contradistincta  a physica,  est  ea  quae  in  effectum  influit  mora - 
liter,  seu  cujus  influxus  est  moralis;  nempe  non  physicus 
sed  physico  aequivalens,  juxta  morem  aestimandi  pruden- 
tem. 

i 120.  — 2)  Causa  physica,  pro  vario  ejus  influxu,  est  intrin- 
seca velextrinseca.  Intrinseca  est  illa , quae  in  effectum  influit 
intrinsece;  seu  cujus  physicus  influxus  in  effectum,  consistit 
in.  physica,  intrinseca  et  mutuo  perfectiva  unione  causae  cum 
effectu,  vel  cum  ejus  parte.  Est  autem  duplex  : materialis  seu 
passiva,  vel  formalis;  prout  scilicet  causa  intrinseca,  respectu 
compartis  cui  unitur,  se  habet  ut  elementum  determinabile , 
vel  ut  determinans. — Extrinseca  est  ea,  quae  in  effectum  influit 
extrinsece;  seu  cujus  influxus  physicus  in  effectum,  consistit, 
non  in  physica  unione  causae  cum  effectu,  sed  in  alia  entitate 
physica,  qua3  appellatur  actio  effectrix,  seu  effectio.  Unde  et 
ipsa  causa  physica  atque  extrinseca  habet  nomen  causae  effi- 
cientis; quod  tamen  etiam  causae  morali  convenit,  ut  mox  di- 
cemus. 

121.  Ad  causam  efficientem  physicam  revocari  commode 
potest  causa  exemplaris,  quae  nihil  est  aliud  quam  exemplar, 
quatenus  potens  est,  causam  efficientem  dirigendo , in  effectum 
influere. 

^ 12 2.  — 3)  Causa  moralis,  pro  diverso  respectu  quo  movet 
voluntatem  causae  physicae  ad  effectum  producendum,  est  et 
ipsa  vel  efficiens , vel  finalis.  Scilicet  causa  moralis  alicujus 
effectus,  juxta  definitionem  traditam,  est  quidquid,  licet  in 
effectum  physice  non  influat,  tamen  perinde  se  habet  ac  si 
physice  influeret.  Sic  autem  se  habet  id  omne,  cujus  intuitu, 
amore  nempe  aut  odio,  causa  physica  effectum  producit;  seu 
id  omne,  quod  voluntatem  causae  physicae  efficaciter  movet  ad 
effectum  producendum.  Porro  si  causa  moralis  movet,  prae- 
cise quia  est  (ut  aiunt),  seu  quia  aliquando  existit,  vocatur 
efficiens  respectu  effectus,  qui,  ipsa  movente  producitur  (sic 
autem  vocatur  ob  analogiam  cum  causa  physice  efficiente)  : 

si  autem  movet  ut  sit , seu  ut  ipsa  existat,  aut  obtinea- 
tur, aut  attingatur,  etc.  dicitur  finalis  causa  ejusdem  effe- 
ctus. 

123.  Exemplo,  quae  diximus,  illustranda  videntur.  Statua 
marmorea  sit  effectus;  cujus  causae  variae  enumerentur.  Linea- 
menta marmori  insculpta  sunt  causa  physicu  intrinseca  for - 
malis.  Marmor  est  physica,  intrinseca,  sed  materialis  causa 
tum  statuae,  tum  lineamentorum  ; quippe  qu*  educta  sunt  e 
marmore.  Sculptor  et  scalpellum  sunt  duae  causae  physicae, 
extrinsecae , efficientes ; sed  ille  est  causa  principalis  ; hoc  vero 
instrumentalis.  Idea  statuae  efficiendae,  qua  dirigitur  artifex, 
est  causa  exemplaris.  Praeclare  gesta  Principis,  quem  statua 
exprimit,  ejus  dignitas  fiegia,  auctoritas  ejusdem  cupientis 
statuam  fieri,  etc.,  quibus  sculptor  ad  efficiendam  statuam 
movetur,  sunt  causae  morales  et  quidem  efficientes.  Gloria,  seu 
honor  Principi,  patriae,  arti  fici  procurandus,  fortuna  obti- 
nenda, etc.  per  confectionem  statuae,  sunt  causae  morales  sed 
finales. 

124.  Q 2°  Quaenam  sunt  causae  efficientis  species  hic  prae  ocu- 
lis habendae?  — R.  1°  Causa  efficiens  est  physica , vel  mora- 
lis, de  qua  satis  dictum  est.  — 2°  Utraque  esse  potest  princi- 
palis vel  instrumentalis.  Dicitur  respectu  alicujus  effectus 
causa  principalis,  si  vim  saltem  partialem,  effectui  in  suo 
genere  proportionatam  habeat  ex  se,  seu  natura  sua , seu  ex 
propria  exigentia  : dicitur  vero  instrumentalis,  si  vim  prae- 
fatam habeat  non  ex  se,  seu  exigentia  propria,  sed  ex  con- 
sortio cum  aliqua  principali.  — Nota  : causa  instrumentalis, 
quatenus  ex  tali  consortio  proportionata  evadit,  dicitur  ele- 
vari. — Porro  tam  principalis  quam  instrumentalis  est  vel 
physica  vel  moralis,  prout  vim  habet  influendi  vel  physice 
vel  moraliter.  Sic  in  exemplo  allato,  scalpellum  est  causa 
insti  umentalis  physica  statuae;  dux  autem  nomine  Principis 
imperans  militibus  ut  in  hostes  impetum  faciant,  est  moralis 
causa  pugnae,  ut  patet,  sed  instrumentalis  : quia  ad  pugnan- 
dum movet,  auctoritate  non  propria  sed  Principis. — 3°  Utra- 
que esse  potest  vel  immediata  seu  proxima  in  suo  genere , 
vel  mediata  seu  remota.  Sic  in  exemplo  supra  allato,  scalpel- 
lum, in  genere  causae  physice  efficientis  et  instrumentalis, 


CAP.  III.  DE  SACRAM.  CAUSAL1TATE  ET  EFFECTU.  441 

esi  causa  immediata  statu»  : manus  vero  artificis  scalpellum 
moventis  «st,  in  eodem  genere,  causa  mediata.  — 4°  Causa 
efficiens  potest  esse  in  suo  ordine  totalis  vel  partialis,  seu 
adaequata  vel  inadaequata,  quoad  influxum  quem  exercet  in 
effectum;  prout  nempe  influxum  exercet  toti  effectui  suffi- 
cientem in  ordine  seu  genere  suo,  vel  tantum  sufficientem 
parti  effectus,  seu  toti  sed  ex  parte.  Sic,  si  plures  homines 
ingens  pondus  trahant,  simul  sumpti  constituent  causam 
motus  totalem  in  ordine  causae  physice  efficientis  et  princi- 
palis: unusquisque  vero,  seorsum  spectatus,  est  in  eodem 
ordine  causa  partialis. 

125.  Nota  hic  nos  supponere  celebrem  illam  ac  fundamen- 
talem distinctionem  Causae  absolute  independentis  atque 
increatae,  quae  dicitur  Causa  prima,  ac  Deus  est;  et  causae  ab- 
solute dependentis,  seu  creatae;  quae  causa  secunda  nuncupa 

tur. 

propositio  i. 

Sacramenta  N.  L.  gratiam  continent  quam  significant , eamque 
non  ponentibus  obicem  conferunt  ex  opere  operato. 

126.  De  fide,  ut  patet  ex  Trid.  Sess.  7,  can.  6,  7 et  8. 

127.  Propositio  statuitur  adversus  Protestantes  haec  do- 
gmata negantes,  et  dicentes,  sacramenta  esse  instituta  ad 
solam  fidem  nutriendam;  quae  assertio  et  ipsa,  speciali  ca- 
none, nempe  5°  citatae  Sessionis,  damnata  est. 

128.  Dicitur:  sacramenta  continent  gratiam  ; scilicet  non 
formaliter , quasi  eis  inesset  haec  gratia  sicut  accidens  in 
subjecto,  liquor  in  vase;  sed  instrumentaliter  et  causaliter , i. 
e.  ut  effectus  inest  in  sua  causa  instrumentali ; ex.  gr.  littera 
in  calamo,  mors  in  gladio,  incendium  in  igne,  signaculum 
in  sigillo. 

129.  Conferunt , scilicet  efficiendo  ut  ver»  caus»,  sed  tan- 
tum instrumentales,  (principalis  enim  causa  grati»  Deus 
est;)  et  ad  instar  agentium  naturalium,  qu»  plus  vel  minus 
efficiunt,  secundum  majorem  vel  minorem  capacitatem  seu 
dispositionem  subjecti  : ut  patet  in  igne,  qui  efficacius 
lignum  siccum  comburit  quam  viride. 

130.  Ex  opere  operato ; notandum  enim,  modum  produ- 
cenda?  gratiae  esse  duplicem  : ex  opere  operantis  et  ex  opere 
operato.  Ex  opere  operantis , h.  e.  vi  operis,  non  prout  hoc 
praecise  positum  est;  sed  quatenus  ab  operante  est  laudabi- 
liter ac  meritorie  positum.  — Ex  opere  operato , h.  e.  vi  solius 
externi  operis,  ut  a Deo  instituti  ad  gratiam  producendam. 
Productio  ex  opere  operantis  est  sicut  valor  tabulae  depictae, 
qui  nempe  inest  tabulae,  non  quia  depicta  est,  sed  quia  bene 
depicta  : productio  vero  ex  opere  operato  est  sicut  valor 
regii  chirographi,  qui  nempe  ei  inest,  non  quia  bene  descri- 
ptum est,  sed  simpliciter  quia  scriptum. 

131.  Non  ponentibus  obicem.  Obex  est  obstaculum  impe- 
diens effectum  sacramenti,  et  exoritur  ex  fictione  sacramenti. 
Haec  fictio  est  simulatio  alicujus  rei,  quae  ad  sacramentum 
requiritur,  et  quae  hic  et  nunc  non  subest;  unde  tantum 
locum  habet  in  adultis.  — Fictio  distinguitur  duplex:  essen- 
tialis, quae  reddit  sacramentum  nullum;  et  accidentalis , seu 
carentia  dispositionis  necessariae  ad  percipiendum  effectum, 
quae  non  impedit  valorem  sed  tantum  fructum  sacramenti. 

132.  Itaque  non  negamus  (quod  Catholicis  falso  objiciunt 
haeretici),  requiri  per  se  in  adultis  varios  actus  pios  per  mo- 
dum dispositionis,  ad  hoc  ut  sacramenta  gratiam  operentur. 
Dicimus  tamen,  ipsum  opus  sacramentale  externum,  prout 
distinctum  ab  illis  actibus,  fidei,  spei  et  similibus,  habere 
ex  institutione  Christi  vim  per  seipsum  gratiam  conferendi, 
supposita  dispositione  in  adultis  requisita;  ita  ut  gratiam 
subinde  conferat,  absque  ullo  bono  actu  interno  conferentis 
et  suscipientis  sacramentum. 

d33.  prob.  1°  Deus  salvos  nos  fecit  per  lavacrum  regeneratio  - 
nem  et  renovationis  Spiritus  Sancti.  Tit.  III,  5.  — Nisi  quis  re- 
natus fuerit  ex  aqua  et  Spiritu  Sancto , non  potest  introire  in 
regnum  Dei.  Joan.  III,  5.  — His  verbis  Baptismus  dicitur 
esse  causa  salutis,  nativitatis  novae,  seu  gratiae.  — Quod  porro 
de  Baptismo  dicitur,  idem  de  reliquis  sacramentis  affirman- 
dum est:  sive  ob  paritatem  rationis,  adversus  Novatores; 
sive  praesertim,  quia  gratiae  productio  etiam  aliis  sacramen- 
tis competere  ostenditur  ex  Scriptura,  ut  in  propriis  Tracta- 
tibus videre  est. 

134.  2°  Augustinus  locum  Scripturae  mox  citatum  afferens 
contra  Donatistas  : Non  ex  parentum  fide , ait,  aut  offerentium , 
vel  ministrantium ; sed  ex  aqua  et  Spiritu  Sancto  ; aqua  igitur 
regenerat  hominem . — Tertullianus:  Caro  abluitur , ut  anima 
emaculetur ; caro  ungitur , ut  anima  consecretur ; caro  signatur , 
ut  anima  muniatur  ; caro  manus  impositione  adumbratur , ut 
anima  Spiritu  illuminetur  ; caro  corpore  Christi  et  sanguine 
vescitur , ut  et  anima  de  Deo  saginetur.  De  resurr.  carnis, 
cap.  8. 

135.  Greg.  Nyss. : Quod  si  quis  me  interroget  qua  ratione 
aqua  regeneret?  dicam  optimo  jure  ad  eum : Ostende  mihi  modum 
nativitatis  qux  fit  secundum  carnem , et  ego  tibi  vim  regeneratio- 
nis, qux  secundum  animam  fit,  exponam.  Orat,  in  Christi  Bapt. 

136.  3°  Accedit  ratio,  quae  deducitur  ex  Baptismo  infan- 
tium. Parvuli  per  Baptismum  justificantur  ; atqui  hujus 
justificationis  causa  non  est  fides  subjecti,  quod  est  incapax, 
neque  fides  aut  probitas  ministri,  quae  non  requiruntur,  ut 
infra  probabimus  ; ergo  causa  est  ipsum  opus  operatum, 
ablutio  nempe  baptismalis.  — Quae  de  Baptismo  dicuntur, 
reliquis  sacramentis  applicari  etiam  debent,  ut  argumento 
1°  adnotatum  est. 

137.  objic.  1°  Scripturae  docent  hominem  sanctificari  per 
fidem.  Ergo  non  per  sacramenta  secundum  se  sumpta.  — 
Besp.  i)  Trans,  ant.  et  nego  conseq.  Nihil  enim  impedit plures 
partiales  ejusdem  effectus  causas  haberi.  — Resp.  2)  Dist. 
antec.  Scripturae  docent  hominem  per  fidem  sanctificari  radi- 
caliter et  disposilive,  C. ; formaliter , subdist.  : per  gratiam 
habitualem  quae  adnexa  est  fidei,  quando  haec  est  charitate 
formata,  C.:  per  ipsam  fidem,  N.  — Dist.  cons.  Non  sanctifi- 
catur homo  radicaliter,  dispositive,  aut  formaliter  per  sacra- 
menta, C. ; non  sanctificatur  efficienter,  subd.  : efficientia 
principali , C.  ; instrumentali , N. 

138.  Objic.  2°  Unde  tanta  virtus  aquee , ut  corpus  tangat  et 
cor  abluat , nisi  faciente  verbo , non  quia  dicitur,  sed  quia  credi  - 
tur?  Sic.  Aug.  Tract.  80.  in  Joan.  n.  3.  Ergo  non  ipsum  ver- 
bum sacramentale,  sed  fides  erga  verbum  est  sanctificationis 
causa.  — R.  Dist.  antecedentis  sensum,  d)  Non  quia  dicitur 
mere  materialiter , C.;  non  quia  dicitur  formaliter,  ut  verbum 

sacramentale,  a Christo  institutum  ad  gratiam  producendam, 
N.  2)  Sed  quia  creditur  subjective;  i.  e.  per  fidem  baptizati 
aut  baptizantis,  N. ; quia  creditur  objective ; i.  e.  quia  est  quid 
sacrum,  divinitus  elevatum  ad  gratiam  producendam,  et  sub 
hoc  respectu  objectum  fidei  catholicae,  etc.,  C. 

139.  Objic.  3°  Impossibile,  vel  absurdum  est,  gratiam, 
i.  e.  rem  summe  spiritualem  atque  supernaturalis  ordinis, 
produci  ab  elementis  materialibus,  etc.  — Resp.  breviter, 
hasce  et  similes  difficultates  facile  solvi  posse,  consideratis 
quae  dicta  sunt  quaest.  praeviis  de  variis  causarum  generibus, 
et  quae  sequuntur  de  causalitate  sacramentorum. 

QUAESTIONES  CIRCA  CVUSAL1TEM  SACRAMENTORUM. 

1°  Utrum  sacramenta  causant  physice  an  moraliter  ? — %°  An  effectus 
sacramenti  non  debetur  dispositioni  suscipientis ? - 5°  Qucenam  erat 
causalitas  sacramentorum  V.  L.  ? 

140.  quaer»  1*  Utrum  sacramenta  causant  physice  an  mora - 
liter?  — R.  Disputatur  — Sacramenta  continere  gratiam , 
eamque  conferre  definivit  Ecclesia  : unde  omnibus  Catholicis 
indubitatum  est,  illa  non  esse  signa  nuda  et  vacua,  sed  fe- 
cunda, efficacia,  quae  ut  verae  causae  instrumentales  in  gratiae 
productionem  influant.  — De  modo  autem  causandi,  utrum 
nimirum  sacramenta  producant  gratiam  influxu  effectivo 
physico,  sicut  ignis  calorem;  an  solum  morali,  sicut  vox 
ducis  motum  militis  : celebris  controversia  est,  quae  salva 
fide  inter  Theologos  agitatur. 

141.  Qui  tenent  influxum  physicum , hunc  varia  ratione 
explicant.  Juxta  Suarezium,  Bellarminum,  et,  uti  videtur, 
S.  Thomam  (4),  sacramenta  causant  physice  gratiam  per  po- 
tentiam obedientialem , extrinseca  elevatione  recepta. — Potentia 
obedientialis  dicitur  quaedam  entis  aptitudo  ad  elevationem, 
seu  ad  recipiendam  proprietatem  supra  suam  naturam.  Alia 
est  passiva,  qualis  cernitur  in  Christi  humanitate,  elevata  ad 
sustentandam  unionem  hypostaticarft  ; item  in  anima  ho- 
minis ad  recipiendam  et  sustentandam  gratiam  habitualem, 
characterem  sacramentalem,  etc.  ; alia  est  activa,  qualis  est 

(1)  P.  3,  q.  63,  art.  4. 


CAP.  III.  DE  SACRAM.  CAUSALITATE  ET  EFFECTU.  145 

in  anima  rationali  et  angelis,  ad  eliciendos  per  elevationem 
actus  supernaturales,  v.  g.  amorisDei,  visionis  intuitivae  Dei. 
— Elevatio  porro  potest  esse  intrinseca , seu  per  intrinsecam 
qualitatem : sic  elevatur  anima  per  habitus  supernaturales, 
ferrum  candens  per  ignem:—  vel extrinseca,  seu  per  extrinse- 
cum  causae  altioris  influxum:  sicut  gladius  ad  pugnandum 
elevatur  per  manum  militis ; calamus  ad  rite  scribendum  ele- 
vatur per  manum  scribentis.  — Ex  his  intelligitur  quomodo 
praedicti  Doctores  concipiant  causalitatem  sacramentorum 
physicam  (i) . 

142.  Qui  tenent  causalitatem  moralem , ut  Vasquez,  Lugo, 
Lessius,  dicunt  sacramenta  causare  moraliter,  eo  quod  Deum 
moveant  ad  physicam  gratiae  productionem.  Statuunt  scilicet, 
sacramenta  esse  veras  et  proprie  dictas  causas,  quas  apprime 
distinguunt  a nudis  signis  vel  conditionibus.  Causa  enim  mo- 
ralis illud  est,  quod  continet  vim  movendi  causam  physicam 
ratione  propriae  dignitatis ; sic  praeceptum  domini  jubentis 
servum  surgere  ad  galli  cantum,  est  causa  moralis.  — 
Conditio,  vel  nudum  signum,  illud  est,  quod  non  movet 
ratione  propriae  excellentiae  sed,  tantum  ut  conjunctum  cum 
alio,  in  quo  talis  excellentia  reperitur:  sic  galli  cantus, 
quem  dominus  servo  constituit  ut  mane  surgat,  est  nudum 
signum,  mera  conditio  ad  surgendum,  non  autem  surgendi 
causa  (2). 

143.  Jam  vero,  juxta  patronos  causalitatis  moralis,  sacra- 
menta nequaquam  sunt  merae  conditiones,  propria  vi  mo- 
vendi Deum  destitutae,  et  tantum  exhibentes  signum,  ad 
quod  decreverit  Deus  gratiam  conferre;  sed  sunt  verae  causae 
morales,  possidentes  in  se  excellentiam,  qua  Deum  ad  pro- 
ducendam gratiam  movent:  quippe  quae  moraliter  sunt 
actiones  ipsius  Christi,  pretium  gratiae  moraliter  continen- 
tes, scilicet  Christi  meritum,  quod  ipse  singulis  sacramentis 
attribuit,  ut  per  ea  nobis  gratia  conferatur.  Quare  sacramenta 
a PP.  exhibentur  veluti  vasa  quaedam  plena  Christi  sanguine 
et  merito,  cujus  virtute  nos  sancti  fleant.  Non  itaque  sunt  nuda 
signa , ait  Lessius,  ad  quorum  praesentiam  Deus  nos  sanctificet; 

(1)  Cfr.  Suar.t.  18,  dist.  9,  sect.  1,2.—  (2)  Cf.  supra . quaest.  praev.  n.  1 18, 
JB«qq. 

sed  simul  repraesentant  et  reipsa  exhibent  ipsum  pretium.  Unde 
ab  hujusmodi  signis  differunt  sicut  bursa  auro  plena  a chiro- 
grapho , et  sicut  chirographum  cum  hypotheca  a chirographo 
nudo  (i). 

144.  Nota.  Patroni  prioris  sententiae  minime  negant causa- 
litatem  moralem  sacramentis  competere;  verum  praeterea 
contendunt  illis  competere  physicam;  idque  tum  ex  Scri- 
ptura, tum  maxime,  traditione,  imo  et  ratione  theologica 
comprobari. 

145.  Q.  2°  An  effectus  sacramenti  non  debetur  dispositioni 
suscipientis? — R.  Dispositio  in  adultis,  non  est  nisi  conditio 
sine  qua  non , quae  tamen  nihil  efficientiae  habet  respectu  gra- 
tiae mere  sacramentalis  (2) : quemadmodum  siccitas  in  ligno 
est  mere  removens  prohibens , seu  conditio  sine  qua  non , et  ne- 
quaquam cau»a  efficiens  combustionis.  Similiter  quando  Chri- 
stus curabat  infirmos,  licet  requireret  fidem  ab  iis  quos  sanare 
vellet,  sanitas  tamen  non  fide  ipsorum  sed  virtute  Christi  effi- 
ciebatur. 

146.  Q.  3°  Quaenam  erat  causalitas  sacramentorum  V.  L.? — 

R.  Continebant  et  conferebant  munditiem  et  sanctitatem  le- 
galem; seu  sanctificabant,  ut  loquitur  Apostolus  (3), ad  emun- 
dationem carnis;  gratiam  autem  sanctificantem  non  contine- 
bant neque  conferebant,  saltem  ex  opere  operato , ut  Theologi 
communiter  cum  S.  Thoma  docent.  Unde  ab  Apostolo  (4)  vo- 
cantur infirma  et  egena  elementa.  Dicuntur  infirma , inquit 

S.  Thomas  (s),  quia  non  possunt  a peccato  mundare;  egenay 
qui  non  continent  in  se  gratiam.  Merito  igitur  Concilium 
Flor,  differentiam  inter  sacramenta  V.  et  N.  L.  explicat  his 
verbis : Illa  non  causabant  gratiam , sed  eam  solum  per  Passio- 
nem Christi  dandam  figurabant : haec  autem  continent  gratiam 
et  eam  digne  suscipientibus  conferunt . 


(I)  Lessius  in  3 p.  q.  62,  art.  4. — Cf.  Haunold.  de  sacram,  c.  3,  contr.3,§5. 

(2.  Dicitur  : respectu,  etc.;  quia  caeteroquin  hi  actus,  quibus  disponimur 
ad  sacramenta  suscipienda,  ex.  gr.  fidei,  spei;  etc.,  possunt  esse  meritoria 
etiam  de  condigno  (ut  dictum  est  in  tract.  sup.  de  gratia  et  merito);  adeo- 
que  causae  morales  gratiae  sanctificantis  augendae.  Verum  gratiae  augmen- 
tum, hac  ratione  comparatum,  non  est  gratia  illa  quae,  quia  sacramentorum 
effectus  est,  sacramentalis  nuncupatur. 

(3)  Hebr.  IX,  13.-  (4)Gal.  IV,  9.  - (3)  1,2,  q.  103,  art.  2. 

147.  Licet  vero  gratiam  sanctificantem  non  conferrent,  ad 
eam  tamen  conducebant,  sicut  alia  bona  opera,  ex  merito 
operantis.  — Quod  si  Circumcisio  conferebat  justificatio- 
nem, hoc  non  efficiebat  ex  opere  operato , sed  intuitu  fidei 
Judaeorum ; vel  etiam  tanquam  conditio,  qua  posita  Deus 
infundebat  gratiam:  non  secus  aspectus  serpentis  aenei 
sanabat  laesos  a serpentibus  ignitis. 

ARTICULUS  II. 

DE  EFFECTIBUS  SACRAMENTORUM,  SEU  GRATIA  ET  CHARACTERE. 

148.  Effectus  sacramentorum  est  duplex:  primarius  est 
grai ia  ; secundarius,  et  tribus  sacramentis  tantum  proprius, 
character. 

149.  Gratia  per  sacramentum  collata  distinguitur  iterum 
duplex:  1°  gratia  sanctificans  prima  vel  secunda,  ad  quam 
tanquam  eam  concomitans,  reducitur  infusio  virtutum  et 
donorum  Spiritus  S.,  quae  simul  dantur  vel  augentur. 
2°  (ira tia  sacramentalis  stricte  dicta,  quae  cuique  sacramento 
specialis  est  et  propria. 

Propositio  I,  de  gratia  sacram ent ali . 

Propositio  II,  de  charactere. 

Quaestiones. 

PROPOSITIO  1. 

Singula  sacramenta , praeter  gratiam  sanctificantem , conferunt 
etiam  sacr ament alem. 

150.  Propositio  enuntiat  unanimem  et  certam  Theologo- 
rum  doctrinam. 

151.  prob.  Quodvis  sacramentum  ad  finem  peculiarem 
ordinatur.  Nam,  ut  Egen.  IV  ait  in  Decreto  pro  Armenis, 
per  Baptismum  spiritualiter  renascimur ; per  Confirmationem 
augemur  in  gratia  et  roboramur  in  fide ; renati  autem  et  robo- 
rati nutrimur  divinae  Eucharistiae  alimonia . etc.  Ad  hos  vero 
fines  distinctos  assequendos  necessaria  quoque  est  sacra- 
mentalis  gratia,  propria  et  peculiaris  ; effectus  enim  sacra- 
menti inducit  rationem  medii,  ad  statutum  a Deo  sacra- 
menti finem  assequendum.  Et  vero,  nisi  effectus  ille  diversus 
distinctusque  esset,  non  apparet  in  quo  alias  differrent  sa- 

cramenta,  nisi  in  solo  externo  ritu;  nec  alterum  altero  esset 
majoris  necessitatis;  ac  reliqua,  praeter  unum,  essent  super- 
flua. 

PROPOSITIO  II. 

Tria  tantum  sacramenta,  Baptismus , Confirmatio  et  Ordo , 
characterem  imprimunt , unde  ea  iterari  non  possunt. 

152.  De  fide , ut  patet  ex  Trid.  Sess.  7,  can.  9;  item  ex 
Decreto  Eugenii  IV  pro  Armenis. 

153.  Character  ex  grseco  fonte  desumptum  nomen  est, 
significatione  generali  notam  importans  vel  signaculum , quo 
quis  vel  certo  domino  adscribitur,  vel  ab  aliis  distinguitur, 
vel  ad  certum  deputatur  munus.  Inde  character  militaris 
Veteribus  nota  fuit  corporalis,  militibus  imprimi  solita.  — 
Character  sacramentalis  describi  potest:  Signaculum  quod- 
dam spirituale , per  sacramentum  animae  indelebililer  impressum , 
quo  hotno  deputatur  ad  divina , configuratur  Christo,  et  ah  aliis 
discernitur  (i). 

154.  probatur  simul  utraque  propositionis  pars ; pleris- 
que  enim  testimoniis  afferendis  haec  duo  dogmata  ut  con- 
nexa traduntur. 

155.  1°  Scriptura  indicat:  In  quo  (Christo)  credentes  si- 
gnati estis  Spiritu  promissionis  sancto , qui  est  pignus  haeredita- 
tis  nostrae.  Eph.  I,  13. 

156.  2°  Testantur  aperte  Patres.  S.  Cyrillus  Hieros.  in 
praefatione  ad  Catecheses,  et  iterum  Catech.  17,  Baptisma 
vocat  signaculum  sanctum , indelebile.  — Alii  idem  sacramen- 
tum comparant  signaculo  militum,  monetarum,  ovium  gre- 
gis, Circumcisionis  in  carne  (2). 

157.  Confirmationem  appellant  Veteres  signaculum  spiri- 
tale, et  eidem  applicant  II  Cor.  I,  21 : Qui  unxit  nos  Deus, 
qui  et  signavit  nos,  et  dedit  pignus  Spiritus  in  cordibus  nostris, 

158.  De  charactere  Ordinis  Patres  luculentissime  loquun- 
tur. Augustinus  de  schismaticis  ad  Ecclesiam  redeuntibus 
ait:  Non  sunt  rursus  ordinati:  sed  sicut  Baptismus  in  eis,  ita 
ordinatio  manet  integra.  Contr.  Parmen.  lib.  2,  cap.  13.  — 

(1)  Cf.  infra,  Qucest.  de  characteris  natura  et  effectibus,  n.  179  seqq. 

Cfr.  Chrysost. /fown7.  2 inEphes.  n.  2. 

Concilium  Tolet.  7,  anno  653,  can.  7,  ait : Sacrum  Chrisma 
collatum  et  altaris  honor  avelli  nequeunt. 

159.  3°  Consensus  universae  tum  Occidentalis  tum  Orienta- 
lis Ecclesiae  manifestus  est  in  praxi  perpetua,  qua  nunquam 
haec  tria  sacramenta  iterari  permisit,  non  aliam  ob  rationem 
nisi  indelebilis  characteris. 

QUESTIONES 

1°  Quid  esi  gratia  sacramenlalis?  — 2°  Quce  sunt  in  particulari  gralice 
cujusque sacramenti  proprice? — 3’  An  sacramenta  vivorum  nunquam 
producunt  gratiam  primam  ? — 4°  An  distincta  sacramenta  cequali 
mensura  gratiam  causanl?  - 5°  An  sacramenta  non  realiler  sed  solo 
volo  suscepta,  conferunt  effectus  sacramentales  ? — 6°  Quandonam 
sacramenta  rite  suscepta  suos  effectus  producunt?  —7°  Qucenam  circa 
characterem  inter  Catholicos  controversia  est  ? — 8°  Quinam  sunt 
characteris  effectus  ? 

160.  QUiER.  1°  Quid  est  gratia  sacramenlalis?  — R.  Dupliciter 
gratia  sacramentalis  dicitur  : i)  Sensu  lato , ad  designandam 
omnem  gratiam  quae  sacramentis  producitur,  opponiturque 
gratia3  extra-sacramentali , quae  independenter  a sacramentis 
animae  confertur  (i),  — 2)  Sensu  stricto , ad  designandam  gra- 
tiam cuique  sacramento  propriam  : quo  sensu  gratia  sacra- 
mentalis  aliquomodo  distinguitura  gratia  sanctificante,  omni- 
bus sacramentis  communi.  Hujusmodi  porro  gratiam  singulis 
sacramentis  propriam  inesse  constat,  et  inde  patet,  quod  sa- 
cramenta singula  ad  distinctos  fines  ordinantur,  unde  distin- 
ctos effectus,  adeoque  distinctam  gratiam  producant  necesse 
est. 

161.  Al  gratia  haec  distincta,  proprie  ac  stricte  sacramen- 
talis, quaeritur  in  quo  consistat,  quidve  gratiae  sanctificanti 
superaddat? 

162.  i)  Juxta  communem  sententiam,  gratia  sacramenta- 
lis (secluso  charactere)  non  est  novus  aliquis  habitus,  ultra 
gratiam  sanctificantem  annexasque  virtutes  superadditus; 
2)  neque  est  gratia  sanctificans  specie  diversa;  3)  sed  vi- 
detur esse  eadem  gratia  sanctificans , duo  adnexa  habens  : 


u. 


(1)  Cf.  sup.  n.  145,  not.  2. 

quorum  'primum  est  peculiaris  ordinatio  Dei  ad  proprium 
cujusque  sacramenti  finem;  alterum,  gratia  actualis  ad  eum- 
dem  finem,  vel  saltem  jus  ad  illam  suo  tempore  consequen- 
dam (t). 

163.  Q.  2°  Quae  sunt,  in  particulari,  gratiae , cujusque  sacra - 
menti  propriae?  — R.  Gratia  Baptismi  propria  est  gratia  habi- 
tualis ordinata  ad  primam  sanctificationem,  seu  ad  primum 
esse  spirituale  hominis  venientis  in  hunc  mundum  ;et  proinde 
ad  regenerationem  spiritualem,  qua  homo  moritur  vitiis  et 
in  adoptivum  filium  Dei  ac  membrum  Christi  nascitur. 
Quod  quia  perfecto  modo  efficitur  in  lege  Evangelica,  tolli- 
tur per  Baptisma  non  solum  omnis  culpa,  sed  etiam  omnis 
reatus  poenae.  — Addit  praeterea  Baptismus  auxilia  specialia 
actualis  gratiae,  ad  servandam  vitae  novitatem  quae  in  Chri- 
stiana lege  consistit,  nec  non  ad  alia  sacramenta  rite  susci- 
pienda. 

164.  Confirmationis , est  gratia  habitualis  ordinata  ad  robo- 
randam spiritualem  vitam  ; simulque  actualis  gratia  ad  fidem 
constanter  retinendam  et  profitendam,  atque  tentationes  con- 
trarias fortiter  superandas. 

165.  Eucharistiae,  est  gratia  habitualis  ordinata  ad  vitam 
spiritualem  nutriendam,  animamque  per  charitatis  fervorem 
Deo  uniendam;  simulque  actualia  auxilia  ad  perseverandum 
in  vita  spirituali,  et  in  charitatis  aliarumque  virtutum  exer- 
citio proficiendum. 

166.  Poenitentiae , est  gratia  habitualis  ordinata  per  se  ad  spi- 
ritualem resurrectionem,  seu  sanationem  a morbo  lethaii ; 
simulque  gratia  actualis  ad  efficacius  de  peccatis  dolendum, 
ad  praeterita  expianda  et  futura  vitanda. 

167.  Extremae -Unctionis,  est  gratia  habitualis  ordinata  ad 
pleniorem  animae  sanationem  ; ut  reliquiae  peccatorum  abs- 
tergantur et  anima  in  extremo  agone  roboretur;  simulque 
actualis  gratiae  quasi  alacritas  et  robur,  ad  morbi  incommoda 
ferenda,  et  daemonis  tentationes  devincendas. 

168.  Ordinis , est  gratia  habitualis  ordinata  ad  sanctitatem 
sacerdotalem;  simulque  actuale  auxilium  ad  sacri  ministerii 
munera  rite  et  fructuose  obeunda. 

(i)Cfr.  S.  Thora.  3 p.  q.  62,  art.  2. 

169.  Matrimonii , est  gratia  habitualis  ordinata  ad  sancti- 
tatem conjugalem;  simulque  actualis,  ad  mutuum  amorem, 
fidem  castimoniamque  conjugalem,  et  Christianam  prolis 
educationem  accommodata. 

170.  Praeterea  non  immerito  Theologi  quidam  existimant, 
in  quolibet  sacramento  ijlas  prae  caeteris  augeri  virtutes,  et 
Spiritus  S.  dona,  quae  fini  sacramenti  magis  conveniunt. 
Hujusmodi  sunt,  in  Baptismo  religio,  in  Confirmatione  fides 
et  fortitudo,  in  Eucharistia  charitas,  in  Poenitentia  compun- 
ctionis spiritus,  in  Extrema- Unet  io  ne  spes,  in  Ordine  devotio 
et  zelus,  in  Matrimonio  fidelitas  et  longanimitas  (i). 

^ 171.  Seclusa  sacramenti  susceptionem  re,  possent  quidem 
ejusmodi  gratiae  actuales  obtineri  ad  praedictum  finem  : ut 
patet  in  iis  qui  absque  Confirmationis  sacramento  fortiter 
fidem  professi  sunt,  aut  absque  sacramento  Poenitentiae  con- 
stanter peccata  vitarunt;  sed  juxta  legem  ordinariam,  minus 
^copiosae  nec  tam  singulares  (2). 

172.  Q.  3°  An  sacramenta  vivorum  nunquam  producunt  gra- 
tiam primam ? — R.  Juxta  probabiliorem  et  communiorem 
sententiam,  quae  videtur  fuisse  S.  Thomae  (3),  Sacramenta 
vivorum  gratiam  primam  aliquando  per  accidens  conferunt; 
quando  videlicet  ea  quis  suscipit,  v.  g.  Eucharistiam,  invin- 
cibiliter aut  saltem  citra  gravem  culpam  ignorans  in  statu  se 
mortalis  peccati  versari  : dummodo  tamen  motum  illum 
imperfectae  contritionis  habeat,  qui  sufficit  ad  justificatio- 
nem per  sacramentum  Poenitentiae  consequendam. — Haec 
sententia  omnia  quidem  vivorum  sacramenta  complectitur; 
praesertim  vero  sacramentum  Extremae  Unctionis  respicit. 
Etenim  hoc  tanquam  completivum  sacramenti  Poenitentiae, 
magis  directe  quam  alia  sacramenta  vivorum,  potest  per  ac- 
cidens etiam  mortalia  remittere,  secundum  illud  : Si  in  pec- 
catis sit,  remittentur  ei.  Jac.  V,  15. 

173.  Auctores,  qui  hanc  sententiam  non  sequuntur,  mi- 
nime diffitentur,  saltem  plerique,  eos,  qui  in  mortali  exi- 
stentes  bona  fide  et  cum  attritione  suscipiunt  sacramenta 
vivorum,  maxime  Eucharistiam  et  Extremam  Unctionem, 

(1)  Cfr.  Theol.  Mechl.  De  sacram,  n.  22.—  (2)  Suar.  t.  18,  disp.  7,  sect  3{ 

i3j  3 p.  q 79,  a.  3. 

justificari ; sed  negant  justificari  immediate  et  ex  opere  operato. 
Putant  enim  justificationem  tunc  obtineri  mediate  et  ex  opere 
operantis;  id  est  per  actum  contritionis  perfectae,  quem  sci- 
licet ab  homine  sic  recipiente  sacramentum,  auxilio  gratiae 
actualis  tunc  ei  collatae,  elici  arbitrantur. 

174.  Q.  4°  An  distincta  sacramenta  inxquali  mensura  cau- 
sant  gratiam?  — R.  Dupliciter  sacramenta  dici  possunt  di- 
stincta : specie , ut  Baptismus  et  Confirmatio  ; vel  solo  numero, 
ut  duo  Baptismi,  duobus  nempe. subjectis  collati. 

175.  Jam  vero,  quod  spectat  ad  sacramenta  specie  distincta, 
utrum,  stante  aequali  dispositione  subjecti,  inaequalem  con- 
ferant gratiam,  incertum  est. Nam  ex  una  quidem  parte  a mul- 
tis non  improbabile  censetur  digniora  sacramenta  potiorem 
producere  gratiae  effectum;  adeoque  Eucharistiam,  sacra- 
mentorum dignissimum,  conferre  gratiam  majorem  quam 
sacramenta  reliqua  : quod  ipse  S.  Thomas  insinuare  vide- 
tur (i).  — Ex  altera  vero  parte,  a libera  Dei  et  Christi  volun- 
tate pendet,  quantam  meritorum  suorum  mensuram  huic 
illive  sacramento  applicaverit ; de  qua  voluntate  nobis  con- 
stare non  potest,  cum  nihil  in  Scripturis,  Conciliis  vel  Pa- 
tribus expressum  habeatur.  Et  ad  Eucharistiam  quod  attinet, 
licet  propter  Christi  praesentiam  videatur  hoc  sacramentum 
copiosiorem  gratiam  conferre ; aliunde  tamen,  ait  Suarez, 
quia  institutum  est  veluti  ad  continuam  nulritionem , et  conse- 
quenter ut  sxpius  ac  frequentius  recipiatur  : ideo  non  videtur 
necessarium  ut  quoties  recipitur  toties  majorem  gratiam  conferat , 
quam  Baptismus  semel  susceptus , vel  quam  Confirmatio  aut 
Ordo  (2).  Res  igitur  in  incerto  manet. 

176.  Sacramenta  solo  numero  distincta  aequaliter  dispositis 
aequalem  gratiam,  inaequaliter  dispositis  inaequalem  con- 
ferre, communis  est  cum  S.  Thoma  (3)  sententia.  Prob. 
i)  Sacramenta,  utpote  ex  opere  operato  causantia,  merito 
assimilantur  causis  naturalibus  (4)  : atqui  hae  pro  disposi- 
tione subjecti  inaequalem  producunt  effectum ; v.  gr.  lux 
magis  illuminat  crystallum  purius,  ignis  vehementius  accen- 
dit lignum  magis  aridum  : ergo  a pari,etc.  — 2)  Congruum  erat 

(I)  3 p.  q.  65,  art.  3.—  (2)  Suar.  t.  18,  disp.  14,sect.  4. 

i3)  P 3,  q.  69,  a.  t.  8.— v4)  S.  Thora.  ibid. 

a Christo  sic  institui  sacramenta,  ut  homines  allicerentur  ad 
diligentius  se  disponendos  ac  praeparandos ; atqui  si  melius 
dispositi  plus  gratiae  ex  ipso  sacramento  accipiant,  utique  al- 
licientur ad  diligentius  se  disponendos  ; ergo.  — 3)  Tridenti- 
num  docet  baptizatos  recipere  justitiam  secundum  propriam 
cujusque  dispositionem  et  cooperationem  (i) ; atqui  quod  hic  de 
Baptismo  asseritur,  idem  de  aliis  sacramentis  intelligendum 
est,  cum  eadem  sit  omnibus  ratio  ; ergo. 

177.  Q.  5°  An  sacramenta  non  realiter  sed  solo  voto  suscepta , 
conferunt  effectus  sacramentales?  — R.  Sacramentum  dicitur 
solo  voto,  h.  e.  desiderio  suscipi,  dum  quis  a reali  susce- 
ptione impeditus,  elicit  sacramenti  suscipiendi  desiderium 
conjunctum  cum  statu  gratiae;  vel  saltem  cum  actu  contritio- 
nis et  charitatis  perfectae,  qui  statum  gratiae  de  congruo  infal- 
libili meretur  (2).  Jam  vero  sacramenta  solo  voto  suscepta  — 
i)  non  imprimunt  characterem,  — 2)  neque  ullum  effectum 
producunt  ex  opere  operato , utpote  quod  hic  supponitur 
deesse  ; — 3)  conferunt  autem  gratias  ex  opere  operantis  : hoc 
sensu,  quod  sanctum  illud  desiderium,  propter  relationem  ad 
sacramentum,  peculiari  ratione  valet  ad  obtinendas  aliquas 
gratias  similes  iis,  quae  ex  suscepto  realiter  sacramento  hau- 
riuntur. Haec  videtur  esse  mens  S.  Thomas  dicentis,  quod  ef- 
fectus sacramenti  potest  ab  aliquo  percipi,  si  sacramentum  ha- 
beat in  voto , quamvis  non  percipiat  in  re  (3). 

178.  Q.  6°  Quandonam  sacramenta  rite  suscepta  suos  effectus 
producunt?  — R.  4)  Gratiam  sanctificantem  eodem  instanti 
conferunt  quo  essentialiter  complentur,  si  tamen  nullus  in 
subjecto  sit  obex  gratiae.  — 2)  Eodem  quoque  instanti  confe- 
runt jus  ad  gratias  actuales,  quae  tempore  opportuno  dabun- 
tur, nisi  interim  per  peccatum  jus  amittatur  vel  ponatur  im- 
pedimentum (4).  — 3)  Eodem  pariter  instanti  sacramenta 
characteristica  imprimunt  characterem  : quae  quidem  hoc  ef- 
fecta nunquam  carent,  etiamsi  indigne,  dummodo  valide, 
recipiantur. 

179.  Q.  7°  Queenam  circa  characterem  inter  Catholicos  dispu- 
tatioest? — R.  Non  de  characteris  existentia,  quae  controversia 

(4)  Sess.  6,  cap.  7. — (2)  Cfr.  Supra,  Tract.9,  De  gratia,  n.  374. 

13)  3 p.  q.  80,  art.  4 ad  3.—  (4;  Suar,  t 16,  disp.  7,  sed.  3. 

est  cum  haereticis  ; sed  de  ejusdem  characteris  ratione  seu 
natura.  Omnes  enim  consentiunt  per  tria  sacramenta  imprimi 
in  anima  characterem,  ceu  quoddam  spirituale  signaculum 
quod  deleri  non  potest ; in  explicando  autem,  quid  in  se  sit 
illud  signaculum,  non  concordant.  Nobis  sequentia  notasse 
sufficiat,  i)  Pro  certo  tenendum,  characterem  non  esse  ens 
morale , relationem  scilicet  rationis,  vel  denominationem  extrin- 
secam , sicut  est  prima  tonsura,  doctoratus,  dignitas  praetoris, 
etc.  Haec  enim  sententia  Durandi  et  Scoti,  post  editum  Tri- 
dentini  adversus  Protestantes  canonem  9,  Sess.  7,  non  videtur 
posse  probabilis  censeri. 

180.  2)  Dicendum  cum  S.  Thoma  et  Suarezio  (i),  characte 
rem  esse  quid  reale,  absolutum,  physicum,  physice  inhaerens 
animae. 

181.  3)  Probabilius  pertinet  ad  illud  genus  accidentium, 
quod  Scholastici  appellant  qualitatem;  estque  habitus  quidam 
seu  qualitas  stabilis,  ad  instar  gratiae  habitualis  : habitus  sci- 
licet per  se  non  operativus,  sed  exornans  subjectum,  in  quo 
inest,  et  illud  convenienter  in  suo  esse  disponens  ; fere  veluti 
pulchritudo  in  humano  corpore. 

182.  4)  Unde  subjectum  immediatum  characteris  non  est  ulla 
animae  potentia,  sed  ejus  substantia. 

183.  5)  Habitus  characteristicus  habet  rationem  signi,  quo 
homo  insignitur  ut  ordinatus  in  aliquem  finem:  sicut  charactere 
insignitur  denarius  ad  usum  commutationum;  et  milites  chara- 
ctere insigniuntur , quasi  admilitiam  deputati  (2).  — Porro  si- 
gnum characteristicumest  signum  seu.  character  Christi,  sicut 
nota  militaris  dicitur  et  est  character  ducis,  quo  milites  quo- 
dammodo configurantur  duci,  etin  ordine  ad  pugnam  ab  ho- 
stibus distinguuntur  (3). 

184.  6)  Character  habet  rationem  potentiae  spiritualis, 
activae  vel  passivae,  non  sensu  physico  sed  morali  : scilicet 
notae  characteristicae  annexus  est  concursus  Dei  supernatura- 
lis,  ad  alia  sacramenta  vel  suscipienda  vel  conferenda  (4). 

(1)  P.  3,  q.  63,  art.  2,  in  corp.  et  ad  3.—  Suar.  t.  18,  p.  l,disp.  11,  sect. 

2,  2. 

(2)  S.  Thom.  ibid.  art.  3.— (3)  Ibid.  ad  2 et  3.  Cfr.  Apoc.  VII,  3;  XIII,  !7 ; 
Ezech.  IX,  4.— (4)  Cfr.  Lessius  in  D.  Thom.  q.  63,  art.  2. 

Haec  autem  potentia  spectans,  ut  S.  Thomas  ait,  ad  cultum 
Dei  secundum  ritum  Christianae  religionis , participatio  qua3- 
dam  potestatis,  dignitatis  et  sacerdotii  Christi  est.  Unde 
merito  fideles  vocantur  genus  electum , regale  sacerdotium  (t) ; 
sacerdotes  Dei  Christi  (2). 

185.  7)  Character  est  indelibilis  in  anima ; et  quidem  a 
Conciliis  dicitur  indelebilis  simpliciter  : h.  e.  non  tantum 
permansurus  in  hac  vita,  quod  de  fide  tenendum ; sed  etiam 
in  futura,  quod  fert  longe  probabilior  et  communis  senten- 
tia. Est  enim  quaedam  consecratio  tamdiu  duratura  quamdiu 
subjectum,  quod  est  anima.  Id  patet  etiam  in  rebus  inanima - 
tis  : nam  ecclesiae  vel  altaris  manet  consecratio  semper , nisi 
destruatur...  Et  ideo  post  hanc  vitam  remanet  character , et  in 
bonis  ad  eorum  gloriam , et  in  malis  ad  eorum  ignominiam; sicut 
etiam  militaris  character  remanet  in  militibus  post  adeptam  vi- 
ctoriam, et  in  his  qui  vicerunt , ad  gloriam , et  in  his  qui  sunt 
victi , ad  poenam  (3). 

186.  Q.  8°  Quinam  sunt  characteris  effectus ? — R.  Specta- 
tus in  genere , character  i)  tanquam  insigne  quoddam  pra3- 
clarum,  animae  tribuit  spirituale  decus  et  ornamentum  ; 
2)  hominem  Christo  configurat  tanquam  membrum  Capiti, 
militem  Duci,  ministrum  Pontifici  ; 3)  oculis  Dei  distinguit 
signatum  ab  aliis;  4)  continet  specialia  jura  et  potestatem. 

187.  Spectatus  in  specie . character  Baptismalis\  est  insigne 
familiae  Christi,  quo  insignitus  homo  huic  familiae  aggrega- 
tur, Christi  membrum  atque  Ecclesiae  domesticus  constitui- 
tur, a non  baptizatis  distinguitur,  obtinet  jus  percipiendi 
reliqua  Christi  munera,  quae  propria  demesticorum  sunt. 

188.  Character  Confirmationis  est  velut  insigne  militum 
Christi,  quo  fidelis  militiae  Christi  adscribitur,  a non  con- 
firmatis distinguitur;  obtinet  potestatem  activam,  seu  robur, 
ad  fidem  profitendam ; et  passivam,  seu  majorem  aptitudi- 
nem  ad  caetera  sacramenta  recipienda. 

189.  Character  Ordinis  est  praeclara  nota  sacerdotii  Christi, 
qua  insignitus  fidelis,  pro  vario  ordinationis  gradu,  a non 
ordinatis  segregatur,  constituitur  veluti  dux  militiae  Chri- 

0)1  Pet.  11,9.  - (2i  Apoc.  XX,  6 

(5)  S.  Thom  p.  3,  q 65,  art,  5 in  corp.  et  ad  5. 

stianae,  et  Christo  Pontifici  maxime  configuratur,  utpote  sa- 
cerdotalis dignitatis  ac  potestatis  Christi  particeps  effectus 

190.  Character  enim  sacerdotalis  non  configurat  hominem 
Christo  ratione  sui,  sed  ratione  potestatis  quam  inducit. 
Quemadmodum  scilicet  praefectus  pra)torii,  per  insigne  ac- 
ceptum ab  Imperatore,  assimilatur  in  potestate  regendi  Impe- 
ratori qui  hanc  potestatem  habet,  non  per  aliqua  insignia,  sed 
primario  jure : ita  Christus  homini,  characterem  sacerdota- 
lem imprimendo,  suum  sacerdotium  communicat;  quod  Ipse 
tamen  non  habet  per  characterem,  sed  per  unionem  hypo- 
staticam, adeoque  non  per  accidens,  sed  per  se  et  per  essen- 
tiam (t). 

ARTICULUS  III. 

DE  CONDITIONIBUS  AD  EFFECTUM  SACRAMENTORUM  REQUISITIS. 

191.  Ut  percipiatur  sacramenti  effectus  duae  conditiones 
requiruntur  : subjectum  capax  et  debita  dispositio.  — Sub- 
jectum capax  dicitur  persona  ilia,  quae  idonea  est  ad  sacra- 
mentum recipiendum.  — Dispositio  requisita  spectare  potest 
ad  valorem,  vel  ad  liceitatem,  vel  ad  fructum.  Quare  distin- 
guitur receptio  sacramenti  quadruplex:  invalida  seu  nulla, 
valida  tantum,  valida  et  licita,  licita  et  fructuosa. 

QUESTIONES 

1°  Quodnam  est  subjectum  capax  sacramentorum?  — 2°  Quid  in  subje- 
cto requiritur  ad  susceptionem  validam  ? — 5°  Qualis  intentio  requi 
ritur  in  subjecto  ad  sacramenti  valorem  ? — 4°  Quid  requiritur  in 
adultis  ad  susceptionem  fructuosam  ? — 5°  An  sacramenta  cum  obice 
suscepta  reviviscunt  ? 

192.  qujER.  1°  Quodnam  est  subjectum  capax  sacramentorum? 
— R.  Sunt  soli  homines  viatores:  pro  ipsis  enim  Christus  sa- 
cramenta instituit,  utscilicet  iis  essent  salutis  aeternae  compa- 
randae instrumenta  et  organa  (2);  non  tamen  ita  ut  omnis 
homo  cujuslibet  sacramenti  sit  capax. 

193.  Q.  2°  Quid  in  subjecto  requiritur  ad  susceptionem  vali- 
dam? — R.  1°  In  nullo  subjecto  ad  sacramenti  valorem  san- 
ctitas necessaria  est  : imo  nec  fides,  excepto  Poenitentiae 

(1)  Cfr.  Lcssius,  de  sacram,  in  5 p.  q.  U3,  a.  5.— (2)  Trid.  Sess.  7,  prooenu 

sacramento.  — In  parvulis  et  perpetuo  amentibus,  nulla  re- 
quiritur intentio  ad  ea  sacramenta  recipienda,  quorum  capa- 
ces sunt.  — In  adultis  requiritur  intentio,  seu  vera  voluntas 
recipiendi  sacramentum,  ut  constat  ex  doctrina  et  praxi  Ec- 
clesiae communique  Doctorum  sententia.  Non  enim  videtur 
conveniens  ut  adultus  sanctificetur  nisi  velit : quare  Deus 
ejus  voluntatem  et  cooperationem  requirit  secundum  illud 
Augustini : Qui  fecit  te  sine  te , non  te  justificat  sine  te.  Serm. 
15  de  verb  Ap.  c.  11. 

194.  Q.  3°  Qualis  intentio  requiritur  in  subjecto  ad  valorem  ? 
— R.  Respectu  objecti  requiritur  saltem  intentio  id  reci- 
piendi quod  ab  Ecclesia  datur,  i.  e.  sacramentum  confuse  ap- 
prehensum. — Respectu  ipsius  subjecti,  requiritur  et  sufficit 
positiva  aliqua  voluntas  et  intentio  sacramentum  susci- 
piendi, nec  sufficit  sola  negatio  voluntatis  contrariae.  Exci- 
pienda tamen  i)  Eucharistia,  quae  cum  jam  ante  susceptio- 
nem confecta  sit,  manet  verum  sacramentum,  etsi  invito 
obtruderetur;  et — 2)  Poenitentia,  in  qua  non  sufficit  intentio, 
sed  insuper  contritio  et  confessio  poenitentis  requiruntur  ad 
valorem.  — Haec  tamen  intentio  sive  voluntas  non  est  ne- 
cesse  ut  actualis  sit  vel  virtualis ; sed  sufficit  habitualis, 
quae  fundatur  in  voluntate  aliqua  priori  non  retractata,  ra- 
tione cujus  susceptio  sacramenti  moraliter  loquendo,  adhuc 
censeatur  voluntaria.  Quin,  ad  sacramentum  Extremae  Un- 
ctionis sola  etiam  intentio  interpretativa  videtur  sufficere  (i). 

195.  Q.  4°  Quid  requiritur  in  adultis  ad  susceptionem  fru- 
ctuosam?—^. Ad  sacramenta  vivorum  fructuose  suscipienda, 
praerequiritur  per  se  status  gratiae;  ad  sacramenta  vero  mor- 
tuorum status  gratiae  necessarius  non  est:  sed  tantum  fides, 
spes,  detestatio  peccati,  eaeque  dispositiones  omnes,  quibus 
gratiae  obices  removentur  (2). 

196.  Q.  5°  An  sacramenta  cum  obice  suscepta  seu  informia , 
postea  sublato  obice  reviviscunt?  —R.  (3)  Sacramentum  Baptismi 
cum  fictione,  seu  obice,  sive  culpabiliter  sive  inculpabiliter 
susceptum,  remoto  per  subsequentem  dispositionem  obice, 

(1)  Cfr.  Theol.  Mecblin.  De  sacram,  n.  45;  et  Wireeb.  De  sacram,  ingen. 
n.  196seq.  — (2}  Trid.  Sess.  cap.  6.  — (5)  Wireeb.  De  sacram,  in  genere , 
».  85  et  seqq. 

reviviscit,  gratiamque  ex  opere  operato  confert.  Est  commu- 
nissima Theologorum  sententia,  post  Aug.  tempora,  si  So- 
tum  et  paucos  alios  excipias.  — Et  revera,  si  secus  dicatur, 
ille  qui  cum  obice  Baptismum  suscepisset,  non  amplius 
posset  salvus  fieri  ; quod  profecto  nefas  est  admittere. 
Etenim  hujusmodi  homo  neque  posset  iterum  baptizari, 
neque  posset  justificari  per  votum  Baptismi  quod  jam  non 
esset  licitum. 

197.  Idem  communius  affirmant  Theologi  de  duobus  reli- 
quis sacramentis  characteristicis,  id  est,  Confirmatione 
atque  Ordine;  ea  praesertim  ratione  nixi,  quod  haec  duo 
sacramenta,  quemadmodum  Baptismus,  iterari  nequeunt, 
et  virtualiter  in  charactere  perseverant.  Probabile  quoque 
est,  Matrimonium  et  Extremam  Unctionem  reviviscere; 
quippe  quae  et  ipsa  aliquatenus  initerabilia  sunt.  — De 
sacramentis  vero  Eucharistiae  ac  Poenitentiae  paulo  aliter 
judicandum  videtur.  Utrum  sacramentum  Poenitentiae  re- 
viviscat, ab  ea  quaestione  pendet : an  dari  possit  sacra- 
mentum hoc  validum  simul  et  informe?  Quod  probabilius 
multi  negant.  Si  tamen  supponatur  id  posse  fieri,  ac  reapse 
dari  sacramentum  hoc  validum  sed  informe,  idem  quoque 
posse  reviviscere  videtur  perquam  probabile.  — Ad  Eucha- 
ristiam quod  attinet,  si  suscepta  fuerit  cum  fictione,  non  vi- 
detur posse  reviviscere,  saltem  si  fictio  fuerit  formalis  ac  po- 
sitiva: id  est,  si  Eucharistiam  suscipiens,  impedimentum 
gratiae  sciens  volensque  posuerit,  vel  minime  sustulerit  (i). 

198.  Quod  si  quaeratur,  quomodo  sacramenta  reviviscant, 
respondetur,  ea  reviviscere,  proprios  effectus  suos,  postquam 
remotus  fuerit  obex,  operando . Licet  enim  sacramentum  non 
amplius  existat  physice,  adhuc  tamen  existit  moraliter  atque 
virtualiter;  quatenus  illius  virtus,  puta,  applicatio  merito- 
rum Christi,  in  acceptatione  Divina  permanet,  et  sic  opera- 
tur: i.  e.  movet  Deum  efficaciter,  ut  gratiam,  post  sublatum 
obicem,  conferat. 

199.  Hactenus  de  sacramentis  in  genere.  Jam  vero  com- 
munia haec  principia  singulis  sacramentis  applicanda  sunt : 
quod  agendo  de  sacramentis  in  specie  praestabimus. 

(1)  Cf.  La  Croix,  lib.  6,  De  sacramentis , n.  197  seqq. 

INTRODUCTIO. 

§1.  Argumentum.  — § II.  Doctrina  catholica.  — § III.  Instrumenta  dogma- 
tica. — § IV.  Errores  contrarii.  — § V.  Divisio  Tractatus. 


§ I.  Argumentum 

1.  Baptismus  jure  merito,  inter  reliqua  sacramenta,  primo 
loco  ponitur.  Est  enim  primum,  non  quidem  dignitate,  sed 
tum  necessitate  tum  ordine  receptionis.  Deinde  nativitas 
spiritualis  est,  adeoque  principium  illius  spiritualis  vitae, 
qua  homo  Christianus  crescere  debet  in  virum  perfectum,  in 
mensuram  aetatis  plenitudinis  Christi.  Eph.  IV,  13. — Est  etiam 
janua,  qua  inlroitur  in  regnum  Dei , Joan.  III,  5 ; id  est,  in 
Ecclesiam  militantem  hic  in  terris,  et  postea  in  Ecclesiam 
cum  Christo  in  coelis  triumphantem 

§ II.  Doctrina  catholica. 

2.  Sacramentum  Baptismi  administrari  debet  aqua  vera  et 
naturali,  sub  distincta  trium  divinarum  Personarum  invoca- 
tione; aeque  autem  valet  sive  per  immersionem,  sive  per  in- 
fusionem aut  aspersionem  conferatur. — Ministri  ordinarii 
hujus  sacramenti  sunt  Episcopi  et  presbyteri,  extraordinarii 
vero  et  ex  delegatione  diaconi ; imo  quilibet  homo  valide , et 
necessitate  cogente,  etiam  licite  baptizare  potest. 

3.  Baptismus  in  re  vel  in  voto,  omnibus  hominibus,  etiam 
parvulis,  ex  quo  promulgatum  est  Evangelium,  necessarius 
est  ad  salutem.  Per  illum  remittitur  originale  peccatum; 
imo  etiam  omne  peccatum  actuale,  omnisque  poena  peccato 

debita  tollitur ; ac  simul  gratia  sanctificans,- cum  virtutibus 
et  donis  spiritualibus,  infunditur. 

4.  Ut  autem  hi  fructus  percipiantur,  requiritur  in  adultis 
fides  in  Christum,  dolor  de  peccatis  mortalibus,  et  proposi- 
tum servandi  mandata. 

5.  Baptismus  valide  susceptus  characterem  indelebilem  in 
anima  imprimit;  atque  iterari  non  potest. 

§ lif . Instrumenta  dogmatica. 

6.  — DEFINITIO  CONCILII  LATERAN.  IV  (1215),  CAP.  FIRMITER. 

..  Sacramentum  vero  Baptismi  (quod  ad  Dei  invocationem  et  individuo? 
Trinitatis,  videlicet  Patris,  et  Filii,  et  Spiritus  sancti,  consecratur  in  aqua), 
tam  parvulis  quam  adultis  in  forma  Ecclesiae  a quocumque  rite  collatum, 
proficit  ad  salutem. 

7.  — DECRETUM  CONCILII  FLORENTINI  PRO  ARMEN1S. 

Primum  omnium  sacramentorum  locum  tenet  panctum  Baptisma  quod  vitae 
spiritualis  janua  est : per  ipsum  enim  membra  Christi,  ac  de  corpore  effici- 
mur Ecclesiae.  Et  cum  per  primum  hominem  mors  introierit  in  universos, 
nisi  ex  aqua  et  Spiritu  renascimur,  non  possumus,  ut  inquit  Veritas,  in 
regnum  coelorum  introire.  Materia  hujus  sacramenti  est  aqua  vera  et  natura- 
lis : nec  refert  frigida  sit  an  calida . Forma  autem  est  : ego  te  baptizo  in 
nomine  patris,  et  filii,  ft  spiritus  sancti.  Non  tamen  negamus  quin  et 
per  verba  illa:  baptizvtur  talis  servus  christi  in  nomine  patris,  et  filii, 
et  spiritus  sancti  ; vel : BAPTIZATUR  manibus  meis  talis  in  nomine  patris, 
et  filii,  et  spiritus  sancti,  verum  perficiatur  Baptisma  : quoniam  cum 
principalis  causa,  ex  qua  Baptismus  virtutem  habet,  sit  S.  Trinitas ; instru - 
mentalis  autem  sit  minister,  qui  tradit  exterius  sacramentum, si  exprimitur 
actus,  qui  per  ipsum  exercetur  ministrum,  cum  sanet  ce  Trinitatis  invoca- 
tione perficitur  sacramentum.  Minister  hujus  sacramenti  est  sacerdos,  cui  ex 
officio  competit  baptizare.  In  causa  autem  necessitatis,  non  solum  sacerdos 
vel  diaconus,  sed  etiam  laicus  vel  mulier,  imo  etiam  paganus  et  haereticus 
baptizare  potest,  dummodo  formam  servet  Ecclesia),  et  facere  intendat  quod 
facit  Ecclesia.  Hujus  sacramenti  effectus  est  remissio  omnis  culpae  originalis 
et  actualis;  omnis  quoque  poenae,  quae  pro  ipsa  culpa  debetur.  Propter  ea 
baptizatis  nulla  pro  peccatis  praeteritis  injungenda  est  satisfactio ; sed  mo- 
rientes  antequam  culpam  aliquam  committant , statim  ad  regnum  caelorum  et 
Dei  visiffncm  perveniunt. 

8.  — CANONES  CONCILII  TRIDENTINI. 

sess.  V.  — Can.  4.  Si  quis  parvulos  recentes  ab  uteris  matrum  bapti- 
zandos negat , etiam  si  fuerint  a baptizatis  parentibus  orti ; aut  dicit , in 
remissionem  quidem  peccatorum  eos  baptizari , sed  nihil  ex  Adam  trahere 
originalis  peccati , quod  regenerationis  lavacro  n( cesse  sit  expiari  ad  vitam 
celernam  consequendam  ; unde  sit  consequens , ut  in  eis  forma  Baptismatis 
in  remissionem  peccatorum  non  vera  sed  falsa  intelligatur  ; anathema 
sit 

Can.  5 Si  quis  per  Jesu  Christi  Domini  nostri  gratiam,  quae  in  Bapti- 
smate confertur , reatum  originalis  peccati  remitti  negat  ; aut  etiam  asserit 
non  tolli  totum  id,  quod  veram  et  propriam  peccati  rationem  habet ; sed  illud 
dicit  tantum  radi,  aut  non  imputari ; anathema  sit. 

sess  VII.  de  bapt.  — Can.  1.  Si  quis  dixerit , Baptismum  Joannis  ha- 
buisse eamdem  vim  cum  Baptismo  Christi ; anathema  sit. 

Can.  2 Si  quis  dixerit,  aquam  veram  et  naturalem  non  esse  de  necessitate 
Baptismi,  atque  ideo  verba  illa  Domini  nostri  Jesu  Christi  : Nisi  quis  rena- 
tus fuerit  ex  aqua  et  Spiritu  sancio ; ad  metaphoram  aliquam  detorserit  ; 
anathema  sit. 

Can.  3.  Si  quis  dixerit,  in  Ecclesia  Romana,  qtice  omnium  Ecclesiarum 
mater  est  et  magistra,  non  esse  veram  de  Baptismi  sacramento  doctrinam  ; 
anathema  sit. 

Can.  4.  Si  quis  dixerit,  Baptismum,  qui  etiam  datur  ab  haereticis  in  no- 
mine Patris , et  Filii,  et  Spiritus  sancti , cum  intentione  faciendi  quod  facit 
Ecclesia,  non  esse  verum  Baptismum  ; anathema  sit. 

Can.  5.  Si  quis  dixerit.  Baptismum  liberum  esse,  hoc  est , non  necessa- 
rium ad  salutem  ; anathema  sit. 

Can.  6.  Si  quis  dixerit,  baptizatum  non  posse,  etiam  si  velit,  gratiam 
amittere  quantumcumque  peccet , nisi  nolit  credere  ; anathema  sit 

Can.  7.  Si  quis  dixerit,  baptizatos  per  Baptismum  ipsum,  solius  tantum 
fidei  debitores  fieri,  non  autem  universae  Legis  Christi  servandae;  anathema 

sit 

Cau.  8.  Si  quis  dixerit,  baptizatos  liberos  esse  ab  omnibus  sanctae  Ec- 
clesiae praeceptis,  quae  vel  scripta  vel  tradita  sunt , ita  ut  ea  observare 
non  teneantur,  nisi  se  sua  sponte  illis  submittere  voluerint ; anathema 

sit. 

Can.  9.  Si  quis  dixerit , ita  revocandos  esse  homines  ad  Baptismi 
suscepti  memoriam , ut  vola  omnia , quae  post  Baptismum  fiunt,  vi  pro- 
missionis in  Baptismo  ipso  jam  factae,  irrita  esse  intelligant,  quasi  per  ea, 
et  fidei , quam  professi  sunt , detrahatur,  et  ipsi  Baptismo  ; anathema, 
sit. 

Can.  10.  Si  quis  dixerit , peccata  omnia , quce  post  Baptismum  fiunt,  sola 
recordatione  et  fide  suscepti  Baptismi , vel  dimitti,  vel  venialia  fieri  ; ana- 
thema sit. 

Can  II.  Si  quis  dixerit,  verum , et  rite  collatum  Baptismum  iterandum 
esse  illi,  qui  apud  infideles  fidem  Christi  negaverit , cum  ad  poenitentiam 
convertitur ; anathema  sit. 

Can.  12  Si  quis  dixerit , neminem  esse  baptizandum,  nisi  ea  cetate, 
qua  Christus  baptizatus  est , vel  in  ipso  mortis  articulo ; anathema 

sit 

Can.  13.  Si  quis  dixerit , parvulos , eo  quod  actum  credendi  non  habent, 
suscepto  Baptismo,  inter  fideles  computandos  non  esse,  ac  propter  ea,  cum  ad 
annos  discretionis  pervenerint,  esse  rebaptizandos  ; aut  praestare  omitti 
eorum  Baptisma , quam  eos  non  actu  proprio  credentes  baptizari  in  sola  fide 
Ecclesiae;  anathema  sit. 

Can.  14.  Si  quis  dixerit , hujusmodi  parvulos  baptizato  s,  cum  adoleverint , 
interrogandos  esse,  an  ratum  habere  velint,  quod  patrini  eorum  nomine,  dum 
baptizarentur , polliciti  sunt ; et  ubi  se  nolle  responderint  suo  esse  arbitrio 
relinquendos ; nec  alia  interim  pcena  ad  Christianam  vitam  cogendos,  nisi 
ut  ab  Euchari  tice  aliorumque  sacramentorum  perceptione  arceantur,  donec 
resipiscant,  anathema  sit. 


§ IV-  Errores  couirarii. 

9.  — 1°  Circa  materiam,  a)  Omnem  Baptismi  materiam  re- 
jecerunt Herminiani,  Manichaei  eorumque  soboles. 

10.  b)  In  igne  baptizasse  discipuli  Simonis , et  Seleuciani ; 
sanguinem  pro  aqua  adhibuisse  Flagellantes  perhibentur. 

11.  c)  Quidquid  balnei  loco  esse  potest,  materiam  idoneam 
dixerunt  haeretici  recentiores,  duce  Luthero. 

12.  d)  Nullam  aquam  nisi  metaphoricam  Sociniani,  eorum- 
que sequaces  admiserunt. 

13.  e)  Pro  materia  proxima  solam  immersionem  Graeci 
schismatici  validam  habent. 

14.  — 2°  Circa  formam,  a)  Eam  vitiarunt  Gnostici,  Valenti- 
niani, Montanistae  aliqui,  Sabelliani,  Priscillianistae ; item 
Pauliciani  qui  baptizabant  his  verbis  : Ego  sum  aqua  vivens. 

13.  b)  Formam  catholicam  retinent  sed  non  necessariam 
censent  Zwingliani,  Calviniani,  Sociniani. 


INTRODUCTIO. 


163 


16.  — 3°  Circa  necessitatem  et  effectus . a)  Baptismum  infan- 
tium rejecerunt  Storchius , Anabaptis tarum  parens,  et  Ser - 
vetus. 

17.  b)  Baptismi  necessitatem  negarunt,  saltem  quoad  filios 
Christianorum.  Manichaei , Pelagiam,  Waldenses , Calviniani , 
Sociniani. 

18.  c)  Baptismum  nihil  salutis  afferre  dixerunt  Manichaei  et 
Sociniani. 


§ V.  Divisio  Tractatus. 

19.  Circa  Baptismum  dogmatice  spectatum  tria  quaeri 
possunt:  1°  quale  sit  sacramentum?  2°  a quo  sit  admini- 
strandum et  quibus?  3°  quos  effectus  producat?  — Hinc  tria 
capita  : 


Caput  I,  de  Baptismi  natura , seu  causis  intrinsecis. 
Caput  II,  de  ejus  administratione , seu  causis  exlrinsecis. 
Caput  III,  de  ejus  effectibus. 


CAPUT  PRIMUM. 


!de  baptismi  natura. 

i 


Articulus  I,  de  notione  et  institutione  Baptismi. 
Articulus  II,  de  Baptismi  materia. 

Articulus  III,  de  Baptismi  forma. 


ARTICULUS  I. 

DE  NOTIONE  ET  INSTITUTIONE  BAPTISMI. 

QUESTIONES. 

1 0 Quid  significat  nomen  Baptismi  ? — 2°  Quomodo  N L Baptismus 
definitur  ? — 3°  Quibus  nominibus  vel  descriptionibus  Baptismi  sa- 
cramentum in  Scriptura  et  Patribus  designatur  ? — 4°  Quibus 
figuris  fuit  adumbratum  ? - 5°  Quotuplex  Baptismus  distinguitur  ? 
— 6°  Quid  est  Baptismus  flaminis  et  sanguinis  ? — 7°  An  Christus 
Baptismum  instituit  ante  passionem  suam  ? — 8°  Quo  determinato 
tempore  illum  instituit  ? 

20.  qu^er.  1°  Quid  significat  nomen  baptismi?  — W. Baptismi 
nomen  sensu  litterali  immersionem , tinctionem  sonat,  utpote 
a verbo  graeeo  p>*%tu  vel  /3 id  est,  mergo , tingo , deriva- 
tum. — Accipitur  autem  in  S.  Scriptura  quadruplici  sensu: 
1°  sensu  proprio,  ut  Judith.  XII,  7:  Et  exibat  noctibus , et 
baptizabat  se  in  fonte  aquse. 

21.  — 2°  Metaphorice,  a)  pro  passione  et  afflictione  abun- 
dante, qua  veluti  flumine  homo  mergitur,  ut  Luc.  XII,  50  : 
Baptismo  habeo  baptizari , et  quomodo  coarctor  usquedum  perfi- 
ciatur? b)  Pro  abundantia  gratiae  et  spiritualis  gaudii  per 
infusionem  donorum  Spiritus  S.,  ut  Act.  I,  5:  Vos  autem  ba- 
ptizabimini Spiritu  sancto,  c ) Pro  figura  Baptismi  christiani, 
I Cor.  X,  2 : Omnes  in  Moyse  baptizati  sunt  in  nube  et  in  mari ; 

id  est,  quodammodo  baptizati  sunt.  Transitus  enim  per  mare 
rubrum  figura  fuit  Baptismi,  in  quo  sacramento  ^Egyptios, 
hoc  est  peccata,  sanguine  Christi  mergimus. 

22.  — 3°  Pro  lotionibus  legalibus  et  traditionalibus  Ju- 
daeorum, ut  Hebr.  IX,  10;  Mare.  VII,  8;  et  pro  insigni  ritu 
a Joanne  usurpato,  qui  Mare.  I,  4,  vocatur  baptismus  poeni- 
tentia. 

23.  — 4°  Denique  nomen  Baptismi,  usu  Scripturae  et  Eccle- 
siae, usurpatur  ad  primum  inter  septem  sacramenta  N.  L. 
designandum. 

24.  Q.  2°  Quomodo  N.  L.  Baptismus  definitur? — R.  Sacra- 
mentum Baptismi,  si  spectetur  physice,  i.  e.  si  consideren- 
tur elementa,  quibus  constat  prout  est  a parte  rei , definitur: 
Ablutio  corporis  sub  pr  descripta  verborum  forma.  — Sivero 
spectetur  metaphysice , i.  e.  si  considerentur  elementa,  qui- 
bus constat  prout  a nobis  concipitur  cum  fundamento  a parte 
rei,  quaeque  sunt  ejus  genus  proximum  et  differentia  ultima , 
recte  definiri  potest:  Sacramentum  regenerativum , seu,  insti- 
tutum et  idoneum  ad  supernaturalem  hominum  generatio- 
nem. — Utroque  autem  modo,  physice  ac  metaphysice, 
sumptus  Baptismus,  a Catechismo  Romano  (t)  definitur  : 
Sacramentum  regenerationis  per  aquam  in  verbo  : vel  explica- 
tius, et  ut  vulgo  describi  solet:  Sacramentum  a Christo  Do- 
mino institutum,  in  quo  per  ablutionem  exteriorem  corporis , sub 
invocatione  SS.  Trinitatis , homo  spiritualiter  regeneratur . 

25.  Q.  3°  Quibus  nominibus  vel  descriptionibus  sacramentum 
Baptismi  in  Scriptura  et  Patribus  designatur?  — R.  i)  A mate- 
ria dicitur  lavacrum  aquae.  (2). — 2)  Ab  effectibus  : lavacrum  re- 
generationis et  renovationis  (3),  illuminatio  (4),  quae  Graecis 
Patribus  familiaris  appellatio  est ; unde  S.Cyrillus  Hieroso- 
lymitanus orationes  suas  de  Baptismo  Catecheses  illuminato- 
rum nuncupavit,  ratione  scilicet  fidei,  cujus  solemnem 
professionem  catechumenus  emittit,  et  in  cujus  admirabile 
lumen  baptizati,  de  potestate  tenebrarum  erepti , transferun- 
tur (5);  idcirco  quoque  sacramentum  fidei , a Tridentinis 

(1)  Part.  2.  cap.—  (2)  Ephes.  V,  26.  - (3)  Tit.  HI,  3.  — (4>  Ht-br.  VI,  4. 

^3)  I Pet.  11,9;  Coloss.  I,  13. 

Patribus  vocatur  (i).  Item:  sigillum , signaculum  (2),  ob  cha- 
racterem, sepultura  hominis  cum  Christo  in  mortem  (3),  quia 
ut  Christus  mortuus  ad  vitam  novam  et  gloriosam  resurrexit, 
ita  homo  in  Baptismo  ad  spiritualem  vitam  ; — indumen- 
tum (4),  quia  Baptizati  Christum,  novum  hominem,  quo- 
dammodo induunt  (3).  — 3)  A forma  demum,  sacramentum 
Trinitatis  (6)  nuncupatur. 

26.  Q.  4°  Quibus  figuris  Baptismus  fuit  adumbratus ? — 
R.  Figurae  Baptismi  praecipuae  fuerunt : arca  Noe,  columna 
nubis,  transitus  maris  rubri,  transitus  Jordanis,  lotio  Naa- 
man  Syri  in  Jordane,  lotiones  legales  Judaeorum;  prae  caete- 
ris  autem  Circumcisio  et  baptismus  Joannis.  Luculentissime 
vero  Baptismi  N.  T.  mysterium  manifestatum  potius  quam 
adumbratum  fuit,  quando,  Christo  in  Jordane  baptizato, 
coeli  aperti  sunt,  et  SS.  Trinitatis  majestas  apparuit  (7). 

27.  Primi  Ecclesiae  saeculis  Baptismus  frequenter  figura- 
batur per  piscinam  seu  vivarium,  ubi  Christus,  mysti- 
cus ’ik©Y2  (8),  seu  piscis,  cum  omnibus  fidelibus  tanquam  in 
elemento  suo  habitaret.  Nos  pisciculi , inquit  Tertullianus, 
secundum  nostrum  Jesum  Christum , in  aqua  nascimur; 
nec  aliter  quamin  aqua  permanendo  salvi  sumus,  DeBapt.c.1. 

28.  Q.  5°  Quotuplex  Baptismus  distinguitur? - — R.  Triplex  : 
Baptismus  fluminis , flaminis  et  sanguinis.  Non  tamen  triplex, 
sed  unum  est  Baptismi  sacramentum , nimirum  fluminis  seu 
aquae:  Confiteor  unum  Baptisma.  Svmb.  Constantinop. — Unus 
Deus , una  fides , unum  Baptisma.  Eph.  III,  5.  — Baptismus 
autem  flaminis  et  sanguinis  hoc  nomine  donatur,  in  quan- 
tum., ut  S.  Thomas  ait,  supplet  vicem  Baptismi  aquae  (9). 

29.  Q.  6°  Quid  est  Baptismus  flaminis  et  sanguinis ? — R.  Ba- 
ptismus flaminis  est  perfecta  cordis  contritio,  aut  etiam  quilibet 
char itatis  perfectae  actus,  qui  quidem  votum  saltem  implicitum 
Baptismi  contineat.  — Flaminis  nomen  traxisse  videtur  a fla- 
mine, afflatu  seu  virtute  Spiritus  S.,  cujus  est  movere  ani- 

(1)  Trid.  Sess.  6,  cap.  7. — (2)  Cyrill.  Hieros.  Catech.  de  Bapt. 

(3  Rom.  IV,  4. — (4)  Greg.  Naz.  Orat.  40  in  Bapt. 

(5)Gal.  III,  27. — (6)  Greg.  Naz.  ibid. — (7>Cf.  Catech.  Rom.  cap. 14, §1. 

t8)  ’I %d'j;  est  acrostichis  vocabulorum  7 Xpioroj  ©sou  btotSurjp. 

Cf  August.  De  civit.  1.  18,  c.  23.  — >9,  P.  3,  q.  66,art.  H. 

mum  ad  diligendum  Deum  et  poenitendum  de  peccatis.  — 
Porro  Baptismus  flaminis  vices  Baptismi  aquae  in  adultis  sup- 
plet, quoad  effectum  ejus  principalem,  gratiam  peccatorum 
remissivam, — Qui  diligit  me  diligetur  a Patre  meo.  Joan.  XIV, 
21. — Quicumque  invocaverit  nomen  Domini  salvus  erit.  Rom. 
X,  13. — S.  Ambrosius  de  Valentiniano  Imperatore,  qui  cate- 
chumenus obierat,  ait  : Quod  si  martyres  suo  abluuntur  san- 
guine, et  hunc  sua  pietas  abluit  et  voluntas  (i).  — Hujusmodi 
effectum  Baptismo  flaminis  produci  Tridentinum  supponit, 
ubi  de  justificatione  pronuntiat,  eam  sine  lavacro  regeneratio- 
nis, aut  ejus  voto  fieri  non  posse  (2). 

30.  Baptismus  sanguinis  est  Martyrium  (3)  pro  Christo  to- 
leratum a non  baptizato , quod  supplet  vices  Baptismi  aquae, 
tam  in  infantibus  quam  in  adultis,  quoad  remissionem  culpae 
omnis  et  poenae;  idque  quasi  ex  opere  operato , non  solum  in 
infantibus,  sed  etiam  probabilius  in  adultis  (4).  Qui  perdide- 
rit animam  suam  propter  me,  inveniet  eam.  Matth.  X,  39.  — 
S.  Augustinus  : Quicumque , etiam  non  percepto  regenerationis 
lavacro , pro  Christi  confessione  moriuntur , tantum  eis  valet  ad 
dimittenda  peccata , quantum  si  abluerentur  sacro  fonte  Bapti- 
smatis (s).  — Quare  Ecclesia  pro  martyribus  orare  supervaca- 
neum censet;  imo  eos  ut  sanctos  colit  et  invocat,  etiam  par- 
vulos, qui  uti  hymno  celebrat,  Christum  non  loquendo,  sed 
moriendo  confessi  sunt  (6). 

31.  Q.  7°  An  Christus  Baptismum  ante  passionem  suam  in- 
stituit?— R.  Omnes  quidem  Theologi  consentiunt,  vim  actu 
et  proxime  obligandi,  nisi  post  resurrectionem  Christi,  Ba- 
ptismo non  fuisse;  at  pauci  sunt  qui  institutionem  Baptismi 
ad  ea  quoque  tempora  referant.  Plerique  Scholastici  senten- 
tiam sequuntur  S.  Thomae,  quam  etiam  S.  Augustinus  alii- 
que Patres  tanquam  veriorem  et  credibiliorem  commenda- 
runt : nempe  Baptismi  sacramentum  ante  Christi  mortem,  a 
Christo  ipso  fuisse  institutum  et  ab  Apostolis  ministratum. 
Cujus  sententiae  dua*  sunt  praecipuae  rationes  : — i)  Joan. 

(1)  Orat,  funeb.  de  Valent,— ( 2)  Sess.  6,  cap.  4.  Cf.  Sess.  U,  cap.  4. 

(5)  Cf.  infra,  tract  De  virtutibus , n.  399.  — (4)  Wirceb.  de  Bapt.  n.  81. 

(5)  De  civit.  1.  13,  c,l  — (6)  De  dispositionibus  ad  effectum  martyrii  re- 
quisitisin  adulto,  vid.  infra  De  virtutibus,  c.  3,  art.  4,  n.  401. 

IV,  1 : Audierunt  Pharisxi  quod  Jesus  plures  discipulos  facit  et 
baptizat , quam  Joannes.  Dicitur  : Baptizat  : non  utique  ba- 
ptismo Joannis,  sed  alio;  ut  hic  insinuatur,  et  apertius  ab 
ipso  Joanne  Baptista  declaratur  Matth.  III,  II.  — 2)  Secus 
admittendum  esset,  quod  probabile  nequaquam  est  (i). 
Apostolos  antequam  baptizati  essent,  Eucharistiam  et  Ordi- 
nem in  ultima  Ccena  recepisse.  Igitur  ante  ultimam  Ccenam 
Christus  instituisse  Baptismum  censendus  est.  Imo  ipse 
Dominus  aliquando  per  se  baptizasse  videtur.  Nam  licet, 
Joan.  IV,  2,  dicatur  : Quanquam  Jesus  non  baptizaret  sed  di- 
scipuli ejus , tamen  S.  Augustinus  censet  (2),  etsi  non  habea- 
tur in  Scriptura,  credendum  esse,  Christum  per  seipsum 
baptizasse  Apostolos.  Nicephorus  autem  (3)  ex  Evodio  Antio- 
cheno refert,  Christum  manibus  propriis  tantummodo  Petro 
baptismum  contulisse  : Petrum  vero  Andreae  ac  Filiis  Zebe- 
dsei  ; hos  deinceps  reliquis.  Euthymius,  in  Joan.  III,  ait, 
Christum  suis  manibus  ante  Apostolos  sanctissimam  Matrem 
suam  baptizasse  (4). 

32.  Q.  8°  Quo  determinato  tempore  Christus  Baptismum  in- 
stituit?— R.  Controvertitur.  Juxta  communiorem  sententiam, 
Christo^  Baptismum,  saltem  inchoate,  instituit  ac  veluti  in 
exemplari  delineavit,  quando  a Joanne  baptizatus  est.  Tunc 
enim  aquae  sanctificandi  virtutem,  Christi  contactu,  imbibe- 
runt, ut  apta  Baptismi  materia  fierent;  tunc  etiam  Baptismi 
forma  designata  est,  manifestante  seSS.  Trinitate  ; et  proprius 
ejus  effectus  declaratus,  aperto  scilicet  coelo  ac  Paterna  voce 
testante  : Hic  est  Filius  meus  dilectus , in  quo  mihi  complacui . 
- — Ergo  quaecumque  ad  Baptismi  institutionem  pertinent  in 
illo  mysterio  delineata  reperiuntur.  Porro  quae  tunc  delineata 
tantum,  ea  paulo  post  positiva  institutione  a Domino  viden- 
tur impleta  fuisse  (s). 

( *)  Augustin.  Epist.  163.  Cf.  Suar.  tom.  18,  disp  19.  sect  1,2. 

(2)Epist.  108  ad  Seleueianum.  — (5)  Hist.  1.  2,  cap.  3. 

(4)  Cf  Suar.  t.  18,  disp.  19. 

(oj  August.  Tract.  6 in  Joan.  Cf.  Catech.  Cone.  Trid.  De  Bapt . quaest.  16, 
— Suar.  t.  18,  disp.  19,  sect.  1,  2. 

ARTICULUS  II. 

DE  BAPTISMI  MATERIA. 

33.  Baptismi  materia  remota  est  aqua  naturalis ; materia 
proxima  est  ablutio,  sive  per  immersionem,  sive  per  infu- 
sionem, sive  per  aspersionem  fiat.  Immersionis  usus  usque 
ad  saeculum  XIII  in  Ecclesia  obtinuit;  deinceps  vero  infusio 
generaliter  fuit  usurpata. 

Propositio  I,  de  materia  remota.  — Objectiones. 

Propositio  II,  de  materia  proxima. 

Quaestiones. 

PROP0SITIO  l. 

Materia  remota  Baptismi  est  aqua  vera  et  naturalis. 

34.  De  fide  ex  Decreto  pro  Armenfs,  et  ex  Trid.  Sess.  7, 
can.  2. 

35.  Dicitur  in  propositione  aqua , ut  excludatur  alius  qui- 
cunque liquor;  — vera , ut  excludatur  aqua  metaphorica;  — 
et  naturalis , ut  excludatur  omnis  aqua  artificiali  modo  con- 
fecta. 

36.  prob.  1°  Nisi  quis  renatus  fuerit  ex  aqua  et  Spiritu  san- 
cto, non  potest  introire  in  regnum  Dei.  Joan.  III,  5.  — Ecce 
aqua , quid  prohibet  me  baptizari?  Act.  VII 1,  36  et  seqq. 

37.  2°  Augustinus  : Quid  est  Baptismus  Christi?  Lavacrum 
aquae  in  verbo.  Tolle  aquam , non  est  Baptismus ; tolle  verbum , 
non  est  Baptismus.  Tract.  15  in  Joan.  n.  4. 

38.  3°  Praxis  perpetua  Ecclesiae,  quae  constat,  inter  alia 
monumenta,  ex  baptisteriis  antiquis,  in  aquae  receptacula 
aedificatis. 

39.  objic.  1°  In  allatis  verbis  Joan.  III  : Nisi  quis  renatus 
fuerit  ex  aqua  et  Spiritu  sancto,...  pari  ratione  ponitur  aqua 
et  Spiritus  sanctus;  adeoque  et  pari  significatione;  atqui 
Spiritus  sanctus  non  designat  materiam  Baptismi  ; ergo 
neque  aqua.  — R.  Dist.  maj.  Pari  ratione,  etc.,  sub  aliquo 
respectu , nimirum  causalitatis  in  genere,  C.  : sub  omni  respe- 
ctu, etiam  causalitatis  in  specie,  N.  Christus  asserit  quidem 
tum  aquae  tum  Spiritus  sancti  causalitatem  In  opere  regene- 

rationis  perficiendo;  sed  minime  dicit  utramque  ad  eumdem 
ordinem  pertinere.  Porro  causalitas  Spiritus  S.  principalis 
est;  aquae  vero,  instrumentalis.  — Concessa  minori , negatur 
conseq.  ob  allatam  disparitatem. 

40.  Obj.  2°  Matthaei  III,  11,  de  Christo  dicit  Joannes  Ba- 
ptista : Ipse  vos  baptizabit  in  Spiritu  sancto  et  igni;  atqui  hoc 
loco  ignis  sumitur  metaphorice  pro  gratiae  effusione  in 
cordibus;  ergo  etiam  aqua,  Joan.  III,  propter  utriusque  te- 
stimonii parallelismum,  metaphorice  intelligenda  est.  — 
Pi.  Cone,  antec .,  neg.  conseq.  et  suppositum  parallelismum  ac 
paritatem.  Joannes  Baptista  non  describit  Baptismum  Christi 
quoad  materiam,  sicut  Christus  Joan.  III  ; ergo  non  est  pa- 
rallelismus.  — Nec  magis  paritas  datur  : repugnat  enim 
ignem  proprie  accipi  : ut  vero  aqua  sensu  proprio  sumatur 
omnia  postulant. 

41.  Inst.  Praecursor  Baptisma  suum  Christi  Baptismati 
opponit : Ego  quidem  baptizo  vos  in  aqua  in  poenitentiam.... 
ipse  baptizabit  in  Spiritu  sancto;  atqui,  ut  consistat  oppositio 
seu  antithesis,  Baptisma  Christi  non  potest  fieri  in  aqua 
naturali,  sed  spiritali,  nimirum  interna  illa  aqua  gratiae,  de 
qua  ipse  Salvator  Joan.  IV,  loquitur  ad  Samaritanam;  ergo 
aqua,  de  qua  Joan.  III  agitur,  metaphorice  intelligenda  est. — 
R.  Dist.  maj.  Opponit  Baptisma  Baptismati  respectu  materiae, 
neg.;  respectu  effectuum,  conc.  maj.  Significat  his  verbis 
Praecursor,  se  quidem  aqua  baptizare,  quae  gratiam  nude 
designet,  non  autem  producat,  nisi  ex  opere  operantis,  at- 
que ut  humilitatis  et  poenitentiae  medium  : in  aqua  in  poeni- 
tentiam; Christum  vero  baptizaturum  aqua,  quae  ad  animas 
mundandas  et  charitatis  igne  accendendas  valeat,  Spiritus 
sancti  virtute  per  eam  operante  ; imo  baptizaturum  quoque 
immediata  Spiritus  S.  effusione,  speciem  ignis  referente,  die 
Pentecostes,  sicut  ipse  Dominus  discipulis  praedixit: Joannes 
quidem  baptizavitaquaf  vos  autem  baptizabimini  Spiritu  sancto. 
Act.  I,  5.  — Nec  juvat  objicere  verba  Joan.  IV,  14,  quibus, 
vocabulo  aquae  metaphorice  accepta,  Christus  gratiam  de- 
signat. Negatur  enim  locum  illum  Evangelii  cum  alio  quem 
nunc  examinamus,  parallelum  esse;  siquidem  hic  Dominus 
de  Baptismo  manifeste  agit  : ibi  vero,  non  de  Baptismo  cum 

Samaritana  loquitur,  sed  de  gratia,  cujus  effectus  depingit 
imagine  fontis  aquae  salientis  in  vitam  aeternam. 

PROPOSITIO  II. 

Baptismus  seque  validus  est , sive  per  immersionem , sive  per 
infusionem  aut  aspersionem  conferatur. 

42.  Propositio  haec,  contra  Graicos,  certa  est,  imo  ad  fidem 
pertinet , quatenus  enuntiat  Ecclesiae  Romanae  circa  Bapti- 
smum doctrinam,  quae  definitur  esse  vera,  Trid.  Sess.  7, 
can.  3. 

43.  Ad  probationem  praenotandum,  quod  de  infusione 
dicetur,  illud  de  aspersione  quoque  intelligi  oportere; 
quippe  quae  non  est  nisi  specialis  infusionis  vel  affusionis 
modus. 

44.  prob.  1°  Ex  praxi  ac  sensu  totius  antiquitatis,  i)  Illud 
Ezechielis  XXXVI,  23  : Effundam  super  vos  aquam  mundam,  et 
mundabimini  ab  omnibus  inquinamentis  vestris , Patres  passi m 
de  Baptismo  intelligunt. 

45.  2)  Baptismus  clinicorum , i.  e.  in  lecto  decumbentium, 
ab  initio  in  Ecclesia  frequentatus,  semper  pro  valido  fuit 
habitus  (i). 

46.  3)  Valuit,  nullo  unquam  ex  Catholicis  contradicente, 
Baptismus,  qui  in  carceribus  sola  affusione  aquae  confere- 
batur: ut  quando  S.  Laurentius  aqua  ex  urna  effusa  Roma- 
num, aut  Paulus,  Act.  XIX,  custodem  carceris  cum  suis 
baptizavit.  Huc  refer  quod  Act.  II  et  III  narratur,  Petrum, 
una  vice  tria,  alia  vice  quinque  millia  hominum  bapti- 
xasse. 

47.  2°  Ratione.  Non  requisivit  Christus  nisi  signum  ablu- 
tionis internae,  quae  per  ablutionem  corporis  in  aqua  signi- 
ficatur. Ablutio  autem  haec,  non  tantum  immersione,  sed 
etiam  affusione  et  aspersione  fieri  potest.  — Quod  si  Apo- 
stolus dicat  (2),  nos  consepeliri  cum  Christo  per  Baptismum  in 
mortem , hujusmodi  sepultura  spiritualis,  ac  dominium  mor- 
tis, per  qualemcumque  inundationem  sufficienter  adum- 
bratur. 

(1) Cf.  respons.  S.  Cypriani  ad  Magnum,  e pist.  76,  n.  13  etseq. 

(2)  Rom.  VI,  4. 

QUAESTIONES. 

1°  An  necessaria  est  immersio  vel  infusio  trina?  — 2°  Quare 
Christus  aquam  in  materiam  Baptismi  elegit? 

48.  qujER.  1°  An  necessaria  est  immersio  vel  infusio  trina? — 
Resp.  negative.  S.  Gregorius  M.  lib.  I,  epist.  43,  ad  Lean- 
drum Hispalensem,  haec  habet:  Reprehensibile  esse  nullatenus 
potest,  infantem  in  Baptismate  vel  ter,  vel  semel  mergere;  quando 
et  in  tribus  mersionibus  personarum  Trinitas,  et  in  una  potest 
Divinitatis  singularitas  designari. 

49.  Q.  2°  Quare  Christus  in  Baptismi  materiam  elegit  aquam? 
— R.  Adaequata  ratio  est  sola  Christi  voluntas.  Quatuor  ta- 
men rationes  congruentiae  allegat  S.  Thomas  (i).  — \)  Quia  id 
convenit  rationi  Raptismi.  Regeneratio  enim  spiritualis  apte 
adumbratur  per  aquam,  quae  in  rebus  quoque  naturalibus 
principium  productionis  et  fecunditatis  est.  2)  Quia  convenit 
effectibus  Baptismi,  qui  proprietatibus  aquae  significantur. 
Aqua  enim  sua  humiditate  lavat , quod  significat  ablutionem 
peccatorum  ; sua  frigiditate  temperat  superfluitatem  caloris, 
quod  significat  mitigationem  concupiscente ; sua  diapha- 
neitate  est  luminis  susceptiva,  quod  illuminationem  fidei  in 
anima  baptizati  significat.  3)  Quia  convenit  ad  repraesen- 
tanda mysteria  Christi  quorum  virtute  justificamur.  Ut  enim 
dicit  Chrysostomus,  super  illud  Joan.  111,  Nisi  quis,  etc. : Sic- 
ut in  quodam  sepulcro,  ait,  in  aqua  submergentibus  nobis  capita, 
vetus  homo  sepelitur,  et  submersus  deorsum  occultatur , et  deinde 
novus  ascendit.  Homil.  24  in  Joan.  4)  Quia  ratione  suae  com- 
munitatis et  abundantiae  est  materia  conveniens  pro  hujusce 
sacramenti  necessitate;  potest  enim  aqua  ubique  facili  nego- 
tio haberi. 

ARTICULUS  III. 

DE  BAPTISMI  FORMA. 

50.  Consueta  apud  Latinos  baptizandi  forma  haec  est:  Ego 
te  baptizo  in  nomine  Patris , et  Filii,  et  Spiritus  sancti;  qua 
exprimitur  actio  ministri,  persona  baptizanda,  et  causa  prin- 
ceps, in  cujus  virtute  seu  nomine  Baptismus  datur. 

,(l)o  p.  q.  66,  art.  in  corp. 

51.  Graecorum  forma:  Baptizatur  servus  ( aut  serva)  Dei  in 
nomine  Patris , et  Filii , et  Spiritus  sancti , a forma  Latinorum 
non  differt  substantialiter. 

52.  Quaestio  est  inter  Catholicos  controversa,  utrum  valeat 

Baptisma  in  nomine  solius  Christi  aut  in  nomine  Trinitatis 
tantum  collatum,  id  est,  prolatis  ad  modum  formae  his  tan- 
tum verbis:  Ego  te  Baptizo  in  nomine  J.  C .;  aut:  in  nomine 
SS.  Trinitatis.  Alii  valere,  alii  valuisse  per  dispensationem 
divinam  tempore  Apostolorum,  plerique  autem  non  valere, 
neque  unquam  valuisse  censent  (i).  Juxta  posteriores  Theolo- 
gos, quando  in  Actibus  Apostolorum  refertur,  nonnullos  fuisse 
baptizatosm  nomine  Christi , aut  Domini  Jesu, significatur  eos 
in  fide  et  auctoritate  Christi  atque  ejus  Baptismo,  ut  distincto 
a baptismo  Joannis,  baptizatos  fuisse ; sed  minime  innuitur 
illa  baptismata,  prolatis  solum  his  verbis:  in  nomine  Christi , 
fuisse  collata.  # 

53.  Caeterum,  quidquid  sit  de  validitate,  hoc  certissimum 
est,  sub  ea  forma  conferre  Baptismum  minime  licere. 

PROPOSITIO. 

Vera  est  illa  Baptismi  forma , quae  distinctam  invocationem 
trium  divinarum  Personarum  complectitur. 

54.  De  fide , ut  patet  ex  Trid.  Sess.  7,  can.  3 et  4. 

55.  Propositio  praescindit  a quaestione  disputata,  utrum 
haec  sola  et  exclusiva  forma  semper  fuerit. 

56.  prob.  1°  Euntes  docete  omnes  gentes , baptizantes  eos  in 
nomine  Patris , et  Filii , et  Spiritus  sancti.  Matth.  ult. 

57.  2°  Tertullianus : Lex  tingendi  imposita  est  et  forma 
praescripta.  Ite , inquit , docete  nationes , tingentes  eas  in  nomine 
Patris , et  Filii , et  Spiritus  S.  Lib.  De  Bapt.  cap.  13. 

58.  3°  Accedit  perpetua  Ecclesiae  praxis,  ut  ex  ritualibus 
omnium  Ecclesiarum  patet.  — Quod  attinet  ad  espistolam  Ni- 
colai 1 ad  Bulgaros  (2)  an.  860  datam,  quae  hic  objici  solet, 
haec  propositioni  nostrae  nequaquam  contradicit ; imo  ne 
certo  quidem  statuit,  validum  esse  Baptismum,  si  expresso 
tantum  nomine  SS.  Trinitatis,  aut  Christi,  conferretur. 

(1)  S Thoin.  q.  68,  art.  6.  — Suarez,  t.  18,  dis.  21,  sect.  o,  4. 

i2j  Labb.  tom.  8,  coi.  548. 

CAPUT  SECUNDUM 


DE  BAPTISMI  ADMINISTRA  T10NE. 


Articulus  1,  de  ministro  Baptismi. 
Articulus  II,  de  subjecto  Baptismi. 


ARTICULUS  I. 

DE  MINISTRO  BAPTISMI. 

Propositio  unica,  de  triplici  ministro. 

Quaestiones. 

PROPOSITIO. 

Baptismi  minister  proprius  et  ordinarius  est  Episcopus  et  pres- 
byter; extraordinarius  et  ex  delegatione  diaconus ; in  necessi- 
tatem autem , omnis  homo  minister  esse  potest. 

59.  Propositio  certa , quoad  primam  et  secundam  partem; 
quoad  tertiam  vero,  de  fide , ut  patet  ex  Decreto  Eug.  IV,  pro 
Armenis. 

60.  Tertia  pars  de  liceitate  agit  : validitatem  supponit. 
Valor  enim  Baptismi  a quovis  homine,  etiam  extra  necessi- 
tatem, administrati,  de  fide  e st  ex  Cone.  Lat.  IV,  cap.  Firmi- 
ter. 

61.  prob  i pars.  Episcopos  esse  ministros  Baptismi  a ne- 
mine dubitatur.  Presbyteros  quoque  ministros  esse,  subor- 
dinatos  tamen,  ex  universa  Traditione  constat.  Constitutiones 
apostolicae  solum  Episcopis  et  presbyteris  permittunt  ut  Ba- 
ptismum, ministrantibus  diaconis,  administrent  (i). 

62.  ii  pars.  Diaconos  ex  delegatione  baptizasse  constat, 
tum  ex  Act.  VIII,  38,  ubi  Philippus  diaconus  baptizasse  per- 

(l)Lib.  5,  cap  11,  apud  Coleler.  Idipsum  constat  ex  Canon,  apostolicis 
47,  48  et  50. 

hibetur  Eunuchum:  tum  ex  sensu  et  praxi  totius  antiquita- 
tis (i). 

63.  in  pars.  In  casu  necessitatis  cuilibet  homini  faculta- 
tem baptizandi  fieri,  iterum  ex  sensu  et  praxi  antiquitatis 
patet.  Tertullianus  : Alioquin  (si  fuerit  videlicet  urgens  Ba- 
ptismi necessitas)  etlaicisjus  est.  Lib.  De  Baptismo,  cap.  17. — 
Hieronymus  : Baptizare , si  tamen  necessitas  cogit , scimus  etiam 
licere  laicis.  Dialog.  contra  Lucif.  n.  9.  — Baptismus  ab 
haereticis  collatus  pro  valido  semper  habitus  est;  quod 
comprobatur  ex  controversia  Cypriani  cum  Stephano  Papa, 
quam  supra  exposuimus  (2).  Validitas  Baptismi  ab  infidelibus 
collati  nonnihil  dubia  adhuc  videbatur  Augustino  (3) ; saeculo 
vero  IX,  res'  prorsus  eliquata  erat,  ut  patet  ex  responsione 
Nicolai  I ad  consulta  Bulgarorum  (4). 

QUAESTIONES. 

1°  Qucenam  sunt  ccsremonice  Baptismi  ? — ■ 2°  Quce  sunt  vota 
Baptismi  ? 

64.  qiler.  1°  Quaenam  sunt  Baptismi  caeremoniae? — R.  Aliae 
sunt  generales,  aliae  particulares.  Ad  generales  pertinent 
benedictio  Fontis  et  locUs  sacer.  — Particulares  partim  Ba- 
ptismum praecedunt,  partim  concomitantur,  partim  subse- 
quuntur. Caeremoniae  Baptismum praecedentes  sunt:  adhibitio 
susceptorum,  sivePatrini  et  Matrinae;  nominis  Sancti  impo- 
sitio; signa  crucis  fronti,  oculis,  humeris,  auribus  impressa; 
exorcismi,  et  exsufflatio : linitio  qua  aures  et  nares  saliva 
tinguntur;  traditio  salis  consecrati  quod  initiando  degu- 
standum datur;  atque  haec  quidem  ad  limen  Ecclesiae  pera- 
guntur. 

65.  Concomitantes  sunt:  i)  Abrenuntiatio  quae  his 

vefbis  perficitur ; A brenunlias  Satanae?  — R.  Abrenuntio. — 
Et  omnibus  operibus  ejus?  — R.  Abrenuntio.  — Et  omnibus 
pompis  ejus?  — R.  Abrenuntio.  2)  Deinde  fit  sponsio,  qua 
baptizandus  Christo  adscribitur,  quae  hodiedum 

perficitur  petitione  Baptismi : JV.  Visne  baptizari?  — R.  Volo . 

(i)  Cf.  Concil  lllih.  can.  70.  — (2)  De  sacram,  in  gen.  n.  97. 

(3)  Lib.  2,  Contra  epist.  Parmen.  i.ap.  13.  Cf.  de  Bapt.  lib.  7,  cap.  53. 

[\)  Harduin,  Acta  Cone.  tom.  5,  coi.  383. 

3)  Fidei  professio.  4)  Inunctio,  oleo  catechumenorum  facta. 
5)  Alia  SS.  Trinitatis  confessio. 

66.  Subsequentes : i)  Baptizatus  chrismate  ungitur  in  vertice, 
2)  veste  alba  induitur;  3)  cereum  accensum  in  manu  accipit, 

4)  his  verbis  a ministro  dimittitur:  Vade  in  pace:  Dominus 
sit  semper  tecum. 

67.  Hae  ca3remoniae  documentis  spiritualibus  refertae,  a 
remotissima  antiquitate,  in  Ecclesia  fere  immutabiliter  con- 
servatae sunt  (i). 

68.  Q.  2°  Quse  sunt  vota  Baptismi  ? — R.  Vota  Baptismi 
vocantur  abrenuntiatio  et  sponsio,  quibus  se  catechumenus 
vitaturum  peccata,  et  legem  Christi  servaturum  promittit. 
Haec  porro,  licet  antiquitus  vota  dici  consueverint,  lato 
sensu  ita  appellantur  ; non  enim  proprie  sunt,  nisi  declara- 
tiones, quibus  baptizandus  profitetur  se  Christianam  legem, 
quod  per  ipsum  Baptisma  fit,  voluntarie  suscipere;  ac  pro- 
pterea  aeque  obligant  eos  qui  in  infantia,  quam  qui  adulta 
aetate  baptizantur.  Nihilominus  peccata  baptizati  graviora, 
caeteris  paribus,  sunt,  quam  reliquorum;  tum  ob  ingratum 
animum,  tum  ob  hujus  voluntariae  professionis,  atque  adeo 
Baptismi  ipsius,  violationem.  — Sponsiones  Baptismi  ali- 
quoties renovare  convenit  ac  utilissimum  est,  praesertim 
ante  primam  Communionem,  ante  Confirmationem,  in  per- 
vigilio Paschatis  et  Pentecostes,  quando  fit  Fontis  baptisma- 
lis  benedictio,  die  anniversario  suscepti  Baptismatis,  et 
denique  morte  imminente. 

ARTICULUS  II. 

DE  BAPTISMI  SUBJECTO. 

69.  Hoc  argumentum  ad  tria  capita  revocari  potest.  Quae- 
ritur enim:  1°  qui  possint,  2°  qui  debeant  baptizari ; 3°  quo- 
modo debeant  esse  dispositi  qui  baptizantur?  Qua3  qua3stio- 
nes,  si  specialius,  et  sub  respectu  dogmatico  proponantur, 
ad  has  reducuntur:  1°  Utrum  parvuli  et  rationis  usu  ca- 
rentes sint  Baptismi  capaces?  2°  Utrum  Baptisma  sit  ne- 
cessarium, necessitate  scilicet  medii  et  praecepti?  3°  Qu*e 

(1)  Cf.  Liebermann,  de  effectibus  Bapt.—  Catech.  Rom.  eap.  15,  § 4. 

dispositiones  requiruntur  in  adultis  ut  fructuose  Baptismum 
recipiant? 

Propositio  f,  de  suscipiendi  Baptismi  capacitate. 

Propositio  II ,de  suscipiendi  Baptismi  necessitate. 

Quaestiones. 

PROPOSITIO  I. 

Baptismus  etiam  parvulis  conferri  polest , qui  rationis  usum 
non  habent. 

70.  Ad  fidem  pertinet , ut  patet  ex  Trid.  Sess.  7,  can.  12, 
13,14. 

71.  prob.  1°  Colligitur  ex  Scriptura  : Nisi  quis  renatus  fue- 
rit... Joan.  III,  5.  Hoc  Christi  edicto  comprehendi  etiam  par- 
vulos censendum  est;  tum  quia  id  postulatverborumvis,  tum 
quia  secus  dimidia  fere  humani  generis  pars,  quae  ante  adul- 
tam aetatem  moritur,  extorris  a beneficiis  redemptionis  foret. 
— Apostoli  perhibentur  baptizasse  integras  familias,  ut  Act. 
XVI,  io  et  33;  in  quibus  verisimile  est  infantes  aliquot 
fuisse. 

72.  2°  Apertissima  est  Traditio  et  perpetua  Ecclesiae  praxis. 
Origenes : Ecclesia  ab  Apostolis  traditionem  suscepit  etiam  par- 
vulis Baptismum  dare.  Lib  3 in  Rom.  cap.  VI. 

73.  3° Ratione.  Nihil  est  quod  obstet  quominus  beneficium 
gratiae  etiam  parvulus  recipiat,  sicut  nihil  obstat  quominus 
parvulus  ab  homine  benefico  haeres  adseribatur.  — In  adul- 
tis quidem  requiritur  fides,  attritio , intentio  : infantes  vero 
attritione  non  indigent;  intentio  eis  interpretativa  sufficit  ad 
recipiendum  beneficium:  nec  indigent  fide  actuali:  cum  ha- 
bitus fidei  sufficiat  qui  ipsis  a Deo  per  Baptisma  infunditur, 
et  actus  fidei  per  fidem  Ecclesiae  suppleatur. 

propositio  n. 

Baptismus  liber  non  est : sed  omnibus  ad  salutem 
necessarius.- 

74.  De  fide.  Trid.  Sess.  7,  can.  3. 

75.  Baptismus  non  est  liber , h.  e.  datur  Baptismi  recipiendi 
obligatio,  orta  ex  praecepto,  quod  Christus  tulit,  cum  Apo- 
stolos ad  docendum  et  baptizandum  mitteret.  Haec  autem  lex 

proxime  atque  actu  obligare  coepit  post  sufficientem  Evange- 
lii  promulgationem,  quae  vario  tempore  pro  variis  gentibus 
contigisse  censenda  est. 

76.  Dicitur  necessarius:  i.  e.  de  necessitate,  non  tantum 
praecepti,  sed  etiam  medii  ad  salutem : parvulis  quidem  in 
re,  adultis  in  re  vel  in  voto. 

77.  prob.  1°  Nisi  quis  renatus  fuerit Joan.  III,  5.  In  quae 

verba  S.  Ambrosius  scribit:  Utique  nullum  excipit , non  in- 
fantem, non  aliqua  praeventum  necessitate . De  Abraham,  1.  2, 
c.  11,  n.  84. 

78.  2°  Ex  perpetua  Orientalis  et  Occidentalis  Ecclesiae  sol- 
licitudine parvulos  baptizandi. 

QUAESTIONES 

1°  An  tempore  infantice  baptizatis  examen  protestanlicum , ubi  adoleve- 
rint, permittendum  est  ? — 2°  Quce  dispositiones  in  adultis  catechu- 
menis requiruntur  ? — o°  Quce  fuit  olim  Ecclesice  pro  catechumenis 

disciplina  ? 

79.  QU.ER.  1°  An  tempore  infantiae  baptizatis  examen  prote - 
stanticum,  ubi  adoleverint , permittendum  est ? — R.  Examen 
protestanticum  est  libertas  permissa  adultis,  tum  ea  cogno- 
scendi, examine  non  mere  confirmativo  sed  dubitativo , quae, 
cum  baptizarentur,  eorum  nomine  promissa  sunt ; tum  eadem 
promissa  libere  confirmandi  vel  abjiciendi.  Jam  vero  hujus- 
modi examen  et  libertatem  nequaquam  permitti  posse  defini- 
vit Trid.  Sess.  7,  can.  14.  Et  merito  quidem;  nam  sponsio 
baptismalis  pertinet  tum  ad  fidem,  tum  ad  mores : atqui  neu- 
trum vel  ad  examen  dubitativum  vel  ad  liberam  acceptationem 
revocari  potest  (i). 

80.  Q.  2°  Quae  dispositiones  requiruntur  in  adultis  ut  fru- 
ctuose baptizentur? — R.  Requiritur  fides  in  Christum,  et  pro- 
positum servandi  mandata;  in  iis  autem  qui  jam  actu  mor- 
taliter peccarunt,  poenitentia  seu  dolor  de  peccatis,  saltem 
ille  qui  dicitur  attritio , insuper  necessarius  est. 

81.  Q.  3°  Quae  fuit  olim  pro  catechumenis  disciplina?  — R. 
Ecclesia  semper  in  hoc  sollicita  fuit,  ut  nisi  bene  dispositi  ac 

(1)  Cf.  Perrone,  De  Baptismo , n.  104  et  seqq. 

praeparati  ad  Baptismum  non  admitterentur.  Qui  ad  Bapti- 
smum disponebantur.  Catechumeni  dicti  sunt,  a voce  KUTn^t7v9 
instituere , quia  veluti  tirones  in  primis  Christianae  Religionis 
elementis  instituebantur.  Tempus  probationis  duorum  aut 
trium  annorum  spatio  videtur  fuisse  comprehensum. 

82.  Catechumenorum  gradus  communiter  distinguuntur 
tres:  Audientes , Orantes  et  Competentes.  Audientium  nomine 
veniebant  ii  qui  Fidem  Christianam  edocebantur;  quapropter 
in  ecclesiam  admittebantur  ad  sacrum  sermonem  et  SS.  Scri- 
pturas audiendas.  Finito  sermone  exibant,  diacono  procla- 
mante: Ne  quis  audientium , ne  quis  infidelium.  — Orantes , 
seu  prostrati  dicebantur,  qui  post  sermonem  in  ecclesia  re- 
manentes, manuum  impositionem  cum  precationibus  in 
genua  provoluti  recipiebant.  — Competentes  seu  electi  voca- 
bantur ii,  qui  ab  Episcopo,  examine  instituto,  approbati,  et 
ad  Baptisma  suscipiendum  jam  succincti  erant.  Appropin- 
quante Paschatis  festo  electi  variis  detinebantur  exercitatio- 
nibus, donec  in  ipso  Paschatis  pervigilio,  salutari  lavacro 
abluerentur  (i). 


, 1 Cfr  Liebermann,  De  subjecto  Baptismi. 

DE  BAPTISMI  EFFECTIBUS. 


83.  Tres  sunt  secundum  catholicam  doctrinam  Baptisma» 
tis  effectus:  1°  deletio  omnis  culpae  et  poenae;  2°  gratiae 
sanctificantis  cum  virtutibus  et  donis  Spiritus  S.  infusio  ; 
3°  impressio  characteris,  quo  baptizatus  efficitur  Christi  et 
Ecclesiae  membrum,  et  capax  reliqua  sacramenta  recipiendi. 
De 2°  et  3°  jam  actum  est  in  praecedenti  Tractatu;  de  1° tantum 
remanet  agendum. 

Propositio  unica,  de  remissione  totali  in  Baptismo. 

Quaestio. 

PROPOSITIO. 

Baptismum  tollit  omne  peccatum , tum  originale  tum  actuale; 
omnemque  poenam  peccato  debitam. 

84.  De  fide , ex  Eug.  IV  Decreto  pro  Armenis,  et  Trid.Sess. 
3,  can.  5. 

83.  prob.  i pars.  Tollit  omne  peccatum:  Consepulti  sumus 
cum  illo  per  Baptismum  in  mortem.  Rom.  VI,  4.  — Effundam 
super  vos  aquam  mundam , et  mundabimini  ab  omnibus  inqui- 
namentis vestris.  Ezechiel  XXXVI,  23. 

86.  n pars.  Tollit  omnem  poenam.  In  Scripturis  dicimur 
per  Baptismum  renasci , similes  effici  infantibus  modo  genitis  ; 
quae,  atque  his  similia,  de  plena  remissione  omnis  culpae  et 
poenae  intelligenda  sunt,  et  ab  Ecclesia  semper  intellecta  fue- 
runt. — Quod  postremum  vel  ex  eo  solum  in  comperto  est, 
quod  recens  baptizatis  nulla  unquam  opera  laboriosa  et  satis- 
factoria  fuerint  imponi  solita. 

QUESTIONES. 

87.  An  per  Baptismum  etiam  pcenalitates  hujus  vitee  auferun - 
tur?  — Respondeo  verbis  S.  Thomae  (i) : « Dicendum  quod 

(t)  P.  3,  q.  69,  art.  3.  Cf.  1,  2,  q.  83,  art.  3 ad  2.  — De  pcenalitatibus , 
Cf.  tom.  I,  Tract.  De  creatione , n.  370. 


CAP.  III.  DE  BAPTISMI  EFFECTIBUS.  181 

« Baptismus  habet  virtutem  auferendi  pcenalitates  praesentis 
« vitae  ; non  tamen  eas  aufert  in  praesenti  vita,  sed  ejus  vir- 
et tute  auferentur  a justis  in  resurrectione,  quando  mortale 
« hoc  induet  immortalitatem , ut  dicitur  1 Cor.  XV,  54.  — Et 
« hoc  rationabiliter,  primo  quidem  quia  per  Baptismum 
« homo  incorporatur  Christo  et  efficitur  membrum  ejus.  Et 
« ideo  conveniens  est,  ut  id  agatur  in  membro  incorporato, 
« quod  est  actum  in  capite.  Christus  autem  a principio  suae 
« conceptionis  fuit  plenus  gratia  et  veritate  ; habuit  tamen 
« corpus  passibile,  quod,  post  Passionem  et  mortem,  est  ad 
« vitam  gloriosam  resuscitatum.  Unde  et  Christianus  in  Ba- 
« ptismo  gratiam  consequitur  quantum  ad  animam  ; habet 
« tamen  corpus  passibile,  in  quo  pro  Christo  possit  pati ; sed 
« tandem  resuscitabitur  ad  impassibilem  vitam.  Unde  Apo- 
« stolus  dicit,  Rom.  VIII,  11  : Qui  suscitavit  Jesum  Christum 
<c  a mortuis , vivificabit  et  mortalia  corpora  vestra , propter  in~ 
« habitantem  Spiritum  ejus  in  vobis ; et  infra,  17:  Haeredes 
« quidem  Dei , cohaeredes  autem  Christi;  si  tamen  compatimur 
« ut  et  conglorificemur. 

88.  « Secundo,  hoc  est  conveniens  propter  spirituale  exer* 
« citium,  ut  videlicet  contra  concupiscentiam  et  alias  passi- 
« bilitates  pugnans  homo,  victoriae  coronam  acciperet.  Unde 
« super  illud  Rom.  VI:  Ut  destruatur  corpus  peccati,  dicit 
« Glossa  (i) : Si  post  Baptismum  vixerit  homo , in  carne  habet 
« concupiscentiam , cum  qua  pugnet , eamque  adjuvante  Deo 
« superet.  In  cujus  figuram  dicitur  Judic.  III,  1 : Hae  sunt 
« gentes  quas  Dominus  dereliquit , ut  erudiret  in  iis  Israelem , 
« et  postea  discerent  filii  eorum  certare  cum  hostibus , et  habere 
« consuetudinem  praeliandi. 

89.  « Tertio,  hoc  fuit  conveniens  ne  homines  ad  Bapti- 
« smum  accederent  propter  impassibilitatem  praesentis  vitae, 
« et  non  propter  gloriam  vitae  aeternae;  unde  et  Apostolus 
« cHcit  I Cor.  XV,  19  : Si  in  hac  vita  tantum  sperantes  sumus 
« in  Christo , miserabiliores  sumus  omnibus  hominibus  (2).  » 

(1)  Augustin.  De  peccator,  merit.  et  remiss.  1.  1,  c.  ult. 

(2)  Cf.  Trid.  Sess.  6,  can.  5.— Huj.  op.  t.  I,  De  creat,  n 273. 

TRACTATUS  XII. 


DE  CONFIRMATIONE. 


INTRODUCTIO. 

§ I.  Argumentum.  — § II.  Doctrina  catholica.  — § III.  Instrumenta  dogma- 
tica.— § IV.  Errores  contrarii.  — § V.  Divisio. 

§ I.  Argumentum. 

1.  Sanctum  Confirmationis  sacramentum  non  sine  causa  7 
post  Baptismum  collocatur  et  proponitur.  Nam  et  per  duo- 
decim priora  Ecclesiae  saecula  recens  baptizatis  conferri 
consuevit ; et  aliunde  magnam  cum  Baptismo  affinitatem 
habet.  Per  Confirmationem  enim  vita  spiritualis,  quam  in 
Baptismo  accepimus,  augetur  atque  perficitur.  Adscripti 
familiae  Christi  et  ad  haereditatem  vocati,  jam  ejus  militix 
adscribimur , ut  haereditatem  adire  valeamus.  Quare  sacrae 
militiae  character  nobis  per  Confirmationem  imprimitur  ; et 
lumen  infunditur  menti  ac  robur  pectori,  ut  sicut  boni  mi- 
lites Christi  Jesu  (i),  legitime  certemus. 

§ II.  Doctrina  catholica. 

2.  Confirmatio  alterum  est  N.  L.  sacramentum,  quod  ro- 
bur  et  fortitudinem  tribuit,  praesertim  ad  Fidem  strenue  pro- 
fitendam. Characterem  quoqtie  in  anima  imprimit  indelebi- 
lem, unde  iterari  non  potest.  — Minister  Confirmationis 
ordinarius  est  Episcopus,  licet  et  presbytero  hoc  munus  a 
summo  Pontifice  delegari  possit.  — Materia  adaequata  est 
chrismatio. 


<t)  II  Tim.  II,  3,  5. 

§ Iff.  Instrumenta  dogmatica. 

3.  — DECRETUM  CONC.  FLORENTINI  PRO  ARMENIS. 

Secundum  sacramentum  est  Confirmatio , cujus  materia  est  chrisma  con- 
fectum ex  oleo , quod  nitorem  significat  conscienlice ; et  balsamo,  quod  odorem 
significat  bonce  famae,  per  Episcopum  benedicto.  Forma  autem  est  : signo 

TE  SIGNO  CRUCIS,  ET  CONFIRMO  TE  CHRISMATE  SALUTIS,  IN  NOMINE  PATRIS  ET 

filii,  et  spiritus  sancti  Ordinarius  minister  est  Episcopus.  Et  cum  cocte - 
ras  functiones  simplex  sacerdos  valeat  exhibere,  hanc  non  nisi  Episcopus 
debet  conferre:  quia  de  solis  Apostolis  legitur,  quorum  vicem  tenent  Episcopi , 
quod  per  manus  impositionem  Spiritum  sanctum  dabant,  quemadmodum 
Actuum  Apostolorum  lectio  manifestat  : Cum  enim  audissent,  inquit , Apo- 
stoli, qui  erant  Hierosolymis , quia  recepisset  Samaria  verbum  Dei , miserunt 
ad  eos  Petrum  et  Joannem ; qui  cum  venissent , oraverunt  pro  ipsis,  ut  ac- 
ciperent Spiritum  sanctum  : nondum  enim  in  quemquam  illorum  venerat ; 
sed  baptizati  tantum  erant  in  nomine  Domini  Jesu.  Tunc  imponebant  manus 
super  illos  et  accipiebant  Spiritum  sanctum.  — Loco  autem  illius  manus  im- 
positionis datur  in  Ecclesia  Confirmatio.  Legitur  tamen  aliquando,  per 
Aposlolicce  Sedis  dispensationem  ex  rationabili  et  urgente  admodum  causa , 
simplicem  sacerdotem  chrismate  per  Episcopum  confecto  hoc  administrasse 
Confirmationis  sacramentum . — Effectus  autem  hujus  sacramenti  est,  quia 
in  eo  datur  Spiritus  sanctus  ad  robur,  sicut  datus  est  Apostolis  in  die  Pen- 
tecostes; ut  videlicet  Christianus  audacter  Christi  confiteatur  nomen  Ideo- 
que  in  fronte,  ubi  verecundiae  sedes  est,  confirmandus  inungitur,  ne  Christi 
nomen  confiteri  erubescat,  et  praecipue  crucem  ejus,  quae  Judaeis  quidem  est 
scandalum , gentibus  autem  stultitia,  secundum  Apostolum  : propter  quod 
signo  crucis  signatur. 

4.  — CANONES  CONC.  TRIDENTIN1  SESS.  VII,  DE  CONFIRMATIONE. 

Can.  I.  Si  quis  dixerit.  Confirmationem  baptizatorum  otiosam  caeremo- 
niam esse,  at  non  potius  verum  et  proprium  sacramentum  ; aut  olim  nihil 
aliud  fuisse,  quam  catechesim  quamdam,  qua  adolescentice  proximi  fidei  suae 
rationem  coram  Ecclesia  exponebant ; anathema  sil. 

Can.  2.  .Ni  quis  dixerit , injurios  esse  Spiritui  sancto  eos , qui  sacro  Con  ■ 
flrmationis  chrismati  virtutem  aliquam  tribuunt ; anathema  sit. 

Can.  5.  Si  quis  dixerit,  sanet  ce  Confirmationis  ordinarium  ministrum 
non  esse  solum  Episcopum , sed  quemvis  simplicem  sacerdotem  ; anathema 
sit. 

§ IV.  Errores  contrarrii. 

5.  Hoc  sacramentum  1°  antiquitus  quidam  haeretici  ne- 
glexerunt, ut  Novatiani;  aut  superstitiosis  ritibus  temera- 
verunt, ut  Valentiniani ; nulli  tamen  ejus  virtutem  inficiati 
sunt. 

6.  — 2°  Postea  neglexerunt  vel  rejecerunt,  Cathari , Wal- 
denses , Wicleffitx , Hussitse. 

7.  — 3°  Recentius  rejecerunt  illud  passim  Protestantes, 
inter  quos  praecipue  impugnarunt  Dallxus  et  Basnagius. 

§ V.  Divisio. 

8.  Totum  argumentum  ad  duo  capita  referemus  : 

Caput  I,  de  existentia  et  natura  sacramenti  Confirmationis. 

Caput  II,  de  ejusdem  administratione  et  effectibus. 


CAPUT  PRIMUM 


DE  CONFIRMATIONIS  EXISTENTIA  ET  NATCRA. 


Articulus  I,  de  Confirmationis  notione. 
Articulus  II,  de  ejusdem  existentia. 
Articulus  III,  de  ejusdem  materia  et  forma. 


ARTICULUS  I. 


DE  CONFIRMATIONIS  NOTIONE. 


9.  Confirmatio  definiri  potest : Sacramentum  corroborati - 
vum  in  fide , per  manuum  impositionem  et  chrismatis  unctionem  y 
sub  certa  verborum  forma.  Qua?  definitio  utramque  Confirma- 
tionis  essentiam,  physicam  scilicet  et  metaphysicam  expli- 
cat, ut  ex  dicendis  patebit  (i). 

10.  Sacramentum  hoc  vario  olim  nomine  iusignitum  in 
Ecclesia  fuit.  1°  A materia  sua  remota  vocatum  est  sacramen- 
tum Chrismatis , unguenti  mysterium. — 2°  A materia  proxima, 
impositio  manus , sacramentum  Unctionis.  — 3°  Signaculum 
dominicum , sigillum  regium  : tum  quia  cruce  signamur  in 
fronte,  tum  quia  per  characterem  sigillamur  in  anima.  — 
4°  Ab  effectibus,  perfectio , consummatio , quia  confert  copio- 
sam gratiam  ad  perfectionem  vitae  in  Baptismo  acceptae;  item 
donum , sacramentum  Spiritus  sancti.  — At  nunc  in  Ecclesia 
vulgato  nomine  Confirmatio  nuncupatur.  Quanquam  et  hoc 
Confirmationis  nomen  antiquissimum  est:  nam  ejusdem  re- 
peritur  vestigium  apud  S.  Ambrosium,  lib.  De  mysteriis , cap: 
7,  n.  42;  imo  in  Constitutionibus  apostolicis,  lib.  3,  cap.  27, 
legitur : Chrisma  confirmatio  est  confessionis , nempe  Baptismi, 
de  quo  ibi  agitur. 

(1)  De  essenlia  physica  et  metaphysiea  etc.  Cfr  quae  habentur  tom.  1,  De 
Deo , cap.  I,  art.  2,  n.  49  seqq.;  et  explicationem  traditam  definitionis  phy- 
sicae et  metaphysicae,  supra  Tract.  11,  de  Bapt.  n.  24. 

1! . Adumbratum  hoc  sacramentum  a Christo  fuit  dum 
manus  imposuit  parvulis  et  oravit,  Matth.  XIX,  13.  Insignis 
autem  ejus  declaratio  die  Pentecostes  exstitit,  quando  Apo- 
stoli Spiritus  S.  abundantiam  acceperunt. 

ARTICULUS  II. 

k 

DE  EXISTENTIA  SEU  VERITATE  SACRAMENTI  CONFIRMATIONIS. 

PROPOSITIO. 

Confirmatio  verum  est  et  proprie  dictum  N.  L.  sacramentum , a 
Baptismo  distinctum. 

12.  De  fide , ex  Trid.  Sess.  7,  can.  1.  de  Confirmatione.  — 

Cfr  Decretum  pro  Armenis. 

13.  prob.  1°  Cum  audissent  Apostoli , qui  erant  Hierosolymis 
quod  recepisset  Samaria  verbum  Dei , miserunt  ad  eos  Petrum  et 
Joannem;  qui  cum  venissent ...  imponebant  manus  super  illos 

et  accipiebant  Spiritum  sanctum.  Act.  Vili,  14  seqq.  — His  ^ 
auditis  baptizati  sunt  (Ephesii)  in  nomine  Domini  Jesu;  et  cum 
imposuisset  illismanus  Paulus,  venit  Spiritus  sanctus  super  eos. 
in  quibus  duobus  testimoniis  habetur  quidquid  ad  sacra- 
menti rationem  requiritur : signum  sensibile,  institutio 
Christi,  collatio  gratiae. 

14.  2°  Cyprianus,  Epist.  73,  de  tinctis  a Philippo  in  Sama- 
ria disserens:  Quod  deerat , inquit,  id  a Petro  et  a Joanne  fa- 
ctum est , oratione  pro  eis  habita  et  manu  imposita , invocare- 
tur et  infunderetur  super  eos  Spiritus  S.  Quod  nunc  quoque 
apud  nos  geritur , ut,  qui  in  Ecclesia  baptizantur , praepositis 
Ecclesiae  offerantur,  et  per  nostram  orationem  et  manus  imposi- 
tionem Spiritum  S.  consequantur,  et  signaculo  dominico  con- 
summentur. 

15.  S.  Cyrillus  Hieros,  integram  catechesim  habet  de  Con- 
firmatione (t),  unde  factum  est  ut  Chemnitius  vocaverit  hoc 

'sacramentum  Chrisma  Cyrillianum. 

(I)  Catech.  mystagog.  III,  n zpl  xpnfiz 

16.  3°  Accedit  perpetuus  Ecclesiae  usus,  quem  ex  rituali- 
bus et  euchologiis  manifestum  videre  est  apud  Martinium  (i) 
et  Renaudotium  (2). 

17.  objic.  Nomine  Spiritus  sancti , quem  Apostoli  manuum 
impositione  contulisse  leguntur  Act.  VIII,  denotatur  donum 
linguarum  et  prophetiae,  non  vero  gratia  sanctificans;  ergo 
ex  illo  testimonio  non  probatur  Confirmationem  esse  sacra- 
mentum. — R.  Neg.  antec.  Aliud  enim  est  accipere  Spiritum 
sanctum , aliud  loqui  linguis  aut  prophetare.  Primum  includit 
gratiae  sanctificantis  collationem  : nam  Spiritus  sanctus  in 
animam  veniens  et  receptus,  eam  ultro  sanctificat  diffusa 
charitate:  Charitas  Dei  diffusa  est  in  cordibus  nostris  per  Spi- 
ritum sanctum  qui  datus  est  nobis.  Rom.  V,  5 (1).  — Alterum 
pertinet  ad  gratias  gratis  datas,  quae  initio,  propter  condi- 
tionem nascentis  Ecclesiae,  simul  cum  gratia  sanctificante 
conferebantur  frequenter  ; non  tamen  semper,  ut  patet  ex 
I Cor.  XI l,  29:  Nunquid  omnes  prophetae? ...  Nunquid  omnes 
gratiam  habent  curationum?  Nunquid  omnes  linguis  loquuntur? 

18.  Inst.  Samaritani  et  Ephesii,  de  quibus  ibidem  in  Acti- 
bus sermo  est,  gratia  sanctificante,  utpote  baptizati,  jam 
fruebantur.  Ergo  nomine  Spiritus  sancti  non  gratia  sanctifi- 
cans sed  gratia  gratis  data  intelligenda  est.  — R.  Dist.  antec. 
Jam  fruebantur  gratia  sanctificante  baptismali,  quae  porro 
ad  Christianam  vitam  ordinatur,  conc.;  gratia  Confirmationis , 
ad  christianam  militiam  ordinata,  neg. 

ARTICULUS  III. 

DE  MATERIA  ET  FORMA  CONFIRMATIONIS. 

19.  Licet  inter  Catholicos  sine  controversia  conveniat,  sa- 
cramentum Confirmationis  rite  in  Ecclesia  administrari, 
nec  practice  ullus  sit  dubio  locus ; speculative  tamen  non 
omnino  consentiunt  in  hac  administratione  explicanda,  at- 
que in  forma,  et  potissimum  materia,  hujus  sacramenti 
definienda. 

V 

(1)  De  artiq.  Eccl.  ritibus , lib.  I,  cap.  2. 

(2)  Perpetuite  de  lafoi , tora.  5,  liv.  2,  chap.  11,  12  et  13. 

(5) Cf.  tora.  I,  de  Trinit.  n.  172,  173;  S.  Thom.  1 p.  q.  43,  art.  5. 


CAP.  I.  DE  CONFIRMATIONIS  EXISTENT1A  ET  NATURA.  189 


QUAESTIONES. 


1®  Quoenam  est  materia  remota  Confirmationis  ? — 2°  Qu&  materia 
proxima  ? — 3°  Quce  forma  ? — 4°  Quandonam  fuit  Confirmatio 
instituta  ? — 5°  An  Chrisma  est  materia  huic  sacramento  con- 
grua ? 


20.  qUaER.  1°  Quaenam  est  materia  remota  Confirmationis ? — ,« 
R.  Sanctum  Chrisma,  ex  oleo  olivarum  et  balsamo  confe- 
ctum, et  ab  Episcopo  benedictum.  Oleum  olivarum  essentia- 
liter requiritur.  Admixtio  autem  balsami  utrum  essentialis 
sit,  non  ita  est  exploratum  ut  salva  fide  negari  non  pos- 
sit (i) ; communior  tamen  et  probabilior  est  sententia  affir- 
mans. ItfZ— 

21.  Communius  etiam  affirmatur  benedictionem  Chrismatis 
de  necessitate  sacramenti  esse.  Quae  quidem  benedictio  de  y 
jure  ordinario  competit  solis  Episcopis  (2);  ex  delegatione 
tamen  summi  Pontificis,  juxta  probabiliorem  sententiam, 
etiam  a simplici  sacerdote  dari  potest 

22.  Q.  2°  Quaenam  est  materia  proxima?  — R.  Quatuor  prae- 
cipuae opiniones  recensentur.  Juxta  lam  opinionem,  materia 
proxima  consistit  in  sola  manuum  impositione,  quae  princi- 
pio fit  ab  Episcopo  ad  omnes  confirmandos  simul  : juxta  2am, 
in  sola  unctione  : juxta  33m,  in  alterutra  seorsi m sumpta  : 
tandem  juxta  4am,  quae  probabilior  est  et  nunc  fere  commu- 
niter recepta,  essentialis  et  adaequata  Confirmationis  materia, 
in  manuum  impositione  et  Chrismatis  unctione,  quae  uno 
verbo  Chrismatio  dici  potest,  simul  usurpatis,  consistit  (3). 
Agitur  hic,  ut  patet,  de  illa  .manus  impositione  quae  cum 
chrismatione  ipsa  conjuncta  est.  Illa  enim  altera  manus 
impositio  praeambula,  quae  fit  dum  Episcopus,  antequam 
singulos  per  ordinem  confirmet,  manu  extensa  versus  omnes 
confirmandos  simul,  orat  ut  in  eos  descendat  Spiritus 
sanctus;  solum  ceremonialis  est,  ut  habet  communior  sen- 
tentia. 


( 1 ) Cf . Bellarm.  DeConfirm.  cap.  9,  n.  17. 

(2)  Bened.  XIV.  De  synodo , lib.  7,  cap.  8,  n.  1. 

(3)  Cf.  < ard.  Orsi,  Dissertatio  historico-lheologica  de  Chrismate  conOr- 
matorio,  praesertim,  cap.  3 et  seqq. 

23.  Unctio  fieri  debet  in  fronte,  et  quidem  in  modum  cru- 
cis; utrumque  probabilius  de  necessitate  sacramenti  est. 

24.  Q.  3°  Quaenam  est  forma?  — R.  Disputatum  quoque 
fuit  de  essentia  verborum.  Qui  adaequatam  Confirmationis 
materiam  esse  solam  illam  impositionem  manuum  docent, 
quae  earumdem  extensione  super  confirmandos  fit,  iidem 
formam  essentialem  in  sola  illa  oratione  statuunt,  quam  tunc 
Episcopus  Spiritum  sanctum  invocando  profert.  Verum  haec 
sententia  merito  rejecta  est  a Theologis,  qui  communiter 
tenent,  formam  esse  illam  unicam  quae  in  Decreto  pro  Ar- 
menis  indicatur ; nimirum  apud  Latinos  : Signo  te  signo  crucis , 
et  confirmo  te  chrismate  salutis , in  nomine  Patris , etc.  Apud 
Graecos  vero  : Signaculum  doni  Spiritus  sancti. 

25.  Q.  4 °Quandonam  fuit  Confirmatio  instituta?  — R.  Non 
certo  constat  : aliis  in  ultima  Coena,  aliis  probabilius  videtur 
fuisse  instituta  a Domino  post  resurrectionem,  quando 
loquens  de  regno  Dei  multa  de  Spiritu  sancto  praedixit  : 
quibus  diebus,  inquit  S.  Leo,  magna  sunt  confirmata  sacra- 
menta, magna  revelata  mysteria  (l).  — Censet  Suarez,  Con- 
firmationem promissam  et  explicatam  nocte  Coenae  fuisse  : 
definitive  autem  institutam,  quando  Christus  redivivus, 
insufflans  Apostolis  suis,  Joan.  XX,  ait  : Accipite  Spiritum 
sanctum.  Animadvertendum  tamen,  quod  S.Thomas  notat  (2), 
Christum  Confirmationem  discipulis  non  administrasse  : 
quia  Spiritus  sancti  plenitudo,  quae  hujus  sacramenti  effectus 
est,  non  erat  ante  Domini  glorificationem  concedenda.  Neque 
id  mirum  videri  debet ; cum  neque  sacramentum  Ordinis, 
neque  Poenitentiae,  neque  Extremae  Unctionis  ipse  contulerit: 
sed  effectus  horum  sacramentorum  sublimiori  modo,  tan- 
quam  sacramentorum  auctor  qui  nullis  externis  ca3remoniis 
alligatus  est,  tribuerit. 

26.  Q.  5°  An  Chrisma  est  materia  huic  sacramento  congrua? — 
R.  Omnino.  Oleum  enim,  eo  quod  pingue  sit,  et  natura  sua 
manet  ac  diffluat,  gratiae  plenitudinem  exprimit,  quae  in  hoc 
sacramento  per  Spiritum  S.  a capite  Christo  in  alios  redun- 
dat atque  effunditur,  sicut  unguentum  quod  descendit  in  bar- 

(1)  Serm.  1,  de  Asccns.— (2)  P.o,  q.  72,  art.  \,  ad  \. 

bam  Aaron , usque  in  oram  vestimenti  ejus  (l).  Unxit  enim  eum 
Deus  oleo  laetitiae  prae  consortibus  suis  (2) ; et  de  plenitudine  ejus 
nos  omnes  accepimus  (3).  Praeterea  oleum  roborat,  nutrit, 
fovet  lumen  et  ignem,  quibus  proprietatibus  Spiritus  sancti 
dona  adumbrantur.  Illae  autem  proprietates  olei,  quibus 
significatur  Spiritus  S.,  magis  in  oleo  olivarum  quam  in 
quocumque  alio  oleo  inveniuntur.  Imo  ipsa  oliva,  semper 
frondibus  virens,  vigorem  simul  et  misericordiam  Spiritus 
sancti  significat. 

27.  Oleo  admiscetur  balsamum  propter  fragrantiam  odo- 
ris, quae  ab  inunctis  redundat  ad  alios,  unde  Apostolus  dicit : 
Christi  bonus  odor  sumus.  II  Cor.  II,  15.  Et  licet  multa  alia 
sint  odorifera,  tamen  praecipue  adhibetur  balsamum,  pro- 
pterea  quod  praecipuum  odorem  habet,  et  etiam  quia  incor- 
ruptionem  pnestat;  unde  Eccli.  XXIV,  21,  dicitur  : Quasi 
balsamum  non  mixtum  odor  meus  (4). 


(1)  Ps.  132.  - (2)  Ps.  44.  - (3)  Joan.  1, 16. 

(i)Cfr.  S Thom.  p.  3,  q.  72,  art.  2.  — Catech.  Rom.  cap.  17.  §4. 


CAPUT  SECUNDUM. 


DE  CONFIRMATIONIS  ADMINISTRATIONE  ET  EFFECTIBUS. 


Propositio  unica,  de  ministro. 

Quaestiones. 

PROPOSITIO. 

Solus  Episcopus  est  ordinarius  Confirmationis  minister. 

28.  De  fide , ex  Trid.  Sess.  7,  can.  3 et  Sess.  23,  can.  7. 

29.  Dicitur  ordinarius,  hoc  est,  potestate  propria  sui  Ordi- 
nis, quo  ad  hoc  sacramentum  administrandum  consecratur. 
Hac  propositione  non  excluditur  minister  extraordinarius , 
imo  potius  supponitur.  Certum  est  enim,  ex  praxi  tum 
Orientalis  tum  etiam  Romanae  Ecclesiae,  simplici  presbytero 
per  delegationem  summi  Pontificis  potestatem  confirmandi 
posse  conferri.  At  hujusmodi  delegatus  presbyter,  minister 
extraordinarius  est.  Quanquam  potestas  ipsi  communicata 
non  est  mera  jurisdictio;  sed  potius  dicenda  videtur  com- 
pletio characteris  sacerdotalis,  cui  radicalis  insit  aptitudo  ad 
hanc  extraordinariam  potestatem,  accedente  Romani  Ponti- 
ficis auctoritate,  suscipiendam. 

30.  prob.  i pars.  Episcopus  est  minister  ordinarius.  1°  Id  in- 
sinuatur in  Scriptura.  Nam  Act.  VIII,  mittuntur  Petrus  et 
Joannes  ad  Confirmationem  conferendam  Samaritanis.  Porro 
Apostolos  hoc  sacramentum  prout  erant  Episcopi  admini- 
strasse, discimus  ex  universa  ecclesiastica  antiquitate ; juxta 
quam  omni  aetate  receptum  videmus,  ut  soli  Episcopi,  ad 
Spiritum  S.  conferendum,  manus  imponerent. 

31.  2°  Cyprianus  : Qui  in  Ecclesia  baptizantur , praepositis 
Ecclesiae  offeruntur,  ut  per  nostram  orationem  ac  manuum  im- 
positionem, Spiritum  sanctum  consequantur.  Epist.  73. 

32.  Innocentius  I : De  consignandis  vero  infantibus,  mani- 
festum est,  non  ab  alio  quam  ab  Episcopo  fieri  licere...  Nam 

presbyteris , seu  extra  Episcopum , seu  preesente  Episcopo , cum 
baptizant , chrismate  baptizatos  ungere  licet,  sed  quod  ab  Epi- 
scopo fuerit  consecratum ; non  tamen  frontem  ex  eodem  oleo 
signare,  quod  solis  debetur  Episcopis , cum  tradunt  Spiritum 
S.  Paracletum.  Verba  vero  dicere  non  possum,  ne  magis  prodere 
videar  quam  ad  consultationem  respondere.  Epist.  23,  ad  Decen- 
tium Eugubinum,  c.  3.  an.  410. 

33.  ii  pars.  Episcopus  solus : Scilicet,  simplex  presbyter 
confirmandi  potestatem  non  habet  vi  Ordinis  sui.  Etenim 
presbyteris  administratio  Confirmationis  lege  generali  Ec- 
clesiae interdicitur  ; atqui,  si  vi  ordinis  haberent  hujusmodi 
potestatem,  non  existeret  interdictio  tam  generalis,  ut  nun- 
quam, ne  urgente  quidem  necessitate,  possent  eam  exercere  : 
ergo  non  habere  dicendi  sunt. 

34.  Accedit  quod  Nicolaus  I,  saec.  IX,  iterum  confirmare 
jussit,  quos  sub  Photio  presbyteri  graeci  in  Bulgaria  consi- 
gnaverant. Ideo  enim  ita  se  gessit,  quia,  cum  Bulgariae  pro- 
vincia ad  patriarchatum  occidentalem  spectaret,  presbyteri 
non  a Photio,  sed  a Bomano  Pontifice  delegari  debuissent; 
eo  magis  quod,  erroribus  Photii  imbuti,  sacerdotes  illi  se 
ordinaria  potestate  praeditos  ad  Confirmationem  conferen- 
dam arbitrarentur. 


QUESTIONES. 

1°  Quodnam  esi  hujus  sacramenti  subjectum?  -2°  Quinam  sunt  effectu a? 

— 3°  Quid  proecipue  significatur  Confirmationis  caeremoniis  ? 

35.  quer.  1°  Quodnam  est  hujus  sacramenti  subjectum?  — 
K.  Subjectum  capax  est  omnis  et  solus  baptizatus  necdum 
confirmatus.  — Quod  attinet  ad  necessitatem  ac  tempus  Con- 
firmationis recipiendae,  atque  dispositiones  in  confirmando 
requisitas,  apud  Moralistas  h*ec  omnia  traduntur. 

36.  Q.  2°  Qui  sunt  Confirmationis  effectus?  — B.  Primus 
effectus  est  gratia  sanctificans,  per  se  secunda,  abundantiam 
virtutum  et  septem  donorum  Spiritus  S.  adnexam  habens. 

37.  Ideo  in  hoc  sacramento  Spiritus  sanctus,  seu  gratia* . 
plenitudo,  speciali  ratione  dari  dicitur;  non  quasi  major 
dari  nequeat,  sed  quia  Confirmatio  est  ultimum  complemen- 

tum,  quo  homo  ita  in  gratia  perficitur,  ut  ejus  causa  perfe- 
ctus Christianus  vocari  possit.  Peculiari  autem  modo  virtutes 
fidei  ac  fortitudinis  augentur.  — Initio  Ecclesiae,  cum  his 
internis  donis  externa  quoque  charismata,  miraculorum,  lin- 
guarum, etc.  saepe  conjuncta  cernebantur. 

38.  Secundus  effectus  est  gratia  sacramentalis,  sive  actu 
data,  sive  obtinenda  tempore  suo  : cum  scilicet  occasio  se 
offeret  ad  Fidem  corde,  ore  et  opere,  strenue  et  constanter 
profitendam ; ad  vincendas  contra  Fidem  tentationes,  atque 
adversa  quaelibet  pro  Fide  patienter  toleranda. 

39.  Tertius  effectus  est  character,  ratione  cujus  hoc  sacra- 
mentum initerabile  est(i). 

40.  Q.  3°  Quid  caeremoniis  Confirmationis  praecipue  signifi- 
catur?— R.  Confessio  Fidei,  ut  recte  explicant  Scholastici  (2). 
Confessio  haec  — i)  debet  esse  integra ; ideo  fidelis  signaculo 
crucis  in  nomine  SS.  Trinitatis  signatur. — 2)  Debet  esse  pla- 
cens coram  Deo  et  hominibus,  ad  quod  requiritur  odor  bona? 
fama?  et  vitae  honestae  ; quare  oleum  olivarum,  quod  est  niti- 
dum, et  balsamum  quod  odoriferum  est,  simul  miscentur, 
ad  significandum  conscientiae  nitorem  cum  suavi  odore  tam 
vitae  quam  famae.— 3)  Debet  esse  intrepida;  ideo  signum  crucis 
imprimitur  fronti.— 4)  Debet  esse  constans  et  patiens;  ideo  le- 
vis alapa  infligitur.  Haec  caeremonia  alapae  ex  ritu,  quo  aetate 
media  creari  solebant  equites,  derivata  est,  ut  significaretur 
admissio  confirmati  in  Christi  militiam.  Non  enim  ante  sae- 
culum X mentio  ulla  de  ea  invenitur. 

(t)  Cf.  S.  Tborn.  p.  3,  q.  72,  art.  3et  7.  — Item  supra,  de  Sacram,  in  gen. 
n.  152. 

{i)  Cf.  S Bonav.  Breviloq.  p.  6,  cap.  8. 

TRACTATUS  XIII. 

DE  SS.  EUCHARISTIA  SACRAMENTO. 


INTRODUCTIO. 


§ |.  Argumentum  Tractatus , ejusque  divisio.  — § II.  Doctrina  catholica.  — 
§ III.  Errores  contrarii.  — § IV.  Instrumenta  dogmatica. 

§ I.  Argumentum  Tractatus,  ejusque  divisio. 


1.  Post  Baptismum  et  Confirmationem  merito  collocatur 
venerabile  Eucharistiae  Sacramentum , quod  ad  spiritualem  ani- 
marum alimoniam  est  institutum.  Quemadmodum  enim,  qui 
nati  sunt  et  perfecta  sanitate  valent,  cibo  indigent  et  potu 
ad  vitam  corporalem  fovendam;  ita  etiam,  renati  per  Bapti- 
smum, ac  per  Confirmationem  roborati,  coelesti  Eucharistiae 
alimonia  reficiendi  sunt,  qua  spiritualem  vitam  indeficienter 
habeant  et  abundantius  habeant. 

2.  Licet  autem  Eucharistia  in  serie  sacramentorum  nume- 

retur tertia,  dignitate  tamen  locum  obtinet  primarium,  et 
reliquis  omnibus  antecellit;  cum  non  tantum  gratiam,  sed 
ipsum  gratiae  auctorem  et  fontem,  Jesum  Christum,  conti- 
neat. Est  quasi  Sacramentum  sacramentorum,  Sacramentum 
autonomastice  dictum  et  kut  ad  quod  reliqua  tanquam 

ad  finem  referuntur  ; est  inter  sacramenta  Ecclesiae,  sicut 
sol  inter  firmamenti  sidera  quae  circa  ipsum  moventur. 

3.  Nec  tantum  est  praecipuum  Religionis  Sacramentum, 
sed  etiam  lotius  Religionis  compendium  : scilicet  compen- 
dium fidei,  compendium  cultus,  denique  compendium  bono- 
rum omnium  in  Christo  : Memoriam  fecit  mirabilium  suorum 
misericors  et  miserator  Dominus;  escam  dedit  timentibus  se. 
Ps.  CX.  Quod  centrum  est  in  circulo,  quod  cdr  in  homine, 
quod  Deus  in  mundo;  hoc  fere  est  Eucharistia  in  Ecclesia 
Christi.  Et  sicut  in  templo  materiali  omnes  aedificii  partes 

atque  ornamenta  apte  disposita  referuntur  ad  altare;  ita  in 
Christiana  Religione  et  cultu,  omnia  ad  Eucharistiae  Sacrifi- 
cium et  Sacramentum  ordinantur. 

4.  Dixi  ad  Eucharistiae  Sacrificium  et  Sacramentum ; Eucha- 
ristia namque  dupliciter  considerari  potest : 1°  respective 
ad  homines  quos  sanctificat,  et  sub  hac  ratione  est  Sacra- 
mentum; 2°  respective  ad  Deum,  seu  ad  ejus  cultum:  et  sub 
hac  ratione  Sacrificium  est.  Hinc  tractatus  de  Eucharistia  in 
duas  partes  dividitur. 

I pars,  de  Eucharistia  ut  est  Sacramentum. 

II  pars,  de  Eucharistia  ut  est  Sacrificium. 

§ II.  Doctrina  catholica. 


5.  In  sanctissimae  Eucharistiae  Sacramento  continetur  verent 
realiter  et  substantialiter  corpus  et  sanguis,  una  cum  anima 
et  divinitate  Domini  nostri  Jesu  Christi.  — In  hoc  Sacra- 
mento non  remanet  substantia  panis  et  vini ; sed  per  conse- 
crationem tota  substantia  panis  in  corpus,  et  tota  substantia 
vini  in  sanguinem  convertitur,  manentibus  duntaxat  specie- 
bus  panis  et  vini.  — Itaque,  peracta  consecratione,  sub  una- 
quaque specie,  et  sub  singulis  cujusque  speciei  partibus, 
separatione  facta,  totus  Christus  continetur ; neque  tantum 
in  usu  dum  sumitur,  sed  etiam  ante  vel  post  usum,  in  par- 
ticulis consecratis,  quamdiu  supersunt,  praesens  remanet, 
cultu  latriae,  etiam  externo,  ibidem  adorandus. 

6.  Materia  valida  Sacramenti  et  Sacrificii  Eucharistici  est 
panis  triticeus,  sive  azymus  sit  sive  fermentatus;  et  vinum 
de  vite,  cui,  ex  traditione  perpetua  et  Ecclesiae  praecepto, 
modica  aqua  est  admiscenda. 

7.  Eucharistiae  perceptio  nemini  necessaria  est  necessitate 
medii ; sed  solis  adultis  necessitate  praecepti.  Nullum  vero 
datur  praeceptum  obligans  omnes  et  singulos  Christi  fideles 
ad  communicandum  sub  utraque  specie.  Imo  Ecclesia  jure 
merito  jussit,  eos  qui  non  sacrificant,  sacramentalem  Eucha- 
ristiae communionem  sub  una  tantum  specie  suscipere. 

8.  Nec  unicus,  nec  praecipuus  hujus  Sacramenti  effectus 
est  remissio  peccatorum  ; nec  sola  fides  est  sufficiens  ad 
Eucharistiam  recipiendam  praeparatio. 

9.  In  Missa  offertur  Deo  verum  et  proprium  sacrificium, 
quod  proinde  non  est  nuda  commemoratio  sacrificii  in 
cruce  peracti ; neque  solum  latreuticum  et  eucharisticum  est, 
sed  etiam  impetratorium  et  propitiatorium  pro  vivis  ac  pro 
defunctis. 

10.  Solus  sacerdos  est  immediatus  et  proprie  dictus  mi- 
nister et  offerens ; fideles  et  adstantes  non  sunt  nisi  mediati 
et  improprie  dicti  offerentes  ; atque  illorum  communio  nulla 
ratione  ad  Missae  valorem  requiritur. 

11.  Specialis  applicatio  sacrificii  pro  aliquibus  personis  a 
sacerdote  fieri  potest,  qua  praestatur  ut  specialis  fructus  iis, 
pro  quibus  fit,  caeteris  paribus,  proveniat. 

12.  Licet  enim  valor  sacrificii  secundum  se  infinitus  sit, 
tamen  quoad  effectus  respectu  nostri,  seu  quoad  fructum 
quem  nos  ex  eo  percipimus,  limitatus  censendus  est. 

§ III.  Errores  contrarii. 

13.1°  Circa  praesentiam  realem.  Eam  impugnasse  dicitur 
jam  saec.  IX  Scotus  Erigena ; — saec.  XI  eam  negavit  Berenga- 
rius;  negaverunt  et  saec.  XII  Petrobrusiani  ac  Henriciani , AI - 
bigenses , Tancheliani ; — item  Wicleff  1359  (i) ; — praesertim 
vero  saec.  XVI  Sacramentarii , qui  docebant  in  Eucharistia 
Christum  adesse  tantum  ut  in  signo,  figura  aut  virtute;  quo- 
rum duces  Zwinglius , Carlostadius,  fiucerus , OEcolampadius , 
Calvinus.  — Eosdem  errores  amplexi  sunt  Sociniani  et  Ra- 
lionalistee  omnes. 

14.  2°  Circa  modum  seu  Transsubstantiationcm , dissentiunt 
Lutherani , dicentes  Christum  simul  cum  panis  substantia 
praesentem  esse,  et  quidem  non  permanenter  sed  tantum  in 
usu. 

15.  3°  Circa  materiam.  Veteres  Ebionitee  et  Encratitae\  ac 
postea  Hydroparastae  aquam  pro  vino  adhibuerunt.  — d/o- 
nophysitae  et  Armeni  schismatici  vino  puro  utuntur ; sic  et 
Protestantes.  — Graeci  schismatici  panem  fermentatum  adhi- 
bent, azymum  respuunt. 

(1)  Articulis  1,2  et  3 ex  45  damnatis  a Cone.  Constant,  et  Martino  V,14i8, 
per  Bullam  Inter  cunctas. 


198 


TRACT.  XIII.  DE  EUCHARISTIA. 


16.  4°  Circa  usum.  Necessariam  esse  communionem  sub 
utraque  specie  omnibus  fidelibus,  docuerunt  Petrus  Dres- 
densis  et  Jacobellus’,  necnon  Hieroti.  de  Praga , cum  magistro 
suo  Joanne  Huss , quos  damnavit  Cone.  Constantiense  1418. 
Eumdem  errorem  adoptarunt  Calixtini  Bohemiae,  illorum 
haereticorum  propago,  et  Protestantes  in  sua  Ccena  cele- 
branda. 

17.  5°  Circa  sacrificium.  Negant  sacrificii  veritatem  qui- 
cumque realem  praesentiam  respuunt : Sociniani , Methodistx , 
Ralionalistx,  imo  ipsi  Lutherani , quamvis  praesentiam  rea- 
lem non  negent,  sed  tantum  male  explicent,  et  ad  solum  usum 
restringant.  — Missas  privatas  reprobant  cum  Protestantibus , 
Janseniani,  qui  communionem  populi  ad  essentiam  sacrificii 
pertinere  contendunt. 

§ IV.  Instrumenta  dogmatica. 

18.  Omnia  propemodum  scripta  Patrum  vocari  possunt 
instrumenta,  quibus  Ecclesiae  circa  Eucharistiam  perpetua 
traditio  continetur.  Etenim  in  tanta  librorum  Christianas 
traditiones  referentium  multitudine,  vix  ullum  reperies,  qui 
sublimem  illam  Dei  absconditi  humilitatem  non  luculenter 
aliquo  testimonio  celebret.  — Instrumenta  autem,  quibus 
definita  circa  hoc  Sacramentum  Ecclesiae  doctrina  exhibetur, 
sunt:  1°  Decretum  Cone.  Florentini  pro  Armenis,  1439; 
2°  Concilii  Tridentini  sessiones  13,  21  et  22.  — Tridentinis 
vero  Decretis  tanquam  supplementum  addi  possunt  Proposi- 
tiones 28,  33,  inter  89  synodi  Pistoriensis,  damnatas  a Pio  VI 
per  constitutionem  Auctorem  fidei , 1794. 

19.  — DECRETUM  CONCILII  FLORENTINI  PRO  ARMENIS, 

DE  EUCHARISTIA. 

Tertium  est  Eucharistiae  Sacramentum , cujus  materia  est  panis  triticeus , 
eA  vinum  de  vite,  cui  ante  consecrationem  aqua  modicissima  admisceri  debet. 
Aqua  autem  ideo  admiscetur , quoniam,  juxta  testimonia  SS.  Patrum  ac 
Doctorum  Ecclesice  pridem  in  disputatione  exhibita , creditur , ipsum  Domi - 
num  in  vino  aquae  permixto  hoc  instituisse  Sacramentum.  Deinde , quia  hoc 
convenit  Dominica:  Passionis  repraesentationi.  Inquit  enim  beatus  Alexander 
Papa  quinius  a beato  Petro:  In  Sacramentorum  oblationibus,  quae  intra  Mis - 

sarum  solemnia  Domino  offeruntur , panis  tantum  et  vinum  aqua  permix- 
tum in  sacrificium  offerantur.  Non  enim  debet  in  calicem  Domini  aut  vinum 
solum  aut  aqua  sola  offerri,  sed  utrumque  permixtum,  quia  ulrumque,  id 
est,  sanguis  et  aqua , ex  latere  Christi  profluxisse  legitur  : tum  etiam,  quod 
convenit  ad  significandum  hujus  Sacramenti  effectum,  qui  est  unio  populi 
Christiani  ad  Christum . Aqua  enim  populum  significat , secundum  illud  Apo- 
calypsis : Aqua  mullee  populi  mulli.  Et  Julius  Papa  secundus  post  beatum 
Sylvestrum  ait : Calix  Dominicus,  juxta  canonum  praeceptum,  vino  et  aqua 
permixtus  debet  offerri;  quia  videmus  in  aqua  populum  intelligi,  in  vino 
vero  ostendi  sanguinem  Christi  Ergo  cum  in  calice  vinum  et  aqua  miscetur , 
Christo  populus  adunatur,  et  fidelium  plebs  ei,  in  quem  credidit , copulatur 
et  jungitur.  Cum  ergo  tam  sancta  Romana  Ecclesia  a beatissimis  Apostolis 
Petro  et  Paulo  edocta , quam  reliquae  omnes  Latinorum  Grcecorumque  Eccle - 
sice,  in  quibus  omnis  sanctitatis  et  doctrinae  lumina  claruerunt , ab  initio 
nascentis  Ecclesiae  sic  servaverint , et  modo  servent;  inconveniens  admodum 
videtur,  ut  alia  quaevis  religio  ab  hac  universali  et  rationabili  discrepet 
observantia  Decernimus  igitur,  ut  etiam  ipsi  Armeni  se  cum  universo  orbe 
Christiano  conforment , eorumque  sacerdotes  in  Calicis  oblatione  paululum 
aquae,  prout  dictum  est,  admisceant  vino.  Forma  hujus  Sacramenti  sunt 
verba  Salvatoris,  quibus  hoc  conficit  Sacramentum.  Sacerdos  enim,  in  per- 
sona Christi  loquens,  hoc  conficit  Sacramentum . Nam  ipsorum  verborum 
virtute  substantia  panis  in  Corpus  Christi,  et  substantia  vini  in  Sanguinem 
convertuntur  : ita  tamen  quod  totus  Christus  continetur  sub  specie  panis,  et 
totus  sub  specie  vini  ; sub  qualibet  quoque  parte  hostice  consecratce  et  vini 
consecrati,  separatione  facta,  totus  est  Christus.  Hujus  Sacramenti  effectus, 
quem  in  anima  operatur  digne  sumentis  adunatio  hominis  ad  Christum.  Et 
quia  per  gratiam  homo  incorporatur  et  membris  ejus  unitur  ; consequens 
est,  quod  per  hoc  Sacramentum  in  sumentibus  digne  gratia  augeatur  ; om- 
nemque  effectum,  quem  materialis  cibus  et  potus,  quoad  vitam  agunt  corpo- 
ralem, sustentando,  augendo,  reparando  et  delectando,  Sacramentum 
hoc  quoad  vitam  operetur  spiritualtm  : in  quo,  inquit  Urbanus  Papa, 
gratam  Salvatoris  nostri  recensemus  memoriam,  a malo  retrahimur , 
confortamur  in  bono,  et  ad  virtutum  et  gratiarum  proficimus  incremen- 
tum. 

20.  — CANONES  CONCILII  TRI DENTINI. 

sess.  xiii. — Can.  1.  Si  quis  negaverit, in  sanctissimce  Eucharistiae  Sacra - 
mento  contineri  vere,  realiter  et  substantialiter  corpus  et  sanguinem,  una 
cum  anima  et  divinitate  Domini  nostri  Jesu  Christi,  ac  proinde  totum  Chri- 
stum; sed  dixerit  tantummodo  esse  in  eo  ut  in  signo,  vel  figura,  aut  virtute; 
anathema  sit. 

Can.  2.  Si  quis  dixerit , in  sacrosancto  Eucharislice  Sacramento  remanere 
substantiam  panis  et  vini  una  cutn  Coipore  et  Sanguine  Domini  nostri  Jesu 
Christi;  negarilque  mirabilem  illam  et  singularem  conversionem  totius  sub  - 
stanlice  panis  in  Corpus,  et  totius  subst antice  vini  in  Sanguinem , manen- 
tibus duntaxal  speciebus  panis  et  vini  : quam  quidem  conversionem 
catholica  Ecclesia  aptissime  Transsubstantiationem  appellat  ; anathema 
sil. 

Can.  3.  Si  quis  negaverit,  in  venerabili  Sacramento  Eucharistice  sub  una- 
quaque specie , et  sub  singulis  cujusque  speciei  partibus , separatione  facta , 
totum  Christum  contineri ; anathema  sit 

Can.  4.  Si  quis  dixerit , peracta  consecratione,  in  admirabili  Eucharistice 
Sacramento  non  esse  Corpus  et  Sanguinetn  Domini  nostri  Jesu  Christi , sed 
tantum  in  usu  dum  sumitur , non  autem  ante  vel  post ; et  in  hostiis  seu  par- 
ticulis consecratis,  quce  post  communionem  reservantur , vel  supersunt , non 
remanere  verum  Corpus  Domini ; anathema  sit. 

Can.  5 Si  quis  dixerit , vel  prcecipuum  fructum  sanctissimae  Eucharistiae 
esse  remissionem  peccatorum , vel  ex  ea  non  alios  effectus  provenire  ; ana- 
thema sit . 

Can.  6.  Si  quis  dixerit , in  sancto  Eucharistice  Sacramento  Christum  uni- 
genitum Dei  Filium  non  esse  culta  lalrice  etiam  externo  adorandum,  atque 
ideo  nec  festiva  peculiari  celebritate  venerandum , neque  in  processionibus, 
secundum  laudabilem  et  universalem  Ecclesice  sanet  ce  ritum  et  consuetudinem, 
solemniter  circumgestandum  ; vel  non  publice,  ut  adoretur,  populo  propo- 
nendum, et  ejus  adoratores  esse  idololatras  ; anathema  sil. 

Can.  7.  Si  quis  dixerit,  non  licere  sacram  Eucharistiam  in  sacrario  re- 
servare, sed  statim  post  consecrationem  adst antibus  necessario  distribuen- 
dam : aut  non  licere  ut  illa  ad  infirmos  honorifice  deferatur  ; anathema 
sit 

Can.  8.  Si  quis  dixerit,  Christum,  in  Eucharistia  exhibitum, spirilualUer 
tantum  manducari,  et  non  etiam  sacramenlaliler  ac  realiter  ; anathema 
sit. 

Can. 9.  Si  quis  negaverit,  omnes  et  singulos  Christi  fideles  utriusque  sexus, 
cum  ad  annos  discretionis  pervenerint , teneri  singulis  annis,  saltem  in  Pa - 
schate,  ad  communicandum,  juxta  praeceptum  sanctae  matris  Ecclesice;  ana- 
thema sit. 

Can  10.  Si  quis  dixerit, non  licere  sacerdoti  celebranti  seipsum  commu- 
nicare ; anathema  sit. 

Can.  11.  Si  quis  dixerit,  solam  fidem  esse  sufficientem  praeparationem  ad 
sumendum  sanctissimce  Eucharistice  Sacramentum  ; anathema  sit. — Et,  ne 

tantum  Sacramentum  indigne , atque  ideo  in  morfem  et  condemnationem 
sumatur , statuit  atque  declarat  ipsa  sancta  Synodus,  illis,  quos  conscientia 
peccati  mortalis  gravat,  quantumcumque  etiam  se  contritos  existiment , ha- 
bita copia  confessoris,  necessarie  prcemiltendam  esse  Confessionem  sacra- 
menlalem.  Si  quis  autem  contrarium  docere , praedicare  vel  pertinaciter 
asserere,  seu  etiam  publice  disputando  defendere  prcesumpserit , eo  ipso  ex- 
communicatus  existat. 

sess.  xxi.  — Can.  i . Si  quis  dixerit , ex  Dei  praecepto , vel  necessitate 
salutis,  omnes  et  singulos  Christi  fideles  utramque  speciem  sanctissimi  Eu- 
charistiae Sacramenti  sumere  debere;  anathema  sit. 

Can . 2 Si  quis  dixerit,  sanctam  Ecclesiam  catholicam  non  justis  causis  et 
rationibus  adductam  fuisse,  ut  Jaicos  atque  etiam  clericos  non  conficientes, 
sub  panis  tantummodo  specie  communicaret ; aut  in  eo  errasse  ; anathema 

sit, 

Can.  3.  Si  quis  negaverit,  totum  et  integrum  Christum,  omnium  gratia 
rum  fontem  et  auctorem,  sub  una  panis  specie  sumi , quia  ut  quidem  falso 
asserunt,  non  secundum  ipsius  Christi  institutionem  sub  utraque  specie  su- 
matur ; anathema  sit. 

Can.  4.  Si  quis  dixerit  parvulis,  antequam  ad  annos  discretionis  pervene- 
rint, necessariam  esse  Eucharistiae  communionem  ; anathema  sit. 

sess.  xxn.  — Can.  1.  Si  quis  dixerit,  in  Missa  non  offerri  Deo  verum  et 
proprium  Sacrificium,  aut  quod  offerri  non  sit  aliud,  quam  nobis  Christum 
ad  manducandum  dari ; anathema  sit. 

Can.  2.  Si  quis  dixerit,  illis  verbis  : Hoc  facite  in  meam  commemora- 
tionem Christum  non  instituisse  Apostolos  sacerdotes ; aut  non  ordinasse, 
ut  ipsi  aliique  sacerdotes  offerrent  Corpus  et  Sanguinem  suum;  anathema 

sil 

Can  3.  Si  quis  dixerit,  Missce  Sacrificium  tantum  esse  laudis  et  gratia- 
rum actionis,  aut  nudam  commemorationem  Sacrificii  in  cruce  peracti,  non 
autem  propitiat orium ; vel  soli  prodesse  sumenti  : neque  pro  vivis  et  defun- 
ctis, pro  peccatis,  poenis , satisfactionibus,  et  aliis  necessitatibus  offerri  de- 
bere ; anathema  sit. 

Can.  4.  Si  quis  dixerit,  blasphemiam  irrogari  sanctissimo  Christi  Sacri- 
ficio in  cruce  peracto,  per  Missce  Sacrificium,  aut  illi  per  hoc  derogari;  ana- 
thema sit 

Can.  3.  Si  quis  dixerit,  imposturam  esse,  Missas  celebrare  in  honorem 
Sanctorum,  et  pro  illorum  intercessione  apud  Deum  obtinenda,  sicut  Eccle- 
sia intendit  ; anathema  sit. 

Can.  6.  Si  quis  dixeut , Canonem  Missce  errores  continere , ideoqne  abro- 
gandum esse ; anathema  sit. 

Can.  7.  Si  quis  dixerit , caeremonias , vestes  et  externa  signa,  quibus  in 
Missarum  celebratione  Ecclesia  catholica  utitur , irritabula  impietatis  esse 
magis  quam  officia  pietatis;  anathema  sit. 

Can.  8.  Si  quis  dixerit , Missas  in  quibus  solus  sacerdos  sacramentaliter 
communicat , illicitas  esse , ideoque  abrogandas  ; anathema  sit. 

Can  9.  Si  quis  dixerit , Ecclesiae  Romanae  ritum , gwn  submissa  voce  pars 
Canonis  et  verba  consecrationis  proferuntur , damnandum  esse  ; aut  lingua 
tantum  vulgari  Missam  celebrari  debere ; aut  aquam  non  miscendam  esse 
vino  in  calice  offerendo  eo  quod  sit  contra  Christi  institutionem  ; anathema 
sit. 

PARS  PRIOR. 

- 

DE  EUCHARISTIA  UT  EST  SACRAMENTUM. 


QUESTIONES  PREVIE. 

1°  Quomodo  Eucharistia,  Sacramentum  a Catholicis  definitur  ? —2° Qui  ■ 
bus  nominibus  fuit  insignitum  ? — 3°  Quibus  figuris  prcesignatum  ? 
— 4°  Quando  et  quomodo  institutum  ? — 5°  Quem  in  finem  institu- 
tum? — 6°  Quomodo  ostenditur  Eucharistiam  esse  ve/um  sacramen- 
tum ? — 7°  Quibusnam  rebus  Eucharistia  a cafteris  sacramentis  dif  ■ 
fert  ? — 8°  Quomodo  Tractatio  de  Eucharistia,  ut  est  Sacramentum 
dividitur  ? 

21.  QU;£R.  1J  Quomodo  Eucharistiae  Sacramentum  a Catholi- 
cis definitur?  — R.  Eucharistia,  quatenus  Sacramentum  est, 
definiri  solet : Sacramentum  Corporisjt  Sanguinis  Christi . sub 
speciebus  panis  et  vini , ad  spiritualem  fidelium  refectionem  a 
Christo  Domino  institutum.  Quae  definitio,  prout  realem  Chri- 
sti praesentiam  includit,  ab  omnibus  Protestantibus,  si  exci- 
piantur veteres  Lutherani,  rejicitur.  Protestantes  enim  pas- 
sim,  licet  eucharisticum  ritum  nomine  Ccenae  ut  Sacramentum 
admittant,  eucharisticam  rem , i.  e.  realem  Christi  praesentiam 
negant;  atque  ita  Eucharistiae  umbram  potius  quam  veritatem 
retinent,  ut  infra  demonstrabitur. 

22.  Q.  2°  Quibus  nominibus  hoc  Sacramentum  fuit  insigni- 
tum? — R.  Praecipuo  nomine  dictum  est  Eucharistia , h.  e. 
bona  gratia , gratiarum  actio:  non  solum  quia  Christus  eam 
gratias  agendo  Patri  instituit;  sed  etiam,  quia  ipsum  gratia- 
rum fontem  in  se  continet ; quia  per  eam,  tanquam  oblatio- 
nem dignam,  dignas  possumus  Deo  gratias  reddere;  demum 
quia  Eucharistia  animas  nostras  implet  charitate  ut  semper 
in  laude  Dei  et  gratiarum  actione  maneamus  (i). 

(1)  Cf.  S.  Chrysost.  Homil.  23  incap.  8 Matth.  n.  3. 

23.  Aliis  multis  splendidisque  nominibus  illud  Sacramen- 
tum passim  efferunt  Patres  et  Scriptores  ecclesiastici,  quae  et 
ipsa  luculentum  praebent  fidei  nostrae  argumentum.  Praecipua 

3 sunt  sequentia: 

24.  — 1°  Ratione  significationis  commemorativae , dicitur^ 
hostia , quo  denotatur  Passio  Domm 

25.  — 2°  Ratione  significationis  demonstrativae , dicitur  com  - r 

munio , congregatio , & quo  denotatur  unio  membrorum  ? 

Ecclesiae  inter  se  et  cum  capite  Christo.  \ 

26.  — 3°  Ratione  significationis  prognosticae,  dicitur  viati-  i 
cum , quo  denotatur  patria,  et  fruitio  Dei  (i).  Quo  nomine  j 
speciatim  appellatur  cum  recipitur  in  periculo  mortis. 

27.  — 4°  Ratione  materiae  transeuntis,  et  specierum,  ac  1 
formae  consecrationis : panis , fractio  panis , panis  angelorum , ] 
calix  benedictionis,  benedictio  seu  eulogia.  Eulogiae  tamen  etiam 
olim  dicebantur  partes  panis  non  consecrati,  sed  tantum  be-  , 
nedicti,  quae  fidelibus  distribui  solebant. 

28.  — 5.  Ratione  rei  contentae  dicitur : Corpus  etSanguis  Do- 
mini, — 'Ayxfav  seu  bonum  per  excellentiam,  — panis  de  coelo , 
panis  vitae,  alimonia, pharmacum  et  poculum  immortalitatis, — 
Sanctum , Sanctissimum, — Mysterium, — Venerabile , — Sacra- 
mentum, — sacramentum  amoris,  charitatis. 

29.  — 6°  Ratione  modi  quo  recipitur:  mensa,  epulae  divinae, 
sacrum  convivium. 

30.  — 7°  Ratione  temporis,  quo  Eucharistia  instituta  est: 

Coe  na  Domini. 

31.  — 8°  Ratione  loci  ubi  conficitur:  Sacramentum  Altaris. 

32.  Q.  3°  Quaenam  fuerunt  SS.  Eucharistiae  figurae  ? — 

R.  Figuris  plurimis  hoc  mysterium  fuit  adumbratum,  quas 

S.  Thomas,  p.  3,  q.  73,  a.  6,  in  quatuor  classes  distribuit. 
Etenim  in  hoc  Sacramento  tria  considerari  possunt : 1°  id 
quod  appellatur  sacramentum  tantum,  seu  id  quod  significat 
et  non  significatur,  materia  nempe  ex  qua , vel  ejusdem  spe* 
cies.  2°  Id  quod  appellatur  sacramentum  et  res  sacramenti  si- 
mul, quod  est  corpus  et  sanguis  Christi  : quia  et  significatur 
speciebus  consecratis,  et  significat  gratiam  per  modum 
refectionis  spiritualis  communicandam.  3°  Id  quod  appella- 
ti) Cf.  S.  Thom.  p.  3,  q.  73,  a.  4. 

tur  res  sacramenti  tantum , seu  id  quod  significatur  et  non 
significat,  quae  est  gratia  sanctificans.  — Ad  haec  tria  refe- 
runtur variae  figurae  in  quatuor  classes  distributae. 

33.  — 1°  Ratione  materiae  ex  qua , etspecierum>  Eucharistiam 
figurarunt:  panis  et  vinum  in  sacrificio  Melchisedech,  Gen. 
XIV ; panes  Primitiarum,  Levit.  XXIII,  17,  qui  in  gratiarum 
actionem  offerebantur;  panes  Propositionis,  Levit,  XXIV, 
quibus  soli  homines  mundi  et  sanctificati  vescebantur;  in 
nova  autem  Lege,  mutatio  aquae  in  vinum,  Joan.  II ; et  du- 
plex multiplicatio  panum,  Joan.  VI,  Mare.  VI  et  VIII. 

34.  — 2°  Ratione  contenti,  scilicet  Corporis  et  Sanguinis 
Christi  pro  nobis  passi,  figurae  Eucharistiae  fuerunt  omnia 
sacrificia  antiqua:  praecipue  vero  sacrificium  Abrahae,  Gen. 
XXII,  sacrificium  expiationis,  Levit.  XVI,  et  sanguis  Testa- 
menti, Exod  XXIV,  8. 

35.  — 3°  Ratione  effectus  seu  gratiae , figura  Eucharistiae  fuit : 
lignum  vitae  plantatum  in  medio  paradisi,  cujus  fructus  im- 
mortalitatem edentibus  praestabant,  Gen.  II;  panis  subcine- 
ricius, quem  cum  surrexisset  comedit  Elias,  et  in  cujus  for- 
titudine ambulavit , quadraginta  diebus  et  quadraginta  noctibus , 
usque  ad  montem  Dei  Iloreb.  III  Reg.  XIX,  8.  Cf.  Judic.  VII,  i3. 
— Deinde,  hydria  farinae,  III  Reg.  XVII,  quae  non  exhaurie- 
batur, sicut  Christus  in  Eucharistia  manducatus  non  consu- 
mitur; demum,  prae  caeteris,  manna  de  coelo  descendens  ad 
cibandum  populum  Dei  in  deserto,  Joan.  VI,  Sap.  XVI,  20. 

36.  — 4°  Ratione  omnium  proprietatum  Eucharistiae,  figura 
ejus  maximesolemnis  Agnus  paschalis  fuit.  Etenim,  ut  S.  Tho- 
mas  ait  (i),  « quantum  ad  primum,  figurabat  Eucharistiam 
« quia  manducabatur  cum  panibus  azymis,  secundum  illud 
« Exodi  XII,  8:  Edent  carnes...  et  azymos  panes;  quantum 
« vero  ad  secundum,  quia  immolabatur  ab  omni  multitu- 
« dine  filiorum  Israel  quarta  decima  luna:  quod  fuit  figura 
« Passionis  Christi,  qui  propter  innocentiam  dicitur  Agnus; 
« quantum  vero  ad  effectum,  quia  per  sanguinem  Agni 
« paschalis  protecti  sunt  filii  Israel  a devastante  angelo,  et 
« educti  de  iEgyptiaca  servitute;  et  quantum  ad  hoc  ponitur 

(1)  Art.  cit.  in  corp. 

« praecipua  figura  hujus  Sacramenti  Agnus  paschalis,  quia 
« secundum  omnia  ipsum  repraesentat  (i).  » 

37.  Q.  4°  Quando  et  quomodo  Eucharistia  instituta  fuit?  — 
R.  In  ultima  Coena,  ubi  Dominus  ,implevit  solemnem  illam 
hujusce  Sacramenti,  aliquando  instituendi,  promissionem, 
qua  antea,  cum  esset  Capharnaum,  post  multiplicati  panis 
miraculum,  clarissimis  verbis  se  obstrinxerat;  quemadmo- 
dum ex  cap.  VI  Evangelii  Joannis  infra  (2)  demonstrabimus. 

38.  Porro  quomodo  Christus  Eucharistiam,  instituerit 
praeclare  narratur  in  Evangeliis,  et  I Cor.  XI,  23  seqq.,  his 
verbis  notissimis  : Dominus  Jesus  in  qua  nocte  tradebatur , etc. 

39.  At  quo  die  Christus  ultimam  Comam  celebraverit,  non 
omnino  constat.  Graeci,  ut  fermentati  panis  usum  tueantur, 
contendunt,  Christum  ultimam  Ccenam  celebrasse  praeve- 
niendo una  die  solemnitatem  paschalem,  eo  quod  Judaei 
pascha  Teria  sexta  manducaverint,  Christus  autem  quinta. 
Latinorum  e contra  communis  sententia  est,  Christum  pa- 
cha  celebrasse  die  14a  mensis  lunaris  Nisan  exeunte:  h.  e. 
feria  quinta  ad  vesperam,  quando  incipiebat  paschalis  sole- 
mnitas,  quae  celebrabatur  luna  15%  i.  e.  die  sequenti,  feria 
sexta,  qua  Dominus  crucifixus  est  (3). 

40.  Ultima  Ccena  mysteriis  plenissima,  quam  insolita  qua- 
dam solemnitate  Dominus  celebrare  voluit,  quasi  triplex  di- 
stingui potest:  legalis , in  qua  comedit  Agnum  paschalem, 
utens  pane  azymo,  aliosque  legis  ritus  observans  (4)?  vulga - 
m,  quae  innuitur  Matth.  XXVI,  20,  26,  de  qua  surrexisse 
videtur  ad  lavandum  discipulorum  pedes;  sacramentalis  seu 
eucharistica,  in  qua  Sacramentum  instituit,  ut  hymno 
canitur: 

Post  Agoum  typicum,  explelis  epulis. 

Corpus  Dominicum  datum  discipulis. 

41.  Q.  5°  Quem  in  finem  Christus  Eucharistiam  instituit? — 
R.  Finis  multiplex  recensetur  a Cone.  Tridentino  docente  (5), 
Sacramentum  a Salvatore  institutum  esse  — i)  in  monu- 
mentum vivum  ineffabilis  amoris  ejus:  Cum  dilexisset  suos 

(1)  Cf.  Bellarm.  Ve  Euchar.  1.  1,  c.  5 et  4.  — (2)  Cap.  1,  art.  1,  n.  50. 

5;  Cf.  Suar.  t.  18,  disp.  41,  sect.  1,  2.—  (4)  Exod.  XII. 

(5)  Sess.  18,  cap.  2 ; Sess.  22,  cap.  2;  Sess.  22,  cap.  1. 

qui  erant  in  mundo , in  finem  dilexit  eos.  Joan.  XIII,  1.  — 2)  In 
memoriam  Passionis  ejus : Quotiescumque  enim  manducabitis 
panem  hunc  et  calicem  bibetis , mortem  Domini  annuntiabitis 
donec  veniat.  I Cor.  XI,  26. — 3)  In  spiritualem  animae  cibum, 
et  antidotum  contra  peccata  : Qui  manducat  me  et  ipse  vivet 
propter  me.  Joan.  VI,  58.  — 4)  In  pignus  futurae  gloriae:  Qui 
manducat  hunc  panem  vivet  in  aeternum.  Joan.  VI,  59. — s)  In 
symbolum  unius  corporis  mystici,  cujus  ipse  Caput  existit  et 
fideles  membra : Quoniam  unus  panis,  unum  corpus  multi 
sumus , omnes  qui  de  uno  pane  participamus.  I Cor.  X,  17.  — 
6)  Ut  hoc  Sacramentum  simul  esset  perpetuum  N.  L.  Sacrifi- 
cium: Hoc  est  corpus  meum,  quod  pro  vobis  datur...  Hic  est 
calix  novum  testamentum  in  sanguine  meo , qui  pro  vobis  fun- 
detur. Luc.  XXII,  19,  20. 

42.  Hisce  causis  tres  alias  addit  Lessius  (i) : — i)  Ut  Chri- 
stus abiturus  in  coelum,  Ecclesiae  se  perpetuo  praesentem  ex 
hiberet; — 2)  ut  Ecclesiae  suae  relinqueret  continuum  et  maxi- 
mum miraculum,  quo  suam  sapientiam  ac  potentiam  ei 
patefaceret,  et  vicissim  ejus  fidem  devotionemque  probaret 
atque  exerceret ; — 3)  ut  homo  in  hoc  exilio  eximium  solatium, 
et  munimentum  contra  omnes  hostes  haberet,  imo  quodam- 
modo inchoatam  vitae  beatae  fruitionem. 

^43.  Q.  6°  Quomodo  ostenditur  Eucharistiam  esse  verum  sa- 
cramentum? — R.  Eucharistiae  mysterium,  quale  illud  credit 
ac  profitetur  Ecclesia  catholica,  et  nos  hoc  tractatu  propu- 
gnamus, conditiones  omnes  veri  sacramenti  continet.  Etenim 
— i)  est  signum  visibile:  cum  conficiatur  ritu  visibili,  et 
speciebus  panis  ac  vini  sensibile  permaneat;  — 2)  est  gratiae 
efficax:  Qui  manducat  hunc  panem  vivet  in  aeternum,  Joan. 
VI,  59 ; — 3)  est  a Christo  institutum,  et  quidem  permanen- 
ter  : Hoc  facite  in  meam  commemorationem...  mortem  Domini 
annuntiabitis  donec  veniat.  I Cor  XI,  24,  26. 

44.  Q.  7°  Quibusnam  rebus  Eucharistia  differt  a caeteris  sa- 
cramentis? — R.  i)  Eo  quod  caetera  solummodo  vim  confe- 
rendi gratiam  continent,  Eucharistia  vero  ipsum  quoque  gra- 
tiae fontem  et  auctorem.  2)  Quod  caetera  consistunt  tantum  in 


(t)  De  Euchar.  in  qusest.  73,  art.  5. 

actione  transeunte,  Eucharistia  autem  etiam  in  re  post  actio- 
nem seu  confectionem  permanente.  Unde  in  caeteris  sacra- 
mentis idem  est  fieri  ac  esse,  in  Eucharistia  aliud  est  fieri , 
aliud  esse.  3)  Quod  in  sola  Eucharistiae  confectione  fit  trans - 
substantiatio , seu  mutatio  materiae  in  aliam  substantiam, 
4)  Quod  sola  Sacramenti  Eucharistiae  confectio  includit  obla- 
tionem Sacrificii. 

45  Q.  8°  Quomodo  tractatio  de  Eucharistia,  ut  est  sacra- 
mentum, dividitur?  — R.  Eucharistia,  secundum  rationem 
sacramenti  spectata,  dupliciter,  ut  modo  dictum  est,  conside- 
rari potest,  nempe  in  fieri  et  in  facto  esse:  seu  in  confectione, 
et  in  permanenti  existentia.  Sub  utroque  respectu,  plerum- 
que tamen  sub  secundo,  nobis  est  inspicienda.  Quod  ut  rite 
peragatur,  examinanda  sunt  tria:  1°  recta  Sacramenti  Eucha- 
ristiae notio,  quae  realem  in  eo  Christi  praesentiam  complecti- 
tur ; 2°  ejus  confectio,  quo  spectat  materia  et  forma ; 3°  ejus 
usus  et  effectus.  Unde  tria  capita: 

Caput  l,  de  reali  Christi  in  Eucharistia  prcesentia. 

Caput  II,  de  Eucharistia’  materia  et  forma. 

Caput  III,  de  Eucharistia  usu  et  effectibus. 


CAPUT  PRIMUM. 


DE  REALI  CHRISTI  IN  EUCHARISTIA  PRAESENTIA. 


46.  Duae  gravissimi  momenti  quaestiones,  circa  realem 
praesentiam,  solvendae  nobis  proponuntur:  altera  ad  factum 
ipsum  divinae  hujus  praesentiae  spectat;  altera  ad  ejus  admi- 
rabilem modum,  prout  hic,  fide  duce,  investigari  potest. 
Hinc  duo  articuli. 

Articulus  I,  de  veritate  praesentia  realis. 

Articulus  II,  de  modo  praesentia  realis. 

ARTICULUS  I. 

DE  VERITATE  PRaESENTIaE  REALIS. 

« 

47.  Primum  et  fundamentale  de  Eucharistiae  Sacramento 
dogma,  est  realis  in  eodem  Christi  praesentia.  Hanc,  si  Be- 
rengarium  excipias  (qui  tamen,  ut  videtur,  errorem  retra- 
ctans obiit),  nemo  inficiatus  directe  fuit  ante  Calvinum  et 
Sacramentarios,  qui  saeculo  XVI  asserere  ausi  sunt,  non 
aliter  Christum  in  Sacramento  adesse,  quam  ut  in  signo, 
vel  figura,  aut  virtute.  Cui  errori  opponitur  catholicum 
dogma, l quod  Tridentinum  definivit,  et  propugnat  sequens 

PROPOSITIO. 

In  SS.  Eucharistiae  Sacramento  Christus  vere , realiter  et  sub- 
stantialiter continetur , et  non  ut  in  signo  tantum  vel  figura 
aut  virtute. 

48.  De  fide,  ex  Trid.  Sess.  13,  can.  1. 

49.  Dicitur  in  propositione  : continetur  Christus , i.  e. 
totus,  prout  supra  in  exponenda  doctrina  catholica  declara- 
vimus. Quoad  si  argumenta  afferenda,  vi  verborum , probant 
solum  praesentiam  realem  corporis  vel  sanguinis;  eadem 
tamen  praesentiam  totius  Christi  demonstrant,  vi  connexio - 

nis,  seu  concomitantia:  tum  supernaturalis,  qua?  est  hypo- 
stati ca  et  inseparabilis  unio  Verbi  cum  humanitate  sua; 
^,-^tum  naturalis , qua  partes  humanitatis  Christus,  qui  jam  ex 
mortuis  resurrexit  non  amplius  moriturus,  inter  se  copu- 
lantur (i). — Additur,  qui  jam  ex  mortuis  resurrexit:  ut  enim 
docent  Theologi  communiter,  si  antequam  Christus  resur- 
geret, i.  e.  triduo  mortis  ejus,  Apostoli  consecrassent,  res 
aliter  se  habuisset.  Sub  specie  nimirum  panis  fuisset  Domini 
corpus  sine  sanguine  et  anima;  et  sub  specie  vini,  sanguis 
sine  corpore  et  anima  : sub  utraque  tamen  specie  fuisset 
Divinitas,  qua?  cum  partibus  hypostatice  assumptis  insepa- 
rabiliter unita  mansit  (2). 

50.  prob.  i.  Ex  verbis  promissionis,  qua?  referuntur  Joan. 
VI.  Etenim  si  Christus  tunc  reapse  promisit  daturum  se  cor- 
pus et  sanguinem  suum  oraliter  manducandum,  certum  om- 
nino est,  eumdem  Christum  in  Eucharistia  vere,  realiter  et 
substantialiter  adesse.  Atqui  Christus  id  reapse  promisit ; 


51.  Prob.  major.  Si  Christus  oralem  sui  ipsius  manduca- 
tionem promisit,  certum  omnino  est,  id  fuisse  adimpletum  ; 
atqui  non  fuisset  adimpletum,  seu  nulla  esset  oralis  mandu- 
catio, absque  reali  Christi  praesentia  in  Sacramento  Eucha- 
ristiae; ergo  si  Christus  oralem  sui  manducationem  promisit, 
certum  omnino  est,  ipsum  vere  et  realiter  in  Eucharistia 
adesse. 


52.  Probatur  min.  Nam  duo  constant:  1°  locutum  ibi  Chri- 
stum de  Eucharistia,  seu  de  aliquo  pane,  qui  non  est  fides, 
sed  Corpus  et  Sanguis  ipsius ; 2°  locutum  de  hujus  panis 
orali  manducatione. 


53.  1°  Christus  de  pane  loquebatur  qui  non  esset  fides,  sed 
Corpus  et  Sanguis  ipsius:  etenim  t)  loquebatur  de  novo 
• ^s"°'  quodam  alimento  a se  in  posterum  dando.  Ergo  non  de  fide 
loquebatur;  quippe  quae  et  ad  omnia  tempora  pertinet,  et  eo 
Ipso  momento  a Christo  inanimis  auditorum  suorum  po- 
stulabatur. 


{1  Trid.  Sess.  13,  cap.  3. 

(2)  Cf.  T.  I,  De  Ineam,  n.  127. 

cxz-  A^cL^y  *y**JL  r 

*t>4.  — 2)  Promittebat  panem  illum  fore  manna,  simile 
priori  quod  pluit  in  deserto;  ergfe  sicut  antiquam  manna  ve- 
rus sensibilisque  cibus  fuit,  ita  et  novum  erit. 

55.  — 3)  Distinguebat  constanter  cibum  a potu.  Atqui, 
nulla  distinctionis  fuisset  ratjo,  si  vocabulisct&i  et  potus  fidem 
ta n^m  desi gjia revoluisset ^ ^ _ 
jiii.  — 4)  Si  Christus,  ca,rner(f  suam  ejusque^naiimicatio^ 
nem,  sanguinem  suum  ejusque  potationem  nominando,  in- 
tendisset symbolice  fidem  commendare, 'obscurissime  locu- 
tus esset  ob  novitatem  tro^i ; et  simii  offendiculo  audientibus 
exstitisset,  ob  naturam  tropi  a quo  Judau  maxime  abhorre- 
rent. 


57.  — 5)  Usurpabat  tunc  verba  his  similia,  quibus  postea*^  ^ 
in  ultima  Ccena  usus  est  ad  Eucharistiam  instituendam.  Ergo^^^ 
censendus  est,  non  de  sola  fide  sed  de  Eucharistia  tunc  quo-**^^- 
que  locutus.  — Hinc  factum  est  ut,  cum  in  ultima  Ccena  porri-^-c^ft: 
geret  Eucharistiam  Apostolis,  dicens  : Hoc  est  corpus  meum : 

hic  est  sanguis  meus , — Apostoli,  quasi  ad  hoc  mysterium 
praeparati,  nihil  turbati  sint,  nihil  dubitarint,  nihil  interro- 
garint. 

58.  — 6)  Ex  ipsis  adversariis  plures  fatentur,  Christum  hic 
de  Corpore  et  Sanguine  suo  locutum  ; quamvis  contendant, 
verborum  sensum  non  fuisse  nisi  spiritualem  ac  metaphori- 
cum.  — At  contra 


\ 59.  2°  Christus  de  manducatione  orali  loqui  intendebat. 

Etenim,  i)  ita  audientes  verba  intellexerunt:  Quomodo  potest 
hic  nobis  carnem  suam  dare  ad  manducandum?...  ftoiL  dwus,  ^ 
est  hic  sermo , et  quis  potest  eum  audire 

60.  — 2)  Ita  verba  Christi  intelligenda  esse  probant  epi- 
theta, quibus  Christus  sua  dicta  confirmat.  Caro  mea  vere  est 
cibus , et  sanguis  meus  \EKEest  potus. A 

Christiacf  nnTa  culum C1£i~  ’ 


61.  — 3)  Idem  probat  appellatio 
videritis  Filium  hominis  ascepdep, terpju bjjerat  ^ ^ 

62  C^¥'£fPto  bari  t"  C^rTstTind^lesetSj  uncta^l^  deman3u^feu?§i 
catione  non  orali  loqui  intendisset,  in  errorem  perniciosissi-'*1**^5' 
mum  conjecisset  audientes,  et  in  eodem  confirmasset;  quod 
de  Christo  vel  cogitare  nefas  est. 

* - - ^ 

63.  — 5)  Probat  agendi  ratio  quam  Christus  sequitur  : qui 
cum  obscura  soleat  ipse  explicare,  hic  nullam  declarationem 
adjicit;  atqui  tamen  valde  obscurus  esset  locus  adeoque  im- 
primis declarandus,  si  de  manducatione  non  orali  foret  in- 
telligendus. 

64.  —6)  Idem  probat  unanimis  Patrum  sententia,  et  Ec- 
clesiae sensus,  quae  infantibus  olim  Eucharistiam  dari  per- 
mittebat; profecto  ut  Christi  carne  vivificarentur,  non  ut  eam 
manducarent  per  fidem,  cujus  actum  non  haberent. 

Jy* 65#ii  Ex  verbis  institutionis.  Verba  quibus  Christus  Eu- 
charistiam instituit,  sunt : Hoc  est  Carpus  meum...  Hic  est  San- 
guis meus...  Matth.  XXVI,  16.  Atqui  haec  verba  sensu  proprio 
et  non  metaphorico  sunt  accipienda  ; ergo  Corpus  et  Sanguis 
Christi  realiter  in  Eucharistia  continetur.  — Sensus  pro- 
prius est  admittendus,  si  nulla  ratio  postulet  interpretatio- 
nem metaphoricam,  multae  vero  exigant  propriam;  atqui  ita 
est. 

66.  1°  Nihil  est  quod  metaphoram  postulet.  Nam  secundum 
hermeneuticae  regulas,  verba  institutionis  essent  metapho- 
rice interpretanda,  vel  i)  quia  subjecta  materia  sensum 
litteralem  non  patitur,  vel  2)  quia  ipsa  verborum  formula 
insinuat  metaphoram,  vel  3)  quia  ex  usu  communi  meta- 
phora obvia  est ; atqui  nulla  ex  his  rationibus  hic  occurrit; 
ergo  nihil  est  quod  metaphoricam  interpretationem  requi- 
rat. 

67.  2°  Multa  vero  interpretationem  propriam  postulant. 
i)  Persona  Christi,  cujus  verba  sensu  proprio  sunt  acci- 
pienda, etiamsi  hic  sensus  miraculum  supponat,  modo  id  non 
dedeceat  Christum.  — 2)  Adjuncta  : Christus  tunc,  ut 
brevi  moriturus,  Testamentum  et  Sacramentum  condebat; 
quae  omnia  verborum  simplicitatem  et  claritatem  requirunt. 
— 8)  Perspicuitas  et  emphasis  verborum : Hic  est  sanguis  ille 
meus , ille  novi  foederis , ille  qui  pro  multis  in  peccatorum 
remissionem  effunditur  (i).  In  quibus  verbis  ut  sacramentarii 
figuratum  sensum  invenirent,  incredibile  est  quot  excogita- 
verint interpretationes,  quantum  eruditionis  expenderint. 
At  frustra.  Nam,  ut  Schlussenbergius  lutheranus  ait,  haec 

(i)  Cf.  textum  grsecum.  Matth.  XXVI,  25  seqq. 

Christi  verba  tam  clara  sunt , ut  nullus  angelus  e coelis , nullus 
homo  in  terris  possit  clarius  loqui  (i). 

68.  — 4)  Idipsum  demum  requirunt  absurda  alterius  cujus- 
vis  interpretationis  consectaria.  Etenim  Christus  decepisset 
Apostolos,  et  per  eos  Ecclesiam  universam,  quae  semper 
verba  illa  litteraliter  accepit,  ut  infra  ostendetur. 

69.  iii.  Ex  verbis  Apostoli  1 Cor.  X,  15-21,  et  XI,  27  et  29. 
1°  Cap.  X legimus  : Calix  benedictionis,  cui  benedicimus , nonne 
communicatio  sanguinis  Christi  est?  et  panis,  quem  frangimus, 

nonne  participatio  corporis  Domini  est? Non  potestis  mensae 

Domini  participes  esse  et  merfisae  daemoniorum.  Quorum  verbo- 
rum ex  integro  contextu  sensus  est : qui  manducant  carnes 
immolatas  idolis,  participant  cultum  et  sacrificium  daemo- 
niorum, sicut  nos  manducantes  Eucharistiam  participamus 
Sacrificium  Corporis  et  Sanguinis  Domini.  Nam  sicut  nos 
manducamus  carnem  Christi  in  menso  seu  altari  Domini,  et 
sicut  Judaei  carnem  victimarum  Legis;  ita  gentiles  carnem 
sacrificii  peccaminosi  manducant.  Jam  vero  hujusmodi  com- 
paratio supponit  carnem  Christi  a fidelibus  non  minus  rea- 

* liter,  quam  carnem  victimarum  a Judaiis  et  gentilibus  man- 
ducari. 

70.  2°  Cap  XI  ita  exponit  Apostolus  institutionem  Eucha- 
ristiae, ut  realem  Christi  praesentiam  evidentissime  doceat, 
praesertim  cum  versu  27  et  29  concludat,  indigne  communi- 
cantes esse  reos  Corporis  et  Sanguinis  Domini,  judiciumque 
sibi  manducare  et  bibere;  eo  quod  practice  non  considerent 
se  Corpus  Domini  profanare. 

71.  *iv.  Ex  Traditione.  Patrum  testimonia,  quae  passim  in 
auctoribus  colliguntur,  ad  duas  classes  reduci  possunt. 

72.  Prima  classis  constat  testimoniis  directis , et  comple- 
ctitur, tum  ea  loca,  ubi  Patres  Scripturae  verba  de  vero  Cor- 
pore et  Sanguine  Christi  interpretantur;  tum  ea,  ubi  disertis 
verbis  hoc  dogma  exprimunt;  tum  ea,  ubi  formaliter  omnem 
figuram  excludunt. 

73.  Secunda  classis  constat  testimoniis  indirectis,  et  com- 
plectitur generatim  dicta  Patrum,  quibus  ea  de  Eucharistia 


(!)  Cf.  apud  Herbermanum  in  Vindiciis  Bellar,  ad  lib.  3,  De  Eucliar 

praedicant  et  adstruunt,  quae  necessario  realem  praesentiam 
supponunt.  Unum  alterumve  citasse  sufficiat. 

74.  S.  Ambrosius,  vel  vetus  Auctor  sub  ejus  nomine,  scri- 
bit : De  pane  fit  caro  Christi...  Quomodo  potest,  qui  panis  est , 
Corpus  esse  Christi?  Consecratione . Consecratio  igitur  quibus 
verbis  est  et  cujus  sermonibus?  Domini  Jesu...  Non  erat  Corpus 
Christi  ante  consecrationem ; sed  post  consecrationem  dico  tibi , 
quod  jam  Corpus  est  Christi.  Ipse  dixit  et  factum  est:  ipse  man- 
davit et  creatum  est.  Lib.  4,  de  Sacram,  cap.  4. 

75.  S.  Cyrillus  Jerosol.  : Cum  igitur  ipse  de  pane  pronuntia- 
verit ac  dixerit : Hoc  est  Corpus  meum ; quis  audebit  deinceps 
ambigere?  Et  cum  idem  ipse  tam  asseveranter  dixerit  : Hic  est 
Sanguis  meus  : quis  unquam  dubitaverit,  ut  dicat  non  esse  ejus 
Sanguinem?  Aquam  olim  in  vinum  convertit  in  Cana  Galilaeae , 
quod  habet  quamdam  cum  sanguine  propinquitatem  :et  eum  pa- 
rum dignum  existimabimus , cui  credamus  quod  vinum  in  san- 
guinem transmutant? . . . In  specie  panis  dat  nobis  Corpus,  et  in 
specie  vini  dat  nobis  Sanguinem...  Quamobrem  ne  judices  rem 
ex  gustu  : sed  te  citra  ullam  dubitationem  fides  certum  reddat, 
quod  sis  dignus  factus,  qui  Corporis  et  Sanguinis  Christi  parti- 
ceps  fieres.  Catech.  mystag. 

76.  v.  Ex  praescriptione.  Haec  fides  in  Ecclesia  catholica 
est;  ergo  semper  fuit;  ergo  est  apostolica  et  divina.  Etenim 
1°  tanta  variatio,  quae  impiissima  foret  idololatria,  in  Eccle- 
sia sanctorum  non  modo  facta  non  est;  sed  2°  nullo  pacto 
fieri  potuit.  Facta  non  est  : cum  nulla  sint  hujusmodi  facti 
testimonia;  contra  vero,  omnia,  vel  antiquissima,  tam  Occi- 
dentalium quam  Orientalium  (i)  Ecclesiarum,  monumenta  te- 
stentur  contrarium.  Fieri  non  potuit  : cum  non  possint  tot 
viri  sancti  et  docti,  in  universo  orbe,  in  tantam  impietatem 
conspirare,  aut  in  tantum  errorem  proruere. 


DIFFICULTATES. 

77.  I.  Contra  argumentum  ductum  ex  verbis  promissionis 
Joan.  VI. 

78.  Objic.  1°  Ex  versiculis  35,  47,  48  et  51,  satis  patet  pa- 
nem de  quo  Christus  loquebatur,  nihil  fuisse  aliud  quam 


(f)  Cf.  Lamy;  De  Syrorum  fide  ct  disciplina  in  re  Euchar.  Lovanii  1859. 

fidem  in  ipsum.  Ergo  non  de  Eucharistia  loquebatur .—  R.  Nego 
antec.  Non  enim  patet , sive  philologice  sive  hermeneutice, 
imo  incredibile  est,  his  verbis  : manducare  carnem  alicujus  et 
bibere  ejus  sanguinem , idem  significari  ac  istis  : credere  in  ali * 
quem.  • 

79.  Inst.i)  Christus  ibidem  requirebat  fidem  : Qui  venit  ad 
me  (scilicet  per  fidem)...  qui  credit  in  me,  habet  vitam  aeter- 
nam, etc.  Ergo  non  de  Eucharistia  danda  agebat.  — R.  Dist. 
antec.  Requirebat  fidem,  qua  scilicet  audientes  crederent  ipsi 
Eucharistiam  promittenti,  conc .;  requirebat  fidem  solum,  et 
Eucharistiam  non  promisit,  neg. 

80.  Inst.  2)  Christus  tantum*  loquebatur  de  illa  carnis  suae 
manducatione,  quae  futura  esset  ad  salutem  omnino  necessa- 
ria : Nisi  manducaveritis  carnem , etc.  ; atqui  manducatio  qui- 
dem per  fidem  futura  erat  omnino  necessaria  ad  salutem,  non 
autem  manducatio  sacramentalis,.  seu  Eucharistica;  ergo  de 
hac  non  loquebatur.  — R.  Dist . maj.  Necessaria  necessitate 
praecepti,  conc.;  necessitate  medii,  N.  — Dist.  min.  Manduca- 
tio Eucharistica  non  futura  erat  necessaria  necessitate  medii, 
C. ; praecepti,  N. 

81.  Objic.  2°  Christus  loquens  de  manducatione  carnis  suae, 
voluit  eam  sensu  mere  figurato  et  metaphorico  intelligi.  Nam 
versu  62  etseqq.  haec,  si  verborum  substantiam  spectamus, 
loquitur  : Intelligite  manducationem  eo  sensu,  quo#  illam  in- 
telligetis,  quando  corpus  meum  videritis  sursum  in  coelum 
elevari,  adeoque  non  posse  oraliter  manducari.  Ergo  de  man- 
ducatione orali  Christus  ibi  non  loquebatur.  — R.  Nego  antec. 
— Ad  prob.  nego  Christum  vers.  62  et  seqq.  voluisse  insi- 
nuare audientibus,  ne  manducationem  sensu  proprio  intelli- 
gerent.  Sed,  aut  voluit  confirmare  manducationis  oralis  pos- 
sibilitatem, appellando  ad  praeclarum  futurae  ascensionis  suae 
miraculum;  aut  voluit,  ut  alii  interpretantur,  incredulitatem 
audientium  redarguere  ( hoc  vos  scandalizat?  etc.),  augendo 
primum  rei  credendae,  i.  e.  manducationis  oralis  difficulta- 
tem, ex  memorata  in  coelum  ascensione;  perinde  ac  si  dice- 
ret : Si  nunc  non  creditis,  quomodo  credetis  carnem  meam  a 
vobis  oraliter  manducari/postquam  eam  videritis  in  coelum 
illatam? 

82.  Inst.  i)  Subdit  Christus  : Spiritus  est  qui  vivificat , cara 
non  prodest  quidquam.  Atqui  nomine  spiritus , hic  venit  sen- 
sus spiritualis  seu  mysticus  illius  verbi  : manducatio  carnis , 
etc. ; nomine  carnis  venit  sensus  litteralis,  Ergo.  — R.  Con- 
cessa maj.,nego  min.  Sed  nomine  spiritus  venit  sensus  super  - 
naturalis , per  oppositionem,  non  ad  sensum  litteralem,  sed 
ad  sensum  mere  humanum  et  terrestrem,  qui  venit  nomine 
carnis.  Hic  postremus  erat  sensus  Capharnaitarum,  qui  man- 
ducationem intelligebant  non  solum  sensu  litterali , i.  e.  ora- 
lem, in  quo  recte  judicabant;  sed  etiam  sensu  mere  humano , 
i.  e.  animalem , qua  Christi  corpus  esset  in  frusta  scin- 
dendum, dentibus  terendum,  etc.  ; in  quo  turpiter  erra- 
bant. 

^ 83.  II.  Contra  argumentum  ductum  ex  verbis  institutio- 
nis. 

84.  Ohjic.  1°  In  pluribus  propositionibus  Scripturae,  ver- 
bum est  sumi  debet  figurate,  ita  ut  idem  sonet  ac  significat , 
seu  est  figura  : ut  ex.  gr.  Petra  erat  Christus , I Cor.  X,  4;  — 
Ego  sum  ostium;  Ego  sum  vitis;  Joan.  X et  XV.  Ergo  a pari  in 
hac  propositione  : Hoc  est  corpus  meum;  hic  est  sanguis  meus ; 
ita  ut  sensus  sit  : hoc  est  figura  corporis  mei,  etc.  — Resp. 
i)  retorquendo.  In  pluribus  propositionibus  Scripturae,  ver- 
bum est  sumi  debet  sensu  proprio;  ergo  a pari  sic  debet 
sumi  in  ^propositione  : Hoc  est  corpus  meum,  etc.  — Resp. 
12)  Dist.  antec.  In  pluribus  propositionibus  verbum  est  accipi 
debet  figurate,  transeat.;  in  omnibus  illis  propositionibus 
quas  nobis  objiciunt  adversarii,  N.  Sic,  ex.  gr.  in  illa  : Ego 
sum  ostium;  Ego  sum  vitis,  verbum  est  sumi  debet  sensu  litte- 
rali et  proprio,  non  figurato.  Non  enim  sensus  est : Egomm 
figura  ostii;  figura  vitis,  sed  : Ego  proprio  sensu  sum  ostium, 
vitis,  etc.  : ostium  nempe  spirituale,  vitis  spiritualis.  — 
Resp.  3)  Dist.  antec.  Verbum  est  debet  sumi  sensu  figurato , 
in  pluribus  propositionibus  Scripturae,  quia  nimirum  ille 
sensus  vel  ex  usu  loquendi,  vel  ex  subjecta  materia,  vel  ex 
contextu  orationis,  vel  denique  ex  aliis  circumstantiis  sua- 
detur aut  etiam  exigitur,  conc .;  alias,  nego.  Et  nego  conseq. 
Etenim  paritas  nulla  est  ; siquidem  nedum  aliqua  ratio 
suadeat  ut  verbum  est  in  casu  nostro  accipiatur  figurate. 

plures.contra  cogunt  (ut  in  probatione  ostendimus),  sensum 
litteralem  amplecti. 

85.  Inst.  i)  Adest  parallelismus  inter  propositionem  : Iioc 
est  corpus  meum , et  propositionem  illam:  Petra  erat  Christus. 
Ergo-utrobique  figuratus  est  sensus.  Idem  dic  de  illa  : Ego 
sum  ostium , vitis.  — R.  Nego , vel  Dist.  Parallelismus  mere 
materialis  adest,  trans.;  — formalis , sive  quoad  verba,  sive 
praesertim  quoad  res,  seu  materias  de  quibus  agunt  verba* 
nego.  Quod  cuilibet  illas  propositiones  consideranti,  atque 
inter  se  et  cum  contextu,  ex  que  unaquaeque  deprompta  est, 
comparanti,  facile  patebit.  — Si  homo  quispiam  in  testa- 
mento scriberet,  relinquo  tibi  domum  meam , quis  imaginem 
domus  ipsius  intelligeret  ? Atqui  eadem  hic  est  ratio:  nam 
sicut  homo  quispiam  domum,  ita  prorsus  Christus  corpus 
suum  in  testamentum  relinquere  potest.  — Quod  si  in  tanta 
verborum  perspicuitate  obstinate  figuram  inveniri  volunt, 
quid  igitur,  rogo,  potuisset  dicere  Evangelist^,  quo  figuram 
excluderet?  An  forte  addendo:  Et  id  quod  manducaverunt  et 
biberunt , erat  vere  corpus,  et  sanguis  Dominion  haec,  inquam, 
addendo  omnem  figuram  exclusisset?  Atqui  haec  Apostolus, 
licet  aliis  verbis,  habet  I Cor.  X,  16,  et  XI,  27,  29. 

86.  Objic.  2°  In  propositione  : Hoc  est  corpus  meum , pro- 
nomen hoc  demonstrat  panem  ; et  in  propositione  : Hic  est 
sanguis  meus,  pronomen  hic  demonstrat  vinum.  Atqui  panis 
non  est  reipsa  corpus  Christi,  vinum  non  est  reipsa  sanguis ; 
ergo  tantum  figurate  Christus  locutus  est.  — R.  Nego  maj. 
Nam,  vel  pronomina  illa  accipienda  sunt  adjective,  vel,  quod 
probabilius  est,  substantive.  Si  adjective,  non  demonstrant 
nisi  aliquid,  quocum  concordant  genere  grammaticali.  Atqui 
neque  pronomen  hoc  concordat  cum  nomine  panis,  neque 
pronomen  hic  concordat  cum  nomine  vinum.  Ergo  neque 

hoc  demonstrat  panem;  neque  hic  demonstrat  vinum.  

Simile  ratiocinium  etiam  circa  textum  Graecum  institui  po- 
test. — Si  vero  pronomina  accipienda  sint  substantive, 
demonstrant  id,  quod  continetur  sub  speciebus,  in  fine  pro- 
latae propositionis;  adeoque  demonstrant  corpus  et  sangui- 
nem Christi ; non  quidem  explicite  ac  distincte,  i.  e.  ut 
corpus,  ut  sanguinem;  sed  implicite,  confuse,  i.  e.  ut 

quiddam  contentum  sub  speciebus  in  fine  prolatae  proposi- 
tionis. 

87.  Inst.  i)  Pronomina  hic,  haec , hoc , demonstrant  aliquid 
ut  praesens,  dum  pronuntiantur:  ut  praesens,  inquam,  sub 
speciebus  seu  signis  a pronuntiante  ostensis;  ideoque,  ut 
recte  usurpentur,  res„ad  quam  demonstrandam  diriguntur, 
debet  sic  esse  praesens,  dum  proferuntur.  Atqui  Corpus 
Christi  sub  speciebus  panis  praesens  non  erat,  dum  Christus 
pronomen  hoc  pronuntiavit.  Ergo  pronomen  non  demon- 
strabat Corpus  Christi.  — Resp.  1°  Nego  majorem  universa- 
liter acceptam.  — Resp.  2°  Dist.  maj.  Pronomina  illa 
demonstrant  aliquid  ut  praesens,  saltem  in  fine, propositionis 
prolatae , C. ; ut  pra3sens  dum  pronuntiantur , subd. : si  pro- 
nomina pertineant  ad  propositionem  practicam,  N. ; si  ad 
propositionem  speculativam,  iterum  subd. : aliquid  praesens 
demonstrant  saepe,  C .;  semper.  i.  e.  ex  natura  ipsa  prono- 
minis, ex  significatione  ejus,  ut  ita  dicam,  essentiali,  nego . 

88.  Dixi  1°  Nego  maj.  universaliter  acceptam : ejus  enim 
falsi tas  exemplis  patet.  Sic  v.  g.  recte  usurparet  pronomen 
haec , qui  diceret  : Haec  est  forma  Baptismi : Ego  te  Baptizo,  etc.: 
et  nihilominus  res,  quam  demonstrat  pronomen,  i.  e.  forma 
Baptismi,  nondum  est  praesens,,  seu  nondum  prolata  existit, 
dum  pronuntiatur  pronomen.  Sic  etiam  ducens  circulum, 
recte  diceret:  Hic  est  circulus ; licet  dum  profert  pronomen, 
hic,  nondum  adsit  circulus  quem  pronomen  demonstrat.  — 
Multo  magis  falsitas  majoris  patet,  quando  agitur  de  prono- 
mine usurpato  in  aliqua  propositione  practica,  cujusmodi 
erat  propositio  illa  Christi : Hoc  est  Corpus  meum.  Differt 
enim  propositio  practiva  a speculativa,  quod  haec  posterior 
objectum  suum  non  efficiat,  et  ut  plurimum  supponat  jam 
existens;  prior  vero  efficiat  quod  enuntiat:  hinc  in  proposi- 
tionibus practicis,  etsi,  dum  inchoantur,  adhuc  persistat 
terminus  a quo  fit  mutatio,  (^c  proinde  initio  propositionis 
hujus:  Hoc  est  corpus  meum,  adhuc  subsistat  panis  ;)  in  fine 
tamen,  dum  propositiones  practicae  completae  sunt,  termi- 
nus a quo  in  terminum  ad  quem  transiit ; terminus  autem  ad 
quem,  in  propositione  practica  quam  hic  perpendimus,  est 
Corpus  Christi. 

89.  III.  Ad  objectiones  ex  Patribus  desumptas , quaeque 
omnes  in  ambiguitate  vocum  nituntur  quibus  Patres  usi 
sunt,  generatim  notari  possunt  sequentia. 

90.  — 1°  Patres  vocant  Eucharistiam  figuram , ratione  spe- 
cierum ; ratione  Corporis  Christi  in  coelis  existentis,  ubi 
speciebus  non  tegitur;  vel  etiam,  ratione  realitatis  Corporis 
Domini,  quod  per  figuram  externam,  i.  e.  per  species 
eucharisticas,  sensibus  exhibetur. 


91.  — 2°  Vocant  signum:  non  autem  intelligunt  signum 
vacuum,  sed  signum  rem  significatam  continens : idque  vel 
ratione  Sacramenti,  gratiam  quam  continet  significantis;  vel 


92.  — 3°  Vocant  panem,  ratione  materi  a^exjjua,  j^£pe<^^^c 
rum ; et  quia  Eucharistia  est  panis  animae. 

93.  — 4°  Vocant  typum , iterum  ratione  specierum  ; vicissim 

aliquando  negant  Eucharistiam  typum , symbolum , figuram , 
imaginem  dici  possej^^nd^elicgt^tvpum,  jmaginjirp,^etc.,  rei 
absentis.  — 

94.  — 5°  Vocant antitypum%  sicut  symbolum  et  signum,  sci- 
licet ratione  rei  praesentis,  interioris,  latentis;  aut  etiam, 


hoc  supposita,  ratione  rei  futurae,  aut  tanquam  praeteritae  , 

implementum. ^ 


C>Zts 


95.  — 6°  Negant  esse  corpus  Domini  sacramentum , hanc 
vocem  nempe  sumendo  pro  speciebus.^^J^^-t^v^S^^ 

96.  — 7°  Aiunt  Corpus  Domini  esse  mam^cand^sjDurtKS^ 
liter , i.  e.  non  sensibili  modo  aut  crasso,  prout  intelllgebant 
Capharnaitae ; aut  etiam,  id,  quod  invisibile  latet,  deberecqm  ^ 
spiritu  fidei  sumi  et  gustari 

97.  — 8°  Saeculo  IX.  inter  Paschasium  Ratbertum  et  Rabba- 
num  Maurum  ac  Ratramnum,  quaestio  erat  non  de-reali  prae- 
sentia Corporis  Christi,  sed  de  ejusdem  Corporis  statu  : an 
Corpus  Christi  Eucharisticum  esset  idem  quod  ex  Mariae  Virgine 
nutum?  Paschasius  affirmabat;  alii  negabant,  dicentes,  cor- 
pus Eucharisticum,  quod  gloriosum  esset  et  impassibile, 
dici  non  posse  idem  ac  illud,  quod  in  nativitate  et  ante 
resurrectionem  esset  passibile,  etc. ; omnes  tamen  fatebantur 

Christi  Corpus  Eucharisticum  esse,  non  figuratum,  sed  verum 
et  reale  Corpus  Christi  (t). 

ARTICULUS  II. 

DE  MODO  PR/ESENll^E  REALIS. 

9S.  Circa  modum,  quo  Christus  in  Eucharistia  praesens 
sistitur  et  existit,  tria  nobis  fide  innotescunt,  quae  totidem 
propositionibus  probabimus;  quibus  dilucidandis  nonnullas 
theologorum  investigationes  et  conclusiones  accedent. 

Propositio  I,  de  Transubstantiatione. 

Propositio  II,  de  indivisa  multiplicatione. 

Propositio  III,  de  permanentia  et  adoratione.. 

Quaestiones.  — Objectiones  ex  ratione. 

PROPOSITIO  1. 

Christus  in  Eucharistia  praesens  est  per  Transsubstantia- 
lionem. 

99.  De  fide , ex  Trid.  Sess.  13,  can.  2. 

100.  Triplex  concipi  potest  modus,  quo  Christus  in  Eu- 
charistia praesens  constituatur:  1°  per  impanationern , 2°  per 
consubstanliationem  : qui  duo  modi  sunt  haeretici;  3°  demum 
per  Transsubstantiaiionem,  qui  modus  verus  est,  prout  catho- 
lica fides  docet. 

101.  Impanationern  Osiander,  cum  aliis  paucis  de  Luthe- 
rana  sobole,  deliravit,  hoc  nomine  intelligens  hypostaticam 
Christi  cum  pane  conjunctionem.  — Consubstantiatio , quae 
Lutheri  doctrina  est,  a plerisque  Lutheranis  conservata, 
supponit  Corpus  Christi  adesse  una  cum  substantia  panis, 
quae  permaneat. 

102.  Transsubstantiatio , quae  vox  a Scholasticis  pridem 
usurpata,  deinde  auctoritate  Concilii  Later.  IV  sancita  et 
confirmata  est,  accuratissime  exprimit  doctrinam,  quam 
SS.  Patres  ab  Apostolis  receptam  uberrime  scriptis  suis 
tradiderunt.  Definitur  autem:  Mirabilis  et  singularis  conversio 
totius  substantiae  panis  in  Corpus  Christi , et  totius  substantiae 

<1)  #bjectiones  ex  ratione  vide  infra,  ait.  2,  quaer.  7°,  n.  174  seqq. 

vini  in  ejus  Sanguinem,  manentibus  duntaxat  panis  vinique 
speciebus  [ i).  Qua  definitione  continentur  duo:  1°  toti  sub- 
stantiae panis,  sub  ejusdem  speciebus  remanentibus,  succe 
dere  substantiam  Corporis  Christi ; 2°  hanc  successionem  fieri 
per  veram  conversionem. 

103.  Quoniam  vero  transsubstantiationis  ratio  principa- 
liter in  conversione  sita  est,  haec  imprimis  accurate  defi- 
nienda. Conversio , seu  transmutatio , generatim  est  transitus 
unius  rei  in  aliam.  Versatur  inter  duos  terminos  : res  quae 
transit,  est  terminus  a quo;  res  in  quam  transitur,  est  termi- 
nus ad  quem.  Conversio  potest  esse,  vel  accidentalis,  vel  sub- 
stantialis. Accidentalis  est,  quando  mutatur  tantum  rei  acci- 
dens, non  vero  substantia:  ut  cum  aqua  frigida  fit  calida, 
iisdem  manentibus  aquae  forma  et  materia.  — Substantialis 
quando  non  eadem  permanet  substantia,  sed  aliquid  ex 
essentialibus  amittit  vel  recipit : hujusmodi  est  v.  g.  mutatio 
farinae  in  panem;  panis,  in  substantiam  corporis  humani, 
quod  eo  nutritur,  ‘etc.  — Porro  conversio,  quam  ipsa  trans- 
substantiatio,  prout  a Tridentino  definitur,  includit,  ut  prima 
fronte  patet,  substantialis  est;  verum  singulari  quadam  et 
admirabili  proprietate  inter  substantiales  conversiones  emi- 
net, ratione  cujus,  singulari  etiam  nomine,  transsubstantialis 
appellatur.  Etenim,  ut  contra  Durandum  statuunt  reliqui 
Theologi,  transsubstantiatio  non  solum  praestat,  ut  substan- 
tia quae  convertitur,  i.  e.  panis  et  vini,  desinat  quoad  omnes 
suas  partes  integrales , et  quoad  partem  essentialem , quae 
forma  (2)  substantialis  dicitur,  ut  in  quavis  conversione  sub- 
stantiali fit;  sed  etiam,  quoad  alteram  partem  essentialem , 
quae  appellatur  materia , quod  in  aliis  substantialibus  conver- 
sionibus non  contingit. 

104.  prob.  Vera  admittenda  est  in  Eucharistia  transsub- 
stantiatio, si  toti  substantiae  panis  succedit  Corpus  Christi, 
toti  vero  substantiae  vini  succedit  Sanguis  Christi,  et  si  haec 
successio  fit  per  veram  conversionem.  Atqui  haec  duo  contin- 
gunt. 

(1)  Trid.  Sess  13,  can.  2. 

(2)  Cf.de  materia  et  forma , t.  1,  tract.  6,  De  SS.  Trinitate , d.  13  seqq. — 
liem  ibici,  tract.  5 , De  Deo,  n.  49;  et  t.  II,  De  Sacram,  in  genere,  n. 38  seqq. 

1 9. 

105.  Primum  patet,  1°  ex  verbis:  Hoc  est  Corpus  meum;  — 
hic  est  Sanguis  meus:  quorurn  verus  et  genuinus  sensus  est 
hujusmodi : quidquid  per  modum  sustentantis  subest  istis  specie - 
bus  panis;  vel : omne  id  quod  substat  istis  speciebus  ad  modum 
substantiae ; vel:  omne  id  quod  respectu  istarum  specierum  obit 
munus  substaniiaei  omne  id  est  corpus  meum  ; item : quidquid 
subest  simili  modo  istis  speciebus  vini , est  sanguis  meus.  Porro 
ad  hunc  sensum  verificandum  requiritur  evidenter,  ut  nihil 
de  substantia  panis  maneat  sub  speciebus  panis,  nihil  sub 
speciebus  vini  de  vini  substantia. 

106.  2°  Ex  testimonio  Patrum,  qui  hanc  conversionem  vo- 

cant fctTcto-Toifce/ao-iv , lranselementationemy  et  f>ciTu%olyi<nvy  muta- 
tionem, ut  S.  Greg.  Nys.  et  S.  Joan.  Damascenus;  f^tTutoAVjV, 
mutationem , ut  Cyrillus  Hieros.,  transformatio- 

nem, ut  S.  Chrysost.  — Idem  patet  exemplis,  quae  Patres  pe- 
tunt a creatione,  et  a mutatione  aquae  in  vinum,  utS.  Ambro- 
sius et  S.  Cyrillus  Hieros. 

107.  Alterum , nimirum  substantiam  Corporis  Christi  toti 
substantiae  panis,  per  veram  conversionem  succedere,  sequitur 
ex  mox  allatis  probationibus,  vel  in  ipsis  aperte  continetur. 

108.  3°  Addi  potest  argumentum  ex  ratione  theologica, 
quod  sic  proponitur.  Ad  veram  conversionem  substantialem 
requiruntur  ad  summum  quatuor,  quae  reapse  in  Euchari- 
stia conficienda  inveniuntur,  i)  Requiritur  ut  aliqua  substan- 
tia esse  desinat,  quae  dicitur  conversionis  terminus  a quo. 
Jam  vero  in  confectione  Eucharistia}  desinit  substantia  panis 
el  vini.  2)  Requiritur  ut  aliqua  substantia  esse  incipiat,  qua3 
dicitur  terminus  ad  quem.  Jam,  vero  hic  incipit  esse  sub 
speciebus,  Corporis  et  Sanguinis  Christi  substantia.  3)  Re- 
quiritur ut  aliquid  maneat  utrique  termino  successive  com- 
mune. Jam  vero  in  Eucharistia  quiddam  commune  sunt  ac- 
cidentia seu  species,  quibus  prius  substabat  panis  et  vini 
substantia,  nunc  vero  substat  Corpus  et  Sanguis  Christi. 
4)  Requiritur  ut  terminus  a qtio , seu  recedens,  repugnantiam 
aliquam  secundum  se  habeat  ad  coexistendum  cum  termino 
ad  quem , id  est,  cum  termino  succedente  sub  communi  ele- 
mento; adeo  ut  termini  ad  quem  introductio,  expulsionem 
termini  a quo , imo  et  desitionem,  secum  afferat.  Jam  vero  et 

hoc  in  Eucharistia  contingit.  Etenim,  cum  Corpus  et  Sanguis 
Christi  sunt  lotum  id  quod  subestspeciebus  per  modum  sus- 
tentantis (l),  hoc  ipso  excluditur  coexistentia  panis  per 
modum  sustentantis ; imo  hoc  ipso  panis  omnino  existere 
desinit.  Cum  enim  non  possit  jam  existere  per  modum 
sustentantis  accidentia,  nullo  modo  existere  potest,  nisi 
supernaturaliter  et  per  miraculum : quod  ne  fiat  omnia 
postulare  videntur  (2). 

PROPOSITIO 

Totus  Christus  prxsens  est  sub  unaquaque  specie , et  sub  singulis 
cu jusque  speciei  partibus , separatione  facta . 

109.  De  fide , ex  Trid.  Sess.  13,  can.  3. 

110.  Propositio  asserit  Christum  integrum  esse  sub  spe- 
cie panis,  integrum  quoque  sub  specie  vini ; et,  si  species 
vini  vel  panis  dividatur  in  partes,  integrum  esse  sub  singulis 
particulis ; ita  ut,  quot  sunt  species  vel  particulae  separatae, 
toties  Christi  praesentia  multiplicetur;  ac,  quemadmodum 
fere  Deus  in  universo  mundo,  ita  Christus  in  quavis  hostia 
sit  totus  licet  non  totaliter. 

111.  Dicitur  separatione  facta ; propositio  enim,  sicut  Cone. 
Tridentinum,  solummodo  agit  de  particulis  separatis,  prae- 
scindendo a quaestione  : utrum  Christus  sit  quoque  totus  in 
singulis  partibus  hostiae  non  separatis. 

112.  prob.  1°  Quicumque  manducaverit  panem  hunc , vel 
biberit  calicem  Domini  indigne , reus  erit  Corporis  et  Sanguinis 
Domini.  I Cor.  XI,  27.  — Qui  manducat  me  et  ipse  vivet  pro- 
pter me.  Joan.  VI,  58. 

113.  2°  S.  Ignatius  de  haereticis  Docetis  scribit:  Ab  Eu - 
charistia  et  oratione  abstinent,  eo  quod  non  confiteantur  Eucha- 
ristiam carnem  esse  Salvatoris  nostri  Jesu  Christi , qux  pro 
peccatis  nostris  passa  est,  quam  Paler  sua  benignitate  suscitavit . 
Epist.  ad  Smyrn.  cap.  8.  — S.  Cyrillus  Ilieros.  per  sanctam 
Communionem  nos  fieri  ait  Christiferos.  Catech.  mystag.  4. 

(1)  Hoc  enim  verba  consecrationis  exigunt,ut  ostensum  est  sup.,  prob.l1». 

(2)  Certissimum  est  id  non  lieri  : i . e.  substantiam  panis  ac  vini  post  con- 
secrationem miraculose  non  conservari,  sed  omnino  desinere  ; verum  hio 
directe  non  quaerimus  quid  liat,  sed  quid  fieri  aliquomodo  repugnet. 

H4.  3°  Ratione  theol.  Vi  unionis  hypostaticae,  ac  immor- 
talitatis suae,  Christus  a seipso  dividi  non  potest;  sed  ubi 
pars  substantiae  ejus,  ibi  per  concomitantiam  Christus  totus 
est. 


PROPOSITIO  III. 


Christus  in  Eucharistia  praesens  est  modo  permanenti , et  ibidem 
cultu  etiam  externo  adorandus  est. 


115.  De  fide , ex  Trid.  Sess.  13,  can.  4 et  6. 

116.  probatur  pars  utraque  simul,  cum  argumenta  plera- 
que ad  utramque  stabiliendam  valeant;  et  pars  posterior  de 
caetero  tanquam  corollarium  fluat  ex  priore. 

117.  1°  Ex  verbis  institutionis:  Hoc  est  Corpus  meum , quae 
vcrificari  debuerunt  ante  sumptionem  ; secus  dicere  debuis- 
set Dominus  : In  hoc  sumetis  Corpus  meum. 

118.  2°  Auctoritate  Patrum.  Patres  nunquam  ex  mandu- 
catione, sed  ex  Christi  verbis  realem  praesentiam  repetunt. — 

S.  Augustinus  : Nemo  illam  carnem  manducat , nisi  prius  ado- 
raverit. In  Ps.  XCV1II. 

119.  3°  Ex  Ecclesia}  antiquissima  praxi,  quam  exhibent 

i)  liturgiae,  in  quibus  praescribitur,  ut  consecratione  facta,  Cor- 
pus Domini  adorandum  elevetur  (i). — 2)  Missae  preesancti fica- 
torum, apud  Gra3cos.  — 3)  Eucharistia  servata  in  domibus  et 
in  itineribus,  delata  per  diaconos  ad  absentes,  ab  Episcopis 
ad  Episcopos  missa.  S.  Eudoxia,  ut  in  ejus  actis  legitur  (2), 
antequam  traderet  ultro  se  satellitibus,  brevi  mora  impetrata 
prodeundi , accurrit  in  sacram  sedem,  reserataque  illic  arcula , in 
qua  divinum  donum  reliquiarum  SS.  Corporis  Christi  servaba  * 
tur,  inde  particulam  acceptam  sinu  recondidit , et  sic  statirn  , 
cum  militibus  abiit . (o*  * 


•N  ci 

I 0 

1°  An  nihil  omn 
remanet  ? — 


de*  substanti  a v rsifUif  Vitu 


consecrationem 


su (manna  p 

0 An  Christus , etiam  ante  specierum  divisionem , sub 
qualibet  earum  parte  continetur  ? — 3°  Quot  miracula  Eucharistiae 
dogmate  involvuntur  ? — 4°  In  quo  praecipue  Eucharislice  mysterium 


(1)  Cf.  infra,  part.2,  c.  3,  art.  i,  quast.  6,  n.  333. 

(2) Bolland.  ActaSS.,  Mari.  toni,  t,  pag.  19,  cap.  12,  n.  44. 

consistit? — 5°  Quid  potest  naturali  ratione  de  hoc  mysterio  ostendi ? 
— 6°  Quomodo , juxta  S.  Thomce  doctrinam , Eucharisliee  mysterium 
declaratur  ? — 7°  Qucenam  difficultates  exratione  objici  solent  et  quo - 
modo  solvuntur  ? — 8°  Qualis  est  et  quo  nomine  vocanda  operatio , 
qua  Transsubstanliatio  peragitur  ? —9°  Quid  de  natura  accidentium 
credendum  aut  sentiendum  est  ? — 10°  Quare  sub  hujusmodi  spccie- 
bus  Christus  humanitatem  suam  abscondrre  voluit  ? — il°  An  «f*# 

jj*  ,4f4 

cum  Corpore  Domini  sacramenlales  species  adorentur  ? 

120.  QiLER.  1°  An  nihil  omnino  de  substantia  panis  vel  vini 
post  consecrationem  remanet?  — R.  Dogma  fidei  est,  totam 
substantiam  panis  converti  et  transsubstantiari  in  Corporis 
Christi  substantiam,  et  duntaxat  remanere  accidentia  sine 
suo  subjecto  (i).  Quodque  de  pane  dicimus,  idem  similiter 
de  vino  est  intelligendum.  — Unde  sequitur,  i)  non  tantum 
non  remanere  ullam  partem  integrantem  panis  et  vini  ; 
neque  formale  constitutivum  panis,  seu  formam  ejus  sub- 
stantialem ; sed  2)  neque  ejus  materiam  primam  : si  enim 
materia  superesset,  ut  perperam  censuit  Durandus,  acciden- 
tia suum  subjectum  retinerent  : cum  materia  sit  subjectum 
accidentium ; nec  proinde  Corpus  et  Sanguis  Domini  esset 
omne  id  quod  accidentibus  subest  ad  modum  sustentantis,  et 
sic  verba  consecrationis,  juxta  proprium  et  genuinum  sen- 
sum, minime  verificarentur.  3)  Sequitur  demum  non  rema  - 
nere subsistentiam,  neque  existentiam,  neque  ullum  gradum 
genericum  vel  individualem  substantia?  panis  : quandoqui- 
dem haec  omnia  pertinent  ad  subs^ant,iam , jjua?  tota  in 
Christi  Corpus  converti  credenda 

121.  Q.  2°  An  Christus , etiam  ante  specierum  divisionem , sub 
qualibet  earum  parte  continetur?  — R.  Licet  sententia  id  ne- 
gans haeretica  non  sit,  quia  Cone.  Flor.* et  Trid.  definitioni 
inseruerunt  haec  verba  : separatione  facta ; tamen  parum  pro- 
babilis videtur  plerisque  Theologis,  qui  pro  certo  habent 
sub  quavis  hostia  Christum  esse  totum,  et  simul  sub  singulis 
ejus  partibus  totum.  Cujus  affirmativae  sententia?  validissima 
ratio  haec  datur  : quod  Christus  fiat  praesens  per  consecra- 


ti; Trid.  Sess.  13,  can  2,  Constant.  Sess  8. 

tionem,  nequaquam  vero  per  fractionem;  si  ergo  continetur 
sub  fragmentis  post  divisionem,  sub  iisdem  praesens  fuisse 
ante  divisionem  dicendus  est.  — Non  tamen  inde  sequitur 
Christum  in  una  hostia  indivisa  existere  pluries;  nam  una 
eademque  praesentia  est  totus  in  tota  hostia,  et  totus  in  sin 
gulis  ejus  partibus;  quemadmodum  fere  anima  tota  est  in 
toto  corpore,  et  tota  in  singulis  membris;  aut  etiam,  quem* 
admodum  tota  ratio  panis  in  omnibus  et  singulis  est  ejus- 
dem fragmenti  partibus,  sicut  in  toto  fragmento  (4). 

122.  Q.  3°  Quot  miracula  Eucharistiae  dogmate  involvuntur? 

— R.  In  hoc  mysterio,  juxta  catholicam  doctrinam  conce- 
pto, plurima  interveniunt  supernaturalia  facta,  quae  licet 
sensibilia  signa  non  sint,  et  tantum  per  fidem  percipiantur, 
lato  tamen  sensu,  miracula  vocari  solent  ; nimirum  4)  verbis 
substantia  transmutatur;  2)  accidentia  panis  manent  sine  sua 
substantia;  3)  aliud  specie  apparet,  aliud  revera  existit;  4)  cor- 
pus humanum  integrum,  cum  tota  sua  quantitate,  existit  sub 
minima  quantitate  panis ; 5)  idem  corpus  est  in  diversis  locis ; 
6)  idem  corpus  in  terris  est  statu  sacramentali  et  aliena  spe- 
cie velatum,  dum  interea  remanet  in  coelis  statu,  glorioso  et 

123.  Q.  4°  In  quo  praecipue  Eucharistiae  mysterium  consistit? 

— R.  In  triplici  facto  : 4)  existentia  humani  corporis  sub 
specie  fragmenti  panis,  2)  existentia  accidentium- panis  abs- 
que sua  substantia,  3)  praesentia  ejusdem  rei  pluribus  in  lo- 
cis simul. 


124.  Q.  3°  Quid  potest  naturali  ratione  de  hoc  mysterio 
ostendi?  — Respondeo  ; 4)  demonstrari  non  potest,  hoc  my- 
sterium, esse  impossibile , seu  repugnare.  Etenim  (2)  Eucha- 
ristiae mysterium,  sicut  pleraque  Religionis  nostrae  mysteria, 
humanae  rationis  captum  superat ; quare  ratio  neque  detegere 
in  illo,  neque  ostendere  repugnantiam  potest.  Etenim  ut 
ostenderent  adversarii,  realem  Christi  praesentiam  in  Eucha- 
ristia repugnare,  deberent  probe  cognoscere  duos  terminos  : 
i.  e.  intimam  corporis  essentiam,  et  statum  seu  modum 
quem  dicimus  sacramentalem,  quo  Christi  corpus  existit  in 


(4)  Cf.  Lugo,  DeEuchar.  disput.  8,  sect.  3,n.  48.— (2,  Cf.Perrone,  n.  405,  ^ 

Eucharistia,  ut  ex  eorum  collatione  repugnantiam  evincere 
possent.  Atqui  etsi  daremus,  eos  optime  callere  naturam 
corporis,  nullam  tamen  adaequatam  notionem  habent  status 
sacramentalis;  ergo  hos  duos  terminos  invicem  satis  com- 
parare nequeunt,  ut  ostendant  illos  inter  se  repugnare.  Hoc 
solum  possunt  concludere,  Eucharistiae  dogmate  facta  con- 
tineri, quae  a communibus  phaenomenis  omnino  diversa  sint, 
quaeque  juxta  leges  ordinarias  nequeant  explicari. 

1 25.  — 2)  Neque  potest  sola  ratione  naturali  evidenter  de- 
monstrari, hoc  mysterium  esse  possibile ; supposita  tamen 
aliorum  mysteriorum  fide,  illa  possibilitas  intellectu  percipi 
aliqua  ratione  potest;  si  praesertim  divina  omnipotentia  spe- 
ctetur, quae  profecto  credenda  est  id  omne  efficere  posse, 
quod  non  evidenter  repugnare  cernitur.  Ut  enim  Tridenti- 
num  ait,  sacramehtalem  Christi  existentiam  etsi  verbis  expri- 
mere vix  possumus , possibilem  tamen  esse  Deo,  cogitatione  per 
fidem  illustrata , assequi  possumus  (l). 

126.  Q.  6°  Quomodo,  juxta  D.  Thomx  doctrinam , Eucharistia 
mysterium  declaratur ? — R.  Ita  Angelicus  Doctor,  ejusque 
commentatores  (2),  fidei  veritates  cum  factis  naturae  ac  prin- 
cipiis rationis  conciliant,  ut  mysterii  possibilitatem,  non 
quidem  positive  demonstrent,  sed  valde  probabilem  exhi- 
beant. Ut  autem  eorum  doctrinam  clare  exponamus,  I.  quas- 
dam praemittemus  circa  corpus  humanum  ejusque  proprie- 
tates ; II.  modum,  quo  Christi  sacramentalis  praesentia 
concipitur,  explicabimus. 


I. 


127.  1°  Substantia  humani  corporis  duobus,  juxta  S.  Tho- 
mam,  constat  principiis  intrinsecis  : altero  determinabili  et 
passivo,  quod  dicitur  materia;  altero  determinante,  quod 
dicitur  forma  substantialis,  et  realiter  nihil  est  aliud  quam 
anima  rationalis.  Porro  utrumque  principium,  seorsim  con- 
sideratum, vocari  pstest  substantia  incompleta  quoad  natu- 


ram (8).  — Omissa  qutestione  de  , forma,  hic  aliquid  dicjm- 
(1J  Sess  13,  t.  1 . — (2)  Cf.  S.  Thom.  3 p.  qq.  75, 


o> 

disp.  45-57. — Lugo,  De  Euchar.  disp.  5-10. 
(3,  Cf.  lom.  1,  De  Trinit.  a.  22. 


76,  77.  — Suar.  t.  18. 

dum  de  iis  proprietatibus  corporis,  quae  ejus  materiam 
potissimum  consequuntur.  Et  imprimis  exponendum,  quid 
sit  quantitas  et  extensio  improprie  dicta,  seu,  ut  solet  appel- 
lari, intensiva;  ut  ab  utraque  deinceps  sedulo  distinguatur 
quantitas  et  extensio  corporis  proprie  dicta,  seu  dimensiva. 
Itaque, 

128.  2°  Quantitas  improprie  dicta , quae  posset  appellari 
intensiva , vel  entitativa , substantialis , nihil  est  aliud,  quam 
totalilas  materialis  substantiae  in  aliquo  corpore ; seu,  complexus 
partium  integralium  materialis  cujuspiam  substantiae,  adeo- 
que  substantiali  unione  inter  sejunctarum.  Ut  patet,  quantitas 
intensiva  determinatae  materiae  ab  eadem  integre  accepta 
realiter  non  distinguitur.  Sic  materia  corporis  tui  et  ejus 
quantitas  substantialis,  non  sunt  duae  res,  sed  una  eademque 
sub  duplici  respectu  considerata;  nec  proinde  altera  ab  al- 
tera separari,  nisi  cogitatione,  potest. 

129.  3°  Extensio  improprie  dicta , seu  intensiva , vel  entita- 
tiva, substantialis , est  nomen,  quod  aliquando  usurpatur  ad 
significandam  ipsissimam  quantitatem  intensivam,  de  qua 
modo  disseruimus.  At  speciatim  vocabulo  illo  significatur, 
vel  ea  unio  substantialis,  quam  modo  diximus  materialium 
partium  inter  sese,  ex  qua  praecise  exsurgit  substantia  mate- 
rialis integra ; vel  accuratius  : illa  dispositio  seu  ille  ordo, quem 
materiales  partes  concipiuntur  inter  sese  habere  eo  praecise,  quod 
substantiali  unione  in  integram  materiam  coalescant. 

130.  Porro  hic  diligenter  animadvertendum  est  quanti- 
tatem et  extensionem  intensivam,  juxta  definitiones  traditas, 
pertinere  ad  substantiam  materialem  in  seipsa  constituendam 
seu  disponendam  ; non  autem  per  se  pertinere  ad  illam  con- 
stituendam seu  disponendam  in  spatio.  Contra  vero,  ad 
materialem  substantiam,  vel  actu  vel  saltem  aptitudine,  dis- 
ponendam in  spatio , pertinet  atque  ordinatur  quantitas  et 
extensio  dimensiva , quae  proinde  realiter  differunt  a quanti- 
tate atque  extensione  intensiva;  et  hic  exponendae  jam  ve- 
niunt. 

131.  4°  Quantitas  proprie  dicta,  seu  dimensiva,  est  physica 
materiae  proprietas,  radix  extensionis  dimensivae.  Dicitur  i) 
physica  proprietas;  i.  e.  accidens  physicum,  quod  proinde 

realiter  distinguitur  a materiali  substantia  (i)  cui  inhaeret,  seu 
quam  afficit.  Nam  quantitas  dimensiva  corporis,  juxta  Scho- 
lasticos, non  est  materia,  contra  id  quod  dixit  recentius  Car- 
tesius.  2)  Proprietas , seu  accidens  necessarium;  quia  quantitas 
dimensiva,  licet  realiter  non  sit  ipsa  materialis  substantia 
corporis,  ab  ea  tamen  nata  est  procedere  in  eaque  sustentari, 
atque  revera  procedit,  nisi  supernaturaliter  impediatur.  3)  Ra- 
dix extensionis  dimensivx  ; quia  cum  non  possimus  quantita- 
tem in  seipsa  intueri,  necesse  est,  ut  eam  in  ordine  ad  ejus 
effectus  formales  definiamus.  Porro  quantitatis  effectus  quasi 
formalis,  et  primus  qui  a nobis  cognosci  possit,  est  extensio 
dimensiva.  Itaque  corpori  quantitate  affecto  extensio  dimen- 
siva essentialiter  competit,  non  quidem  actualis  (haec  enim 
impediri  potest),  sed  aptitudinalis.— Verum  haec  explicatione 
indigent,  ut  sequitur. 

'T'  132.  5°  Extensio  materiae  proprie  dicta  seu  dimensiva , potest 
considerari  in  duplici,  ut  ita  dicam,  statu:  vel  prout  existit 
in  actu,  vel  prout  existit  in  aptitudine  et  exigentia  naturali. 
Extensio  prout  existit  in  actu,  seu  actualis , est  illa  quae  sub 
sensibus  cadit,  et  satis  nota  est,  quamvis  ejus  intimam  natu- 
ram assequi  difficile  sit;  describi  autem  potest  : Positio 
actualis  partium  materialium  extra  partes  in  spatio , seu  occu- 
pando spatium , ita  ut  una  pars  occupantis  respondeat,  seu 
praesens  sit,  uni  tantum  parti  spatii,  altera  alteri,  et  ita  porro. 
— Extensio  vero  aptitudinalis , vel  exigitiva,  est  proxima 
aptitudo , et  exigentia  naturalis  ad  actualem  extensionem  haben- 
dam. Brevius:  actu  extensum  est,  quod  dimensiones  habet : 
aptitudine  extensum  est,  quod  habet  aptitudinem proximam  ad 
dimensiones  habendas.  Ex  quo  patet  in  utraque  extensione 
implicare  relationem  ad  spatium  : in  actuali  proximam , in 
aptitudinali  remotam  (2). 

Z'  133.  Jam  vero  quantitas  dimensiva  essentialiter  tribuit  ma- 
teri* extensionem  aptitudinalem  ; ideoque  posita  quantitate, 
ne  divinitus  quidem  impediri  potest  quominus  aptitudinalis 
extensio  sequatur. — At  eadem  quantitas  dimensiva  non  essen- 
tialiter tribuit  extensionem  actualem ; ista  naturaliter  conse- 

(1)  Cf.  infra,  qucer.  9%  n.  189. 

(2  Suar.  1. 18,  disp.  43,  sect.  1,  paulo  post  medium. 

quitur  aptitudinalem,  ideoque,  posita  quantitate, -impediri 
nequit  per  vires  naturae ; potest  tamen  impediri  per  divinam 
potentiam,  cui  subest  natura. 

134.  Nota,  i)  Ex  dictis  patet  (quod  jam  adnotatum  est  ge- 
neratim  supra,  sub  fin.  num.  131),  extensionem  dimensivam, 
etiam  mere  aptitudinalem,  esse  distinctam  atque  diversam  ab 
extensione  intensiva;  licet  caeteroquin  verissimum  sit,  inten- 
sivam  naturaliter  postulare  et  in  se  progignere  extensivam. 
Etenim  materia  corporalis,  hoc  ipso  quod  intensive  extensa 
sit,  naturaliter  postulat  atque  in  se  producit  quantitatem  di- 
mensivam, per  quam  apta  evadit  ad  extensionem  dimensivam, 
actualem  exerendam,  eamque  naturaliter  exigi  texerere.  Atque 
in  hoc  discrepat  substantia  spiritualis  a materiali,  quod  illa, 
cum  intensiva  extensione  careat,  non  solum  non  postulat  esse 
dimensive  extensa  vel  sola  aptitudine,  sed  ne  potest  quidem 
hanc  aptitudinem  recipere. 

135  Nota.  2)  Extensio  dimensiva  aptitudinalis,  seu  radica- 
lis,  solet  quoque  appellari  intrinseca , in  ordine  ad  se,  exten- 
sio in  se;  per  oppositionem  ad  extensionem  dimensivam 
actualem  seu  formalem , quae  vice  versa  vocatur  extrinseca  in 
ordine  ad  locum  seu  spatium , extensio  in  loco , localis  Ritua- 
lis. 

136.  Nota.  3)  Extensio  intensiva,  seu  improprie  dicta,  qli- 
quando  vocatur  et  ipsa  intrinseca , extensio  materiae  in  ordine 
ad  se,  in  se ; ut  significetur  ipsam  nullo  modo  replere  spatium  : 
id  est,  neque  actu  et  formaliter  (qua  in  re  non  differt  ab 
extensione  dimensiva  aptitudinali) ; nec  radicaliter  et  exigi- 
tive  (qua  in  re  ab  aptitudinali  dimensiva  differt  quam 
maxime). 

137.  6°  Quod  diximus  de  extensione  dimensiva,  pariter 
dicendum  est  de  impenetrabilitate,  sive  materialium  partium 
ejusdem  corporis  inter  sese,  vi  cujus  una  non  compatitur 
aliam  in  eodem  spatio;  sive  unius  corporis  respectu  alte- 
rius, ita  ut  unum  non  compatiatur  in  eodem  spatio  alterum 
corpus  simili  impenetrabilitate  praeditum.  — Sicut  extensio, 
impenetrabilitas  potest  esse  actualis , vel  aptitudinalis  tantum. 
Utraque  est  effectus  quantitatis  dimensivae;  sed  haec,  non 
illa,  est  effectus  essentialis ; ideoque  ne  divinitus  quidem 

fieri  potest,  ut  corpus  quantitate  dimensiva  affectum,  non 
sit  proxime  aptum  ad  impenetrabilitatem  exerendam,  tum 
inter  partes  suas  invicem  comparatas,  tum  respectu  aliorum 
corporum.  At  potest  divinitus  impediri  ne  impenetrabilita- 
tem reapse  exerat,  quemadmodum  factum  esse  novimus 
ex.  gr.  cum  Christus  natus  est,  inviolato  virginali  claustro, 
cum  resurrexit  lapide  non  revoluto,  cum  januis  clausis  ad 
discipulos  congregatos  ingressus  est,  etc.  — Simile  quid 
dicendum  de  divisibilitate  dimensiva,  quae  et  ipsa  vel  actualis , 
vel  mere  aptitudinalis  esse  potest. 

138.  7°  De  figura  corporis  eadem  ratione  ac  de  extensione 
disserere  debemus.  Figura  enim  sequitur  naturam  exten- 
sionis, cujus  modus  est.  Igitur  distinguenda  figura  duplex: 
altera  improprie  dicta,  quae  vocari  potest  substantialis , enti- 
tativa,  et  est  dispositio  extensionis  intensivx ; altera  proprie 
dicta,  quae  vocari  potest  dimensiva , accidentalis , et  est  exten- 
sionis dimensivx  dispositio , et  quidem  vel  actualis , vel  aptitu- 
dinalis, prout  extensio  dimensiva  vel  existit  actu;  vel  tantum 
aptitudine  (i). 

139.  Porro  figura  substantialis  cujuspiam  corporis  non 
est  effectus  quantitatis  dimensivae ; sed  illam  praecedit  prio- 
ritate  naturae,  pertinetque  ad  substantiam  materialem  cor- 
poris illius  constituendam:  ideo  ne  divinitus  quidem  auferri 
potest  ab  illo  corpore,  quamdiu  substantia  corporis  ejusdem 
perseverat.  — Figura  vero  dimensiva  corporis  est  effectus 
quantitatis  dimensivae:  ideo,  sublata  quantitate,  tollitur  hu- 
jusmodi figura,  tam  actualis  quam  radicalis  : manente  vero 
quantitate,  figura  radicalis  tolli  nequit;  sed  potest  divinitus 
impediri,  quominus  evadat  actualis,  quemadmodum  de  ex- 
tensione dimensiva  dictum  est. 

-p140.  8°  De  organizatione , seu  organismo  corporis  viventis, 
fere  sicut  de  figura  loquendum.  Organizatio  substantialis , id 
est  dispositio  extensionis  intensivx  corporis  sufficiens  ad  vitam , 
non  est  effectus  quantitatis  dimensivae,  neque  pertinet  ad 
extensionem  dimensivam  exerendam,  neque  potest  tolli, 

(1)  Aptitudinalis  dispositio  extensionis  dimensivae,  requisita  ad  vitam  in 
-corporibus  animatis,  solet  appellari  figura  organica  (infra  8°,  n.  140).  Cf. 
Suarez,  t.  18,  disp.  48.  sect.  1,  circa  fin. 

manente  corpore  organico.  — Organizatio  accidentalis , id  est, 
specialis  dispositio  extensionis  dimensivee  corporis , requisita  ad 
vitam , seu  ad  opera  vitee  exercenda , est  effectus  quantitatis 
dimensivee  propriae  corporis  viventis;  et,  sicut  ipsa  extensio 
dimensiva,  quantitate  manente,  essentialiter  manet  quoad 
aptitudinem,  sed  nem  actum  prodeat, potest  divinitus  impediri. 

14 1.  9°  Quod  de  figura  diximus,  idem  dicendum  quoque  de 
colore , de  proportione  dimensionum,  ac  proinde  de  pulchritu- 
dine sensibili,  caeterisque  corporis  qualitatibus,  quae  in  di- 
mensiva ejus  extensione  et  figura  fundantur.  Hujusmodi  qua- 
litates non  manent  actu,  si  extensio  actualis  impediatur;  sed 
ea  manente  quoad  aptitudinem,  et  ipsfe  in  radice  manent  (t). 

142.  10°  Preesentia  corporis  in  spatio  seu  loco , quid  et  quo- 
tuplex  esse  possit  satis  constabit,  ubi  tria,  quam  brevissime 
fieri  poterit,  explicaverimus  : nimirum  — A)  quid  sit  spa- 
tium ; — B)  quid  sit  generatim  praesentia  ; — C)  quid  et  quo- 
tuplex  speciatim  praesentia  in  spatio.  Itaque. 

143.  A)  Spatium  describi  solet : Expansio,  seu  extensio 
dimensiva  actualis  in  longum , latum  et  profundum.  Spatium 
in  se  spectatum,  distingui  potest  in  reule  ei  imaginarium.  — 
Reale  est  quod  vel  existit  actuatum,  seu  est  in  rerum  natura, 
ut  ex.  gr.  nunc  trina  dimensio  corporis  tui,  et  dicitur 
physicum:  vel  mere  actuabile  est,  ut  ex.  gr.  eadem  trina 
dimensio  antequam  corpus  tuum  exisferet;  et  dicitur  pos- 
sibile, metaphysicum.  — Imaginarium  est  spatium  possibile, 
quatenus  phantastice  delineatum  perinde  ac  si  existeret.  — 
Porro  spatium  reale,  spectatum  respectu  corporis  cujuspiom 
est  intrinsecum  vel  extrinsecum.  Intrinsecum  est  ipsissima 
trina  dimensio  corporis  illius  : extrinsecum  est  trina  dimen- 
sio qua  spatium  intrinsecum  circumscribitur. 

144.  B)  Preesentia  entis,  universalissime  considerata,  ut 
est  a parte  rei,  esse  videtur  queedam  realitas  enti  intrinseca , 
qua  ens  constituitur , quantum  est  ex  se , in  certa  relatione  cum 
altero  ente,  quam  relationem  pr^esentle  nominamus , et  per 
conceptum  indistantiee  in  rebus  sensibilibus , utpote  nobis  prius 


(!)  In  sequentibus,  vox  extensio,  extensum , sine  addito  usurpata,  suppo- 
net pro  extensione  dimensiva  actuali. 

occurrentem  et  magis  obvium , aliqua  ratione  explicamus.  — 
Dicitur  i)  Quaedam  realitas  enti  intrinseca  : non  autem  addi- 
tur : cum  ipso  ente  identificata;  quia  nempe,  licet  in  Deo  prae- 
sentia realiter  non  distinguatur  ab  ipso,  tamen  in  ente  creato, 
juxta  opinionem  Suarezii  aliorumque  valde  probabilem, 
praesentia  est  quidam  modus  seu  forma  modalis;quae  proinde 
aliqua  reali  distinctione  secernitur  ab  ente  quod  afficit,  et 
potest  ab  eo  tolli,  mutari  in  aliam,  etc.  2)  Quantum  est  ex  se; 
quia  nempe  illa  realitas,  quamdiu  enti  inest,  praestat,  ut  ip- 
sum cum  certo  altero  ente  habeat  relationem  actualem  indi  - 
.stantiae,  statim  ac  istud  alterum  ens  existit,  et  quamdiu  per- 
severat. 3)  Per  conceptum  indistantiae , etc...  explicamus  : quia 
nempe  primo,  concipimus  distantiam,  qualis  invenitur  in  ex- 
tenso; hinc  secundo,  concipimus  indistantiam  seu  carentiam 
distantiae,  iterum  qualis  invenitur  in  extenso;  tertio,  per 
quamdam  analogiam  concipimus  distantiam  et  consequenter 
indistantiam,  qualis  extra  extensum  invenitur  seu  inveniri 
potest  : et  sic  per  ideam  i ndistantiae  ideam  praesentiae  uni- 
versalissimam efformamus. 

143.  C)  Praesentia  entis  in  spatio,  est  ejus  indistantia  a 
spatio,  adeoque  a quopiam  determinato  extenso  (i).  Porro 
l)  ratione  modi  quo  exercetur , praesentia  in  spatio  est,  vel  cir - 
cumscriptiva1  vel  non  circumscriptiva. Circumscriptiva  alia  est 
formaliter  talis,  alia  elementariter.  Formaliter  circumscriptiva 
est  praesentia  entis,  qua  totum  ens  toti  cuipiam  spatio  praesens 
est  per  hocy  quod  una  pars  ejus  adest  uni. tantum  parti  spatii , 
altera  alteri , et  sic  porro  singulae  singulis , se  invicem  ab  eadem 
spatii  parte  excludentes ; brevius  : est  praesentia  entis  commen - 
surata  spatio.  — Ut  patet,  est  praesentia  propria  extensi  qua 
talis.  Unde  ens  inextensum  nequit  esse  circumscriptive  prae- 
sens.— Elementariter  circumscriptiva  potest  appellari  ea  prae- 
sentia, qua  indivisibilia,  ut  aiunt,  seu  puncta  inextensa  (si 
tamen  vera  dentur,  ut  multi  putant),  existunt  in  extenso  seu 
in  continuo. 

(I)  Haec  prtesentia  appellatur  ubicatio  vel  ubi  intrinsecum.  Quamvis  haec 
denominatio  etiam  tribui  soleat  praesentiae  entis  relate  ad  aliquid  quod  spa- 
tium non  est  : e.  g.  praesentiae  angeli  ad  angelum  ; tamen  origo  vocis  a re- 
latione ad  spatium,  saltem  possibile,  repetenda  videtur. 


20. 


TKACT.  Xlll.  DE  EUCHARISTIA. 


234 

146.  Nota.  Nomine  circumscriptivae  venire  solet  ea  praesen- 
tia, qute  est  talis  formaliter;  atque  hoc  sensu  nos  deinceps 
loquemur  (i). 

147.  Praesentia  non  circumscriptiva  est  ea , qua  ens  adest  to- 
tum toti  spatio , et  totum  singulis  partibus  spatii.  — Ut  patet, 
haec  praesentia  praestaniior  est  circumscriptiva. 

148.  2)  Ratione  limitum,  intra  quos  exercetur , praesentia  non 
circumscriptiva  dicitur  definitiva  : si  ad  spatium  determinatum 
-ita  referatur  ut  ad  illud  limitetur , ac  proinde  vi  illius  praesen- 
tiae, ens  nulli  alteri  spatio  sit  praesens.  Hujusmodi  est  naturalis 
praesentia  animae  humanae  in  corpore  quod  informat.  — Dici 
vero  potest  redundans , si  ad  spatium  determinatum  ita  refera- 
tur, ut  nihilominus  ad  aliquod  alterum  spatium  se  protendat,  ac 
proinde  vi  illius  praesentiae,  ens  alteri  quoque  spatio  sit  prae- 
sens.— Nota.  Praesentia  divinae  substantiae  in  creaturis,  non 
tam  redundans,  quam  supereminens  et  infinita  est  dicenda. 

149.  11°  Multilocalio  entis  est  praesentia  entis  in  multis  lo- 
cis, seu  determinatis  spatiis,  et  potest  concipi  successiva  vel 
simultanea. — Adnotanda  sunt  sequentia. 

150.  1)  Praesentia  corporis  in  spatio  naturaliter  est  cir- 
cumscriptiva : quia  corpus  naturaliter  est  in  spatio  cum  sua 
quantitate,  adeoque  cum  sua  extensione,  et  consequenter 
per  praesentiam  extensi  propriam.  Nihilominus  non  repugnat 
ut  super  natur  aliter  sit  in  spatio  determinato,  seu  loco,  per 
praesentiam,  non  circumscriptivam  sed  definitivam,  etiam 
cum  sua  quantitate;  nimirum  sublata,  in  ordine  ad  illum  lo- 
cum, extensione  corporis  actuali. 

151.  2)  praesentia  corporis  uno  eodemque  temporis  puncto 
naturaliter  est  unilocatio:  id  est,  ad  unum  tantum  locum  uno 
eodemque  tempore  sese  protendens.  Naturaliter  quoque  po- 
test multilocationem  successivam  suscipere  : non  autem  si- 
multaneam.  At  absolute  non  repugnat  cujusvis  entis  creati, 
vel  corporei,  simultaneo  multilocalio  : siquidem  haec  postulat 
quidem  ut  eodem  tempore  multiplicentur  praesentiae,  adeo- 
que modi  relationesque  exteriores  in  ente ; non  autem  ut 
multiplicetur  ipsa  entis  substantia  vel  entilas,  quae  per  hos 
multiplices  modos  simul  variis  in  locis  sistitur  praesens. Ergo 

(1)  Circumscriptiva  appellatur  etiam  dimensiva, proprie  localis  Ritualis 

intrinsece  multilocatio  simultanea  repugnare  non  ostenditur, 
sed  neque  extrinsece  eam  repugnare  probatur. 

152.  3)  Omnium  consensu  certum  est,  simultaneam  multi- 
locationem  corporis  sup  ematur  ali  ter  posse  fieri  per  multipli- 
cem praesentiam  non  circumscriptivam  : ita  ut  corpus  in  uno 
loco  adsit  praesentia  sua  circumscriptiva  naturali,  per  prae- 
sentias vero  non  circumscriptivas  in  caderis  locis. 

153.  4)  Disputatur,  an  corporis  multilocationem  per  plures 
circumscriptivas  praesentias  fieri  repugnet  intrinsece,  seu 
metaphysice,  necne.  Thomistae,  cum  S.Thoma,  ut  ipsis  vide- 
tur, affirmant;  plures  alii, ut  Bellarm.,  Suarezius,  Lugo,  pro- 
babiliter negant.  Quidquid  de  veritate  sit,  ad  difficultates 
contra  sacramentalem  praesentiam  Christi  diluendas,  possibi- 
litatem simultaneae  multilocationis  circumscriptivae  praesup- 
ponere  non  cogimur,  ut  ex  dicendis  patebit. 

154.5)  Cum  Deus  ponit  corpus  idem  simul  in  duplici  loco, 
si  operetur  conformiter  ad  naturas  rerum,  et  non  velit  mira- 
culum addere  miraculo,  debet  etiam  ponere  utrobique  omnia 
quae  corpori  in  uno  aut  in  altero  loco  conjuncta  sunt : i.  e. 
non  solum  proprietates  naturales  omnes,  sed  alia  etiam  acci- 
dentia communia,  ut  calorem,  albedinem,  etc. ; exceptis  iis 
quae  ab  ipso  loco  dependent  (i). 

11. 

155.  His  praemissis,  ita  possunt  summatim  proponi  quae 
Theologi  scholastici  de  Eucharistia  communius  tradunt. 

156. 1°  Per  verba  consecrationis  fit  transsubstantiatio,  ut 
Fides  docet : i.  e.  mutatur  tota  substantia  panis  in  totam  sub- 
stantiam Corporis  Christi,  manentibus  duntaxat  speciebus. 
Quod  autem  dicitur  de  pane  et  Corpore;  idem  omnino,  hic 
et  in  sequentibus,  dicendum  de  vino  et  Sanguine. 

157.  2°  Vi  verborum  in  Eucharistia  existit  tota  sed  nuda 
substantia  Corporis  Christi ; quemadmodum  desinit  tota  et 
mera  substantia  panis  : mutatur  enim  substantia  in  substan- 
tiam. 

158.  3°  At  vi  connexionis,  seu  per  concomitantiam,  simul 
adsunt  non  tantum  Christi  anima  et  divinitas,  sed  omnes 

(l)Lugo,  DeEuchar.  disp.5,  sect.  i,  2. — Suar.  i.  18,  disp.  48. 

quoque  animae  corporisque  proprietates,  etiam  accidentales, 
quae  adsunt  in  coelo;  exceptis  iis  quae  a loco,  seu  a praesentia 
circumscriptiva  in  loco,  dependent. 

159.  4°  Habet  ergo  Christi  Anima  omnes  facultates  et  qua- 
litates naturales  et  supernaturales,  lumen  gloriae,  visionem 
beatificam,  charitatem,  et  caeteradona  quibus  est  ornata. 

160.  5°  Habet  Christi  Corpus  sanguinem,  ossa,  nervos,  om- 
nia organa,  ac  membra  cum  quinque  vulneribus ; habet  qua- 
litates supernaturales,  ut  sunt  claritas,  impassibilitas,  subti- 
litas, agilitas,  ac  proinde. 

. 161.  6°  Habet  totam  substantialem  seu  intensivam  quantita- 
tem et  extensionem  suam  : substantialem  quoque  organizatio- 
nem  atque  figuram. 

162.  7°  Habet  etiam  totam  dimensivam  seu  accidentalem 
quantitatem,  et  inde  consequentem  aplitudinalem  extensio- 
nem, impenetrabilitatem,  divisibilitatem,  figuram  organi- 
cam, etc. 

163.  8°  Non  tamen  retinet  in  hoc  Sacramento  actualem  di- 
mensivam extensionem,  nec  proinde  actualem  impenetrabi- 
litatem et  divisibilitatem  : partes  enim  Corporis  Domini,  li- 
cet quantitate  dimensiva  affectae,  penetrantur,  praeternaturali 
modo,  tum  inter  se  (i),  tum  cum  quantitate  specierum. 

164.  9°  Hinc  sequitur,  Christi  humanitatem  in  Euchari- 
stia exercere  non  posse  actus  alicujus  sensus  externi  ve! 
interni,  ad  quos  objectorum  externorum  concursus  requiri- 
tur ; quia  ad  actiones  hujusmodi  certa  dimensiva  atque 
actuali  extensione  et  impenetrabilitate  nervorum  fibrarum- 
que in  organo  opus  est,  qua  corpus  Christi  caret,  ut  dixi- 
mus (2).  Ergo  Christus  sacramentalis  nullos  exercet  actus  vitae 
sensitivae,  respectu  cujus  sese  habet  modo  quodam  mortuo  ; 
quo  pertinet  illud  Apoc.  V,  6 : Vidi...  Agnum  stantem  tan - 
quam  occisum.  — Actiones  vero  immanentes,  quae  ab  organis 
rebusque  externis  non  dependent , elicere  potest  Christi 
Anima:  cujusmodi  sunt:  visio  beatifica, cognitiones  scientia? 

(l)Quae  penetratio  nihilominus,  cum  respiciat  duntaxat  partium  positio- 
nem relationemque  mutuam  in  spatio,  non  autem  ipsam  unionem  substan- 
tialem, unde  substantialis  integritas  corporis  exsurgit;  minime  destruit  sub- 
stantialem organizationem  tiguramque  corporis,  imo  nec  dimensivam 
radicalem,  quam  remanere  diximus.  Ctr  superiora,  n.  137. — (2;  8°,  n.  163. 

infusae,  et  ab  his  dependentes  voluntatis  actus.  Porro  hisce 
actibus  animae,  Dominus  eucharisticus  cum  adoratoribus  suis, 
non  minus,  imo  melius  quam  via  sensuum  communicat. 

165.  Corpus  Christi,  ob  easdem  rationes,  pati  nihil  potest 
ab  agentibus  corporeis:  non  videri,  non  tangi,  non  frangi, 
non  comprimi,  dilatari,  laedi,  etc. 

166.  10°  Praesentia  sacramentalis  Christi  non  est  circum- 
scriptiva,  sed  aliquomodo  definitiva  vocari  potest:  est  enim 
in  hostiae  limitibus  definita,  fere  sicut  anima  in  corpore;  at 
animae  praesentia  non  pertinet  nisi  ad  unum  corpus,  Christi 
anima  praesens  est  tantum  in  uno  corpore:  Christus  vero  rn 
omnibus  hostiis  consecratis. 

167.  11°  Christi  praesentia,  licet  pertineat  ad  locum  deter- 
minatum per  species,  non  tamen  proprie  localis  est  (i),  i.  e. 
permodumloci  cui  commensuretureta  quo  circumscribatur. 

168.  12°  Christi  Corpus  est  aliquo  modo  speciebus  unitum 
et  alligatum:  est  enim  essentialiter  sub  speciebus,  quas  in 
omni  motu  sequitur. 

169.  13°  Est  immobile  per  se,  mobile  tamen  per  species, 
(juod  si  in  una  ecclesia  movetur,  in  alia  quiescit,  haec  di- 
versa accidentia  a loco  diverso  dependent,  neque  ullam  repu- 
gnantiam includunt : cum  agatur  de  motu  et  quiete  secundum 
diversas  praesentias  ; nec  proinde  detur  affirmatio  et  negatio 
ejusdem  de  eodem  ac  sub  eodem  rcspeau;  quod  tamen  ad  con- 
tradictionem requiritur. 

170.  14°  De  Corpore  Christi  sacramentali  praedicari  pos- 
sunt, non  solum  ea,  quae  de  vero  Christi  Corpore  essentialiter 
praedicantur;  sed  etiam  quaedam  alia,  ratione  sacramentalis 
status  et  loci.  Praedicata  sacramentaliaalia  tribuuntur  Christo 
secundum  se,  et  proprie:  ut  quando  dicitur  ferri,  elevari, 
manducari;  alia  vero,  ut  cum  dicitur  tangi,  videri,  calefieri, 
frangi  fractis  speciebus,  dicuntur  improprie  et  secundum 
species:  quare  in  prosa  SS.  Eucharistiae  canitur: 

Nulla  rei  fit  scissura, 

Signi  tantum  fit  fractura , 

Qua  nec  status  nec  statura 
Signati  minuitur. 

(1)  Cl.  supra,  praenot.  de  praesentia  in  spatio,  C,  n.  i45. 

171.  15°  Ipsae  porro  species  existunt  (t)  modo  absoluto, 
i.  e.  sicut  accidentia  physica  sine  subjecto:  probabilius  vir- 
tute Corporis  Domini  supplente,  sed  seclusis  imperfectioni- 
bus, causam  materialem  accidentium,  quae  erat  substantia 
panis  et  vini.  — Dicitur  seclusis  imperfectionibus : proinde 
secluditur  inhaesio  accidentium  illorum  in  Corpore  et  San- 
guine Christi.  Si  enim  inhaererent,  eo  ipso  fierent  formae 
accidentales  Corporis  et  Sanguinis  Dominici  (2),  adeoque 
illud  modificarent,  et  quidem  modo  tam  vilibus  accidenti- 
bus proprio  ; quod  magnam  corpori  humano,  maxime  glo- 
rioso, imperfectionem  inferret.  Non  itaque  in  Corpore  et 
Sanguine  Domini  inhaerent  sed  ab  eo  sustentantur. 

172. 16°  Species  agere  et  pati  possunt  generaliter  ea  omnia, 
quae  substantia  panis  et  vini,  si  adhuc  adesset : sumptae  ita- 
que nutriunt,  alterantur  et  corrumpuntur. 

173.  17°  Speciebus  corruptis,  desinit  praesentia  Domini 
et.  sub  nova  forma  producitur^materia,  probabiliter  pristina, 
quae  in  consecratione  esse  desierat.  Porro  species  corruptae 
censentur,  quando  jam  non  ita  sunt  integrae,  ut  sub  illis 
remaneret  substantia  panis  et  vini,  si  facta  non  fuisset  con- 
secratio. 

^ 174.  qu^er.  7°  Quaenam  difficultates  ex  ratione  objici  solent , et 

quomodo  solvuntur  ? — R.  Objectiones  hujusmodi  nituntur 
in  repugnantia,  quam  adversarii  se  deprehendere  existimant, 
inter  sacramentalem  Christi  existentiam,  et  facta  aliunde  per 
experientiam  et  rationem  certo  cognita.  Repugnantia  autem 
illa  ex  triplici  repetitur  capite  : 1°  ex  impossibilitate,  2°  ex 
contrario  testimonio  sensuum,  3°  ex  indecentia  : quia  tri- 
buenda forent  Corpori  Christi,  quae  dignitati  ejus  convenire 
non  possunt. 

173.  Objic.  1°  Sacramentalis  existentia  Christi  est  impos- 
sibilis; ergo  a ratione  admitti  non  potest.  — R.  Dist.  antec. 
Est  impossibilis  naturaliter,  conc. ; supernaturaliter  et  per- 
omnipotentiam  Dei,  neg. 

176.  lnst.  1°  Atqui  neque,  per  Dei  omnipotentiam  illa 
existentia  possibilis  est,  cum  intrinsece  repugnet.  Etenim 

{I  i Cfr.  infra  quaest.  9,  n 188  seqq. 

(2)  Cf.  t.  I , De  Trinit.  n.  17,  forma  accidentalis . 

imprimis,  repugnat  corpus  humanum  existere  in  minima 
hostia;  ergo.  — R.  Nego  instantiam  ; probationem  distinguo: 
non  potest  corpus  humanum  ibi  existere  per  modum  com- 
munem, conc.;  per  modum  substantiae,  neg.  Est  enim 
substantia?  existendi  modus  qui  praescindit  ab  extensione, 
saltem  actuali,  in  spatio  : ita  ut  esse  possit  indivisibiliter 
in  uno  puncto  ; vel  etiam  definitive  in  loco,  i.  e.  tota  in  toto 
loco  et  tota  in  singuljs  loci  partibus,  sicut  anima  est  in  cor- 
pore, et  sicut  natura  panis  est  tota  in  toto  panis  frusto  et 
tota  in  singulis  frusti  partibus. 

177.  Inst.  2°  Non  potest  corpus  humanum,  utpote  mate- 
riale et  organicum,  habere  se  per  modum  substantiae  inex- 
tensae.  Nam,  ut  materiale , habet  essentialiter  partes  extra  par- 
tes ; ut  organicum  autem,  habet  partes  inter  se  certo  ordine 
dispositas;  quae  omnia  extensionem  requirunt.  Ergo.  — R. 
Neg.  min.  subsumptam.  Ad  probationem,  dist.  utrumque 
membrum,  l)  iJt  materiale  habet  necessario  partes  extra  partes 
positas  uptitudinaliter,  conc.  ; aclualiter , neg.  2)  Ut  organicum 
habet  necessario  partes  ordine  dispositas  inter  sese,  unione 
substantiali , unde  exsurgit  substantialis  integritas  atque  orga- 
nizatio,  conc. ; dispositas  quoad  spatium  subd. ; aptitudine, 
C.;  actu,  iterum  subd.  : habet  naturaliter , conc . ; essentialiter , 
ita  ut  iste  effectus  naturalis  nequeat  divinitus  impediri, 
nego  (i). 

178.  Inst.  3°  Corpus  Christi  eucharisticum,  juxta  ipsos 
Catholicos,  existit  cum  sua  quantitate  dimensiva;  atqui  non 
potest  esse  quantitas  dimensiva  sine  dimensiva  extensione, 
divisibilitate,  impenetrabilitate  ; ergo.  — R.  Dist.  min.  Non 
potest  esse  quantitas  dimensiva  sine  dimensiva  exiensione, 
etc.  aptitudinali , C.  actuali , subd.  : non  potest  esse  naturali- 
ter, C.;  supernaturaliter,  N.  Responsio  patet  ex  praeceden- 
tibus (2). 

179.  Obj.  2°  Non  potest  Corpus  Christi  esse  totum  in  tota 
hostia  et  totum  in  singulis  partibus.  Ergo.  — R.  Neg.  ant. 
juxta  dicta  supra  ad  instantias,  et  juxta  exposita  de  variis 
praesentiis. 

(!)  Cf.  sup.  praenotanda,  praesertim  de  organizatione,  8°,  n.  140. 

(2)  Cf.  praenoW  134. 

180.  Inst.  Idem  corpus  simul  esse  in  pluribus  locis  repu- 
gnat; ergo  totus  Christus  in  qualibet  speciei  parte,  sive  ante 
sive  post  separationem,  esse  non  potest.  Prob.  ant.  t)  Sicut 
locus  divisus  est  ab  alio  loco,  ita  corpus  deberet  esse  divi- 
sum a se  ipso;  at  si  divisum  sit  a se  ipso,  jam  non  est  unum 
et  idem  ; unum  enim  est  indivisum  in  se.  2)  Posset  idem  cor- 
pus moveri  motibus  contrariis,  quod  etiam  repugnat.  Ergo. 
— R.  Neg.  antec.  Ad  prob.  lam,  pariter  nego.  Corpus  non 
esset  a se  divisum,  sed  tantum  divisae  essent  distantiae  prae- 
sentiarum ejus.  Idem  scilicet  corpus  haberet  distinctas  prae- 
sentias, seu  distinctas  ubicationes , distincta  ubi  intrinseca  ; 
sed  ejus  entitas  distincta  non  esset  (4).  — Ad  prob.  2am,  dist. 
Posset  motibus  contrariis  moveri  idem  corpus  non  replicatum , 
i.  e.  non  multilocatum , neg. ; idem  corpus  replicatum  acproin 
multiplex  habens  esse  locale , conc.  ; sed  nego  hic  dari  repu- 
gnantiam : cum  non  praedicentur  contradictoria  de  eodem 
secundum  idem,  sed  secundum  diversum,  scilicet  locum  (2). 

181.  Obj.  3°  Non  possunt  accidentia  panis  existere  sine 
substantia  panis,  cui  inhaerere  debent.  — R.  Dist.  Secun- 
dum communes  naturae  leges,  conc, ; ex  Dei  speciali  dispen- 
satione, neg.  In  pane  accidentia  sustinentur  a substantia  pa- 
nis, quae  est  causa  secunda;  in  Eucharistia  eadem  sustinentur 
immediate  a Deo',  qui  est  causa  prima,  vel  mediate,  scilicet 
virtute  Corporis  et  Sanguinis  Christi,  ut  supra  dictum  est  (3). 

182.  Obj.  4°  Praesentia  realis  repugnat  quia  opponitur 
testimonio  sensuum  ; ergo.  Prob.  antec.  Ignarus  mysterii  ex 
testimonio  sensuum  judicare  deberet,  adesse  ibi  substantiam 
panis  et  vini.  — R.  Neg.  antec.  Ad  prob.  dist.  Judicare  debe- 
retadesse  ibi  aliquid  ad  modum  substantiae,  C.;  in  quo|nullus 
error:  quia  quantitas  dimensiva  panis  est  ibi  revera  ad 
modum  substantiae;  — deberet  judicare,  esse  ibi  substan- 
tiam proprie  dictam , quae  nata  est  subesse  illis  speciebus, 
subd. : deberet  judicare,  sub hypothesi  saltem  tacita,  quod  non 
fuerit  derogatum  legibus  naturae  physicae,  C.  ; deberet  ju- 
dicare omnino  absolute , N.  Qubd  si  tamen  ita  judicaret,  er- 
raret per  accidens , non  per  se.  Ut  enim  optime  S.  Thomasait* 

(1)  Cf.  Wirceb.  De  Euchar.  n.  286. 

(2)  Supra  praenot.  et  exposit.  tl°n.  R9.—  (3)  '5°n.  174. 

sensus  a deceptione  redduntur  immunes , qui  de  accidentibus  ju- 
dicant sibi  notis.  Off.  Corp.  Dom.  lect.  5. 

183.  Obj.  5°  Tribuenda  forent  Christo  et  Corpori  ejus  qute 
ei  non  conveniunt;  ergo. — R.Neg.  assertum.  Quae  indigna  vi- 
dentur, ut  corruptio  et  putrefactio,  tantum  fiunt  in  accidenti- 
bus. Reliqua  vero,  ut  humilitas,  paupertas,  quibus  in  Sacra- 
mento suo  circumdatur  Christus,  effectus  sunt  immensae 
charitatis  ejus.  Da  amantem , diceret  S.  Augustinus,  et  sentit 
quod  dico...  si  frigido  loquor , nescit  quod  loquor. 

184.  Haec  satis  superque  dicta  sunt,  ut  ratio  docilis  ac- 
quiescat. Quod  si  quis  penitius  hoc  mysterium  fidei  introspi- 
cere vellet,  ei  proponendum  foret  hoc  S.  Augustini  verbum  : 
Demus  Deum  aliquid  posse , quod  nos  fateamur  investigare  non 
posse.  In  talibus  rebus , tota  ratio  facti  est  potentia  facien- 
tis. 

185.  Quae  de  modo  praesentiae  realis  subtiliora  exposuimus, 
ut  Theologo  ad  dogmatum  defensionem  sunt  utilissima,  ita 
simplicibus  fidelibus  sunt  ad  credendum  supervacanea,  imo 
plerumque  incommoda.  Quare  populo  haec  passim  explicanda 
non  sunt;  sed  potius  tota  mysterii  ratio  reponenda  est  in  Dei 
omnipotentia,  dicendo  cum  8.  Joanne  Damasceno  : Quomodo 
mihi  accidet  istud , aiebat  Virgo  sancta , quomiam  virum  non 
cognosco?  Cui  Gabriel  archangelus : Spiritus  sanctus  superveniet 
in  te...  Tu  quoque  nunc  quaeris,  quomodo  panis  fiat  Corpus 
Christi...  sat  tibi  sit  audire , hoc  fieri  per  Spiritum  sanctum... 
nec  amplius  quidquam  nobis  perspectum  est  et  exploratum , 
quam  quod  Dei  sermo  verax  efficaxque  est,  atque  omnia  potest : 
modus  vero  investigari  prorsus  nequit. 

186.  QUyER.  8°  Qualis  est , et  quo  nomine  vocanda  operatio , 
qua  transsubstantiatio  peragitur?  — R.  Haec  operatio  duplex 
est  pro  duplici  mutationis  termino,  circa  quem  versatur,  pane 
nimirum  et  Christi  Corpore.  Quomodo  autem  utraque  vocanda 
sit,  disputatur.  Actio  qua  substantia  panis  desinit,  juxta  men- 
tem 8.  Thomae  (i)  et  8uarezii  ^),  recte  conversio  dicitur  non 
vero  annihilatio.  Licet  enim  substantia  panis  ita  destruatur, 
ut  non  amplius  in  natura  rerum  existat,  non  tamen  proprie 

{Ii  P.  5,  q.  75,  art.  5.  — (2)Tom.  18,  disp.  50,  sect.  7. 

annihilatur.  Annihilatio  enim  est  simplex  subtractio  divini 
concursus,  quo  cessante  ens  in  nihilum  suum  recidit.  At  in 
consecratione,  non  simplex  cessatio  divini  concursus,  sed 
actus  positivus  divinae  potentiae  intercedit,  quo  substantia  pa- 
nis desinat  in  aliam , scilicet  in  Corpus  Christi  : id  autem  non 
annihilatio  sed  conversio  est. 

187.  Actio  qua  Christi  Corpus  existere  incipit,  licet  quae- 
dam creatio  sit,  non  tamen  proprie  creatio  videtur  dicenda  ; 
quia  Christi  Corpus  non  producitur  simpliciter  ex  nihilo,  sed 
ex  pane. — Neque  recte  a Scoto  vocata  est  adductio , quasi  Chri- 
sti Corpus  per  motum  localem  adducatur  et  loco  panis  sub- 
stituatur.— Neque  etiam  est  unio  Corporis  Christi  cum  specie- 
bus  sacramentalibus,  ut  censuit  Soto.  Rectius  vero  videtur 
productio  vel  rcproductio  a multis  appellari  (i) ; quia  per  eam 
Corpus  Christi,  quod  jam  existit  in  coelo  et  ibidem  manet,  sub 
speciebus  sacramentalibus  per  transsubstantiationem  existere 
incipit,  adeoque  reproducitur. 

188.  Q.  9°  Quid  credendum  aut  sentiendum  de  specierum  na- 
tura? — R.  i)  l )e  fide  est,  ex  Trid.  can.  2,  manere  post  con- 
secrationem species  panis  et  vini.  — Propositio  WiclefFi  2'  : 
Accidentia  panis  non  manent  sine  subjecto  in  Sacramento , a 
Concil.  Constant,  damnata  est. 

189.  2)  Non  est  de  fide  definitum,  utrum  species  sint  acci- 
dentia, ut  aiunt,  absoluta  an  relativa;  seu  melius  : utrum 
species  sint  physica  accidentia,  an  tantum  apparentia.  — Ut 
autem  hujus  quaestionis  sensus  percipiatur,  notandum  est, 
triplicem  posse  de  panis  et  vini  aliorumve  corporum  acci- 
dentibus sententiam  teneri.  Prima  docet,  accidentia  sensi- 
bilia corporis  esse  entitates  realiter  distinctas  et  absolute 
separabiles  a substantia  corporea  cui  insunt,  ita  ut  non  abso- 
lute repugnet,  ea  extra  substantiam  existere.  — Secunda 
docet,  accidentia  esse  entitates  realiter  quidem  distinctas 
aliqua  ratione  a substantia,  sed  distinctione  quae  appellatur 
realis  minor , et  propria  est  modi  respectu  rei  modificatae  (2), 
nec  sufficit  ad  existentiam  modi  vel  divinitus  servandam 
extra  rem  modificatam.  — Tertia  docet,  accidentia  sensibilia 

(1)  Cf.  Suar.  t.  18,  disp.  50,  sect.  4;  S.  Thom.  p.  3,  q.  75,  art.  8. 

(2)  Cfr  t.  I,  tracl.  V,  De  Deo , cap.  2,  prop.  4,  n.  98. 


PARS  I.  CAP.  I.  DE  REALI  CHRISTI  PR.CSENTIA.  243 

corporis  a parte  rei,  quatenus  a repraesentationibus  sensibi- 
libus distinguuntur,  nihil  aliud  esse  quam  ipsam  substan- 
tiam corpoream,  prout  repraesentationes  illas  potis  est  exci- 
tare. 

190.  Igitur,  juxta  primam  sententiam,  accidentia  sensibilia 
corporis  sunt  phy  sica,  et  plus  quam  modalia  respectu  substan- 
tiae cui  inhaerent  Juxta  secundam,  sunt  physica , sed  mere 
modalia.  Juxta  tertiam,  non  physica  sunt,  sed  tantum  appa- 
rentia; physice  enim  non  accidunt  seu  inhaerent  substantiae  : 
quippe  sunt  ipsa  substantia ; apparent  tamen  seu  videntur 
inhaerere.  His  positis,  jam  quod  attinet  ad  naturam  specie- 
rum  Eucharisticarum  definiendum. 

191 . — 3)  Antiqui  fere  unanimiter  docuerunt,  species  euclm- 
risticas  esse  illa  accidentia  physica,  quae  naturaliter  quidem 
apta  sunt  et  exigunt  inhaerere  tantum  substantiae  panis  et 
vini,  eique  ante  consecrationem  actu  inhaerebant;  sed  nunc 
pr  aeternatur  aliter  actu  existunt,  sine  pane  et  vino  quibus  in- 
haereant. 

192.  Ut  patet,  existimabant,  juxta  primam  sententiam, 
accidentia  sensibilia  corporum  esse  physica,  et  absolute 
separabilia  a substantia.  Caiterum  cum  S.  Thoma  commu- 
nius admittebant,  solam  dimensivam  quantitatem  (t)  panis 
et  vini  esse  accidens,  ut  aiunt,  absolutum  (2),  i.  e.  existens 
sine  ulla  actuali  inhaesione;  cseteras  vero  qualitates,  ut  est 
sapor,  odor,  color,  in  quantitate  illa,  quod  naturale  eis  est, 
inhaerere.  Itaque  juxta  antiquos,  sola  quantitas  panis  et  vini 
in  Eucharistia  existit  ad  modum  substantiae , licet  non  sit  sub- 
stantia (3),  sed  pergat  esse  accidens. 

(1)  Cfr  supra  praenotanda  de  humani  corporis  propriet,  nn.  130,  131. 

(2)  Proprie  loquendo,  omne  accidens  essentialiter  relativum  est  ad  sub- 
stantiam, vel  proxime  vel  saltem  remote,  seu:  vel  actualiter  vel  saltem  apti- 
tudinaliter  atque  exigitive.  Tamen  usu  factum  est,  ut  accidens,  si  non  re- 
pugnet existere,  et  praesertim  si  reapse  existat  nulli  subjecto  actualiter 
inhaerendo,  appelletur  absolutum  ; quia  est  actualiter  absolutum  a susten- 
tante : si  vero  omnino  repugnet  existere  quin  actu  inhaereat,  relativum  di- 
catur; quia  est  actualiter  relativum  ad  subjectum  sustentans. 

(3)  Substantia  est  ens  naturaliter  aptum  ad  standum  in  se  : accidens 
autem  est  ens  naturaliter  aptum  atque  exigens  in  alio  subsistere , ineptum 
vero  ad  subsistentiam  sive  in  seipso  habendam,  sive  alteri  per  inhaesionem 
sui  in  eo,  procurandum.  — Jam  vero  dimensiva  quantitas  in  Sacramento 

193.  — 4)  Recentiores  vero  nonnulli  species  eucharisticas  pu- 
tant esse  accidentia  mere  relativa,  utsatis  improprie  loquun- 
tur; seu  accidentia  non  physica,  sed  tantum  apparentia  : ita 
ut,  juxta  ipsos,  in  Eucharistia,  praeter  Corpus  et  Sanguinem 
Domini,  nulla  physica  entitas  adsit,  quae  videatur,  tangatur, 
moveatur,  frangatur,  manducetur;  sed  tantum  produci  pu- 
tant in  nobis  virtute  divina  vel  Corporis  Christi,  illas  easdem 
sensationes  visus,  tactus,  etc.,  quae,  si  adesset  ibi  substantia 
panis  et  vini,  naturaliter  producerentur. 

194.  Satis  patet  oportere,  ut  illi  qui  circa  naturam  sensi- 
bilium accidentium  corporis  tenent  tertiam,  vel  etiam  se- 
cundam ex  enumeratis  sententiis,  in  neotericam  hanc  opi- 
nionem de  natura  specierum  eucharisticarum  pertrahantur. 
In  neutra  enim  sententia,  post  sublatam  substantiam  panis 
et  vini,  aliquid  physicum  remanet,  quod  prius  ad  panem  et 
vinum  pertinuerit.  Differunt  tamen  patroni  tertiae  sententiae 
a fautoribus  secundae  in  hoc,  quod  illi  originem  sensatio- 
num, quae  producuntur  ante  consecrationem,  explicant,  ex 
parte  panis  et  vini,  unice  per  utriusque  substantiam;  isti 
vero  explicant  etiam,  et  immediate,  per  modos  seu  modifica- 
tiones substantiae  et  vini  inha?rentes. 

195.  Hanc  porro  recentiorum  de  speciebus  eucharisticis 
opinionem  discutere,  ad  institutum  nostrum  non  pertinet; 
praesertim,  quod  illa  discussio  ad  quaestiones  philosophicas 
nonnullas  penitius  investigandas  nos  abduceret.  Unum  ad- 
notare  sufficiat,  videri  nobis  sententiam  illam  et  philoso- 
phice et  theologice  prorsus  rejiciendam  : philosophice , quia, 
ut  solet  explicari,  supponit  doctrinas  philosophicas,  quas 
omnino  falsas  esse  putamus  : e.  g.  objecta  sensibilia  concur- 
rere quidem  per  modum  causae  ad  sensibilium  cognitionum 
■ productionem , non  tamen  earumdem  esse  proprie  terminum  ob- 
jectivum;  — accidentia  sensibilia  corporis  ab  ejus  substantia 
nulla  reali  distinctione  secerni,  etc.  — Theologice ; quia  sen- 
tentia illa,  ut  caetera  omittam,  doctrinae  apud  antiquos  Theo- 
logos communissimae,  quaeque  valde  probabiliter  putatur 

pergit  naturaliter  apta  esse,  atque  exigere,  ut  subsistat  in  substantia  panis 
et  vini ; naturaliter  inepta  esse  ad  subsistentiam,  etc. ; ergo  pergit  esse  ac- 
cidens. 

fuisse  doctrina  SS.  Patrum,  adversatur.  — Addo  etiam,  pa- 
rum utilem  eam  sententiam  videri,  ad  impiorum  contra  tan- 
tum mysterium  objectiones  diluendas. 

196.  Q.  10°  Quare  sub  hujusmodi  speciebus  Christus  huma- 
nitatem suam  abscondere  voluit?  — R.  Plurimae  percipi  pos- 
sunt rationes,  cur  Christi  sapientia  atque  amor,  non  in  propria 
specie,  sed  sub  communis  alimentis  speciebus  semetipsum 
nobis  dederit.  — i)  Ad  exemplum  humilitatis;  — 2)  ad  effi- 
ciendum ritum  sacramentalem,  innumeris  documentis  mira- 
biliter  refertum  (i);  — 3)  ad  instituendum  simul  idoneum 
N.  L.  Sacrificium  ; — 4)  ad  meritum  fidei ; — 3)  ad  cibi  hujus- 
modi divini  convenientem  usum  : Quia  non  est  consuetum  ho- 
minibus, ait  S.  Thomas,  sed  horribile , carnem  hominis  comedere 
et  sanguinem  bibere , ideo  proponuntur  nobis  Caro  et  Sanguis 
Christi  sumendasub  speciebus  illorum , quae  frequentius  in  usum 
hominis  veniunt,  scilicet  panis  et  vini  (2). 

197.  Q.  Ilo  An  una  cum  Corpore  Domini  sacramentales  spe- 
cies adorantur?  — R.  Docet  Concil.  Tridentinum  Christum 
esse  in  sancto  Eucharistiae  Sacramento  adorandum  (3) ; et 
alibi,  latriae  cultum,  qui  vero  Deo  debetur,  huic  sanctissimo 
Sacramento  exhibendum  (4).  — Unde  ex  Theologis  alii  con- 
suerunt, solum  Christum  in  Sacramento  adorari,  non  simul 
species:  atque  dici  posse  hac  ratione  Sacramentum  vere 
adorari,  cum  Christus  principalius  illud  constituat.  — Alii  e 
contra,  dicunt  una  cum  Christo  etiam  adorari  species,  ut- 
pote  cum  ipso,  licet  unione  accidentali,  conjunctas;  sicut 
purpura  regis  una  cum  rege  honoratur  (5).  Quae  sententia 
videtur  verior,  magisque  propriam  referre  Sacramenti  ado- 
rationem. Etenim  Sacramentum  adorare  idem  est  ac  id  colere 
quod  essentialiter  Sacramentum  constituit:  videlicet  non 
tantum  Corpus  Christi,  sed  mirabile  illud  ex  Christi  Corpore 
et  speciebus  compositum  (6). 

(1)  Vide  infra  eap.  2,  quaer.  5°,  n.  217.— (2;  P.  3,  q.  75,  art.  5. — (3)  Sess. 
13,  can.  6.  — (4)  Ibid.  cap.  5. 

5)  Cf.  tom.  I,tract.  De  Ineam,  n.  348.— (6)  Infra,  cap.  2,  quaer.  1»,  n.213* 

DE  NATURA  EUCHARISTIA  SEU  DE  MATERIA  ET  FORMA. 


198.  Materia  Sacramenti  simul  est  materia  Sacrificii  Eu- 
charistici pagitur  enim  de  Eucharistia  conficienda,  quae  cum 
Sacrificio,  utjinfra  patebit,  identificatur. 

199.  Ex  Scriptura  et  tota  Traditione  luculenter  patet,  nec, 
si  obscuriores  quosdam,  utEncratilas  et  Hydroparastas,  qui 
aquam  vino  substituebant,  excipias,  ab  ullo  unquam  ha?- 
retico  negatum  est,  panem  triticeum  et  vinum  de  vite  esse 
veram,  imo  solam  Eucharistiae  materiam,  sicut  diserte  in 
decreto  pro  Armenis  declaratur.  — De  pane  azymo  existit 
controversia  cum  Graecis  schismaticis,  qui,  a tempore  Mi- 
chaelis  Gerularii  (1058),  eumdem  valere  negant.  Hinc  prole - 
stans  Bingham  ansam  arripuit  Ecclesiam  Romanam  accu- 
sandi, quod  usum  panis  azymi  induxerit  post  Photium, 
quoniam  Photius  saec.  IX  idem  crimen  contra  Latinos  non 
protulit.  Quod  ad  quaestionem  historicam  attinet,  probata  est 
opinio  Cardinalis  Bona,  qui  docet:  1°  Graecos  usum  panis 
fermentati  constanter  retinuisse ; 2°  apud  Latinos  primis 
saeculis  promiscuum  fuisse  azymi  et  fermentati  usum,  neque 
ante  saeculi  X initium  fuisse  azymum  lege  generali  rece- 
ptum.— Nobis  autem  hic  de  validitate  panis  azymi  agendum 
est;  quam  validitatem,  cum  reliqua  Ecclesiae  doctrina  circa 
Eucharistiae  naturam,  breviter  probabimus. 

Propositio  l,  de  pane  azymo 

Propositio  II,  de  aqua  vino  admiscenda. 

Propositio  III , deforma. 

Quaestiones. 

PROPOSITIO  I. 

Ad  Sacramenti  substantiam  nihil  referi,  utrum  in  pa  ne  fermen- 
tato an  in  azymo  consecratio  fiat ; convenientior  tamen  videtur 

azymi  usus , quem  Ecclesia  latina  sancivit. 

200.  De  fide  quoad  primam  partem,  ut  patet  ex  Decreto 
unionis  Graecorum,  in  bulla  Eugenii  IV  Laetentur  coeli  (t). 

201.  prob.  prima  pars:  /Eque  valet  panis  fermentatus  et 
azymus.  De  fermentato  nemo  dubitat.  — Azymus  vero  est 
materia  legitima,  1°  si  Christus  ipse  azymo  usus  est,  2°  si 
traditio  apostolica  eumdem  usum  comprobavit;  atqui  ita  se 
res  habet. 

202.  Nam  1°  Christus  celebravit  sacram  Ccenam  in  primis 
vesperis  Paschatis,  qui  erat  primus  dies  azymorum:  Septem 
diebus  azyma  comedetis : in  die  primo  non  erit  fermentum  in 
domibus  vestris...  Dies  prima  erit  sancta  atque  solemnis.  Exod. 
XII,  15,  seq.  — Cf.  Matth.  XXVI,  17.  — Dein,  Christus  Pa- 
scha celebravit  cum  per  legem  liceret;  atqui  tantum  licebat 
in  Paschate,  quod  a vigilia  seu  vespera  incipiebat  (2).  — Quod 
si  Graeci  negant,  putantque  Christum  pascha  celebrasse  uno 
die  ante  Judaeos,  haec  eorum  opinio  nititur  duntaxat  in  falsa 
interpretatione  textus  Joan.  XV Hi,  28,  ubi  non  de  agno,  sed 
de  reliquis  oblationibus  paschalibus  sermo  est. 

203.  2°  De  usu  antiquo  testimonia  sunt  eefrum,  qui  ante 
Photium,  i.  e.  ante  saeculum  IX,  scripserunt,  ut  Alcuinus  et 
Rabbanus  Maurus.  Alcuinus,  epist.  79,  dicit:  Danis  absque 
fermento  debet  esse  mundissimus.  — Contra  Cerularium,  saec. 
XI,  invocant  antiquum  usum  Leo  IX  (3)  et  Humbertus  cardi- 
nalis (4). 

204.  secunda  pars:  Azymus  est  convenientior.  Rationes  sunt 
sequentes:  1°  Christi  exemplum  ; 2°  azymus  melius  signifi- 
cat Corpus  Christi,  quod  sine  corruptione  conceptum  est; 
3°  melius  quoque  significat  integritatem  et  mentis  mundi- 
tiem, quam  fideles  ad  hoc  Sacramentum  afferre  debent,  juxta 

(1  Apud  Hardouin.  Acta  Concit,  tom.  9,  coi.  986. 

(2)  Cf.  Suar.  t.  17,  disp.  40,  sect.  3.  — Perrone,  De  Euchar.,  n.  334. 

(3)  Epist.  ad  Mich.  Cerul .,  apud  Labb.  t.  9,  coi.  979. 

(A)Respons.  ad  Cerul.,  Biblioth.  PP.,  t.  4,  p.  2',  p.  203  etseqq. 

illud  Apostoli : Expurgate  vetus  fermentum , ut  sitis  nova  con- 
spersio, sicut  estis  azymi...  I Cor.  V,  7 et  8. 

PROPOSITIO  H. 

Ex  praecepto,  ab  Ecclesia  convenientissime  statuto,  necessarium 
est,  ut  vino  Eucharistico  paululum  aquae  misceatur. 

205.  Propositio  certa  est  quoad  omnes  partes,  ut  patet  ex 
Decreto  pro  Armenis,  et  ex  rationibus  quae  sequuntur. 

206.  Partes  autem  habet  quatuor : 1°  necessarium  esse  aquam 
admiscere;  2°  non  quidem  necessitate  Sacramenti ; 3°  neque 
ex  praecepto  divino,  sed  ecclesiastico  ; 4°  et  hoc  quidem  con- 
venientissimo. 

207.  prob. prima  pars.  Necessarium  et  obligatorium  esse,  patet 
ex  praxi  universali,  in  Patribus,  Liturgiis  et  Conciliis  memo- 
rata, quam , ut  ait  Renaudot  (i) , omnes  ecclesiasticae  Orientalium 
leges  praescribunt. — S.  Cyprianus  : Quando  in  calice  vino  aqua 
miscetur,  Christo  populus  adunatur.  Epist.  63. 

208.  secunda  pars.  Non  de  necessitate  Sacramenti.  Etenim 
1°  hoc  omnes  Theologi  concedunt.  2°  Non  sufficiens  funda- 
mentum reperitur  hanc  necessitatem  asserendi.  3°  Eam  non 
adesse  supponunt  rubrica?  missalis,  quae  statuunt,  si  ex  obli- 
vione non  fuerit  aqua  apposita,  non  debere  post  consecra- 
tionem apponi*  4°  Armenis  aquam  vino  non  admiscentibus 
Eugenius  IV,  non  rei  necessitatem,  sed  universa?  Ecclesia? 
observantiam,  a qua  discrepabant,  proposuit. 

209.  tertia  pars.  De  praecepto  tantum  ecclesiastico.  Est  haec 
sententia  communis,  quia  praeceptum  divinum  ostendi 
nequit;  et  ipsum  Cone.  Trid.  simpliciter  dicit,  illud  praece- 
ptum esse  ab  Ecclesia.  Sess.  22,  cap.  7. 

210.  quarta  pars.  Convenientissime.  Nam  1°  aquae  admix- 
tio non  vitiat  materiam;  deinde  admixtionis  hujus  adhi- 
bendae rationes  positivae  non  desunt,  quas  praeclare  enume- 
rat Eugenius  IV  in  Instr.  pro  Armenis,  et  Trid.  Sess.  22, 
cap.  7. 

(i)  Liturg.  orient.  Collect.  t.  1,  in  Commeat,  ad  l.iturg.  Copi.  S.  Basitii, 

p.  194. 

//a?c  rer&a,  veJ  aequivalentia : hoc  est  corpus  meum,  — hic  est 
sanguis  meus,  vel:  hic  est  calix  sanguinis  mei,  sunt  forma 
consecrationis  essentialis  et  necessaria. 


211.  Propositio  est  fide  certa,  ut  patet  ex  Decreto  pro  Ar- 
menis,  et  Trid.  Sess.  13,  cap.  3. 

212.  prob.  Etenim  hcc  verba  Scriptura?  tradunt  et  Patres, 
Liturgiae  et  praxis  perpetua  Ecclesiae.  — Haec  verba  de  caetero 
actum  sacramentalem  plenissime  exprimunt.  — Reliqua  au- 
tem : Novi  et  aeterni  Testamenti , etc.  in  nulla  ex  antiquis 
Orientalium  Liturgiis  exstant. 

QUAESTIONES. 

1°  In  quo  consistit  ratio  Sacramenti  Eucharistiae  ? — 2°  Qucenam  est 
materia  et  forma  Eucharistica , ut  subsistentis  in  re  permanenti  ? — 
3"  Estne  Eucharistia  Sacramentum  unum , an  multiplex  ? — 4°  An 
panis  et  vinum  sunt  conveniens  huic  Sacramento  materia  ? — 5°  Qua 
significationes  et  symbola  Sacramento  eucharistico  exhibentur  ? — 
6°  An  conveniens  fuit  institutionis  tempus  et  modus  ? — 7°  Quid  si  ■ 
gnificant  pronomina  hic  et  hoc  in  forma  consecrationis  ? — 8°  An 
preces  adjunctae  consecrationi  ud  formam  perlinent  ? 

213.  quaer.  l°7n<7WO  consistit  ratio  Sacramenti  Eucharistiae  ? 
— R.  Ratio  Sacramenti  Eucharistiae  non  consistit  in  solo 
Christi  Corpore,  nec  in  solis  speciebus ; sed  in  complexu 
specierum  visibilium,  et  Corporis  Sanguinisque  Domini  in- 
visibilium. Notamus  autem  cum  Bellarmino,  etsi  tam  species 
panis  et  vini,  quam  Corpus  et  Sanguis  Domini,  ad  essentiam 
Sacramenti  pertinent  ; rationem  tamen  Sacramenti  magis 
convenire  speciebus,  ut  continent  Corpus  Christi,  quam  Cor- 
pori Christi,  ut  sub  speciebus  contento.  Atque  hoc  discrimine 
differt  Sacramentum  Eucharistica  Sacrificio,  in  cujus  ratione 
contrarium  invenitur  (i) . 

214.  Q.  2°  Quaenam  est  materia  et  quae  forma  Eucharistiae,  ut 
subsistentis  in  re  permanenti?  — R.  Eucharistiae  materiam  esse 
panem  ac  vinum,  formam  autem  verba  consecrationis,  diserte 


(1)  Bellarm.  De  Evehar.  1.  4,  c.  6. 

Concil.  Flor,  asserit:  intelligit  autem  evidenter  materiam 
extrinsecam  et  circa  quam  Eucharistia  in  fieri  versatur  (i).  — 
De  materia  vero  et  forma  Eucharistiae  in  esse,  idem  Concilium 
non  agit  ; quare  inter  auctores  controvertitur.  Probabile 
videtur,  aggregatum  ex  speciebus  et  Corpore  Christi  habere 
se  per  modum  materiae,  respectu  cujus  significatio  sacra  - 
mentalis,  i.  e.  refectio  animae  per  augmentum  gratiae,  habet 
se  per  modum  formae.  Verba  vero  consecrationis,  in  quibus 
haec  significatio  fundatur,  licet  fuerint  forma  Sacramenti  in 
fieri,  non  tamen  sunt  ejus  forma  in  facto  esse,  cum  jam  de- 
sierint (2). 

215.  Q.  3°  Estne  Eucharistia  Sacramentum  unum , an  multi- 
plex?— R.  Specifice  unum  est  formaliter,  licet  sit  materialiter 
duplex.  Materialiter  et  physice  diversae  sunt  species  et  plura 
signa;  formaliter  autem  et  moraliter,  non  est  nisi  materia 
una  et  signum  unum,  ratione  gratiae  unius  et  significationis 
unius  perfectx.  Plura  enim  illa  ordinantur  ad  unum  idemque 
convivium  spirituale  (3).  Numerice  autem  Sacramentnm  est 
multiplex,  et  quidem  pro  numero  specierum,  saltem  si  mo- 
rali distantia  separentur,  multiplicabile. 

216.  Q.  4°  An  panis  et  vinum  sunt  materia  conveniens?  — 
R.  Sunt  materia  maxime  conveniens  tum  pro  Sacramenti 
ratione,  tum  pro  ejusdem  effectibus  significandis  (4).  — 
i)  Conveniunt  rationi  Sacramenti,  quod  spiritualis  refectio 
est.  Sicut  enim  aqua  assumitur  in  Baptismo,  quia  corporalis 
ablutio  communiter  fit  in  aqua;  ita  panis  et  vinum,  quibus 
communius  homines  reficiuntur,  convenienter  in  Eucharistia 
ad  usum  spiritualis  manducationis  assumuntur.  — 2)  Conve- 
niunt effectibus.  Principales  enim  effectus  Eucharistia  sunt : 
nutritio  spiritualis  in  sumentibus  singulis,  et  unio  spiritualis 
in  corpore  Ecclesiae.  Nutritio  animarum  significatur  pane  et 
vino,  quae  corporalem  vitam  sustentant,  augent,  reparant  et 
delectant  : ut  inteiligamus  similes  effectus,  ad  vitam  spiri- 
tualem quod  attinet,  Sacramento  produci.  — Unio  autem 
Ecclesia?  quam  efficit  Eucharistia,  fideles  cum  Christo  et  inter 


0)  Cf.  supra,  De  sacram,  in  genere,  n.  6t. 

(2)  Cf.  Platel,  De  Euchar.  n.  284  seqq. ; item  De  sacram,  in  genere , n 7. 

(3)  Cf.  S.  Thom.  3p.  q 73,  a.  2. — < f.  ibid.  q.  74,  a.  t in  e. 

se  in  unum  corpus  mysticum  conjungendo,  apte  significatur 
pane,  qui  conficitur  ex  pluribus  granis,  et  vino,  quod  ex 
pluribus  uvis  exprimitur.  Quo  spectat  illud  Apostoli:  Unus 
panus , unum  corpus  multi  sumus , omnes  qui  de  uno  pane  par 
licipamus.  1 Cor.  X,  17. 

, 217.  Q.  5°  Quae  significationes  et  symbola  Sacramento  Eucha- 
ristico exhibentur  ?—  R.  Si  Eucharistia  consideretur  adaequate, 
significationem  exhibet  locupletissimam.  Adaequate  sumptum 
hoc  Sacramentum  complectitur  tria  : 1°  panem  et  vinum, 
quasi  terminum  a quo;  2°  conversionem  in  substantiam 
Christi,  manentibus  speciebus,  et  ejusdem  sub  illis  praesea- 
tiam  ; 3°  communionem  seu  convivium,  qui  est  ultimus  ter- 
minus, ad  quem  Sacramentum  institutum  est. 

218.  Haec  autem  omnia  ad  perfectionem  sacramentalis  signi 
concurrunt,  et  significant  rem  praeteritam,  rem  futuram  et 
rem  praesentem. 

219.  Res  praeterita  est  Passio  et  mors  cruenta  Domini,  cujus 
Corpus  et  Sanguis  quasi  separata  exhibentur  speciebus  sepa- 
ratis, et  distinctis  consecrationis  formulis. 

220.  Res  futura  est  gloria  coelestis,  cujus  symbolum  est 
convivium  : Ego  dispono  vobis  sicut  disposuit  mihi  Pater 
regnumy  ut  edatis  et  bibatis  super  mensam  meam  in  regno  meo . 
Luc.  XXII,  29. — Satiabor , cum  apparuerit  gloria  tua.  Ps.  XVI. 
— Homo  quidam  fecit  ccenam  magnam.  Luc.  XIV,  16. 

221.  Res  praesens  est  Corpus  et  Sanguis  Christi,  est  ipse 
Christus,  auctor  et  fons  gratiae,  ipsaque  gratia  substantialis. 
Kes  praesens  est  etiam  gratia,  quatenus  nobis  communicatur 
per  hoc  Sacramentum  ; gratia,  quae  est  cibus  spiritualis  ani- 
marum, spiritualem  ac  veram  vitam  conferens.  Haec  autem 
vita  per  charitatem  praecipue  operatur  et  consummatur; 
ideoque  charitas,  ut  praecipuus  hujus  Sacramenti  effectus, 
perfectissime  adumbratur,  idque  duplici  respectu:  1°  qua- 
tenus charitas  per  Eucharistiam  diffunditur  in  cordibus 
fidelium,  qui  sunt  mystica  membra  Christi  ; 2°  quatenus 
eadem  charitas  diffunditur  in  Ecclesia,  quae  mysticum  corpus 
Christi  est. 

222.  Charitas  considerata  in  Ecclesia,  est  i)  vinculum 
unionis,  et  2)  principium  actionis  Ecclesiae. — 1}  Est  vinculum 

unionis  : unit  enim  inter  se  Ecclesiae  membra,  eademque 
intime  conjungit  cum  Christo.  Quae  unio  significatur  panis 
et  vini  substantia,  ex  pluribus  granis  et  uvis  coalescente. 
Significatur  et  ipso  convivio,  in  quo  filii  Dei,  sicut  novellae 
olivarum,  congregantur  in  circuitu  mensae  Domini.  Ps.  127. — 
Significatur  et  ipsa  manducatione,  qua  intime  cibus  cum 
manducante  conjungitur.  2)  Principium  actionis  Ecclesiae, 
et  robur  ejus,  est  iterum  charitas,  qua  omnia  suffert,  omnia 
sustinet;  cujus  symbolum  est  panis  cor  hominis  confirmans. 
Ps.  103. 

223.  Charitas,  ut  viget  in  cordibus  fidelium,  considerari 
potest,  1)  in  natura  sua  et  proprietatibus ; 2)  in  causa  sua,  seu 
mediis,  quibus  ex  parte  nostra  acquiritur  et  augetur ; 3)  in  suo 
termino  ubi  consummatur. 

224.  — 1)  In  natura  sua,  charitas  est  benefica:  quod  signifi- 
catur cibo,  qui  totus  consumitur  in  bonum  comedentis.  Est 
simul  etiam  conformativa  hominis  cum  Christo,  hominem 
scilicet  transformans  et  mutans  in  Christum;  ita  ut,  manente 
licet  mortali  et  externa  natura,  intrinsecus  Christus  super* 
naturalibus  donis  in  homine  vivat:  quod  significatur  trans- 
substantiatione,  qua  panis  terrestris,  specie  ejus  externa 
manente,  in  Corpus  Christi  mutatur. 

225.  — 2)  I11  sua  causa  considerata,  charitas  acquiri  cernitur 
per  humilitatem  et  mortificationem.  Humilitas  significatur 
statu  Christi  in  Sacramento,  ubi  inglorius  prorsus  est  oculis 
hominum.  — Mortificatio  significatur  pane  et  vino,  quae  prae- 
parantur frumento  et  uvis;  sed  utrumque  elementum  conteri 
debet  et  quasi  mortificari,  ut  conficiatur  panis  et  vinum,  quae 
in  Christi  Corpus  et  Sanguinem  mutari  possint. 

226.  — 3)  In  suo  termino,  charitas  est  unitiva  hominis  cum 
Deo,  Deique  aeternum  fruitiva  : quae  omnia  significantur 
Communione.  In  hac  enim  vere  Deo  pascuntur  fideles,  et 
divinus  cibus  manducatione  non  consumitur,  sed  manet  in 
perpetuum. 

227.  Quae  dicta  sunt  de  charitate  in  cordibus  fidelium  con- 
siderata, applicari  possunt  charitati  ipsius  Christi;  quae  sicut 
plenissime  in  hoc  Sacramento  exercetur,  ita  etiam  perfectis- 
sime significatur. 

228.  Q.  6°  An  conveniens  fuit  institutionis  tempus , locus  et 
modus? — R.  Fuerunt  haec  omnia  convenientissima  (i).  Tem- 
pus elegit  Dominus  i)  pridie  mortis  suae:  quia  Sacramentum 
futurum  erat  mortis  ac  Passionis  suae  memoriale;  2)  in  qua 
nocte  tradebatur : ut  magis  ostenderet  ineffabilem  charitatem, 
qua  in  finem  dilexit  suos;  3)  in  festo  Paschatis,  et  post  esum 
Agni  : quia  Eucharistia  erat  adimpletio  figurae  veteris  Pa- 
schatis; 4)  cum  esset  discessurus  in  propria  specie:  tunc  enim 
conveniebat  ut  sub  sacramentali  specie  seipsum  relinqueret; 
5)  cum  esset  abiturus  ab  Apostolis;  quia  amicis  ab  invicem 
discedentibus  maxima  solent  exhiberi  dilectionis  signa,  quae 
etiam  magis  memoriae  commendantur. 

229.  Locus  erat  ccenaculum  digne  paratum  dignissimo  my- 
sterio ; erat  mensa , quia  Eucharistia  est  convivium  spirituale, 

et  Sacrificium  in  mensa  altaris  offerendum. 

• 

230.  Modus  fuit  ut,  post  consecratum  panem  ac  distribu- 
tum discipulis,  sumeret  calicem  vino  plenum,  dicens  : Hic 
calix  novum  Testamentum  est  in  meo  sanguine , I Cor.  XI,  2o; 
seu:  Hic  calix  continet  sanguinem  meum  effundendum,  et 
nunc  jam  libatum  in  novi  Testamenti  obsignationem  et  con- 
secrationem. Cum  enim  Dominus  Testamentum  seu  foedus 
novum  conderet,  conveniens  erat,  ut  quemadmodum  Moyses 
olim  Testamentum  vetus  (2),  ita  Ipse  novum  libatione  et  Sa- 
crificio nova3  Legis  obsignaret.  — At  hic  praeterea  plures 
congruentiae  continentur,  quae  ex  Israelitarum  usibus  sunt 
intelligendae. 

231.  Solebant  enim  Israelitae  post  solemne  convivium  vino 
implere  calicem  et  circumferre  in  orbem,  ut  biberent  ex  eo 
omnes,  gratias  agentes  Deo  et  hospiti,  salutem  in  spiritu 
fraternitatis  invicem  bene  precantes.  Ideo  calix  ille  vocaba- 
tur calix  benedictionis , calix  eucharistiae  seu  gratiarum  actio- 
nis, calix  satietatis  seu  inebrians , calix  salutis  seu  salutaris . 
Cumque  divitibus  esset  gemmis  ornatus,  hinc  quoque  sym- 
bolum opulentiae  et  felicitatis  erat.  Quare  Psalmista,  ut 
sortem  suam  felicissimam  esse  significet,  exclamat : Et  calix 
meus  inebrians  quam  praeclarus  est!  Ps.  XXII.  — In  conviviis, 

(1)  Cfr.  S.  Thom.  p.  5,  q.  73,  a.  5.—  (->)  Exod.  XXIV,  3. 

quae  post  pactum  foedus,  vel  in  offerendis  sacrificiis  fiebant, 
solebat  semper  .calix  benedictionis  et  gratiarum  actionis 
in  orbem  dari,  unde  tunc  calix  foederis  et  amicitiae  voca- 
batur. 

.232.  His  itaque  omnibus,  Eucharistiam  instituendo,  allu- 
dere dignatus  est  Dominus;  ut  scilicet  significaret  nobis,  Sacra- 
mentum hoc  ad  gratiarum  actionem  erga  Deum,  ad  confirma- 
tionem foederis  cum  Christo  ac  participationem  Sacrificii 
ipsius  ; ad  fraternitatem  hominum  inter  sese,  atque  ad  salu- 
tem animarum,  esse  institutum. 

233.  Q.  7°  Quid  significant  pronomina  hic  et  hoc  in  conse- 
crationis forma  ? — R.  Juxta  communiorem  explicationem  a 
Doctoribus  traditam,  hic  et  hoc  significant  confuse  rem  seu 
substantiam  accidentibus  panis  et  vini  contentam ; ita  ut 
sensus  formae  sit,:  Substantia , sub  his  accidentibus  in  fine 
enuntiationis  meae  contenta , est  Corpus  meum , et  Sanguis  meus. 
Dictum  est:  in  fine  enuntiationis  meae  : quia  propositio  pra- 
ctica,  cum  efficiat,  non  autem  praesupponat  objectum  suum, 
id  solum  demonstrat,  quod  praesens  est  in  fine  enuntia- 
tionis (t). 

234.  Q.  8°  An  preces  adjunctae  consecrationi  ad  formam  hujus 
Sacramenti  pertinent?  — R.  De  precibus  hic  quaeritur,  quas  in 
Liturgia  graeca  sacerdos,  post  prolata  verba  Christi,  pronun- 
tiat invocans  Spiritum  sanctum,  ut  panem  istum  faciat 
Corpus  Christi;  et  quod  est  in  calice , pretiosum  Sanguinem. 
— At  haec  verba  non  pertinent  ad  consecrationem,  quae  jam 
absoluta  est.  Precatur  enim  sacerdos,  non  ut  fiat  Corpus 
Christi  absolute,  sed  ut  fiat  in  salutem  sumentibus,  et  non 
in  judicium.  Quod  patet  ex  S.  Basilii  liturgia,  quacum  aliae 
concordant:  Et  panem  hunc  quidem  faciat  Corpus  sanctum 
ipsius  Domini  Dei  et  Salvatoris  nostri  Jesu , in  remissionem 
peccatorum , et  vitam  aeternam  ei , qui  illud  percipit.  Et  hunc 
revera  esse  sensum  illarum  precum  testati  sunt  Graeci  in 
Flor.  Sess.  ult. 


(1)  Cfr  superiora,  de  praesentia  reali , objeci.  2,  n.  86. 

ARTICULUS  I. 

DE  MINISTRO  EUCHARISTIA. 

235.  Minister  duplex  distinguitur,  alius  conficiendae,  alius 
dispensandae  Eucharistiae.  Minister  Eucharistiae  conficiendae 
idem  est  ac  minister  Sacrificii,  de  quo  infra  agetur.  — Mini- 
ster Eucharistiae  dispensandae  ordinarius  jure  divino  est  solus 
sacerdos:  extraordinarius  vero  diaconus.  Clerici  inferiores, 
in  coetu  publico,  id  est  in  Ecclesia,  Eucharistiam  dispensare 
non  possunt.  Privatim  tamen  ipsis  id  posse  permitti  pro 
casu  necessitatis,  docet  praxis  primaevae  Ecclesiae;  sic  enim 
S.  Tharsicium  martyrem,  acolythum,  £um  Corporis  Dominici 
Sacramenta  ferret,  interemptum  fuisse  a paganis,  referunt 
martyrologia  Bcdae,  Adonis , Usuardi.  Quin  et  laicos  aliquando 
fuisse  adhibitos, ut  in  necessitate  Eucharistiam  ministrarent, 
refert  Eusebius  (i),  narrans  presbyterum  ad  aegrotantem  Se- 
rapionem, per  famulum,  Eucharistiam  misisse.  Sed  et  laicos 
olim  sacras  particulas  quandoque  ex  Ecclesia  domum  detu- 
lisse, ut  per  .hebdomadam  eas  sibimet  ministrarent,  testan- 
tur Patres  (2).  Verum  usus  ille  a pluribus  saeculis,  cessantibus 
ejus  causis,  cessavit  in  Ecclesia;  ideoque  Tridentinum,  Sess. 
13,  cap.  8,  docet  retinendum  morem,  quem  ait  ab  Apostolis 
descendere,  ut  laic-i  a sacerdotibus  Communionem  accipiant. 
A qua  tamen  disciplina  dispensatum  fuit,  saeculo  XVI,  cum 
Maria,  Scotorum  regina,  quae  in  carcere  detenta,  mortique 

(1)  Hist.  Eccl.  1.  6,  cap.  44.  — (2) Cfr  Cyrill.  Hieros.  Calcch.  S,  n.  2t. 


256 


TRACT.  XIII.  DE  EUCHARISTIA. 


vicina,  Eucharistiam,  quam  apud'  se  habebat,  sibi  ministrasse 
dicitur. 

ARTICULUS  H. 


DE  SUBJECTO  ET  EFFECTIBUS  EUCHARISTIAE. 

236.  Circa  subjectum  quaeri  potest,  i°  quodnam  sit  subje- 
ctum recipiendae  Eucharistiae  capax;  — 2°  quaenam  sit  ejus- 
dem recipiendae  necessitas;  — 3°  quaenam  dispositiones  in 
recipientibus  requirantur.  Ad  dogmaticam  aliquatenus  per- 
tinet quaestio  tertia;  item  secunda,  quae,  ratione  subjecti  et 
ratione  modi  receptionis,  ita  subdividitur:  i)  an  quicumque 
capaces  sunt,  etiam  obligantur?  Quaestio  haec  movetur  tum  de 
adultis  tum  de  parvulis.  2)  An  omnes  tenentur  communicare 
sub  utraque  specie,  ut  volunt,  passim  Protestanteset  Hussitae? 
Unde: 

Propositio  I,  dc  necessitate  communionis. 

Propositio  II,  de  communione  sub  una  specie. 

Propositio  III,  de  dispositionibus  requisitis  et  effectibus. 

Quaestiones. 

PROPOSITIO  I. 

Nemini  actualis  perceptio  Eucharistia?  est  necessaria  necessitate 
medii , sed  solis  adultis  necessitate  prsecepti. 

237.  De  fide,  exTrid.  Sess.  21,  can.  4,  et  Sess.  13,  can.  9. 

238.  prob.  Etenim  lola  necessitas  praecepti  ex  Scriptura 
colligitur,  et  cum  Traditione  atque  Ecclesiae  praxi  congruit. 
Joan.  VI,  54,  Christus  adultos  alloquitur  cum  dicit : Arnen, 
amen  dico  vobis , nisi  manducaveritis  carnem  Filii  hominis  et 
biberitis  ejus  sanguinem , non  habebitis  vitam  in  vobis. — Eccle- 
sia semper  credidit  salvos  pueros  cum  solo  Baptismo  dece- 
dentes. — Praeceptum  divinum  a Christo  editum  Joan.  VI, 
praeceptis  Ecclesiasticis  fuit  deinceps  determinatum,  praeci- 
pue in  Cone.  Lat.  IV,  cap.  Omnis  utriusque  sexus. 


propositio  ii. 

Rectissime  ab  Ecclesia  praeceptum  est , laicos,  atque  etiam  clericos 
non  conficientes , sub  una  tantum  specie  communicare . 

239.  Adr-fidem -pertinet-,  ex  Trid.  Sess.  21,  can.  1 et  2,  atque 
cap.  2.  Ecclesia  in  Concil.  Constantiensi  et  Tridentino  usum 

«alicis  prohibuit;  seu  potius,  lata  lege  confirmavit  inolitam 
jamdiu  consuetudinem  communicandi  sub  altera  tantum  spe- 
cie. Hanc  porro  legem  rectissime  latam  asserimus. 

240.  prob.  Haec  lex  rectissima  est,  si  legitima  potestate  fuit 
lata  et  justis  de  causis;  atqui  utrumque  verum  est. 

241.  1°  Ecclesia  habuit  potestatem  subtrahendi  calicem 
non  sacrificantibus,  quoniam  in  Sacramentis  dispensandis 
disponere  potest  ea,  quae  non  sunt  de  necessitate  Sacramenti, 
neque  de  praecepto  Christi.  Jam  vero  usus  calicis  non  est  de 
necessitate  Sacramenti,  cum  tota  ratio  Sacramenti  utraque 
specie  seorsim  sumpta  contineatur,  licet  signum  sit  partiale 
et  inadaequatum.  — Neque  est  de  praecepto  Christi  : nam 
praeceptum  ut  actu  obliget  debet  esse  clarum  et  certo  con- 
stare; lex  enim  dubia  actu  non  obligat;  atqui  praeceptum  de 
utraque  specie  Eucharistiae  sumendum  clarum  et  certum  non 
existit.  Etenim,  i)  illud  non  tulit  Christus  in  Coena;  2)  neque 
Joan.  VI,  ubi,  si  dixit  : Nisi  manducaveritis...  et  biberitis... 
non  habebitis  vitam ; at  simul  etiam  dixit:  Qui  manducat  me... 
qui  manducat  hunc  panem , vivet.  Et  Apostolus  1 Cor.  XI,  27  : 
Quicumque  manducaverit  panem  hunc , vel  biberit  calicem  Do- 
mitii indigne , reus  erit  Corporis  et  Sanguinis  Domini ; 3)  nec 
colligitur  ex  usu  Ecclesiae,  qui  ostendit  contrarium  : nam 
parvulis  olim,  cum  prae  tenella  aetate  Panem  suscipere  non 
possent,  solus  Sanguis  digito  sacerdotis  dabatur  sugendus. 
Qui  mos  adhuc  in  Ecclesiis  orientalibus  retinetur  (^.  Simi- 
liter aegrotis  olim  dabatur  unica  Panis  species,  quae  pro  ipsis 
in  Ecclesiis  asservabatur,  ut  constat  ex  citata  historia  senis 
Serapionis,  ad  quem  aegrotans  sacerdos,  ex  Episcopi  Alexan- 
drini praescripto,  sacrum  Edulium  sub  unica  panis  specie 
misit  (2).  Ergo  communionis  sub  utraque  specie  sumendae 
non  tulit  Christus  praeceptum,  sed  tantum  jus  permissivum 
Ecclesiae  dedit.  Ergo  neque  praeceptum  divinum  neque  na- 
tura Sacramenti  obstat,  quominus  Ecclesia  usum  calicis  pro- 
hibere possit. 

242.  2°  Ecclesia  hunc  usum  abolevit  justis  de  causis;  quod 
tum  negative  tum  positive  ostendi  potest.  — Negative  : i)  quia 
praesumptio  stat  pro  auctoritate,  nec  Ecclesia  suae  legis 

(l)Opp.cit  Arcudii,  Allalii  atque  Goarii.  — (2)  Euseh.  1.  cit. 

rationem  reddere  tenetur.  3)  Quia  huic  legi  sese  orbis  Chri- 
stianus subjecit,  excepta  factione  seditiosa.  — Positive  : 
i)  quia  difficilis  erat  Sanguinis  administratio,  ac  periculum 
suberat  illum  effundendi ; 2)  quia  multi  naturaliter  a vino  ab- 
horrent; 3)  non  levis  ratio  erat,  ut  retunderetur  rebellium  su- 
perbia, praesertim  ex  principio  erroneo  utramque  speciem 
exigentium. 

-X 

PROPOSITIO  111. 

Peccatorum,  remissio  neque  est  praecipuus,  neque  unicus  Eucha- 
ristiae effectus;  nec  sola  fides  est  sufficiens  praeparatio  ad 

S.  Communionem. 

243.  De  fide , ex  Trid.  Sess.  13,  can.  5 et  11 . 

244.  probatur  simul  utraque  pars.  Dispositio  requisita  est, 
ut  non  simus  conscii  peccati  mortalis  ; ergo  1°  dispositio  non 
est  tantum  fides ; 2° effectus  non  est  sola  remissio  peccatorum, 
quae  jam  praesupponitur. 

245.  Prob.  antec.  — Probet  autem  seipsum  homo...  Quod  si 
nosmetipsos  dijudicaremus , non  utique  judicaremur . I Cor.  XI, 
28  seqq.;  ubi  Apostolus  non  tantum  fidem  requirit,  sed  cor 
probatum,  sed  judicium;  quod  refertur  ad  culpam  ejusque 
poenam  voluntarie  suscipiendam ; ne  quis  indigne  suscipiendo 
judicium  sibi  manducet  et  bibat.  — Conscientiae  puritas  re- 
quisita, juxta  Patrum  ac  Ecclesiae  mentem,  figuratur  tum  lo- 
tione pedum,  Joan.  XIII;  tum  veste  nuptiali,  Matth.  XXII; 
tum  candido  indumento,  quo  sponsa  Agni  cooperitur,  Apo- 
cal.  XIX,  7,  8. 

246.  2°  Primis  Ecclesiae  saeculis,  poenitentes  nondum  re- 
conciliati, una  cum  catechumenis,  vel  ab  ipso  Eucharistiae 
conspectu  ai’cCban(ur  Yi)-  S.  Justinus  : Nemini  alii  licet  esse 
participem,  nisi... qui  ita  vivat  ut  Christus  tradidit.  Apolog.  I. 
— S.  Chrysostomus  : Nullus  ergo  Judas  adsit , nullus  avarus . Si 
quis  discipulus  non  est , recedat;  non  recipit  haec  mensa  eos , qui 
tales  non  sunt  Cum  discipulis , inquit , meis  facio  pascha.  Homil. 
37  in  Matth.  n.  5.  Et  iterum  : Quanta  ergo  puritate  oporteret 
cum  esse,  qui  hoc  fruitur  sacrificio?  Quanto  radiis  solaribus 

(1)  Cfr  Edit.  Maur.  in  not.  ad  orat,  funeb.  S.  Ambrosii  in  morte  S.  Sa- 
tyri. 

puriorem  oporteret  esse  manum  illam , quae  hanc  carnem  secat; 
os , quod  spirituali  repletur  igne;  linguam , tremendo  sanguine 
linctam?  Ibid. 

247.  3°  Ratio  ipsa,  sub  qua  institutum  est  Sacramentum, 
satis  per  se  clamat,  vivum  esse  oportere  eum  qui  illo  vescitur; 
non  enim  cibus  mortuos  alit  aut  vivificat. 

QUESTIONES. 

1°  Quid  de  frequenti  usu  communionis  censendum  f — 2 Quinam 
effectus  EucKaristice  recensentur  ? 

248.  QU/ER  1°  Quid  de  frequenti  usu  communionis  censen- 
dum? — R.  De  S.  communione  dicit  Trid.  Sess.  22,  cap.  6 : 
Optaret  sacrosancta  Synodus , ut  in  singulis  Missis,  fideles 
adstantes , non  solum  spirituali  affectu , sed  sacramentali  etiam 
Eucharistiae  perceptione  communicarent . — S.  Thomas,  3 p.  q. 
80,  a.  10,  ita  loquitur  : Respondeo  dicendum , quod  circa  usum 
hujus  Sacramenti  duo  possunt  considerari  : unum  quidem  ex 
parte  ipsius  Sacramenti , cujus  virtus  est  hominibus  salutaris,  et 
ideo  utile  est  quotidie  ipsum  sumere , ut  homo  quotidie  ejus  fru- 
ctum percipiat. . . A lio  modo  potest  considerari  ex  parte  sumentis , 
in  quo  requiritur , ut  cum  magna  devotione  et  reverentia  ad  hoc 
Sacramentum  accedat...  Sed  quia  multoties  in  pluribus  homi- 
num multa  impedimenta  hujus  devotionis  occurrunt,  propter 
corporis  indispositionem  vel  animae , non  est  utile  omnibus  homi- 
nibus quotidie  ad  hoc  Sacramentum  accedere;  sed  quotiescumque 
se  ad  illud  homo  inveniret  praeparatum  (l). 

249.  Q.  2°  Quinam  Eucharistiae  fructus  recensentur?  — 
R.  Effectus  Eucharistiae  sunt  uberrimi  : nam  si  caetera  Sacra- 
menta totidem  rivuli  sunt  gratiarum,  in  Ecclesia  jugiter 
manantes,  Eucharistia  fons  omnium  gratiarum  merito  dici- 
tur. Recensentur  autem  effectus  sequentes  : i)  gratia  sancti- 
ficans, per  se  (2)  secunda,  seu  gratite  sanctificantis  augmen- 
tum, cum  incremento  virtutum  praecipue  charitatis,  qua 
anima  singulariter  cum  Christo  conjungitur. 

(1)  Cfr.  Lacroix,  De  Eucliar.  n.  253;  Theol.  Mechlin.  De  Euchar.  n.  54. 

(2)  Per  se;  per  accidens  enim  causare  potest  etiam  gratiam  primam.  Cfr 
quae  supra  De  sacram,  in  genere , n.  172. 

250.  2)  Gratia  actualis,  ut  vita  spiritualis  virtutum  profectu 
et  meritorum  augmento  perficiatur. 

251.  3)  Delectatio  spiritualis,  aliique  effectus  analogi  effe- 
ctibus, quos  producit  cibus  corporalis.  — Singularem  tamen 
differentiam,  inter  hunc  cibum  spiritualem  et  corporalem, 
assignat  S.  Augustinus,  lib.  7 Confess.  cap.  10,  loquens  in  per- 
sona Christi  : Cibus  sum  grandium : cresce , et  manducabis  me  : 
nec  tu  me  mutabis  in  te,  sicut  cibum  carnis  tuae^sed  tu  mutaberis 
in  me.  — Quod  si  Panis  hic  de  coelo  omne  delectamentum  in 
se  habeat,  saepe  tamen  delectatio  n-on  sensibilis  est;  impediri 
quoque  potest  per  negligentiam,  teporem,  distractiones,  vel 
nimium  affectum  ad  terrena ; imo  aliquando  animabus  sanctis 
denegatur  a Deo  probationis  causa. 

252.  4)  Remissio  peccatorum  venialium,  quam  causat  du- 
pliciter Sacramentum  : a)  immediate  et  ex  opere  operato,  sic- 
ut cibus  corporalis  reparat  quotidianos  et  minores  defectus 
corporis;  b)  mediate,  quatenus  per  hoc  Sacramentum  exci- 
tatur fervor  charitatis,  qui  peccatis  venialibus  directe  oppo- 
nitur. Unde  Trid.  Sess.  12,  cap.  2,  Eucharistiam  vocat  antido- 
tum, quo  liberemuraculpis  quotidianis ; illis  nempe,  quorum 
non  retinetur  affectus  et  de  quibus  aliquis  dolor  seu  contritio 
habetur.  — Quod  spectat  ad  poenas  peccato  debitas,  non  eas 
remittit  immediate  et  directe,  quatenus  est  Sacramentum  : cum 
non  ad  satisfaciendum  sed  ad  spiritualiter  nutriendum  sit  in- 
stitutum ; potest  tamen  eas  remittere  indirecte,  ut  alia  scilicet 
bona  opera  id  possunt. 

253.  5)  Praeservatio  a peccatis  futuris,  non  solum  venia- 
libus, quorum  a Tridentino  vocatur  antidotum,  sed  etiam 
a mortalibus.  Hinc  frequenter  et  devote  communicantes  vi- 
demus labi  rarius,  imo  saepe  ab  omni  mortali  lapsu  praeser- 
vari . 

254.  6)  Adeptio  gloriae,  una  cum  resurrectione  et  immor- 
talitate corporis  : Qui  manducat  meam  carnem  et  bibit  meum 
sanguinem , habet  vitam  aeternam , et  ego  resuscitabo  eum  in  no- 
vissimo die.  Joan.  VI,  55  seqq, 

255.  Causat  autem  adeptionem  gloriae,  non  tantum  quia 
est  causa  gratiae,  quae  semen  est  gloriae;  sed  speciali  ratione 
praj  aliis  Sacramentis  : quatenus  Christus,  qui  gloriae  largi- 

tor  est,  in  hoc  Sacramento  continetur,  tanquam  cibus  ani- 
mam nutriens,  atque  in  spirituali  vita  corroborans,  ut  possit 
perseverare,  donec  vita  spiritualis  fiat  etiam  gloriosa.  Unde 
a Tridentino  dicitur  Pignus  futurx  glori x.  Sess.  13,  cap  2. 

2o6.  Eucharistiae  tribuitur  corporis  nostri  resurrectio 
gloriosa  : non  quasi  corpora  sanctorum,  qui  non  commu- 
nicarunt, non  sint  resurrectura  cum  gloria;  sed  quia  corpora 
fidelium  justorum,  ratione  realis  conjunctionis  eorumdem 
cum  Christo  in  Sacramento,  resurgent  speciali  titulo ; quare 
et  hac  ratione  specialem  habebunt  immortalitatem  (i). 


PARS  POSTERIOR, 


DE  EUCHARISTIA  UT  EST  SACRIFICIUM. 


* 


257.  Hactenus  Eucharistiam  spectavimus  ut  est  Sacra- 
mentum, seu  ut  ordinatur  ad  hominis  sanctificationem;  jam 
eamdem  quatenus  est  Sacrificium,  seu  quatenus  ad  cultum 
Dei  refertur  (i),  considerare  debemus.  Quae  autem  in  hac 
disputatione  inquirenda  veniunt,  ad  tria  capita  revocari 
possunt. 

Caput  I,  de  veritate  Sacrificii  Eucharistici. 

Caput  II,  de  ejusdem  naturact  qualitate 

Caput  III,  de  ejusdem  celebratione  et  efficacia. 


CAPUT  PRIMUM. 

DE  SACRIFICII  EUCHARISTICI  VERITATE. 


Quaestiones  praeviae,  de  notione  Sacrificii  gener atim. 

Propositio  de  Missa  Eucharistica,  vero  N.L.  Sacrificio. 
Objectiones. 

QUESTIONES  PREVIE. 

i°  Quid  esi  Sacrificium  T — 2°  Quomodo  Sacrificium  definitur  ? — 
3°  Quaesunt  conditiones  ad  Sacrificium  constituendum  cl  perficien- 
dum requisita  ? — 4°  Quomodo  Sacrificium  secundum  species  di- 
viditur ? 

258.  qUjER.  1°  Quid  est  Sacrificium?  — R.  Sacrificium, 
graece  BvrU  vel  itpoupyiety  secundum  vocis  etymologiam  quasi 
sacrum  factum , sacra  actio  est,  et  actionem  sacram  per  excel- 
lentiam denotat. 

259.  Accipitur  autem  Sacrificii  nomen  non  tantum  pro- 
prie, sed  etiam  improprie  et  metaphorice.  Improprie , 1°  pro 

( l)  Cfr  Catech.  Rom.  part.  2,  DcEucliar.  Quaest.  78. 

quavis  actione  quae  in  Dei  gloriam  refertur,  ut  divinae  lau- 
dis celebratio:  Sacrificium  laudis  honorificabit  me , Ps.  XLIX; 
ut  etiam  eleemosynae  largitio  : Talibus  enim  hostiis  promeretur 
Deus.  Hebr.  ult.  — 2?  Pro  quovis  Opere  bono,  quod  aliquam 
difficultatem  vel  privationem  includit : Sacrificium  Deo  spi- 
ritus contribulatus , Ps.  L ; — Obsecro  vos , fratres , ut  exhibeatis 
corpora  vestra  hostiam  viventem , sanctam , Deo  placentem. 
Rom.  XII,  1.  — Proprie  sumitur  pro  illo  actu  religionis  prae- 
stantissimo,  qui  ab  omnibus  aliis  bonis  operibus  contra- 
distinguitur ; ut  in  hoc  Osee  VI,  6:  Misericordiam  volo  et  non 
sacrificium , et  scientiam  Dei  plus  quam  holocausta.  — Hujus- 
modi Sacrificii  proprie  dicti  finem  et  rationem  Card.  Lugo 
explicat,  dicens,  illud  « esse  protestationem,  qua  homo 
« profitetur  «e  habere  totum  suum  esse  a Deo  ; et  ideo  di- 
« gnum  esse  Deum,  in  cujus  honorem  et  cultum  idem  esse 
« et  eadem  vita  consumatur  et  destruatur.  Quod  quia  regu- 
« lariter  non  licet,  offertur  pro  vita  propria,  vita  seu  entitas 
« alterius  rei,  protestando,  eodem  modo  nostram  vitam 
« oblaturos,  si  liceret  et  Oporteret...  Unde  sequitur,  in  omni 
« sacrificio  debere  intervenire  destructionem  aliquam  rei 
« oblatae.  » De  Euchar.  Disp.  19,  sect.  1. 

260.  Q.  2°  Quomodo  Sacrificium  definitur?  — R.  Juxta 
Vasquezium  (i)  definiri  potest:  Res  oblata  Deo , qua  significa- 
mus ac  profitemur  Deum  auctorem  vitee  et  mortis  : sive  per 
realem  rei  destructionem,  qualis  in  sacrificio  absoluto  re- 
quiritur; sive  per  mysticam,  qualis  in  sacrificio  repraesen- 
tativo  sufficit.  — Communior  et  explicatior  definitio  traditur 
hoc  modo : Sacrificium  est  oblatio  rei  sensibilis , a ministro 
legitimo  facta  Deo , per  destructionem  aut  aliam  rei  immutatio- 
nem, ad  testandum  supremum  Dei  in  nos  dominium  noslrique 
subjectionem  (2). — Dicitur  \)  oblatio  rei  sensibilis , quia  pertinet 
ad  cultum  Dei  externum.  Oblatio , scilicet  externa  simul  et 
interna,  qua  res  Deo  dicatur- et  consecratur,  i.  e.  ex  profana 
sacra  efficitur.  Oblatio,  licet  ratione  ab  immutatione  distin- 
guatur, reipsa  cum  ea  quandoque  confunditur;  quum  una 
actione  res  possit  offerri  et  immutari.  Rei , scilicet  substan- 
ti) In  3 part  , disp.  222,  c.  8 — (2j  Cfr.  S.  Thom.  2.  2,  q 85,  art.  3 ad  3. 
— Suar.  De  Sacrani,  tom.  18,  disput.  73,  sect.  7. 

tise  permanentis,  sive  animatae,  sive  inanimatae:  quo  differt 
proprie  dictum  sacrificium  a precibus,  cantibus,  actibus 
internis,  piis  operibus  in  Dei  laudem  oblatis.  Res  porro 
debet  esse  aliquo  modo,  sive  propria  sive  aliena  specie,  sen- 
sibilis. — 2)  Facta  a legitimo  ministro ; hoc  est,  homine  ad  id 
specialiter  et  legitime  deputato.  Non  enim  cujuslibet  est 
offerre  sacrificium.  In  Lege  naturae  ad  hoc  deputabantur 
vel  instinctu  Dei,  ut  Abel,  Abraham;  vjel  ab  hominibus,  ut 
patres  familias,  primogeniti,  qui  tunc  saltem  non  erant  ad 
id  ex  ordinatione  quadam  divina  inhabiles : in  Lege  scripta 
vero  ex  ordinatione  Dei  tantum  filii  Aaron  Sacrificium  offerre 
poterant;  excepto  agni  paschalis  Sacrificio,  juxta  Num.  III, 
10.  — 3 ) Facta  Deo , scilicet  soli ; sacrificium  enim  actus 
latriae  est,  qui  soli  Deo  exhiberi  debet.  — 4)  Per  destructionem 
aut  aliam  rei  immutationem.  Porro  destructio  aut  immutatio 
realis  (hanc  enim  intelligimus,  non  mere  repraesentalivam), 
potest  esse  hujusmodi  vel  physice , si  fiat  modo  physico:  ut 
quum  ferro  occiditur  aut  vulneratur  agnus;  vel  moraliter , si 
fiat  modo  non  physico,  sed  qui  physico  juxta  prudentem 
aestimationem  aequivaleat:  quod  contingit  cum  res  in  eo 
statu  constituitur,  ubi  ad  naturales  suos  usus  vel  minus  vel 
nullatenus  apta  permaneat  : ut  cum  effundebatur  olim  vi- 
num in  libamine.  — o)  Ad  testandum  supremum  Dei  in  nos  do- 
minium, el  nostram  subjectionem;  ad  haic  enim  duo  precise 
significanda  assumitur:  ita  ut,  si  animo  alio  fiat,  signum 
evadat  falsum,  et  desinat  esse  Sacrificium,  cum  significatio 
illa  Sacrificio  essentialis  sit.  — Ex  dictis  patet,  quare  a ra- 
tione Sacrificii  excludatur  thurificatio,  candelarum  accensio, 
martyrium,  etc. 

261.  Q.3  °Quae  sunt  conditiones  ad  Sacrificium  constituendum 
et  perficiendum  requisitae ? — R.  Conditiones  essentiales  Sacri- 
ficii distinguuntur  quinque:  i)  maUria  apta,  res  scilicet  sen- 
sibilis et  permanens,  qua3  si  fuerit  vivens,  vocatur  hostia  vel 
victima.  Non  est  autem  talis,  i.  e.  victima  formaliter,  nisi 
quando  in  statu  sacrifico  existit,  sicut  ovis  sacro  cultro 
percussa;  vel  sicut  Christus  in  cruce  pendens,  aut  sub  panis 
et  vini  speciebus  quasi  mortuus  latens.  2)  Actio  sacrifica, 
qua  res  offertur,  consecratur,  perimitur,  aut  aliter  immu- 

tatur.  Haec  est  essentialiter  protestativa  supremi  Dei  dominii 
hominisque  erga  illum  subjectionis;  quod  utrumque  aliquo 
modo  significari  debet.  Immutatio  viventis  victimae  immolatio 
vocatur.  3)  Finis  proprius  Sacrificii,  cultus  solius  Dei,  4)  Mini- 
ster legitimus , qui  dicitur  sacerdos : est  homo  a Deo  constitu- 
tus aut  approbatus,  ut  sacrificium  aliquod  determinatum  of- 
ferat. Unde  sequitur  ultima  conditio,  scilicet  5)  institutio 
legitima  a Deo  auctore  facta,  aut  acceptata  in  hunc  finem,  ut 
sit  sacrificium. 

262.  Hinc  ad  Sacrificium  perficiendum  dicuntur  requiri 
quatuor:  sacerdos,  altare  et  vasa  sacra,  victima,  immola- 
tio. 

263.  Q.  4°  Quomodo  sacrificium  secundum  species  dividitur? 
— R.  Dividitur  varie,  1)  ratione  diversi  status  mundi , in  Sa- 
crificium Legis  naturae.  Legis  mosaicae  et  Legis  evangelicae. 
Primi  generis  sacrificia  videntur  quoad  rem  et  formam  ab 
hominibus  fuisse  determinata,  licet  nonnulla  ab  ipso  Deo 
praescribi  potuerint;  sacrificia  mosaica  a Deo  fuerunt  imme- 
diate instituta,  a Moyse  autem  promulgata  ; Legis  novae  sacri- 
ficium unicum  tantum  est,  a Christo  institutum,  ut  mox  de- 
monstrabimus, cujus  figurae  fuerunt  varia  sacrificia  V.L.  quae 
dividuntur  sequentibus  modis. 

264.  — 2)  Ratione  materiae,  in  victimas,  immolationes  et  li- 
bamina. Victimae  vel  hostiae  erant  sacrificia,  quibus  animalia, 
non  quaelibet,  sed  in  lege  praescripta,  offerebantur,  oves,  bo- 
ves, caprae,  haedi,  vituli,  columbae,  passeres,  turtures.  Immo 
lationes  speciali  nomine  illa  vocabantur  sacrificia,  quae  fie- 
bant ex  rebus  inanimatis  sed  solidis,  ex  fructibus  terrae,  pane, 
simila,  sale,  thure.  Libamina  in  rerum  liquidarum  oblatione 
consistebant,  vini,  aquae.  — Animalia  mactatione,  etaliquando 
concrematione  offerebantur ; liquida,  effusione;  solida  inani- 
mata, varia  immutatione:  nam  panis  dissecabatur  in  frusta, 
simila  coquebatur  clibano,  vel  sartagine,  vel  urebatur;  thus 
incendebatur,  spicarum  manipulus  torrebatur,  triticum  con- 
terebatur. 

265.  — 3)  Ratione  formae,  siveactionisquares  immutabatur. 
Sacrificium  distinguitur  in  holocaustum,  quo  res  oblata  tota 
comburebatur,  ita  ut  nihil  inde  cederet  in  usus  humanos, 

eratque  Sacrificium  perfectissimum  ; in  hostiam  pro  peccator 
quae  partim  concremabatur,  partim  cedebat  in  usum  sacerdo- 
tum, qui  in  atrio  templi  ea  vescebantur;  et  hostiam  pacijx !- 
cam,  quae  offerebatur,  vel  in  gratiarum  actionem  pro  beneficiis 
acceptis,  vel  ad  nova  impetranda.  Haec  hostia  dividebatur  in 
tres  partes,  quarum  una  in  honorem  Dei  cremabatur,  al- 
tera cedebat  in  usum  sacerdotum,  et  tertia  in  usum  offeren- 
tium. 

266. -4)  Ratione/5ms,dividiturSacrificiumin  Latreuticum , 
Propitiatorium  sive  expiatorium,  Eucharislicum  et  Impetra - 
torium.  Latreuticum  dicitur,  quodad  cultum  Dei  dirigebatur, 
et  ad  profitendum  ejus  principatum  et  nostram  subjectionem; 
quod  potissimum  fiebat  holocausto. — Propitiatorium  pro  pec- 
catis, et  peccatorum  poenis  acflagellis  avertendis  offerebatur; 
et  idem  erat  quod  hostia  pro  peccato.  — Eucharisticum  fiebat 
in  gratiarum  actionem  pro  beneficiis* acceptis,  sicut  impetra- 
torium  offerebatur  pro  beneficiis  accipiendis.  Utrumque  in 
vetere  Lege  dicebatur  hostia  pacifica. 

267.  — 5)  Ratione  temporis , distinguuntur  juge  Sacrificium, 
quod  quotidie;  Sacrificium  agni  paschalis,  quod  in  Pa- 
schate;  et  Sacrificia  quae  in  aliis  solemnitatibus  offereban- 
tur. 

268.  — 6)  Ratione  modi , demum  Sacrificium  dividitur  in 
cruentum  et  incruentum  (i). 

269.  In  Lege  nova,  ut  dictum  est,  Sacrificium  est  unicum: 
unicum,  inquam,  quoad  substantiam,  Sacrificium  scilicet 
Christi,  sive  in  Calvario  sive  in  altari  immolati.  Quod  si  spe- 
ctetur modus  et  ritus  offerendi,  aut  etiam  effectus,  Sacrifi- 
cium duplex  est : cruentum  et  incruentum ; vel,  redemptionis 
et  applicationis  seu  etiam  religionis.  Hinc  Trid.  Sess.  22, 
cap.  2,  de  Sacrificio  Missae  docet:  Una  eadernque  est  hostiay 
idem  nunc  offerens  sacerdotum  ministerio , qui  seipsum  tunc  in 
cruce  obtulit , sola  offerendi  ratione  diversa. 


(1)  Cfr  Becani,  Analog . cap.  14. 

Eucharistia  est  verum  ac  proprie  dictum  N.  L.  Sacrificium. 

270.  De  fide , ex  Trid.  Sess.  22,  can.  1, 

271.  probatur  l.exvetere  Testamento,  II.  ex  novo  Testamento , 
III.  ex  Traditione , IV.  praescriptione , V.  rationibus  theologicis. 

272.  I.  Ex  V.  T.,  ubi  exstant  Sacrificii  Eucharistici  figurae 
et  prophetiae. 

273.  1°  Figurae.  Sacrificium  Eucharisticum  figuratum  fuit 
sacrificiis  Aaronicis,  agno  paschali,  et  praecipue  sacrificio 
Melchisedech  ; atqui  hae  figurae  fuere  vera  sacrificia;  ergo  a 
fortiori,  Eucharistia  figurata  verum  ac  reale  sacrificium  est. 
— Probatur  major  de  sacrificio  Melchisedech.  In  Ps.  C1X 
dicitur  de  Christo  : Tu  es  sacerdos  in  aeternum  secundum  ordi- 
nem Melchisedech : hoc  est,  tu  es  sacerdos  ad  offerendum 
sacrificium  perpetuum  secundum  ritum  sacrificii  Melchise- 
dech, in  pane  scilicet  et  vino.  Quae  interpretatio  a SS.  PP. 
tradi  solet.  Augustinus  lib.  4.  De  doctrina  christ.  cap.  21: 
Quis  magis  sacerdos  Deisummi  fuit,  quam  Dominus  noster  J esus 
Christus,  qui  sacrificium  Deo  Patri  obtulit,  et  hoc  idem  quod 
Melchisedech  obtulerat , id  est,  panem  et  vinum, suum  scilicet  cor- 
pus et  sanguinem  ?— Cfr.  S.  Cyprianum  Epist.  ad  Caecil.,  lib.  2, 
epist.  3. 

274.2°  Prophetiae,  lsaias  : In  die  illa  erit  altare  Domino  in 
medio  terrae  JEgypti.  XIX,  19.  — Et  cap.  LXVI,  21  et  praece- 
denti: Assumam  ex  iis  (omnibus  gentibus)  sacerdotes  et  levi- 
tas, dicit  Dominus. 

275.  Malachias,  cap.  I,  7,  seqq : Aron  est  mihi  voluntas  in 
vobis,  dicit  Dominus  exercituum ; et  munus  non  suscipiam  de 
manu  vestra.  Ab  ortu  enim  solis  usque  ad  occasum,  magnum 
est  nomen  meum  in  gentibus  : et  in  omni  loco  sacrificatur,  et 
offertur  nomini  meo  oblatio  munda  : quia  magnum  est  nomen 
meum  in  gentibus, dicit  Dominus  exercituum.  Unde  argumen- 
tor: atqui  nomine  illius  oblationis  nova;  vel  sacrificii  novi, 
quod  hic  praedicit  Deus  successurum  repudiatis  Judaeorum 
sacrificiis,  nullum  aliud  intelligi  potest  quam  Eucharistiae 
seu  Missae  Sacrificium;  ergo. — Prob.  min.  Nullum  enim 
aliud  assignari  potest  : i)  non  aliud  novum  sacrificium  Ju- 


268 


TRACT.  XIII.  DE  EUCHARISTIA. 


daieum;  Judaica  enim  simpliciter  omnia  reprobanda  dicun- 
tur a Deo:  Non  suscipiam  munus  de  manu  vestra . 2)  Non 
sacrificium  aliquod  gentilium ; hoc  enim  oblatum  idolis, 
quomodo  respectu  Dei  oblatio  munda  dici  potest?  3)  Non 
cruentum  Sacrificium  Christi  in  cruce  ; hoc  enim  non  nisi 
semel,  et  uno  in  loco,  Hierosolymis  ; nec  inter  gentes  sed 
Judaeos,  oblatum  fuit.  4)  Non  demum  Sacrificium  spirituale 
precum,  etc.  ; hoc  enim  sacrificium  novum  non  est,  quippe 
quod  ab  initio  mundi  exstitit;  nec  preces,  eleemosynas,  si- 
miliaque opera  pia  abrogavit  Deus.  — Neque  refert  quod 
dicatur  in  praesenti  offertur ; nam  familiare  est  Prophetis,  res 
futuras  proponere  in  praesenti  et  praeterito,  ut  Ps.  XXI : 
Diviserunt  sibi  vestimenta  mea,  etc.  Et  vero  hic  tempus  futu- 
rum intelligi  debere,  ipsa  res  clamat : quaenam  enim  oblatio 
munda , Malachiae  tempore,  in  toto  orbe  inter  gentes  idolola- 
tras,  vero  Deo  offerebatur? 

276.  II.  Ex  N.  T.  ubi  Eucharistiam  esse  sacrificium  de- 
monstrat, tum  ipsius  institutio,  tum  praxis  Apostolorum. 
1°  Institutio , in  qua  sacrificium  oblatum  fuisse  non  obscure 
apparet:  condit  enim  Dominus  novum  Testamentum,  quod 
erat  adimpletio  veteris  Testamenti,  de  quo  Exod.  XXIV  et 
Hebr.  IX,  sermo  est.  Sed  antiquum  illud  fuit  confirmatum 
sanguine  victimae,  ergo  etiam  novum  sanguine  victimae  con- 
firmari et  consecrari,  id  est,  per  modum  sacrificii  fieri  de- 
buit.Moyses,  Exod.  XXIV,  8,  sumptum  sanguinem  (sacrificii) 
respersit  in  populum  et  ait:  Hic  est  sanguis  foederis  quod  pepigit 
Dominus  vobiscum . Christus  similiter  sumptum  calicem  dedit 
discipulis  dicens  : Hic  est  sanguis  meus  novi  Testamenti ; vel 
ut  Lucas  et  Paulus  habent : Hic  calix  novum  Testamentum  est 
in  sanguine  meo , qui  pro  vobis  fundetur  seu  effunditur ,t« 
v/aaiv  iy.%vvo/u.ivdv.  LUC.  XXII,  20. 

277.  2°  Praxis  apostolorum  : Non  potestis  mensae  domini 
participes  esse  et  mensae  daemoniorum.  I Cor.  X,  21. — Habemus 
altare,  Svrtetmiptov,  de  quo  edere  non  habent  potestatem  qui  ta- 
bernaculo deserviunt  Hebr.  XIII,  10. 

278.  III.  Ex  Traditione,  quam  exhibent  tum  Patrum  sin- 
gulorum testimonia,  tum  Conciliorum  statuta,  tum  liturgiae 
et  praxis  Ecclesiarum. 

279.  1°  Patrum  testimonia  ad  quasdam  classes  reduci  pos- 
sunt. i)  Dicunt  Melchisedech,  cum  offerret  panem  et  vinum, 
fuisse  figuram  Christi  sacrificantis  in  Ccena.  2)  Interpretantur 
cap.  IMalachiae  de  Sacrificio  Eucharistico.  3)  Adhibent  voces, 
quae  verum  Sacrificium  in  Eucharistia  situm  exprimunt. 
4)  Requirunt  pro  Eucharistia  altaria.  5)  Ministros  Eucharistiae 
vocant  nomine  sacerdotum.  6)  Eucharistiam  pro  vivis  atque 
defunctis,  ac  pro  quibusque  necessitatibus,  celebrari  testan- 
tur ; quae  omnia  nisi  sacrificio  convenire  non  possunt.  Spe- 
ciminis causa  quaedam  testimonia  citemus  (1). 

280.  S.  Justinus,  in  Dialogo  cum  Tryphone  Judaeo : Denostris 
• gentium , quae  in  omni  loco  offeruntur , sacrificiis , hoc  est,  pane 

Eucharistiae,  et  poculo  similiter  Eucharistiae,  jam  tum  locutus 
Malachias  praedixit,  nos  quidem  glorificare  nomen  ejus,  vos 
autem  profanare  (2). 

281.  S.  Irenaeus:  Eum,  qui  ex  creatura  panis  est,  accepit , 
et  gratias  egit,  dicens : lfoc  est  corpus  meum;  et  calicem  simili - 
ter,  qui  est  ex  ea  creatura  quae  est  secundum  nos,  suum  sangui- 
nem confessus  est,  et  novi  Testamenti  novam  docuit  oblationem. 
Quam  Ecclesia  ab  Apostolis  accipiens , in  universo  mundo  offert 
Deo,  ei  qui  alimenta  praestat...  De  quo  in  duodecim  Prophetis 
Malachias  sic  praesigni  fi  cavit : Non  est  mihi  voluntas  in  vobis, 
etc.  Adv.  haer.  I.  4.  c.  32. 

282.  S.  Augustinus,  de  matre  sua  loquens,  ait:  Memoriam 
sui  ad  altare  tuum  fieri  desideravit,  cui  nullius  diei  praetermis- 
sione servierat,  unde  sciret  dispensari  Victimam  sanctam,  qua 
deletum  est  chirographum,  quod  erat  contrarium  nobis.  Confess. 
lib.  9,  c.  13. 

283.  2°  Concilia  testantur.  Nicaenum,  can.  18,  vetat  ne 
diaconi  audeant  Christi  corpus  presbyteris  celebrantibus 
dispensare;  quia  nec  regula  nec  consuetudo  tradidit,  ut  ab  his, 
qui  potestatem  non  habent  offerendi,  illi  qui  offerunt,  Christi 
corpus  accipiant.  — Similia  testimonia  exstant  in  Cone. 
Ephes.  et  Chalced. 

(1)  Cfr  Bellarm.  De  Missa , lib.  I.  — Wirceb.  Theol.  DeSacrif.  Euch.  a.1. 
— Petav.  De  Incarn.  1.  12,  c.  12,  13,  14. 

' (2)  Opp.  p.  260,  B. 

284.  3°  Praxis  perpetua  Ecclesiae  testatur,  et  antiquae  Li- 
turgiae  (4),  tum  Orientales,  tum  Occidentales,  quae  ritum  Sa- 
crificii Eucharistici,  secundum  quem  in  variis  Ecclesiis  offe- 
rebatur, exhibent.  — Fatetur  ipse  Mosheim  (2),  jam  inde  a 
saeculo  II,  Eucharistiam  pro  sacrificio  habitam  fuisse. 

285.  IV.  Praescriptione.  Cum  ortae  sunt  Protestantium  no- 
vitates, Ecclesia  universa  Sacrificium  Missae  possidebat ; ergo 
haec  possessio  pro  legitima  est  habenda,  nec  ulli  errori  sub- 
jacere potest. 

286.  V.  Rationibus  theol.  1°  Nulla  unquam  exstitit  religio 
sine  sacrificio  sibi  proprio,  ut  patet  inductione  facta  ex  reli- 
gione Legis  naturae  et  scriptae,  imo  gentilium.  Nam,  teste 
Plutarcho  (3),  si  terram  obeas , invenire  possis  urbes , muris , 
litteris,  legibus , domibus , opibus , numismate  carentes ; urbem 
vero  templis  diisque  destitutam,  qude  precibus,  jurejurando,  ora- 
culis non  utatur,  non  bonorum  causa  sacrificet , non  mala  sa- 
cris avertere  nitatur,  nemo  unquam  vidit.  Cur  ergo  sola  religio 
nostra  sacrificio  careat?  — Nec  dicant  adversarii : hoc  in 
religione  christiana  ideo  concipi,  quia  Christus  in  cruce 
abunde  satisfecit  pro  peccatis  nostris ; nam  i)  etiam  pro  ho- 
minibus, olim  sub  Lege  naturae  et  scripta  constitutis,  satisfe- 
cit. 2)  Satisfecit  quidem  quoad  sufficientiam  soluti  pretii ; 
sed  quoad  efficaciam,  debet  illa  satisfactio  per  Sacrificium 
Missae,  sicut  per  Sacramenta,  nobis  applicari.  3)  Sacrificium 
principaliter  ordinatur  ad  cultum  Dei,  supremumque  ejus 
testandum  dominium. 

287.  2°  In  Missa  conditiones  omnes  proprie  dicti  sacri- 
ficii reperiuntur;  ergo  et  veri  sacrificii  rationem  habet. 
Etenim  reperitur  — \)  institutio  legitima  ; — 2)  finis  proprius 
sacrificii,  cultus  Dei ; — 3)  sacerdos,  qui  est  ipse  Christus,  prin- 
cipalis offerens  presbyterorum  ministerio; — 4)  victima,  idem 
ipse  Christus,  verissimo,  licet  incruento  modo  immolatus, 
tum  mystice  tum  realiter.  Mystice  quidem,  i.  e.  in  signo, 
dum  sejunctis  panis  et  vini  speciebus,  atque  vi  verborum, 
corpus  Christi  a sanguine  separatum  repraesentatur;  realiter 
vero,  i.  e.  in  re,  dum  revera  Christi  humanitas  quoad  exter - 

(4)  Cfr  infra  cap.  3,  art.  I,  n.  334. — (2j  Hisl.  Eccl.  Saec.  2,  part.  2,  c.  4, 
n.  4. — ;3)  Contra  Collot.  Epicur. 

nam  vitam  mortua  (i)  sub  speciebus  existit : imo,  respectu 
hominum,  non  tantum  mortua  est,  sedvelut  in  nihilum  reda- 
cta, mutata  nempe  in  cibum  ad  consumptionem  ordinatum  (2). 
— 5)  Demum  adest  actio  sacrifica,  quae  consecratio  est : hac 
enim  fit  immutatio,  seu  divinae  Victimae  immolatio,  protesta- 
tiva  subjectionis  hominis  erga  Deum. 

288.  objic.  1°  Melchisedech  panem  et  vinum  protulit,  non 
ut  illa  in  sacrificium  offerret  Deo,  sed  eo  tantum  fine,  ut 
milites  Abrahae  defessos  reficeret.  Ergo.  — R.  Neg.  antec. 
Etenim  Melchisedech  exhibetur  ut  sacerdos  Ps.  CIX,  et 
Hebr.  VII;  imo  in  ipso  cap.  XIV,  Gen.,  postquam  dictum  est 
Melchisedech  obtulisse  panem  et  vinum , additur : Erat  enim 
sacerdos  Dei  altissimi.  Et  merito  Vulgata  ponit  particulam 
enim  causalem:  nam  licet  particula  hebraea  ve  sit  conjun- 
ctiva, saepe  tamen  pro  causali  adhibetur,  ut  cum  dicitur  Isai. 
LXIV,  5:  Tu  iratus  es , et  peccavimus,  apertum  est  particulam 
et  poni  pro  causali  quia  vel  enim.  — Porro  post  haec  verba: 
et  erat  sacerdos  Dei  altissimi , in  Hebraeo  invenitur  accentus, 
qui  sophpasuc  dicitur,  et  indicat  ibi  terminari  periodum; 
ergo  ad  ea  pertinent  quae  praecedunt,  et  perperam  omnino  a 
Calvino  et  aliis  novatoribus  ad  benedictionem,  quae  sequitur, 
referuntur. 

289.  Obj.  2°  Oblatio  illa  munda,  de  qua  Malachias  vatici- 
natus est,  nihil  est  aliud  quam  invisibile  sacrificium  aut 
precum,  aut  gratiarum  actionis,  aut  bonorum  operum  ; ergo. 
— R.  Neg.  antec.  De  sacrificio  externo  agi  ostendit  contextus. 
Nec  obstat  vox  hebraea  minchah  qua  propheta  utitur.  Haec 
enim,  licet  in  genere  oblationem  aut  sacrificium  quodcumque 
significet,  in  Scripturis  tamen  specialius  adhibetur  ad  desi- 
ti) Cf.  supra,  part.  I,  n.  164. 

(2)  « Licet  ipsa  consecratione  Corpus  Christi  non  destruatur  substantia- 
« liter,  » ait  praeclare  ( ard.  de  Lugo,  « tamen  destruitur  humano  modo, 
« quatenus  accipit  statum  decliviorem  et  talem,  quo  reddatur  inutile  ad 
« usus  humanos  corporis  humani,  et  aptum  ad  alios  diversos  usus  permo- 
te dum  cibi.  Quare  humano  modo  idem  est  ac  si  fieret  vertis  panis  et  apta- 
« retur  ac  condiretur  in  cibum.  Quae  mutatio  sufficiens  est  ad  verum  Sacri- 
« ficium. Fieri  enim  comestibile  illud  quod  non  erat  comestibile,  et  ita  fieri 
« comestibile,  ut  jam  non  sit  utile  ad  alios  usus  nisi  per  modum  cibi,  ma- 
« jor  mutatio  est  quam  aliae  (quaedam),  quae  ex  communi  hominum  mente 
« sufficiebant  ad  verum  Sacrificium.  » De  Lugo  de  Euchar.  disp.  19  sect. 5, 
num.  67. 

gnandum  certum  genus  sacrificii  ex  simila,  id  est,  farina 
mundissima,  sine  fermento  confectum : quod  novo  indicio  est, 
de  Eucharistico  Sacrificio  sermonem  fieri. 

290.  Obj.  3°  Nullibi  legitur  Christum  in  ultima  Coena  haec 
verba  : offero , sacrifico,  aut  aliquid  simile  usurpasse,  aut  ali- 
quem sacrificandi  adhibuisse  ritum;  ergo.  — R.  Neg.  conseq . 
Etenim  nec  in  ipso  crucis  altari  Dominus  legitur  adhibuisse 
verba  : offero,  sacrifico. 

291.  Obj.  4°  Fuerunt  etiam  catholici  Doctores  qui  nega- 
rint,  Christum  in  ultima  Coena  seipsum  in  sacrificium  Deo 
Patri  obtulisse;  ergo.  — R.  Neg.  conseq.  Haec  quidem  olim 
quorumdam  sententia  fuit,  Christum  in  Coena  sacrificium 
non  obtulisse,  eo  quod  existimarent,  ante  peractum  in 
cruce  sacrificium,  non  potuisse  ejus  memoriam  celebrari  per 
sacrae  Eucharistiae  oblationem.  Hujusmodi  autem  opinio  a 
Patrum  sententia  recedit ; et,  postquam  res  dilucidata  magis 
fuit,  ac  in  Tridentino  declarata  (i),  penitus  e scholis  exula- 
vit.  De  ca3tero,  nos  non  tam  de  oblatione  sacrificii  agimus, 
quam  de  ejus  institutione,  quam  nemo  Catholicorum  negavit 
unquam. 

292.  Obj.  3°  Eucharistia  est  sacramentum  ac  testamentum 
Christi ; ergo  non  potest  esse  simul  sacrificium.  — R.  Neg. 
conseq.  Etenim  in  Eucharistia  ratio  sacramenti,  testamenti  et 
sacrificii  se  invicem  non  excludunt.  Eucharistia  sacramentum 
est,  quatenus  est  signum  efficax  gratiae ; testamentum  est,  qua- 
tenus promissa  Dei  obsignat  et  sanguinem  testamenti  conti- 
net, sacrificium  est,  quatenus  Deo  ofiertur  in  protestationem 
illius  divinae  excellentiae,  qua  dignus  est  in  cujus  cultum  vita 
nostra  destruatur. 

293.  Obj.  6°  Paulus  in  Ep.  ad  Heb.  X,  14,  26...  negat  esse 
plura  sacrificia  in  nova  Lege;  ergo.  — R.  Dist.  antec.  Plura 
sacrificia  cruenta  et  meritoria,  conc. ; negat  esse  praeter  sacri- 
ficium crucis  aliud  sacrificium  incruentum,  et  applicativum 
meritorum  ac  fructuum  sacrificii  crucis,  neg.  antec. 

294.  Obj.  7°  In  omni  sacrificio  requiritur  rei  destructio  ; 
et  in  sacrificio  rei  viventis,  requiritur,  occisio  seu  mactatio 


(t)  Sess.  22,  cap.  i. 

victimae ; atqui  Christus  in  Eucharistia  non  mactatur ; ergo. 
— R.  Dist.  maj.  Requiritur  destructio  aliqua,  conc.maj.; 
requiritur  necessario  destructio  physica,  neg.  maj.  Sufficit 
enim  destructio  moralis  et  humano  modo  peracta.  In  libami- 
nibus, in  sacrificio  capri  emissarii  tantum  fiebat  destructio 
moralis,  seu  rei  deperditio.  Levit.  XIV,  5 et  20.  — Atqui 
Christus  non  mactatur  modo  cruento,  C. ; non  mactatur  in- 
cruento sed  tamen  vero  modo,  neg.  min.  Mactatur  enim  per 
consecrationem  realiter , humano  modo  (i),  dum  in  statu 
sacramentali  constituitur.  — Mactatur  etiam  mystice , dum 
diversa  specie  et  distinctis  consecrandi  formulis  spectacu- 
lum mortis  Filii  Dei  olim  in  cruce  toleratae,  iterum  Patris 
oculis  exhibetur,  dum  eadem  ipsa  Calvarii  Victima  apparet 
quasi  occisa , ostentans  sanguinem  et  vulnera  sua. 

(1)  Cf.  supra  explic.  ex  De  Lugo,  n.  287,  not.  (2). 


CAPUT  SECUNDUM. 


DE  NATURA  ET  QUALITATE  SACRIFICII  EUCHARISTICI. 


Articulus  I,  de  Sacrificii  Eucharistici  natura. 
Articulus  II,  de  ejusdem  qualitate. 


ARTICULUS  l. 

DE  NATURA  SACRIFICII  EUCHARISTICI. 


QUAESTIONES. 

4®  Quomodo  circa  naturam  Sacrificii  N.  L differt  doctrina  prolestan- 
tica  a catholica ; in  ipsa  autem  catholica  quid  controvertilur  ? — 
2°  Quo  nomine  Sacrificium  Eucharislicum  vocatur  ? - 5°  Quce  est 
proprie  res  oblata  seu  victima  in  Sacrificio  Missce  ? — 4®  In  quo  sita 
est  essentia  Sacrificii  Missce  ? — 5 6 An  ai  rationem  Sacrificii  Missce 
requiritur  utriusque  speciei  consecratio  ? — 6 0 An  Sacrificium  Missce 
nullatenus  differt  a Sacrificio  Caenee  et  a Sacrificio  crucis? — 7°  Que 
modo  differt  Sacrificium  a Sacramento  Eucharistico  ? 


295.  QUiER.  1°  Quomodo  circa  naturam  Sacrificii  N.  L.  differt 
doctrina  protestantica  a catholica ; in  ipsa  autem  catholica 
quid  controvertilur?  — R.  Protestantes  passim  nullum  in 
Eucharistia  agnoscunt  sacrificium,  propterea  quod,  negando 
realem  Christi  praesentiam,  nullam  ibi  victimam  agnoscant. 
Quidam  tamen,  ut  Melanchthon  et  alii,  Eucharistiam  esse 
sacrificium  admittunt,  sed  late  sumptum,  quatenus  reprae- 
sentat sacrificium  crucis  tanquam  in  symbolo.  — Catholici 
e contra  unanimiter  docent  illud  esse  verum,  reale,  proprie 
dictum  sacrificium,  idem  ac  sacrificium  crucis, sola  offerendi 
ratione  diversa 

296.  At  inter ^Tsd^S^fcstffSficos  definitum  non  est,  utrum 
Missa  sacrificium  absolutum  dici  queat,  an  commemorati- 


PARS  II.  CAP.  II.  DE  NATURA  ET  QUALITATE  SACRIFICII  EUCHAR.  275 

vum  tantum  sit  sacrificii  crucis  (i)  et  ad  illud  relativum . 
Controvertitur  item  in  qua  parte  Missae  ratio  sacrificii  con- 
sistat. 

297.  Q.  2°  Quo  nomine  sacrificium  Eucharisticum  vocatur? 

— R.  A Graecis  vocatur  : m oTTaya>yU,  initiatio,  peractio  my- 
sterii; rtyulif,  conventus,  communio;  xurpt/u,  cultus;  tuXoyU, 
benedictio;  hpoupyiu,  sacrificium;  sacrificium,  victima; 

Mirovpyiu,  cultus  publici  officium. 

298.  Apud  Latinos  vocatur  collecta  seu  conventus;  Domi- 
nicum, i.  e.  opus  Domini ; agenda,  id  est,  actio  per  excellen- 
tiam, unde  et  hodiedum  canon  Missae  vocatur  actio;  — obla- 
tio, Missa,  i.  e.  demissio,  a voce  quam  Diaconus  adhibebat, 
dimittens  initiatos  post  rem  sacram  peractam,  dicens  : Ite, 
Missa  est.  Antiquissimum  est  hoc  Missae  vocabulum  jam  a 
S.  Ambrosio  usurpatum,  L.  4,  Epist.  33  ; et  a S.  Augustino, 
Serm.  237.  de  tempore. 

299.  Q.  3°  Quae  est  proprie  res  oblata , seu  victima,  in  Sacrificio 
Missae?  — R.  Est  ipse  Christus,  quatenus  per  transsubstantia- 
tionem  sub  alienis  speciebus  praesens  constitutus.  Panis  et 
vinum  sunt  tantum  materia  ex  qua  sacrificium  conficitur. 
Ipsae  porro  species  necessariae  sunt,  non  ut  pars  sacrificii 
intrinsece  constitutiva,  sed  ut  conditio  sine  qua  non,  vel  ut 
quiddam  cum  sacrificio  connexum.  — Christus  autem  existit 
in  statu  victimae  immolatae,  ut  supra  dictum  est,  modo  my- 
stico; imo  etiam  modo  reali  licet  incruento,  quatenus  sub 
speciebus  existit  statu  quodam  mortuo,  non  tanquam  homo 
ad  humanas  actiones  dispositus,  sed  tanquam  cibus  et  potus 
ad  consumptionem  ordinatus. 

300.  Q.  4°  Quaenam  est  in  Missa  actio  sacrificativa,  seu  in 
qua  parte  essentia  Sacrificii  Missae  sita  est  ? — R.  Distinguunt 
Theologi  in  Missa  partes  integrales  et  partes  essentiales  sa- 
crificii. Integratis  pars  est  ea,  sine  qua  adhuc  esset  Sacrifi- 

(I)Tfobis  longe  probabilior  videtur  sententia  magis  communis,  quae  sta- 
tuit adversus  Vasquezium,  Missae  Sacrificium  non  solum  esse  relativum  et 
commemorativum ; ie.  in  eo  situm,  ut  divina  Calvarii  Victima,  realit  er  prae- 
sens in  Missa,  Sacrificium  crucis  ad  vivum  exprimat  ac  per  se  ipsa  reprae- 
sentet, et  Deo  offerat  ad  finem  sacrificii  proprium  ; sed  etiam  esse  absolu- 
tum; id  est,  in  eo  situm,  ut  divina  Victima  in  honorem  Dei,  et  ad  eumdem 
illum  finem,  in  Missa  humano  modo  realiter  destruatur. 

cium  licet  imperfectam;  essentialis,  sine  qua  nullum  esset 
Sacrificium.  His  praemissis,  ad  quaesitum  respondeo,  de  es- 
sentia Missae  duplicem  praesertim  dari  sententiam.  Altera 
est  Bellarmini  (i),  qui  essentiam  in  consecratione  simul  et 
communione  reponit,  oblationem  vero  censet  ad  integrita- 
tem pertinere.  Altera  est  Suarezii  (2),  qui  rationem  Sacrificii 
reponit  in  sola  consecratione,  oblationem  vero  et  commu- 
nionem partes  tantum  integrales  esse  reputat.  Quae  sententia 
passim  habetur  ut  probabilior.  Etenim  — i)  Essentiale  non  est 
offertorium,  quia  Sacrificium  non  consistit  in  verbis  sed  in 
immolatione;  nec  communio,  quia  certum  est,  Christum  in 
Ccena  sacrificasse  (3),  quamvis  certum  non  sit,  ipsum  etiam 
proprium  suum  Corpus  sumpsisse. — 2)  Sola  illa  actio  estfor- 
maliter  sacrifica,  quas  sola  invenitur  fuisse  usurpata  a Chri- 
sto, quaeque  sola  nomine  ipsius,  ut  offerentis  principalis, 
perficitur.  — 3)  Sola  consecratio  habet  conditiones  omnes  ad 
verum  Sacrificium  requisitas,  ut  consideranti  patebit;  prae- 
sertim si  qua3  diximus  (4)  de  eucharisticae  Victimae  destru- 
ctione, attente  perpendantur. 

301.  Q.  5°  An  aa  completam  Sacrificii  N.  L.  rationem  requi- 


ritur utriusque  speciei  consecratio?  — R.  Communiter  affirmant 
Theologi,  cum  S.  Thoma  (s)  dicente  : Repraesentatio  dominicae 
Passionis  agitur  in  ipsa  consecratione  hujus  Sacramenti,  in  qua 
non  debet  Corpus  sine  Sanguine  consecrari  (6)  : eo  quod  unius 
tantum  speciei  consecratione,  distincta  illa  repraesentatio, 
non  praebeatur. 

302.  Q.  6°  Quomodo  Sacrificium  Missae  differt  a sacrificiis 
Mosaicis,  a Sacrificio  Crucis,  et  a Sacrificio  Canae?  — Si  com- 
paretur Missa  sacrificiis  V.  L.,  ab  iis  prorsus  discrepat,  non 
tantum  specie,  sed  omnibus  etiam  adjunctis  (7).  — Si  com- 
paretur Sacrificio  Crucis,  non  differt  specie,  sed  tantum 
numero;  nam  prorsus  idem  est  quoad  substantiam,  ut  Trid. 
docet : In  divino  hoc  Sacrificio,  quod  in  Missa  peragitur,  idem 


(1)  De  Missa,  lib.  I,  cap.  27.  Cf.  Lugo  De  Euchar.  disp.  19,  sect.  5.  — 
(2)  De  sacram,  t.  18.  Disput.  75,  sect.  5.  — (3)  Trid.  Sess.  22.  cap.  1.  — - 
(4)  Probat.  V,  argum.  2°,  n.  287.  — (5j  3 p.  q.  80,  art.  12  ad  3.  — {6)  Cf. 
Suarez,  De  Euchar.  tom  18,  disput.  75,  sect.  5. 

(7-  Suar.  ibid. Disput.  76,  sect.  i , 2. 

ille  Christus  continetur , et  incruente  immolatur , qui  in  ara 
crucis  semel  seipsum  crtiente  obtulit ...  Una  eademque  est  hostia , 
idem  nunc  offerens  sacerdotum  ministerio , qui  seipsum  tunc  in 
cruce  obtulit , sola  offerendi  ratione  diversa  (i).  Differentiae  ita- 
que omnes  accidentales  sunt,  respicientes  offerendi  rationem, 
i.  e.  modum  et  circumstantias.  Sunt  autem  praecipuae  sequen- 
tes : i)  Christus  in  cruce  seipsum  obtulit  immediate;  in  Missa 
se  offert  ministerio  sacerdotum.  2)  Illic  oblatus  fuit  in  propria 
specie,  mortalis,  passibilis,  adeoque  cruente;  hic  vero  sub 
speciebus  panis  et  vini,  immortalis,  impassibilis,  incruente 
offertur.  3)  Sacrificium  Crucis  non  erat  significativum,  nec 
repraesentativum  alterius  sacrificii ; Sacrificium  vero  Missae 
est  commemorativum  Sacrificii  Crucis.  4)  Illud  erat  de  con- 
digno meritorium  et  satisfactorium ; hoc  vero  non  est  tale, 
cum  Christus  sit  extra  statum  viae.  5)  In  cruce  solutum  est 
sufficientissimum  salutis  nostrae  pretium  : in  Missa  illud 
nobis  applicatur.  6)  Sacrificium  Crucis  tantum  semel  obla- 
tum est;  Sacrificium  Missa?,  usque  ad  consummationem  sae- 
culi, jugiter  in  Ecclesia  est  offerendum.  7)  Differunt  quoque 
variis  circumstantiis,  puta  loci,  caeremoniarum,  etc. 

303.  Si  comparetur  Sacrificium  Missae  Sacrificio  ultimae 
Ccenae,  non  differunt  neque  quoad  substantiam  aut  speciem, 
neque  quoad  modum  offerendi,  sed  solum  quoad  accidenta- 
lia quaedam,  ut  sequitur : i)  In  ultima  Coena  Christus  se  ut 
mortalem  obtulit ; in  Missa  vero  se  offert  quidem  in  statu 
quodam  mortis,  sed  non  jam  ut  moriturum.  2)  Tunc  se  ob- 
tulit immediate;  nunc  vero  per  manus  sacerdotum.  3)  Sacri- 
ficium in  Coena  meritorium  erat  et  satisfactorium  ; Sacrificium 
Missae  non  ita.  4)  Illud  mortem  Christi  ut  futuram,  hoc  vero 
ut  praeteritam  repraesentat.  5)  Illud  non  fuit  imago  alterius 
sacrificii  incruenti;  hoc  autem  est  vera  imago  et  reprae- 
sentatio seu  repetitio  Sacrificii  Coenae.  6)  Addi  potest,  ambo 
differre  aliis  circumstantiis,  vel  physicis,  ut  sunt  tempus, 
locus,  etc. ; vel  moralibus,  ut  sunt  ritus,  apparatus,  etc. 

304.  Q.  7°  Quomodo  differt  Sacrificium  a Sacramento  Eucha - 
ristise? — R.  Praecipue  in  sequentibus:  1)  Sacramentum  con- 
sistit in  re  permanente,  Sacrificium  in  actione  victimae  sacri - 

(1)  Sess.  22,  cap.  2. 

THEOLOG.  DOGM.  11. 

ficativa,  et  transeunte.  2)  Ad  rationem  Sacrificii  per  se  requi- 
ritur consecratio  utriusque  speciei.  3)  Sacrificium  per  se  et 
primario  ordinatur  ad  cultum  Dei ; Sacramentum  ad  nostram 
sanctificationem  est  institutum.  4)  Alii  sunt  effectus  Sacra- 
menti, alii  Sacrificii.  5)  Sacramentum  ex  opere  operato  pro- 
dest soli  suscipienti ; Sacrificium  vero  non  solum  celebranti, 
sed  etiam  aliis. 

ARTICULUS  II. 

DE  QUALITATE  SACRIFICII  EUCHARISTICI. 

305.  Qualitatem  Sacrificii  hic  intelligimus  respectu  finis, 
et  comparate  ad  distinctionem  sacrificiorum  V.  L.  In  vetere 
enim  Lege  sacrificia,  ratione  finis,  distinguebantur  in  qua- 
tuor  classes  : sacrificia  Latreutica,  Eucharistica,  Propitiato- 
ria,  et  Impetratoria.  — Quaeri  itaque  potest,  ad  quamnam  ex 
his  classibus  sacrificium  N.  L.  referri  debeat?  Respondetur 
autem,  referendum  hoc  esse  ad  omnes  simul ; quoniam  om- 
nium antiquorum  sacrificiorum  qualitates  Sacrificium  Missae 
in  se  uno  continet. 

PROPOSITIO. 

Sacrificium  Missae , non  tantum  latreuticum  est  et  eucharisti - 
cum,  sed  etiam  impetratorium  atque  propitiatorium  pro  vivis 
et  pro  defunctis. 

306.  De  fide,  ex  Trid.  Sess.  22,  can.  3. 

307.  Dicitur  impetratorium  et  propitiatorium ; scilicet  impe- 
tratio refertur  ad  dona  ac  beneficia  consequenda,  et  spectat 
ad  viventes  ; propitiatio  ad  condonationem  peccatorum  re- 
fertur remissionemque  poenarum,  et  spectat  ad  vivos  atque 
defunctos.  — Melanchthon,  qui  S.  Ccenam  autumat  esse 
sacrificium  improprie  dictum,  illud  nonnisi  eucharisticum 
seu  gratiarum  actionis,  et  nequaquam  propitiatorium  esse 
contendit  (i).  At  contradicit  veritati  catholica?,  quae  Sacrificio 
Missae  veram  inesse  propitiationem  docet  et  impetrationem, 
quamvis  alio  modo  ac  in  Sacrificio  Crucis  fuit.  Nam  Sacrifi- 
cium Crucis  meritorium  fuit  redemptionis,  seu  remissionis 
peccatorum,  et  gratiarum  omnium  quae  nobis  conferuntur, 

(1)  In  Apolog.  Confess.  August.  ad  qusest.  Quid  sit  sacrificium. 

atque  in  eo  meritum  omne  Christi  Domini  consummatum 
est;  Missam  vero  Christus  voluit  esse  velut  instrumentum , ut 
loquitur  Vasquez,  quo  meritum  Passionis  suae  nobis  applica- 
retur, sicut  applicatur  per  sacramenta  aliaque  salutis  nostrae 
subsidia,  juxta  modum  tamen  uniuscujusque  proprium  (i). 

308.  prob.  i Argumento  generali:  Missae  Sacrificium  suc- 
cessit, juxta  Paires,  in  locum  omnium  sacrificiorum  V.  L. ; 
ergo  eorum  differentias  omnes  in  se  uno  continet.  Hujus  veri 
Sacrificii , ait  S.  Augustinus  (2),  multiplicia  variaque  signa 
erant  sacrificia  prisca  sanctorum;  cum  hoc  unum  permulta  figu- 
raretur, tanquam  verbis  multis  res  una  diceretur , ut  sine  fasti- 
dio multum  commendaretur.  Ergo  diversae  illae  quatuor  spe- 
cies sacrificiorum  V.  L.  singulae  sunt  in  uno  sacrificio  nostro, 
de  quo  ibi  loquitur  S.  Doctor.  — Deinde,  si  hanc  multifor- 
mem virtutem  sacrificium  N.  L.  non  contineret,  sacrificiis 
antiquis,  quae  tamen  non  nisi  umbrae  fuerunt,  vinceretur. 

309.  ii  Argumentis  specialibus  probatur  esse  propitiato- 
rium  pro  vivis  atque  defunctis.  1°  De  ratione  veri  sacrificii 
est,  ut  Deum,  cui  offertur,  placet,  reddatque  propitium,  ac  ab 
eo  impetret  sive  veniam  peccatorum,  sive  poenarum  remis- 
sionem, sive  alia  bona:  Omnis  Pontifex , ex  hominibus  assum- 
ptus, pro  hominibus  constituitur  in  iis  quae  sunt  ad  Deum , ut 
offerat  dona,  et  sacrificia  pro  peccatis.  Hebr.  V,  1. 

310.  2°  Idem  constat  ex  Traditione  et  praxi  Ecclesiae,  cujus 
monumenta  certissima  omnes  antiquae  Liturgiae  suppeditant. 
— Cyrillus  Hieros.  non  solum  vocat  Eucharistiam  hostiam 
propitiationis,  sed  praeterea  scribit:  Christum  mactatum  pro 
peccatis  nostris  offerimus , clementem  Deum  cum  pro  illis  (de- 
functis), tum  pro  nobis  demereri  et  propitiare  satagentes . Catech. 
myst.  5,  n.  10.  — Tertullianus:  Oblationes  pro  defunctis , pro 
nataiitiis  annua  die  facimus.  De  Corona,  cap.  3. — Augustinus 
pro  matre  sua  defuncta  Sacrificium  se  offerre  testatur.  Con- 
fess.  IX.  13. 

(1)  In  3 part.  Disput.  228,  cap.  2 et  2.  — (2  De  Civit,  lib.  10,  cap  20. 

CAPUT  TERTIUM. 

DE  CELEBRATIONE  ET  EFFICACIA  MISS^. 

— 

Articulus  I,  de  celebratione  Sacrificii  Missa? . 
Articulus  II,  de  ejusdem  efficacia. 


ARTICULUS  I. 

DE  CELEBRATIONE  MISSAE. 

311.  Circa  celebrationem  Sacrificii  Missae  tria  praecipue 
sunt  examinanda:  1°  Quis  sit  proprie  sacrificii  minister? 
2°  An  celebratio  possit  fieri  privatim?  3°  An  ritus  et  caeremo- 
niae usurpatae  conveniant  ? — Haec  tria  erroribus  et  calumniis 
fuere  impetita  novatorum.  Missas  enim  privatas  Lutherus,  et 
postea,  licet  indirecte,  Jansenistae  Pistorienses  condemna- 
runt. Ministrum  sacrificii  non  esse  solum  sacerdotem,  sed 
simul  etiam  adstantes  fideles,  docuerunt  iidem  Jansenistae. 
Quae  doctrina  a synodo  Pistoriensi,  propositione  inter  damna- 
tas 28%  supponitur:  non  quod  Jansenistae  asserant,  adstantes 
pollere  consecrandi  potestate ; sed  eos  ideo  offerentes  esse 
contendunt,  quod  de  Eucharistia  per  communionem  litur- 
gicam  participent.  Essentia  enim  sacrificii,  juxta  ipsos,  non 
in  consecratione  consistit,  quae  tantum  est  conditio  sine  qua 
non  potest  offerri  sacrificium ; sed  in  sola  consummatione  seu 
in  participatione  Victimae.  — Protestantes  denique  passim 
Missae  celebrandae  ritus  variasque  caeremonias  vituperarunt 
aut  deriserunt. 

Propositio  I,  de  proprie  dicto  Sacrificii  ministro. 

Propositio  II,  de  Missa  privata. 

Quaestiones. 

PROPOSITIO  1. 

In  Missae  Sacrificio  Christus  est  sacerdos  et  offerens principalis : 

presbyter  vero  celebrans  est  proprie  dictus  ac  solus  sacerdos 

secundarius , ministerialis , immediate  offerens. 

312.  Prior  propositionis  pars  de  fide  est,  ut  patet  ex  Trid. 
Sess.  22,  cap.  2:  Offerens  Christus  Jesus , sacerdotum  ministe- 
rio. Idem  colligitur  ex  Florentino  Cone,  in  Decreto  dicente: 
Sacerdos  in  Christi  persona  loquens  hoc  conficit  sacramentum. 
— Altera  pars,  contra  Jansenistas  Pistorienses  statuens,  solum 
presbyterum  celebrantem,  nequaquam  vero  populum  adstan- 
tem,  proprie  offerre  : certa  est  ac  fidei  proxima , ex  Trid.  Sess. 
22,  cap.  2,  et  Pistor,  propos.  damn.  28. 

313.  Dicitur  offerens  principalis,  qui  scilicet  suo  nomine  ac 
potestate  sacerdotali  propria,  licet  alienis  manibus,  sacrifi- 
cium peragit,  eique  totam  efficaciam  impertit.  — Sacerdos 
secundarius  proprie  dictus , i.  e.  verus  sacerdos  ad  hoc  ordi- 
natus, et  potestatem  nactus,  a Christo  Pontifice  participa- 
tam. — Ministerialis  i.  e.  ut  minister  Christi,  ejusque  per- 
sonam gerens,  — Immediate  offerens , quatenus  scilicet  ipse 
sua  propria  actione,  ac  personali  ministerio,  totam  sacrificii 
actionem  complet.  — Solus , ad  exclusionem  adstantium, 
qui  tantum  mediati , et  improprie  dicti  offerentes  vocari  pos- 
sunt. 

314.  prob,  i pars.  1°  Ex  epist.  ad  Hebr.  VI,  20,  et  Ps.  CIX  : 
Jesus  secundum  ordinem  Melchisedech  pontifex  factus  in  aeter- 
num. 

315.  2°  Ratione.  Presbyter  visibiliter  conficiens,  vere  qui- 
dem peragit  sacrificium,  at  solummodo  ut  minister  Christi, 
ejus  personam  gerens  et  repraesentans,  quod  ex  forma  conse- 
crationis patet:  ergo  Christus  est,  qui,  juxta  moralem  aesti- 
mationem, principaliter  loquitur ; ergo  principaliter  consecrat 
et  sacrificat,  seque  ut  homo  submittit  Deo,  etseipsum  offert 
in  contestationem  supremi  dominii  Dei,  quae  proprius  est  sa- 
crificii finis. 

316.  n pars  ad  hoc  reducitur,  ut  probemus,  fideles  Missae 
adstantes  non  proprie  ac  immediate,  ut  Jansenistae  asserue- 
runt, sacrificium  otferre.  Jam  vero  1°  adversariorum  assertio 

24. 

admitti  non  potest,  utpote  solido  fundamento  destituta.  Ete- 
nim tota  innititur  duobus  principiis,  i)  quod  essentia  Missa? 
in  sola  consummatione  consistat ; 2)  quod  participatio  ex 
parte  populi  ad  sacrificii  essentiam  spectet,  imo  etiam  eam- 
dem  essentiam  constituat.  Porro  primum  omnino  nutat,  cum 
ea  sententia  sit  valde  incerta  ; alterum  est  falsum,  ut  ex  pro- 
positione sequenti  patebit. 

317.  2°  Falsa  sunt  ejusdem  hypotheseos  consectaria.  Se- 
queretur enim,  valorem  Missae  ab  adstantium  communione 
pendere,  quod  est  contra  Trid.  Sess.  22,  can.  8. — Sequeretur 
quoque,  Tridentinos  Patres  mentionem  de  re  essentiali,  i.  e. 
de  adstantium  communione  omisisse,  Sess.  22,  can.  2 et  cap. 
2. — Sequeretur  demum,  adstantes  esse  veros  sacerdotes,  cum 
ex  doctrina  Apostoli,  Hebr.  V,  1,  offerre  sacrificia  et  mu- 
nera sit  officium  proprium  sacerdotis,  ad  quod  ex  hominibus 
assumitur,  ac  pro  hominibus  constituitur.  Tribuere  autem 
fidelibus  laicis  sacerdotium  proprie  dictum,  haereticum 
est  (i). 

PROPOSITIO  II. 

Missae  privatae  non  sunt  illicitae. 

318.  Propositio,  quo  sensu  hic  intelligitur,  de  fide  est,  ex 
Trid.  Sess.  22,  can.  8. 

319.  Misa  privata  hic  intelligitur  ea,  in  qua  solus  sacerdos 
sacramentaliter  communicat.  Quamvis,  proprie  loquendo, 
sacrificium  privatum  illud  dici  nequeat,  quod  offertur  in 
gratiarum  actionem  pro  beneficio  publico,  cujusmodi  est 
mors  Christi ; quodque  a publico  Ecclesiae  ministro,  non  pro 
se  tantum,  sed  pro  omnibus  fidelibus  offertur  (2) : usus  tamen 
invaluit,  ut  aliae  Missae  privatae , aliae  publicae  et  solemnes  vo- 
centur. Privata  autem  dicitur,  vel  quia  in  privato  loco,  vel 
quia  die  non  festo,  vel  quia  non  ad  aram  templi  principem 
celebratur,  nec  parochialis  est,  ut  loquuntur,  seu  conventualis . 
Praecipue  autem  eam  heterodoxi  privatam  Missam  appellant, 
in  qua  solus  sacerdos,  et  non  populus  simul  per  modum 
Ccenae,  communicat;  et  hic  est  sensus  ad  quem  Missa  privata 
in  Prop.  restringitur. 

(i)  Trid.  Sess.  25,  cap.  4,  can.  4 — (2)  Cfr  Trid.  Sess.  22,  cap.  6. 

320.  prob.  Illicitae  non  sunt  Missae  illae,  1°  in  quibus  finis 
praecipuus  sacrificii  obtinetur,  2°  quae  non  dissentiunt  ab  usu 
in  tota  antiquitate  recepto,  3°  nec  ulli  Christi  praecepto  adver- 
santur: atqui  tales  sunt  Missae  privatae:  ergo. 

321.  1°  Finis  primarius  sacrificii  est,  Deo  cultum  ac  gra- 
tiarum actiones  exhibere,  fidelibus  autem  vivis  atque  defun- 
ctis remissionem  peccatorum  et  nova  beneficia  impetrare ; 
atqui  haec  omnia  in  Missa  privata,  independenter  a populi 
communione,  habentur ; ergo. 

322.  2°  Consonat  antiquus  usus,  constans  ex  monumentis 
ecclesiasticis  (i)  et  Patrum  testimoniis.  S.  Chrysostomus,  il- 
los increpans  qui  tantum  in  quadragesima  participabant  sa- 
cra mysteria : Frustra  est , inquit,  quotidianum  sacrificium , 
frustra  adstamus  altari:  nemo  est  qui  participet.  Hom.  3 in 
Epist.  ad  Eph.  n,  4.  — S.  Ambrosius  populum  admonet,  ut 
singulis  diebus  intersit  Missae;  et  mox  addit,  ut  in  quadrage- 
sima, die  saltem  Dominico,  offerat  et  communicet.  — S.  Au- 
gustinus hortatur  fideles,  ut  Dominicis  saltem  diebus  accedant 
ad  coeleste  convivium  ; cum  tamen  idem  saepissime  testetur, 
sacrificium  quotidie  offerri  (2). 

323.  3°  Nullum  Christi  praeceptum  obstare  inde  constat, 
quod  adversarii  hactenus  nullum  potuerint  proferre. 

QILESTIOKES. 

1°  Quo  sensu  etiam  simplices  fideles  appellari  possunt  offerentes? — 2 An 
potest  sacrificium  pro  certis  personis  offerri? — 3°  Pro  quibus  offerri 
potest  ? — 4°  Quid  de  ritibus  et  ceremoniis  Missse  sentiendum  ? — 
5°  Quid  est  Liturgia  ? — 6°  Undenam  varice  Liturgice , in  Ecclesia 
usurpalce,  originem  | ducunt  ? — 7°  Quenam  exstant  Lilurgie , tum 
orientales  tum  occidentales  ? — 8°  Qua  lingua  Sacrificium  Misse 
celebrandum  est  ? 

324.  qu^er.  1°  Quo  sensu  etiam  simplices  fideles  appellari  pos- 
sunt offerentes?  — Sensu  quodam  morali,  quatenus  me- 
diate per  sacerdotem  ad  sacrificium  concurrunt,  et  quidem 
triplici  modo.  1)  Generatim  et  quasi  habitualiter ; quia  mem- 

(1) Cfr.  Pellicia,  De  Ecclesice politia,  lib.  2,  cap.  10. 

(2)  Cfr.  Bellarm.  De  Euchar.  1. 6,  c.  9,  n.  24  seqq. 

bra  sunt  Ecclesiae,  cujus  nomine  sacerdos,  ut  ministerpubli- 
cus,  sacrificium  offert  et  preces  fundit : quare  tota  Ecclesia, 
adeoque  fideles  omnes  per  ipsum  offerre  et  precari  censentur. 
2)  Speciatim  et  actualiter,  quando  Missae  assistentes  interiori 
affectu  ac  intentione  uniuntur  cum  sacerdote,  ad  sacrificium 
Deo  offerendum.  3)  Specialius,  quando  propinquius  concur- 
runt, sive  inserviendo  sacerdoti,  sive  stipendium  aliasque 
eleemosynas  in  eum  finem  offerendo,  ut  sacrificium  a sacer- 
dote offeratur. 

325.  Q.  2°  An  potest  Sacrificium  pro  certis  personis  offerri? 
— Resp.  affirmative:  penes  arbitrium  sacerdotis  est,  sacrifi- 
cium certis  personis  applicare,  quo  fit  ut  specialis  fructus 
illis  proveniat.  Et  haec  doctrina  fidei  proxima  est,  ut  patet  ex 
Pistor,  prop.  damnata  30.  Sacerdos  nimirum  divinitus  con- 
stitutus est  sacrificii  minister;  ergo  a Deo  jus  accepit  deter- 
minandi, cujus  nomine,  et  in  cujus  utilitatem  sacrificium 
specialiter  offerat:  cum  hujusmodi  determinatio  ad  sacrificii 
ministrum  pertineat.  Quare  haec  praxis  semper  in  Synagoga 
et  in  Ecclesia  obtinuit.  S.  Cyprianus  prohibuit,  ne,  juxta 
antiquos  canones,  sacrificium  offerretur  pro  anima  Victoris, 
qui  clericum  constituerat  bonorum  suorum  oeconomum  (i). 
S.  Augustinus  testatur,  pro  matre  sua  sacrificium  pretii  nostri 
oblatum  esse  (2).  Omnes  liturgiographi,  Renaudotius,  Asse- 
manus,  Mabillonius  ca^terique,  Missas,  pro  singularibus  per- 
sonis antiquitus  applicatas,  scriptis  indicarunt.  Hinc  optime 
S.  Thomas  ex  Ecclesia}  universalis  praxi,  ita  argumentatur: 
Si  ergo  suffragium,  pro  multis  factum , valet  singulis  tantum 
ac  si  pro  uno  tantum  fieret , videtur  quod  Ecclesia  non  debuit 
instituere , ut  pro  aliquo  fieret  singulariter  Missa  vel  oratio,  sed 
quod  semper  diceretur  pro  omnibus  fidelibus  defunctis;  quod 
patet  esse  falsum  (3). 

326.  Q.  3°  Pro  quibus  Missa  offerri  potest?  — R.  l)  Potest 
offerri  directe  pro  omnibus  fidelibus  non  excommunicatis, 
vivis  vel  defunctis.  Dicitur:  non  excommunicatis;  quia  ut 
probabilius  docetur,  exeommunicatos,  saltem  non  toleratos, 
i.  e.  ut  tales  per  sententiam  judicis  declaratos  nominatim, 

(t)Episl.  66,  ad  clerum  elpleb.  Furnitan.  — (2)  Con/ess.  1. 11,  c.  12.  — 
(3)  Supplem.q.  71,  art.  i3. 

Ecclesia  suis  ab  orationibus  excludit,  prohibetque  ne  ad 
altare  nominentur.  Possunt  tamen  pro  his  et  fideles,  et  sa- 
cerdos celebrans,  orare  privatim:  imo  offerre  sacrificium 
indirecte,  illud  v.  g.  applicando  iis,  qui  hujusmodi  excom- 
municati  conversioni  allaborant. 

327.  — 2)  Potest  sacrificium  offerri  saltem  indirecte  pro  non 
baptizatis,  haereticis,  schismaticis,  aliique  excommunicatis 
viventibus.  Pro  iisdem  vero  defunctis  non  licet;  si  catechu- 
menos, et,  in  certis  adjunctis,  excommunicatos  toleratos 
excipias  (i). 

328.  — 3)  Non  potest  offerri  pro  damnatis  (2) ; nec  pro 
Sanctis,  sed  tantum  in  memoriam  et  honorem  Sanctorum  (3). 

329.  Q.  4°  Quid  de  ritibus  et  caeremoniis  Missae  dicendum? — 
Respondeo  imprimis  Concilii  Tridentini  (4)  verbis  : Cum 
natura  hominum  ea  sit , ut  non  facile  queat  sine  adminiculis  ex- 
terioribus ad  rerum  divinarum  meditationem  sustolli;  propterea 
pia  mater  Ecclesia  ritus  quosdam,  ut  scilicet  quaedam  submissa 
voce , alia  vero  elatiore  in  Missa  pronuntiarentur , instituit.  Cae- 
remonias item  adhibuit , ut  mysticas  benedictiones , lumina , thy- 
miamata, vestes,  aliaque  id  genus  multa,  ex  aposlolica  disciplina 
et  traditione,  quo  et  majestas  tanti  sacrificii  commendaretur , et 
mentes  fidelium,  per  haec  visibilia  religionis  et  pietatis  signa  ad 
rerum  altissimarum,  quae  in  hoc  sacrificio  latent,  contemplatio- 
nem excitarentur. 

330.  Ritus  et  caeremonia  sacra,  ut  alibi  (5)  dictum  est, 
affinis  sunt  significationis  vocabula,  non  tamen  adaequate 
synonyma.  Etenim  caeremonia  tantum  enuntiat  externum  si- 
gnum in  exercitio  cultus  de  more  adhibitum;  — ritus  autem 
vario  sensu  usurpatur  : i)  pro  caeremonia  sacra  particulari, 
2)  pro  caeremoniarum  serie  vel  ordine,  3)  pro  genere  caere- 
moniarum proprio  alicui  Ecclesiae,  unde  ritus  Armenus, 
Syriacus,  etc.,  dicitur.  — Porro  ritus  in  Ecclesia  usurpati, 
sancti  sunt,  piissimi,  et  antiquitate  venerabiles  (6).  Etenim 

(1)  Cfr  Theolog.  Mechlin.  De  Missce  Sacrificio,  n.  12. 

(2)  Quod  Adrevaldus  Floriae,  abbas,  anno  890,  perperam  indueere  ten- 
tavit. — (3)  Trid.  Sess.  22,  cap.  3. — (4)  Sess.  22,  cap.  3. — Cfr  Card,  Bona, 
Tract.  ascet.  de  Sacrificio  Missce.  — (5)  De  Sacram,  in  gen.  n.  64. 

(6)  Cfr  Trid.  Sess.  22,  cap.  4,  5,  8 ; can.  6,  7,  9.  — Ut  autem  caeremoniae, 
sive  in  Missa,  sive  in  reliquo  cultu  usurpatae,  fidelium  mentes  delectent  et 

ritus  omnes,  sive  consistant  in  apparatu,  sive  in  actionibus, 
sive  in  verbis,  ad  majestatem  sacrificii  commendandam  con- 
ferunt, vel  ad  mentes  fidelium  sursum  elevandas:  quia  sicut 
olim  ritus  Y.  L.  Dei  institutione  adumbrabant  futura,  ita 
nunc  qui  in  N.  L.  adhibentur,  significant  praeterita,  praesen  • 
tia  vel  futura  fidei  mysteria. 

331.  Q.  5°  Quid  est  Liturgia? — R.  Liturgia,  juxta  linguam 
sacram,  est  i)  sensu  stricto , sacrum  opus  Sacrificii  Missae, 
juxta  illud  Act.  XIII,  2 : Ministrantibus  autem  illis  Dominot 
AtiTovpyouvTav  i uutcov  tu>  Kupta>...  2)  Sensu  lato , est  totum  corpus 
caeremoniarum  et  rituum  cultus  catholici,  opus  coelesti  plane 
sapientia  repletum.  3)  Sensu  communiore , est  series  oratio- 
num, actionum  ac  omnium  caeremoniarum,  quibus  sacrifi- 
cium Missae  perficitur;  est  scilicet  quasi  textura  divinae  illius 
actionis,  quae  peragitur  in  Ecclesia  Christi,  et  cujus  imago 
magnifica  jam  in  Apocalypsi  invenitur  (i). 

332.  Q.  6°  Undenam  variae  Liturgice  originem  ducunt?  — 
R.  Plures  obtinent  in  Ecclesia,  tum  orientali  tum  occiden- 
tali, Liturgiae  ; variae  quidem  quoad  multa,  conformes  vero 
quoad  substantiales  partes,  ita  ut  ex  communi  fonte  originem 
habere  dignoscantur. 

333.  Origo  haec  non  est  alia  quam  Apostolorum  institutio. 
Nam  post  ascensionem  Domini,  Apostoli,  cum  quatuorde- 
cim  annis  simul  remanserint  Hierosolymis  (2),  celebrasse 
simul  Officium  divinum  seu  Liturgiam  (3)  censendi  sunt,  et 
uniformem  ritum  adhibuisse,  qui  postea  in  Ecclesia  Hiero- 
solymitana probabilius  idem  perseveravit.  Videntur  autem, 
pro  temporis  opportunitate,  formam  modo  brevem,  modo 
prolixiorem,  usurpasse.  Deinde,  per  orbem  sparsi,  variis  in 
Ecclesiis  a se  fundatis  ritus  suos  reliquerunt.  Hinc  ubique 
uniformitas  illa  quoad  substantiam.  In  omnibus  enim  Litur- 

sustollant,  opus  est,  ut  non  tantum  accurata  dignitate  serventur;  sed  etiam, 
ut  earum  symbolici  sensus  frequenti  explicatione  aperiantur  Quae  explica- 
tio si  defuerit,  caeremoniae  erunt  velut  aenigmata  vel  littera  mortua;  sin  ac- 
cesserit, erunt  tanquam  sermo  vivus,  tanquam  speculum,  seu  sensibile 
totius  fidei  spectaculum.  — Hujusmodi  explicationem  compendiose  con- 
cinnatam videsis  in  opere  0.  Haze,  Institutiones  liturgicce , vol.  I,  part.  2, 
cap.  4-  : De  sensu  cceremoniarum  Missce.  — (1)  Apoc.  cap.  I,  IV,  V,  VI,  VII, 
VIII.  Gfr  Liebermann.  De  Euchar.  in  fine. — (2)  Euseb.  Hist.  Eccles.  lib.  5, 
cap.  18.— (3)  Act.  XIII,  2. 


PARS  II.  CAP.  III.  DE  CELEBRATIONE  ET  EFFICACIA  MISSAE.  287 

giis  inveniuntur  sequentes  partes:  i)  lectio  Scripturae  veteris 
et  novi  Testamenti,  2)  subsequens  instructio,  3)  oblatio  seu 
offertorium,  4)  praefatio  seu  exhortatio,  o)  trisagion  seu  San- 
ctusi,  6)  oratio  pro  vivis  et  defunctis,  7)  consecratio  facta  per 
verba  Jesu  Christi,  8)  invocatio  super  oblata,  9)  adoratio  et 
fractio  S.  Hostiae,  io)  osculum  pacis,  ii)  oratio  dominicalis, 
12)  communio,  13)  actio  gratiarum,  14)  benedictio  sacerdotis. 
Hujusmodi  est  ordo  fere  uniformis  omnium  Liturgiarum  ; 
atque  hic  in  toto  orbe  vigebat  saeculo  V,  cum  Liturgiae  scri- 
ptae sunt;  non  enim  antea,  teste  Lebrun,  scripto  fuere  man- 
datae vel  saltem  evulgatae,  una  excepta  illa,  quae  inserta  est  in 
Constitutionibus  apostolicis,  et  ad  annum  saltem  390  as- 
cendit. 

334.  Q.  7.  Quee  Liturgise  tum  orientales , tum  occidentales 
exstant?  — R.  (i)  Orientales  sunt : i)  Liturgia  S.  Jacobi , quai 
tum  graece  tum  syriace  exstat;  vocatur  etiam  S.  Cyrilli  Hie - 
rosolymitaniy  quia  magna  ex  parte  in  Catechesi  S*  hujus  Pa- 
tris citatur.  2)  Liturgia  S.  Basiliiye t alia  S.  Chrysostomi , quae 
utraque  praecedentis  abbreviatio  est.  3)  S.  Marci  seu  Cyrilli 
Alexandrini , quae  et  coptica  lingua  exstat,  et  apud  iElhiopes 
seu  Abyssinos  magna  ex  parte  conservatur.— Liturgia  S.  Chry- 
sostomi, lingua  syriaca,  a Nestorianis  et  Jacobitis  syriacis 
legitur.  Jacobitae  quoque,  ut  et  Armeni,  syriacam  eam,  quae 
S.  Basillii  et  S.  Cyrilli  Hierosolymitani  dicitur,  usurpant. — 
Graeci  Liturgia  GraecaS.  Chrysostomi  etS.  Basilii  utuntur. 

335.  Occidentales  sunt  : i)  Liturgia  quam  vocant  Aposto- 
lorum, seu  B.  Petri , in  Constitutionibus  apostolicis  inserta 
ante  annum  390,  descripta  deinde  in  Sacramentario  tum 
Gelasiano  tum  Gregoriano.  Eadem  quoque  Romana  vocatur 
ac  Gregoriana , et  a Romana  hodierna  parum  differt.  Hic  ordo 
Missae  est,  quem  S.  Petrus  primum  Romanos  docuit,  quem- 
que S.  Petri  successores,  imprimis  S.  Leo  (450)  et  Gelasius 
(492)  variis  additionibus  auxerunt.  Ultimam  operi  manum, 
centesimo  post  Gelasium  anno,  sanctus  Gregorius  Magnus 
admovit.  Hic,  teste  Joanne  Diacono,  in  ordine  Gelasiano 
multa  subtraxit,  pauca  convertit,  nonnulla  adjecit.  Ita  tan- 
dem prodiit  illa  Liturgia  Gregoriana , quam  Romana  Ecclesia, 

(1)  Cfr  Pellicia,  De  christiance  Ecclesiae  politia,  t.  1,1.  2,  sect.  2,cap.  7. 

336.  Praeter  hanc  primariam,  exstat  2)  Liturgia  Arnbro - 
siana , similis  Romanae;  3)  Gallicana , per  SS.  Pothinum  et 
Irenaeum  ab  Oriente  allata,  ideoque  orientalibus  Liturgiis  non 
absimilis ; 4)  Mozarabica , similis  Gallicanae,  quae  in  Hispania 
usque  ad  saeculum  XI  in  usu  fuit. 

337.  Q.  8°  Qua  lingua  Sacrificium  Missae  celebrandum  est? — 
R.  Concilium  Trid.,  Sess.  22,  can.  9,  anathemati  subjicit 
eos  qui  dicunt,  tantum  lingua  vulgari  Missam  esse  celebran- 
dam (1).  Et  merito.  Nam  constans  a pristinis  temporibus 
Ecclesiae  disciplina  fuit,  ut  institutae  semel  a Majoribus  pre- 
candi formulae,  iis  linguis,  quibus  ab  initio  expressae  sunt, 
semper  deinceps  efferrentur,  tametsi  linguae  illae  vulgares 
esse  desierint.  Quare  videmus  hodiedum  omnes  orientales 
Ecclesias  linguis  antiquis,  quae  non  amplius  a populo 
intelliguntur,  sua  sacra  peragere.  Accedit  exemplum  ve- 
teris et  hodiernae  Synagogae,  quae  post  captivitatem  Babylo- 
nicam, ex  quo  Hebraea  lingua  in  desuetudinem  abire  coepit, 
non  Syriacam  tamen,  aut  quamvis  aliam  praeter  solam 
Hebraicam,  in  psalmis  cantandis  admisit.  Denique,  linguae 
antiquae  venerabilem  ac  invariabilem  usum,  ad  dignitatem 
Officii  Divini,  ad  puritatem  cultus  ac  doctrinae  servandam, 
ad  unionem  totius  communitatis  catholicae  summopere  con- 
ferre, imo  aliqua  ratione  necessarium  esse,  quis  est  qui  non 
intelligat  ? 

J JtS*‘ 


_c4^SACRIF1CJI  M1SS.E  EFFICACIA. 


338.  Licet,  ut  supra  videmus,  ex  fide  plane  constet,  Sacri- 
ficium Missae  esse  vere  efficax , impetratorium  scilicet  et  pro- 
pitiatorium  pro  vivis  atque  defunctis,  etc. ; non  tamen  aeque 
fide  clarae  sunt  plurimae  quaestiones,  quae  sive  ad  mensuram 
hujus  efficaciae,  sive  ad  modum,  quo  effectus  producuntur 
aut  distribuuntur,  pertinent.  Has  quaestiones  colligemus,  et 
quo  majore  poterimus  in  lumine  collocabimus. 


(i)  Cfr  Sess. 22,cap.  8.  _ , 1, 

lo  Quomodo  distinguuntur  haec  tria  : valor,  efficacia , fructus  Sacrificii 
Missae  ? — 2°  Quantus  est  valor  hujus  sacrificii  ? — 3°  Quae  ejus 
efficacia  ? — 4°  Quomodo  causat  effectus  suos  ? — 5°  An  causat  in 
fallibililer  ? — 6 0 An  causat  per  modum  orationis  ? — 7°  Quomodo 
distinguuntur  fructus  sacrificii  ? — 8°  Quantus  est  fructus  Sacrificii 
Missae  ? 

339.  qUaER.  1°  Quomodo  distinguuntur  haec  tria  : valor,  effi- 
cacia, fructus  Sacrificii  Missae? — R.  Valor  Sacrificii  Missae  est 
ipsa  dignitas  et  virtus  qua  pollet,  ratione  rei  oblatae  et  prin- 
cipalis offerentis.  — Efficacia  est  complexus  effectuum  ejus 
in  se  inspectorum,  et  modus  quo  illos  operatur.  — Fructus 
est  effectus  sacrificii,  quatenus  nobis  applicatur. 

340.  Q.  2°  Quantus  est  valor?  — R.  Valor,  seu  dignitas  hujus 
sacrificii,  aequalis  est  dignitati  et  valori  Sacrificii  Crucis,  id 
est  infinitus:  cum  a Sacrificio  Crucis  non  nisi  offerendi  ra- 
tione differat. 

341.  Q.  3°  Quae  est  ejus  efficacia?  — R.  Quatuor  complectitur 
effectus:  Deo  tribuit  adorationem  et  gratiarum  actionem;  no- 
bis autem,  peccatorum  poenarumque  remissionem,  et  dono- 
rum impetrationem.  Etenim  Christus,  Sacerdos  simul  et  Victi- 
ma, Patri  suo  aeterno  quatuor  offert  pro  nobis : laudes  scilicet, 
gratiarum  aciiones,  satisfactiones  et  supplicationes;  unde 
dicitur  sacrificium  esse  latreuticum,  eucharisticum,  propitia, 
toriumetimpetratorium.  Efficacia  tainenMissae  differtab  effica- 
cia Sacrificii  Crucis,  quod  hoc  fuerit  meritorium,  Sacrificium 
vero  Missae,  ut  alibi  dictum  est,  tantum  sit  applicativum. 

342.  Q.  4 °Quomodo  causat  effectus  suos?  — R.  Causat  simul 
ex  opere  operantis  et  ex  opere  operato.  Etenim- Missa  spe- 
ctari potest  tripliciter : 4)  ut  est  opus  personale  sacerdotis, 
2)  ut  est  opus  publicum  Ecclesiae,  3)  ut  est  opus  ipsius  Christi, 
positum  sacerdotis  ministerio.  — Sub  primo  et  secundo  re- 
spectu, causat  ex  opere  operantis;  sub  tertio,  ex  opera  operato, 
sequenti  modo. 

343.  Effectus  qui  spectant  ad  Deum,  i.  e.  latreuticum  et 
eucharisticum,  causat  ex  opere  operato  simpliciter,  seu  im- 
mediate et  infaliibiliter.  — Effectus  vero  respectu  nostri,  alios 
causat  ex  opere  operato  mediate,  alios  immediate.  Missa  di- 

citur  bonum  aliquod  causare  mediate , quatenus  impetrat 
nobis  aliud,  cui  bonum  illud  adnexum  est,  seu  ex  quo  bo- 
num illud  consequitur.  Dicitur  vero  bonum  aliquod  causare 
immediate , quatenus  bonum  illud  nobis,  impetrat,  non  me- 
diante alio.  — Porro  mediate  efficit  remissionem  peccato- 
rum, etiam  venialium,  gratiam  poenitentiae,  cui  illa  remissio 
adnexa  est,  impetrando.  Item  mediate  efficit  in  justis  au- 
gmentum sanctificantis  gratiae,  illis  gratias  actuales  et  effica- 
ces impetrando,  ad  opera  bona  hujus  augmenti  meritoria.  — 
Immediate  vero  causat  gratiam  actualem,  liberationem  a 
malis  ac  flagellis  publicis  vel  privatis ; et  generatim,  quae- 
cumque etiam  temporalia  dona  nobis  impetrat,  ea  causat 
seu  impetrat  immediate.  Nam  si  nostra  oratio,  vel  alia  bona 
operatio,  dona  Dei  per  Christum  immediate  consequi  valet, 
quanto  magis  opus  ac  supplicatio  Christi  Domini  immediate 
suum  effectum  obtinebit?  — Remissionem  quoque  poenae 
temporalis  peccatis  nostris  debitae,  seu  effectum  satisfacto- 
rium,  immediate  operatur. 

344.  Q.  5°  An  causat  infallibiliter^l  — R.  i)  Effectus  satis- 
factorius  pro  justis,  tam  vivis  quam  defunctis,  infallibilis 
est;  non  tamen  omnis  poena  uno  sacrificio  semper  solvitur. 
Nam  vivis  conceditur  remissio  pro  mensura  bonae  disposi- 
tionis; defunctis  vero,  secundum  mensuram  divinae  justitiae 
atque  sapientiae.  2)  Effectus  impetratorius  non  infallibilis 
est  : nimirum  remissio  peccatorum,  gratiae  augmentum, 
aliaque  spiritualia  et  temporalia  bona  non  infallibiliter 
impetrantur;  quia  fieri  potest,  ut  in  subjecto,  cui  impetrari 
deberent,  obex  aliquis  impetrationem  impediat.  Excipienda 
tamen  est  gratia  actualis,  cujus  semper  aliqua  mensura  im- 
petratur. — Hinc  patet,  magis  certam  esse  satisfactionem  pro 
defunctis  quam  impetrationem  pro  vivis;  nihilominus  magis 
expedit  sacrificia  pro  seipso  vivo,  quam  pro  seipso  mortuo, 
celebranda  curare:  ratio,  inter  alias,  haec  est,  quot  ante  om- 
nia curandum  est  homini,  ut  ad  felicem  exitum  perveniat. 

345.  Q.  6°  An  causat  per  modum  orationis?  — R.  Quatenus 
Missa  impetratoria  est,  effectus  suos  per  modum  orationis* 
vi  supplicationum  et  meritorum  Christi,  producit.  Non  ta- 
men in  omnibus  oratio  et  Missae  Sacrificium  conveniunt. 

346.  4)  Disconveniunt  in  eo,  quod  oratio  non  sit  impetra- 
toria  nisi  ex  opere  operantis;  sacrificium  vero  impretatorium 
sit  etiam  ex  opere  operato. 

347.  2)  In  conditionibus  ad  infallibilem  impetrationem  re- 
quisitis, partim  conveniunt  et  parlim  disconveniunt.  Condi- 
tiones ut  oratio,  vi  promissionum  Christi,  infallibilem  impe- 
trationem habeat,  quatuor  sunt:  nimirum  ut  quis  pro  se,  pie, 
perseveranter , et  ad  salutem  necessaria  postulet . Ex  quibus  con- 
ditionibus prima  non  est  hujus  sacrificii  propria,  quod  ex  sua 
institutione  tam  pro  aliis  quam  pro  se  propitiatorium  et  im- 
petratorium  est.  — Nec  secunda  conditio  est  sacrificii  propria 
ex  parte  ministri  offerentis ; sed  in  eo  continetur  eminentis- 
sime ex  parte  Christi , principalis  Offerentis  et  Hostiae  sacrifi- 
cii. Ex  parte  tamen  eorum  qui  de  illius  fructu  participant,  re- 
quiritur, ut  impetrationi  obex  indignitatis  nullus  obstet.  — 
Tertia  conditio  etiam  hic  locum  habet;  unde  solet  pro  eadem 
re  impetranda  sacrificium  altaris  saepius  offerri.  — Quarta 
conditio,  ut  salutaria  petantur,  hic  similiter  existit,  defectu 
cujus  postulata  saepius  non  impetrantur.  — Ex  iis  quae  in 
hac  quaestione  et  in  4a  diximus,  concludere  licet,  Missam  a 
malo  sacerdote  celebratam,  aeque  valere  ex  opere  operato , ac 
illam  quae  a bono  offertur ; item  aeque  valere  vi  orationum , 
quatenus  eas  nomine  Ecclesiae  sacerdos  offerens  fundit ; at 
nequaquam,  quatenus  orat  ut  privata  persona.  Etenim  certum 
est,  sacerdotis  sanctitatem*  ex  hoc  capite,  in  fructum  impe- 
tratorium  orationis  non  parum  influere;  adeoque  sacerdotem 
bonum  et  sanctum  multo  plus  prodesseEcclesiae,  et  fidelibus, 
pro  quibus  celebrat,  quam  improbum  aut  minus  pium  (4). 

348.  Q.  7°  Quomodo  fructus  sacrificii  distinguuntur?  — 
R.  Fructus  est  effectus  sacrificii  ut  nobis  applicatus:  propi - 
tiatorius  pro  peccatis  expiandis,  satis f actorius  pro  poenis  re- 
mittendis, impetratorius  pro  bonis  tum  spiritualibus  tum 
temporalibus  acquirendis.  — Jam  vero,  4)  ratione  sui,  potest 
reduci  ad  duplicem,  et  solet  distingui  in  satis  factorium  et  im - 
petratorium.  2)  Respectu  eorum  quibus  prodest,  solet  distin- 
gui in  triplicem  portionem  : a)  generalem , quae  obvenit  toti 
Ecclesiae,  imo  toti  mundo,  prout  insinuatur  his  verbis  : Pro 
nostra  et  totius  mundi  salute  in  odorem  suavitatis  ascendat ; ii 

(1)  Cfr  Sporer,  De  Sacramentis , part.  2,  cap.  4,  sect.  2. 

tamen  abundantius  ex  eo  participant,  qui  sacrificio  assistunt, 
aut  aliquo  modo  ad  illud  celebrandum  concurrunt;  b)  specia- 
lem (seu  ministerialem  aut  intentionalem ),  quae  competit  iis, 
pro  quibus  sacerdos  specialiter  intendit  celebrare;  c)  specia- 
lissimam, quae  ipsi  sacerdoti  celebranti  propria  est. 

349.  Q.  8°  Quantus  est  fructus  Sacrificii  Missae?  — R.  Fru- 
ctum sacrificii,  tam  satisfactorium  quam  impetratorium  cer- 
tum et  infallibilem,  seu  ex  opere  operato,  nequaquam  esse 
infinitam,  sed  ad  certam  mensuram  a Christo  determinatum, 
communissima  Doctorum  sententia  est  (i),  praxi  Ecclesiae, 
quae  ad  eumdem  finem  saepe  Sacra  multiplicat,  plane  con- 
sentanea. Ex  hac  sententia  sequitur,  sacrificium  oblatum  pro 
pluribus  minus  prodesse  singulis,  quam  si  pro  uno  tantum 
offerretur.  Non  tamen  pro  numero  adstantium  minor  cuique 
illorum  fructus  provenit.  Adstantes  enim  sunt,  una  cum  sa- 
cerdote, aliqua  ratione  offerentes  (2):  ubi  autem  multiplican- 
tur offerentes,  ibi  censentur  quoque  multiplicari  oblationes 
earumque  fructus.  — Fructus  vero  ex  opere  operantis  indefi- 
nite, cum^psa^devotione  ac  sanctitate  offerentium,  crescere 

330.  Quapropter  ohmibus,  sive  immediate,  sive  mediate 
offerentibus  curandum  est,  ut  maximam,  tam  externam  quam 
internam,  decentiam  ac  pietatem  ad  altare  afferant,  quam 
aliunde  tanti  mysterii  sanctitas  requirit,  secundum  illud  Tri- 
dentini  (3)  monitum:  Quanta  cura  adhibenda  sit , ut  sacrosan- 
ctum Missae  Sacrificium  omni  religionis  cultu  ac  veneratione 
celebretur , quivis  facile  existimare  poterit,  qui  cog i tar it, maledi- 
ctum in  sacris  Litteris  eum  vocari,  qui  facit  opus  Dei  negligen- 
icr.  Quod  si  necessario  fatemur,  nullum  opus  adeo  sanctum  ac 
divinum  a Christi  fidelibus  tractari  posse,  quam  hoc  ipsum  tre- 
mendum mysterium,  quo  vivifica  illa  Hostia,  qua  Deo  Patri  re- 
conciliati sumus,  in  altari  per  sacerdotes  quotidie  immolatur ; 
satis  etiam  apparet,  omnem  operam  et  diligentiam  in  eo  ponen- 
dam esse , ut,  quanta  maxima  fieri  potest,  interiori  cordis  mun- 
ditia et  puritate,  atque  exteriori  devotionis  ac  pietatis  specie, 
peragatur . 

(t)  Cfr  Sporer,  De  Sacr.  part.  2,  cap.  4,  sect.  5 — (2)  Cf.supra  De  ministro, 
quaer.  1 , n.  324.  — (3)  Sess.  22,  Decret.  de  observ.  et  evit.  in  eelcbr.  Missce. 

§1.  Argumentum.  — § II.  Notio  poenitentia.  — § III.  Quaestiones  prcevice  de 
pcenitentice  virtute.  — § IV.  Notio  pcenitentice , ut  est  sacramentum.  — 
§ V.  Doctrina  catholica  de  Poenitentia  et  Indulgentiis.— §V\.  Errores  con- 
trarii. — § VII.  Instrumenta.  — § VIII.  Divisio  Tractatus . 

§ I.  Argumentum. 

4.  In  doctrina  de  sacramentis  quartum  locum  obtinet  Poe- 
nitentia, non  dignitate,  sed  usu  Scholarum,  quem  Concilium 
Tridentinum  (i)  sua  auctoritate  confirmavit.  Et  quidem,  si 
rem  ipsam  spectes,  non  inopportuna  est  illa  collocatio.  Nam 
tria  priora  sacramenta  ordine  invicem  succedunt,  ut  homi- 
nem ad  spiritualis  vitae  consummationem  deducant,  in 
eaque  cum  Christo  intime  unitum  conservent ; hic  autem 
accedit  sacramentorum  genus,  quae  vitam  illam  restaurant. 
Scilicet  post  sacramenta,  quae  spiritualem  hominem  faciunt 
et  perficiunt,  sequuntur  ea,  quae  eumdem  reparant  et  refi- 
ciunt, Poenitentia  nempe  et  Extrema  Unctio. 

2.  Haec  reparationis  sacramenta,  pro  nostra  fragilitate  ac 
magna  Dei  misericordia,  fuere  concessa.  Etenim,  ut  Triden- 
tinum loquitur  (2),  si  ea  in  regeneratis  omnibus  gratitudo  erga 
Deum  esset,  ut  justitiam,  in  Baptismo  ipsius  beneficio  et  gratia 
susceptam,  constanter  tuerentur ; non  fuisset  opus,  aliud  ab  ipso 
Baptismo  sacramentum  ad  peccatorum  remissionem  esse  institu- 
tum. Quoniam  autem  Deus,  dives  in  misericordia,  cognovit 
figmentum  nostrum;  illis  etiam  vitee  remedium  contulit,  qui  sese 
postea  in  peccati  servitutem  et  daemonis  potestatem  tradidissent , 
sacramentum  videlicet  Poenitentiae,  quo  lapsis  post  Baptismum , 
beneficium  mortis  Christi  applicatur. 

(1)  Sess.  7,  can.  I,  et  Sess.  14.—  (2)  Sess.  14,  cap.  1. 

3.  De  hoc  sacramento  Poenitentiae  agendum  nobis  est,  seu 
de  Poenitentia  quatenus  sacramentum  est.  Poenitentia  enim 
dupliciter  spectari  potest  : ut  est  virtus  et  ut  est  sacramen- 
tum; quae  duo  permiscere  non  licet.  Quamvis  enim  sacra- 
mentum Poenitentiae  virtutem  poenitentiae  includat,  ab  hac 
tamen  omnino  distinguitur,  ut  notionum  expositione  pa- 
tebit. 

§ II.  Notio  poenitentiae. 

4.  Poenitentiae  vocabulum,  juxta  etymologiam  probabilio- 
rem, idem  sonat  ac  poenae  tenentia , seu  actio,  qua  quis  delicti 
poenam  luit.  Poenitere , ait  vetus  auctor  (i),  qui  Augustini 
nomine  citari  solet,  est  poenam  tenere , ut  quis  semper  puniat 
in  se  ulciscendo , quod  commisit  peccando . 

5.  Si  spectetur  vocis  signiticatio,  poenitentia  non  est  mera 
resipiscentia , ut  Protestantibus  placet,  quae  in  simplici  vitae 
emendatione  consistat;  — neque  est  merus  dolor:  dolor 
enim  de  quovis  malo  non  est  poenitentia ; sed  est  dolor  de 
culpa  commissa , includens  vindictam  et  resipiscentiam.  Quae 
poenitentiae  notio  ex  ipsis  profanis  scriptoribus  constat.  Ovi- 
dius enim  ait  : 

P cenitet;  et  facto  torqueor  ipse  meo  (2). 

Tullius,  etsi  poenitentiae  nomen  non  usurpet,  vim  tamen 
hujusce  actus  declarat,  cum  scribit  : Ut  Alexandrum  regem 
videmus , qui , cum  interemisset  Clytum  familiarem  suum , vix 
a se  manus  abstinuit  : tanta  fuit  vis  poenitendi  (3). 

6.  Apud  scriptores  sacros  poenitentia  accipitur  tripliciter  : 
1°  pro  virtute,  2°  pro  sacramento  N.  L.,  3°  pro  parte  sacra- 
menti, nempe  satisfactione  injuncta. 

§ III.  Quaestiones  praeviae  de  poenitentiae  virtute. 

1°  Quid  est  poenitentia,  spectata  ut  virtus  ? —2°  Quodnam  est  poeniten- 

tiae  subjectum  ? — 3°  Quodnam  ejus  objectum  materiale  ? — 4°  An 

peccata  jam  remissa  ad  illud  perlinent  ? — 5 0 An  imperfectiones?  — 

(1  )Dc  vera  et  falsa  poenitentia,  cap.  9. — (2)  DePonto , 1. 1,  eleg.  1,  v.6G. 

(3)  Tuscul.  qucest.  1.  4,  sub  finem. 

6°  Quodnam  est  objectum  formale  virtutis  pccnitentixe  ? — 7°  Quinam 
sunt  poenitentiae  actus? — 8°  Quonam  actuum  ordine  gradatim  impius 
ud  perfectam  poenitentiam  adduci  solet  ? — 9°  Quinam  sunt  pceniten - 
lice  effectus  ? — 10°  Qucc  peccata  per  poenitentiam  deleri  possunt  ? — 
11°  Qucenam  poenitentia  requiritur  ad  veniam  ? — 12°  An  poeniten- 
tia ad  remissionem  peccatorum  mortalium  est  necessaria,  et  qualis  ? 
— 45°  An  requiritur  ad  remissionem  venialium,  et  qualis  ? — 
44°  Quodnam  est , inter  poenitentiam  de  mortalibus,  et  poenitentiam  de 
venialibus,  discrimen  ? 

7.  qu#:r.  1°  Quid  est  poenitentia  spectata  ut  virtus?  — 
R.  (i)  — 4)  Poenitentia  est  virtus  vera,  quippe  cui  convenit  vir- 
tutis definitio,  a philosophis  afferri  solita : Habitus,  qui  bonum 
facit  habentem.  — Est  autem  virtus  specialis  et  distincta  a cae- 
teris  : cum  habeat  peculiare  objectum  formale,  reparationem 
peccati;  et  peculiarem  in  suo  objecto  attingendo,  laudem 
ac  difficultatem.  — Specie  sua  est  virtus  moralis , reductive 
pertinens  ad  justitiam  commutativam,  tanquam  ejus  pars  po- 
tentialis.  Pertinet  ad  justitiam,  quatenus  respicit  reparatio- 
nem injuriae  seu  laesionis,  sive  ordini  naturali,  sive  ejus 
auctori,  Deo,  illatae;  non  tamen  est  ipsa  justitia  : quia  justitia 
respicit  perfectam  aequalitatem  rer  ad  rem;  inter  injuriam 
vero  illatam  Deo  et  hominis  compensationem , perfecta 
aequalitas  esse  non  potest.  Quare  poenitentia  est  tantum 
justitiae  pars,  nempe  potentialis , quae  justitiae  subservit,  et 
partim  cum  illa  convenit,  partim  ab  ejus  ratione  deficit.  — 
Poenitentia  quoque  affinis  est  virtuti  religionis;  imo  proba-- 
bile  est,  virtutem  poenitentiae,  quatenus  ejus  actus  est  injuriae 
Deo  illatae  compensatio,  a virtute  religionis  non  distingui ; 
sed  esse  ipsam  virtutem  religionis,  consideratam  prout  ad  hoc 
debitum  Deo  solvendum  inclinat  (2). 

8.  — 2)  Poenitentiae  virtus  potest  sumi  generaliter , et  ut  est 
simpliciter  virtus  moralis;  vel  specialiter , ut  est  virtus  Chri- 
stiana. — Ut  virtus  moralis,  poenitentia  est  virtus  praecise 
inclinans  ad  dolendum  de  peccatis,  cum  emendationis  pro- 
posito. — Ut  virtus  Christiana,  definiri  potest  : Virtus  mora- 
ci) Cf.  infra,  tract.  XIX,  De  virtutibus,  cap.  4,  art.  4,  n.  SI ; cap.  3,  art. 2, 

n.332.—  Theol.  Mechl.  DePoenit.  nn.  1-45. 

(2)  Cf.  Lessius,  in  Part.  3,  q.  85,  art.  3. 

lis  infusa , inclinans  hominem  ad  reparandam  injuriam  Deo  per 
peccatum  illatam.  Ejusque  actus  merito  a Trid.  describitur  : 
Animi  dolor  ac  detestatio  de  peccato  commisso , cum  proposito 
non  peccandi  de  extero  (i).  Dicitur  infusa , h.  e.  supernatura- 
liter  a Deo  data,  in  ipsa  scilicet  justificatione  : quanquam 
etiam  ante  justificationem  actus  poenitentiae  eliciuntur,  gratia 
actuali  tunc  habitum  supplente. 

9.  Q.  2°  Quodnam  est  poenitentiae  subjectum?  — R.  Subje- 
ctum proximum , i.  e.  animae  potentia  in  qua  poenitentia  re- 
sidet, est  voluntas,  seu  appetitus  rationalis.  Quamvis  enim 
peccatum,  de  quo  poenitendum  est,  repraesentet  memoria,  et 
malitiam  ejus  proponat  intellectus  ; voluntatis  tamen  est, 
actus  poenitentiae  elicere  aut  imperare.  — Hinc  sequitur,  poe- 
nitentiam, cum  resideat  in  facultate  rationali  ac  inorganica, 
per  se  ac  necessario  non  requirere  dolorem  sensibilem; 
quamvis  possit,  imo  soleat  in  partem  sensitivam  redundare, 
lacrymas  movere,  etc.  — Dico  commotionem  partis  sensitivae 
non  requiri;  quia  tota  ratio  virtutis  in  voluntate  detestante  ac 
dolente  peccatum,  iliudque  compensare  statuente,  comple- 
tur. — Dico^osse,  imo  solere  dolorem  voluntatis  in  sensibili- 
tatem  redundare  : nimirum  propter  arctam  conjunctionem 
et  naturalem  influxum,  qui  inter  vires  animae  superiores  et 
inferiores  intercedit. 

10.  Quod  spectat  ad  subjectum  remotum  poenitentiae,  i.  e. 
ad  personas  quibus  poenitentia  competit,  haec  virtus,  secun- 
dum illum  actum  qui  est  poenitere,  non  inest  nisi  in  peccato- 
ribus, sive  illi  in  terris,  sive  in  purgatorio  degant ; non  tamen 
in  damnatis.  Ratio  est,  quia  poenitere  proprie  idem  est  ac  de 
suis  peccatis  dolere  propter  Deum,  et  ea  vindicare,  in  ordine 
ad  reconciliationem  vel  consequendam  vel  conservandam.  — 
Hinc  sequitur,  poenitentiam  hoc  modo  non  fuisse  in  Adamo 
innocenti,  nec  in  Christo,  nec  in  B.  Virgine,  nec  esse  in  an- 
gelis, aut  Beatis,  iis  saltem  qui  nunquam  peccaverunt.  Nihi- 
lominus alio  modo,  videlicet  secundum  alios  actus,  virtus 
poenitentiae  illis  quoque  competere  potuit,  et  competit;  qua- 
tenus nempe  peccatum,  a quocumque  commissum  sit,  de- 


(1)  Trid.  Sess.  t4,  cap.  4. 

testantur,  illud  vindicari  exoptant  et  debita  satisfactione  com- 
pensari. 

11.  R.  3°  Quodnam  est  objectum  materiale  poenitentiae?  — 
R.  Est  malum  culpae  si vepeccatum,  tum  mortale  tum  veniale, 
ut  destruendum  vel  vitandum. 

12.  Peccatum  aliud  est  actuale , ipse  actus  peccaminosus  ; 
aliud  habituale , seu  id  quod,  post  actum  peccaminosum  in 
homine  remanens,  illum  reum  et  peccatorem  permanenter 
constituit. 

13.  Peccatum  actuale  est  voluntaria  divinae  legis  trans- 
gressio, habetque  rationem  injuriae  Deo  illatae,  cujus  effectus 
in  peccatore  sunt  tres  praecipui:  macula , culpa  seu  reatus 
culpae , et  reatus  poenae.  — Macula  importat,  ait  S.  Thomas, 
quemdam  defectum  nitoris  in  anima,  propter  recessum  a lu- 
mine rationis  vel  divinae  legis  (i). — Reatus  culpae  est  debitum 
sustinendi  odium  vel  displicentiam  Dei,  quamdiu  ipse  inju- 
riam, sibi  per  peccatum  illatam,  non  condonaverit.  — Reatus 
poenae  est  debitum  subeundae  poenae  pro  peccato.  — Porro  tri- 
plicem hunc  effectum,  non  solum  mortale,  sed  etiam,  licet 
minore  gravitate,  peccatum  veniale  inducit.  Differentiam  inter 
utrumque  explicat  S.  Thomas  (2),  comparando  maculam  pec- 
cati mortalis,  membrorum  vitio,  coloris  defectui  in  substan- 
tia corporis  : mortale  enim  peccatum  gratiam,  quae  est  animae 
decor,  exstinguit.  Maculam  vero  peccati  venialis  comparat 
pulveri  aut  luto,  animae  supervenienti  et  decorem  obscuranti  : 
hoc  enim  peccatum,  instar  luti,  animam  inquinat  dum  rebus 
creatis  plus  satis  intenta  est. 

44.  Dicitur  poenitentiae  objectum  esse  peccatum,  wJ  destruen- 
dum vel  vitandum ; etenim,  si  adaequate  sumatur  secundum 
totam  suam  rationem,  poenitentia  tanquam  objectum  respi- 
oit,  non  solum  peccatum  quod  commissum  est,  sed  etiam 
illud  quod  vitandum  est.  Loquitur  autem  de  peccato  proprio : 
nam  dolere  de  peccatis  aliorum , non  est  proprie  actus  poeni- 
tentiae, sed  charitatis,  quae  peccatum  ut  Deo  injuriosum  et 
proximo  malum  considerat.  — Si  tamen  latissime  sumatur, 
poenitentia  sub  objecto  suo  comprehendit,  non  tantum  pecca- 
tum proprium  sed  etiam  alienum ; nec  tantum  personale, 

(1)  L 2,  q.  86,  art.  2 in  corp.—  (2)  P.  3,  q.  87,  art.  2. 

sed  etiam  originale:  omnem  scilicet  injustitiam  seu  iniqui- 
tatem erga  Deum;  nec  tantum  malum  culpae  ut  abolendum, 
sed  etiam  malum  poenae  ut  amplectendum,  ad  satisfactionem 
pro  peccatov  solvendam. 

15.  Q.  4°  An  peccata  jam  remissa  objectum  sunt  poenitentiae? 
* — Resp.  affirmative:  i)  per  actum  dolorosae  destestationis  et 
retractationis ; sic,  post  vulneris  vel  morbi  curationem,  dolere 
possum,  quod  vulneri  vel  morbo  contrahendo  causam  dede- 
rim. 2)  Per  actum  abundantioris  satisfactionis  et  vindicatio- 
nis, secundum  illud  Ps.  L:  Amplius  lava  me  ab  iniquitate 
mea...  Quoniam  iniquitatem  meam  ego  cognosco,  et  peccatum 
meum  contra  me  est  semper.  Sic  quoque  B.  Petrus  usque  ad 
mortem  flevit  amare  (i). 

16.  Q.  5°  An  imperfectiones  sunt  objectum  poenitentiae?  — 
R.  Quaestio  est  de  imperfectionibus,  prout  distinguuntur  a 
culpa  et  peccato  : quando  quis  v.  g.  omittit  actum  perfectio- 
rem vel  consilii,  ad  quem  non  obligatur.  Hujusmodi  sim- 
plices imperfectiones  non  sunt  objectum  materiale  directum 
poenitentiae,  quae  tantum  circa  culpas  et  offensas  Dei  directe 
versatur.  Possunt  tamen  dici  materia  indirecta ; cum  enim 
imperfectiones,  uberiora  Dei  auxilia  impediendo,  ad  culpam 
aliquo  modo  disponant,  potest  homo,  ex  odio  culpae,  et  eam 
vitandi  studio,  imperfectiones  suas  detestari  ac  retractare, 
earumque  veniam  a Deo,  Deique  pristinam  benevolentiam 
sibi  efflagitare. 

17.  Q.  6°  Quodnam  est  objectum  formale,  seu  motivum virtu- 
tis poenitentiae?  — R.  Est  reparatio  offensae  Dei ; seu,  ut  alii  id 
enuntiant:  est  aequalitas  moralis  cum  Deo;  vel  etiam:  debi- 
tum reparandae  injuriae  Deo  illatae , ejusdemque  vitandae  in  po- 
sterum. Hoc  enim  quasi  proprio  charactere  poenitentiae  virtus 
distinguitur,  quod  tendit  ad  destructionem  peccati  in  quantum 
est  Dei  offensa,  quod  non  pertinet  ad  rationem  alterius  virtu- 
tis (2).  Ideo  Ecclesia  his  verbis  precatur:  Deus,  qui  culpa  of- 
fenderis, poenitentia  placaris. 

18.  Q.  7°  Quinam  sunt  poenitentiae  actus ? — R.Alii  suntm- 
terni,  alii  externi ; et  rursus,  alii  eliciti,  alii  imperati.  • 

( 1 ) Cf . Lugo,  UcPcenit.  disp.  3,  sect.  1.—  (2)  S.Thom.  p.  3,  q.  83,  art  2. 

19.  Actus  poenitentias  internus  est  actus  a voluntate  eli- 
citus, supponens  actum  intellectus  sibi  proportionatum,  et 
ordinarie  habens  sibi  conjunctum  actuum  appetitus  sensitivi, 
tanquam  consequentem.  — Actus  intellectus  suppositus,  est 
cognitio  et  judicium,  quo  homo  agnoscit  peccatum  esse 
malum,  et  illud  se  male  commisisse.  — Actus  voluntatis  sunt 
varii : contritio  .displicentia,  odium,  detestatio,  dolor,  satisfactio, 
quae  respiciunt  praeteritum ; propositum,  quod  respicit  futu- 
rum.— Contritio  praecipuus  poenitentiae  actus  vocatur,  et  alios 
omnes  in  se  una  complectitur.  Displicentia,  et  reliqui  actus 
qui  respiciunt  praeteritum,  sunt  ita  cum  dolore  conjuncti  in 
homine  viatore,  ut  per  modum  unius  reputentur.  Dolor  ta- 
men physice  distinguitur  a praecedentibus,  sicut  effectus  a 
causa  ; similiter  satisfactio,  seu  satisfaciendi  voluntas,  alio- 
rum sequela  est  (i). 

20.  Externi  acius  sunt : confessio  peccatorum,  petitio  ve- 
niae, satisfactio  pro  poena  debita,  ac  proinde  quavis  opera 
satisfactoria,  quibus  illa  satisfactio  impleatur  : ut  sunt  jeju- 
nia, eleemosynae,  etc. 

21.  Eliciti  actus  poenitentiae  vocantur  illi,  qui  ab  hac  vir- 
tute immediate  producuntur.  Hujusmodi  autem  sunt  ple- 
rique  actus  ex  modo  citatis,  praesertim  interni.  — imperati 
vocantur,  qui  immediate  ab  alia  virtute  gignuntur  ex  poeni- 
tentiae imperio.  Hujusmodi  sunt  omnes  actus  poenitentiae 
externi:  ex.  gr.  jejunia,  vigiliae,  infirmorum  cura,  aliaque 
opera  laboriosa,  quae  ex  poenitentiae  spiritu  ad  expianda 
peccata  suscipiuntur.  Item  sacrificium,  oratio,  eleemosy- 
nae, etc.  quatenus  ad  similem  scopum  diriguntur,  seu  ex 
illo  spiritu  usurpantur. 

22.  Q.  8°  Quonam  actuum  ordine  gradatim  impius  ad  perfe- 
ctam poenitentiam  adduci  solet? — R.  Haec  est  completa  actuum 
series:  i)  primum  poenitentiae  principium  estexcitatio divina, 
seu  gratia  praeveniens  efficax,  gratis  animae  immissa,  quae 
est  operatio  Dei  convertentis  cor,  juxta  illud  Thren.  ult.  : 
Converte  nos,  Domine,  ad  te,  et  convertemur  (2) ; — 2)  Deinde  se- 
quitur motus  fidei ; — 3)  motus  timoris  servilis,  i.  e.  timor  poe- 

(1)  Cf.  Lugo,  disp  4,  sect.  1,  n.  3.  — Suar.  tom.  19,  De  Panit.,  disp.3f 
sect.  4. — ^2)  Cf.  supra  tract.  Le  yrat.  n.  94seqq. 

narum; — 4)  spes  veniae  per  Christum  consequendae; — 5)  mo- 
tus charitatis,  quo  peccatum  secundum  seipsum  displicet, 
et  non  jam  propter  poenas  ; — 6)  motus  timoris  filialis,  quo 
quis  ex  amore  veretur  separari  a Deo  tanquam  a patre : qui- 
bus tandem  motibus  impellitur  animus  ad  actum  poeniten- 
tiae voluntarium  eliciendum,  ut  peccatum  emendet.  Atque 
ita  fit,  ut  actus  poenitentiae  a timore  quidem  servili  oriatur, 
tanquam  a principio  primo  inter  ea,  quae  ex  parte  affectus 
ad  poenitentiam  conducunt ; a filiali  autem,  tanquam  a prin- 
cipio proximo  (1). 

23.  Notandum  circa  praefatos  actus,  qui  sunt  quasi  poeni- 
tentiae inchoationes,  4)  eos  non  ita  esse  necessarios,  ut  omnes 
et  singuli,  saltem  formaliter  et  explicite,  poenitentiae  actui 
completo  praemitti  debeant.  Etenim,  excepto  praevenientis 
gratiae  motu,  qui  semper  est  formaliter  necessarius,  reliqui 
motus  vel  actus  possunt  virtualiter  comprehendi  in  actu 
completo  poenitentiae,  per  gratiam  Dei  elicito:  Facile  est 
enim  in  oculis  Dei  subito  honestare  pauperem.  Eccli.  XI,  23* 
Imo  non  semper  timor  servilis,  ne  virtualis  quidem,  ne- 
cessarius est;  quia  fieri  interdum  potest,  ut  quis,  sine 
metu  ullo  damnationis,  ex  consideratione  et  amore  divinae 
bonitatis  convertatur  : ut  Paulo  et  Magdalenae  videtur  con- 
tigisse. 

24.  Not.  2)  Poenitentiae  actum,  seu  dolorem  de  peccatis, 
vel  ex  solo  timore  poenarum,  vel  ex  solo  timore  filiali,  vel  ex 
utroque  simul  posse  elici. 

25.  Not.  3)  Varios  poenitentiae  actus  ac  motus  excitari  atque 
foveri  posse  variis  considerationibus,  quibus  poenitendi 
motiva  coram  oculis  animae  proponuntur ; quorum  alia  sa- 
lutarem incutere  timorem,  alia  fovere  fiduciam,  alia  amorem 
Dei,  alia  demum  directe  peccati  detestationem  producere 
nata  sunt. 

26.  Q.  9°  Quinam  sunt  poenitentiae  e/Je§tus  ? — R.  Generalis 
poenitentiae  effectus,  peccati  nempe  abolitio,  tres  effectus 
partiales  complectitur,  qui  sunt : 1)  remissio  culpae,  2)  remis- 
sio poenae,  3)  restitutio  meritorum. 

(i)  Cf.  S.  Thom.  p.  3,  q.  85,  art.  5 et  6. 

27.  Q.  10.  Quaenam  peccata  per  poenitentiam  deleri  possunt  ? 
— R.  Omnia  : non  tantum  venialia,  sed  etiam  mortalia  quan- 
tumvis enormia.  Etenim  ex  una  parte,  Deus  dat  omnibus 
gratiam  sufficientem  ad  poenitendum;  et  ex  altera,  pceniten- 
tibus  veniam  promittit  : Convertimini  et  agite  poenitentiam 
ab  omnibus  iniquitatibus  vestris , et  non  erit  vobis  in  ruinam 
iniquitas.  Ezech.  XVIII,  30.  — Si  impius  egerit  poeniten- 
tiam... omnium  iniquitatum  ejus , quas  operatus  est , non  recor- 
dabor. Ibid.  21.  — Matth.  XI,  28  : Venite  ad  me  omnes , qui 
laboratis  et  onerati  estis , et  ego  rejiciam  vos.  — Quare  merito 
S.  Thomas  ait  : Dicere  quod  aliquod  peccatum  sit  in  hac  vita , 
de  quo  quis  poenitere  non  possit , erroneum  est  (l).  Imo  non  de- 
sunt Theologi  qui  id  asserant  esse  de  fide , cum  e Scriptura 
et  Patrum  doctrina  clarissime  pateat.  — Non  tamen  potest 
per  poenitentiam  unum  peccatum  mortale  remitti,  alio  non 
condonato ; cum  nequeat  vel  de  uno  mortali  vera  poeniten- 
tia concipi,  quin  de  omnibus  ob  idem  motivum  concipia- 
tur. 

28.  Q.  11°  Queenam  poenitentia  requiritur  ad  veniam?  — 
II.  t)  Generatim  requiritur  poenitentia  vera,  et  aliquomodo 
proportionata,  tum  gravitati,  tum  numero  peccatorum.  Con- 
vertimini ad  me  in  toto  corde  vestro , in  jejunio , et  in  fletu,  et 
in  planctu;  et  scindite  corda  vestra  et  non  vestimenta  vestra. 
!oel.  II,  12. — Facite  fructum  dignum  poenitentiae . Matth.  III,  8. 

29.  — 2)  Speciatim  alia  requiritur  poenitentia  de  peccatis 
venialibus,  alia  de  mortalibus;  et  rursus,  alia  in  sacramento, 
alia  extra  sacramentum  (2). 

30.  Q.  12°  An  poenitentia  ad  remissionem  mortalium  est 
necessaria , et  qualis? — R.  1°  Sicut  poenitentia  ad  remissio- 
nem omnium  peccatorum  mortalium  valet,  ita  etiam  est 
necessaria.  Necessitas  autem  ista  considerari  potest  duplici- 
ter : 4)  absolute , cum  quaeritur,  an  Deus  de  potentia  abso- 
luta possit  peccatum  homini  condonare,  nullam  homine 
poenitentiam  agente  sive  formalem  sive  virtualem,  et  per  hoc 
solum  quod  velit  illud  peccatori  remittere.  Cui  quaestioni 
videtur  respondendum  affirmative  : quia  in  hac  condona- 
ti) P.  3,  q.  86,  art.  1.  — (2)  Infra,  cap.  2,  ait.  2,  nn.  150,  151. 

tione  nulla  apparet  implicantia.  Quod  si  S.  Thomas  (i)  id 
fieri  non  posse  dicit,  censeri  non  absurde  potest  de  lege 
ordinaria  locutus.  2)  Relative ; cum  quaeritur  utrum  de  ordi- 
naria Dei  lege,  quae  in  praesenti  providentia  obtinet,  possit 
peccatum  actuale  remitti  absque  poenitentia ; et  respondetur 
negative  : poenitentia  adultis  omnibus  necessaria  est  de  necessi- 
tate medii  ad  salutem . Quod  fide  certum  est,  ut  patet  ex  Trid. 
Sess.  14,  cap.  1 : Fuit  poenitentia  universis  hominibus  qui  se 
peccato  aliquo  mortali  inquinassent , quovis  tempore  ad  gratiam 
et  justitiam  assequendam  necessaria.  Quae  doctrina  probatur 
ex  Scriptura,  PP.  et  ratione,  a)  Eccl.  II,  22  : Si  poenitentiam 
non  egerimus , incidemus  in  manus  Domini.  — Luc.  XIII,  3 : 
Nisi  poenitentiam  habueritis , omnes  similiter  peribitis.  — 
b)  S.  Ambrosius  : Peccatum  non  tollitur,  nisi  lacrymis  et  poeni- 
tentia. Epist.  28.  — c)  Idem  omnium  saeculorum  persuasio 
confirmat.  Quis  enim  unquam  docuit  peccatorem  Deo  recon- 
ciliari, absque  odio  et  detestatione  delicti?  Hinc  optime 
S.  Augustinus  ait : Posse  quidem  aliquem  dicere,  se  non  peccare; 
at  nullam  esse  barbariem,  quae  dicere  audeat  non  esse  poeniten- 
dum, si  peccaverit.  De  duab.  anim.  — Poenitentiae  necessita- 
tem hoc  modo  declarat  S.  Thomas  : Offensa  peccati  mortalis 
procedit  ex  hoc , quod  voluntas  hominis  est  aversa  a Deo  per  con- 
versionem ad  aliquod  bonum  commutabile  : unde  requiritur  ad 
remissionem  divinae  offensae,  quod  voluntas  hominis  sic  immute- 
tur, ut  convertatur  ad  Deum  cum  detestatione  conversionis  prae- 
dictae et  proposito  emendandi  (2 }. 

31.  2°  Quod  spectat  ad  qualitatem  actus  poenitentiae  requi- 
siti, respondendum  : -i)  seclusa  actuali  sacramenti  susce- 
ptione, requiritur  ille  poenitentiae  actus,  qui  vocatur  contritio 
perfecta  (3). — 2)  Hujusmodi  actus  debet  esse  per  se  formalis ; 
per  accidens  vero,  sufficere  potest  virtualis , i.  e.  qui  contine- 
tur in  virtute  charitatis  perfectae,  vi  cujus  homo  poenitentiae 
actum  seu  contritionem  formalem  eliceret,  si  tunc  peccata 
memoriae  occurrerent. 

32.  Q.  13°  An  poenitentia  requiritur  ad  remissionem  venia- 
lium, et  qualis?  — R.i)  Ad  remissionem  peccati  vel  levissimi* 
omnino  poenitentia  requiritur.  Scriptura  enim  generaliter 

(1)P.  3,q.  36,  art.  2.— (2)  Q.  86,  a.  2.— (3)  Infra,  cap.  2,  arL  2,  n.  129. 

poenitentiam,  ad  quodvis  peccatum  abolendum,  postulat; 
e!  aliunde  rationi  consentaneum  videtur,  ut  nulla  voluntaria 
Dei  offensa,  sine  voluntaria  ejus  retractatione,  quae  actus 
poenitentiae  est,  remittatur;  neque  vere  dignus  est  venia, 
quem  culpae  suae,  utut  levis,  minime  poeniteat.  Hinc  S.  Au- 
gustinus ait : Nec  quemquam  putes  ab  errore  ad  veritatem , vel 
a quocumque  seu  magno  seu  parvo  peccato  ad  correctionem , sine 
poenitentia  posse  transire.  Epist.  93. 

33.  — 2)  Ad  qualitatem  poenitentiae  quod  attinet,  qua3  ad 
remissionem  venialium  requiritur,  a)  praesupponendum  est, 
veniale  peccatori  non  remitti,  nisi  mortale  simul  remittatur. 
Sine  habitu  gratiae,  ait  S.  Thomas  (l),  nullum  peccatum  mor- 
tale vel  veniale  remittitur.  Congruum  enim  est,  Deum  ne  le- 
vem quidem  injuriam  inimico  suo  condonare,  quamdiu 
inimicus  esse  non  desinit.  Potest  e contra  mortale  remitti, 
quin  veniale  remittatur  (2). 

34.  b)  Poenitentia  de  venialibus  ad  remissionem  requisita, 
non  est  contritio  perfecta;  sed,  juxta  Suarez  (3)  et  plures, 
attritio,  vel  aliqua  displicentia  sufficit;  modo  tamen  haec, 
si  de  remissione  extra  sacramentum  obtinenda  sermo  sit, 
in  solo  metu  purgatorii,  aut  sola  turpitudine  cujusque  ve- 
nialis propria,  non  fundetur;  sed  in  motivis  nobilioribus: 
v.  gr.  quod  venialia  obedientiam  et  reverentiam  Deo  etiam 
in  minimis  debitam  laedant,  quod  possessionem  Dei  retar- 
dent, ejus  cultum  imminuant,  etc.  Sic  Platel  ex  mente 
aliorum  Doctorum  sententiam  Suarezii  limitandam  esse 
existimat. 

35.  c)  Nec  requiritur  ut  illa  attritio  sit  formalis  ; sufficit 
virtualis,  quae  sive  in  actu  charitatis,  sive  in  alio  pio  motu, 
repugnantiam  cum  venialibus  habente,  includitur.  Neces- 
saria est,  inquit  S.  Thomas  (4),  quaedam  virtualis  displicentia , 
puta  cum  aliquis  hoc  modo  fertur  secundum  affectum  in  Deum 
ct  res  divinas , ut  quidquid  sibi  occurreret , quod  eum  ab  hoc  motu 
retardaret , displiceret  ei , et  doleret  se  hoc  commisisse , etiamsi 

(1)  P.  5,  87,  art.  4.  — (2)  Cf.  Lugo,  De  Pcenit.  disp.  9,  sect.  2. 

(3)  Suar.  t.  19,  De  Pcenit  disp.  11,  sect.  3.—  Lugo,ibid.  disp.  9,  sect.  2. 
— S.  Thoni.  p 3,  q.  87,  art.  4. — Cf.  Platel,  De  Pcenit  n.  573  seq. 

(4)  P.  3,  q.  87,  art.  1 in  corp. 

actu  de  illo  non  cogitaret.  Haic  intclligenda  sunt  generaliter, 
i.  e.  de  remissione  venialium,  quae  sive  absque  susceptione 
sive  in  susceptione  alicujus  sacramenti,  v.  g.  Eucharistiae, 
obtineatur.  Ut  autem  per  sacramentum  Poenitentiae,  seu  sa- 
cramentalem  absolutionem,  ex  opere  operato  remittantur, 
attritionis  actus  formalis  requiritur,  ut  explicabitur  infra. 

36.  Q.  14°  Quodnam  est  inter  poenitentiam  de  peccatis  mor- 
talibus, et  poenitentiam  de  venialibus  discrimen?  — R.  Discri- 
men est  multiplex  : i)  Quoniam  poenitentia  debet  esse  pro- 
portionata  delicto,  major  esse  debet  de  mortali  quam  de 
veniali.  2)  De  morlali  poenitentia  per  se  debet  esse  formalis, 
de  veniali  per  se  sufficit  virtualis.  3)  Vera  poenitentia  de  mor- 
tali ad  omnia  mortalia  extenditur  ; de  venialibus  non  item  : 
potest  enim  quispiam  de  uno  veniali  vere,  licet  non  perfecte, 
poenitere,  quin  poeniteat  de  altero  : saltem  si  hoc  ad  diversam 
speciem  aut  conditionem  pertineat.  4)  Unum  mortale  nequit 
remitti  manentibus  aliis  ; veniale  vero  unum  remitti  potest, 
quin  caetera,  quae  diversae  speciei  aut  conditionis  sunt,  pari- 
ter condonentur.  5)  In  nova  Lege,  vera  poenitentia  de  mor- 
talibus aliquo  modo  conjuncta  esse  debet  cum  sacramento; 
poenitentia  vero  de  venialibus  per  se  nullo  modo  a sacra- 
mento dependet. 

37.  Nota.  Nunc  de  reliquis  virtutis  poenitentiae  effectibus, 
remissione  poenarum,  restitutione  meritorum  et  sublatione 
reliquiarum  peccati  agendum  nobis  esset  : nisi  haec  cum  sa- 
cramento Poenitentiae  tam  arcte  conjungerentur,  ut  opportu- 
nius una  cum  sacramento  tractanda  videantur. 

§ iV.  Notio  poenitentiae  ut  est  sacramentum. 

38.  Poenitentia  spectata  ut  sacramentum,  definitur  : Sa- 
cramentum N.  L.,  quo  baptizatis  relapsis , contritis  et  confes- 
sis, a sacerdote  jurisdictionem  habente , absolutio  peccatorum 
impertitur;  sive,  ut  alii  ponunt,  quo  gratia , de  se  remissiva 
peccatorum , confertur. 

39.  Hoc  sacramentum  vocatur  a Patribus  : Poenitentia 
f.uTuvoiu, — confessio,  ilopoxoyviris, — absolutio,  ut  a Tertulliano 
cum  dicit : An  melius  est  damnatum  latere , quam  palam  absolvi? 
De  Poenit.  c.  10;  — reconciliatio,  — secundum  Baptisma , — 

laboriosum  Baptisma , — secunda  post  naufragium  tabula.  Ita 
Hieronymus,  Ambrosius,  Tertullianus  (i).  — Apud  recentio- 
res,  vocatur  quoque  sacrum  Tribunal , Tribunal  misericordis e 
Sacramentum  reconciliationis , etc. 

40.  Sacramentum  Poenitentiae  in  Y.  T.  variis  purificationi- 
bus et  expiationibus  Legis  figurabatur. 

41.  Poenitentia,  dum  tollit  peccata,  non  semper  tollit 
omnem  poenam  peccatis  debitam.  Quae  poena  residua,  per 
Indulgentias  praesertim,  redimi  potest.  Quare  tractatui  de 
Poenitentia  solet,  tanquam  appendix,  quaestio  de  Indulgen- 
tiis subjungi. 

§ V.  Summa  doctrinae  catholicae  de  Poenitentia  et  Indulgentiis. 

42.  I.  Christus  Dominus  Ecclesiae  suae  dedit  potestatem 
Clavium,  qua  sacerdotes  omnia  peccata  remittere  possint, 
actu  judiciali,  in  Poenitentia,  vero  N.  L.  sacramento  ; quod 
quidem  necessarium  salutis  medium  est  iis,  qui  post  Bapti- 
smum mortaliter  peccant. 

43.  Ad  Poenitentiae  sacramentum  conficiendumconcurrunt, 
cum  absolutione  legitima  sacerdotis,  tres  poenitentis  actus  : 
contritio,  confessio,  satisfactio. 

44.  Contritio  est  animi  dolor  et  detestatio  de  peccato  com- 
misso, cum  proposito  non  peccandi  de  caetero.  Igitur  non 
solum  cessationem  a peccato,  et  vitae  novae  propositum  atque 
inchoationem,  sed  veteris  etiam  odium  continet. 

45.  Porro  etsi  contriiionem  hanc  aliquando  charitate 
perfectam  esse  contingat,  hominemque  Deo  reconciliare, 
priusquam  hoc  sacramentum  actu  suscipiatur;  ipsa  ni- 
hilominus reconciliatio  tali  contritioni,  sine  sacramenti 
voto,  quod  in  contritione  ipsa  includitur,  non  est  adscri- 
benda. 

46.  Illa  vera  contritio  imperfecta , quae  attritio  dicitur,  quo- 
niam vel  ex  turpitudinis  peccati  consideratione,  vel  ex  ge- 
hennae et  poenarum  metu  communiter  concipitur,  est  donum 
moventis  Spiritus  sancti,  et  ad  Dei  gratiam  sanctificantem  in 
sacramento  Poenitentiae  impetrandam  disponit.  Quae  disposU 

(1)  Cfr  Bellarm.  De  Pamit.  lib.  I,  c.  13. 

tio,  ad  dolorem  quod  attinet,  juxta  communem  DD.  senten- 
tiam, sufficiens  et  proxima  est ; adeo  ut  ad  sacramentum  hoc 
valide  ac  fructuose  recipiendum,  nullus  dolor  attritione  illa 
major  seu  nobilior,  per  se  requiratur. 

47.  In  sacramento  Poenitentiae,  ad  remissionem  peccato- 
rum, necessarium  jure  Divino  est,  confiteri  omnia  et  singula 
peccata  mortalia,  etiam  occulta,  quorum  memoria  cum 
debita  et  diligenti  praemeditatione  habeatur,  nec  non  cir- 
cumstantias quae  peccati  speciem  mutant.  — Confessio  autem 
peccatorum  venialium  utilis,  et  piorum  usui  consen- 
tanea. 

48.  Absolutio  sacramentalis  non  est  nudum  ministerium 
pronuntiandi  et  declarandi  remissa  esse  peccata  confitenti ; 
sed  est  actus  judicialis.  — Soli  sacerdotes  jurisdictionem 
habentes  ministri  sunt  absolutionis  : at  Episcopi,  per  casuum 
reservationem,  possunt  impedire,  quominus  sacerdos  vere 
absolvat. 

49.  Satisfactio , quae  poenitentia  sacramentalis  vulgo  appel- 
latur, salubris  et  conveniens  a ministris  Poenitentiae  potest 
et  debet  pcenitentibus  imponi. 

50.  II.  De  indulgentiis.  In  sacramento  Poenitentiae  non  tota 
simul  poena  cum  culpa  semper  a Deo  remittitur;  sed  plerum- 
que, poena  aeterna  per  virtutem  Clavium  sublata,  remanet 
poena  temporalis  exsolvenda.  Haec  autem  solutio  fieri  potest 
ex  thesauro  Indulgentiarum,  qui  est  in  Ecclesia,  constans  ex 
meritis  Christi  et  Sanctorum.  Habet  enim  Ecclesia  potesta- 
tem concedendi  Indulgentias ; earumque  usus  populo  Chri- 
stiano est  maxime  salutaris ; ut  quae  liberant  hominem  a 
reatu  poenae,  non  tantum  coram  hominibus  sed  etiam  co- 
ram Deo;  et  defunctis  per  modum. suffragii  applicari  pos- 
sunt. 

§ VI.  Errores  contrarii. 

51.  I.  Circa  Poenitentiam.  Protestantes  omnium  primi,  si 
quosdam  obscuriores  ex  veteribus  sectarios  excipias,  hoc 
sacramentum  negarunt.  Confessio  quidem  Augustana  admit- 
tit Absolutionem  privatam,  quam  et  sacramentum  nominat: 
sed  confessio  singulorum  peccatorum  nihilominus  a pleris- 


INTRODUCTIO. 


307 


que  Protestantibus  habetur  ut  institutio  ecclesiastica,  et 
inutilis ; quia,  aiunt,  impossibilis  est.  — Calvinus  quidem 
confessionem  utilem  esse  fatetur,  sed  negatesse  necessariam. 
— Dicunt  passim,  Poenitentiam  esse  recordationem  Baptismi, 
neque  ab  eo  distingui. 

52.  Veteres  Montanistae  et  Novatiani  potestatem  Clavium 
coarctabant.  Montanisto  docebant,  graviora  quaedam  peccata 
scilicet  idololatriam,  homicidium,  moechiam,  non  posse  re- 
mitti. Novatianus  et  Novatus  facultatem  absolvendi  in  perse- 
cutione lapsos,  Ecclesiae  denegabant.  Eorum  vero  asseclae 
nullam  potestatem  remittendi  peccati  mortalis,  post  Bapti- 
smum commissi,  agnoscebant. 

53.  Donatistae  asserebant,  invalidam  esse  absolutionem 
datam  Traditoribus ; — Luciferiani  lapsis  clericis  omnem 
absolutionem  negabant. 

54.  Wicleff  confessionem  necessariam  esse  negavit,  quo- 
tiescumque adest  perfecta  contritio. 

55.  Janseniani  et  Baiani  dicunt,  contritionem  perfectam 
sine  sacramento  actuali  non  justificare.  — Janseniani  im- 
probant quoque  usum  confitendi  venialia. 

56.  Petrus  de  Osma , etiam  post  Concilii  Later  IV  decreta, 
audaces  quorumdam  Scholasticorum  (i)  opiniones  protulit, 
docens,  contritionem  sine  ordine  ad  Claves,  efficere  remis- 
sionem peccatorum ; — confessionem  singulorum  peccato- 
rum institutionis  divinas  non  esse.  Quas  propositiones  da- 
mnavit Sixtus  IV  (1479). 

57.  Cathari  et  Beguardi  confessionem,  ex  odio  hierarchico 
auctoritatis,  respuerunt ; quod  etiam  Waldenses  et  Wicleffito 
prostiterunt. 


(1)  Petrus  Lombardus,  (Sent.  4,  dist.  18),  el  Petrus  Pictaviensis  (Ceilier. 
Hist.  des  antiq.  cccles.  t.  23,  p.  56,)  dixerunt,  peccata  in  sacramento  remitti 
a Deo;  a sacerdotibus  vero  remissa  vel  retenta  esse  declarari : quae  placita 
Richardusa  S.  Victore  ( Tract . de  potest,  ligandi  atque  solvendi) , confutavit. 
— Ab  errore  tamen  Protestanlium  non  parum  distabat  Magister  Seni.,  cum 
sacerdotis  absolutionem,  non  ut  nudum  ministerium  remissionem  decla- 
randi haberet;  sedeam  talem  esse  diceret,  per  quam  vere  remitteretur 
poena  temporalis. — Abailardus  turpius  erravit,  contendens  potestatem  cla- 
vium datam  fuisse  Apostolis  tantum  personaliter,  nec  ad  eorum  successores 
transmittendam.  Quem  errorem  cum  reliquis  retractare  coactus  est. 


308 


TRACT.  XIV.  DE  POENITENTIA. 


58.  II.  Circa  Indulgentias.  Indulgentiis  adversati  sunt  Mon- 
tanistae,  Waldenses,  Wicleffitae,  Protestantes,  qui  potestatem 
eas  concedendi  Ecclesiae  denegarunt.  — Janseniani  autem 
et  Neoterici  non  pauci,  germanam  Indulgentiarum  notionem 
temerarunt,  eas  ad  solam  poenitentiae  canonicae  relaxationem 
coarctando,  veluti  Scholasticorum  commentum  traducendo, 
et  valere  pro  defunctis  negando. 

§ VII.  Instrumenta. 

59.  I.  Patres,  qui  praecipue  de  hoc  sacramento  testimonia 
suppeditant,  sunt:  Tertullianus , libro  De  Poenitentia ; — Cy- 
prianus, lib.  De  Lapsis ; — Chrysost .,  De  Sacerdotio,  libro III  ' 
— nec  non  illi,  qui  pugnaverunt  contra  Montanistas  et 
Novatianos,  praesertim:  Alhanasius , libris  adversus  Novat., 
quorum  fragmenta  exstant  apud  Galland.  t.  5,  p.  213,  seqq.; 
Ambrosius , De  Poenitentia;  — Padanus , Epistolis  ad  Sympro- 
nianum. 

60.  II.  Instrumenta  canonica  sunt  praecipue  duo:  Concilii 
Flor.  Decretum  pro  Armenis,  et  Concilii  Trid.  Sessione  14 
canones  15,  ac  Sess.  25  Decretum  de  Indulgentiis . — His  addi 
possunt  Baii  Propositiones  damnatde  a Pio  V : 51,  32,  70,  71, 
58:  Quesnelli  a Clem.  XI:  60,  61,  62:  Pistoriensium  a 
Pio  VI : 37,  39. 

61.  — CONCILII  FLORENTINI  DECRETUM. 

Quartum  sacramentum  est  Poenitentia,  cujus  quasi  materia  sunt  actus 
poenitentis  qui  in  tres  distinguuntur  partes  : quarum  prima  est  cordis  con- 
tritio ; ad  quam  pertinet  ut  doteat  de  peccato  commisso  cum  proposito  non 
peccandi  de  ccetero.  Secunda  est  oris  confessio;  ad  quam  pertinet , ut  pecca- 
tor omnia  peccata , quorum  memoriam  habet , suo  sacerdoti  confiteatur  inte- 
graliter.  Tertia  est  satisfactio  pro  peccatis  secundum  arbitrium  sacerdotis  ; 
quae  quidem  praecipue  fit  per  orationem , jejunium  et  eleemosynam.  Forma 
hujus  sacramenti  sunt  verba  absolutionis , quae  sacerdos  profert  cum  dicit  : 
Ego  te  absolvo,  etc.  Minister  hujus  sacramenti  est  sacerdos , habens  auctori- 
tatem absolvendi , vel  ordinariam,  vel  ex  commissione  superioris.  Effectus 
hujus  sacramenti  est  absolutio  a peccatis. 

62.  — CONCILII  TRIDENTIN!  CANONES. 

Can.  \.  Si  quis  dixerit,  in  catholica  Ecclesia  Poenitentiam  non  esse  vere 
et  proprie  sacramentum,  pro  fidelibus,  quoties  post  Baptismum  in  peccata 
labuntur,  ipsi  Deo  reconciliandis,  a Christo  Domino  nostro  institutum;  ana- 
thema sit. 

Can.  2.  Si  quis  sacramenta  confundens,  ipsum  Baptismum , Poenitentiae 
sacramentum  esse  dixerit,  quasi  haec  duo  sacramenta  distincta  non  sint ; 
atque  ideo  Poenitentiam  non  recte  secundam  post  naufragium  tabulam  ap- 
pellari ; anathema  sil. 

Can.  3.  Si  quis  dixerit , verba  illa  Domini  Salvatoris  : Accipite  Spiritum 
sanctum  : quorum  remiseritis  peccata,  remittuntur  eis,  et  quorum  retinue- 
ritis, retenta  sunt  : non  esse  intelligenda  de  potestate  remittendi  et  reti- 
nendi peccata  in  sacramento  Poenitentiae,  sicut  Ecclesia  catholica  ab  initio 
semper  intellexit;  detorserit  autem,  contra  institutionem  hujus  sacramenti, 
ad  auctoritatem  praedicandi  Euangelium  ; anathema  sit. 

Can.  A.  Si  quis  negaverit,  ad  integram  et  perfectam  peccatorum  remis- 
sionem, requiri  tres  actus  in  pcenitenle,  quasi  materiam  sacramenti  Poeni- 
tentiae, videlicet  Contritionem , Confessionem  et  Satisfactionem,  quoe  tres 
Poenitentice  partes  dicuntur;  aut  dixirit,  duas  tantum  esse  poenitentia  par- 
tes, terrores  scilicet  incussos  conscientiae , agnito  peccato,  et  fidem  conce- 
ptam ex  Evangelio,  vel  absolutione  qua  credit  quis  sibi  per  Christum  remissa 
peccata  ; anathema  sit. 

Can.  5.  Si  quis  dixerit,  eam  contritionem,  quoe  paratur  per  discussionem, 
collectionem  et  detestationem  peccatorum,  qua  quis  recogitat  annos  suos  in 
amaritudine  animae  suce,  ponderando  peccatorum  suorum  gravitatem,  mul- 
titudinem, foeditatem , amissionem  aeternae  beatitudinis,  et  oeternce  damna- 
tionis incursum,  cum  proposito  melioris  vitae, non  esse  verum  et  utilem  dolo- 
rem, nec  praeparare  ad  gratiam,  sed  facere  hominem  hypocritam,  et  magis 
peccatorem;  demum  illam  esse  dolorem  coactum,  et  non  liberum  ac  volunta- 
rium ; anathema  sit 

Can.  6.  Si  quis  negaverit , Confessionem  sacramentalem  vel  institutam, 
vel  ad  salutem  necessariam  esse  jure  divino ; aut  dixerit,  modum  secrete 
confitendi  soli  sacerdoti,  quem  Ecclesia  catholica  ab  initio  semper  observavit 
et  observat,  alienum  esse  ab  institutione  et  mandato  Christi,  et  inventum 
esse  humanum  ; anathema  sit. 

Can.  7.  Si  quis  dixerit , in  sacramento  Poenitentice  ad  remissionem  pecca- 
torum necessarium  non  esse  jure  divino , confiteri  omnia  et  singula  peccata 
mortalia,  quorum  memoria  cnm  debita  et  diligenti  praemeditatione  habeatur, 


310 


TRACT.  XIV.  DE  POENITENTIA. 


etiam  occulta , et  quas  sunt  contra  duo  ultima  Decalogi  praecepta,  et  circum- 
stantias, quos  peccati  speciem  mutant  ; sed  eam  confessionem  tantum  esse 
utilem  ad  erudiendum  et  consolandum  pcenitcntem,  et  olim  observatam  fuisse 
tantum  ad  satisfactionem  canonicam  imponendam  ; aut  dixerit , eos,  qui 
omnia  peccata  confiteri  student,  nihil  relinquere  velle  divinae  misericordiae 
ignoscendum  ; aut  demum , non  licere  confiteri  peccata  venialia  ; anathema 
sit. 

Can.  8.  Si  quis  dixerit,  Confessionem  omnium  peccatorum,  qualem  Eccle- 
sia servat , esse  impossibilem , et  traditionem  humanam  a piis  abolendam  ; 
aut  ad  eam  non  teneri  omnes  et  singulos  utriusque  sexus  Christi  fideles , 
juxta  magni  Concilii  Lateranensis  constitutionem,  semel  in  anno,  et  ob  id 
suadendum  esse  Christi  fidelibus,  ut  non  confiteantur  tempore  Quadragesi- 
mas ; anathema  sit. 

Can.  9.  Si  quis  dixerit , Absolutionem  sacramentalem  sacerdotis  non  esse 
actum  judicialem,  sed  nudum  ministerium  pronuntiandi  et  declarandi  re- 
missa esse  peccata  confitenti  : modo  tantum  credat  se  esse  absolutum  : aut 
sacerdos  non  serio , sed  joco  absolvat;  aut  dixerit,  non  requiri  Confessionem 
poenitentis , ut  sacerdos  eum  absolvere  possit ; anathema  sit. 

Can.  10.  Si  quis  dixerit , sacerdotes,  qui  in  peccato  mortali  sunt,  potesta- 
tem ligandi  et  solvendi  non  habere  ; aut  non  solos  sacerdotes  esse  ministros 
Absolutionis,  sed  omnibus  et  singulis  Christi  fidelibus  esse  dictum  : Quce  ■ 
cumque  ligaveritis  super  terram,  erunt  ligata  et  in  coelo ; et  qucecumque  sol- 
veritis super  terram,  erunt  soluta  et  in  coelo ; et  : Quorum  remiseritis  pec- 
cata,remittuntur  eis ; et  quorum  retinuerit  is,  retenta  sunt:  quorum  verborum 
virtute  quilibet  absolvere  possit  ^ peccata ; publica  quidem  per  cornplionem 
dunlaxat,  si  correptus  acquieverit ; secreta  vero  per  spontaneam  confessio- 
nem ; anathema  sit. 

Can.  11.  Si  quis  dixerit,  Episcopos  non  habere  jus  reservandi  sibi  ca* 
sus,  nisi  quoad  externam  politiam,  atque  ideo  casuum  reservationem  non 
prohibere,  quominus  sacerdos  a reservatis  vere  absolvat;  anathema 
sit. 

Can.  12.  Si  quis  dixerit , totam  poenam  simul  cupi  culpa  remitti  semper  a 
Deo,  satisfactionemque  poenitentiam  non  esse  aliam  quam  fidem , qua  appre- 
hendunt Christum  pro  eis  satisfecisse  ; anathema  sit. 

Can.  13.  Si  quis  dixerit,  pro  peccatis , quoad  poenam  temporalem , minime 
Deo  per  Christi  merita  satisfieri  poenis  ab  eo  inflictis  et  patienter  toleratis , 
vel  a sacerdote  injunctis,  sed  neque  sponte  susceptis,  ut  jejuniis,  orationi- 
bus, eleemosynis,  vel  aliis  etiam  pietatis  operibus,  atque  ideo  optimam  poeni- 
tentiam esse  tantum  novam  vitam  ; anathema  sit. 

Can.  14.  Si  quis  dixerit,  satisfactiones,  quibus poenit entes  per  Christum 
Jcsum  peccata  redimunt,  non  esse  cultus  Dei,  sed  traditiones  hominum,  do- 

ctrinam  de  gratia , et  verum  Dei  cultum,  atque  ipsum  beneficium  mortis 
Christi  obscurantes  ; anathema  sit. 

Can.  15  Si  quis  dixerit,  Claves  Ecclesiae  esse  datas  tantum  ad  solvendum, 
non  etiam  ad  ligandum ; et  propterea  sacerdotes,  dum  imponunt  poenas  con~ 
fitentibus,  agere  contra  finem  Clavium  et  contra  institutionem  Christi ; et 
fictionem  esse , quod , virtute  Clavium , sublata  poena  aeterna,  poena  tempora- 
lis plerumque  exsolvenda  remaneat ; anathema  sit. 

63.  — DECRETUM  DE  INDULGENTIIS.  TRID.  SESS.  23. 

Cum  potestas  conferendi  Indufgentias  a Christo  Ecclesioe  concessa  sit ; 
atque  hujusmodi  potestate , divinitus  sibi  tradita , antiquissimis  temporibus 
illa  usa  fuerit  : sacrosancta  Synodus  indulgentiarum  usum , Christiano 
populo  maxime  salutarem , et  sacrorum  Conciliorum  auctoritate  probatum, 
in  Ecclesia  relinendum  esse  docet  et  praecipit ; eosque  anathemate  damnat, 
qui  aut  inutiles  esse  asserunt, vel  eas  concedendi  in  Ecclesia  potestatem  esse 
negant. 

§ Vili.  Divisio. 

64.  Tota  quaestio  de  sacramento  Poenitentiae  commodo  re- 
vocari potest  ad  tria  capita,  nimirum  : 

Caput  I,  de  veritate  sacramenti  Poenitentiae. 

Caput  II,  de  ejus  causis  internis,  seu  materia  et  forma. 

Caput  III,  de  ejus  causis  externis  et  efficacia , seu  de  administ ratione 
et  effectibus ; cum  Appendice  de  Indulgentiis. 


CAPUT  PRIMUM. 


DE  VERITATE  SACRAMENTI  POENITENTIA. 


65.  Ad  veritatem  hujus  sacramenti  demonstrandam  sufficit 
stabilire  : 1°  Christum  dedisse  sacerdotibus  Ecclesiae  pote- 
statem Clavium;  2°  exercitio  hujus  potestatis  verum  N.  L. 
sacramentum  contineri.  Haec  autem  duobus  articulis  osten- 
demus. 

Articulus  I,  de  potestate  Clavium. 

Articulus  II,  de  exercitio  sacramentali  hujus  potestatis. 

ARTICULUS  I. 

DE  POTESTATE  CLAVIUM. 

66.  Potestas  Clavium , prout  hoc  loco  accipitur,  est  potestas 
remittendi  peccata , tum  quoad  culpam , tum  quoad  poenam. 

67.  Haec  est  acceptio  hujus  termini  restricta.  Duplici 
enim  sensu  potestas  Clavium  accipitur:  generico  et  specifico. 
Sensu  generico , pro  potestate  omni,  quam  Christus  Petro 
ejusque  successoribus,  ac  per  eum  Ecclesiae  suae  contulit,  in 
utroque  foro,  tum  externo  tum  interno  exercendam  (i),  — 
sensu  specifico , pro  potestate  remittendi  peccata  in  foro  con- 
scientiae tum  quoad  culpam  et  poenam  in  sacramento,  per 
absolutionem ; tum  etiam  tantum  quoad  poenam  extra  sacra- 
mentum, per  indulgentias. 

68.  Aptissime  potestas  remittendi  peccata  potestas  Clavium 
nuncupatur.  Etenim  1°  sicut  clavis  actus  est  aperire  et  clau- 
dere, ita  potestatis  illius  actus  est  coelum  peccato  clausum 
aperire,  infernum  claudere,  vel  etiam  coelum  indignis  occlu- 
sum retinere.  2°  Metaphora  Clavium  usu  Scripturae  commen- 
datur: eam  Dominus  ipse  usurpavit  Matth.  XVI  et  XVIII* 
item  S.  Joannes  in  Apoc.  I,  18  et  III,  7 : Heec  dicit  Sanctus  et 
Verus,  qui  habet  elavem  David:  qui  aperit  et  nemo  claudit : 
claudit  et  nemo  aperit ...  Fui  mortuus , et  ecce  sum  vivens  in  see - 

(1)  Matth.  XVIII,  17  et  Joan.  XX,  23. 

cula  saeculorum;  et  habeo  claves  mortis  et  inferni.  — 3°  Ilaec 
metaphora  recepta  est  usu  Ecclesiae:  Trid.  Sess.  14,  cap.  5: 
Sacerdotes.., pro  potestate  Clavium , remissionis  aut  retentionis 
peccatorum  sententiam  pronuntient.  — Tertullianus:  Si  adhuc 
clausum  libi  coelum  putas , memento , Claves  hic  Dominum  Petro 
et  per  Petr  um  Ecclesiae  reliquisse.  In  Scorpiac.  c.  10. 

69.  Jam  vero  demonstremus,  Christum  Ecclesiae  suae  pote- 
statem Clavium  dedisse,  ad  peccata  omnia  sacerdotum  mi- 
nisterio, peractum  judicialem  remittenda. 

Propositio  I,  de  existentia  potestatis  Clavium. 

Propositio  II,  de  ejusdem  extensione . 

Propositio  lil,  de  ejusdem  subjecto. 

Propositio  IV,  de  ejusdem  natura. 

PROPOSITIO  1. 

Christus  dedit  Ecclesiae  potestatem  Clavium. 

70.  De  fide , ex  Trid.  Sess.  13,  can.  3. 

71.  prob.  1°  Scriptura.  — Christus  hanc  potestatem  promi- 
sit, Matth.  XVI,  19,  dicens  Petro:  Tibi  dabo  claves  regni  coelo- 
rum. Et  quodcumque  ligaveris  super  terram , erit  ligatum  et  in 
coelis;  et  quodcumque  solveris  super  terram , erit  solutum  et  in 
coelis ; — item,  Matth.  XVIII,  18,  dicens  omnibus  Apostolis  : 
Quaecumque  alligaveritis  super  terram , erunt  ligata  et  in  coelo: 
et  quaecumque  solveritis  super  terram , erunt  soluta  et  in  coelo. — 
Promissam  vero  potestatem  contulit,  Joan.  XX,  22,  23,  cum 
a mortuis  excitatus,  insufflavit  in  discipulos  suos  dicens:  Ac- 
cipite Spiritum  sanctum:  quorum  remiseritis  peccata,  remittun- 
tur eis : et  quorum  retinueritis , retenta  sunt.  « Quo  tam  insigni 
« facto,  inquiunt  Trideqtini  Patres  (i),  et  verbis  tam  perspi- 
« cuis,  potestatem  remittendi  et  retinendi  peccata,  ad  recon- 
« ciliandos  fideles  post  Baptismum  lapsos,  Apostolis  et  eorum 
« legitimis  successoribus  fuisse  communicatam,  universorum 
« Patrum  consensus  semper  intellexit.  » 

72.  Praescriptione. — Jam  olim  saeculo  secundo  (198),  con- 
tra Montanistas  praescriptione  usus  est  S.  Zephyrinus  Papa, 
teste  ipso  Tertulliano,  qui,  lib.  De  pudicitia,  adversus  hunc 
Pontificem  ita  invehitur:  Audio  edictum  esse  propositum,  et 

(I)  Sess.  14,  cap.  1. 

lllEOLOG.  dogm.  n. 


27 


314 


TRACT.  XIV.  DE  POENITENTIA. 


quidem  peremptorium  : Pontifex  scilicet  Maximus , quod  estr 
Episcopus  Episcoporum  edicit : Ego  et  moechiae  et  fornicationis 
delicta  poenitentia  functis  dimitto.  — Praescripsit  Novatianis 
S.  Cornelius  Papa  (251),  eosque  remittendi  potestatem  ne- 
gantes tanquam  haereticos  condemnavit  (i).  Praescripsit 
Luthero  et  Calvino  Concilium  Trid.  saeculo  XVI,  et  merito  : 
cum  tunc  ubique  terrarum  apud  Christianos  omnes,  etiam 
non  catholicos,  haec  potestas  exerceretur.  Quod  patet  prae- 
cipue, ex  responso  a Jeremia,  Constantinop.  Patriarcha,  dato 
Lutheranis  (1575),  et  ex  Synodis  adversus  Cyrillum  Lucaria 
celebratis.  In  epistola  synodica  concilii  Hierosolymitani, 
sub  Dositheo  a Graecis  schismaticis  habiti  (1672),  haec  legun- 
tur : Poenitentiae  sacramentum , in  quo  et  secreta  includitur 
confessio , tunc  tradidit  (Christus)  cum  dixit : Quorum  remise- 
ritis, etc. 

73.  3°  Expressis  PP.  testimoniis. — Saec . III.  Tertullianus, 
lib.  De  Poenit.,  in  eos  invehitur  quos  pudor  a confessione 
deterret : An  melius  est  damnatum  latere , quam  palam  absolvi? 
Cap.  10.  — Et  c.  12  : Exomologesi,  ait,  extingui  in  corde 
gehennam...  adversus  hanc  nimirum , exomologesim  a Domino 
institutam  esse.  — Origenes,  Homil.  7 in  Luc.  : Deleri  peccata, 
ait,  si  confitearis  non  tantum  Deo , sed  iis  qui  possunt  mederi 
vulneribus...  Atqui,  homil,  2 in  Levit.,  illos  esse , affirmat, 
sacerdotes  Domini.  — Cyprianus:  Confiteantur  singuli , quaeso 
vos , fratres , delictum  suum , dum  adhuc  qui  deliquit  in  saeculo 
est , dum  admitti  confessio  ejus  potest , dum  satisfactio  et  remis- 
sio>,  facta  per  sacerdotes , apud  Deum  grata  est.  L.  De  Lapsis,, 
n.  29. 

74.  Saec.  IV.  S.  Ambrosius  docet;  Novatianos  Christi  man- 
datum rescindere , qui  dixit  : Quorum  remiseritis , etc...  Domi- 
num enim  par  jus  et  solvendi  esse  voluisse  et  ligandi.  De  Poenit. 
1.1,  c.  2. 

75.  Saec.  V.  S.  Leo  docet,  Post  Baptismum  lapsos  per  Poeni- 
tentiam restitui...  Indulgentiam  Dei  nisi  supplicationibus  sacer- 
dotum non  posse  obtineri ; hanc  quippe  praepositos  accepisse  po- 
testatem. Ep.  82  ad  Theod.  Forojul. — Et  Epist.  136:  Ex 


ll)  Euseb.  Hist.  1.  6,  c.  58. 

«i apostolica  regula  sufficere  confessionem  secretam , in  qua  remedia 
offerantur  pcenitentibus  (i) . 

PROPOSITIO  II. 

Potestas  Clavium  ad  omnia  peccata  extenditur. 

76.  De  fide , ut  constat  ex  eo,  quod  Ecclesia  statim  pro  hae- 
reticis habuerit  Montanistas  ac  Novatianos,  qui  hanc  illimi  - 
tatam  potestatem  negabant. 

77.  prob.  1°  Verba  Christi,  tum  apud  Matth.  tum  apud 
Joan.,  nulla  restrictione  limitantur;  ergo  potestatem  confe- 
runt remittendi  omnia  peccata. 

78.  2°  Ex  praxi  Apostolorum.  Paulus  absolvit  incestuosum 
Corinthium,  II  Cor.  II.  — S.  Joannes  juvenem  latronem  Deo 
reconciliat,  Euseb.  Hist.  1.  3,  c.  23. 

79.  3°  Ex  traditione  et  praxi  Ecclesiae.  Scmper  enim  Ecclesia 
ad  poenitentiam  vocavit  peccatores  omnes  ; — Montanistarum 
et  Novatianorum  doctrinam  rejecit;  — poenitentias  quibusli- 
bet delictis  constituit : ut  in  Poenitentialibus  libris,  qui  non 
pauci  exstant,  videre  est.  Horum  praecipui  sunt:  Poenitentia- 
lis  Theodori  Canluariensis,  Venerabilis  Bedae,  Rabani  Mauri, 
Romanus,  Graecus  Joannis  Jejunatoris  qui  a saec.  Vll  in  usu 
fuit. 

PROPOSITIO  III. 

Potestas  Clavium  ad  solos  pertinet  sacerdotes. 

80.  De  fide,  ex  Trid.  Sess.  14,  can.  10,  ubi  definit,  verba 
Christi  Joan.  XX,  23:  Quorum  remiseritis...,  solis  sacerdoti- 
bus esse  dicta,  non  omnibus  fidelibus.  — Cfr  cap.  1 ejusd. 
Sess. 

81.  prob.  Ex  unanimi  Traditionis  consensu.  Sufficiat  unum 
citare  testem  ex  Ecclesia  latina,  et  ex  graeca  alterum.  S.  Am- 
brosius : Impossibile  videbatur  per  poenitentiam  peccata  dimitti; 
concessit  hoc  Christus  Apostolis , quod  ab  Apostolis  ad  sacerdo- 
tum officia  transmissum  est.  De  Poenit.  1.  2,  c.  2.  — Jus  hoc 
solis  permissum  est  sacerdotibus.  Ibid.  1.  I,  c.  2. 

82.  S.  Chrysostomus  : Quorumcumque , ait,  peccata...  Quse- 
nam,  obsecro,  potestas  hac  una  major  esse  queat?  Pater  omne 

(I)  Cfr  Bellarm.  Dc  Poenit . lib.  I,  cap.  10  seqq. 

judicium  dedit  Filio;  et  ecce  video  illud  ipsum  omne  traditum 
esse  his  (sacerdotibus)  a Filio.  De  sacerd.,  1.  3,  c.  5. 

PROPOSITIO  IV. 

Potestas  Clavium  exercetur  actu  judiciali. 

83.  Pe  fide , ex  Trid.  Sess.  14,  can.  9.  — Idem  deducitur 
ex  Decreta  Cone.  Flor.,  quod  in  ministro  jurisdictionem 
requirit. 

84.  Dicitur  potestas  Clavium  exerceri  actu  judiciali,  hoc 
est,  actu  potestativo , quo  sacerdos,  ut  judex  et  arbiter,  vere 
peccata  remittit.  Actus  hic  judicialis  opponitur  actui  mere 
declaratorio,  quo  sacerdos,  non  ipse  remittat  peccata,  sed 
nudo  ministerio  fungatur  declarandi  illa  a Deo  esse  re- 
missa. 

85.  prob.  1°  Verbis  Christi,  Matth.  XVI,  XVIII,  et  Joan.  XX. 
Dominus  enim  dicit:  Quxcumque  solveritis  ..  Quorum  remise- 
ritis peccata , non  vero  : Quxcumque  soluta  esse  declaraveritis . . . 

— Deinde,  dat  potestatem  remittendi  et  retinendi ; ergo  alia 
sunt  remittenda,  alia  retinenda.  Sed  hoc  cum  discretione 
fieri  oportet;  ergo  judicandum  est,  et  secundum  judicium  vel 
remissio  vel  retentio  facienda.  Quod  praeclare  confirmatur 
verbis  Domini  praecedentibus,  Joan.  XX,  21 : Sicut  misit  me 
Pater , et  ego  mitto  vos. 

86.  2°  Traditione.  — Pacianus  : Quod  per  sacerdotes  facit , 
ipsius  Christi  potestas  est.  Epist.  I ad  Sympr.  — Chrysosto- 
mus  : A terra  principalem  auctoritatem  sumit  coelum;  nam  judex 
sedet  in  terra , Dominus  sequitur  servum , Hom.  5 de  verbis  Isai. 

— Cfr,  testim.  Chrys.  in  propos.  praecedenti  allatum. 

87.  objic.  1°  Verba  Joan.  XX  inteliigenda  sunt  de  illa 
remissione  peccatorum,  quae  fit  perEvangelii  praedicationem 
et  per  Baptismum;  ergo  non  evincunt  potestatem  Clavium  in 
sensu  Catholicorum.  Probatur  hoc  assertum  ex  parallelismo 
Joan.  XX  cum  Matth.  Mare,  et  Luc.,  capite  ultimo.  — R.  Neg. 
antec.  et  probationem,  seu  suppositum  parallelismum.  Etenim 
apud  Joannem  exhibetur  diversum  Christi  consilium,  diver- 
sus ritus  in  conferenda  Apostolis  potestate,  diversa  verba, 
diversum  tempus,  diversa  adjuncta.  Apud  Matth.  et  reliquos, 
datur  facultas  baptizandi  Apostolis  undecim;  apud  Joannem, 

decem  Apostolis,  absente  Thoma,  datur  facultas  remittendi  et 
retinendi  peccata.  Ergo  loca  parallela  non  sunt. 

88.  Obj.  2°  Potestas  ligandi  et  solvendi  data  est  Apostolis 
personaliter;  ergo  cum  Apostolis  exstincta  est,  nec  in  Eccle- 
sia perseverat.  — R.  Dist.  antec.  Personaliter,  ita  ut  esset 
eorum  successoribus  transmittenda,  canc. ; personaliter  et  ex- 
clusive,  neg.  ant.  Christus  enim  dedit  hanc  potestatem  Apo- 
stolis, quatenus  mansuris  (ipso  Domino  manente  cum  eis), 
usque  ad  consummationem  saeculi , Matth  ult. ; i.  e.  quatenus 
Ecclesiae  personam  gerentibus.  Par  enim  atque  eadem  ratio 
erat,  cur  Apostolis  illa  potestas  daretur,  et  cur  in  Ecclesia 
perduraret.  Cfr.  S.  Pacian.  Ep.  1,  ad  Sympron.  — Memento, 
ait  Tertullianus,  Dominum  Claves  Petro , et  per  Petrum  Eccle- 
siae reliquisse . 

89.  Obj.  3°  Ipsa  Scriptura  testatur,  quaedam  peccata  re- 
mitti non  posse,  ut  peccatum  contra  Spiritum  sanctum, 
Matth.  XII,  31,  32;  imo  quodcumque  peccatum  a baptizatis 
commissum,  Hebr.  VI,  4 seq.  ; ergo.  — R.  Neg.  antec.  Haec 
testimonia  arguunt  difficultatem  remissionis,  ratione  habita 
pessimae  dispositionis  in  subjecto;  non  limitationem  pote- 
statis quoad  rite  dispositos.  Omnia  enim  vel  ad  Deum  im- 
mediate, vel  ad  peccatores,  non  vero  ad  Ecclesiae  potestatem 
pertinent.  — Locum  Apostoli  Hebr.  VI.  Veteres  quamplu- 
rimi,  ut  Ambrosius  (i),  Augustinus  (2),  etc.,  intelligunt  de 
poenitentia  in  Raptismo  facta,  quae  utique  iterari  non  potest. 
Sensus  ergo  esse  videtur:  Impossibile  es/  eos , qui  semel  illumi- 
nati per  Raptismum  (Baptisma  enim  a Veteribus  illuminatio 
dicitur),  gustaverunt  etiam  donum  caeleste,  per  SS.  Eucharistiae 
participationem,  et  participes  facti  sunt  Spiritus  S.,  per  Con- 
firmationis Sacramentum  (haec  tria  prisco  tempore  simul 
conferebantur),  rursus  renovari  ad  Poenitentiam  (id  est,  pec- 
cata iterato  Baptismate  expiare).  Hunc  sensum  indicat  vox 
renovari,  quae  solet  Baptismo  applicari ; unde  Apostolus, 
Tit.  III,  Baptismum  vocat  lavacrum  regenerationis  et  renova- 
tionis. — Juxta  quam  interpretationem  distinguo  antecedens 
argumenti  objecti : ipsa  Scriptura  testatur,  etc.,  non  posse 


(1)  Lib.  2,  De  Pcenit.  — (2)  Expos.Epist.  ad  Hebr. 


27. 

remitti  por  poenitentiam  in  Baptismo,  seu  per  Baptismum 
poenitentiae,  C. ; per  poenitentiam  in  sacramento  Poenitentiae, 
seu  per  potestatem  Clavium , IS. 

90.  Obj.  4°  Non  solus  sacerdos  possidet  potestatem  Cla- 
vium teste  ipso  S.  Thoma  (i):  Minister  Poenitentiae,  ait,  cui 
confessio  est  facienda  ex  officio,  est  sacerdos : sed  in  necessitate 
etiam  laicus  vicem  sacerdotis  supplet,  ut  ei  confessio  fieri  possit. 
Ergo.  — R.  Neg.  conseq.  S.  Thomas  enim  hujusmodi  confes- 
sionem laico  factam,  ut  sacramentalem  non  habet ; sed  ut 
piam  atque  utilem,  propter  humilitatis  actum  quo  peragitur, 
ac  desiderium  sacramenti,  ex  quo  procedit.  Ille  qui  laico 
confitetur , inquit  idem  S.  Doctor  (2),  quamvis  impleat  quod  ex 
parte  sua  est  de  sacramentali  confessione , tamen  sacramentalem 
absolutionem  non  consequitur. 

91.  Obj.  5°  S.  Cyprianus,  Ep.  12  ad  presbyteros  et  diaco- 
nos Carthag.,  jubet  poenitentes  exornologesin  facere  diacono, 
et  ab  eo  absolutionem  accipere,  si  presbyter  non  adsit,  vi 
manu  eis  in  poenitentiam  imposita , veniant  ad  Dominum  in 
pace.  — Ergo  solvendi  potestas  etiam  diaconis  concedi  po- 
test. — R.  Dist.  conseq.  Ergo  diaconis  concedi  potest  pote- 
stas solvendi,  in  foro  externo,  a poenis  et  censuris  Ecclesiae, 
conc.  ; potestas  solvendi  in  foro  interno,  seu  absolvendi  a 
peccatis,  nego.  Duplex  semper  in  Ecclesia  fuit  absolutio,  du- 
plex exomologesis : una  sacramentalis,  quae  ad  solos  pres- 
byteros pertinet,  neque  unquam  aliis  concessa  est;  alia,  per 
quam  poenitentes  consortio  Christianorum  reconciliantur, 
et  legibus  poenitentiae  publicae  soluti,  ad  sacrae  Communionis 
participationem  admittuntur.  Hanc  quoque  nullo  non  tem- 
pore Episcopi  et  presbyteri  ordinario  jure  exercebant ; atta- 
men et  aliis  concedi  poterat  per  delegationem,  imprimis  dia- 
conis. 

ARTICULUS  II. 

DE  POTESTATIS  CLAVIUM  EXERCITIO  SACRAMENTALI. 

92.  Jam  ostendendum  est,  in  potestate  Clavium,  seu  in 
ejusdem  exercitio,  verum  contineri N.  L.  sacramentum, quod 
Poenitentiam  appellamus. 

(l)In  4,  Dist.  17,  q.  3,  art.  3. — ;2) Ibid.  Dist.  20,  q.  unica,  art.  1,  solut.  2. 

PROPOSITIO  UNICA. 

Poenitentia , in  qua  potestas  Clavium  exercetur , est  verum  N.  L. 
sacramentum  a Baptismo  distinctum. 

93.  De  fide  quoad  utramque  partem,  ex  Trid.  Sess.  14, 
can.  1 et  2. 

94.  Poenitentia  hic  vocatur  ipsa  actio  debitis  vestita  cir- 
cumstantiis, qua,  per  potestatem*Clavium,  peccata  sua  remit- 
tuntur fidelibus.  Hanc  actionem  asserimus  habere  rationem 
sacramenti , et  quidem  a Baptismo  distincti. — Quod  postremum 
statuitur  contra  Calvinum,  aliosque,  docentes,  Poenitentiam 
nihilaliudessequam  Baptismi  recordationem,  seu  Baptismum 
in  memoria  revocatum. 

95.  prob,  prima  pars  : est  sacramentum.  1°  Exercitium  po- 
testatis Clavium,  quale  ex  verbis  Domini,  Joan.  XX,  eruitur, 
omnes  conditiones  sacramenti  prae  se  fert : signum  exter- 
num, institutionem  Christi,  adnexam  gratiam.  Imo  ipse 
sacramenti  minister,  forma  et  materia,  non  solum  remota, 
i.  e.  peccata,  sed  etiam  proxima,  i.  e.  actus  poenitentis : 
contritio,  confessio  et  satisfactio,  iisdem  illis  Evangelicis 
verbis  indicantur,  seu  innuuntur.  Minister  enim  designatur, 
dum  solis  Apostolis,  et  in  eorum  persona,  solis  sacerdotibus, 
potestas  conceditur.  Forma  innuitur  verbo  remiseritis , quo 
docetur  remissionem  fieri  debere  per  actum  sacerdotis  judi- 
cialem, adeoque  externum  et  verbis  expressum,  ut  in  judi 
ciis  fieri  consuevit.  Materia  remota  exprimitur  voce  peccata. 
Contritio  seu  dispositio  eo  insinuatur,  quod  quorumdam  pec- 
cata, utique  vere  poenitentium,  remittenda  esse  dicantur, 
aliorum  vero  retinenda.  Confessio  singulorum  peccatorum 
eruitur  ex  eo,  quod  sacerdotes  ibidem  judices  constituantur, 
cum  eorum  judicio  committatur,  ut  peccata  remittant  vel 
retineant.  Jam  vero  nemo,  in  causa  sibi  ignota,  lequus  judex 
esse  potest.  Ergo  debent  sacerdotes  peccata  poenitentium, 
prout  in  eorum  conscientia  sunt,  distincte  cognoscere.  Atqui 
sic  ea  cognoscere  non  possunt,  nisi  propria  poenitentium 
confessione  : quandoquidem  peccata,  prout  in  peccatoris 
conscientia  sunt,  ipse  peccator  unus  inter  homines  novit. 
Ergo  peccatoris  confessio  requiritur,  etc.  — Demum  ipsa 

satisfactio  insinuatur  in  eo,  quod  detur  non  tantum  remit- 
tendi et  solvendi,  sed  etiam  retinendi  ligandique  potestas; 
hoc  enim  continet  facultatem  obligandi  poenitentes  ad  ali- 
quam poenam  salutarem  persolvendam. 

96.  2°  Patres  testantur,  peccata  remitti  per  externum  sa- 
cerdotis ministerium,  quod  tanquam  sacramentum  descri- 
bunt. Ambrosius  : Quid  inter  esi  utrum  per  Poenitentiam , an 
per  lavacrum , hoc  jus  sibi  datum  sacerdotes  vindicent ? Unum  in 
utroque  mysterium  est.  De  Poenit.  1.  I,  c.  8.  — S.  Athanasius: 
Sicut  homo , ab  homine  sacerdote  baptizatus , illuminatur  Spiri- 
tus sancti  gratia;  ita  et  confitens  in  Poenitentia , a sacerdote 
accipit  remissionem , gratia  Christi.  Lib.  adv.  Novat.  Fragm. 
in  Galland.  t.  o,  p.  213. 

97.  Adde  argumentum  praescriptionis.  Etenim  cum  Pro- 
testantes  exorti  sunt,  totus  Christianus  orbis  Poenitentiam 
verum  N.  L.  sacramentum  esse  credebat.  Porro  universalis 
illa  fides  nullo  unquam  post  Apostolos  tempore  inducta 
fuit,  quod  facillimum  est  comprobare  ; ergo  a Christo  et  ab 
Apostolis  derivata  est. 

98.  prob.  secunda  pars  i distinctum  a Baptismo.  1°  Ex  praxi 
Apostolorum,  qui  peccatores  non  revocant  ad  Baptismum, 
sed  ad  Poenitentiam:  ut  patet  in  Simone  Mago,  Act.  VIII,  et 
in  incestuoso  Corinthio,  I Cor.  V. 

99.  2°  Ex  Patribus,  qui  distinguunt  haec  duo  sacramenta, 
tum  nomine,  tum  re.  Augustinus,  libr.  2 De  adull.  conjug ., 
de  homicidio  loquens  : Si  a catechumeno  factum  est , ait,  Ba- 
ptismo abluitur ; si  a baptizato , Poenitentia  et  reconciliatione 
sanatur.  — Confer  testimonia  qua3  citavimus  in  prima  parte. 

100.  3°  Ex  natura  horum  sacramentorum,  quae  quoad 
omnia  differunt,  ut  explicat  Tridentinum  Sess.  44,  cap.  2 (i). 

101.  objic.  1°  Si  verbis  citatis  Joan.  XX  Christus  sacra- 
mentum instituisset,  sequeretur,  sacramentum  confici,  etiam 
quando  sacerdos  ligat,  seu  peccata  retinet.  Atqui  hanc  se- 
quelam Catholici  non  admittunt.  — R.  Dist.  maj.  sequere- 
tur sacramentum  confici,  si  sacerdos,  actu  positivo  et  directe 
ligaret,  quemadmodum  absolvit,  trans,  vel  conc.;  si  negative 
et  indirecte  ligat,  quod  veritas  catholica  docet,  neg. 

(t)  Cf.  seq.  qusest.  5,  n.  108. 

102.  Obj.  2°  In  Scriptura  constanter  Poenitentia  cum  Ba- 
ptismo conjungitilr,  ex.  gr.  Act.  II,  III,  et  alibi  saepe.  Ergo 
unum  idemque  sacramentum  est.  — R.  Dist.  antec.  Poeni- 
tentia ut  virtus,  conc .,  ut  sacramentum,  neg.  — Et  nego  con- 
seq. 

103.  Obj.  3°  Juxta  Patres,  remissio  omnium  peccatorum, 
etiam  post  Baptisma  commissorum,  Baptismati  adscribenda 
est;  atqui  non  deberet  adscribi,  si  Poenitentia  verum  sacra- 
mentum esset  a Baptismate  distinctum.  Ergo. — R.  Dist.  maj. 
Adscribenda  est  Baptismati  ut  causae  remotae , et  conditioni 
prae  requisitae  ad  aliorum  sacramentorum,  adeoque  etiam  Poe- 
nitentiae validitatem  atque  efficaciam,  C. ; ut  causae  proximae, 
et  ex  opere  operato  remissionem  peccatorum  post  Baptisma 
commissorum  producenti,  neg. 

QUESTIONES. 

1°  Qucenam  est  sacramenti  Poenitentia;  materia  et  forma?  — 2°  Qucenam 
significatio  ? — o°  In  quo  consistit  ejus  essentia  ? — 4°  Quando 
fuit  institutum  ? — 5°  Quomodo  sacramentum  hoc  differt  tum  a sa- 
cramento Baptismi,  tum  a virtute  Poenitcnlice  ? 

104.  quaER.  1°  Quaenam  est  sacramenti  Poenitentiae  materia  et 
forma? — Materia  remota , seu  potius  removenda,  scilicet 
materia  circa  quam , sacramenti  Poenitentiae,  sunt  omnia  pec- 
cata post  Baptismum  commissa,  sive  mortalia,  sive  venialia  ; 
ita  tamen,  ut  mortalia  sint  necessaria  et  praecipua  materia, 
venialia  vero  sufficiens  tantum.  — Materia  autem,  seu  quasi 
materia  proxima  sunt  tres  actus  poenitentis,  contritio,  confes- 
sio et  satisfactio,  ut  patet  ex  Decreto  Conc.  Flor.,  et  ex  Trid. 
Sess.  14,  cap.  3;  quorum  tamen  duo  priores  ad  essentiam 
sacramenti  pertinent,  tertius  vero  ad  integritatem  tantum.  — 
Forma  hujus  sacramenti  sunt  verba  absolutionis  a sacerdote 
prolata,  ut  in  iisdem  documentis  habetur. 

105.  Q.  2°  Quaenam  est  hujus  sacramenti  significatio , vel 
quodnam  est  sacramentale  signum?  — R.  Poenitentia  in  suo 
composito  considerata,  nempe  ut  constat  actibus  poenitentis 
et  absolutione  sacerdotis,  prae  se  fert  formam  judicii,  seu  tri  - 
bunalis, in  quo  omnes  partes  judicii  exercentur;  sed  judicii 
reconciliativi , quo  judex  nomine  Dei  beneficium  reconcilia- 

tionis  impertit;  sed  tribunalis  misericordiae  : ubi,  licet  mise- 
ricordiae justitia  admisceatur,  primas  tamen  habet  partes  mi- 
sericordia. Ex  institutione  enim  sua,  Poenitentia  primario  et 
essentialiter  judicium  reconciliativum  est ; secundario  tantum 
et  integraliter,  judicium  vindicativura.  Scilicet  in  hoc  sacra- 
mento exhibetur  peccatori  misericordia , sed  temperata.  Pec- 
cator, non  sicut  Naaman  leprosus  in  aquis  Jordanis  quasi 
renascitur;  sed  tanquam  Israelita,  qui  descendens  de  Jerusa- 
lem  in  Jericho  vulneratus  est,  a bono  Samaritano  sanatur, 
infuso  vulneribus  oleo  et  vino.  Characterem  hunc  misericor- 
d iae  Patres  similitudine  spiritualis  sanationis  et  medicinae 
rectissime  exprimunt.  Quare  Poenitentiae  minister  simul  me- 
dicus dicitur  et  judex. 

106.  Q.  3°  In  quo  consistit  hujus  sacramenti  essentia  ? — 
R.  Scotus  (i)  et  Scotistae  contendunt,  poenitentis  actus,  nempe 
contritionem,  confessionem  et  satisfactionem,  non  esse  par- 
c^e^tes  hujus  sacramenti  intrinsecas,  sed  duntaxat  dispositiones 
""^ad  ejus  effectum  consequendum  praerequisitas ; totam  vero 
^^«feacramenti  essentiam,  ideoque  materiam  simul  et  formam,  in 
verbis  absolutionis  consistere;  materiam  quidem  contineri 
^^verbis  illis,  prout  sunt  sonus  sensibilis  : formam  vero  iisdem 
constare,  prout  peccatorum  remissionem  significant.  — Cae- 
- ^pfteri  Theologi,  nunc  praesertim  post  Concil.  Trid.  (2),  sen- 
^^uunt,  actus  poenitentis  et  verba  absolutionis  esse  partes 
intrinsecas  sacramenti,  easque  cooperari  ad  collationem 
gratiae  in  Poenitentia,  sicut  ablutionem  in  Baptismo;  ita 
tamen  ut  contritio  et  confessio  sint  partes  materiales  essen- 
tiales , satisfactio  pars  materialis,  sed  integratis  tantum , verba 
absolutionis  vero  forma  essentialis.  — Dixi  satisfactionem 
partem  materialem  esse,  sed  integralem  : etenim  distingui- 
tur pars  intrinseca  duplex,  essentialis,  et  integralis.  Pars 
essentialis  est  ea,  sine  qua  compositum  non  potest  esse 
simpliciter,  ut  caput  respectu  hominis.  Pars  integralis  est 
ea,  sine  qua  compositum  potest  quidem  esse,  sed  non  po- 
test esse  integrum  : talis  est  manus  respectu  hominis.  Talis 
quoque  est  satisfactio  respectu  Poenitentiae  : nam  sine  illa, 

(1)  In 4,  d.  14,  q.  4. 

(2)  Sess.  14,  cap.  5.  — Cfr  Antoine,  De  pcenit.  cap.  1 , art.  4. 

ponitur  quidem  sacramentum  et. ejus  effectus  primarius» 
nempe  justificatio;  cum  sine  illa  valeat  absolutio  peccatori 
contrito  et  confesso  impertita  ; sed  integritate  sua  caret  sa- 
cramentum. 

107.  Q.  4°  Quando  hoc  sacramentum  fuit  institutum? — * 
P».  Institutum  est  a Domino,  ipso  die  resurrectionis  suae, 
Joan.  XX  ; quare  dicit  Trid.  Sess.  14,  cap.  1 : Dominus 
autem  sacramentum  Poenitentiae  tunc  praecipue  instituit , cum  a 
mortuis  excitatus  insufflavit  in  discipulos  suos  dicens  : Accipite 
Spiritum  sanctum , etc.  — Dicitur  : tunc  praecipue  instituit; 
quia  antea  Dominus,  Matth.  XVI  et  XVI i I , idem  sacramen- 
tum promiserat  et  quasi  praeordinaverat. 

108.  Q.  5°  Quomodo  hoc  sacramentum  differt,  tum  a sacra ^ 
mento  Baptismi , tum  a virtute  poenitentiae ? — R.  1°  Differt  a 
Baptismo  (l)  in  multis  : i)  Alia  est  utriusque  sacramenti 
materia  et  forma.  2)  Poenitentiae  minister  essentialis  est  sa- 
cerdos; Baptismi  non  item.  3)  Minister  agit  hic  ut  judex  : 
non  sic  in  Baptismo.  4)  Baptismus  imprimit  characterem  ac 
iterari  non  potest  : non  item  Poenitentia.  5)  Baptismus  delet 
peccatum  originale  et  omnia  actualia  ante  Baptismum  com- 
missa ; Poenitentia  solum  peccata  post  Baptismum  patrata. 
6)  In  Baptismo  edicimur  nova  in  Christo  creatura,  et  gratia 
datur  per  modum  generationis,  ita  ut  omnis  culpa  et  poena 
remittatur;  in  Poenitentia  vero  datur  gratia  per  modum  me- 
dicationis, et  plerumque  non  tollitur  omnis  poena  tem- 
poralis, nisi  magnis  nostris  fletibus  et  laboribus ; quare  a 
Patribus  laboriosum  Baptisma  nominatur.  7)  Quod  ex  iis 
consequitur,  in  Baptismo  opera  satisfactoria  imponenda  non 
sunt;  contra  vero  in  sacramento  Poenitentiae.  8)  Baptismus 
est  necessarius  ad  salutem,  in  re  vel  in  voto,  omnibus  extra 
casum  martyrii.;  Poenitentia  iis  tantum,  qui  post  Baptismum 
relapsi  sunt. 

109.  2°  Differt  Poenitentiae  sacramentum  a virtute,  sequen- 
tibus : i)  Virtus  poenitentiae  est  habitus  animae  internus, 
sacramentum  autem  signum  externum.  2)  Virtus,  seu  actus 
hujus  virtutis  : contritio,  confessio,  satisfactio,  est  pars  sa- 


(1)  Cfr  Trid.  Sess.  14,  cap.  2. 

cramenti,  non  totum  Poenitentiae  sacramentum.  3)  Virtus 
existere  potest  sine  sacramento,  non  vero  sacramentum  sine 
virtute,  vel  saltem  sine  actibus  ad  virtutem  hanc  pertinen- 
tibus. 4)  Virtus,  seu  ejus  actus,  omnibus,  qui  mortale  pecca- 
tum personaliter  commiserunt,  necessaria  est  actu  et  in  re  : 
sacramentum  vero  necessarium  est,  vel  in  re , vel  in  voto , et 
quidem  his  tantum,  qui  post  Baptisma  mortaliter  peccave- 
runt. 


CAPUT  SECUNDUM. 


DE  MATERIA  ET  FORMA  SACRAMENTI  POENITENTIAE. 


110.  Probavimus  superiori  capite,  Poenitentiam  esse  verum 
sacramentum  a Christo  institutum;  ejusque  partes  indicavi- 
mus, generatim  ostendendo,  formam  in  verbis  absolutionis, 
materiam  in  actibus  poenitentis  consistere.  Hic  speciatim 
ambae  partes  exponendae  sunt,  et  distinctius  de  forma  et  ma- 
teria agendum  quatuor  articulis. 

Articulus  I,  de  forma  sacramenti  Poenitentiae . 

Articulus  II,  de  mater  ice  parte  Ia,  seu  contritione. 

Articulus  III,  de  materi  ce  parte  2J,  seu  confessione. 

Articulus  nr,  de  materne  parte  3%  seu  satisfactione . 

ARTICULUS  I. 

DE  FORMA  SACRAMENTI  POENITENTIAE. 

11 1 . qiler.  Quaenam  est  forma  ad  valorem  sacramenti  Poeni- 
tentiae necessaria ? — R.  Concilium  Flor.,  Decreto  pro  Arme- 
nis,  dicit:  Forma  hujus  sacramenti  sunt  verba  absolutionis , 
quae  sacerdos  profert , cum  dicit:  Ego  te  absolvo , etc.  Pariter 
Trid.  Sess.  14,  cap.  3,  docet,  sacramenti  Poenitentiae  formam , 
tn  qua  praecipue  ipsius  vis  sita  est , \n  illis  ministri  verbis  posi- 
tam esse  • Ego  te  absolvo , etc. 

112.  Haec  forma  vocatur  indicativa , quia  modo  indicativo 
effertur.  Altera  quoque  exstat,  quae  precativa  vel  deprecativa 
dicitur,  quia  effertur  per  modum  orationis,  qua  minister 
poenitenti  veniam  a Deo  precatur,  his  fere  verbis : Tu,  Do- 
mine, condona  peccata  hujus  N.,  quia  tua  est  potentia...  — 
Jam  vero  de  forma  deprecativa  duplex  quaestio  disputationi 
subjacet,  altera  facti,  altera  juris.  Quaestio  facti  est,  an  hac 
forma  antiquitus  Ecclesia  Graeca,,  et,  ante  saec.  XII,  Ecclesia 
Latina  usae  fuerint ; hodiernis  vero  temporibus  an  Ecclesia 

Graeca  adhuc  utatur?  Quaestio  juris  est,  an  haec  forma  sit  va- 
lida? 

113.  Ad  factum  quod  attinet,  Joannes  Morinus  (i)  affirma- 
tivam ex  ritualibus  antiquis  probare  nititur;  eumque  Theo- 
logi recentiores  plerique  sequuntur.  Alii  tamen,  ut  Billuart, 
Merlin  (2),  negativam  ut  veriorem  defendunt.  Dicunt  enim 
formulis  deprecativis  a Morino  allatis,  semper  fuisse  abso- 
lutionem indicativam  adjunctam.  Quod  si  in  ritualibus  Lati- 
norum vel  euchologiis  Graecorum  indicativa  deest,  hujus, 
inquiunt,  omissionis  ratio  est,  quod  prioribus  Ecclesiae  sa3- 
culis,  sacramentorum  formae,  sicut  alia  mysteria,  juxta  disci- 
plinam arcani , non  scripto  sed  viva  voce  tradebantur  ; no 
ethnicis  aut  impiis  facile  innotescerent,  atque  irridendi  sacra- 
menta occasionem  darent.  Eamdem  nimirum  ob  causam, 
ipsum  Fidei  symbolum  antiquitus  viva  tantum  voce,  prout 
Hieronymus  et  Augustinus  testantur,  tradebatur. — Quod  spe- 
ctat ad  Graecos  recentiores,  et  idem  de  Russiacis  dicendum 
est,  plures  ex  illis  formam  indicativam  usurpant  ; nempe 
presbyteri  hanc  : Habeo  te  venia  donatum;  Episcopi  vero 
istam  : Mea  mediocritas  habet  te  venia  donatum;  quod,  juxta 
eorum  praxin,  idem  sonat  ac  : Absolvo  te  a peccatis.  Aliae  au- 
tem formae,  quae  a Graecis  usurpatae  referuntur,  ab  istis  quoad 
sensum  non  differunt.  Quod  si  plurimi  inter  Graecos  formam 
indicativam  omittunt,  et  meras  preces  pro  forma  adhibent, 
hunc  abusum  ex  ignorantia  natum  esse  testatur  Arcudiusr 
Graecus  peritissimus  (3). 

114.  De  quaestione  juris , utrum  valida  esse  possit  forma 
deprecativa,  pariter  disputatur.  Qui  circa  rem  historicam  se- 
quuntur Morinum,  affirmant;  alii  vero  sententiam  negativam 
ut  tutiorem  et  veriorem  defendunt.  — Est,  inquiunt,  tutior 
sententia,  quia  sola  forma  indicativa  clare  ostendit,  ipsum 
sacerdotem  actu  judiciali  vere  remittere  peccata.  — Est 
verior , 1)  quia  conformior  verbis  Christi,  Joan.  XX;  2)  con- 
formior quoque  Concilio  Flor,  in  Decreto,  ac  praesertinr 

(1)  Comment.  hist.  de  disciplina  in  administr.  Pcenit.  1.  8. 

(2)  Traite  his  torique  et  dogm.sur  les  paroles  ou  les  formes  des  Sacremenls. 
Apud  Migne,  Cursus  theol.  tom.  2i. — (3)  De  concordia  utriusque  Eccl.  1.4^ 
cap.  3. 

Tridentino,  Sess.  14,  cap.  3,  docenti,  sacramenti  Poenitentiae 
formam,  in  qua  praecipue  ipsius  vis  sita  est,  in  illis  ministri  ver 
bis  positam  esse : ego  te  absolvo,  etc.  Quibus  quidem  de  Ecclesiae 
sanctae  more,  preces  quaedam  laudabiliter  adjunguntur ; ad  ipsius 
tamen  formae  essentiam  nequaquam  spcdtant.  3)  Quia  confirma- 
tur auctoritate  S.  Thomae,  qui,  Opusc.  22,  c.  1,  contra  neo- 
tericum quemdam,  qui  opinionem  adversariorum  tuebatur, 
disputans,  sic  ait:  Perlecto  libello  a vobis  exhibito,  inveniasscr- 
tionem  cujusdam  valde  temerariam,  dicentis  quod  sacerdos  absol- 
vendo uti  non  debeat  hac  forma:  ego  te  absolvo.  Quod  quidem 
praesumptuosum  judico , quia  repugnat  evangelicis  dictis  (l). 
4)  Quia  confirmatur  quoque  auctoritate  Clementis  VIII,  qui 
in  Instructione  super  ritibus  Graecorum  anno  1595  edita,  sic 
ait:  ln  casu  necessitatis  presbyteri  graeci  catholici  possunt  La- 
tinos absolvere.  Utantur  forma  absolutionis  in  generali  Cone. 
Flor,  praescripta , et  postea  si  voluerint,  dicant  orationem  illam 
deprecativam,quam  pro  forma  hujus  absolutionis  dicere  tantum 
consueverunt.  — Quibus  verbis  Pontifex  simpliciter  et  abso- 
lute jubet  adhiberi  formam  Concilii  Flor.;  atqui  illud  non 
juberet,  si  formam  deprecativam  esse  validam  censeret.  Nam 
eadem  Instructione, dum  Graecos,  latino  Episcopo  subjectos,  a 
graeco  Episcopo  ordinari  permittit,  nequaquam  interdicit 
eos  ritu  et  forma  graeca  ordinari ; nempe  quia  graecam  for- 
mam validam  judicat.  Ergo  a pari,  in  sacramento  Poenitentiae 
formam  indicativam  Graecis  non  praescriberet,  si  mere  de- 
precativam censeret  esse  validam.  — Ita  patroni  formae  in- 
di cati  vae  (“2). 

(1)  Cf.  Summam,  p.  3,  q.  84,  art.  3 ad  !. 

(2)  Cf  Mcrlin,  ubi  supra,  Antoine,  et  Theol.  Wirceb.  De  Poenitentiae 
forma . 

ARTICULUS  II. 

DE  MATERIA  PARTE  PRIMA,  SEU  DE  CONTRITIONE. 

Quaestiones  praeviae,  de  contritione  generatim. 

Propositio  I,  de  contritione  perfecta. 

Propositio  II,  de  contritione  imperfecta. 

Quaestio,  de  natura  contritionis  perfectae  et  imperfectae. 

QUESTIONES  PRAEVIE. 

1°  Quid  est  contritio  ? — 2°  Quae  sunt  contritionis  doles  ? — 3°  Quotu- 

plex  contritio  dislinguilur  ? — 4°  Quid  est  contritio  perfecta , quid 

imperfecta  ? 

115.  qjler.  1°  Quid  est  contritio  ? Resp.  cum  Tridentino  : 
Contritio , quse  primum  locum  inter pcenitmtis  actus  habet,  animi 
dolor  est  ac  detestatio  de  peccato  commisso,  cum  proposito  non 
peccandi  de  extero  (l).Qua  definitione  Ires  enumerantur  actus  : 
dolor,  detestatio,  propositum,  quae  velut  contritionis  partes 
ad  perfectam  ejus  rationem  concurrunt.  Dicitur  dolor  animi , 
quia  subjectum  contritionis  atque  doloris,  est  animus,  i.  e. 
appetitus  rationalis,  seu  voluntas;  non  vero  appetitus  sensi- 
tivus, qui  particeps  quidem  doloris  esse  potest,  sed  secun- 
dario tantum  et  per  accidens.  — Detestatio , i.  e.  odium, 
repulsio  mali,  quod  apprehenditur  ut  praesens  vel  praeteri 
tum.  Detestationis  actus  est  velle  non  peccasse:  in  quo  prin- 
cipaliter retractatio  pravae  voluntatis  sita  est,  adeoque peccati 
abolitio,  quoad  haec  ab  homine  dependet.  Quare  communius 
censetur,  essentiam  contritionis  in  detestatione  consistere  (2). 
— Propositum  contritioni  essentiale  quidem  est,  sed,  juxta 
multos,  sufficit  virtuale,  illud  nempe  quod  in  peccati  efficaci 
detestatione  includitur  (3). 

116.  Dicitur  contritio  primum  inter  poenitentis  actus  habere 
locum:  tum  quia  est  actus  praecipuus,  imo  proprie  dictus 
virtutis  poenitentiae;  tum  praesertim,  quia  praecipuus  est  inter 
actus  ad  sacramentum  Poenitentiae  requisitos:  nam  causa  est 
et  radix  caeterorum. 

117.  Primus  hic  poenitentis  actus  vocatur  contritio  vel 
etiam  cordis  compunctio,  scissio  (4);  quia  per  salutarem  dolo- 

1)  Sess.  14,  cap.  4.— '2)  Cf.  Suar.  Depcenit  disp.  4,sect.  1,  2. — (3  Ibid. 
sect.  3. — Iu  praxi  tamen  procurandum  est  propositum  formale. 

(4  Ps.  L,  ID;  Aci.  11,57;  Joei.  Ii,  io. 


CAP.  II.  DE  MATERIA  ET  FORMA  POENITENTIA.  329 

rem,  anima  penitus  quasi  perfoditur  et  frangitur;  et  sicut 
terra  agricolae  ferro  exercita,  disponitur  ad  ferendas  fruges, 
ita  anima  per  contritionem  disponitur  ad  fructificandum 
Deo. 

118.  Q.  2°  Quae  sunt  contritionis  dotes  ? — R.  Quatuor  sunt 
contritionis  dotes,  seu  proprietates  necessariae,  ut  ad  remis- 
sionem mortalium  valeat  : debet  esse  vera  ac  interior,  su- 
pernaturalis,  universalis,  summa. 

119.  i)  Vera  ac  interior , h.  e.  in  corde,  seu  voluntate,  nec 
tantum  in  sensibus  vel  in  labiis  : homo  voluntate  peccavit, 
voluntate  dolere  debet.  Quare  a Tridentino  dicitur  dolor 
animi  ac  detestatio  cum  proposito.  Quod  si  non  contritio  vera, 
sed  merum  contritionis  simulacrum  esset,  nihil  valeret 
apud  Deum,  qui,  cum  intueatur  cor,  nulla  ratione  decipi 
potest. 

120.  2)  Supernaturalis,  tum  exparte  principii , i.  e.  elicita 
auxilio  gratiae  elevantis  ; tum  ex  parte  motivi , i.  e.  elicita  ex 
motivo  per  fidem  proposito,  et  ad  Deum  aliquatenus  impel- 
lente. — Requiritur  gratia,  quia  sine  hac  nullus  esse  potest 
actus  supernaturalis,  atque  adeo  salutaris  ; requiritur  moti- 
vum  supernaturale  seu  per  fidem  propositum,  quia  actio 
moralis  speciem  suam  praecipue  ex  motivo  desumit. 

121.  3)  Contritio  debet  esse  universalis,  i.  e.  ad  omnia  pec- 
cata mortalia  commissa,  saltem  virtualiter  se  extendens. — 
Scilicet  contritio  esse  potest  vel  particularis,  qua  homo  tan- 
tum de  aliquibus  peccatis  a se  commissis  dolet;  xe\ universa- 
lis seu  generalis,  qua  de  omnibus  et  singulis.  — Universalis 
autem  potest  attingere  peccata,  vel  in  mentem  non  revocata 
praevio  conscientiae  examine  : ut  fieri  solet  cum  recitatur 
Confiteor;  vel  sic  revocata.  Et  haec  postrema  contritio  potest 
esse  universalis  duplici  modo  diverso  : vel  vi  unius  actus, 
qui  omnia  et  singula  peccata  attingat  sub  ratione  omnibus 
communi  : v.  g.  sub  ratione  offensae  Dei,  reatus  poenae 
aeternae,  etc.  ; vel  plurium  actuum:  ut  v.  g.  si  quis  pro 
unoquoque  ex  peccatis  quae  mente  recolit,  actum  contritionis 
iteraret. 

122.  Porro  contritio,  ut  ad  remissionem  mortalium  valeat, 
debet  esse  universalis  ; sed  non  est  necesse  ut  praecedat 

28. 


330 


TRACT.  XIV.  DE  POENITENTIA. 


actualis  et  distincta  omnium  peccatorum  recogitatio  : per  se 
enim  sufficit,  ut  contritio  in  omnia  confuse  recogitata  feratur. 
Per  accidens  tamen,  i.  e.  ad  confessionem  sacramentalem 
instituendam,  requiritur  peccatorum  recogitatio  distincta, 
quae  contritionem  vel  praecedat  vel  subsequatur.  — Neque 
etiam  requiritur,  ut  universalis  sit  vi  plurium  actuum  : sed 
universalitas  illa  sufficit,  quae  unico  actu,  sicut  explicatum 
est,  continetur. 

423.  4)  Debet  esse  summa , saltem  appreliative ; non  vero 
requiritur  ut  sit  summa  intensive . — Contritio  appreliative 
summa  est  illa,  qua  peccatum  ut  malum  quovis  alio  majus 
intellectu  aestimamus,  et  simul  voluntate  detestamur.  Inten- 
sive summa  est  ea,  qua  peccatum  non  solum  ut  summum 
malum  detestamur,  sed  etiam  actu  detestationis  intensiori 
seu  vehementiori,  quam  quo  detestamur  caetera  mala.  — 
Porro  solum  contritio  appretiative  summa  requiritur;  quia 
Deus,  ad  redeundum  in  gratiam  cum  peccatore,  unice  po- 
stulat, ut  is  voluntatem  a peccato  sincere  avertat,  juxta  illud 
Joel.il,  12:  Convertimini  ad  me  in  toto  corde  vestro.  Vera 
autem  a peccatis  aversio  contritione  appretiative  summa 
continetur. 

124.  Q.  3°  Quotuplex  contritio  distinguitur? — R.  i)  Ratione 
sui  distinguitur  triplex:  habitualis,  actualis,  virtualis.  Con- 
tritio habitualis  est  ipsa  virtus  seu  habitus  poenitentiae.  — 
Actualis  vel  formalis , est  actus  contritionis,  formaliter  et  in 
se  existens  dum  elicitur.  — Virtualis  est  ea,  quae  ex  actuali 
praecedenti  perseverat  in  aliquo  effectu ; aut  etiam  ea,  quae 
continetur  in  virtute  alterius  actus,  v.  g.  charitatis,  et  impli- 
cita quoque  vocatur. 

125.  2)  Ratione  motivi  est  duplex:  perfecta,  seu.  contritio 
stricte  dicta,  et  imperfecta , seu  attritio.  Quae  distinctio  ab 
ipso  Concilio  Tridentino  traditur,  Sess.  14,  cap.  4. 

126.  Q.  4°  Quid  est  contritio  perfecta,  quid  imperfecta?  — 
R.  Perfecta  est  ea  contritio,  quae  ex  perfecta  charitate  oritur  seu 
j)rocedit.  — Potest  autem  contritio  dupliciter  ex  charitate 
oriri:  videlicet,  vel  ex  charitatis  actu  formaliter  elicito,  ut, 
v.  g.  si  Dei  bonitatem  considerando,  illum  super  omnia  dili- 
gam, et  hinc  offensam  Ejus  super  omnia  mala  detester;  vel 

non  ex  actu  formaliter  elicito,  sed  ex  motivo  charitatis:  ut  si 
ex.  gr.  ex  consideratione  divinae  bonitatis  in  seipsa,  ad  dete- 
standum peccatum,  tantae  bonitati  contrarium,  immediate  ad- 
ducar; quin  formalem  charitatis  actum  tunc  reipsa  eliciam. 
In  primo  casu  contritio  dicitur  oriri  ex  formali  charitate  : in 
altero,  ex  charitate  virtuali.  Hanc  vero  postremam  contritio- 
nem, non  minus  quam  priorem,  censendam  esse  charitate 
perfectam , tenet  probabilior  sententia  (i). 

127.  Contritio  imperfecta  est:  Animi  dolor  ac  detestatio  de 
peccatis  commissis,  cum  proposito  non  peccandi  in  posterum, 
procedens  ex  metu  poenarum  et  gehennae , vel  ex  alio  motivo  su- 
per  natur  ali  a perfecta  charitate  diverso. 

128.  Contritio  perfecta  et  imperfecta  differunt  specie,  cum 
specie  diversum  habeant  objectum  formale,  seu  motivum, 
unde  actus  speciem  desumunt. 

propositio  i. 

Contritio  charitate  perfecta  hominem  statim  justificat,  licet  non 

sine  sacramenti  voto ; non  est  ergo  necessaria  ad  Poenitentiae 

sacramentum  rite  suscipiendum. 

129.  Utraque  propositionis  pars  fide  certa  est,  ut  patet  ex 
Trid.  Sess.  14.  cap.  4,  et  Pistor,  prop.  damnata  36a. 

130.  Dicitur:  Justificat  statim,  adeoque  etiam  ante  sacra- 
menti susceptionem,  contra  Baium  et  Jansenium,  negantes 
contritionem  perfectam  justificare  extra  usum  sacramenti, 
nisi  incertis  casibus,  puta  martyrii,  mortis,  cum  deest  copia 
confessarii;  vel  nisi  sit  summe  intensa.  — l\on  est  necessaria 
ad  sacramentum , contra  veteres  quosdam  Scholasticos,  ante 
S.  Thomam. 

131.  prob.  Doctrina  illa  fidei  proxima  censenda  est,  atque 
ab  omni  proinde  catholico  theologo  tenenda,  quae  expresse 
traditur  abcecumenica  Synodo  etRomanis  Pontificibus,  quae- 
que luculentissime  Scripturarum  et  Patrum  auctoriiati  inni- 
titur; atqui  talis  est,  quoad  utramque  partem,  doctrina  quae 
propositione  enuntiatur. 

132.  pars  prior.  1°  Traditur  a Synodo  oecum.  Trid.,  Sess.  14, 
cap.  4,  docente:  Contritionem,  quam  aliquando  chairtatc  per- 

(l)Suar-  t.  19,  disp.  4,  sect.2. 

fectam  esse  contingit , hominem  Deo  reconciliare , priusquam 
sacramentum  actu  recipiatur...  Ipsam  nihilominus  reconcilia- 
tionem ipsi  contritioni  sine  sacramenti  volo,  quod  in  illa  inclu- 
ditur, non  esse  adscribendam. 

133.  2°  Docetur  a Romanis  Pontificibus.  Quod  palet  ex 
propp.  31,  32,  70  et  71  Baii,  damnatis  a Pio  V,  Greg.  XIII  et 
Urb.  VIII.  Propositio  71  erat  hujusmodi : Per  contritionem, 
etiam  cum  char  itate  perfecta  et  cum  voto  suscipiendi  sacramen- 
tum conjunctam , nonrcmittitur  crimen  extra  casum  necessitatis 
aut  martyrii,  sine  actuali  susceptione  sacramenti.  Ergo  contra- 
dictoria propositio,  quam  defendimus,  vera  et  catholica  est. 

134.  3°  Idem  testatur  Scriptura  : Impietas  impii  non  nocebit 
ei , in  quacumque  die  conversus  fuerit  ab  impietate  sua.  Ezech. 
XXXIII,  12 .—Charitas  operit  multitudinem  peccatorum.  I Petr. 
IV,  8. 

135.4°  Testantur  Patres.  Chrysostomus ; Sicut  ignis  in 
silvam  ingressus  omnia  purgare  solet,  sic  dilectionis  fervor,  quo- 
cumque inciderit,  omnia  tollit  et  exscindit...  Ubi  charitas  est, 
omnia  sublata  sunt  mala,  Hom.  8 in  2 ad  Tim.  n.  3.  — Augu- 
stinus: Sola  charitas  exlinguit  delicta.  Tract.  I,  in  1 ep.  Joan. 
n.  6. 

136.  5°  Accedit  auctoritas  S.  Thomse,  scribentis:  Quantum - 
cumque  parvus  sit  dolor , dummodo  ad  contritionis  (perfectae)  ra- 
tionem su  fficiat,  omnem  culpam  delet . In  4,  dist.  17,  q.  2,  art.  5. 

137.  ii  pars.  1°  Fluit  ex  praecedenti.  Nam  juxta  Trid.  can. 
3 et  9,  sacramentum  Poenitentiae  primario  ordinatur  ad  gra- 
tiam sanctificantem  primam  ex  opere  operato  conferendam; 
ergo  per  se  non  requirit  dispositionem  illam,  per  quam  gra- 
tia prima  ante  opus  operatum  obtinetur.  Atqui  ex  la  parte 
propositionis,  gratia  prima  ante  opus  operatum  obtinetur 
contritione  perfecta;  ergo  sacramentum  eam  per  se  non  re- 
quirit. 

138.  2°  Ex  Trid.  cap.  4,  duplex  distinguitur  contritio  : per- 
fecta, qua  aliquando  homo  ante  sacramentum  justificatur,  et 
imperfecta , qua  ad  justificationem  in  sacramento  recipiendam 
disponitur;  ergo  supponit  Trid.  ac  pro  certo  habet:  i)  non 
esse  necessariam  perfectam  contritionem  ad  sacramentum  ; 
alioquin  non  aliquando  duntaxat,  sed  semper  peccator  ante 

«aeramentum  justificaretur;  2)  peccatorem  vulgo  ad  justifi- 
cationem perduci  in  sacramento  Poenitentiae,  per  solam  con- 
tritionem imperfectam,  seu  attritionem. 

139.  3°  Accedit,  quod  damnata  est  propos.  58  Baii,  quae 
ita  se  habet : Peccator  poenitens  non  vivificatur  ministerio  sacer- 
dotis absolventis , sed  a solo  Deo , qui , poenitentiam  suggerens  et 
inspirans , vivificat  eum  et  resuscitat;  ministerio  autem  sacerdo- 
tis solus  reatus  tollitur.  Atqui  haec  propositio  est  erronea  ; ergo 
ut  falsa  rejicienda  est  hypothesis  adversariorum,  qua  sacra- 
mentum Poenitentiae  nunquam  in  re  produceret  effectum, 
quem  significat,  produceret  vero  semper  in  voto , quod  sane 
absonum  est. 

propositio  11. 

Attritio , §x  solo  metu  gehennae,  concepta , bona  est  et  utilis. 

140.  Fidei  proximum , utpote  quod  immediate  fluit  ex 
Trid.  Sess.  14,  cap.  4 et  can.  5.  — Hinc  damnata  ab 
Alexandro  VI 11  (1690)  ha^c  propositio,  quae  est  15a  inter 
31  : Attritio , quae  gehennae  et  poenarum  metu  concipitur  sine 
dilectione  benevolentiae  Dei  propter  se,  non  est  bonus  motus 
ac  supernaturalis.  — Hinc  plures  quoque  Quesnelli  circa 
hanc  materiam  propositiones,  inter  101,  damnatae  sunt  a 
Clemente  XI. 

141.  Attritio  seu  contritio  imperfecta,  ut  supra  (i)  vidi  - 
mus,  est  ea  quae  non  ex  charilate  perfecta,  sed  ex  alio  motivo 
inferiore  supernaturali  procedit,  et  communiter  ex  metu 
gehennae  ac  poenarum,  vel  ex  turpitudine  peccati  concipitur. 
Hanc  asseruit  Lutherus  esse  inalam ; utpote  quae,  incussa 
per  timorem,  reddat  hominem  hypocritam,  et  proin  magis 
peccatorem. 

142.  Quoniam  adversarii  principaliter  invehuntur  in  timo- 
rem, animadvertendum  est,  timorem  distingui  multipliciter  : 
«st  enim  timor  mundanus,  filialis  et  servilis.  Timor  munda- 
nus est  timor  poenarum  ab  hominibus  infligendarum , 
inducens  in  peccatum,  ut  vitentur.  Timor  filialis  est  timor 
peccati,  eo  quod  sit  offensa  Dei,  super  omnia  propter  se  di- 

(1)  Qucest.  4°,  n.  127. 

lecti.  Timor  servilis  est  timor  poenarum  a Deo  infligendarum. 
Dicitur  servilis,  quia  proprium  est  servorum  poenam  timere, 
et  ex  illo  solo  metu  agere.  — Hic  timor  duplex  est,  nempe 
servilis  simpliciter,  et  serviliter  servilis.  Timor  servilis  sim- 
pliciter est  ille,  quo  quis  ita  poenam  peccati  formidat,  ut  pro* 
pterea  a peccato,  vel  per  merum  cordis  affectum  committendo, 
abstineat.  — Timor  serviliter  servilis  est,  quo  quis  poenam, 
peccati  ita  timet,  ut  nihilominus  ab  eo  per  affectum  cordis 
committendo  non  temperet;  cum  voluntate  actuali  paratus 
sit  ad  illud  patrandum,  si  poena  abesset.  Porro  hic  agimus 
de  timore  simpliciter  servili  : et  in  propositione  asseritur 
attritio  ex  eo  concepta  esse  honesta,  atque  utilis  dispositio, 
quamvis  remota,  ad  justificationem. 

143.  prob  Illa  attritio  bona  et  utilis  est,  quae  concipitur 
ex  metu  bono  et  utili  ad  salutem;  atqui  talis  est  attritio  ex 
solo  metu  gehennae  concepta ; ergo.  — Prob.  minor. 

144.  1°  Timete  eum , qui  potest  et  animam , et  corpus  perdere 
in  gehennam.  Matth  X.  28. 

145.  2°  Augustinus  ; Opus  est  ergo  ut  intret  timor  primo, 
per  quem  veniat  charitas.  Timor  medicamentum , charitas  sani- 
tas. Tract.  9 in  Epist.  Joan. 

146.  3°  Ratione.  Non  potest  esse  nisi  bonus  ille  timor,  qui 
finem  bonum  habet  et  effectum  bonum  : finem,  evitandi 
maximum  malum  ; effectum,  emendandi  vitam. 

147.  Nota.  Quae  de  attritione,  ex  metu  gehennae  concepta, 
diximus,  pariter  intelligenda  sunt  de  attritione,  quae  ex  quo- 
vis alio  motivo,  vel  aeque  nobili,  vel  praesertim  nobiliori 
gignatur. 

QUESTIONES. 

148.  Quaenam  circa  contritionem  certa  sunt,  quae  controversa  ? 
R.  4)  De  fide  est,  contritionem  aliquam  esse  omnino  necessa- 
riam ad  salutem  homini,  qui  peccatum  mortale  personaliter 
commisit,  ex  Trid.  Sess.  14,  cap.  4. 

149.  2)  De  fide  est,  attritionem,  ex  turpitudine  peccati  vel 
gehenna*  metu  conceptam,  esse  donum  moventis  Spiritus 
sancti,  et  disponere  ad  gratiam  Dei  in  sacramento  impe- 
trandam. Ibid.  et  can.  5. 

150.  3)  Fide  certum  est,  contritionem , quam  aliquando  chari - 
tate  perfectam  esse  contingit , hominem  Deo  reconciliare , prius - 
<?wam  Aoe  sacramentum  actu  suscipiatur.  Trid.  Ibid.  cap.  4. 

151.4)  Fide  certum  consequenter  est  (saltem  post  Trid  ), 
ad  sacramentum  Poenitentiae  rite  suscipiendum,  necessariam 
non  esse  praefatam  contritionem  charitate  perfectam;  sed 
sufficere  attritionem  : secus  ac  docent  Jansenistae,  Prop. 
36^  Synodi  Pistoriensis  damnata. 

152.  5)  Controvertitur , utrum  charitas  requisita  ad  contri- 
tionem perfectam  statim  justificantem,  de  qua  Trid.  loco  cit., 
debeat  esse  non  tantum  appretiutive  super  omnia,  sed  etiam 
inlensive  attingere  certum  gradum;  an  contra  sufficiat  quilibet 
vel  infimus  intensi  tatis  gradus.  Ut  autem  quaestionis  sensus 
intelligatur,  pauca  subjicienda  sunt. 

153.  Charitas,  ex  qua,  vel  formaliter,  vel  saltem  virtualiter, 
ut  supra  (i)  dictum  est,  procedit  contritio  perfecta,  de  qua 
agimus,  est  amor  benevolentiae  erga  Deum , super  omnia  (2). 
Dicitur  amor  benevolentiae ; qui  scilicet  ab  amore  spei,  seu 
concupiscentiae,  essentialiter  distinguitur.  Amore  enim  concu- 
piscentiae Deum  propter  mercedem,  seu  propter  supernatu- 
rale  commodum  nostrum,  amamus  : amore  benevolentiae  e 
contra,  Deum  diligimus  propter  Deum  ipsum;  i.  e.  propter 
ejus  amabilitatem  et  bonitatem  in  se  spectatam  ; non  vero 
propter  nostrum  commodum  seu  emolumentum.  — Super 
omnia,  h.  e.  super  omnia  alia  bona  et  amabilia;  ita  ut  Deus 
magis  iis  omnibus  ametur,  adeoque  amor  ipsius  sit  summus . 
Quod  si  amor  Dei,  propter  se  dilecti,  non  esset  super  omnia, 
non  foret  nisi  imperfecta  dilectio  et  inchoata  charitas. 

154.  Porro  amor  Dei  concipitur  esse  super  omnia,  vel 
summus,  dupliciter : intensive,  quum  hujus  amoris  actus  est  vel 
vehementior  ac  ardentior  omni  alio  amore ; et  appretiative , 
quum  non  tantum  ex  parte  intellectus,  sed  etiam  ex  parte 
voluntatis,  adjunctam  habet  talem  aestimationem  bonitatis 
Dei,  ut  hanc  omni  bonitati  creatae  absolute  praeferat;  ideoque 
amans  sit  animo  paratus,  potius  carere  omni  bono  creato,  et 
quodvis  malum  perpeti,  quam  quidquam  agere,  quod  infi-> 

(1)  N.  126.  — (2)  Infra,  tract  De  virtutib.  cap.  2,  art.  4,  nn.  234,  257. 

nitae  Dei  bonitati  graviter  opponatur  seu  displiceat.  Hujus- 
modi amor,  ut  patet,  non  est  simplicis  complacentiae,  seu  mere 
affectivus  : sed  est,  ut  aiunt,  obedientialis  et  effectivus. 

155.  Jam  vero,  ut  ad  quaestionem  propositam  veniamus, 
quidam  recentiores  requirunt  ad  contritionem  pertectam,  ut 
charitas  sit  super  omnia , non  tantum  appretiative,  sed  etiam  in - 
tensive.  Itaque  duplicem  distinguunt  charitatem,  qua  Deus 
super  omnia  propter  se  diligitur  : alteram  intensam , quam 
solam  vocant  perfectam,  et  alteram  remissam , quam  imper- 
fectam et  inchoatam  appellant.  Hinc  contritionem,  quae  con- 
cipitur ex  amore  Dei  super  omnia  propter  se  dilecti,  dupli  * 
cem  distinguunt : unam  perfectam,  qua3  ex  amore  intenso, 
alteram  imperfectam,  quae  ex  amore  remisso  concipitur.  Per- 
fectam dicunt  semper  justificare,  etiam  extra  sacramentum, 
et  de  hac  intelligendum  esse  Tridentinum  ; imperfectam  vero, 
solum  in  sacramento,  et  in  casu  necessitatis,  justificationis 
gratiam  obtinere.  — Haec  opinio  emolliri  posset,  statuendo, 
ad  contritionem  perfectam  sufficere  charitatem,  quae  inten- 
sive  certum  gradum  attingat , quamvis  non  omnem  alium  amo- 
ris actum  superet. 

156.  Verum  communis  veterum  recentiorumque  DD.  sen- 
tentia est,  charitatem  veram  et  perfectam  a solo  gradu  appre - 
tiationis  pendere  ; ita  ut  sit  benevolentia  erga  Deum  appretiative 
super  omnia  dilectum.  Hinc  omnis  contritio,  concepta  ex  hoc 
amore  Dei  super  omnia  dilecti, 'est  contritio  perfecta,  e t ho- 
minem statim  justificat,  quicumque  tandem  sit  intensionis 
gradus,  ut  S.  Thomas  testatur  : Quantumcumque  parvus  sit 
dolor,  dummodo  ad  contritionis  rationem  sufficiat , omnem  cul- 
pam delet.  Loc.  cit. 

157.  6)  Controvertitur,  utrum  attritio  mere  formidolosa, 
sine  actu  amoris  (saltem  initialis),  realiter  ab  ipsa  distincto , 
per  se  sufficiat  ad  justificationem  in  sacramento  obti- 
nendam. 

158.  a)  Quidam  docent,  requiri  actum  amoris  benevolentiae 
erga  Deum  super  omnia,  sed  actum  remissum  sufficere; 
quem,  uti  supra  dictum  est,  actum  charitatis  imperfectae  ap- 
pellant. Et  hoc  sensu  explicant  initialem  illam  dilectionem 
Dei,  quam  Tridentinum  videtur  ad  justificationem  impii 

omnino  requirere,  cum  ait:  Disponuntur  autem  ad  ipsam 
justitiam,  dum...  Deum  tanquam  omnis justitix)fontem  diligere 
incipiunt.  Quasi  scilicet  hic  ageretur  de  diligendo  Deo,  ut  in 
se  justus  est,  seu  ut  est  ipsa  justitia:  et  non  potius,  ut  est 
fons  justitiae  nostrae,  omniumque  bonorum  quae  cum  ea  con- 
nectuntur.  — Hanc  sententiam  alii  emolliunt  statuendo,  suf- 
ficere actum  benevolentiae  erga  Deum,  quamvis  nondum  super 
omnia  dilectum. — Sed  haec  sententia  paucorum  est,  et  hodie 
derelicta. 

159.  b ) Alii  docent,  requiri  et  sufficere  actum  amoris  con- 
cupiscentiae, qui  essentialiter  in  actu  spei  includitur;  ac 
proinde  saltem  actum  spei  esse  ejiciendum. 

160.  c)  Tandem  plures  cum  sancto  Alphonso  de  Liguorio  (i) 
contendunt,  sufficere  illum  initialem  Dei  amorem,  seu  pium 
erga  Deum  animae  motum,  qui  essentialiter  includitur  in 
omni  vera  attritione,  iis  dotibus  praedita,  quas  supra  expo- 
suimus, etiamsi  illa  ex  timore  simpliciter  servili  unice 
procedat;  nullumque  proinde  actum,  sive  charitatis,  sive 
spei  requiri,  ab  hujusmodi  attritione  realiter  distinctum. 
Illud  tamen  juvat  animadvertere  (ad  hancjjpostremam  sen- 
tentiam contra  quasdam  specie  tenus  gravissimas  objectio- 
nes tuendam),  poenitentem,  qui  actum  attritionis  mere 
formidolosae  in  ordine  ad  sacramentum  suscipiendum  eli- 
cit, eo  ipso  actus  fidei  et  spei  aliquomodo  etiam  elicere; 
non  quidem  reflexe,  vel  signate,  ut  aiunt,  sed  exercite:  quia 
dum  attritionem  exercet,  procul  dubio  credit,  per  merita 
Christi  peccata  remitti  ; et  idipsum  sperat  sibi  obventu- 
rum. 

161.  7)  Controvertiiur,  inter  postremae  hujus  sententiae  fau- 
tores, utrum  ad  justificationem  in  sacramento  Poenitentiae 
sufficiat  attritio,  ex  solo  supernaturali  metu  poenarum  tempo- 
ralium, praesertim  hujus  vitae,  concepta. 


(1)  De  Pcenit.  n.  442,  objic.  III. 

ARTICULUS  III. 

DE  MATERLE  PARTE  SECUNDA  SEU  DE  CONFESSIONE. 

Quaestio  praevia,  de  confessionis  notione. 

Proposilio  I,  de  jure  divitio  confessionis  sacramentalis. 

Propositio  II,  de  declaratione  singulorum  peccatorum,  in  confes- 
sione. 

Quaestiones. 

QOiESTlO  PRAEVIA. 

162.  Quid  nomine  confessionis  intelligitur?  — R.  Multiplici 
sensu  Confessio  in  Scriptura  et  Patribus  occurrit.  Alia  est 
confessio  fidei , alia  confessio  laudis , quae  et  gratiarum  actio 
vocatur ; alia  confessio  seu  accusatio  peccatorum . 

163.  De  confessione  peccatorum  nobis  sermo  est,  quae  ite- 
rum multiplex  distinguitur  : judicialis , quae  fit  coram  judice* 
de  delicto  ad  poenam  inquirente  ; — amicalis , quae  fit  consilii 
petendi  causa,  vel  ut  proximo  quem  laesimus  faciamus  satis, 
vel  denique  ut  dolorem  in  sinu  amici  exoneremus  ; — poeni - 
tentialis  interna,  quae  fit  soli  Deo  a quo  venia  petitur,  sicut  a 
Psalmista  fiebat  dicente:  Confitebor  adversum  me  injustitiam 
meam  Domino , Ps.  XXXI: — poenitentialis  externa , quae  fit 
publice  in  facie  Ecclesiae;  — et  sacramentalis , quae  fit  coram 
sacerdote  ministro  Clavium. 

164.  Sola  confessio  sacramentalis  est  pars  sacramenti  Poe- 
nitentiae, et  definitur : Accusatio  suorum  peccatorum  post  Ba- 
ptisma commissorum , a poenitenle  sacerdoti  facta , in  ordine  ad 
remissionem  virtute  Clavium  obtinendam . 

16o.  Vox  confessio , seu  exomologesis , tanquam  pars  sacra- 
menti Poenitentiae,  etiam  a Patribus  adhibetur.  Quod  si  apud 
veteres,  nomine  exomologeseos , tota  publicae  et  laboriosae  poe- 
nitentiae actio  frequenter  significatur,  id  ortum  ex  eo,  quod 
illi  nomen  unius  partis  ad  totum,  ut  fit,  transferrent.  Nos  quo- 
que confessionis  vocabulum  pro  integra  Poenitentia  signifi- 
canda usurpare  solemus  ; et  confiteri  idem  vulgo  est  ac  Poeni - 
tentioe  sacramentum  recipere. 

166.  Protestantes  et  increduli  confessionem  esse  institu- 
tionem ecclesiasticam  contendunt,  ab  Innoc.  III,  in  Cone. 
Later.  IV  inductam  (i) ; atque  eam,  modo  tanquam  utilem 

(1)  Calvin,  in  Antidot.  Cone.  Trid. 

laudant,  modo  ut  animarum  carnificinam,  et  rem  quae  vires 
nostras  superet,  execrantur ; semper  vero,  cuique  liberam, 
nec  ulla  ratione  obligatoriam  habent. — Catholica  autem  fides 
duo  hic  dogmata  tradit:  unum,  statuens  divinum  jus  confes- 
sionis ; alterum,  definiens  modum  quo  confessio  fieri  debet. 

propositio  i. 

Confessio  sacramentalis  est  a Christo  instituta , et  jure  divino 
necessaria  ad  sacramentum. 

167.  De  fide , ex  Trid.  Sess.  14,  can.  6. 

168.  Dicitur  necessaria  ad  sacramentum , ita  ut  nemo  remis- 
sionem peccatorum  in  sacramento  Poenitentiae  possit  recipere, 
nisi  praemissa  confessione.  Cumque  sacramentum  de  neces- 
sitate medii  sit,  ut  infra  demonstrabitur,  confessionem  quoque 
hac  ratione  necessariam  esse  consequitur. 

169.  probatur  utraque  propositionis  pars  iisdem  argu- 
mentis. 

170.  1 0 Ex  verbis  Christi.  Joan.  XX,  23  : Quorum  remiseri- 
tis peccata , etc.,  quibus  Apostolos  ac  sacerdotes  suos  consti- 
tuit judices,  ut  actu  judiciario  peccata  remittant.  Constat 
autem,  ut  Trid.  ait  Sess.  14,  cap.  o,  eos  judicium  hoc,  inco- 
gnita causa,  ac  proinde  sine  pcenitentis  confessione,  exercere 
non  potuisse:  quippe  per  solam  confessionem  causa  hujus- 
modi, quae  conscientiae  est,  innotescere  potest  hominibus ; 
ergo  voluit  Dominus,  ut  ad  remissionem  confessio  fieret,  et 
sacramenti  pars  esset;  ergo  etiam  voluit  confessionem  aeque 
necessariam  esse  ac  ipsum  sacramentum.  Quam  necessitatem 
esse  absolutam  infra  demonstrabimus. 

171.  2°  Ex  traditione.  Testantur  divinam  confessionis  in- 
stitutionem ac  necessitatem,  omnium  saeculorum  traditio  et 
praxis.  Confessionem  enim  semper  obtinuisse  comperiemus 
si  a saeculo  XIII,  quo  Concilium  Later.  IV  celebratum  est, 
retro  usque  ad  saeculum  primum,  adeoque  ad  tempora  Apo- 
stolorum et  Christi,  ecclesiastica  monumenta  respexerimus. 

172.  Saeculo  XI l testes  sunt  S.  Bernardus  (i),  Petrus  Clu- 
niacensis  cognomento  Venerabilis  (-2). 

(1  j In  Serm.  ad  milites  Templi,  c.  12.— Serm.  16  in  Cantic. 

(2)  Lib.  I de  miraculis,  cap.  3. 

173.  Sa)c.  XI,  B.  Petrus  Damianus  (i),  S.  Anselmus  (2). 

174.  Saec.  X,  Badulphus  Flaviacensis  (3),  Regino  Prumien- 
sis  (4). 

175.  Saec.  IX,  Patres  Cone.  Cabillonensis  II  (S),  Carolus 
Magnus,  in  Capitulari  an.  801,  praecipiens,  ut  cuncti  sacerdo- 
tes omnibus , illis  confitentibus  eorum  crimina , dignam  poeniten- 
tiam cum  summa  vigilantia  imponant. 

176.  Snec.  VIII,  Ven.  Beda  (6),  Alcuinus,  Caroli  M.  praece- 
ptor (7);  — S.  Bonifacius,  qui  Epist.  19.  ad  Ethelbaldum 
Merciorum  regem  scribens,  ait,  Ceolredum  regem,  sine  poeni- 
tentia et  confessione , de  hac  luce  ad  tormenta  inferni  migrasse. 

177.  Saec.  VII,  S.  Isidorus  (8),  Synodus  Quinisexta  seu 
Truilana,  can.  102;  — S.  Eligius,  Noviomensis  antistes,  ser- 
mone 11,  ait:  Quotiescumque  peccatis,  nolite  exspectare  mor- 
tifera securitate  ut  vulnera  vestra  putrescant;  sed  continuo  per 
Poenitentiae  confessionem , remedium  vobis  adhibere  festinate... 
Nec  enim  poterit  indulgentia i tribui , nisi  ira  Dei  possit  confes- 
sione placari. 

178.  Saec.  VI,  S.  Greg.  Magnus  (9),  S.  Joannes  Clima- 
cus  (io),  Joannes  Jejunator,  cujus  liber  Poenitentialis  Ec- 
clesiae CPnae,  tot  Ecclesiarum  matris,  fidem  et  disciplinam 
exhibet  (ii). 

179.  Saec.  V,  S.  Leo  (12)  ; — S.  Chrysostomus,  qui,  homil. 
in  mulierem  Samar.,  ita  loquitur:  Qui  homini  detegere  pec- 
cata erubescit , Deo  vero  cernente  facere  non  erubescit,  ne  que  con- 
fiteri vult  el  poenitentiam  agere:  in  die  illa,  non  coram  uno  vel 
duobus , sed  universo  terrarum  orbe  traducetur . 

180.  Saec.  IV,  S.  Ambrosius  (13);  — S.  Basilius,  qui  docet 
peccata  iis  confleri  necesse  esse,  quibus  concredita  est  dispen- 
satio mysteriorum  Dei.  Respons.  ad  quaest.  288,  reg.  brev. 

181.  Saec.  III,  Origenes  (44) : — Cyprianus,  qui  lib.  De 
lapsis , omnes  ad  Confessionem  compellit  dicens  : Conf- 
it) Serm.  dc  S.  Andrea.  — (2)  Enarr.  in  cap.  17  Luc.  — (5'i  In  Levitic. 

1.  3,  cap.  7.  — (4)  De  eccles . disciplinis . — '5)  Anno  8i3,  can.  32  et  33.  — 
(6)  I11  cap.  5,  epist.  Jacobi  — (7)  Epist.  1,  alias  26. — (8)  Lib.  de  contemptu 
mundi — 9)  Homil.  26  in  Evang. — (10^  In  scalce.  gradu  4. — (M)  Vid.  Mo- 
rin.  Disciplin  Pcenil.  ad  calcem. — (12)  Epist.  456. 

b3)  te  Poeni t.  1.  2,  c.  4. — (14)  Homil.  2 in  Levit. 

teantur  singuli  delicium  suum , dum  adhuc  qui  deliquit  in  sae- 
culo  est , dum  admitti  ejus  confessio  potest , dum  satisfactio  facta 
per  sacerdotes  Deo  grata  est. 

182.  Ssec  II,  Tertullianus  (i);  — S.  Irenaeus,  qui  lib.  I 
Cont.  haeres,  c.  13,  n.  7,  loquitur  de  mulieribus  a Marco 
praestigiatore  seductis , quae  postea  ad  Dei  Ecclesiam  reversae , 
cum  reliquo  suo  errore , hoc  quoque  confessae  sunt;  dum  aliae , 
hoc  crimen  confiteri  veritae ,*  a vita  Dei  desperassent. 

183.  Stec.  I,  S.  Clemens  Rom.,  in  2a  ad  Corinth.  epistola, 
haec  habet : Quamdiu  sumus  in  hoc  mundo , de  malis  quae  in 
carne  gessimus , ex  toto  corde  resipiscamus , ut  a Domino  salve- 
mur, dum  habemus  tempus  poenitentiae  .Postquam  enim  e mundo 
exivimus , non  amplius  possumus  ibi  confiteri , aut  poenitentiam 
adhuc  agere  (2). 

184.  3°  Praescriptione.  Quando  Protestantes  apparuerunt, 
confessionis  usus  et  fides  in  universa  Ecclesia  catholica,  imo 
in  omnibus  Ecclesiis  orientalibus,  sive  haereticis  sive  schis- 
maticis, manifesto  vigebat.  Unde  sic:  vel  illa  omnium  Ec- 
clesiarum fides  et  usus,  a Christo  et  Apostolis  derivatus  est, 
vel  habuit  aliquod  initium  post  Apostolos,  et  constitutis 

' jam  per  orbem  Ecclesiis ; atqui  hoc  secundum  asseri  non 
potest;  ergo  ab  Apostolis  et  a Christo  dimanavit.  Minor  pro- 
batur. i)  Hujusce  mutationis,  seu  novitatis  antiquitus  indu- 
ctae, nullum  vestigium  superest.  2)  Mutatio  tanti  momenti  in 
Ecclesia  sine  gravissimis,  publicis,  et  diuturnis  dissidiis, 
fieri  non  potuisset;  quorum  monumenta  profecto  exstarent 
aliqua.  3)  Imo  mutatio  haec,  utpote  adeo  hominibus  onerosa, 
humana  potestate  fieri  non  potuisset,  ita  ut  ab  omnibus  ac- 
ceptaretur et  usu  constanti  sanciretur,  quemadmodum  con- 
tigisse novimus. 

183.  objic.  1°  Patres  non  loquuntur  nisi  de  confessione 
publica  et  disciplinari ; ergo  eorum  testimonia  pro  confes- 
sione sacramentali  asserenda  non  valent.  — R.  Neg.  antec. 

(1)  De  Poenit.  cap.  10. 

(2)  Hisce  testimoniis,  quae  in  immensum  augeri  possent,  os  occluditur 
Protestantibus,  nou  excepto  famoso  Dallaeo,  quem  plenissime  data  opera 
confutarunt  Theologi  bene  multi,  uti  Natalis  Alex.  Hi  st.  Eccl.  scec.  XIII. dis- 
scrt.  44;  Denys  de  Sainte-Marthe,  Traite  de  laconfcss.;  Boileau,  Hist.con - 
fess.  anric. — Cfr  quoque  Schelfinacher  epistolas  egregias  de  Confessione. 

29. 


342 


TBACT.  XIV.  DE  POENITENTIA. 


Ex  testimoniis  allatis  patet,  agi  de  confessione  facta  in  or- 
dine ad  absolutionem  per  sacerdotale  ministerium  conse- 
quendam : quae  confessio  sacramentalis  est.  Deinde  historice 
constat,  confessionem  publicam,  saltem  singulorum  pecca- 
torum, nunquam  fuisse  in  universa  Ecclesia  usurpatam.  Jam 
vero,  pleraque  ex  indicatis  testimoniis  agunt  de  confessione 
singulorum  peccatorum,  ut  fieri  solita  in  universa  Ecclesia; 
ergo  nequeunt  de  confessione  publica  intelligi.  Praeterea 
quaedam  testimonio  loquuntur  de  confessione  secreta:  Ex 
apostolica  regula , inquit  S.  Leo,  sufficit  confessio  secreta , in 
qua  remedia  offerantur  pcenitentibus . Epist.  136. 

186.  Obj.  2°  Ante  Innocenti  i III  tempora,  confessio  sacra- 
mentalis erat  libera,  et  sufficere  censebatur  confessio  soli 
Deo  facta.  Etenim  concil.  Cabillonense  II  et  Magister  Sent. 
hanc  doctrinam  referunt,  nec  tamen  ut  haereticam  conde- 
mnant. — R.  Neg.  antec.  Ad  prob.  dist.  Concil.  Cabillonense, 
ut  et  Magister  Sent.,  non  inussit  illi  sententiae  notam  haere- 
sis,  vel  quod  nulla  adhuc  prodiisset  Ecclesiae  definitio,  vel 
quod  illius  fautores  potius  ex  ignorantia  quam  ex  malitia 
errarent,  conc non  improbavit,  neg.  (i).  — Fides  de  con- 
fessione obtinebat  in  Ecclesia,  prout  demonstravimus  ; ex- 
plicita  autem  definitione  tunc  solum  declarata  est,  cum 
exorientium  errorum  pericula  hujusmodi  declarationis  ne- 
cessitatem fecerunt. 

187.  Obj.  3°  Confessio  abrogata  est  a Nectario  CP.,  ut  re- 
fert Socrates  et  Sozomenus;  ergo  est  de  jure  ecclesiastico. 
— R.  Dist.  antec.  Abrogatum  est  a Nectario  officium  Poeni - 
tentiarii  publici  in  sua  Ecclesia,  et  quidem  ad  tempus,  conc.; 
abrogata  est  confessio  sacramentalis,  neg. 

PROPOSITIO  II. 

In  confessione  omnia  peccata  mortalia  singillatim  j 
declarari  debent. 

188.  De  fide , exTrid.  Sess.  14,  can.  7. 

189.  Dicitur  declarari  singillatim;  tripliciter  enim  potest 
declaratio  fieri : generaliter , specialiter  et  singillatim.  Singil- 

(1)  Cf.  Cabill.  II,  can.  32.  Labb.  t.  7,  coi.  1278.  Cf.  Perrone,  De  Pcenit. 
n.  131  seqq. 

latim,  hoc  est,  numerice  simul  et  specifice:  seu  declaratis 
peccatorum  specie,  numero,  et  circumstantiis  quae  speciem 
mutant.  — Declarari  debent:  intelligeper  se;  quia  per  acci- 
dens fieri  potest,  ut  tam  accurata  declaratio  non  requiratur. 
De  necessitate  enim  sacramenti  absolute  non  est  confessio 
materialiter  integra,  sita  in  eo,  ut  poenitens  singillatim,  sicut 
explicatum  est,  declaret  omnia  mortalia  post  Baptismum 
commissa  et  nondum  per  confessionem  declarata,  quorum 
conscientiam,  post  debitum  examen,  habet;  — sed  sola 
confessio  formaliter  integra  ad  essentiam  sacramenti  pertinet : 
in  eo  consistens,  ut  poenitens  declaret  omnia  mortalia,  quae 
hic  et  nunc,  spectatis  circumstantiis,  moraliter  potest  vel 
tenetur  confiteri. 

190.  prob.  1°  Christus  instituit,  declaranda  esse  peccata  ut 
remittantur;  ergo  singillatim  sunt  declaranda.  Antecedens  in 
praecedenti  propos.  probatum  est.  Consequens  ita  ostenditur : 
l°Si  sacerdos  non  potest  condonare,  nisi  quae  declarantur; 
ergo  omnia  sunt  declaranda,  ut  omnia  condonentur;  ergo 
singula  sunt  declaranda,  ut  nullum  omittatur,  seu  non  condo- 
natum remaneat.  — 2°  Sacerdos  debet  judicium  ferre  de  tota 
causa,  in  qua  remissionem  pronuntiet;  ergo  tota  debet  de- 
clarari ; atqui  unumquodque  mortale  habet  rationem  causae ; 
ergo  unumquodque  debet  declarari. 

191.  2°  Ex  usu  perpetuo  Ecclesiae.  In  libro  poenitentiali 
Joannis  Jejunatoris  legitur:  De  omnibus  peccatis  numerus  quae  - 
ritur  et  specierum  differentia.  — Deinde  Concilia,  et  canones 
pcenitentiales,  poenitentias  convenientes  a sacerdote  imponi 
jubent;  ergo  omnia  peccata  detegenda  esse  supponunt,  ut 
possint  remedia  vulneribus  accommodari. 

192.  Nota.  Objectiones  quae  ducuntur  ex  praxi  absolvendi 
etiam  eos,  qui  legitimis  de  causis  non  tam  accurate  confiten- 
tur, tantum  probant,  declarationem  accuratam,  quae  proposi- 
tione adstruitur,  per  accidens  aliquando  non  requiri,  nec 
proin  absolute  essentialem  esse;  sed  minime  probant,  illam/>er 
se  et  regulariter  non  requiri  ex  ipsa  sacramenti  natura,  quod 
per  modum  judicii  administratur;  nec  proinde  evincunt, 
illam  a Christo  non  fuisse  eo  ipso  institutam,  quod  ipse  sa- 

cramentum  Poenitentiae  per  modum  judicii  administrandum 
instituerit. 


QU/ESTIONES. 

1®  Quid  de  confessione  venialium  dicendum  est  ? — 2®  Quomodo  extra 
sacramentum  Poenitenticc  venialia  remitti  possunt  ? — 3°  Quomodo 
remittuntur  in  altera  vita?  — 4°  Quomodo  confessio  sacramentalis 
facienda  est  ? — 5°  An  debet  esse  necessario  vocalis,  auricularis , se  ■ 
creta , et  sacerdoti  prcesenli  facta  ? 

193.  qiler.  1°  Quid  de  confessione  venialium  dicendum  est? — 
R.  Ecclesia  docet,  venialia  peccata  non  esse  necessario  in 
sacramento  Poenitentiae  declaranda,  cum  possint  aliis  multis 
expiari  remediis;  recte  tamen  et  utiliter  declarari:  itaTrid. 
Sess.  14,  cap.  5.  Quare  Pistoriensium  propositio  39%  qua 
frequens  venialium  confessio  improbatur,  a Pio  VI  damnata 
est.  Eadem  semper  in  Ecclesia  praxis  fuit  et  doctrina.  Quare 
Cyprianus  de  fidelibus  aetatis  suae  scribit:  Apud  sacerdotes 
Dei  dolenter  et  simpliciter  confitentes  exomologesin  conscientiae 
faciunt , animi  sui pondun  exponunt , salutarem  medelam  parvis 
licet  et  modicis  vulneribus  exquirunt.  De  lapsis.  — Ut  autem 
medela  venialium  recipiatur,  necesse  est,  ut  ad  ea  contritio 
se  extendat. 

194.  Q.  2°  Quomodo  extra  confessionem  venialia  remitti 
possunt?  — R.  Quaestio  est  — i)de  remissionevenialium,  quae 
sola  sine  mortali  existant  in  anima.  Nam  ut  peccatum  veniale 
remittatur,  requiritur,  ut  homo  jam  sit  in  statu  gratiae,  vel 
in  eo  constituatur  (l).  Agitur — 2)  de  remissione  quoad  macu- 
lam et  culpam  (2). 

195.  Jam  vero  remissio  venialium  hoc  sensu  determinata, 
variis  mediis  obtineri  potest,  quae  a S.  Thoma  (3)  ad  tria 
gepera  reducuntur,  quae  sacramenta , poenitentialia  et  sacra- 
mentalia  vocari  possunt.  — i)  Sacramenta  venialia  remittunt, 
conferendo  gratiam,  atque  fervorem  charitatis  augendo.  Et 
quidem  communius  censent  Theologi,  quolibet  sacramento 
directe,  et  ex  opere  operato,  venialia  remitti : quod  docere 
videtur  S.  Thomas,  dum  dicit:  Per  infusionem  gratiae  tollun - 

(1)  S.  Thom.  p.  3,  q.  87,  art.  4.  Cfr  super,  n.  32.  — (2)  De  poena,  agetur 
infra,  ubi  de  sanctificatione , n.  202. — (3)  P.  3,  q.  87,  art.  5. 

tur  venialia  peccata.  Et  hoc  modo...  per  omnia  sacramenta 
N.  L.,  in  quibus  confertur  gratia , peccata  venialia  remittun- 
tur (i).  Ad  hoc  tamen  requiritur,  ut  aliqua  peccati  detestatio, 
explicita  vel  implicita,  non  desit;  quamvis  non  necessaria  sit 
ea  animi  dispositio,  quae  per  se,  et  absque  sacramento,  ad 
peccata  delenda  sufficiat.  Ratio  est,  quod  non  possit  pecca- 
tum etiam  veniale  nobis  remitti,  quamdiu  eidem  affectu  vo- 
luntatis adhaeremus:  affectus  autem,  seu  voluntatis  inclinatio 
ad  illud,  non  tollitur,  nisi  voluntatis  retractatione,  qua?  dete- 
statio vocatur. 

196.  — 2] )Pcenitentialia , i.  e.  omnes  actus  poenitentiae,  eliciti 
vel  imperati,  seu  quaecumque  opera  fiant  cum  aliquo  motu 
detestationis  peccati ; cujusmodi  sunt  confessio  generalis, 
tunsio  pectoris,  oratio  dominica. 

197.  — 3)  * Sacramentalia,  ut  aspersio  aquae  benedictae,  bene  • 
dictio  Episcopalis,  oratio  in  Ecclesia  dedicata,  etc. ; quibus 
addenda  sunt  quaecumque  opera  motum  aliquem  reverentiae 
in  Deum,  aut  res  divinas,  continent.  Valent  autem  haec  ad 
remissionem  venialium,  non  quidem  ex  opere  operato,  sed 
quatenus,  ob  preces  et  reverentiam  Ecclesiae,  detestationem 
peccati,  vel  gratiam  poenitendi  impetrant.  Atque  ita,  ex. 
gr.,  cum  quis  pie  aqua  benedicta  utitur,  gratiam  poenitendi 
impetrare  potest  vi  earum  orationum,  quae,  Deo  oblatae  ab 
Ecclesia,  dum  aquae  benedictionem  impertiret,  in  accepta- 
tione divina  perseverant,  et  homini  aqua  illa  utenti  applican- 
tur, quasi  pro  ipso  essent  recitatae. 

198.  Ex  dictis  patet,  nullum  opus  ad  remissionem  vel  mi- 
nimi peccati  venialis  directe  valere,  nisi  contritione  seu  poe- 
nitentia informetur. 

199.  Q.  3°  Quomodo  venialia  remittuntur  in  altera  vita?  — 
R.  Cum  justus  moritur  peccatorum  venialium  reus,  ea,  juxta 
communiorem  sententiam,  tolluntur,  sed  quoad  culpam  tan- 
tum, per  actum  poenitentiae  perfectae,  quem  anima  in  ipso 
exitu  a corpore  elicit;  et  hoc  quidem  facillime,  tot  tantisque 
motivis  supremo  illo  tempore  urgentibus,  et  speciali  Dei  gra- 
tia opitulante  (2). 

(i)  Ibid.  — Cf.  Suar.  t.  19,  De  Pcenit.  disp.  12,  sect.  1.  — (2)  Cf.  Lugo, 
De  Pcenit.  disp.  9,  sect.  2. — Item  Suar.  ibid.  disp.  XI,  sect.  4. 

200.  Q.  4°  Quomodo  confessio  sacramentalis  facienda  est ? — 
R.  Confessio,  licet  ad  dignitatem  partis  sacramentum  consti- 
tuentis elevata,  non  propterea  desinit  esse  actus  virtutis  poe- 
nitentiae ; et  qua  talis,  debet  esse  humilis,  dolorosa , verecunda , 
nuda , non  fucata , vera  et  integra. 

201.  Q.  3.  An  confessio  necessario  debet  esse  vocalis , auricu- 
laris, secreta,  et  sacerdoti  praesenti  facta?  — R.  Ad  confessio- 
nem vocalem  quod  attinet,  certum  est,  i)  confessionem,  aliquo 
signo  sensibili  expressam,  requiri  ad  valorem  sacramenti ; 
quia  confessio  materia  sacramenti  est,  et  fieri  debet  apud  sa- 
cerdotem, ab  eoque  intelligi ; 2)  vocem,  seu  oris  locutionem 
esse  signum  accommodatissimum  ; 3)  non  tamen  de  essentia 
sacramenti  esse,  ut  confessio  voce  peragatur.  — Quod  attinet 
ad  confessionem  auricularem,  quae  etiam  secreta  dicitur,  quia 
sine  ullo  teste  fit  apud  sacerdotem:  ha?c  essentialis  non  est, 
sed  sufficiens, ut  Trid.  Sess.  14,cap.  o,  declarat,  postS.  Leo- 
nem, qui  ad  Episcopos  Campania?  scripserat:  Ex  apostolica 
regula  sufpcit  confessio  secreta.  Quae  olim  vigebat  confessio 
publica,  praecepta  non  erat,  nisi  quoad  certa  publica  peccata, 
et  ut  pars  quaedam  satisfactionis  pro  peccatis  solvendae  : 
quare  confessioni  publicae  secreta  et  sacramentalis  confessio 
semper  praemittebatur,  qua  sacerdos  judicaret,  quaenam  de- 
licta publice  declaranda  essent.  — Quod  attinet  ad  confessio- 
nem quae  fieret  sacerdoti  non  praesenti , et  absolutionem  per 
epistolam:  haec  si  per  se  valida  forte  dici  possit,  at  certo  il- 
licita, adeoque  invalida  effecta  est  decreto  Clementis  VIII 
(1602),  quo  propositio,  affirmans  jillam  absolutionem  licitam 
esse,  damnatur.  In  epistolis  Hincmari  absolutionem  reperi- 
mus,  scripto  ad  Hildeboldum  missam ; sed  haec  ad  praxim  hu- 
militatis et  charitatis,  nequaquam  vero  ad  sacramentum  spe- 
ctat, ut  legenti  patet. 

ARTICULUS  IV. 

DE  MATERIaE  PARTE  TERTIA,  SEU  DE  SATISFACTIONE. 

Quaestiones  praeviae,  de  notione  satisfactionis. 

Propositio  I,  de  pcena  temporali  remanente. 

Propositio  II, de  satisfactione  sacramentali  injungenda. 

Quaestiones. 

QILESTIONES  PRaEVIaE. 

1°  Quid  est  satisfactio , et  quomodo  dividitur  ? — 2°  QuidProlestantes, 
quid  Catholici  de  satisfactione  docent  ? 

202.  qUaER.  1°  Quid  est  satisfactio , et  quomodo  dividitur  ? 
— R.  Satisfactio,  quae  generatim  est  cujuscumque  debiti 
solutio,  hic  usurpatur  pro  actione , qua  Deo  compensatio  sol- 
vitur debita  pro  peccato. 

203.  Satisfactio  pro  peccato  distinguitur  imprimis  duplex  : 
satisfactio  Christi  et  satisfactio  Christiani.  Satisfactio  Christi 
est  illa,  quam  Salvator  tam  abunde  pro  nobis  solvit  in  Cruce, 
de  qua  in  tractatu  de  Incarnatione  actum  est  (i).  Satisfactio 
Christiani  est  illa,  quae  a fidelibus  quidem  solvitur,  sed  vim 
suam  totam  et  sufficientiam  ex  meritis  Christi  habet.  Haec 
definiri  potest:  Poenae  temporalis  acceptatio  et  voluntaria 
perpessio , qua , per  Christi  merita,  peccator  divinae  justitiae  debi- 
tum solvit. 

204.  Peccatum  autem  inducit  reatum,  seu  debitum  duplex  : 
culpae  ei  poenae;  unde  duplex  satisfactio  Deo  praestanda,  una 
pro  culpa,  altera  pro  pcena.  — Satisfactio  pro  culpa , seu  poe- 
nitentia, quam  Deus  exigit  in  ordine  ad  remissionem  culpae, 
est  contritio  et  confessio,  de  quibus  jam  actum  est.  — Satis - 
factio  pro  poena  illa  est,  qua  solvitur  reatus  poenae.  Nomine 
poenae  intelligitur  malum,  seu  incommodum  aliquod,  naturae 
aut  voluntati  contrarium,  quod  eo  fine  infligitur  ut  culpa 
vindicetur.  Duplex  est  poena  peccati,  a3terna  et  temporalis; 
unde  et  duplex  satisfactio  pro  poena,  una  pro  poena  aeterna , 
altera  pro  temporali.  — De  sola  satisfactione  pro  poena  tempo- 
rali hic  agitur,  quae  sola  manere  potest  luenda,  peccatis  quoad 
culpam  jam  remissis.  Reatus  enim  poenae  aeternae,  utpote 


(1)  Tom  1,  Delncarn.  n.  299  seqq. 

inseparabiliter  cum  culpa  mortali  connexus,  una  cura  culpa 
semper  remittitur. 

205.  Satisfactio  pro  poena  temporali  definiri  potest:  Opus 
poenale , patienter  toleratum  ad  exsolvendum  Deo  reatum  poenae. 
— Alia  est  proprie  dicta  satisfactio  pro  poena,  alia  satisfactio 
in  poena.  Posterior,  quae  satispassio  dicitur,  est  illa  qua  ipsa 
poena , sine  ulla  commutatione  atque  imminutione,  persolvitur, 
usque  ad  novissimum  quadrantem  (i),  ut  accidit  in  purga- 
torio. 

206.  Satisfactio  proprie  dicta  pro  poena  definitur : Voluntaria 
sui  punitio , Deo  pro  peccatis  oblata , ut  poenam  temporalem  re- 
mittat. — Varie  dividitur:  4)  in  sacramentalem  et  non  sacra - 
mentalem ;2)  in  publicam  et  privatam;  3)  in  satisfactionem  de 
condigno  et  satisfactionem  de  congruo. 

207.  Q.  2°  Quid  Protestantes , quid  Catholici  de  satisfactione 
docent?  — R.  Protestantes  omnem  satisfactionem  rejiciunt, 
nec  ullam  imponendam  esse  poenam  fidelibus,  aiunt : eo 
quod  semper  a Deo  totam  poenam  cum  culpa  remitti  putent; 
proinde  poenitentias  primitivae  Ecclesiae  tantum  ad  externam 
disciplinam  et  politiam  pertinuisse,  nec  ad  satisfaciendum 
pro  peccatis  ulla  ratione  apud  Deum  valuisse.  — Catholica 
veritas  e contra  docet,  non  semper  omnem  poenam  cum  culpa 
remitti ; ac  duplicem  existere  in  Ecclesia  satisfactionem  : 
sacramentalem  unam,  extra-sacramentalem  alteram. 

208.  Sacramentalis  satisfactio , de  qua  in  hoc  articulo  nobis 
praecipue  agendum  est,  pars  est  sacramenti  non  essentialis, 
sed  integratis  tantum.  Etenim  licet  sacramentum,  absque  sa- 
tisfactione actu  impleta,  suum  consequi  effectum  possit; 
tamen  ad  illam  ex  natura  sua  tendit,  non  secus  ac  arbor  ad 
producendum  fructum. 

propositio  i. 

Non  tota  simul  poena  cum  culpa  semper  remittitur  a Deo;  sed 

plerumque, poena  aeterna  cum  culpa  sublata,  poena  temporalis 

remanet  exsolvenda. 

209.  De  fide,  juxta  Trid.  Sess.  14,  can.  12. 

210.  Agitur  hic  de  reatu  poenae  temporalis,  remanente  post 
deletum  reatum  culpae.  — Remissia  culpa  mortali,  simul 

(l)Matth.  V,  26. 

reatus  poenae  aeternae  semper  remittitur.  Ratio  est,  quia  non 
remittitur  culpa  sine  infusione  gratiae,  quae  hominem  consti- 
tuit aeternae  vitae  haeredem.  — Remissa  vero  poena  aeterna, 
remanet  per  se  reatus  aliquis  poenae  temporalis  ; seu,  ut  com- 
muniter DD.  loquuntur,  fit  poenae  aeternae  in  temporalem 
commutatio  (4). 

211.  prob.  1°  Exemplis  Scripturae  plurimis:  Adarui,  quem, 
ut  dicitur  Sap.  X,  2.  eduxit  Deus  a delicto  suo , et  nihilominus 
multis  aerumnis,  per  nongentos  et  amplius  annos  afflixit ; — 
Israelitarum,  qui,  in  vindictam  peccati  obmurmurationis 
jam  remissi,  in  deserto  perierunt,  et  terra  promissa  exclusi 
sunt,Num.  XVI ; — Moysis  et  Aaron,  qui,  ob  diffidentiae  pec- 
catum, utique  condonatum,  ejusdem  terrae  tantopera  expeti- 
tae ingressu  prohibiti  sunt,  Num.  XX; — Davidis,  qui  punitus 
est  morte  filii,  et  variis  ac  gravibus  calamitatibus  domesticis, 
in  vindictam  adulterii  et  homicidii,  quorum  veniam  jam  im- 
petraverat, II  Reg.  XII.  Ergo  poenae,  quibus  Deus  justificatos 
afficit,  iion  sunt  tantum  ad  eorum  emendationem  et  profe- 
ctum, ut  Lutherus  voluit ; ergo  non  semper  tota  poena  cum 
culpa  remittitur  (2). 

242.  2°  Ex  Patribus.  Augustinus:  Cogitur  homo  tolerare , 
etiam  remissis  peccatis ; quamvis , ut  in  eam  veniret  miseriam, 
primum  fuerit  causa  peccatum.  Productior  est  enim  poena  quam 
culpa;  ne  parva  putaretur  culpa , si  cum  illa  finiretur  et  poena. 
Tract.  124  in  Joan.  n.  5. 

213.  3°  Rationem  convenientiae  explicat  Trid.  Sess.  14,  ca- 
pite 8,  quod  scilicet  peccata,  quae  a baptizatis  committuntur, 
majoris  sint  malitiae,  quam  quae  ante  susceptum  Baptisma  pa- 
trantur. 

214.  objic.  Sublata  causa,  tollitur  effectus;  atqui  culpa 
est  causa,  reatus  poenae  est  effectus;  ergo  sublata  culpa,  tol- 
litur et  reatus  poenae.  — R.  Dist  maj . Sublata  causa  tollitur 
effectus,  si  hic  ab  ea  pendet,  non  tantum  in  fieri , ut  aiunt, 
sed  etiam  in  conservari,  C.;  si  tantum  in  fieri,  N.  Sic,  mortuo 
artifice  qui  domum  aedificavit,  non  ideo  domus  corruit.  — 
Dist.  min.  Reatus  poenae  est  effectus  a culpa  pendens  in 

(1)  Cfr  Suar.  De  Pcenit.  t.  19,  disp.  41,  sect.  2,  3.  Item  Lessius,  De  Pcenit . 
Addit.  D.  Thom.  quaest.  12.  — ;2)  tf.  I Cor.  XI,  30  et  32. 

fieri,  C .;  in  conservari , subd. : reatus  poenae  aeternae,  conc . vel 
trans.;  temporalis,  neg.  — Dist.  cons.  Reatus  poenae  aeternae 
tollitur,  conc. ; reatus  poenae  temporalis,  per  se  et  semper  tolli- 
tur, nego. 

PROPOSITIO  II. 

Possunt  et  debent  ministri  Poenitentiae  satisfactiones  poenitentia 
bus  injungere. 

215.  De  fide , ex  Trid.  Sess.  14,  can.  15  et  cap.  8. 

216.  prob.  1°  Ex  usu  perpetuo  Ecclesiae,  quae  poenitentes 
nunquam  sine  conveniente  satisfactione  imposita  absolvit,  ut 
constat  ex  Patribus,  Conciliis,  libris  Poenitentialibus  et  Ri- 
tualibus. Sic  Conc.  Laod.  saec.  IV,  canone  2;  Carthag.  III, 
sub  finem  ejusdem  saeculi  IV,  can.  31,  praecipiunt  convenien- 
tes poenitentias  injungendas. 

217.  2°  Ex  institutione  divina.  Christus  dicens  Apostolis  : 
Quaecumque  alligaveritis  et  solveritis...  quorum  remiseritis  et 
retinueritis , non  tantum  potestatem  dedit  retinendi  peccata 
impoenitentium;  sed  etiam  poenitentes  ad  certa  satisfactionis 
opera  alligandi : ut,  quemadmodum  sacerdotes  peccata  re- 
mittunt quoad  culpam  et  poenam  aeternam,  dum  absolvunt; 
ita  etiam  retineant  peccata  quoad  poenam  temporalem,  dum 
poenitenti  mulctam  imponunt.  Hac  ratione  argumentatur 
Trid.  cap.  8,  et  Patres  antiqui,  quos  inter  S.  Leo,  qui  ep.  91  : 
Mediator  Dei , inquit,  et  hominum , hanc  praepositis  Ecclesiae  tra- 
didit potestatem , ut  et  confitentibus  actionem  poenitentiae  darcnty 
et  eosdem , salubri  satisfactione  purgatos , ad  communionem  sa- 
cramentorum per  januam  reconciliationis  admitterent. 

218.  3°  Rationibus  pluribus  eorumdem  Patrum,  quas 
Trid.  breviter  stringit,  cap.  8;  et  sunt  hujusmodi  : i)  major 
est  ingratitudo  et  malitia  in  relapsis  post  Raptismum  ; 2)  mi- 
sericordia ita  est  irtendum,  ut,  quoad  fieri  potest,  etiam 
justitiae  satisfiat  ; 3)  Baptismus  est  regeneratio,  quae  citra 
magnum  laborem  nascituris  accidit  : e contra,  Poenitentia 
est  medicina,  quae  per  aegroti  ustiones,  incisiones,  sudores* 
aliasque  molestas  exercitationes,  peragitur;  4)  satisfactio  est 
remedium  contra  relapsum  ; 5)  decet  ut  peccator  aliquid 

pro  suis  peccatis  faciat,  et  cum  Christo  pro  iis  compatia- 
tur. 


QUAESTIONES. 

!•  Quanta  poena  temporalis  post  remissam  culpam  remanet? -~2° Quare 
Christus  satisfactionem  esse  partem  Poenitentice  voluit  ? — 3°  An 
necesse  est , ut  satisfactio  ante  absolutionem  impleatur  ? — 4°  Au 
satisfactio  effectum  habet  ex  opere  operato  ? — 5°  Ad  quem  finem  et 
qualis  est  satisfactio  imponenda  ? — 6°  Quid  est  satisfactio  extra- 
sacramentalis  ? — 7°  Quocnam  opera  possunt  esse  satis  factori  a , et 
quomodo  formaliler  satisfacloria  fiunt  ? — 8°  An  fidelium  suffragia 
oblata  pro  aliis  ad  satisfactionem  valent  ? — 9°  Quibus  omnino  me- 
diis a poenis  temporalibus  liberari  possumus  ? 

219.  quar.  1°  Quanta  poena  temporalis  post  remissam  cul- 
pam remanet?  — R.  (i)  Quantum  praecise,  gratia  justifica- 
tionis percepta,  remaneat  poenarum,  soli  Deo  notum  est, 
<jujus  arbitrio  haec  res  definitur.  Certum  tamen  est,  aliquid 
determinati  esse,  licet  varium  pro  varietate,  gravitate  et  mul- 
titudine peccatorum.  Imo  poena  temporalis  residua,  non 
semper  pro  aequalibus  peccatis  aequalis  est ; sed  major  vel 
minor,  juxta  proportionem  contritionis.  Ideoque  talis  ac  tanta 
potest  esse  contritio,  ut  omne  poenae  debitum  exhauriat. 
Pari  modo  virtute  sacramenti  Poenitentiee  aliquid  poenae  de- 
trahitur; cum  hoc  sacramentum  institutum  sit  ad  remissio- 
nem culpae  et  poenae,  non  solum  aeternae,  sed  etiam  tempora- 
lis : utpote  ad  perfectam  peccati  abolitionem  a Christo 
ordinatum. 

220.  Q.  2°  Quare  Christus  voluit  satisfactionem  esse  sacra- 
menti partem?  — R.  Quia  ordinarie  neque  contritio  est  adeo 
perfecta,  ut  lotum  debitum  poena?  temporalis,  quod  praecise 
ratione  justificationis  non  aufertur,  tollat;  neque  etiam  ipsa 
absolutio  totum,  quod  reliquum  est,  aufert;  propterea  Do- 
minus hujus  sacramenti  quasi  materiam  integrantem  voluit 
^sse  satisfactionem , quae  partim  vi  sua,  partim  virtute  Cla- 
vium, deleat  quod  reliquum  est  poenae  temporalis.  Adde  ra- 
tiones alias  Prop.  praeced.  probat.  3'  allatas. 

(1)  Lessius,  De  Poenit.  addit.  D.  Thom.  q.  12. 

221.  Q.  3°  An  necesse  est , ut  satisfactio  ante  absolutionem  im- 
pleatur?— R.  Satisfactionem  non  esse  necessario  absolutioni 
praemittendam,  ut  Jansenistae  autumant,  certum  est,  ex 
Quesnelli  prop.  87,  damnata  a Gemente  XI,  et  ex  Pistor, 
prop.  35,  damnata  a Pio  VI.  Jam  antea,  1478,  Sixtus  IV  hanc 
propositionem  Petri  de  Osma  damnaverat  ut  haereticam  : 
Non  sunt  absolvendi  poenitentes , nisi  peracta  prius  poenitentia 
ipsis  injuncta?  — Spectata  scilicet  natura  et  institutione  sa- 
cramenti, perinde  est,  sive  absolutionem  praecedat,  sive  se- 
quatur satisfactio.  Deinde,  licet  antiquitus  alia  aliquando 
viguerit  disciplina,  saepe  tamen  absolutio  ante  expletam  poe- 
nitentiam dabatur. 

222.  Q.  4°  An  satisfactio  effectum  habet  ex  opere  operato?  — 
R.  Prout  est  in  executione,  post  susceptum  sacramentum,  sa- 
tisfactio, seu  poenitentiae  impletio i cum  pars  integratis  sacra- 
menti sit,  effectus  habet  ex  opere  operato:  i)  remittit  poenam 
temporalem,  majorem  vel  minorem,  tum  pro  gradu  operis, 
tum  pro  dispositione  satisfacientis ; 2)  confert  augmentum 
gratiae  sanctificantis,  una  cum  gratia  sacramentali,  ut  proba- 
bilius censent  Theologi. 

223.  Q.  5°  Ad  quem  finem,  et  qualis  satisfactio  est  imponenda? 
— R.  Finem  triplicem  indicat  Trid.  S.  14,  cap.  8,  dicens: 
Satisfactio  non  sit  tantum  ad  novse  vitee  custodiam,  et  infirmita- 
tis medicamentum  ; sed  etiam  ad  pree  terit  orum  peccatorum  vin- 
dictam et  castigationem.  — Unde  satisfactio  imponi  debet  ta- 
lis, quae  sit  simul  salutaris  et  conveniens  (l),  seu  vindicativa, 
medicinalis  et  praeservativa. 

224.  Q.  6°  Quid  est  satisfactio  extra  sacramentalis? — R.  Est 
ea  satisfactio,  quae  non  est  pars  sacramenti  et  qua  potest 
homo  justus  sua  debita  divinae  justitiae  in  hac  vita  solvere; 
ut  definit  Trid.  Sess.  14,  can.  13,  et  testantur  Scriptura  ac 
Patres,  ad  laboriosa  poenitentiae  opera,  tanquam  satisfactoria, 
saepe  adhortantes  (2).  Dixi  potest  justus ; nam  constat  homi- 
nem, in  peccato  mortali  existentem,  non  posse  satisfacere, 
saltem  de  condigno,  pro  poena  temporali ; ne  pro  illa  quidem 

(1)  Trid.  ibid. — ,2)  Cf.  Trid.  Sess.  14,  cap.  9.— Item  Antoine,  DePcenit. 
cap.  4,  an.  5,  opus  poenale. 

quae  peccato  veniali  debetur.  Nam,  ex  Trid.  Sess.  14,  cap.  8, 
satisfactio  nostra  est  opus  gratiae  per  Christum  datae,  nempe 
sanctificantis,  per  quam  illa  ad  supernaturalem  dignitatem 
evehitur.  Nostra  satisfactio,  ait  Concilium,  est  per  Christum, 
in  quo  vivimus , in  quo  meremur,  in  quo  satisfacimus , facientes 
fructus  dignos  poenitentiae  : qui  ex  illo  vim  habent , ab  illo  offe- 
runtur Patri , et  per  illum  acceptantur  a Patre. 

225.  Satisfactio  extra- sacramental is  duplex  est  : personalis , 
quae  per  actiones  proprias ; et  adventitia,  quae  per  Indulgen- 
tias praestatur. 

226.  Q.  7°  Quaenam  opera  possunt  esse  satis  factor  ia,  et  quo- 
modo formaliter  satisfactoria  fiunt?  — R.  i)  Materia  satisfa- 
ctionis sunt  opera  quaecumque  honesta,  quatenus  aliquo- 
modo  poenalia  et  laboriosa  (l).  Dicitur  quaecumque,  i.  e. 
interna  vel  externa,  supererogatoria  vel  pracepta  aut  ne- 
cessario tolerata.  — Dicitur  quatenus  poenalia  vel  laboriosa  : 
talia  autem  sunt  omnia  opera  bona  passim,  in  praesenti  statu 
naturae,  ad  omne  bonum  reluctantis.  — Porro  opera  satis- 
factoria omnia,  ad  tria  quasi  genera  reducuntur,  orationem 
nimirum,  jejunium  et  eleemosynam.  Etenim  ad  jejunium  re- 
ferri possunt  labores,  morbi,  variaeque  corporis  animive  af- 
flictiones; ad  orationem  vero,  sacra  communio  et  quilibet 
religionis  actus ; denique  ad  eleemosynam,  omne  opus  cha- 
ritatis,  et  quidquid  in  proximi  utilitatem  expenditur.  — 
Hanc  autem  tripartitam  distinctionem,  sicut  est  completa, 
ita  convenientem  esse  ostendit  S.  Thomas  (2)  tribus  rationi- 
bus : a)  quia  non  habemus  nisi  tria  bona,  scilicet  animae, 
corporis  et  fortunae,  unde  aequum  est  subtrahere  nobis  ali- 
quid ad  honorem  Dei  compensandum,  b)  Quia  juxta  I Joan. 
II,|16,  tres  dantur  peccatorum  radices,  c)  Quia  peccata  om- 
nia committuntur,  vel  in  Deum,  vel  in  se  ipsum,  vel  in 
proximum. 

227.  R.  2)  Hujusmodi  autem  opera  fiunt  formaliter  satisfacto- 
ria, vel  per  eorum  injunctionem  a confessario  in  Sacramento, 
vel,  extra  sacramentum,  per  voluntariam  in  spiritu  poeniten- 
tiae acceptationem ; dummodo,  pro  utroque  casu,  perficiantur 

tl)  Suar.  t.  19,  De  Peenit.,  disp.  37,  sect.  3-8.—  (2)  Supplem.  q.  15,  a.  3. 

30. 

in  statu  gratiae.  — Ex  parte  Dei  requiritur  quidem  operum 
acceptatio  in  satisfactionem,  cum  alioquin  omnia  opera  no- 
stra ipsi  omnibus  titulis  debeantur;  sed  haec  acceptatio,  vi 
divinarum  promissionum,  nobis  certa  manet,  ut  Trid.  testa- 
tur, Sess.  14,  cap.  8,  ubi  ait  : Ab  illo  (Christo)  offeruntur  Pa- 
tri, et  per  illum  acceptantur  a Patre. 

228.  Q.  8°  An  fidelium  suffragia , oblata  pro  aliis  ad  satisfa- 
ctionem valent?  — R.  Praenotanda  duo : suffragium  (i)  est  auxi- 
lium quoddam,  quod  unus  fidelis  praebet  alteri,  ad  obtinen- 
dum a Deo  remissionem  poenae  temporalis,  vel  aliquid 
hujusmodi.  2)  Suffragium  unius  potest  alteri  prodesse,  vel  ea? 
opere  operato;  nempe  per  Missae  Sacrificium,  aut  etiam  per  In- 
dulgentias, quae  juvant  ad  modum  operis  operati,  de  quibus 
infra;  vel  ex  opere  operantis , sive  privata  sive  publica  totius 
Ecclesiae  auctoritate  ; et  de  hoc  ultimo  hic  solum  quaeritur. 

229.  Jam  vero, — i)  certum  est,  et  ex  dogmate  communionis 
Sanctorum  consequitur,  fideles  posse  se  mutuo  juvare  ad  sa- 
tisfaciendum pro  peccatis ; ita  ut  opus  unius  alteri  prosit, 
sive  viventi  sive  defuncto,  ad  remissionem  alicujus  poenae 
temporalis  apud  Deum  obtinendam.  Si  enim  quoad  alios  bo- 
nos effectus  sese  juvant  fideles  : Orate  pro  invicem , ut  salve- 
mini, Jac.  V;  eccur,  quoad  hunc,  non  possent  sibi  invicem 
suffragium  praestare?  Profecto  id  eos  posse  indicat  Paulus, 
Coloss.  I,  24  : Adimpleo  ea , quae  desunt  passionum  Christi  in 
carne  mea , pro  corpore  ejus , quod  est  Ecclesia.  — 2)  Ut  suffra- 
gia satisfactoria  unius  prosint  alteri,  solvantque  ejus  debi- 
tum, requiritur  ex  parte  debitoris , a)  ut  sit  in  statu  gratiae, 
6)  liber  a culpa,  cujus  poena  solvitur;  — ex  parte  vero  offe- 
rentis, a)  sit  in  statu  gratiae  dum  ponit  opus  (si  tamen  Missam 
et  sacramenta  mortuorum  excipias) ; b)  offerat  opus  propor- 
tionatum,  quod,  utpote  pretium,  habeat  ad  satisfaciendum 
pretii  valorem ; c)  intendat  illud  suffragium  pro  altero  of- 
ferre. 

230.  Q.  9°  Quibus  omnino  mediis  a poenis  temporalibus  libe- 
rari possumus?  — R.  4)  Per  Baptismum,  Sacrificium  Missae 

(1)  Cf.  infra,  Appendice  De  Indulg.,  n.  291.  — Item  Wirceb.  Theol.  De 
Peenit.  cap.  6,  n.  248. 

et  poenitentias  sacramentales,  ex  opere  operato;  item  per 
martyrium,  ex  privilegio.  2)  Per  Indulgentias,  intercessio- 
nem Sanctorum  in  coelo,  orationes  et  satisfactiones  justorum 
in  terra.  3)  Per  propria  opera  bona,  orationes,  passiones, 
morbos  et  poenas  christiane  toleratas,  in  statu  gratiae  san- 
ctificantis : quae  valere  possunt,  non  tantum  per  modum 
purae  passionis  vel  satisfactionis,  sed  etiam  per  modum  me- 
riti et  impetrationis. 


CAPUT  TERTIUM. 


DE  ADMINISTRATIONE  ET  EFFECTIBUS  SACRAMENTI  POENITENTIAS. 


Articulus  1,  de  Pcenitentiw  ministro. 
Articulus  II,  de  subjecto. 

Articulus  111,  de  effectibus. 


ARTICULUS  I. 

DE  MINISTRO  SACRAMENTI  POENITENTIAE. 

231.  Minister  hujus  sacramenti  est  solus  sacerdos ; cum 
solus  sacerdos  receperit  potestatem  Clavium,  ut  supra  de- 
monstratum est.  At  sacerdos,  licet  vi  Ordinationis  suae  sit 
minister  Poenitentiae,  et  potestatem  habeat  absolvendi ; non 
tamen  illam  potestatem  actu  exercere  valet,  nisi  accedat  al- 
tera potestas,  quae  jurisdictionis  dicitur,  de  qua  in  hoc  arti- 
culo breviter  agendum. 

PROPOSITIO. 

In  ministro  Poenitentia , ut  valide  absolvat , prater  Ordinis 
potestatem , requiritur  jurisdictio . 

232.  Propositio  certa  est  et  fidei  proxima,  ut  patet  ex  Trid. 
Sess.  14,  cap.  7 et  can.  11 ; nec  non,  ex  Pistor,  prop.  37,  a 
Pio  VI  damnata. 

233.  Jurisdictio  generatim  est  potestas  hominis  in  alium 
sibi  subditum  In  casu  nostro,  jurisdictio  est  potestas , qua 
sacerdos , ut  judex , in  alium  tanquam  in  subditum  senten- 
tiam ferre  potest , in  foro  conscientia . 

234.  prob.  1°  Ex  perpetua  Ecclesiae  persuasione,  quae  asse- 
ritur a Trid.,  indicatur  in  Florentino  Decreto  ad  Armenos, 
et  in  Lat.  IV,  cap.  Omnis  utriusque  sexus . — Deinde  notum 
est,  ex  veteri  disciplina,  sine  Episcopi  licentia,  sacerdotes 
non  potuisse,  sive  poenitentiam  imponere,  sive  absolutionem 

impertiri. — Demum,  inter  Graecos  et  Latinos,  semper  exstitit 
hac  in  re  perfecta  consensio. 

235.  2°  Ex  natura  absolutionis  sacramentalis.  Haec  enim  est 
actus  judicialis,  qui  exerceri  non  potest  nisi  in  subditos ; 
subditi  autem  non  assignantur  per  Ordinationem  ; ergo  per 
rectores  Ecclesiae  assignari  debent ; quae  assignatio  non  est 
aliud  nisi  jurisdictionis  concessio. 

QUASTIONES. 

lp  An  ergo  non  vere  recipit  sacerdos  potestatem  Clavium  in  Ordina- 
tione ? — 2°  An  jurisdictio,  quce  confertur , semper  totalis  est  ? — 
3°  Quotuplex  officium  est  ministri  Poenitentiae?  — 4°  Quce  adnotanda 
sunt  circa  antiquam  Ecclesice  de  Poenitentia  disciplinam  ? 

236.  quar.  1°  An  ergo  sacerdos  non  vere  recipit  potestatem 
Clavium  in  Ordinatione?  — R.  In  Ordinatione  sacerdos  acci- 
pit potestatem  Clavium  veram  quidem,  sed  tantum  radica- 
lem,  incompletam,  remotam,  tanquam  gladium  in  vagina 
reconditum;  accedente  jurisdictione,  habet  eam  completam, 
paratam  et  expeditam.  Potestas  jurisdictionis  se  habet  tan- 
quam conditio,  necessaria  ad  exercendam  Ordinis  potesta- 
tem, qua  sola  formaliter  peccatum  remittitur,  sicut  clave 
furmaliter  aperitur  quod  clausum  est. 

237.  Q.  2 0 An  jurisdictio  semper  totalis  est , seurespeclu  omnium 
peccatorum? — Resp.  negative.  Sunt  enim  casus  reservati,  quos 
summus  Pontifex,  vel  Episcopi,  inferiorum  suorum  potestati 
subtrahunt.  Hoc  autem  jus  reservandi  casus  omnino  Epi- 
scopis competere,  ex  probata  prop.  manifestum  est.  Si  enim 
Episcopis  jus  competit  jurisdictionem  dandi,  eam  quoque, 
qua  judicaverint  mensura,  seu  restrictione,  dare  possunt: 
quod  merito  Tridentinum  declaravit  Sess.  14,  cap.  7,  et  san- 
civit  can.  11. 

238.  Q.  3°  Quotuplex  officium  est  ministri  Poenitentix?  — 
R.  Quadruplex : judicis,  doctoris,  medici  et  patris  ; quae  ut  rite 
adimpleat,  variis  dotibus  pollere  debet,  praecipue  prudentia, 
scientia,  bonitate. 

239.  Q.  4°  Quxnam  circa  antiquam  Poenitentix  disciplinam 
sunt  adnotanda?  — R.  Christiani  omnes  antiquitus  in  tres 

ordines  dividebantur:  Clericorum , Laicorum  et  Pcenitentium. 
Ad  ordinem  Pcenitentium  ii  soli  pertinebant,  qui  publice  et 
ritu  solemni  poenitentiam  agebant.  — Circa  publicam  hanc  et 
solemnem  poenitentiam,  notanda  sequentia:  t)  tres  distin- 
guuntur temporis  periodi,  quibus  disciplina  illa  viguit: 
prima  nominari  potest  periodus  benignitatis,  alteri  severitatis 
temperatae,  tertia  severitatis  asperae.  Prima  periodo,  qua?  ab 
Apostolorum  tempore  usque  ad  Montani  haeresim  (172)  pro- 
ducitur, poenitentia  brevior  esse  solebat,  et  minus  severa. 
Secunda,  scilicet  a Montano  usque  ad  Novatianam  haeresim 
(251),  severior  fuit  et  prolixior.  Post  Novati  schisma,  severis- 
sima tandem  instituta  est  poenitentiae  disciplina.  — Apud 
Graecos,  tempore  Nectarii  (380),  poenitentiae  publicae  fere 
omissae  sunt,  si  privationem  Eucharistiae  excipias;  apud 
Latinos  viguerunt  usque  ad  saec.  VII ; et  post  XI  omnino  sunt 
abrogatae,  quando  invaluit  usus  poenitentias  canonicas  elee- 
mosynis, expeditione  Terrae  sacrae,  etc.  redimendi. 

240.  2)  Tempore  arctioris  disciplinae,  quatuor  erant  sta- 
tiones obeundae  poenitentibus,  antequam  ad  reconciliationem 
et  communionem  admitterentur : Flentium  nimirum,  Au- 
dientium, Substratorum,  Subsistentium. 

241.  3)  Clerici  videntur  a poenitentia  publica  immunes 
fuisse. 

242.  4)  Si  quaeratur,  quandonam  reconciliatio  concede- 
retur: respondemus,  probabilius  reconciliationem  duplicem 
exstitisse.  Prima  seu  parva , quam  Patres  communionem  sine 
oblatione  vocant,  dabatur  substratis , quando  ad  subsistentiam 
admittebantur.  Haec  erat  veluti  absolutio  quaedam  ab  excom- 
municatione majori.  — Secunda  seu  major,  quam  Patres  per- 
fectionem communionis,  aut  plenam  communionem  nominant, 
hodie  diceretur  absolutio  ab  excommunicatione  minore; 
qua  poenitentes  in  omnia  Christianorum  jura,  praesertim  in 
oblationem  Missae,  et  Eucharistiae  participationem  restitue- 
bantur. — Absolutio  sacramentalis  in  alterutra  ex  his  recon- 
ciliationibus dabatur:  Albaspinaeus  etMorinus  censent,  eam 
in  secunda,  seu  majori,  dari  consuevisse. 

243.  5)  Si  quaeratur,  quae  peccata  publicae  poenitentiae  fue- 
rint obnoxia?  Respondeo,  hic  multa  dubia  haberi.  Omnes 

tamen  concedunt,  peccata  canonica,  quoties  publice  innotue- 
rant, publicae  poenitentiae  subjacuisse.  Porro  peccata  canonica 
ea  vocabantur,  quibus  nominatim  certae  poenae  statutae  erant 
per  canones.  Erant  autem  haec  idololatriae,  homicidii , et 
adulterii  crimina,  eorumque  species  manifestae. 

244.  6)  Poenitentia  publica  non  poterat,  saltem  in  Ecclesia 
Romana,  iterari. 

245.  7)  In  articulo  mortis,  Absolutio  et  Eucharistia  non 
denegabatur;  quod  si  in  Ecclesiis  quibusdam  particularibus 
denegatae  fuerunt,  id  pro  abusu  habendum  est,  quem  uni- 
versalis Ecclesia  nunquam  approbavit. 

ARTICULUS  II. 

DE  SUBJECTO  SACRAMENTI  POENITENTIA. 

246.  Subjectum  Poenitentiae  sunt  omnes  baptizati  relapsi, 
ad  quorum  remittenda  peccata  potestas  Clavium  Ecclesiae 
data  est.  Hic  quaeri  potest,  utrum  subjectum  sit  liberum,  an 
obligatum?  utrum  scilicet  sacramentum  Poenitentiae  sit  ne- 
cessariae receptionis,  an  vero  libera},  ita  ut  relapsis  alia  salu- 
tis via  pateat?  Respondet  autem  Fides,  hoc  sacramentum  esse 
quasi  alterum  Baptismum,  secundam  post  naufragium  tabu- 
lam, qua  qui  non  utantur,  necessario  sunt  diluvio  peri- 
turi. 

Propositio,  de  necessitate  Poenitentiae. 

Quaestio. 

PROPOSITIO. 

Sacramentum  Poenitentiae  post  Baptismum  lapsis  necessarium  est , 
vel  in  re , vel  in  voto. 

247.  Fide  certum , ex  Trid.  Sess.  14,  can.  6 et  cap.  2,  col- 
lato  cum  Sess.  6,  cap.  4. — In  Sess.  14  dicitur  : Est  autem  hoc 
sacramentum  Poenitentiae  lapsis  post  Baptismum  ad  salutem 
necessarium , ut  nondum  regeneratis  ipse  Baptismus.  In  Sess. 
autem  6:  Translatio  in  statum  gratiae , post  Evangelium  pro- 
mulgatum, sine  lavacro  regenerationis  aut  ejus  voto , fieri  non 
potest. 

248.  Dicitur  in  prop.  necessarium , hoc  est,  necessitate  me- 
dii; praescinditur  enim  a necessitate  praecepti,  quae  etiam 

datur.  — Vel  in  voto , i.  e.  in  desiderio,  quod  nempe  conjun- 
gitur cum  contritione  perfecta,  vel  in  ea  includitur. 

249.  Ad  probationem  sufficit  ostendere,  sacramentum  esse 
necessarium  generatim  ; quin  opus  sit  speciatim  demon- 
strare, ejusdem  votum  ad  salutem  sufficere ; hoc  enim  in 
prop.  de  contritione  perfecta  jam  praestitimus. 

250.  prob.  1°  Ex  metaphora  Clavium : quae  frustra  daren- 
tur, si  absque  earum  ope  pateret  ingressus.  — Ex  verbis 
ligare  et  solvere , remittere  et  retinere : si  enim  aliud  praesto 
esset  absolutionis  medium,  peccata,  quae  non  remittuntur, 
non  vere  essent  retenta;  atqui  tamen,  ut  indicat  illarum 
vocum  antithesis,  dicuntur  retineri  (utique  negative  tan- 
tum), quaecumque  peccata  non  remittuntur.  — Ex  eo  quod 
sacerdotes  sint  judices,  et  sacramentum  sit  verum  tribunal 
in  Ecclesia;  tribunal  autem,  in  omni  regno,  est  officii  neces- 
sarii, extra  quod  nulla  absolutio  reis  impertita  vim  habet. — 
Ex  eo  demum,  quod  conferat  Christus  potestatem  Clavium 
his  verbis  : Sicut  misit  me  Pater , etego  mitto  vos.  Joan.XX,21, 
atqui  Christus  ita  ad  peccata  condonanda  missus  est,  ut 
nemo  remissionem  peccatorum,  nisi  per  Christum,  possit 
recipere : Nemo , inquit,  venit  ad  Patrem  nisi  per  me, 
Joan.  XIV,  6;  ergo  similiter  Apostoli,  eorumque  in  hoc 
ministerio  successores,  ita  sunt  ad  peccata  condonanda 
missi,  ut  nemo  nisi  per  eos,  vel  in  re,  vel  saltem  in  voto, 
absolvi  a peccatis  possit. 

251.  2°  Patres  consentiunt  ut  supra  vidimus,  prop.  de 
jure  divino  Confessionis ; ubi  audivimus  inter  alios S.  Chryso- 
stomum,  Homil.  in  mulierem  Samarit.,  ita  loquentem  : Qui 
homini  detegere  peccata  erubescit , Deo  vero  cernente  facere  non 
erubescit , neque  confiteri  vult  et  poenitentiam  agere : in  die  illa, 
non  coram  uno  vel  duobus , sed  universo  terrarum  orbe  traduce- 
tur 

QUiESTIONES. 

252.  Quodnam  datur  praeceptum  recipiendi  sacramentum 
Poenitentiae?  — R.  Praeceptum  divinum  dari  ostendimus,  et 
quidem  tale,  ut  necessitatem  medii  importet.  Quandonam 
praeceptum  divinum  per  se  urgeat,  docent  Moralistae.  — 

Existit  quoque  praeceptum  Ecclesiasticum,  quo  praeceptum 
divinum  determinatur,  et  confessio  annua  praescribitur.  Lex 
de  hac  re,  anno  1215,  in  Cone.  Lateranensi  IV,  can.  21 : Om- 
nis utriusque  sexus,  constituta  est ; et  in  Trid.  Sess.  14,  cap.  5, 
et  can.  8,  confirmata.  Verum,  ante  Cone.  Later.,  confessionis 
annuae  praeceptum  dudum  jam  vigebat.  Nam  S.  Chrysosto- 
mus,  hom.  30,  in  Genes.,  quam  in  Majore  hebdomade  habuit, 
monet  suos,  faciendam  tunc  esse  puram  et  diligentem  confessio - 
nem. — S.  Chrodegangus,  episcopus  Metensis,  in  Regula,  cap. 
32,  praecipit  jam  saeculo  VIII,  ut  ter  in  anno  populus  fidelis 
confessionem  suo  sacerdoti  faciat. 

ARTICULUS  III. 

DE  EFFECTIBUS  SACRAMENTI  POENITENTIAE. 

QUESTIONES. 

1°  Quinam  sunt  omnino  effectus  sacramenti  Poenitentice  ? — 2°  An  pec- 
cata remissa  redeunt  propter  relapsum  ? 

253.  qUjER.  1°  Quinam  sunt  omnino  effectus  sacramenti  Poe- 
nitentiae? — R.  Hi  numerantur  : remissio  peccatorum  et  poe- 
nae aeternae,  imo  quandoque  totius  poenae  temporalis.  2°  Re- 
viviscentia virtutum  et  bonorum  operum,  sive  meritorum, 
quae  peccato  erant  morti  ficata.  3°  Gratia  sanctificans.  4°  Gratia 
proprie  sacramentalis,  quae,  juxta  probabiliorem  senten- 
tiam ( i) , est  jus  quoddam  gratiae  sanctificanti  adnexum,  ad 
gratias  actuales  opportuno  tempore  recipiendas,  pro  operibus 
poenitentiae  perficiendis,  peccatis  vitandis,  tentationibus  vin- 
cendis, animae  sanitate  restituenda.  5°  Ex  Poenitentiae  sacra- 
mento ferventer  suscepto  solet  consequi  conscientiae  pax  et 
serenitas,  cum  vehementi  spiritus  consolatione. 

254.  Omnes  hi  Poenitentiae  effectus,  ut  consideranti  patebit, 
ad  communem  finem,  luctuosos  nempe  effectus  peccati  in 
anima  reparandos,  conspirant. 

255.  Effectus  autem  peccati  sunt:  1°  reatus  culpae,  2°  rea- 
tus poenae,  3°  perditio  meritorum,  4°  peccati  reliquiae. 

256.  1°  Reatus  culpae  per  absolutionem  prorsus  exstingui- 
tur. 

(I)  Cfr.  supra,  tract.  De  Sacram,  inyen.  n.  1 62. 

257.  2°  Reatus  poenae  aeternae  omnino  tollitur;  non  vero,  ut 
plurimum,  totus  reatus  poenae  temporalis. 

258.  3°  Perdita  merita  restituuntur.  Hic  vero  notandum, 
quadruplicis  generis  opera  distingui  posse,  nimirum:  viva, 
mortua,  mortificata  et  mortifera.  — Opera  mortifera  sunt 
peccaminosa,  sive  peccata.  — Mortua , sunt  opera  bona,  qua? 
fiunt  ab  homine  gratia  sanctificante  destituto;  v.  g.  eleemo- 
synae a peccatore,  quamvis  operante  cum  gratia  actuali,  ero- 
gatae. Haec  opera  mortua  non  reviviscunt,  cum  nunquam 
fuerint  viva,  seu  vitae  aeternae  praemio  digna;  utilia  tamen 
sunt,  quia  saepe  temporalem  retributionem  recipiunt  in  hoc 
saeculo ; et,  si  ex  gratia  actuali  procedant,  ad  gratiam  verae 
poenitentiae  recipiendam  disponunt,  eamque  de  congruo 
fallibili  merentur  (i).  — Viva  sunt  opera  facta  ex  gratia  ab 
homine  justo.  — Mortificata  sunt  ea,  quae  fuerunt  viva,  ut- 
pote  facta  ab  homine  justo;  sed,  ob  peccatum  mortale  ab  eo 
patratum,  vim  omnem  amiserunt  perducendi  illum  ad  vitam 
aeternam  (2).  Jam  vero,  opera  hujusmodi  mortificata  revivi- 
scunt per  poenitentiam;  seu,  ut  S.  Thomas  loquitur,  per  poe- 
nitentiam recuperant  efficaciam  perducendi  eum , qui  fecit  ea,  in 
vitam  aeternam . — Haec  reviviscentia,  licet  non  sit  de  fide , quia 
tamen  consensu  Theologorum  munitur,  ac  divinae  bonitati  et 
humanae  fragilitati  consentanea  est,  citra  temeritatem  negari 
non  potest.  Imo  non  desunt  Scripturae  et  Patrum  testimonia, 
quibus  haec  sententia  fundatur  (3);  adde  quod  eadem  firme- 
tur ratione,  ut  S.  Thomas  ostendit  (4),  et  modo  loquendi  Tri- 
dentini,  in  Sess.  6,  cap.  16  et  can.  32.  — Porro  nomine 
meritorum , vel  operum , quae  reviviscunt,  intelligendum  pro- 
babilius est,  non  tantum  jus  ad  certum  gradum  gloriae,  sed 
ipse  gratiae  sanctificantis  gradus,  quo  justus  antequam  pecca- 
vit fruebatur ; ita  ut  jus  ad  gloriam  una  cum  thesauro  gratia?, 
sublato  peccati  mortalis  obice,  non  partim,  sed  integre  sempcr 
restituatur. 

259.  4°  Reliquiae  peccati  vocantur  pravae  quaedam  dispo- 
sitiones, aut  habitus  vitiosi  ex  praecedentibus  peccatis  pro- 

(i)Cf  supra,  tract  De  gratia,  n.  378. 

(2>  Cf.  Ezech.  XVIII.  24.  —(5)  Cf.  Antoine,  De  Pcenit. cap.  7,  art.  5. 

(4)  p.  3,  q.  89,  art.  5.  Cf.  Suar.  1. 19,  disp.  14,  sect.  1. 

geniti  : cujusmodi  sunt  corruptio  appetitus,  phantasiae,  hu- 
morum; perverso  inclinatio  voluntatis;  caecitas,  hebetudo 
mentis ; torpor  animi  ad  spiritualia,  turbatio  conscientiae, 
horror  futuri  saeculi,  etc.  Hujusmodi  reliquiae  tolli  non  solent 
cum  remissione  culpae:  quod  figuratum  videtur  in  caeco  illo 
Mare.  VIII,  cui  lumen  clarum  oculorum,  non  illico,  sed  pe- 
detentim  restitutum  est.  Aliquando  tamen  per  Dei  gratiam 
subito  tolluntur,  prout,  juxta  S.  Thomam  (i),  contigitMagda- 
lenae,  Luc.  VII.  — Praefatae  reliquiae  sensim  diminui,  atque 
adeo  tolli  possunt  frequenti  sacramenti  susceptione,  actibus 
tum  internis  tum  externis  contra  illas  reliquias  pugnanti- 
bus (2),  praesertim  vero  sacramento  Extremae  Unctionis  in 
aegrotis. 

260.  Q.  2°  An  peccata  remissa  redeunt,  vel  denuo  propter  re- 
lapsum imputantur?  — R.  Peccata,  semel  remissa,  per  sub- 
sequens  peccatum  non  redeunt,  neque  quoad  culpam,  neque 
quoad  poenam  aeternam,  neque  quoad  eam  poenam  tempora- 
lem, quae  pridem  remissa  fuerat:  Sine  poenitentia  enim  sunt 
dona  Dei.  Rom  XI,  29.  — Si  impius  egerit  poenitentiam,... 
omnium  iniquitatum  ejus,  quas  operatus  est , non  recordabor. 
Ezech.  XVIII,  22.  — Haec  sententia  S.  Thomae  communis  est 
et  ce  tta  (3). 

(1)  P.  3,  q.  86,  art.  1,ad  1. 

(2  Cf.  Trid.  Sess.  14,  cap.  8.  — (3)  Cf.  S.  Thom.  p.  3,  q.  88.  art.  1.  — 
Suarez,  t.  19,  Dc  Pa>nit.y  disp.  13,  sect.  1,  2,  3. 

APPENDIX. 

DE  INDULGENTIIS. 

Quaestio  praevia,  de  Indulgentiarum  notione. 

Propositio  I,  de  dogmate  Indulgentiarum . 

Propositio  II,  de  Indulgentiarum  valore coram  Deo. 

Propositio  III,  de  Indulgentiarum  thesauro. 

Propositio  IV,  de  Indulgentiarum  applicatione  pro  defunctis. 

Quaestiones,  de  Indulgentiarum  conditionibus. 

QUESTIO  PRAEVIA. 

261.  Quid  Indulgentiarum  nomine  intelligitnr?  — R.  Per 
sacramentum  Poenitentiae,  uti  supra  statuimus,  non  tota  sem- 
per  poena  temporalis  remittitur  ; sed  plerumque,  debitum 
luendae  poenae  remanet  divinae  justitiae  solvendum.  Quod  si 
anima  cum  hoc  reatu  decesserit  e vita,  impeditur  ab  ingressu 
gloriae,  et  in  Purgatorium  relegatur,  donec  reddat  novissimum 
quadrantem.— Porro  in  pratenti  vita,  reatus  poenae  solvi  po- 
test per  opera  poenosa,  quae  justus  cum  Christi  meritis  con- 
juncta, divinae  offert  justitiae  (i). 

262.  Praeter  hanc  satisfactionem  propriam , seu  ex  propriis , 
divinae  largitatis  extensione  datur  fidelibus  et  aliud  medium 
solvendi  sua  debita,  nempe  satisfactio  ex  alienis , quae  fit  per 
orationes  et  bona  opera  aliorum  fidelium,  et  praesertim  per 
Indulgentias. 

263.  Indulgentia  generaliter  definiri  potest:  Relaxatio  poe- 
nae temporalis , facta  per  potestatem  Clavium  extra  sacramen- 
tum. Describitur  a quibusdam:  Remissio  totalis  vel  partialis , 
ab  Ecclesia  concessa , poenitentiae , quam  imposuit  vel  imponere 
potuit , et  simul  poenae  temporalis  debitae  coram  Deo.  Melius  autem 
et  communius:  Remissio  facta  poenae  temporalis,  debitae  pecca- 
tis quoad  culpam  condonatis , ex  potestate  Clavium , per  appli- 
cationem satisfactionum,  quae  in  thesauro  Ecclesiae  continentur. 

264.  Indulgentiae  distinguuntur  plenariae  et  partiales ; tem- 
porariae et  perpetuae ; personales  et  locales,  etc. 

265.  Acerrima  est  de  Indulgentiis  cum  Protestantibus 
controversia,  a qua  Protestantismus  exordium  sumpsit. 
Adversus  ipsos,  et  neotericos  quoscumque  plus  minus  ipsis 

(I,  Supra,  quaest.  de  satisfactione  cxtra-sacram.,  nn.  224,225. 

adhaerentes,  1°  stabiliemus  definitum  a Tridentino  dogma; 
2°  ea  quae  ad  dogma  propius  accedunt,  3°  ea  quae  sunt  liberae 
discussionis  tractabimus. 

propositio  i. 

Ecclesia  potestatem  habet  concedendi  Indulgentias , earumque 
usus  populo  Christiano  est  maxime  salutaris. 

266.  De  fide,  ex  Trid.  Sess.  25,  Decreto  de  Indulgentiis ; 
item  ex  Fidei  catholicae  professione  a Pio  V edita. 

267.  Indulgmtia  hic  generatim  sumitur,  pro  relaxatione 
poenae  temporalis , quae  fit  potestate  Clavium  extra  sacramentum ; 
quin  explicite  asseratur  hujusce  relaxationis  effectus  coram 
Deo.  Effectus  enim  ille  sequenti  prop.  statuetur. 

268.  prob.  i pars.  1°  Matth.  XVI,  19  : Tibi  dabo  claves  regni 
coelorum . Et  quodcumque...  His  Domini  verbis  datur  Petro 
potestas  solvendi  omnis  vinculi  spiritualis;  atqui  debita 
peccatis  poena  temporalis  est  vinculum  quoddam  spirituale; 
ergo.  — Datur  potestas  tollendi  omne  id,  quod  ab  ingressu 
regni  coelorum  animas  prohibeat;  atqui  reatus  poenae  abeo 
prohibet;  ergo  potestas  datur  illum  reatum  tollendi.  Et 
quidem  extra  sacramentum  : cum  nihil  assignari  possit,  quod 
sensum  verborum  Christi,  tam  generalium,  ad  solam  pote- 
statem sacramentalem  coarctet. 

269.  2°  Ex  usu  perpetuo.  Paulus  incestuosum  Corinthium, 
quem,  I Cor.  V,  4 et  5,  satanae  tradiderat  in  interitum  carnis 
ut  spiritus  salvus  esset,  eumdem,  anno  vix  expleto,  ab  imposita 
poenitentia,  quaecumque  demum  ea  fuerit  (i),  liberavit  re- 
scribens ; II  Cor.  II,  6 : Sufficit  illi  objurgatio  haec,  quae  fit  a 
pluribus , ita  ut  e contrar  io  magis  donetis  et  consolemini ...  Nam 
et  ego  quod  donavi , si  quid  donavi, propter  vos , in  persona  Christi . 

270.  Inde  novimus,  antiquitus  in  Ecclesia  viguisse  morom 
lapsis  in  persecutione  ulteriorem  poenitentiam  relaxandi,  ad 
preces  martyrum.  Cujus  moris  testes,  inter  alios,  sunt  Ter- 
tullianus (2)  et  Cyprianus  (3). 

271.  Concilium  Nic.  I,  can.  12,  de  poenitentibus  statuit  : . 
Licebit  Episcopo  de  his  aliquid  humanius  cogitare . — Antea  jam 

(I)  Cfr  Eslium  et  Bernard.  a Piconio  in  h.  loc.  — (2)  Lib.  ad  martyres „ 
cap.  I.  — i3)  Lib.  Delapsis  et  epist.  pluribus,  ut  10  et  H. 


31. 

Cone.  Ancyranum,  ean.  5,  anno  315,  et  paulo  post  Laodicense, 
can.  2,  anno  370,  idem  statuerant. — Post  saec.  VII,  deprehen- 
dimus varias  poenarum  canonicarum  commutationes  in  alia 
opera  bona,  sive  charitatis,  sive  mortificationis,  sive  pieta- 
tis; quae  commutationes  praesertim  in  dedicationibus  Eccle- 
siarum fieri  solebant. 

272.  3°  Valet  praescriptio  : Non  potest  hujus  praxis  assi- 
gnari initium;  ergo  semper  obtinuit ; ergo  ab  Apostolis  ini- 
tium accepisse  credenda  est. 

273.  ii  pars.  Salutarem  esse  Indulgentiarum  usum,  multis 
ostenditur  rationibus  : 1°  hujusmodi  usus  consilio  ipsius 
Christi  respondet,  qui  ideo  Indulgentiarum  potestatem  dedit 
Ecclesiae  suae.  — 2°  Salutare  et  utile  est  liberari  a poenis  et 
obstaculis,  quae  adeptionem  summi  boni  retardant. — 3°  Usus 
Indulgentiarum  confert  ad  accuratam  infiniti  illius  thesauri 
aestimationem,  qui  meritis  ac  satisfactionibus  Salvatoris  con- 
stat. — 4°  Ostendit  pulcherrime  communionem  Sanctorum, 
seu  nexum  et  commercium  inter  membra  Ecclesiae. — 5°  Exi- 
mie juvat  morale  hominis  bonum  et  sanctitatem  : ad  fidem, 
spem,  charitatem,  summamque  pietatem  provocat  : ut  expe- 
rientia, praesertim  occasione  Jubilaei,  manifestum  est. 

PROPOSITIO  II. 

Indulgentiae  liberant  fideles  a reatu  poenae , non  solum  coram 
Ecclesia , sed  etiam  coram  Deo. 

# 

274.  Fidei  proxima , ut  constat  ex  variis  propositionibus 
damnatis,  nimirum  19a  Lutheri,  a Leone  X confixa;  et  40a  ac 
41a  Synodi  Pistor.,  a Pio  VI  proscriptis  et  notatis;  item  Petri 
Oxomiensis  prop.  6a  damnata  a Sixto  IV,  1479. 

275.  Dicitur  : non  tantum  coram  Ecclesia , h.  e.  non  perti- 
net simpliciter  ad  humanam  Ecclesiae  politiam,  sicut  remissio 
quae  homini  in  carcere  detento  fit  ob  nativitatem  Principis, 
et  nihil  prodest  coram  Deo.  — Coram  Deo  ; ita  ut  remissio 
aeque  valeat,  ac  si  Deus  ipse,  qui  poenam  pro  peccato  impo- 
suit, eamdem  gratis  remitteret;  atque  eodem  modo  valeat 
jroena  remissa,  ac  si  reapse  perpessione  soluta  esset. 

276.  prob.  1°  Iisdem  ac  supra  Scripturae  locis,  quibus  patet 
non  tantum  dari  potestatem  solvendi,  sed  ita  solvendi  in  terra, 
ut  simul  solutio  rata  habeatur  in  coelo. 

277. 2°  Ex  Ecclesiae  sensu, quae  semper  ea  intentione  concessit 
relaxationes.  Antiqua  formula,  qua  feria  V,  in  Coena  Domini , 
ab  Episcopo  fidelibus  poenitentia  relaxabatur,  quaeque  adhuc 
legitur  in  Ordine  Romano,  haec  habet  : Deus  humani  generis 
conditor  et  reformator  ...agnosce  oves  tuae  redemptionis  constri- 
ctas vinculis  peccatorum,  Ecclesiae  tuae  precibus  exoratus,  absolve. 
Cyprianus,  epist.  12  : Occurrendum  puto  fratribus  nostris,  ut 
qui  libellos  a martyribus  acceperunt,  et  praerogativa  eorum  apud 
Deum  juvari  possunt. . . 

278.  3°  Ratione,  juxta  S.  Thomam,  Supplem.  q.  25,  art.  1 : 
Ecclesia  hujusmodi  indulgentias  faciens,  i.  e.  si  Indulgentias 
faceret  tantum  coram  seipsa,  non  etiam  coram  Deo,  magis 
damnificaret  quam  adjuvaret, quia  remitteret  ad  graviores  poenas, 
scilicet  purgatorii,  absolvendo  a poenitentiis  injunctis.  Atqui 
tamen  credere  tenemur,  Indulgentiarum  usum  esse  Christiano 
populo  maxime  salutarem;  ergo. 

279.  objic.  1°  Vel  indulgentiae  non  dantur  absolute,  sed 
dependenter  a peculiari  poenitentia  et  absolutione  : et  sunt 
inutiles;  vel  independenter  a qualibet  poenitentia;  et  sunt 
noxiae  ; ergo.  — R.  Dantur  dependenter  ab  aliqua  poenitentia 
peragenda,  sed  quae  ordinarie  longe  abest  ab  adaequanda 
poena  ob  culpas  promerita.  Ergo  non  sunt  inutiles. — Dantur 
dependenter  a certis  operibus  bonis,  ad  utilitatem  animarum 
facientibus,  etc. ; dantur  ad  sanctissimos  fines,  etc. ; ergo 
non  sunt  noxiae. 

280.  0bj.  2°  Antiquissimis  temporibus  Indulgentiae  non 
erant  aliud,  nisi  relaxationes  poenitentiae  canonicae;  ergo.  — 
R.  Dist.  Relaxationes  validae  coram  Deo,  juxta  modum  in 
Propositione  explicatum,  conc.;  validae  tantum  coram  Eccle- 
sia, neg. 

281.  0bj.  3°  Sancti  nunquam  in  animo  habuerunt,  prae- 
ter propria,  etiam  aliena  solvere  debita;  ergo.  — R.  Ex- 
presse, seu  intentione  explicita,  trans.;  implicita  aut  virtuali, 
nego. 

PROPOSITIO  III. 

Datur  in  Ecclesia  Indulgentiarum  thesaurus , constans  ex 
meritis  Christi  et  Sanctorum. 

282.  Fidei  proxima,  ut  patet  ex  propositionibus  damnatis 
Luther.  17,  Baii  40  et  Pistor.  41. 

283.  Thesaurus  Ecclesiae  est  cumulus  bonorum  spiritua- 
lium, permanentium  in  acceptatione  divina,  et  quorum  dis- 
tributio Ecclesiae  est  concredita.  Primario  et  essentialiter 
coalescit  ex  superabundantibus  Christi  meritis  ; deinde,  se- 
cundario et  per  accidens,  ex  meritis  B.  V.  Mariae,  et  super- 
fluis satisfactionibus  Sanctorum. 

284.  Merita  Christi  et  Sanctorum,  si  vox  lato  sensu  suma- 
tur, complectuntur  non  tantum  eorum  merita  stricte  dicta, 
sed  etiam  impetrationes  et  satisfactiones.  Animadvertendum 
enim  est,  omne  opus  bonum  simul  esse  meritorium,  impetra - 
torium  et  satis  factorium.  Quatenus  vitae  aeternae  meritorium, 
est  personale  et  inalienabile;  quatenus  impetratorium  et 
satisfactorium,  potest  in  alterius  gratiam  applicari.  Exem- 
plo sit  filius  familias  patri  suo  dilectissimus,  qui,  si  vigila- 
verit et  ministraverit  patri  aegrotanti,  triplicem  hunc  fructum 
retulit  : 1°  patri  charior  factus  est;  en  meritum  inalienabile; 
2°  fratri  autem  suo,  qui  patrem  offendit,  veniam,  et  3°  poenae 
inflictae  remissionem , propter  obsequia  sua  impetrare 
potest;  en  impetratio  et  satisfactio.  Atqui  haec  tria  similiter 
continentur  operibus  Christi  et  Justorum  : in  Christi  qui- 
dem operibus,  ex  dignitate  et  virtute  propria;  in  Sanctorum 
vero  operibus,  ex  participatione  gratiae  Christi  dignificantis. 
Hac  Christi  gratia  efficitur,  ut  opera  Sanctorum,  quasi 
intincta  sanguine  Domini,  digna  sint  vitae  aeternae,  et  vim 
meritoriam , impetratoriam  et  satis f actoriam  oculis  Dei  ha- 
beant. 

285.  Ex  his  porro  operibus  Christi  et  Sanctorum  thesaurus 
Ecclesiae  conficitur.  Scilicet  illa  vis  impetrativa  et  satisfactiva 
Sanctorum,  qua  ipsi  non  indiguerunt,  Christi  meritis  adjungi- 
tur; non  per  modum  supplementi,  cum  Christi  merita  suffi- 
cientissima  sint ; sed  per  modum  cumuli,  aut  per  modum 
fructus  sive  lucri  meritorum  Christi. 

286.  prob.  pars  i.  Datur  indulgentiarum  thesaurus.  Id  se- 
quitur ex  propos.  praeced.  Ecclesia  enim  potest  Indulgentias 
concedere  ; id  est,  satisfactiones  ex  alieno  solvendas  filiis  suis 
applicare.  Atqui  id  non  posset,  si  thesaurum  hujusmodi  sa- 
tisfactionum non  haberet.  Ergo. 

287.  pars  ii.  Constat  iste  thesaurus , primario  et  per  se , ex 
meritis  et  satisfactionibus  Christi.  Etenim  thesaurus  hic  con- 
stat primario  his  satisfactionibus  et  meritis,  quae  prima- 
rio a Christo  sunt  Ecclesiae  pro  hominibus  concredita,  et 
applicatione  nulla  exhauriri  possunt.  Atqui  hujusmodi 
sunt  Christi  satisfactiones  et  merita,  quae  pro  hominibus 
in  Ecclesia  exstant  deposita,  et  copiosissima  sunt  ac  infi- 
nita (i). 

288.  pars  iii.  Et  satisfactionibus  Sanctorum.  Id  fluit  ex 
dogmate  communionis  Sanctorum  (2),  quo  credimus  Ecclesiae 
membra  inter  sese,  sicut  membra  corporis  organici,  in  spiri- 
tualibus bonis  communicare.  Atqui  plures  sunt  satisfactiones 
Sanctorum,  quae  ipsis  fuere  superfluae.  Ergo  haec  fratribus 
ipsorum  communicantur;  id  est,  in  corpus  Ecclesiae  dima- 
nant ad  fidelium  utilitatem. 

PROPOSITIO  iv. 

Indulgentiae  per  modum  suffragii  animabus  purgatorii  appli- 
cari possunt. 

289.  Certa  propositio,  ut  patet  tum  ex  praxi  Ecclesiae, 
tum  ex  damnatione  prop.  6*  Petri  de  Osma,  ac  Pistor.  42 
et  43. 

290.  Dicitur:  per  modum  suffragii;  quia  Ecclesia  in  animas 
defunctorum,  Clavibus  non  amplius  subjectas,  nulla  jurisdi- 
ctione gaudet,  ut  ipsis  satisfactiones  per  modum  sententiae  et 
absolutionis  applicare  possit.  Restat  igitur  ut  per  modum 
suffragii  illas  applicet. 

291.  Suffragium  bifariam  sumitur  : 1°  pro  subsidio , quod 
sibi  fideles  mutuo  praestant,  praesertim  precationibus ; 2°  pres- 
sius, est  solutio  pro  altero , qua  pro  ipso  satisfit,  dummodo 
illa  solutio  a creditore  acceptetur. 

(1)  Cf.  tom.  I,  de  meritis  Christi , n.  330  seqq.  ubi  testim.  Clem.  VI. 

(2)  Cf.  infra,  De  novissimis ; cap.  2,  art.  1,  n.  108. 

292.  Jam  vero  dum  Indulgentias  Ecclesia  defunctis  applicat 
per  modum  suffragii,  satisfactionem  deponit  ad  pedes  Dei, 
supplicans,  ut  hujus  oblatae  solutionis  intuitu,  pro  sua  mise- 
ricordia dignetur,  vel  totam  poenam  defunctis  debitam,  vel 
ejus  partem  condonare. 

293.  prob.  1°  Ex  dogmate  quo  constat,  suffragia  viven- 
tium defunctis  prodesse.  Trid.  Sess.  25,  Decret.  de  Purgato- 
rio. 

294.  2°  Ex  dogmate  communionis  Sanctorum  : Neque 
emm,  scribebat  S.  Augustinus,  piorum  animee  mortuorum  se- 
parantur ab  Ecclesia...  Cur  enim  fiunt  ista , nisi  quia  fideles 
etiam  defuncti  membra  ejus  sunt?  De  Civit.  1.  20,  c.  9, 
n.  2. 

295.  3°  Ex  auctoritate  Romanorum  Pontificum,  inter  quos 
Joannes  VIII,  an.  878,  et  Joannes  IX,  an.  900,  Indulgentias  in 
suffragium  defunctorum  concesserunt;  Sixtus  vero  IV  da- 
mnavit (1479)  Petri  de  Osma  propositionem  : Romanum  Pon- 
tifex purgatorii  poenam  remittere  non  potest. 

296.  4°  Ex  universali  Ecclesiae  sensu  et  praxi. 

297.  objic.  1°  Non  apparet,  in  quo  differat  Indulgentia  per 
modum  suffragii  a quavis  oratione,  quae  pro  defunctis  offe- 
ratur. — R.  Neg.  assertum.  Qui  orat,  non  offert  solutionem 
debiti;  qui  vero  Indulgentias  applicat  defunctis,  praeter  vim 
impetrandi,  offert,  et  quidem  Ecclesia  ex  officio  id  praestante, 
quantum  opus  est  ad  debiti  solutionem. 

298.  Obj.  2°  Incertum  est,  utrum  Deus  acceptet  suffragia 
pro  defunctis. — R.  Utrum  acceptet  in  particulari  proeo,  pro 
quo  offeruntur,  trans.;  incertum  est,  utrum  acceptetm  genere 
pro  animabus  Purgatorii,  quas  voluerit,  neg.  Deus  profecto 
ratum  habet,  quod  ab  Ecclesia  ejus  nomine  et  auctoritate  fit. 
Hinc,  si  nihil  obstet,  caeteris  paribus,  magis  prodest  Indul- 
gentia illi,  pro  quo  offertur,  quam  aliis. 

QUAESTIONES. 

1°  Indulgentia  eslne  solutio , an  potius  absolutio  dicenda  ? — 2°  Quid 
in  concedente  Indulgentiam  ad  valorem  requiritur  ? — 5°  Quid  in 
suscipiente  ad  lucrandam  Indulgentiam  requiritur  ? 


299.  qu^er.  1°  Indulgentia  estne  solutio  an  potius  absolutio 
dicenda?  — R.  Indulgentia  respectu  defunctorum,  est  solutio 
tantum;  respectu  autem  viventium,  est  absolutio  simul  et  so- 
lutio. Nam,  juxta  Bellarminum  (i),  Indulgentia  proprie  est 
absolutio  judiciaria,  annexam  habens  solutionem  ex  The- 
sauro. 


300.  Q.  2°  Quid  in  concedente  Indulgentiam  ad  valorem  re- 
quiritur? — R.  In  concedente,  praeter  potestatem,  requiritur 
justa  et  rationabilis  causa,  ideoque  Indulgentiae  quantitati 
proportionata.  Concedens  enim  non  est  dominus  thesauri,  sed 
dispensator,  qui  fidelis  esse  debet.  Ad  causam  autem  justam 
et  proportionatam  duo,  juxta  Bellarminum,  requiruntur  : 
i)  finis  aliquis  pius,  cujus  assecutio  magis  placeat  Deo,  quam 
satisfactio  poenalis,  quae  per  Indulgentiam  relaxatur;  2)  opus 
aliquod,  quo  revera  finis  ille  probabiliter  obtineri  Dossit.^ 

* 301.  Q.  3°  Quid  ad  lucrandam  Indulgentiam  in  suscipiente 
requiritur?  — R.  Requiritur  i)  status  gratiae  ; quia  peccatori 
inirnico  Dei  nullat  fit  remissio,  cum  tali  remissione  sit  indi- 
gnus, nec  aliunde  ullam  a Deo  promissionem  habeat  Indul- 
gentiae consequendae.  2)  Requiritur  integra  executio  operis, 
ab  eo,  qui  Indulgentiam  concessit,  praescripti.  3)  Praeterea, 
ad  consequendam  Indulgentiam  plenariam  omnium  peccato- 
rum, etiam  venialium,  requiritur  horum  omnium  detestatio, 
ita  ut  voluntarius  affectus  erga  quodvis  veniale  abjiciatur. 
Etenim  poena  veniali  culpae  debita  non  remittitur,  nisi  reatus 
ejusdem  culpae  remittatur;  nullius  autem  venialis  culpae  rea- 
tus homini  remittitur,  nisi  culpam  saltem  virtualiter  deteste- 
tur,  aut  certe  affectum  ad  illam,  in  sacramentis  suscipiendis, 
deponat  (2). 

(i)4;r  5 — v2)  Supra,  cap.  2,  art.  3,  n.  193. 

302.  Omnia  haec,  quae  de  valore  Indulgentiarum  diximus* 
paueis  complectitur  S.  Thomas  scribens  : Indulgenti ae  tantum 
valent , quantum  praedicantur,  dummodo  exparte  dantis  sit  au- 
ctoritas , et  ex  parte  recipientis  charitas , et  ex  parte  causae  pie- 
tas, quae  comprehendit  honorem  Dei  et  proximi  utilitatem  (i). 

(1)  Suppletu . q.  25,  a.  t,  2.  — Cf.  iVI aurei,  Le  Chretien  eclaire  sur  la  nature 
et  Vusage  des  Indulgences. 


TRACTATUS  XV. 


DE  EXTREMA  UNCTIONE  (i). 


1.  Sacramentum  Extremae  Unctionis,  ultimum  eorum,  quae 
ad  individua  Ecclesiae  membra  spectant,  Poenitentiae  apte 
subjungitur,  cujus  veluti  complementum  aut  consummatio 
est.  Quemadmodum  enim  Confirmatio,  tanquam  Baptismi 
perfectio  et  quaedam  consummatio,  a Patribus  spectata  est 
et  nuncupata;  sic  Extrema  Unctio  ab  iisdem  habita  est  pro 
complemento  et  consummatione  Poenitentiae  imo  totius 
Christianae  vitae;  quippe  quae  perpetua,  ut  Tridentinum  lo- 
quitur (2),  poenitentia  esse  debet.  Poenitentia  namque  ad 
delenda  peccata.  Extrema  Unctio  vero  ad  tollendas  peccato- 
rum reliquias  adhibetur. 

2.  Vocatur  hoc  sacramentum  a Graecis  Zyioy  hetiov,  Oleum 
sanctum;  vel  tuxtxuttv,  Oratio  cum  oleo  conjuncta;  — a Latinis 
vero,  Unctio  infirmorum.  Sacramentum  exeuntium , Unctio 
Extrema,  quae  ultima  appellatio  post  saeculum  XII  (3),  com- 
munius obtinuit. 

3.  Definiri  potest : Sacramentum  N.  L.,  quod  per  unctionem 
olei  benedicti , et  orationem  praescriptam,  a sacerdote  confertur 
infirmis,  ut  sanitatem  animae  et  corporis  consequantur. 

4.  Circa  hoc  sacramentum,  dogmatice  spectatum,  tria  effi- 
cienda nobis  sunt:  I.  Doctrina  catholica  exponenda ; II.  Veritas 
hujus  sacramenti  demonstranda  : quo  uno  dogmate  stabilito, 

(i ) S.  Thom.  Supplem.  qq.  29-33.  — (2)  Sess.  14,  Doctr.  de  Extr.  Unet.  — 
(3;  Mabillon.  Prcef.  in  scecul.  I Benedict.  n.  98. 

caetera  sponte  sequuntur;  III.  Quaedam  speciatim  de  ejus  na- 
tura et  effectibus  inquirenda. 

§ I.  Doctrina  catholica. 

5.  — DECRETUM  CONCIDI  FLORENTINI. 

m 

Quintum  sacramentum  est  Extrema  Unctio , cujus  materia  est  oleum  olivae 
per  Episcopum  benedictum.  Hoc  sacramentum  nisi  infirmo,  de  cujus  morte 
timetur,  dari  non  debet;  qui  in  his  locis  ungendus  est  : in  oculis  propter 
visum,  in  auribus  propter  auditum , in  naribus  propter  odoratum , in  ore 
propter  gustum  vel  locutionem,  in  manibus  propter  tactum,  in  pedibus  pro- 
pter gressum , in  renibus  propter  delectationem  ibidem  vigentem.  .Forma 
hujus  sacramenti  est  hcec  : Per  istam  unctionem  et  suam  piissimam  miseri- 
cordiam, indulgeat  tibi  Dominus  quidquid  per  visum,  etc.  Et  similiter  in  aliis 
membris.  Minister  hujus  sacramenti  est  sacerdos.  Effectus  vero  est  mentis 
sanatio,  et,  in  quantum  autem  expedit,  ipsius  etiam  corporis.  De  hoc  sacra- 
mento inquit  beatus  Jacobus  Apostolus  : Infirmatur  quis  in  vobis  ? Inducat 
presbyteros  Ecclesiae,  et  orent  super  eum,  ungentes  eum  oleo  in  nomine  Do- 
mini : et  oratio  fidei  salvabit  infirmum  et  alleviabit  eum  Dominns  : et  si  in 
peccatis  sit,  remittentur  ei. 

6.  — CANONES  CONCILII  TR1DENT1N1 , SESS.  14,  DE  EXTREMA  UNCTIONE. 

Can.  1.  Si  quis  dixerit , Extremam  Unctionem  non  esse  vere  et  proprie 
sacramentum,  a Christo  Domino  nostro  institutum , et  a beato  Jacobo  Apo- 
stolo promulgatum  ; sed  ritum  tantum  acceptum  a Patribus,  aut  figmentum 
humanum ; anathema  sit. 

Can.  2.  Si  quis  dixerit , sacram  infirmorum  Unctionem  non  conferre  gra- 
tiam, nec  remittere  peccata , nec  alleviare  infirmos , sed  jam  cessasse,  quasi 
olim  tantum  fuerit  gratiam  curationum  ; anathema  sit. 

Can.  3.  Si  quis  dixerit.  Extremae  Unctionis  ritum  et  usum,  quem  obser- 
vat sancta  Romana  Ecclesia , repugnare  sententiae  beati  Jacobi  Apostoli, 
ideoque  eum  mutandum , posseque  a Christianis  absque  peccato  contemni  ; 
anathema  sit. 

Can.  4.  Si  quis  dixerit,  Presbyteros  Ecclesiae,  quos  beatus  Jacobus  addu- 
cendos esse  ad  infirmum  inungendum  hortatur,  non  esse  Sacerdotes  ab  Eoi - 
scopo  ordinatos,  sed  aetate  seniores  in  quavis  communitate;  ob  idque 

proprium  Extremae  Unctionis  ministrum  non  esse  solum  sacerdotem ; ana - 
thema  sit. 


§ II.  Veritas  sacramenti  Extremae  Unctionis. 

7.  Hoc  sacramentum  non  proprie  rejecisse  putantur  Wal- 
denses,  Albigenses  aut  Wiccleffitae,  quemadmodum  sensisse 
videtur  Bellarminus,;  sed  ut  ostendit  Bossuet  (i),  omnium 
primi  Protestantes  Extremam  Unctionem  a sacramentorum 
albo  expunxerunt. 

PROPOSITIO. 

Extrema  Unctio  est  verum  et  proprie  dictum  N.L.  sacramentum. 

8.  De  fide , ex  Trid.  can.  1 de  Extrema  Unet. 

9.  prob.  1°  Verbis  B.  Jacobi,  cap.  V,  14  et  15,  modo  citatis : 
Infirmatur  quis  in  vobis  ? etc. ; ubi  tria  inveniuntur,  quae  sacra- 
mentum constituunt:  signum  extrinsecum,  productio  gratiae 
et  permanens  Christi  institutio.  Imo  ibidem  in  specie  desi- 
gnantur omnia,  quae  ad  hoc  sacramentum  pertinent.  Dicendo 
infirmatur  quis , significat  Apostolus,  subjectum  hujus  sacra- 
menti esse  hominem  ita  graviter  decumbentem,  ut  exire  ad 
ecclesiam  non  valeat ; quod  et  voces  graecae  «<r0eve7,  ku^vovtu, 
manifestius  denotant;  eumdemque  esse  hominem  baptiza- 
tum  indicat,  addendo  in  vobis , i.  e.  fidelibus.  — Inducat 
presbyteros:  en  minister  sacramenti,  sacerdos.  Orent  super 
eum...  et  oratio  fidei:  en  forma  sacramenti  deprecativa.  — 
Ungentes , en  materia  proxima,  unctio.  — Oleo  in  nomine 
Domini , en  materia  remota,  oleum  benedictum.  — Oratio 
fidei  salvabit  infirmum,  et  alleviabit  eum  Dominus , et,  si  in  pec- 
catis sit , remittentur  ei:  en  hujus  sacramenti  effectus,  ut 
constans  traditio  docet. 

10.  2°  Traditione,  quae  constat  — i)  ex  Patribus.  Innocen- 
tius, I,  anno  400,  ad  Decentium  Eugubinum  scribebat:  Illud 
quod  in  B.  Apostoli  Jacobi  epistola  conscriptum  est:  Infirmatur 
quis  in  vobis,  etc.,  non  est  dubium  de  fidelibus  xgrotantibus 
accipi  vel  intelligi  debere,  qui  sancto  oleo  Chrismatis  perungi 
possunt,  quod  ab  Episcopo  confecto,  non  solum  sacerdotibus,  sed 

(1)  Hist.  des  variat.  1 . H , §§  108,  109,  180. 

omnibus  uli  Christianis  licet,  in  sua  aut  suorum  necessitate 
inungendo...  Pcenitentibus  istud  infundi  non  potest,  quia  genus 
est  sacramenti.  Nam  quibus  reliqua  sacramenta  negantur , quo- 
modo unum  genus  putatur  posse  concedi  ? Epist.  25,  cap.  8.  — 
Simile  testimonium  perhibet,  saec.  III,  Origenes.  Homil.  II 
in  Levit,  n.  4. 

11.  — 2)  Ex  Synodorum  decretis.  Praeter  decretum  Florent, 
pro  Armenis,  exstant  Synodi  Ticinensis  can.  8,  an.  850;  — 
Moguiiiinae  can.  26,  an.  847 ; — Aquisgranensis  can.  5, 
an.  836;  — Cabillonensis  cap.  48,  an.  813. 

12.  — 3)  Ex  constanti  Ecclesiae  orientalis  et  occidentalis 
consensu : qui  patet  ex  libris  Ritualibus  et  Euchologiis ; — ex 
responso  Jeremiae  CP.  Patriarchae  Wittembergensibus  dato, 
1570  ; et  ex  damnationibus  Cyrilli  Lucaris,  an.  1638,  1642 
et  1672. 

13.  — 4)  Ex  factis  historicis : sfec.  X,  legitur  sacro  Oleo  inun- 
ctus fuisse  S.  Oswaldus,  Episcopus  Eboracensis ; saec.  VII,- 
S.  Hunegundis  (i);saec.  VI,  S.  Eugenius,  S.  Engenradus, 
S.  Tresanus,  similiter  Oleo  infirmorum  inuncti  perhiben- 
tur (2) . 

14.  3°  Accedit  ratio  convenientiae.  Juxta  Trid.  Sess.  14, 
de  Extr.  Unet,  in  preeamb.,  cum  Dominus  sacramenta  nobis, 
inde  ab  ingressu  vitae  nostrae  per  totum  ejus  decursum,  prie- 
paraverit ; non  putandus  est  in  ipso  vitae  exitu  constitutis, 
ubi  tanto  munimine  indigemus,  defuisse. 

15.  OBJic.  S.  Jacobus  loquitur,  vel  de  naturali  olei  virtute 
ad  sanandas  infirmitates  corporales ; vel  saltem,  de  gratia 
curationum  gratis  data,  quae  frequens  erat  in  Ecclesiae  pri- 
mordiis. Ergo  testimonium  allatum  non  probat,  Extremam 
Unctionem  esse  sacramentum.  — R.  Neg.  antec.  Etenim  1°  In 
adversariorum  hvpothesi,  S.  Jacobus  non  presbyteros  vocan- 
dos esse  dixisset,  sed  medicos,  aut  eos  qui  dono  curationum 
pollerent ; quod  profecto  donum  neque  omnibus,  nec,  multo 
minus,  solis  presbyteris  erat  concessum,  — 1°  Gratia  cura- 
tionum non  pro  solis  decumbentibus  dabatur,  de  quibus 
tamen  solum  agit  S.  Jacobus ; sed  etiam  pro  quacumque  alia 

(i ) Apud  Surium , in  ejus  vita. 

(2j  Bolland.  Aug.  t.  4,  pag.  627 ; lan.  t.  1,  p.  54;  — S.  Tresan.  1 1 febr. 

infirmitate  laborantibus,  ut  caecis,  claudis,  etc.  — 3°  Remis- 
sio peccatorum,  quam  Apostolus  ut  effectum  istius  unctionis 
assignat,  neque  naturali  virtuti  olei,  neque  dono  curationum 
tribui  potest. 

§ III.  Quaestiones  de  Extremae  Unctionis  causis  et  effectibus. 

1°  Qucenam  esi  Extrema  Unctionis  materia  ?— 2°  An  essentialis  est  bene- 
dictio olei , eaque  ab  Episcopo  facta  ? — 3°  An  materia  huic  sacra- 
mento convenienter  est  adaptata  ? — 4°  Qua  est  ejus  forma  ? — 5°  Quis 
ejus  finis , qui  effectus  ? — 6°  Quid  circa  effectum  sanationis  adnolan- 
dum  ? — 7°  Qucenam  sunt  hujus  effectus  impedimenta  ? 

16.  qu£:r.  1°  Quaenam  est  Extremae  Unctioni  materia?  — 
R.  Materia  proxima  est  inunctio  aegroti  ad  quasdam  corporis 
partes,  quae  sunt  saltem  quinque  sensus,  adhibita;  vel,  ut 
minimum,  juxta  sententiam  non  improbabilem  (i),  ad  unam 
corporis  partem,  sub  unica  forma  universali,  omnes  sensus 
complectente.  — Materia  remota  est  oleum  olivarum  ab  Epi- 
scopo benedictum.  Ex  verbis  enim  S.  Jacobi  ungentes  eum 
oleot  Patres  et  Concilia,  speciatim  Flor,  concludunt,  oleum 
olivarum  requiri ; tale  enim  intelligitur,  cum  oleum  simpli- 
citer appellatur.  Huc  accedit  Ecclesiae  orientalis  et  occiden- 
talis consensus  et  praxis. 

17.  Q.  2°  An  essentialis  est  olei  benedictio , eaque  ab  Episcopo 
facta? — R.  i)  De  benedictione  Tridentinum,  cap.  I,  ita  docet: 
Ex  apostolica  traditione  per  manus  accepta...  intellexit  Ecclesia , 
materiam  esse  oleum  ab  Episcopo  benedictum.  Ex  quibus  verbis, 
atque  ex  aliis  argumentis,  concludunt  TT.,  probabilius  de 
necessitate  sacramenti  requiri,  ut  oleum  sit  benedictum. 
2)  Circa  necessitatem  benedictionis  ab  Episcopo  faciendae, 
communius  docent,  Episcopum  esse  benedictionis  ministrum 
ordinarium ; extraordinarie  tamen  sufficere  benedictionem 
presbyteri,  si  expresse  vel  tacite  id  ei  fuerit  a summo  Pon- 
tifice commissum.  Constat  enim,  in  Ecclesia  orientali  a mille 

(1  i Quam  tamen  sententiam  practice  sequi  non  licet,  nisi  in  urgenti  mor- 
tis periculo. 

et  amplias  annis  morem  obtinuisse,  ut  presbyteri  oleum 
infirmorum  benedicerent. 

18.  Q.  3°  An  materia  huic  sacramento  convenienter  est  ada- 
ptata? — R.  Oleum  olivarum  optime  Extremae  Unctionis 
effectus  repraesentat : oleum  namque  sanat,  lenit,  recreat, 
lucet,  robur  membris  conciliat  (i).  — Oleum  debet  esse  be- 
nedictum, ut  significetur,  illud  non  suapte  natura,  sed  Spiri- 
tus sancti  virtute,  morbis  animae  mederi. 

19.  Q.  4°  Quaenam  est  forma  Extremae  Unctionis?  — R.  Est 
precatio,  quam  sacerdos  inter  ungendum  pronuntiat;  nimi- 
rum, apud  Latinos:  Per  istam  sanctam  unctionem  et  suam 
piissimam  misericordiam , indulgeat  tibi  Dominus  quidquid  per 

visum....  auditum....  odoratum gustum  et  locutionem.... 

tactum....  gressum..,,  lumborum  delectationem  deliquisti.  — 
Apud  Graecos  : Pater  sancte , medice  animarum  et  corporum , 
sana  servum  tuum  hunc  ab  illa , quae  ipsum  detinet , corporis 
et  animae  infirmitate.  — Utrum  essentia  sacramenti  postulet, 
ut  forma  sit  deprecativa,  controvertitur. 

20.  Q.  5°  Quis  est  hujus  sacramenti  finis , et  qui  sunt  effectus? 
— R.  i)  Finis  omnium  praecipuus  est  animi  corroboratio 
adversus  difficultates  in  articulo  mortis  occurrentes.  2)  Finis 
secundarius  est,  per  se  proxime  disponere  animam  ad  introi- 
tum gloriae,  tollendo  peccata,  poenas  temporales  ac  reliquias 
peccati  (2). — 3)  Finis  contingens  est  sanitas  corporalis,  vi 
propria  sacramenti,  si  id  expediat  Deoque  placuerit,  resti- 
tuenda (3).  — Hinc  Extremae  Unctionis  effectus  enumerantur 
quinque:  4)  gratia;  2)  peccatorum,  si  qua  supersunt,  re- 
missio; 3)  reliquiarum  peccati  sublatio;  4)  animi  alleviatio; 
5)  corporis  sanatio,  si  expediat. 

21.  Q.  6°  Quid  circa  effectum  sanationis  adnotandum  est? — 

R.  Sanatio  corporalis  non  efficitur  semper , sed,  ut  habet 
Tridentinum,  interdum , ubi  saluti  animae  expedierit;  nec  tunc 
infallibiliter  juxta  quosdam,  sed  in  quantum  expedit , scili- 
cet, secundum  ordinem  divinae  providentiae  et  justitiae.  — 

S.  Thomas  (4)  dicit:  Ex  hoc  sacramento  non  semper  sequitur 

(4)  Cf.  S.  Thom.  Supplem.  q.  29,  a.  4.  — (2J  Cf.  supra  de  Pcenit.  n.  259. 

(5)  cf.  Trid.  Sess.  14,  deExtr.  Unc.  cap.  2. 

(4y  Supplem.  q.  30,  a.  2. — Cfr.  Suar.  1. 19,  disp.  41,  sect.  1-4. 

corporalis  sanatio , sed  quando  expedit  ad  spiritualem  sanatio- 
nem; et  tunc  semper  eam  inducit , dummodo  non  sit  impedimen- 
tum, ex  parte  recipientis.  — Effectum  sanationis  conferri  ex 
opere  operato  probabilior  sententia  est;  licet  sanitas  non 
subito,  sed  sensim  et  per  modum  medicationis  obtineatur. 

22.  Q.  7°  Quaenam  sunt  corporalis  sanationis , per  hoc  sacra- 
mentum consequendae , impedimenta?  — R.  i)  Indispositio  reci- 
pientis. 2)  Defectus  fidei  sive  fiduciae  in  eodem.  3)  Nimius 
morbi  progressus,  ita  ut  sanitas,  nisi  per  manifestum  mira- 
culum et  contra  naturam,  recuperari  non  possit  . Licet  enim 
sanatio  corporalis  hoc  sacramento  fiat  supernaturali  virtute, 
non  tamen  est  miraculosa  appellanda;  quia  efficitur  opera- 
tione ordinaria  et  suavi,  quemadmodum  naturales  medicinae 
solent  operari.  — 4)  Ordinatio  divinae  providentiae  et  justitiae 
aliter  statuentis  (i). 


(I)  Cfr  Catech.  Rom.  cap.  25,  n.  5. 

DE  ORDINE. 


INTRODUCTIO. 


§1.  Argumentum.  — § (I.  Notio  Ordinis.  — § Ifl.  Doctrina  catholica.  — 

§ IV.  Errores  contrarii.  — § V.  Instrumenta.  — § VI .Divisio  Tractatus. 

§ I.  Argumentum. 

1.  Quinque  priora  sacramenta,  ut  vidimus,  ad  individua 
Ecclesiae  membra  pertinent,  et  ad  hominis  spiritualis  forma- 
tionem, instaurationem  et  omnimodam  consummationem  or- 
dinantur. — Duo  ultima  sacramenta  bonum  publicum  magis 
spectant  quam  privatum  : Ordo  ad  spiritualem,  Matrimo- 
nium vero  ad  carnalem  fidelium  multiplicationem  est  in- 
stitutum. — De  Ordine,  utpote  nobiliore,  primum  est  agen- 
dum. 

2.  Ordo  in  Ecclesia  Christi  locum  primarium  obtinet,  quo- 
niam totius  Ecclesiae  veluti  fulcrum  et  columna  existit.  Ex 
hoc  enim  sacramento  gignitur  admirabilis  illa  hierarchia, 
qua  totum  corpus  Ecclesiae  sustentatur  et  regitur. 

3.  Sicut  Eucharistia  dignissimum  sacramentum  est  inse,  ita 
Ordo  dignissimum  est  in  effectu  : evehit  enim  hominem  ad 
dignitatem  ineffabilem,  ipsius  Christi  dignitatis  simillimam. 
Quo  spectat  haec  Prophetae  exclamatio  : Nimis  honorificati 
sunt  amici  tui , Deus , nimis  confortatus  est  principatus  eorum! 
Ps.  CXXXVIII.  Et  haec  verba  Domini  : Pater,.,  ego  claritatem 
quam  dedisti  mihi  dedi  eis.  Joan.  XVII,  22. 

§ II.  Notio  Ordinis. 

4.  Ordo  gener atim,  est  apta  rerum  inter  se  et  ad  aliquem  finem 
dispositio.  Hinc  ab  Augustino  (i),  ordo  dicitur  partum  dispa - 

0 ) De  Civit.  1.  19,  c.  13. 

riumque  rerum,  sua  cuique  loca  tribuens,  dispositio ; et  a Cate- 
chismo  Trid.,  dispositio  superiorum  et  inferiorum  rerum,  quae 
inter  se  ita  aptatae  sunt,  ut  una  ad  alteram  referatur  (i). 

5.  Ordo  speciatim  sumptus,  respectu  personarum  alicujus 
communitatis  vel  reipublicae,  est  certus  status  seu  gradus , in 
quo  plures  sunt  ejusdem  dignitatis  viri  : quales  erant  ordo  se- 
natorius, ordo  equestris  in  republica  Romana. 

6.  Ordo  specialius  consideratus,  relate  ad  praesens  institu- 

tum, et  ad  rem  ecclesiasticam,  sumitur  dupliciter  : pro  hie- 
rarchia  ecclesiastica,  et  pro  ritu  sacro.  1°  Ordo  sumptus  pro 
hierarchia  ecclesiastica,  qui  clerus  dicitur  seu  ordo  clericalis, 
est  certus  hominum  status,  in  quo  sunt  varii  gradus , alii  aliis 
superiores,  divinitus  destinati  ad  sacra  munia  obeunda  et  fideli- 
bus dispensanda  sacramenta. — 2°  Ordo  acceptus  pro  ritu  sacro, 
est  actio  externa,  qua  varii  illi  gradus  conferuntur.  Quo  sensu 
melius  ordinatio  quam  ordo  nuncupatur,  cum  ordo  potius  sit 
ordinatio  passiva,  et  tanquam. effectus  ex  ordinatione  resul- 
tans. — Ritus  Ordinis  a Graecis  vocatur  £e<po0e<r/«,  eo 

quod  ministri  sacri  per  electionem,  vocarentur  ad 

ecclesiasticam  dignitatem,  et  per  manus  impositionem, 
poGtrtu v,  consecrarentur. 

7.  Diximus,  Ordinem,  quem  postremo  loco  definivimus, 
accipi  pro  ritu  sacro;  non  tamen  diximus,  illum  accipi  pro 
sacramento:  Ordo  enim  acceptus  pro  ritu  sacro,  omnes  pror- 
sus gradus,  seu  ordines  particulares  complectitur,  etiam  eos, 
in  quibus,  ex  plurimorum  sententia,  sacramenti  ratio  desi- 
deratur. Cum  autem  accipitur  hoc  nomen  pro  sacramento 
designando,  ad  eos  tantum  gradus  refertur,  in  quibus  vera 
sacramenti  ratio  dignoscitur. 

8.  Ordo  itaque  stricte  sumptus  pro  sacramento,  definitur  : 
Sacramentum  N.  L.  quo  spiritualis  potestas  confertur  et  gratia, 
ad  ecclesiastica  munia  rite  decenter  que  obeunda. 

9.  Agendum  nobis  est  de  Ordine,  non  tantum  prout  est 
sacramentum,  sed  etiam,  propter  materiae  connexionem  et 
integritatem,  prout  est  genus  ritus  sacri,  quod  varios  ordi- 
nationum gradus,  sive  sacramenta  sint  sive  non,. complecti- 
tur. 

(1)  Cap.  26, n.  3. 

§ IU.  Doctrina  catholica. 

10.  Sacerdotium  externum  et  visibile  Christus  in  nova  Lege 
instituit  : non  omnibus  commune,  sed  Apostolorum  pro- 
prium, et  in  Ecclesia  propagandum  ritu  externo,  in  quo  veri 
sacramenti  ratio  continetur. 

11.  Ordo  itaque,  sive  sacra  Ordinatio,  qua  ministri  altaris 
initiantur,  unum  est  e septem  N.  L.  sacramentis. 

12.  Sunt  autem  in  Ecclesia  varii  ordines,  majores  et  mino- 
res, per  quos,  velut  per  gradus  quosdam,  in  sacerdotium  ten- 
ditur. 

13.  Per  verum  sacramentum  conferri  1°  Presbyteratum,  est 
doctrina  ad  fidem  pertinens;  2°  Episcopatum,  in  quo  viget  sa- 
cerdotii plenitudo,  est  communis  sententia;  3°  Diaconatum,  in 
quo  viget  ministerii  plenitudo,  est  certo  sententia. 

14.  Episcopi  sunt  presbyteris  superiores  jure  divino;  ipsi- 
que  soli  potestatem  ordinandi,  habent. 

§ IV.  Errores  contrarii. 

15.  1°  Circa  Ordinem  errarunt  saeculo  XII  Waldenses,  qui 
dicebant,  sacerdotes,  cum  non  observarent  paupertatem  apo- 
stolicam  et  peccata  committerent,  jam  non  esse  veros  sacer- 
dotes; et  bonos  laicos  majorem  quam  ipsos  potestatem  ha- 
bere.— 2° Ordinis  sacramentum  negarunt  passim  Protestantes 
omnes,  exceptis  forsan  Anglicanis  (t).  — 3°  Presbyteros  esse 
aequales  Episcopis  docuit  Aerius,  saeculo  IV,  et  postea,  saec. 
XIV  et  XVI,  Wicleff  et  Presbyteriani.  — 4°  Caelibatum  impu- 
gnant Protestantes  omnes. 

§ V.  Instrumenta  dogmatica. 

16.  1°  Inter  instrumenta  traditionalia  eminent  S.  Chryso- 
stomi  libri  sex  De  sacerdotio , Epistola  S.  Cornelii  Papae  ad 
Fabium  Antiochenum;  item  antiqui  in  Ordinationibus  usur- 
pari soliti  rituales  libri,  qui  apud  Morinum,  Goarium  et  Mar- 
tene  videri  possunt. 

(I)  CI  Illustr.  Kenrich,  Theol.  dogm.  t.  3,  De  Ordine. 

17.  2°  Instrumenta  canonica  sunt  Decretum  Concilii  Flor, 
pro  Armenis,  et  Concilii  Trid.  Sess.  23,  de  sacramento  Or- 
dinis canones  8. 

18.  — DECRETUM  CONCILII  FLORENTINI. 

Sextum  sacramentum  est  Ordinis , cujus  materia  est  illud , per  cujus  tra- 
ditionem confertur  Ordo  : sicut  presbyteratus  traditur  per  calicis  cum  vino , 
et  patence  cum  pane  porrectionem.  Diaconatus  vero , per  libri  Evangeliorum 
dationem.  Subdiaconatus  vero,  per  calicis  vacui  cum  patena  vacua  super- 
posita traditionem  : et  similiter  de  aliis , per  rerum  ad  ministeria  sua  per- 
tinentium assignationem.  Forma  sacerdotii  talis  est  : Accipe  potestatem 
offerendi  sacrificium  in  Ecclesia  pro  vivis  et  mortuis,  in  nomine  Patris  et 
Filii  et  Spiritus  sancti  : et  sic  de  aliorum  Ordinum  formis , prout  in 
Pontificali  Romano  late  continetur.  Ordinarius  minister  hujus  sacra- 
menti est  Episcopus.  Effectus,  augmentum  gratiae , ut  quis  sit  idoneus  mi- 
nister. 


19.  — CANONES  CONCILII  TRIDENTINI,  SESS.  23. 

Can.  1.  Si  quis  dixerit , non  esse  in  novo  Testamento  sacerdotium  visibile 
et  externum  ; vel  non  esse  potestatem  aliquam  consecrandi  et  offerendi  ve- 
rum Corpus  et  Sanguinem  Domini,  et  peccata  remittendi  et  retinendi , sed 
officium  tantum,  et  nudum  ministerium  praedicandi  Evangelium ; vel  eos  qui 
non  praedicant,  prorsus  non  esse  sacerdotes ; anathema  sit 

Can.  2.  Si  quis  dixerit, praeter  sacer  dolium,  non  esse  in  Ecclesia  catholica  . 
alios  Ordines,  et  majores  et  minores,  per  quos,velut  per  gradus  quosdam, in 
sacerdotium  tendatur ; anathema  sit. 

Can  3.  Si  quis  dixerit.  Ordinem,  sive  sacram  ordinationem , non  esse 
vere  et  proprie  sacramentum , a Christo  Domino  institutum,  vel  esse  figmen- 
tum quoddam  humanum,  excogitatum  a viris  rerum  ecclesiasticarum  impe- 
ritis; aut  esse  tantum  ritum  quemdam  eligendi  ministros  verbi  Dei  et  sacra- 
mentorum ; anathema  sit 

Can.  4.  Si  quis  dixerit,  per  sacram  ordinationem  non  dari  Spiritum  san- 
ctum ; ac  proinde  frustra  Episcopos  dicere  : Accipe  Spiritum  sanctum  ; aut 
per  eam  non  imprimi  characterem;  vel  eum,  qui  sacerdos  semel  fuit,  laicum 
rursus  fieri  posse  ; anathema  sit . 

Can.  5.  Si  quis  dixerit,  sacram,  unctionem , qua  Ecclesia  in  sancta  ordi- 
natione utitur,  non  tantum  non  requiri,  sed  contemnendam  et  perniciosam 
esse,  similiter  et  alias  Ordinis  caeremonias ; anathema  sit. 

Can.  6.  Si  quis  dixerit , in  Ecclesia  catholica  non  esse  hier ar chiam  divina 
ordinatione  institutam , quce  constat  ex  Episcopis,  Presbyteris  et  Ministris  ; 
anathema  sit. 

Can.  7.  Si  quis  dixerit , Episcopos  non  esse  presbyteris  superiores  ; vel 
non  habere  potestatem  confirmandi  et  ordinandi ; vel  eam , quam  habent , 
illis  esse  cum  presbyteris  communem  ; vel  Ordines  ab  ipsis  collatos , sine 
populi  vel  potestatis  saecularis  consensu , aut  vocatione , irritos  esse  ; aut 
eos , gm  «ec  ecclesiastica  et  canonica  potestate  rite  ordinati , wec  missi 
s?«wJ,  sed  aliunde  veniunt , legitimos  esse  verbi  et  sacramentorum  ministros ; 
anathema  sit. 

Can  8.  Si  quis  dixerit , Episcopos , qui  auctoritate  Romani  Pontificis  as- 
sumuntur , mw  esse  legitimos  et  veros  Episcopos , sed  figmentum  humanum  ; 

anathema  sit. 

# * 

§ VI.  Divisio. 

20.  Etsi  magis  opportunum  per  se  videtur  esse,  ut  primo 
de  Ordine  quatenus  est  hierarchia,  deinde  de  Ordine  quate- 
nus sacramentum  est,  disseratur;  tamen,  quoniam  de  insti- 
tutione divina  Ordinis  hierarchici,  ejusque  distinctione  ab 
ordine  laicali,  egimus  in  tractatu  de  Ecclesia,  ideo  alia  me- 
thodo hic  nobis  est  procedendum.  Ut  itaque  omnia  quae  tra- 
ctanda sunt  commodo  disponamus,  duo  censemus  statuenda 
capita. 

Caput  I,  de  veritate  et  gradibus  sacramenti  Ordinis. 

Caput  II,  de  causis  et  effectibus  sacramenti  Ordinis. 

21.  Cum  quaeritur,  utrum  Ordo  sit  sacramentum?  sensus 
quaestionis  est,  utrum  detur  aliquis  ritus  ordinandi,  sive  sin- 
gularis sive  multiplex,  qui  sacramenti  rationem  habeat?  — 
Quando  autem  quaeritur,  quot  dentur  gradus  in  Ordine?  sen- 
sus non  est  praecise:  quot  dentur  ordinationes  speciales  con- 
clusae tanquam  partes  in  sacramento  Ordinis  ; sed  quot  den- 
tur gradus  in  ordinationum  ritibus,  sive  habeant  sacramenti 
rationem,  sive  non  habeant?  Etiamsi  certum  esset,  quod  tan- 
tum probabile  est,  aliquas  ordinationes  sacramenti  rationem 
non  habere,  hae  nihilominus  possent  gradus  sacramenti  Or- 
dinis vocari ; quia  saltem  essent  veluti  hujus  sacramenti  in- 
choationes, et  ad  ipsum  ducerent.  — Existere  in  Ecclesia  sa- 
cramentum Ordinis,  existere  quoque  varios  ordinationum 
gradus,  quorum  saltem  aliquibus  competit  ratio  sacramenti, 
duobus  articulis  demonstrandum  est. 

Articulus  I,  de  veritate  sacramenti  Ordinis. 

Articulus  II,  de  variis  Ordinis  gradibus . 

ARTICULUS  I. 

DE  VERITATE  SACRAMENTI  ORDINIS. 

PROPOSITIO. 

Ordo , vel  Ordinatio , qua  ministri  sacri  inaugurantur , verum 
est  ac  proprie  dictum  N.  L.  Sacramentum . 

22.  De  fide,  ut  patet  ex  Trid.  Sess.  23,  can.  3. 

23.  prob.  1°  Noli  negligere  gratiam  quae  in  te  est,  quae  data 
est  tibi  per  prophetiam,  cum  impositione  manuum  presbyterii. 
1 Tim.  IV,  14. — Admoneo  te,  ut  resuscites  gratiam  Dei , quae  est 
in  te  per  impositionem  manuum  mearum.  II  Tim.  I,  6.  Qui- 
bus in  verbis  tria  inveniuntur,  quae  sacramentum  faciunt: 

ritus,  gratiae  promissio  ritui  annexa,  et  mandatum  seu  insti- 
tutio divina,  quam  ipsa  gratiae  promissio  satis  designat. 

24.  2°  S.  Hieronymus  ordinantem  assimilat  baptizanti  : Si 
in  fide  sua  baptizato  baptizans  nocere  non  potuit,  et  in  fide  sua 
sacerdotem  constitutum  constituens  non  inquinavit . Dialog. 
adv.  Luciferianos  n.  11. — S.  Gregorius  Nyssenus  : eadem 
verbi  (Christi)  vis  sacerdotem  augustum  ac  honorandum  facit , 
novitate  benedictionis  a communitate  vulgi  segregatum . Quum 
enim  heri  ac  tempore  superiori,  unus  e multitudine  ac  plebe  esset , 
repente  redditur  praeceptor , praeses,  doctor  pietatis,  mysteriorum 
latentium  praesul;  eaque  contingunt  ei,  cum  nihil  vel  corpore 
vel  forma  mutatus , sed  quod  ad  speciem  externam  attinet , ille 
sit  qui  erat,  invisibili  quadam  vi  ac  gratia  invisibilem  animam 
in  melius  transformatam  gerens.  Orat,  in  Baptism.  Christi  (l). 

25.  3°  Perpetua  orientalis  et  occidentalis  Ecclesiae  consen- 
sio ex  ritualibus  patet,  et  ex  Synodorum  decretis.  In  Chalced. 
can.  2,  legitur:  Si  quis  Episcopus  propter  pecunias  Ordina - 
tionem  fecerit , et  non  venalem  gratiam  vendiderit , de  proprio 
gradu  in  periculum  veniat. 

26.  4°  Accedit  ratio  theol.  Apostoli  sacerdotium  suum  in 
Ecclesia  propagare  debuerunt ; atqui  hoc  fieri  non  potuit,  nisi 
per  sacramentum  ; ergo  — Prob.  minor.  Non  potuit  propagari 
-sacerdotium  sine  externo  ritu  ; siquidem  hujusmodi  propa- 
gatio sensibili  modo  fieri  debuit,  utpote  peragenda  inter  ho- 
mines, qui  nullam,  nisi  ope  sensuum,  societatem  et  commu- 
nicationem mutuam  instituunt.  Porro  externus  ille  ritus 
ordinandi,  cum  ad  essentialem  Ecclesiae  constitutionem  per- 
tineat, non  potuit  nisi  ex  mandato  Christi  stabiliri.  Praeterea 
annexam  habere  debuit  gratiam,  illi  similem  quam  accepe- 
runt Apostoli,  dicente  Domino:  Accipite  Spiritum  sanctum, 
Joan.  XX,  22;  cum  omnibus  scilicet  Spiritus  S.  effectibus, 
quorum  praecipuus  est  gratia.  Cf.  II,  Tim.  I,  6. 

27.  objic.  1°  Gratia,  de  qua  Apostolus  loquitur  ad  Tim., 

non  est  gratia  sanctificans,  sed  gratia  prophetiae  aut  alia  gra- 
tis data : quod  patet  ex  voce  quae  adhibetur ; non  ergo 

inde  probatur  Ordinem  esse  sacramentum.  — R.  Neg.  antec. 
Ad  probationem  neg.  conseq.  Vox  non  significat  sem- 

(I)  Cfr.  Bellarm.  Ve  sacr.  Ordinis,  cap.  3. 

per  gratiam  gratis  datam,  sed  aliquando  etiam  gratiam  gra- 
tum facientem,  ut  patet  ex  Rom.  V,  1§  et  seq. ; ubi  indiscri 
minatim  adhibetur  et  xhl(rPa  Pro  gratia  sanctificante. 
Deinde,  non  agi  hic  de  nudo  dono  prophetiae  aut  simili,  patet, 
tum  ex  verbo  resuscites,  tum  ex  subsequentibus  : Non  enim 
dedit  nobis  Deus  spiritum  timoris,  sed  virtutis  et  dilectionis  et 
sobrietatis.  II  Tim.  I,  7.  Probabilius  vox  x^y-01  hic  adhibita 
est,  ad  significandas  simul  potestatem  et  gratiam,  qua?  in  Or- 
dinatione conferuntur. 

28.  2°  Instant:  Ex  ipsis  Apostoli  verbis  patet,  agi  de  gratia 
prophetiae;  dicit  enim  I Tim.  IV,  44:...  gratiam,  quae  data 
est  tibi  per  prophetiam...  hoc  est,  quae  data  est  tibi  in  prophe- 
tia, seu  quae  in  prophetia  consistit;  ergo.  — Neg.  min.  subs. 
et  adjectam  probationem.  Non  dicit  Apostolus,  gratiam  esse 
ipsam  prophetiam,  sed  esse  effectum  prophetia?,  seu,  prophe- 
tiam aliquo  modo  ad  illam  gratiam  concurrisse.  Probabiliter 
Apostolus  adluditad  prophetiam,  qua  Timotheus  vocatus  est 
ad  Episcopatum,  et  quam  commemoravit  jam  cap.  I,  18. 
Deinde  nulla  ratione  hoc  sibi  proponit,  ut  Timotheum  ad 
prophetandum  hortetur,  sed  ad  ministerium  Episcopi  rite 
implendum,  ut  seipsum  salvum  faciat , et  eos  qui  illum  audiunt. 
I Tim.  IV,  16. 

ARTICULUS  II. 

DE  VARIIS  ORDINIS  GRADIBUS. 

Quaestiones  praeviae. 

Propositio  I,  de  multiplici  ordinum  numero. 

Propositio  II,  de  Presbyteratu  et  Episcopatu . 

Propositio  III,  de  Diaconatu. 

Quaestiones,  de  convenientia  et  proprietatibus  variorum  ordinum. 

QUESTIONES  PREVTE. 

i°  Quotuplex  distinguitur  in  Ordine  gradus  ? — 2°  Qua  ratione  duplex 
hierarchia  constituitur  ? — 3°  Quomodo  Ecclesiastici  ordines  divi- 
duntur ? — 4°  Quomodo  pluralitas  ordinum  non  est  nisi  unum  Or- 
dinis sacramentum?  — 5°  Quce  circa  Ordinis  gradus  certa  sunt,quee 
disputata  ? 

29.  qu;ER.  1°  Quot  distinguuntur  in  Ordine  gradus  ? — 
R.  Septem,  qui  etiam  septem  ordines  vocantfir,  et  a Triden- 

tino,  Sess.  23,  cap.  2,  ita  recensentur:  ordo  Ostiarii,  Le- 
ctoris, Exorcistae,  Acolythi,  Subdiaconi,  Diaconi  et  Sacer- 
dotis. — Hi  septem  ordines  hierarchiam  Ecclesiasticam 
constituunt,  eam  scilicet,  quae  hierarchia  Ordinis  vocatur,  et 
ab  hierarchia  Jurisdictionis  distinguitur. 

30.  2°  Qua  ratione  duplex  hierarchia  constituitur  ? — 

R.  i)  Hierarchia  Jurisdictionis  constat  variis  dignitatibus, 
videlicet  Papatu,  Cardinalatu,  Patriarchatu,  Primatia,  Ar- 
chiepiscopatu,  Episcopatu,  Praelaturis  episcopatu  inferiori- 
bus. Omnes  quidem  Episcopi  pares  sunt  potestate  Ordinis; 
sed  ratione  jurisdictionis  et  dignitatis  impares  esse  possunt: 
quod  in  variis  dignitatibus  modo  nominatis  occurrit.  Papa- 
tus  nihil  est  aliud  quam  episcopatus  Romanus,  quatenus 
jurisdictionem  in  universos  Episcopos  et  fideles  annexam 
habet.  — Cardinalatus  dignitas  est,  quae  episcopalem  qui- 
dem ordinem  non  necessario  requirit,  episcopatum  tamen 
eminentiae  gradu  superat.  Cardinales  clerum  constituunt 
Ecclesiae  Romanae,  atque  senatum  quemdam  augustissimum, 
cui  competit  Summum  Pontificem  eligere,  eumque  in  rebus 
arduis  consilio  adjuvare.  — Patriarchatus  est  episcopatus, 
cui  etiam  primatiae  subsunt.  — Primatia  autem  est  episco- 
patus patriarchali  jurisdictione  inferior,  metropolitana  vero 
seu  archiepiscopali  superior.  — Archiepiscopatus  simili 
modo  episcopatus  est,  qui  subest  quidem  primatiae,  praeest 
vero  aliis  ejusdem  provinciae  episcopatibus,  qui  suffraganei 
nuncupantur  (i). 

31.  Hierarchia  Ordinis  septem  supra  recensitis  constat 
ordinibus.  Horum  septem  ordinum  rationem  ita  explicat 

S.  Thomas  (2)  : Dicendum , quod  Ordinis  sacramentum  ad  sa- 
cramentum Eucharistiae  ordinatur , quod  est  Sacramentum  sa- 
cramentorum. Sicut  enim  templum  et  altare  et  vasa  et  vestes , ita 
et  ministeria , quae  ad  Eucharistiam  ordinantur , consecratione 
indigeni ; et  haec  consecratio  est  Ordinis  sacramentum.  Et  ideo  di- 
stinctio ordinum  est  accipienda  secundum  relationem  ad  Eucha- 
ristiam, quia  potestas  Ordinis  aut  est  ad  consecrationem  Eucha- 

(1)  Cf.  Piehler.  Jus  canon.  Decretal.  1.  1,  tit.  31.  ItemGiraldi;  Jus  pontiL 
in  Decret.  1.  1,  tit.  33,  sect.  201,  append.  de  majoritate  et  obed.  — Item, 
Haine,  De  la  Cour  Romainc.  — (2)  In  4,  dist.  24,  q.  2,  art.  1. 

ristiae,  aut  ad  aliquid  ministerium  ordinatum  ad  hoc . Septem 
igitur  ordines  ita  dispositi  sunt,  ut  eorum  terminus  et  apex 
sit  Sacerdotium;  quod  duplex  est,  complectens  nimirum 
Sacerdotium  primi  et  secundi  ordinis,  Episcopatum  seu 
Pontificatum,  et  Presbyteratum. 

32.  Q.  3°  Quomodo  Ecclesiastici  ordines  dividuntur ? — 
R.  In  majores  seu  sacros , et  minores , qui  non  sacri  dicuntur. 
Tres  superiores  ideo  majores  seu  sacri  dicuntur,  quod  illis 
initiati  propinquiorem  in  corpus  Christi  habeant  potestatem, 
et  propius  sacrificio  cooperentur  ; tangant  quoque  vasa 
sacra,  et,  propter  majorem  sanctificationem  suam,  ad  conti- 
nentiam et  horas  canonicas  adstringantur.  — Reliqui  dicun- 
tur minores  seu  non  sacri,  quia  non  sunt  sacri  eadem  ratione 
qua  majores;  alioquin  et  ipsi  magnopere  sacri  seu  sancti 
sunt:  quinimo  quaestio  movetur,  utrum  sacramenti  ratio- 
nem participent. 

33.  Q.  4°  Quomodo  pluralitas  ordinum  non  est  nisi  unum 
Ordinis  sacramentum?  — R.  Quia  Ordinis  sacramentum  est 
quoddam  totum,  seu  compositum:  non  integrale , ut  corpus 
humanum,  nec  universale , ut  humanitas,  quae  tota  est  in  sin- 
gulis individuis;  sed  potestativum , cujus  haec  est  natura,  ut 
totum  secundum  completam  naturam  sit  in  uno,  in  aliis 
autem  secundum  aliquam  participationem.  Ita  porro  hic  se 
res  habet.  Tota  enim  plenitudo  hujus  sacramenti  in  uno  gradu 
continetur,  scilicet  Sacerdotio ; sed  in  aliis  est  quaedam  par- 
ticipatio Ordinis;  et  ideo  omnes  ordines  sunt  unum  sacra- 
mentum (i).  — Similiter  in  regimine  civili  varii  sunt  admini- 
strationis  gradus,  una  tamen  est  administratio,  una  Potestas. 

34.  Q.  5°  Quae  circa  Ordinis  gradus  certa  sunt , quae  dispu- 
tata?— R.  De  fide  e st,  ex  Trid.  can.  2 et  6,  praeter  Sacerdo- 
tium, esse  alios  ordines  majores  et  minores.  — Certum  quo- 
que est  Ordinis  rationem  non  pari  mensura  vel  effectu 
diversis  hisce  gradibus  competere.  — Sed  Tridentinum 
minime  definit : 

35.  1°  Quot  sint  et  quinam  ordines. 

2°  An  omnes  divinitus  instituti. 


(I)  S.  Thom.  in  4,  dist.  24,  q.  2,  art.  1. 

3°  An  omnibus  et  singulis,  vel  quibus  in  particulari,  com- 
petat ratio  sacramenti. 

4°  An  omnes  aeque  imprimant  characterem. 

3°  An  iidem  semper  viguerint;  an  alii  praeterea. — Ab 
his  quaestionibus  solvendis  Concilium  abstinuit;  quo  fit  ut, 
quamvis  in  nonnullis  omnes  Catholici  consentiant,  tamen 
circa  quasdam  Graeci  a Latinis,  et  circa  quasdam  alias,  La- 
tini inter  se  dissentiant. 

36  1°  Consentiunt  omnes  Catholici  cum  Trid.,  i)  praeter 
sacerdotium  alios  esse  ordines  majores  et  minores ; 2)  ex  his, 
Episcopatum,  Presbyteratum  et  Diaconatum  divinitus  esse 
institutos  ; 3)  Presbyteratus  ordinationem  esse  veri  nominis 
sacramentum. 

37.  2°  Dissentiunt  Graeci  a Latinis,  i)  circa  numerum  ordi- 
num, 2)  circa  subdiaconatum,  quem  inter  minores  recen- 
sent. 

38.  3° Non  convenit  inter  Latinos  ; i)  de  ordinum  numero; 
2)  utrum  Episcopatus  sit  specie  distinctus  a Presbyteratu,  an 
ejusdem  extensio;  3)  an  omnes  ordines  sint  divinitus  insti- 
tuti ; 4)  an  omnes  sacramenti  rationem  habeant. 

PROPOSITIO,  i. 

Praeter  Sacerdotium , sunt  in  Ecclesia  catholica  alii  ordines , 

majores  et  minores , per  quos  velut  per  gradus  quosdam  in 

Sacerdotium  tenditur. 

39.  De  fide , juxta  Trid.  Sess.  23,  can.  2. 

40.  Cum  Tridentinum  non  definiat,  an  illi,  ordines,  aut  qui- 
nam ex  illis,  sint  divinitus  instituti;  juxta  Concilii  mentem 
ostendendum  tantum  est,  i)  de  diaconatu,  praeter  tradi- 
tionem, sacras  litteras  mentionem  facere;  2)  de  reliquis  anti- 
quissima exstare  ecclesiastica  documenta,  quae  eos  ordines 
veluti  totidem  gradus  exhibent,  quibus  ad  Sacerdotium 
ascendatur. 

41.  prob.  i pars.  Sacerdotium  existere  ex  eo  manifestum 
est,  quod  Christus  verum  instituit  in  N.  L.  sacrificium,  quo- 
cum  sacrificantium  ordo,  seu  sacerdotium  connexum  est. 
— Patet  quoque  ex  antiquissimorum  Patrum  testimoniis 


392 


TRACT.  XVI.  DE  ORDINE. 


de  Sacrificio  Eucharistico,  et  sacerdotibus  Ecclesiae  Chri- 
sti (4). 

42.  ii  pars.  Diaconos  inaugurari  cernimus,  Act.  VI.  — 
Deinceps  vero  eorumdem  mentionem,  tum  in  epistolis  Pauli, 
tum  in  Patribus  perpetuo  invenimus,  ut  in  S.  Clem.  Ro- 
mano, in  S.  Ignatio  Mart.,  etc. 

43.  m pars.  De  reliquis  ordinibus  antiquissima  monumenta 
loquuntur,  tanquam  de  re  jam  tum  communiter  recepta. 
S.  Cornelius,  Rom.  Pontifex,  Epist.ad  Fabium  Antiochenum , 
anno  circiter  252,  de  Novatiano  sic  loquitur:  Ergo  ille  Evan - 
gelii  vindex  ignorabat,  unum  Episcopum  esse  oportere  in  Eccle- 
sia catholica , in  qua  tamen  presbyteros  sciebat  esse  quatuor  et 
quadraginta , septem  autem  diaconos , totidemque  subdiaconos, 
acolythos  duos  et  quadraginta,  exorcistas  et  lectores  cum  ostiariis 
quinquaginta  duos  (2).  — Refert  Anastasius  Ribliothecarius, 
cautum  fuisse  a Caio,  Rom.  Pontifice,  anno  Circiter  283,  ne 
quis  constitueretur  Episcopus,  qui  non  antea  fuisset  Ostia- 
rius, Lector,  Exorcista,  Sequens  (Acolythus), Subdiaconus,  Dia- 
conus, Presbyter  (3).  — Huc  referri  potest  omnium  Ecclesia- 
rum consensus.  Ecclesia  namque  Graeca  ordines  tum  majores 
tum  minores  semper  habuit;  quanquam  non  omnino  eos- 
dem ac  Latina  : a saeculo  saltem  IX  (4),  non  septem,  sed 
quatuor  tantum  ordines  usurpat:  duos  majores,  Sacerdotium 
et  Diaconatum  ; et  duos  minores,  Subdiaconatum  et  Lecto 
ratum. 

PROPOSITIO  II. 

Presbyteratus  est  verum  N.  L.  sacramentum  ; episcopalis  quo- 
que ordinatio  sacramenti  rationem  habet  a Presbyteratu  di- 
stincti. 

44.  Prior  pars  ad  fidem  pertinet,  utpote  connexa  cum  do- 
gmatibus definitis  a Trid.  Sess.  23,  can.  1 et  4,  et  declaratis 
in  cap.  1 et  4.  — Episcopatum  autem  esse  sacramentum,  et 


>1)  Cfr  Prop.  praeced. — Item  Tract.  de  Euchar.  Prop.  de  veritate  Sacrifi- 
cii, n.  278  seqq. 

(2)  Apud  Euseb.  Hist.  Eccl.  1.  6,  cap.  43.—  (3 ) De  vitis  Romanor . Pontif. 
edit.  Blanchinii  Romae  1723,  tom.  2,  pag.  249  et  seqq. 

(4)  Cfr  Cone,  oecum.  VIII,  act.  8,  can.  3,  an.  869,  Harduin.  t.  5,  coi. 904. 

quidem  specie  a Presbyteratu  distinctum,  sententia  nunc 
communis  est  et  omnino  tenenda. 

45.  Presbyteratus  definiri  potest,  juxta  catholicam  doctri- 
nam: Ordo  sacer  (et  sacramentum),  divinitus  institutus , quo 
tribuitur  potestas  consecrandi  corpus  et  sanguinem  Domini , 
necnon  remittendi  et  retinendi  peccata.  — Episcopatus  definiri 
potest,  juxta  communem  sententiam  : Ordo  supremus  (et  sa- 
cramentum), quo  potestas  presbytero  tribuitur  conferendi  sacra- 
menta  Confirmationis  ei  Ordinis , regendique  Ecclesiam  sibi 
commissam  (\).  Episcopatus  et  Presbyteratus  unum  sunt 
genere  Sacerdotium.  Episcopatus,  adaequate  spectatus,  Pres- 
byteratu major  est;  sin  vero  spectetur  inadsequate,  hoc  est, 
praecise  secundum  characterem  qui  in  ultima  ordinatione 
imprimitur,  Presbyteratu  est  minor.  Presbyteratus  scilicet 
Sacerdotii  initium  est  et  fundamentum ; Episcopatus  vero 
apex  est,  ut  Patres  loquuntur,  quo  Sacerdotium  completur, 
sicut  templum  suo  completur  fastigio, 

46.  Notandum  est,  sermonem  hic  esse  de  Episcopis  pro- 
prie dictis,  non  vero  de  Chorepiscopis , qui  et  episcopi  villani 
vel  oppidani  vocantur,  atque  jam  inde  a IV  saeculi  initio  in 
Oriente  viguere,  in  Occidente  autem,  a saec.  V.  Hi  quandoque 
fuere  veri  Episcopi ; sed  ut  plurimum,  tantum  presbyteri ; et 
jure  ordinario  non  videntur  fuisse  nisi  Episcoporum  adju- 
tores, ministri  atque  vicarii,  ea  fere  ratione  qua  postmodum 
vicarii  foranei. 

47.  prob.  i pars.  Presbyteratus  est  sacramentum,  i)  Presby- 
teris enim  applicatur  ritus  descriptus  in  Epistolis  ad  Tim.  ; 
qui  ritus  demonstratus  est  vere  sacramentalis.  2)  Ordinatio 
presbyterorum  omnia  habet  ad  sacramentum  requisita: 
signum,  institutionem  divinam  et  gratiam.  3)  Traditio  unani- 
mis docet  Presbyteratum  esse  sacramentum,  ut  ex  superiori 
propositione,  de  veritate  sacramenti  Ordinis,  manifestum 

(1!  Presbyteratum  atque  Episcopatum  esse  verum  sacramentum  non  de- 
bet hic  praesupponi,  sed  probari  adversariis,  contra  quos  disputamus. Ideo 
utraque  illa  definitio  non  debet  ante  probationem  propositionis  usurpari, 
nisi  omissa  illa  vocula  sacramentum,  quam  utraque  includit.  Post  probatam 
vero  propositionem,  jure  poterit  ab  adversariis  postulari,  ut  definitionem 
utramque  prout  jacet,  etiam  vocula  illa  inclusa,  admittant. 

est.  4)  Accedit  ratio  theologica : si  de  fide  est,  aliquam  ordi- 
nationem esse  sacramentum,  dicendum  sane  id  competere 
Presbyteratui,  quippe  quf  omnium  ordinum  est  praestan- 
tissimus,  adeoque  principium  et  finis,  ad  quem  ordines  reli- 
qui referuntur. 

48.  n pars  Episcopatus  seu  ordinatio  Episcoporum  est  sacra- 
mentum, distinctum  scilicet  a Presbyteratu,  cum  loquamur 
de  ritu  distincto,  i)  Habet  omnia  ad  sacramentum  requi- 
sita. 2)  Continet  ritum  sacramentalem  descriptum  in 
Epistolis  ad  Timoth. ; quae  descriptio  eo  magis  ad  Episcopos 
spectat,  quod  de  ordinatione  episcopali  Timothei  Paulus 
scribat.  3)  Conferri  gratiam  jure  concludi  potest  ex  Trid. 
can.  4,  statuente,  Episcopos,  dum  ordines  conferunt,  non 
frustra  dicere  : Accipe  Spiritum  sanctum.  Atqui  Episcopus 
dum  confert  Episcopatum  haec  verba  profert ; ergo  ea  non 
frustra  tunc  pronuntiat  ; ergo  Episcopatum  conferendo  gra- 
tiam confert.  4)  Patres  cum  de  Sacerdotio  tanquam  sacra- 
mento loquuntur,  saepe  Episcopatum  intelligunt,  vel  saltem 
non  excludunt.  S.  Ambrosius:  Quis  dat , frater , Episcopalem 
gratiam , Deus  an  homo?  Respondes:  Sine  dubio  Deus ; sed  per 
hominem  dat  Deus.  Et  rursus : Homo  imponit  manus,  Deus 
largitur  gratiam.  Lib.  de  digni t.  Sacerd.  c.  5. 

49.  objjc.  Testimonia  Pauli,  in  Ep.  ad  Timoth.,  referuntur 
vel  ad  Presbyteratum  vel  ad  Episcopatum  ; ergo  pro  alterutro 
non  valent,  et  perperam  allata  sunt.  — Resp.  Trans . antec. 
neg.  conseq.  Manuum  impositio,  de  qua  Paulus  loquitur,  ea 
est,  quam  Ecclesia  applicat,  tum  Presbyteris,  tum  Episcopis. 
Quod  si  Pauli  verba  ad  Episcopatum  restringamus,  valent  a 
fortiori  pro  Presbyteratu  : in  quo,  cum  potior  pars  sacerdotii 
conferatur  et  potestatis,  sane  collatio  gratiae  non  est  cen- 
senda deesse. 

50.  Nota.  Hic  esset  locus  probandi,  Episcopatus  super  Pres- 
byteratum superioritatem,  quam  definit  Trid.  Sess  . 23,  can.  7 ; 
ex  quo,  ut  et  ex  cap.  4 praecedente,  de  fide  est.  Episcopos  esse 
Presbyteris  superiores,  tum  potestate  Ordinis  ac  ministerii , 
tum  potestate  jurisdictionis.  Hanc  autem  superioritatem  esse 
de  jure  divino,  non  quidem  definitur,  sed  certum  est  et 
iisdem  ex  fontibus  probatur.  Verum  ab  hujusmodi  proba- 


CAP.  I.  DE  VERITATE  ET  GRADIBUS  ORDINIS.  395 

tione  abstinemus  ; quum  superioritas  quoad  jurisdictionem 
jam  probata  fuerit  in  Tractatu  de  Ecclesia,  superioritas  vero 
Ordinis,  ex  propositione  infra  ponenda  (i)  de  Ordinis  ministro , 
facile  sequatur. 

propositio  ni. 

Diaconatus , seu  Diaconorum  ordinatio , habet  rationem 
sacramenti. 

51.  Propositio  communem  enuntiat  et  certam  Theologorum 
sententiam. 

52.  Vox  Diaconus  idem  sonat  ac  minister ; quia  sicut  Epi- 
scopus sacerdotii,  ita  Diaconus  habet  plenitudinem  sacri  mi- 
nisterii, ex  quo  velut  e fonte  inferiores  ordines  profluere  vi- 
dentur. 

53.  Diaconatus  definiri  potest : Ordo  sacer,  quo  potestas 
confertur  proxime  inserviendi  Sacerdoti , rem  sacram  facienti. 

54.  Diaconorum  ministerium  principaliter  et  proprie  re- 
ferri ad  Sacrificium  Eucharisticum,  ex  tota  Traditionecopiose 
constat;  undeS.  Laurentius  diaconus,  apud  Ambrosium  (2), 
ita  Pontificem  Sixtum  alloquitur:  Quo,  Sacerdos  sancte,  sine 
diacono  properas?  Tu  nunquam  sine  diacono  Sacrificium  offerre 
consueveras... 

55.  Ilunc  Diaconorum  ordinem,  cum  Levitarum  V.  L.  or- 
dine etministerio,  passim  conferuntauctores. Sicut  Pontifices 
Aarone,  Presbyteri  filiis  Aaron,  ita  Diaconi  levitarum  nu- 
mero adumbrati  fuisse  perhibentur. 

56.  prob.  Diaconatus  sacramenti  rationem  habet,  si  in  eo 
conveniunt  tres  sacramenti  conditiones,  ritus  externus,  di- 
vina institutio,  et  gratiae  promissio  : atqui  hae  conditiones, 
exScriptura  et  Traditione,  Diaconatui  inesse  inveniuntur; 
ergo. 

57.  1°  Diaconi  ordinatio  fit  per  ritum  externum,  nempe 
per  manuum  impositionem  : Et  orantes  imposuerunt  eis  ma- 
nus. Act.  VI,  6. 

58.  2°  Habet  institutionem  divinam.  Nam  i)  Apostoli  dia- 
conos constituentes  nihil,  praeterquam  quod  a Christo  erant 
edocti,  fecisse  censendi  sunt.  — 2)  Patres  idipsum  testantur, 

0)  N.  69.  — (2)  Lib.  I,  de  offc. 

ut  S.  Clemens  Rom.,  qui  in  prima  epistola  ad  Corinthios  ita 
scribit:  Apostoli , per  regiones  et  urbes  verbum  praedicantes, 
primitias  earum  Spiritu  cum  probassent , constituerunt  Episco- 
pos et  diaconos  eorum , qui  credituri  erant.  Neque  hoc  novum 
est:  a multis  enim  temporibus  de  Episcopis  et  diaconis  scriptum 
fuerat.  Sic  enim  alicubi  (l)  dicit  Scriptura : Constituam  Epi- 
scopos eorum  injustitia , et  diaconos  eorum  in  fide.  Et  quid  mi- 
rum, si  quibus  in  Christo  commissum  est  a Deo  hoc  munus,  prae- 
dictos constituerint? Cap.  42. — S.  Ignatius  : Omnes  Episcopum 
sequimini , ut  Jesus  Christus  Patrem , et  presbyterium  ut  Apo- 
stolos, diaconos  autem  revereamini  ut  Dei  mandatum.  Ep.  ad 
Smyrn.  c.  3.  — 3)  Idem  non  immerito  colligitur  ex  Trid.  Sess. 
23,  can.  6. 

59.  3°  Habet  promissionem  gratiae,  i)  Apostolus  eodem  so- 
let sermone  conjungere,  ut  I Tim.  III,  Tit.  I, Phil.  I,  diaconos 
cum  Episcopis,  i.  e.  cum  sacerdotibus  primi  et  secundi  ordi- 
nis ; easdemque  fere  in  diaconis  dotes  requirit,  quas  in  Epi- 
scopis; ergo  videtur  supponere,  Diaconos  similem  accepisse 
gratiam  ac  Episcopos.  — 2)  Patres  et  Concilia  pariter  solent 
conjungere  Episcopos,  Presbyteros  et  Diaconos;  imo  non 
obscure  significant,  similem  gratiam  conferri  in  his  tribus 
ordinationibus,  quae  non  sine  manus  impositione  perficiun- 
tur. Chalced.  Act.  15,  can.  2:  Si  quis  Episcopus  propter  pecu- 
nias Ordinationem  fecerit , et  non  venalem  gratiam  vendiderit , 
ac  ordinaverit  pro  pretio  Episcopos , Presbyteros  aut  Diaco- 
nos... (2).  — 3)  Trid.  Sess.  23,  can.  4,  definit,  non  frustra  ab 
Episcopo  dici : Accipe  Spiritum  sanctum;  atqui  in  ordinatione 
diaconi  haec  verba  dicuntur ; ergo.  — 4)  S.  Hieronymus,  epist. 
ad  Evangelum,  postquam  diaconorum  presbyteris  sese  aequan- 
tium insolentiam  multis  castigavit,  subjungit:  Quod  Aaron 
et  filii  ejus  atque  levitee  in  templo  fuerunt , hoc  sibi  Episcopi 
et  Presbyteri  et  Diaconi  in  Ecclesia  vindicent.  Ex  his  et  aliis, 
quae  afferri  possent,  patet,  Diaconi  officia  esse  sacra  ad 
instar  officiorum  Episcopi  et  Presbyteri ; ergo  peculiari  Dei 
gratia  indigent,  quam  vi  ordinationis  suae  accipere  censendi 
sunt. 

(t)  Isai.  LX.  — (2)  Labbeus,  t 4,  coi.  772,  E.  — Cf.  concil.  Bracar.  II, 
an.  572,  can.  3.  Apud  Labb.  t.  5,  coi.  897,  B. 

QUESTIONES. 

1°  Quare  Christus  in  Ecclesia  homines  instituit  mysteriorum  suorum 
dispensatores?  — 2°  Quare  decebat  Ecclesiasticam  hierarchiam  gra- 
duum varietate  constitui  ? — 3°  An  ab  Ecclesia  primordiis  Episcopa- 
tus fuit  a Presbyteratu  distinctus  ? — 4°  Quid  de  diaconissis  est  sen- 
tiendum ? — 3°  An  Subdiaconatus  et  ordines  inferiores  censendi  sunt 
sacramenta  ? — 6°  Quanam  circa  Subdiaconalum  et  ordines  minores 
historice  sunt  adnolanda  ? — 7°  Quid  est  tonsura  ? 

60.  QUiER.  1°  Quare  Christus  in  Ecclesia  homines  instituit 
mysteriorum  suorum  dispensatores?  — R 4)  Quia  decebat  Ec- 
clesiam ipsam,  membrorum  suorum  ministerio,  dona  gratiae 
dispensare,  ut  perfecte  Dei  et  Christi  imaginem  referret,  cu- 
jus maxime  proprium  munus  est  beneficia  largiendi.  2)  Ut 
fideles  in  humilitate  manerent,  dum  alii  aliis  ad  participanda 
dona  divina  subderentur.  3)  Ut  in  charitate  servarentur,  mu- 
tua donorum  distributione  atque  acceptione,  inter  se  arcte 
conjuncti.  Ut  non  sit  schisma  in  corpore , sed  idipsum  pro  invi- 
cem sollicita  sint  membra . I Cor.  XII,  23. 

61.  Q.  2°  Quare  decebat  Ecclesiasticam  hierarchiam  graduum 
varietate  constitui?  — R.  i)  Quia  Ecclesia  militans  est  imago 
Ecclesiae  triumphantis,  ubi  angelicorum  ordinum  perfecta 
distinctio,  et  unius  hierarchiae  ad  aliam  subordinata  series. 
2)  Quia  Ecclesia  societas  est,  regnum  est,  militia  est  : quae 
omnia  functionum  varietatem  atque  subordinationem  requi- 
runt. 3)  Quia  Ecclesia  corpus  mysticum  Christi  est.  Rom. 
XII,  4 : Sicut  enim  in  uno  corpore  multa  membra  habemus , 
omnia  autem  membra  non  eumdem  actum  habent;  ita  mulli 
unum  corpus  sumus  in  Christo.  — I Cor.  XII,  3 : Divisiones 
ministrationum  sunt : idem  autem  Dominus.  — Eph.  IV,  11  : 
Dedit  quosdam  quidem  Apostolos , quosdam  autem  Prophetas , 
alios  vero  Evangelistas , alios  autem  Pastores  et  Doctores , ad 
consummationem  sanctorum , in  opus  ministerii,  in  aedificatio- 
nem corporis  Christi.  4)  Demum,  quia  Providentia  divina  dis- 
ponit omnia  suaviter,  infima  per  media,  media  per  summa, 
suos  ad  fines  cuncta  perducens;  quae  ordinatio  in  ipsis  cor- 

poribus,  praesertim  vero  in  globis  coelestibus,  perfectissima 
cernitur. 

62.  Q.  3°  An  ab  Ecclesiae  primordiis  Episcopatus  fuit  a Pres- 
byteratu distinctus?  — R.  Censet  S.  Chrysostomus  (i),  deno- 
minationem Episcopi  et  Presbyteri  sacerdotibus  primi  et  se- 
cundi ordinis  primitus  fuisse  communem;  quae  sententia  in 
Act.  cap.  XX,  vv.  17  et  23  praecipue  fundari  videtur. — Censet 
Petavius  (2),  non  tantum  denominationem  Episcoporum  fuisse 
Presbyteris  attributam,  sed  plerisque  Presbyteris  episcopalem 
Ordinem,  cogente  ob  circumstantias  necessitate,  fuisse  col- 
latum; et  primo  plures  simul  Episcopos  praefuisse  Ecclesiis; 
deinde  vero,  refrigescente  charitate,  unum  constitutum  in- 
ter omnes  principem;  mox  vero,  in  schismatis  remedium , ut 
Hieronymus  loquitur,  passim  constitutos  esse  Presbyteros 
proprie  dictos,  qui  non  nisi  secundi’ ordinis  Sacerdotio  pol- 
lerent. 

63.  Q.  4°  Quid  de  diaconissis  sentiendum  est?  — R.  Dia- 
conissae, de  quibus  frequens  in  Conciliis  mentio  usque  ad 
saeculum  X,  id  est,  fere  usque  ad  tempus,  quo  consuetudo 
baptizandi  per  immersionem  est  antiquata,  erant  pudicae 
quaedam  honestaeque  mulieres,  ad  Ecclesiae  ministerium 
deputatae;  nimirum  ad  juvandum  in  baptizandis  mulieribus, 
ut  honestati  consuleretur;  ad  rudes  ac  neophytos,  praesertim 
muliebris  sexus.  Fidei  rudimentis  imbuendos;  ad  portam 
ecclesiae  custodiendam,  qua  mulieres  ingrediebantur,  etc. 
Diaconissae  ritu  aliquo  sacro  initiabantur,  quae  tamen  ini- 
tiatio nequaquam  sacramentalis  erat;  sed  impositio  manus, 
et  alia,  quae  praestabantur,  ad  meram  caeremoniam  pertine- 
bant (3). 

64.  Q.  5°  An  Subdiaconatus  et  inferiores  ordines  censendi 
sunt  sacramenta?  — R.  Utrum  Subdiaconatus,  et  praesertim 
quatuor  ordines  minores  habeant  rationem  sacramenti,  et  im- 
primant characterem  in  anima  indelebilem,  disputatur.  Ne- 
gant cum  nonnullis  Veteribus  plerique  Recentiores;  quorum 
rationes  compendio  redactae  fere  sunt  hujusmodi : — i)  a Pa- 

(1)  Homil.  \ in  Ep.  ad  Philipp.  n.  1.  — (2)  Gf.  Dissertat.  Ecclesiast  I.  \. 
€.  t et  2 ; et  de  Eccl.  hierarch.  1.  I,  c.  4. 

^3)  Cf.  Theoi.  Wirceburg.  De  Ord.  n.  84.  — Perrone,  n.  60. 

tribus  non  exhibentur  minores  ordines,  tanquam  ab  Apo- 
stolis traditi ; 2)  non  vigent  in  omnibus  Ecclesiis  iidem  ; 3)  non 
necessario  antiquitus  praemittebatur  eorum  collatio  col- 
lationi graduum  majorum ; 4)  in  antiqua  Ecclesia  videntur 
fuisse  magis  officia,  quae  tirocinii  loco  essent,  quam  veri 
ordines;  5)  eos  non  esse  sacramenta  suadet  Ecclesiae  praxis 
hodierna,  quae  non  praecipit,  ut  officia  minoribus  ordinibus 
propria  ab  ordinatis  exerceantur ; sed  illa  exerceri  per- 
mittit ab  iis,  qui  nullum  omnino  ordinem  susceperunt,  imo 
qui  ne  clericali  quidem  tonsura  initiati  sunt;  6)  ordinationes 
minores  principali  quodam  ritu  differunt  a majoribus,  quia 
nempe  manuum  impositione,  et  expressa  Spiritus  S.  colla- 
tione carent.  — Affirmant  vero  cum  S.  Thoma  (i)  Theologi 
bene  multi,  veteres  praesertim  Scholastici,  Petro  Lombardo 
excepto;  et  ex  recentioribus  Scholasticis  gravissimi  quique, 
ut  testatur  Bellarminus,  qui  et  ipse  sententiae  affirmativae  ut 
probabiliori  subscribit  (2). 

65.  Q.  6°  Quaenam  circa  Subdiaconatum  et  minores  ordines 
historice  sunt  adnotanda?  — R.  Subdiaconatus  est  ordo,  per 
quem  datur  potestas  proxime  serviendi  diacono,  solemniter 
ad  altare  ministranti.  Primi  ejus  mentio  invenitur,  apud 
Latinos,  in  epistolis  Cypriani  et  Cornelii,  an.  250;  apud 
Graecos  vero,  non  ante  Cone.  Laodic.  an.  370.  Videtur  inter 
majores  ordines  relatus  fuisse  Subdiaconatus  saeculo  XII, 
probabiliter  sub  Innoc.  III,  circa  an.  1200;  nondum  enim 
inter  majores  ordines  numerabatur  sub  Urbano  II,  ut  patet 
ex  synodo  Benev.  an.  1091 : Sacros  ordines  dicimus  Diaconatum 
et  Presbyteratum ; hos  siquidem  solos  primitiva  Ecclesia  legitur 
habuisse. 

66.  Ex  quatuor  minoribus  ordinibus,  quos  Ecclesia  latina 
confert,  Graeci  unum  retinent  lectoratum.  Cantores  etiam 
ordinant,  eodem  fere  ritu  quo  Lectores.  Cantoratus , sive 
psalmistatus , etiam  apud  Syros  et  Maronitas  existit.  Ibidem 
quoque  inveniuntur  officia  Copiatarum  seu  Laborantium , quae 
cum  ordinibus  aliquam  similitudinem  habent.  Probati 


(t)  fn  4,  dist.  2i,  q.  2,  a.  1 ; Supplem.  q.  37,  a.  2. — (2)  Desacr.  Ordinis , 
8.  Affirmantis  sententiae  momenta  videsis  apud  Wirceb.  De  Ord.  n.  64. 

autem  auctores  censent,  hujusmodi  non  esse  ordines  proprie 
dictos,  sed  nuda  officia  ac  ministeria. 

67.  Q.  7°  Quid  est  tonsura? — R.  Tonsura  est  caeremonia  ab 
Ecclesia  instituta , qua  laicus , baptizatus  et  sacramento  Confir •- 
mationis  consignatus , sacro  ritu  in  clerum  adscribitur.  — Ex 
vetustissimis  Ecclesiae  Divionensis  actis,  refert  Martenius, 
S.  Benignum  presbyterum,  S.  Polycarpi  discipulum,  ton- 
surae clericalis  indicio  deprehensum,  et  a Terentio,  saeculo  II 
labente,  morte  mulctatum.  — Impius  Christianorum  irrisor 
Lucianus,  seu  quisquis  est  auctor  dialogi  inscripti  Philopa- 
tris , Trajano  coaevus,  clericum  describit  e montibus  ad 
ecclesiam  venientem  detonsa  coma,  — Alia  quoque  monu- 
menta perhibent,  clericalem  tonsuram  semper,  licet  varia 
forma,  ab  ecclesiasticis  viris  fuisse  gestatam  (i), 


(I)  Cfr  Perrone,  De  Ordine,  n.  90. 


CAPUT  SECUNDUM. 

DE  CAUSIS  ET  EFFECTIBUS  SACRAMENTI  ORDINIS. 


ARTICULUS  I. 

DE  CAUSIS  SACRAMENTI  ORDINIS. 

68.  Duplex  hic  est  examinanda  quaestio  : altera  de  mi- 
nistro et  subjecto,  quae  causae  extrinsecae;  altera  de  materia 
et  forma,  quae  causae  intrinsecae  sunt  sacramenti.  Circa 
ministrum,  dogma  clare  definitum  est;  circa  materiam  et 
formam  ordinum  majorum,  magna  viget  lis  ac  disputatio  ; de 
subjecto  pauca  dicenda  sunt,  quae  in  quaestionibus  adjicie- 
mus. 

Propositio  unica,  de  ministro  Ordinis. 

Quaestiones,  de  materia  ac  forma,  et  de  subjecto. 

PROPOSITIO. 

Episcopi , iique  soli , sacramenti  Ordinis  ministri  sunt. 

69.  De  fide , ex  Trid.  Sess.  23,  can.  7. 

70.  Minister  Ordinis  distinguitur  duplex : necessarius  et 
legitimus.  Necessarius  est  ille,  qui  solus  ordinandi  potesta- 
tem habet,  et  talis  est  solus  Episcopus  ; legitimus  est  ille,  qui 
etiam  jus  habet  Ordinis  conferendi,  et  talis  est  Episcopus 
proprius  ordinandi  (nisi  ordinandus  sit  regularis  exemptus), 
aut  alius  Episcopus,  cui  ab  Episcopo  ordinandi  proprio,  per 
litteras  dimissorias,  licentia  Ordinis  conferendi  facta  fuerit. 
De  solo  ministro  necessario  in  propositione  agitur. 

71.  probatur  utraque  pars  iisdem  argumentis.  1°  Scriptura 
non  alios  exhibet  ministros  Ordinis,  quam  Apostolos,  et  ab 
Apostolis  ordinatos  Episcopos.  Videmus  enim  a Christo 
Apostolos  institui  sacerdotes  et  Episcopos  ; ab  Apostolis,  dia- 
conos, Act.  VI ; a Paulo  et  Barnaba  per  Ecclesias,  presbyteros, 
Act.  XIV.  Paulus  Timotheum  dicit  ordinatum  impositione 

54. 


402 


TRACT.  XVI.  DE  ORDINE. 


manuum  suarum;  Timotheo  et  Tito  Episcopis  mandat,  qui- 
bus debeant  impositionem  manuum  conferre. 

72.  2°  Traditione.  Constitutiones,  quae  Apostolicae  vocari 
solent,  praecipiunt  (i),  ut  Episcopus  a duobus  vel  tribus 
Episcopis  ordinetur,  presbyter  vero  ab  uno  tantum  Episcopo, 
ut  diaconus  et  reliqui  clerici.  — S.  Epiphanius  adversus 
Aerium  scribit:  Ordo  siquidem  Episcoporum  ad  gignendos  pa- 
tres praecipue  pertinet ; hujus  enim  est  patrum  in  Ecclesia  pro- 
pagatio; alter  (presbyterorum),  cum  patres  non  possit,  filios 
Ecclesiae  lotionis  regeneratione  producit.  Haeres.  75,  c 4.  — 
S.  Hieronymus:  Quid  facit,  excepta  Ordinatione,  Episcopus, 
quod  presbyter  non  faciat?  Epist.  ad  Evang.  n.  1.  Sola  nam- 
que Ordinatione,  subdit  S.  Joannes  Chrys.,  superiores  (Epi- 
scopi) sunt , atque  hinc  tantum  videntur  presbyteris  praestare. 

73.  3°  Accedit  perpetua  orientalis  et  occidentalis  Ecclesiae 
praxis  et  consensio,  ut  ex  ritualibus  et  euchologiis  pa- 
tet (2). 

QUESTIONES. 

1°  Quid  de  variis  opinionibus  sentiendum,  quibus  Catholici  circa  ma- 
teriam et  formam  Ordinis  dividuntur  ? — 2°  Quotuplex  distinguitur 
in  antiquitate  manuum  impositio?— 3°  Quid  circa  Ordinis  subjectum 
est  adnotandum  ? 

74.  qiler.  1°  Quid  de  variis  Catholicorum,  circa  materiam 
et  formam  Ordinis,  opinionibus  est  sentiendum?  — R.  De  ma- 
teria et  forma  subdiaconatus  et  ordinum  minorum  nulla  est 
lis.  Exploratum  enim  est  penes  Theologos  omnes,  subdiaco- 
natus et  minorum  ordinum  materiam,  in  Ecclesia  latina, 
esse  instrumentorum  porrectionem:  in  Ecclesia  graeca,  ma- 
nuum impositionem  extra  sanctuarium  collatam ; formam 
vero  verba,  quae  utrumque  respective  ritum  comitantur.  — 
At  disputatio  viget  circa  ordines  majores. 

75.  Omnes  Catholici  docent,  Ordinem  esse  verum  sacra- 
mentum a Christo  institutum,  illudque  materia  et  forma 
constare,  quae  in  ritu  ab  Ecclesia  praescripto  atque  servato 
continetur.  Quod  igitur  attinet  ad  sacramenti  conficiendi 

(1)  Lib.  8,  c.  16  el  seqq. 

(2)  Cf.  Renaudot,  Perpetuitede  la  foi,  t.  5,  1.  5,  cli  8. 

substantiam  et  praxim,  nulla  est  inter  Catholicos  discrepan- 
tia aut  difficultas.  Quum  autem  speculativa  quaestio  proponi- 
tur, in  quo  praecise  sita  sit  forma  et  praesertim  materia:  in 
tres  sententias  dividuntur. 

76.  Prima  statuit,  solam  impositionem  manuum  (i)  mate- 
riam esse  essentialem  et  adaequatam,  formam  autem,  oratio- 
nem conjunctam ; instrumentorum  vero  porrectionem  pro- 
cessu temporis  ab  Ecclesia  latina  fuisse  adscitam,ad  majorem 
declarationem  potestatis,  quae  per  manuum  impositionem 
confertur. 

77.  Secunda  sententia  solam  instrumentorum  porrectionem 
babet  pro  materia,  et  adjuncta  verba  pro  forma. 

78.  Tertia,  materiam  essentialem,  tum  in  impositione  ma- 
nuum, tum  in  traditione  instrumentorum  constituit ; formam 
vero,  in  verbis  adjunctis. 

79.  Secunda  et  tertia  sententia  in  eo  consentiunt,  ut  tradi- 
tionem instrumentorum  habeant  pro  materia  essentiali.  Porro 
id  admisere  Scholastici  veteres  fere  omnes,  quibus  non  pauci 
recentiores  Theologi  assentiuntur.  S.  Thomas  tertiam  senten- 
tiam omnino  videtur  amplexus  (2),  quam  tenent  Bellarminus, 
Vasquez,  aliique  bene  multi. 

80.  Nihilominus  prima  sententia  nunc  temporis  commu- 
nior evasit  (3) : en  praecipua  momenta  quibus  ejus  patroni 
nituntur,  i)  Illud  tantum  essentiale  esse  potest,  quod  semper 
fuit  Graecis  Latinisque  commune.  2)  Haec  sententia  consen- 
tanea est  alteri  sententiae,  de  sacramentorum  institutione 
immediate  et  specifice  a Domino  profecta.  Contraria  vero 
opinio,  aiunt,  ut  explicet  quomodo  instrumentorum  traditio 
facta  sit  essentialis,  cum  non  esset  ab  initio;  et  quomodo  sit 
essentialis  apud  Latinos,  cum  non  sit  apud  Graecos;  cogitur 
dicere,  Christum  sacramentale  signum  Ordinis  tantummodo, 
in  genere  determinasse,  permittendo  scilicet,  ut  Apostoli 
signum  aliquod  expressivum  collatae  potestatis  assumerent ; 
adeoque  Apostolos  et  Ecclesiam  potuisse  signum  hoc  in  specie 

(I)  Presbyteratus  materiam  docet  esse  illam  impositionem  manuum, quae 
fit  secundo  loco ; et  formam,  orationem,  quam  tunc  profert  Episcopus. 

(2;  Opnsc.  5,  etSupplem.  q.  37,  art.  5. — (3j  Sic  Penone,  synops.,  De  Ord . 

n.  94. 

determinare:  inde  apud  Latinos  statutam  esse  instrumento- 
rum porrectionem,  apud  Graecos  vero,  solam  manuum  impo- 
sitionem. 

81.  Quod  autem  hi  auctores  contendunt,  solam  manuum 
impositionem,  nequaquam  vero  instrumentorum  porrectio- 
nem utrique  Ecclesiae  semper  fuisse  communem,  nituntur  ab 
objectionibus  tueri.  Licet,  aiunt,  ordo  Romanus  et  Pontifi- 
cale instrumentorum  porrectionem  in  collatione  ordinum 
hierarchicorum  praescribant;  attamen,  cum  vetustiora  docu- 
menta eam  praescriptionem  non  habeant,  imo  videantur  ex- 
cludere, ambigendum  non  est,  progressu  temporis  illam  fuisse 
adjectam. — Dicitur:  videntur  excludere ; nam  in  Constit.  Apo - 
stol.  I.  8,  cap.  16,  legitur:  Constituo  vobis  Episcopis : Cum 
presbyterum  ordinas,  Episcope , manum  super  caput  ejus  ipse 
impone.  Concil.  Carthaginiense  IV,  an.  401,  cap.  5,  in  eo 
constituit  discrimen  subdiaconatum  inter  et  hierarchicos 
ordines,  quod  isti  manuum  impositione,  ille  instrumento- 
rum traditione  conferrentur.  — Praeterea  praefati  auctores 
rejiciunt,  quod  quidam  ex  aliarum  opinionum  fautoribus 
dixerunt,  instrumentorum  traditionem  adhuc  exstare  apud 
Graecos:  ordinandis  enim  Graecis  tradi  ipsum  altare,  in  quo 
omnia  instrumenta  continentur;  idque  sat  clare  deprehendi 
ex  modo,  quo,  juxta  Gabrielem  Philadelphiensem  (i),  fit  or- 
dinatio presbyteri  apud  Graecos,  et  qui  est  hujusmodi  : 
ponuntur  panis  et  sacra  vasa. super  altare;  juxta  altare  sedet 
Episcopus,  coram  quo  genu  flectit  ordinandus.  Huic  Episco- 
pus, peractis  quibusdam  caeremoniis,  manum  dextram  im- 
ponit, ejusque  caput  applicatum  tenens  ad  altare,  dicit:  Di- 
vina gratia , quae  semper  infirma  curat , et  ea  quae  desunt 
adimplet,  promovet  N.,  devotissimum  diaconum , in  presbyterum. 
— At,  praeterquam  quod  haec  conclusio  sat  violenta  videatur, 
ipsa,  aiunt,  nequaquam  explicat  antiquorum  illud  de  instru- 
mentis silentium  : quod,  spectatis  adjunctis,  negationi  aequi- 
valet. 

82.  Tandem  conantur  respondere  etiam  argumento,  quod 
pro  necessitate  instrumentorum  praecipue  urgetur  ex  Decreto 
Eug.  IV  pro  Armenis , haec  habente  : Sextum  sacramentum 

ll)  Cfr  Merlin.  Traite  sur  la  matiere  et  la  forvic  des  sacrem,  chap.  25. 

est  Ordinis , cujus  materia  est  illud , per  cujus  traditionem  con- 
fertur ordo : sicut  presbyteratus  traditur  per  calicis  cum  vino , et 
paterne  cum  pane  porrectionem.  Diaconatus  vero , per  libri  Evan  - 
geliorum  dationem.  Forma  sacerdotii  talis  est:  Accipe  potestatem 
offerendi  sacrificium  in  Ecclesia  pro  vivis  et  mortuis , in  nomine 
Patris  et  Filii  et  Spiritus  sancti.  Quo  decreto  doctrinali,  juxta 
adversarios,  esto  non  excludatur  impositio  manuum  ut  ma- 
teria essentialis ; at  profecto,  ni  velis  obvium  et  naturalem 
sensum  rejicere,  includitur  ut  materia  essentialis,  saltem 
inadaequata,  instrumentorum  traditio. 

83.  Hoc  igitur  argumentum  nituntur  dissolvere  respon- 
dendo, instrumentorum  traditionem  tanquam  materiam, 
non  essentialem,  sed  accessoriam  et  integralem,  in  Decreto 
illo  nominari.  Quod  utrum  solide  probent,  non  ausim  defi- 
nire. 

84.  Q.  2°  Quotuplex  distinguitur  in  antiquitate  manuum  im- 
positio? — R.  Varias  manuum  impositiones  apte  Suarez  (i) 
digessit  in  curctivam,  confirmativam , consecrativam  sive 
ordinativam , cxremonialem  ad  Baptismum,  reconciliativam , 
deprecativam.  Ex  his  duae  tantum  manuum  impositiones, 
confirmativa  scilicet  et  ordinativa , sacramenti  rationem  con- 
tinent. 

85.  Q.  3°  Quid  circa  Ordinis  subjectum  est  adnotandum?  — 
R.  Certa  sunt  et  apud  omnes  explorata  tria  sequentia: — i)  ad 
valorem  Ordinis  requiri  masculinum  sexum.  Nunquam, 
aut  in  lege  naturae,  aut  in  lege  Mosaica,  femina  ulla  sacris 
altaribus  admota  est  (2) ; nec  Christus,  neque  Apostoli,  vel 
ipsam  Deiparam  Virginem  sacerdotio  exornarunt.  — Quod  si, 
praeter  diaconissas,  de  quibus  supra  diximus,  etiam  presby- 
terae  et  episcopae  recensentur,  hae  non  erant  nisi  uxores, 
quas  Episcopi  aut  presbyteri  ante  suam  ordinationem  duxe- 
rant. — Neque  ipsae  Abbatissae,  quae  sacram  quamdam  pote- 
statem olim  exercuisse  perhibentur,  unquam  potestate  cle- 
ricali, i.  e.  jurisdictione  proprie  dicta,  seu  potestatis  Clavium 
participatione  fuere  instructae  ; sed  tantum  auctoritate  do- 
mestica, materna,  oeconomica. 

(1) Tom.  18,  disp.  34,  sect.  I. 

(2)  Cf.  I Cor.  XIV,  34. 

86.  — 2)  Ad  valorem  pariter  requiritur,  ut  ordinandus  sit 
baptizatus.  — 3)  In  adultis  requiritur  insuper  consensus  ; 
quare  saepius  a RR.  Pontificibus  declarata  est  irrita  ordina- 
tio, obluctanti  ac  invito  collata. 

87.  De  subjecti  ad  castitatem  servandam  obligatione,  seu 
de  caelibatu  ecclesiastico,  quippe  qui  ad  Ordinis  effectus  re- 
ferendus est,  sequenti  articulo  agetur. 

ARTICULUS  II. 

DE  ORDINIS  EFFECTIBUS. 

Quaestiones,  de  Ordinis  gratia  et  charactere. 

Propositio  I,  de  caelibatu,  contra  Protestantes . 

Propositio  Il,efe  caelibatu,  contra  impios. 

QUESTIONES. 

1°  Quinam  sunt  effectus  sacramenti  Ordinis  ? — 2°  An  non  fuerunt 

quandoque  ordinationes  iteratae , vel  detractae?  — 5°  Quid  de  ordina- 
tionibus Anglicanis  est  sentiendum  ? 

88.  QU/ER.  1°  Quinam  sunt  effectus  sacramenti  Ordinis?  — 
R.  Sunt  duo:  gratia  et  character;  seu  : i)  gratia  sanctificans, 
per  se  secunda,  hoc  est,  gratiae  ejusdem  augmentum ; 2)  gratiae 
actuales,  fini  sacramenti  subservientes,  suo  tempore  dandae, 
ad  Ordinis  munia  rite  sancteque  obeunda  (i) ; — 3)  character, 
quem  S.  Thomas  (2)  vocat  effectum  Ordinis  principalem. 
Huic  annexa  est  sublimis  sacerdotis  potestas  in  Corpus  Chri- 
sti reale  et  mysticum.  Ordo  semper  hunc  characterem 
imprimit,  dummodo  recipiatur  valide  ; gratiam  vero  non 
confert  nisi  rite  dispositis.  Ordinis,  sicut  Baptismi  characte- 
rem prorsus  amitti  non  posse,  his  verbis  Augustinus  testatur: 
Si  fiat  Ordinatio  cleri  ad  plebem  congregandam , etiamsi  plebis 
congregatio  non  subsequatur , manet  tamen  in  illis  ordinatis  sa- 
cramentum Ordinationis ; et  si  aliqua  culpa  quisquam  ab  officio 
removeatur , sacramento  Domini  semel  imposito  non  carebit , 
quamvis  ad  judicium  permanente.  De  bono  conjug.  cap.  24  et 
18.  — Quod  attinet  ad  minores  ordines,  cum  non  sint  nuda 

(1)  Cf.  supra  Pe  Sacram,  in  gen.  c.  3,  art.  2,  n.  162. 

(2)  Supplem.  q.  54,  a.  2. 

officia  et  ministeria,  sed  veri  ordines  (i),  (quamvis  non 
omnino  constat  ea  esse  sacramenta,)  ac  proin  stabilitatem 
essentialiter  involvant:  characterem  et  ipsi  conferunt,  si  mi- 
nus sacramentalem  ac  divinum,  saltem  legalem  et  ecclesia- 
sticum : ad  instar  gradus  honorifici  in  civitate,  aut  scientifici 
in  academiis  (2). 

89.  Q.  2°  An  nunquam  fuerunt  ordinationes  iteratae  vel  de- 
tractae? — R.  Nunquam  Ecclesia  ordinationem  certo  validam 
iteravit.  Si  quae  in  historia  occurrunt  depositiones  presby- 
terorum et  Episcoporum,  qui  de  gradu  suo  in  laicorum  ordi- 
nem rejecti  sint ; hujusmodi  facta,  ad  exercitium  ministerii 
et  locum  honoris,  solum  pertinent. — Quae  de  Stephano  VI  nar- 
rantur, eum  nempe  omnes,  quos  praedecessor  Formosus  ordi- 
naverat, iterum  ordinasse,  si  vera  narrentur,  tantum  deno- 
tant abusum  potestatis:  qualis  porro  in  homine,  sedem  Ro- 
manam per  vim  occupante,  mirus  esse  non  deberet.  Raronius, 
de  hoc  facto  loquens,  ad  ann.  Christi  897,  ait:  Furore  perci- 
tus homo  (Stephanus),  non  quod  jure  liceret,  sed  quod  exaestuans 
rabies  suasit , implevit;  non  enim  fuit  error  in  fide , sed  violenta 
tyrannis  in  facto. 

90-  Q.  3°  Quid  de  ordinationibus  Anglicanis  sentiendum  est? — - 
R Ordinationum  Anglicanarum  validitas  certo  dubia  est, 
imo  longe  probabilior  est  invaliditas.  Invalidas  eas  proba- 
runt, adversus  Le  Courayer,  viri  eruditissimi,  Renaudot,  Har- 
douin,  Lequien.  — Quaestio  hinc  pendet,  utrum  valide,  an 
invalide  ordinatus  fuerit  Matthaeus  Parker  ; quippe  qui  totius 
Anglicanae  hierarchiae  primus  exstitit  consecrator  et  patriar- 
cha. Jam  vero  a scriptoribus  coaevis  traditur,  Parkerum  Lon- 
dini  in  diversorio,  a Joan.  Scoraeo,  Episcopo  Roffensi,  inau- 
guratum fuisse,  anno  1559,  una  cum  tribus  aliis,  absque 
legitima  materia  et  forma. — Id  negarunt  postea  Protestantes, 
allegantes  acta  Lambethana,  anno  1613  primum  reperta  atque 
vulgata,  quibus  Parkeri  ordinatio  in  sacello  palatii  archiepi 
scopalis  Lambethensis  solemni  ritu  facta  perhibetur.  — 

H)Cfr  super.  initio  hujus  Tract.  n.  31  seqq.  — (2)  De  variorum  ordinum 
officiis,  deque  virtutibus  quae  singulis  ordinibus  congruunt,  vid.  Pontificale 
Rom.,  ubi  haec  omnia  aduinbiantur  caeremoniis,  et  explicantur  monitioni- 
bus Pontificis. 

Horum  actuum  authenticitatem  propugnavit  Lingard,  aliis 
rejicientibus.  — Quidquid  autem  sit  de  anthenticitate  illa, 
certo  constat,  ordinationem  Parkeri  initio  habitam  fuisse 
pro  dubia  ab  ipsis  Protestantibus ; adeo  ut  Elisabeth  Regina 
coacta  fuerit  suprema  sua  potestate  decretum  edere,  ad  illam 
ordinationem  ab  omni  defectu  sanandam  (i).  Merito  igitur  or- 
dinationes, ab  illo  fonte  derivatas.  Catholici  tanquam  dubias 
semper  habuerunt;  adeoque  iterandas  in  iis,  qui,  post  hujus- 
modi ordinum  susceptionem,  ad  Ecclesiam  catholicam  con- 
versi, in  ordinem  clericalem  cooptantur  et  sacris  ministe- 
riis deputantur. 

PROPOSITIONES  DE  CAELIBATU. 

91.  Quoniam  de  plerisque  obligationibus  quae  oriuntur  ex 
Ordine,  ut  recitatione  Horarum  canonicarum,  ferenda  Ton- 
sura et  habitu  clericali,  atque  aliis  spectantibus  ad  vitam  et 
honestatem  clericorum,  tractat  Theologia  moralis ; hic  loque- 
mur  solum  de  lege  caelibatus,  quippe  quae  ad  Theologiam 
dogmaticam  videtur  magis  pertinere. 

92.  Cxlibatus  ecclesiasticus  est  perpetua  continentia  cle- 
ricis majoribus  imposita , jure  ac  lege  ecclesiastica.  Hujusce 
legis  existentia,  tum  ex  Ecclesiae  praxi,  tum  ex  ipso  jure 
scripto  comprobatur.  Alexander  III,  cap.  Conjugatus , de  con - 
vers.  conjugum,  prohibet,  conjugem  ad  sacros  Ordines  pro- 
moveri, nisi  ab  uxore  continentiam  profitente  fuerit  absolu- 
tus. Trid.  Sess.  24,  can.  9,  decernit:  Si  quis  dixerit , clericos , 
in  sacris  Ordinibus  constitutos,  posse  Matrimonium  contrahere> 
contractumque  validum  esse,  non  obstante  lege  Ecclesiastica;... 
anathema  sit.  Hinc  lex  continentiae  in  Ecclesia  occidentali 
tria  exigit:  1°  ne  conjugatus  sacris  Ordinibus  initietur,  nisi 
voverit  uxor  continentiam;  2°  ne  ordinatus  ducat  uxorem; 
3°  ut  abstineat  omnibus  actibus  venereis,  etiam  cum  conjuge, 
si  quam  ante  duxerit. 

93.  Vix  dici  potest,  quo  insano  furore  sacrum  caelibatum 
insectati  sint  saeculi  XVI  reformatores,  quos  vere  Deus  ultio - 

(I)  Cfr  Perrone,  De  Ecclesia,  n.  313.  — Cfr  item  opusculum  illustr.  Ken- 
rick,  Philadelphiae  coadjutoris,  hodie  Baltimor.  Archiep.,  in  collect.  theoL 
Mign.  tom.  25;  sive  ejusdem  Praesulis  Theol.  dogm.  t.  3,  De  Ord.  c.  9. 

num  Dominus  tradidit  in  desideria  cordis  eorum  et  in  passio- 
nes ignominiae;  de  quibus  propterea  Erasmus  scripsit:  Om- 
nis tragaedia  exit  in  cataslrophen  comicam...  Unde  tanta  car- 
nis rebellio  in  his , qui  se  jactant  agi  Spiritu  Christi?  Epist.  ad 
Fratr.  infer.  Germ. 

94.  Praeter  novatores  Protestantes,  caelibatum  impugnarunt 
etiam  recentiores  pseudophilosophi.  Quare  vindicandum  est 
hoc  praecipuum  Catholici  Cleri  decus,  ostendendo  adversus 
Protestantes,  legis  continentiae  antiquitatem  et  aequitatem ; 
contra  omnes  vero,  praesertim  contra  impios,  ejusdem  legis 
cum  jure  divino  aut  naturali,  cumque  reipublicae  emolumen- 
tis, non  repugnantiam,  imo  conformitatem. 

propositio  i. 

Continentiae  lex,  sacris  ministris  imposita,  antiqua  Ecclesiae 
traditione  nititur,  et  clericali  statui  maxime  convenit. 

95.  prob.  i pars.  Fundatur  in  antiquitate.  1°  S.  Hieronymus 
adversus  Jovinianum  et  Vigilantium,  in  impugnando  cle- 
ricorum caelibatu  Protestantium  antesignanos,  ita  scribit: 
Christus  virgo,  virgo  Maria,  utriusque  sexus  virginitatis  dedi- 
cavere principia ; Apostoli  vel  virgines,  vel  post  nuptias  conti- 
nentes. Epist.  48  ad  Pammachium,  n.  21.  — Quare  2°,  a 
primis  temporibus,  saltem  ex  consuetudine,  obtinebat,  ut 
sacris  Ordinibus  initiati  ab  uxoribus  abstinerent,  quas  ante 
Ordinationem  duxerant.  Testes  sunt  Origenes,  Hieronymus, 
Eusebius  et  Epiphanius,  pro  Oriente.  — Quod  spectat  ad 
occidentalem  Ecclesiam,  contendunt  sat  validis  innixi  ar- 
gumentis eruditi,  B.  Petrum  Apostolum  omnes  prorsus 
Episcopos,  presbyteros  et  diaconos  continentiae  legi  subje- 
cisse. S.  Siricius  Papa  (385)  legis  hujus  meminit,  tanquam 
ab  Apostolorum  Principe  institutae,  ejusque  observantiam 
urget,  atque  in  transgressores,  tanquam  in  legis  violatae  reos, 
animadvertit  (i). — Quod  spectat  ad  Ecclesiam  Alexandri- 
nam, illud  certum  est,  S.  Marcum  continentiae  legem  suis 
successoribus  veluti  haereditariam  reliquisse.  — 3°  Eamdem 
legem  supponunt  Innocentius  I,  Epist.  2 ad  Victricium 

(lj  Epist.  I,  ad  Himerium  Tarrac.  n.  10.  — Cf.  Zaccaria,  Storia  dei  celi - 
bato  sacro. 

cap.  9,  et  S.  Leo,  Epist.  167  ad  Rusticum  Narbon.  Item  varia 
Concilia  saeculo  IV  et  V,  tum  in  Occidente,  tum  in  Oriente 
celebrata ; ut  Carthaginiense  II,  in  quo  Aurelius  Africanae 
diceceseos  Primas,  volens  pristinam  in  Episcopis,  presbyte- 
ris et  diaconis  castitatem  restituere,  dixit : Quod  Apostoli 
docuerunt  et  ipsa  servavit  antiquitas , nos  quoque  custodia- 
mus (i).  — 4°  In  orientali  Ecclesia  sensim  a rigore  primaevae 
disciplinae  descitum  est,  quod  patet  ex  Cone.  Ancyrano  (314). 
— Hodiedum  in  usu  apud  Graecos  est  famosus  canon  13  Con- 
cilii Trullani  (692),  quem,  ut  alia  multa  ejusdem  synodi 
decreta,  nunquam  RR.  Pontifices  approbarunt.  Canon  ille 
contra  majorum  instituta  permisit,  ut  diaconi  et  presbyteri 
licite  convenire  possent  cum  uxoribus,  quas  ante  ordinatio- 
nem duxerant;  simul  autem  integra  reliquit  duo:  i)  Epi- 
scopis absolutum  caelibatum  esse  servandum ; 2)  majoribus 
clericis,  post  susceptos  Ordines,  non  licere  nuptias  contra- 
here. 

96.  pars  ii.  Continentiae  lex  clericali  statui  maxime  conve- 
nit. Rationes  sunt:  1°  sanctitas  et  dignitas  Sacrificii  Eucha- 
ristici et  aliorum  mysteriorum,  quae  ab  altaris  ministris 
tractanda  sunt  : Mundamini , qui  fertis  vasa  Domini.  Isai. 
LII,  41. 

97.  2°  Ministeria" charitatis  spiritualis , ab  Ecclesiasticis  vi- 
ris ad  salvandas  animas  exercenda.  Quae  ministeria  duo  es- 
sentialiter requirunt : 4)  spiritum  sacrificii,  non  quaerentem 
quae  sua  sunt,  sed  quae  Jesu  Christi ; 2)  auctoritatem  ac  reve- 
rentiam. Haec  autem  duo  ex  continentia  quasi  proprios  fru- 
ctus oriri,  facile  cernitur. 

98.  3°  Ministeria  charitatis  corporalis,  ab  iisdem  viris  sacris, 
ad  exemplum  Christi,  exercenda  erga  pauperes  et  miseros. 
Jam  vero  in  corde  casto,  et  carnalis  familiae  vinculis  libero, 
major,  caeteris  paribus,  vigere  solet  commiseratio,  major  in 
benefaciendo  generositas  et  liberalitas. 


(I)  Harduin.  t.  I,  coi.  867. 

PROPOSITIO  II. 

Continentiae  lex  nulli  juri  divino  aut  naturali  adversatur , nec 
societatis  humanae  bonum  impedit;  sed  contra , maxime  pro- 
movet. 

99.  prob.  i pars.  Nulli  juri  adversatur . Non  esse  contrariam 
legem  continentiae  juri  divino,  imo  eidem  esse  maxime  con- 
sentaneam, abunde  ostendunt  exemplum  et  adhortationes, 
tum  Christi  et  Apostolorum,  tum  sanctorum  Patrum,  Pon- 
tificum et  Sacerdotum,  qui  singulis  saeculis  Ecclesiam  et 
clerum  illustrarunt. 

100.  Nec  magis  adversatur  juri  naturali.  Ut  enim  ei  ad- 
versaretur, oporteret  aliquam  naturae  legem  existere,  quae 
omnibus  et  singulis  hominibus  matrimonium  injungeret : 
atqui  hujusmodi  lex  non  existit.  Naturae  namque  ordo  po- 
stulat, ut  humanum  genus  propagetur,  idque  fiat  per  matri- 
monium ab  aliquibus  ineundum  ; in  hoc  autem  ordine  nulla 
continetur  lex  determinata,  qua  singulis,  sicut  cultus  Dei  et 
pietas  in  parentes,  ita  matrimonium  praecipiatur.  Quod  si 
hujusmodi  praeceptum  universale  esset,  rem  impossibilem 
injungeret;  cum  multi  sint,  qui,  propter  infirmitatem,  pau- 
pertatem, etc.,  illud  implere  non  possint.  — Deinde,  si  hoc 
praeceptum  a natura  animis  hominum  esset  inscriptum, 
illud  profecto  populi  cognovissent,  et  virginitatem  damnas- 
sent.  At  e contra,  apud  omnes  gentes  maxima  fuit  virgini- 
tatis existimatio;  ita  ut  quasi  naturae  humanae  exclamatio  sit 
ea,  quam  Spiritus  sanctus,  in  libro  Sap.  IV,  1,  tam  praeclare 
expressit:  0 quam  pulchra  est  casta  generatio  cum  claritate ! 
immortalis  est  enim  memoria  illius;  quoniam  et  apud  Deum  nota 
est  et  apud  homines. 

101.  ii  pars.  Caelibatus  sacer  societatis  bonum  promovet.  Ete- 
nim 1°  cum  ministri,  continentiae  lege  sanctificati,  melius 
Ecclesiae  ministeria  exerceant;  haec  autem  ministeria  cuncta 
in  societatis  humanae  emolumentum  vergant ; sequitur,  et 
ipsam  legem  continentiae  ad  societatis  humanae  emolumen- 
tum esse  comparatam. 

102.  2°  Societati  utilissima  est  illa  lex,  quae  familiis  peren- 
nitatem et  generis  propagationem  affert;  quae  efficit,  ut 

litterae  et  bonae  artes  vehementi us  excolantur;  quae  denique 
publicae  beneficentiae  et  charitatis  instituta  mirifice  promo- 
vet amplificatque : atqui  talis  est  lex  continentiae.  Etenim  ad 
primum  effectum  confert,  spiritum  castitatis  et  amoris  in 
familiis  conservando,  ab  iisque  licentiam  et  simultates  ar- 
cendo. Ad  secundum  confert,  quia  castimonia  ad  intellectua- 
lem et  moralem  institutionem,  sive  recipiendam  sive  aliis 
tradendam,  homines  aptiores  reddit.  Ad  tertium  confert, 
quia  animi  carnalibus  curis  et  affectibus  vacui,  spiritu  au- 
tem Christi  pleni,  proximos  tanquam  filios  amplectuntur; 
et  in  charitatem  ac  beneficentiam  uberrimam  se  effundunt : 
ut  constat  ex  catholicae  charitatis  operibus,  institutionibus 
ac  monumentis,  quae  omni  sermone  altius  loquuntur. 

INTRODUCTIO. 

§ I.  Argumentum.  — § II.  Quaestiones  de  notione  Matrimonii.  — § III.  Do- 
ctrina catholica.  — § IV.  Errores  contrarii . — § V.  Instrumenta  theolo- 
gica. — § VI.  Divisio  Tractatus . 

§ I.  Argumentum. 

4.  Sicut  Ordo  ad  Ecclesiae  spiritualem  perennitatem,  ita 
Matrimonium  ad  ejusdem  perennitatem  carnalem  institutum 
est.  Sacramentum  namque  Matrimonii  humani  generis  pro- 
pagationem consecrat;  ut  ex  radice  sancta  melior  sanctiorque 
nascatur  soboles,  et  ex  honorabili  conjugio  ac  toro  immacu- 
lato, populus  Christianus,  ad  veri  Dei  et  Salvatoris  nostri 
Jesu  Christi  cultum,  augeatur.  Sic  septenarii  numeri  circu- 
lus concluditur,  ut  quod  ultimum  est,  sit  iterum  primo  pro- 
ximum. 

§ II.  Quaestiones  de  nolione  Matrimonii. 

1«  Quid  inlelligilur  nomine  Matrimonii  ? — 2°  Quid  sunt  sponsalia  ? 
— 3°  Quoluplici  modo  matrimonium  accipi  potest  ? — 4°  Quomodo 
Matrimonium  definitur ? — 5°  Quomodo  differt  matrimonium  civile  a 
Matrimonio  Ecclesiastico? 

2.  QUiER.  1°  Quid  intelligitur  nomine  Matrimonii?  — R.  Ma- 
trimonium a matre  dicitur,  quia  potiorem  in  eo  partem 
habet  mater,  et  quia  mulier  idcirco  nubit,  ait  Augustinus, 
ut  mater  fiat.  Nuncupatur  etiam  conjugium , quod  uno  veluti 
jugo  conjuncti  conjuges,  ad  sustinenda  matrimonii  onera 
conveniant,  ineantque  individuam  vitae  societatem.  Dicitur 

(1)  Cfr  Perrone,  De  Matrimonio  cliristiano  — Roskovany,  De  Matrjm.  m 
Ecclesia  cathol. — Carriere,  De  Matrim.  edit.  1857. 

quoque  nuptiae.  et  connuhium , a nubendo,  id  est,  velando,  eo 
quod  virgines,  tradendae  in  matrimonium,  tegi  velo,  tanquam 
nube,  solerent,  ut  ait  S.  Isidorus  (i) ; sive  id  pudoris  gratia 
fieret,  sive  in  signum  subjectionis  et  obedientiae,  quo  modo 
mulier,  I Cor.  XI,  jubetur  orare  velato  capite,  quia  viro  sub- 
jecta est. 

3.  Q.  2°  Quid  sunt  sponsalia ? — R.  Sponsalia  a spondendo 
sic  dicta  sunt,  quod  moris  esset  antiquis  stipulari  et  spon- 
dere sibi  uxores  suas.  Unde  et  sponsi  sponsaeque  appellatio 
nata  est. — Sumitur  vox  sponsalia,  \°  improprie,  pro  muneribus 
sponsalitiis,  quae  sponsae  a sponso  dari  solent.  2°  Latius,  pro 
Matrimonio  rato,  i.  e.  valide  inito,  sed  nondum  per  copulam 
consummato.  Hoc  sensu,  Matth.  I,  18,  dicitur  desponsata 
mater  Jesu  Maria  Joseph.  Sponsalia  sic  sumpta  dicuntur  spon- 
salia de  praesenti , et  primo  contracti  Matrimonii  die  conjuges 
sponsi  et  sponsae  appellantur.  3°  Magis  proprie  et  stricte , pro 
contractu  de  ineundo  Matrimonio,  sive  pro  futuri  Matrimonii 
promissione  mutua , dicunturque  sponsalia  de  futuro.  — Cum 
autem  sponsalia  non  sint  nisi  quaedam  ad  Matrimonium 
dispositio,  ac  veluti  via,  cumque  aliunde  ad  Theologiam 
moralem  meliore  jure  quam  ad  dogmaticam  pertineant;  ideo 
hanc  partem  quasi  Tractatus  praesentis  praeambulam  omitti- 
mus, ut  immediate  de  ipso  Matrimonio  disserere  incipia- 
mus. 

4.  Q.  3°  Quotuplici  modo  Matrimonium  sumi  potest?  — 
R.  Duplici : 1°  active  sive  in  fieri , vel  causaliter , nimirum  pro 
ipso  contractu  matrimoniali ; et  2°  passive  sive  in  facto  esse , 
scilicet  pro  statu  conjugum  per  contractum  inducto,  et  habi- 
tualiter  permanente.  De  priore  acceptione  potissimum  hic 
agetur. 

5.  Matrimonium  active  sumptum,  iterum  spectari  potest 
dupliciter,  vel  potius  tripliciter  : 1°  tanquam  contractus 
naturalis  in  officium  naturae,  i.  e.,  ad  convenientem  propa- 
gationem generis  humani  ordinatus;  et  ita  consideratum 
fuit  omni  tempore.  2°  Tanquam  sacramentum  unum  de 
septem  Ecclesiae  catholicae;  et  eatenus  solum  invenitur  sub 
N.  L.  in  baptizatis.  3°  Tanquam  contractus  civilis,  effectus 

(1)  De  offic.  Eccles.  1.  2,  c.  20,  n.  6. 

civiles  habens,  ac  civilia  jura  conjugum  et  prolium  determi- 
nans; et  ita  civili  potestati  subjacet.  Verum  iste  contractus 
realiter  distinguitur  a matrimoniali,  ut  infra  dicetur. 

6.  Q.4 0 Quomodo  Matrimonium  definitur?  — R.i)  Matrimo- 

nium, ut  est  contractus  naturalis,  definiri  potest : Contractus 
naturalis  legitimus , quo  efficitur  viri  et  mulieris  conjunctio  ma- 
ritalis, individuam  vitee  societatem  retinens.  — Dicitur  contra- 
ctus, qui,  juxta  Ulpianum,  est  generatim  duorum  pluriumve  ( , 

in  idem  placitum  consensus.  Ex  contractu  matrimoniali  exsur-  ' 

git  vinculum,  in  quo  ratio  Matrimonii  in  facto  esse  sita  est. — 
Naturalis , seu  constitutus  et  sancitus  ordine  ipsius  naturae. — 
Legitimus , inter  personas  nullo  juris  naturalis,  divini  vel  hu- 
mani impedimento  irritante  affectas. — Dicitur  viri  et  mulieris , 
ut  significetur  subjectum  Matrimonii,  et  excludatur  polyga- 
mia  (i).  — Conjunctio  designat  nexum,  vinculum,  non  autem 
matrimonii  usum,  qui  ad  verum  Matrimonium  essentialis 
non  est;  — maritalis , quae  mutuam  corporis  potestatem  inclu- 
dit, et  sic  distinguitur  ab  aliis  conjunctionibus  et  societati- 
bus.— Individuam  vitee  societatem  retinens , id  est,  de  se  per- 
petuam et  indissolubilem. 

7.  2)  Quatenus  sacramentum  est,  definitur  : Sacramentum 

N.  L.,  in  quo  vir  et  mulier , legitime  contrahentes , maritaliter 
conjunguntur , et  gratia  divina  donantur.  — Definiri  quoque 
potest  : Contractus  matrimonialis  a Christo  ad  dignitatem  sa- 
cramenti evectus.  v* 

8.  3)  Quatenus. sumitur  pro  contractu  civili,  est  contractus 
implicite  vel  explicile  Matrimonio  adnexus,  ad  effectus  mere  ci- 
viles. 

9.  Q.  5°  Quomodo  differt  matrimonium  civile  a Matrimonio 
Ecclesiastico? — R.  Matrimonium  civile  est  certa  formalitas,  a 
potestate  civili  requisita,  ut  Matrimonium  in  foro  civili  repu- 
tetur legitimum,  et  effectus  civiles  obtineat.  — Matrimonium 
Ecclesiasticum  est  Matrimonium  celebratum  coram  Ecclesia, 
et  est  proprie  dictum  Matrimonium,  seu  Matrimonii  sacra- 
mentum. 

(1)  Cf.  Infra  cap.  2,  De  Matrimonii  Unitate,  n.  62. 

§ 111.  Doctrina  catholica. 


10.  Matrimonium,  seu  matrimonialis  contractus,  est  verum 
^^Njjjsacramentum,  veteribus  connubiis  gratia  per  Christum 
‘praestans-  Status  vero  conjugalis  statui  virginali,  vel  caelibatui, 
praestantia  cedit. 

11.  Matrimonii  sacramentum  Ecclesiasticae  potestati  sub- 
jacet, quae  sola  potest,  idque  jure  divino,  impedimenta  diri- 
mentia statuere,  eaque  omnia  decernere,  quae  ad  causas  ma- 
trimoniales pertinent. 

12.  Matrimonii  proprietates  sunt  : 1°  unitas , qua  Christia- 
nis jure  divino  interdicta  est  polygamia  simultanea;  2°  indis- 
solubilitas , qua  ob  nullam,  ne  adulterii  quidem,  causam, 
vinculum  Matrimonii  consummati , inter  Christianos  dissolvi 

13.  Vinculum  vero  Matrimonii  rati  tantum,  per  solemnem 
Religionis  professionem  alterius  conjugum,  dirimitur  : quod 
est  de  fide,  ex  Tridentini  definitione  : imo  per  dispensatio- 
nem summi  Pontificis  dissolvi  potest,  ut  docent  Canonistae 
omnes,  uno  alterove  ad  summum  excepto,  et  plurimi  hodie 
Theologi. 

14.  Vinculum  denique  matrimonii  ab  infidelibus  initi,  dis- 
solvi potest,  si  alterutro  conjugum  ad  Fidem  converso,  alter, 
vel  nullo  modo,  vel  non  nisi  injuria  divini  nominis,  cohabi- 
tare cum  eo  velit. 

^15.  Matrimonia  mixta,  inter  Catholicos  scilicet  et  acatholi- 
cos  contracta,  illicita  sunt,  ac  merito  ab  Ecclesia  interdi- 
cta. 


IV.  Errores  contrarii. 


16.  Matrimonium,  tanquam  in  se  malum  ac  illicitum, 
damnarunt  olim  Priscillianistae,  et  pluresGnosticorum  sectae, 
ut  Marcionitae  et  Manichaei. 

17.  Jovinianus,  saec.  IV,  Matrimonium  virginitati  aequabat 
ac  praeferebat  : a Siricio  Papa  ut  haereticus  damnatus  est. 

18.  Montanistae  et  Novatiani  damnabant  secundas  nuptias. 

19.  Matrimonium,  qua  sacramentum,  rejiciunt  Protestan- 
tes,  ejusque  proprietates,  praecipue  indissolubilitatem,  non 
agnoscunt. 

20.  Potestatem  constituendi  impedimenta,  directe  vel  in- 
directe Ecclesiae  denegant  Waldenses , Protestantes,  De  Domi - 
nis,  Launoius , Oberhauser , Leplat , aliique  aulici  theologi,  et 
pseudo-synodus  Pistoriensis. 

§ V.  Instrumenta  theologica. 

21 . Canonica  de  Matrimonio  instrumenta  praecipue  sunt: 
Decretum  Concilii  Flor,  pro  Armenis ; — Concilii  Tridentini 

* Sessionis  24,  canones  12;  nec  non,  quod  eosdem  canones  prae- 
cedit, Prxambulum,  et  quod  sequitur,  Decretum  de  reforma- 
tione Matrimonii.  His  addenda  : Epistola  Pii  VI  ad  Episco- 
pum Motulensem,  16  Sept.  1788;  Breve  Pii  VIII,  25  Mart. 
1830,  de  Matrimoniis  mixtis;  et  Allocutio  Pii  IX,  habita  in- 
consistorio  secreto  die  27  Sept.  1852. 

22.  — DECRETUM  CONCILII  FLORENTINI. 

Septimum  est  sacramentum  Matrimonii , quod  est  signum  conjunctionis 
Christi  et  Ecclesice,  secundum  Apostolum  dicentem  : Sacramentum  hoc  ma- 
gnum est;  ego  autem  dico  in  Christo  et  in  Ecclesia.  Causa  efficiens  Matrimonii 
regulariter  est  mutuus  consensus,  per  verba  de  praesenti  expressus.  Assigna- 
tur autem  triplex  bonum  Matrimonii.  Primum  est  proles,  suscipienda  et 
educanda  ad  cultum  Dei.  Secundum  est  fides,  quam  unus  conjugum  alteri 
servare  debet.  Tertium,  indivisibilitas  Matrimonii,  propter  hoc  quod  signi- 
ficat indivisibilem  conjunctionem  Christi  et  Ecclesice.  Quamvis  autem  ex 
causa  fornicationis  liceat  tori  separationem  facere,  non  tamen  aliud  Matri- 
monium contrahere  fas  est ; cum  Matrimonii  vinculum  legitime  contracti 
perpetuum  sit. 

23.  — CANONES  CONCILII  TRIDENTINI,  SESS.  24. 


Can.  1.  Si  quis  dixerit,  Matrimonium  non  esse  vere  et  proprie  unum 
ex  septem  legis  Evangelicce  sacramentis,  a Christo  Domino  institutum, 
sed  ab  hominibus  in  Ecclesia  inventum , neque  gratiam  conferre ; anathema 

sit. 

Can.  2.  Si  quis  dixerit,  licere  Christianis  plur es  simul  habere  uxores , et 
hoc  nulla  lege  divina  esse  prohibitum  ; anathema  sit. 

Can.  3.  Si  quis  dixerit , eos  tantum  consanguinitatis  et  affinitatis  gradus , 
qui  Levitico  exprimuntur , posse  impedire  Matrimonium  contrahendum , et 
dirimere  contractum  ; nec  posse  Ecclesiam  in  nonnullis  illorum  dispensare , 
aut  constituere , ut  plures  impediant  et  dirimant ; anathema  sit. 

Can.  4.  Si  quis  dixerit , Ecclesiam  non  potuisse  constituere  impedi 
menta  Matrimonium  dirimentia , vel  in  eis  constituendis  errasse  ; anathema 
sit . 

Can.  5.  Si  quis  dixerit , propter  hceresim , aut  molestam  cohabitationem , 
awi  affectatam  absentiam  a conjuge , dissolvi  posse  Matrimonii  vinculum  ; 
anathema  sit. 

Can.  6.  Si  quis  dixerit , Matrimonium  ratum , nnw  consummatum,  per 
solemnem  Religionis  professionem  alterius  conjugum  non  dirimi ; anathema 
sit. 

Can.  7.  St  gwis  dixerit,  Ecclesiam  errare , cum  docuit,  et  docet,  juxta 
Evangelicam  et  Apostolicam  doctrinam , propter  adulterium  alterius  conju- 
gum, Matrimonii  vinculum  non  posse  dissolvi;  et  utrumque,  vel  etiam  inno- 
centem, qui  causam  adulterio  non  dedit,  non  posse,  altero  conjuge  vivente, 
aliud  Matrimonium  contrahere ; mcecharique  eum , qui  dimissa  adultera, 
aliam  duxerit,  et  eam,  quce,  dimisso  adultero , alii  nupserit  ; anathema 
sit. 

Can.  8.  Si  quis  dixerit,  Ecclesiam  errare,  cum  ob  multas  causas  separa- 
tionem inter  conjuges,  quoad  torum , seu  quoad  cohabitationem,  ad  certum, 
incertumve  tempus , fieri  posse  decernit ; anathema  sit. 

Can. 9.  Si  quis  dixerit.  Clericos  in. sacris  Ordinibus  constitutos,  vel  Regu- 
lares, castitatem  solemniter  professos,  posse  Matrimonium  contrahere,  con- 
tractumque validum  esse,  non  obstante  lege  Ecclesiastica,  vel  voto , et  oppo- 
situm nihil  aliud  esse,  quam  damnare  Matrimonium  ; posseque  omnes 
contrahere  Matrimonium , qui  non  sentiunt  se  castitatis , etiamsi  eam  vove- 
rint, habere  donum ; anathema  sit  : cum  Deus  id  recte  petentibus  non  de- 
neget, nec  patiatur  nos  supra  id  quod  possumus  tentari 

Can  10.  Si  quis  dixerit,  statum  conjugalem  anteponendum  esse  statui 
virginitatis,  vel  coelibatus,  et  non  esse  melius  ac  beatius  manere  in  virgini- 
tate aut  ccelibatu  quam  jungi  Matrimonio ; anathema  sit . 

Can.  ll.Si  quis  dixerit,  prohibitionem  solemnitatis  nuptiarum  certis  anni 
temporibus  superstitionem  esse  tyrannicam,  ab  Ethnicorum  superstitione 
profectam  ; aut  benedictiones  et  alias  caeremonias,  quibus  Ecclesia  in  illis 
utitur  damnaverit;  anathema  sit. 

Caa.  12.  5*  quis  dixerit , causas  matrimoniales  non  spectare  adjudices 
Ecclesiasticos  i anathema  sit. 

§ VI.  Divisio  Tractatus. 

24.  Quatuor  de  Matrimonio  distinctae  ac  praecipuae  quae- 
stiones tractandae  occurrunt,  juxta  quas  visa  sunt  quatuor 
statuenda  capita  : 

Caput  I,  de  Matrimonio  in  se  spectato. 

Caput  II,  de  Matrimonii  proprietatibus. 

Caput  III,  de  Matrimonii  impedimentis. 

Caput  IV,  de  Matrimoniis  mixtis. 


CAPUT  PRIMUM. 


DE  MATRIMONIO  IN  SE  SPECTATO. 


25.  Circa  Matrimonium  in  se,  seu  in  sua  substantia  consi- 
deratum, duo  quaeri  possunt:  1°  an  Matrimonium  sit  verum 
N.  L.  sacramentum,  et  2°  quaenam  sint  hujus  sacramenti  con- 
stitutiva; hinc  duo  articuli: 

Articulus  I,  de  veritate  sacramenti  Matrimonii. 

Articulus  II,  de  ejusdem  materia , forma  et  ministro. 

ARTICULUS  I. 

DE  VERITATE  SACRAMENTI  MATRIMONII. 

26.  Matrimonium  semper  fuit  sacrum,  licet  non  semper 
fuerit  sacramentum.  Etenim  ab  initio  sanctificatum  a Deo  est 
in  paradiso  : postea  autem  ad  dignitatem  sacramenti  a Christo 
in  novo  Testamento  evectum  est. 

Propositio  I,  de  Matrimonii  divina  institutione. 

Propositio  II,  de  Matrimonii  sacramentali dignitate. 

Qusestiones. 

PROPOSITIO  I. 

Matrimonium  a Deo  institutum  est. 

27.  Propositio  fide  certa , ut  constat  ex  Trid.  Sess.  24,  in 

praeambulo.  < , 

28.  Matrimonii  nomen,  ut  patet,  hic  usu^ag&^praecise 
pro  matrimoniali  contractu , non  attenta  ratione  sacramenti, 
quam  huic  contractui  inesse  sequenti  propositione  statue- 
mus. 

29.  prob.  1°  Deus  est  auctor  naturae ; atqui  matrimonium 
est  a natura ; ergo  etiam  est  a Deo.  Matrimonium  esse  a 
natura  patet  ex  eo,  quod  natura,  etiam  secluso  originali 

peccato,  inclinet  hominem  ad  prolis  generationem.  Sed  na- 
tura non  tantum  rerum  generationem,  verum  etiam earumdem 
provectionem  et  perfectionem  intendit:  conditio  autem  hu- 
mana ita  a Deo  constituta  est,  ut  proles,  postquam  in  lucem 
est  edita,  longissimis  curis  indigeat,  et  per  nutritionem  et 
educationem,  ad  perfectum  perduci  debeat  secundum  cor- 
pus et  animam.  Jam  vero  haec  necessaria  nutritionis  et 
educationis  officia  certos  requirunt  parentes,  eosque  vinculo 


quodam  permanente  colligatos,  quod  non  est  aliud  quam  « 
matrimonium  — 


30.  2°  Idem  ex  Revelatione  luculentur  ostenditur.  Gen.  I,  II 
et  III,  de  Adamo  et  Eva  legimus  : Benedixit  illis  Deus , et  ait : 
Crescite  et  multiplicamini. . . Non  est  bonum  esse  hominem  solum : 
faciamus  ei  adjutorium  simile  sibi. . (Mulier,  quam  dedisti  mihi 
sociam...  Hoc  nunc  os  ex  ossibus  meis , et  caro  de  carne  mea... 
Quamobrem  relinquet  homo  patrem  et  matrem , et  adhaerebit 
uxori  suae , et  erunt  duo  in  carne  una.  7^^4^~cr /v~co 

31.  Matth.  XIX,  ipse  Dominus  illa  verba  Genesis  affert  in 
testimonium,  dicens : Non  legistis,  quia  qui  fecit  hominem 
ab  initio , masculum  et  feminam  fecit  eos?  tEt  dixit:  Propter  hoc 
dimittet  homo  patrem  et  matrem,  et  adhaerebit  uxori  suae,eterunt 
duoinxarne  una.  Itaque  jam  non  sunt  duo , sed  una  caro.  Quod 
ergo  Deus  conjunxit,  homo  non  separet. 


PROPOSITIO  II. 

Matrimonium  est  proprie  dictum  N.  L.  sacramentum. 

32.  De  fide,  ex.  Trid.  Sess.  24,  can.  I. 

33.  Matrimonium,  de  quo  haec  propositio,  idem  est  ac 
matrimonium,  de  quo  agebatur  in  propositione  praecedenti, 
sed  diverso  modo  consideratur.  Super  enim  spectabatur 
matrimonium  generaliter,  et  praescindendo  a lege  Christi;  hic 
autem  consideratur,  prout  est  sub  lege  Christi.  Sensus  itaque 
propositionis  est:  Matrimonium,  quod  ab  initio  fuit  a Deo 
institutum  ut  vinculum  sanctum,  innovaLege  a Christo  exor- 
natum gratia,  et  tanquam  sacramentum  constitutum  est. 

34.  prob.  Matrimonium  esse  veri  nominis  sacramentum, 
1°  Scriptura  innuit,  2°  Traditio  docet,  3°  universalis  Eccle- 
siae consensio  et  praxis  confirmat. 

THEOLOG-.  DOGM.  II.  36 

35.  1°  Juxta  ipsum  Cone.  Trid.,  Sess.24,  Matrimonii  sacra- 
mentum ab  Apostolo  Paulo  innuitur  dicente  \1 Viri,  diligite 
uxores  vestras , sicut  Christus  dilexit  Ecclesiam , et  seipsum  tra- 
didit pro  ea. . D Sacramentum  hoc  magnum  est;  ego  autem  dico 
in  Christo  et  in  Ecclesia  J Ephes.  V,  25,  32. 

36.  2°  Patres  conjugium  inter  res  sacras  numerant,  ad 
religionem  et  cultum  pertinentes,  imo  etiam  sacramenti 
nomine  vocant;  cujusmodi  sunt  Ignatius  Mart.  (i),  Clemens 
Alex.  (2),  Tertullianus  (3),  Siricius  (4),  Ambrosius  (5).  His 
verbis  S.  Doctor  ultimo  loco  nominatus,  Epist.  ad  Vigil,  scri- 
bit : Nihil  gravius  quam  copulari  alienigenae...  Nam  cum  ipsum 
conjugium  velamine  sacerdotali , et  benedictione  sanctificari 
oporteat ; quomodo  potest  conjugium  dici,  ubi  non  est  fidei  con- 
cordia?-— Alii  Matrimonium  explicite  ut  sacramentum  de- 
scribunt ;(sic  Augustinus : In  nostrarum  nuptiis,  plus  valet  san- 
ctitas sacramenti  quam  fecunditas  uteri?) De  bon.  conjug.  cap. 
18,  n.  21 ; cfr.  cap.  24,  n.  32.  Ibidem  Matrimonium  confert 
cum  Ordine,  quoad  vinculi  indissolubilitatem,  ita  scribens: 
Quemadmodum  si  fiat  ordinatio  cleri  ad  plebem  congregandam , 
etiamsi  congregatio  plebis  non  subsequatur , manet  tamen  in  illis 
ordinatis  sacramentum  Ordinationis ; et  si  aliqua  culpa  quis - 
quam  ab  officio  removeatur , sacramento  Domini  semel  imposito 
non  carebit , quamvis  ad  judicium  remanente.  Demum  conclu- 
dit: Haec  omnia  bona  sunt,  propter  quae  nuptiae  bonae  sunt : 
Proles , Fides , Sacramentum.  —^Innocentius  I,  Epist.  ad  Pro- 
bum, ita  scribit:  Statuimus , fide  catholica  suffragante,  illud 
esse  conjugium , quod  erat  primitus  divina  gratia  fundatum  ; 
conventumaue  secundae  mulieris,  vriore  suverstite  nec  divortio 
ejecta,  nullo  pacto  posse  esse 

’ 37.  3°  Accedit  Ecclesiae  universae,  tum  Latinae  tum  Graecte 

consensio  et  praxis.  Haec  imprimis  luculentissime  in  Cone* 
Florentino,  ex  Graecis  et  Latinis  Patribus  composito, 
demonstrata  est.  — Deinde,  sub  finem  saeculi  XVII,  Jere- 
mias,  Patriarcha  CP.,  contra  Protestantes  definiebat,  Ma- 
trimonium divinum  sacramentum  esse , atque  unum  ex  illis 


(1)  Epist.  ad  Polycarp.  cap.  S.  — (2)  Stramat.  lib.  3,  Edit  Potteri,  Ve- 
net.  1737,  tom.  I,  pag.  352  seq. — (3)  Ad  uxorem , lib.  2,  cap.  8.—  (4)  Epist. 
ad  Himerium  Tarrac.  cau.  4. — (5)  Epist.  19  ad  Virgil.  n.  7. 

septem,  quae  Christus  et  Apostoli  Ecclesiae  tradiderunt.  Idem 
saeculo  XVI,  in  variis  Orientalium  synodis  adversus  Cyrillum 
Lucarin  definitum  est.  — Consentiunt  pariter  Copti  et  Jaco- 
bitae,  Syri  quoque  sive  Nestoriani  sive  Monophysitae,  ut  de- 
monstrant  eorum  Eucholoeia  apud  Renaudotium  et  Assemajc^/^^* 
num. 

38.  Adde  argum.  praescriptionis.  Cum  Protestantes  exorti 
sunt.  Matrimonium  Christianum  in  toto  orbe  catholico  pro 
sacramento  habebatur;  ergo. 

39.  objic.  1°  Patres  vago  modo  loquuntur  de  Matrimonio,  ut 
re  sacra:  appellant  sacramentum  eo  sensu  latiori,  quo  Pau- 
lus conjugium  Adae  cum  Eva  sacramentum  appellavit;  eo 
sensu,  quo  iidem  Patres  conjugia  Hebraeorum  nomine  sacra- 
menti donarunt.  Ergo  ex  Patrum  dictis  non  solide  probatur, 
Matrimonium  vere  esse  sacramentum.  — R.  Nego  antecedens. 

Nam  4)  Patres  disserebant  de  Matrimonio  cohaerenter  ad  Ec- 
clesiae sensum  et  praxim.  Porro  sensus  et  praxis  Ecclesiae 
Matrimonium  spectavit  semper  ut  verum  sacramentum. 

2)  Verba  et  phrases,  quibus  sanctitatem  Matrimonii  descri- 
bunt, sunt  non  raro  ejusmodi,  ut  obvio  et  naturali  sensu 
magis  vera  seu  accurata  appareant,  si  intelligantur  prolata  de 
sacramento,  quam  si  de  simplici  quapiam  re  sacra.  3)  Quando 
PP.  appellant  antiqua  conjugia  sacramenta,  adest  ratio  solida 
putandi,  eos  noluisse  uti  illa  voce,  nisi  prout  significat  signum 
rei  sacrae;  quia  videlicet  loquebantur  de  illis  conjugiis,  ut  de 
signis  et  figuris  futuri  inter  Christianos  Matrimonii,  a Christo 
sanctificandi.  Quando  vero  vocant  sacramenta  conjugia  Chri- 
stianorum, adest  ratio  solida  judicandi,  eos  voluisse  uti  illa 
voce  sensu  peculiari  atque  excellentiori,  i.  e.  proprie  dicti 
sacramenti;  quia  scilicet  loquebantur  de  tali  Matrimonio  ut 
de  re  sacra,  tot  antiquis  conjugiis  figurata,  a Christo  insti- 
tuta, etc. 

40.  lnst.  Si  PP.  Matrimonium  pro  sacramento  habuissent, 
ad  nuptiarum  impugnatores haereticos  refutandos,  dignitatem 
sacramenti  maxime  proposuissent.  Atqui  id  non  praestite- 
runt.— R.  Dist.  maj. Si  illi  nuptiarum  impugnatores  rationem 
sacramenti  in  nuptiis  admisissent,  C.;  secus,  N.  Porro  non 
admittebant. 

41.  Obj.  2°  Non  pauci  Scholastici  et  Canonistae  negarunt, 
per  Matrimonium  gratiam  conferri ; ergo.  — R.  Nego  anteced. 
Illorum  disceptationes  versebantur  circa  naturam  gratiae  hu- 
jus sacramenti  propriae,  quam  dicebant  conferri  in  remedium 
concupiscentiae ; et  circa  modum,  quo  conciliari  possent  pa- 
ctiones et  dotes,  quae  in  nuptiis  celebrandis  constitui  solent. 
— Sane,  cum  Durandus  visus  esset  de  veritate  hujus  sacra- 
menti dubitare, omnes  statim  in  illum  insurrexerunt,  adeo  ut 
sententiam  retractare  debuerit. 

42.  Obj.  3°  Si  Ecclesia  putasset  sacramentum  esse  Matri- 
monium, illi  virginitatem  ac  caelibatum  non  praetulisset.  — 
R.  Non  praetulisset  Matrimonio  prout  sacramentum  est , conc.; 
atqui  sub  hac  ratione  non  praetulit;  non  praetulissetMatrimo- 
nio,  prout  statum  significat , nego. 

QUESTIONES. 

1°  Quid  est  Matrimonii  sacramentum , si  comparetur  matrimoniali  con- 
tractui ? — 2°  An  sacramentum  est  a fidelium  contractu  separabile? 
— 3°  An  sacramentum  est  a contractu  physice  distinctum  ? — 4°  An 
contractus  matrimonialis  habet  rationem  sacramenti  respectu  omnium 
hominum  ? — 5°  Quomodo  se  habet  Baptismus  ad  Matrimonium  ? — 
6°  Quandonam  Matrimonii  sacramentum  institutum  est  ? — 7°  An 
Matrimonium  lege  preeeeptum  est , aut  virginitati  praeferendum  ? 

43.  qiler.  i°  Quid  est  Matrimonii  sacramentum , si  compare- 
tur matrimoniali  contractui?  — R.  Non  est  aliquid  acces- 
sorium, ceu  ritus  quispiam  contractui  in  se  perfecto  su- 
perveniens ; sed  est  ipse  contractus  legitimus,  physice  idem 
manens,  morali  autem  mutatione  ad  rationem  et  digni- 
tatem sacramenti  assumptus  atque  elevatus.  Dogma  fidei 
est , inquit  Pius  IX,  Matriyigniu7naJ.  C.  D.  N.  ad  digni- 
tatem sacramenti  esse  elevatum, Juqueaoctrina  Ecclesiae  catho- 
licae, sacramentum  non  esse  qualitatem  accidentalem  con- 
tractui superadditam,  sed  de  ipsa  Matrimonii  essentia  esse  (i). 

(1)  Liti.  49  sept  4852,  ad  Regem.  Sardin.  — Cf.  Trid.  cap.  de  Matrim. 
Item  Epist;  Pii  VI  ad  Episcopum  Motulensem,  in  qua  legitur  : Dogma  fidei 
est , vt  Matrimonium , quod  ante  adventum  Christi  nihil  aliud  erat  nisi  indis- 
solubilis quidam  contractus,  illud, post  Christi  adventum , evaserit  unum  ex 
septem  legis  Evangelicoe  sacramentis,  a Christo  Domino  institutum...  Hinc 

— Porro  cum  dicitur,  matrimonium  esse  elevatum  ad  ratio- 
nem sacramenti,  sensus  est,  matrimonialem  contractum 
legitimum  a Christo  assumptum  esse  in  signum  sacramen- 
tale,  sicut  ablutio  aquae  in  Baptismo  assumpta  est. 

44.  Q.  2°  An  sacramentum  est  a fidelium  contractu  separabile? 

— Duplex  esse  potest  sensus  quaestionis : i)  an  sit  separabile 
sacramentum  a contractu,  tanquam  res  accidentalis  a re 
essentialiter  diversa;  prout  separabile  foret,  si  totum  sacra- 
mentum in  sacerdotis  benedictione  consisteret?  Et  resp. 
negative,  ut  patet  ex  responsione  praecedenti,  nec  non  ex 

*prop.  Nuytz,  asserente:  Matrimonii  sacramentum  non  esse  nisi 
quid  contractui  accessorium , ab  eoque  separabile , ipsumque 
sacramentum  in  una  tantum  benedictione  nuptiali  situm  esse. 
Quae  doctrina  a Pio  IX  proscripta  est  (i). 

45.  Sensus  quaestionis  potest  esse  2)  an  ratio,  seu  forma  mo- 
ralis, quam  Dominus  addidit  contractui,  possit  a contractu 
secludi;  ita  ut  validum  sit  Matrimonium  in  ratione  contra- 
ctus, nullum  vero  in  ratione  sacramenti  ? — Et  resp.  senten- 
tiam negativam,  quae  semper  communior  fuit,  nuperrimis  Se- 
dis Apostolicae  declarationibus  maxime  confirmatam  esse: 
...  Quum  nemo , inquit  Pius  IX  (2),  ex  Catholicis  ignoret  aut 
ignorare  possit.  Matrimonium  esse  vere  et  proprie  unum  ex  se- 
ptem Evangelicoe  legis  sacramentis , a Christo  Domino  institutum; 
ac  propterea  inter  fideles  matrimonium  dari  non  posse , quin 
uno  eodemque  tempore  sit  sacramentum  ; atque  idcirco  quamlibet 
aliam  inter  Christianos  viri  et  mulieris , preeter  sacramentum , 
conjunctionem , cujuscumque  etiam  civilis  legis  vi  factam , nihil 
aliud  esse  nisi  turpem  concubinatum...  ac  proinde  a conjugali 
foedere  sacramentum  separari  nunquam  posse. 

46.  Q.  3°  An  sacramentum  est  a contractu  physice  distin- 
ctum? — R.  Si  quaestio  sit  de  distinctione  reali  perfecta, 
qualis  existit  inter  rem  et  aliam  rem  integram,  non  distin- 
guitur sacramentum  a contractu,  cum  unum  sit  de  essentia 
alterius.  Quod  patet,  lum  ex  modo  dictis  (3),  tum  ex  Trid. 


fit  ut  ad  solam  Ecclesiam,  cui  tota  de  sacramentis  cura  est  credita,  jus  omne 
ac  potestas  pertineat  suam  assignandi  formam  (apponendo  congrua  impe- 
dimenta) HUIC  CONTRACTUI,  AD  SUBLIMIOREM  SACRAMENTI  DIGNITATEM  EVECTO. 

(1)  Brevi, 22  aug.  1852.— (2)  Allocut.  27  sept.  1852.—  (3)  Q.  1°,  n.  45. 

docente,  matrimonium , i.  e.  contractum  matrimonialem,  in 
quo  Matrimonii  essentia  consistit,  esse  sacramentum  (l). 

47.  Si  sermo  sit  de  distinctione  imperfecta,  qualis  est 
inter  totum  eiusque  partem,  ut  inter  hominem  ejusque  ani- 
mam, duplex  est  opinio.  Nonnullli  tenent,  contractum  di- 
stingui a sacramento  tanquam  partem  a toto,  quasi  sacra- 
mentum sit  ex  contractu  et  benedictione  coalescens.  — 
Plerique  autem  censent,  contractum  esse  sacramentum 
totum,  et  cum  eo  physice  identificatum,  nec  ab  eo  distingui 
nisi  logice  cum  fundamento  in  re,  i.  e.  virtualiter  (2),  sicut 
res  a forma  morali,  ex.  gr.  sacrum  vas  a sua  sanctitate  di- 
stinguitur. 

48.  Q.  4 0 An  matrimonialis  contractus  habet  rationem  sacra- 
menti, respectu  omnium  hominum?  — R.  Non  est  sacra- 
mentum nisi  fidelibus,  i.  e.  baptizatis.  Lex  enim  Evangelica, 
qu*  Matrimonium  in  sacramentum  constituit,  non  applicatur 
nisi  suis  subditis,  qui  sunt  baptizati.  Infideles,  qui  non  sunt 
nisi  sub  lege  naturali,  Matrimonium  habent  quale  in  lege 
naturali  sancitur,  contractum  videlicet  legitimum  sed  gratiae 
non  collativum. 

49.  Q.  5°  Quomodo  se  habet  Baptismus  relate  ad  Matrimo- 
nium? — R.  Tanquam  conditio,  sine  qua  non  potest  fieri 
sacramentum  Matrimonii.  — Hinc,  si  utraque  pars  nuptias 
contrahens  Raptismo  careat,  contractus  ille  non  sacramen- 
tum, sed  matrimonium  mere  naturale  est.  Quod  si  alterutra 
tantum  pars  sit  baptizata,  an  possit  fieri  sacramentum,  dis- 
putatur; cseterum  hodie,  in  tali  casu  adest  impedimentum 
dirimens.  — Si  vero  conjuges  infideles  recipiant  Baptismum, 
an,  eo  superveniente,  matrimonium  antea  contractum  fiat  sa- 
cramentum, iterum  disputatur  : certum  tamen  est,  illud  fieri 
indissolubile.  — r Si  ambo  contrahentes  sint  baptizati,  alter- 
utra autem  pars  fuerit  acatholica,  sacramentum  conficitur  ; 
at  hujusmodi  Matrimonium,  licet  validum,  est  illicitum, 
nisi  dispensetur. 

50.  Q.  6°  Quandonam  Matrimonii  sacramentum  est  institu- 
tum?— R.  Incertum  est.  i)  Alii  existimant  illud  institutum 


(1)  Gf.  S.  Thom.  Supplem.  q.  42,  art.  5,  ad  2. 

j(2)  Conf.  Tom.  I,  tract.  5,  De  Deo,  cap.  II.  Q.  2°,  n.  68. 

e§se  in  nuptiis  Cana,  Joan.  II;  et  innituntur  verbis  Concilii 
Ephesini,  dicentis:  Christum  dispensatorie  ipsis  tunc  bene- 
dixisse nuptiis,  quum  in  Cana  Galilaeae,  cum  sanctis  vocatus  Apo- 
stolis, adesse  dignatus  est.  — 2)  Alii,  cum  Christus  Matrimonii 
indissolubilitatem  stabilivit.  Matth.  XIX,  6.  — 3)  Alii  demum, 
post  resurrectionem,  quo  tempore  Dominus  cum  discipulis 
suis  conversatus  est,  loquens  de  regno  Dei.  Act.  I,  3. 

51.  Q.  7°  An  Matrimonium  lege  praeceptum  (i)  est , aut  virgi- 
nitati praeferendum?  — R.  i)  Admittendum  est  praeceptum 
naturale,  obligans  communitatem  humani  generis  generatim, 
ut  per  matrimonium  conservationi  speciei  provideatur,  nul- 
lum tamen  hominem  in  particulari  (2)  per  se  obligans.  Positi- 
vum vero  praeceptum  nullum  exstat  sub  L.  N.,  neque  proba- 
bilius exstitit  sub  Vetere. 

52.  2)  Dogma  fidei  est,  Tridentini  can.  10  definitum,  vir- 
ginitatem meliorem  esse  statu  conjugali.  Etenim  dicentibus 
discipulis, Matth.  XIX,  10:  Si  ita  est  causa  hominis  cum  uxore , 
non  expedit  nubere ; respondit  Dominus:  Non  omnes  capiunt 
verbum  istud,  sed  quibus  datum  est.  Cf.  I,  Cor.  VII.  — Inde 
SS.  PP.  tam  praeclaris  laudibus  virginitatem  extollunt.  Non 
meum  est  illud,  inquit  S.  Ambrosius,  quoniam  qui  non  nubent 
neque  nubentur,  erunt  sicut  angeli  Dei  in  coelo.. ; Quis  neget  hanc 
vitam  fluxisse  de  coelo,  quam  non  facile  invenimus  in  terris , nisi 
postquam  Deus  in  haec  terreni  corporis  membra  descendit?. . . Tunc 


toto  orbe , diffusus  corporibus  humanis , miae  coelestis  usus  mole-  na 

. r ..  . , . . 

vit.  Lib.  1 de  virgimt.xn^—^  — ^ ■ 

t)E  MINISTRO,  MATERIA  ET  FORMA  MATRIMONII. 


53.  Licet  omnes  Theologi  consentiant,  Matrimonii  sacra- 
mentum, non  minus  quam  Ordinem,  debitis  materia,  forma 
et  ministro,  in  Ecclesia  administrari  ; in  determinando 
tamen  quae  sint  praecise  partes  seu  causae  hujusmodi,  non  ita 
concordant.  Ha3C  porro  tota  quaestio  ab  alia  pendet,  quam 


(1)  Matrimonium  esse  honestum  in  se,  quod  adversus  Gnosticos  et  Pri- 
scillianistas  definivit  Ecclesia,  ex  eo  evidenter  patet,  quod  sit  a Deo  insti- 
tutum, et  a Christo  ad  sacramenti  dignitatem  elevatum. 

praemisimus  (i),  de  matrimonialis  contractus  et  sacramenti 
inseparabilitate;  quare,  inseparabilitate  hac  perspecta,  facile 
quoque  intelligetur,  quid  de  ministro,  materia  et  forma  Ma- 
trimonii censendum  sit. 


QUiESTIONES. 

1°  Quis  est  minister  Matrimonii?  — 2 0 Qucenam  ejusdem  sacramenti 
materia  et  forma  ? — 5°  Quinam  effectus  ? 

54.  qiler.  1°  Quis  est  Matrimonii  minister?  — R.  Duplex 
praecipue  datur  sententia : altera  tradit,  ministros  esse  con- 
trahentes, qui  hoc  ipso  quod  contractum  perficiunt,  sacra- 
mentum sibi  ipsi  administrent,  sacerdotis  benedictione 
solummodo  Matrimonium  confirmante;  — altera,  quam  Mel- 
cliior  Cano  praicipue  propugnavit,  asserit  ministrum  esse 
sacerdotem. 

55.  Prior  sententia,  quae  semper  inter  TT.  et  Canonistas 
fuit  communior,  hodie  a primariis  Auctoribus  (2)  certa  voca- 

, tur.  Nec  immerito,  si  rationum  gravitas  perpendatur.  Pro- 
‘a^^Jbatur  enim,  i)  ex  Cone.  Flor,  dicente:  Causa  efficiens  Matri- 
^o-^^jmonii  est  reg\dariter  mutuus  consensus , per  verba  de  praesenti 
expressus ; atqui  mutuum  consensum  ponunt  contrahentes  ; 
ergo  ipsi  ponunt  causam  efficientem,  adeoque  ipsi  efficiunt 
Matrimonii  sacramentum  : ac  proinde  sunt  ministri.  2)  Ex 
Trid.  cap.  I de  reform.  Matrimonii , ubi  Concilium  permittit, 
verba  benedictionis  nuptialis  varia  usurpari,  pro  cujusque 
provinciae  ritu ; quod  non  permisisset,  si  illa  verba  essent 
forma  a sacerdote  tanquam  ministro  proferenda.  3)  Ex  eo 
quod  Matrimonium  clandestinum,  sine  sacerdote  contra- 
ctum, et  olim  fuit,  et  hodiedum,  in  certis  locis,  est  validum, 
adeoque  verum  sacramentum.  4)  Ex  auctoritate  S.  ThomSe: 
Verba , inquit,  quibus  consensus  matrimonialis  exprimitur , sunt 
forma  hujus  sacramenti,  non  autem  benedictio  sacerdotis,  quae  est 
quoddam  sacramentale  (3).  — 5)  Ex  auctoritate  Benedicti  XIV, 
qui  scribit  (4),  hujus  sacramenti  materiam  esse  mutuam  corpo- 

(1)  Art.  praeced.  n.44seqq.  — (2)  S.  Alph.  de  Lig.  n.  897  ; Perrone,  Dc 
Matrimonio  cliristiano , tom  1,  p.  175.  — (3)  Supplem.  q.  42,  art.  J ad  1. 
Cf.  in  4,  dist.  26,  q.  2,  art.  1 ad  1,  et  art.  3 ad  2. 

(4)  Brevi,  Paucis  abhinc,  ad  Ep.  Goanum. 

rum  traditionem , verbis  ac  nutibus  assensum  exprimentibus ; et 
mutuam  acceptationem , formam . 6)  Demum  ex  natura  sacra- 
menti : qua3  physice  considerata  consistit,  et  quidem,  juxta 
probabiliorem  sententiam,  simpliciter  atque  praecise,  in  ipso 
contractu  matrimoniali  valido:  hic  autem  a solis  contrahen- 
tibus efficitur. 

56.  Q.  2°  Quaenam  est  Matrimonii  materia  et  forma?  — R. 
i)  Materia  remota  sunt  corpora  contrahentium,  vel  mutuum 
in  ea  dominium,  in  ordine  ad  usum  conjugalem:  quod  est 
ipsum  objectum  contractus. 

57.  2)  Circa  materiam  proximam  et  formam,  sententiae  di- 
viduntur, sicut  in  quaestione  de  ministro,  a qua  dependent.  — 
Qui  opinantur  sacerdotem  esse  ministrum,  statuunt  materiam 
proximam  esse  contractum,  formam  autem,  sacerdotis  bene- 
dictionem, his  fere  verbis  expressam  : Ego  vos  in  Matrimo- 
nium conjungo , in  nomine  Patris  et  Filii  et  Spiritus  S.  — Qui 
vero  dicunt  ministros  esse  ipsos  contrahentes,  communiu>s 
docent,  materiam  et  formam  contineri  in  contractu  expresso 
verbis,  vel  formaliter  vel  aequivalenter  talibus  (i);  eumque  ha- 
bere rationem  materiae,  quatenus  significat  mutuam  traditio- 


nem juris  in  corpora  ; f°rm8^^Qjquateniis 
tionem  illius  juris  enuntiatT-tS^^SL- 


58.  Q.  3°  Quinam  sunt  Matrimonii  effectus? — R.  1°  Matri 
monii,  ut  est  contractus,  effectus  sunt:  \)  vinculum  indisso- 
lubile, 2)  dominium  mutuum  corporis  in  ordine  ad  actum 
conjugalem,  3)  obligatio  mutua  fidelitatis,  4)  obligatio  prolem 
recte  educandi,  5)  obligatio  cohabitationis  et  mutui  adjuto> 


rn 


59.  2°  Matrimonii,  ut  est  sacramentum,  effectus  sunt : 
\)  Augmentum  gratiae  sanctificantis,  2)  gratiae  actuales  (2), 
opportuno  tempore  dandae,  ad  conjugalem  amorem  confir- 
mandum, ad  refraenandam  libidinem,  ad  mutua  onera  sup- 
portanda, ad  mutuam  fidelitatem  servandam,  ad  prolem  bene 
educandam  et 
carum  et  mor 
et  patientiae  augmentum. 


gubernandam  familiam ; 3)  virtutum 

ilium,  praecipue '^cMnf^s,  pTeSti^ffaelital^ 


(1)  Cfr  supra,  tract.  De  Sacram,  in  gen.,  n.  60. 
l2)  Cfr  supra.  De  Sacr.  in  gen.  n.  160. 

DE  MATRIMONII  PROPRIETATIBUS 


60.  Matrimonii  Christianorum  praecipuae  proprietates  sunt 
duae : Unitas  et  Indissolubilitas ; unde  duo  articuli : 

Articulus  I,  de  unitate  Matrimonii. 

Articulus  II,  de  indissolubilitate  Matrimonii. 

ARTICULUS  I. 

DE  UNITATE  MATRIMONII. 

61.  Unitas  Matrimonii  est  conjunctio  unius  viri  cum  una 

muliere , ut  in  primaeva  institutione  factum  est.  — Unitati  ad- 
versantur polyandria  et  polygamia , non  quidem  successiva, 
quod  olim  perperam  Montanistae  dixerunt,  sed  simulta- 
nea.  ' 

Propositio,  de  monogamia  Evangclica . 

Quaestiones,  de  polygamia. 

PROPOSITIO  I. 

In  nova  Lege  polygamia  est  jure  divino  prohibita . 

62.  De  fide , ex  Trid.  Sess.  24,  can.  2. 

63.  prob.  1°  Pharisaeis  interrogantibus*  utrum  liceret  ho- 
mini uxorem  dimittere  quacumque  ex  causa?  respondit  Chri- 
stus : Non  legistis , quia  qui  fecit  hominem  ab  initio,  masculum 
et  feminam  fecit  eos?  et  dixit:  Propter  hoc  dimittet  homo  patrem 
et  matrem , et  adhaerebit  uxori  suae , et  erunt  duo  (non  tres  aut 
plures)  in  carne  una.  Itaque  jam  non  sunt  duo , sed  una  caro. 
Quod  ergo  Deus  conjunxit , homo  non  separet.  Matth.  XIX,  4 
seqq.  Quibus  verbis  Dominus  matrimonii  unitatem  revocat  ad 
primaevam  institutionem.  — Quicumque  dimiserit  uxorem 
suam , et  aliam  duxerit , adulterium  committit  super  eam.  Mare. 
X,  11.  — Omnis  qui  dimittit  uxorem  suam , et  alteram  ducit , 

moechatur ; et  qui  dimissam  a viro  ducit , moechatur . Luc  XVI,  18. 
— Apostolus  idem  docet:  Mulier , vivente  viro , vocabitur  adul- 
tera, si  fuerit  cum  alio  viro.  Rom.  VII.  3.—  Mulier  alligata  est 
legi  quanto  tempore  vir  ejus  vivit.  I Cor  VII,  39. 

64.  2°  S.  Ambrosius:  Non  licet  tibi  uxore  vivente  aliam  du- 
cere: nam  et  aliam  quaerere,  cum  habeas  tuam,  crimen  est  adul- 
terii. De  Abraham.  1.  I,  cap.  7. — Innocentius  I:  De  his  etiam 
requisivit  dilectio  tua,  qui  interveniente  repudio  alii  se  matrimo- 
nio copularunt:  quos  in  utraque  parte  adulteros  esse  manifestum 
est.  Epist.  ad  Exuper.  Tolos.  c.  6.  Labb. — S.  Chrysostomus: 
Christus  adveniens  et  virtutem  in  hominibus plan  tans, angelosque, 
ut  ita  dicam,  ex  hominibus  faciens,  omnem  illam  veterem  consue- 
tudinem (habendi  duas  vel  plures  uxores)  abolevit.  Homil.  56 
in  Gen.  n.  3.  Edit.  Maur.  t.  4,  pag.  542. 

65.  3°  Quando  Lutherus,  Melanchthon  et  Bucerus,  an.  1539, 
Philippo  Hassiae  Landgravio  divortium  a legitima  uxore,  et 
novas  nuptias  permiserunt,  totus  Christianus  orbis  exhor- 
ruit. 


QUESTIONES. 

1°  Quid  dicendum  de  polygamia  ? — 2°  An  polygamia  successiva  est 
illicita  Christianis  ? 

66.  QU/ER.  1°  Quid  dicendum  de  polygamia? — R.  Quaestio 
est  de  pluralitate  simultanea  uxorum  ; nam  de  pluralitate 
virorum,  seu  polyandria,  non  est  quod  quaeratur.  Haec  enim  a 
natura  aperte  reprobatur,  utpote  primario  Matrimonii  fini, 
i.  e.  procreationi  et  debitae  educationi  prolis  repugnans  : 
quare  prostitutio,  ad  quam  polyandria  reducitur,  omni  tem- 
pore ut  infamis  et  flagitiosa  fuit  habita. 

67.  Polygamia  considerari  potest  respectu  legis  naturae  et 
respectu  legis  positivae.  Quod  atlinet  ad  primum,  TT.  com- 
muniter sentiunt,  cum  S.  Thoma  (i),  polygamiam  non  esse 
contrariam  primario  Matrimonii  fini ; adeoque  non  intrinsece 
malam,  nec  absolute  praeceptis  naturae  prohibitam  ; eam  ta- 
men adversari  secundariis  conjugii  finibus,  cujusmodi  sunt 
pax,  tranquillitas,  mutua  obsequia,  etc. ; adeoque  esse  pro- 


(1)  Supplem.  q.  6o,  art.  1. 


yT^UZ- U^C^r  jA^<  a 
432  TRACT.  XVII.  DE  MATRIMONIO. 

hibitam,  ut  contariam  juri  naturae  secundario,  in  quo  solus 
Deus  dispensare  possit. 

68.  Respectu  legis  positivae,  polygamia  divinitus  prohi- 
bita fuit,  in  primaeva  Matrimonii  institutione  ut  patet  ex 
verbis,  quae  Adamus  divini  Spiritus  instinctu  pronuntiavit, 
cum  dixit :...  Relinquet  homo  patrem  suum  et  matrem , et  ad- 
haerebit uxori  su^e,  et  erunt  duo  in  carne  una  (l).  — Postmo- 
dum  in  hac  lege  divinitus  dispensatum  fuisse  constat,  tum 
exemplis  Abrahami,  Jacobi,  Davidis,  quibus  plures  uxores 
habere  licuit;  tum  ipsa  lege  Mosaica,  Deut  XXIV,  1 5.  Imo 
eam  dispensationem  ad  gentiles  fuisse  extensam,  commu 
nior  sententia  docet.  — Erat  autem  haec  dispensatio  im- 
perfectum quiddam,  Evangelica  perfectione  tollendum. 

69.  Quare  omnis  id  genus  dispensatio  in  N.  L.  cessavit. 
Sublata  namque  est  polygamia  in  toto  terrarum  orbe,  quando 
Matrimonium  ad  institutionem  primaevam  a Christo  est  revo- 
catum (2).  Hinc  sequitur,  gentilem  polygamum  non  habere 
uxorem  legitimam  nisi  unam,  eam  nempe  quam  primam 
duxerit  : reliquae  concubinae  sunt.  Quare  si  ad  fidem  con- 
vertatur, primam  illam  uxorem  legitimam  retinere  per  se 
debet,  ut  expresse  docet  Innocentius  III,  cap.  Gaudemus  de 
Divortiis.  — Dixi  perse;  nam  fieri  potest  ut  liceat  ipsi  e 
mulieribus  suis  unam  eligere,  quam  velit : i)  si  cum  nulla 
ex  illis  contraxit  matrimonium  verum,  sed  tantum  usus  est 
earum  contubernio  et  concubinatu,  quae  res  gentilibus  est 
frequentissima;  aut  etiam,  si  de  veritate  hujusmodi  matri- 
monii rationabiliter  dubitatur.  2)  Si  Sedes  apostolica  ex  gravi 
causa  illud  matrimonium  dissolvat:  quae  potestas  solvendi 
matrimonium  etiam  consummatum  infidelium,  S.  Sedi  a 
multis  probabiliter  asseritur;  imo  exercita  fuisse  videtur  a 
S.  Pio  V,  Constit.  Romani  Pontificis , et  a Gregorio  XIII,  Con- 
stit.  Quoniam  saepe  contingit  (3). 

70.  Q.  2°  An  polygamia  successiva  est  illicita  Christianis? — 
R.  Hanc  nequaquam  esse  illicitam,  Ecclesia  olim  contra 


(i)  Cf.  Trid.  cap.  deMatrim. — (2)  Cfr  Lessius,  de  Matrim.  c.  i,  dub.  7,  et 
c.  5,  dub.  3.  — (3)  Hujusmodi  praxim  respectu  infidelium,  ut  nempe  ille 
qui  ad  fidem  convertitur,  inter  concubinas  suas  eligat  unam,  quam  vo- 
luerit, in  conjugem  : hanc,  inquam,  praxim  tutam  esse,  constat  responsa 

Montanistas  et  Novatianos  testata  est.  Idem  docet  Eugenius 
IV,  et  cum  eo  Cone.  Flor.,  in  decreto  pro  Jacobitis  : Decla- 
ramus, non  solum  secundas  nuptias , sed  etiam  tertias  et  quartas 
et  ulteriores , si  aliquod  impedimentum  non  obstat , licite  contrahi 
posse.  — Quod  etiam  luculenter  docet  Scriptura  : Si  mortuus 
fuerit  vir  ejus , liberata  est  a lege  viri , ut  non  sit  adultera  si 
fuerit  cum  alio  viro.  Rom.  VII,  2.  Item  I Cor.  VII,  39. 

71.  Attamen  Ecclesia  semper  viduitatem  honore  prose- 
cuta est,  secundas  vero  nuptias  habuit  pro  re,  quae  hominem 
Christianum  minus  deceat,  quasi  intemperantiae  et  incon- 
tinentiae sit  indicium.  Unde  per  jus  canonicum  excluduntur 
e clero  bigami,  et  bigamia  tanquam  irregularitas  habetur, 
quod  constat  ex  titulo  de  Bigamis.  — Ut  haec  severitas 
disciplinae,  atque  Patrum  dicta  duriora  de  bigamia  recte 
intelligantur,  meminisse  oportet,  quanta  esset  inter  gentiles 
depravatio  ac  in  Matrimoniis  licentia.  Seneca  (i)  dicit,  adul- 
terium esse  sponsalia  secundarum  nuptiarum;  ita  ut  secundae 
nuptiae  vulgo  essent  vel  adulterae,  vel  in  adulterio  fundatae. 
Ideo  severitate  opus  fuit,  ut  Christiani  inter  gentiles  casti- 
tatem Matrimonii  docerentur. 

ARTICULUS  II. 

DE  1NDISS0LUBJLITATE  MATRIMONII. 

72.  Distinguenda  est  indissolubilitas  Matrimonii  ah  unitate. 
Posset  enim  Matrimonium  esse  unum,  nec  tamen  indissolu- 
bile, et  vice  versa.  Indissolubilitas  Matrimonii  est  ejusdem 
perpetua  firmitas,  qua  fit,  ut  non,  sicut  alii  contractus,  vel 
ad  tempus  iniri,  vel,  postquam  initum  fuerit,  contrahen- 
tium voluntate  solvi  possit. 

73.  Indissolubilitati  adversatur  solutio.  Solutio  distin- 
guitur duplex  : perfecta , quoad  vinculum  ; et  imperfecta , 
quoad  torum,  manente  vinculo,  quae  potius  dici  solet  sepa- 
ratio. 

74.  Quod  spectat  ad  solutionem  quoad  vinculum,  distin- 
guitur Matrimonium  legitimum , Matrimonium  ratum  et 

Urbani  VIII  ad  P Joannem  de  Lugo,  postmodum  Cardinalem,  an.  1629. Vi- 
desis  Cordara  Hist.  Soc.  Jesu,  p.  6, 1.  14,  n.  239-242. — (I)  De  benef.  cap.  9. 

Matrimonium  consummatum;  quae  tria  distant  inter  se  perfe- 
ctionis et  firmitatis  gradu. 

75.  Matrimonium  quod  legitimum , praecise  tale,  seu  verum 
nuncupatur,  illud  est,  quod  ab  infidelibus  contrahitur,  et 
nulla  lege  irritatur.  Hoc  solvi  posse,  inter  omnes  Catholicos 
convenit. 

76.  Matrimonium  duntaxat  ratum , illud  est,  quod  inter 
baptizatos  contractum,  necdum  usu  consummatum  est.  Hoc 
potest  dissolvi,  tum  per  solemnem  Religionis  professionem, 
tum  etiam  per  Romani  Pontificis  dispensationem  (\). 

77.  Matrimonium  inter  baptizatos  usu  consummatum , nun- 
quam, nisi  mors  alterius  partis  interveniat,  quoad  vinculum 
dissolvi  potest.  Potest  autem  quandoque,  quoad  torum  et 
cohabitationem,  divortium  fieri. 


Propositio,  de  indissolubilitate. 


'Lo^ts 


Vinculum  Matrimonii  Christianorum  consummati  est  omnino 
indissolubile. 


78.  Propositio  est  fide  certa , non  autem  sub  anathemate 
definita,  ut  patet  ex  verbis  canonis  7,  ejusd.  Sess.  24  Trid.  (2). 

79.  Dicitur  : omnino  indissolubile , hoc  est,  nulla  ex  ratione, 
ne  ob  adulterii  quidem  causam,  divortium  fieri  potest  in 
ordine  ad  secundas  nuptias ; quia  vinculum  prioris  Matri- 
monii integrum  perdurat. 

80.  Statuitur  haec  assertio  contra  Protestantes,  et  etiam 
contra  Launoium,  qui  saeculo  XVII,  in  opere  De  regia  in 
Matrimonium  potestate , Protestanlium  placita  tueri  conatus 
est.  — Perstringit  etiam  Graecos,  apud  quos  jam  dudum,  in 
hac  materia,  error  saltem  practicus  inolevit. 

81.  prob.  1°  Quod  Deus  conjunxit  homo  non  separet...  Qui- 
cumque dimiserit  uxorem  suam,  et  aliam  duxerit , adulterium 
committit  super  eam.  Mare.  X,  9 et  11 . Cfr.  Matth.  V,  32  et  XIX,  9; 


(1)  Cf.  supra,  Doctrina  cathol.  n.  43;  et  infra  n.  93. 

(2)  Hunc  canonemnon  disciplinarem  sed  doctrinalem  esse,  ostendit  Ros- 
kovany.  De  Matrimonio  in  Ecclesia  cathol.,  tom.  2,  cap.  4,  § 468  et  prae» 
ced. 

Luc.  XVI,  18;  Rom.  VII,  2 et  3;  I Cor.  VII,  10  et  11.  Haec 
verba  Apostoli , ait  Augustinus  (i),  toties  repetita , toties  incul- 
cata, vera  sunt , viva  sunt , sana  p/ana  sunt.  Licite  itaque 
dimittitur  conjux  ob  causam  fornicationis ; sed  non  carebit  illo 
vinculo , etiamsi  nunquam  reconcilietur  viro;  carebit  autem , si 
mortuus  fuerit  vir  ejus. 

82.  2°  Traditione  utriusque  Ecclesiae.  Praeter  laudatum 
jam  Augustinum,  unum  adhuc  ex  Latinis  citabo  Tertul- 
lianum. Hic,  licet  quaedam  de  hac  re  obscurius  dixerit,  in 
lib.  de  Monogamia,  cap.  2,  diserte  scribit  : Per  mortem  . 
utique , non  per  repudium  solvi  Matrimonium ; quia  repudiatis 
non  permitteret  Apostolus  nubere  adversus  pristinum  praeceptum. 
— Innocentii  I testimonium,  in  responsione  ad  Exuperium 
Tolosanum,  supra  allegavimus  (2). 

83.  Nec  multo  minus  aperta  sunt  testimonia  Patrum  grae- 
corum,  quidquid  Graeci  recentiores  ad  fulciendum  errorem 
suum  disputent.  Exempli  loco  sint  Clemens  Alex,  et  Chry- 
sostomus.  Prior,  lib.  2.  Strom.  in  fine,  ait  : Quod  Scriptura 
nec  a conjugio  unquam  permittit  discedere , legem  aperte  consti- 
tuit :Non  dimittes  uxorem , praeterquam  ob  fornicationem.  Adul- 
terium autem  existimat  conjungi  Matrimonio , vivo  altero  ex 
separatis.  En  separatio  a toro  pronuntiata,  firmo  manente 
vinculo  conjugali.  — S.  Chrysostomus  : Hic , quod  alienam 
ducat , moechus  et  ipse  fit.  Ne  mihi  enim  dicas  : ille  ejecit ; nam 
ejecta  adhuc  manet  ejicientis  uxor.  Homil.  17  in  Matth. 
n.  4 (3). 

84.  3°  Ratio  suffragatur,  i)  Matrimonium  fidelium  est 
signum  conjunctionis  Christi  cum  Ecclesia;  ergo  arctissimum 
vinculum  ac  indissolubile»  sit  oportet.  2)  Divortium  quoad 
vinculum  est  maximel exitiale  liberis,  qui,  a patre  aut  matre 
adhuc  vivente  separati,  a teneris  discunt  odisse,  quos  vene- 
rari et  amare  natura  jubet;  atqui  tantus  defectus  cum  perfe- 
ctione Evangelicse  legis  nequaquam  videtur  posse  constare. 

3)  Labefactata  semel  conjugii  firmitate,  infinitis  repudiis  cum 
horrenda  morum  dissolutione  via  sterneretur,  sicut  apud 
Protestantes  videre  est;  atqui  iterum  perfectio  Evangelicae 

(I ) De  adult.  conjugiis , 1.  2,  c.  5.  — (2)  Propos.  de  monogamia  Evangcl. 
n.  64. — (3,  Cfr  Klee,  Hist.  des  dogmes , t.  2,  chap.  6. 

legis  tantum  defectum  videtur  excludere.  4)  Si  in  casu  *adul- 
terii  solveretur  conjugii  vinculum,  ingens  istud  foret  sce- 
leris incitamentum;  quod  iterum  Evangelico  spiritui  ad- 
versatur. 

QUAESTIONES. 

1°  Quomodo  interpretanda  sunt  verba  Malth.  V,  52  et  XIX , 9 ? — 
2°  Undcnam  Matrimonii  indissolubili tas  exoritur  ? - 3°  Qucenam 
est  Cnecorum  doctrina  et  praxis , quoad  indissolubilitatem  Matri- 
monii in  casu  adulterii  ? — 4°  Qucenam  repudia  fiebant  in  Lege 
veteri  ? — 5°  Qucenam  est  solutio  Matrimonii  in  casu  Apostoli  ? 
— 6°  Quando  Matrimonium  ratum  sed  non  consummatum  solvi  po- 
test? 

85.  qiler.  1°  Quomodo  interpretanda  verba  Matth.  V,  32  et 
XIX,  9?  — R.  Legimus  apud  Matth.  V,  32  : Omnis  qui  dimi- 
serit uxorem  suam , excepta  fornicationis  causa,  facit  eam  moe- 
chari, et  qui  dimissam  duxerit  adulterat.  Et  XIX,  9 : Quicumque 
dimiserit  uxorem  suam , nisi  ob  fornicationem,  et  aliam  duxerit 
moechatur ; et  qui  dimissam  duxerit , moechatur.  Horum  verbo- 
rum, in  quibus  clausula  de  fornicatione  praecipuam  faces- 
sit difficultatem,  tres  dantur  interpretationes  probabiles. 
Juxta  lam,  Christus  ad  sensum  quaestionis  ei  propositae  : an 
in  lege  Mosaica  liceret  dimittere  uxorem?  respondet ; Per- 
misit vobis  Moyses,  in  casu  adulterii  tantum , dimittere  uxorem 
et  aliam  ducere.  Ita  ut  clausula  restringenda  sit  ad  legem 
Moysi. 

86.  Juxta  2am,  dividenda  est  responsio  Christi  in  duas  par- 
tes, unam  ad  Judaeos  : Quicumque  dimiserit  uxorem  suam , 
excepto  casu  adulterii , moechiae  reus  est;  — alteram  ad  disci- 
pulos in  domo,  Mare.  X.  10  : Et  qui  alteram  duxerit,  etiamsi 
haec  dimissa  sit, moechatur ; ita  ut  prior  responsionis  pars  prae* 
cisiva  tantum  sit,  non  negativa  : videlicet  praescindat  ab 
affirmanda  Matrimonii  indissolubilitate  in  casu  adulterii, 
non  tamen  eam  neget ; altera  vero  pars  indissolubilitatem 
affirmet. 

87.  Juxta  3 m,  clausula  nisi  ob  fornicationem,  referenda 
tantum  est  ad  dimissionem,  seu  primum  enuntiationis  mem- 
brum ; ita  ul  sensus  sit  : Quicumque  dimiserit  uxorem  suam 

( quod  non  licet  nisi  ob  fornicationem),  et  aliam  duxerit  (priore* 
vivente^sive  haec  sit , aut  non  sit  adultera ),  moechatur . 

88.  Jam  vero,  quaecumque  ex  his  tribus  interpretationibus 
admittatur,  ratum  manet,  Christum  indissolubilitati  Matri- 
monialis vinculi,  pro  adulterii  casu,  non  derogasse. 

89.  Q.  2°  Quo  jure  matrimonii  indissolubilitas  firmatur?  — 
R.  i)  Certum  est,  Matrimonium  consummatum  Baptizatorum 
esse  indissolubile  jure  divino  positivo,  ut  modo  demonstra- 
tum est.  Plena  autem  firmitas  vinculi,  juxta  S.  Augustinum, ex 
ratione  sacramenti  oritur. — De  Matrimonio  fidelium  tantum 
rato  idem  censendum,  contra  Medina,  qui  putat  illud  esse 
sola  lege  Ecclesiastica  indissolubile.  2)  An  Matrimonium, 
saltem  consummatum , sit  indissolubile  jure  naturae  nec  ne, 
disputatur.  Illud  videtur  certum,  saltem  non  de  jure  naturae 
primario  indissolubile  esse  : secus  enim  nec  ab  ipso  Deo  so- 
lutum unquam  fuisset  : cum  tamen,  uti  communius  censent, 
repudiis,  in  V.  L.  fieri  solitis  ipsum  Matrimonii  vinculum 
solveretur;  idemque  in  N.  L.  solvatur  in  casu,  cujus  meminit 
Apostolus,  ut  infra  dicemus  (i). 

90.  Q.  3°  Quaenam  est  Graecorum  doctrina  et  pr axis,  quoad 
indissolubilitatem  Matrimonii  in  casu  adulterii? — R.  Ecclesiae 
graecae,  hac  in  re,  doctrina  non  differt  a doctrina  Ecclesiae 
latinae;  differt  autem  praxis.  — Etenim  Graeci,  non  tantum 
schismatici,  sed  etiam  non  raro  uniti,  ob  causam  adulterii 
novas  iniri  nuptias  permittunt,  antiquam  consuetudinem 
seu  abusum  sequentes.  Quae  consuetudo  iis  temporibus  ori- 
ginem sumpsisse  videtur,  quibus  Ecclesia  graeca  mores  suos 
ad  Imperatorum  decreta  conformare  coepit;  saeculo  autem 
VIII,  sub  Constantino  VI,  Irenes  filio  (790),  se  prodidit 
manifestius;  at  post  Photii  et  Cerularii  schisma  praecipue 
invaluit. 

91.  Ita  agunt  Graeci ; non  tamen  ita  credunt,  sibimetipsis 
insigniter  contradicentes.  Licet  enim  abusum  suum  Scriptu- 
rae et  Patrum  suffragio  cohonestare  tentaverint;  nunquam 
cum  ut  certam  Evangelii  doctrinam  habuerunt,  sed  potius  ut 
praxim,  vi  consuetudinis  magis  quam  fidei  documentis,  quo- 
modocumque legitimam. 

(i)  Quser.  5°  n.  94.  Cf.  Bellarm.  DeMatrim.  lib.  1. 

92.  Neque  tamen  praxim  hujusmodi  spectarunt  ut  mere 
disciplinarem  : sed,  confitentes  rem  esse  positiva  Evangelii 
lege  determinatam,  veritatem  in  injustitia,  i.  e.  in  oblivione 
et  obscuritate  detinuerunt,  ut  morum  corruptelae  indulge- 
rent.  Hoc  manifestum  fit, — i)  ex  Constitutionibus  pontificiis, 
tum  Clementis  VIII,  1595,  in  instructione  pro  Italo* Graecis, 
quam  Benedictus  XIV  confirmavit  in  Constit.  Etsi  pastoralis, 
26  Maii  1742;  tum  Urbani  VIII,  in  Professione  fidei  quam 
Orientalibus  praescripsit,  1640. — 2)  Ex  responsis  Jeremiae,  CP. 
Patriarchae  schismatici,  ad  Lutheranos  an.  1578  datis  (i).  — 
3)  Ex  Decreto  Eugenii  IV  pro  Armenis. — 4)  Ex  agendi  ratione 
Graecorum  et  Latinorum,  tum  ante  unionem  in  Concilio  Flor., 
tum  postea.  — 5)  Ex  agendi  ratione  eorum,  qui  schismatis 
auctores  exstitere  saeculo  IX.  — 6)  Ex  fide  Graecorum  Patrum, 
qui  cum  Latinis  eamdem  doctrinam  evangelicam  et  aposto- 
licam  profitentur,  circa  indissolubilitatem  Matrimonii,  etiam 
in  casu  adulterii  (2). 

93.  Q.  4°  Queenam  in  Lege  veteri  repudia  jiebant  ? — R.  Ante 
diluvium,  nulla  de  divortio  aut  repudio  mentio  occurrit; 
prima  apparet  in  lege  Mosaica,  Deut.  XXIV.  — Probabilius 
videtur,  Matrimonium,  facto  repudio,  quoad  ipsum  vincu- 
lum fuisse  solutum  ; repudium  vero,  non  ut  minus  malum 
toleratum,  sed  ut  aliquid  minus  perfectum  fuisse  permis- 
sum ; nec  libellum  repudii  potuisse  scribi  pro  libitu,  sed 
tantum  propter  foeditatem ; ut  Deut.  textus  habet,  vel,  ut  Ter- 
tullianus interpretatur,  propter  impudicum  negotium.  — Post 
captivitatem  Babylonicam,  et  imprimis  post  Romanorum 
adventum  et  sub  Herodis  regimine,  levissima,  imo  quacum- 
que de  causa,  apud  Judaeos  dabatur  libellus  repudii ; quin, 
ipsae  uxores  maritos  repudiabant.  Ad  hanc  sane  licentiam 
contulerat  influxus  Romanorum,  inter  quos  tunc  temporis 
abusus  ille  omnino  vigebat;  cum  tamen,  teste  Tertulliano  (3), 
per  sexcentos  annos  ab  Urbe  condita,  nullum  exemplum 
repudii  dedissent. 

(t)  Cf.  Roskovany,  op.  cit.  tom.  2,  cap.2,  § 164  seqq.— Sehelstrate,  Acta 
orientalis  Eccl.  contra  Lutheranos. 

(2)  Cf.  Perrone,  Ue  Matrim.  christ .,  tona.  3,  sect.  2,  cap.  4. 

(3 ) Apologet,  cap.  6. 

94.  Q.  5°  Quaenam  est  solutio  Matrimonii  in  casu  apostoli? 
— R.  Est  illa,  quae,  in  favorem  fidei  concessa,  promulgatur 
ab  Apostolo,  I,  Cor.  VII,  12  seqq.,  scribente  : Caeleris  ego  dico , 
non  Dominus...  Si  qua  mulier  fidelis  habet  virum  infidelem , et 
hic  consentit  habitare  cum  illa , non  dimittat  virum...  Quod  si 
infidelis  discedit , discedat : non  enim  servituti  subjectus  est  fra- 
ter aut  soror  in  hujusmodi  : in  pace  autem  vocavit  nos  Deus. 
Ex  quibus  verbis  haec  eruitur  propositio  : Matrimonium,  ab 
infidelibus  legitime  contractum,  dissolvi  potest  quoad  vincu- 
lum, si,  alterutro  conjuge  ad  fidem  converso,  nolit  alter  cum 
eo  pacifice  vivere,  vel  non  consentiat  cohabitare  sine  contu- 
melia Creatoris. — At  fieri  potest,  ut  conjux  infidelis  pacifice 
cohabitare  velit  : in  quo  casu,  an  conjux  fidelis  valide  ad  no- 
vas nuptias  transire  possit,  inter  DD.  disputatur  cum  Apostoli 
verba  : Non  dimittat , ab  aliis  ut  praeceptum,  ab  aliis  vero  ut 
consilium  accipiantur  (i). 

95.  Q.  6°  Quando  Matrimonium  ratum  sed  non  consumma- 
tum solvi  potest? — R.  In  duplici  casu  : t)  per  solemnem  Reli- 
gionis professionem  alterius  conjugum ; 2)  per  dispensationem 
Summi  Pontificis.  Primum  de  fide  est,  ex  Trid.,  Sess.  24, 
can.  6;  alterum  pro  certo  teneri  debet,  juxta  doctrinam  Be- 
nedicti XIV,  quaest.  546,  n.  36  (2). 

(1)  Cfr  Lessius,  De  Matrim.  c.5,  dub  4,  5.  — Bened.  XIV,  De  Syn.  I.  13, 
c.  21,  d.  1.— De  caetero  probabile  est,  posse  tale  Matrimonium  abAposto- 
lica  Sede  dissolvi,  ut  pars  ad  fidem  conversa  alias  nuptias  iuire  valeat. 
Cf.  supra,  art.  1,  n.  69. 

(2)  Cfr  Perrone,  De  Matrim.  christiano,  tom.  3,  sect.  2,  cap.  6. 

96.  Quaestio  de  impedimentis  Matrimonii  logice  ad  subje- 
ctum sacramenti  hujus  refertur,  quoniam  impedimento  affi- 
citur subjectum,  et  inhabile  redditur  ad  Matrimonium  contra- 
hendum. 

97.  Duplex  distinguitur  impedimentum,  impediens  et  diri- 
mens. Impedimentum  impediens  illud  est,  quod  obstat  quo- 
minus Matrimonium  licite;  dirimens  vero  id,  quod  obstat 
quominus  valide  contrahatur. 

98.  Circa  impedimenta  impedientia  vix  ulla  est  controver- 
sia; sed  magna  fervet  circa  dirimentia,  1°  inter  Protestantes 
et  Catholicos ; 2°  inter  pseudo-politicos  Theologosque  neoteri- 
cos, quos  regalistas  appellant,  et  sinceros  Catholicos,  qui 
partes  Ecclesiae  tuentur. 

99.  Impedimenta  dirimentia  contemnere  ausi  sunt,  primo 
Waldenses,  saeculo  XII;  deinde  Lutherani  et  Calviniani,  qui 
Matrimonium  asserebant  esse  contractum  mere  civilem,  nec 
alia  impedimenta,  quam  quae  in  Levitico  leguntur,  admit- 
tenda esse.  — Initio  saeculi  XVII,  Marcus  Antonius  de  Do- 
minis, Archiepiscopus  Spalatensis,  deinde  apostata,  conten- 
dit, nec  Matrimonii  vinculum,  etiamsi  admittatur  inesse  illi 
rationem  sacramenti,  nec  matrimoniales  causas  Ecclesia- 
sticae potestati  ullo  modo  subjacere.  — Spalatensem  secutus 
est,  ac  fere  exscripsit  Launoius,  doctor  Parisiensis,  qui  in 
opere  De  regia  in  Matrimonium  potestate , docet : i)  sacramen- 
tum a matrimoniali  contractu  esse  prorsus  distinctum.  2)  Ec- 
clesiam propria  auctoritate  posse  quaedam  statuere  circa 
sacramentum ; circa  contractum  vero  nihil,  nisi  ex  Princi- 
pum  expresso  vel  tacito  consensu.  2)  Contractum  esse  mere 
civilem,  civilis  potestatis  dispositionibus  subjectum.  — Ufc 

autem  eludat  canonem  12  Sess.  24  Trid.,  addit,  4)  Tridenti- 
nos  Patres,  nomine  Ecclesiae , saeculares  Principes  in  Ecclesia 
existentes  significasse. — Damnatum  est  mox  Launoii  systema 
ab  Innoc.  XI,  10  Dec.  1688. 

100.  Falsa  haec  doctrina  saeculo  XVIII  instaurata  fuit  a 
multis  Theologis  aulicis,  inter  quos  eminet  Oberhauser  Ful- 
densis,  1763;  sub  quorum  auspiciis  prodiit,  1783,  constitu- 
tio Josephi  II,  qua  cognitio  causarum  matrimonialium 
judicio  potestatis  civilis  committebatur.  Istius  constitutio- 
nis principium  erat:  Matrimonium  esse  contractum  civilem , 
qui  ad  civilem  pertineat  potestatem ; Ecclesiam  tantum  posse 
praecepta  quaedam  prohibitiva  constituere , quae  religionem  et 
mores  promoveant,  ad  conservandam  sacramenti  dignitatem. — 
Idem  principium  secuta  est  legislatio  Gallica  1792.  — Jus 
quoque  Napoleonicum  clyiles  magistratus  Matrimonio  prae- 
fecit, statuendo,  unum  ad  Matrimonii  validitatem  requiri  et 
sufficere:  ut  nempe  consensus  mutuus  a sponsis  declaretur 
coram  civili  magistratu,  nulla  habita  Ecclesiae  consentientis 
vel  dissentientis  ratione. 

101.  Subsecuti  sunt  saeculo  XIX  Theologi,  qui  potestatem 
statuendi  impedimenta  Matrimonium  dirimentia,  utrique 
auctoritati , civili  et  ecclesiasticae , ex  aequo  competere  assere- 
rent (i). 

102.  Variis  quidem  his  erroribus  Concilium  Trid.  can.  3, 
4 et  12(2),  aditum  praecluserat;  sed  Tridentini  doctrinam  ut 
eluderent  fautores  potestatis  civilis,  dixerunt:  1 0 Ecclesiae 
nomine  Reges  et  Principes  civiles  designari,  ut  de  Launoio 
supra  notavimus ; 2°  canones  non  esse  dogmaticos  sed  disci- 
plinares; 3°  illis  definiri  quidem,  Ecclesiam  posse  impedi- 
menta constituere:  non  vero,  utrum  jure  suo  ac  originario, 
an  tantum  ex  Principum  concessione  id  possit;  4°  non  soli 
Ecclesiae,  sed  etiam  Regibus  illam  potestatem  competere ; 
5°  pertinere  quidem  causas  matrimoniales  ad  judices  eccle- 
siasticos, non  tamen  omnes  hujusmodi  causas,  neque  ad  solos 
judices  ecclesiasticos. 

(i)  Illustr.  Bouvier,  Institut.  theol.  t.  A,  edit.  1836.  — Gl.  Carriere.  De 
Matinm.  tom.  I,  n.  595seiq.  edit.  1837.  Uterque  auctor,  in  posterioribus 
editionibus,  illam  sententiam  dereliquit.  — (2)  Supra,  n.  23. 

malit  vindicemus  veritatem  catho- 


Propositio  I,  dc  potestate  Ecclesiae  in  impedimentis  Matrimonii. 
Propositio  II,  de  potestate  Ecclesiae  in  causis  matrimonialibus  omnibus. 
Quaestiones. 


PROPOSITIO  I. 

Ecclesia , ea^we  sota,  jure  divino  potestatem  habet  statuendi 
impedimenta  Matrimonium  dirimentia. 

104.  Prima  pars,  Ecclesiam  scilicet  hac  potestate  gaudere , 
est  de  fide,  ex  Trid.  Sess.  24,  can.  3 et  4.  — Secunda  pars, 
potestatem  hanc  esse  Ecclesiae  solius , est  certa,  et  deducitur  ex 
Trid.  can.  4 et  12,  necnon  ex  damnatione  propositionis 
60  Pistor.  — Tertia  pars,  potestatem  hanc  Ecclesiae  competere 
jure  divino , seu  proprio  et  originario,  non  autem  ex  conces- 
sione Principum,  item  certa  est , ut  aperte  colligitur  ex  Trid. 
can.  4,  et  ex  censura  Propos.  59  synodi  Pistor.  — Porro 
canones  allati  i)  sunt  vere  dogmatici,  cum  statuant  non  tan- 
tum quid  sit  agendum,  sed  quid  credendum  et  docendum  : 
2)  nomine  Ecclesiae  non  designant  Principes  saeculares,  sed 
Ecclesiae  Praelatos,  cum  de  Ecclesia  regente  et  docente  agant. 

105.  prob.  i pars.  1°  Ex  eo,  quod  contractus  matrimonialis 
est  sacramentum.  Si  enim  Matrimonium  commissum  Eccle- 
siae esttanquam  sacramentum  dispensandum,  profecto  com- 
missum est  totum,  cum  materia  et  forma  sua,  quae  sunt  ipse 
contractus  matrimonialis.  Contractus  itaque  ut  rite  dispense- 
tur, approbandus  ab  Ecclesia  est:  qui  si  ab  ea  non  approbe- 
tur, nec  legitimus  erit,  sed  hoc  ipso  ex  natura  rei  invalidus. — 
Deinde,  si  Matrimonium  Ecclesiae  in  manu  traditum  est  ut 
sacramentum,  simul  etiam  tradita  sit  oportet  potestas,  ad 
hoc  sacramentum  in  animarum  salutem  rite  dispensan- 
dum necessaria  ; atqui  ad  hujusmodi  dispensationem  neces- 
saria est  potestas  statuendi  impedimenta;  ergo  ista  potestas 
Ecclesiae  collata  est.  Hinc  videmus,  ab  Apostolo  Paulo  excom- 
municari Corinthium,  qui  habebat  uxorem  patris  sui,  I Cor.  V; 
et  dissolubilitatem  matrimonii  infidelis  ad  fidem  conversi, 

I Cor.  VIII,  constitui  : per  potestatem  nimirum  Ecclesiae 
concessam  a Christo,  qui  et  ipse  primus,  potestate  su- 

prema  sibi  insita  et  nativa,  impedimentum  ligaminis  statue- 
rat. Matth.  XIX. 

106.  2°  Ex  perpetua  Ecclesiae  praxi.  Hac  potestate  semper 
usa  est  Ecclesia,  sive  quum  approbavit  Matrimonia,  quae  legi- 
bus imperialibus  vetabantur  ; sive  quum  irrita  declaravit  ea, 
quae  legibus  Imperatorum  ethnicorum  aut  Christianorum 
probarentur.  Saeculo  II,  Ignatius  ad  Polycarpum  ita  scribit 
universim : Decet,  ut  sponsi  et  sponsae  de  sententia  Episcopi  con- 
jugium faciant:  quo  nuptiae  sint  secundum  Dominum , et  non 
secundum  cupiditatem. — Saeculo  IV,  Concilium  Eliberitanum 
an.  313,  can.  61,  et  Neocaesariense,  an.  314,  can.  2,  statuerunt 
impedimentum  affinitatis  inter  certos  gradus,  de  quo  impe- 
dimento legibus  civilibus  nihil  cautum  fuerat.  — Siricius, 
in  Epist.  ad  Himerium  Tarraconensem,  statuit  impedimen- 
tum publicae  honestatis.  — Saec.  V,  Concil.  Chalcedonense, 
can.  16,  impedimentum  voti. — Saec.  VI,  Concil.  Epaonense, 
an.  517,  can.  30,  impedimentum  consanguinitatis.  Deinceps 
autem,  hoc  est  a tempore  S.  Gregorii  Magni,  fatetur  ipse  De 
Dominis,  usum  statuendi  impedimenta  constanter  in  Ecclesia 
obtinuisse. 

107.  n pars.  Haec  potestas  competit  Ecclesiae  exclusive.  1°  Ex 
natura  rei.  Contractus  enim  matrimonialis,  vel  identificatur 
cum  sacramento,  vel  saltem  ejusdem  est  materia  proxima  ; 
ergo  solius  Ecclesiae  potestati  subjacet.  Prob.  conseq.  In  utra- 
que hypothesi,  contractus  matrimonialis  res  sacra,  seu  stricte 
religiosa  est;  atqui  Ecclesia  sola  rerum  sacrarum  custos  est 
constituta;  ergo. 

108.  2e  Ex  constanti  Ecclesiae  doctrina  et  praxi.  Ecclesiam 
semper  sibi  soli  vindicasse  hanc  potestatem  constat,  i)  ex  eo, 
quod  hujusmodi  impedimenta  statuerit  tribus  prioribus  sae- 
culis, quando  christiani  Principes  nulli  erant.  2)  Quod  ut 
adulterina  rejecerit  certa  matrimonia,  quae  a Principibus  per- 
mittebantur, veluti  in  repudiis  Constantini  (i);  et  e converso: 
sic,  ex.  gr.  ratum  habuit  Matrimonium  filiorum  familias 
absque  consensu  parentum  initum,  quod  multae  legislationes 
invalidum  et  irritum  declaraverant.  3)  Quod  Ecclesia  vim 
suam  addere  debuerit  matrimonialibus  legibus  Imperatorum, 


(!)  Id  cod.  Theodosiano,  lib.  3,  tit.  16,  De  repudiis. 

ut  pro  Christianorum  conjugiis  valerent,  tum  intra  tum  extra 
fines  imperii.  4)  Ex  legum  civilium  irritatione,  correctione, 
ampliatione  per  canones.  5)  Ex  ratione  agendi  Principum, 
qui  tunc,  quando  potissimum  uti  debuissent  jure  statuendi 
impedimenta,  si  quod  habuissent,  ab  Ecclesia  petierunt,  ut 
certa  impedimenta  maxime  sibi  exoptata  statueret.  Sic  orato- 
res Regis  Galliae  instantissime  et  tamen  frustra,  in  Trid.  pe- 
tierunt, impedimentum  apponi  Matrimonio  filiorum  familias, 
invitis  parentibus  inito. 

109.  3°  Ex  consectariis  doctrinae  contrariae.  Fieri  non  po- 
test, ut  eadem  potestas  aeque  immediate  ac  proprie  ad  duo 
diversa  tribunalia  pertineat.  Si  enim  id  fieret,  plura  incom- 
moda et  absurda  consequerentur.  Nam  i)  idem  Matrimonium 
simul  posset  esse  validum  et  irritum.  2)  Materia  sacramenti, 
quae  invariabilis  esse  debet,  variorum  Principum  subjecta 
esset  arbitrio.  3)  Illa  duplex  potestas  esset  per  se  fons  si- 
multatum inter  Principes  et  Ecclesiam.  4)  Principes  reli- 
gioni infensi,  hujusmodi  jure  abuti  possent  ad  Ecclesia*  per- 
niciem. 

410.  4°  Accedunt  plurimae  Romanorum  Pontificum  decla- 
rationes: ut  Urbani  Vili,  Clementis XIII,  Bened.  XIV,  Pii  VI, 
Pii  VIII,  Gregor.  XVI ; quibus  consonant  plurima  SS.  Congre- 
gationum responsa  (i) . 

111.  Potandum.  In  his  declarationibus,  Romani  Pontifices 
nec  fidei  dogma  ex  Cathedra  definiunt,  nec  mere  privatam 
opinionem  exponunt:  sed  doctrinam  Ecclesiae,  saltem  ut  cer- 
tam atque  amplectendam,  testantur  et  explicant.  Voce  pasto- 
rali loquuntur,  cui  submittere  se  fideles  obligatione  tenentur, 
licet  hactenus  non  sub  poena  haereseos  aut  censurae  incur- 
rendae. 

112.  5°  Ex  propositione  sequenti,  causae  matrimoniales 
spectant  ad  solos  judices  Ecclesiasticos ; atqui,  si  potestas 
saecularis  posset  vi  propria  et  independenti,  seu  suprema, 
apponere  impedimenta  matrimoniali  contractui,  causae  ma- 
trimoniales spectarent  etiam  ad  judices  sacculares;  ergo.  — 

(1)  Quae  vide  apud  Moser;  item  in  Dissertatione  de  potestate  exclusiva  Ec - 
clesiceinimped.  Matrimonii  statuendis,  edita  a D.  Heuser,  Lovanii  1855.— 
Cfritem  Perrone,  Prcelect.  theol.,  de  Matrimonio,  n 235. 


DE  MAIJUMQNII^MPEDIMENTIS 

Proh.  min.  Etenim  cuius  estlegem  suprema  auctoritate  ferre 
cau^a!eiusdem  cmpque  est  de  illa  causa  judicare. 
nfpARs VTwre  <hvinS\ l®H«cpar*s  sequitur  ex  praece- 
denti. Etenim  probatum  est,  potestatem  hanc  ex  rei  natura 
Ecclesiae  soli  competere,  semperque  exercitam  fuisse;  atqui 
quod  natura  rei  competit  Ecclesiae,  praesertim  sali,  id  ipsi 
competit  jure  divino ; ergo  Ecclesiae  jure  divino  competit 
potestas  impedimenta  statuendi. 

114.  Deinde,  haec  potestas  connexa  est  cum  dispensatione 
sacramenti,  quae  divino  jure  Ecclesiae  est  concredita.  Etenim 
cum  contractus  matrimonialis  sit  ipsum  sacramentum,  vel 
saltem,  ut  quibusdam  adhuc  placet,  sacramenti  materia  pro- 
xima, Ecclesiae  administrationi  subjacet.  Atqui  (i)  de  ratione 
contractus  est,  ut  legitimus  sit,  seu,  ut  ordinetur  ac  sanciatur 
a potestate  cui  subjacet ; ergo  contractus  matrimonialis  ab 
Ecclesia  ordinariae  sanciri  debet:  quod  fit  determinando 
habilitatem  contrahentium,  seu  statuendo  impedimenta. 
Ergo  jure  divino  haec  potestas,  conjunctim  cum  sacramento 
Matrimonii,  Ecclesiae  data  est. 


PROPOSITIO  II. 

Ad  solam  quoque  Ecclesiam  causae  matrimoniales  spectant. 

115.  Prior  pars  : causas  matrimoniales  ad  Ecclesiam  spectare , 
est  definita  e Trid.  Sess.  24,  can.  12.  — Altera  pars:  ad  Ec- 
clesiam solam  eas  pertinere,  certa  est,  tum  ex  verbis  canonis 
12;  tum  ex  declaratione  Pii  VI, ad  Episc.  Motulensem scriben- 
tis, a Tridentino  subjectos  esse  anathemati  eos,  qui  dixerint 
quidquam  de  causis  matrimonialibus  ad  Principes  quoque 
spectare.  — Tota  propositio  tradit  doctrinam  Pii  IX,  in  allo- 
cutione 27  Sept.  1852  praedicantis,  omnino  spectare  ad  Ecclesiae 
potestatem , ea  omnia  decernere , quae  ad  Matrimonium  quovis 
modo  possunt  pertinere. 

116.  Distinctae,  licet  affines,  sunt  quaestiones  de  impedi- 
mentis et  de  causis  matrimonialibus.  Porro  causae  matrimo- 
niales hic  intelligunlur  eae,  quae  spectant  ad  vinculum  et 
sacramentum ; non  vero  quae  a sacramento  alienae,  et  mere 
civiles  sunt. 

(1)  Cf.  supra,  n.  103. 

117.  prob.  i pars.  1°  Contractus  indivisus  est  a sacramento  ; 
atqui  ad  Ecclesiam  pertinet  judicare  de  sacramentis ; ergo 
etiam  de  contractu,  ex  quo  sacramentum  constat. 

118.  2°  Fatentibus  ipsis  Protestantibus,  Matrimonium, 
etiamsi  non  esset  sacramentum,  est  nihilominus  res  ad  con- 
scientiam pertinens,  a Deo  instituta,  atque  a legibus  divinis, 
in  Levitico  et  in  Evangelio  scriptis,  dependens ; ergo  Ecclesia 
potest  judicare,  utrum  sit  licitum  et  ad  divinae  legis  normam 
exactum. 

119.  3°  Admittunt  Anglicani,  admiserunt  olim  Ethnici, 
admisit  impius  ipse  Mirabeau,  matrimoniales  quaestiones  ad 
religionis  cultusque  ministros  pertinere  (i). 

120.  4°  Veritatem  propositionis  testatur  praxis  Ecclesiae. 
A Christo  et  Apostolis  matrimoniales  causae  fuere  tractatae 
ac  judicatae,  nequaquam  vero,  sicut  causae  de  temporali  haere- 
ditate  (2),  ad  civilia  tribunalia  rejectae.  — Dein  omni  tem- 
pore, ut  historia  compertum  est,  in  matrimonialibus  dissi- 
diis, Principes  ipsi  ad  Ecclesiae  judicium  confugerunt. 

121.  ii  pars:  ad  Ecclesiam  solam.  Cum  ratio  sacramenti,  ut 
diximus,  fundamentum  sit  juris  Ecclesiae  in  has  causas,  et 
aliunde  haec  ratio  sit  omnino  universalis ; inde  fit,  ut  ad 
tribunal  Ecclesiae,  et  quidem  ut  supremum  atque  independens , 
vocari  debeant  causae  omnes,  quae  Matrimonii  vinculum,  ac 
proin  sacramentum  concernunt.  — Ergo  ad  saeculares  judi- 
ces nisi  delegatione  facta  ab  Ecclesia,  et  subordinate  ad  ejus 
supremum  judicium,  referri  non  possunt. 

122.  objic.  1°  Potestatem  statuendi  impedimenta  compe- 
tere Ecclesiae  soli,  non  declaratur  a Tridentino ; et  etiamsi 
declararetur,  non  ideo  foret  fide  tenendum,  quoniam  cano- 
nes 3 et  4 Sess.  24  disciplinares  sunt:  ergo  illa  potestas 
Ecclesiae  soli  tribuenda  non  est.  — R.  Trans,  antec.  neg.  con- 
seq .;  probavimus  enim  exclusivam  Ecclesiae  potestatem,  in- 
dependenter  a Tridentini  canonibus.  — Dixi,  transeat : quia 
i)  licet  Trid.  canon  4,  ut  et  12,  non  diserte  dicat,  jus  Ecclesiae 
esse  exclusivum,  illud  implicite  declarat:  tum  quia  nullam 
mentionem  facit  alterius  potestatis,  tum  quia  sensu  obvio, 

(1)  Cfr  Perrone.  Prcelect.  thcol.,  tract.  de  Matrim.  n.  257. 

(2)  Luc.  XII,  U. 

quum  tribuitur  cuipiam  jus  in  rem,  intelligitur  jus  exclusi- 
vum  : sic,  quum  dicimus  quempiam  habere  proprietatem 
domus,  intelligitur  proprietas  exclusiva,.sine  concursu  cum 
altero.  Demum  sufficienter  mentem  Concilii  Trid.  declaravit 
Pius  VI,  epist.  ad  Episc.  Motulensem.  2)  Canones  Trid.  non 
esse  disciplinares  sed  dogmaticos,  patet,  tum  ex  ipsis  cano- 
num verbis,  tum  ex  scopo,  quem  sibi  praefigunt  Patres,  expo- 
nendi doctrinam  de  Matrimonio;  tum  ex  declaratione  Pii  IX, 
in  prohibitione  operis  Nuyts  an.  1851  (i). 

123.  Obj.  2°  Non  potuit  haec  esse  mens  Tridentini,  cum 
hujusmodi  potestas  nequeat  Ecclesiae  soli  competere.  Etenim 
rei  natura  requirit,  ut  potestas  civilis  saltem  concurrat  ad 
contractum.  Probatur.  Matrimonium  est  contractus,  tum  na- 
turalis tum  civilis ; atqui  contractus  hujusmodi  debet,  ex 
natura  rei,  ordinari  saltem  concursu  potestatis  civilis,  ita  ut 
etiam  per  eam  possit  irritari  quatenus  civilis,  imo  quatenus 
naturalis  est ; ergo.  Prob.  maj.  i)  Est  naturalis:  quia  essentia 
contractus  matrimonialis  importat,  ut  sit  naturalis  ; ratio 
autem  sacramenti  essentiam  contractus  non  mutavit,  sed 
nobilitavit.  2)  Est  civilis:  quia  a civibus  initur,  atque  in  bo- 
num civile  vergit.  — R.  Nego  assertum.  Ad  argum.  l)ist.  maj. 
primo  modo:  est  tum  naturalis,  tum  civilis,  et  simul  intrinsece 
sacer , seu  ad  religionem  proxime  pertinens,  trans.;  est  na- 
turalis et  civilis  non  sacer , N.  — Secundo  modo:  est  naturalis 
hoc  sensu,  quod  non  contradicit  legi  naturali,  conc. ; hoc 
sensu,  quod  soli  legi  naturae  subjacet,  eaque  sola  regendus 
est,  neg.  Est  civilis  ille  contra'ctus,  qui  inter  cives  solet  ma- 
trimoniali adnecti,  sed  ab  eo  extraneus  est,  neque  ulla 
ratione  cum  eo  confundendus,  conc. : ipse  matrimonialis 
contractus  est  civilis,  subd. : civilis,  id  est,  a civibus  iniri 
solitus,  in  civile  bonum  vergens,  conc.;  id  est,  subjectus  ci- 
vili legi,  seu  ab  ea  regendus,  neg. 

124.  Probationem  majoris  dist.  Essentia  contractus  matri- 
monialis importat,  ut  ipse  sit  naturalis,  i.  e.  non  contra- 
dicens legi  naturali,  vel  etiam,  institutus  in  officium  naturae, 
conc.;  naturalis,  i.  e.  subjectus  soli  legi  naturae,  et  ab  ea  sola 

(1)  Litteris  Apostol.  Ad  apostolicce  Sedis  fastigium,  22  aug.  1854.  Vid. 
Acta  Pii  IX , pag.  285. 

regendus,  neg.  Contractus  matrimonialis  natura  sua  id  unum 
importat,  ut  sit  legitimus  seu  validus  juxta  omnes  leges  qui- 
bus subjacet,  seu  quibus  regitur. 

125.  Minorem  argumenti  propositi  dist.  Contractus  civilis, 
i.  e.  legi  civili  subjectus  et  ab  ea  regendus,  est  irritabilis 
potestate  civili,  conc.;  civilis,  i.  e.  a civibus  ineundus  et  in 
civile  bonum  vergens,  subd. : si  non  sit  substantialiter  sacer, 
seu  ad  religionem  proxime  pertinens,  trans. ; si  sacer  sit,  etc., 
nego. 

126.  Inst.  1°  Quidquid  pertinet  ad  bonum  civile,  auctori- 
tati civili  subjacet;  atqui  matrimonium  ad  bonum  civile 
pertinet;  ergo.  — R.  Neg.  maj.  Alias  sequeretur  ipsum  Ba- 
ptismum et  totam  Christianam  institutionem  auctoritati 
civili  subjacere;  quod  absurdum  ne  ipsi  quidem  adversarii 
admittunt.  — Vel : dist.  maj.  Quidquid  primario , directe  aut 
per  se  pertinet,  etc.,  trans. ; quidquid  per  accidens,  secundario , 
indirecte  pertinet  ad  bonum  civile,  auctoritati  civili  subjacet, 
nego.  — Minorem  pariter  nego , vel  dist.  : matrimonium  ad 
bonum  civile  pertinet  secundario , indirecte , per  accidens , C. ; 
primario , directe  aut  per  se,  N. 

127.  Inst.  2°  Ideo  auctoritas  civilis  careret  potestate 
dirimendi  matrimonium,  quia  illud  dirimendo  sacra- 
mentum ipsum  attingeret;  atqui  ratio  haec  falsa  est.  Nam 
solum  impediret,  quominus  materia  sacramenti  existeret : 
sicut,  qui  aquam  corrumperet,  sacramentum  Baptismi  non 
attingeret,  sed  tantum  impediret  quominus  ejus  materia 
existeret.  — R.  Concessa  maj.  neg.  min.  Et  ad  probationem 
additam:  impediret  tantum  existentiam  materiae,  etc.,  dist. 
Impediret,  legem  ferendo  circa  totum  sacramentum,  vel,  ut 
minimum,  circa  partem  ejus  intrinsecam  et  immediate  con- 
stitutivam, i.  e.  materiam  proximam,  C.;  impediret,  ferendo 
legem  tantum  circa  materiam  remotam.  N.  Et  nego  paritatem; 
siquidem  qui  corrumpit  aquam,  attingit  solum  materiam 
remotam  sacramenti  Baptismi.  Hinc  potius  retorquetur  pa- 
ritas in  adversarios:  sicut  enim  ablutio  seu  applicatio  aquae 
facta  sub  praescripta  verborum  formula  se  habet  in  Bapti- 
smo, videlicet  ut  materia  proxima ; sic,  ut  minimum,  se  habet 
in  sacramento  Matrimonii  contractus  matrimonialis  legiti- 

mus. Atqui  potestas,  quae  legem  ferret  circa  ablutionem  aquae 
factam  sub  praescripta  formula,  attingeret  sacramentum  Ba- 
ptismi ; ergo  a pari  potestas,  quae  legem  fert  circa  contractum 
matrimonialem  legitimum,  e.  g.  regulando,  efficiendo  vel 
^ tollendo  in  particulari  casu  legitimitatem  illius,  attingit  sa- 
cramentum Matrimonii  (i). 

128.  Obj.  3°  Si  Christus  potestatem  in  Matrimonia  soli  Ec- 
clesiae suae  commisisset,  dicendus  esset  Principibus  aliquid 
de  eorum  juribus  ademisse ; atqui  id  opponitur  constanti 
doctrinae  Ecclesiae,  et,  si  vulgaretur,  religionem  odiosam  red- 
deret ; ergo  saltem  pars  praefatae  potestatis  Principibus  com- 
petit. Prob.  rnaj.  Nam  Principibus  ante  legem  positivam,  sub 
sola  lege  naturae,  in  subditorum  matrimonia  potestas  erat; 
eadem  quoque  Principibus  gentilium  adhuc  competit.  — 
R.  Negari  potestmajor,  negando  cum  multis  DD.  id,  quod  ad 
majorem  probandam  asseritur.  Vel  dist.  maj.  Christus  dicen- 
dus esset  aliquid  ademisse,  indirecte,  trans.;  directe,  neg. — 
Min.  pariter  neg.,  vel  dist.  Id  opponitur  Ecclesiae  doctrinae,  si 
dicatur  Christus  ademisse  aliquid  directe,  trans. ; si  ademisse 
indirecte,  neg.  Esto,  quod  non  concedo,  sed  transmitto, 
Principes  gentilium  in  subditorum  matrimonia  potestatem 
habuerint  et  habeant;  Christus  illam  in  manus  Ecclesiae  suae 
indirecte  tranferendo,  Principibus  non  nocuit,  cum  haec 
translatio  in  bonum  civitatis  redundet.  Caeteroquin  illud  de- 
trimentum, si  quod  esset,  lex  Evangelica  innumeris  et  longe 
potioribus  bonis  compensavit. 

QUiESTIO. 

129.  Quid  igitur  de  civili  auctoritate  in  causis  matrimonia- 
libus sentiendum? — R.  Nullam  potestatem  habet  in  matrimo- 
nialem contractum;  quia  hic  inter  Christianos  est  sacramen- 
tum,ac  res  omnino  sacra  ; habet  vero  potestatem  in  contractum 
civilem,  qui  matrimoniali  contractui  adjungi  solet,  atque  in 
effectus  civiles  Matrimonium  consequentes,  quos  determinare 
potest  (2). 

(I)  Cf.  Gerdii,  opp.  1. 15,  edit.  Rom.,  de  Matrim .,  pag.  133, 134. 
v2)  Cf.  Moser,  cap.  23. 

130.  Manent  itaque  potestati  utrique  jura  sua  salva  et  inte- 
gra ; neque  pugnant  inter  se  ; cum  Ecclesia  Matrimonio,  ut 
sacramento,  Princeps  vero  saecularis,  ut  contractui  civili, 
conditiones  apponat. 

431.  Utrum  Princeps  saecularis  ante  Christi  legem  potuerit, 
et  etiamnum  pro  subditis  infidelibus  possit  impedimenta 
statuere,  quae  matrimoniale  vinculum  afficiant,  quaestio  est 
disputata;  ita  tamen  ut  negativa,  spectatis  argumentis  et 
auctoritatibus,  probabilior  esse  videatur  (i). 

(i)  Supra,  solut.  difficult.  n.  123  seqq.—  Martin,  De  Matrim.  tom.  2,  pro- 
pos.  1. 


CAPUT  QUARTUM. 


DE  MATRIMONIIS  MIXTIS. 


132.  Mixta  Matrimonia  dicuntur  ea,  quae  contrahuntur  in- 
ter Catholicos  et  acatholicos,  i.  e.  baptizatos  quidem,  sed  hae- 
reticos aut  schismaticos.  Ratum  est  apud  omnes,  hujusmodi 
Matrimonia  esse  valida;  constat  tamen  esse  per  se  illicita, 
nisi  Romani  Pontificis  dispensatio  accedat.  Haec  autem  dis- 
pensatio non  conceditur  nisi  sub  conditionibus,  quibus 
neglectis,  Matrimonia  mixta  non  possunt  non  obessej  quibus 
servatis,  prjodesse  possunt  saluti. animarum. 

Propositio  unica,  de  illiceitate  Matrimonii  mixti. 

TIO . 


Matrimonia  mixta  regulariter  illicita  sunt ; nec  possunt , nisi 
per  dispensationem  Romani  Pontificis , licite  iniri. 

133.  Propositio,  omnibus  Theologis  consentientibus,  certa 
est. 

134.  Dicitur  regulariter  : i.  e.,  juxta  ordinarium  rerum  cur- 
sum. 

135.  Probatur  i pars.  Matrimonia  mixta  regulariter  esse 
illicita,  demonstratur  jure  naturali,  et  jure  positivo,  sive 
divino,  sive  ecclesiastico. 

136. 1°  Jure  naturali.  Etenim  jure  naturae  quilibet  tenetur 
regulariter  rem  quampiam  omittere,  si  ordinarie  i)  illa  est 
admodum  periculosa  animae  suae  vel  alienae : et  2)  aliunde 
deest  ratio  gravis , et  periculo  proportionata,  rem  illam  po- 
nendi. Atqui  conjugium  mixtum  est  res  hujusmodi.  Ergo.  — 
Prob.min  a)  Pericula  graviaadesse  solentia)  pro  parte  catholica 
periculum  oritur  ex  vita  compartis  acatholicae  commodiore, 
atque  ejus  odio  in  catholicos,  unde  blanditiae  et  minae;  item 
ex  divortio  quoad  torum,  quod  affectabit  compars  acatho- 

lica,  quae  saepe  illud  pro  licito  ducit.  — b)  Pro  nascitura 
prole,  grave  periculum  salutis  ex  convictu  cum  parente 
acatholico,  ex  educatione,  etc.  — • 2)  Aliunde  ratio  ineundi 
matrimonium  mixtum,  vel  levis  est.  vel  saltem  periculo 
minime  proportionata. 

137.  2°  Jure  divino . Prohibuit  Deus  Hebraeis,  ne  conjugia 

miscerent  cum  infidelibus,  Deut.  VII.  Atqui  haeretici  et 
schismatici  assimilandi  sunt  infidelibus,  propter  paritatem 
rationis  in  hac  re.  — Paulus  ad  Titum  scribit.  III,  10 : 
Haereticum  hominem  devita ; ergo  a fortiori,  connubium  cum 
haeretico  est  vitandum.—  I Cor.  VII,  39  : Cui  vult  nubat , tan- 
tum  in  Domino . < 

138.  3°  Jure  ecclesiastico.  Hinc  matrimonia  mixta  semper 
Ecclesia  exhorruit,  ut  Patrum  testimoniis  liquet  (i) ; sed  et 
canonibus  vetuit,  ut  Chalced.  Actione  15,  can.  14  : Neque  co- 
pulari  debet  nuptura  haeretico,  aut  Judaeo  vel  pagano ; nisi  forte 
promittat , se  ad  orthodoxam  fidem  persona  orthodoxae  copulanda 
transferre . — Item  Laodic.  can.  31.  — Quas  sanctiones  Ro- 
mani Pontifices  constanter  ratas  habuerunt : ut  S.  LeoM.  (2), 
Bonifacius  V (3),  aliique  plures,  usque  ad  Pium  VIII  (4)  et 
Gregor  i um  XVI  (5). 

139.  altera  pars  virtualiter  duplex  est:  I.  Matrimonia 
mixta  per  dispensationem  Romani  Pontificis  fieri  licita; 
II.  non  fieri  licita,  nisi  per  praeviam  hujusmodi  dispensatio- 
nem. 

140.  I.  Fieri  licita.  1°  Quoniam  hujusmodi  Matrimonia 
illicita  tantum  sunt  ob  periculum  perversionis,  comparti 
catholicae  ac  liberis  proveniens,  et  ob  ecclesiasticas  prohi- 
bitiones; si,  quod  reapse  fieri  potest,  per  conditiones  tolla- 
tur periculum  et  per  dispensationem  prohibitio  ecclesia- 
stica; patet,  nihil  obstare  jam,  quominus  licita  evadant.  — 
2°  Exempla  hujus  liceitatis  sunt,  in  V.  T.^Esther,  matrimo- 
nium iniens  cum  Assuero  ; Booz,  cum  Ruth  Moabitide;  — et 
in  historia  ecclesiastica,  S.  Monica,  cum  Patritio  ethnico; 

(1)  CfrBinterim,  De  Matrimoniis  mixtis,  opp.  tom.  7,  part.  2,  cap.  3,  § 2. 
— Feye,  De  Matrimoniis  mixt.  dissertatio , Lovanii  1847.  — (2)  Serm.  82, 
item  15,  et  alibi.  — (3)  CfrBeda,  Hist.  geni.  Anglor.  lib.  2,  cap.  9 et  11.  — 
(4j  In  Brevi,  dato  25  mart.  1830.  — (5)  In  Allocutione  habita  10  dec.  1837. 

Ingunde,  cum  Hermenegildo  adhuc  ariano;  Ringunde,  cum 
Reccaredo  ariano;  Sigebertus  et  Chilpericus  Francorum  re- 
ges, ducentes  sibi  uxores  Brunchildem  et  Galsuintham,  filias 
Athanagildi,  Hispaniarum  regis  ariani.  — Quare  3°  Romani 
Pontifices  non  raro  dispensarunt,  ut  haec  conjugia  licite  ce- 
lebrarentur. Sic  Clemens  VIII,  licet  aegre,  dispensavit  tamen 
cum  duce  Barensi,  ut  Catharinam,  Henrici  IV  Galliae  regis 
sororem,  haereticam,  duceret ; Urbanus  VIII,  ut  Henricia,  Lu- 
doviciXIII  soror,  nuberet  Carolo  1 Anglorum  regi,  etc.  (i). 

141.  II.  At  non  sine  dispensatione  praevia.  Nam  in  legibus 
generalibus,  a tota  Ecclesia  receptis,  nisi  a Summo  Pontifice 
dispensari  non  potest.  — Posse  autem  Pontificem  apponere 
dispensationi  conditiones  apponi  solitas,  facile  cernitur.  De- 
bet enim,  ut  Pastor,  prospicere  bono  fidelium,  et  potestate 
sua  ad  aedificationem  et  non  in  destructionem  uti ; quod  hisce 
conditionibus  obtinetur.  Conditiones  porro,  a Pio  VI  Episco- 
pis Belgii  servari  praescriptae  (2),  sunt  : 1°  ut  parochus  catho- 
licus, cum  duobus  testibus,  tali  Matrimonio  assistat  quidem, 
sed  non -in  loco  sacro,  nec  ulla  sacra  veste  indutus;  neque 
etiam  ullas  Ecclesiae  preces  recitet,  neque  ullo  modo  conjugi- 
bus  benedicat.  2°  Ut  pars  haeretica  scripto  ac  juramento  co- 
ram testibus  promittat,  se  permissuram,  ut  pars  catholica 
religionem  suam  libere  exerceat,  liberosque  omnes  in  ea  in- 
stituat. 3°  Ut  similiter  pars  catholica  eodem  modo  promittat, 
se  hoc  praestituram,  ut  conjugis  conversionem  efficaciter  pro- 
curet. Hae  cautelae  servatae  jumd udum  fuerunt,  in  Matrimonio 
ineundo  a Carolo  I cum  Gallica  Henricia,  cui  sacerdos  quidem 
adstitit,  sed  extra  ecclesiam,  nulla  benedictione  nuptiali  im- 

fl)Cfr  Binterfm^ op.  cit.  pag.  46.  — (2)  In  Rescripto  ad  Card.  de  Franc- 
kenberg,  Archiep.  Mechl.  13julii  1782  — Cf.  Moser,Z)e  impedimentis  Matri- 
monii, Mechl.  1834,  pag.  61  et  seq. 

(3)  Cfr  Bened.  XIV,  De  Synodo , 1.  6,  c.  5,  n.  5 ; et  1.  9,  c.  3,  n.  5.—  Item 
Allocvt.  Gregorii  XVI,  10  dec.  1837;  et  Breve  Pii  VIII,  25  mart.  1830. 

INTRODUCTIO. 

§ I.  Argumentum.  — § II . Doctrina  catholica.  — § III.  Errores  contrarii.  — 
§ IV.  Divisio  Tractatus. 


§ I.  Argumentum. 

1.  Absoluta  tractatione  de  sacramentis , agendum  esset  de 
humanis  actibus , de  legibus , de  peccatis , ut  demum  de  virtuti- 
bus dissertatio  sequeretur.  Etenim  quaecumque  hactenus  con- 
sideravimus, ad  salutis  media  pertinent,  quae  divina  miseri- 
cordia homini  suppeditavit,  ut  iis  utendo  et  cooperando, 
homo  salutem  consequatur.  Salus  quippe  humana  duplicis 
concursu  operationis  perficitur,  Dei  et  hominis.  Dei  partes 
sunt  praebere  media;  hominis  partes  sunt,  cum  divina  gratia 
praeveniente  atque  adjuvante,  quae  et  ipsa  medium  est,  uti 
mediis  et  cooperari.  Dei  partes  hactenus  vidimus;  restat  ut 
hominis  quoque  partes  persequamur. 

2.  Hominis  partes  consistunt  in  cooperatione  : nempe  in 
operatione  cum  Deo,  et  secundum  Dei  voluntatem.  Ergo  to- 
tum negotium  in  humanis  actionibus  situm  est  rite  ordinan- 
dis. Hinc  fluunt  Tractatus  varii,  qui  ad  humanas  actiones 
ordinandas  pertinent  : scilicet  de  actibus  humanis , de  con- 
scientia, de  legibus  et  mandatis , de  peccatis  et  vitiis,  de  bonis 
operibus  et  virtutibus.  Virtutes  ultimo  loco,  etiam  post  pec- 
cata, traduntur  : nam,  explicata  lege,  quae  est  regula  actio- 
num humanarum,  duae  occurrunt  hypotheses  : homo  utpote 
semper  liber,  potest  vel  legem  violare,  quod  est  peccatum ; 

(1)  Cf.  S.  Thom.  1,  2,  qq.  49-70;  2.  2,  sparsim.  — Lessius,  De  justitia  et 
jure , cceterisque  virtutibus  cardinalibus . — Gregor.  De  Valentia,  Comment. 
theol.  tom.  3. 

vel  actiones  suas  legi  conformare,  quod  virtutis  est.  Hinc 
Tractatus  ambo,  de  peccatis  deque  virtutibus,  post  Tractatum 
de  legibus  recte  exponuntur.  Quoniam  vero  legis  fructus,  qui 
est  virtus,  destructo  peccato  debet  permanere ; propterea  de- 
cet de  virtute,  post  absolutam  de  peccatis  tractationem,  dis- 
putari. — Plures  hic  Tractatus  omittimus  : tum  ne  hujusce 
Compendii  excedamus  limites, tum  quia  illi  minus  ad  Dogma- 
ticam pertinent,  tum  etiam  quia  passim  a Moralistis  accurate 
et  sufficienter  explicantur:  atque  ita  immediate  ad  Tractatum 
de  virtutibus  transgredimur. 

3.  Tractatus  de  virtutibus,  quatenus  dogmaticus  est,  prae- 
cipue virtutis  naturam;  quatenus  vero  ad  moralem  pertinet, 
obligationem  exercitiumque  virtutis  magis  considerat. 

4.  Virtutes  sunt  velut  fructus  gratiae  Christi,  et  flores  Eccle- 
siae; quarum  cultus  totius  Christianae  vitae  studium  esse  debet. 
Quare  minisiri  sacri  eas  docere  tenentur  exemplo  et  verbo; 
ac  proinde  etiam  apprime  cognoscere  : quo  studiosius  et  ipsi 
virtutes  acquirant,  et  aliis  illarum  pulchritudinem  explicare, 
modumque  eas  acquirendi, conservandi  et  augendi, assignare 
melius  possint. 

§ 11.  Doctrina  catholica. 

5.  Tres  sunt  virtutes  theologicae  : Fides,  Spes  et  Charitas, 
inter  se  realiter  distinctae  (t). 

6.  Sine  Fide  impossibile  est  placere  Deo;  et  quidem  absque 
fide  catholica  nulla  est  salus  (a). 

7.  Non  Fides  sola  justificat;  et  eo  sensu  justificat,  quod  sit 
fundamentum  et  radix  justificationis  (3). 

8.  Fides  justificans  non  est  fiducia  divinae  misericordiae, 
sed  assensus  intelligentiae  verbo  Dei  (4). 

9.  Necessaria  est  Fides  explicita,  non  solum  unius  Dei,  sed 
et  Dei  remuneratoris;  nec  sufficit  Fides  late  dicta,  ex  testimo- 
nio creaturarum  (5). 

(1)  I Cor.  XIII,  13.  — (2)  Hebr.  XI ; Symbol.  Athan.  Inspiciatur  praecipue 
in  omnibus  quae  ad  virtutem  tidei  pertinent,  recens  constitutio  Vatie.  Dei 
Filius,  cap.  111  de  fide, ei  cap.  IV  de  fide  et  ratione, nec,  non  correspondentes. 

Cai(3)  Cfr.  Prop.  12.  Lutheri  damn.  a Leone  X.  — Trid.  Sess.  6,  cap.  8. 

(4)  Trid.  Sess.  6,  can.  12,  13.  — Epist.  Hebr.  XI. 

* Prop.  22a  et  231  damn.  ab  Innoc.  XI,  2 martii  1679. 

10.  Non  amittitur  Fides  per  quodlibet  peccatum ; potest 
enim  existere  sine  Charitate  et  sine  Spe  (i). 

11.  Assensus  Fidei  supernaturalis  non  stat  cum  notitia  so- 
lum probabili  revelationis,  neque  cum  formidine,  qua  quis 
formidet  ne  non  sit  locutus  Deus  (2). 

12.  Non  potest  quis  prudenter  repudiare  assensum,  quem 
habebat,  supernaturalem  (3). 

13.  Revelationis  veritas  probatur  motivis  credibilitatis : 
miraculis  Christi,  vaticiniis,  martyrum  constantia,  mirabili 
Ecclesiae  diffusione,  etc.  (4). 


14.  Rationis  usus  (in  adultis)  fidem  praecedit.  — Ratio  exi- 
stentiam  Dei  cum  certitudine  probare  potest, — Religio  Chri- 
stiana ex  Dei  loquentis  auctoritate  omnem  suam  vim  acquirit, 
nec  potest  ab  humana  ratione  deduci  aut  perfici  (5). 

15.  Fides  est  libera  et  a voluntate  pendet  (6). 

16.  Voluntas  potest  efficere,  ut  assensus  Fidei  (saltem  assen- 
sus supernaturalis),  in  se  ipso  sit  magis  firmus,  quam  merea- 
tur pondus  rationum  ad  assensum  impellentium  (7). 

17.  Fides  non  est  contra  rationem  nec  ratio  contra  Fidem, 
cum  ab  uno  eodemque  veritatis  fonte,  licet  diverso  modo, 
utraque  procedat  (8). 


18.  Recta  ratio  veritatem  Fidei  demonstrat,  tuetur,  defen- 
dit ; non  autem  omnes  articuli  Fidei  probantur  per  rationes 
necessarias,  demonstrativas,  evidentes  (9). 

19.  Fides  rationem  ab  erroribus  liberat,  eamque  divina- 
rum rerum  cognitione  mirifice  illustrat,  confirmat  atque  per- 
ficit (10). 


20.  Actus  Spei  est  honestus  et  licitus  ; uti  etiam  timor  sim- 
pliciter  servilis  (11). 


; can.^8.  ^fprop.  51,&2,  57  Quesnell.  damu. 
aClem.  XI.  — 12)  Prop.  21a  damn.  ab  Innoc.  XI,  2 mart.  1679.  — (3)  Ibid. 
prop.  2Q\—  (4)  Tbes.  a Bautain  subscriptae  2,  3,  4,  6 ; Pii  IX  Encycl.  9 nov. 
4846.—  (5)  Tbes.  Baut.  1,  5;  — Pii  IX  Encycl  laudata. 

(6)Trid.  Sess.  6 cap.  6.  — (7;  Prop.  19'  damn.  ab  Inn.  XI,  2 mart.  4679. 

(8)  Leo  X,  in  Bulla  contra  err.  Pomponatii ; Pius  IX,  in  Encycl.  laud. 

(9)  Tbes.  iiaut.  5.—  Pii  IX  Encycl.  ead. ; — Prop.  96*  Rayrn.  Lullii  damn. 
a Greg.  XI,  4376,  apud  Natal.  Alex.  saec.  13,  cap.  3,  art.  20. 

(10)  Pii  IX  Encycl.  laudata.— (11)  Prop.  13,  14  et  15  damn.  ab  Alex.  VI I f, 
7 dec.  1690. — Cf.  supra  tract.  de  Pomit.  cap.  2,  n.  142seqq. 

21.  Non  datur  perfectionis  status,  in  quo  actus  Speitheolo- 
logicae  locum  non  habeat,  aut  non  sit  necessarius  (i). 

22.  Falsum  est,  hominem  ex  vi  praecepti  divini  nullo  vitae 
suae  tempore  teneri,  ad  actus  Fidei,  Spei  et  Chari tatis  elicien- 
dos (2). 

23.  Charitas  est  virtus  excellentissima,  Fide  et  Spe  prae- 
stantior,  vinculum  perfectionis  (3). 

24.  Non  tamen  omnis  actus,  qui  a Charitate  minime  proce- 
dat, peccaminosus  est,  aut  omni  prorsus  remuneratione  ca- 
rens (4). 


CANONES  CONCILII  VATICANI 
DE  FIDE. 

Can.  1 . Si  quis  dixerit , rationem  humanam  ita  independentem  esse , ut 
fides  ei  a Deo  imperari  non  possit ; anathema  sit. 

Ar  Can.  2.  Si  quis  dixerit , fidem  divinam  a naturali  de  Deo  et  rebus  mora • 
libus  scientia  non  distingui , ac  propterea  ad  fidem  divinam  non  requiri , ut 
revelata  veritas  propter  auctoritatem  Dei  revelantis  credatur  ; anathema 
sit. 

Can.  3.  Si  quis  dixerit , revelationem  divinam  externis  signis  credibilem 
fieri  non  posse , ideoque  sola  interna  cujusque  experientia  aut  inspiratione 
privata  homines  ad  fidem  moveri  debere ; anathema  sit. 

Can.  4.  Si  quis  dixerit , miracula  nulla  fieri  posse,  proindeque  omnes  de 
iis  narrationes,  etiam  in  Sacra  Scriptura  contentas , inter  fabulas  vel  my- 
thos ablegandas  esse;  aut  miracula  certo  cognosci  nunquam  posse , nec  iis 
divinam  religionis  christiance  originem  rite  probari ; anathema  sit. 

Can.  3.  Si  quis  dixerit , assensum  fidei  christiance  non  esse  liberum , sed 
argumentis  humanae  rationis  necessario  produci ; aut  ad  solam  fidem  vi - 
vatn , quceper  charitatem  operatur , gratiam  Dei  necessariam  esse  ;\analhema 
sit. 

(1)  Propos.  8a  Ekkardi  damn.  a Joann.  XXII,  1329;  item  6,  7,  12,  16,  27 
Michaelis  Molinos,  damn.  ab  Innoc.  XI;  — item  1-7,  23  Episc.  Camerae, 
damn.  ab  Innoc.  XII. 

(2)  Propos.  ladamn.  ab  Alex.  VII,  24  sept.  1665,  et  Alex.  VIII,  24  aug. 
1690. 

(3)  Colos.  III;  I cor.  XIII. 

(4)  Propos.  38a  Daii  damn.  a S.  Pio  V;  et  Quesn.  44,  55  et  56  damn.  a 
Clem.  XI. 

(5)  Constit.  Dei  Filius,  ad  cap.  111. 

Can.  6.  Si  quis  dixerit , parem  esse  conditionem  fidelium,  atque  eorum , 
<qui  ad  fidem  unice  veram  nondum  pervenerunt , ita  ut  catholici  justam  cau- 
sam habere  possint , fidem , Ecclesiae  magisterio  jam  susceperunt , 

assensu  suspenso  in  dubium  vocandi , dowec  demonstrationem  scientificam 
credibilitatis  et  veritatis  fidei  suce  absolverint  ; anathema  sit. 

§ III.  Errores  contrarii. 

25.  Lutherus  et  Protestantes,  solam  Fidem  justificare,  et  in 
fiducia  divinae  misericordiae  consistere  docuerunt. 

26.  Quesnellus  dixit,  Fidem  sim  Charitate,  aut  sine  Spe, 
esse  non  posse. 

27.  Molinos  et  Quietistae  : dari  in  hac  vita  perfectionis  sta- 
tum, in  quo  actus  Spei  theologicae  locum  non  habeat,  aut  ne- 
cessarius non  sit. 

28.  Baius,  Jansenius  et  Quesnellus  : omnem  actum  huma- 
num, ne  peccaminosus  sit,  procedere  debere  ex  Charitate.  — 
Quesnellus:  Deum  non  coronare,  nec  remunerari,  nisi  Cha- 
ritatem. 

§ IV.  Divisio  Tractatus. 

29.  Universa  de  virtutibus  tractatio  sponte  sua  in  tria  capita 
resolvitur: 

Caput  I,  de  virtutibus  in  genere. 

Caput  II,  de  virtutibus  theologicis. 

Caput  III,  de  virtutibus  moralibus. 


/<  CAPUT  PRIMUM. 

DE  VIRTUTIBUS  IN  GENERIS. 


30.  Ut  virtutes  in  genere  sumptae  bene  perspiciantur, 
primo  essentia  virtutis  definienda  est,  et  species  ejus  enu- 
merandae; secundo,  ejusdem  essentiae  elementa  quaeque  par- 
ticulatim  inquirenda  ; tertio,  existentia  virtutis  ejusque  fru- 
ctus investigandi.  Hinc  tres  articuli : 

Articulus  I,  de  virtutum  notione  et  divisione. 

Articulus  II,  de  virtutum  causis  internis , seu  constitutivis. 

Articulus  II \,  de  virtutum  causis  externis  et  effectibus. 

ARTICULUS  I. 

• DE  NOTIONE  ET  DIVISIONE  VIRTUTUM. 

31.  Quandoquidem  virtutes  ad  humanos  habitus  actusque 
pertinent,  quo  clarius  earum  notio  percipiatur,  nonnulla  de 
habitu  et  actu  videntur  simul  apponenda. 

QUAESTIONES. 

1°  Quidesl  actio  ? — 2'  Quid  passio?  — 3°  Quid  habitus  ? — 4°  Quid 
habitus  operativus  ? — 5°  Quid  est  virtus  ? — 6°  Quomodo  virtutes 
generatim  distinguuntur  ? — 7°  Quid  sunt  virtutes  theologicae  et  mo- 
rales ? — 8°  Quomodo  virtutes  inter  se  connectuntur  ? — 9°  Quis  est 
virtutum  ordo  inter  se  ? 

^32.  quasr.  1°  Quid  est  actio?  — R.  Actio,  quae  est  quasi  via 
ad  actum , in  creatis,  est  operatio  suppositi  mediante  poten- 
tia; et  describi  potest:  Quidam  motus , quo  subjectum  agens 
exercet  potentiam  in  objectum , ad  producendum  suum  termi- 
num. 

33.  Dicitur  motus , hanc  vocem  intelligendo  sensu  latis- 
simo, pro  transitu  a re  in  rem.  Potest  porro  spectari  motus 
ille  in  initio,  in  progressu,  vel  in  termino. 

f34.  Subjectum  agens  est  ens,  vel  suppositum,  cui  inest 
potentia,  et  cui  attribuitur  actio.  Potest  esse  remotum  vel 
proximum:  ex.  gr.  in  actione  videndi,  subjectum  videns 
remotum  est  animal ; proximum  vero  est  oculus,  cui  inest 
potentia  visiva. 

^35.  Potentia  dicitur  in  universum  quaecumque  vis  agendi, 
aut  capacitas  recipiendi:  quo  sensu  habitus  quoque  potentia 
est,  utpote  principium  operandi.  — Pressius  autem,  potentia 
est  principium  proximum,  connaturale  agenti  creato,  ad 
aliquid  agendum  vel  recipiendum ; ut  visus  in  animali,  et 
visibilitas  in  corpore. ^Unde  potentia  distinguitur  duplex: 
activa  et  passiva.  Omni  potentia?  activae  creatae  correspondet 
passiva  proportionata,  et  e converso:  sic  visui  respondet 
visibile.XAt  eadem  potentia  simul  activa  et  passiva  esse  potest, 
simul  productiva  et  receptiva  sui  actus : ut  ex.  gr.  intelle- 
ctus, qui  actum  intelligendi,  i.  e.  verbum  mentale,  et  gignit 
et  in  se  recipit,  seu  continet.  ^Potentia  definiri  potest: 
principium  proximum  alicujus  operationis,  ad  quam  natura 
sua  institutum  et  ordinatum  est.  Cuilibet  potentiae,  tam  aGtiv» 
quam  passivae,  correspondet  proprius  actus  : sive  eam 
actuans,  si  sit  passiva,  sive  ab  ea  manans,  si  activa.  Cuilibet 
potentiae  quoque  respondet  proprium  objectum,  per  quod 
in  suum  actum  tendit  potentia  (i). 

^36.  Objectum  est  id,  in  quod,  tanquam  in  finem  proximum 
et  immediatum,  tendit,  et  circa  quod  versatur  potentia:  sic, 
corpus  visibile  est  objectum  visus.  Aliud  est  objectum  for 
male , in  quod  tendit  potentia  directe  et  propter  idipsum : ut 
visibilitas,  seu  lumen  in  corpore,  respectu  visus ; aliud  mate- 
riale, in  quod  tendit  propter  formale  ipsi  conjunctum : ut 
corpus  ipsum.  Objectum  formale  est  proximum  et  intrinse- 
cum motivum  potentiae.  Movet  autem  ut  finis:  nimirum 
tendentiam  seu  modum  ac  directionem  motus  determi- 
nando, perinde  ac  scopus  movet  sagittam. 

X 37.  Terminus  actionis  seu  actus , qui  vocatur  quoque  finis 
actionis , operis  (2),  est  id,  quod  per  actionem,  quasi  fructus  ejus 

(l)Cf.  tom.  I,  De  Trinit.  introd.  n.  31  seqq.  — (2)  ld,  in  quod  natura  sua 
tendit  actio,  et  actus  ipse,  seu  opus,  vocatur  finis  operis ; qui  contradistin- 
guitur  a fine  operantis , seu  quem  intendit  operans. 

59. 

producitur.  Ad  hoc  enim  ordinatur  actio,  ut  terminum  suum, 
seu  actum,  in  rerum  natura  constituat:  quare  essentialiter 
terminum  respicit,  et  ad  eum  tanquam  ad  ultimum  finem 
tendit.  Sic  illuminatio  tendit  in  lumen,  calefactio  in  calo- 
rem, aedificatio  in  aedificium.  — ^Terminus,  seu  actus,  alius 
est  immanens , alius  transiens , unde  duplex  quoque  actio  di- 
stinguitur: immanens,  qualis  est  cogitatio,  vol  itio  ; et  trans- 
iens, qualis  locutio,  scriptio. 

38.  Ex  dictis  sequitur,  actionem  includere  duplicem  re- 
spectum : ad  principium  suum,  et  ad  terminum.  — Respicit 
etiam  objectum,  sed  ut  quid  attingibile;  terminum  vero 
respicit  ut  quid  producibile. 

39.  /Actiones  specificantur  ex  terminis  ; quare  termini 
specie  diversi  actiones  specie  diversas  arguunt,  et  certa  ra- 
tione constituunt  : quatenus  intrinseca  entitas  actionis 
termino  producendo  proportionata,  et  quodammodo  attempe- 
rata sit  oportet.  Sic  locutio  et  scriptio  specie  differunt,  quia 
duo  termini,  verbum , litterae,  diversi  sunt.  Sic  dilectio,  de- 
testatio, licet  ab  eadem  potentia,  nimirum  voluntate,  proce- 
dant, sunt  actus  diversi;  quia  eorum  termini,  amor , odium , 
sunt  diversi.  Sic  etiam  actio  moraliter  bona,  et  mala,  specie 
differunt:  quia  terminantur  in  actum  conformem  vel  diffor- 
mem  rectae  rationi,  quae  specie  quoque  diversae  sunt. — Dicitur 
etiam,  et  merito,  actiones  specificari  ex  objecto  seu  motivo 
formali:  hoc  enim  habet  rationem  finis,  seu  termini, proximi. 

40.  Q.  2°  Quid  est  passio?  — R.  Passio  in  universum  est 
actus  potentiae  passivae,  respondens  actioni , et  dicitur  de 
quacumque  mutatione,  vel  receptione  alicujus  rei,  quae  actu 
fit  in  subjecto;  maxime  vero,  quando  id  quod  recipitur, 
naturae  recipientis  contrarium  vel  nocivum  est:  quare  vox 
passio  ideam  doloris  afferre  solet.  — Speciali  autem  sensu, 
passio , i.  e.  animi  affectio,  affectus,  vatios,  recte  a S.  Joanne 
Damasceno  dicitur  esse  motus  virtutis  appetitivae  sensibilis , ob 
imaginationem  boni  vel  mali  (l) : i.  e.  quo  bonum,  imagina- 
tione apprehensum  ut  conveniens,  expetitur;  et  malum 
contra,  imaginatione  aestimatum,  repudiatur. 


(\)  De  fide  orthod.  1.  2,  c.  22. 

\ 41.  Passione,  hoc  sensu  speciali  accepta,  continentur  tria: 
subjectum , nempe  appetitus  sensitivus,  qui  duplex  est,  con- 
cupiscibilis et  irascibilis  ; objectum , bonum  et  malum  aliqua 
ratione  sensibile,  seu  imaginatione  repraesentabile;  demum 
motus,  qui  plus  minus  vehemens  esse  potest. 

• y 42.  Passiones  dividuntur  i)  ratione  objecti , in  passiones 
prosequentes  bonum,  et  fugientes,  destestantes  malum  ; 2)  ra- 
tione subjecti , in  concupiscibiles  et  irascibiles.  Concupisci- 
biles sunt  : amor , odium , desiderium  seu  concupiscentia , 
abominatio , delectatio , tristitia  seu  (/o/or ; irascibiles  vero: 
s/?es,  desperatio , audacia , timor,  ira. 

n!  43.  Passiones,  natura  sua  indifferentes,  evadunt  bonae,  si 
rationis  moderamine  ita  ordinentur,  ut  id  quod  vere  bonum 
est,  concupiscant  et  prosequantur;  id  autem  quod  vere 
malum  est,  aversentur  et  fugiant:  Iniquitatem  odio  habui  et 
abominatus  sum:  legem  autem  tuam  dilexi.  Ps.  CXVIII. 

44.  Q.3°  Quid  est  habitus? — R.  Habitus  generatim  describi 
potest:  Qualitas  de  se  stabilis, qua  subjectum,  vel  secundumse, 
vel  in  ordine  ad  operationem,  bene  vel  male  se  habeat.  Dicitur 
qualitas,  i.  e. non  substantia,  sed  accidentalis  aliqua  dispo- 
sitio substantiae  superveniens,  ut  scientia,  sanitas.  — De  se 
stabilis,  i.  e.  quae  sit  per  se,  et  ex  natura  sua,  difficile  mobilis, 
ut  aiunt,  nempe  difficile  auferri  possit.  Unde  v.  g.  calor, 
somnolentia,  non  habitus,  sed  merae  dispositiones  sunt ; e 
contra,  gratia  sanctificans  est  habitus,  quia  licet  per  accidens 
ex  parte  subjecti  facile  amitti  possit,  tamen  stabilis  est  ex 
natura  sua  et  conditione  suae  causa?,  nempe  Dei,  cujus  dona 
sunt  sine  poenitentia.  Rom.  XI,  29. — Additur  : qua  subjectum, 
i.  e.  suppositum  hac  qualitate  informatum;  — bene  vel  male , 
tanquam  qualitate  bona  vel  mala:  sive  physice  tali,  ut,  ex. 
gr.  sanitate,  morbo ; sive  moraliter,  ex.  gr.  virtute,  vitio;  — 
se  habeat,  scilicet  disponatur,  convenienter  vel  disconve- 
nienter  afficiatur  ; — secundum  se,  i.  e.  in  ordine  ad  esse  pro- 
prium : hic  habitus,  disponens  subjectum  secundum  se, 
vocatur  essentialis,  et  afficit  subjecti  essentiam : uti  gratia 
habitualis  (i)  respectu  animae  ; sanitas  respectu  viventis  ; 
pulchritudo  respectu  corporis;  — vel  in  ordine  ad  operatio - 

(I)  Cfr  supra,  Tract.  de  Gratia,  cap.  2,  n.  3i0. 

nem , seu  in  ordine  ad  operandum;  qui  habitus  operativus 
dicitur,  et  existit  in  aliqua  subjecti  potentia,  cujus  operatio- 
nem faciliorem  reddit,  ut  habitus  acquisitus;  vel  eam  ad 
supernaturalem  ordinem  elevat,  ut  infusus. 

-L  45.  Q*  4 0 -Quid  esi  habitus  operativus  ? — Est  ille,  ut  Aver- 
roes  dicebat,  quo  quis  agit  cum  vult;  et,  ex  modo  dictis,  de- 
scribi potest : Qualitas  stabilis , potentiae  superaddita , ut  eam  in 
virtute  agendi  adjuvet.  Ejus  vis  in  eo  consistit,  ut  potentiam, 
ex  suapte  natura  aliquo  sensu  indeterminatam,  determinet, 
disponat  et  inclinet  ad  operandum  prompte,  aut  etiam 
facile,  aut  denique  delectabiliter;  — vel  saltem  supernatura- 
liter,  si  de  habitu  infuso  sermo  sit.  — Potest  autem  juxta 
triplicem  illum  gradum  inclinare,  sive  in  bonam,  sive  in 
malam  partem,  prout  bonus  est  habitus  vel  malus. 

46.  In  habitu  operativo  tria  distingui  possunt  quasi  con- 
stitutiva: subjectum,  objectum  et  actus. 

47.  Circa  subjectum  animadvertendum  est,-  in  homine  ha- 
bitus omnes,  saltem  principaliter,  insidere  animae.  Quatuor 
autem  in  anima  possunt  considerari : essentia,  potentia  in- 
tellectus, potentia  voluntatis,  potentiae  reliquae.  In  essentia 
animae  datur  habitus  unus,  gratia  sanctificans  (i),  animam 
disponens  ad  naturae  superioris,  i.  e.  divinae,  participatio- 
nem. — In  animae  potentiis,  quae  indeterminatae  sunt  acL 
plura,  plures  esse  possunt  habitus  ad  operationem  dispo- 
nentes: quod  de  intellectu 'et  voluntate  facile  patet.  — De 
potentiis  reliquis  dicendum  cum  S.  Thoma  (2),  — i)  In  po- 
tentiis vegetativis  nullos  esse  habitus,  quoniam  sunt  deter- 
minatae naturaliter.  2)  In  potentiis  sensitivis  appetitivis  dantur 
habitus,  quatenus  illae  moventur  imperio  rationis.  Hoc  inde 
patet,  quod,  manente  eadem  dispositione  corporali,  experi- 
mur passiones  appetitus  effici  minus  vehementes:  quia 
scilicet  compescuntur  per  habitum.  3)  In  potentiis  sensitivis 
apprehensivis  interioribus  habitus  etiam  sunt,  ut  in  memoria 
et  imaginatione ; quia  hae  parent  quoque  rationi ; in  exterio- 
ribus autem  potentiis  apprehensivis,  seu  sensibus , nullus 
omnino  habitus  est ; quare  neque  in  brutis  ullus  proprie 

(i)  Cf.  Tract.  de  Grat.  cap.  2,  art.  i,  n.  302  seqq.  — & 1,  2,  q.  50,  a.  3. 

dictus  habitus,  sed  duntaxat  aliquod  habituum  simulacrum 
invenitur. 

^ 48.  Dividuntur  habitus  generatim,  i)  ratione  originis,  in 
naturales , acquisitos  et  infusos.  — Naturales , seu  naturae  con- 
geniti, sunt  tantum  duo,  scilicet  duo  habitus  primorum 
principiorum : quorum  unus  dirigit  intellectum  circa  verum 
speculativum ; alter,  qui  synderesis  vocatur,  circa  verum 
practicum.  Aquisiti  dicuntur,  qui  acquiruntur  consuetudine* 
et  repetitis  actibus ; infusi , qui  nobis  divinitus  communican- 
tur. — 2)  Ratione  subjecti,  distinguuntur  in  habitus  intelle- 
ctus,  voluntatis  et  sensibilitatis . — 3)  Ratione  objecti,  in  bonos 
et  malos. 

^ 49.  Dividuntur  speciatim,  seu  speci  fleantur,  sicut  actus 
correspondentes,  et  sicut  objecta  eorum  formalia.  Habitus 
enim  tendit  in  actum  ut  in  terminum:  at  per  objectum  for- 
male, tanquam  medium,  seu  finem  proximum.  Quare  ex 
objecto  formali  speciem  sumit,  quae  species  etiam  ex  actu 
dignoscitur.  Ideo,  ubi  occurrit  specialis  actus,  vel  objectum 
formale  specie  diversum,  ibi  necesse  est  ponere  specialem 
habitum.  Sic,  actus  Charitatis  et  actus  Spei,  utpote  diversi, 
a diverso  habitu  producuntur.  Sic,  Deus  amandus  qua  bonus 
m se,  et  Deus  amandus  qua  bonus  nobis,  utpote  objectum 
formaliter  diversum,  a diverso  habitu  attingitur. 

A^J50.  Sicut  habitus  potest  acquiri,  ita  concipitur  posse  au- 
geri vel  minui,  aut  etiam  extingui.  Augeri  concipitur  dupli- 
citer: extensive,  seu  ex  parte  objecti : quatenus  ad  plura 
potest  extendi,  ut  in  scientia  patet ; intensive,  seu  ex  parte 
subjecti:  quatenus  habitus, tanquam  forma, potest  perfectius 
a subjecto  participari,  adeoque  intendi,  seu  intensior  fieri : 
ut  ex.  gr.  in  habitu  charitatis  manifestum  est. 

51.  Q.  5°  Quid  est  virtus?  — R.  Virtutis  nomen,  a vi  vel 
viro  derivatum,  aliquid  forte  et  virile  sonat;  at  diversimode 
usurpari  solet.  Nam  i)  virtus  communissime  dicitur  quae- 
cumque perfectio  rei,  et  facultas  efficiendi  aliquid : Verbo 
Domini  coeli  firmati  sunt,  et  Spiritu  oris  ejus  omnis  virtus 
eorum.  Ps.  XXXII. — 2)  Accipitur  pro  effectu  facultatis,  atque 
adeo  pro  operatione  et  fructu  alicujus  rei,  ut  Joel.  II,  22: 
Lignum  attulit  fructum  suum,  ficus  et  vinea  dederunt  virtutem 


466 


TRACT.  XV11I.  DE  VIRTUTIBUS. 


suam.  Et  Mare.  VI,  5:  Non  poterat  ibi  ullam  virtutem  facere . 
— 3)  In  proposito  nostro  virtus  sumitur  pro  perfectione  qua- 
dam, potentiae  rationali  superaddita,  ex  qua  redditur  opera- 
tio recta  et  naturae  rationali  conveniens,  ut  Ps.  LXXXIII: 
Ibunt  de  virtute  in  virtutem:  videbitur  Deus  deorum  in  Sion . 
Quo  sensu  quoque  S.  Gregorius  Nyss.  ait,  hominis  animam 
regiam  Dei  imaginem  esse,  pro  regia  purpura , virtute  amictam  : 
quo  cultu  nihil  magis  regium  esse  potest.  De  opif.  hominis,  c.  4 
Cui  consonat  illud  Horatii,  I.  Epist.  I,  52: 

Vilius  est  argentum  auro,  virtutibus  aurum. 

^ 52.  Virtus,  hoc  postremo  sensu  accepta,  definiri  potest: 
Habitus , afficiens  bene  potentiam  hominis  aliquo  modo  rationa- 
lem, in  ordine  ad  eliciendam  operationem  naturae  humanae,  con- 
sentaneam et  rectam.  Dicitur  habitus ; i.  e.  qualitas  seu  dis- 
positio stabilis,  differens  proinde  a potentia,  ab  actu,  et  ab 
affectu  vel  aestu  transitorio.  — Afficiens  bene ; est  enim  habi- 
tus bonus,  a quocumque  alio,  sive  pravo,  sive  inditferente 
essentialiter  distinctus.  — Afficiens,  i.  e.  inhaerens  potentiae, 
inclinans,  disponens  potentiam : quo  virtus,  etiam  superna- 
turalis  et  infusa,  distinguitur  a gratia  habituali,  quae  animae 
essentiam  immediate  afficit.  — Aliquo  modo  rationalem : quo 
designatur  subjectum  virtutis,  quod  est  intellectus,  voluntas, 
et  appetitus  sensitivus,  tum  concupiscibilis,  tum  irascibilis. 
Sunt  enim  etiam  virtutes,  ut  temperantia,  modestia,  etc., 
residentes  in  potentia  sensitiva,  quae  aliquo  modo  per  parti- 
cipationem rationalis  est.  — Ad  eliciendam  operationem 
rectam  : quo  declaratur,  ad  rationem  virtutis  pertinere,  ut  sit 
habitus  operativus;  quapropter  tria,  quae  ad  habitum  opera- 
tivum  pertinent,  in  virtute  quoque  distinguuntur:  subjectum , 
objectum  et  actus. 

53.  Ad  hanc  definitionem  revocari  facile  possunt  virtutis 
descriptiones,  quae  aliis  verbi  tradi  solent:  ut  i)  habitus  qui 
bonum  facit  habentem  (\) ; — 2)  habitur  bonae  operationis,  quae 
scilicet  convenit  naturae  entis  rationalis;  —3)  dispositio  perfe- 
cti ad  optimum  (2),  i.  e.  ad  rectam  operationem,  et  per  hanc  ad 

(1)  Arist.  2 Ethic.  c.  2 et  6.  — (2)  Arist.  7 phys.  text.  17. 

beatitudinem ; — 4)  bona  qualitas  mentis,  qua  recte  vivitur , qua 
nemo  male  utitur  (i).  Illud  : qua  recte  vivitur , indicat  virtutem 
esse  essentialiter  principium  operationis  [rectae.  Unde  argu- 
mentari licet,  animum  adulti  virtutibus  esse  destitutum,  si 
eas  non  ostendat  in  opere;  et  de  virtutibus  singulis  dici 
potest,  qudd  de  Charitate  dicit  S.  Gregorius  : Probatio  dile- 
ctionis, exhibitio  est  operis.  Homil.  30  in  Evang.  Huc  quoque 
pertinet  illud  Domini:  A fructibus  eorum  cognoscetis  eos , 
Matth.  VII,  16.  Porro  virtus  est  habitus  dupliciter  operati- 
vus  : affectu , i.  e.  proposito,  seu  praeparatione  animi ; et  actu , 
seu  effeptu,  ipso  nimirum  virtutis  exercitio,  pro  rerum  ac 
temporis  opportunitate.  — In  eadem  descriptione  additur: 
qua  nemo  male  utitur ; quo  virtus  differt  ab  aliis  habitibus,  ut 
sunt  scientiae  et  artes,  quae  tarn  boni  quam  mali  usus  pos- 
sunt esse  principia. 

54.  Nota.  Quoniam  virtus  est  essentialiter  habitus,  sequitur, 
bonos  actus , qui  ab  habitu  virtutis  non  procedunt,  stricte 
vocari  non  posse  actus  virtutis  ; communi  tamen  usu,  virtutis 
cujuspiam  nomine  vocantur,  quando  ex  motivo  formali  illius 
virtutis  perficiuntur,  Deo  ut  auctore  gratiae,  si  de  actibus 
supernaturalibus  sermo  sit,  vices  habitus  supplente  (2). 
Quare  catechumeni  dicuntur  elicere  actum  Fidei  et  Spei, 
etiamsi  forte  harum  virtutum  habitus  nondum  possideant. 

55.  Q.  6°  Quomodo  virtutes  generatim  distinguuntur'/  — 
R.  Distinguuntur  i)  ratione  causae  efficientis,  in  virtutes  tn- 
genilas , acquisitas,  infusas,  2)  Ratione  principii,  in  naturales , 
quae  etiam  humanae  et  philosophicae  dicuntur  ; et  supernatu - 
rales , quae  et  Christianae  vocantur.  3)  Ratione  perfectionis, 
in  formatas  et  informes,  seu  perfectas  et  imperfectas.  4)  Ratione 
subjecti,  in  intellectuales,  quae  sunt  in  parte  apprehensiva ; et 
morales,  quae  in  appetitiva.  5)  Ratione  objecti,  in  theologicas , 
quae  Deum,  et  non  theologicas , quae  honestatem  secundum 
rationem  pro  objecto  habent. 

56.  Virtutes  ingenitee , seu  cum  natura  congenitae,  in  ho- 
mine nullae  sunt ; nisi  hoc  nomine  appellare  juverit  habitus 
primorum  principiorum,  vel  etiam  bonam  indolem,  bonas 
praedispositiones,  quae,  ceu  virtutem  semina,  in  certis  natu- 

(U  S.  Thom.  1,  2,  q.  55,  a.  4.  — (2)  Supra,  De  gratia,  c.  1,  art.  i,  n.  89. 

ris  inveniuntur  : quemadmodum  terrae  incultae,  aliae  aliis 
aptiores  sunt  ut  fiant  fertiles,  si  excolantur.  — Virtus  aequi - 
sita  frequentatione  actuum  enascitur.  — Virtus  infusa  nobis 
a Deo  supernaturaliter  communicatur,  et  est  vel  infusa  per 
se  : quae  videlicet  natura  sua  nequeat  esse  nisi  infusa;  vel 
infusa  per  accidens , quae  nempe  aliunde  etiam  acquiri  pos- 
sit, ut  ex.  gr.  scientia  rerum  naturalium  infusa  primo  ho- 
mini. 

57.  Virtus  naturalis  illa  est,  quae  ex  naturali  vi  honestatis 
ad  finem  mere  naturalem  procedit  : v.  g.  liberalitas  in  pau- 
peres, orta  ex  naturali  philanthropia,  et  impendens  solamen 
mere  temporale  miseris.  — Virtus  supernaturalis  ea  est,  quae 
procedit  ex  principio  supernaturali,  et  tendit  ad  supernatu- 
ralem  finem  : h.  e.  quae  cum  gratia  elevante  elicitur,  et  ad 
bonum  spirituale,  adeoque  ad  salutem,  dirigitur;  ut  charitas 
in  pauperes,  seu  liberalitas  procedens  ex  gratia,  et  directa 
ad  exercendam  charitatem  Christianam,  ad  peccata  redi- 
menda, etc. 

58.  Virtus  formata , seu  perfecta , est  illa,  quae  cum  charitate 
habituali  conjungitur;  quia  charitas  est  forma  (i),  finis  et 
perfectio  caeterarum  virtutum.  Virtus  dicitur  informis , quando 
est  in  subjecto  charitate  habituali  destituto,  seu  peccati 
mortalis  reo. — Alio  quoque  sensu  virtus  perfecta  dicitur  illa, 
quae,  moraliter  loquendo,  permanet  omni  eventu  et  tentatione 
superior;  imperfecta  vero,  quae  tantum  aliquatenus  persi- 
stit. 

59.  Virtutes  intellectuales  sunt  quinque  : ars , scientia , pru- 
dentia, sapientia , intellectus.  — Virtutes  morales , quae  scilicet 
ad  ordinandos  mores  pertinent,  dividuntur  in  cardinales  et 
secundarias , cardinalibus  annexas. 

60.  Inter  haec  virtutum  genera,  ad  Christianum  hominem 
praecipue  pertinent  virtutes  Theologicee  et  Morales  : quapro- 
pter de  his  duabus  classibus,  pro  nostro  instituto,  praecipuo 
tractabimus. 

(1)  Extrinseca  haec  forma  intelligitur.  Cf.  t.  I,  Dc  Trin.  n.  13  seqq.  ; ubi, 
licet  potissimum  sermo  sit  de  forma  intrinseca  materiae,  seu  subjecto  illi 
quod  ipsa  forma  determinat;  potest  tamen  ob  analogiam  satis  percipi, quid 
sit  forma  extrinseca  subjecto  peream  determinato. 

61.  Q.  7°  Quid  sunt  virtutes  Theologicae  et  Morales?  — R. 
i)  Virtutes  theologicae  respiciunt  immediate  Deum ; morales 
vero  tantum  mediate  Deum  intendunt,  mediante  scilicet  ho 
nestatis  ordine.  2)  Theologicae  feruntur  in  actus,  quibus  ad 
beatitudinem  supernaturalem  homo  ordinatur;  morales  vero 
acquisitae , in  actus,  quibus  ordinatur  ad  beatitudinem  natu- 
ralem. Sunt  scilicet  superaddita  homini  divinitus  aliqua  prin- 
cipia, per  quae  ita  ordinetur  ad  beatitudinem  supernaturalem, 
sicut  per  principia  naturalia  ordinatur  ad  finem  connaturalem , 
non  tamen  sine  adjutorio  divino ; et  hujusmodi  principia  virtu- 
tes dicuntur  theologicae  : tum  quia  habent  Deum  pro  objecto , in 
quantum  per  eas  recte  ordinamur  in  Deum ; tum  quia  a solo 
Deo  nobis  infunduntur ; tum  quia  sola  divina  revelatione  in 
S.  Scriptura  hujusmodi  virtutes  traduntur  (l). 

62.  Virtus  theologica  describi  potest  : Virtus  per  se  infusa , 
quae  pro  objecto  formali , et  materiali  primario , habet  Deum , 
super  natur  aliter  cognitum.  — Virtus  vero  moralis,  ut  divisa 
contra  theologicam,  ea  est  quae  pro  objecto  formali  habet  ho- 
nestatem, cuique  virtuti  specialiter  propriam;  et  pro  objecto 
materiali , rem  creatam,  cui  illa  honestas  inhaeret. 

63.  Tres  sunt  virtutes  theologica)  : Fides,  quae  Deum  re 
spicit  ut  veracem ; Spes,  ut  bonum  nobis;  Charitas,  ut  bonum 
in  se. — Morales  vero  reducuntur  ad  quatuor  praecipuas,  quae 
sunt : Prudentia,  Justitia,  Fortitudo  et  Temperantia.  Dicuntur 
cardinales , similitudine  ducta  a cardine  ; eo  quod  in  his  vir- 
tutibus, velut  in  cardinibus,  tota  humanae  vitae  probitas  et 
honestas  vertatur. 

64.  Q.  8°  Quomodo  virtutes  inter  se  connectuntur? — R.  Quae- 
dam virtutes  ita  sunt  connexae  ex  parte  subjecti,  ut  una  sine 
altera  esse  non  possit;  quaedam  ita  connexae  non  sunt  (2). 

65.  Connexae  sunt  1)  morales  infusae  et  dona  Spiritus  S., 
quae  conjuncta  sunt  cum  charitate;  non  enim  acquiruntur 
sine  charitate,  et  qui  charitate  caret,  omnibus  praedictis 
caret:  qui  vero  charitatem  amittit,  omnia  praedicta  amittit  (3). 
— 2)  Virtutes  morales,  etiam  acquisitae,  si  perfectae  fuerint, 

(1)  S.  Tbom.  1, 2,  q.  62,  art  1.  — (2 > S.  Thom.  1,  2,  q.  65. 

(3)  Cfr  Trid.  Sess.  6,  cap.  7,  16. — Item  Cf.  supra  Tract.  De  gratia , c.2, 
ari.  3,  quaest.  I,  n.  346.  — Item  Dens,  De  virtut.  in  gen.  n.  6,  7. 

connexae  sunt  inter  se,  quatenus  mutua  associatione  et  auxilio 
juvari  debent.  Hoc  praecipue  verum  est  de  virtutibus  quae  di- 
cuntur solidde,  fundamentales,  quales  sunt:  humilitas,  obedien- 
tia,  Christiana  abnegatio,  simplicitas  seu  intentionis  puritas, 
et  cum  divina  voluntate  conformitas.  2)  Inter  virtutes  theo- 
logicas haec  est  connexio,  ut,  in  statu  viae,  charitas  non  possit 
haberi  sine  fide  et  spe,  nec  spes  sine  fide : et  vicissim,  fides  et 
spes  sine  charitate  non  includant  rationem  perfectae  virtutis, 
quae  scilicet  habentem  simpliciter  bonum  efficiat. 

66.  Non  sunt  connexae,  i)  virtutes  acquisitae,  quamdiu  perfe- 
ctae non  sunt:  harum  enim  una  sine  alia  acquiri,  existere  et 
amitti  potest.  2)  Charitas,  aliaeque  virtutes  infusae,  non  sunt 
connexae  cum  virtutibus  acquisitis;  ita  ut  acquisitae  haberi 
possint  sine  infusis,  et  amissis  infusis  manere  possint  acqui- 
sitae : et  contra,  virtutes  infusae  haberi  possint  sine  acquisitis, 
ut  patet  in  parvulis  baptizatis.  3)  Fides  haberi  potest  sine  spe, 
ut  patet  ex  Trid.  Sess.  6,  cap.  7 : Fides  neque  unit  perfecte 
cum  Christo , neque  corporis  ejus  vivum  membrum  efficit , nisi 
ad  eam  spes  accedat  et  charitas.  — 4)  Fides  et  spes  haberi  pos- 
sunt sine  charitate,  ut  patet  ex  I Cor.  XIII,  2;  Trid.  Sess.  6. 
can.  28;  Quesnelli  propp.  damn.  51,  52,  57,  58. 

67.  Q.  9°  Quis  est  virtutum  ordo  inter  se?  — R.  Ordo  virtu- 
tum varius  est,  pro  vario  respectu  sub  quo  considerantur. 
Distinguuntur  praecipue  triplex:  ordo  generationis,  ordo  ex- 
cellentiae seu  dignitatis,  ordo  acquisitionis  (i). 

68.  Ordo  generationis  virtutum  Christianarum  respectu 
actuum  earum  consideratur  ; et  talis  est,  ut  primo  in  actum 
erumpat  fides,  ex  fide  procedat  spes,  ex  utraque  praecedenti 
nascatur  charitas,  qua?  mater  est  omnium  aliarum  virtu- 
tum. 

69.  Ordo  dignitatis  inter  virtutes  theologicas  est,  ut  prima 
sit  charitas,  secunda  spes,  tertia  fides;  inter  morales  vero, 
prima  prudentia,  secunda  justitia,  ad  quam  refertur  religio; 
tertia  fortitudo,  ad  quam  pertinet  martyrium;  quarta  tem- 
perantia. 

70.  Ordo  acquisitionis  virtutum  Christianorum  est,  ut  prima 
sit  humilitas,  secunda  abnegatio  et  triplex  mortificatio* 

ll)  Cf.  S.  Thom.  1.2,  q.  62,  a.  4. 

tertia  cognitio  et  amor  Dei.  Homo  enim  spiritualis,  ad  ima- 
ginem Christi  formatus,  in  humilitate  nascitur,  abnegatione 
et  mortificatione  roboratur,  cognitione  et  amore  Dei  perfi- 
citur. — Figura  hujus  processus  habetur  in  aedificio:  Vos 
enim,  estis  templum  Dei  vivi.  II  Cor.  VI,  16.  In  aedificio  ponitur 
primo  fundamentum,  deinde  parietes  et  columnae,  demum 
tectum,  quod  totum  coronat.  Ita  in  aedificio  sanctitatis,  primo 
ponitur  ut  fundamentum  humilitas  et  fides  ; secundo  ahne- 
gatio  cum  spe  ac  hducia;  tertio  accedit  viva  Dei  cognitio  et 
charitas,  quae  totius  operis  est  corona.  — Hujusce  ordinis 
ratio  detegitur  in  natura  lapsa,  quae  a sepulcro  peccati,  et  a 
corruptione  concupiscentiae,  ad  amorem  Dei  rerumque 
coelestium  est  erigenda. 

71.  Notandum.  Licet  theoretice  ordo  acquisitionis  ille  sit 
quem  diximus ; practice  tamen,  non  semper  hujusmodi  suc- 
cessio servatur.  Etenim  illa  spiritualis  a3dificatio  efficitur, 
non  sicut  opus  artificiale,  quod  successive  et  per  partes;  sed 
sicut  opus  naturale,  quod  simul  omni  ex  parte  accrescit  et 
augetur  : ut  videre  est  in  plantarum  et  animalium  incre- 
mentis. 

ARTICULUS  II. 

DE  VIRTUTUM  CAUSIS  INTERNIS,  SEU  CONSTITUTIVIS. 

QUAESTIONES 

1°  Quodnam  est  virtutis  subjectum  ? — 2°  Quid  est  virtutis  objectum  ? 

— 3°  Quid  et  quotuplex  est  virtutis  actus  ? — 4°  Quid  est  medium 

virtutis  ? 

72.  QUiER.  1°  Quodnam  est  virtutis  subjectum?  — R.  Uti  ex 
modo  tradita  notione  virtutis  colligitur,  subjectum  virtutis 
remotum,  est  ipsa  anima  rationalis;  proximum  vero,  est  illa 
potentia  animae,  quae  actus  certae  virtutis  proprios  elicit. 
Sic,  subjectum  fidei  est  intellectus.  — De  subjecto  proximo 
tantum  sermo  erit. 

73.  Duplex  proprie  datur  virtutis  subjectum,  duae  nempe 
supremae  animi  potentiae,  intellectus  et  voluntas. 

74.  Etenim  virtus  est  propria  perfectio  naturae  rationalis, 
qua  rationalis  est;  quia  virtus  est  recta  operatio  naturae 

rationalis,  et  recta  operatio  natur*  cujuslibet  est  propria 
perfectio  ejus.  Atqui  natura  hominis  est  rationalis,  quatenus 
principium  intellectionis  et  volitionis ; ergo  tota  ratio  virtutis 
ad  perfectionem  harum  duarum  functionum  immediate  ordi- 
natur. Haec  autem  perfectio  consistit  in  attingendo  vero  et 
bono ; honestum  bonum  intelligo,  quod  natur*  rationalis 
proprium  est.  Tunc  enim  intelligentia  perfecta  est,  quando 
in  qualibet  re  veritatem  clare  et  certo,  quantum  fas  est  et 
convenit,  assequitur;  et  voluntas,  quando  bono  honesto  fir- 
miter adh*ret.  Quandoquidem  sic  utraque  potentia,  et  utrius- 
que  potenti*  operatio  finem  suum,  ac  veluti  formam  ad  quam 
instituta  est,  consequitur  (i).  # 

75.  Facultates  inferiores,  imaginatio,  appetitus  sensitivus 
sive  concupiscibilis  sive  irascibilis,  et  potentia  executiva, 
secundum  se  non  sunt  subjectum  virtutis:  quare  in  brutis 
nulla  virtus  esse  potest.  At  quatenus  e*dem  facultates  in 
homine  'participant  aliquo  modo  rationem,  i.  e.  ratione 
moventur,  ejusque  imperio  prompte  obediunt,  subjectum 
quarumdam  virtutum  v.  g.  temperanti*,  fortitudinis,  dici 
solent  (2). 

76.  Q.  2°  Quid  est  virtutis  objectum?  — R.  Objectum  vir- 
tutis aliud  est  materiale,  aliud  formale.  Juxta  notiones 
supra  (3)  explicatas,  objectum  materiale  virtutis  est  id,  circa 
quod  virtus  versatur:  sic,  objectum  materiale  Fidei  est 
veritas  a Deo  revelata.  Objectum  materiale  respondet  qu*- 
stioni  quid ? Videlicet,  quid  credis,  speras?  etc.  — Objectum 
formale  est  ratio  propter  quam  virtus  versatur  circa  objectum 
materiale:  sic,  objectum  formale  Fidei  est  infallibilitas  Dei 
revelantis.  Objectum  formale  respondet  qu*stioni  propter 
quid? 

77.  Q.  3°  Quid  et  quotuplex  est  virtutis  actus?  — R.  Actus 
virtutis  est  exercitium  habitus  in  suum  objectum.  — Actus 
hic  distinguitur  duplex,  alius  elicitus,  alius  imperatus.  Elici- 
tus dicitur,  qui  immediate  a certa  virtute  procedit ; impera- 
tus, qui  ab  alia  virtute  producitur,  sed  ex  imperio  vel  deside- 

(1)  Lessius,  De  jure  ctjust.  Procem. — (2)  S.  Tbom.  1,2,  q.  56,  art.  4 — 
(X  supra,  art.  1,  n.  52.—  (3;  Art.  1,  u 36. 

rio  prioris  : sic  jejunium  ex  amore  Dei,  est  actus  elicitus  qui- 
dem abstinentiae,  sed  imperatus  charitatis. 

78.  Q.  4°  Quid  est  virtutis  medium? — R.  Est  justa  quaedam 
mensura  rei  faciendae,  consistens  inter  duo  vitia,  quorum 
unum  ab  ea  mensura  deficit,  alterum  eam  excedit.  Sic,  vir- 
tus liberalitatis  media  inter  avaritiam  et  prodigalitatem  esse 
cernitur. 

79.  Medium  virtutis  est  duplex:  medium  rationis  et  me- 
dium rei.  Medium  rationis  est  illud,  quod  recta  ratio  respe- 
ctive  ad  personam  operantem,  aliasque  circumstantias  deter- 
minat. Medium  rei  illud  est,  quod  respicit  aequalitatem  rei 
ad  rem:  quale  medium  habet  justitia  commutativa ; quippe 
quae  spectat  aequalitatem  rei  ad  rem,  ut  cuique,  sive  diviti  sive 
pauperi,  quod  suum  est  tribuat.  — At  aliarum  virtutum  me- 
dium est  rationis.  Respiciunt  enim  qualitatem  personae,  loci, 
temporis,  etc. ; ex  quibus  omnibus  definitam  ratione  men- 
suram fideliter  tenent.  Videre  hoc  est  in  temperantia  quoad 
cibum  et  potum : etiam,  quaenam  quantitas  et  qualitas  ali- 
menti sit  rectae  rationi  commensurata,  determinari  nequit, 
nisi  qualitatis  personae  aliorumque  adjunctorum  habita  ra- 
tione. 

80.  Omnes  virtutes  consistunt  in  medio,  exceptis  theolo- 
gicis et  virtute  Religionis:  quae  (i)  in  medio  non  consistunt 
secundum  se,  ex  parte  objecti ; sed  tantum  par  accidens,  ex 
parte  nostra:  quia  nos,  licet  non  possimus  in  Deum  ferri, 
quantum  debiti  Deo  condigni  postulat  ratio;  debemus  tamen 
ferri  secundum  conditionis  nostrae  mensuram:  ex.  g.  sperare 
ita  debemus,  ut  spes  nostra  inter  praesumptionem  et  despera- 
tionem sit  media. 

ARTICULUS  III. 

DE  VIRTUTUM  CAUSIS  EXTERNIS  ET  EFFECTIBUS. 

QILESTIONES. 

Quomodo  virtutes  acquiruntur , augentur , minuuntur , amittuntur  ; 
et  quamdiu  permanent  ? — 2°  Quis  est  virtutum  finis  ? 

81.  quaer.  1°  Quomodo  virtutes  acquiruntur , etc.? — R.  Vir- 
tutes acquiruntur  alterutro  ex  his  duobus  modis  : infusione 

(1)  S.  Thom.  1,  2,  q.  64,  art.  4. 

vel  actuum  exercitio. — Priori  modo  acquiruntur  virtutes  su- 
pernaturales  et  dona  Spiritus  S.,  atque  etiam  eorum  augmen- 
tum : scilicet  in  justificatione,  qua,  ut  Catechismus  Rom. 
ait  (i),  nobilissimus  omnium  virtutum  comitatus  in  animam 
cum  gratia  divinitus  infunditur . Unde  patet,  virtutum  infusa- 
rum causam  esse  solum  Deum;  qui  tamen,  juxta  legem 
suam  ordinariam,  illas  in  nobis  non  operatur,  nisi  vel  per 
Sacramenta  ut  causas  instrumentales,  vel  praevia  adultorum 
cooperatione  cum  gratia;  et  haec  quidem  cooperatio  ut  causa 
dispositi va  aut  meritoria  requiritur  (2).  — Posteriori  modo, 
scilicet  per  actuum  exercitium,  virtutes  naturales  acquiri, 
conservari  et  augeri  solent.  Per  unum  enim  actum  habitus 
non  acquiritur ; nisi  forte  adeo  foret  intensus  et  diuturnus,  - 
ut  pluribus  aequivaleret. 

82.  Minui  possunt  virtutes,  sed  non  omnes.  Virtutes  na- 
turales, tam  quoad  intensitatem  habitus  quam  quoad  fervo- 
rem actus,  diminui  possunt.  — Charitas  minui  non  potest 
quoad  intensitatem  habitus;  atque  idem  de  caeteris  virtuti- 
bus infusis  videtur  dicendum.  Licet  enim  remissio  virtutum 
per  se  infusarum,  absolute  loquendo,  non  repugnet;  in  hac 
tamen  providentia,  hujusmodi  remissionis  causa  assignari 
nequit.  Per  peccatum  mortale  non  remittuntur,  sed  amit- 
tuntur; per  veniale  autem,  sicut  non  remittitur  gratia  san- 
ctificans, utpote  cui  non  est  oppositum,  sic  neque  virtutes. 
— Virtutes  infusae  tamen  minui  possunt  quoad  exercitium 
et  fervorem  actus ; atque  adeo  contrahi  possunt  quaedam 
dispositiones  ad  illarum  corruptionem  conducentes  (3)  : fere 
sicut  homo  postquam  adolevit,  licet  repuerascere  nequeat, 
debilitari  tamen  et  mori  potest. 

83.  Amitti  virtus  potest  dupliciter  : directe  et  indirecte  : 
directe  per  actus  ei  directe  et  graviter  contrarios,  vel  per 
diuturnam  illius  exercendae  negligentiam.  Hoc  modo  amit- 
tuntur virtutes  tum  acquisitae  tum  infusae.  — Indirecte,  per 
amissionem  alterius  virtutis,  quae  ejus  fundamentum  et  prin- 
cipium sit : hoc  modo  amittuntur  praesertim  infusae.  Sic, 
amissa  fide,  amittitur  spes;  amissa  charitate,  amittuntur 

(I ) De  Bapt.  — (2)  Trid.  Sess.  6,  cap.  7. 

[oj  Cfr  supra,  De  Grat.,c.  2,art.  3,  n 350. 

dona  spiritus  S.,  omnesque  virtutes  morales  infusae.  Hinc, 
peccans  mortaliter,  v.  g.  peccato  injustitiae,  non  tantum 
virtutem  justitiae,  sed  etiam  morales  reliquas  infusas,  tem- 
perantiam, castitatem,  etc.,  amittit. 

84.  Quod  attinet  ad  permanentiam  virtutum  post  hanc 
vitam  : in  damnatis  nulla  virtus  manebit.  In  Beatis  remanent 
eae,  quae  nullam  important  imperfectionem  statui  eorum 
repugnantem  : unde  manent  charitas,  dona  Spiritus  S.,  atque 
etiam  virtutes  morales,  quoad  aliquos,  non  tamen  quoad 
omnes  actus;  sed  evacuabitur  fides  et  spes.  — In  purgatorio 
manent  tres  virtutes  theologicae,  dona  Spiritus  S.,  ac  virtu- 
tes morales,  quoad  aliquos  et  multo  plures  actus,  quam  in 
Beatis;  v.  g.  fortitudo  manet  quoad  actum  patientiae  (i). 

85.  Q.  2°  Quis  est  virtutum  finis? — R.  Finis  et  effectus 
virtutum  est,  hominem  perficere,  qua  homo  est  ; i.  e.  qua- 
tenus est  animal  ratione  et  voluntate  praeditum  ; atque  eum, 
per  rectas,  tum  rationis,  tum  voluntatis  operationes,  ad  bea- 
titudinem  ordinare.  — Quod  si  sermo  sit  de  virtutibus  Chri- 
stianis, earum  finis  ultimus  est  ordinare  hominem  ad  beati- 
tudinem  supernaturalem;  proximus  vero,  perficere  hominem 
qua  Christianus,  seu  qua  discipulus  est  Jesu  Christi  Filii  Dei. 
Haec  autem  perfectio  in  eo  consistit,  ut  homo  similis  evadat 
divini  illius  exemplaris,  secundum  illud  Rom.  VIII,  29  : 
Quos  praescivit , et  praedestinavit  conformes  fieri  imaginis  Filii 
sui.  Est  igitur  tendentia  et  finis  virtutum  Christianarum,  ut 
in  homine  terreno,  interiorem  atque  coelestem  hominem,  ad 
imaginem  Filii  Dei  (2)  efforment.  Id  autem  efficiunt  refor- 
mando et  sanctificando  intellectum,  voluntatem  et  sensus  : 
scilicet  intellectum  fides,  voluntatem  spes  et  charitas,  sensus 
vero  virtutes  morales  infusae  emendant  atque  sanctificant. 
Cf.  Coloss.  III,  3,  9,  10;  et  Phil.  IV,  7,  8. 

(1)  Cfr  S.  Thom.  ibid.  q.  67.  - *2)  II  Cor.  XV,  49. 

86.  In  disputatione  de  virtutibus  theologicis  proceditur 
perquatuor  articulos,  qui  sunt  hujusmodi  : 

Articulus  I,  de  virtutibus  theologicis  in  genere. 

Articulus  II,  de  Fide. 

Articulus  III,  de  Spe. 

Articulus  IV , de  Char itate. 

ARTICULUS  I. 

DE  VIRTUTIBUS  THEOLOGICIS  IN  GENERE. 

QUESTIONES. 

1°  Quomodo  virtus  Theologica  a qualibet  alia  distinguitur  ? — 2°  An 
de  ratione  virtutis  theologicae  est  Deo  adhaerere  super  omnia  ? — 
5°  Quaenam  circa  virtutes  theologicas  ex  fide  deducimus  ? 

87.  quj£R.  1°  Quomodo  virtus  Theologica  a qualibet  alia 
distinguitur ? — R.  Virtus  theologica  et  moralis  specie  di- 
stinguuntur ab  invicem.  Habitus  enim , ait  S.  Thomas  (i), 
specie  distinguuntur  secundum  formalem  differentiam  objecto- 
rum. Objectum  autem  theologicarum  virtutum  est  ipse  Deus , 
qui  est  ultimus  rerum  finis , prout  nostrae  rationis  cognitionem 
excedit.  Objectum  autem  virtutum  moralium, ..  est  aliquid , quod 
humana  ratione  comprehendi  potest.  Unde  virtutes  theologicae 
specie  distinguuntur  a moralibus.  — Ergo  etiam  distinguuntur 
virtutes  theologicae  a virtute  Religionis,  cujus  objectum  non 
est  ipse  Deus,  sed  cultus  ut  Deo  debitus ; quod  facile  apparet 
hac  formula  : Credo  verbum  Dei  propter  Deum,  spero  Deum 


(1)  1,  2,9,62,  art.  2 

propter  Deum ; amo  Deum  propter  Deum  ; colo  autem  Deum 
propter  justitiam  et  aequitatem,  quae  in  tali  cultu  relucet. 

88.  Q.  2 0 An  de  ratione  virtutis  theologicee  est  Deo  adhxrere 
super  omnia?  — R.  De  ratione  hujusce  virtutis  est,  ut  adhae- 
reat appretiative  Deo  super  omnia  repugnantia  illi  praedicato 
divino,  quod  est  objectum  formale  actus  theologici.  — Ad- 
haesio scilicet  actus  ad  objectum  ^lia  est  intensiva , alia  appre- 
tiativa;  unde  et  concipitur  adhaesio  una  quam  alia  major,  vel 
intensive  vel  appretiative.  Intensive  major  est  adhaesio,  si 
quis,  vi  actus,  majore  conatu,  applicatione  et  sensu  delecta- 
tionis, adhaereat  uni  prae  altero  objecto ; appretiative  major 
est,  si  quis,  vi  aestimationis  objecti,  eidem  magis  adhaereat 
quam  alteri.  Unde  appretiative  summa  erit  adhaesio,  si  vi 
aestimationis  intellectualis,  voluntas  eligit  objecto  adhae- 
rere super  omnia  ea,  quee  ipsam  possint  in  contrarium  sollici- 
tare (l). 

89.  Jam  vero,  sicut  de  ratione  virtutis  cujuslibet  est,  ob- 
jecto suo  tantum  adhaerere,  quantum  illud  meretur;  ita,  et 
a fortiori,  virtutis  theologicae  erit,  objecto  suo,  Deo,  tantum 
adhaerere  quantum  meretur  Deus,  et  quantum  decet  id  atque 
oportet.  Debebit  igitur  ei  adhaerere  super  omnia,  quae  Deo 
credendo,  aut  sperando,  aut  diligendo  repugnant.  Non  enim 
adhaeret  Deo,  quantum  decet,  qui  illi  non  adhaeret  prae  aliis 
omnibus  repugnantibus  : qui,  ubi  de  Fide  agitur,  non  adhae- 
ret auctoritati  divinae,  prae  qualibet  ei  repugnante  sive  au- 
ctoritate, sive  ratione  superba;  qui,  ubi  de  Spe  agitur,  divinae 
omnipotentiae,  misericordiae  ac  fidelitati  non  adhaeret,  prae 
quacumque  specie  in  contrarium  ; qui  demum,  ubi  de  Cha- 
ritate  agitur,  non  adhaeret  divinae  bonitati,  prae  omni 
bonitate  creata,  cujus  amor  cum  dilectione  Dei  nequeat 
conciliari.  Quo  spectat  illud  Matth.  X,  37  : Qui  amat  patrem 
aut  matrem  plus  quam  me , non  est  me  dignus. 

90.  Q.  3°  Qusenam  circa  virtutes  theologicas  ex  Fide  deduci- 
mus?— R.  Primo,  tres  esse  omnino  virtutes  theologicas , Fidem , 
Spem  et  Charitatem.  Etenim  i)  dicit  Apostolus,  I Cor.  XIII  : 
i\unc  autem  manent  Fides , Spest  Charitas , tria  heee;  major  autem 

Q)  Gf.  supra  De  Pcenit.  cap.  2,  art.  2,  decontrit.  n.  154. 

horum  est  Charitas.  Porro  has  singulas  vere  esse  virtutes  theo- 
logicas, infra  ostendetur. — 2)  Homo  vocatur  a Deo  ad  beati  - 
tudinem  supernaturalem,  ad  quam  disponi  ac  tendere  debet 
per  proportionatas  intellectus  voluntatisque  operationes.  Sed 
hae  duae  facultates  deficiunt  ab  ordine  beatitudinis  supernatu- 
ralis,  secundum  illud  I ad  Cor.  II,  9 : oculus  non  vidit,  nec  au- 
ris AUDIVIT,  NEC  IN  COR  HOMINIS  ASCENDIT,  QU;E  PRAEPARAVIT  DEUS 

diligentibus  se.  Unde  oportuity  quod,  quantum  ad  utrumque , 
aliquid  homini  supernaturaliter  adderetur  ad  ordinandum 
ipsum  in  finem  supernaturalem.  Et  primo  quidem  quantum  ad 
intellectum , adduntur  homini  quxdam  principia  supernatura - 
lia , quse  divino  lumine  capiuntur:  et  haec  sunt  credibilia,  de 
quibus  est  fides.  Secundo  vero  est  voluntas , quse  ordinatur  in 
illum  finem , et  quantum  ad  motum  intentionis  in  ipsum  ten- 
dentem, sicut  in  id  quod  est  possibile  consequi:  quod  pertinet  ad 
spem  ; et  quantum  ad  unionem  quamdam  spiritualem,  per  quam 
quodammodo  transformatur  in  illum  finem : quod  /it  per  cha- 
ritatem  (l).  Porro  quoniam  ad  appetitum  (voluntatem)  duo  per- 
tinent, scilicet  motus  in  finem,  et  conformatio  ad  finem  per 
amorem  ; sic  oportet  quod  in  appetitu  humano  duae  virtutes 
theologicae  ponantur , scilicet  spes  et  charitas  (2).  — 3)  Tria  haec 
Christianam vitamconsummant;  unde  Origenes  (3) ait:  Prima 
salutis  initia,  et  ipsa  fundamenta,  Fides  est ; profectus  vero  et 
augmenta  aedificii  Spes  est;  perfectio  autem  et  culmen  totius  ope- 
ris Charitas  est : et  ideo  major  omnium  dicitur  Charitas. — Porro 
tria  haec,  fidem,  spem  et  charitatem,  esse  inter  se  distincta, 
inde  pater,  quod  licet  pariter  habeant  pro  objecto  Deum,  non 
eodem  tamen  modo  illum  respiciunt:  fides  respicit  Deum  ut 
primam  veritatem  ; spes,  ut  beatitudinem  nostram  ; charitas 
ut  summam  bonitatem. 

91.  Secundo,  fidem  ac  spem,  vel  earum  augmentum,  infundi 
in  justificatione ; et,  uti  communius  docent  TT.,  nunquam 
seorsima  gratia  sanctificante  et  charitate(i).  Tridentinum  enim 
dicit:  In  ipsa  justificatione,  cum  remissione  peccatorum , haec 
omnia  simul  infusa  accipit  homo  per  Jesum  Christum , cui  inse- 
ritur, fidem,  spem  et  charitatem.  Sess.  6,  cap.  7.  Porro  hic 

(1)  S.Thom.  1,  2,  q.  62,  a.  3.— (2)  Ibid.  ad  3.— '31  In  epist.  ad  Rom.c.4. 
— Gf.  August .Enchirid.  c.  3 et  4. — ,4)  Cf.  Wirceb.  De  vir.  theol.  n.  47,  48. 

agitur  de  ipsis  habitibus;  cum  actus  virtutum  hujusmodi  jam 
ante  justificationem  requirantur,  ibid.  cap.  6. 

92.  ‘Tertio,  virtutes  theologicas  augeri  ac  intendi  posse.  Ete- 
nim jwshMa?  incrementum  petit  sancta  Ecclesia,  cum  orat:  Da 
nobis , Domine,  fidei,  spei  et  charitatis  augmentum.  Trid.Sess.  6, 
cap.  10 ; cfr.  et  can.  24. 

93.  Quarto,  easdem  augeri  illis  actibus  quibus  augetur  gratia 
sanctificans.  Etenim,  ex  citato  Trid.  cap.  10,  patet,  idem  esse 
incrementum  virtutum  theologicarum,  quod  est  incremen- 
tum justitiae ergo  et  utrumque  per  eosdem  actus  fieri,  sequi- 
tur. 

94.  Quinto,  charitatem  amitti  per  quodvis  peccatum  mortale; 
fidem  vero  et  spem,  non  per  quodcumque,  sed  per  mortale  dire- 
cte iis  contrarium.  Patet  ex  Trid.  Sess.  6,  cap.  15  (i). 

9o.  Sexto,  in  Beatis  remanere  charitatem,  cessare  autem  fidem 
ac  spem.  I Cor.  XIII  : Charitas  nunquam  excidit;  in  quem 
locum  S.  Hieronymus  ait : Id  est,  ipsa  sola  permanet  in  fu- 
turo. Et  S.  Chrysostomus  : Fides  et  Spes,  creditis  speratisque 
rebus  advenientibus,  cessant.  Scilicet  evacuabitur  fides,  quia 
involvit  objecti  obscuritatem  ; item  spes,  quia  negat  objecti 
praesentiam. 

96.  Septimo,  in  animabus  purgantibus  manent  virtutes  theo- 
logicae omnes;  in  damnatis  autem  nulla.  Haec  est  communis 
Theologorum  cum  S.  Thoma  (2)  sententia.  Difficultas  esse 
posset  circa  fidem  in  damnatis  existentem  : quia  et  daemones 
credunt,  et  contremiscunt,  Jac.  II,  19;  — verum  dicendum,  in 
daemonibus  ac  damnatis  fidem  infusam  et  supernaturalem 
non  remanere:  cum  donis  gratuitis  et  pia  motione  volunta- 
tis plane  careant.  Credunt  igitur  fide  naturali,  orta  tum  ex 
evidentia  signorum,  tum  ex  misera  experientia,  qua  Deum 
vindicem  sentiunt. 

(1)  Cf.  supra,  tract.  De  grat.  n.  342. 

(2)  Cfr  Suppletu,  q.  98,  art.  1 ; et  append.  q.  2,  art.  4 ad  4. 

ARTICULUS  II. 

DE  FIDE. 

97.  Quoniam  materia  hic  uberior  occurrit,  ut  in  ea  tra- 
ctanda sine  confusione  procedamus,  articulum  dividemus  in 
quatuor  sectiones. 

Sectio  I,  de  definitione  et  divisione  Fidei. 

Sectio  II,  de  objecto  materiali  Fidei. 

Sectio  III,  de  objecto  formali  Fidei. 

Sectio  IV,  de  actu  Fidei. 

SECTIO  I. 

DE  DEFINITIONE  ET  DIVISIONE  FIDEI. 

QUESTIONES/ 

1°  Quid  est  Fides  ? — 2°  Quomodo  Fides  differt  a scientia  ? — 3°  Quce - 
nam  est  Fides  ad  salutem  requisita  ? — 4°  Quomodo  Fides  salutaris 
definitur  ? —5  ’ Quomodo  Fides  theologica  dividitur  ? — 6°  Quodnam 
est  Fidei  subjectum  ? — 7°  Qua  ratione  Fides  dicitur  a Concilio  Trid. 
humance  salutis  initium , fundamentum  et  radix  omnis  justificationis  ? 
* — 8°  An  Fides  est  prima. gratia  ? 

98.  qu£:r.  1°  Quid  est  Fides?  — R.  Nomen  fidei  aliquando 
sumitur,  i)  pro  fidelitate  in  promissis,  ut  Rom.  III,  3:  Nun - 
quid  incredulitas  eorum  fidem  Dei  evacuabit? — 2)  Pro  ipsis 
promissis,  et  pro  voto:  Primam  fidem  irritam  fecerunt.  ITim. 
V.  12. — 3)  Pro  dictamine  conscientiae:  Quod  non  est  ex  fide , 
peccatum  est.  Rom.  XIV,  23. — 4)  Pro  fiducia:  Postulet  autem 
in  fide , nihil  haesitans.  Jac.  I,  6.  — 5)  Pro  objecto  Fidei,  ut  in 
Symbolo  Athanasiano:  Haec  est  Fides  catholica .. . — 6)  Denique 
et  principalius,  pro  assensu  intellectuali  propter  auctorita- 
tem loquentis,  sive  attestantis,  elicito;  ut  Hebr.  XI,  3:  Fide 
intelligimus  aptata  esse  saecula  verbo  Dei. 

99.  Q.  2°  Quomodo  Fides  differt  a scientia?  — R.  Duplici 
modo  quaestio  haec  intelligi  potest:  nimirum,  de  habitu 
scientiae  et  fidei,  vel  de  earum  actu. 

100.  — I.  Si  quaeratur  de  habitu , quaestionis  sensus  hic  esse 
solet:  quomodo  fides,  qua  doctrinam  ab  Ecclesia  propositam 
sine  disquisitione  admittimus,  differt  a scientia,  que  verita- 

tes  ratione  demonstratas  cognoscimus? — Porro  nomine 
scientiae , quod  in  praesenti  quaestione  latiore  sensu  accipitur, 
modo  intelligunt  auctores  omnium  geheratim  humanarum 
scientiarum  complexum,  modo  philosophiam,  modo  demum 
ipsam  humanae  rationis  vim,  qua,  tanquam  instrumento, 
variae  cognitiones  acquiruntur  et  demonstrantur. 

101.  Jam  vero,  quacumque  acceptione  quaestionis  sensus 
definiatur,  generatim  responderi  potest:  i)  scientia  differt  a 
fide  praecipue  ratione  objecti:  nam  scientia  in  naturae  veritate 
investiganda  versatur,  fides  vero  respicit  veritates  superna- 
turaliter  a Deo  revelatas  (i).  — 2)  Ratione  certitudinis , scilicet 
objectivae,  scientia  a fide  non  differt,  nisi  quoad  modum. 
Etenim  certitudo  scientiae  fundatur  quidem  in  ratione  divina 
ac  prima  veritate,  sed  mediate  tantum : immediate  autem  in 
lumine  rationis  humanae;  at  fides  immediate  nititur  in  aucto- 
ritate Dei  ac  prima  veritate. 

102.  Hinc  patet,  scientiam,  vel  rationem,  etsi  contra  fidem 
distinguitur,  eidem  nequaquam  adversari  posse.  Quin  potius, 
obsequium  fidei  prorsus  rationi  consentaneum  est.  Non 
enim  caeco  quodam  impulsu  et  imprudenti  fides  ad  creden- 
dum cogit;  sed  praevie  permittit  et  vult,  ut  humana  ratio,  in 
adultis,  qui  nondum  fidem  susceperint,  divinae  revelationis 
factum  diligenter  inquirat,  quo  illi  certo  constet  Deum  esse 
locutum.  Quod  postquam  ratio  certo  agnovit,  illico  etiam 
cernit  Deo  loquenti  fidem  esse  habendam;  nihilque  sibi 
magis  consentaneum  esse,  quam  iis  acquiescere  firmiterque 
adhaerere,  quae  a Deo,  qui  nec  falli  nec  fallere  potest,  reve- 
lata esse  constiterit. 

103.  Nec  timendum,  ne  fides  objecta  quaedam  admittenda 
proponat,  quae  rationis  principiis  repugnent:  Etsi  enimt  ut 
Pius  IX  loquitur,  fides  sit  supra  rationem , nulla  tamen  vera 
dissensio , nullumque  dissidium  inter  ipsas  inveniri  unquam 
potest ; cum  ambae  ab  uno  eodemque  immutabilis  aeterneeque 
Veritatis  fonte , Deo  Optimo  Maximo , oriantur;  atque  ita  sibi 
mutuo  opem  ferant , ut  recta  ratio  fidei  veritatem  demonstret , 
tueatur , defendat : fides  vero  rationem  ab  omnibus  erroribus 

(l)  Cf.  tom.  1,  tract.  Le princip.theol.  c.l,  art.  2,  n 18. 

liberet,  eamque  divinarum  rerum  cognitione  mirifice  illustret 
confirmet  atque  perficiat  (l). 

104.  — II.  St  quaeratur  de  actu  scientiae  et  fidei,  discrimen 
inter  utrumque  praesertim  oritur  ex  objecto  formali , seu  mo- 
tivo  assensus  intellectivi,  quod  in  scientia  est  naturalis  evi- 
dentia veri ; in  fide  autem,  auctoritas  Dei  revelantis.  Etenim, 
ex.  gr.  demonstrationi  geometricae  assentior,quia  rem  ita  esse 
video;  dogmati  autem  fidei  adhaereo,  quia  Deus,  infallibilis 
Veritas , illud  ita  esse  testatur. 

105.  Q.  3°  Quaenam  est  Fides  ad  salutem  requisita  ?—R.  Est 
super  natur  alis  assensus  intellectus , libere  elicitus , et  veritati  re - 
velatae  praestitus , propter  auctoritatem  Dei  revelantis.  Hanc  ve- 
ram esse  fidei  justificantis  notionem,  non  solum  Cone.  Trid. 
indicat,  Sess.  6.  can.  12,  nec  non  Vaticanum  Constit.  Dei  Fi- 
lius, cap.  III  de  fide;  sed  etiam  Scriptura  et  Traditio  demon- 
strat. Heb.  XI,  6:  Sine  fide  impossibile  est  placere  Deo.  Credere 
enim  oportet  accedentem  ad  Deum , quia  est , et  inquirentibus  se 
remunerator  sit  (2). 

106.  Q.  4°  Quomodo  Fides  salutaris  definitur? — R.  Duae  sunt 
praecipue  definitiones,  una  descriptiva,  altera  essentialis. 
Prima  datur  ab  Apostolo,  Hebr.  XI,  1 : Est  fides  sperandarum 
substantia  rerum , argumentum  non  apparentium . Dicitur  sub- 
stantia, inoo-Tuns,  id  est,  basis  et  fundamentum  spei  nostrae. 
— Dicitur  rerum  sperandarum ; quia  Deus,  quem  speramus, 
est  praecipuum  fidei  objectum,  ad  quod  caetera  revelata  redu- 
cuntur. — Dicitur  argumentum  non  apparentium:  id  est  con- 
victio, quia  intellectus  per  fidem  convincitur  de  veritate  re- 
rum, quae  nec  sensu,  nec  ratione  percipiuntur. 

107.  Secunda  datur  a Theologis : Fides,  prout  dicit  actum, 
est  assensus  super  natur  alis,  firmus  et  certus , auctoritate  Dei 
obscure  revelantis  fundatus ; — prout  vero  dicit  habitum,  fi- 
des est  virtus  theologica,  divinitus  infusa,  qua  firmiter  assenti - 
mur  iis,  quae  a Deo  revelata  sunt,  propter  auctoritatem  reve- 
lantis (3). 

(1)  Encyclica  9 nov.  1846.  Cfr  Constit.  Vatie.  Dei  Filius,  cap.  IV  de  fide  et 
ratione.  — (2)  Cf.  ibid.  v.  3 seqq. ; Rom.  X,  9;  Joan.  XX,  31.  — 'Supra,  De 
grat.  habit.  n.  323.  — (3)  Cf,  Constit.  Vatican.  Dei  Filius,  cap.  III  de 
/ ide . 

108.  Addi  potest  et  tertia  definitio,  a Canisio  data  (l),  qua 
«xplicatius  objectum  materiale  describitur,  quasque  ita  fere 
sonat:  Fides  est  donum  Dei,  ac  lumen,  quo  illustratus  homo 
firmiter  assentitur  omnibus,  qux  Deus  revelavit , et  nobis  per 
Ecclesiam  credenda  proposuit,  sive  scripta  illa  sint,  sive  non  sint . 

109.  Ex  hisce  definitionibus  patet,  fidem  salutarem  esse 
fidem  supernaturalem  et  infusam,  quae  a naturali  et  acquisita 
toto  genere  differt.  — Fides  porro  infusa  et  supernaturalis, 
secundum  latitudinem  suam  spectata,  varios  habitus  et  actus 
comprehendit:  scilicet  habitum  intellectus  et  habitum  vo- 
luntatis ; deinde  actus,  tum  intellectus,  quibus  assensus  per- 
ficitur: tum  voluntatis,  pias  nempe  affectiones,  quibus  fides 
in  ratione  virtutis  honestae  et  meritoriae  completur.  Uterque 
ille  habitus,  et  utrique  illi  actus  conflant  unam  virtutem  in- 
tegram fidei,  constantem  ex  elementis  partialibus  specie  di- 
versis (2). 

110.  Q.  5°  Quomodo  Fides  theologica  dividitur? — R.  Dividi- 
tur — i)  in  objectivam,  qu^e  creditur,  et  subjectivam,  qua  cre- 
ditur. 

111.  — 2)  Subjectiva  iterum  subdividitur  in  theologicam  seu 
simpliciter  divinam,  et  catholicam  ; — in  habitualem  et  actua- 
lem ; — in  explicitam  et  implicitam;  — in  internam  et  exter- 
nam; — in  vivam  et  mortuam;  — in  formatam  et  informem. 

112.  Fides  theologica,  restrictive  sumpta,  et  ut  contradistin- 
guitur  a catholica , ea  est,  qua  creditur  id,  quod  quocumque 
modo  revelatum  est  a Deo ; catholica  vero  ea,  qua  creditur  id 
quod  ab  Ecclesia  proponitur  ad  credendum  ut  divinitus 
revelatum.  Haec  duo  sese  habent  ut  includens  et  inclusum: 
omnis  enim  fides  catholica  est  theologica,  non  vero  vicissim. 

113-.  Fides  actualis  est  actus,  quo  intellectus,  ex  imperio 
voluntatis  per  gratiam  excitatae,  firmiter  assentitur  rebus  a 
Deo  revelatis  propter  auctoritatem  Dei  revelantis.  Habitualis 
vero,  est  habitus  nobis  a Deo  infusus,  actuum  fidei,  cum 
auxilio  gratiae  actualis,  elicitivus  (3). 

114.  Fides  explicita  est,  qua  assentimur  alicui  fidei  arti- 
culo, in  se  et  in  propriis  terminis  cognito.  Implicita  est,  qua 

(1)  Summa  doctrina:  christ.,  de  fide,  c.  4 et  22. 

(2)  Cf.  Lugo,  1. 1,  De  fide , disp.8,  sect.  1.— (3)  Supra,  Degrat.  nn.86,88. 

creduntur  quaedam  veritates,  non  in  se,  sed  in  alia  tanquam 
universali  vel  principali  contentae.  Sic,  qui  explicite  credit, 
duas  esse  in  Christo  naturas  distinctas,  implicite  etiam  credit, 
duas  esse  in  ipso  voluntates  et  operationes,  ex  utraque  na- 
tura profluentes.  Item,  qui  explicite  credit  quidquid  Deus 
revelavit,  vel  quidquid  Ecclesia  credendum  proponit,  im 
piicite  credit  septem  esse  N.  L.  sacramenta,  etiamsi  eorum 
explicitam  cognitionem,  imo  ne  actualem  quidem  confusam 
habeat. 

115.  Fides  internae  st  assensus  fidei  mente  conceptus; 
externa  vero  est  internae  fidei  externa  professio. 

116.  Fides  viva  est  ea,  quam  observatio  mandatorum  co- 
mitatur, seu  quae  per  charitatem  operatur , Gal.  V,  6 ; — mortua 
vero  est  ea,  quam  mandatorum  observatio  non  comitatur  : 

Fides  sine  operibus  mortua  est.  Jac.  II,  20 Aliquando  etiam 

sumitur  fides  viva  pro  intensa , et  opponitur  fidei  debili,  sive 
haec  sit,  sive  non  sit  charitate  formata. 

117.  Fides  formata  est  ea,  quae  in  homine  adjunctam  habet 
charitatem,  qua,  tanquam  extrinseca  sui  forma  (i),  perfici- 
tur ; informis  vero  est  ea,  quae  sine  charitate  manet. 

118.  — 3)  Fides  objectiva  similiter  subdividitur  in  privatam 
et  catholicam , definitam  et  definibilem , obligantem  et  liberam , 
necessariam  de  medio  et  necessariam  de  pr decepto.  Haec  autem 
explicabuntur  infra,  ubi  de  objecto  Fidei. 

119.  Q.  6°  Quodnam  est  Fidei  subjectum , seu,  in  qua  animae 
potentia  Fides  existit?  — R.  In  intellectu  ; quandoquidem  ob- 
jectum fidei  est  verum  ut  tale : adeoque  credere  est  actus  ad 
intellectum,  ut  causam  elicientem,  pertinens.  Hinc  dicitur 
Hebr.  XI,  3 : Fide  inteUigimus  aptata  esse  saecula.  — Fides  ta- 
men in  voluntate  quoque  est,  ut  imperante.  Hinc  Augustinus 
ait:  Credere  nemo  potest  nisi  volens.  Tract.  20  inJoan.  Ratioest, 
quod  intellectus,  ad  praestandum  assensum  fidei,  non  con- 
vincitur per  evidentiam  objecti ; est  enim  fides  argumentum 
non  apparentium.  Requiritur  igitur  quaedam  pia  affectio,  et 
obedientia  voluntatis  erga  primam  Veritatem,  intellectum  in 
obsequium  fidei,  efficaci  sed  libero  imperio,  captivantis. 


(l)  Supra  Devirt.  c.  l,n.58. 

Unde  Apostolus  ait : Per  quem  accepimus  gratiam  et  apostola - 
tum  ad  obediendum  fidei.  Kom.  I,  5. 

120.  Q.  7°  Qua  ratione  dicitur  a Concilio  Trid.  Sess.  6, 
cap.  8,  Fides  humanae  salutis  initium,  fundamentum  et  radix 
omnis  justificationis? — R.  Quia  fides,  ordine  generationis 
prima  est  inter  supernaturales  virtutes.  Nam  finis  ultimus 
prius  debet  esse  in  intellectu,  quam  a voluntate  desiderari 
vel  amari  possit.  — Potest  tamen  per  accidens  alia  virtus 
fidem  praecedere,  v.  g.  aliqua  humilitas,  removens  super- 
biam quae  a fide  retrahit;  sed  erit  haec  naturalis  ordinis  virtus. 

121.  Q.  8°  An  fides  est  prima  gratia?  — Resp.  negative: 
patet  ex  propp.  27  et  29  Quesnelli,  in  Bulla  Unigenitus 
damnatis : Fides  est  prima  gratia,  et  fons  omnium  aliarum;  et 
extra  Ecclesiam  nulla  conceditur  gratia. — Ratio  est,  quod  in- 
fideles et  haeretici  saepius  gratias  sufficientes  recipiunt,  qui- 
bus saltem  negative  disponantur  ad  fidem  ; et  praeterea,  qui 
faciunt,  imo,  saepissime,  qui  non  faciunt  quod  in  ipsis  est, 
per  gratiam  praevenientem  miserentis  Dei : ii  ad  amplectendam 
fidem,  pro  loco  ac  tempore,  gratuito  alliciuntur,  seu  positive 
vocantur:  quemadmodum  ostensum  est  in  tractatu  de  Gra- 
tia (i),  et  colligitur  ex  damnata  propositione  ista : Pagani , 
Judaei , haeretici , aliique  hujus  generis , nullum  omnino  accipiunt 
a Jesu  Christo  influxum ; adeoque  hinc  recte  inferes , in  illis 
esse  voluntatem  nudam  et  inermem , sine  omni  gratia  suffi - 
cienti  (2). 

SECTIO  H. 

DE  OBJECTO  MATERIALI  FIDEI. 

QUA2STIONES. 

i°  Quodnam  esi  Fidei  objectum  materiale  in  genere?  —2°  Quodnam  est 
idem  objectum  in  specie  ? - 3°  Quomodo  objectum  materiale  Fidei 
dividitur?  —4°  Quid  est  Symbolum  ? —5°  An  Fidei  articuli  successu 
temporis  creverunt  ? — 6 Q An  Fidei  articuli  sunt  evidenter  credibi- 
les ? — 7°  An  sunt  evidenter  veri  ? — 8 An  sunt  evidenter  cre- 
dendi ? — 9°  An  omnes  articuli  eeque  sunt  necessarii  ad  salutem  ? 

10°  Quinam  Fidei  articuli  sunt  explicile  credendi  necessitate  medii  ? 

122.  qu^er.  1°  Quodnam  est  Fidei  objectum  materiale  in  ge - 

(1)  Cap.  \,  art.  4,  n.  223  seqq.  — (2)  Prop.  5 inter  51  damn.  ab  Alex  VUf 
7 dee.  1690.  ' < 

41. 

nere ? — R.  Objectam  materiale  fidei  theologicae  est,  genera- 
tim,  omnis  ac  sola  veritas  a Deo  revelata.  Ratio  est,  quod,  ex 
notione  fidei  supra  tradita,  objectum  hujus  virtutis  sit  omne 
ac  solum  id,  quod  propter  solius  Dei  auctoritatem  creditur 
vel  credi  potest. 

123.  Q.  2°  Quodnam  est  objectum  materiale  Fidei  in  specie? 
— R.  Praenotanda  quaedam.  — i)  Potest  aliquid  esse  obje- 
ctum fidei  tantum  secundum  se,  vel  etiam  quoad  nos : prout 
est,  vel  praecise  a Deo  revelatum,  — vel  etiam  ita  revelatum, 
ut  nobis  sufficienter  innotescat. 

124.  2)  Aliquid  potest  esse  revelatum  explicite  vel  impli- 
cite: explicite,  quod  ipsis  locutionis  terminis  clare  et  si- 
gnanter exprimitur  ; — implicite,  quod  in  explicite  revelato 
continetur. 

125.  3)  Potest  contineri  aliquid  in  explicite  revelato  for - 
maliter  vel  virtualiler : formaliter,  quando  inest  plene  forma- 
tum, sicut  pars  in  toto,  singulare  in  collectivo,  nucleus  in 
fructu;  — virtualiter,  quando  tantum  inest  inchoate,  et 
quasi  in  semine  aut  radice:  sicut  effectus  in  causa,  proprie- 
tas in  essentia,  particulare  in  universali. 

126.  4)  Id  quod  est  implicite  revelatum,  deduci  potest  ex 
revelatione  explicita  per  ratiocinium  triplicis  generis  : sci- 
licet, vel  ex  duabus  pramiissis  revelatis  ; — vel  ex  una  univer- 
sali revelata,  et  altera  particulari,  quae  naturaliter  cognita  sit 
certitudine  metaphysica  vel  physica ; — vel  demum,  ex  una 
universali  revelata,  etaltera  singulari,  quae  naturaliter  cognita 
sit  certitudine  morali. 

127.  His  positis,  ad  quaesitum  respondeo.  Objectum  fidei 
sunt  omnia  quaecumque  revelata  sunt  explicite . — Circa  re- 
velata vero  implicite,  cum  Lugo  (l)  et  plerisque  TT.  videtur 
dicendum : 

128.  i)  Conclusio,  quae  continetur  formaliter  in  una  vel 
pluribus  propositionibus  revelatis,  est  ipsa  revelata,  atque 
objectum  fidei  quoad  nos : quoniam  per  meram  explicatio- 
nem nobis  innotescit.  — Illa  vero,  quae  includitur  in  reve- 
lata virtualiter  tantum,  et  quasi  in  radice,  probabilius,  licet 

(l)  Tom.  3,  De  fide , disput.  i,  sect.  13,  i 1-5. 

sit  revelata  et  objectum  fidei  secundum  se,  non  tamen  talis 
est  quoad  nos:  cum  nobis  non  innotescat,  nisi  vi  illationis 
discursivae;  adeoque  admittenda  sit  assensu  discursivo,  qui 
actus  fidei  non  est.  Per  accidens  tamen,  si  ab  Ecclesia,  in- 
fallibili verbi  Dei  interprete,  hujusmodi  propositio  ut  reve- 
lata declaretur,  eo  ipso,  ut  patet,  efficitur  etiam  objectum 
fidei  quoad  nos.  — Juxta  haec  principia,  cum  Lugo  videtur 
addendum : 

129.  2)  Si  propositio  ducitur  ex  duabus  revelatis,  existi- 
manda est  in  ipsis  formaliter  contineri,  adeoque  objectum 
fidei  (i)  esse  quoad  nos;  ut  ex.  gr. : Omnes  Apostoli  recepe- 
runt Spiritum  S. ; atqui  Petrus  erat  unus  ex  Apostolis;  ergo 
Petrus  recepit  Spiritum  S.  Haec  enim  conclusio  aequivalet 
huic  revelatae:  Omnes  Apostoli , quorum  unus  erat  Petrus , ac- 
ceperunt Spiritum  S. 

130.  3)  Si  conclusio  ducitur  ex  universali  revelata,  et  sin- 
gulari naturaliter,  sive  metaphysice  sive  physice , certa;  com- 
munis sententia  tenet,  eamesse  objectum  fidei,  quia  universalis 
revelata  aequivalet  collectivae.  Ex.  gr.  Christus  est  verus  homo; 
atqui  verus  homo  habet  veram  carnem ; ergo  Christus  habet 
veram  carnem. — Omnes  parvuli,  rite  baptizati , sunt  in  gratia; 
atqui,  a me  ipso  hic  parvulus  rite  baptizatus  est : ergo  hic  par- 
vulus est  in  gratia.  — Omnes  homines  peccaverunt  in  Adam; 
atqui  Petrus  est  homo;  ergo  Petrus  peccavit  in  Adam. — Omnis 
doctrina,  quam  Ecclesia  ut  haereticam  damnat , vere  haeretica 
est;  atqui  ita  damnat  Ecclesia  doctrinam  Jansenii;  ergo  do- 
ctrina Jansenii  vere  haeretica  est. 

131.  4)  Si  conclusio  ducitur  ex  universali  revelata,  et 
singulari,  quae  certitudine  tantum  morali  cognoscitur,  distin- 
guendum est : si  adest  proprie  dicta  et  rigorosa  certitudo 
moralis,  conclusio  est  objectum  fidei ; secus  vero,  si  certitudo 
sit  moralis  late  dicta,  seu  magna  tantum  probabilitas. 

L 132.  Scilicet  certitudo  vel  evidentia  moralis,  ratione  dupli- 
1 cis  praesertim  gradus  quem  admittit,  distinguenda  est  du- 
plex: a)  certitudo  moralis  rigorosa  et  propria,  quae  excludit 

(i  ) Est  scilicet  objectum  fidei,  non  quatenus  deducta  per  ratiocinium  ex 
praemissis;  sed  praecise  quatenus  explicata  per  praemissas,  atque  nobis  ap- 
plicata, seu  proposita  ut  revelata. 

non  solum  prudens  dubium,  sed  etiam  prudentem  formidi- 
nem, quia  nunquam  accidit  subesse  falsum,  ut  v.  g.  existit 
Jerusalem,  exstitit  Julius  Cxsar.  b)  Certitudo  moralis  minus 
propria , quae  non  excludit  formidinem  prudentem,  sed  so- 
lum dubitationem  prudentem  de  objecto  ; quia,  licet  raro  vel 
rarissime,  aliquandotamen  accidit,  ei  subesse  falsum  : ut,  v.  g. 
testimonium  viri  gravis  atque  jurati,  verum  est. 

133.  Jam  verohaec  quibusdam  casibus  applicemus,  a)  Omne 
Concilium  cecumenicum , legitime  congregatum , Spiritus  S.  as- 
sistentia munitur;  atqui  tale  fuit  Concilium  Tridcntinum ; ergo 
Cone.  Trid.  Spiritus  S.  assistentia  munitum  est. — Omnis  Pon- 
tifex Romanus  legitime  electus, etc.,  est  Christi  Vicarius;  atqui 
PIUS  IX  est  Pontifex  Rom.  legitime  electus , etc. ; ergo  PIUS  IX 
est  Christi  Vicarius.  — Hae  conclusiones  merito  ut  fidei  obje- 
ctum habentur:  utraque  enim  est,  non  tantum  moraliter 
certa  lato  sensu,  sed  rigoroso;  imo  falsa  nequaquam  esse 
potest : quandoquidem  evidentissimum  est,  et  Concilium 
Trid.,  et  electionem  PII  IX  ab  Ecclesia  esse  acceptata;  adeo- 
que  utrumque  esse  certissime  legitimum.  — b)  Omnis  puer 
rite  baptizatus,  est  in  statu  gratiae ; atqui  puerum  hunc  vidi  bapti- 
zari; ergo  hic  puer  est  in  statu  gratide. — Omnis  hostia , rite  con- 
secrata, est  corpus  Christi,  atqui  h$c  determinata  hostia  est  rite 
consecrata:  ergo  est  corpus  Christi.  Hujusmodi  conclusiones 
sequuntur  naturam  debilioris  partis  praemissarum,  quae  non 
habet  nisi  certitudinem  secundi  gradus.  Ha3c  tamen  certi- 
tudo, cum  excludat  prudens  dubium,  sufficit,  ut  et  illi  puero 
postmodum  caetera  sacramenta  absolute  administrentur,  et 
illa  determinata  hostia  adoretur  absolute,  sicut  Ecclesia 
praecipit  (i).  Certitudo  enim  hujusmodi  sufficiens  est  ad  fun- 
dandum judicium  prudentiae,  quod  est  regula  proxima  agen- 
dorum (2). 

134.  Q.  3°  Quomodo  dividitur  objectum  materiale  Fidei?  — 
R.  Dividitur  i)  in  primarium  et  secundarium.  Primarium , 
seu  principale,  est  Deus,  et  omnia  in  Deo  contenta  quae  no- 
bis revelata  sunt:  ut  divina  attributa  ; secundarium  consti- 

(1)  Trid.  Sess.  13,  can.  6.—  (2)  De  Lugo,  loc./cit. ; item  Theol.  Wirceb. 
De  virtutib.  theol.  disput.  2,  art.  2 et  3 ; — Suarez,  tom.  XI,  tract.  1,  disp.  3, 
sect.  11. 

tuunt  caetera  omnia,  a Deo  nobis  revelata  ; ut  humanitas 
Christi,  sacramenta,  etc.  — 2)  In  privatum  et  catholicum. 
Revelatio  privata  est  ea,  quae  particulari  alicui  personae 
proponitur;  quales  sunt  revelationes  S.  Birgittae.  Haec  est 
objectum  fidei  respectu  illorum,  quibus  revelatio  facta  est. 
Revelatio  catholica,  et  objectum  catholicum  fidei,  est  id  omne, 
quod  Deus  Ecclesiae  suae  commisit  proponendum  fidelibus 
universis.  — 3'  In  definitum  et  definibile.  Definitum  est  id, 
quod  Ecclesia  distincte  proposuit  explicita  fide  credendum; 
definibile , id  omne,  quod,  cum  in  thesauro  revelationis 
existat,  Ecclesia  ut  fide  explicita  credendum  proponere 
posset. 

135.  Porro  dogmata  generatim  appellantur  puncta  fidei : 
definita  vero,  etiam  articuli  fidei  vocari  solent.  Puncta  fidei 
continentur  in  Scriptura  et  Traditione ; articuli  vero,  non 
tantum  inScriptura  et  Traditione ; sed  et  in  Conciliorum 
canonibus,  ac  definitionibus  RR.  Pontificum,  praecipue  vero 
in  Symbolo.  Etenim,  licet  omnia  definita  vocentur  articuli 
fidei ; speciatim  tamen  hoc  nomine  ea  dogmata  veniunt,  quae 
primarium  quemdam  locum  obtinent,  et  sunt  velut  quaedam 
fidei  capita,  in  quibus  alia  dogmata  continentur  : quales  sunt 
articuli  Symboli. 

136.  Q.  4°  Q uidest  Symbolum ? — R Estsumma  quorumdam 
praecipuorum  fidei  articulorum,  omnibus  fidelibus  ad  ex- 
presse credendum  proposita,  quorum  professio  eos  ab  infide- 
libus discernit.  — Tria  dantur  praecipua  Symbola : Apostolo- 
rum; Patrum  seu  Nicaenum  aut  Nicaeno-Constantinopolita- 
rium  ; Athanasianum. 

137.  Primum  ab  Apostolis  ipsis  conditum  est;  nec  scripto, 
sed  ore,  cordibus  et  memoriae  fidelium  traditum,  uti  S.  Hie- 
ronymus (i),  Ruffinus  (2)  et  S.  Chrysologus(3)  docent.  Hujusce 
Symboli  primis  jam  saeculis  mentionem  faciunt  Tertullianus 
(4)  et  S.  Irenaeus  (5).  — Alterum  Symbolum  a Patribus  Cone. 
Nicaeni  I inchoatum,  in  Cone.  CP.  I auctum  atque  perfectum 
est.  Incipit  his  verbis:  Credo  in  unum  Deum.  — Tertium, 


(I)  Epist.  61.  — (2)  In  exp.  Symb.  — (3)  Serm.  62.  Cfr  et  S.  Ambros.  1.  I, 
ep.  7;  ConciJ.  Ephesin.  in  velat . ad  Theod.—{i ) Contra  Praxeam. — (5)  Hcer, 
1.  1,  c.  2. 

quod  ita  incipit:  Quicumque  vult  salvus  esse , attributum  fuit 
S.  Athanasio;  ab  aliis,  solidiore  fundamento,  Vigilio  Tap- 
sensi,  Episcopo  Africano  (480)  adscribitur  (i). 

138.  Q.  5°  An  articuli  Fidei  successu  temporis  creverunt?  — 
R.  i)  Principales,  de  Deo  nempe  Creatore  et  Christo  Redem- 
ptore, nunquam  creverunt.  2)  Minus  principales,  ab  Adamo 
usque  ad  Christum  et  Apostolos  inclusive,  creverunt  simpli- 
citer. 3)  A tempore  autem  Christi  et  Apostolorum,  non  creve- 
runt simpliciter,  sed  tantum  secundum  quid.  Scilicet,  non 
creverunt  secundum  substantiam,  quia  Ecclesia?  non  fit  nova 
revelatio;  omnia  enim  credenda  Apostolis  revelata  sunt,  juxta 
illud  Christi  : Omnia  quaecumque  audivi  a Patre  meo , nota 
feci  vobis,  Joan.  XV,  15;  et  ibid  XVI,  13:  Cum  venerit  ille 
Spiritus  veritatis , docebit  vos  omnem  veritatem. 

139.  Dixi  secundum  substantiam ; quia  constat  articulos  fidei 
secundum  majorem  explicationem  crevisse.  Ecclesia  enim, 
occasione  insurgentium  haeresum,  varias  propositiones  defi- 
nivit, expliciteque  credendas  fidelibus  exhibuit,  quae  in  Scri- 
ptura et  Traditione  implicite  tantum  et  quoad  substantiam 
continebantur. — Hinc  patet,  quomodo  aliquid  possit  incipere 
esse  de  fide,  scilicet  obligante , etiam  catholica  seu  universali  : 
non  quasi  mutatio  fieret  in  revelatis ; sed  quia  revelatum, 
quod,  ut  tale , nondum  propositum  ab  Ecclesia  est,  potest 
nunc  ut  tale  proponi ; prout  saepius  a Conciliis  factum  esse 
novimus. 

140.  Q.  6°  An  Fidei  articuli  sunt  evidenter  credibiles?  — 
R.  Credibilitas  articuli  cujuspiam  describi  potest:  Aptitudo 
articuli  ad  hoc , ut  prudenter  credi , seu  actu  fidei  admitti  possit , 
orta  ex  motivis , quae  credibilitatis  nuncupari  solent.  Haec  mo- 
tiva  credibilitatis,  respectu  Ecclesiae  fideique  catholicae,  ad 
tria  capita  referri  possunt.  Primum  est  triplex  doctrinae,  quam 
Ecclesia  profitetur,  proprietas:  veritas  nempe,  sanctitas  et 
efficacia. — Secundum,  testium  auctoritas,  consensus  ac  mul- 
titudo. — Tertium,  miracula  fere  innumera,  quae  in  fidei  con- 
firmationem saeculis  omnibus  patrata  sunt  (2). 

(t)  Hoc  tertium  symbolum,  cum  ab  ulraque  Ecclesia  Orientali  et  Occiden- 
tali sit  adoptatum,  eadem  ac  duo  priora  auctoritate  pollet. — (2)Cf.tom.l, 
tract.  De  relig.  christ.  cap.4,  n.  277  seqq.;  et  De  Ecclcs.  c.  2,  nn.  301,  302. 

141.  Credibilitas  fidei  catholicae  considerari  potest,  vel 
absolute , ac  nulla  comparatione  instituta ; vel  respective , seu 
comparatione  instituta  cum  oppositarum  sectarum,  scilicet 
haeresis  cujuscumque,  Judaismi  ac  Paganismi,  credibilitate. 

142.  Evidenter  credibilis  est  ea  religio  cujus  credibilitatis 
motiva  non  tantum  certa  sunt,  sed  tanta  etiam  claritate  splen- 
dent, ut  intellectum  vel  reluctantem,  dummodo  ea,  ut  par  est, 
perpenderit,  convincant;  nec  sinant  dicere:  probabiliter  hxc 
religio  non  est  divina ; et  forte  imprudens  essem , si  crederem. 

143.  Evidentia  est  quasi  videntia  seu  visio  objecti,  quod 
intellectui  proponitur,  perinde  ac  si  illud  prae  oculis  habere- 
tur: unde,  praeter  certitudinem,  specialem  claritatem  impor- 
tat; ex  cujus  defectu  actus  mentis,  licet  maxime  certus,  non 
est  tamen  evidens.  Communius  tenent  auctores,  de  ratione 
evidentiae  esse,  intellectum  ita  convincere,  ut  vi  claritatis 
excludat  omnem  formidinem,  etiam  imprudentum,  de  oppo- 
sito, dummodo  termini  vel  motiva  expendantur  ac  penetrentur . 
Quo  differt  evidentia  a probabilitate  et  certitudine;  posita 
enim  probabilitate,  possum  prudenter  formidare  de  opposito; 
posita  sola  certitudine,  possum  adhuc  formidare  impruden- 
ter ; posita  autem  evidentia,  ne  imprudenter  quidem  formi- 
dare de  opposito  possum. 

144.  His  praemissis  ad  quaesitum  respondeo : fides  catho- 
lica, seu  ejus  articuli  sunt  evidenter  credibiles  (i),  assensu  fir- 
missimo, tanquam  a Deo  revelati,  sive  considerentur  in  se, 
sive  comparative  ad  alias  sectas.  Etenim  4)  quoties  moraliter 
certum  est,  Deum  aliquid  revelasse,  evidens  est  illud  pruden- 
ter credi  posse;  sed  ex  signis  credibilitatis  moraliter  certa 
est  revelatio  fidei  catholicae;  ergo.  2)  Nulla  secta,  catholicae 
religioni  comparata,  remanet  prudenter  credibilis  : nec  tanta 
habet  signa  credibilitatis,  quanta  habet  religio  catholica, 
ut  evidenter  constat;  ergo  articuli  catholicae  religionis,  non 
tantum  absolute,  sed  comparative  sunt  evidenter  credibiles. 
3)  Confirmatur  auctoritate:  Testimonia  tua , ait  Propheta, 
credibilia  facta  sunt  nimis.  Ps.  XCII.  — Clara  est , et  quee 

(1)  Ad  solam  catholicam  Ecclesiam  ea  pertinent  omnia,  quae  ad  evidentem 
fidei  christiance  credibilitatem  tam  multa  et  tam  mira  divinitus  sunt  dispo- 
sita Gonstitut.  Vatie.  Dei  Filius , cap.  III.). 

nunquam  marcescit , Sapientia , ac  facile  videtur  ab  his  qui  di- 
ligunt eam , et  invenitur  ab  his  qui  quaerunt  illam.  Sap.  VI.  13. 
— S.  Chrysostomus  : Nullus  his  contradixerit,  nisi  qui  valde 
insanus  et  totus  stupidus  sit.  Orat,  quod  Christus  sit  Deus. 

145.  Q.  7°  An  articuli  Fidei  sunt  evidenter  vehi?  — R.  Res 
evidenter  vera  tunc  est,  quando  vel  in  se  ipsa  ac  immediate, 
vel  in  motivo  infallibili  ac  mediate,  ita  se  habere  clare  co- 
gnoscitur, ut  reapse  se  habet  ac  menti  repraesentatur.  Evi- 
dentia prior  dicitur  rei  attestatae , posterior  vocatur  evidentia 
in  attestante , seu  de  revelatione ; quia  illud  motivum,  quo  arti- 
culus fidei  verus  esse  cognoscitur,  est  testimonium  Dei  lo- 
quentis  ac  revelantis. 

146.  Evidentia  rei  attestatae , circa  plures  articulos  juris 
naturalis  ; nullatenus  vero  circa  articulos  juris  supernatura- 
lis,  haberi  potest. 

147.  De  evidentiam  attestante  hic  praecipue  questio  est: 
utrum  ex  signis  credibilitatis,  sicut  evidens  fit  credibilitasy 
ita  etiam  evidens  fiat  veritas  revelationis  ac  religionis  catho- 
licae : adeo  ut  quis,  ne  imprudenter  quidem,  de  ea  veritate 
formidare  possit;  sed  absque  voluntatis  imperio,  intellectus, 
evidentia  signorum  convictus,  cogatur  ad  hoc  efformandum 
judicium:  Religio  catholica  est  a Deo  revelata.  — Quibus 
praenotatis,  ad  quaesitum  respondeo:  Fidei  nostrae  articuli, 
communiter  loquendo,  non sunt  evidenter  veri,  evidenter  reve- 
lati, seu  evidentes  in  attestante,  evidentia  stricte  tali,  quae 
formidinem  etiam  imprudentem  excludat.  Rudes  enim  et  in- 
docti signa  credibilitatis  neque  considerant,  neque  penetrare 
possunt.  Et  quamvis  auctoritas  Ecclesiae  ac  sacerdotum  plu- 
rimum apud  illos  valeat,  strictam  evidentiam  tamen  non 
parit.  — Doctiores  autem,  cum  ob  defectum  omnimodae 
claritatis,  arduum  semper  obsequium  fidei  soleant  experiri, 
ne  ipsi  quidem  evidentia  gaudere  dicendi  sunt  (t). 

148.  Q.  9°  An  articuli  Fidei  sunt  evidenter  credendi  ? — 
R.  Credendum  illud  est,  quod  non  tantum  prudenter  possu- 
mus, sed  etiam  tenemur  credere.  Sumitur  vel  negative  vel  po- 
sitive. — Negative  credendum  est,  quod  negare  non  possumus ; 
positive  vero  illud,  circa  quod  elicere  assensum  fidei  tenemur. 

(i)  Cf.  Wirceb.  Theol.  De  fide,  n.  97. 

1 49.  Porro  fides  elicienda  potest  esse  explicita  vel  impli- 
cita, prout  articulus  aliquis  credi  debet  in  particulari  et  in 
se,  aut  in  communi  et  in  alio.  — Fides  explicite  elicienda 
subdividitur  in  necessariam  necessitate  medii,  et  necessa- 
riam necessitate  praecepti. 

130.  His  praemissis,  ad  quaesitum  respondeo : articuli  fidei 
nostrae  sunt  evidenter  credendi  assensu  firmissimo.  Etenim 
quoties  moraliter  certum  est,  Deum  aliquid  revelasse  ut 
credatur  ab  hominibus,  hoc  evidenter  credendum  est  assensu 
firmissimo;  sed  ex  signis  credibilitatis  moraliter  certum  est, 
Deum  ita  revelasse  articulos  fidei  nostrae;  ergo  hi  evidenter 
credendi  sunt  assensu  firmissimo.  Hinc  quoque  sequitur, 
vanam  esse  distinctionem  protestanticam  in  articulos  fun- 
damentales et  non  fundamentales  (i). 

131.  Q.  9°  An  omnes  articuli  seque  sunt  ad  salutem  necessa- 
rii? — R.  Si  sermo  sit  de  fide  implicita,  omnes  aeque  neces- 
sario credendi  sunt.  Si  de  fide  explicita,  alii  sunt  necessarii 
necessitate  medii,  alii  necessitate  praecepti. 

132.  Q.  10°  Quinam  Fidei  articuli  sunt  necessarii  necessitate 
medii?  — R.  Fuit  omni  tempore  ad  justificationem  et  salu- 
tem necessaria  necessitate,  medii,  fides  explicita  d.e  Deo,  ut 
existente  et  remuneratore;  non  vero,  juxta  probabilem  sen- 
tentiam, fides  explicita  de  Christo  aut  de  SS.  Trinitate.  — 
Etenim  : Sine  fide  impossibile  est  placere  Deo.  Credere  enim 
oportet  accedentem  ad  Deum , quia  estt  et  quia  inquirentibus  se 
remunerator  sit.  Hebr.  XI,  6.  — S.  Thomas:  Qui  salvati  inter 
eos  quibus  revelatio  non  fuit  facta , non  fuere  salvati  absque  fide 
Mediatoris...  quia  habuere  ejusdem  fidem  implicitam  in  divina 
Providentia . 2.  2,  q.  2,  a.  7 ad  3. 

(I)  Gf.  tom.  I ,be  Eccl.  Introduci,  n.  28. 

SECTIO  III. 

DE  OBJECTO  FORMALI  FIDEI. 

QUESTIONES. 

1°  Quodnam  est  objectum  formale  Fidei  divince  ? — 2°  Quomodo  obje- 
ctum formale  Fidei  enuntiari  potest  ? — 5!’  Qualis  est  assensus,  quo 
intellectus  objectum  forrnale  apprehendit  ? — 4°  An  ipsum  objectum 
formale  Fidei  creditur  ? 

153.  qiler.  1°  Quodnam  est  objectum  formale  Fidei  divinee? — 
R.  Objectum,  seu  motivum  de  quo  quaeritur,  non  est  motivum 
quodpiam  impulsivum  potentiae,  quod  est  praevium  et  extrin- 
secum  actui;  sed  est  motivum  formale,  quod  proprie  et  im- 
mediate potentiam  ad  actum  pertrahit. 

154.  Jam  vero  dicendum  est,  objectum  formale  fidei  non 
esse  omnipotentiam  Dei,  neque  voluntatem  Dei,  neque  au- 
ctoritatem Ecclesiae,  neque  lumen  rationis,  neque  lumen 
fidei  sive  habituale  sive  actuale,  ut  varii  contenderunt;  sed 
esse  testimonium  Dei , quod  in  tria  elementa  : omniscientiamy 
veracitatem  et  locutionem , vel  etiam  in  duo  : veritatem  et  locu- 
tionem, resolvitur.  — Veritas  in  Deo  distingui  potest  triplex  : 
in  essendo , quae  dicitur  veritas  transcendentalis,  et  est  ipsa 
Dei  essentia,  qua  verus  Deus  est,  a falsis  diis  distinctus;  in 
cognoscendo , quae  est  infinita  Dei  sapientia,  qua  omnia  prout 
sunt  comprehendit;  in  dicendo , quae  est  summa  Dei  veracitas, 
ita  ut  fallere  nolit,  sicut  ratione  sapientiae  suae  falli  non  po- 
test. — - Porro  veritas  Dei,  quatenus  pertinet  ad  objectum 
formale  fidei,  est  veritas  in  cognoscendo  simul  et  in  dicendo* 
quae  ej  omnimoda  infallibilitas  vocatur.  — Locutio  Dei,  seu 
revelatio,  hic  sumitur  pro  ipso  actu  loquendi,  cui  necessario 
inhaeret  divina  auctoritas.  Dividitur  communiter  in  immedia- 
tam, qua  Deus  per  se  ipsum;  et  mediatam,  qua  per  angelos 
aut  alios  ministros  loquitur.  — Immediata  subdividitur  in 
intellectualem,  imaginariam  et  sensibilem.  Intellectualis  est, 
qua  Deus  loquitur  per  signa  spiritualia,  soli  intellectui  per- 
ceptibilia; imaginaria,  qua  loquitur  per  signa  materialia 
phantasiae  propria;  sensibilis,  qua  loquitur  per  signa  mate- 
rialia propria  sensuum  externorum. — Jam  vero  ad  objectum 

formale  fidei  sufficit  quacumque  locutio,  dummodo  sit  locu- 
tio Dei  proprie  dicta. 

155.  Q.  2°  Quomodo  enuntiari  potest  objectum  formale  Fidei? 
— R.  Enuntiari  potest  hac  formula  : Objectum  formale  fidei 
est  testimonium  Dei ; seu  complexus  ex  omniscientia,veracitate , 
et  locutione  divina  proprie  dicta  : quaecumque  demum  h&c 
sit,  sive  privata,  sive  communis,  sive  immediata,  sive  me- 
diata.— Dico,  est  testimonium  Dei  : ideo  enim  intellectus  cre- 
dit, quia  movetur  auctoritate  loquentis  : auctoritas  autem  lo- 
quentis,  non  est  aliud  quam  locutio  vestita  auctoritate , quod 
est  testimonium.  Ergo  fidei  divinae  objectum  formale  est  testi- 
monium Dei.  — Dixi  deinde,  testimonium  Dei , seu  complexus 
ex  omniscientia , etc.  Resolvitur  scilicet  testimonium  divinum 
in  tria  elementa,  quae  sunt  : scientia,  veracitas  et  locutio. 
Etenim  testimonium  Dei  est  locutio  Dei  vestita  auctoritate  di  - 
vina ; auctoritas  autem  includit  et  scientiam  et  veracitatem. 
Nam  ideo  me  movet  alicujus  dictum,  quia  loquens  simul  et 
scit , et  vult  manifestare  veritatem ; seu  quia  scientiam  habet  et 
veracitatem.  Porro  scientia  et  veracitas  infinita  Dei  praestant, 
ut  nec  falli  possit  nec  fallere,  et  absolutam  infallibilitatem 
constituunt  : quod  objecti  formalis  principale  elementum 
est;  ipsa  vero  locutio,  secundarium.  Conjuncta  ambo,  pene 
dixerim  concreta,  adxquatunt  objectum  formale  fidei  perfi- 
ciunt, quod  est  testimonium  Dei. 

y 156.  Q.  3°  Qualis  est  assensus,  quo  intellectus  objectum  for- 
male apprehendit  ? — R.  Variae  sunt  Theologorum  sententiae. 
Dicendum  videtur  (d),  hunc  assensum  esse  immediatum,  su- 
pernaturaliter  elicitum,  analogum  illi  assensui  immediato, 
quem  naturaliter  primis  rationis  principiis  praestamus. 

157.  Scilicet  duae  propositiones,  quibus  objectum  formale 
fidei  constituitur,  se  habent  ad  fidem,  sicut  principia  se  ha- 
bent ad  conclusionem  rationis. 

158.  Assensus  enim  fidei  non  immediatus  est,  sed  media- 
tus, seu  virtualiter  discursivus  ; v.  g.  dum  assensu  fidei  dico  ; 
Verbum  est  incarnatum , virtualiter  dico  : Verbum  est  incarna- 
tum, quia  Deus  revelavit , et  revelatio  Dei  est  infallibilis;  est 

( 1 ) Gf.  De  Lugo,  t.  3.  De  fide , disp.  1,  sect.  6,  7 seqq. ; Item  Haunold,  De 
fide,  cap.  1. 

itaque  unicus  ille  judicii  actus  virtualiter  triplex,  atque  hoc 
modo  resolvitur  : 

Revelatio  divina  fallere  nequit; 

Atqui  Deus  revelavit  Verbum  esse  incarnatum  ; 

Ergo  Verbum  est  incarnatum. 

In  quo  discursu  conclusio  est  adaequatus  fidei  assensus, 
virtualiter  continens  praemissas ; ipsae  vero  praemissae  sunt 
objectum  formale,  constans  duplici  principio,  cui,  prout 
dictum  est,  assentimur  assensu  immediato. 

159.  Quid  autem  est  assensus  immediatus?  Est  ille,  quo  ve- 
ritati, seu  veritatis  propositioni  assentimur  sistendo  in  ipsa  : 
quod  contingit,  dum  veritas  per  se  innotescit  : v.  g.  summa 
Veritas  est  infallibilis ; aut  etiam,  si  dico  : Petrus  loquitur , dum 
Petrum  loquentem  audio.  — Assensus  mediatus  e contra 
elicitur,  dum  veritas  non  per  se,  sed  per  aliam  innotescit; 
seu,  dum  propositioni  assentior  propter  aliam  mihi  notam, 
in  qua  illa  formaliter  vel  virtualiter  continetur  : v.  g.  huic 
propositioni  : Deus  est  trinus , assentior  non  propter  se,  seu 
quia  revera  Deus  trinus  est;  sed  propter  aliud,  nimirum 
propter  testimonium  certum,  seu  propter  hanc  aliam  propo- 
sitionem : testimonio  certo  perhibetur  Deum  esse  trinum. 

160.  Assensus  porro  immediatus  non  est  cum  assensu  evi- 
denti confundendus.  Assensus  enim  evidens  tunc  solum 
habetur,  cum  veritas  ita  menti  resplendet,  ut  dummodo  ter- 
mini vel  motiva  expendantur,  assensus  denegari  non  possit. 
Quod  si  tanta  claritas  non  affulgeat,  etiamsi  assensus  alioquin 
certissimus  sit,  inevidens  seu  obscurus  appellatur. 

161.  His  positis,  ut  naturam  assensus  de  quo  inquiritur, 
nitidius  definiamus,  utrumque  objecti  formalis  elementum 
spectemus  necesse  est. 

162.  Prior  propositio  : revelatio  divina  fallere  nequit , quae 
aequi  valet  huic : Deus  est  summe  verax , Deus  est  prima  Veritas ; 
haec  inquam  propositio  est  nota  per  se,  et  independenjer  a 
revelatione,  saltem  sub  conceptu  conditionali  : si  Deus  loqui- 
tur, verum  dicit ; et  huic  propositioni  intellectus,  gratia  ju- 
vante, assentitur  assensu  immediato , certo , non  tamen  semper 
evidenti. 

163.  Propositio  altera  : Deus  hoc  revelavit , itidem  per  se* 
et  ipsa  sua  veritate,  nec  alia  mediante,  innotescit;  sicut  dum 
audio  Petrum  loquentem,  ipso  facto  immediate  innotescit 
mihi  ha3C  propositio  : Petrus  loquitur;  et  huic  propositioni 
immediate  assentior.  Ita  etiam  facto  et  veritati  divinae  revela- 
tionis rite  mihi  propositae,  assentior  assensu  immediato  et  certo 
licet  non  evidenti  sed  semper  obscuro , ut  infra  ostendetur  (i). 

164.  Ut  autem  intelligatur,  quo  pacto  immediate  assentia- 
mur  divinae  revelationis  veritati,  quam  tamen  per  testimo- 
nium, adeoque  mediate,  cognoscere  videmur;  animadver- 
tendum est,  quemadmodum  duplex  datur  loquendi  modus, 
immediatus  nempe  et  mediatus,  ita  revelationem  esse  du- 
plicem : unam  immediatam,  mediatam  alteram.  — Modus 
loquendi  immediatus  est,  v.  g.  dum  rex  ad  suos  ministros 
coram  loquitur;  mediatus  vero,  dum  v.  g.  ministri  verbum 
regis  promulgant  subditis.  In  hoc  secundo  casu,  rex  loquitur 
ad  subditos  vere,  quamvis  mediate;  nam  licet  materialiter 
loquela  sit  ministrorum,  formaliter  tamen  adeoque  vere , id 
quod  dicitur  est  verbum  regis.  — Simili  modo  revelatio  im- 
mediata illa  est,  quam  Apostoli  v.  g.  vel  ab  ore  Christi  acce- 
perunt, vel  Spiritus  S.  instinctu,  qui  docuit  eos  omnem 
veritatem,  didicerunt.  — Mediata  revelatio  est  illa  ipsa  revela- 
tio, olim  Apostolis  immediate  data,  et  per  Apostolos  eorum- 
que  adjutores  ac  successores,  Dei  nomine  ad  nos  transmissa. 
^ 165.  Jam  vero  haec  mediata  revelatio,  4)  non  tantum  est 
vera  locutio  Dei;  sed  2)  insuper  ita  mihi  proponitur,  ut  qua 
talis,  i.  e.  qua  locutio  Dei,  certo  a me  et  immediate  agno- 
scatur. 

166.  — i)  Est  vera  locutio  Dei.  Etenim  cum  Dei  nomine  ac 
voluntate  ad  me  per  homines  transmittatur,  etsi  materialiter 
sit  locutio  hominum,  formaliter  tamen  est  verbum  Dei ; non 
secus  ac  ministri  locutio,  dum  regis  edictum  promulgat,  est 
materialiter  quidem  vox  ministri,  formaliter  vero  verbum 
regis. 

167.  — 2)  Haec  Dei  locutio,  qua  talis,  a me  certo  et  imme- 
diate cognoscitur.  Etenim,  postquam  catholicam  Ecclesiam* 


<1)  Secl.  4,  quaesi.  8°,  n 479. 

majestate  signorum  circumdatam,  et  credibili!atis  motivis 
tot  ac  tantis  stipatam,  tanquam  divinam  agnovi;  cum  eam 
audio  praedicantem  : Haec  locutus  est  Deus...  Haec  dixit  Domi- 
nus ; — hanc  certo  percipio  esse  vere  locutionem  Dei  ad 
homines:  non  secus  ac  subditi,  dum  promulgari  a mini- 
stris edictum  regus  audiunt,  hoc  esse  ipsius  regis  verbum 
percipiunt.  — Et  quemadmodum  Apostoli  ab  ore  Christi, 
quem,  signis  virtutibusque  divinis  fulgentem,  Filium  Dei 
vivi  esse  agnoverant,  Evangelium  accipientes,  hoc  esse  ver- 
bum summi  Regis  formale  et  materiale  immediate  perce- 
perunt ; ita  fideles  subsequentes,  ab  ore  Apostolorum  vel 
successorum  eorum,  vel  quocumque  medio  idoneo,  Evange- 
lium accipientes,  hoc  esse  verbum  Dei,  licet  formale  tantum, 
immediate  quoque  cognoscunt.  — Ergo  haec  veritas:  Deus 
locutus  est,  in  ipsa  divini  verbi  propositione  rite  facta , se 
ipsam  propria  luce  manifestat;  quia  vere  Dei  vocis  resonan- 
tia, per  apostolicam  tubam,  in  generationes  et  generationes 
reboat  toto  orbe  terrarum  : Deus  dedit  vocem  suam,  mota  est 
terra.  Ps.  XLV.  — Unde  et  Apostolus,  ad  Romanos  scribens, 
ait : Fides  exauditu , auditus  autem  per  verbum  Christi.  Sed  dico  : 
ISunquid  non  audierunt?  Et  quidem  in  omnem  terram  exivit 
sonus  eorum , et  in  fines  orbis  terrae  verba  eorum . Rom.  X,  17. 
Et  I Thess.  11,13:  Gratias  agimus  Deo  sine  intermissione: 
quoniam,  quum  accepissetis  a nobis  verbum  auditus  Dei , acce- 
pistis illud , non  ut  verbum  hominum,  sed,  sicut  est  vere,  verbum 
Dei. 

168.  Q.  4°  An  ipsum  objectum  formale  Fidei  creditur?  — 
R.  Quaeritur,  utrum  assensus  immediatus,  quo  veracitati  Dei 
et  revelationi  assentimur  exercite , sit  assensus  fidei  dicendus, 
an  potius  scientiae.  Respondendum  videtur,  item  ad  mentem 
De  Lugo  (i),  esse  potius  assensum  fidei : i)  quia  ea  non  gau- 
det claritate,  quae  in  assensu  scientiae  inveniri  solet;  2)  et 
praesertim,  quia  ex  fidei  habitu  elicitur.  Habet  enim  ha- 
bitus fidei  virtutem  eliciendi  assensum,  non  solum  circa 
mysteria  revelata,  quae  se  habent  sicut  conclusiones ; sed 
etiam  circa  principia  ipsa,  quae  objectum  formale  consti- 
tuunt. 

Ibid.  disp.  1,  sect.  6,  n.  106. 

SECTIO  IV. 

DE  ACTU  FIDEI. 

169.  Hactenus  de  fidei  notione  abstracta  egimus,  deque 
«lementis  hanc  virtutem  constituentibus  ; nunc  de  ipsa  fide 
in  actum  prodeunte,  seu  de  actu  fidei  disserendum  est.  Hic 
tria  consideranda  veniunt:  praerequisita , seu  actus  secundarii 
actum  fidei  praecedentes ; natura  ipsius  actus  fidei ; demum 
ejusdem  necessitas. 

QUAESTIONES 

1°  Quinam,  actus  praevii  ad  Fidei  actum  requiruntur , an  Udem  superna - 
lurales  esse  debent  ? — 2°  An  judicia  speculativa , quce  actum  Fidei 
praecedunt , debent  esse  evidentia  ? — 3°  An  judicium  practicum  de 
dogmatis  propositi  credenditate  debet  esse  evidens  ? — 4°  An,  ut 
veritates  catholicae  credantur , absolute  necessaria  est  Ecclesiae  propo- 
sitio ? — 5°  Quid  circa  naturam  actus  Fidei  inquirendum  est  ? — 
6°  An  actus  Fidei  est  necessario  verus  et  certus?  -7°  An,  et  quomodo , 
assensus  Fidei  alios  quosvis  assensus  certos  certitudine  superat  ? — 
8°  An,  et  quomodo,  actus  Fidei  est  obscurus  ? — 9°  In  quid  ultimo 
actus  Fidei  resolvitur?  — 10°  Qualis  Fidei  actus  necessarius  est  neces- 
sitate medii  ad  justificationem  et  salutem  ? 

170.  qu^er.  1°  Quinam  actus  praevii  ad  Fidei  actum  requirun- 
tur, et  an  Udem  supernaturales  esse  debent?  — R.  Actus  fidei 
adaquate  spectatus  (t),plures  actus  partiales,  tum  intellectus 
tum  voluntatis,  involvit  ac  pramequirit.  Quod  ut  distincte 
percipiatur,  meminisse  oportet,  assensum  fidei,  cum  virtua- 
liter  discursivus  sit,  includere  realiter  vel  virtualiter  assensus 
tres ; qui  hoc  modo,  v.  g.  in  fide  de  Incarnatione,  explicari 
possunt : Deus  est  prima  veritas,  — Deus  revelat  Incarnatio- 
nem., — ergo  Incarnatio  facta  est.  Praeterea,  cum  assensus  fidei 
sifactus  liber,  a voluntate  imperari  debet;  cui  voluntatis 
imperio  judicium  practicum  praeire  necesse  est.  Igitur  nu- 
merari omnino  possunt  judicia  sequentia: 

judicium  directum  et  speculativum  de  veracitate  Dei, 
judicium  directum  et  speculativum  de  revelatione  my- 
sterii, 


(1)  Supra,  sect.  1,  n.  208. 

judicium  reflexum  et  practicum  de  credenditate  my- 
sterii, 

judicium  fidei  proprie  dictum,  quo  mysterio  assentior 

illudque  credo. 

171.  Quod  ad  voluntatem  attinet,  in  praedicta  judicia 
omnia  influxum  aliquem  exercere  videtur  (i),  quatenus  sunt 
libera ; praecipuus  vero  actus  ipsius  est,  ut  imperet  assensum 
fidei,  ad  credendum  mysterium  quod  proponitur. 

172.  Porro  actus  hujusmodi  tum  voluntatis  tum  intellectus, 
quatenus  fidei  supernaturalis  partes  vel  initia  constituunt, 
supernaturales  esse,  et  per  gratiam  elici  debent  (2).  Cfr.  con- 
stitut.  Vatie.  Dei  Filius , cap.  III, ubi  dicitur:  Licet  fidei  assen- 
sus nequaquam  sit  motus  animi  caecus,  nemo  tamen  evangelicae 
pr dedicationi  consentire  potest , sicut  oportet  ad  salutem  conse- 
quendam absque  illuminatione  et  inspiratione  Spiritus  sancti. 

173.  Q.  2°  An  judicia  speculativa , quae  actum  Fidei  praece- 
dunt, debent  esse  evidentia? — Resp.  negative.  Judicium  de 
Dei  veracitate,  licet  evidens  esse  possit,  sufficit  tamen  ut  sit 
certum.  — Judicium  de  existentia  revelationis,  sicut  proba- 
bile tantum  non  sufficit,  ita  evidens  non  requiritur. — Non 
sufficit  judicium  probabile,  seu  cognitio  probabilis:  non 
enim  stare  potest  assensus  fidei  supernaturalis  cum  notitia 
solum  probabili  revelationis ; neque  cum  formidine , qua  quis 
formidet  ne  non  sit  locutus  Deus  (3).  — Non  requiritur  judi- 
cium evidens,  sed  sufficit  certum  certitudine  morali.  Etenim 
evidentia  stricta  a fidelibus  non  habetur  de  revelationis 
existentia;  et  ex  altera  parte,  per  certitudinem  moralem, 
formido  ac  dubium  prudens  de  revelationis  existentia  exclu- 
ditur, et  voluntas  satis  habet  fundamenti,  ut  prudenter 
assensum  fidei  imperet. 

174.  Q.  3°  An  judicium  practicum  de  dogmatis  propositi 
credenditate  debet  ese  evidens  ? — R.  Ut  hic  accipitur,  creden - 
ditas  cujuspiam  objecti  est  : ejus  aptitudo  ad  hoc,  ut  pru- 
denter possit  et  debeat  credi  certissime,  atque  super  alia 
omnia  : hinc  credenditas  a mera  credibilitate  (i)  discrepat, 

(1)  Cf.  DeLugo,  De  fide , disp.  10,  sect.  2. — (2)  Cf.  supra,  tract.  De  grat. 
cap.  1,  art.  2,  n.  105.  — Propos.  21a  damn.ab  lnnoc.  XI,  2mart.  1679. 

A)  Supra,  n.  140. 

quod  haec  tantum  possibilitatem  prudentis  fidei,  illa  obliga- 
tionem hujusce  fidei  eliciendae  praeterea  supponat.  — Quae- 
ritur itaque,  utrum  possibilitas  et  obligatio  ita  credendi 
debeat,  non  utcumque,  sed  evidenter  cognosci?  — Huic  quae- 
stioni, ex  communi  Theologorum  sententia,  respondetur  affir- 
mative, cum  S.  Thoma,  qui  ita  loquitur  : Non  enim  quis  my- 
steria crederet,  nisivideret  ea  esse  credenda , vel  propter  evidentiam 
signorum , vel  propter  aliquid  hujusmodi  (i) . Huc  spectant  haec 
verba  Ps.  XCI1:  Testimonia  tua  credibilia  facta  sunt  nimis ; et 
haec  Pauli:  Quomodo  nos  effugiemus , si  tantam  neglexerimus 
salutem ....  contestante  Deo  signis  et  portentis  ? Hebr.  II.  3.  — 
Quod  et  ratio  omnino  confirmat.  Etenim  ad  credendum  fide 
divina  mysterium  propositum,  requiritur,  ut  prudenter  a 
voluntate  imperetur  assensus  omnino  certus  et  firmus;  atqui 
talis  assensus  nequit  prudenter  imperari,  nisi  adsint  argu- 
menta irrefragabilia,  quibus  fiat  evidens,  illud  mysterium 
prudenter  posse  credi  tanquam  a Deo  revelatum,  et  non  nisi 
imprudenter  posse  talem  fidem  omitti  : proindeque  adesse 
tum  possibilitatem  prudentis  fidei  eliciendae,  tum  obliga- 
tionem. Ergo  possibilitas  obligatioque  credendi,  id  est,  cre - 
denditas , debet  esse  evidens,  ad  mysterium  propositum  fide 
divina  credendum. — Verum  evidentia  illa  intelligenda  est 
capacitati  credentium  proportionata.  Pueri  enim,  rudes,  et 
vulgus  fidelium,  eamdem  quam  eruditi  habere  non  debent 
evidentiam  ; sufficere  iis  potest  sola  Christianorum  parentum, 
vel  parochi  auctoritas,  cum  lumine  interno  fidei , quod  in 
illis  plerumque  credibrlitatis  motiva  supplet.  Caeterum  evi- 
dentiae, de  qua  agimus,  communiter  viam  ad  animum  non 
aperit,  nisi  bonus  voluntatis  affectus  ; nam  mens  haud  recte 
disposita  potest  clarissima  pro  obscuris,  aut  etiam  pro  falsis, 
rejicere. 

175.  Q.  4°  An  propositio  Ecclesiae  absolute  necessaria  est , ut 
catholicae  veritates  Fide  divina  credantur?  — Resp.  negative. 
Ecclesiae  propositio  non  est  conditio  ex  natura  rei  requisita 
ad  credendum  ; sed  sufficit  interdum  propositio  hominis 
privati,  proponentis  objectum  cum  debitis  circumstantiis, 
ut  illud  reddatur  evidenter,  ideoque  prudenter  credibile 
(1)  2.  2,  q.  t,  art.  4 ad.  2. 

atque  credendum.  Regulariter  tamen,  et  juxta  communem 
modum,  ut  evidentia  credenditatis  affulgeat,  aliqua  Eccle- 
siae propositio  interveniat  necesse  est  (i);  atque  hoc  sensu’ 
Augustinus  dicit : Ego  Evangelio  non  crederem,  nisi  me  Ec- 
clesiae catholicae  commoveret  auctoritas.  Lib.  contra  epist.  fund. 
cap.  5. 

176.  Q.  5°  Quid  circa  naturam  actus  Fidei  inquirendum 
est?  — R.  Naturae  nomine,  tum  rei  essentia,  tum  proprietates 
intelligi  hic  solent.  De  essentia  fidei,  hoc  est,  de  ejus  objecto 
materiali,  formali,  et  modo  tendendi  proprio,  supra  disputavi- 
mus ; superest,  ut  de  proprietatibus  dicamus.  Proprietates 
actus  fidei  sunt:  libertas,  honestas,  supernaturalitas,  meri- 
tum, veritas,  certitudo  et  obscuritas.  De  tribus  ultimis,  utpote 
quae  praecipue  explicatione  indigent,  agemus. 

177.  Q.  6°  An  actus  Fidei  est  necessario  verus  et  certus?  — 
R.  Ad  veritatem  quod  attinet:  falsitas  in  fide  oriri  posset,  vel 
ex  objecto  formali,  propter  quod  nimirum  creditur,  non 
existente ; vel  ex  objecto  materiali,  .non  ita  se  habente  ut 
creditur.  Unde  duplex  quaestio:  prima,  an  res  a Deo  reve- 
lata, eo  ipso  infallibili  ter  vera  sit?  et  respondetur  affirmative; 
— secunda,  an  ad  actum  fidei  supernaturalis  sufficiat  reve- 
lata apparens  tantum,  et  existimata?  et  respondetur  nega- 
tive (2) : talis  enim  est  fidei  natura,  cui,  teste  Tridentino, 
falsum  subesse  non  possit.  Soss.  6,  cap.  9.  — Ad  certitudinem 
quod  attinet,  assensus  fidei  ita  certus  est,  ut  necessario  om- 
nem dubitationem  ac  formidinem  excludat.  Nec  certitudini 
obstat,  quod  assensus  fidei  non  sit  evidens;  latius  enim  patet 
certitudo  quam  evidentia.  — Certitudo  porro  fidei  duo  inclu- 
dit ; 4)  necessariam  cognitionis  cum  veritate  connexionem, 
qua  excluditur  falsitas ; 2)  firmam  adhaesionem  intellectus, 
qua  excluditur  formido.  Ad  hanc  autem  adhaesionem  requi- 
ritur talis  objecti  propositio,  ut  cognosci  et  judicari  evidenter 
possit,  assensum  aliquo  modo  cum  prudenti  dubitatione  pu- 
gnare (3). 

(1)  De  Lugo,  De  fide , disp.  i,  sect.  12.  — Cfr  Constitut.  Vatican.  Dei 
Filius,  cap.  III,  circa  finem  : Ut  officio  veram  fidem  amplectendi  satisfa- 
cere possemus,  etc. 

(2)  Cfr  De  Lugo,  ibid.  disput.  4.  — (3)  De  Lugo,  ibid.  disp.  6,  sect.  1. 

178.  Q.  7°  An,  ct  quomodo,  assensus  Fidei  alios  quosvis  as- 
sensus certos  certitudine  superat?  — R.  Etsi  fides  non  ea,  qua 
scientia,  claritate  et  evidentia  pollet ; aliunde  tamen  ita 
cognitionem  naturalem  vincit,  ut  fidei  assensus  simpliciter 
omnium  certissimus  sit  existimandus.  Assensus  enim, 
etiam  naturaliter  evidentem,  excedit  magis  firma  adhaesione  ; 
excedit  necessario  cum  veritate  dogmatis  nexu,  orto  ex  no- 
biliore radice  ; excedit  demum  majori  exclusione  prudentis 
formidinis,  et  majori  repugnantia  cum  illa.  — Major  autem 
illa  firmitas  adhaesionis,  non  in  majori  intensione  potentiae, 
sed  potius  in  majori  appretiatione  objecti  consistit.  Sicut, 
dum  aegrotus  actu  aeque  intenso  vult  medicinam  et  sanitatem, 
magis  tamen  vult  sanitatem;  ita,  dum  quis  etiam  per  actum 
remissum  verbo  Dei  credit,  tali  modo  fertur  ejus  assensus  in 
veritatem,  ut  in  actu  exercito  aliis  veritatibus  illam  praeferat, 
et  se  ostendat  paratum  ad  omnes  alias  relinquendas,  quae,  si 
fieri  posset,  huic  veritati  contradicerent.  Et  sicut  charitas 
infusa  fertur  in  Deum,  non  utcumque,  sed  adhaerendo  illi 
prae  caeteris  bonis,  seu  super  omnia ; sic  etiam  fides  Chri- 
stiana assentitur  Deo,  non  quidem  vi  evidentiae,  sed  ex  im- 
perio voluntatis,  firmius  adhaerendo  illi  objecto  quam  aliis 
omnibus  scitis ; quia  tanta  adhaesione  prima  Veritas  digna  est. 
— Quod  si  fides  non  excludit  potentiam  dubitandi  physicam, 
antecedentem,  seu  formidinem  in  actu  primo;  ipsam  tamen 
formidinem  actualem,  et  in  actu  secundo,  magis  excludit 
quam  evidentia:  quatenus  ita  facit  intellectum  objecto  fidei 
adhaerere,  ut  facilius  de  objecto  evidenti,  si  fieri  posset,  quam 
de  illo  formidaret  (i). 

179.  Q.  8°  An,  et  quomodo,  actus  Fidei  est  obscurus?  — 
R.  Fides  essentialiter  obscura  est,  et  quasi  lucerna  lucens  in 
caliginoso  loco , donec  dies  elucescat.  II  Petr.  1, 19. — Obscuri- 
tas autem  fidei  est  defectus,  seu  carentia  evidentiae.  Ha3C  ca- 
rentia evidentiae  intelligenda  est,  vel  ratione  objecti  mate- 
rialis, vel  saltem  ratione  motivi  proprii  et  objecti  formalis, 
quod  non  est  visio  sed  testimonium ; itautessentialis  obscu- 
ritas fidei  adsit,  quatenus  assensus  praestatur  Jformaliter 

(t)  Cf.  De  l.ugo,  ibid.  disput.  6,  sect.  2,3. 

propter  Dei  testimonium.  Quare  Suarez  docet  (i),  obscurita- 
tem fidei  consistere  posse  cum  evidentia  in  attestante , dum- 
modo motivum  assensus  sit  testimonium.  Testimonium 
enim,  ut  testimonium  est,  non  ostendit  rem  testificatam  in 
se,  sed  sub  auctoritatis  velamine  latentem.  — Est  igitur 
fides  eo  sensu  obscura,  quod,  licet  summam  praestet  intel- 
lectui certitudinem,  non  tamen  praebet  evidentiam,  nec 
visionem  rerum  secundum  se  ipsas  ; sed  manet  argumentum 
nou  apparentium.  Heb.  XI,  4. 

480.  Quaires  praeterea,  utrum  Fidei  obscuritas  consistere 
possit  cum  evidentia  de  re  attestata ; sive  haec  evidentia  ex  vi- 
sione beatifica,  sive  ex  scientia  vel  visione  naturali  oriatur? 
— Respondetur:  i)  Fides  non  stat  cum  visione  beatifica.  Si 
enim  visio  aut  scientia  adaequet  vel  superet  certitudinem 
fidei,  objectum  fidei,  secundum  modum  ordinarium,  non  potest 
ab  eodem  subjecto  esse  scitum  vel  visum  eodem  tempore; 
quia  tunc  fides  evacuatur  et  absorbetur  clariore  lumine,  ac 
redditur  inutilis : sicut  lux  lucernae  inutilis  est,  dum  clare 
lucet  sol  meridianus.  Ita  in  coelis  fides  evacuatur  per  visio- 
nem Dei,  juxta  illud  I Cor.  XIII,  9,  10  : Ex  parte  cognoscimus 
et  ex  parte  prophetamus ; cum  autem  venerit  quod  perfectum  est , 
evacuabitur  quod  exparte  est . — 2)  Quod  attinet  ad  quaestionem  : 
utrum  Fides  de  re  quapiam,  scientiam  seu  evidentiam  natu- 
ralem de  eadem  re  secum  patiatur?  videtur,  cum  Suaresio 
contra  Thomistas,  affirmative  respondendum.  Nam  a)  fides 
motivum  formale  omnino  distinctum  et  sufficiens  habet, 
majoremque  certitudinem  affert,  quam  visio  aut  scientia 
naturalis;  ergo  fides,  praesente  scientia,  non  impeditur;  sed 
adhuc  utilis  ac  necessaria  esse  perseverat,  b ) Incommoda  ex 
contraria  opinione  sequerentur  : admittere  deberemus,  in 
B.  Virgine  et  Apostolis  non  fuisse  fidem  eorum,  quae  de 
Christo  oculis  conspexerant,  v.  gr.  de  ressurrectione ; cum 
tamen  dicatur,  Joan.  II,  22:  Quum  resurrexisset  a mortuis , 
recordati  sunt  discipuli  ejus  quia  hoc  dicebat , et  crediderunt 
Scripturee  et  sermoni  quem  dixit  Jesus  (2).  Similiter  sequere- 
tur, philosophum  gentilem,  qui  Deum  esse  evidenter  novit, 

(1)  Tom.  XI,  tract.  I,  disp.  3,  sect.  7,  8. 

(2)  Cfr  Joan.  XX,  29. 

si  ad  fidem  convertatur,  veritatem  hanc  non  posse  credere ; 
cum  tamen  Apostolus  dicat:  Credere  oportet  accedentem  ad 
Deum , quia  est , Hebr.  XI ; et  quidem  credendum  quia  est , 
etiam  ut  auctor  naturae  : sicut  patet  ex  Symbolo:  Credo  in 
Deum...  creatorem  coeli  et  terree. 

181.  Q.  9°  In  quid  ultimo  resolvitur  actus  Fidei? — R.  Ana- 
lysis  haec,  quae  vocatur  ultimum  resolutivum  fidei , est  redu- 
ctio fidei  ad  rationem  motivam,  in  qua  credens  ultimato 
conquiescat,  et  ex  quae  sciens  et  prudens  rationem  de  fide 
sua  possit  reddere,  juxta  illud  I Pet.  III,  lo  : Parati  semper 
ad  satisfaciendum  omni  poscenti  vos  rationem , de  ea , quae  in 
vobis  est , spe.  — Tota  hic  difficultas  in  eo  sita  est,  ut  roganti 
quare  credamus,  sine  petitione  principii  et  circulo  vitioso 
ita  respondeatur,  ut  prudenter,  dubitari  non  possit,  quin 
actus  credendi  sit  et  prudentissimus  et  certissimus.  — Quo- 
niam vero  in  fidei  negotio  plures  actus  interveniunt,  illa  in- 
terrogatio: cur  credis?  aequivoca  est.  Intelligi  enim  potest 
de  fide,  secundum  hunc  vel  illum  actum,  hoc  vel  illo  modo 
accepta.  Sensus  quaestionis  esse  potest:  quare  huic  mysterio 
assentiris , illudque  certum  esse  affirmas?  et  sic  fides  sumitur 
prout  est  in  intellectu,  seu  intellective; — vel : quarems  crede- 
re? aut,  cur  imperas  hunc  assensum  certissimum?  et  sic  fides 
accipitur  prout  in  voluntateest,  seu  affective;—  vel : quare  ju- 
dicas hoc  mysterium  esse  credibile,  atque  credendum,  ut  a 
Deo  revelatum?  et  sic  fides  accipitur,  prout  est  in  dispositio- 
nibus nostris  ad  illam,  seu  dispositive. 

182.  Jam  vero,  fides  intellective  sumpta,  resolvitur  in  di- 
vinam auctoritatem  et  locutionem ; et  hoc  suggerit  priori 
quaestioni  responsum : Credo  hoc  mysterium , quia  Deus  summa 
veritas  illud  revelavit.  Haec  ultima,  sufficiens  et  adaequata 
responsio  est.  — Si  alio  sensu  quaeratur : cur  credis  affective , 
seu  cur  vis  elicere  hunc  actum?  responsio  est:  Quia  actus 
fidei  honestissimus  est , et  a Deo  praescriptus. — Si  demum  quae- 
ratur : cur  credis  dispositive?  seu,  quare  judicas,  et  undenam 
nosti,  hoc  mysterium  esse  prudenter  credibile  atque  creden- 
dum ut  revelatum?  responsio  erit : Credo  propter  credibilitatis 
motiva. — Si  quis  autem,  uti  rudioribus  accidit,  respondeat: 
Propter  auctoritatem  Ecclesiae , parochi , parentum  meorum.... 

id  credo ; nihil  aliud  his  verbis  indicat,  nisi  Ecclesiae  aucto- 
ritatem humanam,  vel  quamcumque  aliam  quae  in  illam  re- 
solvitur, esse  ipsi  loco  motivi  credibilitatis.  Dixi:  auctorita- 
tem Ecclesiae  humanam;  si  enim  intelligeretur  Ecclesiae 
divina  auctoritas,  quaestio  non  solveretur,  sed  rediret,  aut 
soluta  praesupponeretur.  — Porro  humana  auctoritate  Eccle- 
sia pollet,  quatenus  secundum  se  consideratur,  seu,  ut  est 
congregatio  hominum,  unam  rerum  divinarum  doctrinam 
perpetua  traditione  profitentium ; in  qua  plurimi  fuere  viri, 
sanctitate,  sapientia  et  miraculis  clari ; in  qua  plurimi  mar- 
tyres, etc. 

183.  Ex  his  postremo  loco  notatis  apparet,  non  fieri  cir- 
culum vitiosum  ab  iis  qui  dicunt,  revelationem  propter 
auctoritatem  Ecclesiae;  et  rursus,  auctoritatem  Ecclesiae  pro- 
pter revelationem  se  credere ; quandoquidem  diversa  acce- 
ptione Ecclesiae  auctoritatem  intelligunt : primo  loco,  prout 
humana  est  ; secundo,  prout  divina. 

184.  Q.  10.  Qualis  Fidei  actus  necessarius  est , necessitate 
medii , ad  justificationem  et  salutem?  — R.  Quaestio  non  jam 
est  de  fide  objectiva,  seu  de  articulis  qui  sunt  de  necessitate 
medii ; sed  de  fide  subjectiva,  seu  de  qualitate  actus  requi- 
siti. — Ad  quaestionem  itaque  respondetur  : non  sufficit 
fides  naturalis,  neque  virtualis,  neque  imperfecta,  sed  re- 
quiritur supernaturalis,  formalis  et  perfecta. 

185.  Naturalis  fides  foret  illa,  quae  naturae  viribus  absque 
gratiae  concursu  eliceretur : haec,  ut  patet,  insufficiens  est, 
cum  nullus  actus  sine  gratia  elicitus,  sit  salutaris. — Virtualis 
fides  esset,  quae  tantum  in  voto  seu  desiderio  credendi  exi- 
steret,  et  etiam  inchoata  vocari  posset.  Ne  ista  quidem  ad 
justificationem  sufficit,  cum  Scriptura  requirat  actum  for- 
malem : Qui  crediderit,  salvus  erit.  Mare.  ult. — Fides  ex  auditu. 
Rom.  X,  17. — Fides  imperfecta  est,  cum  quis  articulos  reve- 
latos nonnullos  quidem  credit,  alios  vero  culpabiliter  rejicit: 
sive  dicat  eos  non  esse  revelatos,  cum  tamen  revelatos  essa 
satis  constet;  sive  dicat  non  esse  ex  obligatione  credendos, 
quia  forte  fundamentales  non  videntur  : cum  tamen  de  obli- 
gatione dubitari  prudenter  nequeat.  Hujusmodi  fides  sigil- 
lum auctoritatis  divinae,  articulis  propositis  quodammodo 

impressum,  respuit  atque  contemnit.  Quare  rationem  non 
habet  fidei  theologicae,  cum  de  hujus  essentia  sit,  auctoritati 
divinae  adhaerere  super  omnia , ita  ut  eam  ubique  omnibus  aliis 
momentis  prx feramus ; neque  sufficit  ad  salutem,  cum  requi- 
ratur fides  vere  theologica,  fides  illa  perfecta,  quae  credit  ex 
toto  corde.  Act.  VIII.  37  (i). 

ARTICULUS  III.  ^ 

DE  SPE. 

186.  Disputatio  de  virtute  Spei,  tum  circa  hujus  virtutis 
naturam,  tum  circa  ejus  actum  versatur.  Hinc  duae  sectio- 
nes : 

Sectio  I,  de  natura  Spei. 

Sectio  II,  de  actu  Spei. 

SECTIO  I. 

DE  NATURA  SPEI. 

187.  Ad  Spei  naturam  introspiciendam,  ejusdem  notio- 
nem, subjectum,  objectum  tam  formale  quam  materiale 
perpendemus.  Unde 

QUAESTIONES. 

1°  Quid  est  Spes?  — 2°  Quodnam  est  subjectum  Spei ? — 5°  Quodnam  est 
objectum  Spei  materiale?— 49  Quodnam  est  objectum  Spei  formale? 

188.  qu^:r.  1°  Quid  est  Spes?  — R.  Spes , in  genere  sumpta, 
definiri  potest  (2) : Desiderium  efficax  boni  futuri , ardui , pos- 
sibilis adipisci. 

189.  In  specie,  spes  theologica,  ut  actus , est  desiderium  effi- 
cax et  fiduciate , boni  ardui, ut  a Deo  obtinendi (3).  — Dicitur: 
desiderium  boni,  ut  denotetur  aliquis  amor,  qui  in  spe  essen- 
tialiter continetur,  — et  amor  spei,  vel  castae  concupiscentiae 
nuncupatur.  — Ut  a Deo  obtinendi : quo  ratio  actus  theolo- 
gici designetur,  juxta  S.  Thomam  dicentem  (4) : In  quan- 
tum speramus  aliquid,  ut  possibile  nobis  per  divinum  auxilium, 
spes  nostra  attingit  ad  ipsum  Deum , cujus  auxilio  innititur. 

(1)  Cf.  Theol.  Wirceb.  De  actu  fidei,  cap.  3,  n.  220seqq. — Cfr  Constitut. 
Vatie.  Dei  Filius,  cbp  III. 

(2)  Cfr  S.  Thom.  \,  2,  q.  40,  a.  2.  - (3)  Cf.  Wirceb.  Theol.  De  Spe,  cap.  I. 

(4)  2. 2,  q.  17,  a.  I.  1 

190.  Spes  theologica,  considerata  ut  habitus , est  virtus 
per  se  infusa , disponens  et  elevans  potentiam  ad  actus  spei  su - 
pernaturales. 

1 9 1.  Q.  2°  Quodnam  est  subjectum  Spei? — R.  Subjectum 
proximum  est  voluntas,  cum  objectum  spei  sit  bonum ; re- 
motum, persona,  quae  virtute  spei  praedita  est.  Hujusmodi 
non  sunt  Beati,  nec  damnati;  sed  animae  purgantes,  et  ho- 
mines viatores  ii,  qui  spem  receptam  conservant. 

192.  Q.  3°  Quodnam  est  objectum  Spei  materiale?  — R.  Pri- 
marium est  Deus,  ut  summum  nostrum  bonum,  ejusque 
beata  possessio;  secundarium,  quidquid  ad  illam  possessio- 
nem conducit. 

193.  Est  autem  Deus  objectum  primarium  spei,  non  tan- 
tum ut  objectum  beatitudinis  est,  seu  ut  potens  nos  beare; 
sed  etiam  ut  pertinet  ad  formalem  beatitudinem  nostram, 
seu  ut  actu  nos  beaturus,  communicando  nobis  semetipsum 
possidendum,  per  visionem  intuitivam  et  amorem  fruiti- 
vum.  Objectum  primarium  spei  itaque  est  complexio  beati- 
tudinis nostrae,  tum  objectivae  tum  formalis ; et  enuntiari 
potest  : Deus  a nobis  beate  possidendus.  — Objectum  secun- 
darium constituunt  bona  supernaturalia  omnia,  beatitudini 
subordinata ; imo  etiam  bona  naturalia  et  temporalia,  quoad 
haec  ad  consequendam  beatitudinem  nostram  aliqua  ratione 
conferunt. 

194.  Dicitur  ad  beatitudinem  nostram  : controversum 
namque  est  inter  auctores,  num  et  aliena  beatitudo  formalis 
possit  esse  objectum  materiale  spei  theologicae.  Communior 
et  probabilior  sententia  negat;  nisi  aliena  beatitudo  inten- 
datur ut  ad  propriam  sperantis  beatitudinem  conducens  (i). 
Ratio  est,  quia  spes  theologica  est  actus,  quo  quis  concu- 
piscit bonitatem  divinam  respectivam,  ut  sibi  concupiscenti 
bonam;  in  hypothesi  autem  facta,  homo  non  concupisceret 
beatitudinem  ut  sibi,  sed  ut  alteri  bonam  ; ergo  desiderium 
ejusmodi  ad  amorem  benevolentiae  vel  amicitiae,  non  autem 
ad  spem  theologicam  pertineret. 

195.  Q.  4°  Quodnam  est  objectum  Spei  formale?  — R.  Est 
Deus  ut  nobis  summe  bonus,  et  simul  auxiliator  omnipo- 

(1)  Cfr  S.  Thom.  p 3,  q.  7,  a.  4 ad  2. 

jectum  formale  simplex,  nimirum,  vel  arduitatem  objecti 
sperati,  vel  bonitatem  Dei  respecti vam,  vel  ejus  misericor- 
diam aut  omnipotentiam  statuant.  Alii  autem  probabilius 
docent,  illud  esse  complexum,  eo  quod  actus  spei  complexus 
sit.  Hic  enim  formaliter  vel  aequivalenter  triplex  est:  amoris , 
conatus , fiduciae.  Nam  cum  objectum  sperandum  debeat  ha- 
bere rationem  boni  absentis , ardui,  possibilis ; his  rationibus 
in  actu  spei  respondent  amor  et  desiderium  ; erectio  animi, 
seu  efficacia  volitionis,  voluntatisque  conatus;  fiducia  seu 
animi  alacritas,  quae  sit  conjuncta  cum  certitudine  aut  sal- 
tem quiete,  atque  inordinatum  timorem  excludat  difficulta- 
tis non  superandae,  et  desiderati  boni  non  consequendi. 

196.  Ex  his  porro  tria  posteriora  actui  spei  essentialia 
sunt;  amor  autem,  vel  praesupponitur,  vel  in  desiderio  tan- 
quam  genus  in  specie,  continetur.  Itaque,  cum  actus  spei 
saltem  aequivalenter  triplex  sit,  tres  quoque  diversas  rationes 
formales  potest  ac  debet  habere.  Prout  ergo  spes  dicit  for- 
malitatem  desiderii , ejus  objectum  formale  est  bonitas  Dei 
respectiva;  prout  dicit  formalitatem  erectionis  animi  seu  co- 
natus, est  virtus  Dei  auxiliatrix , seu  omnipotens  misericordia; 
prout  dicit  formalitatem  fiduciae , est  fidelitas  Dei  in  promissis, 
seu  omnipotens  misericordia  per  promissionem  obligata  (i). 


SECTIO  II. 


DE  ACTU  SPEI 


QUESTIONES. 


1°  Qucenam  circa  actum  Spei  quaeri  possunt  ? — 2°  Qucenam  Fides 
proerequiritur  ? — 5°  Quaenam  est  Spei  certitudo  seu  firmitas  ? — 
4°  An  aclm  Spei  est  bonus  et  honestus  ? — 5°  An  datur  Spei  prae- 
ceptum ? 

197.  qUjER.  1°  Quaenam  circa  actum  Spei  quaeri  possunt?  — 
R.  In  actu  spei  considerari  possunt  pr  aer  equis  ita,  proprietas , 
qualitates.  Praerequisitum  est  fides  supernaturalis  circa  dupli- 
cem Dei  promissionem;  proprietas  est  certitudo,  quae  ex  parta 

(1)  Cf.  Wirceb.  Theol.  De  Spe , cap.  1,  art.  3. 

nostra  timorem  non  excludit;  qualitates  sunt  honestas  et  ne- 
cessitas.  De  his  quatuor,  quaestiones  institui  solent. 

198.  Q.2°  Queenam Fides  prxrequiritur? — R.  Fides  requiri- 
tur circa  duplicem  Dei  promissionem,  alteram  absolutam , de 
auxiliis  supernaturalibus  saltem  sufficientibus  suppeditandis; 
alteram  conditionatam , de  beatitudine  adultis  conferenda,  si 
nempe  hi  serio  et  efficaciter  auxiliis  ejusmodi  cooperentur. 

199.  Q.  3°  Queenamest  Spei  certitudo  seu  firmitas? — R.  Cer- 
titudo alia  es>t  infallibilitatis , alia  firmitatis.  Certitudo , inquit 
S.  Thomas  (i),  invenitur  in  aliquo  dupliciter , scilicet  essentiali- 
ter et  participative : essentialiter  quidem  invenitur  in  vi  cogno - 
scitiva;  participative  autem , in  omni  eo,  quod  a vi  cognoscitiva 
movetur  infallibiliter  ad  finem  suum.  Itaque  certitudo  infalli - 
bilitatis  non  invenitur  nisi  in  intellectu;  firmitatis  vero  etiam 
in  voluntate  inveniri  potest:  et  haec  est  spei  certitudo,  quae 
etiam  infrustrabilitas  vocari  posset.  Haec  excludit  timorem  et 
fluctuationem  a voluntate,  sicut  certitudo  infallibilitatis  ex- 
cludit dubium  et  fluctuationem  ab  intellectu. 

200.  Jam  vero  ad  quaesitum  respondetur:  actus  spei  est 
omnino  certus  et  firmus;  quae  tamen  certitudo  ac  firmitas 
timorem  ex  parte  nostra  minime  excludit.  — Dicitur  exparte 
nostra;  quia  licet  Dei  promissiones  firmissimae  sint,  tamen 
simul  sunt  conditionatae : conditio  autem  pendet  a nobis, 
qui  valde  labiles  sumus.  Quare  spes,  licet  firmissima  ex  parte 
Dei,  timorem  compatitur  respectu  nostri ; ac  propterea  ab 
Apostolo  per  symbolum  auchorae  significatur,  quae,  licet  ipsa 
sit  immobilis,  non  tamen  omnem  navicula?  fluctuationem 
impedit:  Per  duas  res  immobiles,  ait,  quibus  impossibile  est 
mentiri  Deum,  fortissimum  solatium  habeamus,  qui  confugimus 
ad  tenendam  propositam  spem,  quam  sicut  anchoram  habemus 
animde  tutam  ac  firmam , et  incedentem  usque  ad  interiora  ve- 
laminis. Hebr.  Yl,  19. 

201.  Q.  4°  An  actusSpei  est  bonus  et  honestus? — R.  Spei  toties 
commendatae  in  Scriptura  tam  evidens  est  honestas,  ut  quae- 
stio prorsus  otiosa  foret,  nisi  novatores  tam  splendidae  veri- 
tati tenebras  offundere  tentassent.  Calvinus  enim,  Institut , 
].  3,  c.  16,  negat,  operandum  esse  mercedis  intuitu.  Item 

(1)  2.  2,  q.  18,  a.  4. 

Baius,prop.  38,  amorem  concupiscentiae,  sive  spei,  reprobat. 
At  haec  propositio  a S.  Pio  V merito  damnata  est;  ut  etiam 
ista  ab  Alexandro  VIII : Quisquis  etiam  aeternae  mercedis  in- 
tuitu Deo  famulatur , charitate  si  caruerit , vitio  non  caret , 
quoties  intuitu  licet  beatitudinis  operatur.  Prop.  13j  inter  31 
damn.  7 Dec.  1690. 

202.  Abhorrent  novatores  ab  amore  illo,  qui  in  spe  inclu- 
ditur, et  amor  castae  concupiscentiae  vocatur.  Amor  concupi- 
scentiae est,  eo  quod  spes  versetur  circa  Deum  ut  concupisci- 
bile bonum;  at  concupiscentiae  castae , quia  amor  ille  nihil 
nisi  honestum  et  ordinatum  habet. 

203.  Q.  5°  An  datur  Spei  praeceptum? — R.  Spei  praeceptum 
ac  necessitatem  negarunt,  saeculo  XVII,  novi  mystici,  a falsa 
quiete  ac  indifferentia  animae  dicti  Quietistae ; qui  certum 
perfectionis  statum  confinxerunt,  ubi  spes  locum  habere  nec 
possit  nec  debeat.  Haec  doctrina,  cujus  auctor  exstitit  Michael 
Molinos,  presbyter  hispanus,abInnoc.XI(1687)  damnata  est. 

204.  Porro,  ut  quaestioni  propositae  respondeamus:  datur 
praeceptum  spei,  qua  firmissime,  et  super  omnia  spei  repu- 
gnantia, beatitudinem  aeternam  prosequamur;  quamvis 
interea  de  ejus  consecutione  salutaris  timor  a nobis  postule- 
tur. — Illud  enim  debemus  sperare,  quod  debemus  a Deo 
petere;  atqui  debemus  petere  a Deo  beatitudinem  et  gaudia 
aeterna;  ergo  eadem  sperare  debemus.  Quod  et  expresse 
multis  in  locis  Scriptura  testatur : Quae  domus  (Dei)  sumus 
nos,  si  fiduciam  et  gloriam  spei  usque  ad  finem  firmam  retinea- 
mus. Hebr.  III,  6.  — In  fide  fundati , et  stabiles , et  immobiles , 
a spe  Evangelii.  Coi,  I,  23.  — Cum  metu  et  tremore  vestram 
salutem  operamini.  Phil.  II,  12.  — Nos  ipsi  primitias  Spiritus 
habentes , et  ipsi  intra  nos  gemimus , adoptionem  filiorum  Dei 
exspectantes , redemptionem  corporis  nostri;  spe  enim  salvi  facti 
sumus...  Si  autem  quod  non  videmus  speramus,  per  patientiam 
exspectamus.  Rom.  VIII,  23.  Cfr.  S.  Bern.  De  dilig.  Deo , 
cap.  15. 

205.  Unde  merito  hanc  propositionem  (i)  damnavit  Inno- 
tius  XII : Datur  habitualis  status  amoris  Dei , qui  est  charitas 
pura,  et  sine  ulla  admixtione  motivi  proprii  inter  esse.  Neque 
(1)  1 ,m  inter  23  Episcopi  Camerae,  damn.  12  mart.  1699. 

timor  poenarum,  neque  desiderium  remunerationum  habent  am- 
plius in  eo  partem.  Non  amatur  amplius  Deus  propter  meritum, 
neque  propter  perfectionem,  neque\pr  opter  felicitatem  in  amando 
inveniendam.  — Ex  qua  propositione  damnata  sequitur,  sta- 
tum amoris  puri,  in  quo  actus  spei  theologicae  locum  non 
habeat,  in  praesenti  vita  nequaquam  dari.  Cujus  rei  ratio 
facile  percipitur.  Quamdiu  enim  vivimus,  tentationes  pre- 
munt, corpus  aggravat  animam,  caro  concupiscit  adversus 
spiritum ; ergo  scuto  fidei  opus  est,  et  galea  spei  salutis, 
quam  sequitur  timor  ne  vincamur;  donec  tandem  victoriae 
palmam  securi  teneamus. 

206.  Objiciunt  Quietistae.  Spes  imperfecta  res  est,  Charitas 
autem  perfecta  virtus ; quare  hanc  sectari  et  in  ea  manere 
debemus.  Joan.  XV,  9;  1 Cor.  XIV,  1.  — Porro,  qui  manet 
in  charitate,  non  potest  manere  in  spe;  quia  charitate  spes 
excluditur.  — R.  Dist.  rnaj.  Imperfecta  est,  negative : hoc  est 
minus  perfecta  quam  charitas,  conc imperfecta  est  positive, 
seu  vitiosa,  neg. — Deinde,  debemus  in  charitate  manere,  i.  e. 
in  habitu  charitatis,  concedo;  in  actu,  dist. : in  actu,  aliquo- 
ties, aut  etiam  frequenter  eliciendo,  conc.;  in  actu  continuo, 
seu  statu,  et  quasi  spiratione  continua  charitatis,  neg.  Hu- 
jusmodi status,  ut  dictum  est,  non  datur  in  hac  vita ; et 
etiamsi  daretur  non  ideo  excluderet  spem,  ut  clarius  pate- 
bit infra  (i),  expositis  iis,  quae  pertinent  ad  virtutem  chari- 
tatis* 

ARTICULUS  IV. 

DE  CHARITATE. 

207.  Tertia  virtus  theologica  est  Charitas,  quae  virtutum 
divinarum  divinissima  vocari  potest,  secundum  illud  Apo- 
stoli, I Cor,  XIII.  13:  Major  horum  est  charitas.  De  qua  ite- 
rum Apostolus : JEmulamini  charismata  meliora.  Et  adhuc 
excellentiorem  viam  vobis  demonstro...  Sectamini  charitatem . . . 
Super  omnia...  charitatem  habete,  quod  est  vinculum  perfe- 
ctionis (2) . 

(1)  Cf.  infra,  art.  4,  sect.  4,  n.  293. 

(2;  I Cor.  XII,  3i ; XIV,  I ; Coloss.  III,  14. 

208.  Quatuor  sunt  praesentis  disputationis  sectiones: 


Sectio  I,  de  notione  Charitatis. 
Sectio  II,  de  ejus  objecto. 
Sectio  III , de  ejus  subjecto. 
Sectio  IV,  de  ejus  actu. 


SECTIO  I. 

DE  NOTIONE  CHARITATIS. 

QUESTIONES. 

1®  Quid  est  Charitas  ? — 2°  Quid  est  amor  ? — 3°  Quomodo  amor  divi- 
ditur ? — 4°  Qucenam  sunt  causae , quae  remedia , et  qui  effectus  amo- 
ris ? — 5°  Quid  est  Charitas  theologica?  —6°  Quomodo  distinguuntur 
haec  tria  : amor , dilectio , charitas?  — 7°  Quomodo  Charitas  dividi- 
tur?— 8°  Quid  est ■ Charitas  perfecta  et  imperfecta?  —9°  An  Charitas 
est  vera  amicitia  hominis  cum  Deo?  --  10°  Estne  Charitas  aliquid 
creatum  in  anima  ? 

209.  qiler.  1°  Quid  est  Charitas? — R.  Charitas , vi  vocis,  est 
amor  quidam  specialis  et  perfectior,  cujus  objectum  est  res 
chara , seu  quae  magni  pretii  aestimatur.  — Quod  si  acceptio- 
nem vocis  spectemus,  charitas  generatim  varie  accipitur.  Et 
primo  quidem,  apud  profanos  scriptores , sumitur  pro  affectu 
erga  liberos,  parentes,  vel  patriam.  — Secundo,  apud  scri- 
ptores ecclesiasticos , sumitur,  vel  sensu  lato,  vel  sensu  scriptu- 
ristico.  Sensu  lato  adhibetur  ex.  gr.  ab  Augustino,  pro 
quacumque  bona  voluntate,  etiam  pro  amore  creaturarum, 
tantum  naturaliter  honesto.  — Tertio,  sensus  scripturislicus 
vocis  charitatis  est  varius : accipitur  enim,  i)pro  familiaritate 
et  amicitia  naturali,  ut  IIMachab.  XIV,  26:  Videns  charitatem 
illorum  ad  invicem.  — 2)  Pro  amore  essentiali  et  increato,  ut 
I Joan.  IV,  8:  Deus  charitas  est.  — 3)  Pro  amore  personali, 
seu  Spiritu  S.,  ut  in  hymno:  Fons  vivus , ignis , charitas.... 
— 4)  Pro  ipso  actu  dilectionis,  quo  Deus  nos  diligit,  ut  Jerem. 
XXXI,  3 : In  charitate  perpetua  dilexi  te.  — 5)  Pro  amore  ho- 
minis erga  Deum,  et  erga  proximum  propter  Deum,  ut 
I Joan.  IV,  10  seqq. : In  hoc  est  charitas:  non  quasi  nos 
dilexerimus  Deum , sed  quoniam  ipse  prior  dilexit  nos....  Nos 
ergo  diligamus  Deum , quoniam  Deus  prior  dilexit  nos...  Et  hoc 
mandatum  habemus  a Deo,ut>  qui  diligit  Deum , diligat  et  fra - 

trerr\  suum...  Si  diligamus  invicem , Deus  in  nobis  manet,  et 
char itas  ejus  in  nobis  perfecta  est.  Hoc  ultimo  sensu  charita- 
tem  spectare  debemus,  scilicet  quatenus  est  amor  erga  Deum 
et  proximum. 

210.  Q.  2°  Quid  est  amor?  — R.  Amor  universim  describi 
potest  : motus  appetitivae  potentiae  in  bonum  (i). 

211.  Dicitur  motus  appetitivae  potentiae : ut  indicetur  subje- 
ctum amoris,  qui  est  appetitus,  sive  naturalis,  ut  in  rebus 
cognitione  carentibus;  sive  sensitivus,  qui  hominibus  com- 
munis est  cum  brutis;  sive  rationalis,  vel  intellectivus,  i.  e. 
voluntas,  qui  proprius  est  Deo,  angelis  et  hominibus. 

212.  Dicitur  motus  in  bonum  :ut  indicetur  objectum,  quod 
est  bonum  solum.  — Bonum  est  id  quod  omnia  appetunt : et 
distinguitur  triplex  : honestum , quod  est  per  se  appetibile: 
utile , quod  est  appetibile  propter  aliud,  tanquam  medium 
propter  finem;  delectabile,  quod  est  appetibile  ut  afferens 
quietem  quamdam  seu  suavitatem  appetitui.  — Quod  si  con- 
sideretur bonum  respectu  hominis , dividitur  etiam  in  bonum 
rectae  rationi  consentaneum,  quod  et  honestum  antonoma- 
stice,  morale  ac  verum  bonum  appellatur  ; sive  id  propter  se, 
sive  propter  aliud,  sive  propter  delectationem  licitam  appe- 
tatur; et  in  bonum  cum  recta  ratione  pugnans,  quod  et  turpe, 
apparens  ac  falsum  vocatur. 

213.  Diximus,  objectum  amoris  esse  bonum  solum.  Non 
enim  obstat,  quod  non  tantum  bonum,  sed  etiam  pulchrum 
dicatur  amabile;  nam,  ut  S.  Thomas  ait,  pulchrum  est  idem 
bono,  sola  ratione  differens.  Pulchrum  quippe  nihil  est  nisi 
ipsum  bonum,  quatenus  dicit  ordinem  ad  vires  cognosciti- 
vas:  unde  dicimus  pulchra  intelligibi lia,  pulchra  visibilia, 
pulchros  sonos ; non  vero  pulchros  sapores  aut  odores ; ita 
quod  bonum  dicatur  id,  quod  simpliciter  complacet  appetitui : 
pulchrum  autem  dicatur  id,  cujus  ipsa  apprehensio  placet  (2). 

214.  Nota.  Amor  universim  sumptus,  non  est  confunden- 
dus cum  amore  sumpto  pro  actu  speciali : pro  actu  nempe 
primo  in  appetitionum  serie,  seu  periodo,  quae  initium  habet, 
progressum  et  terminum.  Terminus  autem  in  ipsum  initium 
recidit;  unde  effatum:  Appetitivus  motus  circulo  agitur.  — 

(l)Cf.  S.Thom.  1,  2,  q.  26,  ari.  \ ; et  q.  25,  a.  2.  - (2;  2,  q.  27,  a.  1. 

Appetibile  enim  movet  appetitum , et  appetitus  tendit  in  appeti- 
bile realiter  consequendum;  ut  sit  ibi  finis  motus , ubi  fuit  prin- 
cipium. Jam  vero  prima  immutatio  appetitus  ab  appetibili  vo- 
catur amor,  qui  nihil  est  aliud  quam  complacentia  appetibilis; 
et  ex  hac  complacentia  sequitur  motus  in  appetibile , qui  est  de- 
siderium, et  ultimo  quies , quae  est  gaudium  (i). 

215.  Q.  3°  Quomodo  amor  dividitur?  — R.  Dividitur  praeci- 
pue dupliciter : 4)  in  amorem  naturalem,  animalem,  ratio- 
nalem ; 2)  in  amorem  concupiscentiae  etamorem  amicitiae  seu 
benevolentiae. 

216.  Amor  naturalis , qui  valde  improprie  amor  dicitur, 
est  indita  ab  auctore  naturae  entibus  tendentia  in  id,  quod 
illis  convenit.  Sic  tendentia  corporis  gravis  ad  centrum 
aequilibrii  sui  (2),  sic  animalium  instinctus,  sic  hominis 
tendentia  ad  bonum  in  genere,  amor  naturalis  appellari  pos- 
sunt. 

217.  Amor  animalis  est  motus  appetitus  sensitivi  in  bonum 
vel  pulchrum  sensibile. 

218.  Amor  rationalis,  vel  intellectivus,  ille  est,  qui  sedem 
habet  in  appetitu  intellectivo  seu  voluntate:  hic  amor  per  se 
non  est  sensibilis  ;*potest  tamen  in  partem  sensitivam  redun- 
dare. — Aliquando  etiam  amor  intellectivus  vocatur  speciali 
sensu  rationalis  A-  e.  rationi  conformis  ;cum  nempeobjectum, 
in  quod  tendit,  est  bonum  rationale  seu  honestum. 

219.  Amor  concupiscentiae  ille  est,  quo  aliquid  amamus 
propter  bonum  nostrum : ut  cum  pauper  divitem  propter 
eleemosynam  amat.  Vocatur  quoque  amor  mercenarius  (amour 
inter  esse). 

220.  Amor  amicitiae  vel  benevolentiae  ille  est,  quo  aliquam 
personam  amamus  propter  ipsius  bonum,  et  ut  ei  bene  sit. 
Vocatur  quoque  amor  gratuitus  {amour  desinteresse). — Porro 
amor  amicitiae  dici  solet,  quia  verae  amicitiae  fundamentum 
est. 

221.  Differentia  inter  amorem  concupiscentiae  et  amorem 
amicitae,  oritur  ex  differenti  modo  apprehendendi  obje- 
ctum. Amor  scilicet  concupiscentiae  objectum  apprehendit 

(1)  1.  2,  q.  26,  a.  2. — (2)  Amores  corporum  momenta  sunt  ponderum,  sive 
deorsum  gravitate,  sive  sursum  levitate  nitantur.  Aug.  De  civit.  I.  2,  c.  28. 

Ut  aliquid  sui : Cum  aliquis  amat  aliquid  quasi  concupiscens 
illud , apprehendit  illud  quasi  pertinens  ad  suum  bene  esse.  Si- 
militer, cum  aliquis  amat  aliquem  amore  amicitiae,  vult  ei  bo- 
num sicut  et  sibi  vult  bonum;  unde  apprehendit  eum  ut  alterum 
se;  et  inde  est  quod  amicus  dicitur  alter  ipse  ; et  Augustinus 
dicit  in  4 Confess.  c.  6 : Bene  quidam  dixit  de  amico  suo,  dimi- 
dium ANIMAE  MEiE  (l). 

222.  Q.  4°  Quxnam  sunt  amoris  causae,  quae  remedia,  qui 
effectus?  — R.  1°  Causae  amoris  sunt  potissimum  tres.  Prima 
et  praecipua  est  ipsa  rei  bonitas,  per  cognitionem  percepta  ; 
bonitatis  nomine  etiam  intelligendo  rei  pulchritudinem. 
Etenim,  ut  Dionysius  ait:  Pulchrum  ac  bonum  omnibus  est  de- 
siderabile et  amabile  ac  diligibile.  De  div.  nom.  c.  4.  Quo 
porro  melius  bonitas  cognoscitur  atque  percipitur,  eo  magis 
amor  excitatur  : potentiae  namque  appetitivae  sequuntur  ap- 
prehensivas. 

223.  Secunda  causa  amoris  est  ex  parte  amantis:  nimirum 
similitudo,  sive  convenientia  ejus  aliqua  cum  re  amata,  qua 
fit,  ut  amans  in  rem  illam  tanquam  in  seipsum  inclinetur. 
Hinc  illud  Eccli.  XUI : Omne  animal  diligit  simile  sibi : sic 
omnis  homo  proximum  suum. — Quae  tamen  causa,  per  se  con- 
ducens ad  amorem,  per  accidens  interdum  invidiam  parit ; 
quare  Prov.  XIII,  legitur:  Inter  superbos  semper  sunt  jurgia. 

224.  Tertia  causa , ad  quam  plurimae  revocantur,  censeri 
potest  ipsemet  amor.  Nam  amor  unius  rei  procreat  amorem 
alterius,  quae  cum  illa  connexionem  aliquam  habeat.  Huc 
spectat,  quod  dici  solet,  beneficentia  conciliari  amorem : 
quia  scilicet  amor  beneficii  accepti,  ad  amandum  benefacto- 
rem excitat.  Quinimo  amor  alterius  amorem  mutuum  parit. 
Vere  enim  Seneca,  epist.  9:  Monstrabo,  inquit,  tibi  amatorium 
sine  medicamento,  sine  ullius  veneficae  carmine  : si  vis  amari, 
ama.  Cui  consonat  illud  Martialis  ad  Marcum : Hoc  non  fit 
verbis,  Marce:  ut  ameris,  ama. — Quod  ipse  Spiritus  S.  indicat, 
I Joan.  IV : Nos  ergo  diligamus  Deum,  quoniam  ipse  prior  di- 
lexit  nos.—  Est  autem  duplex  ratio,  cur  is  qui  alterum  amat, 
ab  hoc  vicissim  facile  ametur:  i)  quia  vel  maxime  etiam  ipse 
amor  est  quiddam  amabile,  quod  proinde  amantem  reddit 

H)  S.  Thom.  f,  2,q.  28,  art.  1. 

amabilem  ; 2)  quia  unit  quodammodo  amantem  amato,  atque 
adeo  efficit,  ut  bonum  amantis  sit  quodammodo  amati,  ideo- 
que  ut  ab  amato  diligatur. 

225.  His  addi  potest  quarta  amoris  causa : nimirum  vitee 
sanctitas,  et  erga  Deum  pietas,  juxta  illud  Tob.  1, 13 : Quoniam 
memor  fuit  Domini  in  toto  corde  suo,  dedit  illi  Deus  gratiam  in 
conspectu  Salmanasar  regis ; et  dedit  illi  potestatem  quocumque 
vellet  ire,  habens  libertatem  quaecumque  facere  voluisset. 

226.  — 2°  Praeter  intellectivum  seu  rati onalemamoremjinter 
homines,  existit  quoque  ut  comes  ejus  vel  pedisequus,  imo 
saepissime  ut  dominans  tyrannus,  amor  sensitivus,  qui  facil- 
lime in  passionem,  et  quidem  vehementissiman  atque  effi- 
cacissimam  desinit.  Fortis  ut  mors  dilectio , Cant.  VIII ; et 
poeta  canit:  Quis  enim  modus  adsit  amori?  — Quapropter,  si 
perversus  et  inordinatus  fuerit  amor,  innumera  mala  affert, 
et  ideo  opportunis  remediis  reprimendus.  — Remedia  autem 
sunt  contraria  causis,  ad  amorem  incitantibus.  1)  Cogitatio- 
nem atque  adeo  etiam  sensus  avertere  ab  objecto  prave  alli- 
ciente (1).  — 2)  Proderit  quandoque  ea  mala  disquirere  et 
ponderare,  quae  in  re  amata  sub  fallaci  specie  latent.—  3)  In- 
commoda etiam  perpendenda  sunt,  quae  affert  homini  per- 
versus amor. — 4)  Occupanda  mens  aliis  in  rebus  est,  desidia- 
que vitanda.  Nam  merito  Diogenes  (2)  dicebat,  amorem  esse 
otiosorum  negotium.  — 5)  Ad  alia,  quae  vere  amabilia  sunt, 
convertendus  est  amor ; et  imprimis  ad  Deum,  qui  ut  summe 
bonus  est,  ita  summe  est  amabilis. 

227.  — 3°  Amoris  effectus  sunt  praecipue  sex  sequentes: 
unio,  mutua  inhaesio,  extasis,  zelus,  perfectio  amantis,  bene- 
ficentia. 1)  Unio:  est  enim  amor  virtus  unitiva,  amantem  cum 
amato,  re  vel  affectu,  conjungens.  Unde  Augustinus,  de  Tri- 
nit.  8,  c.  10,  ait : Amor  est  quasi  junctura  quaedam,  duo  aliqua 
copulans , vel  copulare  appetens.  — Hinc  amantes  simul  con- 
versari delectantur,  simul  colloqui,  et  in  aliis  hujusmodi 
conjungi. 

228.  2)  Mutua  inhaesio , secundum  illud  I Joan.  PV,  16 : Qui 
manet  in  charitate,  in  Deo  manet , et  Deus  in  eo. — Inhaeret  sci- 
licet amans  amato,  tum  mente,  per  cogitationem  et  cogni- 
tionem intimam ; tum  corde,  per  affectum  et  voluntatem, 

(1)  Cf.  Gen.  III,  6. — \$)  Apud.  Laert.  lib.  6. 

in  quantum  reputatbona  vel  mala  amici  sicut  sua , et  voluntatem 
amici  sicut  suam;  ut  quasi  ipse  in  suo  amico  videatur  bona  vel 
mala  pati , et  affici.  Et  propter  hoc , proprium  est  amicorum  ea- 
dem VELLE,  ET  IN  EODEM  TRISTARI  ET  GAUDERE  (l).  Hinc  illud 
Tullii:  Amicorumest , idem  velle  et  nolle. 

229.  3)  Extasis:  etenim  amor  quodammodo  rapit  amantem 
extra  seipsum,  sive  secundum  mentem,  sive  secundum  affe- 
ctum cordis:  unde  illa  amantis  exclamatio : Tenear  amore , 
vadens  supra  me,  prx  nimio  fervore  et  stupore  (2). 

230.  4)  Zelus  provenit  ex  intenso  amore : est  enim  quidam 
vehemens  appetitus  removendi  ea,  quae  amori  et  rei  amatae 
contraria  sunt.  Unde  in  illud  Joan.  II,  17  : Zelus  domus  lux 
comedit  me , dicit  Augustinus : Bono  zelo  comeditur , qui  qux- 
libet prava  qux  viderit , corrigere  satagit;  si  nequit , tolerat  et 
gemit.  Tract.  10  in  Joan. 

\r  231.  s)  Perfectio  amantis:  dummodo  illud  amet,  quod  vere 
bonum  est ; unde  et  hoc  effatum  : Si  terram  diligis , terra  es; 
si  Deum , ( prope  dixerim)  Deus  es, 

232.  6)  Beneficentia,  qui  effectus  amoris  benevolentiae 
proprius  est.  Etenim  amor  benevolentiae  bonum  vult,  adeo- 
que  bonum  amato  facit.  Amoris  porro  beneficentia  varios 
admittit  gradus,  prout  amans  amato  bona  externa,  vel  obse- 
quia ac  labores  praestat,  vel  etiam  dolorum  perpessiones,  imo 
ipsam  mortem  ejus  causa  suscipit;  qui  summus  est  amoris 
effectus,  secundum  illud:  Majorem  hac  dilectionem  nemo  ha- 
bet, ut  animam  suam  ponat  quis  pro  amicis  suis.  Joan  XV,  13. 
— His  amoris  effectibus  addi  possunt  quaedam  aliae  animi 
affectiones  ut  languor,  liquefactio,  fervor  (3). 

233.  Q.  5°  Quid  est  Charitas  theologica?  — R.  i)  Describi 
potest:  Virtus  divinitus  infusa,  qua  nosmetipsos  ex  animo  tra- 
dimus Deo  tanquam  summo  Bono , ut  per  impletionem  voluntatis 
ejus  ipsi  placeamus,  et  ad  unionem  cum  ipso  perveniamus  (4). 
Qua  descriptione  duo  continentur : substantia  actus  chari- 
tatis  et  ejus  terminus.  Terminus  est  unio  cum  Deo : nam,  ut 
Suarezait  (5 ),  objectum  benevolenti x,  quamvis  propter  se  amatum, 

(I)  1,  2,  q.  28,  a.  2.  — (2i  Cf.  Defmit.  Christi,  1.  3,  cap.  3.  — Phil.  II,  7, 
(3)  Cf.  Valentia,  t.  2,  disp.  5,  q 2.  — (4)  De  Harbe,  Die  Liebe  Gottes , c.  I. 
(3)  Tom.  XI,  De  charit.  disp.  I,  sect.  2,  n.  6. 


CAP.  II.  ART.  IV.  DF.  CHARITATE. 


519 


ita  tamen  amatur  charitale , ut  simul  appetatur  conjunctio  et 
unio  cum  tali  objecto.  Actus  substantia  est  amorosa  sui  tra- 
ditio Deo,  quae  ipsa  quoque  unio  vocatur.  Ad  charitatem 
pertinet , ait  S.  Thomas,  quod  homo  tradat  seipsum  Deo,  adhae- 
rendo ei  per  quamdam  spiritus  unionem  (i),  i.  e.  per  affectum 
et  voluntatem,  ut  scilicet  homo  non  sibi  vivat , sed  Deo  (2). 
Sanctus  vero  Bonaventura:  Quid  est , inquit,  charitas?  Vita 
copulans  amantem  cum  amato  (3). 

234.  2)  Charitas,  considerata  ut  habitus,  definiri  potest : 
Virtus  per  se  infusa , voluntatem  ad  actus  charitatis  eliciendos 
disponens  et  elevans. — Considerata  ut  actus : Amor , quo  Deum 
propter  se  et  proximum  propter  Deum  diligimus;  vel  etiam: 
Amor  benevolentiae , quo  Deum  diligimus  super  omnia , et  proxi- 
mum sicut  nos  ipsos  propter  Deum.  Quae  definitio  continet  ob- 
jectum materiale,  tum  primarium,  tum  secundarium  ; item 
objectum  formale,  quo  praecipue  charitas  ab  amore  spei 
distinguitur;  demum  gradum  proprium  verae  charitatis,  ut 
scilicet  Deus  ametur  super  omnia. 

235.  R.  6°  Quomodo  distinguuntur  haec  tria:  amor , dilectio , 
charitas?  (4).  — R.  Amor  latius  patet  quam  dilectio,  et  di- 
lectio latius  quam  charitas.  — Amor  accipitur  in  bonam  et 
malam  partem,  etiam  pro  amore  appetitus  sensitivi;  dilectio 
plerumque  pro  amore  honesto  appetitus  rationalis,  eoque 
benevolo;  charitas  tantum  in  bonam  partem  usurpatur,  et 
est  amor  quidam  excellentior,  injusta  aestimatione  fundatus. 

236.  Q.  7°  Quomodo  Charitas  dividitur? — R,  Dividitur  i)  in 
habitualem  et  actualem.  2)  Ratione  objecti,  in  charitatem  Dei 
et  charitatem  proximi.  3)  Ratione  triplicis  sui  gradus  dicitur 
incipiens , proficiens  et  perfecta  (s). — 4)  Ratione  status,  in  cha- 
ritatem viae  et  patriae,  s)  Ratione  ejus  perfectionis  essentialis, 
in  charitatem  perfectam  ei  imperfectam. 

237.  Q.  8°  Quid  est  Charitas  perfecta,  et  imperfecta? — R.  No- 
mine charitatis  perfectae,  hic  intelligitur  charitas  vera  ac 
proprie  dicta , quae  per  se  justificat;  imperfecta  vero  et  impro- 
prie dicta,  est  ea,  quae  per  se  ad  justificationem  dispositio 

(1)  2.  2,  q.  82,  art.  2 ad  ].—  (2)  Ibid.  q.  17,art.  6 ad  2. 

(3)  Comp.  tlieol.  veritat.  1.  5,  c.  23. 

(4)  Cf.  S.Thom.  l,2,p.27,  a.  2.—  (5)  Infra,  n.  270  seqq. 

sufficiens  non  est.  — Jam  vero,  in  assignanda  ratione  per- 
fectae et  imperfectae  charitatis,  magnae  exstiterunt  inter  TT. 
disputationes  (t).  Secundum  sententiam  communem  ac  te- 
nendam, charitas  imperfecta  ea  est,  quae  Deum  quidem  pro- 
pter se  et  gratuito,  sed  non  super  omnia  diligit ; perfecta  vero 
ea,  quae  Deum  diligit  propter  se  super  omnia , ita  tamen,  ut 
dilectio  non  requiratur  super  omnia,  sive  summa,  intensive , 
sed  sufficiat  summa  appretiative , quaecumque  sit  ejus  inten- 
sio (2j ; quo  spectat  illud  I Joan.  II,  5:  Qui  servat  verbum 
ejus , vere  in  hoc  charitas  Dei  perfecta  est. 

238.  Porro,  in  hac  perfecta  charitate,  triplex  distinguitur 
gradus : primus,  cum  Deus  propter  se  diligitur  super  omnia 
graviter  ipsi  displicentia.  Hic  gradus,  cum  excludat  omnem 
erga  peccatum  mortale  affectum,  omnino  ad  salutem  requi- 
ritur et  sufficit.  — Secundus  est,  cum  Deus  diligitur  super 
omnia,  etiam  leviter  displicentia : seu  cum  homo  ita  animo  est 
comparatus,  ut  potius  carere  velit  quolibet  bono,  vel  quod- 
libet malum  pati,  quam  Deum  leviter  offendere.  Hic  gradus 
ad  perfectionem  Christianam  necessarius  est.  — Tertius  est, 
cum  Deus  diligitur  super  omnia,  non  tantum  leviter  displi- 
centia, sed  etiam  minus  grata  aut  accepta;  ita  ut  homo,  quod 
judicat  esse  acceptabilius  Deo,  illud  ex  charitate  eligat.  Hic 
gradus  est  summus,  gradus  merae  perfectionis,  ad  quam  nul- 
lum praeceptum  obligat,  sed  consilium  Domini,  ejusque 
specialis  gratia  suaviter  invitat  atque  allicit. 

239.  Q.  9°  An  Charitas  est  vera  amicitia  hominis  cum  Deo  ? 
— Resp.  affirmative.  Cujus  responsi  demonstratio  ex  ipsa 
ratione  verae  amicitiae  est  petenda.  Ut  autem  penitus  amici- 
tiae ratio  intelligatur,  quaedam  sunt  praenotanda. 

240.  — 1°  Amicitia  mere  naturalis,  probabilius  non  est 
per  se  aliqua  peculiaris  virtus  ; sed,  cum  laudabilis  existit 
inter  bonos,  est  quiddam  conjunctum  cum  aliis  virtutibus, 
et  quasi  illarum  accidens. 

241.  — 2°  Amicitiae  nomen  usurpatur,  modo  pro  relatione 
inter  amicos  significanda,  modo  pro  fundamento  hujus  re- 

(1)  Supra,  Depcenit.  cap  2,  art.  2,  n 152seqq. 

(2)  (X  supra,  n 88. 

lationis,  quod  est  certus  quidam  amor  mutuus,  praesertim 
habitualis.  Secundo  sensu  in  hac  quaestione  adhibetur. 

242.  — 3°  Quatuor  sunt  conditiones  verae  amicitiae.  1)  Ut 
sit  amor,  non  concupiscentiae,  sed  benevolenti a?.  Hinc  etiam 
sequitur,  veram  amicitiam  constantem  esse.  Sicut  enim 
amicitia  improprie  dicta,  utilis  scilicet  et  delectabilis , facil- 
lime solet  dissolvi,  quia  multis  modis  potest  accidens  illud, 
i.  e.  voluptas  vel  utilitas,  mutari : ita  e contra,  amicitia  illa, 
qua  amicus  secundum  se,  aut  etiam  propter  virtutes,  amore 
benevolentiae  diligitur,  non  facile  mutatur.  2)  Secunda  condi- 
tio est,  ut  sit  amor  mutuus,  sive,  ut  sit  cum  redamatione  et 
quidem  utrinque,  ex  electione  quadam,  i.  e.  certa  cum  ratione 
atque  judicio.  Ob  defectum  namque  hujus  conditionis,  non 
dicimur  habere  amicitiam  erga  bruta,  ac  multo  minus  erga 
res  inanimes.  Haec  secunda  conditio  importat  etiam  aequali- 
tatem inter  amicos,  saltem  secundum  proportionem  quam- 
dam; ut  scilicet  amicus  amico  vicem,  eum  redamando, 
possit  rependere.  3)  Tertia  conditio  est,  ut  mutuus  hic  amor 
nitatur  aliqua  bonorum  inter  amicos  communione:  nempe 
aut  communione  sanguinis,  ut  inter  consanguineos;  vel 
ejusdem  instituti  sive  officii,  ut  inter  commilitones;  vel  vir- 
tutis, ut  inter  probos,  etc.  4)  Quarta  conditio  est,  ut  hic  amor 
mutuus  non  lateat  ipsos  amicos,  sed  aliquibus  officiis  vel 
signis  utrique  illorum  sit  cognitus:  Amicitia  est  redamatio 
non  latens.  Aristot.  1.  3 Ethic.  c.  2.  . 

243.  His  praemissis,  prob.  assertum.  Ille  amor  habitua- 
lis est  vera  amicitia,  cui  conveniunt  omnes  amicitiae  con- 
ditiones; sed  ex  Scriptura  constat,  eas  reipsa  convenire 
charitati  nostrae  erga  Deum  ; ergo  charitas  est  vera  amicitia. 
Prob.  min.  1°  Ratione  theol.  i)  Nostra  charitas  erga  Deum 
est  amor  cum  benevolentia  : Diliges  Dominum  Deum  tuum  ex 
toto  corde.  Matth.  XXII,  37.  — 2)  Est  cum  redamatione:  Qui 
diligit  me,  diligetur  a Patre  meo.  Joan.  XIV,  21.  Et  Ps.  145  : 
Dominus  diligit  justos. — 3)  Nititur  hicamor  inter  noset  Deum, 
communione  alicujus  boni.  Nam  justi,  tum  per  dona  gratiae, 
tum  per  jus  adoptionis  filiorum,  quodammodo  ipsum  bonum 
infinitumparticipant.il  Pet.  1,4:  Maxima  et  pretiosa  nobis 
promissa  donavit,  ut  per  hdec  efficiamini  divinae  consortes  naturae . 

u. 

— Rom.  VIII,  15:  Accepistis  spiritum  adoptionis  filiorum. ..Si 
autem  filii,  et  haeredes  : haeredes  quidem  Dei , cohaeredes  autem 
Christi.  — 4)  Existit  cum  mutua  cognitione.  II  Tim.  II,  19  : 
Cognovit  Dominus  qui  sunt  ejus.  — Rom.  VIII,  16:  Ipse  Spi- 
ritus testimonium  reddit  spiritui  nostro , quod  sumus  filii  Dei. — 
Apoc.  II,  17:  Vincenti  dabo  manna  absconditum,...  quod  nemo 
scit,  nisi  qui  accipit.  Unde  patet,  justo  amorem  Dei  erga  ipsum, 
quantum  ad  rationem  amicitiae  satis  est,  innotescere. 

244.  prob.  2°  Expressis  Scriptura*  testimoniis.  Sap.VII,  14: 
Infinitus  thesaurus  est  hominibus:  quo  qui  usi  sunt , parti- 
cipes facti  sunt  amicitiae  Dei.  — Joan.  XV,  14:  Vos  amici  mei 
estis,  si  feceritis  quae  ego  praecipio  vobis. 

245.  Objic.  1°  Amicitia  non  est  nisi  inter  aequales;  atqui 
inter  Deum  et  hominem  summa  est  inaequalitas.  — R.  Dist. 
maj.  Inter  aequales,  vel  simpliciter,  vel  secundum  quamdam  pro- 
portionem, C. ; necessario  inter  aequales  simpliciter,  N.  Quare 
datur  amicitia  inter  parentes  et  liberos,  inter  principem  et 
subditos,  quae  amicitia  supereminentiae  dicitur.  Dist.  min. 
Est  inaequalitas,  ita  ut  nequeat  esse  ulla  aequalitas  secundum 
aliquam  proportionem,  N.;  ita,  ut  possit  esse  aliqua  aequali- 
tas, C.  Amicitia  vel  aequales  invenit  vel  facit  (l);  charitas  autem 
Deum  hominemque  aequales  reddidit,  efficiendo,  ut  Deus 
sese  ad  hominem  demitteret,  et  homo  ad  divinam  quasi  di- 
gnitatem eveheretur. 

246.  Obj.  2°  Homo  est  natura  servus  Dei ; atqui  non  potest 
servus  esse  amicus  heri  sui.  — R.  Cone.  maj.  Dist.  min.  Si 
agatur  de  servis  hominum,  trans.;  de  servis  Dei,  nego.  Licet 
enim  apud  homines  dominium  et  servitus  excludere  veram 
amicitiam  soleant,  nihil  tamen  alioquin  obstat,  quominus 
mutuus  amor  inter  dominum  aliquem  et  servum,  possit  iis 
conditionibus  insigniri,  quibus  vera  amicitia  continetur. 

247.  Obj.  3°  Ad  amicitiam  requiritur  communicatio  aliqua 
bonorum,  quae  vicissim  alter  amicorum  impertiat  alteri; 
atqui  talis  communicatio  non  est  inter  Deum  et  hominem; 
ergo  nec  vera  amicitia.  — R.  Dist.  maj.  Requiritur,  ut  amici 
in  aliquo  vel  aliquibus  bonis  communicent,  conc .;  requiritur 
etiam,  ut  hujusmodi  bona  ab  altero  in  alterum  deriventur, 

(1,)  Hieron.  in  Mich.  VII. 

subd.:  id  requiritur  essentialiter  et  per  se  ad  amicitiam,  neg.  ; 
requiritur  per  accidens , quando  videlicet  haec  mutua  deri- 
vatio fieri  potest  inter  amantes,  vel  necessaria  est  ad  amici- 
tiam fovendam,  transeat.  Sufficiens  igitur  est,  ad  amicitiam 
inter  Deum  et  hominem,  illa  bonorum  communicatio,  quam 
supra  exposuimus  existere  inter  utrumque,  tametsi  sit  absque 
mutua  utriusque  largitione.  Adde,  quod  etiam  homo  imper- 
tit Deo  honorem  et  obsequium,  seseque  totum  illi  potest 
offerre:  quod  munus  ab  homine  ipsemet  Deus  requirit  juxta 
illud  Prov.  XXIII,  26  : Preebe , fili  mi , cor  tuum  mihi. 

248.  Obj.  4°  Ad  amicitiam  maxime  pertinet  quasi  con- 
victus, et  societas  quaedam  amicorum  : absentia  enim  et  inaffa- 
bililas  solent  multas  amicitias  dissolvere;  atqui,  inter  Deum  et 
hominem,  non  est  in  hujus  vitae  statu  talis  societas,  siquidem, 
dum  sumus  in  corpore,  peregrinamur  a Domino.  II  Cor.  V.  6. — 
R.  Dist.  maj.  Pertinet  aliquis  convictus  et  praesentia  mutua, 
late  haec  intelligendo,  transeat;  stricte  accepta,  subd.  : perti- 
net, ut  conditio  essentialis , N. ; ut  conditio  utilis , trans. — Dist. 
min „ Non  est  convictus  hujusmodi,  sticto  sensu  et  perfectus, 
conc.;  lato  sensu  et  imperfectus  N.  Convictus  ille  amicorum 
non  est  conditio  essentialis  amicitiae,  tametsi  non  parum 
amicitiam  fovere  soleat.  Contingit  enim,  aliquos,  qui  nun- 
quam se  viderunt,  colere  veram  amicitiam;  modo  per 
litteras,  vel  alia  ratione,  constet  utrique  de  amore  mutuo. 
Constat  autem  homini,  quantum  satis  est,  de  Dei  erga  ipsum 
amore.  Adde,  quod  justi  et  amici  Dei,  sic  a Domino,  dum 
sunt  in  corpore,  peregrinantur,  ut  illorum  conversatio  magna 
ex  parte  sit  in  coelis  cum  Deo,  ut  Paulus  ait,  Phil.  III,  20. 

249.  Q.  10°  Estne  Charitas  aliquid  creatum  in  anima  ? — 
R.  Quaestio  non  est  de  charitate  actuali,  quam  esse  aliquid 
creatum  facile  intelligitur,  cum  sit  actus  a creata  nostra 
voluntate  elicitus.  — Quaeritur  igitur  de  charitate  habituali, 
num  ea  sit  ipse  Deus,  qui  Charitas  vocatur  et  est.  Respondent 
fere  unanimiter  Theologi,  cum  S.  Thoma,  contra  Petrum 
Lombardum  (4),  charitatem  esse  aliquid  creatum  in  anima, 
productum  quidem  a Spiritu  S.,  sed  ab  Eo  distinctum  sicut 

(I)  Cf.  supra,  De  gratia,  nn  312, 313.— Item,  tom  I,  De  Trinit.  n.  172  et 
n.  175  nota  (2). 

effectum  a causa  : Charitas  Dei  diffusa  esi  in  cordibus  nostris 
per  Spiritum  S.,  qui  datus  est  nobis.  Rom.  V,  5. 

250.  Quod  si,  I Joan.IV,  16,  dicitur:  Deus  charitas  estt  hoc 
de  illa  charitate  non  est  intelligendum,  qua  nos  formaliter 
sumus  Dei  dilectores;  sed  de  Charitate  increata,  quae  Deus 
ipse  est.  — Dicitur  autem  Deus  charitas  multiplici  sensu  : 
i)  essentialiter  in  se  ipso,  sicut  dicitur  sapientia,  bonitas, etc., 
per  essentiam.  2)  Causaliter  el  efficienter , quia  charitatem  no- 
bis infundit.  3)  Objective , quia  est  nostrae  charitatis  obje- 
ctam. — Nec  obstat  quod  Joannes  subjungat : Qui  maneat  in 
charitate , in  Deo  manet , et  Deus  in  eo , nam  sensus  est,  eum, 
qui  charitatem  proximi  servat,  in  Deo  manere  et  Deum  in  eo; 
feresicuti  dicitur  in  sole  manere,  qui  manet  in  lumine  a sole 
diffuso,  et  sol  vicissim  in  loco  manere  quem  illuminat.  — 
Praeterea  haec  quoque  ratio  addi  potest,  cur  manens  in  cha- 
ritate dicatur  in  Deo  manere:  quia  scilicet  per  charitatem 
maxime  Deo  similis  efficitur,  ac  divinae  consors  naturae; 
constituitur  amicus  Deo  cum  quadam  unione  affectus,  ratione 
cujus  amicus  dici  solet  alter  ego.  — Adde,  per  gratiam  san- 
ctificantem, quae  semper  cum  charitate  conjuncta  est,  fieri, 
ut  Deus  substantiali  praesentia  sua,  peculiari  titulo,  animae 
adsit  (i). 

251.  Ille  autem  creatus  effectus  in  anima,  qui  charitas  ha- 
bitualis dicitur,  est  qualitas  quaedam  in  omnibus  justis  per- 
manens, et  etiam  in  baptizatis‘parvulis  latens;  ut  connatura- 
liter,  per  gratiam  tamen,  Deum  propter  se,  et  caetera  propter 
Deum  diligere  possint  (2).  — Utrum,  et  quomodo  charitas  di- 
stinguatur a gratia  habituali,  supra  diximus  in  Tractatu  de 
Gratia  (3). 

(1)  Cf.  t.  I,  Dc  Trin.  n 172. 

(2)  S Thom.  2.  2,  q.  25,  a.  2.  — (5)  Cap.  2,  art.  3,  n.  313. 

SECTIO  II. 

DE  0BJE8T0  MATERIALI  ET  FORMALI  CHAR1TATIS. 

QUESTIONES. 

V Quodnam  est  objectum  Charitatis  materiale?— 2°  Quomodo  objectum 
Charitatis  diligendum  est  ? — 5°  Quodnam  est  Charitatis  objectum 
formale  ? — 4°  Quomodo  Charitas  est  virtus  una  ? — 5°  An,  et  quo- 
modo, est  virtus  maxime  excellens  ? 

252.  qiler.  1°  Quodnam  est  objectum  Charitatis  materiale? — 
R.  Duplex  est,  juxta  S.  Thomam  (i),  objectum  materiale  cha- 
ritatis, sicut  amicitiae:  indirectum,  seu  objectum  quod , et  di- 
rectum, seu  objectum  cui,  quod  subdistinguitur  in  primarium 
et  secundarium. 

253.  Etenim  dupliciter  imprimis  potest  aliquid  ex  chari- 
tate  diligi:  i)  ut  objectum  cui  volumus  bonum,  quodque  se- 
cundum se  diligimus,  et  vocamus  amicum ; 2)  ut  objectum 
quod  per  charitatem  volumus  amico,  e.  g.  sanitatem,  gra- 
tiam, etc. 

254.  Jam  vero,  ut  priori  modo  aliquid  per  charitatem  dili- 
gatur : oportet,  a)  aliquo  modo  in  eo  relucere  divinam  boni- 
tatem, seu  bonum  ipsum  divinum,  quod  est  objectum  formale 
charitatis;  b)  illud  etiam  esse  capax  supernaturalis  beatitudi- 
nis,  in  cujus  communicatione  fundatur  dilectio  charitatis.  — 
Ut  posteriori  modo  aliquid  diligatur  per  charitatem,  satis  erit, 
illud  habere  aliquem  ordinem  ad  objectum,  quod  priori 
modo,  i.  e.  ut  amicus,  per  charitatem  diligitur;  ita  nimirum, 
ut  ad  amicum  aliquo  modo  pertineat,  puta  ad  amici  dignita- 
tem, utilitatem,  etc. 

X 255.  Hinc  sequitur,  i)  secundum  se,  et  ut  objectum  cui , di- 
ligendos esse  primario  Deum,  secundario  nos  ipsos,  et  pro- 
ximos omnes,  tum  angelos  tum  homines,  qui  quidem  beati- 
tudinis,  sive  in  re,  sive  in  spe,  capaces  sint. 

256.  Sequitur  2)  quamcumque  etiam  rem  aliam,  quee  ullo 
modo  pertineat  ad  Deum  vel  proximum,  diligi  posse  ex  cha- 
ritate,  tanquam  objectum  quod : id  est,  tanquam  rem  amici , 
Dei  nempe  vel  proximi ; ac  proinde,  tum  res  irrationales, 

(I)  2.  2,  q.  25,  art.  2. 

tum  gratiam  ipsam  et  charitatem,  quam  debemus  velle  et 
nobis  et  proximis,  hoc  modo  esse  objectum  charitatis.  Item 
corpus  proprium  et  proximi : quanquam  corpus  aliqua  ratione 
potest  et  debet,  etiam  ut  objectum  cui , et  secundum  se  diligi ; 
idque  duplici  titulo  : a)  quia  corpus  de  ratione  hominis  est, 
licet  inadaequate,  utpote  pars  ejus;  b)  quia  est  aliquo  modo 
capax  beatitudinis,  secundum  illas  gloriae  dotes,  quae  exbea- 
titudine  animae  ad  ipsum  redundabunt. 

257.  Q.  2°  Quomodo  objectum  Charitatis  diligendum  est?  — 

Q.  Quaestio  est  de  objecto  cui , seu  quod  amandum  est  secun- 
dum se,  ut  amicus.  Dupliciter  est  diligendum  : negative , ita 
ut  a volendo  vel  inferendo  illi  malo  semper  abstineamus ; 
positive , ita  ut  aliquo  modo,  pro  tempore  et  loco,  bonum  illi 
velimus  atque  faciamus.  Porro  malum  et  bonum  hic  intelli- 
gitur  non  quodvis,  aut  secundum  quid , ut  est  bonum  et  ma- 
lum temporale ; sed  bonum  simpliciter , quale  est  praesertim 
aeternum,  et  quae  ad  aeternum  pertinent. 

258.  Q.  3°  Quodnam  est  Charitatis  objectum  formale?  — 

R.  Est  bonitas  Dei  absoluta,  seu  in  se,  non  respectu  nostri, 
spectata  : hoc  est,  sive  cumulus  omnium  divinarum  perfe- 
ctionum ; sive  quaelibet  Dei  perfectio,  ut  misericordia,  sa- 
pientia, etc.,  per  mentalem  praecisionem  ab  aliis  attributis 
seorsim  considerata  : cum  ex  parte  rei  quaevis  divina  perfe- 
ctio cum  aliis  omnibus,  adeoque  cum  divina  essentia,  iden- 
tificetur  (i). 

259.  Etenim,  i)  bonitas  absoluta,  qua  Deus  est  super  omnia 
bonus  et  amabilis,  est  ratio  formalis  Deum  amandi  super 
omnia,  simulque  amandi  ejus  filios,  amicos,  domesticos,  i.  e. 
proximos  omnes,  juxta  gradum  quo  ad  Deum  pertinent. 
2)  Bonitas  absoluta  Dei,  non  tantum  charitatem  specificat  ut 
virtutem  theologicam,  sed  eam  etiam  ab  aliis  theologicis 
distinguit  (2). 

260.  Nota.  Ex  eo  quod  charitas  Deum  diligit  propter  boni- 
tatem absolutam,  non  sequitur,  bonitatem  Dei  respectivam, 
seu  divina  beneficia,  nullo  modo  ad  charitatem  theologicam 

(1)  Cf.  t.  I,  De  Deo,  c.  2,  art.  i,  n.  70. 

(2)  Cf.  Wirceb.  Theol.  Decharit.  cap,  i,  art.  3,  n.  286. 

pertinere  aut  conferre.  Possumus  enim  charitate  theologica 
Deum  diligere  propter  beneficia,  tanquam  propter  motivum, 
non  quidem  immediatum  et  intrinsecum  charitatis  qua  talis; 
sed  mediatum,  extrinsecum  et  inductivum.  Nimirum  sicut 
motiva  credibilitatis  ad  fidem;  ita  immensa  Dei  erga  nos 
beneficia  ad  bonitatem  Dei  et  cognoscendam  et  amandam, 
adeoque  ad  purae  charitatis  actum,  remote  quidem  et  extrin- 
sece,  at  valde  efficaciter,  inducunt. 

261.  Q.  4°  Quomodo  Charitas  est  virtus  una?  — R.  Licet 
duplex  sit  charitatis  objectum,  Deus  et  proximus,  non  tamen 
duplex,  sed  una  tantum  specie  virtus  est.  Nam  Scriptura 
ubique  de  illa  tanquam  de  una  virtute  loquitur,  quam  aliis 
virtutibus  annumerat;  et  S.  Joannes  docet,  amorem  Dei  per- 
fici dilectione  proximi  : quia  nimirum  una  et  eadem  virtute, 
et  nos  invicem,  et  Deum  diligimus  : Si  diligamus  invicem , 
Deus  in  nobis  manet , et  charitas  ejus  in  nobis  perfecta  est. 
I Joan.  IV,  12.  — Praeterea  charitas  Dei  et  proximi  una  ea- 
demque  virtus  est,  quia  unum  idemque  habet  objectum  for- 
male : bonum  divinum,  sive  in  Deo  existens,  sive  in  proximo 
relucens. 

262.  Q.  5°  An  et  quomodo  Charitas  esi  virtus  maxime  excel - 
lens?  — R.  Charitas  praestantissima  est  margarita  evange- 
lica,  pretiosissimam  quamque  virtutem,  etiam  Fidem  et 
Spem,  excellentia  superans,  teste  Apostolo  : Major  autem 
horum  est  Charitas.  I Cor.  XIII,  13.  — Etenim  i)  charitas  ple- 
nius et  excellentius  Deum  attingit,  scilicet  ut  in  eo  sistat, 
non  ut  ex  eo  aliquid  nobis  proveniat.  Charitas  enim  attingit 
Deum  ut  in  se  bonum  : fides  autem  et  spes,  quatenus  ab  ipso 
nobis  provenit  vel  cognitio  veri,  vel  adeptio  boni.  2)  Charitas 
pura  perfectio  est ; fides  autem  et  spes  aliquam  imperfe- 
ctionem involvunt  : nimirum,  vel  obscuritatem,  vel  boni 
absentiam  atque  arduitatem.  3)  Fides  et  spes  evanescunt  in 
luce  Patriae;  charitas  vero  ibidem  permanet,  imo  ratione 
objecti  praesentis  et  intuitive  visi,  perfectior  evadit.  4)  Cha- 
ritas sola  virtus  est,  cui  per  se  justificatio  et  salus  annexa 
sit.  5)  Charitas  virtutum  quasi  Regina  est,  omnibus  aliis 
imperans;  imo  ad  omnes  humanae  vitae  actus,  per  modum 
imperii,  se  extendens.  6)  Charitas  omnium  virtutum  est 

quasi  forma  extrinseca,  qua  non  existente,  reliquae  vel  exi- 
stere  desinunt,  vel  de  condigno  mereri  non  possunt  (i). 


SECTIO  1(1 


DE  SUBJECTO  CHARITATIS 


QDiESTlONES 


\°  Quodnam  est  Charitatis  subjectum?  — 2°  An,  et  quomodo  potest 
Charitas  augeri  ? — 5°  An,  et  quomodo  perficitur  ? — 4°  Quomodo 
minuitur  et  amittitur  ? — 5°  An  in  homine  non  justificato  potest 
esse  aliqua  Charitas  ? — 6°  Qucenam  sunt  signa  prcesenlis  in  anima 
Charitatis? 

263.  quasr.  1°  Quodnam  est  Charitatis  subjectum?  — R.  Sub- 
jectum remotum  est  persona  charitatem  habens ; proximum , 
est  appetitus  rationalis,  seu  voluntas  : quia  charitatis  ob- 
jectum est  Deus,  i.  e.  bonum  non  sensibile,  sed  intelligibile 
et  spirituale. 

264.  Producitur  autem  charitas  et  in  cordibus  nostris  diffun- 
ditur, per  Spiritum  sanctum , quando  gratia  sanctificans,  cui 
habitus  charitatis  annexus  est,  nobis  confertur. 

265.  Q.  2°  An,  et  quomodo  potest  Charitas  augeri? — R.  i)  Cha- 
ritas habitualis  augeri  non  potest  extensive , i.  e.  ratione 
objecti,  quod  secundum  se  diligatur;  quia  vel  minimus  verae 
charitatis  gradus  ad  objectum  totum  extenditur  : Deum  et 
omnes  proximos. 

266.  2)  Potest  augeri  intensive , et  quidem  semper  in  hac 
vita.  Eph.  IV,  15  : Veritatem , facientes  in  charitate , crescamus 
in  illo  per  omnia.  — Apoc.  XXII,  11 : Qui  justus  est,  justificetur 
adhuc.  Est  autem  justitia,  vel  ipsa  charitas,  vel  cum  ea  inse- 
parabiliter connexa ; ut  ex  Trid.  fit  evidens,  Sess.  6,  cap.  10  : 
Justitiae  incrementum  petit  S.  Ecclesia , cum  orat : Da  nobis , 
Domine , fidei,  spei  et  charitatis  augmentum.  — Prov.  IV,  18: 
Justorum  semita  quasi  lux  splendens,  procedit  et  crescit  usque 
ad  perfectum  diem. 

267.  3)  Licet  semper  crescere  possit  nostra  charitas,  et, 
quo  magis  anima  amat,  eo  fiat  ad  ardentius  amandum  aptior; 

(1)  Supra,  De  gratia , n.  380. 

tamen  ad  gradum  illum,  quo  Christi  aut  B.  V.  charitas  ful- 
get, nec  pervenire,  nec,  nisi  immenso,  ut  ita  dicam,  inter- 
vallo, accedere  unquam  potest.  Divino  enim  decreto  consti- 
tutum est,  ut  gratia  et  charitas  Christi  esset  omnium  summa, 
B.  Virginis  vero,  secundum  Christum,  omnium  hominum 
et  angelorum  charitatem  superaret  (i). 

268.  4)  Charitas  in  anima  augeri  et  crescere  videtur  per 
modum  formae,  subjectum  intimius  penetrantis,  magisque 
sibi  subjicientis;  fere  sicut  calor  in  ferro,  aut  vita  in  plantis 
accrescit.  Quemadmodum  scilicet  videmus  arborem  novel- 
lam paulatim  crescere,  magis  magisque  formam  substantia- 
lem participando  ; et  postquam  adolevit,  vi  formae  plenius 
participatae,  fructum  producere  : ita,  quum  plenius  anima 
charitatem  participat,  per  eam,  tanquam  formam,  majores 
effectus,  actus  nempe  ferventiores  elicit. 

269.  5)  Augmenti  causa  efficiens  est  Deus  :*meritoria  et 
dispositiva,  est  ipse  justus,  per  charitatis  actus,  imo  per 
quaevis  opera  bona  in  gratia  facta  (2). 

270.  Q.  3°  An , et  quomodo  Charitas  perficitur?  — B.  i)  Non 
est  capax  perfectionis  ex  parte  objecti,  quodjest  Deus  : nun- 
quam enim  Deus  a nobis  tantum  diligi  potest,  quantum  di- 
gnus est  qui  diligatur  (3). 

271.  2)  Ex  parte  subjecti,  charitas  potest  plus  minusve 
perfecte  participari,  secundum  mensuram* donationis  Christi , 
Eph.  IV,  7 ; et  nostram  quoque  dispositionem. 

272.  3)  Ex  parte  sui  actus  eliciti , puta  dilectionis  Dei  et 
proximi,  quantitatem  quamdam  perfectionis  habere  potest, 
in  qua  tres  gradus  distinguuntur  : summus , competens  solis 
Beatis,  qui  sine  ulla  intermissione  Deo  per  amorem  puris- 
simum inhaerent;  — medius , eorum,  qui  in  hac  vita  ita  se 
expediunt  terrenis  impedimentis,  ut  quam  frequentissime 
charitatis  actibus  vacare  possint  : ad  hunc  gradum  pertinet 
status  Episcopalis  et  status  religiosus  (4);  — infimus , eorum 
qui,  terrenis  negotiis  implicati,  Deo  per  amorem  actualem 
non  adeo  assidue  inhaerent;  illum  tamen  habitualiter  amant 

(1)  Of.  supra,  Dc  gratia,  n.  391.  Item  t.  I,  De  lncarn.  n.  265  seqq.  — 
(2)  Supra,  Dc  gratia,  n.  380.  — Cf.  S.  Tbom.  2.  2,  q.  24  — (3)  2.  2,  q 24, 
art.  8.  — 4)  Infra,  cap.  3,  art.  5,  De  religione,  n 387. 

plus  quam  caetera  omnia,  nullam  rem  ejus  amicitiae  antepo- 
nentes. Hanc  postremam  charitatis  perfectionem  omnes 
tenentur  [habere  : I Joan.  II,  5 : Qui  servat  verbum  ejus , vere 
in  hoc  charitas  Dei  perfecta  est.  Et  Matth.  XXII,  37 : Diliges 
Dominum  Deum  tuum  ex  toto  corde  tuo. 

273.4)  Considerata  ex  parte  sui  actus , sive  eliciti , sive  impe- 
rati, charitas  tres  alios  gradus  perfectionis  admittit  : inci- 
pientium, qui  facile  resistunt  passionibus  et  tentationibus 
ad  peccatum  mortale  incitantibus  ; — proficientium , qui  stu- 
dent vitare  venialia,  et  in  virtutum  exercitio  progrediuntur  ; 
— perfectorum , qui  anhelant  ad  unionem  beatificam  cum 
Dilecto  suo,  in  patria;  et  interim,  dum  peregrinantur  in 
terra,  charitatis  spiritu  moventur,  aguntur,  atque  ita  ani- 
mati sunt,  ut  dicere  possint : Vivo  autem,  jam  non  ego,  vivit 
vero  in  me  Christus ; et : Charitas  Christi  urget  nos,  ad  labo- 
randum, ad  patiendum,  ad  moriendum  : Desiderium  habens 
dissolvi  et  esse  cum  Christo  (i).  — Notandum  interim,  triplex 
illud  genus  bonorum  actuum  practice  permisceri ; et  qui 
cuique  gradui  charitatis  assignantur  ut  actus  proprii,  eos 
esse,  qui  solent  in  eo  gradu  dominari. 

274.  Q.  4°  Quomodo  Charitas  minuitur  et  amittitur?  — 
R.  (2)  Minui  charitatis  habitus,  nisi  quoad  exercitium  et 
fervorem,  non  potest.  Venialibus  enim  peccatis,  utcumque 
gravibus  et  numerosis,  non  destruitur  charitatis  habitus  : 
sed  quadam  dispositio  ad  tam  pretiosae  virtutis  corruptio- 
nem in  anima  inducitur.  Quod  etiam  fit  per  nimiam  ab 
actibus  charitatis  cessationem.  Hoc  sensu  intelligi  possunt 
quaedam  loca  Scripturae,  ut  Matth.  XXIV,  12  : Refrigescet 
charitas  multorum. — Sic,  ex.  gr.  vita  per  morbum  proprie  non 
minuitur,  sed  tantum  morte  exstinguitur.  Etenim,  donec 
morbus  est,  vita,  i.  e.  anima,  manet  in  corpore  integra  : at 
dispositio  ad  mortem  inducitur. 

275.  Amittitur  charitas  et  gratia  habitualis,  non  solum 
infidelitate,  sed  etiam  quocumque  alio  peccato  mortali! 
Trid.  Sess.  6,  cap.  15  (3). 


(i)  Gal.  II,  20;  II  Cor.  V,  14;  Phil.  I,  23.  - (2)  S.Thom  2.  2,  q.  24,  a.  10. 
(3)  Supra,  Le  gratia,  n.  542. 


CAP.  II.  AUT.  IV.  DE  CHAR1TATE. 


531 

276.  Q.  5°  An  in  homine  non  justificato  potest  esse  aliqua 
} Charitas  actualis , quin  justificationem  recipiat? — R.  Dari  po- 
test in  eo,  praeter  amorem  spei,  quaedam  dilectio  Dei  in  se, 
sive  amor  benevolus,  qui  non  sit  super  omnia,  quo  Deus  tam 
tenui  affectu  ametur,  ut  contrarii  affectus,  nempe  ad  pecca- 
tum mortale,  adhuc  praevaleant.  Haec  est  charitas  imperfecta 
et  improprie  dicta,  de  qua  supra  egimus,  et  quae  potius  dile- 
ctio Dei  quam  charitas  videtur  esse  appellanda. 

277.  Actum  charitatis  etiam  perfectae,  homo  nondum  justi- 
ficatus, gratia  tamen  excitatus  atque  adjutus,  elicere  potest. 
Verum  hoc  ipso  actu  justificationem  immediate  suscipere 
meretur  de  congruo  infallibili  (i). 

278.  Q.  6°  Queenam  sunt  signa  preesentis  in  anima  Charitatis? 

— R.  Licet  in  hac  vita  nemo,  sine  speciali  revelatione,  pos- 
sit esse  certus  certitudine  fidei,  nec  alia  certitudine  physica 
aut  morali  stricte  dicta,  se  charitate  habituali  esse  ditatum; 
potest  tamen  id  nosse  certitudine  quadam  conjecturali,  quae 
lato  sensu  moralis  vocatur,  et  anxietatem  perturbationemque 
animi  excludit : dignosciturque  ex  quibusdam  signis  et  in- 
diciis (2),  qualia  sunt  sequentia  : i)  Frequens  et  libens  cogi- 
tatio de  Deo:  Ubi  est  thesaurus  tuus  ibi  est  et  cor  tuum.  Matth. 
VI,  21.  — 2)  Frequenter  et  libenter  loqui  et  audire  de  Deo, 
ac  de  cultu  divino:  Qui  ex  Deo  est  verba  Dei  audit.  Joan. 
VIII,  47.  — 3)  Observantia  mandatorum  Dei : Qui  habet  man- 
data mea  et  servat  ea , ille  est  qui  diligit  me.  Joan.  XIV,  21. 

— 4)  Sincerus  proximi  amor,  atque  adeo  opera  charitatis  in 
proximum  : Charitas  patiens  est , benigna  est , etc.  I Cor. 
XIII,  4.  — 5)  Intime  delectari  de  Deo  rebusque  spirituali- 
bus, delectatione  animi,  quae  non  necessario  est  sensibilis. 
— 6)  Honorem  ac  reverentiam  Ecclesiae  et  ministris  Dei  exhi- 
bere : Qui  vos  audit , me  audit.  Luc.  X,  16.  —7)  Propriae  con- 
scientiae testimonium:  §i  cor  nostrum  non  reprehenderit  nosy 
fiduciam  habemus  ad  Deum.  I Joan.  III,  21.  Et:  Ipse  Spiritus 
testimonium  reddit  spiritui  nostro , quod  sumus  filii  Dei.  Rom. 
VIII,  16. 

(1)  Supra,  Degrat . n.  374.  — (2)  Cf.  quse  supra.  De  grat.  n.  339, 250. 

SECTIO  IV. 

DE  ACTU  CHAR1TATIS. 

279.  Inter  varias  quaestiones,  quae  de  charitatis  actu  institui 
possunt,  praecipua  est  de  hujus  actus  necessitate:  utrum  sci- 
licet, et  quatenus  actus  charitatis  sit  obligatorius  et  neces- 
sarius. 

QUESTIONES 

1°  An  existit  praeceptum  Charitatis  ? — 2°  An  omnis  actus  humanus , 
ne  peccatum  sit , debet  esse  ex  Charilate  elicitus  aut  imperatus  ? — 
3°  An  saltem  ut  sit  meritorius , necesse  est,  illum  ex  Charilate  vel  elici 
vel  imperari?  -4 °An  sine  Charilate  potest  esse  aliqua  vera  virtus?  — 
5°  Quomodo  Charitas  est  'Aiarum  virtutum  forma  ? — 6°  Quinam 
sunt  Charitatis  actus  et  effectus  ? — 7°  Quxnam  sunt  vilia  Charitati 
opposita?  — 8°  Quo  sensu  Charitas  est  plenitudo  legis?  - 9°  Quo- 
modo Deus  a nobis  diligendus  est?  — 10°  An  amor  Charitatis  exclu- 
dit amorem  Spei  ? 

280.  qu^:r.  1°  An  existit  prxceptum  Charitatis?  — R.  Exi- 
stit  praeceptum  divinum  Charitatis,  quod  Christus,  Matth. 
XXII,  38,  tanquam  maximum  et  primum  mandatum  com- 
mendat. 

281.  Hoc  praeceptum,  prout  negativum  est,  ac  praeter  odium 
omnem  Dei  offensam  prohibet,  semper  et  pro  semper  obligat 
— Prout  est  affirmativum , et  actum  amoris  erga  Deum  prae- 
cipit, non  quidem  obligat  pro  semper,  sed  tamen  plus  vice 
simplici,  ut  ex  propp.  5,  6 et  7 damnatis  2 Mart.  1679, 
constat. 

282.  Q.  2°  An  omnis  actus  humanus , ne  peccatum  sit , debet 
esse  ex  Charilate  elicitus  aut  imperatus?  — R.  Non  est  necesse 
ut  ex  charitate  sit  elicitus;  secus  enim  sequeretur,  inter  cha- 
ritatem  et  vitiosam  concupiscentiam  non  dari  medium,  et 
actum  a charitate  non  elicitum,  ex  prava  cupiditate  ne- 
cessario oriri ; quod  damnatum  est  in  prop.  38  Baii  et 
44  Quesnelli  ; unde  haee  pars  responsionis  ad  fidem  perti- 
net. — Altera  pars  pro  certa  quoque  a TT.  statuitur,  nempe 

non  sub  peccato  requiri,  ut  actus  omnis  a charitate  sit  im- 
peratus. 

283.  Hic  autem,  quod  supra  innuimus,  notare  juvat  con- 
tra Jansenianos,  a Patribus  quibusdam,  maxime  a S.  Augu- 
stino, vocem  charitatis  frequenter  usurpari  minus  stricte  ac 
minus  proprie,  pro  amore  quocumque  recto,  bona  voluntate, 
vel  amore  boni ; ut  patet  ex  comment.  in  Ps.  IX,  n.  15,  ad 
illa  verba  : Comprehensus  est  pes  eorum.  — Pes  animx , inquit, 
recte  intelligitur  amor,  qui , cum  pravus  est,  vocatur  cupiditas 
aut  libido;  cum  autem  rectus , dilectio  vel  charitas  (l). 

284.  Notandum  quoque,  quaestionem  hanc  de  necessitate 
operandi  ex  charitate  imperante,  confundendam  non  esse 
cum  hac  : utrum  actus  humanus , ut  sit  ex  omni  parte  bonus , 
debeat  referri  ad  Deum;  quae  quaestio  pertinet  ad  Tractatum  de 
actibus  humanis,  et  praescindit  a motivo  charitatis. 

285.  Q.  3°  An  saltem  ut  actus  sit  meritorius , necesse  est , illum 
elici  vel  imperari  a Charitate?  — R.  Notandum  imprimis,  da- 
mnatas esse  propos.  55  et  56  Quesnelli,  quibus  asserebatur, 
Deum  non  coronare  nec  remunerari  nisi  charitatem.  — Prae- 
terea, convenit  inter  plerosque  Catholicos,  i)  actus  etiam  in- 
fidelium, naturaliter  tantum  honestos,  saepius  in  hac  vita  a 
Deo  retributionem  temporalem  obtinere;  2)  actus  quoscum- 
que peccatorum  bonos  ac  supernaturales,  etiam  ante  justifi- 
cationem elicitos,  gratiam  de  congruo  mereri ; 3)  actus  ju- 
storum, ex  virtutibus  sive  infusis  sive  acquisitis,  et  gratiae 
auxilio  profectos,  licet  a charitate  nec  elicitos  nec  impera- 
tos, de  condigno  mereri  gloriam,  saltem  accidentalem  ac 
etiam  aureolas  (2).  — Dissentiunt  tamen,  circa  meritum  con- 
dignum gloriae  essentialis  ac  pramii  substantialis;  quia  alii, 
praesertim  Thomistae,  hoc  tribuunt  aut  solis  actibus  a cha- 
ritate elicitis:  aut  actibus  quidem  aliarum  virtutum,  sed 
saltem  a charitate  imperatis ; alii  vero,  ad  ejusmodi  meritum, 
nec  physicum  charitatis  influxum,  nec  imperium  aut  moti- 
vum  exigunt  : et  haec  opinio,  spectatis  rationibus  quibus 
innititur,  probabilior  videtur  (3). 

(1)  Cf.  supra.  De  grat.  n.  142. 

(2)  Infra,  De  Novissimis , cap.  1,  art.  3,  n.  98.  — (5  Cfr  supra,  De  gratia * 
n.  383. 

/;5. 

286.  Q.  4°  An  sine  Charitate  potest  esse  aliqua  virtus  vera? 
— R.  Nulla  virtus  potest  esse  vera , i.  e.  perfecta , si  sit  a cha- 
ritate saltem  habituali  sejuncta.  Absit,  ait  Augustinus,  quod 
sit  vera  virtus , nisi  in  homine  justo  [i). — Scilicet  virtutis  boni- 
tas et  perfectio  theologice  aestimatur  in  ordine  ad  ultimum 
finem,  qui  est  aeterna  felicitas  et  salus.  Non  enim  reputanda 
sunt  vera  bona,  nisi  ea,  quae  nosad  salutem  conducunt;  atqui 
ad  salutem  nulla  virtus  sine  charitate  nos  conducere  valet  (2), 
cum  sine  charitate  non  simus  in  salutis  vja;  ergo.  — Sensu 
tamen  latiore,  sine  charitate  potest  esse  vera  virtus  in  se  spe- 
ctata, v.  g.  vera  ac  divina  fides,  vera  temperantia  ordinis  na- 
turalis, veram  scilicet  rationem  talis  virtutis  habens. 

287.  Q.  5°  Quomodo  Charitas  est  aliarum  virtutum  forma ? 
— Est  forma  virtutum  Christianarum,  non  quidem  essentialis , 
sed  accidentalis  et  analogica.  Recte  enim  velut  virtutum 
forma  statuitur  illa  virtus,  a qua  caeterae  vim  et  valorem 
suum  habent  in  ordine  ad  ultirfium  finem ; atqui  talis  est 
charitas.  Nam  1)  charitas  habitualis  per  sanctificantem  gra- 
tiam, quacum  intime  connectitur,  aliis  virtutibus  tribuit 
quasi  vitam  et  dignitatem ; qua  fit,  ut  per  illas  actus  de  con- 
digno meritorios  possimus  elicere.  2)  Charitas  actualis  omnes 
alias  virtutes  immediate  ordinat  ad  Deum,  iisque  simul,  ad 
actus  suos  perfectius  eliciendos,  splendorem  addit  ac  ro- 
bur (3). 

288  Q.  6°  Quinam  sunt  Charitatis  actus  et  effectus?  — 
R.  Actus  charitatis  eliQitus,  internus  ac  principalis,  est  actus 
amandi,  seu  dilectio.  Non  est  autem  dilectio  charitatis  nuda 
ac  simplex  benevolentia,  sed  benevolentia  cum  quadam 
affectus  unione  erga  rem  amatam  : quae  unio  in  eo  consistit, 
ut  velimus  bonum  rei  dilectae,  illud  aestimantes  tanquam 
aliquo  modo  ad  nos  pertinens,  ac  proinde  quodammodo  no- 
strum. 

289.  Effectus,  actum  hunc  principalem  consequentes,  alii 
interiores  sunt,  alii  exteriores.  Interiores  numerantur:  4)  gau- 
dium, et  quidem  purum  : iVon  habet  amaritudinem  conversatio 
illius , Sap.  VII l,  16.  — 2)  Pax:  nam  Pax  multa  diligentibus 

(1)  Gont.  Julian.  1.  4,  c.  3.  — (2)  I Cor.  XIII,  3.  — (3)  Cf. Valentia,  tora  3, 
disp.  3,  quiest.  I,  punct.  5 

legem  tuam.  Ps.  CXVIII.  — 3)  Misericordia. — Exteriores  actus 
charitatis  sunt : i)  Beneficentia , quae  ab  ipsa  benevolentia 
charitatis,  nisi  sicut  actus  exterior  ab  interiore,  non  differt. 
2)  Eleemosyna.  3)  Correctio  fraterna , quae  veluti  eleemosyna 
spiritualis  est.  V 

290.  Q.  7°  Quae  sunt  vitia  Charitati  opposita? — R.  Sunt  ha>c: 
odium , quod  ipsi  dilectioni  opponitur  ; acedia  et  invidia , 
quae  gaudio  charitatis : discordia  et  schisma , quae  paci ; offensio 
et  scandalum , quae  beneficentiae  et  correctioni  fraternae  adver- 
santur (i). 

291.  Q.  8°  Quo  sensu  Charitas  plenitudo  legis  dicitur?  — 
R.  i)  Quia  charitas  est  causa  efficiens,  et  imperans,  ut  omnes 
reliquae  leges  impicantur  ; licet  homo  possit  ex  alio  quoque 
motivo  operari.  2)  Quia  charitas  est  finis  et  scopus  legis ; tota 
enim  lex  eo  spectat,  ut  nos  ad  charitatem  ejusque  perfectio- 
nem perducat.  3)  Quia  charitas  effcit,  ut  homo  perfecte  legem 
adimpleat,  et  implendo  perfectissime  mereatur.  Omne  man- 
datum, ait  S.  Greg.  homil.27  inEvang.,rfe  sola  dilectione  est : 
et  omnia  unum  praeceptum  sunt ; quia,  quidquid  praecipitur , in 
sola  charitate  solidatur.  Ut  enim  multi  arboris  ex  una  ra- 
dice prodeunt,  sic  multae  virtutes  ex  una  charitate  generantur. 
Nec  habet  aliquid  viriditatis  ramus  boni  operis , si  non  manet  in 
radice  charitatis. 

292.  Q.  9°  Quomodo  Deus  a nobis  diligendus  est? — R.  4)  Se- 
cundum se  et  immediate;  tametsi  in  hac  vita  non  cognoscatur 
a nobis  nisi  imperfecte,  quasi  per  speculum  et  in  aenigmate. 
— 2)  Totaliter:  a)  ex  parte  ipsius  Dei,  quia  et  ipse  totus,  et 
omnia  quae  ad  ipsum  pertinent,  sunt  diligenda  ex  charitate; 
b)  exparte  diligentis,  quia  ex  tota  anima  debetdiligere;  c)  non 
autem  ex  ^arte  modi,  ita  ut,  quantum  Deus  diligibilis  est, 
tantum  a nobis  diligatur:  sic  enim  ipse  solus  potest  se  tota- 
liter amare. — 3)  sine  mensura,  ita  ut  nunquam  tam  perfecte, 
quin  perfectius  amare  conemur:  Causa  diligendi  Deum  Deus 
est: modus,  sine  modo  diligere.  S.  Rern.  Lib.  de  dilig.  Deo. 
— 4)  Propter  se,  i.  e.  propter  propriam  ipsius  bonitatem  atque 
amabilitatem,  tanquam  propter  ultimum  rerum  omnium 

(I)  Gf.  S.  Thom.  2. 2,  q.  34  seqq.  —Valentia,  tom  3,  De  Charit .,  disp.3, 

q.  6. 

finem.  — s)  Super  omnia , seu  charitate  appretiati  ve  summa  : 
quatenus  nempe  Deum  ejusque  amorem  caeteris  omnibus, 
etiam  nobismetipsis,  praeferamus  oportet;  quemadmodum 
docet  Christus,  Lue.  XIV,  26  : Si  quis  venit  ad  me , et  non  odit 
patrem!  suum  et  matrem...  adhuc  autem  et  animam  suam , non 
potest  meus  esse  discipulus. 

293.  Q.  10 0 An  amor  Charitatis  amorem  Spei  excludit?  — 
Resp.  negative.  Potest,  solet,  imo  et  debet  in  hac  vita  amor 
uterque,  spei  et  charitatis,  in  eodem  subjecto  conjungi  (4). 
Non  enim  repugnat,  Deum  diligi  propter  se,  etiamsi  propter 
mercedem  vitae  aeternae  simul  diligatur,  non  tanquam  finem 
ipsius  Dei,  seu  cui  Deum  subordinemus ; sed  tanquam  finem 
dilectionis  nostrae.  Quare  Scriptura  vitam  aeternam  nobis  pro- 
ponit, ut  propter  illam  adipiscendam  recte  et  pie  vivamus, 
atque  adeo  etiam  diligamus  Deum  : Sobrie,  juste  et  pie  viva- 
mus in  hoc  sseculo , exspectantes  beatam  spem , Tit.  II,  12. — Di- 
lectio scilicet  aliaeque  piae  actiones,  quae  exercentur  propter 
beatitudinem,  in  Deum  tanquam  in  finem,  simpliciter  ulti- 
mum, ordinantur;  ita,  ut,  quamvis  (quod  fieri  nequit,) 
exspectanda  non  esset  beatitudo,  vellet  amans  nihilominus 
haec  eadem  omnia  praestare,  ad  quae  ex  divinis  praeceptis 
obligatur.  Hinc  amor  charitatis  et  amor  spei  non  se  invicem 
destruunt,  sed  potius  mutuis  flammis  inardescunt.  Sic, 
Exod.  II,  legimus  filiam  Pharaonis,  cum  ex  aquis  Nili  infan- 
tem salvasset  Movsen,  vocasse  mulierem  Hebraeam,  cui  di- 
xit : Accipe  puerum  istum  et  nutri  mihi ; ergo  dabo  tibi  mer- 
cedem tuam.  — Haec  mulier  erat  ipsa  mater  infantis,  quem 
summo  cum  amore  suscepit  et  nutrivit.  Cur  autem  nutrivit 
tam  amanter?  An  propter  mercedem?  An  propter  ipsum  in- 
fantem suum,  quem  videbat?  Profecto  propter  ambo  motiva, 
quorum  utrumque  fuisset  sufficiens,  quaeque  simul  conjuncta 
invalescebant.  Ita  amor  spei  et  charitatis  se  invicem  inflam- 
mant atque  corroborant  (2). 

(4)  Cf.  prop.  Quietistar.  daran.  saec.  XVII,  ab  Innoc.  XI  et  Innoc.  XII  ; 
itera  propos  Camerae.  1-7  et  23,  daran.  ab  Innoc.  XII,  anno  4699. 

(2;  Cf.  S.  Thom.  4.  2,  q.  63,  art.  5. 


CAPUT  TERTIUM. 


DE  VIRTUTIBUS  MORALIBUS  (l). 


NOTIONES  PR^EVLE. 

294.  Nomine  virtutum  moralium  intelligimus  eas  omnes, 
quae  non  sunt  theologicae , quaeque  ad  quatuor  virtutes  cardi- 
nale.s,  Prudentiam , Justitiam , Fortitudinem , Temperantiam , 
referri  possunt.  Quare,  in  hac  disputatione,  ordinem  virtu- 
tum cardinalium  sequendum  censemus.  Cum  autem  virtus 
Religionis , quae  ad  Justitiam  pertinet,  praecipuum  habeat 
momentum,  speciali  articulo  de  illa,  post  justitiam,  dissere* 
mus.  Hinc  quinque  articuli  : 

'T-  c.  c C-£.  'V-w*-  -l 

Articulus  I,  de  Prudentia. 

Articulus  II,  de  Justitia. 

Articulus  III,  de  Religione. 

Articulus  IV,  de  Fortitudine. 

Articulus  V,  de  Temperantia. 

295.  Virtutes  cardinales  expressit  Sapiens  VIII,  7 : Sobrie- 
tatem et  prudentiam  docet  (Sapientia),  et  justitiam  et  virtutem , 
quibus  utilius  nihil  est  in  vita  hominibus.  Nomine  scilicet  so- 
6rtetafo's,  i ntell  igitur  hoc  loco  temperantia, et  nomine  virtutis , 
fortitudo  ; quod  patet  ex  textu  graeco  : z*ippor£w  y«p 

\k  JiJoto-Kti,  J iKccta<rviv)v  x.eci  uvJpictv. 

296.  De  virtutibus  cardinalibus  frequenter  agunt  Patres ; 
ut  S.  Gregorius,  cum  scribit : Quatuor  paradisi  flumina  ter- 
ram irrigant ; quia  dum  his  quatuor  virtutibus  cor  infunditur , 
ab  omni  desideriorum  temper alium  aestu  temperatur . Moral. 
1.  2,  c.  36. 

297.  Hae  quatuor  virtutes  quatuor  naturae  vulneribus  op- 
ponuntur : Prudentia  ignorantiae  intellectus,  Justitia  ma- 
ti) Cf.  S.Thom  2.  2,  qq.  47-170. — Lessius,  De  justitia  et  jure,  ceeteris- 

que  virtutibus  cardinalibus. — Gregor.  De  Valeutia,  Comment  theol.  t.  3. 

litise  voluntatis,  Fortitudo  infirmitati  appetitus  irascibilis. 
Temperantia  demum  adori  appetitus  concupiscibilis  mede- 
tur. 

298.  Prudentia,  tanquam  omnium  virtutum  moderatrix, 
primum  locum  tenet;  Justitia,  quoniam  bonum  societatis  re- 
spicit, secundum ; Fortitudo,  quae  tum  pro  causa  publica, 
tum  pro  reliquis  virtutibus  tuendis  pericula  sustinet,  pro- 
xime sequitur ; demum  Temperantia,  cum  respiciat  bonum 
particulare,  infimum  gradum  occupat. 

299.  Vocantur  virtutes  cardinales,  quia  in  illis,  veluti  car- 
dinibus, virtutes  morales  reliquae,  et  omnis  honestae  vitae  ra- 
tio vertitur. 

300.  Omnes  autem  virtutes  morales  ad  quatuor  cardinales 
reducuntur,  tanquam  harum  partes  sive  intcgrales,  sive  sub- 
jectivae, sive  potentiales. 

301.  Partes  integrales  dicuntur  illae,  quae  virtutem  cardina- 
lem in  suo  actu  adjuvant  ut  perfecte  operetur;  ex.  gr.  patien- 
tia respectu  fortitudinis.  — Integrales  vocantur,  ut  patet, 
non  proprie,  sed  per  quamdam  similitudinem.  Nam  ut  par- 
tes integrales  alicujus  corporis  proprie  dicuntur  eae,  sine 
quibus  non  constat  perfectum  corpus ; ita,  per  quamdam  ana- 
logiam, partes  integrales  alicujus  virtutis  dici  possunt  eae 
mentis  functiones,  sine  quibus  illa  virtus  perfectum  actum 
non  habet. 

302.  Partes  subjectivae  dicuntur  illae,  in  quas  tanquam  ge- 
nus in  species,  virtus  aliqua  cardinalis  dividitur.  Sic  sobrie- 
tas, castitas,  sunt  partes  subjectivae  respectu  temperantiae. 
Dicuntur  partes  subjectivae , quia  genus  de  specie  tanquam  de 
subjecto  praedicatur. 

303.  Partes  potentiales  virtutis  cardinalis  sunt  illae  virtutes, 
quae  aliquatenus,  licet  imperfecte,  rationem  ejus  participant, 
eique  tanquam  organa  quaedam  subserviunt.  Sic  religio,  pie- 
tas, sunt  potentiales  partes  justitiae ; quia  justitiae  subserviunt, 
quae  per  eas  operari  potest,  fere  sicut  anima  agit  per  intelle- 
ctum et  voluntatem,  quae  partes  potentiales  animae  possunt 
appellari.  Simili  etiam  modo,  participata  regis  auctoritas  in 
variis  ministris,  tanquam  in  quibusdam  partibus  potentiali- 
bus,  existit. 

304.  In  singulis  virtutibus  cardinalibus,  regulariter  consi- 
deranda veniunt  quatuor:  i)  natura  virtutis,  2)  ejus  actus  seu 
operatio,  3)  ejus  progenies,  4)  vitia  opposita. 

ARTICULUS  I. 

DE  PRUDENTIA. 

QUESTIONES. 

1°  Quid,  est  Prudentia  ? — 2°  Quinam  sunt  actus  Prudenlioe  ? — 3°  Quos 
ejus  partes  ? — 4°  Quoe  vitia  opposita  ? 

305.  quer.  1°  Quid  est  Prudentia?  — R.  Prudentiae  vocabu- 
lum, quod  ^ porro  videndo  ductum  videtur  (i),  saepe  significat 
omnes  simul  facultates  intellectus  practici,  quae  ad  recte  in- 
stituendas humanae  vitae  actiones  conducunt;  ut  facultas  con- 
sultandi, contemplandi,  judicandi,  praecipiendi,  etc.  Verum 
hae  facultates  non  sunt  proprie  virtus  prudentiae,  cum  et  iis 
abuti  possimus,  virtute  vero  nemo  male  utatur;  sed  sunt  po- 
tius ad  virtutem  prudentiae  conditiones  requisitae. 

306.  Prudentiae  virtus,  juxta  Aristotelem,  definitur : Recta 
ratio  agibilium.  Ethic.  6,  c.  5. — Juxta  Lessium  : Virtus  intel- 
lectus, qua , in  quovis  negotio  occurrente , novimus  quid  hone- 
stum sit , quid  turpe. — Juxta  alios : Habitus  intellectus  practici, 
ad  recte  statuendum,  per  actum  imperii , quid  agendum  sit  in 
quovis  casu  particulari  (2). 

307.  Ex  his  definitionibus,  patet,  1°  prudentiam  esse  virtu- 
tem intellectualem , ratione  subjecti  sui,  qui  intellectus  est;  et 
simul  moralem,  ratione  objecti  sui,  qui  sunt  mores,  non  qui- 
dem eliciendi,  sed  dirigendi:  unde  et  auriga  virtutum  fuit 
nuncupata  (3). 

308.  Patet  2°  prudentiam  distingui  ab  aliis  virtutibus  intel- 
lectualibus, eo,  quod  non  sit  mere  speculativa,  sicut  scientia 
et  fides;  a stricte  moralibus  vero,  quia  est  morum  directiva: 
non  vero  elicitiva,  sicut  justitia,  temperantia,  etc. 

309.  Patet  3°  prudentiam  circa  actiones  singulas,  tanquam 
circa  objectum  materiale  versari.  Quare  non  est  prudens,  qui 

(1 1 Isidor.  Elymol.  1. 10,  c.  15. 

(2:  Valentia,  t.  3,  disp.  4,  q.  1.  —(3)  rf.  Suar.  t.  16,  disp.  31,  sed.  1,2. 

novit  quidem  in  genere,  quidnam  ad  quamque  virtutem  re- 
quiratur: in  singulis  autem  actionibus,  circumstantias  neces- 
sarias ad  honestatem,  v.  g.  locum,  tempus,  modum,  etc.,  deter- 
minare non  novit;  id  enim  cognoscere,  non  in  uno  autem, 
sed  in  omni  actionum  genere,  debet  quisquis  vere  et  perfecte 
prudens  existit.  Est  itaque  objectum  prudentiae  amplissimum, 
utpote  omnes  actiones  liberas  totius  vitae  considerandas  di- 
rigendasque  complectens. 

310.  Patet  4°  prudentiae  objectum  formale  esse  honestatem, 
rectitudinem  practicam,  cuilibet  actioni,  tanquam  formam, 
imprimendam. 

311.  Hinc  5°  deducitur  officium  prudentiae,  quod  ita  de- 
scribi potest.  Similis  est  prudentia  homini  statuario,  qui 
varios  sibi  oblatos  lapides  considerat,  quomodo  singulis 
opportunius  utatur  : statuitque  ex  uno  effingere  leonem,  ex 
alio  hominem,  ex  tertio  angelum,  etc.  ; simulque  definit, 
quomodo  unumquodque  opus  exsequatur.  Ita  prudentia  in- 
telligit  et  imperat,  quaenam  singulis  rebus,  in  vita  occurren- 
tibus, imprimenda  sit  forma  virtutis,  et  quomodo  id  fieri 
expediat.  Sic,  ex.  gr.  Christo  Domino,  sive  cum  jejunaret  in 
deserto,  sive  cum  accumberet  in  Cana  Galilaeae,  perfectam 
temperantiae  formam  utrique  casui  convenientem,  prudentia 
monstravit. 

312.  6°  Ex  his  demum  intelligitur,  cur  tam  praeclaris 
encomiis  semper  fuerit  celebrata  prudentia.  Prov.  111,13: 
Beatus  homo , qui  invenit  sapientiam , et  qui  affluit  prudentia... 
pretiosior  est  cunctis  opibus.  — Cassianus,  de  prudentia 
loquens  : Haec , inquit,  inter  cunctas  virtutes  arcem  ac  primatum 
tenet  (l).  — Tullius  : Sine  prudentia,  nec  intelligi  quidem  ulla 
virtus  potest  (2).  — Juvenalis  : 

Nullum  numen  abest,  si  sit  prudentia  (3). 

313.  Q.  2°  Quinam  sunt  actus  Prudentiae?  — R.  Actus,  seu 
functiones  prudentiae  sunt  praecipue  tres:  4)  inquirere  de 
mediis,  2)  judicare  de  inventis,  3)  inventa  et  judicata  appli- 
care ad  actum ; seu : bene  consultare,  bene  judicare,  et  exe- 
cutionem  praecipere.  Bene;  hoc  est,  cum  sollicitudine  et 

(1)  Collat.  4,  c.  23.  — (2)  Tuscul.  qq.  lib.  2.  — (3)  Satyra  10. 

diligentia  proportionata  : quantum  scilicet  exigit  objectum, 
et  fert  personae  conditio.  — Axiomata  quaedam  prudentiae 
celebrantur,  ut  haec  Philosophorum  : Respice  finem ; — Nosce 
te  ipsum;  — Festina  lente.  — Et  haec  Spiritus  sancti : Consi- 
lium semper  a sapiente  perquire,  Tob.  IV,  19;  — Ne  innitaris 
prudentiae  tuae , Prov.  III,  5;  — Verba  prudentium  statera  pon-" 
derabuntur , Eccli.  XXI,  28:  — Estote , aittChristus,/?rwc?efttes 
sicut  serpentes , et  simplices  sicut  columbae.  Matth.  X,  16.  In 
quem  locum  Hieronymus:  Ut  per  prudentiam,  inquit,  devi- 
tent insidias,  per  simplicitatem  non  faciant' malum.  Et  serpentis 
astutia  ponitur  in  exemplum ; quia  toto  corpore  occultat  caput, 
ut  illud , in  quo  vita  est,  protegat.  Ita  nos  toto  periculo  corporis 
caput  nostrum,  qui  Christus  est,  custodiamus : id  est,  fidem  in- 
tegram et  incorruptam. 

314.  Q.  3°  Quae  sunt  partes  Prudentiae? — R.  i)  Partes  pru- 
dentiae integrales  sunt  : praeteritorum  consideratio,  sive 
memoria;  intelligentia  praesentium;  providentia  futuro- 
rum ; solertia,  docilitas,  ratio,  circumspectio,  cautio  et 
sollicitudo. 

315.  2)  Partes  subjectivae  distinguuntur,  a)  ratione  principii 
elicitivi : prudentia  naturalis,  seu  acquisita  et  super  natur  alis, 
seu  infusa,  b)  Ratione  objecti,  distinguuntur  prudentia  per- 
sonalis et  prudentia  gubernatrix.  Personalis,  seu  privata,  est 
ea,  qua  quis  in  singulis  actionibus  spectat,  quid  agere  deceat, 
proprium  intendens  bonum.  — Gubernatrix  prudentia  respi- 
cit communitatem,  cujus  bonum  quis,  ut  praepositus,  procu- 
rare tenetur.  Subdividitur  in  quatuor  species,  quae  vocantur 
oeconomica,  politica,  legislatrix , militaris:  prima  pertinet  ad 
recte  gubernandam  familiam,  secunda  ad  recte  gubernandam 
civitatem  seu  rempublicam,  etc. 

316.  3)  Partes  potentiales  sunt  : eubulia , seu  habitus  bene 
consultandi;  synesis,  seu  habitus  bene  judicandi;  gnome , 
seu  habitus  solerter  exsequendi,  et  per  epikeiam  a lege  exci- 
piendi. 

317.  Q.  4°  Quae  sunt  vitia  Prudentiae  opposita?  — R.  Alia 
opponuntur  per  defectum,  videlicet:  praecipitatio , contraria 
consilio ; inconsideralio,  contraria  judicio ; inconstantia , con- 
traria judicii  firmitati;  negligrntia,  contraria  vigilantiae  ra- 

tionis  in  exsequendo.  — Alia  opponuntur  per  excessum,  seu 
potius  per  quamdam  speciem  vanam  imaginemque  pruden- 
tiae, videlicet  : astutia , quae,  si  committatur  verbis,  dolus , si 
factis,  fraus  dicitur;  — nimia  sollicitudo  de  temporalibus  et 
anxietas  de  futuris  ; — prudentia  carnis , quae  prudentiae  spi- 
ritus, i,  e.  prudentiae  verae,  opponitur : Prudentia  carnis  mors 
est , prudentia  autem  spiritus  vita  et  pax.  Rom.  VIII,  6.  Quo 
spectat  et  illud  : Filii  hujus  saeculi  prudentiores  filiis  lucis  in 
generatione  sua  sunt.  Luc.  XVI,  8. 

ARTICULUS  II. 

DE  JUSTITIA  (l). 

QUESTIONES 

1°  Quid  est  Justitia?  — 2°  Quodnam  est  Juslitice  objectum  ? — 3°  Quce 

sunt  partes  Justitiae  et  vilia  opposita  ? — 4°  Quid  est  pietas  ? — 

5°  Quid  observantia  ? — 6°  Quid  gratitudo  ? — 7°  Quid  vindicatio  ? 

— 8°  Quid  poenitentia  ? — 9°  Quid  veritas  ? — 10°  Quid  affabilitas  ? 

— 11°  Quid  liber  alitas  ? 

318.  qu^er.  1°  Quid  est  Justitia?  — R.  Varia  est  acceptio 
vocis  justitiae.  Accipitur  l)  pro  complexu  omnium  virtutum  : 
Beati  qui  esuriunt  et  sitiunt  justitiam.  Matth.  V,  6.-2)  Pro  cha- 
ritate,  quae  omnes  virtutes  quodammodo  complectitur,  et 
voluntatem  reddit  conformem  toti  legi  divinae.  — 3)  Pro  gra- 
tia sanctificante,  qua  homo  justus  constituitur  ac  nominatur. 
— 4)  Pro  Justitia  increata,  sive  ipso  Deo.  — 5)  Pro  operibus 
bonis,  praecipue  misericordiae : Attendite , ne  justitiam  vestram 
faciatis  coram  hominibus.  Matth.  VI,  1.  — 6)  Pro  virtute  spe- 
ciali, quae  est  secunda  inter  cardinales  : quo  sensu  hic  a 
nobis  vocabulum  justitiae  usurpatur. 

319.  Justitiae  virtus  definitur  ab  Ulpiano  : Perpetua  et  con- 
stans voluntas  jus  suum  unicuique  tribuendi.  Clarius  definiri 
potest : Virtus  moralis , firmans  voluntatem  ad  perpetuo  redden- 
dum alteri  jus  suum , secundum  aequalitatem. 

320.  Ut  ex  definitione  patet,  fundamentum  justitiae  est  jus; 
quapropter,  ubi  de  ipsa  justitia,  in  se  spectata,  tractatio  in- 

(1)  Cfr  S.  Tbom.  2.  2,  q.  37  ad  61,  et  10!  ad  122. 

^tituitur,  agendum  est  simul  et  praecipue  de  jufe,  de  juris 
acquisitione,  violatione,  etc. ; ut  videre  licet  in  tractatu  Lessii 
De  justitia  et  jure,  lib.  2,  cap.  i,  2. 

321.  Q.  2°  Quodnam  est  Justitiae  objectum?  — R.  Objectum 
materiale  est  res,  vel  actio,  alteri  debita  aut  reddenda.  — 
Objectum  formale  est  ratio  debiti,  ad  aequalitatem  reddendi ; 
sub  hoc  enim  peculiari  respectu  ita  res  spectatur  a justitia, 
ut  sub  eodem  ab  aliis  virtutibus  non  attingatur. 

322.  Q.  3°  Quae  sunt  partes  Justitiae?  — R.  Partes  justi tise 
subjectivae,  h.  e.  species,  in  quas  dividitur,  sunt  : i)  Justitia 
erga  Deum , semetipsum  et  alios  homines.  2)  Justitia  generalis 
ei  particularis.  Generalis,  quae  etiam  dicitur  legalis  ei  publica, 
bonum  seu  jus  generale  societatis  respicit;  particularis,  jus 
privatum  individuorum.  3)  Justitia  commutativa,  firmans  vo- 
luntatem ad  jussuum  strictum  unicuique  privato  reddendum; 

— distributiva,  inclinans  ad  unicuique  societatis  membro  tri- 
buendum, quod  ipsi  juxta  aequitatem  debetur;  seu  inclinans 
societatis  Principem  ad  onera  et  bona,  communia  inter 
subditos,  distribuenda,  juxta  facultatum  et  meriti  uniuscu- 
jusque proportionem;  — legalis,  inclinans  ad  jus  suum  so- 
cietati reddendum,  ordinansque  subditos  ad  societatem  ; 

— vindicativa , inclinans  Principem  ad  proportionatam  deli- 
ctorum punitionem  (i).  — His  opponuntur  variae  species 
injuriarum,  quibus  laeditur  jus  alterius,  quasque  videre  est 
apud  Moralistas. 

323.  Partes  justitiae  integrales,  sunt  : facere  bonum  (sub 
ratione  debili),  et  declinare  a malo  (sub  ratione  injuriae). 

324.  Partes  potentiales , seu  virtutes  justitiae  annexae,  sunt 
praecipue  : religio,  pietas,  observantia,  veritas , gratia,  vindi- 
catio, poenitentia,  amicitia  seu  affabilitas,  et  liber  alitas  (2). 

325.  Q.  4°  Quid  est  pietas ? — R.  Pietas  duplex  est,  reli- 
giosa et  filialis.  Pietas  religiosa  convenit  cum  cultu  Dei  et 

(1)  De  hac  postrema  divisione  haec  habet  Theol.  Wirceb.,  tract.  dejura 
etjust.,  dissc7't‘  6,  n.  558  : « Dividitur  justitia  in  commutativam,  distribu- 
ti tivavn,  legalem  et  vindicativam.  Permittitur  haec  divisio  ob  auctoritatem 
« ferme  omnium,  cum  sit  recepta  a plerisque,  etsi,  in  rigore  logico, non  sit 
« univoca ; nequeenim  species  illae  singulae  naturam  justitiae  in  genere  per- 
« fecte  participant...  >» 

(2)  Cf.  Lessius,  Dejustit.  cap.  46,  47. 

religione,  de  qua  in  sequenti  articulo  agemus.  — Pietas 
filialis  est  virtus,  per  quam  iis,  quorum  beneficio  post  Deum 
subsistimus  et  gubernamur,  nimirum  parentibus  et  patriae, 
debitum  cultum,  i.  e.  honorem  obsequiosum  tribuimus.  Est 
virtus  specialis,  habens  pro  objecto  materiali  cultum  et  ob- 
sequium consanguineorum  et  popularium ; et  pro  formali, 
rationem  debiti,  fundatam  in  accepto  beneficio  ortus  et 
educationis  nostrae. 

326.  Q-  5.  Quid  est  observantia?  — R.  Est  virtus  quae  exhi- 
bet superioribus,  aliisque  in  dignitate  constitutis,  cultum  et 
honorem  dignitati  eorum  respondentem. 

327.  Ad  virtutem  observantiae  refert  S.  Thomas  virtutes 
duliae  et  obedientix.  — Dulia  exhibet  honorem  creaturae  ex- 
cellenti, secundum  alicujus  dominii  similitudinem.  Cultus 
Juliae  defertur  Sanctis,  et  differt  a cultu  latriae,  qui  soli  Deo 
ribuitur  (i). 

X 328.  Obedientia  duplex  solet  distingui  : una  generalis,  qua 
praestamus  actus  ex  cujusvis  virtutis  motivo  debitos,  et  sic 
quibusvis  Dei  mandatis  obedimus.  Haec  non  est  specialis 
virtus,  sed  potius  ad  quamlibet  virtutem  pertinet.  — Altera 
est  virtus  specialis , et  definitur  : Virtus  moralis , inclinans 
voluntatem  ad  implendum  prxceptum  superioris , ex  motivo 
satisfaciendi  praecepto.' Objectum  ejus  materiale  sunt  actus  a 
superiore  praecepti ; formale  vero,  est  ratio  debiti,  quo  obse- 
quium auctoritati  superioris  praecipientis  praestare  tenemur. 

329.  Q.  6°  Quid  est  gratitudo ? — R.  Est  virtus  reddens 
gratiam  benefactoribus  debitam.  Objectum  ejus  formale  est 
debitum  morale,  non  strictx  justitiae,  sed  honestatis,  ratione 
beneficii  accepti.  Objectum  materiale  sunt  officia  gratitudi- 
nis,  quae,  juxta  S.  Thomam,  reduci  possunt  ad  tria.  Primum 
est  in  animo,  beneficii  scilicet  agnitio  et  grata  memoria; 
secundum  in  verbis,  i.  e.  actio  gratiarum;  tertium  perficitur 
factis,  quibus  beneficium,  tempore  et  loco,  secundum  facul- 
tatem retribuimus  : magis  tamen  affectum  quam  effectum 
gratitudo  respicit. 

330.  Ingratitudo  sila  est  in  eo,  ut  benefactori  officia  grati- 
ludinis  denegentur.  Sicut  autem  gratitudinis  assignantur 

(1)  Cfr  iom.  I,  tract.  8,  ue  Ineam.  cap.  4,  n.  547. 

tria  officia,  ita  ingratitudinis  ponuntur  tres  gradus  : nimi- 
rum dehegare  officia  operum,  verborum  et  animi:  quae  po- 
strema ingratitudo  pessima  est.  Praeter  hos  gradus,  qui 
negativi  sunt,  etiam  positivi  numerantur  saltem  duo  : lae- 
dere benefactorem,  et  ejus  beneficia  contra  ipsum  conver- 
tere. 

331.  Q.  7°  Quid  est  vindicatio  ? — R.  Est  alicujus  mali  poe- 
nalis pro  peccato  ad  bonum  finem  inflictio.  Quae  quidem  vin- 
dicatio nomine  Dei  fit.  — Receditur  ab  hac  virtute  per  ex- 
cessum, ob  crudelitatem  et  saevitiam ; et  per  defectum,  ob 
nimiam  in  puniendo  remissionem. 

332.  Q.  8°  Quid  est  poenitentia?  — R.  Est  virtus,  qua  homo 
movetur  ad  peccatum  suum  ut  Dei  offensam  detestandum, 
cum  emendationis  et  satisfactionis  proposito  (4).  Fluit  ex  ju- 
stitia vindicativa,  quatenus  haec  respicit  peccata  propria  sub- 
jecti, cui  inest. 

333.  Q.  9°  Quid  est  veritas? — R.  Veritas  accepta  pro  virtute, 
seu  veracitas , est  virtus  moralis  inclinans  ad  verum,  juxta 
mentem  loquentis,  proferendum.  — Objectum  materiale  pro- 
ximum est  veritas  enuntiationis  : veritas,  inquam,  saltem  a 
loquente  existimata  : remotum  vero,  veritas  rei  enuntiatae.  — 
Objectum  formale  est  debitum  honestatis,  quo  verum  dicere 
tenemur,  respectu  societatis  humanae,  atque  convictus,  ut 
homo  homini  tuto  possit  credere. 

334.  Officteiveracitatis  sunt:  i) priusquam  affirmes  vel  neges 
quidpiam,  veritatem  inquirere;  2)  praecipitantiam,  temerita- 
tem et  deceptionem  cavere;  3)  fideliter  mentem  exprimere, 
cum  ratio  et  occasio  id  postulant.  Haec  additur  restrictio;  quia 
officium  veracitatis  non  requirit,  ut  semper  et  ubique  veritas 
pandatur;  opus  enim  est  aliquando  veritatem  quampiam  si- 
lere et  occultare.  — Vitia  veritati  opposita  sunt  : mendacium 
et  hypocrisis,  jactantia  et  ironia. 

335.  Q.  10°  Quid  est  affabilitas?  — R.  Affabilitas,  quae  ami- 
citia quoque,  externa  nempe  et  lato  sensu,  dicitur,  est  virtus 
conversationem  cum  proximo,  in  affatu  aliisque  rebus,  gra- 
tam et  comem  efficiens. 

0)  Cf.  supra,  DePoenit.  Introduct.  § III,  n.  7.  — S.  Thom.  p.  5,  q.  85. 

336.  Vitium  oppositum  per  excessum  est  adulatio  vel  blan - 
ditia , nimia  nempe  et  indecora  ad  homines  accommodatio. — 
Vitium  per  defectum  est  asperitas  conversationis , molestiam 
et  taedium  proximis  afferens. 

337.  Q.  11°  Quid  est  liberalitas? — R.  Est  virtus,  quae  in 
elargiendis  pecuniis,  affectum  et  usum,  secundum  rationis 
dictamen  moderatur.  Nomine  pecuniarum  omnia  bona  tem- 
poralia externa  comprehenduntur. 

338.  Vitia  opposita  sunt:  avaritia , sive  illiberalitas , per  de- 
fectum; et  prodigalitas,  per  excessum. 

ARTICULUS  III. 

DE  RELIGIONE. 

QUESTIONES. 

4°  Quid  est  Religio  ? — 2°  Quodnam  est  hujus  virtutis  objectum  ? — 
3°  Quomodo  distinguuntur  ejus  actus  ? — 4°  Quid  est  devotio  ? — 
3°  Quid  oratio  ? — 6°  Quce  sunt  orationis  species  ? — 7°  An  oratio 
est  necessaria  ad  salutem?— 8°  Quaenam  sunt  per  orationem  petenda ? 
— 9°  Quinam  sunt  orationis  effectus  ? — 40°  An  oratio  est  infallibi - 
liter  impelratoria  ? — 41°  Quid  est  laus  Deo  prcestita  ? — 12°  Quid 
est  signum  Crucis?  — 43°  Quid  est  adoratio  ? — 44°  Quid  est  sacri- 
ficium ? — 45°  Quid  juramentum  et  adjuratio  ? — 46°  Quid  esf  vo~ 
tum?  — 17°  Quid  est  vita  religiosa  ? — 48°  Quid  est  status  religio- 
sus? — 49°  Quid  est  perfectio  christiana?  — 20°  Quid  est  status 
perfectionis?  — 21°  Quinam  fideles  in  statu  perfectionis  exislunt  ? — 
22°  Quce  sunt  vitia  Religioni  opposita  ? 

339.  qujer.  1°  Quid  est  Religio? — R.  Religionis  nomen  tri- 
plici praesertim  sensu  accipitur:  i)  pro  complexione  omnium 
officiorum  hominis  erga  Deum,  2)  pro  virtute  peculiari,  8)  pro 
statu  religioso.  — De  Religione  primo  sensu  accepta,  actum 
est  Tractatu  de  Religione  christiana ; in  praesenti,  de  virtute 
Religionis  est  agendum,  deque  statu  Religioso , qui  in  illa 
fundatur. 

340.  Virtus  religionis  inter  partes  Justitiae  primum  locum 
obtinet,  quippe  quae  primum  et  summum  debitum,  quod  in 
creatura  rationali  oriri  possit,  respiciat.  Est  enim  justitia 

quaedam  creaturae  ad  Deum,  qua  haec  suo  Creatori  debitum 
cultum  et  honorem  persolvit. 

341.  Religio  a Lessio  definitur : Virtus , qux  cultum  debitum 
Deo , tanquam  primo  rerum  omnium  principio , exhibet. — Alias 
describitur : Virtus , inclinans  voluntatem  ad  tribuendum  cul- 
tum latriee  Deo  debitum  (l). 

342.  Dicitur  virtus , scilicet  moralis,  sed  affinis  theologicis 
ratione  objecti,  quod  ad  Deum  spectat,  quodque  est,  non  qui- 
dern  ipse  Deus,  sed  cultus  Deo  debitus.  — Dicitur,  quae  exhi- 
bet cultum , i.  e.  honorem,  cum  quadam  nostri  submissione 
praestitum;  quam  submissionem  honor  in  genere  non  inclu- 
dit. Honor  enim  generatim  nihil  estaliud,  quam  testimonium 
excellentiae  alterius ; sive  id  verbis,  sive  gestu  corporis,  sive 
rebus  externis  proferatur.  Hinc  Deus  honorat  Sanctos,  non 
tamen  colit. — Dicitur,  Deo  debitum  ; quod  fundatur  in  infinita 
excellentia  Dei,  et  essentiali  creaturae  rationalis,  omniumque 
bonorum  ejuS,  dependentia  a Deo.  — Itaque  illis  verbis,  tan- 
quam primo  rerum  omnium  principio,  significatur  simul  causa, 
cur  Deus  cultu  sit  dignus,  et  cur  cultus  a creatura  Deo  sit  de- 
bitus. 

343.  Ut  haec  melius  intelligantur,  notandum  est,  in  officio 
religionis  quatuor  actus  spectari  posse  : qui  quo  perfectius 
eliciuntur,  eo  perfectior  hujus  virtutis  functio  evadit.  Primus 
est  consideratio  infinitae  majestatis  Dei,  et  summae  omnium 
creaturarum  a Deo  dependentiae.  Secundus,  consideratio  no- 
stri nihili,  ita  ut  intime  sentiamus  ex  nobis  nihil  nos  esse, 
nihil  habere;  sed  quidquid  sumus  et  habemus,  Dei  esse,  et  a 
Deo  assidue  pendere.  Tertius,  profunda  mentis  submissio  et 
inclinatio  coram  Deo,  qua  utramque  illam  veritatem,  i.  e.  Dei 
infinitam  praestantiam  et  nostram  vilitatem,  interius  confitea- 
mur. Quartus,  earumdem  veritatum  professio  externa,  verbis, 
gestu  corporis,  aliisve  modis  exhibita. 

344.  Q.  2°  Quodnam  est  hujus  virtutis  objectum?  — R.  Ob- 
jectum materiale  est  cultus  divinus,  sive  actus  reverentiae  et 
honoris  Deo  tribuendi.  — Formale  est  ratio  debiti  erga 
Deum.  Hinc  patet,  quomodo  religio  differat  a virtutibus 
theologicis  et  speciatim  a charitate : in  colendo  nempe  Deo, 

0)  Cf.  tom.  I,  De  Ineam,  n.  347. 


548 


TRACT.  XVlIi.  DE  VIRTUTIBUS. 


opus  divini  cultus  amplectimur  quidem  propter  Dei  excel- 
lentiam, sed  mediante  ratione  debiti:  i.  e.  amplectimur, 
quia  Deo  cultus  ille  debetur;  in  diligendo  autem  Deo,  im- 
mediate amplectimur  Deum  ipsum  propter  ejus  bonitatem, 
quin  ad  rationem  debiti  respiciamus.  ^ 

345.  Q.  3°  Quomodo  distinguuntur  actus  Religionis?  — 
R.  i)  Alii  sunt  interni , quibus  cultus  internus  continetur  ; 
alii  externi , quibus  constituitur  cultus  externus.  2)  Alii  sunf 
eliciti  et  alii  imperati. 

346.  Actus  interni  sunt  duo  : devotio  et  oratio.  — Actus 
externi  sunt : adoratio,  sacrificium , oblatio , votum , juramen- 
tum, adjuratio , Deilaudes , signum  Crucis . — Notandum  tamen, 
hos  actus  appellari  internos  et  externos,  non  quia  mere  tales 
sunt,  sed  eo  quod  praecipua  parte  sint,  vel  interni,  vel  ex- 
terni. 

347.  Actus  proxime  et  physice  elicitus  a virtute  religionis 
est  devotio.  — Actus  moraliter  eliciti  a religione  sunt : oratio , 
adoratio , genuflexio , etc.  Duplici  scilicet  modo  dicitur  actus 
elicitus  ab  aliqua  virtute:  i)  physice  simul  et  moraliter ; — 2)  mo- 
rarer tantum:  cum  nimirum  actus  virtutis  physice  quidem 
elicitur  ab  alia  potentia  proxima,  quam  ea  in  qua  residet 
illa  virtus  ; sed  tamen  ex  fine  et  honestate  ejusdem  virtutis 
movente. 

348.  Actus  imperati  religionis  sunt  omnes  ii,  qui  ab  alia  vir- 
tute eliciuntur,  et  simul  ex  honestate  religionis  perficiuntur: 
ita  eleemosyna  erit  actus  religionis  imperatus,  si  simul  ad 
finem  eleemosynae  proprium,  et  in  augmentum  cultus  di- 
vini ordinetur.  — Hinc  colligitur,  studium,  laborem,  actio- 
nesque omnes,  quae  in  Deum  referri  possint,  actus  religionis, 
vel  elicitos,  vel  imperatos  esse  posse;  si  videlicet  in  Dei 
obsequium  et  gloriam  referantur,  juxta  illud  1 Cor.  X,  31  : 
Sive  manducatis,  sive  bibitis,  sive  aliud  quid  facitis,  omnia  in 
gloriam  Dei  facite.  — In  hunc  quoque  sensum  S.  Thomas  ex- 
plicat verba  Jac.  I,  27 : Religio  munda  et  immaculata  apud 
Deum  et  Patrem,  haec  est:  visitare  pupillos  et  viduas  in  tribula- 
tione eorum,  et  immaculatum  se  custodire  ab  hoc  saeculo ; nimi- 
rum hujusmodi  actus  religio  vocantur,  eo  quod  religio  eos 
imperet. 

349.  Q.  4°  Quid  est  devotio?  — R.  Accipitur  dupliciter  : 
l)  pro  speciali  actu  religionis : et  sic  devotio  nihil  est  aliud, 
quam  interna  quaedam  sui  ad  cultum  divinum  oblatio  atque 
traditio.  Unde  definitur  aS.Thoma:  Actus  voluntatis  hominis, 
afferentis  se  ipsum  Deo  ad  ei  serviendum.  Hujusmodi  oblatio 
per  tria  vota  religionis  praestantissime  perficitur. 

350.2)  Accipitur,  non  pro  actu  peculiari,  sed  pro  conditione 
quadam  actus  interni,  et  est:  Promptitudo  qusedam  et  fervor 
affectus  ad  cultum  divinum , v.  g.  ad  orationem,  ad  Dei  lau- 
des, ad  solvenda  vota,  etc.  — Requiritur  promptitudo,  ut  su- 
perentur difficultates;  et  fervor  in  affectu,  ut  absit  tepiditas. 

351.  Devotio,  hoc  secundo  sensu  accepta,  distinguitur  prae- 
cipue duplex:  substantialis , quae  devotio  proprie  dicitur,  sita 
involuntate  prompta  ac  parata,  ad  omnia  quae  divini  obsequii 
sunt;  et  accidentalis,  seu  sensibilis,  quae  improprie  devotio 
dicitur,  sita  in  spirituali  consolatione,  quae  in  Dei  obsequio 
sentitur. 

352.  Causa  devotionis  est  i)  ex  parte  Dei,  gratia ; 2)  ex  parte 
nostra,  adhibitio  mediorum  gratias  consequendae,  speciatim 
orationis  et  meditationis  (i). 

353.  Q.5°  Quid  est  oratio? — R.  Oratio  in  Scripturis  figuratur 
thure,  quod  divinae  majestati  gratissimum  adoletur.  Diriga- 
tur oratio  mea,  sicut  incensum , in  conspectu  tuo.  Ps.  CXL. 
— Joannes,  Apoc.  V,  8,  vidit  coram  Agno  phialas  aureas  ple- 
nas odoramentorum,  qux  sunt,  inquit,  orationes  sanctorum. 

354.  Oratio  definiri  potest : Desiderii  coram  Deo  explicatio , 
ut  aliquid  ab  ipso  impetremus.  — Colligitur  haec  definitio  ex 
SS.  Patribus. — S.  Basilius,  Orat,  in  Julitam  Mart.,  Oratio , ait, 
est  boni  cujusdam  petitio,  quee  apiis  ad  Deum  effunditur. — S.  Da- 
mascenus: Orptio  est  elevatio  mentis  in  Deum,  sive  decentium 
a Deo  petitio.  De  fideorth.  1,  3,  c.  24.  — S.  Greg.  Nyssenus, 
Orat.  1.  de  or.  dominica,  etS.  Chrysostomus,  1.  1,  De  orando 
Deo,  aiunt,  orationem  esse  colloquium  cum  Deo.  — Hinc  quo- 
que oratio  describitur  a Canisio  : Mentis  in  Deum  elevatio, 
per  quam  vel  mala  deprecamur,  vel  bona  nobis  aliisque  petimus, 
vel  Deo  benedicimus . Ex  ultimis  hujusce  descriptionis  ver- 
ti) De  devotionis  effectibus  Cf.  S.  Thom.  q.  82,  art.  4,;  S.  Franc.  Sales. 

Introduci,  ad  vitam  devotam,  part.  1. 

bis  patet,  ad  orationem  referri  laudem  et  gratiarum  actionem 
Deo  exhibitas,  quae  fere  semper  petitioni  miscentur,  ad 
quam  pertinent  tanquam  partes  ejus  subjectivae,  vel  species. 

355.  Ex  definitione  sequitur,  in  oratione  tres  actus  spe- 
ctari posse  : 4)  desiderium,  2)  ejusdem  explicationem  quam- 
dam practicam  seu  petitionem,  3)  fiduciam,  qua  nos  a Deo 
exauditum  iri  confidimus. 

356.  Q.  6°  Quee  sunt  orationis  species?  — R.  Dividitur  ora- 
tio, 4)  in  mentalem  seu  internam , quae  solet  cum  meditatione 
et  contemplatione  conjungi,  adeoque  cum  iis  frequenter  con- 
funditur ; et  vocalem  seu  externam , qua  interna  oratio  voce 
vel  signo  exprimitur  ; ita  ut  externa  includat  internam. 
2)  Dividitur  in  particularem  et  communem.  3)  In  publicam  et 
privatam.  4)  In  continuatam  et  jaculatoriam. 

357r  Q.  7°  An  oratio  est  necessaria  ad  salutem? — R.  Hic 
duo  errores  notandi  sunt : prior  est  Messalianorum,  saec.  IV, 
qui  dicti  sunt  Euchitae,  et  contendebant,  orationem  solam 
ad  salutem  sufficere  ; alter  est  Pelagianorum,  saec.  V,  qui, 
saltem  virtualiter,  docebant,  orationem  ad  salutem  non  esse 
necessariam. 

* 358.  Fide  autem  tenendum  est,  orationem  adultis  ad  salu- 

tem esse  necessariam  (nisi  forte  vitae  brevitas  obstet) ; nec  ta- 
men solam  sufficere.  Necessaria  intelligitur  necessitate  medii 
et  praecepti. 

359.  Orationem  solam  non  sufficere,  in  comperto  est : re- 
quiritur enim  praeterea  Raptismus,  mandatorum  observatio, 
et,  iis  qui  lapsi  sunt,  etiam  poenitentia.  — Eamdem  necessa- 
riam esse  necessitate  praecepti,  colligitur  ex  multis  Scri- 
pturae locis,  quibus  monemur  semper  orare  : Non  impediaris 
orare  semper , Eccli.  XVIII,  22  ; Oportet  semper  orare  et  non  de- 
ficere, Luc.  XVIII,  1.  — Esse  vero  de  necessitate  medii, 
probatur  eo,  quod  auxilia  quotidiana  necessaria  nobis  ad 
salutem  sint;  quae  tamen  Deus  statuit,  nisi  orantibus  et  po- 
stulantibus, passim  non  conferre.  Idque  merito  : ut  nempe 
intelligamus,  Deum  esse,  a quo  nobis  salus  et  omne  bonum 
proveniat,  eique  gratias  agamus.  Quare  Dominus  ait : Petite 
et  dabitur  vobis.  Matth.  VII,  7 (4). 

(1)  Quando  praeceptum  orandi  obliget;  quomodo  sit  orandum,  etsemper 


CAP.  III.  ART.  III.  DE  RELIGIONE. 


5oi 

360.  Q.  8°  Quaenam  sunt  per  orationem  petenda?  — R.  Ex 
oratione  Dominica  patet,  ea  determinate  a fidelibus  petenda 
esse,  quae  ad  finem  ultimum  pertinent,  vel  ad  illius  conse- 
quendi media  : nimirum  quaecumque  bona,  non  solum  spi- 
ritualia, sed  etiam  temporalia  (i),  dummodo  honesta  sint,  et 
in  iis  finis  ultimus  non  ponatur  : Hoc  licet  orare , quod  licet 
desiderare.  August.  Epist.  121. 

^ 361.  Q.  9°  Qui  sunt  orationis  effectus?  — R.  Hi  quatuor  : 

mereri,  impetrare,  satisfacere,  et  spiritualem  animo  conso- 
lationem praestare.  Omnes  tamen  hi  effectus  non  ex  omni 
oratione  colliguntur.  — Porro  effectus  suos  oratio  non  pro- 
ducit ex  opere  operato ; sed  tantum  ex  opere  operantis.  Ea 
tamen  oratio,  quae  funditur  nomine  Ecclesiae,  valet  et  impe- 
trat independenter  a dignitate  hominis  orantis,  eo  quod  Ec- 
clesiae, i.  e.  dilectissimae  Christi  Sponsae  oratio  sit. 

362.  Q.  10°  An  oratio  est  inf allibiliter  impetratoria? — Resp. 
affirmative,  vi  promissionis  Christi ; modo  debitis  conditio- 
nibus sit  praedita  (2),  quae  sunt  ad  summum  quatuor  : ut 
orans  pro  se,  necessaria  ad  salutem,  pie  et  perseveranter  postu- 
let. — Dixi  : ad  summum ; quia  probabilis  sententia  est, 
primam  conditionem  non  requiri,  sed  promissionem  Do- 
mini esse  universalem,  sive  quis  pro  se,  sive  pro  aliis  oret : 
Quodcumque  petieritis  ..  Joan.  XIV,  13.  Et  Jac.  V,  16  : Orate 
pro  invicem , ut  salvemini  (3). 

363.  Q.  11°  Quid  est  laus  Deo  praestita?  — R.  Est  locutio, 
qua  excellentiam  et  beneficentiam  Dei  cum  honore  profite- 
mur. Verbis  autem  ad  Deum  utimur , non  quidem  ut  ei,  qui  est 
inspector  cordium , nostros  conceptus  manifestemus ; sed  ut  nos- 
melipsos  et  alios  audientes  ad  ejus  reverentiam  inducamus  (4). 

orandum;  quae  utilitas  orationis  vocalis,  etc.,  vid.  apud  TT.  moral.  et 
S.  Thom.  2.  2,  q.  83.  — (1)  Et  quidem,  juxta  Suarez,  hujusmodi  bona,  ut 
valetudo,  scientia,  etc.,  etiam  absolute  peti  possunt.  Quamvis  enim  perfe- 
ctius sit,  res  temporales  petere  sub  conditione  dummodo  prosint,  vel  non 
noceant  saluti ; licet  tamen  ab  illa  conditione  praescindere  : quandoquidem 
bonum  quod  petitur,  quatenus  honestum,  lini  ultimo  per  se  non  est  contra- 
rium ; sed  tanquam  medium  ad  illum  adhiberi  potest.  Cf.  Suar.  tom.  15, 
De  Orat.  cap.  17,  18. 

(2)  S.  Thom.  q.  83,  a.  Io  ad  2.  — (5)  Cf.  Suar.  De  Relig.  tract.  4,  lib.  i, 
c.  27. Tom.  14  (edit.  Vives'.  — (4)  2.  2,  q.  91,  a.  1. 

Quo  spectant  illa  Ps.  XXXIII:  Semper  laus  Ejus  in  ore  meo ... 
Audiant  mansueti  et  laetentur.  Magnificate  Dominum  mecum. — 
Est  autem  Deus  a creaturis  suis  laudandus  dupliciter : ser- 
mone, seu  simplici  locutione,  et  cantu.  Sicut  enim  laus  voca- 
lis ad  hoc  necessaria  est,  ut  affectus  ipsius  laudantis  exciten- 
tur in  Deum ; ita  salubriter  cantus  assumitur,  ut  etiam  animi 
aliorum  ad  devotionem  magis  provocentur.  Unde  Augustinus 
de  se  ipso  narrat,  Confess.  1.  9,  c.  6 : Flevi  in  hymnis  et  can- 
ticis tuis , suave  sonantis  Ecclesiae  tuae  vocibus  commotus. 

364.  Q.  12.  Quid  est  signum  Crucis?  — R.  Est  signum  ho- 
minis Christiani,  quod  manu  dextera  in  fronte  et  pectore,  vel 
etiam  in  labiis,  sub  invocatione  SS.  Trinitatis,  formatur.  — 
Habet  simul  rationem  signi,  orationis,  laudis,  et  professionis 
fidei. 

365.  Origo  signi  Crucis  ad  ipsius  Christianae  religionis  ori- 
ginem est  referenda;  ejusque  usum  inde  a primis  temporibus 
invaluisse,  antiquissimi  scriptores  testantur.  Tertullianus,  De 
corona  milit.  c.  3:  Ad  omnem  aditum  et  exitum , ad  vestitum 
et  calceatum , ad  lavacra , ad  mensas , ad  lumina , ad  cubicula , 
ad  sedilia , quacumque  nos  conversatio  exercet , frontem  Crucis 
signaculo  terimus.  — S.  Hieronymus  ad  Eustochium  scribit: 
Ad  omnem  actum , ad  omnem  incessum , manus  pingat  Crucem * 

366.  Q.  13°  Quid  est  adoratio?  — R.  Quatenus  religionis 
actus,  est  testimonium  excellentiae  divinae,  cum  aliqua  sub- 
missionis nostrae  nota,  ut  est  v.  g.  genuflexio ; quo  cultu 
Magi  procidentes  adoraverunt  Christum,  Matth,  II,  11.  — In 
Scripturis  tamen  adorationis  vox  saepe  latius  accipitur,  pro 
cultu  duliae,  quo  v.  g.  Josue  adoravit  angelum , Jos.  V;  item 
pro  cultu  civili,  quo  modo  Bethsabee  adoravit  regem , 
III  Reg.  I (i). 

367.  Q.  14°  Quid  est  sacrificium  et  oblatio? — R.  Sacrificium 
quandoque  generaliter  et  improprie  accipitur,  pro  omni 
opere  bono,  quod  ad  honorem  Dei  refertur,  ut  Ps.  L:  Sacri- 
ficium Deo  spiritus  contribulatus.  — Proprie  et  stricte  dictum, 
sacrificium  definiri  potest:  Oblatio  externa,  soli  Deo  facta 
per  legitimum  ministrum,  qua  res  aliqua  sensibilis  et  per- 
manens consecratur,  perimitur,  aut  aliter  immutatur,  in  pro- 

(I)  Cf.  infra,  tract.  De  novissimis,  cap.  2,  art.  3,  n.  124  seqq. 

testationem  supremi  Dei  dominii,  nostraeque  erga  illum  sub- 
jectionis (i). 

368.  Oblatio  est  generatim  omnes  actio,  qua  in  cultum 
Dei  aliquid  offertur  ac  dicatur:  speciatim  tamen,  prout  a 
sacrificio  differt,  quod  et  ipsum  est  quaedam  oblationis  spe- 
cies, simplex  oblatio  est  ea  actio,  qua  aliquid  ita  Deo  offer- 
tur, ut  integrum  maneat  divino  cultui  deputandum,  vel 
in  usus  ministrorum  expendendum:  quin  fiat  sacrificii  ma- 
teria. 

369.  Q.  15°  Quid  est  juramentum  et  adjuratio?  — R.  Jura- 
mentum esi  invocatio  divini  testimonii,  ad  fidem  faciendam, 
vel  promissionem  firmandam:  seu,  invocatio  Dei  in  testem. 
— Juramentum,  rite  adhibitum,  est  cultus  latriae:  per  hoc 
enim  tacite  testamur,  Deum  rerum  humanarum  providentiam 
gerere,  et  cognitionem  potestatemque  suam  ad  cuncta  pro- 
tendere. 

370.  Adjuratio  ille  religionis  actus  est,  quo,  per  divini  No- 
minis obtestationem,  deprecando  vel  imperando,  alium  ad 
aliquid  faciendum  vel  omittendum  inducimus  seu  movemus. 
Scilicet,  dum  adjuramus  aliquem,  Deum  ipsum  ejusque  nu- 
men, quantum  in  nobis  est,  in  medium  proferimus,  ut  ejus 
reverentia,  timore  vel  amore,  alterum,  ad  id  quod  petimus, 
permoveamus.  Sic  Paulus  adjurat  Timotheum,  IlTim.  IV,  1 : 
Testificor  coram  Deo , et  Jesu  Christo , qui  judicaturus  est  vivos 
et  mortuos ; per  adventum  ipsius  et  regnum  ejus:  prxdica  ver- 
bum, insta...  — Dividitur  adjuratio  i)  in  explicitam  et  impli- 
citam; 2)  in  deprecativam  et  impulsi vam ; 3)  in  solemnem  e t 
particularem.  — Adjurationes  adversus  daemones  vocantur 
exorcismi , praesertim  cum  solernnes  sunt.  Hujusmodi  exor- 
cismi solent  Episcopis  reservari ; particulares  autem  adjura- 
tiones, quae  fiunt  adhibendo  aquam  benedictam,  preces,  si- 
gnum Crucis,  unicuique  licent. 

371.  Q.  16°  Quid  est  votum?  — R.  Votum,  ut  est  actus  vir- 
tutis religionis,  definitur:  Promissio  Deo  facta  de  meliore  bono, 
quod  est  in  potestate  voventis.  — Inter  varias  voti  species,  di- 
stinguitur simplex  ei  solemne.  — Solemne  vocatur  votum, 
quod  per  se  statui  immutabili  amplectendo  conjunctum  est: 

(t)  Gf  supra,  DeEuchar.  part.  2, cap.  J,n.  260. 

v.  g.  illud,  quod  ex  Ecclesiae  decreto  adnexum  est  susce- 
ptioni Ordinis  sacri,  per  quem  homo  statui  ecclesiastico 
immutabiliter  dedicatur ; item  quod  professione  Religionis 
approbatae  continetur  (i).  — Simplex  est  omne  aliud  votum, 
quamtumvis  perpetuum  sit;  quale  est  etiam  professio  Reli- 
gionis, non  solemniter  approbatae. 

372.  Q.  17°  Quid  est  vita  religiosa?  — R.  Yita  religiosa,  ita 
antonomastice  dicta,  est  ratio  vivendi  hominis,  qui  consilia 
evangelica,  i.  e.  voluntariam  paupertatem,  perfectam  casti- 
tatem, et  obedientiam  perpetuam  servando,  omnia  virtutis 
impedimenta  removet,  ut  sese  totaliter  divino  servitio  man- 
cipet, et  quasi  holocaustum  Deo  offerat  (2).> 

373.  Q.  18°  Quid  est  status  religiosus?  — R.  Status  religio- 
sus est  ipsa  vita  religiosa,  voto  firmata.  — Vocatur  quoque 
a S.  Thoma  quaedam  disciplina , vel  exercitium  ad  perfectionem 
perveniendi  (3).  — Ad  perfectionem  autem  alii  aliis  mediis 
tendunt:  hinc  religiosorum  Ordinum  diversitas. 

374.  At  diversi  Ordines  non  sunt  nisi  diversae  formae  ejus- 
dem religiosi  status,  qui  certas  et  immutabiles  conditiones 
requirit:  nimirum,  tria  vota  paupertatis , castitatis , et  obedien- 
tiae , eaque  perpetua , et  ab  Ecclesia  acceptata. 

375.  Dicitur  requiri  tria  vota  : nam  vita  religiosa  in  obser- 
vatione consiliorum  fundatur;  ergo  eadem  observatio  ad 
statum  religiosum  requiritur.  — Deinde  tripliciter  conside- 
rari status  religiosus  potest  : ut  holocaustum , quo  homo 
omnia  sua  Deo  consecrat  ; ut  exercitium  ad  perfectionem 
juvans  ; ut  remotio  impedimentorum  salutis:  atqui  ad  unum- 
quodque ex  his  tribus,  tria  vota  requiruntur.  — Nec  sufficit 
trium  consiliorum  observatio  sine  voto  : sic  enim  statum 
non  constituit,  cum  careat  firmitate,  quae  ad  statum  requi- 
ritur: siquidem  status  est  vitae  conditio  stabilis . 

376.  Dicitur  requiri  vota  perpetua : quia  homo  non  perfe- 
cte dedicatur  Deo,  cum  libertatem  resiliendi  sibi  retinet, 
nec  totam  vitam  suam  Deo  consecrat. 

377.  Dicitur  requiri  vota  ab  Ecclesia  acceptata:  ad  statum 
enim  religiosum,  saltem  perfectum , necessaria  est  Ecclesiae 


(1)  Cap.  unico,  De  voto  et  voti  redempt.  In  Sexto. 

<2)  Cf.  2.  2,  q.  18«,  a.  1.  — Suar.  t.  J4, 1.  £ et  §.  — (3 , Cf.  Suar.  ibid. 

approbatio,  et  votorum  admissio  nomine  Ecclesiae.  Haec  au- 
tem conditio  impletur,  per  ipsam  votorum  nuncupationem 
in  Ordine  ab  Ecclesia  approbato  (i). 

378.  Q.  19°  Quid  est  christiana  perfectio?  — R.  (2)  Perfectio 
Christiana  hujus  vitae,  essentialiter  et  praecipue  in  charitate 
consistit.  Cum  autem  charitas  dependeat  essentialiter  a Dei 
mandatis  servandis,  accidentaliter  vero  et  instrumentaliter 
a consiliis  Evangelicis ; ideo  ipsa  perfectio  essentialiter  in 
praeceptis,  accidentaliter  atque  instrumentaliter  in  consiliis 
observandis  est  reponenda. 

379.  Dicitur  perfectio  christiana  hujus  vitae:  quia  ad  hanc 
restringitur  nostra  quaestio.  Non  enim  quaerimus  de  perfe- 
ctione hominis  generatim  : quae  est  illud  bonum  hominis , quod 
est  homini  optimum;  nec  de  perfectione  christiani  hominis 
finali,  seu  in  altera  vita:  quae  coelestis  beatitudo  est;  sed  quae- 
rimus de  perfectione  in  hac  vita , qua  homo  ab  beatitudinem 
tendit. 

380.  Haec  dicitur  consistere  in  charitate.  Quod  fide  certum 
est:  Plenitudo  legis  est  dilectio.  Rom.  XIII,  10. — Super  omnia... 
charitatem  habete , quod  est  vinculum  per  fectionis . Coloss.  III,  14. 
Et  quidem,  tunc  unaquaeque  res,  ordinata  ad  finem,  perfecta 
est,  quando  suo  fini  conjungitur;  sed  homo  conjungitur  suo 
fini,  i.  e.  Deo,  per  charitatem ; ergo.  Minor  patet  ex  l Joan. 
IV,  16  : Qui  manet  in  charitate , in  Deo  manet , et  Deus  in  eo. 
— Quod  si  objicias,  perfectionem  potius  consistere  in  gratia, 
cum  habitus  gratiae  sit  simpliciter  habitu  charitatis  perfe- 
ctior ; resp.  4)  cum  dicimus  charitatem , non  excludimus 
gratiam , quae  ab  illa  separari  non  potest.  2)  Dici  potest,  per- 
fectionem vitae  spiritualis  in  gratia  consistere,  accipiendo 
vitam  spiritualem  pro  spirituali  esse  ; in  charitate  autem, 
accipiendo  vitam  spiritualem  pro  principio  proximo  spiri- 
tualium actionum.  Habet  enim  se  gratia  uti  natura,  et  cha- 
ritas ut  principium  proximum,  seu  potentia  operandi  in  or- 
dine spiritualium  (3)  seu  supernaturalium  rerum. 

(I)  Cf.  Lessius,  De  statu  relig.  dub.  I.  — Suar.  t.  14,  lib.  2. 

l2)  Gf.  S.  Thom.  2.  2,  q.  184.  — Suarez.  t.  14, 1.  1,  c 1-14.  — Valentia, 
lom.  3,  disp.  10,  q.  2. 

(3,Cf.  supra,  De  gratia,  nn.  3)4,  315. 

381.  Dicitur-:  in  charitale  essentialiter ; quia  sine  charitate 
nulla  perfectio,  imo  ne  vita  quidem  christiana  esse  potest, 
quae  in  gratia  sanctificante  consistit  : Si  charitatem  non  ha- 
buero, nihil  sum.  I Cor.  XIII,  2.  Cf.  I Joan.  III,  14. 

382.  Dicitur  : in  charitate  principaliter , non  vero  totaliter; 
quia,  licet  finis  praecepti  sit  charitas , I Tim.  I,  3;  aliae  tamen 
virtutes,  praesertim  vero  illae,  quae  consilia  evangelica  vo- 
cantur, multum  etiam  ad  vitam  Christianam  ejusque  perfe- 
ctionem conferunt  : vel  ut  instrumenta  charitatis,  vel  ut 
accidentia  essentialis  perfectionis,  vel  ut  principia  me- 
riti. 

383.  Sequitur  : ipsa  autem  charitas  essentialiter  dependet 
a mandatorum  custodia  : hac  enim  custodia  sola  peccatum 
mortale  vitatur,  quod  destruit  charitatem  : Qui  habet  man- 
data mea,  et  servat  ea,  ille  est  qui  diligit  me.  Joan.  XIV,  21  — 
Accidenta  liter  et  instrumentaliter  pendet  a consiliis  : quatenus 
consilia  accidentalem  quemdam  splendorem  addunt  chari- 
tati,  et  simul  ejusdem  augendae  perficiendaeque  optima  sunt 
media.  Per  ea  enim  removentur  charitatis  impedimenta,  ut 
mentis  attentio  et  cordis  affectus  libere  ac  totaliter  ad  Deum 
dirigantur. 

384.  Quare  in  descriptione  additur,  ipsam  perfectionem  es- 
sentialiter in  praeceptis  servandis  consistere.  Haec  est  perfectio 
essentialis,  quae  etiam  perfectio  status,  et  communis  vocatur  ; 
quaeque  adaequate  sumpta,  omnia  praecepta  etiam  levia,  om- 
nesque  obligationes  cuique  statui  annexas  respicit.  Cf.  Matth. 
V.  48. 

385.  Consistit  vero  accidentaliter  et  instrumentaliter  in  con- 
siliis : hax  est  perfectio  accidentalis,  quae  etiam  specialis  dici- 
tur, quaeque  non  vulgo  ad  omnes,  sed  ad  selectas  personas 
pertinet  : Si  vis  perfectus  esse,  vade  et  vende  quae  habes , et  da 
pauperibus,  et  habebis  thesaurum  in  coelo;  et  veni,  sequere  me, 
Matth.  XIX,  21. 

386.  Ex  dictis  patet,  Christianam  perfectionem  in  hac  vita 
esse  duplicem  : unam,  qua  homo  vitat  omnia  quae  cum  Chari- 
tate pugnant,  praesertim  peccata  mortalia;  alteram,  qua  vitat 
non  solum  haec,  sed  etiam  omnia  quae  possunt  esse  impedi- 
mento homini,  quominus  mens  ejus  libere  et  expedite  feratur 

in  Deum.  Primam  omnes  incipientes  et  progredientes , secun- 
dam perfecti  et  vere  religiosi  assequuntur. 

387.  Q.  20°  Quid  est  perfectionis  status?  — R.  Est  status  vi- 
tae, in  Christi  Ecclesia  ad  perfectionem  ordinatus. 

388.  Status  vitae  in  Ecclesia  Christi  duplici  modo  dividi- 
tur : 4)  prout  dirigitur  ad  commune  bonum,  dividitur  in 
clericalem  et  laicum ; 2)  prout  dirigitur  ad  spirituale  singulo- 
rum bonum,  in  statum  vitae  communis  et  statum  perfectio- 
nis. 

389.  Status  vitae  communis  non  obligat  ad  consilia  evan- 
gelica,  licet  horum  custodiam  non  prohibeat.  — Status  per- 
fectionis mandatis  addit  consilia.  — Hi  duo  status,  qui 
distinguuntur  inter  se  sicut  includens  et  inclusum,  omnes 
reliquos  status  comprehendunt.  Quare  subdivisio,  qua 
S.  Augustinus  distinguit  statum  vitae  Christianae  in  qua- 
tuor  membra  : conjugatorum,  clericorum,  religiosorum  et 
Episcoporum ; in  praedicta  bimembri  divisione  contine- 
tur. 

390.  Status  perfectionis  describi  potest  : Quidam  vivendi 
modus,  firmus  et  stabilis , ad  propriam  vitae  Christianae  perfectio- 
nem assequendam  et  exercendam  institutus.  — Ex  hac  descri- 
ptione patet,  i)  perfectionis  statum  non  esse  ipsam  perfe- 
ctionem; sed  ad  eam  comparari  sicut  actum  primum  ad 
secundum,  aut  tanquam  medium  ad  finem.  2)  Perfectionis 
statum  ordinari  ad  charitatem,  in  qua  perfectio  Christiana 
sita  est.  3)  Perfectionis  statum  habere  officium  duplex, 
eaque  ratione  distingui  posse  duplicem  : statum  perfectio- 
nis acquirendae , et  statum  perfectionis  acquisitae  vel  exer- 
cendae. — Sequitur  4)  statum  perfectionis  includere  consilia 
evangelica.  Est  enim  institutus  ad  propriam  Christianae  vitae 
perfectionem , i.  e.  ad  illam  perfectionem  proprie  dictam  et 
specialem,  quae  non  praecise  in  charitate,  sed  in  perfectione 
charitatis  consistit.  Porro  perfectio  charitatis  requirit  habi- 
tum ita  [dispositum,  ut  prompte,  et  sine  impedimento  ex. 
parte  subjecti,  possit  elicere  et  imperare  actus.  Quae  dispo- 
sitio ordinarie  non  acquiritur,  nisi  per  consiliorum  obser- 
vationem, saltem  eam,  quae  cujusque  conditioni  v.  g.  paupe- 

47. 

rum,  divitum,  clericorum,  conjugatorum,  etc.  proportionata 
sit  (i). 

391.  Q.  21°  Quinam  fideles  in  statu  perfectionis  existunt?  — 
R.  In  statu  perfectionis  acquirendae  versantur  omnes  illi, 
qui  se  perpetuis  votis  ad  consiliorum  observationem  ad- 
strinxerunt  : tales  sunt  omnes  religiosi. 

392.  In  statu  perfectionis  acquisitae  vel  exercendae  sunt 
ii,  quibus  ratione  status  talia  munera  incumbunt,  qufe  con- 
tinuum exercitium  charitatis  requirant : hujusmodi  sunt  Epi- 
scopi (2). 

393.  Reliqui  autem  sacerdotes,  et  clerici,  in  statu  perfe- 
ctionis simpliciter  non  sunt ; quamvis  interiore  perfectione 
pollere  debeant,  ut  digne  sacrorum  ordinum  actus  exer- 
ceant. Imo,  propter  hanc  sacri  ministerii  dignitatem,  major 
clerico  sanctitas  inesse  debet  quam  simplici  religioso,  qui 
clericus  non  sit.  Etenim,  ut  ait  S.  Thomas,  per  sacrum  ordi- 
nem aliquis  deputatur  ad  dignissima  ministeria , quibus  ipsi 
Christo  servitur  in  Sacramento  aliaris , ad  quod  requiritur  major 
sanctitas  interior,  quam  requirat  etiam  religiosus  status  (3) ; cum 
hic  per  se  non  sit  nisi  tendentia  ad  perfectionem,  et  exerci- 
tium perfectionis  acquirendae. 

394.  Q.  22°  Quae  sunt  vitia  Religioni  opposita?  — R.  Haec 
ad  duo  generati m reduci  possunt  : irreligiositatem , quae  se- 
cundum defectum  ; et  superstitionem , quae  secundum  exces- 
sum Religioni  opponitur  (4). 


(1)  Cf.  Suar.  t.  14, 1.  l,c.  10,  11. 

(2) 2.  2,  q.  184,  a.  5. 

(3)  2.  2,  q.  I8i,  a. 8.  — Suar.  t.  14,  1.  1,  c.  17. 

(4)  Cf.  S.  Thom.  2.  2,  qq.  92  ad  100. 


CAP.  Ilf.  ART.  iV.  DE  FORTITUDINE.  559 

ARTICULUS  IV. 

DE  FORTITUDINE  [i). 

QUAESTIONES.' 

1°  Quid  est  Fortitudo?  — 2°  Quodnam  est  Fortitudinis  objectum  ? — 

3°  Quid  est  martyrium  ? — 4°  Quce  sunt  conditiones  ad  martyrium 
requisitae?  — 5°  Qui  sunt  effectus  martyrii?  — 6°  Quae  sunt  vilia 
Fortitudini  opposita ? — 7°  Quae  sunt  paries  Fortitudinis?  — 8°  Quid 
est  fidentia , securitas , magnanimitas  et  magnificentia?  — 9°  Quid 
patientia  et  longanimitas?  — 10°  Quid  perseverantia  et  constantia? — 

11°  Quce  sunt  vilia  his  virtutibus  opposita? 

395.  QU/ER.  1°  Quid  est  Fortitudo?  — R.  Nomen  fortitudinis 
accipitur  dupliciter,  generatim  et  speciatim.  Generatim 
accepta,  fortitudo  est  firmitas  animi  in  operando  bono.  Hoc 
sensu  est  vel  virtus  generalis,  vel  potius  conditio  cujuslibet 
virtutis.  — Accepta  speciatim , est  virtus  specialis,  dignitate 
tertia  inter  quatuor  cardinales,  pertinens  ad  appetitum  ira- 
scibilem,  et  definiri  potest ; Virtus  moralis , quae  in  aggredien- 
dis et  sustinendis  propter  Deum  rebus  arduis , ut  pericula  mortis 
sunt , animi  passiones , et  inde  consequentes  actiones  moderatur. 

Vel  juxta  Lessium  : Virtus , quae  motus  animi  in  rebus  terribili - 
bus,  praesertim  periculis  mortis , sustinendis  vel  repellendis , mo- 
deratur. 5?  * 

396.  Q.  2°  Quodnam  est  Fortitudinis  objectum?  — R.  Obje- 
ctum materiale  remotum  sunt  res  ardua?  vel  difficiles,  praeci- 
pue pericula  mortis;  — objectum  materiale  proximum  est 
motuum  timoris  et  audacia?,  atque  etiam  tristitiae,  modera- 
tio : dum  enim  difficultas  superari  non  potest,  fortitudo 
tristitiam  in  sustinendo  et  patiendo  suboriri  solitam  mode- 
ratur. 

397.  Objectum  formale  est  honestas,  quam  continet  firma 
animi  in  arduis  aggrediendis  susiinendisque  constantia.  Igi- 
tur duplex  est  actus  fortitudinis,  aggredi  et  sustinere  cum 
animi  firmitate;  ut  recte  dicatur,  gladius  simul  et  clypeus 
animi  esse  fortitudo. 


(I)  Cfr2.  2,  q.  123  ad  140. 

398.  Animadvertendam  est,  actiones  externas,  et  passiones 
animi  internas,  ad  virtutem  se  habere  instar  materiae;  sicut 
ex.  gr.  se  habet  lignum  et  aes  ad  artem  statuariam.  Quemad- 
modum enim  statuaria  eo  spectat,  ut  aeri  vel  ligno  quamdam 
sui  similitudinem  imprimat:  ita  virtus  moralis  eo  tendit,  ut 
affectionibus  animi , externisque  actionibus,  speciem  sui  Juxta 
capacitatem  materiae,  inserat.  — Rursus,  sicut  proprium 
artis  statuariae  opus,  non  est  ipsum  lignum  vel  aes,  sed  forma 
statuae,  hisce  aut  similibus  corporibus,  tanquam  materiae 
cuidam  impressa  ; atque  etiam  compositum  ex  tali  forma  et 
materia  conflatum,  quod  artis  illius  proprium  objectum  et 
finis  est;  ita  proprium  fortitudinis  opus  non  est  timere,  vel 
audere,  vel  aggredi  periculum;  sed  quando  timendum  vel 
audendum  est,  in  his  actibus  rectitudinem  rationis  quodam- 
modo inserere.  Est  igitur  opus  ejus  quoddam  veluti  compo- 
situm, ex  passionibus  illis  timoris,  audaciae,  vel  irae,  et  recti- 
tudine rationis  eas  temperante,  conflatum ; ita  ut  fortitudinis 
sit,  timere,  audere,  aggredi  moderate , id  est,  secundum  ra- 
tionis regulam,  ut  fortem  decet. 

399.  Q.  3°  Quid  est  martyrium ? — R.  Martyrium,  praeci- 
puum fortitudinis  opus,  est  perpessio  mortis,  vel  cruciatus  de 
se  lethalis , pro  Christi  fide,  aut  virtute  christiana  (i). 

400.  Duplex  martyrium  agnoscit  Ecclesia,  alterum  adul- 
torum, alterum  infantium.  — Martyrium  adultorum  est  per- 
fectum et  formale,  situm  in  voluntaria,  propter  fidem  aut 
christianam  virtutem,  supplicii  lethalis  acceptatione  ac  tole- 
rantia. — Martyrium  parvulorum,  qui  ante  usum  rationis 
occiduntur  propter  fidem,  consistit  in  eo,  ut  innocentes  mar- 
tyres praeconium  Dei , non  loquendo , sed  moriendo  confiteantur . 
Quod  quidem  materiale  duntaxat  martyrium  per  se  est,  cum 
nequaquam  voluntate  morientis  perficiatur;  at  peculiari  Dei 
gratia,  defectum  voluntatis  parvulorum  Christi  merita  sup- 
plent, et  Deus  illam  mortem  instar  formalis  martyrii  acceptat. 
— Cum  autem  non  parvulorum,  sed  adultorum  martyrium 
sit  opus  fortitudinis ; ideo  praesens  quaestio  praecipue  circa 
martyrium  adultorum  versatur. 


(I)  Wirceb.  de  Baptismo,  n.  75. 

401.  Q.  4°  Quae  sunt  conditiones  ad  martyrium  requisitae? — 
R.  Ad  martyrium  parvulorum  non  requiritur  aliud,  quam  ut 
in  odium  Christianae  religionis,  aut  virtutis,  occidantur.  Ad 
martyrium  autem  adultorum,  ut  sit  quale  oportet  ad  salutem, 
«t  vicem  Baptismi  fluminis,  si  opus  sit,  gerat,  quinque  re- 
quiruntur: l)  mortis  irrogatio:  ut  nempe  odio  Christi,  vel 
religionis  christianae,  vel  alicujus  veritatis  fidei,  vel  propter 
opus  virtutis,  poena  lethi fera  infligatur.  Dixi  odio  Christi,  ete.; 
scilicet  propter  causam  Christi:  quae  essentialis  est ; nam, 
ut  S.  Augustinus  ait  (i),  martyres  non  facit  poena,  sed  causa. — 
Dixi : poena  lethifera:  i.  e.  per  se  causa  mortis,  licet  mors  per 
accidens  non  sequatur.  HincLessius  quatuor  gradus  martyrii 
distinguit,  quorum  summus  et  perfectus  mortem  formalem 
postulat. — 2)  Ut  poena  illa  ex  pia  causa  acceptetur.  3)  Ne  adver- 
sus persecutores,  seu  poenam  infligentes,  resistentia  adhibea- 
tur. 4)  Ut  veritas,  propter  quam  poena  infertur,  fide  teneatur 
a patiente.  5)  Ut  status  gratiae,  vel  saltem,  legitima  ad  gratiam 
dispositio  habeatur.  Nam  Apostolus,  I Cor.  XIII,  martyrium 
sine  charitate  nihil  prodesse  testatur.  — Quaeritur  autem  hic, 
utrum  dispositio  illa  (si  patiens  in  mortali  versetur)  contri- 
tionem perfectam  debeat  complecti ; an  sufficiat  simplex  at- 
tritio? Probabilior  est  sententia  S.  Thomae,  sufficere  attritio- 
nem in  martyrio,  sicut  in  Baptismo  adultorum:  Nam  passio, 
ait, pro  Christo  suscepta , obtinet  vim  Baptismi , et  ideo  purgat  ab 
omni  culpa  veniali  et  mortali , nisi  actualiter  voluntatem  peccato 
invenerit  inhaerentem  (2). 

402.  Q.  5°  Qui  sunt  effectus  martyrii?  — R.  Gratia  sanctifi- 
cans prima  vel  augmentum  ejus;  remissio  omnis  culpae  et 
poenae;  et  praeterea  aureola  (3)  gloriae  specialis. 

403.  Q.  6°  Quae  sunt  vitia  Fortitudini  opposita? — R.  Oppo- 
ska  per  excessum  sunt : timiditas , excedens  in  timendo  ; 
et  nimia  audacia , sive  temeritas.  — Opposita  per  defectum 
sunt:  defectus  justi  timoris;  et  ignavia , in  audendo  deficiens. 

404.  Q.  7°  Quae  sunt  partes  Fortitudinis?  — R.  Subjectivas 
partes  fortitudo  proprie  non  habet;  quia  ipsa  est  species,  ut 

(1)  Serm.  2 in  Ps.  XXIV,  n.  13. 

(2)  3 p.  q.  78,  a.  ! ad  2. — (3)  Infra  De  Novissimis,  cap.  1,  art.  3,  o.  98. 


£>62 


TRACT.  XVIII.  DE  VIRTUTIBUS. 


aiunt,  specialissima ; cum  versetur  maxime  circa  pericula  mor- 
tis, quae  omnia  sunt  ejusdem  generis,  licet  alia  aliis  majora. 
Hoc  tamen  intellige  de  fortitudine  unius  ordinis:  nam  si  di- 
versos virtutum  ordines  spectemus,  duplex  erit  fortitudinis 
virtus:  alia  naturalis , qualis  potest  esse  sine  fide;  alia  super  - 
naturalis , quae  fidem  et  affectum  supernaturalem  supponit, 
et  prudentia  supernaturali  ut  regula  utitur. 

405.  Partes  integrantes , quae  scilicet  necessariae  sunt  ad  in- 
tegrum fortitudinis  officium,  sunt  quatuor:  fidentia , magnifi- 
centia, patientia  et  perseverantia . 

406.  Partes  potentiales , quae  nimirum  virtutem  fortitudinis 
in  materia  minus  difficili  imitantur,  sunt  quatuor,  quos  modo 
diximus  : prout  in  rebus  difficilibus,  non  tamen  ad  pericula 
mortis  pertinentibus,  versantur.  Ad  illas  quatuor  referri  pos- 
sunt quatuor  aliae  : magnanimitas,  securitas , constantia,  lon- 
ganimitas. 

407.  Q.  8°  Quid  est  fidentia,  securitas , magnanimitas,  et  ma- 
gnificentia? — R.  Fidentia  ea  virtus  est,  qua  confidimus  nos 
malum  imminens  superaturos  : praestat  animi  promptitudi- 
nem  ad  periculum  adeundum.-—  Securitas  est  perfectio  quae- 
dam fidentiae,  inordinatum  timorem  et  anxiam  curam  exclu- 
dens. 

408.  Magnanimitas  est  virtus  ad  opera  magna  et  heroica, 
in  omni  virtutum  genere,  inclinans.  Ex  illa  procedit  rerum 
magnarum  atque  excelsarum  cogitatio  et  administratio.  Ver- 
satur circa  res  magnas  et  sumptuosas,  honoresque  juxta  ra- 
tionis dictamen  moderandos.  — Strenuitatem  in  exsequendo 
suppeditat. 

409.  Magnificentia  dupliciter  accipi  potest : i)  generatim, 
pro  quavis  virtute  quae  res  magnas  perficiat : sic  est  in  Deo, 
in  Christo,  etc.  2)  Pro  virtute  humana  speciali,  quae  magnis 
sumptibus,  in  materia  externa,  aliquid  magni  efficit. 

410.  Q.  9°  Quid  est  patientia  et  longanimitas?  — R.  Patien- 
tia dupliciter  accipitur  : i)  pro  virtute,  quae  adversus  timores 
et  dolores  mortis,  malorumque  mortem  inferentium,  ani- 
mum firmat ; cujusmodi  enituit  maxime  in  martyribus  : haec 
fortitudinis  pars  integralis  est  vel,  si  mavis,  ipsa  virtus  for- 
titudinis inadaequate  sumpta.  2)  Pro  virtute;  quae  in  aliis  ma- 

lis  animum  confirmat,  moderando  moerores  ex  illis  percipi 
solitos. 

411.  Virtutis  hujus  materia  remotissima  sunt  ipsa  mala  to- 
leranda ; — remota,  sunt  actiones,  verba,  gestus  externi,  quae 
hac  virtute  ita  reguntur,  ut  interna  moderatio  in  eis  eluceat; 
— proxima,  est  tristitia  et  afflictio  animi,  quam  patientia 
moderatur,  vel  plane  comprimendo,  vel  temperando,  sicut 
virum  patientem  decet.— Haec  moderatio  potest  fieri  duplici- 
ter : i)  ex  affectu  solius  honestatis,  quae  in  moderatione  illa 
relucet ; et  hoc  modo  patientia  est  virtus  specialis,  a caeteris 
distincta.  2)  Ex  affectu  alicujus  peculiaris  virtutis,  quae  per 
tristitiam  et  afflictiones  oppugnatur  ; et  hoc  modo  passim  ac- 
cipitur in  Scriptura  ac  Patrum  scriptis.  Unde  patet  necessitas 
patientiae,  quae  ad  instar  instrumenti  est  ad  reliquas  virtutes 
comparandas.  Quare  Dominus  ait:  In  patientia  vestra  possi- 
debitis animas  vestras , Luc.  XXI,  19  ; — et  S.  Jacobus  : Pa- 
tientia opus  perfectum  habet . Jac.  1,  4. 

412.  Longanimitas  est  pars  patientiae,  vel  ipsa  virtus  pa- 
tientiae inadaequate  concepta,  quatenus  nempe  versatur  circa 
molestiam,  quae  percipitur  ex  rei  exspectatae  dilatione.  Sic  Deus 
longanimis  dicitur,  dum  nos  ad  poenitentiam  invitat  et  exspe- 
ctat, moras  nostras  et  tergiversationes  tolerat,  qua3  illi  quo- 
dammodo molestiam  afferunt. 

413.  Gradus  patientiae  assignari  possunt  varii,  ex  parte, 
sive  malorum,  sive  modi  quo  mala  perferuntur,  sive  causae 
malorum.  — Ex  parte  malorum  quae  quis  patitur,  lus  gradus 
est,  patientem  esse  in  damnis  fortunarum  ; 2US,  in  detrimen- 
tis famae;  3US,  in  detrimentis  corporis  et  vitae  : quo  pertinet 
patientia  Job,  SS.  Martyrum,  at  praesertim  Christi,  qui  in 
omni  patiendi  gradu  constantia  vere  divina  excelluit.  — 
Ex  parte  modi  perferendi  mala , lus  gradus  est,  mala  sine  mur- 
muratione tolerare  ; 2US,  sine  lamentatione  et  querimoniis 
apud  alios  ; 3US,  cum  gaudio,  imo  cum  desiderio  plura  pro- 
pter Deum  perferendi,  quod  in  Apostolis  et  multis  Sanctis 
elucet.  — Ex  parte  causae  malorum , lus  gradus  est,  ut  patien- 
ter feramus  ea  mala,  quae  pro  culpis  nostris,  sive  a Deo,  sive 
ab  hominibus  irrogantur  ; 2U%  ea  quae  absque  nostra  culpa, 
ab  inimicis,  vel  aliis  qui  nobis  obstricti  non  sunt,  prove- 

niunt;  3"%  ea  quae  inferuntur  ab  iis,  qui  beneficiis  a nobis 
affecti  fuerunt;  4'1S,  seu  potius  sub  omni  respectu  summus 
patientiae  gradus  erit,  si  ejusmodi  injuriae  sint  maximae,  et 
eas  non  solum  aequo,  sed  etiam  libenti  ac  desideranti  animo 
perferamus:  ad  exemplum  Christi  patientis,  qui  passus  est 
pro  nobis  acerbissima  quaeque,  et  nihilominus  pro  cruci- 
fixoribus oravit. 

414.  Q.  10°  Quid  est  perseverantia  et  constantia?  — R.  Per- 
severantia dupliciter  accipitur  : i)  pro  continuatione  justitiae 
usque  ad  mortem;  et  sic  non  est  peculiaris  virtus,  sed  con- 
ditio quaedam  seu  circumstantia  virtutis.  Hanc  nemo  habet 
complete  et  in  actu  secundo,  nisi  in  termino  vitae;  estque 
magnum  illud  donum  proprium  electorum,  de  quo  S.  Au* 
gustinus  lib.  De  bono  perseverantiae , et  Cone.  Trid.  Sess.  6. 

2)  Pro  ipso  proposito  perseverandi  in  bono  opere,  quamdiu 
ratio  dictabit.  Hoc  iterum  dupliciter  fieri  potest:  a)  ex  affectu 
erga  honestatem,  in  opere  illo,  v.  g.  jejunio  quadragesimali, 
relucentem;  b)  praecise  ex  affectu  erga  talem  in  bono  opere 
continuationem  et  perseverantiam.  In  hoc  secundo  casu  tan- 
tum, perseverantia  est  specialis  virtus,  et  definiri  potest: 
Virtus  conservans  animum  in  bono,  contra  diuturnitatis  mole- 
stias. 

415.  Constantia  parum  a perseverantia  differre  videtur,  in 
eaque  includi ; atque  eo  praecipue  distingui,  quod  respiciat 
magis  directe  difficultates  vincendas,  ut  quis  in  bono  pro- 
posito sibi  constet  et  permaneat;  perseverantia  vero  in  eo 
consistat,  ut  in  bene  coeptis  pergat,  eaque  usque  ad  finem *- 
continuet. 

416.  Q.  11 0 Quae  sunt  vitia  his  virtutibus  opposita?  — 
R.  Magnanimitati  opponuntur  tria  per  excessum:  praesum- 
ptio, quae  opus  perficiendum  ; ambitio , quae  honores  ; inanis 
gloria , quae  opinionem  et  famam  respicit.  — Opponitur  et 
unum  per  defectum,  pusillanimitas;  quae  tamen  tribus  vitiis 
praecedentibus  respondet. 

417.  Magnificentiae  opponitur,  per  excessum, profusio  nimia : 

qualem  exhibebat  ille,  qui  in  filii  epulo  natali,  omnes  cibos 
cum  patinis  argenteis,  ubi  referebantur  e mensa,  projiciebat 
in  Tiberim.  — Opponitur  per  defectum  parvide - 

centia,  qua  quis,  prae  angustia  animi,  operi  magno  pares 
sumptus  non  facit. 

418.  Patientiae  opponitur  per  excessum  insensibilitas , per 
defectum  impatientia. 

419.  Perseverantiae  opponitur  per  excessum  pertinacia , per 
defectum  mollities  seu  taedium , et  inconstantia. 

ARTICULUS  V. 

DE  TEMPERANTIA  (l). 

QUESTIONES. 

1°  Quid  est  Temperantia  ? — 29  Quod  est  objectum  ejus  ? — 5 °Quce  est 
regula  Tempcr antice ? — 4°  Qucenam  sunt  vilia  Temperantiae  gener alim 
opposita  ? — 5°  Quce  sunt  partes  Temperantiae  ? — C°  Quid  est  absti- 
nentia et  sobrietas ? —7°  Quid  castitas  et  continentia? — 8 Quid  man- 
suetudo et  clementia  ? —9°  Quid  modestia , tum  interna,  tum  externa? 

420.  qu^er.  1°  Quid  est  Temperantia? — Temperantia,  granee 

dupliciter  accipitur : i)  secundum  amplitudinem 
suae  significationis,  pro  virtute,  quae  affectum  ab  his,  quae 
ipsum  contra  rationis  praescriptum  alliciunt,  refrenat;  atque 
ita,  si  supernaturalis  sit,  ab  Evangelica  abnegatione  non  dif- 
fert. 2)  Stricte  et  antonomastice,  pro  virtute,  quae  refrenat 
appetitum  in  his,  quae  maxime  alliciunt;  atque  ita  est  virtus 
specialis,  quarta  ex  cardinalibus,  moderatrix  appetitus  concu- 
piscibilis, in  delectationibus  gustus  et  tactus;  de  qua  Aristo- 
teles: Sicut  puerum  ad  paedagogi  praeceptum  vivere  oportet,  ita 
concupiscibilem  animae  facultatem  rationis  imperio  obtempe- 
rare (2). 

421.  Q.  2°  Quodnam  est  objectum  Temperantiae?  — R.  Obje- 
ctum materiale  sunt  delectationes  corporales,  non  omnes, 
sed  quae  tactu  et  gustu  percipiuntur,  ex  esculentis,  poculen- 
tis,  et  rebus  venereis;  et  hoc  quidem  est  objectum  materiale 
remotissimum. 

422.  Hic  notandum,  quasdam  delectationes  esse  spiritales , 
et  quasdam  corporales.  Spiritales  eae  sunt,  quae  sequuntur 
apprehensionem  intellectualem,  etiam  fundatam  in  phanta- 


(1)  Cf.  S.  Tbom.  2.  2,  qq.  151  ad  170.  — (2)  Ethic.  1.  3,  c.  12. 

sia : ut  sunt  omnes,  quae  ex  rerum  divinarum,  vel  natura- 
lium, vel  cujusvis  veritatis  contemplatione;  item,  quae  ex  ho- 
noribus, et  fabularum  narratione  nascuntur.  — Corporales 
sunt,  quae  capiuntur  per  sensus  externos ; sed  neque  circa 
has  omnes  versatur  temperantia;  quia  nemo  judicatur  tem- 
perans, aut  intemperans,  quod  aspectu  coelorum  et  figura- 
rum, vel  cantu,  vel  odoribus,  moderate  aut  immodice  dele- 
ctetur, nisi  quatenus  haec  ad  delectationes  gustus  vel  tactus 
incitant. 

423.  Objectum  materiale  proximum  est  illarum  rerum  ap- 
petitio et  delectatio;  remotius  vero,  ipse  externus  usus. 

424.  Objectum  formale  est  ratio  et  honestas  moderationis, 
in  illis  appetitionibus  et  delectationibus  adhibendae;  qualis 
naturae  humanae  convenit,  quae,  complete  sumpta,  duas  quasi 
partes,  animalem  et  rationalem,  simul  complectitur. 

425.  Q.  3°  Quae  est  regula  Temperantiae?  — R.  A Scriptura 
et  SS.  Patribus  statuitur,  tanquam  regula  temperantiae,  ipsa 
rerum  ad  hanc  vitam , et  hujus  vitae  officia , pertinentium]neces- 
sitas.  Hic  tamen  necessitatis  nomine  intelligunt  etiam  utilita- 
tem et  convenientiam , spectata  loci,  personarum  et  negotio- 
rum occurrentium  conditione. 

426.  Q.  4°  Quaenam  sunt  vitia  gener atim  Temperantiae  oppo- 
sita-? — R.  Haec  duo  : intemperantia , per  excessum  ; stupor 
seu  insensibilitas , per  defectum. — Notandum,  damnatas  esse 
ab  Innoc.  XI,  2 Mart.  1679,  has  propositiones,  ordine  8am  et 
9am:  Comedere  et  bibere  usque  ad  satietatem , ob  solam  volu- 
ptatem, non  est  peccatum,  modo  non  obsit  valetudini ; quia  licite 
potest  appetitus  naturalis  suis  actibus  frui.  — Opus  conjugii , ob 
solam  voluptatem  exercitum , omni  penitus  caret  culpatae  de- 
fectu veniali. 

427.  Q.  5°  Quae  sunt  partes  Temperantiae? — R.  Partes,  inte- 
grales  sunt  verecundia  et  honestas  (t),  quibus  integrum  offi- 
cium temperantiae  constat.  Hoc  enim  complectitur  fugam 
turpitudinis  intemperantiae,  et  amorem  decoris  temperan- 

(1)  Honestas  hic  sumitur,  ut  patet,  sensu  valde  restricto.  Nam  generatim 
vocabulum  illud  significat  rationem  propriam  boni,  quod  appellatur  hone- 
stum. 

tiae.  Ad  fugam  illius  turpitudinis  juvat  verecundia;  ad  amo- 
rem hujus  decoris,  honestas. 

428.  Partes  subjectivae , seu  species  temperantiae,  sunt: 
abtinentia , sobrietas , castitas  et  pudicitia. 

429.  Partes  potentiales , seu  virtutes  temperantiae  annexae, 
sunt : continentia , mansuetudo , clementia  ; — et  modestia  tum 
interna  tum  externa,  seu:  humilitas,  studiositas , modestia 
morum , modestia  cultus  et  eutrapelia.  — Etenim  hae  virtutes 
moderantur  cupiditatem  circa  materias  secundarias,  triplici 
scilicet  modo : in  motibus  animi  internis,  in  motibus  ex- 
ternis, et  in  externis  rebus. 

430.  Q.  6°  Quid  est  abstinentia  et  sobrietas ? — R.  Abstinen- 
tia sumitur  praecipue  dupliciter  : i)  pro  subtractione  alimen- 
torum, quae  major  sit  quam  ratio  temperantiae  per  se  postu- 
lat; quo  sensu  est  modus  vel  actus  virtutis  poenitentiae. 
2)  Pro  integra  virtute  temperantiae  circa  cibos  ; quo  sensu  hic  a 
S.  Thoma  accipitur,  et  definitur:  Virtus  moderans  concupi- 
scentiam usumque  alimentorum,  convenienter  ad  bonumralionis . 
— Regulam  abstinentiae  tradit  S.  Augustinus,  dicens:  Hoc 
me  docuisti,  ut,  quemadmodum  medicamenta,  sic  alimenta  sum- 
pturus accedam.  Conf.  1.10,  c.  31  (i). — Oppositum  abstinentiae 
vitium  est  gula. 

431.  Sobrietas  accipitur  tripliciter  : i)  generatim,  pro  vir- 
tute temperantiae;  2)  magis  stricte,  pro  temperantia  cibi  et 
potus  ; 3)  proprie,  pro  moderatione  potus  inebriantis,  et  defi- 
nitur : Virtus,  quae  affectum  et  usum  potionis  inebriantis  debite 
moderatur.  — Vitium  sobrietati,  tertio  sensu  acceptae,  oppo- 
situm est  ebrietas. 

432.  Abstinentia  et  sobrietas  simul  junctae,  completam  in 
materia  gustus  temperantiam  constituunt.  Quare  ille  homo 
vere  et  perfecte  temperans  dicitur,  qui  rationis  mensuram 
in  cibo  et  potu  constanter  servat;  neque  amplius  seu  cibi 
seu  potionis  assumit,  quam  corporis  constitutio,  in  ordine 
ad  functiones  animi,  deposcit. 

433.  Q.  7°  Quid  est  castitas  et  continentia ? — R.  Castitas  ac- 
cipitur dupliciter : i)  late,  vel  potius  metaphorice;  et  tunc  est 

(1)  Cf.  opusculum  egregium  Lessii,  cui  titulus  : Hygiasticon,  seu  vera 
ratio  corpovis  animique  valetudinis  conservandie. 

puritas  animi  ab  omni  amore  et  delectatione  inordinata  crea- 
turarum : quo  sensu  dici  videtur  ab  Apostolo  : Despondi  enim 
vos  uni  viro , virginem  castam  exhibere  Christo.  It  Cor.  XI,  2. 
2)  Proprie,  est  virtus , quae  affectum  usumque  venereorum  exclu- 
dit,  vel  debite  moderatur.  — Virtus  castitati  affinis  et  annexa, 
esi  pudicitia,  quae  connotat  pudorem  in  actibus  externis;  et 
verecundia , sic  specialissime  nuncupata,  quae  est  quidam  hor- 
ror turpidinis  obsccenae.  Est  species  nobilissima  illius  vere- 
cundiae, de  qua  praeced.  Q.  5°,  n.  427. 

434.  Castitas  dividitur  in  virginalem , vidualem  et  conjuga- 
lem; quarum  prima  reliquis  dignitate  antecellit  (i). 

435.  Castitas  virginalis,  ait  S.  Ambrosius,  est  expers  conta- 
gionis integritas  (2)  : i.  e.  illibata  corporis  integritas  et  puri- 
tas. — Corporis  porro  integritas  ea  intelligenda  est,  quae  per 
nullam  voluntariam  obscoenitatem  violata  sit;  puritas  autem 
ea,  quae  per  voluntariam  foeditatem  nunquam  sit  polluta. 
Quare  omni  voluntaria  laesione  sive  integritatis  sive  puritatis, 
virginale  decus  amittitur  ita,  ut  recuperari  non  possit  (3). 

436.  Continentiae  nomen  dupliciter  accipitur : i)  commu- 
nius, ut  significet  virtutem,  qua  quis  ab  omni  venerea  dele- 
ctatione inordinata  sese  cohibet;  quo  modo  passim  accipitur 
in  S.  Scriptura  et  apud  SS.  Patres.  Sic  intellecta,  a castitate 
non  differt,  atque  tres  gradus  pariter  complectitur  : conti- 
nentiae virginalis,  vidualis  et  conjugalis.  2)  Ut  significet  firmi- 
tatem animi  contra  passionum  impetus;  et  definitur  : Virtus, 
disponens  voluntatem  ad  resistendum  impulsionibus  pravae  con- 
cupiscentiae, praesertim  delectationum  tactus , et  maxime  vene- 
reorum — Vitium  oppositum  incontinentia  est. 

437.  Q.  8°  Quid  est  mansuetudo  et  clementia?  — R.  Man- 
suetudo est  virtus  moderatrix  irae,  juxta  praescriptum  rectae 
rationis.  — Mansuetudini  opponuntur,  per  excessum,  ira- 
cundia; et  per  defectum,  animi  mollitia,  seu  nimia  indulgen- 
tia. 

438.  Clementia  est  virtus  mansuetudini  affinis,  non  tamen 
eadem.  Definiri  potest : Virtus  poenarum  mitigatrix , intra  li- 
mites rectae  rationis.  — Vitia  ei  opposita,  sunt  crudelitas  per 

(1)  Trid.  Sess.  24,ean.  tO.  — (2)  Lib.  Devirginib.  — (3)  Cf.  Valentia, t.  3, 
disp.  9,  q.  1,  punct.  2. 

excessum,  et  nimia  lenitas  per  defectum.  — Quandoque  cie» 
mentise  praeponi  debet  severitas , quae  est  inflexibilis  animi  ri- 
gor, nihil  de  merita  vel  statuta  poena  remittens. 

439.  Q.  9°  Quid  est  modestia , tum  interna , tum  externa?  — 

R.  Modestia  generatim  est  virtus , qua  quis  se  continet  intra 
modum  et  limites  sibi  congruos , quantum  ad  motus  internos  et 
externos , et  omnem  rerum  suarum  apparatum. 

440.  Species  modestiae  numerantur  quatuor  : i)  humilitas 
et  2)  sludiosilas,  quae  pertinent  ad  modestiam  internam ; — 

3)  modestia  morum  ad  quam  refertur  eutrapelia ; et  4)  mode- 
stia cultus : quarum  complexio  externam  modestiam  consti- 
tuit. 

441.  Humilitas  juxta  S.  Bernardum  (l),  est  virtus,  qua  quis , 
ex  verissima  sui  cognitione , sibi  ipsi  vilescit.  — Humilitas,  ait 

S.  Thomas  (2),  vocatur  spiritualis  aedificii  seu  virtutum  fun- 
damentum, per  modum  removentis  prohibens  ; removet  nempe 
omnem  superbiam;  et  eatenus  dicitur  prima  virtutum  ad  sa- 
lutem necessaria.  — Humilitatis  fundamentum  cognitio  sui 
ipsius  est : qua  intellectu  percepta,  sequuntur  in  voluntate 
multi  affectus  et  motus,  qui  sunt  humilitatis  actus  atque  fun- 
ctiones. 

442.  Gradus  humilitatis  a S.  Anselmo  (3)  statuuntur  septem 
sequentes  : i)  Ut  cognoscas  contemptibilem  te  esse.  2)  Ut  de 
hoc  doleas,  quatenus  id  a peccato  oritur.  3)  Ut  hoc  confitearis. 

4)  Ut  hoc  aliis  de  te  velis  esse  persuasum,  s)  Ut  patienter  su- 
stineas hoc  dici.  6)  Ut  patienter  feras  te  contemptibiliter  tra- 
ctari. t)  Ut  id  ipsum  ames.  — Quomodo  possit  justus  omni- 
bus viliorem  se,  salva  veritate,  aestimare,  vide  apud  S.  Thom. 
q.  161,  art.  6 ad.  1. 

443.  Notare  juvat  hoc  monitum  S.  Bernardi ; non  periculo- 
sum nec  malum  esse,  si  nos  minores  aliis  reputemus;  ma- 
gnum autem  malum  esse  atque  periculum,  si  nos  ipsos  aliis 
praeferamus  : sicut  non  nocet,  si  quis  intrans  perjanuam,  se 
inclinet  magis  quam  opus  sit;  nocet  vero,  si  minus,  quam 
oporteat. 

ii  i , * * 

(1)  Lib.  t e gradibus  humilitatis , in  principio.  — (2)2.  2,  q.  161,  a.  5.  — 
(5/  Lib.  Le  similitud.  cap.  99,  seqq.  Ct'r  S.  Thom.  q.  161,  a.  6. 

48. 

444.  Opponitur  humilitati  superbia , per  excessum  ; et 
nimia  sui  abjectio , per  defectum,  quae  nempe  in  injuriam 
status  seu  conditionis  suae  redundet.  — De  superbia  porro, 
ejusque  filiabus,  vide  S.  Thomam,  qq.  162  ad  165. 

445.  Studiositas  est  virtus,  quae  affectum  et  studium  co- 
gnoscendi, juxta  rectae  rationis  normam,  temperat.  — Offi- 
cium hujus  virtutis  est : i)  moderari  appetitum  sciendi,  ut 
quis  non  velit  plura  aut  altiora  scire,  quam  ipsius  condi- 
tioni et  capacitati  conveniat ; nec  pluris  faciat  scientiam  quam 
oportet,  illam  virtuti,  aut  rebus  ad  salutem  necessariis  prae- 
ponendo ; sed  pro  merito  aestimet,  ac  diligat.  2)  Moderari 
ipsum  studium,  ut  ea  diligentia,  eo  fine,  etc.,  studeamus, 
quo  oportet.  3)  Non  solum  nimium  affectum  ad  studia  re- 
frenare, et  immodicum  studium  minuere;  sed  etiam  inter- 
dum, prout  ratio  dictat,  affectum  ad  studium  incitare,  et 
studium  ipsum  magis  curare  atque  augere  : imo,  quia  hoc 
postremum  plerisque  necessarium  est,  ideo  haec  virtus  stu- 
diositas vocatur,  quod  potius  ab  impellendo  quam  a refrenando 
dicitur. 

446.  Vitia  studiositati  opposita  sunt  : curiositas  per  exces- 
sum, et  negligentia  per  defectum.  — Negligentia  studiorum 
est  voluntaria  omissio  discendi,  quod  discere  et  scire  tene- 
mur. — Curiositas  generatim  est  superflua  diligentia  circa 
res  inutiles ; unde  dicimus  aliquem  curiosum  in  vestibus, 
in  supellectili,  in  sermone.  Proprie  vero,  est  inordinatus 
appetitus  cognoscendi  : seu  diligentia  superflua,  qua  quis 
ea  quaerit  cognoscere,  quae  ad  ipsum  non  pertinent;  idque 
ex  solius  cognitionis  affectu. 

447.  Modestia  morum  est  virtus  moderans  exteriores  cor- 
poris motus,  in  verbis  et  actionibus,  juxta  mensuram  rectae 
rationis,  vel  juxta  decori  regulas. 

448.  Materia  hujus  virtutis  sunt  motus  corporis  et  gestus 
exterior,  sensibus  obvius  : ut  incessus,  statio,  sessio,  motus 
capitis,  contractio  et  explanatio  vultus,  membrorum  jactatio, 
vox,  risus,  aspectus.  — Officium  autem  hujus  virtutis  est, 
ista  omnia  sic  moderari,  ut  congruant  personae,  tum  in  se 
consideratae,  tum  in  ordine  ad  circumstantias  loci,  temporis 
et  negotii  praesentis.  Unde  Cicero,  1.  I De  offic.,  Modestia 9 

ait,  est  scientia  earum  rerum,  quae  aguntur  aut  dicuntur , suo 
loco  collocandarum. 

449.  Vitium  oppositum  per  defectum,  est  cruditas  morum 
sive  rusticitas ; per  excessum  vero,  petulantia  et  insolentia, 
nec  non  affectatus  aulicismus  et  assentatiunculae. 

450.  Regulas  modestiae  tradit  S.  Ambrosius,  De  offic.  lib.  I, 
cap.  18  et  seqq.  (t). 

451.  Modestia  cultus  est  virtus,  quae  moderationem  rationis 
adhibet  in  apparatu  rerum  externarum  : puta,  vestium,  su- 
pellectilis, conviviorum,  etc.,  consideratis  statu  et  conditione 
personarum,  loci,  temporis,  et  consuetudine  approbata.  — 
Ad  hanc  virtutem  referri  potest,  licet  meri  consilii  sit,  Evan - 
gelica  paupertas. 

452.  Oppositum  vitium  per  defectum,  est  neglectus  appara- 
tus ; per  excessum  vero,  luxus , seu  rerum  apparatus  sum- 
ptuosior quam  pro  conditione  personae. 

453.  Eutrapelia,  quae  a S.  Thoma  (2)  refertur  ad  modestiam 
morum,  definiri  potest : Modestia  in  ludicris , seu  virtus,  ser- 
vans modum  et  decorum  in  verbis  et  factis  ludicris,  ad 
honestam  animi  recreationem.  — Forma,  quam  haec  virtus 
ludo  inserit,  est  congruentia  ad  personam  ludentem,  tum 
in  se,  tum  spectatam  relate  ad  circumstantias,  in  quibus 
versatur. 

454.  Porro  hic  tria  sunt  curanda  : i)  ut  absit  omnis  injuria 
et  illiberalitas;  2)  ne  nimis  simus  in  ludicra  profusi;  3)  ne 
ista  adhibeantur  in  rebus  sacris,  juxta  S.  Ambrosii  moni- 
tum, dicentis  : Licet  interdum  honesta  joca  ac  suavia  sint , 
tamen  ab  ecclesiastica  abhorrent  regula.  De  oflic.  1.  1,  c.  23, 
n.  102  (3). 

455.  Vitia  opposita  sunt : scurrilitas , per  excessum ; moro- 
sitas, per  defectum. — Hinc  Cicero,  1.  I Officiorum  : Ludo , in- 
quit, et  joco  uti  illo  quidem  licet : sed  sicut  somno  et  quiete , tum 
cum  gravibus  seriisque  rebus  satisfecerimus...  Ut  pueris  non  om 
nem  licentiam  ludendi  damus,  sed  eam,  quee  ab  honestatis  actioni- 
bus non  sit  aliena : sic , in  ipso  joco,  aliquod  probi  ingenii  lumen 

(1)  Cfr  et  S.  Thom.  q.  168. 

(2)  Q.  :68,  art.  2,  3,4. 

(3) Ct.  Trid.  Sess.  4,  Uecret.  de  canon.  Script.  sub  finem. 

eluceat...  Ipsum  genus  jocandi  non  profusum,  nec  immodestum  ; 
sed  ingenuum  et  facetum  esse  debet. 

456.  S.  Augustinus : Volo  tandem  tibi  parcas:  sapientem 
enim  interdum  remittere  aciem,  rebus  agendis  intentam , decet . 
De  musica  1.  2 in  fine.  — S.  Ambrosius  : Caveamus , ne,  dum 
relaxare  animum  volumus,  solvamus  omnem  harmoniam,  quasi 
concentum  quemdam  bonorum  operum.  De  offic.  1.  I,  c.  20, 
n.  85. 

DE  NOVISSIMIS  ( i)  • 


INTRODUCTIO. 


§ I.  Argumentum.  — § II.  Doctrina  catholica.  — § III.  Errores  contrarii.  — 
§ IV.  Instrumenta.  — § V.  Divisio  Tractatus. 


§ I.  Argumentum. 

1.  Nomine  novissimorum  intelligimus  ultimos  eventus, 
qui  sive  hominibus  singulis,  sive  universo  mundo  futuri 
sunt. 

2.  Novissima  hominis  vulgo  enumerantur  quatuor:  mors, 
judicium,  infernus,  paradisus.  Dicuntur  hominis  novissima, 
tum  quia  in  fine  ejus  vitae  terrestris  eveniunt,  tum  quia  sunt 
novissimae  vicissitudines,  quibus  homo  in  termino  suo  ac  per- 
petua stabilitate  constituitur.  De  his  Eccli.  VII,  40  : In  omni- 
bus operibus  tuis  memorare  novissima  tua,  et  in  aeternum  non 
peccabis . 

3.  Novissima  mundi  sunt:  futura  crematio  terrae  per  ignem, 
resurrectio  carnis,  adventus  Christi  judicis  ac  judicium  uni- 
versale, et  postea  immutabilis  aeternitas. 

4.  De  tota  hac  materia,  seu  Theologiae  parte,  quam  non 
inepte  quidam  eschatologiam  vocarunt,  sub  generali  novissi- 
morum nomine  disseremus.  Licet  autem  res  pertractandae  eae 
pleraeque  sint,  quae  magnae  veritates  salutis  vocantur,  ideoque 
ab  Ascetis  plurimum  explicari  consueverint;  tamen  etiam  ad 
dogmaticam  pertinent,  et  dogmatice  in  primis  considerari 
debent:  ut  deinde  melius  et  securius,  in  asceticis  tractatio- 
nibus et  sacris  concionibus,  evolvantur. 

(1)S.  Thom.  Supplem.  qq.  66-99.  — Greg.  De  Valentia,  tom.  4,  disp.XI, 
qq.  i-6. — Lessius,  De  divinis  perfectionibus,  lib.  13,  c.  17  seqq. 


574 


TRACT.  XIX.  DE  NOVISSIMIS. 


5.  Tractatus  iste  finalis  totius  Theologiae  conclusio  et  quasi 
terminus  est.  Theologia  enim  est  scientia  de  Deo,  ut  principio, 
medio  et  fine,  tum  mundi  totius,  tum  speciatim  humani  ge- 
neris. Quare  postquam  Deum,  creaturas  instituentem  ab  ori- 
gine, et  deinde  invia  deducentem  consideravit;  restat,  ut 
illum  consideret  stabilientem  mundanas  creaturas  in  suo  ter- 
mino, et  quasi  coronidem  operi  suo  imponentem. 

§ II.  Doctrina  caiholica. 

6.  Statutum  est  hominibus  semel  mori;  post  hoc  autem 
continuo  judiGium  particulare.  Qui  in  peccato  mortali  mo- 
riuntur, sine  mora  in  infernum  descendunt,  igne  aeterno 
cruciandi.  — Qui  e vita  migrant  sancti,  et  nulli  debito  ob- 
noxii, statim  admittuntur  in  coelum,  ut  lumine  gloriae  illu- 
strati, intuitiva  Dei  visione  fruantur;  inaequali  tamen 
ratione,  pro  diversitate  uniuscujusque  meritorum.  — Qui 
sancti,  sed  nondum  plene  expiati  e vita  decedunt,  in  purga- 
torii poenis  detinentur,  ubi  tamen  vivorum  suffragiis  juvan- 
tur. 

7.  Dogma  est  Communio  sanctorum,  qua,  non  tantum  Ec 
clesiae  in  terra  militantis  membra  inter  se,  sed  eadem  etiam 
cum  Ecclesia  patiente  et  triumphante,  mutuo  commercio 
junguntur.  Quare,  recto  et  laudabili  cultu,  Sanctos  cum  Deo 
regnantes,  nec  non  eorum  Imagines  ac  Reliquias,  veneramur; 
ipsique  vicissim  pro  nobis  apud  Deum  intercedunt. 

8.  In  fine  saeculorum,  omnes  homines  cum  propriis  suis 
corporibus  a morte  resurgent,  et  tunc  fiet  universale  judi- 
cium ; quo  concluso,  ibunt  damnati  in  supplicium  aeternum, 
justi  autem  in  vitam  aeternam. 

§111.  Errores  contrarii. 

9.  Beguardi  et  Beguini,  saeculo  XIV,  docebant,  Deum  ab 
intellectu  creato  naturaliter  videri  posse,  neque  animam  in- 
digere lumine  gloriae,  ipsam  elevante,  ad  Deum  intuitive 
videndum.  Beguardis  praeiverant  Eunomiani,  saeculo  IV,  con- 
tendentes, Deum  non  tantum  naturaliter  videri,  sed  et  com- 
prehendi posse. 

10.  Palamitae, -saeculo  XIV,  dicebant,  Deum  a Beatis,  non 
intuitive,  sed  tantum  abstractive  videri. 

11.  Jovinianus,  saeculo  IV,  juxta  Stoicorum  placita,  omnia 
peccata,  sicut  et  merita  ac  retributionem,  paria  esse  docuit: 
quem  damnavit  Siricius  in  Concilio  Bomano,  390.  — Idem 
docuit  Lutherus,  ex  diverso  principio  et  sensu  restrictiore  (i). 

12.  Plerique  Graeci,  post  Photianum  schisma,  dixerunt, 
animas  justorum  defunctorum  in  aliqua  requie  externa 
degere,  ad  visionem  beatificam,  nisi  post  resurrectionem 
carnis  in  fine  saeculi,  non  admittendas.  Hic  error  a Prote- 
stantibus  adoptatus  est;  imo  a quibusdam,  ut  e.  g.  Priesley 
et  Burneto,  ita  adauctus,  ut  docere  ausi  sint,  animas  post 
mortem  in  nihilum  redigi,  donec  cum  corporibus  reviviscant. 

13.  Cum  hac  haeresi  minime  permiscenda  est  quaestio,  sub 
Joanne  XXII  agitata  (1320)  inter  Dominicanos  et  Minoritas  : 
his  quidem  contendentibus,  animas  sanctorum  statim  in 
coelum  recipi,  sed  ibidem  non  frui,  nisi  Christi  sub  forma 
servi,  sive  hominis,  aspectu  beatifico;  Dominicanis  vero 
statuentibus,  beatificam  divinae  essentiae  visionem  animabus 
plene  purgatis  illico  concedi.  Quae  posterior  sententia  a Be- 
nedicto XII  (1333)  declarata  est  catholica  veritas. 

14.  Alius  error,  circa  futuram  justorum  beatitudinem,  viguit 
II  et  III  saeculo,  Millenariorum  seu  Chiliastarum ; qui  doce- 
bant, Christum,  sub  mundi  finem,  in  terris  regnaturum  mille 
annis,  et  cum  eo  justos  felicitate  temporali  fruituros;  donec, 
adveniente  judicii  die,  perfectae  beatitudinis  in  coelis  inci- 
piant esse  participes.  — Hanc  opinionem,  quam  tamen  non 
ut  fidei  dogma  habebant,  secuti  sunt  plures  ex  Patribus,  ut 
Papias,  Justinus,  Irenaeus,  Lactantius,  etc. ; aliis,  ut  Origene, 
Dionysio  Alexand.,  Hieronymo,  etc.,  repugnantibus.—  Porro 
duplex  fuit  Millenariorum  classis  : quidam,  ut  Cerinthus 
ejusque  asseclae,  in  sensuum  voluptatibus  vel  inhonestis; 
alii,  ut  modo  citati  PP.,  in  gaudio  quodam  puro,  et  spiri- 
tuali potius  quam  corporeo,  felicitatem  millenariam  collo- 
cabant. 

15.  Infernum  existere  negant  Materialistae ; — esse  lo- 
cum specialem,  Amalaricus  Parisiensis,  damnatus  in  Cone. 

(1)  Supra,  De  gratia , n.  336. 

Later.  IV ; cujus  errorem  postea  renovarunt  Brentius,  Luthe- 
ranus  et  Ubiquistae;  — fore  perpetuum,  veteres  Origenistae, 
Anabaptistae  recentiores  inficiati  sunt,  finalem  aliquam  CC7T0KCt- 
7u<rTxo-iv  seu  restitutionem  in  integrum,  adstruentes.  His  ac- 
cedunt plures  Protestantes  hodierni,  nullam  poenam,  praeter 
expiatricem,  'agnoscentes;  licet  eorum  patres  ab  Ecclesia 
discesserint,  eo  quod  nullam  vellent  alterius  vitae  poenam, 
nisi  infernum,  admittere. 

16.  Resurrectionem,  praeter  Ethnicos  etSadducaeos,  Simon 
Magus,  Cerdon,  Marcion,  Manes  et  Rationalistae  negarunt.  — 
Eamdem  vero,  proxime  elapso  saeculo,  Bonetus  perperam 
conatus  est  explicare  per  palingenesiam,  seu  renascentiam  ex 
germine  quodam  praeformato,  animae  inhaerente. 

17.  Judicium  particulare  negavit  Calvinus,  universale  ad- 
misit ; — contra,  plerique  Protestantes,  cum  Rationalistis, 
universale  negant,  particulare  admittunt. 

18.  Cultum  Sanctorum,  sanctarum  Imaginum  et  Reliquia- 
rum rejiciunt  Protestantes  omnes. 

19.  Primus,  saeculo  IV,  Vigilantius  cultum  Sanctorum  et 
Reliquiarum  impugnavit;  — quem  in  eodem  errore  Mani- 
chaei et  Eunomiani  secuti  sunt. 

20.  Iconomachi  orti  sunt  saeculo  VIII,  anno  scilicet  726, 
fautore  Leone  Isaurico.  — Praeter  hunc,  eadem  haeresis  pa- 
tronos nacta  est  Imperatores  Constantinum  Copronymum, 
Leonem  Armenum,  Nicephorum  (800),  et  Theophilum; 
sub  Irene  autem  Augusta  et  Constantino,  Imperatoribus,  ac 
Adriano  I Pontifice,  in  Concilio  Nicaeno  II,  anathemate 
repressa  (787),  tandem,  Michaele  et  Theodora  imperanti- 
bus (840),  exstincta  est. 

21.  Iconoclastae  recentiores  numerantur:  Petrobrusiani, 
Albigenses,  Waldenses,  Wicleffitae,  Hussitae,  Zwingliani, 
Calviniani;  imo  et  Lutherani,  qui  tamen  picturas  historicas 
et  imaginem  Crucifixi  tolerant. 

§ IV.  Instrumenta. 

* * 

22.  — ERRORES  BEGUARDORUM  DAMNATI  IN  CONC.  VIENNENSI  (1312). 

Quod  homo  potest  ita  finalem  beatitudinem  secundum  omnem  gradum  per- 
fectionis in  praesenti  assequi,  sicut  eam  in  vita  obtinebit  beata. 

Quod  quaelibet  intellectualis  natura  in  se  ipsa  naturaliter  est  beata,  quod- 
que anima  non  indiget  lumine  gloriae,  ipsam  elevante,  ad  Deum  videndum 
et  eo  beate  fruendum. 

23.  — BENEDICTI  XII  CONSTITUTIO  BENEDICTUS  DEUS  (1336.) 

Hac  in  perpetuum  valitura  Constitutione,  auctoritate  Apostolica  defini- 
mus, quod , secundum  communem  Dei  ordinationem,  animae,  Sanctorum  om- 
nium, qui  de  hoc  mundo  ante  D N.  J.  C.  passionem  decesserunt , nec  non 
sanctorum  Apostolorum,  Martyrum,  Confessorum , Virginum  et  aliorum  fide- 
lium, defunctorum,  post  sacrum  ab  eis  Christi  Baptisma  susceptum,  in  qui- 
bus nihil  purgabile  fuit,  quando  decesserunt,  nec  erit,  quando  decedent 
etiam  in  futurum,  vel  si  tunc  fuerit , aut  erit  aliquid  purgabile  in  eisdem, 
cum  post  mortem  suam  fuerint  purgat  ce ; ac  quod  animae  puerorum  eodem 
Christi  Baptismate  renatorum  et  baptizandorum,  cum  fuerint  baptizati,  ante 
usum  liberi  arbitrii  decedentium,  mox,  post  mortem  suam,  et  purgationem 
praefatam  in  illis  qui  purgatione  hujusmodi  indigebant,  etiam  ante  resum  ■ 
ptionem  suorum  corporum  et  judicium  generale,  post  Ascensionem  Salvato- 
ris nostri  J.  C.  in  coelum,  fuerunt,  sunt  et  erunt  in  coelo,  coelorum  regno  et 
paradiso  coelesti , cum  Christo,  sanctorum  angelorum  consortio  aggregatae;  ac 
post  D N.  J.  C passionem  et  mortem,  viderunt  et  vident  divinam  essentiam 
visione  intuitiva  et  etiam  faciali,  nulla  mediante  creatura  in  ratione  objecti 
visi  se  habente,  sed  divina  essentia  immediate  se,  nude,  clare  et  aperte  eis 
ostendenti;  quodque  sic  videntes,  eadem  divina  essentia  per fruuntur,  nec - 
non  quod  ex  tali  visione  et  fruitione , eorum  animae  qui  jam  decesserunt, 
sunt  vere  beatae,  et  habent  vitam  et  requiem  aeternam ; et  etiam  illorum, 
qui  postea  decedent,  cum  eamdem  divinam  videbunt  essentiam , ipsaque  per- 
fruentur  ante  judicium  generale;  ac  quod  visio  hujusmodi  divinae  essentiae 
ejusque  fruitio  actus  fidei  et  spei  in  eis  evacuant,  prout  fides  et  spes  proprie 
theologicae  sunt  virtutes ; quodque,  postquam  inchoata  fuerit  vel  erit  talis 
intuitiva  ac  facialis  visio  et  fruitio  in  eisdem,  eadem  visio  et  fruitio,  sine 
aliqua  intercisione  seu  evacuatione  prcedictce  visionis  et  fruitionis,  conti- 
nuata extitit,  et  continuabitur  usque  ad  finale  judicium,  et  ex  tunc  usque  in 
sempiternum . 

Definimus  insuper,  quod,  secundum  Dei  ordinationem  communem,  animae 
decedentium  in  actuali  peccato  mortali,  mox  post  mortem  suam  ad  inferna 
descendunt,  ubi  poenis  infernalibus  cruciantur;  et  quod  nihilominus  in  die 
TllEOLOO.  DOG.Vl,  11.  49 


578 


TRACT.  X!X.  DE  NOVISSIMIS. 


judicii , omnes  homines  cum  suis  corporibus  compar  ebunt.  reddituri  de  fa- 
ctis propriis  rationem , ut  referat  unusquisque  propria  corporis  prout  ges- 
sit, sive  bonum  sive  malum . 

24.  — DECRETUM  UNIONIS  GR.ECORUM,  CONCIL.  FLOR. 

Defuimus  insuper ,...  si  vere poenit entes  in  Dei  charilale  decesserint , an- 
tequam dignis  poenitentice  fructibus  de  commissis  satisfecerint  et  omissis , 
eorum  animas  poenis  purgatoriis  post  mortem  purgari : et,  ut  a poenis  hu- 
jusmodi releventur,  prodesse  eis  fidelium  vivorum  suffragia,  Missarum  scili- 
cet sacrificia,  orationes  et  eleemosynas  et  alia  pietatis  officia,  quce  a fidelibus 
pro  aliis  fidelibus  fieri  consueverunt,  secundum. Ecclesice  instituta.  Illorum- 
que  animas,  qui,  post  Baptisma  susceptum,  nullam  omnino  peccati  maculam 
incurrerunt;  illas  etiam , quce,  post  contractam  peccati  maculam,  vel  in 
suis  corporibus,  vel  eisdem  exulce  corporibus,  prout,  superius  dictum  est, 
sunt  purgatae,  in  coelum  mox  recipi , et  intueri  clare  ipsum  Deum  trinum  et 
unum,  sicuti  est,  pro  meritorum  tamen  diversitate  alium  alio  perfectius : 
illorum  autem  animas , qui  in  actuali  .peccato  mortali,  vel  solo  originali  de- 
cedunt, mox  in  infernum  descendere , poenis  tamen  disparibus  puniendas. 

CONCILII  TR1DENT1NI  DECRETA,  SESS.  XXV. 

25.  Decretum  de  Purgatorio. — Cum  catholica  Ecclesia,  Spiritu 
sancto  edocta,  ex  sacris  Litteris,  et  antiqua  Patrum  traditione,  in  sacris 
Conciliis,  et  novissime  in  hac  oecumenica  Synodo  docuerit,  Purgatorium 
esse;  animasque  ibi  detentas , fidelium  suffragiis, potissimum  vero  accepta • 
bili  altaris  Sacrificio, juvari;  preeeipit  sancta  Synodus  Episcopis,  ut  sanam 
de  Purgatorio  doctrinam,  a sanctis  Patribus , et  sacris  Conciliis  traditam , a 
Christi  fidelibus  credi,  teneri , doceri,  et  ubique  praedicari  diligenter  stu- 
deant. Apud  rudem  vero  plebem  difficiliores  ac  subtiliores  quaestiones,  quce - 
que  ad  aedificationem  non  faciunt,  et  ex  quibus  plerumque  nulla  fit  pietatis 
accessio,  a popularibus  concionibus  secludantur.  Incerta  item,  vel  quce  spe- 
cie falsi  laborant , evulgari,  ac  tractari  non  permittant.  Ea  vero  quce  ad  cu- 
riositatem quamdam, aut  superstitionem  spectant , vel  turpe  lucrum  sapiunt, 
tanquam  scandala,  et  fidelium  offendicula  pi'ohibeant, 

25.  De  invocatione,  veneratione,  et  Reliquiis  Sanctorum, 
et  sacris  Imaginibus.  — Mandat  sancta  Synodus  omnibus  Episcopis , 
et  cceteris  docendi  munus  curamque  sustinentibus,  ut,  juxta  catholicae  et 
apostolicce  Ecclesiae  usum,  a primaevis  Christianae  religionis  temporibus  re- 
ceptum, sanctorumque  Patrum  consensionem,  et  sacrorum  Conciliorum  de- 
creta, imprimis  de  Sanctorum  intercessione , invocatione,  Reliquiarum 
honore,  et  legitimo  Imaginum  usu,  fideles  diligenter  instruant  : docentes. 

eos,  Sanctos , una  cum  Christo  regnantes,  orationes  suas  pro  hominibus  Deo 
efferre;  bonum , atque  utile  esse supoliciter  eos  invocare , et  ob  beneficia  im- 
petranda a Deo  per  Filium  ejus  Jesum  Christum  Dominum  nostrum , qui  so- 
lus noster  Redemptor  et  Salvator  est , ad  eorum  orationes , opem , auxilium- 
que confugere  : illos  vero , negant  Sanctos , celerna  felicitate  in  calo 
fruentes , invocandos  esse  : aut  qui  asserunt , w/  ZZ/os  pro  hominibus  non 
orare;  vel  eorum , «Z  pro  nobis  etiam  singulis  orent , invocationem  esse  ido- 
lolatriam; vel  pugnare  cum  verbo  Dei , adversarique  honori  unius  Mediatoris 
Dei  et  hominum  Jesu  Christi ; vel  stultum  esse , iw  ca?Zo  regnantibus  voce , 
fW  supplicare ; impie  sentire.  Sanctorum  quoque  Martyrum,  et  aliorum 

cum  Christo  viventium  sancta  corpora , qua  viva  membra  fuerunt  Christi , eZ 
templum  Spiritus  sancti , ab  ipso  ad  at  emam  vitam  suscitanda , eZ  glorifi- 
canda, a fidelibus  veneranda  esse,  per  qua  mulla  beneficia  a Deo  hominibus 
prostantur  ; ita  ut  affirmantes , Sanctorum  Reliquiis  venerationem,  atque 
honorem  non  deberi ; vel  eas , aliaque  sacra  monumenta  a fidelibus  inutili- 
ter honorari ; atque  eorum  opis  impetranda  causa  Sanctorum  memorias 
frustra  frequentari;  omnino  damnandos  esse,  prout  jam  pridem  eos' damna- 
vit, el  nunc  etiam  damnat  Ecclesia.  Imagines  porro  Christi,  Deipara  Vir- 
ginis, et  aliorum  Sanctorum,  in  templis  prasertim  habendas,  ek  retinendas , 
eisque  debitum  honorem  et  venerationem  impertiendam  : non  quod  credatur 
inesse  aliqua  iniis  divinitas,  vel  virtus,  propter  quam  sint  colenda ; vel 
quod  ab  eis  sit  aliquid  petendum,  vel  quod  fiducia  in  Imaginibus  sit  figenda, 
veluti  olim  fiebat  a Gentibus,  qnce  in  idolis  spem  suam  collocabant ; sed 
quoniam  honor , qui  eis  exhibetur , refertur  ad  prototypa,  qua  illa  repra- 
sentant ; ita  ut  per  Imagines , quas  osculamur,  et  coram  quibus  caput  ape- 
rimus, et  procumbimus,  Christum  adoremus,  el  Sanctos , quorum  illa  si- 
militudinem gerunt,  veneremur.  Id  quod  Conciliorum , prasertim  vero 
secunda  Nicena  Synodi  decretis , contra  imaginum  oppugnatores  est  san- 
citum. 

§ V.  Divisio  Tractatus. 

27.  Quoniam  tum  hominis  tum  mundi  novissima  pertra- 
ctanda  sunt;  haec  autem  duo  temporis  spatio  separantur,  quo 
durante  defunctos  inter  et  viventes*  supernaturale  commer- 
cium intercedit,  de  quo  etiam  habendus  est  sermo;  idcirco 
totum  Tractatum  in  tria  capita  distribuemus. 

Caput  I,  de  hominis  ^ex  hac  vita  migratione . 

Caput  II,  de  vivorum  cum  defunctis  communione. 

Caput  III,  de  consummatione  saculi. 


CAPUT  PRIMUM. 


DE  HOMINIS  EX  HAC  VITA  MIGRATIONE. 


28.  Tria ‘sunt,  quae  homini  post  elapsum  vitae  suae  tempus 
eveniunt:  mors,  judicium  particulare,  et  novae  assignatio 
mansionis.  Hinc  tres  articuli : 

Articulus  1,  de  morte. 

Articulus  II,  de  judicio  particulari. 

Articulus  III,  de  receptaculis  animarum. 


ARTICULUS  I. 

DE  MORTE. 

QUESTIONES. 

i°  Quid  est  mors  ? — 2°  Quid  Fides  docet  de  morte  ? — 3°  An  mors  est 
homini  naturalis?  — 4°  An  omnes  prorsus  homines  morientur  ? 

29.  qiler.  1°  Quid  est  mors ? — Mors  generati m est  cessatio 
vel  privatio  vitae.  — Alia  est  mors  spiritualis , alia  corporalis. 
— Mors  spiritualis,  seu  supernaturalis,  duplex  est  : mors 
animae  et  mors  peccati.  Prior,  quae  infligitur  animae  per  pec- 
catum mortale,  est  vel  prima  vel  secunda.  Apoc.  XX,  14. 
Mors  prima  est  privatio  gratiae  habitualis ; secunda  vero,  pri- 
vatio aeternae  beatitudinis.  — Posterior,  i.  e.  mors  peccati,  illa 
est,  quae  ipsi  peccato  et  concupiscentiae,  per  virtutem  gratiae, 
infligitur:  haec  est  mors  salutaris  et  mystica,  quae  Baptismo, 
morte  et  sepultura  Christi  figuratur:  ConsepuUi...  per  Bapti- 
smum in  mortem.  Rom.  VI,  4,  praeced.  et  seqq. 

30.  Mors  corporalis  et  physica , de  qua  nobis  sermo  est,  et 
quam  speciatim  consideramus  in  homine , est  corporalis  vitae 
cessatio  vel  privatio,  quae  contingit,  dissoluta  inter  ani- 
mam materiamque  corpoream  unione  vitali.  Hinc  Paulus, 

Phil.  I,  23  : Desiderium  habens  dissolvi  et  esse  cum  Christo.  — 
Est  animae  ex  habitaculo  corporis  in  domum  aeternitatis  mi- 
gratio ; quare  iterum  Paulus  : Scimus  enim , quoniam  si  terre- 
stris domus  nostra  hujus  habitationis  dissolvatur , quod  aedifica- 
tionem ex  Deo  habemus , domum  non  manufactam , aeternam  in 
coelis.  II  Cor.  V,  1 seqq.  Et  Petrus:  Certus  quod  velox  est 
depositio  tabernaculi  mei.  II  Petr,  I,  14. 

31.  Q.  2°  Quid  Fides  docet  de  morte?  — R.  i)  Eam  esse  ho- 
minibus statutam  et  semel  obeundam.  Hebr.  IX, 27. — 2)  Ven- 
turam, de  lege  ordinaria,  tempore  incerto:  Vigilate...  quia 
nescitis  diem  neque  horam.  Matth.  XXV,  13.  Nescitis,  inquit 
Augustinus,  diem , neque  horam , non  modo  ultimi  illius  tempo- 
ris, quo  venturus  est  sponsus  ;sed  et  suae  quisque  dormitionis  diem 
et  horam  nescit.  Serm.  22  de  verbis  Domini.  — 3)  Eam  finem 
imponere  statui  via ?,  et  initium  dare  statui  termini.  Quare 
defunctis  non  superest  meriti  vel  demeriti  locus,  ne  ipsis 
quidem  animabus  purgatorii  ; quae  sunt  in  termino  gratiae, 
licet  nondum  in  termino  gloriae.  Ista  constant  ex  communi 
totius  Ecclesiae  sensu,  ex  Scripturae  et  PP.  testimoniis,  Eccl. 
XI,  3:  Si  ceciderit  lignum  ad  austrum,  aut  ad  aquilonem , in 
quocumque  loco  ceciderit , ibi  erit.  — Eccli.  XVIII,  22:  Ne  ve- 
rearis usque  ad  mortem  justificari.  — Joan.  IX,  4:  Venit  nox , 
quando  nemo  potest  operari . Cf.  Eccl.  IX,  40.  — 4)  Mortem 
esse  peccati  poenam.  Rom.  V,  12.  — 5)  Eam  esse  a Christo 
devictam.  I Cor.  XV,  54;  Hebr.  II,  14.  Quare  Patres  passim 
mortem  considerant,  ex  una  parte,  ut  poenam  peccati ; ex 
altera  vero,  et  sub  alio  aspectu,  ut  causam  triumphi  : cum 
per  eam  corpus  peccati  destruatur,  et  post  eam  vera  vita 
incipiat.  Ideo  Ecclesia  mortem  Sanctorum,  tanquam  eorum 
diem  natalem,  celebrare  consuevit. 

32.  Q.  3°  An  mors  est  homini  naturalis?  — R.  Mors  secun- 
dum se,  est  homini  naturalis,  i.  e.  ex  ipsa  physica  hominis 
conditione  proveniens;  ita  ut,  etiamsi  absque  peccato,  in 
puris  naturalibus  esset  constitutus,  morti  subjiceretur. 
Quemadmodum  enim  planta  qualibet,  e solo  oriunda,  evol- 
vitur, donec  arescat  et  decidat ; sic  humanum  corpus,  e limo 
terrae  formatum,  per  motus  vitales  et  cursum  organicum, 
landem  quasi  marcessitet  senescit ; ita  ut  ineptum  fiat  anima* 

instrumentum,  quod  jam  animari  non  possit.  Cessant  ergo 
functiones  vitales,  et  homo  naturaliter  moritur. 

33.  Verumtamen,  per  accidens , mors  est  poena  peccati.  Nam 
homo  primitus,  Dei  gratuito  beneficio,  cum  justitia  originali 
etiam  immortalitate  donatus  erat:  sive  haec  effectus  esset 
gratiae  sanctificantis,  quae  in  ipsum  corpus  redundans  mor- 
tem arceret ; sive  naturalis  quaedam  sequela  arboris  vitae, 
cujus  fructibus  vita  hominis  jugiter  repararetur,  ut  S.  Au- 
gustinus sentit.  Aliud  est,  ait  ille  Doctor,won  posse  mori,  sicut 
quasdam  creaturas  creavit  Deus:  aliud  est  posse  non  mori,  se- 
cundum quem  modumprimus  creatus  est  homo  immortalis  ;quod 

ei  praestabatur  de  ligno  vitae , non  de  constitutione  naturae 

Mortalis  ergo  erat  conditione  corporis  animalis, immortalis  autem 
beneficio  Conditoris.  Homo  vero  in  statu  innocentiae  immortalis, 
non  perpetuo  mansisset  in  terra,  sed  tandem  sine  morte  transla- 
tus fuisset  in  coelum  (i). 

34.  Hac  autem  immortalitate,  propter  Adae  peccatum, 
homo  spoliatus  est;  ita  ut  mors  in  omnibus  hominibus  sit 
peccati  effectus,  imo  proprie  dicta  poena  in  non  renatis, 
prout  in  Tractatu  de  Deo  creatore  ostensum  est  (2). 

35.  Q.  4°  An  omnes  prorsus  homines  morientur?  — R.  Deus 
homini  post  peccatum  poenam  infligens,  dixit,  Gen.  III.  19: 
Pulvis  es,  et  in  pulverem  reverteris . — Paulus,  Rom.  V,  12,  ait : 
In  omnes  homines  mors  pertransiit.  Et  Hebr.  IX,  27  : Statutum 
est  hominibus  semel  mori.  — Quae  verba  generati  m ad  omnes 
homines  post  peccatum  pertinere,  lati  ni  PP.  consentiunt. 
Sanctus  vero  Ghrysostomus,  cum  Graecis  non  paucis,  putat 
aliquos  homines  non  morituros,  innixus  nempe  verbis  Pauli 
I Cor.  XV,  51,  quae  graeci  codices  ita  ferunt:  Non  omnes  qui- 
dem dormiemus : omnes  tamen  immutabimur. 

36.  Licet  Graecorum  opinio  fidei  non  adversetur,  Ecclesia 
tamen  magis  alteram  sententiam  acceptat,  et  merito.  Nam 
lectio  Vulgatae  : Omnes  quidem  resurgemus , sed  non  omnes 
immutabimur , non  solum  a latinis  PP.  unanimiter,  sed  etiam 
a graecis  nonnullis  accipitur,  ut  a Didymo,  qui  probat  legen- 
ti) De  Gen.  1.  6,c.  20.  Cf.  Suarez,  tom.  3,  c.  !4  et  13.  - (2)Tom.  1,  nn. 

226,  246,  266,  270  seqq. 

dum  esse:  Omnes  quidem  dormiemus , sed  non  omnes  immuta - 
bimur. 

37.  Nec  magis  obstat:  I Thess.  IV,  16:  Mortui  qui  in  Chri- 
sto sunt , resurgent  primi.  Deinde  nos , qui  vivimus , qui  relin- 
quimur, simul  rapiemur  cum  illis  in  nubibus  obviam  Christo  in 
aera;  et  sic  semper  cum  Domino  erimus . Quibus  verbis  innui 
videtur,  justos  tunc  viventes  non  morituros,  sed  vivos  obviam 
Christo  esse  sublevandos. — Verum,  ut  S.  Thomas  post  S.  Au- 
gustinum docet,  illi  justi  in  ipso  raptu,  vel  paulo  ante,  igne 
conflagrationis  morientur,  et  postea  statim  resurgent:  adeo 
ut  mors  eorum,  seu  dormitio,  propter  brevitatem  non  repu- 
tetur (i). 

ARTICULUS  II. 

DE  JUDICIO  PARTICULARI. 

38.  Judicium  hoc  loco  intelligitur  examen  et  sententia  Dei, 
unicuique  secundum  opera  sua,  praemium  vel  poenam  decer- 
nentis. — Judicium  distinguitur  triplex  : alterum  particulare , 
quod  unicuique  statim  post  mortem  fiet;  alterum  universale , 
quod  in  fine  saeculorum,  universo  orbe  spectante,  perficietur. 
Hic  tantum  de  judicio  particulari  agendum. 

Propositio,  de  veritate  judicii  particularis. 

Quaestio,  de  judicii  particularis  modo . 

PROPOSITIO. 

Quilibet  homo , statim  post  mortem , particulare  judicium  subit. 

39.  Certa  et  catholica  veritas,  ex  Scriptura  et  Traditione 
manifesta. 

40.  prob.  1°  Hebr.  IX,  27  : Statutum  est  hominibus  semel 
mori,  post  hoc  autem  judicium.  — Eccli  XI,  28  : Facile  est  co- 
ram Deo , in  die  obitus  retribuere  unicuique  secundum  vias  suas. 
Ex  quo  consequitur,  hominem  statim  post  mortem  judicari, 
ut  unicuique  secundum  vias  suas  retribuatur. 

41.  1°  Traditione  constanti.  S.  Chrysostomus  : Sicut  illi 
qui  e carceribus  educuntur , una  cum  ipsis  catenis  ad  judicium 
protrahuntur ; sic  omnes  animae,  cum  hinc  emigraverint , variis 

(1)  S.  Thom.  In  ICor.  XV,  lect.  8.  — August.  De  civit.  1.  20,  c.  20.  — A 
lege  mortis  non  luturi  sunt  immunes  Henoch  et  Elias;  de  quibus  infra  c.3, 
art.  1,  n 188. 

peccatorum  poenis  implicitae , ad  terribile  illud  ducentur  tribu • 
nal.  Homil.  4 in  Matth.  Similiter  S.  Aug.  De  anima  et  ejus 
orig.  lib.  2,  c.  4. 

42.  3°  Rationibus  theologicis  et  convenientiae,  i)  Animae 
statim  post  mortem  praemium  vel  poenam  recipiunt,  ut  infra 
probabitur.  Ergo  statim  post  mortem  judicantur  a Deo. 
2)  Quilibet  homo  est , et  singularis  quaedam  persona,  et  est  pars 
totius  generis  humani : unde  et  duplex  ei  judicium  debetur: 
unum  singulare , quod  de  eo  fiet  post  mortem,  quando  recipiet 
juxta  ea  quae  in  corpore  gessit,  quamvis  non  totaliter ; quia  non 
quoad  corpus,  sed  quoad  animam  tantum.  Aliud  judicium  de- 
bet esse  de  eo,  secundum  quod  est  pars  totius  humani  generis,  in 
judicio  universali,  quando  in  conspectu  omnium  retribuetur 
ei  totaliter,  secundum  corpus  et  animam.  S.  Thom.  supplem. 
q.  88,  art.  I,  ad  I. 

QUAESTIO. 

43.  Quomodo  judicium  particulare  fiet?  — R.  Modus  et  cir- 
cumstantiae hujus  judicii,  an  scilicet  momento  mortis  et  uno 
puncto  temporis  fiat,  aut  in  quonam  loco,  incerta  sunt;  cum 
de  his  Scriptura  et  Traditio  nihil  pronuntient.  Utrum  fiat  a 
Christo  Homine,  plerisque  etiam  incertum  est;  cum  ante 
Incarnationem  Deus  etiam  judicium  particulare  exercuerit. 
Probabile  tamen  est,  ac  pium  credere,  judicium  illud  parti- 
culare a Christo  ut  homine  exerceri.  Hoc  sensu  dicunt  qui- 
dam e SS.  Patribus,  animas,  post  exitum  e vita,  sisti  ad  tri- 
bunal judicis;  atque  ita  potest  intelligi  illud  I Tim.  VI,  14: 
Serves  mandatum  sine  macula,  irreprehensibile,  usque  ad  ad- 
ventum Domini  nostri  Jesu  Christi;  et  illud  Joan.  V,  22:  Pa- 
ter omne  judicium  dedit  Filio. — Non  tamen  ideo  censen- 
dus est  Christus,  secundum  substantialem  praesentiam  suam, 
ad  singulos  morientes  venire,  ut  ipse  judicium  ferat,  vel  ut 
judicatos,  qui  digni  inventi  fuerint,  in  coelum  adducat:  sed 
judicium  fiet,  probabilius,  per  quamdam  mentis  illuminatio- 
nem, qua  anima  clare  percipiet,  se  juxta  opera  sua  judicari. 
Etenim  nomine  libri  illius  scripti,  qui  in  judicio  proferen- 
dus dicitur  (i),  quaedam  vis  est  intelligenda  divina,  inquit 

(1)  Dan.  VII,  10;  Apoc.  XX,  12; 

S.  Augustinus,  qua  fit , ut  cuique  opera  sua , vel  bona  vel  mala , 
cuncta  in  memoriam  revocentur,  et  mentis  intuitu  mira  celeri- 
tate cernantur , ut  accuset  et  excuset  conscientia , atque  ita  simul 
omnes  et  singuli  judicentur . Quee  nimirum  vis  divina  libri  no- 
men accepit;  in  ea  quippe  quodammodo  legitur , quidquid , ea 
faciente,  recolitur.  De  civit.  I.  20,  c.  4. 

ARTICULUS  III. 

DE  RECEPTACULIS  ANIMARUM. 

Quaestiones  praeviae. 

Propositio  I,  de  Inferno. 

Propositio  II, de  Coelo. 

Propositio  III,  de  Purgatorio. 

Quaestiones,  de  statu  animarum  in  suis  receptaculis. 

QUAESTIO  PRAEVIA . 

44.  Quot  sunt  animarum  receptacula , et  queenam  de  iis  Fidei 
puncta  proponuntur?  — R.  Animarum  receptacula,  seu  loca, 
ad  quae  morientium  animae  deducuntur,  distinguuntur  qua- 
tuor:  Limbus,  Coelum,  Infernus  er  Purgatorium.  — Coelum, 
olim  peccato  clausum,  Salvatore  ascendente,  primum  patuit; 
purgatorium  post  ultimum  judicium  evacuabitur. 

45.  Hic  imprimis  secernere  expedit  ea,  quae  fide  certo  con- 
stant, ab  iis,  quae  non  eadem  certitudine  innotescunt  (i). 

46.  Circa  infernum,  tria  sunt  de  fide:  1°  infernum  existere, 
seu  supplicia  impiis  esse  parata;  2°  impiorum  animas  eo 
statim  post  mortem  descendere;  3°  inferni  supplicia  fore 
aeterna.  — Caetera,  quae  pertinent  ad  locum  ei  poenarum  na- 
turam, fide  non  sunt  definita.  Nihilominus  omnino  adhaerere 
debemus  sententiae,  in  Ecclesia  communiter  receptae,  circa 
poenarum,  quae  positivae  dicuntur,  naturam  et  qualitatem : 
quae  nempe  sententia  est  de  igne  materiali  et  corporeo.  Haec 
enim  doctrina  est  ita  certa,  ut  absque  temeritate,  imo 
coram  populo,  absque  gravi  scandalo,  in  dubium  vocari 
non  possit. 

47.  Circa  coelum,  duo  sunt  de  fide:  1°  animas  justorum  plene 
purgatas  in  coelum  mox  recipi,  et  2°  intueri  clare  ipsum  Deum 

(1)  Cf.  instrumenta  Fidei  supra,  n.  22  seqq. 

trinum  et  unum  sicuti  est;  scilicet  statimfrui  intuitiva  visione 
Dei. 

48.  Circa  purgatorium , item  sunt  de  fide  duo : 1°  purgato- 
rium esse,  2°  animasque  ibi  detentas  fidelium  suffragiis,  po- 
tissimum vero  Missae  sacrificio,  juvari.  — Alia  sunt,  quae 
probabilitate  majore  vel  minore  cognoscuntur,  ut  infra  vi- 
debimus. 

propositio  i. 

Impii  statim  post  mortem  in  infernum  descendunt , ibique 
gravissimis  excruciantur  suppliciis. 

49.  De  fide , ex  Floremini  Concilii  decreto  pro  Unione  Grae- 
corum;  item  ex  Constitut.  Benedicti  XII,  Benedictus  Deus. 

50.  prob.  i pars:  Impii  statim  in  infernum  descendunt.  — 
1°  Scriptura.  Mortuus  est  autem  et  dives , et  sepultus  est  in  in- 
ferno. Luc.  XVI,  22. — Facile  est  coram  Deo , in  die  obitus  retri- 
buere unicuique  secundum  vias  suas.  Eccli.  XI,  28. 

51.  2°  S.  Hilarius  in  Ps.  II  scribit:  Excipit  impios  statim 
ultor  infernus.  — S.  August. : In  requie  sunt  animae  piorum 
a corpore  separatae ; impiorum  autem,  poenas  luunt.  De  civit. 
1.  13,  c.  8. 

52.  n pars.  Gravissimis  cruciantur  suppliciis.  Scriptura  nam- 
queet  SS.  Patres  ita  nobis  damnatorum  supplicia  depingunt, 
ut  omnes  hujus  vitae  aerumnas  atque  cruciatus,  gravitate  et 
vehementia,  longe  superare  intelligantur.  Timete  eum,  qui  po- 
test et  animam  et  corpus  perdere  in  gehennam.  Matth.  X,  28. 
— Horrendum  est  incidere  in  manus  Dei  viventis.  Hebr.  X,  31. 
— S.  Augustinus  : Potentiam  illius  ignis  nulla  vox  exponere , 
nullus  poterit  sermo  explanare.  Sermo  80  de  temp. 

PROPOSITIO  II. 

Animae  vita  functae,  quibus  nihil  luendum  superest,  in  coelum 

admittuntur , ad  f ruendum  sine  mora  intuitiva  visione  divinae 

essentiae. 

53.  De  fide  quoad  utramque  partem,  ut  patet  ex  Decreto 
Unionis  Graecorum  et  Constitut.  Benedicius  Deus. 

54.  prob.  i pars  : fruuntur  visione  intuitiva  Dei.  — 1°  Vi- 
demus nunc  per  speculum  in  aenigmate , tunc  autem  facie  ad 

faciem ; nunc  cognosco  ex  parte , tunc  autem  cognoscam  sicut  et 
cognitus  sum.  I Cor.  XIII,  12.  — Carissimi , nunc  filii  Dei  su- 
mus; et  nondum  apparuit  quid  erimus.  Scimus  quoniam , quum 
apparuerit , similes  ei  erimus : quoniam  videbimus  eum  sicuti 

est.  I Joan.  III,  2. 

55.  2°  S.  Cyprianus : Quae  erit  gloria,  et  quanta  laetitia,  ad- 
mitti ut  Deum  videas  ! Epist.  56.  — S.  Chrysostomus  : Quid 
dicetur,  quando  ipsa  rerum  veritas  aderit ? quando  apertis  re- 
giis aedibus  ipsum  regem  conspicere  licebit,  non  ultra  in  aeni- 
gmate neque  per  speculum,  sed  facie  ad  faciem;  nec  ultra  per 
fidem,  sed  per  speciem . Para?n.  1,  ad  Theodor.  lapsum,  n.  Ii. 

56.  n pars  : sine  mora. — 1°  Dum  sumus  in  corpore , peregri- 
namur a Domino...  et  bonam  voluntatem  habemus  magis  pere- 
grinari a corpore,  et  praesentes  esse  ad  Dominum.  II.  Cor.  V,  6 
et  8.  — Desiderium  habens  dissolvi  et  esse  cum  Christo.  Philip. 
1,  23.  In  utroque  textu,  nulla  interponitur  mora  inter  pere- 
grinari a corpore  et  praesentes  esse  ad  Dominum;  inter  dissolvi 
et  esse  cum  Christo. 

57.  2°  S.  Greg.  Nyss.,  oratione  funebri  in  S.  Pulcheriam, 
inter  alia  ait : Hinc  est  avulsa  planta,  verum  in  paradiso  con- 
sita est;  a regno  in  regnum  translata  est;  quam  ille  pulcher 
oculus , qui  Deum  aspicit ! — S.  Cyprianus:  Quanta  dignitas 
et  securitas...  claudere  in  momento  oculos,  quibus  homines  vi- 
debantur et  mundus,  et  aperire  eosdem  statim,  ut  Deus  videatur 
et  Christus!  Lib.  de  exhort.  ad  martyr,  in  line. 

58.  Nota  Nullam  in  hac  quaestione  difficultatem  facessit 
Joannis  XXII  auctoritas.  Licet  enim  hic  Pontifex  in  oppo- 
sitam sententiam  propenderit,  nunquam  tamen  eam  asser- 
tive  docuit,  et  multo  minus  ut  fidei  dogma  definivit.  Patet 
hoc,  inter  alia  documenta,  ex  protestatione,  quam  ipse  Joan- 
nes  habuit  coram  Cardinalibus,  an.  1334;  deinde  ex  ipsa 
Constitut.  Benedicius  Deus , ubi  expresse  declaratur,  Joan- 
nem  XXII,  morte  praeventum,  controversiam  definire  non  po- 
tuisse (i). 

(1)  Cf.  Labbeum,  lom.  XI,  coi  179T.  — Ad  diluendas  difficultates  occur- 
rentes in  testimoniis  PP.  Graecorum,  praesertim  Chrysostomi,  qui  visionem 
intuilivam  negare  videntur,  vid.  Wirceb.  De  Deo  uno,wn.  97,  99seqq. 

Datur  purgatorium , quo  animse  justee , nondum  plene  expiatee , 
reatum  pcense  temporalis  exsolvunt. 

59.  De  fide , ex  fidei  professione,  quam  Clemens  IV,  an. 
1267,  Michaeli  Palseologo  obtulit,  et  Gregorius  X in  Cone. 
Lugd.  II,  an.  1274,  a Graecis  accepit; — itemexTrid.  Sess.  6, 
can.  30;  Sess.  22,  can.  3;  Sess.  25  in  Decreto;  — atque  ex 
professione  fidei,  jussu  Pii  IV  edita. 

60.  prob.  4°  Libro  secundo  Machab.  cap.  XII,  Judas  Macha- 

baeus  misit  Jerosolymam  offerri  pro  peccatis  mortuorum  sacri- 
ficium.— Matth.XII,  32. : Quicumque  dixerit  verbum...  contra 
Spiritum  sanctum , non  remittetur  ei,  neque  in  hoc  seeculo , ne- 
que in  futuro ; ex  quo  ipse  S.  Aug.  probat,  purgatorium  esse. 
De  civit,  1.  21,  c.  14.  — Esto  consentiens  adversario  tuo  cito , 
dum  es  in  via  cum  eo  : ne  forte  tradat  te  adversarius  judici,  et 
judex  tradat  te  ministro , et  in  carcerem  mittaris.  Arnen  dico 
tibi:  Non  exies  inde,  donec  reddas  novissimum  quadrantem. 
Matth.  V,  25,  26.  ' 

61.  2°  Greg.  Nazianzenus : Non  potest  a corpore  egressus 
divinitatis  particeps  feri,  nisi  maculas  animo  immixtas  purga- 
torii ignis  abstulerit.  Orat,  pro  mort.  — S.  Augustinus  se  pro 
matre  sua  Monica  orare  testatur.  Confess.  1.  IX,  cap.  13.  — 
Idem  patet  ex  liturgiis  antiquissimis,  et  precibus  ac  sacrifi- 
ciis, inde  ab  Ecclesiae  exordio,  in  defunctorum  solatium  of- 
ferri solitis. 

62.  3°  Ratione  theol.  i)  Certum  est,  hominem  posse  mori 
deleto  culpae  reatu,  sed  remanente  reatu  poenae  tempora- 
lis (i)  ; ergo  datur  purgatorium,  in  quo  reatum  poenae  de- 
functus exsolvat.  2)  Certum  est,  dari  peccata  venialia  ; atqui 
mori  potest  homo,  qui  horum  tantum  reus  sit:  quod  iterum 
purgatorii  necessitatem  inducit.  3)  Accedit  consensus  populo- 
rum omnium  (2);  qui  consensus,  cum  ex  antiquis  traditioni- 
busac  vera  fide  sit  repetendus,  veritatem  purgatorii  confirmat. 

(1)  Supra  De  Poenit.  cap.  2,  art.  4,  n.  209. 

(2j  Cfr  Perrone,  De  Deo  Creatore , n.  695. 

QUA5STIONES. 

jo  Quid  inlelligitur  nomine  Limbi  ? — 2°  Quid  est  Infernus , quis  ejus 
locus  et  quae  supplicia  ? — 5°  Quid  de  infantibus  dicendum , qui  in 
solo  peccato  originali  decedunt  ? —4°  Quid  est  Coelum,  Beatiludo , et 
Lumen  gloriae  ? — 5°  An  beatiludo  erit  in  omnibus  elcct  s aequalis  ? 
— 6°  Quid  est  Purgatorium,  quis  locus,  quae  poenae , et  quce  duralio 
ejus  7 — 7°  An  defunctorum  animae  quandoque  viventibus  appa  - 
reni  ? 

63.  qiler.  1°  Quid  intelligitur  nomine  Limbi?  — Limbus  a 
saec.  XIII  apud  TT.  recepta  vox  est,  ad  designandam  eam 
inferorum  partem,  in  quam,  ante  Christi  ascensionem,  de- 
functae animae  justorum  plene  purgatae  deducebantur.  Non 
enim  in  coelum,  i.  e.  ad  intuitivam  Dei  visionem  recipieban- 
tur : cum  coelum  adhuc  clausum  esset;  sive,  ut  loquitur 
Apostolus,  cum  nondum  propalata  esset  sanctorum  via.  Hebr. 
IX,  8. 

64.  Erat  autem  Limbus  locus  quietis,  refrigerii  et  conso- 
lationis, in  quo  justi  adventum  Christi  exspectabant.  Vocant 
communiter  limbum  Patrum , a Patribus  et  Patriarchis,  qui 
in  eo  morabantur.  — Luc.  XVI,  22,  vocatur  sinus  Abrahx, 
in  quem  anima  mendici  Lazari  legitur  ab  angelis  deportata  : 
sinus  quidem,  a requie  quae  illic  habebatur ; Abrahee  vero, 
quia  ad  sinum  illum,  nisi  merito  fidei,  perveniri  non  pote- 
rat: Abraham  autem  pater  credentium  est.  — Lucae  XXII,  43, 
paradisus  dicitur:  Hodie  mecum  eris  in  paradiso : id  est,  in 
loco  voluptatis  et  gaudii,  imo  in  felici  Beatorum  statu  ; qui, 
per  praesentiam  Christi  et  manifestationem  divinitatis  ejus, 
mox  in  limbo  erat  inducendus,  ut  communiter  sentiunt  in- 
terpretes. — Vocatur  etiam  aliquando  inferi  vel  infernus , ut 
Ps.  XV : Non  derelinques  animam  meam  in  inferno;  nomen 
istud  a situ  desumptum. 

65.  Quod  enim  ad  locum  spectat,  dicendus  est  limbus 
fuisse  sub  terra  situs,  ut  ex  articulo  quinto  Symboli : De- 
scendit ad  inferos  ; et  ex  Eph.  IV,  9:  Descendit  in  inferiores 
partes  terree , recte  colligitur. — Juxta  S.  Thomam  (i),  limbus 
Patrum  et  infernus  qualitate  quidem  locorum  differunt,  at 

(1)  Supplem.  q.  69,  art.  5.  Cf.  q.  100,  art.  2. 

situ  probabiliter  sunt  quasi  idem  tractus  continuus  ; sic 
tamen,  ut  magno  spatio  una  commoratio  ab  altera  distet. 
Hinc  apud  Luc.  XVI,  dicitur  magnum  chaos  seu  hiatum 
fuisse  intermedium.  Limbus  scilicet  erat  inferno  superior, 
ut  concluditur  ex  his:  Elevans  autem  oculos  suos , quum  esset 
in  tormentis , vidit  Abraham  a longe , et  Lazarum  in  sinu  ejus . 
Luc.  XVI,  23.  — Multi  in  spatio  intermedio  purgatorium 
situm  esse  censent;  quod  menti  S.  Thomse  (i)  conforme  est. 

66.  Non  pauci  TT.  opinantur,  animas  parvulorum,  qui  in 
originali  peccato  decedunt,  ibi  nunc  collocari,  ubi  olim  Pa- 
triarcharum animae  remanserunt : unde  locum  illum  Lim- 
bum puerorum  appellant  (2). 

67.  Q.2°  Quid  est  Infernus,  quis  ejus  locus,  qu  a?  supplicia?  — 
R.  Infernus  fidei  documentis  exhibetur  ut  locus  supplicio- 
rum, paratus  peccatoribus  in  aeternum  cruciandis  ; seu  etiam 
tanquam  status,  in  quo  daemones,  iique  homines,  qui  ex  hac 
vita  lethali  peccato  obstricti  decedunt,  aeternum  puniuntur  : 
est  carcer  supremi  Regis,  seu  carcer  damnatorum. 

68.  Vocatur  infernus,  quia  tanquam  abyssus  profunda 
describitur;  vocatur  quoque  gehenna , quia  perpetuo  igne 
conflagrat.  Gehennae  nomen  desumptum  est  a valle  ghehin- 
nam,  prope  Jerusalem  sita,  olim  idolo  Moloch  consecrata. 
Illic  enim  locus  erat  nomine  Topheth,  ubi  perpetuus  ardebat 
ignis;  in  quo  Judaei  filios  suos  idolis  seu  daemoniis  incende- 
runt ac  immolarunt  (3).  Inde  occasionem  Isaias  cepit  carceris 
damnatorum  sub  figura  hujus  vallis,  sive  Topheth,  descri- 
bendi, cap.  XXX,  33  : Praeparata  est  ab  heri  Topheth , a rege 
praeparata,  profunda  et  dilatata ; nutrimenta  ejus  ignis  et  ligna 
multa:  flatus  Domini  sicut  torrens  sulfuris  succendens  eam. 
Atque  inde  nomen  gehennae,  etiam  vulgo,  ad  designandum 
reproborum  carcerem  coepit  usurpari ; quem  usum  Christus 
in  suis  sermonibus,  et  post  ipsum  Apostoli  retinuerunt. 

69.  Locum  inferni  esse  subterraneum,  fides  quidem  non 
certo  docet,  sed  tamen  fert  communior  in  Ecclesia  traditio  ; 
nec  sine  aliqua  temeritate  videtur  posse  cum  Calvino  nega- 

(t)  Supplem.  q.  69,  art.  5.  Cf.  q.  100,  art.  2.  — (2)  Cf.  Lessius.  De  div .. 
per( . 1.  13,  c.  22,  n.  145.  — (3)  Ps.  105. 

ri  (i).  Quo  spectant  non  pauca  Scripturae  loca.  Luc.  VIII,  31, 
daemones  Christum  rogant,  ne  illis  imperet  utin  abyssum  eant, 
— Num.  XVI,  31  : Disrupta  est  terra  sub  pedibus  eorum...  de- 
scenderuntque  vivi  in  infernum.  Quod  de  inferno  proprie  dicto 
intelligunt  interpretes. 

70.  Supplicia  inferni  objective  et  subjective  considerari 
possunt.  Objective  considerata,  triplex  poenarum  genus  com- 
plectuntur, quod  continetur  hac  sententia,  Matth.  XXV,  41  : 
Discedite  a me , maledicti , — in  ignem  — aeternum.  Poena  la  est 
damni , malitiae  qua  peccator  a Deo  avertitur  respondens,  et 
sita  in  privatione  i ntuiti vse  visionis;  2a  est  poena  sensus , quae 
respondet  inordinatae  conversioni  ad  creaturas;  3aest  utrius- 
que  poenae  aeternitas , quam  aeterni  et  infiniti  Regis  offensi  ira 
implacabilis  postulat. 

71.  Si  quaeras,  utra  poena  sit  major,  an  damni,  an  sensus? 
respondet  S.  Chrysostomus,  incomparabiliter  majorem  esse 
poenam  damni,  quippe  quae  majori  et  altiori  bono,  i.  e.  vi- 
sioni beatificae  opponitur  : quamobrem  damnatio  in  hac 
poena  essentialiter  consistit.  — Quod  si  homines,  qui  in 
terris  degunt,  carentia  visionis  Dei  non  gravantur,  minime 
putandum,  id  apud  defunctos  aeque  contingere.  Maxima  enim 
habetur  haec  disparitas  inter  utrosque,  quod  carentia  divinae 
visionis  est  nobis  mera  negatio  : cum  haec  visio,  quamdiu  in 
terris  degimus,  nec  debeat  nobis  inesse  nec  possit.  At  vero 
animabus  corpore  spoliatis,  ac  in  termino  constitutis,  visio 
Dei  debita  jam  est,  vi  supernaturalis  destinationis  omnibus 
intellectualibus  creaturis  a Deo  gratis  inditae;  ideoque  vi- 
sionis justa  carentia  est  illis  proprie  dicta  privatio  et  poena. 
Quod  egregie  illustrat  Daelman  (2)  exemplo  Principis,  culpa 
sua,  regno  privati. 

72.  Porro  poenae  damnatorum  inaequales  sunt  : uti  definit 
Cone.  Flor,  in  decreto  Unionis , et  ostenditur,  tum  notione 
justitiae  Dei,  tum  Scripturae  testimonio  : Duplicate  duplicia 
secundum  opera  ejus:  in  poculo  quo  miscuit , miscete  ei  duplum : 


(t)  S.  Aug.  1.  2,  Retract.  c.  24  ; — Tertull.  1.  de  Anima , c.  51  ; — Cyrill. 
Alex.  Orat,  de  exitu  animae.  — Cfr  et  S.  Thom.  Suppi  q.  97,  nec  non  Suar, 
t.  2, 1.  8,  c.  16. — Item  Patrizzi,  De  reproborum  statu,  et  de  sede  inferni. 

(2;  Deangelis , observ.  18. 

quantum  glorificavit  se  et  in  deliciis  fuit , tantum  date  illi  tor- 
mentum et  luctum.  Apoc.  XVIII,  7. 

73.  Supplicia  in  specie,  consistunt  in  igne  et  aliis  tormen- 
torum generibus. — Esse  in  inferno  ignem  verum  et  natu- 
ralem, negavit  Calvinus,  docens,  infernum  nihil  aliud  esse 
quam  anxietates  terrroresque  conscientia? : at  communis  Ca- 
tholicorum sententia  fert,  verum  ignem  corporeum  esse  in 
inferno.  Cujus  rei  affert  S.Thomas  hanc  rationem  convenien- 
tiae : « De  igne...  quo  cruciabuntur  corpora  damnatorum  post 
« resurrectionem,  oportet  dicere  quod  sit  corporeus ; quia 
« corpori  non  potest  convenienter  aptari  poena,  nisi  sit  cor- 
« porea.  Unde  Greg.  in  4 Dialogo,  ex  hoc  ipso  probat  ignem 
€ inferni  esse  corporeum,  quod  reprobi  post  resurrectionem 
« in  eum  detrudentur.  Augustinus  etiam...  manifeste  con- 
« fitetur,  ignem  illum,  quo  cruciabuntur  corpora,  esse  cor- 
te poreum...  Qualiter  autem  animae  damnatorum  ab  igne  isto 
« corporeo  crucientur,  supra  dictum  est...  (i).  » Supplem. 
q.  98,  art.  5,  in  corp.  — « Quod  autem  ignis  inferni,  quantum 
« ad  hoc  quod  habet  de  natura  ignis,  sit  ejusdem  speciei 
« cum  igne  qui  apud  nos  est,  manifestum  est.  Quasdam 
« tamen  proprietates  differentes  habet  ab  igne  nostro,  ut 
<c  quod  succensione  non  indiget,  nec  lignis  nutritur...  » 
Ibid.  art.  2,  in  corp. 

74.  Igne  illo  corporeo  animae  damnatorum  torquentur. 
Scilicet  ejus  vis  per  Dei  potentiam  ita  elevatur,  ut  et  anima- 
bus  corpore  exutis,  adeoque  sensitivas  potentias  nullas,  nisi 
in  principio  vel  radice  (2),  habentibus;  et  daemonibus,  cor- 
pori informando  ac  potentiae  sensitivae  habendae  prorsus  ine- 
ptis, dolores  inferat,  quibus  vere  crucientur  in  illa  flamma. 
Dolores  illos,  licet  acerrimos,  non  esse  tamen  sensibiles 
sed  intellectuales  : id  est,  non  afficere  ullam  sensitivam  po- 
tentiam, sed  tantum  intellectivas  seu  spirituales,  indubita- 
tum est,  quod  spectat  ad  daemones  (3) ; quod  vero  ad  animas 
separatas  attinet,  pariter  affirmat,  et  quidem  merito,  ange- 
licus Doctor;  propterea  quod  sensitivis  potentiis  actu  ca- 
reant  (4). 

(1)  Cfr  infra  cit.  S.  Thom.  pag.  seq.  n.  75.  — (2)  S.  Th.  1 p.  q.  77,  art.  8, 
in  corp.— 1,5)  S.  Th.  1 p.  q.  64,  art.  5. — (4 ) Supplem.  q.  79,  art.  1,  2,  8. 

75.  Si  quaeras  modum,  quo  ignis  spirituales  dolores  infe- 
rat, Suarez  (i)  id  effici  censet  per  qualitatem  spiritualem 
(doloriferam  appellat),  qua  ignis  spiritualem  substantiam  in- 
vadat atque  foedet.  — S.  Augustinus  generatim  tradit,  id 
fieri  miris , veris  tamen  modis  (2).  Tandem  S.  Thomas  ait : 
« Oportet  dicere,  quod  anima  ab  igneo  corpore  poenas  pa- 
« tiatur  : cum  Dominus  ignem  illum  diabolo  et  angelis  ejus 
« paratum  esse  dicat,  Matth.  XXV,  qui  sunt  incorporei 
« sicut  ipsa  anima.  Sed  quomodo  pati  possit  multipliciter 
« assignatur.  Quidam  enim  dixerunt...  » Enumeratis  va- 
riis explicationibus,  quas  alii  tradiderunt,  sic  concludit  : 
« Oportet  ergo  omnes  praedictos  modos  in  unum  colligere, 
« ut  perfecte  videatur,  quomodo  anima  ab  igne  corporeo 
a patiatur;  ut  scilicet  dicamus,  quod  ignis  ex  natura  sua 
a habet,  quod  spiritus  incorporeus  ei  conjungi  possit,  ut 
« loco  locatum;  sed  in  quantum  est  instrumentum  Divinae 
« justitiae,  habet  ut  ipsum  (spiritum)  quodammodo  retineat 
« alligatum,  et  in  hoc  veraciter  ignis  iste  est  spiritui  noci- 
« vus  : et  sic  anima  ignem  ut  sibi  nocivum  videns,  ab  igne 
« cruciatur.  Supplem.  q.  70,  art.  3 in  corpore.  » — Dae- 
mones qui  extra  infernum  in  terra  versantur,  eadem  ignis 
poena  torquentur,  supplicia  scilicet  sua  secum  circumferen- 
tes. 

76.  Vermes  quoque,  tenebras,  fletum,  stridorem  dentium 
esse  in  inferno,  Scriptura  testatur  (3).  S.  Thomas  vermes 
metaphorice  intelligit,  nempe  pro  remorsu  conscientia?  : qui 
ideo  dictus  est  vermis,  quod  ex  putredine  peccati  ortus,  uti 
vermis  corporeus  arrodendo  carnem,  sic,  suggerendo  memo- 
riam scelerum,  animam  excruciet.  — Tenebras  vero  esse 
corporeas  putat;  non  tamen  ita  spissas,  ut  nihil  penitus  lu- 
minis supersit : quo  quidem  damnati,  post  recuperatum  cor- 
pus cum  sensibus  in  generali  resurrectione,  res  horrendas 
quibus  circumstipantur,  ad  majorem  infelicitatem  poenam- 
que, conspicient.  — Fletus  intelligendus  videtur  planctus 
vocis,  seu  ululatus,  quem  damnati  indesinenter  edent.  — 

(i)Tom.  2,1.  8,  c.  14,  n.  41.  — Cf.  Lessius,  De  Divinis  perf.  1.  15,  c.  50 
et  29. — (2)  De  civit.  1.  21,  c.  10. — Cf.  Suar.  t.  2,  1.  8,  c.  12,  15,  14. 

(3;  Mare.  IX,  43  seq.—  Matth.  VIII,  12. 


so. 

Stridor  dentium  erit  etiam  corporalis,  proveniens  partim  ex 
rabie,  qua  damnati  in  Deum  fremunt,  partim  ex  horrore  et 
vehementia  doloris ; et  forte  etiam  ex  intensissimo  frigore, 
ad  quod,  juxta  S.  Thomam  et  alios,  ex  maximo  calore,  per- 
petua vice,  transibunt,  juxta  illud  Job  XXIV,  19  : Ad  nimium 
calorem  transeat  ex  aquis  nivium. 

77.  Denique,  ex  mente  S.  Thomae,  statui  potest,  fore  in 
inferno  omne  poenarum  genus,  secundum  diversa  peccato- 
rum genera  : nam  per  quae  peccat  quis , per  haec  et  torquetur. 
Sap.  XI,  17.  Qui  igitur  in  pluribus  diversisque  peccarunt, 
multis  quoque  et  diversis  suppliciis  cruciabuntur.  Imo  forte 
unus  et  idem  ignis,  tanquam  instrumentum  Dei,  virtute  pol- 
lebit varios  varie  cruciandi ; puta  excitandi  in  ebriosis  sitim, 
in  gulosis  famem;  alios  vexandi  calore,  alios  frigore;  et  sic 
porro,  variatis  in  immensum  tormentorum  generibus.  Quam 
universitatem  poenarum  Scriptura  videtur  indicare,  dum 
poenas  infernales  tot  diversis  tormentorum  speciebus  expri- 
mit. 

78.  Si  inferni  supplicia  subjective , i.  e.  in  ipsis  damnatis 
spectentur,  dicendum  est,  animam  damnati,  et  secundum 
spirituales  suas  facultates,  intellectum  ac  voluntatem ; et 
secundum  totam  suam  substantiam,  nunc  intime  cruciari  : 
post  resurrectionem  vero,  totum  hominem  cruciatum  iri, 
tam  in  corpore  quam  in  anima,  tam  secundum  inferiores, 
quam  secundum  spirituales  potentias. 

79.  Quod  spectat  ad  naturales  facultates  damnatorum, 
intellectum  videlicet  et  voluntatem,  dicendum  est  cum 
S.  Thoma  (l),  eos  cognitione  naturali  scire  ea,  quae  hic  in 
terris  sciverunt.  Considerant,  quantumvis  inviti,  et  mala 
olim  patrata  ob  quae  damnati  sunt,  et  bona  delectabilia  quae 
amiserunt;  ita  ut  utrimque  torqueantur.  Cognoscunt  etiam 
quaedam  ex  iis,  quae  in  terris  aguntur,  daemonibus  manife- 
stantibus; et  quae  Deus  in  judicio  particulari,  vel  alia  spe- 
ciali operatione,  eis  ostendit.  Aliquo  ex  his  modis  cognovit 
profecto  dives  epulo,  in  inferno  sepultus,  Luc.  XVI,  fratres 
suos  male  vivere.  Quae  autem  de  isto  epulone  commemora- 
vit Christus,  veram  fuisse  historiam  et  non  meram  parabo- 

(i)  Suppi,  q.  98. 

lam,  Ambrosius,  Augustinus  et  Gregorius  existimant,  atque 
ex  nomine  proprio  Lazari  colligendum  videtur. 

80.  Deum  quoque  damnati  cogitant,  sed  duntaxatut  inexo- 
rabilem vindicem  : inde  in  summam  illam  Bonitatem  prava 
eorum  voluntas  odiumque  inexstinguibile.  — Quidam  etiam 
Deum  blasphemant  (j),  non  tamen  omnes. 

81.  Beatos  inaestimabili  quadam  gloria  frui,  nunc  damnati 
confuse  cognoscunt.  In  extremo  judicio  gloriosa  corpora 
aspicient ; postea  vero  omni  visione  Beatorum  carebunt. 
Illorum  tamen  gloriam  memoria  assidue  versabunt,  vehe- 
menterque  dolebunt,  tum  prai  invidia  de  felicitate  aliena, 
tum  prae  moerore,  quod  ipsi  tantum  bonum  amiserint.  Ex 
his  recte  S.  Thomas  concludit  (2),  omnem  damnatorum  co- 
gnitionem materiam  illis  esse  tristitiae. 

82.  Ad  voluntatem  damnatorum  quod  attinet,  sicut  daemo- 
nes in  omni  actu  peccant,  quia  quidquid  agant,  ex  fine  super- 
biae agunt;  similiter  in  damnatis,  omnis  deliberata  voluntas 
est  mala.  Si  quid  etiam  boni  velint,  id  non  bene  volunt,  sed 
ex  fine  perverso.  Sic,  v.  g. , nunquam  eos  poenitet  peccati,  quia 
peccatum  est;  sed  tantum  quiapoenam  habetcomitem : atque 
ila  malitiae  peccati  manent  voluntate  affixi.  Quo  sensu  intel- 
ligendum  est  quod  Sap.  V,  3,  de  impiis  in  die  judicii  dicitur : 
Videntes  turbabuntur  timore  horribili...  poenitentiam  agentes>et 
prx  angustia  spiritus  gementes... 

83.  Notandum  est  autem,  sicut  Beati  bonis  operibus,  quae  in 
termino  constituti  faciunt,  non  merentur,  neque  essentialis 
gloriae  augmentum  consequuntur;  ita  damnatos  peccatis  suis 
non  demereri,  nec  ullum  principalis  poenae  incrementum 
accipere.  Ratio  est,  quod  utrique  extra  statum  viae  degant,  et 
ad  ultimum  terminum  quisque  suum,  praemii  vel  poenae, 
pervenerint;  ubi  nullus  jam  superest  sive  merito  sive  deme- 
rito  locus.  Mala  tamen  voluntas,  cum  peccatis  ex  ea  commis- 
sis, ipsa  est  damnatis  poena  et  supplicium ; sicut  bona  vo- 
luntas Beatis  est  praemium  (3). 

84.  Q.  3°  Quid  de  infantibus  sentiendum , qui  in  solo  peccato 
originali  moriuntur? — R.  Fide  certum  est,  hujusmodi  infan- 
ti) Cfr  S.  Thum.  2 2,  q.  13,  art.  4 ; — item  Baii,  propos.  damn.  49. 

(2)  Suppi,  q.  98,  art.  8,  9.—  (5)  2.  2,  q.  13  et  Suppi,  q 98,  ari.  ti. 

tes  in  coelum  venire  non  posse,  ac  proinde  poenam  damni 
perpeti.  Quidam  cum  S.  Augustino  (t)  putant,  eos  plecti  aliqua 
etiam  poena  sensus,  licet  prae  adultorum  poenis  mitissima:  — 
Alii  cum  S.  Thoma  (2)  id  negant;  tum  quia  poena  sensus  so- 
lum peccatis  actualibus  respondet:  Discedite  a me,  maledicti , 
in  ignem  aeternum...  Esurivi  enim , et  non  dedistis  mihi  mandu- 
care, Mattii.  XXV,  42;  tum  quia  Innocentius  in  cap.  Majores 
de  Bapt.  ait:  Poena  originalis  peccati  est  carentia  visionis  Dei  : 
actualis  vero  poena  peccati  est  gehennae  perpetuae  cruciatus. 
S.  Greg.  Nazianzenus,  orat.  20,  ait,  hos  parvulos  supplicio 
non  affici.  Tertia  ralio  additur,  quia  poena  sensus  propor- 
tionata  non  est  originali  peccato. 

85.  Praeterea  S.  Thomas  haec  tradit:  « Pueri...  nunquam 

« fuerunt  proportionati  ad  hoc,  quod  vitam  aeternam  habe- 
te rent...  et  ideo  nihil  omnino  dolebunt  de  carentia  visionis 
« divinae:  imo  magis  gaudebunt  de  hoc,  quod  participabunt 
« multum  de  divina  bonitate  et  perfectionibus  naturali- 
« bus  (3).  - Et  infra  (4):  « Quamvis  pueri  non  baptizati  sint 

« separati  a Deo,  quantum  ad  illam  conjunctionem,  quae  est 
« per  gloriam  ; non  tamen  ab  eo  penitus  sunt  separati,  imo 
« ei  conjunguntur  per  participationem  naturalium  bonorum ; et 
cc  ita  etiam  de  ipso  gaudere  poterunt  naturali  cognitione  et  dile- 
« ctione.  » — Caeterum  notant  auctores,  qui  S.  Thomae  sen- 
tentiam amplectuntur5;  parvulos  illos  non,proprie  esse  beatos 
illa  beatitudine  naturali,  quae  statui  purae  naturae  perfecte 
respondet  (s). 

86.  Q.  4 °Quidest  Coelum , Beatitudo,  Lumen  gloriae? — R.  Coe- 
lum seu  Paradisus , est  locus,  ubi  Deus  gloriam  suam  mani- 
festat, et  semetipsum  clare  ac  intuitive  conspiciendum  praebet 
electis  suis,  qui  ibidem  perfecta  felicitate  fruuntur.  Distin- 
guendum est  autem  coelum,  quatenus  beatitudo , et  coelum 
quatenus  locus.  — Quatenus  beatitudo , coelum  est  in  spiriti- 
bus beatis,'  qurvisione  beatifica  fruuntur,  et  quidem  ubi- 
cumque ea  fruuntur.  Sic  angeli  custodes  coelum  habent  in 

(1)  Serm.  14,  De  Verb.  Apost.  c.  3.  — (2)  3 p.  q.  1 , a.  4,  ad  2.  — Suarez. 
t.  17,  disp.  58,  sect.  6;  t.  19,  disp  48,  sect.  4. 

(5)  Supplevi . q.  71,  art.  2,  alias  Appendicis,  qusest.  1,  art.  2.  — (4)  Ibid. 
ad  5 — (5)  Cf.  Perrone,  De  Deo  creatore,  n 816,  seqq.  Item  Lessius,  De  di- 
vinis per  fcction.,1.  13,  cap.  22,  n.  143  et  seqq. 

terra,  quia  semper  vident  faciem  Patris,  qui  in  codis  est. 
Matth.  XVIII,  10. — Quatenus  locus,  coelum  seu  coeli  spatium, 
est  a terreno  nostro  loco  distinctum.  Coelum  coeli  Domino : 
terram  autem  dedit  filiis  hominum  Ps.  CX1II. 

87.  Quem  quidem  coeli  locum  definitum  existere,  Scriptura 
docet;  ubi  autem  proprie  situs  sit,  non  docet;  indicat  tamen, 
ad  eumtanquam  ad  altitudinem  ascendi.  Adscendens  (Christus) 
in  altum , captivam  duxit  captivitatem ; dedit  dona  hominibus. 
Quod  autem  adscendit , quid  est , nisi  quia  et  descendit  primum 
in  inferiores  paries  terrae ? Qui  descendit,  ipse  est  et  qui  adscen- 
dit super  omnes  coelos.  Ephes.  IV,  8 seqq. 

88.  Status  animarum  in  coelo,  a Patribus  concipitur  veluti 
libertas  ab  omni  miseria,  abundantia  bonorum  omnium, 
intima  cum  Deo  conjunctio,  visio  clara,  immediata  et  intui- 
tiva  Dei  sicuti  est,  in  unitate  et  Trinitate  sua  ; plena  veritatis 
cognitio,  consummatio  charitatis:  hic  autem  status  vocatur 
beatitudo. 

89.  Beatitudo , quae  etiam  summum  bonum  ac  ultimus  finis 
dicitur,  quamque  omnes,  tam  boni  quam  pravi  homines, 
vehementer  appetunt,  definitur  in  genere  a Boetio  : Status, 
omnium  bonorum  aggregatione  perfectus;  et  a S.  Augustino: 
Bonorum  omnium  summa  et  cumulus  ; a Scholasticis  passim 
definiri  solet:  Summum  bonum,  appetitus  rationalis  adaequate 
satiativum  (i). 

90.  Beatitudo  hominis  distinguitur  multiplex.  Nam  i)  alia 
est  naturalis,  quae  naturae  rationali  secundum  se  sumptae  con- 
venit, et  quam  solis  naturae  viribus,  ac  naturali  Dei  auxilio, 
creatura  rationalis  assequi  potest;  estque  status,  bonorum 
naturalium  aggregatione  perfectus.  Alia  est  super  natur  alis , 
quae  naturae  vires  excedit,  et  solis  gratiae  auxiliis  comparari 
potest.  2)  Beatitudo  supernaturalis  alia  est  imperfecta  et 
viae , per  quam  homo  summo  bono  conjungitur,  eo  modo, 
quo  in  vita  hac  mortali  conjungi  potest ; alia  est  perfecta 
et  patriae , qua  homo  summo  bono,  modo  perfectissimo  crea- 
turae competente,  post  hanc  vitam  fruitur.  3)  Beatitudo  super- 
naturalis patriae,  alia  est  essentialis,  quae  circa  primarium 
objectum  beatificans;  alia  accidentalis,  quae  circa  objecta 

(t)  S.  Thom.  1,  2,  q-  2,  art.  8. 

secundaria  versatur.  4)  Alia  est  perfecta  tantum  essentialiter, 
quam  animae  a corpore  sejunctae,  et  plene  purgatae,  mox 
percipiunt  ; alia  est  numeris  omnibus  completa , quam, 
resumptis  post  resurrectionem  corporibus,  possidebunt. 
5)  Alia  est  formalis:  scilicet  operatio,  qua  summum  Bonum 
apprehenditur  et  possidetur.  Haec  perfectissima  operatio 
tribus  potissimum  actibus  continetur  : visionis,  amoris 
et  gaudii  (i).  Alia  est  objectiva  ; nimirum  res  seu  objectum, 
cujus  possessione  plene  satiatur  rationalis  appetitus.  Ad 
quod  requiritur,  ut  objectum  omnia  bonorum  genera,  sal- 
tem aequivalenter,  contineat;  ut  sit  ultimum,  ad  quod  omnia 
referuntur;  ut  sit  sufficiens,  tollens  omnem  miseriam,  et  ni- 
hil anxie  desiderandum  relinquens ; ut  possit  obtineri ; de- 
mum ut  sit  stabile,  omnem  timorem  excludens.  Quae  requisita 
in  Deo  solo  inveniuntur;  quare  recte  Augustinus  exclamat : 
Fecisti  nos , Domine,  ad  te;  et  irrequietum  est  cor  nostrum,  donec 
requiescat  in  te.  Conf.  1.  1,  c.  2. 

91.  Porro,  in  hac  vita,  perfectam  completamque  beatitu- 
dinem  homo  habere  non  potest : inchoatam  et  imperfectam, 
potest.  Quo  sensu  Scriptura  quosdam  jam  praesenti  tempore 
beatos  praedicat.  Ps.  CXV111  : Beati  immaculati  in  via... 
In  quae  verba  Augustinus  ait:  Si  vis  esse  beatus,  esto  immacu- 
latus. 

92.  Beatitudo  autem  perfecta  sedem  habet  in  coelo,  atque 
in  possessione  et  fruitione  Dei  per  cognitionem  et  amorem 
consistit.  Intuitiva  haec  Dei  cognitio  vocatur  visio  beatifica , 
quia  non  minus  clara  atque  distincta,  imo  clarior  est  visione 
rerum  quas  oculis  conspicimus;  et  illum,  qui  ea  fruitur, 
summe  beatum  efficit.  Haec  beatitudo  variis  nominibus  in 
Scriptura  exprimitur:  scilicet  vita  aeterna  vocatur,  tabernacu 
Ium  aeternum,  patria  nostra,  regnum  coelorum,  corona  vincenti - 
bus  destinata , paradisus  Dei,  haereditas,  convivium,  nuptiae, 


(1)  Essentia,  seu  ratio  beatitudinis  formalis,  in  visione  objecti  beatifici, 
i.  e.  Dei,  consistit,  saltem  radicaliter  e\.  principaliter,  juxta  omnes;  totali- 
ter, juxta  multos,  praesertim  Thomistas.  At  « verius  est,  » ait  Lessius, 
« et  communi  modo  concipiendi  conformius,  ad  rationem  integrae  beatitu- 
« dinis  pertinere,  non  solum  nudam  visionem,  sed  etiam  amorem  et  gau- 
« dium.  » In  i.  2,  q.  3,  art.  4,dub.  1. 

sessio  in  throno  Christi , sabbatismus  (l).  Scholastici  statum 
animae  beatae  nomine  comprehensionis,  termini,  patrix  desi- 
gnant; utpote  statui  hujusce  vitae  oppositum,  quae  a S.  Paulo 
exhibetur  ut  stadium,  cursus,  peregrinatio. 

93.  Concilium  Viennense  (1311)  contra  Beguardos  statuit, 
ad  Dei  intuitivam  visionem  eliciendam  requiri  lumen  glorix , 
quo  humanus  intellectus  elevetur.  Ratio  est,  quia  intelle- 
ctus noster,  ex  solis  naturae  viribus,  non  est  capax  actus 
supernaturalis  eliciendi,  ad  quem  proportionem  non  habet. 
Actio  autem  supernaturalis  est  visio  beatifica,  et  quidem  ma- 
xime ; ergo  ejus  eliciendae  intellectus  noster  naturaliter  inca- 
pax est ; ergo  indiget  supernaturali  auxilio,  quod  super 
nativam  conditionem  illum  evehat;  et  hoc  lumen  glorix  ap- 
pellamus : In  lumine  tuo  videbimus  lumen.  Ps.  XXXV. 

94.  De  tam  miri  luminis  natura  haec  statui  possunt:  i)  il- 
lud non  est  lux  increata , quae  a Deo  diffundatur,  ut  quidam 
dixerunt,  ab  eoque  realiter  distinguatur.  Nam  quidquid  est, 
aut  Deus  est  aut  creatura  ; sed  lumen  gloriae  non  est  Deus ; 
ergo  est  creatura.  2)  Non  omnino  convenit  inter  Theologos, 
quid  sit  res  ista  creata.  Omnes  quidem  consentiunt,  illam 
esse  principium  quoddam  supernaturale , intellectum  confor- 
tans et  complens  in  ratione  potentiae  proximae  ad  videndum 
Deum  ; id  enim,  ut  minimum,  voluisse  definire  Viennense 
Concilium,  satis  constat;  — item,  illud  principium  esse 
quid  habituale  atque  inhxrens  intellectui,  et  non  mere  actuale 
non  extrinsecum,  communissime  docetur  contra  Durandum, 
atque  pro  certo  habendum.  — At  controvertitur,  quodnam 
sit  proprium  munus  luminis  gloriae,  seu  hujus  habitualis  at- 
que inhaerentis  principii : an,  ut  disponat  intellectum  in  ra- 
tione causx  materialis,  ad  visionem  recipiendam ; an,  ut  per 
modum  speciei  intelligibilis  moveat  intellectum  ad  visionem 
eliciendam;  an,  ut  ad  visionem  efficienter  concurrat  cum  in- 
tellectu Beati,  atque  ita  illum  elevet  eodem  modo,  quo  super- 
naturales  habitus  ex.  gr.  fidei : quemadmodum  Suarez  cum 
pluribus  opinatur  (2). 

(1)  II  Cor.  V,  1 et  8 — Matth.V,  20.  — I Cor.  XI,  25.  — Apoc.  11,7.  — 

1 Det.  1,4.  — Luc.  XXH,30.—  Matth.  XXII,  2.— Apoc.  III,  21.—  Hebr.  IV, 
9;  XI.  14.—  (2)  Cf.  Platel.  Synops.  theol.  de  Deo,  n.  53,  54. 

96.  Jam  vero  Beati , hoc  lumine  gloriae  illustrati,  omnia 
quae  in  Deo  formaliter  ac  necessario  sunt,  vident  secundum 
proprias  et  necessarias  eorum  rationes  ; et  hoc  est  'primarium 
visionis  beatificae  objectum.  Nam  visioBeatorum  est  intuitiva, 
facie  ad  faciem,  ac  quidditativa ; ergo  omnia  in  Deo  formali- 
ter existentia  vident.  Hinc  Beati  vident  mysterium  SS.  Trini- 
tatis, omnesque  perfectiones  divinae  essentiae. — Vident  etiam 
aliquas  creaturas,  quod  est  objectum  visionis  beatificae  secun- 
darium. Scilicet  cognoscunt  omnes  creaturas  existentes, rerum 
naturalium  causas,  species,  vires,  proprietates;  vident  clare 
omnia  fidei  mysteria ; vident  summam  erga  se  Dei  misericor- 
diam ; nec  sine  perenni  graliarum  actione  aspiciunt  suos  so- 
cios, ac  beatae  patriae  concives.  Vident,  quae  ad  suum  cujus- 
que  proprium  statum  pertinent  : pontifices,  qua>  ad  Ecclesiae 
suae  regimen;  reges,  quiead  suum  regnum  spectant.  Vident 
quoque  honores  et  preces,  quas  viventes  eis  offerunt.  — Non 
tamen  omnescreaturas  possibiles,  nec  ultimum  diem  judicii, 
nec  secreta  cordis,  nec  futura  contingentia,  nisi  illis  revelen- 
tur, cognoscunt  (i). 

96.  Ex  perfecta  et  intuitiva  Dei  visione  oritur  in  Beatis  in- 
tensissimus Dei  amor  (2),  qui  totam  animae  capacitatem  explet, 
ita  ut  nihil  nisi  Deum,  aut  propter  Deum,  amare  possint  ; 
quamobrem  et  impeccabiles  sunt,  quod  S.  Fulgentius  (3)  his 
verbis  docet : Firmissime  tene , et  nullatenus  dubites,...  non  jam 
posse  quemlibet  Sanctorum  in  deterius  commutari;  quia  sic  ac- 
ceperunt aeternam  beatitudinem,qua  Deo  stabiliter  per fruuntur, 
ut  ea  carere  non  possint. 

97.  Q.  6°  An  beatitudo  erit  in  omnibus  aequalis?  — R.  Pa- 
tros  varios  gradus  in  felicitate  sanctorum  agnoscunt;  imo 
inaequalitas  subjectiva  visionis  beatificae,  in  Concilio  Flor.  (4) 
definita  est.  Haec  inaequalitas,  quae  diversitate  meritorum 
nititur,  beatitudinem,  tum  essentialem,  tum  accidentalem  re- 
spicit. Beatitudo  essentialis,  seu  visio  beatifica,  proportionata 
erit  uniuscujusque,  ut  ita  dicam,  receptivitati ; quae  et  ipsa  ab 

(1)  Cf.  S.  Thom.  p.  3,  q.  10,  art.  2 — Item  Lafosse,  Dc  Deo  ac  divinis  at - 
trib.  quaest.  4,  art.  5,  apud  Migne,  < urs.theol.  tom.  7. 

(2)  1 Cor.  XIII,  8;  Apoc.  I v , 8 seq. — (5,  Lih.  De  fide  ad  Petr.  c.  23. 

(4jDecret.  Unionis. 

uniuscujusque  merito,  et  gratiae  sanctificantis  gradu,  pende- 
bit.  Hinc  dicit  Christus  : In  domo  Patris  mei  mansiones  multae 
sunt , Joan.  XIV,  2 ; hinc  SS.  Patres  docent,  sicut  sunt  in  Ec- 
clesia militante  diversi  ordines,  ita  etiam  gradus  diversos 
reperiri  in  triumphante,  quam  illa  cum  sua  hierarchia  prae- 
figurat. S.  Hieron.  cont.  Jovin.  L.  2.  — Quod  si  Beatorum 
alius  alio  perfectius  Deum  intuetur,  nullus  tamen  Deum  com- 
prehendit ; cum  divina  essentia,  utpote  infinita,  ac  proinde 
infinite  cognoscibilis,  a nullo  intellectu  creato  comprehendi 
possit. 

98.  Inaequalitas  Beatorum  respicit  etiam  accidentalem  glo- 
riam, quae  vocatur  aureola . Aureola  idem  sonat  ac  corona  au- 
rea minor:  dicitur  corona , quia  datur  in  praemium  victoriae; 
aurea , ob  ejus  pretium  ; minor , respectu  coronae  magnae,  i.  e. 
essentialis  beatitudinis  et  gloriae.  Si  rem  ipsam  spectemus, 
aureola  est  gaudium  accidentale,  a Beatis  de  singulari  qua- 
dam victoria  perceptum,  quod  etiam  in  corpus  post  resurre- 
ctionem speciali  fulgore  redundabit.  — Aureola  est  triplex: 
Martyrum,  Virginum  et  Doctorum.  Martyres  enim  vincunt 
mundum  contemptu  mortis ; Virgines  carnem,  cujus  illece- 
bris resistunt;  Doctores,  aliique  verbi  Dei  ministri  atque 
interpretes,  vincunt  diabolum,  cum  e cordibus  hominum 
illum  expellunt ; adeoque  cum  ad  justitiam  erudiant  multos , 
quasi  stellae  fulgebunt  in  perpetuas  aeternitates.  Dan.  XII,  3. 

99.  Q.  6°  Quid  est  Purgatorium?  Quis  locus , quae  poenae  et  quae 
duratio  ejus?  — R.  (i)  Purgatorium  est  locus,  in  quo  animae 
justorum  defunctorum,  obnoxiae  poenis  temporalibus,  satis- 
patiuntur : Dicitur  satispatiuntur : quia  cum  animae  ibi  sint 
extra  statum  viae,  mereri  amplius  non  possunt,  nec  pro  de- 
bita poena  proprie  satisfacere : sed  tantum  satisfaciunt  in 
poena,  poenam  taxatam  luunt,  ita  ut,  nisi  patiendo  quantum 
satis  est,  liberare  a poena  et  juvare  seipsas  nequeant  (2). 

100.  Locus  purgatorii  ordinarius,  qui  proprieet  communi- 
ter nomine  purgatorii  significatur,  juxta  S.  Thomam  est  situs 
sub  terra,  vicinus  inferno.  Putat  S.  Doctor,  aliquando  ani- 

{ I ) Cfr  S.  Thom.  Suppi,  qq.  69,  71, 100. — Suarez,  t.  19,  disput.  45  seqq. 
— Valentia,  t.  4,  disp.  XI,  quaest.  ».  — (2)  Supra,  de  Pamit.  cap.  2,  art.*4, 

mas  extraordinarie  extra  illum  iocurr\  purgari : In  diversi» 
locis , inquit,  aliqui  puniti  leguntur , vel  ad  vivorum  instructio - 
nem , vel  ad  mortuorum  subventionem,  ut  viventibus  eorum  poena 
innotescens,  per  suffragia  Ecclesiae  mitigaretur  (i). 

101.  Poena  purgatorii  est  duplex:  damni  et  sensus,  utraque 
temporalis.  — Poena  damni  est  visionis  beatificae,  in  poenam 
peccatorum, retardatio. — Ad  poenam  sensus  quod  attinet,  con- 
stans et  retinenda  est  Latinorum  sententia,  in  purgatorio  esse 
ignem  materialem,  similem  infernali ; hinc  Ecclesia  (2)  ani- 
mabus  fidelium  non  tantum  lucis  et  pacis,  sed  etiam,  utique 
contra  ignis  ardorem,  refrigerii  locum  petit.  Id  tamen  non  est 
de  fide,  cum  Graeci  in  Florentino  contenderint,  verum  ignem 
in  purgatorio  non  esse;  sed  tantum  labores  et  dolores,  qui 
poenam  sensus  constituant;  quae  doctrina,  neque  in  Flor, 
neque  in  Trid.  damnata  est. 

102.  Circa  poenarum  gravitatem  docet  S.  Thomas,  utram- 
que poenam,  tam  damni  quam  sensus,  omni  poena  hujus  vitae 
esse  majorem.  S.  Bonaventura  et  Bellarminus  censent,  maxi- 
mam quidem  purgatorii  poenam  graviorem  esse  maxima  hu- 
jus saeculi ; non  tamen  minimam  purgatorti  poenam  esse 
acerbiorem  hujus  vitae  maxima.  Gaeterum,  etsi  res  haec  incerta 
est,  nihilominus  poenam  purgatorii  esse  valde  gravem  atque 
acerbaim,  constat,  tum  ex  mente  SS.  Patrum,  tum  ex  eo,  quod 
futurum  saeculum  tempus  retributionis  et  vindictae  sit;  tum 
ex  sollicitudine,  qua  pia  Mater  Ecclesia  nos  ad  opera  satisfa- 
ctoria  et  Indulgentias  lucrandas  hortatur. 

103.  Certum  pariter  est,  purgatorium  inferno  esse  mitius. 
Multum  etiam  alleviatur  ex  Dei  amicitia,  qua  fruuntur  sanctae 
patientes  animae  ; ex  securitate  adipiscendae  gloriae;  demum 
ex  ipsa  voluntatis  conformitate  cum  sanctissimo  Dei  bene- 
placito. 

104.  Duratio  poenarum  incerta  est.  Verumtamen  aliquas 
animas  ibi  multos  annos  detineri,  habet  sensus  fidelium  et 
Ecclesiae;  cum  anniversaria  celebrent  per  plures  annos,  vel 
etiam  in  perpetuum  duratura.  S.  Augustinus,  Confess.  1.  9» 
c.  13,  orat  pro  matre  sua  Monica,  ante  30  annos  mortua,  et 

(1;  Cfr  S.  Gregor.  Dialog.  lib.  1,  c.  40.  — (2j  In  canone  Missae. 


CAP.  I.  DE  HOMINIS  EX  HAC  VITA  MIGRATIONE.  60$ 

rogat  ut  quotquot  ista  legerint,  ejusdem  defunctae  matris  suae 
meminerint  ad  altare. 

ICo.  Ad  statum  animarum  in  purgatorio  quod  attinet, 
4)  communiter  docent  TT.,  eas  omnes  de  sua  salute  certas 
esse  (1).  — 2)  Constat,  eas  peculiari  Dei  protectione  esse  im- 
peccabiles. Nec  obstat  huic  impeccabilitati,  quod  Ecclesia 
pro  animabus  purgatorii  oret,  ut  liberentur  de  poenis  inferni , 
ne  absorbeat  eas  tartarus , ne  cadant  in  obscurum ; etenim  dum 
Ecclesia  sic  orat,  considerat  et  repraesentat  animas  ut  de  cor- 
pore, ipso  temporis  momento,  decedentes,  vel  jamjam  deces- 
suras. Profecto  hujusmodi  repraesentationes  in  Ecclesia, 
inusitatae  non  sunt;  sic  et  in  Adventu  oramus  : Rorate  coeli 
desuper...  aperiatur  terra  et  germinet  Salvatorem ; mysterium 
scilicet  olim  peractum  repraesentando,  perinde  ac  si  esset 
peragendum,  cujus  fructus  ut  nobis  applicetur,  postulamus. 
— Deinde  animae  poenas  purgatorii  summa  patientia  tolerant. 
Continuos  quoque  virtutum  actus,  praesertim  charitatis,  exer- 
cent: item  actus  fidei,  quia  nondum  clare  vident  Deum;  et 
spei,  quia  licet  de  Deo  possidendo  securae,  eum  nondum  pos- 
sident. His  tamen  actibus  non  merentur,  utpote  in  termino 
constituta?. 

106.  Q.  7°  An  defunctorum  animae  quandoque  viventibus  ap- 
parent? — R.  Animae  a corpore  separatae,  a mundo  corporeo 
quoque  sunt  prorsus  sejunctae,  nec  ullam  jam  naturalem 
actionem  in  eum  habent.  Admittit  tamen  S.  Thomas  easdem 
animas  sive  beatas,  sive  damnatas,  sive  in  purgatorio  deten- 
tas, quandoque  secundum  dispositionem  divinae  Providentiae, 
conspectibus  hominum  praesentari  (2). 

(1  Bellarm.  De  Purg.  I.  2,  c.  4 — (2)  Suppi . q.  69,  art.  3 — Cf.  valentia, 
tom.  4,  disp.  XI,  q 1,  punct.  2 

107.  Quoniam  vivorum  cum  defunctis  societas  nititur  in 
dogmate  Communionis  Sanctorum : primum  de  hac  commu- 
nione generatim  agemus  ; deinde  vero  speciatim  de  vivorum 
cum  Ecclesia  patiente  et  triumphante  commerciis. 

Articulus  I,  de  communione  Sanctorum  generatim. 

Articulus  II,  de  communione  cum  animabus  purgatorii. 

Articulus  III,  de  communione  cum  Sanctis  in  ccelo. 

ARTICULUS  I. 

DE  COMMUNIONE  SANCTORUM  GENERATIM. 

QILESTIO. 

108.  An  vere  datur  communio  Sanctorum , et  in  quo  consistit? 
— R.  Communio  Sanctorum  est  dogma  fidei,  articulo  nono 
Symboli  Apostolici  propositum,  constanter  per  traditionem 
perhibitum,  et  in  Scripturis  fundatum.  Dicit  enim  Aposto- 
lus : Multi  unum  corpus  sumus  in  Christo,  singuli  autem  alter 1 
alterius  membra.  Rom.  XII,  5.  — Etenim  in  uno  spiritu  omnes 
nos  in  unum  corpus  baptizati  sumus.  I Cor.  XII,  13.  — Cre- 
scamus in  illo  per  omnia , qui  est  caput  Christus:  ex  quo  totum 
corpus  compactum  et  connexum...  in  eedificationem  sui  incha - 
ritate.  Ephes.  IV,  15  et  16.  Ex  quibus  concluditur,  omnia 
esse  in  Ecclesia  secundum  quamdam  mensuram  communia, 
sacrificia,  orationes,  jejunia,  etc. ; ita  ut  omnia  opera  bona 
influant  in  corpus  totum,  quin  tamen  operantium  indivi- 
duale  bonum  inde  minuatur.  Sic  fere  in  familia,  aut  in 
civitate,  individuorum  prosperitas  toti  prodest  communi- 
tati. 

109.  Communio  Sanctorum  definiri  potest;  Connexio  exi - 
stens  inter  omnia  membra  Ecclesise,  tanquam  unius  corporis  in 


CAP.  II.  DE  VIVORUM  CUM  DEFUNCTIS  COMMUNIONE.  605 

Christo , et  quidem  pro  tempore  gc  aeternitate,  ita  ut  bonorum 
spiritualium  unius , alii  secundum  quamdam  mensuram  sint 
participes. 

110.  Ecclesia  adaequate  sumpta  est  triplex:  Ecclesia  mili- 
tans, quae  constat  fidelibus  in  terris;  patiens , quae  animabus 
purgatorii ; et  triumphans,  quae  Beatis  in  coelo.  Hae  non  sunt 
nisi  tres  partes  unius  Ecclesiae,  et  constituunt  integrum  cor- 
pus mysticum,  cujus  caput  est  Christus.  Sunt  quodammodo 
tres  rami  ejusdem  arboris,  tria  agmina  ejusdem  exercitus, 
tres  ejusdem  regni  provinciae,  tres  ordines  ejusdem  civitatis. 
— Quare  et  membra  Ecclesia»,  triplicis  etiam  sunt  generis: 
militantia,  patientia  et  triumphantia,  quae  in  Christo,  com- 
muni Capite,  vinculis  charitatis  inter  se  copulantur. — Dicitur 
in  definitione,  pro  tempore  ac  aeternitate;  quia  communionem 
Sanctorum  mors  non  solvit,  sicut  nec  communionem  cum 
Christo.  — Dicitur  : communio  Sanctorum , quia  ad  eam  tan- 
tum pertinent  membra  verae  Ecclesiae:  quae  quidem  in  Scri- 
ptura Sancti  propterea  nominantur,  quod  omnes  ad  sancti- 
tatem vocati  sint,  ac  per  Baptismum  sanctificati,  et  multi  ad 
perfectam  sanctitatem  perveniant. 

111.  Jam  vero  in  quonam  speciatim  communio  illa  Sancto- 
rum consistit?  B.  Communio  Sanctorum  in  terra  consistit: 
1°  in  eo,  ut  omnes  fideles  cum  Christo  et  inter  se,  eadem  fide 
et  iisdem  sacramentis  jungantur;  2°  quod  gratiae  a singulis 
receptae,  preces  ac  bona  opera  a singulis  praestita,  omnibus 
tanquam  unius  corporis  membris,  utilia  sint ; 3°  quod  justus 
viator  possit  in  alterum  justum  viatorem  suas  satisfactiones 
transferre,  quibus  hic,  coram  Deo,  a reatu  poenae  temporalis 
liberetur  (i).  — Ii  vero,  qui  peccato  mortali  obnoxii  vivunt  in 
Ecclesia,  cum  sint  membra  mortua,  spiritualium  bonorum 
quae  vitam  gratiae  supponunt,  non  possunt  esse  participes; 
attamen,  propter  justos  et  preces  eorum,  gratias  multas  ad 
poenitentiam  peragendam  recipiunt. 

112.  Cum  animabus  purgatorii  communicamus,  eas  dili- 
gendo, ut  animas  fratrum  nostrorum  dolore  allectas,  mise- 
rando, juvando,  earumque  poenas  pro  viribus  alleviando ; et, 
quod  probabile  est,  ab  ipsis  precum  vicissitudinem  recipiendo* 

(I)  Cf.  Wirceburg.  Theol.  De  sacravi.  Poenit.  eap.  0,  art.  1,  n.  248. 

113.  Cura  Beatis  in  coelo  communicamus, eos  honore  prose- 
quendo atque  invocando ; beneficia  vicissimab  eis  recipiendo, 
eorumque  intercessione  apud  Deum  fruendo. 

ARTICULUS  II. 

DE  COMMUNIONE  CUM  ANIMABUS  PURGATORII. 

PROPOSITIO. 

Animae  in  purgatorio  detentae  vivorum  suffragiis  juvari 
possunt. 

114.  De  fide , ex  Trid.  Sess.  26,  Decreto  de  purgatorio. 

115.  prob.  1°  Sancta  et  salubris  est  cogitatio  pro  defunctis 
exorare,  ut  a peccatis  solvantur.  II  Machab.  XII,  46. 

116.2°  Tertullianus:  Oblationes  pro  defunctis  annua  die 
facimus.  De  corona  cap.  3.  — Cyrillus  Hieros. : Pro  omnibus 
oramus,  qui  inter  nos  vita  functi  sunt ; maximum  esse  credentes 
animarum  juvamen , pro  quibus  offertur  precatio  sancti  illius  et 
tremendi,  quod  in  altari  positum  est,  sacrificii.  Catech.  my- 
stag.  5.  — Huc  accedunt  antiquissima?  Liturgi*,  in  quibus 
modus  praescribitur  orandi  pro  mortuis,  et  sacrificium  offe- 
rendi, ut  illis  obtineantur  indulgentia , requies,  perductio  ad 
regna  coelorum , etc. 

117.  3°  Dogma  est  Communio  Sanctorum,  qua  fit,  ut  si 
quid  patitur  unum  membrum,  compatiantur  omnia  membra,  et 
pro  invicem  membra  sint  sollicita , I Cor.  XII,  25 ; ergo  viven- 
tium sollicitudine  et  suffragiis,  patientia  Ecclesiae  membra 
sublevari  possunt. 

QUESTIONES. 

1°  Quienam  suffragia  pro  defunctis  fieri  possunt  ? — 2 Quomodo  suf- 
fragia defunctis  prosunt  ? — 5°  An  prceler  suffragia,  aliud  nobis  est 

cum  animabus  purgatorii  commercium  ? 

118.  QU/ER.  1°  Quacnam  suffragia  pro  defunctis  fieri  possunt  ? 
— R.  Suffragia  pro  defunctis  plura  sunt:  i)  praecipuum  est 
sacrosanctum  Missae  sacrificium ; 2)  Indulgentiae  applicatae; 
3)  orationes,  eleemosynae,  et  quaecumque  alia  opera  bona  in 
statu  gratiae  peracta  (i).  — Dicitur:  in  statu  gratiae  peracta  ; 

(J)  Cf.  Supra,  De  rcenit.  cap.  2,  art.  4,  n.  225  seqq.et  289  seqq. 

secus  enim  non  forent  proprie  satisfactoria,  neque  ex  opere 
operantis  meritoria.  Sacrificium  Missae  vero  ab  ista  condi- 
tione non  pendet,  quoniam  valet  ex  opere  operato.  Suffragia 
quoque  facta  nomine  Ecclesiae,  valent  semper  impetratorie, 
in  quocumque  animae  statu  minister,  per  quem  fiunt,  exi- 
stat  (i). 

119.  Q.  2°  Quomodo  suffragia  defunctis  prosunt? — R.  Suf- 
fragia valere  possunt  per  modum  satisfactionis,  vel  etiam 
impetrationis,  aut  meriti  de  congruo  (2).  Et  quidem  com- 
munis sententia  (3)  est,  suffragia  satisfactoria  iis  defunctis, 
pro  quibus  fiunt,  prodesse  infallibiliter  : eo  quod  nullum  in 
iis  impedimentum  sit,  et  Deus  pro  eis  oblatas  satisfactiones 
acceptare  videatur,  uti  supponunt  haec  Catechismi  Romani 
verba : Qui  divina  gratia  pr dediti  sunt , alterius  nomine  possunt , 
quod  Deo  debetur , persolvere  (4).  Ita  etiam  habet  sensus  fide- 
lium. — An  vero  suffragia  iis  defunctis  prosint  quoad  totum , 
non  ita  constat.  Probabilis  est  sententia  Salmanticensium, 
qui  docent  (s),  infallibiliter  quidem  suffragia  animabus  pro- 
desse; sed  ea  tantum  proportione,  quam  divina  justitia  et 
bonitas  constituit,  juxta  cujusque  animae  dispositionem.  Ha>c 
porro  dispositio,  et  quasi  capacitas,  ex  religione  et  charitate, 
quam  unaquaeque  anima,  dum  olim  in  vivis  ageret,  exercuit, 
pendere  videtur  : Prxsumendum  namque  de  divina  pietate  estt 
inquiunt  laudati  TT.,  quod  ita  providet,  ut  antiquee  erga  sacri- 
ficium devotioni  rependantur  uberes  sacrificii  fructus;  et  quod 
aliorum  charitas  illos  non  deserat , qui  illam  exercuerunt  erga 
animas  eodem  loco  detentas , et  paria  sufferentes  tormenta  poena- 
rum (6). 

120.  Quod  si  quis  objiciat,  divites  ergo  melioris  esse  con- 
ditionis, quum  plura  pro  ipsis  suffragia  fiant  quam  pro 
pauperibus  : respondendum  est,  per  accidens  fieri,  ut  plura 
suffragia  pro  divitibus  offerantur.  Nihil  autem  prohibet,  di- 
vites per  accidens  esse  melioris  conditionis  quoad  aliquid, 
cum  pauperes  quoad  alia  similiter  melioris  conditionis 

(Q  S.  Thom.  Supplent,  q.  71,  a.  3- — (2)  Cf.  Suar,  t 19,  disp.  48,  sect.  3. 

(3)  Lugo,  de  Pcenit. disp.  26,  sect.  1.  — '4  De  sacram  Pcenit.  n.  61. 

(3)  Tract.  23,  Le  Euchar.  disput.  13,  dub.  3,  § 4. 

(6j  Salmanlic.  ibid.  dub.  6,  § 3,  n.  123, 

sint.  — Deinde,  quod  pauperes  ex  hoc  capite  minus  habent, 
forte  eo  compensatur,  quod  suffragia  facta  pro  damnatis  vel 
pro  Beatis,  Deus  pauperibus  ex  magna  parte  applicet.  Prae- 
terea, licet  suffragia  infallibiliter  prosint  illis  defunctis, 
pro  quibus  fiunt;  tamen  probabiliter  a justa  Dei  voluntate 
pendet,  ut  totam,  vel  tantum  partem  remissionis  poenarum 
consequantur;  prout  modo  dictum  est.  Quare,  etiamsi  pro 
anima  divitis  plura  fiant  suffragia,  non  sequitur  eam  semper 
plus  juvari  quam  animam  pauperis  (i). 

4 21 . Q.  3°  A n>  praeter  suffragia , aliud  nobis  est  cum  animabus 
Purgatorii  commercium? — R.  Probabilius  anima?  purgatorii 
orant  pro  nobis,  praesertim  eas  juvantibus  (2).  Nihil  enim 
obstare  videtur,  cum  nobiscum  sint  communione  conjunctae, 
et  nos  aliorum  suffragiis  indigere  sciant.  Sic  Moyses  et  Jere- 
mias  leguntur  post  mortem  orasse  pro  populo.  — Probabilis 
quoque  est  sententia  Bellarmini,  licitum  esse  animas  purga- 
torii invocare,  sicut  preces  piorum  hominum  in  terris  viven- 
tium licet  poscere  : quod  tamen  Ecclesia  publice  facere  non 
consuevit. 

ARTICULUS  III. 

DE  COMMUNIONE  CUM  SANCTIS  IN  COELO. 

122.  Vinculum  inter  Ecclesiam  militantem  et  triumphan- 
tem duplex  est  : alterum  activum  quoad  nos,  alterum  passi- 
vum ; seu  alterum  honorificentiae  ex  parte  nostra,  alterum 
intercessionis  et  beneficentiae  ex  parte  Sanctorum.  Vinculum 
illud  potest  etiam  dici  mutuum,  hic  in  cultu,  illic  in  inter- 
cessione situm. 

Propositio  1,  de  cultu  Sanctorum. 

Propositio  II,  de  cultu  Reliquiarum  et  Imaginum. 

Propositio  III,  de  Sanctorum  pro  nobis  intercessione. 

Quaestiones. 

PROPOSITIO  I. 

Cultus  Sanctorum  rectus  et  laudabilis  est. 

423.  Propositio  fide  certa , ex  Trid.  Sess.  25,  decreto  de 
cultu  et  invoc.  Sanctorum ; item  ex  Nicaena  Synodo  II  (787), 
docente,  Sanctorum  imagines  esse  venerandas  : Imaginis 

(1)  Cfr  S.Thora.  ibid.  art.  12.  — (2)  Cfr  Bellarm.  De  Purgat.  I I,  c.  13. 

enim  honor , ait,  ad  primitivum  transit ; et  qui  colit  imaginem , 
colit  in  ea  depicti  subsistentiam. 

124.  Nomine  cultus  Sanctorum  significatur  cultus,  quem 
Ecclesia  praestare  solet,  tum  BB.  Virgini,  tum  SS.  Angelis, 
tum  Beatis  reliquis. 

125.  Porro  cultus  hujusmodi  est  cultus  (i)  sacer , subordi - 
natus  quidem,  sed  tamen  absolutus.  — Dicitur  sacer , ratione 
objecti  formalis,  seu  motivi;  i.  e quia  Sanctis  ob  excellen- 
tiam  eorum  supernaturalem  defertur.  — Subordinatus,  quia 
excellentia  supernaturalis,  ob  quam  coluntur  Sancti,  non  est 
suprema  seu  divina,  sed  creata  et  a Deo  participata.  — Ta- 
men absolutus  : i)  quia  excellentia  Sanctorum,  licet  a Deo 
accepta,  ipsis  nihilominus  inhaeret  ut  propria  atque  intrin- 
seca. Quare  Sancti,  donis  Dei  ornati,  ita  coluntur,  ut  cultus 
in  ipsos  terminetur  absolute;  licet  in  Deum,  tanquam  eorum 
excellentiae  auctorem,  redundet.  2)  Dicitur  quoque  absolu- 
tus, ut  distinguatur  a cultu  relativo , qui  defertur  Imaginibus 
et  Reliquiis,  propter  excellentiam  non  earum  propriam,  sed 
Sanctorum,  ad  quos  referuntur. 

126.  prob.  1°  In  Scripturis  legitur  religiosus  cultus  Ange- 
lis exhibitus,  nec  Scriptura  reprehendente,  nec  Angelis  re- 
pugnantibus. Sic  Josue,  videns  virum  stantem  ex  adverso, 
stricto  gladio,  dixit  ad  eum  : Noster  es , an  adversariorum? 
Qui  respondit:  Nequaquam , sed  sum  princeps  exercitus  Domini. 
Et  cecidit  Josue  pronus  in  terram , et  adorans  ait...  Jos.  V, 
13-15.  £f.  Gen.  XVIII,  XIX. 

127.  2°  Ille  cultus  procul  dubio  legitimus  est  et  laudabilis, 
qui  in  Ecclesia  a principio  semper  obtinuit;  atqui  talis  est 
cultus  Sanctorum.  Nihil  est  in  tota  antiquitate  certius,  nihil 
vulgatius,  quam  Basilicae  nominibus  Sanctorum  insignitae. 
In  constitutionibus  Apostolicis,  lib.8,  c.  33,  praecipitur  fide- 
libus, ut  diebus  S.  Stephano  aliisque  Martyribus  sacris,  ab 
operibus  servilibus  abstineant  (2).  S.  Hieronymus  : Honoramus 
servos , ut  honor  servorum  redundet  ad  Dominum.  Epist.  ad 
Riparium  de  error.  Vigilantii.  — Praeterea,  colendo  Sanctos, 
efficaciter  incitantur  fideles  ad  eorum  vestigia  sectanda,  etc. 

(I ) Cf.  tom.  1,  tract.  8,  De  Ineam,  cap.  4,  qusest.  praev.  n.  345  seqq. 

(2,  Cfr  Bellarm.  Opp.  t.  2,  De  Eccl.  triumphante,  lib.  2,  cap.  13, 

PROPOSITIO  11. 

Cultus  SS.  Reliquiarum  et  Imaginum  licitus  atque 
laudabilis  est. 

128.  Utraque  pars  propositionis  fide  certa  est,  ut  patet  ex 
Trid.  decreto  Sess.  25;  — item  ex  damnatione  Iconomacho- 
rum  in  Cone  Nicaeno  II. 

129.  Reliquiae  sunt  corpora  Sanctorum,  ossa,  aliaeve  partes 
corporis ; vel  res  quaelibet  attactu  corporum  sanctificatae  : 
ut  vestes,  vincula,  aliaque  passionis  Sanctorum  instrumenta 
inanimata.  Dico  inanimata , ad  excludenda  membra  tortorum, 
quae  fuerunt  instrumenta  animata  iniquitatis,  non  sanctifi-  * 
cata  contactu  corporum  Sanctorum,  sed  potius  informata 
malitia  impiorum. 

130.  Imago  est  similitudo  sive  repraesentatio  rei  existen- 
tis,  ad  illam  rem,  ut  ad  exemplar,  expressa.  Imago  enim  ab 
imitando  dicitur,  quia  rem  imitando  repraesentat.  — Imago 
differt  ab  idolo , eo  quod  idolum  sit  simulacrum  repraesen- 
tans rem,  quae  vel  simpliciter  non  est,  vel  certe  non  talis  est 
qualis  colitur;  imago  vero  est  similitudo  rei  vere  existentis, 
v.  g.  Beatissimae  Virginis.  Quare  Paulus  scribit,  I Cor.  VIII,  4 : 
Scimus  quia  nihil  est  idolum  in  mundo;  nihil  scilicet  in 
repraesentatione  sua,  quia  nihil  divinitatis  in  eo,  vel  in  ejus 
prototypo  inest. 

131.  Cultus  imaginum  intelligitur,  qui  illis  tribuitur  qua- 
tenus formaliter  imagines  sunt.  Imagines  enim,  ut  adnotat 
S.  Thomas  (i),  dupliciter  considerari  possunt  : 1°  proift  sunt 
res  quaedam,  seu  certa  materia,  puta  aurum  vel  lignum 
sculptum  aut  pictum;  et  eatenus  imagines  non  licet  vene- 
rari. 2°  Prout  sunt  imagines  seu  repraesentationes  Christi  vel 
Sanctorum  ; et  eatenus  fas  est  atque  convenit,  illas  venerari 
et  colere. 

132.  Cultus  porro,  qui  Imaginibus  et  Reliquiis  defertur, 
est  sacer  (ut  supra  de  cultu  Sanctorum  diximus) ; quia  tribui- 
tur objecto  propter  supernaturalem  excellentiam  : sed  relati- 
vus seu  respectivus;  quia  defertur  propter  illam  ut  propriam 
atque  intrinsecam,  non  objecto  immediato , i.  e.  non  Imagini- 

(l)  P.  3,  q.  25,  ari.  3. 

bus  et  Reliquiis,  sed  alteri  objecto  mediato , ad  quod  referun- 
tur : i.  e.  Christo  vel  Sanctis,  quorum  sunt  Imagines  vel  Re- 
liquiae: ad  illos  terminatur  cultus,  vel  adaequate,  si  agatur  de 
Christo;  vel  inadaequate,  et  cum  redundantia  in  Deum,  si  de 
Sanctis  agatur. 

133.  prob.  pars  prior,  bonusest  cultus  Reliquiarum.  l°Deus 
hunc  cultum  innumeris  miraculis  comprobavit.  Ossa  ipsius 
(Josephi)  post  mortem  prophetaverunt.  Eccli.  XLIX,  18. — Cfr. 
IVReg.  II,  14,  et  XIII,  21. 

134.  2°  Hic  cultus  in  Ecclesia  a principio  semper  viguit; 
quod  patet  factis  historicis,  et  expressis  Patrum  testimo- 
niis. In  Ecclesiae  Smyrnensis  epistola  ad  Ecclesias  Ponti,  de 
S.  Polycarpi  martyrio,  haec  legimus  : Ossa  illius  gemmis  cla- 
riora, et  quovis  auro  puriora  colligentes , ubi  decebat  condidi- 
mus (i). 

135.  3°  Rationem  addit  S.  Thomas  ad  mentem  S.  Augu- 
stini (2)  : Qui  habet  affectum  ad  aliquem , veneratur  omnia  quae 
de  ipso  post  mortem  relinquuntur ; ergo  cum  Sanctos  tanquam 
membra  Christi  et  nostros  intercessores  veneremur , consequenter 
etiam  debemus  eorum  Reliquias  honore  congruo  venerari  (3). 

136.  pars  altera,  de  cultu  Imaginum.  1°  Imagines,  licet 
initio  Ecclesia?  et  persecutionum  tempore  minus  frequentes, 
tamen  semper  in  usu  fuerunt ; ut  patet  ex  picturis  aliisque 
ornamentis,  quae  partim  adhuc  in  Catacumbis  conspiciuntur. 
— In  Missa  S.  Chrysostomi  legitur:  Sacerdos  egreditur  e parvo 
ostio , portans  Evangelium , praecedente  ministro  cum  lucerna , 
et  conversus  ad  Christi  imaginem  inter  duo  ostia , inflexo  capite , 
cum  exclamatione  dicit...  (4). 

137.  2°  Ratione  confirmatur.  4)  Naturali  sensu^ducimur  ad 
imagines  eorum  colendas,  quos  diligimus  et  honore  prose- 
quimur. 2)  Regum  imaginibus  defertur  cultus  civilis  ; a pari, 
aut  a fortiori,  Sanctorum  imaginibus  deferendus  est  cultus 
sacer.  Ita  ratiocinabatur  S.  Stephanus  Auxensanus  coram 
Constantino  Copronymo  (s).  — 3)  Licet  signum  venerari  pro- 

(1)  Cfr  Bellarm.  De  Eccl.  triump.  1.  2,  cap.  3.  — (2)  De  Civ.  lib.  1,  c.  43. 

id)  P.  3,  q.  23,  art.  6.  — 4]  Cfr  Bellarm.  I.  c.  lib.  2,  cap.  9. 

(5}  Baron.  Annal.  an.  760. 

pter  personam  quam  significat ; quia  veneratio  illa  non  est 
nisi  cultus  ipsi  personae,  quamvis  indirecte,  praestitus. 

PROPOSITIO  111. 

Sancti  pro  nobis  apud  Deum  intercedunt,  eosque  invocare 
bonum  est  atque  utile. 

138.  Fide  certum,  ex  eodem  Decreto  Trid.  Sess.  25,  et  Con- 
cil.  Nicaeno  II. 

139.  prob.  1°  Exemplis  utriusque Testamenti.  Legimus  apud 
Jerem.  XV,  1 : Si  steterit  Moyses  et  Samuel  coram  me,  non  est 
anima  mea  ad  populum  istum. — Hic  est  fratrum  amator  et  po- 
puli Israel ; hic  est,  qui  multum  orat  pro  populo  et  universa 
sancta  civitate , Jeremias  propheta  Dei.  II  Machab.  XV,  14.  — 
Apostolus  ad  Thessal.  scribit:  Fratres,  orate  pro  nobis.  IThess. 
V,  25.  Jam  vero  si  Sancti,  qui  in  hac  mortali  vita  adhuc  pe- 
regrinantur a Domino,  pro  aliis  intercedere  possunt,  quanto 
magis  id  poterunt  Sancti,  qui  cum  Christo  in  coelis  trium- 
phant ! 

140.  2°  Traditione  perpetua.  Ecclesia  semper  professa  est 
fidem  de  communione  Sanctorum  (i) ; atqui  haec  communio 
intercessionem  et  invocationem  Sanctorum  involvit.  — Sta- 
tim  ac  Vigilantius,  saeculo  V,  Sanctorum  invocationem  coe- 
pit impugnare,  S.  Hieronymi  scriptis  et  totius  Ecclesiae  exse- 
cratione oppressus  est. — Origenes  saeculo  111  scribebat:  Quis 
dubitet,  quod  sancti  quique  Patrum  et  orationibus  nos  ju- 
vent, et  gestorum  suorum  confirment  exemplis?  Homil.  21  in 
Num.  (2). 

QUAESTIONES. 

1°  Qualis  cultus  exhibetur  SS.  Imaginibus  et  Reliquiis  ? — 2°Qucenam 

vocantur  imagines  Miraculosce  ? — 3°()wo  cultu  venerandum  est  verce 

Crucis  lignum  ej usque  imago  ? 

141.  qiler.  1°  Qualis  cultus  exhibetur  SS  Imaginibus  et  Re- 
liquiis? — R.  Imagines  eodem  cultu  prosequimur,  quo  pro- 
totypa,  sed  respectivo  tantum,  ut  modo  diximus.  Sic  imago 

(i)  Cfr  supra,  huj.  cap.  art.  1,  n.  108. 

l2)  Cfr  Bellarm.  loc.  cit.  — Ad  objectionem  tritam  angelos  et  sanctos 
non  cognoscere  invocationem  nostram,  respondetur  verbis  Domini,  Luc. 
XV,  10:  Gaudium  erit  coram  angelis  Dei,  super  uno  peccat,  poenit.  agente. 

Christi  latriae,  B.  Virginis  hyperduliae,  Sanctorum  vero  ima- 
gines duliae  obsequio  coluntur.  Quo  porro  cultu  veneramur 
imagines,  quatenus  prototypum  seu  personam  repraesentant; 
eodem  quoque  reliquias  amplectimur,  quatenus  cum  per- 
sona Christi  vel  B.  Virginis  Sanctorumve  sunt  aut  fuerunt 
conjunctae. 

142.  Q.  2°  Quenam  vocantur  imagines  Miraculose ? — 
B.  Praerogativa  illa  imaginum  petenda  est,  juxta  S.  Augu- 
stinum (i),  ex  gratuita  Dei  voluntate,  cui  placet  specialia  be- 
neficia conferre  iis  potius  qui  hanc,  quam  qui  illam  imagi- 
nem venerantur.  Sic  Deus  aspicientibus  serpentem  aeneum,  a 
Moyse  erectum,  sanitatem  restituebat ; non  ita  iis,  qui  alium 
aspicerent ; sic  Christus  visum  restituit  caeco  nato,  qui  se  in 
natatoria  Siloe  abluerat ; et  Naaman  Syrus  a lepra  mundatus 
est  in  Jordane,  potius  quam  alibi. 

143.  Q.  3°  Quo  cultu  venerandum  est  vere  Crucis  lignum 
ej usque  imago  ? — B.  Lignum  verae  Crucis  aliasque  reliquias 
passionis  Christi  veneramur,  quatenus  fuerunt  victricis 
mortis  ejus  et  exaltationis  instrumenta,  contactu  quoque 
divini  corporis  consecrata.  Discrimen  iamen  inter  veram 
Crucem  ejusque  imagines  intercedit,  valde  notandum.  Illa 
enim  non  tantum  imaginis  rationem  continet,  prout  cruci- 
fixi Domini  figuram  exhibet;  sed  etiam,  et  maxime,  ratio- 
nem reliquiarum.  Aliae  autem  cruces,  ad  similitudinem 
verae  Crucis  factae,  habent  tantum  rationem  imaginis. 

144.  Jam  vero  cultus,  seu  potius  adoratio  S.  Crucis,  est 
cultus  latriae  relativae.  Est  enim  veneratio  et  adoratio  ipsi 
Christo  indirecte  exhibita;  siquidem  genuflexio,  et  signa 
quaelibet  adorationis  Cruci  praestita,  terminantur  ad  illum 
qui  in  ipsa  pependit.  — Idem  de  aliis  reliquiis  et  imagini- 
bus Christi  sentiendum  est.  Cum  Ecclesia  cantat:  0 Cruxf 
are,  spes  unica ! per  fictionem  personae  inducit  Crucem,  pro 
Victima  quae  Cruci  affixa  est,  quasi  diceret : 0 Christe  cru- 
cifixe, ave,  spes  unica! 

(1)  Cfr  Epist.  137. 

CAPUT  TERTIUM. 


DE  CONSUMMATIONE  SICULI. 


145.  Ad  consummationem  saeculi,  quae  secundo  Christi 
adventu  continget,  tria  referuntur  : signa  praevia,  resurre- 
ctio mortuorum,  judicium  universale.  Hinc  tres  articuli : 

Articulus  I,  de  secundo  Christi  adventu,  signisque  praeviis. 

Articulus  II,  de  resurrectione  mortuorum. 

Articulus  III,  de  judicio  universali. 

ARTICULUS  1. 

DE  SECUNDO  CHRISTI  ADVENTU,  SIGNISQUE  PRAEVIIS. 

QUESTIONES. 

1«  Quis  consummationem  saeculi  operabitur  ? — 2<>  Quomodo  primus 
et  secundus  Christi  adventus  inter  se  conveniunt  et  differunt  ? — 
3°  Ubi  et  quando  secundus  adventus  continget  ? — 4°  Quis  nomine 
Anlichrisli  inlelligendus  est  ? — o°  Quinam  erunt  boni  praecursores 
Christi  ? — 6°  Quaenam  signa  adventum  Christi  praecedent  ? 

146.  QU^ER.  1°  Quis  consummationem  saeculi  operabitur?  — 
R.  Christus,  qui  est  principium  et  finis  : Ego  sum  a et  pri- 
mus et  novissimus , principium  et  finis.  Apoc.  XXII,  13. — Quod 
signum  adventus  tui  et  consummationis  saeculi ? Matth.  XXIV,  3* 
— Consummationem  operabitur  Christus  immediate,  perso- 
naliter cum  sua  humanitate  visibili  in  terram  veniens:  Hic 
Jesus,  qui  assumptus  est  a vobis  in  coelum , sic  veniet , quemad- 
modum vidistis  eum  euntem  in  coelum.  Act.  I,  11.  — Veniet 
autem  qua  Judex,  ut  judicio  universali  finem  imponat 
mundo  : Ipse  est , qui  constitutus  est  a Deo  judex  vivorum  et 
mortuorum.  Act.  X,  42. 

147.  Q.  2°  Quomodo  primus  et  secundus  Christi  adventus 
inter  se  conveniunt  et  differunt?  — R.  Duplex  Christi  adventus 

visibilis,  alter  praeteritus,  alter  futurus,  quos  fides  catholica 
confitetur,  conveniunt  in  sequentibus:  i)  uterque  est  admi- 
rabilis, supernaturalis,  ac  Deo  dignus ; 2)  uterque  primario 
ad  hominum  salutem  ; 3)  uterque,  ut  Christus  regnum  sibi 
comparet. 

148.  In  his  autem  differunt : i)  primus  adventus  contigit  in 
medio  temporum  ; secundum  in  fine  mundi  continget.  2)  Pri- 
mus incarnatione  Verbi  et  humana  generatione  peractus  est ; 
secundus  solum  motu  locali  perficietur.  3)  Primus  ad  redi- 
mendos et  docendos  homines;  secundus  ad  eos  judicandos. 
4)  Primus  fuit  in  passibili  carne,  et  in  apparatu  exteriori  hu- 
milis; secundus  erit  gloriosus.  5)  In  primo,  Christus  coeleste 
regnum  sibi  promeruit;  in  secundo  acquiret  perfectam  ac 
consummatam  sui  regni  possessionem.  6)  In  primo,  absoluta 
peregrinatione,  coelum  conscendit  in  terram  rediturus;  in 
secundo,  rerum  omnium  ordine  consummato,  ad  coelum 
ascendet  nunquam  huc  rediturus.  7)  Primi  adventus  praecur 
sor  fuit  Joannes;  secundi,  erunt  Henoch  et  Elias;  utriusque 
etiam  praenuntia  signa  diversa. 

149.  Q.  3°  Ubi  et  quando  fiet  secundus  Christi  adventus?  — 
Respondetur  communiter,  prope  vallem  Josaphat,  inter 
montem  Oliveti  et  urbem  Jerusalem  ; ubi,  juxta  communem 
PP.  et  TT.  opinionem,  universale  judicium  exercebitur.  Joel. 
III,  2 : Congregabo  omnes  gentes,  et  deducam  eas  in  vallem  Josa- 
phat, et  disceptabo  cum  eis  ibi.  Quoniam  vero  istud  vocabulum 
Josaphat  significat  judicium  Dei,  propterea  huic  valli  tanquam 
proprium  nomen  impositum  fuisse  videtur. 

130.  Diem,  quo  secundus  Christi  adventus  continget,  ac 
tempus  definitum,  quo  mundus  duraturus  est,  Deus  voluit 
esse  ignotum.  De  die  autem  illa  et  hora  nemo  scit,  neque  angeli 
coelorum,  nisi  solus  Pater.  Matth.  XXIV,  36. — Non  est  vestrum 
nosse  tempora  vel  momenta,  quee  Pater  posuit  in  sua  potestate. 
Act.  I,  7. 

151.  Q.  4°  Quis  nomine  Antichristi  intelligendus  est?  — 
R.  Nomen antichristus dupliciter  in  Scripturis  accipitur:  i)  ut 
omnes  eos  significet,  qui  Christum  oppugnant;  maxime  vera 
qui  negant  Filium  Dei  in  carne  venisse,  et  simul  Deum  at- 
que hominem  esse.  2)  Ut  denotet  magnum  illum  Christi  ad- 

versarium,  qui  in  fine  mundi  venturus  describitur,  quique 
antonomastice  Antichristus  nuncupatur  (i). — De  hoc  ultimo 
quaeri  solet  praecipue,  i)  quinam  sit  futurus ; 2)  qualis,  quoad 
natales,  vitae  conditionem,  mores,  doctrinam,  etc. ; 3)  quan- 
donam  in  mundo  sit  appariturus  ; 4)  quid  acturus;  5)  ubinam 
potissimum  suam  sedem  habiturus,  quamdiu  praeval iturus, 
demum  quomodo  periturus  sit.  Ad  quae  singula  breviter, 
juxta  Pafrum  et  TT.  doctrinam,  respondeo  (2). 

152.  i)  Antichristus,  non  diabolus,  sed  homo  erit,  sin- 
gularis ac  determinatus,  de  quo  II  Thess.  II,  2:  Neque  ter- 
reaminii,...  quasi  instet  dies  Domini.  Ne  quis  vos  seducat  ullo 
modo : quoniam  nisi  venerit  discessio  primum , et  revelatus  fuerit 
homo  peccati , filius  perditionis , qui  adversatur  et  extollitur  su- 
pra omne  quod  dicitur  Deus  aut  quod  colitur , ita  ut  in  templo 
Dei  sedeat , ostendens  se  tanquam  sit  Deus...  Tunc  revelabitur 
ille  iniquus , quem  Dominus  Jesus  interficiet  spiritu  oris  sui , et 
destruet  illustratione  adventus  sui  eum : cujus  est  adventus  se- 
cundum operationem  satanae , in  omni  virtute  et  signis  et  prodi- 
giis mendacibus , el  in  omni  seductione  inquitatis  iis  qui  per- 
eunt (3). 

153.  2)  Licet  origo  Antichristi  sit  incerta,  communius  cen- 
setur, eum  fore  et  genere  et  professione  Judaeum. 

154.  3)  Ex  II  Thess.  II,  et  Apoc.  XIII,  ubi  S.  Joannes  An- 
tichristi actiones  ac  mores  sub  bestiae  nomine  describit, 
eruitur,  Antichristum  fore  superbum,  impium,  crudelem  et 
libidinosum  : Eterit  in  concupiscentiis  feminarum.  Dan.  XI,  37. 

155.  4)  Docebit,  Jesum  Christum  non  fuisse  Filium  Dei ; 
se  autem  esse  Messiam  Judaeis  promissum.  Quam  doctrinam 
signis  ac  praestigiis  confirmabit,  adeo  inusitatis  et  miris, 
ut  in  errorem  inducantur , si  fieri  potest , etiam  electi.  Matth. 
XXIV,  24. 

156.  5)  Universum  orbem  subjiciet  imperio  (4),  cujus  prae- 
cipua sedes  erit  Jerosolymae.  Christianos  persequetur  acer- 
bissime (5) ; eruntque  praeclarissimi  martyres,  at  simul  plu- 

W Cf.  I Joan.  H,  18. 

(2)  Cf  Suar.  t.  17,  disp.  54.  — (3)  Cf.  Dan.  VII,  20  seqq.  XI,  40  seqq.  ^ 
Apoc.  XI,  seqq. 

(4)  Dsn.  VI!  — (5)  Mattb.  XXIV,  21:  Dan.  VII;  Apoc.  XIII 

rimi  fidei  desertores.  Ecclesia  tamen,  utut  vexata,  non  pe- 
nitus exstinguetur:  Portae  inferi  non  praevalebunt  adversus 
eam ; eritque  cum  ea  Christus  usque  ad  consummationem  sae- 
culi,. 

157.  6)  Stabilitum  Antichristi  regnum,  et  persecutionis 
furor  non  diu  durabit  ; probabiliter  tres  annos  et  dimi- 
dium (l) : Propter  electos  breviabuntur  dies  illi.  Matth.  XXIV,  2 2. 
— Homo  peccati  adventu  Christi  (2),  i.  e.  aliquo  splendenti 
signo  aut  praesagio  adventus,  occidetur  ; ejusque  ministri 
paulo  postperibunt ; de  quibus  dicitur,  Apoc.  XX,  9 : Descendit 
ignis  a Deo  de  coelo , et  devoravit  eos. — Hinc  sequetur  Ecclesiae 
magna  tranquillitas,  donec,  post  paucorum  annorum  inter- 
vallum, subito  veniat  mundi  excidium  (3). 

158.  Q.  5°  Quinam  erunt  boni  praecursores  Christi?  — 
R.  Henoch  et  Elias:  qui  non  sunt  mortui,  necdum  glorifi- 
cati,  sed  a Deo  reservati,  ut  tempore  Antichristi  appareant, 
et  praedicatione  sua  Ecclesiam  defendant.  Quae  fide  certa 
sunt  (4).  — Voluit  autem  Deus,  hosce  viros  ex  prioribus 
mundi  aetatibus  generationi  novissimae  praedicare,  tum  ut 
solemnior,  adeoque  potentior  futura  sit  Fidei  praedicatio; 
tum  etiam  ut  ostendatur,  eumdem  esse  omnis  legis.  Naturae, 
Circumcisionis  et  Gratiae  auctorem  Deum : eumdem  esse 
Christum  et  eamdem  Fidem,  quae  ab  initio  mundi  usque  ad 
finem  praedicatur,  atque  in  Ecclesia  perseverat.  Hebr.  XI,  5: 
Henoch  translatus  est , ne  videret  mortem  (5).  — Malach.  VI,  5 : 
Ecce  ego  mittam  vobis  Eliam  prophetam , antequam  veniat  dies 
Domini  magnus  et  horribilis.  — S.  Ambrosius,  in  I Cor.  IV  : 
Sicuty  inquit,  passuri  sunt  Henoch  et  Elias , qui  ultimo  tempore 
futuri  sunt  apostoli.  Mitti  enim  habent  ante  Christum , ad  prae- 
parandum populum  Dei  et  uniendas  Ecclesias , ad  resistendum 
Antichristo.  Ipsi  sunt  duae  olivae  et  duo  candelabra,  de 
quibus  Apoc.  XI;  duo  iili  testes,  saccis  amicti,  miraculis 
potentes,  qui  dicuntur  prophetaturi  diebus  mille  ducentis 
sexaginta,  et  Jerosolymis  a bestia , i.  e.  ab  Antichristo  occi- 
dendi. Mox  autem,  audita  hac  voce  ccelitus  emissa : Ascendite 

(I)  Dan.  VII,  25.— (2,  II  Thess.  11,8.— (5)  Matth.  XXIV, 37.— (4)  Cf.Suar*, 
t.  17,  disp  55,  sect.  1,  2,  3.—  -5)  Cf.  Eccli.  XL1V,  16;  IVReg.  II,  11. 

huc , statim  resurgent,  et  in  coelum  coram  omnibus  ascen- 
dent (i). 

159.  Q.  6°  Quaenam  signa  adventum  Christi  praecedent?  — 
R.  Praeter  adventum  et  imperium  Antichristi,  quocum  con- 
nexa est  magna  apostasia  seu  discessio  (2),  alia  multa  signa 
in  Scripturis  indicantur,  quae  vel  ante,  vel  circa  idem  tempus 
evenient.  t)  Evangelium  ubique  terrarum  antea  praedicabi- 
tur (3),  eo  saltem,  prout  videtur,  fructu,  ut  in  omnibus  re- 
gionibus, ac  praecipuis  provinciis,  aliquot  templa  exstruan- 
tur et  Christiana  religio  exerceatur. 

160.  2)  Judaei  convertentur  ad  Christum:  Si  fuerit  nume- 
rus filiorum  Israel  tanquam  arena  maris t reliquiae  salvae  fient , 
Rom,  IX,  27  (4);  tamen,  probabilius , non  omnes,  sed  maxima 
eorum  pars,  ii  nempe,  de  quibus  Daniel  XII,  1 : In  tempore 
illo  salvabitur  populus  tuum  omnis , qui  inventus  fuerit  scriptus 
in  libro. 

161.  3)  Inter  homines  orientur  variae  plagae  (5),  pestes,  fa- 
mes, praelia,  regnorum  divisiones  ac  mutationes,  etc.,  quae 
Matth.  XXIV  annuntiantur. 

162.  4)  Natura  turbabitur : in  aere  insolita  tonitrua,  fulgura, 
fulmina;  in  mari, terribiles  tempestates  et  aquarum  sonitus; 
in  terra,  ingentes  quassationes,  hiatus,  locorum  eversiones, 
per  id  tempus  contingent. 

163.  5)  Signa  erunt  in  coelis:  Matth.  XXIV,  29:  Sol  obscu- 
rabitur, et  luna  non  dabit  lumen  suum , et  stellae  cadent  de  coelo , 
et  virtutes  coelorum  commovebuntur.  — Quidam  putant  solem 
obscuratum  iri  exstincto  ejus  lumine  ; alii  vero,  hoc  lumine 
tantum  impedito,  per  stupendam  lunae,  astrorum,  vel  nubium 
interpositionem.  — Stellae  cadent , i.  e.  juxta  fere  omnes  PP., 
obscurabuntur  et  lumen  suum  retrahent.  — Virtutes  coelo- 
rum commovebuntur , i.  e.  ipsa  astra  inusitatis  motibus  cur- 
sum mutabunt  suum  ; nisi,  ut  alii  volunt,  id  de  angelis, 
divinae  justitiae  ministris,  intelligendum  sit. — Apoc.  VI,  14: 
Coelum  recessit  sicut  liber  involutus:  i.  e.  obtenebrescet  simile 

(1)  Apoc.  XI,  12.—  (2)  II  Thess.  II,  3.  — (3)  Matth.  XXIV,  14. 

(4)  Cf.  Rom.  XI,  25;  Matth.  XVII,  11 ; Joel.  III,  1.  — (5)  Cf.  Lessius,  De 
div.  perfect.  1. 13,  c.  18. 

libro  complicato,  in  quo  nihil  amplius  legi  aut  perspici  po- 
test. 

164.  6)  Expleto  tempore  quietis,  quod  Deus  Antichristi 
persecutionem,  peccatorum  reducendorum  gratia,  subsecu- 
turum definivit,  excitabitur  ignis  conflagrationis  ; qui,  juxta 
communiorem  sententiam,  adventum  Judicis  non  subseque- 
fur,  sed  antecedet:  Ignis  ante  ipsum  praecedet . Ps.  XCVT.  — 
Adveniet  autem  dies  Domini  ut  fur  : in  quo  coeli  magno  impetu 
transient , elementa  vera  calore  solventur;  terra  autem , et  quae 
in  ipsa  sunt  opera  exurentur.  IlPet.  III,  10. — Erit  autem  ignis 
verus  atque  corporeus,  in  mundi  incendium  effusus,  ut  olim 
cataractae  coeli  in  diluvium ; agetque,  non  solum  vi  naturae, 
sed  etiam tanquam  instrumentum  Dei:  uti)  quaecumquesunt 
in  superficie  terrae,  animalia,  plantas,  opera  hominum,  com- 
burat ; 2)  ut  sit  purgatio  et  quasi  purgatorium  justorum  ; 3)  ut 
sit  mundi  sceleribus  foedati  lustratio  et  expiatio. 

ARTICULUS  II. 

DE  RESURRECTIONE  MORTUORUM. 

QUESTIONES  PREVJE. 

165.  Quid  est  resurrectio  mortuorum,  et  quaenam  de  ea  fides 
certo  proponit? — R.  Fiducia  Christianorum  resurrectio  mortuo- 
rum, merito  Tertullianus  (i)ait;  resurrectionis  enim  dogmate 
tota  fides,  totaque  spes  christiana  innititur  (2). 

166.  Resurrectio,  quae  vox  idem  sonat  ac  iterata  ejusdem  rei 
surrectio,  definiri  potest  (3):  Animae  cum  corpore  iterata  con- 
junctio, facta  virtute  omnipotentis  Dei. — Vocari  solet  resurre- 
ctio carnis,  ut  distinguatur  a resurrectione  spiritus,  quae  inhac 
vita  per  gratiam  efficitur,  de  qua  Paulus,  Coloss.  i II,  1 : Si 
consurrexistis  cum  Christo,  quae  sursum  sunt  quaerite...  — De 
resurrectione  autem  carnis  idem  Apostolus  loquebatur  Athe- 
nis, Act.  XVII,  32  ; quam  quum  audissent  gentiles,  irride- 
bant: quippe  qui,  rem  solo  rationis  lumine  metientes,  re* 
surrectionem  mortuorum  capere  non  possent. 

(1)  Lib.  De  resurr.  carn.  n.  1.  — (2)  Cf.  I Cor.  XV,  loseqq. 

(5)  Ex  S.  Thom.  Cont.  Gentiles,  l.  4,  c.  79. 

167.  Resurrectionis  dogma,  sicut  fundamentale  est,  ita 
etiam  luculentissime  in  fide  proponitur. — Circa  resurrectio- 
nis vero  modum  atque  adjuncta,  alia  sunt  fide  certa,  alia  non 
item:  quae  diligenter  secernere  expedit. 

168.  Puncta  fide  certa  sunt  quatuor  : i)  omnes  resurrectu- 
ros, tam  impios  quam  justos,  cum  corporibus  suis;  et  qui- 
dem, 2)  physice  iisdem  quae  morte  ceciderant,  3)  retinentibus 
diversitatem  sexuum, perfectionemque  respectivam,  et  4)  con- 
ditione diversis,  pro  diverso  cujusque  resurgentis  statu.  Cor- 
pora enim  justorum  erunt  gloriosa,  seu  iis  praedita  dotibus, 
quae  recenset  Apostolus  (i):  impassibilitate,  claritate,  agili- 
tate et  subtilitate;  non  tamen  impalpabilitate et  invisibilitate, 
quod  olim  Eutychius  CP.  Patriarcha  cersuit.  Verum  hic, 
agente  Gregorio  Magno,  ab  errore  revocatus,  morti  proxi- 
mus (582),  carnem  suam  manu  tangens,  aiebat:  Confiteor 
quia  omnes  in  hac  carne  resurgemus. 

169.  Haec  rata  sunt  apud  omnes  Catholicos.  Caetera,  qua? 
spectant  ad  aetatem,  formam,  staturam,  partes  corporis  inte- 
grales,  etc.,  majore  vel  minore  probabilitate  a Scholasticis 
statui  solent,  prout  infra  a nobis  exponentur. 

Propositio  unica,  de  dogmate  resurrectionis.  — Objectiones. 

Quaestiones,  de  resurrectionis  circumstantiis. 

PROPOSITIO. 

Futura  est  universalis  corporum  nostrorum  resurrectio. 

170.  De  fide , ut  patet  ex  omnibus  fidei  Symbolis ; item  ex 
Lat.IV,  cap.  Firmiter , ubi  dicitur  : Omnes  (tam  reprobi  quam, 
electi)  cum  suis  propriis  resurgent  corporibus , quee  nunc  ge- 
stant, ut  recipiant  secundum  opera  sua , sive  bona  fuerint  sive 
mala:  illi  cum  diabolo  poenam  perpetuam,  et  isti  cum  Christo 
gloriam  sempiternam. 

171.  prob.  l°iScto  quod  Redemptor  meus  vivit,  et  in  novissimo 
die  de  terra  surr edurus  sum : et  rursum  circumdabor  pelle  mea, 
et  in  carne  mea  videbo  Deum , Salvatorem  meum.  Quem  visurus 
sum  ego  ipse , et  oculi  mei  conspecturi  sunt,  et  non  alius : repo- 
sita est  heee  spes  meadn  sinu  meo.  Cui  magnificae  proclamationi 
spei  suae,  propheta  Job  solemne  hoc  praemiserat  prooemium  ; 

(1)  I Cor.  XV,  42  et  seq. 

Quis  mihi  tribuat , ut  scribantur  sermones  mei?  Quis  mihi  det , 
ut  exarentur  in  libro , stylo  ferreo  et  plumbi  lamina , vel  celte 
sculpantur  in  silice?  Job  XIX,  23.  — Rex  mundi  defunctos  nos 
pro  suis  legibus,  in  xternxvitx  resurrectione  suscitabit...  Potius 
est,  ab  hominibus  morti  datos  spem  exspectare  a Deo,  iterum  ab 
ipso  resuscitandos.  II  Machab.  VII,  9.  — Venit  hora,  in  qua  omnes 
qui  in  monumentis  sunt,  audient  vocem  Filii  Dei.  Et  procedent, 
qui  bona  fecerunt in  resurrectionem  vitx  : qui  vero  mala  ege- 
runt, in  resurrectionem  judicii.  Joan.  V,  28. 

172.  2°  Traditio  hujus  dogmatis  apertissima  est : illud  Ec- 
clesia ab  apostolicistemporibusunoore  professa  est:  Credo. 
carnis  resurrectionem;  illo  Martyres  in  carnis  suae  dilacera- 
tione roborabantur;  illud  in  sepulcrorum  lapidibus  inscul- 
pebatur, fidei  ac  spei  tam  viventium  quam  mortuorum  splen- 
didum et  solemne  documentum. 

173.  3°  Ratione  Theol.  Quemadmodum  corpus  in  hac  vita, 
particeps  fuit  bonorum  vel  malorum  operum ; ita  aequum 
est,  ut  etiam  in  altera  vita,  praemium  vel  poenam  reportet. 
Atqui  id  fieri  non  posset,  nisi  corpus  resurgeret,  et  quidem 
illud  ipsum  corpus,  quod  in  morte  ab  anima  separatum  est. 
Quo  spectant  haec  Apostoli : Ut  referat  unusquisque  propria 
corporis, prout  gessit , sive  bonum  sive  malum.  II.  Cor.  V,  10.  — 
Exspectamus  Dominum  nostrum  Jesum  Christum,  qui  reforma- 
bit corpus  humilitatis  nostree.  Phil.  III,  21. 

174.  objic.  1°  Multa  V.  T.  eloquia  conciliari  non  possunt 
cum  fide  resurrectionis.  Ps.  I : Non  resurgent  impii  in  judi- 
cio; Ps.  LXXII,  dicuntur  Israelitae  spiritus  vadens  et  non  re- 
diens; Ps.  CXIII : Non  mortui  laudabunt  te,  Domine;  Eccl.  III : 
Unus  interitus  est  hominum  et  jumentorum . Ergo.  — R.  Neg. 
antec.  Illa  testimonia,  rite  interpretata,  nequaquam  resurre- 
ctioni repugnant.  Impii  non  resurgent  in  concilio  et  judicio 
justorum;  vel  juxta  textum  hebraeum  impii  non  sustinebunt 
se  in  judicio:  id  est,  defendere  se  non  poterunt.  — Nomine 
spiritus  vadentis  et  non  redeuntis , intelligitur  fluxa  vita  cor- 
porea. — Mortui  non  laudant  Deum  cultu  publico,  sicuti  vi- 
ventes. — Unus  est  interitus  hominum  et  jumentorum,  quoad 
corruptionem  corporis,  conc. ; quoad  corrupti  corporis  de- 
stinationem ultimam,  seu  futuram  conditionem,  neg. 

175.  Obj.  2°  Corpus  humanum  resurgere  nequit  cum  tota 
illa  materia,  quae  ad  ipsum  successive  pertinuit;  ergo  iden- 
titatem physicam,  cum  corpore  nunc  vivente,  non  habebit. — 
R.  Dist,  antec.  Cum  tota  illa  materia,  trans.;  cum  parte  illius 
materiae,  ad  essentialem  corporis  constitutionem  sufficiente, 
neg.  — Dist.  cons.  non  habebit  identitatem  physicam  totalem, 
trans.;  partialem  et  sufficientem,  nego . 

176.  Inst.  1°  Cornus  humanum,  vitae  decursu,  quoad  totam 
materiam,  perpetuis  mutationibus  non  semel  renovatur; 
ergo  in  resurrectione,  non  poterit  esse  physice  idem  cum 
seipso.  — R.  Trans,  antec.;  non  enim  id  inter  physiologos 
constat,  nec  constare  potest.  Dist.  conseq.  Non  potest  esse 
physice  idem,  quod  elementum  suum  formale,  quod  est  anima 
rationalis  (i),  nego  ; praecise  quoad  elementum  suum  materiale, 
subd. : non  poterit  esse  physice  idem  (saltem  sufficienter , ut 
modo  diximus,)  cum  seipso,  spectato  uti  erat  certo  tempore 
vitae  mortalis,  puta  extremae,  neg. ; cum  seipso,  spectato  uti 
exstitit  singulis  vitae  periodis,  puta  infantiae,  adolescentiae, 
senectutis,  subd. : et  ista  carentia  identitatis  physicae  quoad 
materiam,  non  obstaretquominuscorpus  foret  idem  mor  aliter, 
id  est,  identitate,  quae  juxta  prudentem  aestimationem, 
aequivaleat  physicae,  conc. ; obstaret  huic  morali  identitati, 
neg.  Si  enim  aedificium,  in  quo,  singulis  pedetentim  sublatis 
lapidibus  alii  successive  sufficerentur,  foret  semper  idem 
moraliter  aedificium ; a fortiori,  humani  corporis  identitati 
morali  non  obstaret  materialium  partium  successiva  mutatio. 
Dico:  a fortiori:  cum  in  humano  corpore  fiat  mutatio  tan- 
tum secundum  materiam  strictissime  sumptam , quam  vocant 
primam;  forma  corporis,  quae  est  anima  rationalis,  semper 
eadem  permanente, 

177.  Inst.  2°  Fieri  potest  ut  eadem  materia  in  pluribus 
fuerit  successive  corporibus;  ergo  singuli  homines  cum  pro- 
prio corpore  non  poterunt  resurgere.  — R.  Trans,  antec.; 
neg.  conseq.  Hic  ordo,  juxta  S.  Thomam,  in  resurrectione 
servabitur,  ut,  si  aliqua  materiae  pars  fuerit  successive  in 
pluribus  hominibus,  resurgat  in  eo,  ad  cujus  perfectionem 

(1)  Cfr  Tom.  I,  tract.  7,  De  creat,  cap.  III,  art.  !,n.  172. 

magis  pertinebit.  Quare,  v.g.  si  fuit  eadem  materiae  particula 
in  capite  unius  et  deinde  in  pede  alterius,  resurget  in  priore; 
in  altero  vero  quod  defuerit,  supplebitur  omnipotentia  Crea- 
toris. Quod  si  illa  materiae  particula  secundum  eumdem  per- 
fectionis modum  exstiterit  in  utroque,  resurget  in  eo,  in  quo 
primitus  fuit;  supplebitur  vero  omnipotentia  Creatoris  in 
altero  (i). 


1°  Quw  sunt  futurcc  resurrectionis  causae  ? — 2„  Quid  de  integritate , 
quantitate,  statu  physico,  et  de  identitate  corporum  resurgentium 
communiter  censent  Theologi  ? — 3°  Quandonam  generalis  resur- 
rectio fiet  ? — 4°  Quid  sentiendum  de  opinione  Millenariorum  ? 

178.  qUjEK.  1°  Quae  sunt  futurae  resurrectionis  causae?  — 
R.  i)  Causa  meritoria  et  exemplaris  resurrectionis  justorum,  est 
Christus  moriens  et  resurgens : Qui  destruxit  quidem  mortem , 
illuminavit  autem  vitam  et  incorruptionem.  II  Tim.  I,  10.  — 
Christus  resurrexit  a mortuis , primitiae  dormientium.  I.  Cor. 
XV,  20.  — Qui  reformabit  corpus  humilitatis  nostrae. , configura- 
tum corpori  claritatis  suae.  Phil.  III,  21. 

179.  2)  Causa  efficiens  principalis  erit  solus  Deus,  qui,  sicut 
creare  solus  potuit,  ita  solus  omnipotentia  sua  humanam 
creaturam  a morte  suscitare  potest.  Deus  Dominum  suscitavit , 
et  nos  suscitabit  per  virtutem  suam.  I Cor.  VI,  14. 

180.  3)  Causa  instrumentalis  erit  Christus,  vox  Christi, 
caro  Christi  eucharistica  rite  suscepta.  Qui  manducat  meam 
carnem  et  bibit  meum  sanguinem , habet  vitam  aeternam  : et  ego 
resuscitabo  eum  in  novissimo  die.  Joan.  VI,  55.  — Venit  hora , 
in  qua  omnes  qui  in  monumentis  sunt , audient  vocem  Filii  Dei : 
et  procedent,  qui  bona  fecerunt,  in  resurrectionem  vitae;  qui  vero 
mala  egerunt,  in  resurrectionem  judicii.  Joan.  V,  28.  — Ipse 
Dominus  injussu,  et  in  voce  archangeli,  et  in  tuba  Dei,  descen- 
det de  coelo.  I Thess.  IV,  15.  — In  momento,  in  ictu  oculi , in 
novissima  tuba  (canet  enim  tuba),  et  mortui  resurgent.  I Cor. 
XV,  52.  — Probabilius  vox  Christi  et  archangeli  erit  una  et 

(1)  S.  Thom.  Contra  Gentiles,  1.  4,  c.  91.  — Cf.  Perrone,  De  Deo  creat. 
ii.  879  seqq. 

eadem  : nempe  vox  archangeli  fiet  jussu  et  auctoritate  Christi, 
non  proprio  Christi  ore  ; proferetur  autem  sensibili  sono  : 
eritque  articulata  vox,  et  adeo  efficax,  ut  per  divinam  virtu- 
tem ubique  terrarum  percipienda  sit,  haec  fere  verba  incla- 
mans : Surgite , mortui , et  venite  ad  judicium  (i).  — Theologi 
arbitrantur,  archangelum  resurrectionis  fore  Michaelem,  qui 
Ecclesiae,  et  omnibus  angelis  custodibus  praeesse  creditur ; 
vel,  juxta  alios,  Gabrielem,  qui  prioris  adventus  Christi  opta- 
tissimus nuntius  fuit.  Archangelus  igitur,  assumpto  corpore, 
tuba  canet;  nec  ipse  solus,  sed  et  angeli  multi  cum  eo  ingen- 
tem sonitum  edent  : Mittet  angelos  suos  cum  tuba  et  voce 
magna.  Matth.  XXIV,  31.  Porro  nomine  tubae  significatur, 
vel  instrumentum  corporeum,  juxta  S.  Anselmum ; vel  vox 
angelica,  quae  vocatur  tuba  propter  magnitudinem,  et  pro- 
pterea  quod  in  V.  T.  clangore  tubae,  praesertim  ad  res  sole- 
mniores,  signum  dari  solebat. 

181.  4)  Causae  ministeriales  resurrectionis  erunt  angeli  : 
non  solum,  ut  modo  dictum  est,  mortuos  voce  excitando; 
sed  etiam,  ut  multi  TT.  censent,  sepulcra  et  viscera  terrae 
aperiendo,  sparsosque  cineres  ad  corpora  reformanda  col- 
ligendo. Scilicet  ad  resurrectionem  tria  requiruntur  : a)  ut 
sparsa  corporis  materia  colligatur;  b ) ut  ea,  ad  recipiendam 
humani  corporis  formam,  ultimo  seu  proxime  disponatur; 
c)  ut  animetur  in  hominem.  Operatio  secunda,  et  praesertim 
tertia,  efficietur  a Deo  solo;  prima,  angelorum  ministerio  : 
nisi  haec  etiam  omniscienti  Deo  unice  tribuenda  videatur  (2). 
Porro  ista  omnia  celerrime  fient  : In  momento , in  ictu  oculi . 
I Cor.  XV,  52. 

182.  Q.  2°  Quid  de  integritate , quantitate , statu  physico,  et  de 
identitate  corporum  resurgentium  communiter  censent  Theologi? 
— K.  i)  Omnes,  etiam  reprobi,  etiam  parvuli  cum  peccato 
originali  defuncti,  resurgent  in  perfectione  naturae  : resur- 
rectio enim  est  opus  Dei,  cujus  perfecta  sunt  opera.  Deut. 
XXXII,  4.  Resurgent  ergo  cum  suo  corpore  integro,  quoad 
omnia  membra,  sensuum  organa,  et  facultates  ; eaque  statura 
et  quantitate,  quam  quisque,  vi  suae  individuae  naturae,  flo- 

(1)  Hieron.  Reg.  monach.  c.  50. 

(2)  Cf.  Lessius,  De  div.perfect.  1.  15,  c.  21. 

rente  aetate  habuit,  vel  habere  debuisset.  Natura  enim  non 
tantum  secundum  perfectionem  speciei,  sed  etiam  secundum 
perfectionem  individuorum  instaurabitur,  quatenus  indivi- 
duum aliud  aliam  proportionem  postulat  (i).  — Identitas 
corporis,  quae  significat  idem  numero  corpus,  quod  olim 
quisque  gessit,  saltem  moraliter  intelligenda  est : qualis  nunc 
perseverat  in  homine,  dum  per  varias  aetatis  vicissitudines 
transit  (2). 

183.  2)  Justi  resurgentes  erunt  Christo  redivivo,  exemplari 
suo,  quam  simillimi,  in  omnibus  corporis  sensibus,  faculta- 
tibus et  ornamentis ; juxta  debitam  cujusque  sexus  et  merito- 
rum proportionem.  Resurgent , ait  Augustinus,  Sanctorum 
corpora  sine  ullo  vitio , sine  ulla  deformitate , sicut  sine  ulla  cor- 
ruptione, onere , difficultate ; additque,  cicatrices  vulnerum  in 
Martyribus  cum  decore  quodam  fortasse  mansuras.  Non  enim , 
inquit,  deformitas  in  eis  sed  dignitas  erit , et  quaedam  virtutis 
pulchritudo  fulgebit  (3). 

184.  Q.  3°  Quando  generalis  resurrectio  fiet?  — R.  In  novis- 

simo die,  ut  Scriptura  loqui  solet.  Ratio,  cur  ad  diem  ulti- 
mum resurrectio  sit  dilata,  haec  atfertur  a Glossa  : Ut  in  com- 
muni gaudio  omnium , majus  fieret  gaudium  singulorum Id 

tamen  non  obstitit,  quominus,  ex  peculiari  privilegio , non- 
nulli ante  resurrectionem  generalem,  ad  gloriosam  vitam  fue- 
rint revocati  : ut  credimus  de  B.  V. ; ut  etiam  de  iis  Sanctis, 
qui  surrexerunt  tempore  mortis  Christi,  censendum  videtur: 
hos  enim  vere  ad  vitam  immortalem  surrexisse,  et  cum 
Christo  in  coelum  ascendisse,  S.  Thomas  probabilius  existi- 
mat (4). 

185.  Q.  4°  Quid  de  opinione  Millenariorum  sentiendum?  — 
R.  Millenarii , seu  Chiliastae , qui,  saec.  II  et  III,  fingebant 
Christum  mille  annis  ante  universale  judicium  regnaturum 
in  mundo  cum  justis,  opinionem  suam  fulciebant  verbis 
Apoc.XX,  4 : Vixerunt  et  regnaverunt  (justi)  cum  Christo  mille 
annis.  Caeteri  mortuorum  non  vixerunt , donec  consummentur 
mille  anni.  Haec  est  resurrectio  prima . At  perperam.  Sensus 


(1)  S.  Thom.  Supplem.  q.  81,  art.  2.  Cf.  qq.  79  et  80.  — Item  Dissertat. 
Calmeti,  deresurr.  mort.  — i2,  Cf.  supra  object.  allat.  n.  175  seq. 

(3)  Enchirid.  c.  91. — (4)  Supplem.  q.  77,  art.  1 ad  3. 

enim  est  : Christus  in  suo  adventu  primo,  de  quo  angelus  ibr 
loquitur,  Satanam  per  mille  annos,  i.  e.  per  diuturnum  tem- 
pus a Scriptura  non  definitum,  usque  ad  adventum  Antichri- 
sti  alligavit  : non  permittens  illi  tantam  vexandorum  homi- 
num potestatem,  quantam  olim  permiserat.  Justi  autem  his 
mille  annis,  i. e.  toto  tempore  usque  ad  Antichristum,  in  coe- 
lis cum  Christo  regnabunt.  — Resurrectio  prima , de  qua  hic 
Joannes,  est  spiritualis  illa,  qua  anima  a morte  peccati  ad  vi- 
tam gratiae, ac  deinde  gloriae,  revocatur.  Post  illam  igitur  spi- 
ritualem resurrectionem,  futura  est  resurrectio  corporum, 
ut  ibidem  dicitur  : Mors  et  infernus  dederunt  mortuos  suos, 
qui  in  ipsis  erant...  Apoc.  XX,  13  (l). 

ARTICULUS  III. 

DE  JUDICIO  UNIVERSALI. 

Propositio  I,  de  dogmate  judicii  universalis. 

Propositio  II,  de  aeternitate  poenarum  et  praemiorum  — Object. 

Qusestiones,  de  judicii  circumstantiis  et  finali  mundi  statu. 

PROPOSITIO  I. 

Post  resurrectionem  fiet  universale  judicium. 

486.  De  fide,  ut  patet  ex  omnibus  Symbolis,  praesertim  ex 
Symb.  Athanasiano:  Ad  cujus  (Christi  judicis)  adventum,  om- 
nes homines  resurgere  habent  cum  corporibus  suis , et  reddituri 
sunt  de  factis  propriis  rationem. 

187.  prob.  1°  Cum  venerit  Filius  hominis  in  majestate  sua, 
et  omnes  angeli  cum  eo,  tunc  sedebit  super  sedem  majestatis  suae  : 
et  congregabuntur  ante  eum  omnes  gentes,  et  separabit  eos  ab 
invicem,  sicut  pastor  segregat  oves  ab  haedis.  Matth.  XXV,  31. — 
Et  vidi  mortuos  magnos  et  pusillos , stantes  in  conspectu  throni, 
et  libri  aperti  sunt...  et  judicati  sunt  mortui  ex  his,  quae  scripta 
erant  in  libris  secundum  opera  ipsorum.  Apoc.  XX,  12.  — Cfr. 
Joel.  III,  2 et  12. 

188.  2°  Omnes  Patres  certatim  magnum  istud  spectacu- 
lum extollunt  ac  celebrant,  ex  quo  tanta  Deo  gloria  prove- 
niet, justis  laus,  reprobis  ignominia.  Hinc  divinae  Providen- 
tiae ordo,  et  quasi  tela,  evolvetur  atque  expandetur;  hino 

(1)  Cf.  Suar.  t.  17,  disp.  5%  sect.  8.  Cf.  supra,  adnot.  de  Millenar.  n.  14, 

impiorum  occultae  machinationes  et  artes,  justorum  autem 
afflictiones  et  aerumnae,  in  apertam  prodibunt  lucem  ; hinc 
denique  intimi  cordium  recessus  omnium  oculis  patebunt: 
spectaculum  profecto,  quo  nullum  grandius  ac  Deo  dignius 
excogitari  possit. 

189.  3°  Rationes  congruentiae  sunt;  i)  ut  ita  infinita  Dei 
justitia  et  misericordia  manifestentur;  2)  laesa  justorum  fama 
coram  toto  humano* genere  reparetur  ; 3)  divina  Christi  ma- 
jestas toti  orbi  innotescat,  et  in  Notmne  Jesu  omne  genu  fle- 
ctatur. Phil.  II  (l). 

PROPOSITIO  11. 

Poenae  damnatorum  erunt  aeternae ; aeterna  quoque  Sanctorum  in 
coelis  felicitas. 

190.  De  fide  quoad  utramque  partem,  ut  patet  ex  ultimo 
Symboli  Apostolici  articulo,  qui  semper  juxta  sensum  in 
propositione  expressum  ab  Ecclesia  intellectus  est;  cf.  etiam 
Symb.  Athanasianum.  — Prior  vero  pars  speciali  modo  fuit 
definita  in  Cone.  OEcum.  V,  adversus  Origenistas,  qui  tra- 
debant, temporanea  esse  daemonum  et  impiorum  hominum  tor- 
menta, finemque  ea  tempore  aliquo  habitura , atque  impios  ac 
daemones  in  priorem  suum  statum  restitutum  iri.  Porro  hic 
error  anathemate  fuit  perculsus. 

191.  pror.  i pars,  de  aeternitate  supplicii.  1°  Discedite  a me, 
maledicti , in  ignem  aeternum.  Matth.  XXV,  41. — Vermis  eorum 
non  morietur , et  ignis  eorum  non  exstinguetur.  Isai.  LXVI,24. 
Quibus  verbis  alludit  Christus,  Mare.  IX,  42,  dicens:  Bonum 
est  tibi  debilem  introire  in  vitam , quam  duas  manus  habentem 
ire  in  gehennam , in  ignem  inexstinguibilem,  ubi  vermis  eorum 
non  moritur,  el ignis  non  exstinguitur. — II.  Thess.  I,  9 : Poenas 
dabunt  in  interitu  aeternas  a facie  Domini. 

19-2.2°  Luculentissima  est  Traditio  perpetua;  cum  fre- 
quentissime Patres  aeterna  supplicia  populo  prae  oculis  po- 
nant, et  describant ; ut  Minutius  Felix,  in  Octavio , cap.  33: 
Nec  tormentis,  ait,  aut  modus  ullus  aut  terminus.  Illic  sapiens 
ignis  membra  urit  et  reficit,  carpit  et  nutrit.  Sicut  ignes  fulmi- 
num corpora  tangunt  nec  absumunt;  sicut  ignes  JEtnae  montis , 
(1)  Cfr  S.  Thom.  Suppi,  q.  88,  art.  1. 

et  Vesuvii , et  ardentium  ubique  terrarum , flagrant  nec  erodun- 
tur; itapcenale  illud  incendium,  non  damnis  ardentium  pascitur , 
sed  inexesa  corporum  laceratione  nutritur . — Ideo  passi m Mar- 
tyres profitebantur,  se  nolle  sacrificare  idolis,  quia  mortis 
aeternae  mercedem , et  inexplicabiles  sine  termino  cruciatus  apo- 
statae incurrunt : ut  legitur  in  actis  S.  Victoris,  apud  Ruinard 
et  Bollandw 

133  3°  Confirmat  omnium  populorum  consensus  (i) ; adeo 
ut  verum  sit,  quod  recte,  non  ita  pridem,  animadvertit  ano- 
nymus  quidam  inter  Protestantes  (2),  religionem  Christia- 
nam nihil  novi  hac  in  parte  intulisse,  nisi  medium  ethnicis 
ignotum,  per  quod  scelestissimi  quique,  vel  in  ipsa  mortis 
extrema  periodo,  ab  his  aeternis  poenis  se  eripere  possint,  et 
coeli  compotes  ac  haeredes  fieri. 

194.  ii  pars,  de  aeternitate  scilicet  felicitatis , aequaliin  lumine 
collocata  est,  nec  in  controversiam  revocata. 

195.  1°  Justi  autem  in  perpetuum  vivent , et  apud  Dominum 
est  merces  eorum.  Sap.  V,  16.  — Benedictus  Deus , qui  regene- 
ravit nos  in  spem  vivam ...  in  haereditatem  incorruptibilem  et 
incontaminatam  et  immarcescibilem , conservatam  in  coelis  in 
vobis.  I Petri,  I,  4. 

196.  2°  Patres  unanimiter  cum  S.  Augustino  proclamant : 
Tunc  plena  erit , certa , secura , sempiterna  felicitas.  De  civit. 
1.22.  c.  30. 

197.  3°  Ratione  theol.  Beati,  ex  una  parte,  peccare  jam 
non  possunt;  Deus  autem,  ex  altera  parte,  omne  genus 
mali  removere  debet ; ergo  nulla  ex  parte  fieri  potest,  ut 
felicitati  finis  accedat. 

198.  objic.  1°  Docet  Scriptura,  servandam  esse  proportio- 
nem inter  culpam  et  poenam,  ut  Apoc.  XVIII,  7 ; atqui  non 
est  proportio  inter  culpam  transitoriam  et  poenam  aeternam ; 
ergo  aeternitas  poenarum  ab  ipsa  Scriptura  excluditur.  — 
R.  Dist.  antec.  Scriptura  statuit,  servandam  esse  in  poena  pro- 
portionem quoad  acerbitatem  C. ; quoad  durationem,  neg ., 
vel  subd.:  inter  poenam  et  culpam,  quatenus  culpa  mere 

(1)  Cfr  Perrone,  De  fututa  hominis  vita , n.  757. 

<2  In  opusc.  Quelqucs  r£flexions  sur  la  maxime  chretienne  : Hors  de 
riujlisc  il  n'y  a point  de  salut.  Par  un  ministre  protestant.  Paris,  1827. 

actualis  est,  neg.;  quatenus  etiam  est  habitualis,  conc.  Porra 
culpa  habitualis  et  ipsa  aeterna  erit. 

199.  Obj.  2°  Apostolus,  Rom.  V,  docet,  magis  redemptio- 
nem Christi  profuisse,  quam  Adami  delictum  nocuit;  ergo 
non  possunt  plerique  damnari  in  aeternum.  — R.  Dist.  conseq. 
Si  Apostolus  institueret  comparationem  inter  Christi  redem- 
ptionem et  ruinam  per  Adam  illatam,  quoad  salvandorum 
numerum,  transeat;  si  de  intrinseca  virtute,  efficacia  atque 
utilitate  redemptionis  Christi  loquitur,  relate  ad  nocumenta, 
quae  intulit  peccatum  Adae,  neg.  Dixi  transeat:  nam  de  ele- 
ctorum numero  nequaquam  constat  (t).  De  quo  nobis  satis 
sit  affirmare,  eos  omnes  fore  salvos,  qui  divinae  gratiae,  nullis 
denegandae,  cooperantur  ; eosque  damnatum  iri,  qui  eidem 
gratiae  reluctantur  ut  propriis  indulgeant  cupiditatibus,  si 
absque  poenitentia  moriantur. 

200.  Obj.  3°  Act.  III,  21,  dicit  Petrus,  fore  aliquando  resti- 
tutionem omnium  ; ergo  et  damnati  restituentur  in  ordinem 
pristinum.  — R.  Dist.  antec.  Restitutio  erit  omnium,  id  est, 
renovatio  coeli  et  terrae,  post  universalem  resurrectionem  et 
extremum  judicium,  seu  mundi  finem,  conc.  ; restitutio  im- 
piorum, neg. 

201.  Obj.  4°  ^Eternitas  poenarum  repugnat  rationi;  ergo 
non  potest  admitti.  — R.  Nego  antec.  Imo  potius  recta  ratio 
hanc  aeternitatem  omnino  suadet,  et  quatenus  est  poena. priva- 
tiva, et  quatenus  est  positiva  seu  afflictiva  Etenim  poena  pri- 
vativa seu  damni,  sponte  sequitur  ex  vivendi  ratione,  quam 
reprobus  sectatus  est.  Hic  scilicet  per  prava  opera,  volens 
libens,  summo  bono  in  perpetuum  renuntiavit,  ac  sese  in 
eum  statum  projecit,  in  quo  amissam  semel  felicitatem  re- 
cuperare non  potest ; non  aliter  ac  si  quis  se  oculis  privaret, 
et  nihilominus  aeternum  viveret,  ille  profecto  aBternum  cai- 
cus  esset.  — Deinde  quatenus  est  poena  positiva,  seu  afflictio 
ex  bono  amisso,  desperatio,  horror;  sponte  nascitur  ex  pri- 
vativa. Poenas  autem  extrinsecas,  quas  cruciatus  vocamus, 
reprobis  deberi,  ipsa  pariter  indicat  recta  ratio  : quae  osten- 
dit aequum  esse,  maximeque  decere,  ut  sontes  ab  iis  plectan- 


(1)  Cf.  supra,  De  gratia,  n.  284  seq. 


53. 


630 


TRACT.  XIX.  DE  NOVISSIMIS. 


tur,  quibus  dum  viverent  abusi  sunt,  ac  sibi  damnationem 
meruerunt  (i). 

202.  Obj.  5° ^Eternitas  poenarum  pugnat  cum  perfectionibus 
Dei,  cum  bonitate  praesertim  atque  justitia ; ergo.  — R.  Dist. 
anteced.  Pugnat  cum  Dei  attributis,  prout  concipiuntur  ab 
incredulis  aut  gratuito  effinguntur,  conc%;  prout  revera  in  Deo 
sunt  et  concipi  debent, nego.  Non  pugnat  cum  bonitate:  ete- 
nim Deus  bonus  est  ea  bonitate,  quae  consistit  in  amore  or- 
dinis, justi  et  recti ; non  vero  ea  bonitate,  quae  removet  poenas 
et  dolores,  etiam  cum  detrimento  ordinis  atque  justitiae.  — 
Nec  pugnat  cum  divina  justitia.  Etenim  justitia  vindicativa 
proportionem  quidem  requirit,  inter  poenae  acerbitatem  et  de- 
licti gravitatem,  quae  proportio  in  inferno  obtinet;  non  autem 
inter  durationem  actualis  delicti  et  durationem  poenae.  Ut 
enim  homicidium  momentaneum  perpetuo  carcere,  aut  etiam 
morte,  quae  est  perpetua  e societate  rescissio,  juste  punitur; 
sic  etiam  peccatum  momentaneum  punitur  supplicio  aeterno. 
Quod  quidem  supplicium  finitum  est  acerbitate;  infinitum 
autem  quodammodo  duratione  : utrumque  merito.  Nam 
peccatum  quoque,  finitum  quidem  malum  est  respectu 
peccatoris  ; sed  infinitatem  quamdam  malitiae  habet,  respe- 
ctu infinita?  Majestatis  et  Bonitatis,  cujus  offensa  est.  — 
Quanquam  ratio  non  indiget  ex  peccati  gravitate  justitiam 
poena?  aeternae  inferre  ; ipsam  enim  clarius  infert  ex  eo,  quod 
homo  voluntarie  se  a Deo  averterit,  seseque  in  eum  statum 
conjecerit,  ubi  nunquam  converti  possit. 

QUESTIONES 

1°  Qualis  futura  est  Judicis  persona  et  judicii  apparatus?  — 2«  Qualis 
actio  judicialis  ? — 5°  Quis  mundi  status  post  judicium  ? — 4°  Quce- 
nam  proprietates  corporum  reproborum  ? — 5°  Quce  dotes  corporum 
Beatorum  ? — 6°  An  sensus  in  Beatis  suas  functiones , et  quasnam 
sunt  habituri  ? 

203.  qiler.  1°  Qualis  futura  est  Judicis  persona  et  judicii  ap- 
paratus? — R.  Apud  Matthaeum,  cap.  XXIV  et  XXV,  ha?c  legi- 
mus : Tunc  parebit  signum  Filii  hominis  in  coelo  : et  tunc  plan- 
gent omnes  tribus  terree  : et  videbant  Filium  hominis  venientem 

(i)  CfrS.  Thom.  Cont.  Gentiles , 1.  3,  c.  145,  n.  4. 

in  nubibus  coeli,  cum  virtute  multa  et  majestate ...  et  omnes  an - 
geli  cum  eo.  Tunc  sedebit  super  sedem  majestatis  suae...  Et  mit- 
tet angelos  suos,  et  congregabunt  electos  ejus  a quatuor  ventis , 
a summis  coelorum  usque  ad  terminos  eorum...  Et  congregabun- 
tur ante  eum  omnes  gentes ; et  separabit  eos  ab  invicem,  sicut 
pastor  segregat  oves  ab  haedis.  Ex  his,  aliisque  collatis  Scriptu- 
rae locis,  sequentia  statuunt  Theologi : 

204.  i)  Omnes  homines,  tam  mali  quam  boni,  ministerio 
angelorum,  ad  locum  judicii  deducentur. 

20o.  2)  Apparebit  in  coelo  signum  Christi,  i.  e.  signumCru- 
cis  splendidum,  quod  tanquam  regium  vexillum  ante  ipsum 
deferent  angeli,  totoque  judicii  tempore  omnium  conspectui 
elatum  tenebunt. 

206.  3)  Apparebit  Christus  in  nube  levi,  ob  ejus  corporis 
fulgorem  lucidissima,  tanquam  triumphali  curru  invectus, 
exhilarando  electos,  terrendo  reprobos. 

207.  4)  Omnes  angeli  eum  comitabuntur,  probabiliter  in 
assumptis  corporibus,  pulcherrimis  et  lucidissimis,  sicut 
tempore  resurrectionis  Christi  apparuerunt.  Comitabuntur 
etiam  omnes  Sancti : Esse  venit  Dominus  in  sanctis  millibus 
suis , facere  judicium.  Jud.  14. 

208.  5)  In  throno,  i.  e.  non  tantum  in  spirituali  divinae  ma- 
jestatis throno ; sed  etiam,  probabilius,  in  throno  sensibili 
corporaliter  sedens,  ad  judicium  descendet. 

209.  6)  Hanc  judicis  majestatem  omnes  aspicient,  boni 
cum  gaudio,  mali  cum  tremore : Videbit  eum  omnis  oculus,  et 
qui  eum  pupugerunt.  Apoc.  I,  7.  Videbunt  quoque  illum  dae- 
mones eodem  coacti,  ut  tunc  Christo  Jesu  omne  genu  flecta- 
tur, coelestium,  terrestrium,  et  infernorum.  Phil.  11,10. 

210.  7)  Separabit  bonos  a malis,  ministerio  angelorum,  qui 
exibunt  et  separabunt  malosde  medio  justorum.  Matth.XIlI,  49. 
Collocabuntur  mali  a Judicis  sinistra, probabilius  sensu  pro- 
prio intelligenda ; boni  autem  a dextra,  aliquanto  sublimio- 
res, juxta  Christum,  in  aere. 

211.  8)  Assidebunt  cum  Christo  judice,  et  ipsi  judicantes, 
duodecim  Apostoli  ; imo,  secundario  ordine,  alii  quoque 

justi,  qui  Christo  fideliter  adhaeserunt,  judicii  exercendi  erunt 
participes. — Porro  judicii  participatio  intelligi  potest  tripli- 
citer : comparative , interpretalive  et  formaliter. — Comparative , 
i.  e.  eo  modo,  quo  non  tantum  boni  malos,  sed  etiam  mali 
judicabunt  pejores : ostendendo,  alios  comparatione  sui  ma- 
jore poena  dignos  esse;  atque  ita,  Matth.  XII,  Ninivitae  et  Re- 
gina Austri  dicuntur  judicaturi  et  condemnaturi  Judaeos.  — 
Interpretative , approbando  nempejudicis  sententiam,  eamque 
ut  justam  venerando;  et  ita  omnes  boni  judicabunt,  ut  dici- 
tur I Cor.  VI,  2 : An  nescitis , quoniam  sancti  de  hoc  mundo  ju- 
dicabunt? — Formaliter , ut  judices  et  assessores  Christi,  non 
tantum  sententiam  Judicis  approbantes,  sed  eam  etiam  in  ju- 
dicatorum notitiam  ex  officio  deducentes  (i).  Hac  ratione  ju- 
dicabunt Apostoli,  et  quicumque  cum  Apostolis  sua  relique- 
runt, ut  Christum  sequerentur,  juxta  verbum  Domini,  Matth. 
XIX,  28 : Arnen  dico  vobis , quod  vos  qui  secuti  estis  me , in  re- 
generatione, quum  sederit  Filius  hominis  in  sede  majestatis  suae, 
sedebitis  et  vos  super  sedes  duodecim,  judicantes  duodecim  tribus 
Israel  (2). 

212.  Q.  2°  Qualis  futura  est  actio  judicialis  ? — R.  Ad  hanc 
pertinent,  i)  personae  judicandae ; 2)  causa  sive  materia  de  qua 
decernetur  ; 3)  causae  cognitio,  seu  testificatio,  accusatio  et 
defensio  ; demum  4)  prolatio  et  exsecutio  sententiae. 

213.  i)  Personx  judicandae  erunt  omnes  omnino  homines, 
sicut  omnes  resurgent;  quod  Symbolo  Athan.  non  obscure 
indicatur.  — Probabilius  quoque  judicabuntur  angeli,  boni 
quidem  judicio  approbationis,  mali  vero  condemnationis. 
Scilicet  daemonum  damnatio,  dudum  judicio  particulari  de- 
finita, ad  manifestandam  Dei  aequitatem  publico  judicio  de- 
claranda est : ideo  dicuntur  praevaricatores  angeli  in  judicium 
reservari.  II  Pet.il,  4. 

214.  2)  Causa  erit  uniuscujusque  vita,  i.  e.  opera  cujus- 
que,  sive  bona  sive  mala,  quamvis  per  pmnitentiam  deleta; 
nec  non  talenta,  et  gratiae  acceptae  (3).  — Causa  haec  materia 
erit  judicii;  quod  duplex  distinguitur:  unum  merx  appro- 

(1)  S.  Thom.  Supplem.  q.  89,  art.  1.— (2)  Cf.  Bedaehomil.  in  natal.  S-Be- 
nedicti.—  (3)  Matth.  XXV,  19,  20. 

bationis , respecta  justorum  qui  nunquam  peccaverunt;  alte- 
rum discussionis , respectu  eorum,  qui  mala  et  bona  commi- 
serunt. 

215.  3)  Causae  cognitio  fiet  ex  libris,  qui  aperiendi  dicun- 
tur. Dan.  VII,  10:  Judicium  sedit  et  libri  aperti  sunt.  — 
Apoc.  XX,  12  : Vidi  mortuos , magnos  et  pusillos,  stantes  in  con- 
spectu throni , et  libri  aperti  sunt...  et  judicati  sunt  mortui , ex 
his  quae  scripta  erant  in  libris , secundum  opera  ipsorum.  — 
Hi  libri  vel  sunt,  ut  sentit  Augustinus,  corda  Sanctorum,  in 
quibus  divina  lex  ac  voluntas  ceu  in  speculo  relucet ; vel 
SS.  Scripturae  ; vel  potius  omnium  hominum  et  angelorum 
conscientia  ac  memoria,  in  quibus  tam  jura  quam  facta 
conscripta  reperientur.  — Qui  libri  aperti  dicuntur,  quate- 
nus conscientiae  tunc  patebunt  omnibus,  perinde  atque  li- 
brum apertum  legentibus  patent  ea,  quae  descripta  in  illo 
sunt.  Matth.  X,  26:  Nihil  est  opertum , quod  non  revelabitur ; 
et  occultum , quod  non  scietur.  — I Cor.  IV,  5:  Nolite  ante  tem- 
pus judicare , quoadusque  veniat  Dominus:  qui  et  illuminabit 
abscondita  tenebrarum,  et  manifestabit  consilia  cordium. 

216.  Causae  discussio,  i.  e.  accusatio,  defensio,  testificatio, 
pereamdem  conscientiarum  illuminationem  praicipue  per- 
agetur. Cf.  Rom.  II,  15,  16. 

217.  Divinus  Judex,  mentali,  ut  videtur,  voce,  bonos  lau- 
dando, malos  vituperando,  alloquetur:  Esurivi  enim , etc. ; 
et  similiter  utrique,  mentali  voce,  respondebunt  quae  legun- 
tur ibid.  Matth.  XXV. 

218.  4)  Sententia  ultima  a Christo  voce  sensibili  profere- 
tur. Conversus  ad  omnes  electos,  suavissime  dicet : Venite , 
benedicti  Patris  mei ; possidete  paratum  vobis  regnum  a consti- 
tutione mundi.  Ad  reprobos  vero  severe  dicet:  Discedite  a me, 
maledicti,  in  ignem  aeternum , qui  paratus  est  diabolo  et  angelis 
ejus.  Matth.  XXV,  34,  41.  Statimque  aperta  terra,  damnati 
absorbebuntur;  — et  patescente  coelo,  Beati  cum  Christo  as- 
cendent, in  aeternum  regnaturi. 

219.  Q.  3°  Quis  futurus  est  mundi  status  post  judicium?  — 
R.  Post  Christi  reditum  in  coelum,  mundus  innovabitur. 
Ecce  ego  creo  coelos  novos , et  terram  novam.  Isai.  LXV.  17.  — 

Novos  vero  coelos  et  novam  terram , secundum  promissa  ipsius , 
exspectamus , in  quibus  justitia  habitat.  II  Pet.  III,  13. 

220.  Haec  innovatio,  destructione  aut  annihilatione  cor- 
porum elementorumque  minime  peragetur,  omnia  quoad 
substantiam  suam  manebunt,  sed  quoad  accidentalia  inno- 
vabuntur et  perficientur.  Ecclesiastes  enim  ait,  quod  omnia 
opera , quae  fecit  Deus , perseverent  in  perpetuum.  III,  14.  — 
Orbis,  igne  antea  purgatus,  nova  quadam  claritate  ac  luce 
purissima  perfundetur:  sole,  luna,  reliquisque  astris  in  eo 
situ  ac  dispositione  constitutis,  quae  ad  majorem  universi 
mundi  pulchritudinem  conferre  censebitur.  Isai.  LX,  20: 
Non  occidet  ultra  sol  tuus , et  luna  tua  non  minuetur.  Astrorum 
etiam  fulgor  perficietur:  Erit  lux  lunae  sicut  lux  solis , et  lux 
solis  erit  septempliciter  sicut  lux  septem  dierum , in  die  qua  alli- 
gaverit Dominus  vulnus  populi  sui.  Isai.  XXX,  26.  Ut  scilicet 
Beati  pulchritudinem  Dei,  non  solum  in  corporibus  suis  glo- 
rificatis, sed  etiam  aliis,  terrestribus  ac  coelestibus,  quodam- 
modo translucentem,  conspiciant.  Contemplare  coelum , ait 
S.  Chrysostomus,  animadverte  permutatum  fore  habitum  to- 
tius creaturae : nihil  enim  hujusmodi  ut  nunc  est  manebit , sed 
multo  pulchrius  erit  ac  praeclarius ; et  quantum  plumbo  aurum , 
tantum  hac  rerum  praesentium  specie  futurus  ille  decor  illustrior 
erit:  quemadmodum  B.  Paulus  ait , quoniam  et  ipsa  creatura 
liberabitur  a servitute  corruptionis  (l). 

221.  Christus,  post  judicium,  cum  electis  ascendet,  ut  Rex 
gloriae  perfecte  triumphans  : Currus  Dei  decem  millibus  multi- 
plex, millia  laetantium ..,  Ascendisti  in  altum , cepisti  captivita- 
tem. Ps.  LXV11, 17. — Ingressus  coelestem  Jerusalem,  ibidem, 
non  solum  secundum  divinitatem,  sed  etiam  secundum  hu- 
manitatem suam,  perpetuo  regnabit:  Et  regni  ejus  non  erit 
finis.  Luc.  I,  33.  — Dicitur  quidem,  I Cor.  XV,  2o  : Oportet 
illum  regnare , donec  ponat  omnes  inimicos  sub  pedibus  ejus... 
Quum  autem  subjecta  fuerint  illi  omnia , tunc  et  ipse  Filius  sub- 
jectus erit  ei,  qui  subjecit  sibi  omnia , ut  sit  Deus  omnia  in  om- 
nibus ; at  sensus  est : eum  fuerint  die  judicii  omnia  Christo 
subjecta,  ipse,  secundum  Immanitatem  suam,  adhuc  subje- 


(1)  Epist.  5 ad  Theodorum  lapsum. 

ctus  Patri,  uti  nunc  est,  manebit.  Imo  qui  nunc,  ad  hominum 
salutem  procurandam, angelorum  ministerio  aliisque  instru- 
mentis utitur;  tunc,  omni  illo  externo  opere  cessante,  in  id 
unum  incumbet,  ut  seipsum  totumque  regnum  suum,  tan- 
quam  corpus  mysticum,  cujus  ipse  caput  est,  in  Patrem  re- 
ferat: perfecta  pace  atque  fruitione  cum  omnibus  membris 
suis,  sine  fine  regnaturus  (i). 

222.  Q.  4 0 Quaenam  futurae  sunt  proprietates  corporum  in 
reprobis?  — R.  i)  Erunt  reproborum  corpora  incorruptibi- 
lia, saltem  quoad  necessarium  est  ne  destruantur,  vel  ab 
animabus  separentur.  Matth,  XXV,  46:  Ibunt  hi  (utique  cum 
corporibus)  in  supplicium  aeternum.  — Iluc  etiam  accommo- 
dari solent  verba  Apoc.  IX,  6:  Quaerent  homines  mortem , et 
non  invenient  eam;  et  desiderabunt  mori , et  fugiet  mors  ab  eis. 

223.  2)  Erunt  ingloria  atque  horribilia:  Omnes  quidem 
resurgemus , sed  non  omnes  immutabimur.  I Cor.  XV,  51 . Quem  • 
admodum  enim  in  corpora  Beatorum  relucebit  animarum 
gloria;  ita  in  corpora  reproborum,  animarum  foeditas  et 
turpitudo  redundabit. 

224.  3)  Erunt  passibilia:  passione,  si  minus naturse,  saltem 
sensitivae  potentiae ; quippe  ingratas  acerbissimasque  sensa- 
tiones ab  igne,  aliisque  cruciatibus,  expertura  sunt,  absque 
laesione  destructiva  organorum. 

225.  Q.  5°  Quaenam  erunt  dotes  corporum  in  Beatis?  — 
R.  Enumerantur  quatuor:  i mpassibilitas,  subtilitas,  agilitas, 
claritas;  quibus  Christus  electas  suas  sponsas  in  die  nuptia- 
rum dotabit  ornabitque : instar  humanitatis  suae  redivivae, 
gloria  atque  honore  coronatae. 

226.  Impassibilitas  est  immunitas  ab  omni  dolore.  I Cor. 
XV,  42 : Seminatur  (corpus)  in  corruptione,  surget  in  incor- 
ruptione.  Intellige  i neor  ruptionem  perfectam,  quae  non  tantum 
mortem,  sed  omnem  etiam  molestiam  excludat.  — Apoc. 
XXI,  4:  Absterget  Deus  omnem  lacrymam  ab  oculis  eorum  et 
mors  ultra  non  erit , neque  luctus , neque  clamor,  neque  dolor 


(1/  Cf.  lom.  i.  De  Ineam,  cap.  2,  art.  1.  Obj.  6\  n.  85.  — Suar,  tom.  17, 
«.lisput.  58,  sect.  -i. 

erit  ultra.  Quae  tamen  impassibilitas  sensuum  operationes 
non  impediet,  ut  infra  dicetur.  Tam  potenti  natura  Deus  fecit 
animam , ut  ex  ejus  plenissima  beatitudine  redundet  etiam  in 
inferiorem  naturam , quod  est  corpus,  plenitudo  sanitatis,  i . e . 
incorruptionis  vigor.  August.  Epi*st.  56  ad  Diosc. 

227.  Subtilitas  (i)  est  facultas,  qua  corpus  beatum  penetrare 
potest  quodvis  aliud  corpus,  sive  cum  illo  in  eodem  loco 
coexistere.  I Cor.  XV,  44 : Seminatur  corpus  animale,  surget 
corpus  spiritale.  Corpus  animale  significat  corpus  crassum, 
grave,  corruptibile,  egens  cibo,  potu,  somno,  quiete;  corpus 
spiritale,  est  corpus  conveniens  spiritui,  seu  animae  spiri- 
tuali atque  beatae ; scilicet  memoratis  imperfectionibus  defae- 
catum, spiritui  in  motu  et  celeritate  non  obsistens : adeo- 
que  facultate  praeditum  alia  corpora  penetrandi,  una  cum 
spiritu,  absque  ulla  laesione,  vel  figurae  mutatione.  Hoc  de- 
signat spiritale,  ait  Damascenus,  quale  Domini  corpus  post 
resurrectionem,  clausis  portis  ingrediens.  De  fide  orthod.  I.  4, 
c.  ult. 

228.  A gilitas facultas  est  locales  motus  expedite  ac  velociter 
exercendi.  I Cor.  XV,  43:  Seminatur  in  infirmitate , surget  in 
virtute.  Hac  dote  Christum  redivivum  praeditum  fuisse  novi- 
mus; quippe  qui  ictu  oculi  ad  varia  loca  transierit,  et  super 
omnes  coelos  ascenderit.  Ipsis  angelis  Dei  eeque  celeres  erimus, 
ait  Anselmus,  qui  dicto  citius  de  coelo  ad  terras  et  e converso , 
delabuntur.  Lib.  De  similitud.  c.  51.  — Quare  Beati  in  quam- 
vis mundi  partem,  incomprehensibili  celeritate,  pro  libitu 
movebuntur,  ut  spectaculo  delectentur  creaturarum,  in  qui- 
bus Dei  sapientia  mirabiliter  relucebit.  Ubi  volet  spiritus,  ibi 
protinus  erit  et  corpus.  Aug.  De  civit.  1.  22,  c.  ult. 

229.  Claritas  corporis  gloriosi  est  interna  lux,  ac  perfectis- 
sima qualitas  illi  intrinsece  inhairens,  qua  fiet,  non  tantum  ut 
extrinsecus  sicut  astrum  effulgeat;  sed  etiam  ut  intrinsecus, 
in  omnibus  suis  partibus  et  organis,  sit  pellucidum.  Quae 
tamen  pelluciditas  non  impediet,  quominus  corporis  linea- 
menta vel  minutissima,  et  figurae  colorisque  pulchritudo 

(I)  Ut  probat  Lessius,  De  ultimo  fine  hominis , q.  i,  art.  6 ; item  Suarez, 
t.  17,  disp.  18,  sect.  5. 

omnis  cernatur;  quemadmodum  fere  crystallum  coloratum, 
coloris  ac  symmetriae  pulchritudinem  non  amittit,  eo  quod 
sit  pellucidum  ac  lumine  perfusum.  Matth.  XIII, f 43 : Tunc 
justi  fulgebunt  sicut  sol , in  regno  Patris  eorum.  — I Cor.  XV, 
41 : Alia  claritas  solis , alia  claritas  lunae , et  alia  claritas  stel- 
larum. . Seminatur  (corpus)  in  ignobilitate , surget  in  gloria. 
Cf.  Phil.111,21. — Hujusce  claritatis  Christus,  in  Transfigura- 
tione sua,  leve  quoddam  specimen  dedit.  Cf.  Matth.  XVII,  2. 

230.  Quatuor  illae  dotes  ad  plenam  perfectionem  superna- 
turalem,  qualem  status  Beatorum  requirit,  corporibus  tri- 
buendam sufficiunt ; supernaturalem  inquam  : siquidem 
naturalis  perfectio  ad  dotes  non  pertinet,  sed  illis  praesuppo- 
nitur,  sicut  natura  praesupponitur  gratiae.  Homo  his  dotibus 
instructus,  licet  corporeus,  angelicis  spiritibus  similis  existet, 
incorruptibilitate,  penetrabilitate,  celeritate,  pulchritudine  : 
Erunt  sicut  angeli  Dei  in  coelo.  Matth.  XXII,  30. 

231.  Dotes  gloriosi  corporis  ab  ipsa  animae  gloria  dimana- 
bunt; quod  de  claritate  ita  asserit  Angelicus  : Sicut  anima 
divina  visione  fruens , quadam  spirituali  claritate  replebitur ; 
ita  per  quamdam  redundantiam  ex  anima  in  corpus , ipsum 
corpus , suo  modo , claritatis  gloria  induetur.  Cont.  gent.  1.  4, 
c.  86. — Hinc,  quemadmodum  visio  essentiae  divinae  non  erit 
in  omnibus  aequalis,  ita  inaequalis  erit  corporum  glorificato- 
rum  claritas : Stella  enim  difjert  a stella  in  claritate  ; sic  et  re- 
surrectio mortuorum.  I Cor.  XV,  41.  — Non  tamen  gloria 
corporis  abeatitudine  animae  modo  physico,  sed  morali,  pro- 
lluxura  videtur  : nimirum  major  minorve  cuique  corpori  glo- 
ria a Deo  affundetur,  prout  anima  quaeque  beata  postulabit, 
ut  gloria  corporis ‘gloriae  animae  sit  commensa.  Simili  modo 
perfectiones  animae  Christi  dimanasse  ex  unione  hypostatica 
censentur;  quia  propter  unionem  hypostaticam,  et  propor- 
tionem tantae  dignitati  convenientem,  ipsi  a Deo  sunt  col- 
latae. 

232.  Q.  6°  An  sensus  m Beatis  functiones  suas  habituri  sunt, 
et  quasnam? — Kesp.  affirmative:  omnes  vires  sensitivae,  i.  e. 
sensus  et  sensitivus  appetitus,  perfectissimas  operationes 
exercebunt,  et  oblectationes  sibi  congruentes  experientur. 

Beati , ait  S.  Thomas,  utentur  sensibus  ad  delectationem,  secun- 
dum illa , quae  statui  incorruptionis  non  repugnant . 

233.  Etenim  i)  sensus  omnes  erunt  perfectissime  dispositi 
suis  organis  et  spiritibus,  neque  deerunt  consentanea  objecta; 
ergo 

234.  2)  Singuli  sensus  summae  cujusdam  atque  honestissi- 
mae perfectionis, ad  ordinem  suum  pertinentis, capaces  sunt: 
quae  singulorum  estbeatitudo,  seu  vita  beata ; ea  porro  facile, 
sine  incommodo  aut  dedecore,  possunt  in  patria  frui.  Cur 
igitur  ea  non  fruantur? 

235.  3)  Sancti,  ob  amorem  Dei  et  virtutis,  vexationes  ac 
mortificationes  plurimas  sensibus  perpessi  sunt ; ergo  aequum 
est,  ut  pariter  solatia  atque  oblectamenta  sensibus  perci- 
piant. 

236.  4)  Damnatorum  sensus  omnes  maximis  tormentis  af- 
ficientur; ergo  contra,  Beatorum  sensus  maximo  solatio,  de- 
liciis maximis.  Non  enim  severior  Deus  in  puniendo,  quam 
in  remunerando  benignior  censendus  est. 

237.  5)  Anima  humana  non  solum  est  rationalis,  sed  etiam 
sensitiva  : ergo  non  solum  debet  beari  in  parte  rationali, 
quod  visione  et  fruitione  Dei  fiet;  sed  etiam  in  parte  sentiente, 
quod  fiet  perceptione  objectorum  sensibilium,  et  delectatione 
inde  hausta.  Quare,  ex.  gr.  visus  beatitudine  sibi  conveniente 
perfundetur  ex  pulcherrimorum  corporum  aspectu,  maxime 
Christi  Domini,  et  Sanctissima?  ejus  Matris  : quae  pulchritudo 
est  omnium,  quae  oculos  rapere  possint,  jucundissima.  Audi- 
tus suavissimo  cantu  recreabitur,  etc.  Appetitus  sensitivus 
ineffabili  delectatione,  a purissimis  animae  gaudiis  profluente, 
inundabitur : Inebriabuntur  ab  ubertate  domus  tuae , et  de  tor- 
rente voluptatis  tuae  potabis  eos.  Ps.  XXXV,  19.  — Quam  dilecta 
tabernacula  tua,  Domine  virtutum!...  Cor  meum  et  caro  mea 
exultaverunt  in  Deum  vivum.  Ps.  LXXXlil,  1.  — Defecit  caro 
mea  et  cor  meum  : Deus  cordis  mei , et  pars  mea  Deus  in  aeter- 
num. Ps.  LXX1I,  26. 

238.  Porro  haec  secundum  animam  et  corpus  beatitudo 
prorsus  ineffabilis  est;  quam  nec  oculus  vidit,  nec  auris 
audivit:  quam  solum  velut  in  imagine  aut  aenigmate  descri- 
ptam cernimus  in  illa  coelesti  Jesusalem,  Apoc.  XXI,  XXII> 

habente  claritatem  Dei,  de  qua  vox  de  coelo  pronuntiat: 
Ecce  tabernaculum  Dei  cum  hominibus , et  habitabit  cum  eis ; 
^t  Ecclesia  in  hymno  cantat: 

Coelestis  urbs  Jerusalem , 

Beata  pacis  visio , 

Quae  celsa  de  viventibus 
Saxis  ad  astra  folleris  ; 

Sponsaeque  ritu  cingeris 
Mille  angelorum  millibus  ; 

0 sorte  nupta  prospera , 

Dotata  Patris  gloria. 

Respersa  Sponsi  gratia, 

Regina  formosissima, 

Christo  jugata  Principi, 

Coeli  corusca.  Civitas ! 

239.  Utinam  haec,  quae  in  terris  breviter  atque  imperfecte 
delibavimus,  in  coelis  perpetuo  contemplari,  et  in  nobis 
ipsi  perfecte  experiri,  per  Jesu  Christi  gratiam,  et  Mariae 
Immaculatae  patrocinium,  mereamur!  ut  possimus  cum 
regio  Psalte  (i)  exclamare  : Sicut  audivimus,  sic  vidimus  in 
civitate  Domini  virtutum,  in  civitate  Dei  nostri.  — Cui  honor 
>et  gloria. 


(1)  Ps.  XLVII,  9. 

